
PREFAȚA LA EDIŢIA A II-A 


„Die Anatomie ist die Lehre vom Baue oder von der Structur der lebenden 
Kârper” GEGENBAUER*. Clar şi precis : cunoaşterea corpului viu este temeiul 
întregului nostru studiu. Aşa se şi explică multiplicitatea metodelor întrebuințate 
întru realizarea unui atare scop. Totuşi dintre toate mijloacele tehnice, pe care 
ştiinţa ni le pune la îndemână, bătrâna disecţie a rămas şi azi, cea mai profi- 
tabilă îndeletnicire pentru apropierea datelor anatomice, iar pentru viitorul me- 
dic, ea se încheagă într-un sistem de educaţiune profesională şi de disciplinare 
sufletească, unic. 

„Wemn auch die Anatomie sich zahlreicher Methoden bedient und stets be- 
dient hat, um den Zustand des lebendingen Koârpers kennenzulernen (besondere 
Konservierung und Gefrierschnitte, Perkussion, Untersuchung am Lebenden, be- 
sonders Alkt- und Bewegungsstudien, Augen-, Kehlkopf-, Nasen-, Ohren-, u.a. 
Spiegel, Einblick bei Operationen, Serien von Momentaufhahmen, neuerdings, ki- 
nematografische Wiedergabe solcher, vor allem Untersuchung mit Rântgenstra- 
hlen) so darf doch nie vergessen werden,  dass die Prăparation an der Leiche 
die vornehmste und grundlegende Methode ist und bleibt” (LUBOSCH**). 

Intenţionat am citat rândurile de mai sus ale unui autor modern, reputat 
critic al Anatomiei şi al Învăţământului anatomic. Ele mă dispensează de a re- 
veni asupra unui punct de discuţie, la modă acum câţiva ani — importanţa di- 
secţiei în învăţământul anatomic — disecţie, care şi altcum, a rămas azi fără de 
obiect. În această nouă ediţie, planul general a rămas acelaşi; am introdus în- 
să modificările impuse de experienţa anilor ultimi. Se urmăreşte progresiunea 
lucrului pas cu pas, aşa cum fac studenţii în sală. Chiar şi planşele, cu câteva 
excepţii, au fost desenate în continuare, pe acelaşi cadavru. Cartea cu toate în- 
lesnirile introduse, o încredinţez studenţilor. Aşi vrea astfel, ca studiul anatomiei 
să le fie uşurat. Uşurat dar nu ocolit! Aşi dori să-i conving de utilitatea şi 
frumuseţea lucrului efectuat, să nu-i văd luând calea comodă şi lenevoasă a în- 
văţăturii pe dinafară şi cu încredere de muncitori conştienţi şi pasiune de de- 
scoperitori, să-i ştiu pornind către munca efectivă a disecţiei, care faţă de 
vârsta şi inexperienţa lor, constituie cu adevărat, o muncă de creaţie. 


* Gegenbauer: Lehrmbuch der Anatomie des Menschen 
** W. Lubosch: Grundriss der Wissenschafilichen Anatomie 


PREFAȚA LA EDIŢIA A III-A 


Manualul de faţă a devenit un auxiliar indispensabil studenţilor. începători 
alături de trusa de disecţie şi tratatele de Anatomie, aşa că reeditarea lui. la 
sfârşitul unei ediţiuni constituie pentru mine o. imperioasă. obligaţiune didactică. 
Timpul nu mi-a permis încă 0. nouă revizuire. De aceea am încredinţat. cu 
această operaţiune pe doi din cei mai distinşi elevi ai mei*. Împrejurarea. tre- 
buie socotită favorabilă, întrucât ei înşişi elevi ai acestui manual, vor contribui 
la perfecţionarea lui prin experienţa propriei lor şcolarităţi şi. prin observaţiu- 
nile personale dobândite în calitate de conducători ai studenţilor în învăţămân- 
tul. anatomiei. Pentru mine . faptul. de . a-mi. vedea opera continuată prin 
entuziasmul, devotamentul şi înţelegerea colaboratorilor constitue o mare bucu- 
rie şi o speranţă că editarea unei literaturi didactice medicale române, pornită 
de ia şcoala ciujană, va fi dusă mai departe în amploarea aceluiaşi elan crea- 
tor. 

Manualul va apare tot în două volume. Al doilea volum va fi completat. şi 
prin partea tehnică anatomică privitoare. la injectarea vaselor, la. coloraţiile 
speciale ale sistemului nervos şi la diferitele procedee de preparare a. pieselor 
pentru. muzeu. 

Împrospătat cu noi puteri, suntem. siguri. că manualul va. fi. primit de stu- 
denţi şi în viitor cu aceeaşi voie bună ca şi acea a studenţilor de până acum. 


Sibiu, 7 septembrie. 1945 
VICTOR PAPILIAN 


* 1. G. Russu şi Victor V. Papilian 


PREFAȚA LA EDIŢIA A IV-A 


Disecţia este un act medical operator. care cere multă dexteritate. Ea. fun- 
damentează cunoştinţele anatomice : „bătrâna disecţie a rămas şi azi cea mai 
profitabilă îndeletnicire pentru apropierea datelor anatomice, iar. pentru viitorul 
medic, ea se încheagă într-un sistem de educaţie profesională şi de disciplinare 
sufletească, unic” (V. Papilian. Prefaţă. la ediţia a III-a). 

Victor Papilian. avea vaste cunoştinţe. anatomice, reflectate şi de manualele pub- 
licate în decursul anilor. Activitatea sa. literară. evidenţiată prin volumele de romane, 
nuvele şi piese de. teatru, realizările pe plan cultural. (muzician, director al. Teatrului 
Naţional şi al Operei Române din C j) a fost coroborată cu. activitatea de medic, de 
Deajetot universitar. Victor Papilian a publicat primul tratat. complet de anatomie în 
i română ; nu un. tratat oarecare, ci acel „, Tratat de anatomie umană” (1923 — 
1925) ce a deschis porţile cunoştinţelor medicale pentru toate generaţiile de studenţi 
şi medici care s-au format esional în. deceniile următoare. „Tratatul de anatomie 
umană”, apărut în mai multe volume şi în mai multe ediţii (şase -ediţii). a reprezentat 
o permanentă utilitate şi s-a bucurat de o deosebită preţuire din partea beneficiarilor: 

Studiind „Manualul practic de disecţie”, suntem impresionați. de. multitudi- 
nea şi de precizia cunoştinţelor anatomice ale Profesorului. Victor Papilian. Stu- 
denţii şi medicii care studiază manualul de disecţie simi, ştiu că sunt „conduşi 
de mână” în descifrarea. celor mai. precise d pr A detalii, ale corpului 
uman. Noţiunile de anatomie — numeroase şi uneori dificile — sunt ect clasifi- 
cate Ar îmbinarea studierii manualului de. disecţie şi a tratatului: de anatomie. 

n merit deosebit. al lui Papilian este claritatea prezentării noţiunilor. de 
anatomie. Această calitate rezultă din îmbinarea anatomistului.. cu. omul de. litere 
şi de cultură. Numai aşa se explică de ce „Anatomia. lui. Papilian” a devenii 
atât de atractivă şi. de. cunoscută . în toată. ţara, fiind solicitată şi utilizată în 
toate centrele universitare, începând. cu prima. ediţie şi până. în. prezent. 

Un deosebit avantaj oferit de manualul de disecţie al lui V. Papilian este pre- 
zentarea topografică a regiunilor ce se disecă. Astfel, îmbinarea noţiunilor de anato- 
mie descriptivă care. se întâlnesc. în toate tratatele de anatomie (inclusiv. în tratatul de 
anatomie al lui. V. Papilian), cu prezentarea. stratigrafică, topografică, din. acest. ma- 
nual, asigură foegzea imaginii de. ansamblu peniru fiecare. regiune. a corpului uman. 

Manualul de .disecţie „are. realmente. o valoare -practică medicală, datorită 
nu numai preciziunii şi acurateţii datelor .şi tehnicilor descrise, ci şi bogăției de 
informaţii. necesare tehnicilor. operatorii :. sunt, prezentate manoperele necesare 
descoperirilor. vaselor. sangvine, a nervilor. şi. a altor. formaţiuni, manopere ce 
țin de arta actului. medical ; studenţilor. şi. medicilor „li se oferă în acest manual 
posibilitatea. de. a-şi însuşi această artă, 

„Manualul practic de disecţie” a fost publicat până în prezent -în-trei. ediţii : 

Ediţia I (în anul 1920), la scurt timp după numirea lui V. Papilian în ca- 
litate de Profesor: agregat la Catedra de anatomie a Facultăţii de medicină din 


| 


Cluj, dar după o practică de anatomist (începută la Bucureşti, în anul 1910), 
îmbinată cu practica de medic chirurg (începută în anul 1913). 

Ediţia a Il-a şi a III-a (aceasta din urmă apărută în anul 1945) au fost 
îngrijite de I.G. Russu şi Victor V. Papilian. 

Ediţia de faţă este a IV-a ; publicarea ei este dictată de cererea tot mai insi- 
stentă, ca urmare a golului survenit după 48 de ani de la apariţia Ediţiei a III-a. 

Este deci explicabilă necesitatea de a pune la dispoziţia studenţilor în me- 
dicină, dar în aceeaşi măsură tuturor medicilor şi nu în ultimul rând celor ce 
activează în specialităţi chirurgicale, un manual accesibil de disecţie şi de de- 
scoperiri anatomice. 

Mi-am dat seama după o activitate de mai multe decenii în sala de dise- 
cţie, cu numeroase generaţii de studenţi, dar şi cu medici ce se pregăteau pen- 
tru concursurile de secundariat, de specialitate şi primariat, că manualul de 
disecţie al lui Papilian nu Die fi substituit. 

„Manualul practic de disecţie” trebuie să sufere totuşi unele modificări im- 
puse de terminologia actuală a Nomenclaturii anatomice internaţionale. Noua 
Nomenclatură internaţională, asigură utilizarea terminologiei obligatorii în con- 
tactele interne şi internaţionale, fără de care cadrul didactic sau (Şi) experi- 
mentatorul nu se pot afirma, iar lucrările lor nu sunt acceptate. 

Am căutat însă să nu forțez introducerea „cu orice'preţ” a terminologiei noi, 
ţinând seama de impactul pe care l-a avut şi îl are încă, terminologia utilizată în 
n rar se 2 de disecţie ; DD _... că „a util, şi să nu m amr et inta textu- 

i ă păstrez — în cazuri — veci terminologie, între paran- 
teze terminologia actuală, utilizând alternativ iile El artara ij: 

Am fost obligat să elimin unele cuvinte, neutilizate în prezent şi să le înlo- 
cuiesc cu altele : clivagiu (clivaj), circumferință, exploraţiune, muşchiu, disecţiu- 
ne, inciziune, chestiune (formaţiune, problemă), dezasperat (disperat) întâiu, 
oblungă (dreaptă), apariţiune etc. și 

Nu am intervenit decât arareori în modificarea terminologiei: anatomice mai 
vechi : trachee, bronchie, brachial (în loc de trahee, bronhie, brahial). 

n foarte mm bi cazuri, am intervenit radical, deoarece noua terminologie 
anatomică a stabilit că unele denumiri anatomice vechi erau folosite în mod 
eronat, pe plan internaţional : crural (terminologie utilizată în manualul de di- 
secţie pentru formaţiuni situate la nivelul e, ae ; „crural” poate fi utilizat 
numai pentru formaţiuni situate la nivelul gambei) ; cubitus, cubital (este înlo- 
cuit cu ulna, ulnar) ; peroneu (înlocuit cu bula) etc. 

„Manualul practic de disecţie” a rezervat un capitol substanţial conservării 
cadavrelor, prelucrării scheletului, colorării creierului, injectării vaselor sangvi- 
ne şi vaselor limfatice. Aceste procedee sunt indispensabile pentru confecţiona- 
rea materialului didactic anatomic. Dar în cele peste patru decenii care au 
trecut de la publicarea manualului de disecţie, aparatura şi mai ales substanţe- 
le necesare acestor procedee au evoluat foarte mult (mă refer în primul rând la 
substanţele sintetice). Din această cauză am considerat că acest ultim capitol 
nu mai are o valoare practică şi nu l-am mai introdus în volumul de faţă. 

Cerinţele editoriale ne-au impus publicarea „Manualului practic de disecţie” 
într-un singur volum (în ediţia I-a manualul E licat de asemenea într-un 
singur. volum), spre deosebire de ediţiile II şi III, licate în câte două volume. 

Oferim „Manualul practic de disecţie” studenţilor în medicină, medicilor 
care se —. la diferite concursuri şi medicilor specialişti, cu certitudinea 
utilității lui şi cu satisfacția că manualul va fi primit cu aceeaşi bucurie ca şi 
la. ediţiile precedente. 


Decembrie, 1993 ALEXANDRU VAIDA 

CĂTRE STUDENŢI 


Acest manual este scris înadins pentru cei ce încep studiul anatomiei. În el 
am adunat toate observaţiile, culese din contactul zilnic cu studenţii în sala de 
disecţie. Numeroasele greutăţi ale începutului, cred, că ar putea fi astfel grupate : 

4) În primul rând, e lipsa din ce în ce mai mare a materialului de disecţie. 
Tradiţia clasică vrea ca elevul să studieze mai întâi miolo gia, apoi artro- 
lo gia, apoi angiologia etc. 

Azi însă, din cauza lipsei de cadavre pe deoparte, şi a timpului relativ 
scurt pentru disecţie, pe de altă parte, studentul trebuie. de la început să studieze 
pe aceiaşi piesă, toate organele, pe care le prezintă. regiunea za Este in- 
contestabil, una din cele mai mari dificultăţi ale disecţiei. 

Este cu putinţă disecţia unei regiuni, cu toate organele pe care le conţine ? 

Răspundem fără înconjur, da. 

Un elev bine condus, poate vedea şi studia, pe o singură piesă, toate for- 
maţiunile unei regiuni, şi nu numai lucrurile mari, de importanță indiscutabilă, 
dar şi multiplele detalii, adesea şi ele foarte utile. Mai mult, cred că astfel con- 
cepută disecţia, constitue un progres faţă de metoda clasică, deoarece necesită 
mai multă atenţie, mai mult spirit de observaţie, mai multă disciplină şi mai 
ales dă de la început o idee totală de complexitatea unei 
regiuni, şi de raporturile dintre toate formațiunile ei. 

b) A doua dificultate este neîndemânarea studentului începător. Este dificul- 
tatea cea mai mică şi se învinge uşor prin bunăvoință şi metodă. Orice 
student poate ajunge să lucreze bine ; pentru aceasta nu se cer calităţi de abili- 
tate specială. 

Cine lucrează cu sistem şi vrea să observe ceea ce lucrează, va căpăta în- 
demânarea necesară disecţiei. i 

De la început studentul trebuie să înţeleagă că : 

Medicul este un intelectual şi totodată un manual : pe sudul lui, stăpânite 
de o nesmintită voinţă şi abilitate, de un gust ales, el — indiferent de specialita- 
te — va trebui oricând să se bizuie. Nimic însă nu formează mâna viitorului 
medic mai bine decât disecţia, şi de aceea studentul trebuie încă din timpul di- 
secţiei, să se străduiască în a căpăta o cât mai perfectă educaţie. 

c) O a treia dificultate este lipsa unui personal didactic destul de numeros, 
în sala de disecţie. Se înţelege, cât e de greu, ca un asistent şi doi preparatori, 
cât sunt într-o sală de disecţie, să demonstreze cu folos, unui număr prea mare 
de studenţi. Ze 

De aceea, foarte des studentul lucrează la voia întâmplării, fără control şi 
fără metodă, tăind organe importante, maltratând regiuni întregi, scăpând de sub 
observaţie dispoziţiuni importante, pentru ca iute decepţionat, să ajungă la con- 
cepţia ciudată, dar foarte comună — în sala de disecţie —-că anumite formaţiuni 

anatomice „nu șe văd decât în carte” şi apoi să tânjească lângă piesa 
sa, morocănos ca în fața unei munci silnice, obosit fără să fi muncit şi blazat 
fără să fi încercat. 

d) Ultima dificultate, este lipsa unui manual de tehnică anatomică, potrivit 
cu trebuinţele studentului. Desigur că tratate de disecţie există în toate limbile 
şi printre ele trebuie să cităm pe cele mai cunoscute: Poirier, Baumgar- 
ten, Ancel, Rouvitre, Latarjet (în limba franceză), Lauth, Hyrtl, 
Ruge etc. (în limba germană). Toate aceste excelente tratate, pentru cei ce 
ştiu deja să lucreze, cred, (cu excepţia celui al lui Latarjet) că nu sunt potrivite 
pentru începătorii, puşi în condiţiile actuale. 

Într-adevăr, în unele din ele se insistă asupra procedeelor tehnice speciale, 
ce nu interesează pe student, în altele. se vorbeşte despre disecarea anumitor re- 
giuni, fără ca să se arate continuitatea lucrului, ci presupunând pentru fiecare 
regiune o piesă separată ceea ce este imposibil. 

Am conceput o astfel de tehnică, care să îndrumeze pe student şi să-l ajute 
la fiecare pas, să-i arate care sunt timpii unei disecţii, să-i arate ce trebuie 
să găsească şi mai ales cum trebuie să găsească. 

Există în literaura medicală, o carte care mi-a servit ca model în alcătuirea 
acestui manual ; e vorba de celebra carte de „Medicină operatorie” a profesoru- 
lui Farabeuf. . 

Toate învinuirile aduse în timpul din urmă celebrei cărţi, au căzut, şi trata- 
tul lui Farabeuf, rămâne din punct de vedere didactic, o operă perfectă. Într- 
adevăr în descrierea unei operaţiuni, fiecare timp, fiecare poziţie, ba chiar 
fiecare gest este studiat şi indicat ; desigur că chirurgul, în sala de operaţie, nu 
mai ţine seama de toate detaliile tehnice menţionate de Farabeuf, dar prin exer- 
ciţiile anterioare, după indicaţiile primite, ele s-au infiltrat cu aşa tărie în opera- 
tor, încât fac parte integrală din modul lui de a opera. 

Departe de a putea compara, din punct de vedere didactic şi utilitar, acest 
modest manual cu celebra operă a lui Farabeuf totuşi în ea, trebuie să mărturi- 
sesc, am găsit pricinpiile călăuzitoare unei bune tehnici. 

Am căutat să-l conduc pe student în disecţia anatomică, după cum Farabeuf 
conduce în tehnica operatorie prevenindu-l de toate dificultăţile şi arătându-i 
cum trebuie să le preîntâmpine. În această lucrare, presupunem, că e vorba de 
studentul începător, dezorientat în faţa unei piese anatomice, şi care adeseori 
pierde un timp preţios (din scurtul timp disponibil), pentru a înţelege mai întâi 
în ce constă disecţia şi apoi îna se orienta. Aşi dori de asemeni, 
ca studentul să înţeleagă, că majoritatea datelor anatomice se pot vedea. pe pie- 
sa lui, atunci când lucrează sistematic şi că numai un mic număr de detalii, de 
importanţă secundară, rămâne a fi văzut pe preparate speciale, ce se găsesc în 
toate muzeele institutelor de anatomie. 

Astfel concepută, lucrarea aceasta este o carte pentru sala de disecţie ; ea 
nu poate şi nu trebuie să fie învățată pe dinafară, ci serveşte numai la prepa- 
rarea anatomică. 

Îmi permit iar, o comparaţie cu manualul lui Farabeuf. Cei care nu s-au 
devotat chirurgiei, toţi cei care nu s-au servit lucrând, după el, ci i-au memori- 
zat paginile în câteva zile, înainte de examen, l-au găsit greoi, de neînțeles şi 
pe deasupra extrem de plictisitor; pentru că tratatul lui Farabeuf e o carte de 
amfiteatru ; ceeace serveşte din ea e tocmai folosul educativ al lucrului executat 
după indicaţiile găsite acolo. Studentul care a învăţat lucrând, iar nu memori- 
zând, a rămas entuziasmat de perfecțiunea ei şi de profitul ce-l obţine. 

Scopul nostru, în alcătuirea acestui manual, a fost de a uşura studenţilor în- 

văţământul anatomic şi de a le arăta cum trebuie să se comporte, ca să învingă 
toate dificultăţile ; am dori să se convingă că ele pot fi învinse cu un plan bine 
chibzuit, bazat pe observaţie şi metodă, aceste două mari călăuze în studiul 
medicinii. 

Dacă în primul rând, acest manual se adresează începătorilor, de sigur însă, 
că o parte a lui trebuie rezervată şi acelor studenţi sau medici care după ce au 
învăţat disecţia obişnuită, au nevoie pentru studiile lor ulterioare, de anume pro- 
cedee anatomice speciale ; de aceea în redactarea lui am rezervat o parte şi teh- 
nicii preparaţiilor speciale, cum ar fi de exemplu injectarea vaselor limfatice, 
prepararea nervilor în traiectul lor osos etc. Cu această lămurire dată, se va pu- 
tea înţelege de ce acest manual a fost subîmpărțit în trei părţi. 

Partea ]. Generalităţi asupra disecţiei. 

Partea II. Studiul disecţiei în sală. 

Partea III. Tehnica anatomică specială. 

În modul acesta, aş dori să fac o lucrare utilă şi completă în acelaşi timp. 


Partea 1 
GENERALITĂŢI 


CE ESTE DISECŢIA ? IMPORTANŢA EI. CUM SE DISECĂ ? 


Disecţia este operaţiunea anatomică, prin care se pun în evidenţă diferitele 
organe ale unei regiuni şi raporturile dintre ele. si : 

Aceste organe sunt acoperite, fie de alte organe, fie de un ţesut de unire 
(conjunctiv), astfel încât evidenţierea lor necesită, mai întâi descoperirea şi apoi 
separarea lor. 

Importanţa disecţiei în studiul anatomiei este de aşa natură, încât nu se 
poate concepe un atare studiu fără disecţie. Într-adevăr multiplele detalii anato- 
mice nu le poate pricepe şi fixa nimeni, fără să le fi văzut aievea şi mai ales 
fără să le fi însuşit prin experienţă proprie. 

Pentru viitorul medic, am văzut, disecţia este indispensabilă ; prin disecţie, 
repet, el îşi formează mâna şi ochiul şi-şi dă seama că realitatea, pe care o va 
avea de tratat, e cu totul alta decât cea, pe care şi-o imaginează din figurile şi 
schemele cărţilor şi atlaselor. Dar afară de această importanţă pur medicală, di- 
secţia reprezintă un mijloc educativ general, de cea mai mare utilitate viitorului 
medic. Într-adevăr, folosind în primul rând observaţia ca mijloc de studiu, 
ea desvoltă mai bine ca orice această calitate, atât de importantă în toată viaţa 
intelectuală şi practică a medicului. 

Ciiin se disecă ? 

Un elev, care vrea să disece bine, trebuie să aibă un plan de lucru, plan 
studiat şi chibzuit încă de acasă. În sala de disecţie, se diferenţiază de la înce- 
put studenţii disciplinaţi, hotărâți la lucru şi conştienţi de menirea lor, de acei 
studenţi neglijenţi sau indolenţi, ce vin în faţa cadavrului cu totul nepregătiţi, şi 
apoi încep a lucra, făcând o operaţie pur manuală, mergând la voia întâmplării 
prin labirintul anatomic al. corpului omenesc, tăind tot ce-i mai mic, mai migă- 
los şi necesită oarecare atenţie, necruţând decât formațiunile mari, care au scă- 
pat cuţitului „masacrator”. 

Elevul care vrea să lucreze bine şi sistematic, îşi pregăteşte planul de aca- 
să, după indicaţiile date, fie de asistenţi, fie de manualele de disecţie ; el tre- 
buie să ştie întotdeauna, ce va avea să lucreze. Desigur că datele sumare 
obţinute astfel, trebuiesc completate cu însemnări extrase din tratatele de anato- 
mie. Cu modul acesta studentul îşi construieşte, la început mai greu, apoi din 
ce în ce mai uşor, un plan schematic, care-i serveşte să ştie, ceea ce trebuie să 
lucreze şi vrea să găsească. Odată în sala de disecţie, pentru ca rezultatul lucru- 
lui să fie într-adevăr util, el trebuie să procedeze în modul următor : 

a) să exploreze mai întâi repiunea pe care o are de lucrat; 

b) să disece regiunea, adică să pună în evidenţă toate organele din regiunea 
corespunzătoare ; | 

c) să deseneze elementele disecate. 

a) Explorarea regiunii constituie un timp indispensabil, care din nenorocire, 
nu este luat în consideraţie. Studentul trebuie, prin inspecţie şi palpare, să-şi dea 
seama de toate punctele anatomice, care constituiesc repere uzitate în medicină ; 
de exemplu înainte de a începe disecţia regiunii umărului, el trebuie să: explore- 
ze clavicula, procesul coracoidian, acromionul şi toate celelalte detalii menţiona- 
te în studiul ei. Această explorare pe cadavru, constituie un exerciţiu util, pe de 
o parte pentru desvoltarea simțului de_observaţie, pe de alta pentru cunoaşterea 
reperurilor anatomice, de care studentul se va servi pe viu, în clinică. De ase- 
menea el trebuie să cunoască forma generală a regiunii, cât şi diferitele ei detalii 
morfologice. Pe cadavrele din sala de disecţie, aceste detalii sunt în bună parte 
pierdute din cauza injectării şi a lungului timp de depozitare a cadavrelor în ba- 
zinele de fixare. Detaliile morfologice ale corpului se studiază mult mai bine pe 
viu. 

b) Punerea în evidenţă a formațiunilor anatomice, adică disecţia regiunii, 
trebuie făcută metodic după indicaţiile speciale, pe care le comportă fiecare re- 
giune. Studentul începător trebuie să se înarmeze cu răbdare şi perseverenţă, pâ- 
nă ce capătă abilitatea necesară. Pentmu a înţelege anumite dispoziţiuni 
anatomice, el va face apel şi la piese luate de la animale (inimă de bou, ochi 
de bou etc.). EI trebuie să lucreze zilnic minimum trei ore. 

c) Studentul trebuie să fie foarte atent la ceea ce lucrează şi descopere, să-şi 
dea seama de fiecare formaţiune întâlnită şi să caute a şi-o însuşi definitiv. De- 
sigur că în viaţa practică, multe din detaliile anatomice se uită; ceea ce nu uită 
însă niciodată medicul, care a disecat, sunt raporturile formațiunilor şi topogra- 
fia regiunii, care s-au întipărit în mintea lui, ca pe o placă fotografică. 

Toate observaţiile trebuiesc apoi rezumate cu îngrijire ; nici un rezumat nu 
e mai bun, ca cel făcut de fiecare, singur. 

d) Desenul are în studiul anatomiei aceiaşi importanţă ca şi disecţia : du- 
pă cum nu se face anatomie fără disecţie, tot astfel nu se face. disecţie fără de- 
semn. După ce a lucrat regiunea, studentul trebuie s-o desemneze după natură, 
cu creioane colorate. Este inelegant pretextul „lipsei de talent” la de- 
semn, al elevilor prea comozi. 

Cu modul acesta, fiecare student îşi va face un atlas personal, incomparabil 
superior tuturor celorlalte, căci în el studentul şi-a fixat propriul său lucru, 

Urmând cu voie bună aceste sfaturi, studentul va vedea că disecţia nu-i 
grea şi plictisitoare, ci dimpotrivă constituie un exerciţiu de producţie personală, 
în: care el poate chiar întrezări posibilităţile lui viitoare de creaţie ; măsurând. la 
sfârşit, cu măsura propriului său interes, timpul petrecut la disecţie, el va con- 
stata cu plăcere. tezaurizarea unui capital ştiinţific, practic şi moral cu mult su- 
perior echivalentului de strădanie depus. 


INSTRUMENTE. PENTRU, DISECŢIE 


În. acest capitol .se. vor arăta numai, instrumentele, pe. care fiecare elev tre- 
buie să le aibă în trusa sa, lăsând la o parte pe cele. necesare. preparaţiilor spe- 
ciale. şi care se găsesc. în orice „sală de; disecţie. 

Instrumentele uzuale sunt în număr de. trei; scalpelul, pensa şi: foar- 
fecele. La rigoare se poate lucra, numai „cu. pensa, şi. scalpelul ;. totuşi foarfe- 
cele. prezintă o utilitate „atât de, mare, încât. îl. înregistrăm, între instrumentele in- 
dispensabile. Pe lângă acestea, în trusă se mai găsesc câ rli ge. pentru. fixare, 

sondă canelată şi ace. Să vedem pe scurt, care sunt întrebuinţările aces- 
tor instrumente. 

Există mai multe varietăţi de scalpele, deosebite după dimensiunile şi forma 
lamei tăioase : unele sunt scalpele mari cu lama convexă, altele mijlocii cu la- 
ma mai mică şi dreaptă, iar altele sunt scalpele cu lama fină. De obicei disecţia 
se face cu scalpelul mijlociu ; cele mari se întrebuinţează la lucrarea în profun- 
zime de €x.: la separarea organelor abdominale sau toracice, apoi la dezinsera- 
rea muşchilor pentru studiul inserţiilor. Lama fină este utilă la evidenţierea 
ramurilor nervoase şi arteriale foarte mici, sau pentru disecarea ligamentelor ar- 
ticulare. 

Două detalii sunt absolut necesare aci: 1. Mânerul scalpelului trebuie să fie 
din lemn, iar nu din metal (bisturiu). De acest fapt trebuie să ţină seama mai 
ales studentul începător, căci bisturiul poate aluneca în timpul lucrului şi astfel 
să-l lezeze la una din mâini. 2. De asemenea se cere ca instrumentele să fie bi- 
ne ascuţite.* 

Cu un cuţit, care nu taie, lucrul se face greu devenind astfel plictisitor şi 
incomplet. 


Cu această ocazie, trebuie să spun câteva cuvinte asupra. ascuţirii instrumentelor. 

Ascuţirea trebuie făcută pe piatră mai întâi şi apoi pe curea; cureaua dă fineţea unui bun 
ascuţiş. : 

În timpul ascuţirii, cuțitul trebuie condus în modul următor: lama nu trebuie să meargă oblic 
şi ridicată pe piatră, ci orizontal şi tangent la suprafaţa pietrei ; cuțitul trebuie să fie condus, ca 
mânerul să meargă întâi, iar vârful să vină după el; acesta e principiul general, pentru a nu 
se strica ordinea micilor dinţişori, care formează în realitate tăişul cuţitului. Tragerea cuţitului, atât 
pe piatră cât şi pe curea, trebuie făcută prin tracţiuni lungi şi ordonate, urmând indicaţia de mai 
sus: mânerul întâi şi vârful apoi. Nimic mai dezastruos pentru ascuţişul -unui cuţit, ca jocul dezor- 
donat al învârtirii fără nici o regulă pe piatră. 


Pensa anatomică trebuie de asemenea să îndeplinească anumite condiţii. În 
primul rând, ea va avea arcul cu încordare potrivită, căci o pensă tare oboseşte 
mâna stângă şi una moale se turteşte sub degete. E bine ca pensa să nu aibă 
pe ramurile sale cui; când arcul este slăbit, cuiul poate atinge şi deci incomo- 
da, degetul. Pensa prinde cu zimţii liniari, ce se găsesc pe extremităţile infe- 
rioare ale ramurilor. Nu trebuie întrebuințată pensa cu dinţi; aceea e pensă 
chirurgicală, iar nu pensă de disecţie. Pentru formațiunile delicate ca nervi şi 
Vase, se păsesc pense subţiri cu vârfurile ascuţite. E bine ca în trusă să se gă- 
sească o atare pensă ; alegerea ei trebuie făcută cu multă atenţie, observând ca 
iamurile să se alipească perfect, deoarece aceste instrumente fine, pot deveni 
adeseori. improprii lucrului, prin faptul că ramurile lor nu se suprapun, ci se în- 
crucişează în X. Studentul trebuie să se obişnuiască cu manipularea lor; ele 
permit după cum am spus, o disecţie fină, şi mâna stângă face un bun exer- 
ciţiu, căpătând siguranţă. se 

Foarfecele sunt instrumente de foarte mare utilitate ; prin ajutorul lor disec- 
ţia se face mai lesne şi mai repede. Ele servesc la tăierea țesutului celular sub- 
cutanat al fasciilor şi al aponevrozelor, la deschiderea organelor caviiare ; aceste 


* O opinie greşită şi totuşi frecventă în sălile de disecţie, vrea ca instrumentele să nu fie 
ptea tăioase spre a nu tăia formațiunile fine ale unei regiuni. Nimic mai inexact ca această ideie, 
deoarece greşeala nu trebuie atribuită ascuţişului “fin al instrumentului, ci lipsei de metodă a celui 
ce lucrează. 

operaţiuni s-ar putea face şi cu scalpelul ; sunt însă inelegante, neprecise şi ne- 
cesită un timp mai îndelungat. 

Am spus că în cutia de disecţie se găsesc şi cârlige de fixare ; ele sunt de 
două feluri: unele sub formă de lanţuri, altele ca nişte scoabe sau agrafe. Cu 
ele lărgim câmpul de lucru, fixând organele care se îndepărtează de părţile în- 
vecinate regiunii noastre. 

Sonda canelată, instrument foarte util în medicina operatorie, la disecţie 
aduce servicii mai restrânse. Ea este indispensabilă însă în descoperiri. La disec- 
ţie, cu ea, diferenţiem formațiunile anatomice ascunse în mult ţesut celular, dar în 
special cu ajutorul ei protejăm organele profunde, în timpul secţionării unui plan. 

Acele servesc la cusutul pielei regiunii lucrate. În fiecare zi, piesa trebuie aco- 


pată cu cârpe ude şi apoi pielea cusută deasupra, operațiune indispensabilă unei 


une conservări. Acele, ce servesc la coaserea pielei trebuiesc să fie groase, curbe 
şi cu ochiuri destul de largi, astfel ca să permită întroducerea unei aţe groase. 


În timpul disecţiei mai e nevoie de ace cu gămălie (bolduri) ; ele constituiesc accesorii foarte 
utile pentru fixarea diferitelor formaţiuni ce trebuiesc menținute într-o poziţie sau indicarea unor 
proecţii de organe şi fixarea ramurilor nervoase mici. În truse am văzut, există şi cârlige sau agra- 
fe (simple sau cu lanţ); întrebuinţarea lor cere multă precauţiune. În timpul lucrului ele pot alune- 
ca uşor şi înțepa degetele; de asemenea ele sunt periculoase prin faptul, 'că uitate în piesă, pot 
cauza deseori leziuni. 


Afară de aceste instrumente aflate în trusa fiecărui student, mai sunt nece- 
sare disecţiei şi altele, instrumente mari şi costisitoare, pe care el nu şi le poate 
procura, dar care se găsesc obligator în fiecare sală de disecţie. Acestea sunt : feră- 
străul, răzuşa, dalta, ciocanul, costotomul etc. Vom descrie pe cele mai uzitate. 

Există mai multe feluri de ferăstraie ; pentru disecţie nu interesează forma 
cât mai ales rezistenţa lamei dinţate ; deci orice ferăstrău cu lama solidă şi bine 
ascuţită este bun. În unele cazuri speciale, este însă nevoie de ferăstraie mici, 
care să se poată adapta dimensiunilor mici ale unei regiuni, de exemplu ferăs- 
trăul lanţ sau ferăstrăul mâner. 


Ferăstrăul lanţ, (gigli) după cum îl arată numele, e un lanţ format din numeroase piese mici, 
articulate între ele ; tiecare piesă € prevazuia cu dinţi ; extremităţiie lanţului sunt prevăzute cu do- 
vă pârghii de tracţiune, dintre care una fixă, iar cealaltă demontabilă ; această ultimă extremitate 
este întrodusă pe sub os, fără pârghie, apoi e scoasă afară şi legată de pârghia cei; în modul acesta 
osul e îmbrăţişat de jos în sus, de către lanţul dinţat şi poate fi ferăstruit. 

Ferăstrăul mâner e compus dintr-un mâner, la extremitatea căruia se găseşte o lamă dinţată. 
Acest instrument serveşte. pentru a ferăstrui porțiuni mici şi- profunde dintr-un os ; întrebuinţarea lui 
e restrânsă. : 


În orice sală de disecţie există mai multe feluri de dălţi ; avem astfel, dalta 
puternică şi lată, care serveşte la scoaterea calotei craniene, după cum avem şi 


ae 3 mici, tăietoare, unele cu vârful drept, altele cu vârful curb, ce servesc la 


sculptarea oaselor. 

Şi numărul ciocanelor e mare, după natura întrebuinţării ; uneori avem ne- 
voie de un ciocan puternic, de exemplu pentru despărţirea boltei craniului, al- 
teori de unul subţire şi uşor ca în dăltuirea fină. 


Rareori se întrebuinţează în timpul disecţiei, pensa tăietoare Liston, pensa de prins Farabeuj, 
sau perforatorul de oase ; aşi putea reduce întrebuinţarea lor, numai la prepararea ramurilor nervu- 
lui mandibular şi chiar acolo, lipsa lor poate fi înlocuită cu succes prin daltă şi ciocan. Cum însă, 
ele servesc la preparaţii speciale, existenţa lor e constantă în toate laboratoarele de anatomie. 

Răzuşele sunt instrumente de curăţit oasele ; în chirurgie există mai multe 
varietăţi, adaptate la împrejurări operatorii diferite. În anatomie oricare e bună, 
în special cea cunoscută sub numele de răzuşa dreaptă. 

La descoperiri de vase sau nervi, ne servim şi de depărtătoare. Un depărtă- 
tor este o lamă de metal, îndoită la cele două capete în unghi drept. Un capăt 


“ prinde formațiunea de depărtat, iar celălalt serveşte degetului ce trage. 


 Rahiotomul este un instrument compus din 2 lame de ferăstrău cu un mâ- 
pres serveşte la ferăstruirea lamelor vertebrale, pentru deschiderea canalului 
rahidian. ă 
Nu pot termina expunerea de instrumente fără a menţiona costotomul; 
acest instrument atât de important, nu e altceva decât un foarfece foarte puter- 
nic, ae ajutorul căruia tăiem coastele. 
sălile de disecţie se mai găsesc cupele de lemn, nişte suporturi de lemn 
scobite, în care se pune o piesă, care a fost desprinsă de cadavru şi necesită în 
timpul lucrului, o bună fixare, cât şi pătratele de plută, foarte comode pentru 
studiul organelor izolate. 
Instrumentele trebuiesc ţinute cu grijă ; odată lucrul isprăvit, ele trebuiesc 
curățate, şterse, uscate şi puse în trusă, ascuţişul scalpelului trebue ferit de lovi- 
turi, căci de buna lor stare depinde în mare parte succesul lucrului. 


PRECAUȚIUNILE NECESARE ÎN TIMPUL DISECŢIEI 


Elevul trebuie să intre în sala de disecţie îmbrăcat în bluză (halat) şi şorţ, 

confecţionate din pânză albă. 
trebuinţarea pânzei impermeabile Bilroth nu constitue un avantaj. 

Şorţul strânge bluza, şi n-o lasă să se deschidă şi astfel să nu mai cores- 
pundă rolului protector. Şorţul şi bluza se pot păstra curate, cu oarecare atenţie, 
căci, oricât de curios ar părea, disecţia este o operaţiune curată ; petele de sân- 
ge de pe bluzele unor studenţi, nu-i fac de fel mai interesanţi ci din contra. 

Cadavrele din sălile de disecţie sunt injectate cu soluţii antiseptice şi sunt 
conservate în bazine de asemenea antiseptice, astfel că pericolul unei infecţiuni, 
prin înţepătură în timpul lucrului, este puţin probabil. Totuşi pentru mai multă 
siguranţă şi pentru liniştea sufletească a studentului, e bine să se evite înţepătu- 
rile şi alte leziuni ale mâinilor. Studentul, care are o plagă recentă nu trebuie să 
lucreze, sau trebuie să-şi protejeze mânile cu mănuşi de cauciuc. Pentru plăgile 
pe cale de vindecare sau de mică importanţă, se poate întrebuința. cu folos co- 
lodiul, un foarte.bun protector. Elevul atent nu se va leza niciodată; cu atât 
mai mult el nu va leza din imprudenţă, pe un coleg. Această neplăcută întâm- 
plare este datorită răului obicei, de a merge prin sala de-disecţie cu scalpelul în 
mână sau de a-l pune în buzunarul halatului, de obicei cu vârful în sus; când 
cineva merge prin sală, trebuie mai întâi să-şi lase instrumentele pe masa lui. - 

O deosebită atenţie trebuie pusă şi în manipularea cârligelor şi a acelor. 
Ele trebuiesc fixate profund în părţile moi, astfel ca vârful lor să nu fie la su- 
prafaţă şi să poată înţepa. Ele nu trebuiesc uitate pe regiunea lucrată sau risipi- 
te pe : 
Leziunile căpătate în timpul disecţiei se tratează după principiile generale 
ale chirurgiei, prin tinctură de iod şi pansament uscat ; când plaga e mică, tinc- 
tura de iod şi colodiu. 

Studentul care disecă, nu trebuie să facă pansamente şi nici să ajute la 
operaţii. 

ÎN | IE NEA i 


ATITUDINEA DIN TIMPUL DISECŢIEI 
Manipularea instrumentelor 


După expunerea generalităţilor precedente, cred necesare câteva cuvinte asu- 

pra atitudinii ce trebuie, păstrată în timpul disecţiei şi asupra manipulării instru- 
mentelor. 
Disecţia este o operaţiune ; ca atare ea e condiţionată de principiile esteti- 
| cii. Există şi aci, ca şi în chirurgie o eleganță a ţinutei, bazată pe disciplină şi 
| curăţenie ; există şi aici o realizare artistică, în raport cu bunul gust al celui ce 
| lucrează şi cu străduinţa depusă de el. 


| La un cadavru pot lucra 12 studenţi, repartizaţi în modul următor: doi la 
| cap, doi la membrele superioare şi doi la membrele inferioare de fiecare parte a 
| cadavrului. Studiul splanhnelor şi al creierului, va fi făcut de tot grupul de 12 
| studenţi, împreună. 

| Disecţia este o operaţie obositoare, care necesită un oarecare confort ; astfel 
| fiecare elev va avea un scaun, pe care să şadă şi un pupitru, pe care să-şi pună 
| caietul de desen şi cărţile de care se serveşte în timpul lucrului ; la aceste pupi- 
tre, va fi anexată o cutie-penar, în care studentul îşi va păstra creioanele şi in- 
strumentele. 

Aproape tot timpul lucrului, studentul poate sta pe scaun, căci regiunile, ca- 
re necesită poziţia în picioare, sunt foarte puţine. Cu oarecare bună voinţă stu- 
denţii pot lucra alături, fără să se stingherească unul pe altul. 

Un timp foarte important al disecţiei este impus de poziţia ce trebuie dată 
membrului la care se lucrează, căci de buna poziţie a regiunii, depinde în mare 
parte rezultatul lucrului. În general se poate spune, că regiunea trebuie bine şi 
complet expusă ; detaliile vor fi arătate pentru fiecare regiune în parte. 

După cum am mai spus, mâna bunului operator, se formează la disecţie şi 
un obicei rău, căpătat atunci, foarte greu se uită. De aceea studentul începător 
şi asistentul, care-l conduce, trebuie să dea o deosebită atenţie manipulării in- 
strumentelor, 

Scalpelul trebuie ţinut în mâna* dreaptă, între index, mediu şi police, ca un 
| condei de scris ; este singura poziţie întrebuințată la disecţie şi cea mai frecven- 
| tă în chirurgie. 

Pensa se ţine în mâna stângă, tot între index, mediu şi police, ca şi scalpe- 
lul ; este urât şi este incomod de a o ţine în podul pâlmei, ca pe un mâner de 
rachetă, cu o tărie şi brutalitate incompatibile cu acest instrument delicat. 

Foatjecele, despre a cărui utilitate am vorbit, vor fi ţinute, după obiceiul 
croitoreselor, cu policele într-un ochi şi mediul în altul, indexul servind ca 
punct de sprijin şi de siguranță, instrumentului. Foarfecele constituie un instru- 
ment foarte util în chirurgie, de aceea elevul să se obişnuiască cu ele ; cu tim- 
pul va ajunge să disece cu el, tot aşa de bine ca şi cu scalpelul. 

Pentru curățirea oaselor, la prepararea articulaţiilor se întrebuinţează ră zu şa. 

Răzuşa va fi ţinută în podul palmei, cu indexul întins deasupra ei** ; prin 
lovituri înainte, scurte şi succesive se curăţă osul de părţile moi. 

Iată şi întrebuinţarea unor instrumente plictisitoare pentru studenţi : a feră- 
străului, daltei şi ciocanului. Sunt foarte puţini aceea, care se ser- 
vesc de ele, căci obositoarele operaţiuni osoase : tăierea calotei craniene, tăierea 


* Cine-i stângaci are ocazia să-şi exercite şi mâna dreaptă şi astfel să poată lucra cu 
amândouă mâinile, căci cel mai bun chirurg este cel ambidextru. 


** În clinică, acestei poziţii, fi corespunde aceea a trocarului. 

capului, şi diferitele secţiuni, sunt în general evitate de, studenţi, şi lăsate în sar- 
cina laboranţilor. Pentru educaţia chirurgicală manipularea lor este foarte utilă, 
şi studentul trebuie să le întrebuinţeze singur, oricând are nevoie. 

Ferăstruirea unui os trebuie să fie o operaţiune neobositoare, de aceea va fi 
făcută cu mult calm. Mâna stângă fixează bine osul de secţionat, iar mâna dreaptă 
ferăstruieşte prin mişcări lungi şi uşoare, prin urmare nici cu prea multă forţă şi 
nici prin trăsături mici şi repezi, care îngreuiază operaţiunea. Pentru ca o even- 
tuală alunecare a ferăstrăului să nu rănească mâna stângă, aceasta trebuie prote- 
jată cu o cârpă* (vezi tăierea calotei craniene). 

Dalta şi ciocanul trebuiesc mânuite cu delicateţea sculptorului ; dalta va fi 
bine ascuţită, loviturile ciocanului puţin brutale. Ele se întrebuinţează la urmări- 
rea elementelor fine prin oase. Se va întrebuința forţa, numai atunci, când tre- 
buiesc desprinse porţiuni mari din oase (vezi tăierea calotei craniene, secţiunea 
faringelui). 


ORIENTAREA ÎN TIMPUL DISECȚIEI 


Corpul omenesc este compus din trei mari segmente: capul, trunchiul şi 
imbie (numite încă extremităţi). Fiecare din aceste mari segmente este sub- 
divizat în alte porţiuni mai mici, numite regiuni topografice. Disecţia curentă nu 
se face pe atari regiuni, ci pe segmente mai mari sau mai mici, condiţionate de 
oportunitatea necesităţilor didactice. O disecţie pe regiuni, ca şi disecţia organe- 
lor izolate, se poate executa fără nici o greutate de un cunoscător al tehnicii 
obişnuite. În timpul disecţiei trebuie să ştim a ne orienta. În anatomie, omul se 
presupune stând în poziţie verticală, cu membrele superioare orientate. astfel, în 
cât palmele -să privească înainte (supinaţie). Orientarea: se face cu ajutorul unor 
planuri, dintre care unele se presupune că străbat corpul, iar altele că sunt tan- 
gente la suprafaţa lui. 

"Planurile ce străbat corpul sunt (Fig. 1): 1. Planul medio-sagital e vertical 
şi îndreptat dinainte înapoi ; el împarte corpul în două jumătăţi (antimere) : zirea- 
ptă şi stângă. 2. Planul frontal principal este tot vertical, dar perpendicular pe 
precedentul ; el împarte corpul în două jumătăţi, una anterioară şi alta poste- 
rioară. 3. Planul transversal principal este orizontal şi perpendicular pe cele 
două precedente ; el împarte corpul în două jumătăţi : una superioară şi alta in- 
ferioară. 

Planurile tangente sunt : anterior, posterior, superior, inferior şi cele două 
planuri de pe laturile corpului. 

Cu ajutorul acestor planuri, noi ne putem orienta atât în descripţia unui or- 
gan, cât şi în timpul lucrului. De exemplu, un organ poate avea o îaţă anterioa- 
ră şi alta posterioară; o regiune poate fi lucrată către porţiunea ei superioară 
sau către cea inferioară. 

terminologia anatomică, pentru orientare, mai sunt anumiţi termeni. 

1. Medial şi lateral. Un element descriptiv mai apropiat de linia mediană 
se numeşte medial (a nu se confunda cu median, situat pe linia mediană), spre 
deosebire de altul mai depărtat care se numeşte lateral. De exemplu: diafiza 
humerusului are trei feţe dintre care una e medială (mai apropiată de linia me- 
diană) şi alta laterală (mai depărtată) ; a treia e posterioară. În limba română 


* În chirurgie, ferăstrăul se conduce pe unghia policelui stând neprotejat de nimic; în 
disecţie e mai bună această protecţie. 

Fig. 1. Planurile ce străbat corpul. I planul erele e II planul frontal. III planul transversal 
principal. i 


aceşti termeni sunt. puţin uzitaţi, fiind înlocuiţi cu cei de: extern şi intern. Ter- 
menii de exteri şi intern în mod obişnuit sunt consideraţi după felul de orienta- 
re a elementului descriptiv, a organului sau a părţii respective din regiune. Tot 
ceea ce se admite că priveşte planul medio-sagital al corpului se numeşte intern 
(adică priveşte către interiorul corpului) ; tot ceea ce priveşte către planul lateral 
se numeşte extern (către exteriorul corpului). În rezumat, la medial ar corespun- 
de intern, iar la lateral ar corespunde extern. 


Termenii extern şi intern se pretează la confuzie, deoarece unii autori îi raportează la gradul 
de profunzime sau de superficialitate a elementului -sau formaţiunii respective. Un exemplu tipic 
avem cu inelele inghinale. Inelul inghinal numit intern, este situat mai în afara inelului extern; 
prin urmare de fapt este extern sau lateral. Confuzia provine din faptul că termenii se raportau la 
gradul de profunzime, la care se găseau aceste orificii. 


O altă confuzie se face prin întrebuinţarea termenului lateral. Noi îl vom 
întrebuința doar în înţelesul de extern (depărtat de linia mediană şi orientat că- 
tre planul lateral al corpului). El se întrebuinţează însă în limbajul obişnuit şi 
pentru a indica latura unei regiuni sau a unui organ. De exemplu, se vorbeşte 
de un ligament lateral extern şi de un ligament lateral intern. Am introdus încă 
de mult termenul de „/aturi”, care ne permite întrebuinţarea adjectivului ,, laze- 
ral” doar în adevărata lui accepţiune anatomică. 

2. Distal şi proximal. Sunt doi termeni uzitaţi doar la studiul membrelor. 
Proximal indică ceva apropiat de rădăcina membrului respectiv, distal ceva de- 


_părtat (apropiat de degete). 


Ele corespund la superior şi inferior. De exemplu humerusul are două epifize : una praximală 
sau superioară şi alta distală sau inferioară. 


3. Alţi termeni de orientare sunt următorii : cranial şi caudal; dorsal şi 
ventral ; superficial şi profund ; ulnar şi radial; tibial şi fibular. Simpla lor 
enumerare ne dispensează de orice explicaţie. De asemenea când vrem să indi- 
căm ceva din lăuntrul sau din afara unei cavităţi, e bine să nu ne servim de. 
termenii de intern şi extern, care în mod curent însemnează medial şi lateral, ci 
să întrebuinţăm pe cei de interior şi exterior. 


CONSTITUŢIA ANATOMICĂ A UNEI REGIUNI 


Orice regiune a corpului -(exceptând viscerele) e compusă după acelaşi plan 
general. La suprafață se găseşte pielea cu caractere diferite, după regiuni, dar 
pretutindeni cu aceiaşi semnificaţie, de înveliş protector şi de organ de simţ. 

Sub piele, se află un al doilea strat, numit ţesut celular subcuta- 
nat sau ţesuțţ conjunctiv subcutanat, în care se găseşte grăsime. 
Dimensiunea, şi în special grosimea lui variază după indivizi şi după regiuni. 
Sunt indivizi, la care se acumulează mult ţesut celular; de asemeni sunt şi re- 


“giuni, în care în stare normală există mult ţesut celular, pe când altele sunt lip- 


site. primele. regiuni, o parte din el se grupează sub forme de lame, ce 
constitue fascia superficială în care se găsesc vase, nervi şi muşchi 


- superficiali. 


Sub țesutul celular subcutanat se află fascia de înveliş, foarte variabilă şi 
ea, în masea meri şi caracterele macroscopice : uneori e sidefoasă şi străluci- 
toare, alteori foarte subţire. şi aderentă, iar alteori lipseşte (ca la muşchii pieloşi 
ai feţei). 

le de sub fascia de înveliş sunt: muşchii, vasele şi nervii. 
Muşchii sunt înveliţi într-o teacă, dependentă de fascie. Vasele şi nervii sunt 
uniţi prin ţesut celular şi înveliţi într-o teacă provenită tot din fascie. 
“Sub aceste organe se găsesc articulațiile şi oasele. 


INCIZIA PIELII ŞI A ȚESUTULUI CELULAR SUBCUTANAT 


Pentru disecarea fiecărei regiuni este nevoie de incizii speciale, care vor fi 
indicate ulterior. + 
general, incizia trebuie să îndeplinească anumite condiţii. În primul rând, 
ea trebuie să folosească la evidenţierea întregii regiuni. Chestiunea e uşoară, 
când pe un cadavru se lucrează o singură regiune ; ea e mult mai grea, când pe 
acelaşi cadavru trebuie disecat un membru întreg ; atunci vom ţine seama ca in- 
cizia făcută să nu vatăme regiunea ce va urma. 

În general, la disecţia unui membru € necesar un număr cât mai mic de in- 
cizii, tot astfel şi la gât; muşchii feţei necesită însă un număr mai mare. 

Prin disecţia pielii, se înţelege ridicarea ei şi punerea în evidenţă a forma- 
țiunilor subiacente. Incizia trebuie să fie rectilinie; uneori cuprinde şi țesutul 
celular subcutanat, alteori nu. După ce s-a făcut incizia necesară, se începe dise- 
carea pielii, de la unghiul determinat de două incizii perpendiculare una pe alta. 
Ea este ridicată cu pensa, în timp ce scalpelul o separă de fascie prin secţiunea 
tracturilor conjunctive, ce leagă pielea de fascie. Când s-a ridicat o bună parte a 
pielii, atunci mâna stângă prinde lamboul şi face: oficiul de pensă ; disecţia câş- 
tigă astfel în promptitudine. Faţă de țesutul celular subcutanat, ne comportăm. în 
mod diferit, după caracterele pe care le prezintă. Uneori acest ţesut e gros, şi 
separarea pielii e foarte uşoară. Uneori nu conţine nici un organ important (ca 
în regiunea gluteală şi toracală dorsală) ; atunci se ridică odată cu pielea. Alteo- 
ri însă, (triunghiul femural Scarpa, plica cotului) în el se găsesc organe impor- 
tante de studiat şi atunci se va ridica numai pielea. În alte cazuri, pielea este 
aderentă chiar de muşchi, ca la muşchii: pieloşi ;: disecţia atunci este anevoioasă, 
şi cere multă atenţie, spre a nu ridica împreună cu pielea şi muşchii. 


PREPARAREA FORMAȚIUNILOR ȚESUTULUI CELULAR 
SUBCUTANAT 


Câad în țesutul celular subcutanat se găsesc organe importante: muşchi, 
vase, 'riervi şi noduri limfatice superficiale ridicarea pielii va trebui făcută astfel, 
ca eceste formaţiuni să nu fie distruse ; din contră, ele trebuiesc căutate, urmă- 
rite şi studiate, căci au o prea mare importanță, atât în medicina internă, cât şi 
în chirurgie, pentru ca'să fie trecute cu vederea. Insist în special asupra nervilor 
şi a teritoriilor cutanate, pe care le ţin sub dependenţa lor (atât de necesare in- 
ternistului), cât şi asupra nodurilor limfatice şi venelor (atât de necesare chirur- 
gului). 

După ce au fost găsite, aceste organe trebuiesc preparate, adică izolațe din 


„țesutul celular grăsos.şi urmărite cu atenţie pe toată. întinderea lor. Numai după 


ce ele au fost puse în evidenţă, se ridică restul țesutului celular grăsos; fascia 
subiacentă apare curată, albă, şi fibroasă, străbătută de nervii şi vasele superfi- 
ciale. 

Această preparaţie este uşor de făcut pe majoritatea cadavrelor, cu excepţia pieselor, procurate 
de la cadavrele prea grase, la care urmărirea organelor superficiale şi în special a nervilor, se face 
cu mai. mare dificultate. Cum însă, în actuala stare de lucruri, nu trebuie pierdut nici un cadavru, 
elevul se va înarma cu multă răbdare şi le va descoperi şi lucra chiar în stratul foarte abundent de 
grăsime ; este o muncă grea, dar posibilă şi instructivă. 


PREPARAREA FASCIILOR, APONEVROZELOR ŞI MUȘCHILOR 


Dacă țesutul celular subcutanat a fost bine ridicat, fascia este preparată. 
Înainte de a merge mai departe, e bine ca studentul s-o observe, să-i vadă dispo- 
ziţiunea generală, structura şi alte particularităţi, speciale fiecărei regiuni. După acest 
studiu, o va secţiona ; sub ea se găsesc muşchii cu vasele şi nervii profunzi. 

Prepararea muşchilor este, în genere, uşoară. Pentru a ajunge la muşchi, 
trebuie să tăiem fascia. Această învelitoare se prezintă ca un manşon, ce învele- 
şte un segment de membru; din ea pleacă despărțitori, care separă grupe mu- 
sculare, şi teci fine pentru fiecare muşchi. Pentru a secţiona manşonul fibros, 
putem proceda ca în medicina operatorie adică întroducând, printr-o gaură făcută 
în el, sonda canelată şi tăind pe canelura ei; în disecţie însă, această pupeatție 
nu este necesară, fascia putând fi secţionată cu scalpelul în direcţia axului 
membrului. Învelişurile fine ale muşchilor trebuiesc tăiate la o extremitate şi ri- 
dicate până la cealaltă extremitate. Totdeauna, ridicarea fasciei se face la fel ; se 
ridică cu pensa una din buzele inciziei, iar bisturiul taie în unghiul diedru for- 
mat de ea şi muşchi. 

Fiecare trăsătură a cuţitului trebuie să aibă un rost. Cuţitul trebuie condus 
lin şi cu siguranţă, să taie pe o întindere mare, căci nimic nu e mai urât ca 
mişcările repezi şi nervoase, care mai mult opresc lucrul, decât să-l ajute. Un 
alt prost obicei este ca după ce s-a început ridicarea fasciei într-un punct, să fie 
părăsită şi începută într-un alt punct al muşchiului. pase , 

Curăţirea unei regiuni (afară de cazuri speciale) trebuie începuă la o extre- 

mitate şi condusă până la cealaltă, mai ales când e vorba de învelişurile mu- 
şchilor ; numai în acest mod muşchiul va fi egal curăţit şi estetica regiunii 
păstrată. 
Bisturiul va fi condus, după cum am mai spus, în unghiul diedru dintre fa- 
scie şi muşchi, paralel cu direcţia fibrelor musculare; condus perpen- 
dicular, el ar putea să le taie; prin mişcări paralele cel mult le disociază; 
fibrele disociate puse la loc păstrează forma muşchiului, pe când cele tăiate. de- 
finitiv, o strică. 

Curăţirea muşchiului nu-i întotdeauna simpatică. Muşchiul se găseşte şi se 
prepară uşor, dar cere -răbdare şi oarecare: obişnuinţă. Lăsarea la suprafaţa lui, a 
mici particule din teaca în care e învelit, îi dă un aspect neegal şi urât. Înve- 
lişul celular trebuie ridicat în totalitate, până ce se dă de fibrele musculare sau 
tendinoase. Pentru a uşura această operaţiune, e bine să punem muşchii în oare- 
care grad de tensiune ; se obţine acest rezultat „întinzându-i în direcţie opusă 
acţiunii lor, de ex.: flexorii, în extensiune ; extensorii, în flexiune ; abductorii, 
în adducţie. Muşchiul trebuie să fie disecat în totalitatea lui: elevii neglijează 
mai întotdeauna, să vadă inserţia muşchilor pe oasele respective pe de o parte 
şi pe de alta, de a le controla pe oase izolate. O parte din inserţiile muşchilor 
se vor studia odată cu articulațiile. 

Insist asupra acestui amănunt, cât şi asupra executării de scheme ale oase- 
lor pe care să fie figurate punctele de inserţie. După prepararea completă a mu- 

şchiului, trebuiesc studiate raporturile, căci în tot studiul miologiei raporturile şi 
acţiunea muşchilor constituie datele cele mai importante : acţiunea intră în stu- 
diul teoretic, dar raporturile trebuiesc studiate aici în partea practică a anato- 
miei; elevii să-şi imprime bine în minte aceste raporturi şi în acest scop, nimic 
nu e mai bun ca desenul, pe care cu riscul de a deveni plictisitor, nu ştiu cum 
„să-l recomand mai mult. 
Adeseori, pentru disecţia completă a unei regiuni, este nevoie să secţionăm 
"un muşchi, ca să mergem în căutarea organelor mai profund situate. De obicei, 
secţiunea se face la mijlocul muşchiului, pentru a-l putea reconstitui cu uşurinţă, 
prin apropierea celor două capete. Alteori, se ridică muşchiul împreună cu proe- 
minenţa osoasă, secţionată cu ferăstrăul. Scopul este acelaşi : posibilitatea de a 
reconstitui toate planurile regiunii. 
Ca principiu general, elevul trebuie să aibă întotdeauna grija, să nu secţio- 
neze un muşchi, înainte de a-l fi studiat şi desenat. 
Detaliile şi indicaţiile speciale, vor fi studiate la capitolele respective fiecă- 
rei regiuni. - 
Trebuie să atrag atenţia asupra burselor seroase şi a tecilor sinoviale anexa- 
te tendoanelor, care se pot vedea şi fără preparaţii speciale, numai cu ochiul li- 
ber. Procedeul cel mai comod, este cel de evidenţiere prin deschiderea cu 
foarfecele sau cu bisturiul. Se vede atunci conturul bursei sau al tecii secţiona- 
te. Secţionarea formațiunilor sinoviale se face mai uşor dacă ele au fost destin- 
se prealabil prin aer injectat cu o siringă Pravaz (Latarjet). La capitolul special 
al fiecărei regiuni, vom vedea care sunt aceste formaţiuni. Acelaşi fel de a dise- 
ca se aplică şi la aponevroze. Muşchii pieloşi aderă de piele. Disecţia lor tre- 
buie făcută cu multă precauţie, cu un scalpel fin şi ascuţit, ridicând pielea de-a 
lungul fibrelor musculare. 


DISECŢIA VASELOR ŞI A NERVILOR 


Înainte vreme, se injectau cu materii colorante vasele tuturor cadavrelor ce 
veneau în sala de disecţie ; vasele deveneau mai evidente şi ca atare mai uşor 
de găsit. Scumpetea substanţelor necesare injecţiei, a făcut ca acest procedeu să 
fie părăsit ; sistemul de a nu injecta vasele nu numai că nu este rău, dar e mai 
seem pentru educaţia elevilor. Într-adevăr materiile colorante schimbă cali- 

rul vaselor, le face dure şi le modifică forma, .depărtândusle de cea adevărată ; 
şi afară de aceasta, la examen, elevul lucrează întotdeauna pe cadavru neinjec- 
tat, şi atunci la ce bun a-l deruta! 


Injectarea vaselor este un mijloc admirabil pentru studii speciale, sau pentru preparaţii de- 
monstrative. 


Disecţia unei artere constă în a o curăţi pe tot traiectul ei de țesutul încon- 
jurător, păstrându-i însă „rapoartele ; prepararea arterelor nu e lucru greu, dar ce- 
re oarecare răbdare şi atenţie. 

Mai întâi artera trebuie recunoscută, adică deosebită de vene şi nervi. Pe 
cadavru această deosebire este mult mai grea ca pe viu. 


Artera are altă formă, altă. culoare şi altă consistenţă, ca nervul şi vena. Nervul este un cor- 
don plin, care nu se comprimă sub presiunea degetului, de culoare albă strălucitoare ; vena este de 
obicei, plină cu sânge, deci de culoare negricioasă (vânătă), de o consistenţă foarte slabă, se turte- 
şte sub deget şi aproape nu se mai simte; artera este o panglică de culoare caracteristică ce se 

uită greu, e groasă, turtită, goală şi netedă, cu marginile ridicate, mijlocul adâncit, având aspectul 
unui şanţ. (Rezumat din Farabeuf). 


Când avem de preparat o arteră mare cu ramurile ei, lucrul e uşor; atunci 
căutăm trunchiul principal şi curăţindu-l, găsim ramurile, pe care le urmărim că- 
tre periferie, adică în direcţia curentului sangvin. În disecţia obişnuită (în sală), 
mu ne putem conduce totdeauna după acest sistem, din cauză că disecţia trebuie 
făcută pe planuri topografice ; suntem nevoiţi adeseori să găsim şi să curăţim 
eri ei mici ale arterelor, pe care le urmărim în sens contrar direcţiei sângelui 
până la trunchiul principal. De aceea elevul trebuie să se obişnuiască să deose- 
bească vasele între ele. şi vasele de nervi. 

Disecţia arterelor mari se face fără greutate, separând vasul de celelalte or- 
gane (venă şi nerv) ; disecţia arterelor mici este însă mai grea, căci ele intră în 
țesutul conjunctiv grăsos, se pierd în el, unde trebuiesc căutate. Odată artera gă- 
sită, o apucăm cu pensa (nu chiar artera, ci teaca ei înconjurătoare) şi o tragem 
în sus; cu ea se ridică şi jes esutul conjunctiv înconjurător, determinând astfel, 
formarea unei proeminențe de-a lungul vasului ascuns, care-i indică drumul ; 
scalpelul taie “pe laturile acestei proeminențe, iar artera se evidenţiază. Conti. 
nuăm astfel până la descoperirea ei completă. 

Ceea ce am spus despre artere, ne dispensează să insistăm prea mult asu- 
pra venelor. Disecţia lor se face la fel cu a arterelor, pe care de obicei le 
însoțesc. În disecţia obişnuită desvelite după ce ele au fost văzute, trebuiesc sec- 
ționate, şi scoase. Nu vor rămâne decât trunchiurile principale, 
căci prin mulţimea afluenților mici şi multiplicitatea anastomozelor lor, ele îm- 
piedică reuşita unei frumoase p eporaii anatomice. Venele vor fi legate 
înainte de tăiere, căci altfel sângele şi lichidul pe care-l conţin se varsă 
pe piesă, murdărind-o, şi făcând lucrul anevoios şi neestetic. Se fac două ligatu- 
ri şi între ele se secţionează vasul. 

Acest procedeu menit să uşureze munca şi să înfrumuseţeze piesa, nu 
trebuie să micşoreze, în ochii elevului, importanţa venelor; el nu va trebui 
să le taie decât după ce le-a studiat şi desenat. Elevul va vedea mai târziu, 
că. în „chirurgie, venele acestea mici au aceeaşi importanţă ca şi arterele cores- 
punzătoare. 

Limfaticelor,. nu li se disecă decât trunchiurile mari, căci pentm vasele mici 
trebuiesc metode de injecție specială, în schimb se studiază nodurile limfatice. 
Nu ştiu cum să protestez mai mult, contra procedeului nenorocit, de a ridica 
nodurile limfatice o dată cu țesutul conjunctiv şi a le arunca. Nodurile limfatice 
trebuiesc lucrate, studiate şi desenate, ca orice organe importante ale regiunii. E 
drept, că foarte adeseori, după ce au fost studiate, ele trebuiesc ridicate pentru a 
merge mai în profunzimea regiunii; dar de aci până la disprețul de a nu le 
vedea, câtă diferenţă ! 

Nervul se disecă la fel cu artera ; după ce s-a găsit o parte el se ridică în 
sus cu pensa (aceiaşi precauţiune ca şi la arteră : pensa trebuie să prindă înve- 
litoarea conjunctivă, ca să nu-l strivească) şi pe drumul indicat de ridicarea 
țesutului conjunctiv se taie cu bisturiul, de o parte şi de alta până ce e pus în 

“ „evidenţă. Insist că nervul sau mai bine zis ramurile nervoase, trebuiesc duse pâ- 
nă în muşchi. Disecţia vaselor şi a nervilor, cere un scalpel ascuţit şi o pensă 
fină. În oase, nervii se urmăresc prin dăltuire. 

Tăierea ramurilor nervoase şi vasculare, arată lipsă de interes şi mai ales, 
dezordine intelectuală şi inabilitate manuală. 

PREPARAREA ARTICULAŢIILOR 


După ce părţile moi ale unei piese au fost disecate, studiate şi desenate, se 
trece la prepararea articulaţiilor. Pentri: aceasta -se fragmentează piesa în atâtea 
segmente, câte articulaţii sunt, se opreşte una pentru lucru, iar celelalte se con- 
servă într-un vas ce conţine acid fenic 4%. 

Prepararea articulației se poate face cu, sau fără injectarea sinovialei ; în 
sala de disecţie se obişnueşte a se face fără injectare. 

Prepararea articulației, necesită ridicarea muşchilor; cu ocazia aceasta se 
studiază raporturile articulației şi se mai repetă inserţiile muşchilor, în special ai 
celor a căror inserţie n-a putut fi văzută, fie din cauza profunzimei, fie tocmai 
că s-a vrut să se menajeze capsula articulară. Elevul trebuie să-şi dea seama de 
fiecare muşchi înainte de a-l ridica. Sunt muşchi aderenţi, prin tendoanele lor 
de capsulă ; trebuie să-i avem în vedere, altcum deschidem capsula. 

După ridicarea muşchilor, capsula a fost evidenţiată ; urmează prepararea li- 
gamentelor. Ligamentele sunt doar porţiuni mai îngroşate ale capsulei. Uneori, 
ele se izolează foarte uşor, alteori sunt înglobate în însăşi capsula articulară, de 
care se diferenţiază prin direcţia fibrelor. În cărţile de anatomie şi atlase, ele 
sunt izolate în mod artificial spre a putea fi mai uşor înţelese. 

Pentru ca preparaţia articulației să fie bine reuşită trebuie ca oasele să fie 
perfect curăţite de muşchi ; aceasta se face cu ajutorul răzuşei. 

Apoi se trece la desenarea articulației. După acest studiu exterior, se taie 
capsula, se studiază membrana sinovială cu formațiunile ei, ligamentele intraarti- 
culare, meniscurile şi cartilajele articulare. 


PREPARAREA UNEI REGIUNI ANATOMICE 


De la început, am văzut, că azi nu se mai poate face mai întâi disecţia 
muşchilor şi apoi a celorlalte formaţiuni anatomice ; elevul trebuie să disece 
„ dintr-odată toate organele regiunii. Disecţia fiind anexată anatomiei descriptive, 
amintesc că regiunile nu trebuiesc delimitate topografic, ci ţinându-se seama nu- 
mai de necesităţile ei. 

Disecţia trebuie astfel condusă, încât : 

1. toate organele regiunii să fie evidenţiate ; 

2. să se asigure continuitatea lor. 

Spre exemplu, disecţia braţului trebuie astfel făcută, încât să se vadă toţi 
muşchii, nervii şi vasele, iar pe de altă parte, să se demonstreze continuarea lor 
cu organele regiunii superioare (axila) şi ale regiunii inferioare (antebraţul). 

Tocmai această continuitate a tuturor formațiunilor anatomice şi studiul ra- 
porturilor lor de totalitate, este partea ce ne interesează mai mult pentru început. 
Disecţia urmează pe planuri, de la suprafaţă către profunzime. 

Prin prepararea unui plan, se înţelege evidenţierea diferitelor organe cuprin- 
se în el. 

Disecţia fiecărui organ se face după principiile expuse mai sus; după ce 
un plan a fost disecat, trebuie studiat şi desenat. Pentru a merge mai profund, e 
nevoie de multe ori să secţionăm planurile superficiale sau măcar unele din or- 
ganele preparate ; în acest caz e bine să se menajeze cât mai multe, iar secţiu- 
nea să fie astfel făcută, încât regiunea să poată fi reconstituită la urmă, când se 
recapitulează şi se studiază raporturile. 

Am mai spus şi o repet: disecţia unei regiuni este o operaţiune mai mult intelectuală decât 
manuală ; elevul trebuie să lucreze cu toată atenţia ca să profite realmente de timpul petrecut la 
disecţie. Pentru a isprăvi toată disecţia în timpul prevăzut de regulament, un elev trebuie să lucre- 
ze minimum trei ore în fiecare zi. Nu ştiu de ce generaţiile actuale nu mai au răbdarea necesară, 
de a face o disecţie frumoasă şi completă ! Puternica directivă anatomică, dată de Hyrtl, Sappey, 
Farabeuf, care a constituit caracterul fundamental al medicinii practice, din timpul clasic, az a 
decăzut, deşi toată lumea ştiinţifică recunoaşte importanța anatomiei şi o numără printre studiile 
fundamentale. 

Întoarcerea la sistemul de răbdare şi muncă intensivă al vechilor medici şi chirurgi, ar fi, 
cred, foarte utilă. 

Astăzi, tânărul student, vrea să ajungă chirurg, cunoscând numai câteva regiuni şi nu vrea să 
ştie că chirurgul, trebuie să intervină pe toate, dar absolut pe toate regiunile corpului omenesc. 
Adevăratul chirurg nu se cunoaşte din intervenţiile obişnuite, sistematice, cu timpurile bine preciza- 
te, ci din operaţiunile de urgenţă, operaţiuni „de iniţiativă şi promptitudine, care cet în primul rând 
cunoaşterea perfectă a anatomiei. De asemenea şi medicina internă cu nesfârşitele ei probleme, ne- 
cesită la fiecare moment precise cunoştinţe anatomice. 


Fiecare elev trebuie să-şi. îngrijească piesa ; după ce a isprăvit lucrul, el tre- 
buie s-o ude cu o soluţie antiseptică (acid fenic 4 %), să reconstituie planurile, 
apoi deasupra să pună comprese umede (la nevoie cârpe) şi peste acestea o 

nză impermeabilă ; totul se acoperă cu lambourile de piele, care, spre a prote- 
ja mai bine părţile subiacente trebuiesc cusute chiar. Elevul trebue să aibă multă 
grijă de piesa sa, căci pe ea, el trebuie să repete cât de des cele învăţate şi 
apoi, tot pe această piesă va lucra şi articulațiile. Pe o piesă neîngrijită muşchii 
se usucă, nervii devin negricioşi şi friabili; de asemenea şi articulațiile subia- 
cente se sbârcesc, aşa că din ele nu se mai poate „utiliza nimic. 


Un procedeu foarte urât şi incompatibil cu demnitatea şi corectitudinea de student, dar care 
din nenorocire e utilizat. uneori, este acela de a diseca pe furiş la un coleg, un oarecare organ, pe 
care studentul l-a tăiat pe piesa sa. Când cineva a tăiat un vas sau un nerv, lucru ce se poate în- 
tâmpla ori cui, va trebui să-l studieze la un alt coleg, dar cu învoirea. acestuia. 


După ce a isprăvit de disecat piesa, elevul trebuie să colocveze faţă de 
prosectori ; în toate sălile de disecţie cu bun renume, acest sistem este în vi- 
goare. Lipsa de colocviu denotă o insuficienţă a directivei anatomice, ce dom- 
neşte într-un institut ; colocviile făcute neserios, arată că prosectorii şi asistenții 
nu Sunt pregătiţi pentru rolul lor ; iar studentul, care se prezintă cu piesa insu- 
ficient preparată, dă probă de o nepăsare incompatibilă cu viitoarea lui activi- 
tate medicală. 


PREPARAREA PIESEI LA EXAMEN ŞI LA CONCURS 


La examen, piesa trebuie să îndeplinească două condiţii : să fie complet lu- 
crată şi să fie prezentabilă, ca estetică. 

Pentru îndeplinirea lor, trebuie ca înainte de a începe disecţia, elevul să-şi 
amintească toate datele anatomice şi tehnice relative la chestiunea ce i s-a pus 
şi numai după aceea să înceapă lucrul. 

Pentru ca să fie completă, elevul trebue să păstreze toate organele, atunci 
când are de lucrat o repiune, afară de cele ce neapărat trebuesc îndepărtate, 
pentru a păstra pe cele importante. De exemplu, la axilă se va scoate țesutul 
celular, venele mici şi nodurile limiatice, lăsând arterele, nervii şi venele impor- 
tante. 

Când e vorba de prepararea unei artere, sau a unui nerv cu ramurile lui, 
lucrul trebuie început de la trunchiul principal şi continuat de-a lungul ramurilor 
până la maximum posibil. Pentru aceasta, membrul va fi aşezat într-o poziţie, 
care dă cel mai bun acces, iar la nevoie muşchii vor fi secţionaţi pentru a pune 
mai bine în evidenţă nervul sau vasul căutat. Muşchii trebuiesc secţionaţi cu 
atenţie pentru a nu se tăia o ramură subiacentă. 

Spre mai multă siguranţă, e bine ca ramurile secundare să fie căutate la 
origine pe trunchiul principal şi apoi urmărite pa periferie, iar când o ramură 
trece pe sub un' muşchi, trebuie să-i găsim mai întâi drumul şi pe traiectul ei să 
secţionăm muşchiul. 

"Tăierea unei ramuri importante arteriale sau nervoase, constituie o mare greşală, un motiv de 
respingere la examen. Astăzi profesorii au mai lăsat parcă din această rigoare ; totuşi vechea seve- 
ritate clasică nu pare a fi lipsită de rațiune, când ne dăm seama, cât e de uşoară disecţia unui 
nerv sau a unei artere cu ramurile ci, pentru studentul care a lucrat în timpul anului şi e atent la - 
examen. 


Pentru a avea o piesă estetică, trebuie s-o curăţim bine de fascii, ţesut ce- 
lular grăsos şi vene. Muşchiul curăţat de învelitoarea lui, trebuie să-şi păstreze 
direcţia fibrelor (când aceasta s-a stricat o putem restabili, trăgând de mai multe 
ori în aceiaşi direcţie cu o cârpă, cu degetul sau cu dosul cuţitului). Tot astfel 
vasele şi nervii trebuiesc bine curăţiţi, venele secţionate (vezi mai sus) ; muşchii 
secţionaţi trebuiesc răsfrânţi şi fixaţi cu agrafe; atunci câmpul de lucru apare 
larg deschis. ; 

Când e vorba de nervi, ramurile lor se pot ţine separate prin ace cu gămă- 
lie. 

Pe vremurile vechi, după ce isprăvea de lucrat, candidatul îşi îngrădea pie- 
sa cu cârpe albe şi în acest cadru, care mărea efectul piesei bine lucrate, el îşi 
prezenta piesa. 


PLANUL DE LUCRU 


Tot anul elevul va trebui să lucreze, intensiv pentru ca să termine enorma 
materie a anatomiei în timpul prevăzut. Pentru a ajunge la acest fericit rezultat, 
“elevul trebuie să aibă un plan bine chibzuit şi să nu uite că anul şcolar e scurt 
şi numai depunându-şi toate silinţele va putea face o operă cu adevărat folosi- 
toare lui însuşi. 

În sală, disecţia unui cadavru se face fragmentar pe piese; prin piesă se 
înţelege un membru sau capul. Afară de aceste piese, elevul trebuie să mai lu- 
creze splanhnele, creierul şi organele de simţ. Studiul disecţiei se începe cu cel 
al membrelor, fiind mai simplu şi se termină cu al splanhnelor şi al creierului 
-mai complicate. 

Disecţia clasică făcea din studiul pieselor punctul principal ; progresele chirurgiei viscerale, 
cât şi ale medicinei interne, a arătat că splamhnele trebuie să constituie partea cea mai utilă a di- 
secţiei. Bine înţeles că studiul membrelor nu rămâne fără nici un folos: chirurgul e chemat ori- 
când să intervină pe toate regiunile membrelor, iar medicul internist are nevoie să cunoască 
funcțiunea muşchilor, inervaţia lor şi traiectul nervilor. 


Am mai spus că la o masă de disecţie se repartizează 12 studenţi ; câte 2 
la fiecare piesă. Idealul ar fi ca unul singur să lucreze capul, această piesă grea, 
mai ales pentru începători ; un atare avantaj însă nu se poate acorda decât pro- 

porţional cu suficiența numărului cadavrelor. Disecţia se poate face pe segmente 
izolate sau pe cadavrul întreg. 


În unele şcoli din străinătate, membrele sunt desprinse de trunchi şi studiate separat; consider 
acest procedeu cu totul nepractic, căci pe lângă inconvenientul de a fi dezordonat într-o sală cu 
mulţi studenţi, mai are dezavantajul că strică raporturile membrului cu restul corpului şi regiuni 
importante nu pot fi studiate (axila, regiunea gluteală). E important ca studentul să se obişnuiască 
a considera totdeauna o parte a corpului în raport cu întregul. 

În alte şcoli se aplică o variantă mai utilă a procedeului de mai sus; se studiază mai întâi 
rădăcina membrului (axila, regiunea gluteală) şi apoi se desprinde membrul ; acest procedeu deşi 
mai bun ca precedentul, are însă celelalte dezavantaje menţionate. 


Noi insistăm asupra procedeului francez (metoda Farabeuf) de a pune cada- 
vrul întreg = masă şi de-al diseca după norme precise. Pe lângă piesa respecti- 
vă studentul mai lucrează şi alte regiuni anexate, care deşi din punct de vedere 
riguros anatomic, nu fac parte din acea piesă ; au însă aşa de mari legături cu 
aceasta, încât spre uşurarea disecţiei trebuiesc studiate împreună. Aceste regiuni 
sunt următoarele : 

La cap, gâtul propriu-zis. 

La membrul superior, muşchii trunchiului, ai abdomenului şi ai cefei. 

La membrul inferior, perineul. 

Disecţia începe la tot cadavrul dintr-odată, repartiţia elevilor fiind astfel fă- 
cută, încât ei să nu se împiedice unul pe altul în lucru; punctul critic îl for- 
mează întoarcerea cadavrului pentr studiul regiunilor posterioare. Această 
întoarcere implică ca toate regiunile anterioare să fi fost lucrate în acelaşi timp, 
lucru posibil numai când se nimeresc la o masă elevi de aceiaşi valoare; un 
elev leneş şi neglijent, nu numai că nu profită el, dar împiedică la lucru şi pe 
ceilalţi colegi de masă. 

Dacă elevii sunt diligenţi şi sunt bine conduşi, ei pot termina întreaga ma- 
terie de disecat, în timpul prevăzut de programe. Din partea elevilor, se cere 
sârguinţă, o muncă efectivă de minimum trei ore zilnic şi o preparaţie serioasă 
acasă, altfel riscă să nu isprăvească materia. Ei trebuie să priceapă, că în orice 
moment din viaţa lor, vor avea nevoie de noţiunile de anatomie, nu de cele 
teoretice, dar de cele aplicative, pe care numai la disecţie şi le-au putut însuşi. 


Partea Il 
STUDIUL DISECŢIEI ÎN SALĂ 


1. DISECŢIA CAPULUI ŞI A GÂTULUI (EXPLORARE) 


Din cauza strânsei legături dintre cap şi gât, ambele segmente vor fi lucrate 
de acelaşi student. 

La cap şi gât, se vor studia nu numai regiunile superficiale, ci şi acele or- 
gane, care prin raporturile lor fac parte integrantă din ele, ca: faringele, laringe- 
le, limba şi vălul palatin. 

De cap sunt anexate şi organele simţurilor şi creierul. Pentru organele sim- 
ţurilor trebuiesc câteva preparaţiuni şi secţiuni speciale. Cât despre creier vom 
vedea aici numai modul cum el se extrage şi cum se studiază formațiunile ce 
rămân la baza craniului, după extragerea lui; studiul lui îl vom face într-un ca- 
pitol special. 

Disecţia începe la cap şi se termină cu gâtul. 


EXPLORAREA CAPULUI ŞI GÂTULUI* 


Comform planului stabilit, disecţia unei regiuni trebuie să fie precedată de explorarea ei. 
Această explorare e atât de importantă, încât sub nici un motiv, elevul nu trebuie să treacă la di- 
secţia regiunii, fără ca în prealabil să fi cunoscut toate elementele explorabile. 

Mai întâi vom stabili limita dintre cap şi gât; aceasta este explorabilă pe toată întinderea ei 
şi este formată astfel (Testut-Jacob): marginea inferioară a mandibulei, apoi marginea ei posterioară, 
urmează şanţul retroauricular, apoi baza apofizei mastoide şi linia nuchală superioară, până la pro- 
tuberanţa occipitală externă. După cum am spus, această limită se explorează foarte uşor prin pal- 
pare; pentru apofiza mastoidă, linia nuchală superioară şi protuberanţa occipitală externă, întoarcem 
capul cadavrului la stânga sau la dreapta. 

Urmează apoi delimitarea feţei de craniu; aceasta se face palpând marginile supraorbitale, 
apoi marginea postero-superioară a osului zigomatic şi marginea superioară a arcadei zigomatice. În 
clinică, inspecția este suficientă, luând ca reper sprâncenele, tot ce se găseşte sub ele, face parte din faţă. 

După stabilirea acestor două limite, se trece la găsirea elementelor, ce constituie repere pe viu. 

a) La limita dintre craniu şi faţă se văd cele două sprâncene, separate prin regiunea inter- 
sprâncenoasă. Prin palpare simţim perfect marginea superioară a orbitei, formată de osul frontal, 
care prezintă la partea medială o incizură numită supraorbitală, ce se simte bine sub degetul explo- 
rator. În regiunea intersprâncenoasă, se găseşte regiunea numită glabelă, câteodată proeminentă. 
Deasupra sprâncenelor se văd şi se palpează eminenţele frontale, şi „înapoia lor eminenţele parietale. 


* Înainte de a începe disecţia, trebuiesc cunoscute oasele capului. 

Pe laturile craniului se poate palpa linia temporală, ce începe de la procesul zigomatic al 
frontalului, mergând înapoi până la apofiza mastoidă. Această linie se simte mai bine în porţiunea 
ei anterioară. 

Înapoia urechii trebuie găsită mastoida, ades+ori greu pe cadavru, din cauza infiltraţiei. 

b) Pe faţă vom găsi următoarele detalii: 

1. Proeminenţa nasală, la care deosebim, prin palpare, scheletul osos (format din oasele pro- 
prii şi procesul frontal al maxilei) de scheletul cartilaginos. Cu oarecare atenţie, vom simţi pe mar- 
ginea inferioară a osului nasal, o scobitură, prin care iese ramura nervoasă nazală. În partea 
inferioară a feţelor laterale, se găsesc nişte ridicături de forma unor virgule, cunoscute sub numele 
de aripile nasului. Nasul este separat de restul feţei printr-un şanţ, numit nazogenian. El se conti- 
nuă cu şanțul nazolabial, întins către comisura bucală. Nasul mai prezintă cele două orificii (nări) 
separate prin septul membranos al nasului. 

2. Orificiul bucal e înconjurat de cele două buze. Pe buza superioară se găseşte un şanţ me- 
dian, ce pleacă de la septul nasului, cunoscut sub numele de philtrum, iar de o parte şi de alta, 
două suprafeţe acoperite de mustăţi. Buza inferioară e separată de menton print-un şanţ mento- la- 
bial. Cele două buze sunt unite prin comisurile labiale. 

Depărtând buzele, vedem că feţele lor profunde sunt tapetate de mucoasă, care trece pe gin- 
gie, formând şanţul  gingivo-labial. În acest şanţ se observă pe linia mediană o plică de formă 
triunghiulară : frâul buzei. 

Arcadele dentare cu dinţii separă gura propriu-zisă, situată înapoia şi înlăuntrul dinţilor, de 
vestibulul gurii situat înainte şi în afară. 

3. Sub orificiul bucal se vede proeminenţa mentonului, prezentând pe linia mediană o depre- 
siune mentonieră. 

4. Pe părţile laterale ale nasului, imediat sub sprâncene, în partea superioară a feţei, se văd 
pleopele, limitate în sus şi în jos prin câte un şanţ numit orbitopalpebral. 

Marginile pleoapelor examinate cu atenţie, prezintă în partea medială un tubercul : caruncula 
lacrimală, pe care se vede un mic orificiu numit punctul lacrimal.* Caruncula lacrimală subdivide 
marginea liberă a pleoapei în două porţiuni: una medială şi alta laterală. Partea medială foarte mi- 
că, e lipsită de cili şi e numită porţiunea lacrimală deoarece cuprinde conductul lacrimal. Porțiunea 
lacrimală superioară şi cea inferioară determină un spaţiu numit lacul lacrimal. Porțiunea laterală 
este cea mai mare, poartă numele de porţiunea ciliară, deoarece pe ea se inseră cilii (genele). 

Cele două pleoape delimitează orificiul palpebral, şi unindu-se la extremităţi formează două 
unghiuri. 

În unghiul medial, şi formând planşeul lacului lacrimal, se găseşte o plică semilunară. 

Tot cu această ocazie, se pot examina unele formaţiuni anatomice ale ochiului, adică scleroti- 
ca sau albul ochilor, care prezintă în mijlocul său o altă membrană numită cornee ; aceasta, pe ca- 
davru şi-a pierdut caracterele sale. Linia de unire dintre cornee şi sclerotică poartă numele de 
limbul sclero-cornean. Sclerotica e acoperită de o membrană epitelială numită conjuctiva bulbară, 
care se continuă apoi şi pe faţa posterioară a pleoapelor, luând numele de conjuctiva palpebrală ; 
în trecerea de pe ochi pe pleoape, conjuctiva determină două funduri de sac (sacurile conjunctive) : 
unul superior şi altul inferior. Aceste detalii au pe lângă importanţa anatomică şi una practică, de 
aceea e bine ca elevul să se familiarizeze cu ele. 

Trebuie să mai spun, că examinând cu atenţie faţa profundă a pleoapei se văd prin transparenţă 
nişte glande, numite glandele lui Meibomius, iar în partea externă a sacului conjunctival superior se pot 
vedea o serie de mici orificii (6 — 10), prin care se deschid canalele excretoare ale glandei lacrimale. 

Pentru a vedea formațiunile ochiului, mai sus menţionate, e destul să depărtăm pleoapa; pen- 
tru a înţelege sacurile conjunctivei, tragem pleoapa cu pensa şi plimbăm un stilet în unghiul format 
de ea şi ochi; şi pe a vedea glandele lui Meibomius examinăm pleoapa pe faţa ei profundă. 


+ Se poate întâmpla ca acestea să nu se observe pe cadavru, din cauza depozitelor; se pun 
în evidenţă curăţind regiunea cu dosul scalpelului. 

5. Restul feţei e ocupat de obraz; pe el se vede şi se simte prin palpare pometul, format de 


faţa laterală a osului zigomatic şi arcada zigomatică. Apăsând ceva mai tare, simţim sub orbită, 
maxila cu bosa canină ; deseori pe cadavru, tumefacţia părţilor moi o maschează. În partea 
posterioară a obrazului se simte patrulaterul format de muşchiul maseter; înlăuntrul acestuia, pe 
marginea inferioară a mandibulei, se simte o depresiune, pe unde trece artera facială. 


GÂTUL 


Riguros anatomic, gâtul este partea trunchiului, care uneşte capul cu toracele. El e împărţit în 
două regiuni topografice cu totul deosebite : una anterioară situată înaintea coloanei vertebrale, care 
constitue regiunea gâtului propriu-zisă şi alta situată înapoi coloanei vertebrale, numită regiunea cefei. 

În disecţia regiunii, ne vom servi de această diviziune topografică, ca fiind mai practică. De 
aceea la regiunea gâtului, se va lucra totalitatea părţilor moi situate înaintea coloanei vertebrale, rămânând 
ca regiunea cefei să fie lucrată o dată cu muşchii spatelui şi ca atare o dată cu membrul superior. 

Dată fiind importanţa acestei regiuni în chirurgie, cât şi seriozitatea intervențiilor pe ea, ex- 
plorarea gâtului trebuie să fie bine cunoscută şi elevul trebuie să înveţe a simţi de pe acum, toate 
punctele de reper, care servesc în clinică. Mai întâi se va găsi limita inferioară a gâtului, cea supe- 
rioară fiind deja studiată. Această limită e formată de incizura jugulară şi cele două clavicule, for- 
maţiuni osoase uşor explorabile. 

Capul fiind bine extins, se observă pe gât o serie de neregularități foarte importante. Pe linia 
mediană, se găseşte proeminenţa cilindrică a conductului laringotraheal, pe laturi corzile întinse ale 
muşchilor sternocleidomastoidieni, iar între ele nişte şanţuri, numite carotidiene, cu foarte mare im- 
portanță chirurgicală. = 

La palparea conductului laringo-traheal, se simte în porțiunea superioară, proeminenţa făcută 
de osul hioid; sub aceasta se găseşte o depresiune subhioidiană, iar mai jos o altă proeminenţă 
determinată de cartilajul tiroid (cunoscută sub numele de mărul lui Adam). Sub mărul lui Adam, 
simţim cartilajul cricoid şi apoi cartilajele traheei. 

În porţiunea inferioară a liniei mediane se găseşte depresiunea suprasternală sau fosa jugulară, 
situată deasupra sternului, între inserţiunile celor doi sternocleidomastoidieni. 

Am spus, că pe părţile laterale ale gâtului, se găseşte muşchiul sternocleidomastoidian, care 
se vede foarte bine pe cadavrele slabe, mai greu pe cele grase. Palparea şi recunoaşterea lui con- 
stituie un timp foarte important în chirurgie. Mai uşor se simte, dacă se întoarce capul cadavrului 
pe partea opusă; muşchiul se prezintă atunci ca o coardă. 

Între sternocleidomastoidian şi conductul laringo-traheal se simte şanțul carotidian sau vascular. 

Înapoia sternocleidomastoidianului, între el şi trapez, se vede o depresiune triunghiulară, măr- 
ginită în jos de claviculă, numită fosa supraclaviculară mare, spre deosebire de fosa suprasiav ile: 
ră mică situată între cele două capete ale sternocleidomastoidianului. 


DISECŢIA CAPULUI 


INCIZIILE 


Pentru a diseca bine regiunea capului, e nevoie de mai multe incizii; ace- 
stea nu_vor fi făcute dinir-odată, ci succesiv, pe măsură ce disecţia înaintează. 
Figura 2, reprezintă. rezultatul inciziilor necesare în timpul disecţiei. Dacă ne ui- 
tăm pe ea, vedem o incizie mediană ABCD care încă o dată, nu este trasă 
dintr-o dată, ci succesiv prin părţile ei componente AB, AC, CD; această inci- 
zie delimitează cele două teritorii, pe care le va lucra fiecare elev şi începe de, 
la protuberanţa occipitală externă, întinzându-se până la vârful mentonului. 

A doua incizie AB e trasă dp la protuberanţa occipitală externă la 2 cm. 
deasupra nasului. 

Incizia DF merge pe marginea Parser a mandibulei. 

Incizia GE pleacă de la comisura buzelor până la marginea anterioară a 
mastoidei. 

Prin ajutorul acestor incizii se împarte regiunea atât de vastă a capului, în mai 
multe teritorii (nu corespunzătoare regiunilor topografice) foarte comode pentru di- 
secţie. Disecţia acestei regiuni este destul de anevoioasă, din cauza formațiunilor fi- 
ne, ce intră în constituţia ei şi din cauza aderenţei muşchilor la piele. 

De aceea sunt necesare aceste multiple incizii, deoarece ridicarea pielii tre- 
buie făcută cu multă grijă şi pe întinderi mici. 

Pe figura 2 se vede că incizia AB, separă regiunea feţei de cea neurocra- 
niană, iar incizia orizontală GE împarte fața î în două teritorii, pe care pentru uşurinţa 
descripţiei le vom numi : regiunea facială superioară şi regiunea facială inferioa- 
ră. Încă o dată, ele nu reprezintă regiunile anatomo-topografice stabilite ; aceşti 
doi termeni au fost creaţi „ad hoc” pentru necesitatea disecţiei. 

Afară de inciziile de mai sus, care delimitează teritonile de disecat, mai 
propun o serie de incizii, pe care le numesc complementare, căci ele ajută con- 
siderabil la succesul disecţiei. 

Pe figură ele sunt indicate prin linii punctate ; le vom vedea în 


ţiei (Fig. 2). 


cursul disec- 


Fig. 2. inciziile necesare disecţiei capului. 


A) REGIUNEA BOLȚII CRANIENE 


Disecţia acestei regiuni este anevoiasă şi nu exagerez spunând, că este una 
dintre regiunile cele mai grele de lucrat. La dificultatea anatomică provenită 'din 
aderenţele foarte tari ale muşchilor la piele, se mai adaogă altele : în timpul au- 
topsiei aceşti muşchi sunt secţionaţi şi maltratați, iar pe craniile neautopsiate ei 
se usucă foarte repede şi ca atare devin greu de evidenţiat. 

Pentru a se prepara bine muşchii acestei regiuni, trebuiesc cadavre proaspe- 
te, neautopsiate, musculoase şi nu prea grase, condițiuni îndeplinite rareori de 
cadavrele din sala de disecţie. Studentul va; trebui totuşi să lucreze această re- 
giune în limitele posibilităţii oferite de piesa sa. 


Organele ce trebuiesc găsite : 


Muşchii : frontal, occipital, aponevroza epicraniană, muşchiul auricular superior. 

Arterele : occipitală, auriculară posterioară, temporală superficială cu ramurile ei terminale, 
frontală. |, - 

Nervii : auriculo-temporal, nervul occipital mare al lui Arnold, nervul frontal extern sau su- 
praorbitar şi cel intern sau supratrohlear. 


Poziţia piesei. Capul cadavrului trebuie ridicat în sus astfel ca partea supe- 
rioară să fie uşor accesibilă. Pentru aceasta se introduce sub gât (fără să depă- 
şească în sus protuberanţa occipitală externă) un bloc de lemn de formă 
patrulateră, care ridicând capul, nu împiedică accesul la partea lui posterioară. 

De asemenea cadavrul trebuie aşezat cât mai la capătul mesei, astfel încât 
capul să depăşească marginea mesei. Se obţine în acest caz un spaţiu mai mare. 

Incizii. Se începe cu incizia mediană şi nu se face din ea decât porţiunea 
AB, de la protuberanţa occipitală externă la rădăcina nasului. Apoi se trage in- 
cizia orizontală AB. Pentru a putea face ambele incizii cu uşurinţă, se întoarce 
capul spre dreapta ori spre stânga, întotdeauna în partea opusă celei în care 
avem să lucrăm. Capul astfel întors este fixat prin cârlige, disecţia făcându-se 
în această poziţie.* Pentru uşurarea disecţiei, e bine ca ridicarea lamboului să 
să se facă mai întâi în regiunea anterioară, până în dreptul unei linii, ce trece 
prin meaturile acustice şi numai după ce formațiunile ei au fost preparate, să se 
continuie şi posterior. De altfel în mod practic, suntem nevoiţi a proceda astfel ; 
autopsiile prealabil făcute: au incizat pielea capului într-un plan frontal. 

Ridicarea lamboului cutanat. Ridicarea acestui lambou se începe de la 
unghiul A ; aci pielea e foarte aderentă de muşchi, iar vasele sunt ca încrustate 
în piele, astfel că-i este foarte uşor elevului începător să distrugă muşchi şi va- 
se. Pentru a urmări bine disecţia şi a nu interesa organele regiunii, mâna stângă 
trage cu putere lamboul cutanat, astfei ca să se vadă tractusurile, ce pleacă de 
la piele la aponevroza subiacentă, şi pe care bisturiul le taie cu uşurinţă, ţinând 
ascuţişul spre piele. 

Pe măsură ce scalpelul ajunge în regiunea temporală, pielea nu mai este 
atât de aderentă, astfel separarea ei se face mult mai uşor ca în regiunea ante- 
rioară unde scalpelul trebuie să meargă cu uşurinţă chiar pe pielea întinsă de 
pensă, pentru ca să nu taie muşchiul subiacent, ce apare sub ea. 

ceea ce priveşte disecţia vaselor, care sunt foarte aderente de piele, tre- 
buie să le scoatem chiar în ea, prin incizii delicate, duse pe laturile lor. 


* Cei doi elevi repartizaţi la cap, trebuie să lucreze cu rândul. 

Disecţia vaselor temporale superficiale şi a nervului auriculo-temporal. 
După ce lamboul anterior a fost ridicat, se văd, în partea posterioară a regiunii 
descoperite, vasele temporale superficiale, vase mari, ce se ramifică deasupra şi 
înaintea pavilionului urechii. Tot aci, vom pune în evidenţă nervul auriculo-tem- 
poral. Căutarea lui este bine să se facă în unghiul inferior al inciziei, înapoia 
vaselor şi pe un plan mai profund* şi de aici să se urmărească apoi ramurile 
terminale, împrăştiate printre ramurile arteriale. 

Disecţia nervilor şi a vaselor frontale. Aceste organe se găsesc în regiu- 
nea anterioară. Trebuie să găsim la început, nervul supra-orbitar sau frontal ex- 
tern, nerv destul de voluminos, care, dacă pielea a fost ridicată aşa după cum 
am spus mai sus, nu este greu de găsit în țesutul conjunctiv ce-l maschează; 
cu alte cuvinte e lipit mai mult de muşchiul frontal decât de piele ; ca să-l gă- 
sim, ridicăm țesutul celular subţire, dar destul de rezistent, care acoperă mu- 
şchiul. frontal, în dreptul şi în afara unei linii, ce tiece prin scobitura 
supra-orbitară. 

Urmărind nervul în jos prin muşchiul frontal se pun în evidenţă şi ramurile 
ce se duc să inerveze periostul cranian şi pe-care le vom urmări după prepara- 
rea muşchiului frontal. 

vecinătatea nervului frontal extern, se găsesc şi ramurile arterei supra- 
orbitare sau frontale externe, a căror ramificații se suprapun celor nervoase. Du- 
pă aceasta, disecăm artera supratrohleară şi nervul supratrohlear sau frontal 
intern, ale căror ramuri se găsesc medial ramurilor precedente, şi trebuiesc coa- 
duse cât mai sus posibil (până în regiunea parietală). 

Prepararea muşchiului frontal şi a aponevrozei epicraniene. Acest plan 
musculo-aponevrotic a fost evidenţiat prin ridicarea pielei ; muşchiul frontal mai 
este însă acoperit pe alocuri, de ţesut conjunctiv, care-i dă un aspect neegal şi 
neestetic. Pentru a căpăta o preparaţie frumoasă, trebuie să ridicăm cu multă 
răbdare acest ţesut conjunctiv şi să nu lăsăm decât fibrele musculare ;. cum în 
timpul disecţiei am atacat o parte din aceste fibre musculare, trebuie să netezim 
tot muşchiul cu dosul scalpelului şi să-i redăm astfel, în mod artificial aspectul 
său neted. Preparaţia frumoasă a muşchiului frontal este foarte grea, din cauza 
aderenţei fibrelor lui cu pielea ; ea depinde şi de felul piesei. Pe o piesă veche 
şi pe piesele injectate cu formol, muşchii şi-au pierdut culoarea şi se disecă foarte 
greu ; preparaţia poate ieşi mulţumitoare, dar nu frumoasă. Pe un individ tânăr, 
slab, musculos şi sucombat de puţin timp, piesa iese într-adevăr admirabilă. 

La limita inferioară a regiunii (mai ales când incizia AB a fost făcută mai 
jos) se evidenţiază o seamă de fibre musculare curbe, ce reprezintă o porţiune 
din muşchiul orbicular al ochiului care se va studia mai târziu. 

Disecţia ramurilor profunde ale nervilor şi artelelor frontale. După ce 
muşchiul frontal a fost disecat şi desenat, trebuie să facem în el, mai multe in- 
cizii verticale, menite a pune în evidenţă aceste ramuri. Ramura profundă a ner- 
vului supraorbitar se găseşte uşor, căci fiind voluminoasă proemină sub muşchi ; 
de-a-lungul acestor proeminențe vom inciza muşchiul. Ramura profundă a ner- 
vului supratrohlear e mult mai subţire şi se găseşte mai greu. Ca şi pentru ra- 
murile precedente, va trebui să incizăm muşchiul frontal în dreptul ramurilor 
superficiale ; dacă vom ridica în afară şi înăuntru cele două buze ale inciziei, 
vom putea găsi nervii ; tot cu această ocazie se pot căuta ramurile profunde ale 


* În profunzimea țesutului celular. 


38 


— ius n rii i crini dr În ET e e i ie îl le e EI 


Fig. 3. 1. Muşchiul frontal; 2. Ne?vul supraorbitar ; 3. Artera supraorbitară ; 4. Nervul supratroh- 
lear ; 5. Nervul auriculotemporal ; 6. Artera temporală superficială i 


arterelor frontale, ramuri foarte subţiri, ce se găsesc cam greu pe piesele cu va- 
se neinjectate. (Fig. 3). : 

Continuarea ridicării lamboului cutanat. Pentru a avea acces asupra re- 
giunii şi a putea lucra cu uşurinţă, trebuie să întoarcem capul în partea opusă, 
şi să ridicăm pe cât posibil cadavrul punându-i sub umeri un bloc de lemn. În 
timpul ridicării lamboului trebuie să fim atenţi ca să nu tăiem ramurile arterei 
auriculare posterioare (înapoia urechii) şi ale arterei occipitale (în partea poste- 
rioară), şi ca atare, pe măsură ce ridicăm lamboul să-l controlăm pe faţa lui 
profundă ; în caz că ele au fost ridicate cu pielea, prin inciziuni pe laturile lor, 
le scoatem şi le aşezăm pe craniu. Lamboul cutanat poate fi disecat până în re- 
giunea posterioară şi scos de pe craniu, sau mai bine să i se lase o aderenţă cu 
pielea gâtului (pentru ca lamboul să servească la: acoperite regiunii). 

Disecţia ramurilor terminale ale arterei auriculare posterioare. În regiu- 
nea noastră, aceste ramuri sunt de obicei mici (pericol de a fi ridicate cu pie- 
lea) ; ele trebuiesc căutate înapoia urechii. 

Prepararea muşchiului auricular superior. Acesta e un muşchi subțire, 
radiat, situat deasupra urechii ; pe el repauzează terminaţiunile vaselor temporale 
superficiale şi ale nervului auriculo-temporal. Acest muşchi e acoperit de o fas- 
cie foarte delicată, a cărei ridicare e destul de anevoioasă. Dacă este un cadavru 
musculos şi dacă s-a ridicat bine fascia, muşchiul apare ca un evantai foarte 
frumos. . 

Disecţia arterei occipitale şi a nervului occipital mare al lui Arnold. În 
partea posterioară a regiunii, găsim ramurile terminale ale nervului occipital ma- 

re (al lui Arnold), care sunt amestecate cu ramurile terminale ale arterei occipi- 
tale. 

Prepararea muşchiului occipital. Această preparaţie se face odată cu tim- 
pii precedenţi ; acum îl curăţim de resturile țesutului de înveliş şi îl conducem 
până la inserţiunile sale. 

- O privire de totalitate asupra regiunii. Înainte de a trece mai departe, 
elevul trebuie să-şi dea seama de continuitatea muşchiului occipital şi frontal 
prin intermediul aponevrozei epicraniene (m. occipitofrontal), de prelungirile, pe 
care ea le trimite acestor muşchi şi de modul cum descinde pe laturile craniu- 
lui. 

Stratul celulos subaponevrotic. După ce planul musculos a fost lucrat, 
elevul poate face în el o inciziune mediană şi să-l ridice, pentru a vedea că sub 
el există un spaţiu conjunctiv foarte lax, graţie căruia pielea şi muşchii atât de 
aderenţi între ei, pot aluneca pe planul osos ; acest spaţiu are o importanţă ma- 
re în clinică ; prin intermediul lui se face scalpul. 

Periostul. E bine ca înainte de a părăsi regiunea să ne dăm seama de 
periostul ei ; acesta este uşor separabil de planul osos, astfel că el poate fi 
ridicat nu numai cu răzuşa (ca în chirurgie), dar chiar cu scalpelul. Urmărind 
separarea periostului de bolta osoasă, se poate vedea aderenţa lui la nivelul 
suturilor. 


Notă. Descripţia precedentă priveşte capul neautopsiat, dar de cele mai deseori în sala de di- 
secţie, cadavrele sunt autopsiate. În acest caz, dacă caiota a fost pusă la loc şi părţile moi cusute, 
disecţia se continuă ca mai sus, cu singura dificultate că nu se poate scoate o piesă continuă în 
toată întinderea ei. De asemenea profitând de incizia frontală fe la o ureche la cealaltă, necesară 
autopsiei, prepararea lamboului, poate începe din regiunea temporală, de la locul de întâlnire a in- 
ciziei AB, cu cea frontală a autopsiei. 

Când calota lipseşte, elevul poate lua din muzeul de osteologie, una potrivită ca dimensiuni, 
să o potrivească pe piesa sa, să coase părțile moi deasupra ei şi apoi să urmeze disecţia ca mai 
sus. Dacă elevul nu-şi poate improviza un suport pentru părţile moi, atunci va trebui să disece cât 
poate mai mult din ele, ţinând şi întinzând cu mâna stângă aceste părţi moi. 

De desenat. 1. Muşchiul frontal, occipital, aponevroza epicraniană. 2. Regiunea frontală cu 
muşchi, nervi şi vase. 3. Regiunea occipitală cu nervi şi vase. 


B) REGIUNEA FACIALĂ SUPERIOARĂ 


Organele ce trebuiesc găsite 


Muşchii : frontal, piramidal (procerus), auricular anterior, orbicularul ochilor, sprâncenos, 
transversul nasului, mirtiform (nasalis), cei doi zigomatici, cei doi ridicători (comun şi propriu) şi 
caninul. | 

Vasele : frontale, temporale superficiale, faciale. 

Nervii : auriculo-temporal, facial şi sub-orbitar. 

Structura pleoapelor. 


Poziţia piesei. Ca şi în regiunea precedentă, cei doi elevi trebuie să lucreze 
cu rândul; capul va fi ridicat în sus şi întors de partea opusă celei în care se 
lucrează, astfel ca regiunea de disecat să vină în faţa elevului, fiecare parte 
fiind lucrată pe rând. 

Incizia pielei. Se face incizia mediană AC, incizia GE de la comisura bu- 
zelor şi până la marginea anterioară a mastoidei. Incizia mediană AC, separă 

Fig. 4. 1. m. frontal; 2. m. sprâncenos; 3. m. procerus; 4. m. orbicular al ochiului; 5. m. trans- 
vers al nasului; 6. m. ridicător comun al aripii nasului şi al buzei superioare; 7. vena facială ; 8. 
m. ridicător propriu; 9. m. zigomatic mic; 10.m. zigomatic mare; 11. artera labială superioară ; 
12. m. orbicularul gurii ; 13. nervul auriculo-temporal ; 14. artera temporală superficială ; 15. ner- 

vul facial ; 16. glanda parotidă ; 17. fascia parotidiană (răsfrântă în jos). 


4 


cele două teritorii. În timpul disecţiei avem nevoie şi de inciziile complementare 
ab şi cb, duse pe marginile libere ale pleoapelor, de incizia complementară eG 
dusă pe marginea superioară a buzei superioare şi de incizia d, care înconjoară 
orificiul inferior al nasului (nara). 

Ridicarea pielii. Ridicarea pielii constituie partea cea mai grea din disecţia 
acestei regiuni. Ca şi în regiunea precedentă, aproape de linia mediană, pielea 
este mai aderentă şi ca atare mai greu de disecat. 

Ridicarea pielii se face pornind de la unghiul A. Disecţia ei este urmărită 
în jos şi înapoi (Către gură şi ureche) aşa că la terminare, am ridicat un lambou 
pătrat pe care-l răsturnăm lateral, fără a-l detaşa, căci ne serveşte la conservarea 
piesei. Imediat dăm de fibrele orbicularului ochiului (dacă eventual acest muşchi 
n-a fost în prealabil evidenţiat la calota craniană). Pe măsură ce disecţia conti- 
nuă în jos şi înapoi, trebuie să se controleze într-una, faţa profundă a pielii, 
spre a se vedea dacă muşchiul orbicular n-a fost ridicat ; în acest caz prin inci- 
zii delicate îl scoatem de pe piele şi îl punem la loc, pe planul osos. 

Continuăm disecţia de sus în jos, până ce ajungem la un plan, ce trece 
prin marginea inferioară a piramidei nazale. Acesta e timpul cel mai greu al di- 
secţiei, căci muşchii sunt foarte aderenţi de piele. Repetăm, se începe ridicarea 
pielii, de sus în jos, şi se pune în evidenţă porţiunea inferioară a frontalului ; se 
continuă cu răsfrângerea lamboului în jos, până ce dăm de fibrele circulare ale 
orbicularului ochiului, iar în partea medială, de fibrele verticale ale procerusului. 
Acum urmărim disecţia orbicularului până la marginea liberă a pleoapei ; când 
am ajuns aici scoatem cuțitul între piele şi pleoapă, prin incizia ajutătoare ab ; 
astfel am evidenţiat porţiunea orbitală şi palpebrală a orbicularului. ' 

Disecţia e uşoară în dreptul pleoapelor, unde între piele şi muşchiul orbicu- 
lar există destul ţesut celular ; ea devine mai grea şi cere mai multă precaţiune 
în partea medială a regiunii, unde pielea este foarte aderentă de muşchii subia- 
cenți. Reamintesc că pielea trebuie disecată până la marginea liberă a pleoapei, 
de pe care trebuie ridicată complet prin ajutorul inciziei complementare şi să se 
evidenţieze ambele porţiuni ale orbicularului (palpebrală şi orbitală), căci adesea 
elevii se mulţumesc să prepare numai porţiunea periferică a muşchiului. 

După ce a fost desprins de pe pleoapa superioară, lamboul ţine încă, fiind 
aderent de pleoapa inferioară. Ca să putem continua răsfrângerea, până la partea 
superioară a buzei facem incizia ajutătoare cb, pe marginea liberă a pleoapei in- 
ferioară şi acum putem continua cu uşurinţă disecţia pielii. 

acest timp, se pune în evidenţă muşchiul transvers al nasului, dilatato- 
rul nasului şi o parte din ridicătorului comun; adesea aceşti muşchi nu pot fi 
bine diferenţiaţi acum, ei vor fi izolaţi ulterior. Să avem grijă, ca în acest timp 
să nu tăiem muşchii sau să-i ridicăm pe piele şi să nu tăiem vasele faciale, ce 
se găsesc în unghiul dintre nas şi ochi. Aceste greutăţi se înlătură, mergând cu 
cuțitul chiar pe piele şi examinând continuu faţa profundă a pielii, care trebuie să 
prezinte mereu aceeaşi culoare albă. Astfel am ajuns la nivelul nasului ; vom ridica 
acum pielea de-a-lungul marginii libere a aripii nasului, prin incizia ajutătoare d. 

Mergând tot mai jos, ajungem la buză, unde scalpelul după ce a ridicat 
pielea, iese prin incizia ajutătoare eG ; această operaţiune este destul de grea şi 
trebuie să fim atenţi la nivelul comisurilor, unde se întâlnesc o mulţime de mu- 
şchi, ce se termină chiar pe pielea comisurii ; de asemeni trebuie să fim atenţi 
la nivelul arterei şi venei faciale, care se găsesc deasupra şi în afara muşchiului 
orbicular al gurii ; evităm aceste greşeli cu aceleaşi precauţiuni, ca mai sus. 

Privire de totalitate asupra regiunii. După ce s-a ridicat pielea, s-a eviden- 
ţiat o regiune întinsă, în care se văd o serie de muşchi descoperiţi între cei doi 

orbiculari (ai gurii şi ai ochilor) şi o altă serie, acoperiţi de subţiri foiţe celula- 
re ; tot între orbicularul ochilor şi orbicularul gurii, se vede un spaţiu plin cu 
grăsime, în care se găsesc două vase : artera şi vena facială. Afară de acestea, 
mai sunt şi alte formaţiuni de evidenţiat; le vom lua sistematic pe fiecare. 

Completarea preparării muşchilor: orbicularul ochilor, procerus, tran- 
sversul nasului şi dilatatorul. 

Se revine asupra acestor muşchi şi se curăţă de toate resturile conjunctive, 
cu care sunt acoperiţi, se delimitează forma lor şi se stabilesc raporturile dintre 
ei. Cu această ocazie se poate recunoaşte ligamentul palpebral medial sau ten- 
donul direct al orbicularului, acoperit încă de fibre musculare. 

Prepararea venei şi a arterei faciale în unghiul naso-genian. Aceste vase 
se pot urmări de sus în jos, adică de la unghiul medial al ochiului până la in- 
trarea lor sub muşchi (zigomatici), sau invers de jos în sus, mergând către ochi. 
Ele trebuiesc urmărite numai în porţiunea lor superficială, care nu e acoperită 
de nici un muşchi, în şanţul format de nas pe de o parte, iar pe de alta de 
obraz şi ochi (anţul naso-genian) ; trebuie să notăm că cele două vase sunt pa- 
ralele la nivelul acesta, pentru a se îndepărta unul de altul mai jos, astfel încât 
la nivelul comisurii labiale, vena este situată posterior arterei. 

Prepararea muşchiului ridicător comun al buzei superioare şi al aripii 
nasului. Acesta e un muşchi alungit, ce se găseşte situat în şanțul naso-genian, 
medial de vasele faciale, pe laturile nasului. Găsirea lui aici este uşoară ; greu- 
tatea constă în a-l duce până la buza superioară ; fibrele lui trebuiesc urmărite cu 
precauţiune în jos până la aripa nasului, unde parcă se opresc; ridicând însă restul 
din pielea aripii nasului, le putem prepara pe sub ea, până la buza superioară. 

Prepararea muşchiului ridicător al buzei superioare. Acest muşchi se 
găseşte situat lateral de precedentul şi sub orbicularul pleoapelor; cu ajutorul 
acestor două reperuri îl găsim uşor. Dacă vrem să-l urmărim complet trebuie să 
ridicăm în sus orbicularul pleoapei inferioare ; sub el trece ridicătorul propriu al 
buzei ca să se prindă pe marginea inferioară a orbitei. 

Prepararea celor doi muşchi zigomatici. Ei pleacă de pe osul zigomatic 
şi merg către comisura buzelor, sunt superficiali şi uşor de găsit. 

De notat că muşchiul zigomatic mic poate lipsi adeseori. 

Prepararea orbicularului buzei superioare. Prin ridicarea pielii de pe bu- 
za superioară, muşchiul nu e complet evidenţiat, căci există un strat conjunctiv 
dens, care-l mai acoperă şi care trebuie ridicat. După ce muşchiul ne apare cu- 
rat, se pot deosebi în el cele două porţiuni: porţiunea centrală sau labială, care 
ocupă marginea liberă a buzei, imediat sub mucoasă şi porţiunea periferică 
groasă (marginală), care e formată de terminarea muşchilor dimprejur. 

Pentru că în disecţia ce urmează, o parte din aceste formaţiuni vor fi tăia- 
te, ele trebuiesc desenate acum. 

pararea muşchiului depresor al sprâncenei. Acest muşchi e situat sub 
orbicularul pleoapei superioare şi repauzează pe arcul supraciliar. Pentru a-l găsi 
trebuie să ridicăm orbicularul, fie că-l tragem în jos ca pe planşa No. 4, folo- 
sindu-ne de țesutul lax ce separă orbicularul de os, fie că incizăm orbicularul în 
partea lui medială ; această incizie o facem cu atenţie, până ce dăm de un plan 
de clivaj, care există între cei doi muşchi. 

Urmărirea nervilor şi arterelor frontale. Acum vom urmări vasele şi ner- 
vii frontali până la ieşirea lor din orbită, pornind din regiunea craniană, unde 
organele au fost disecate şi conducându-le pe sub depresorul sprâncenei, până în 
orbită, unde însă nu pătrundem. În timpul acesta, suntem nevoiţi să secţionăm 
depresorul sprâncenei ; această secţiune se face de-a-lungul traiectului nervilor. 

Urmărirea vaselor temporale superficiale şi a nervului auriculo-tempo- 
ral. Aceste organe au fost găsite în regiunea precedentă, le urmărim acum în 
jos, până ce intră în parotidă; ne mulţumim cu atât deocamdată, nu mergem 
mai departe. 

Disecţia lor se face după principiile generale (vezi Generalităţi) ; din artera 
temporală superficială trebuie să urmărim artera transversă a feţei, ce merge în- 
tre arcada zigomatică şi ductul parotidian Stenon. Totodată se evidenţiază origi- 
na arterei temporale profunde posterioare, care naşte la acest nivel şi perforează 
fascia temporală, devenind profundă. Dacă nervul auriculo-temporal nu a fost 
găsit în regiunea precedentă, trebuie să-l căutăm acum; se găseşte în vecinăta- 
tea arterei temporale superficiale, de cele mai multe ori înapoia ei şi a venei re- 
spective. 

E Prepararea muşchiului temporoparietal şi auricular anterior. Sub vasele, 

pe care le-am disecat, se caută un muşchi destul de subţire, dar .constant ; acest 
muşchi e situat înaintea urechii şi e oblic îndreptat de sus în jos şi dinainte 
înapoi, e muşchiul auricular anterior. Înaintea lui şi a vaselor temporale, găsim 
un muşchi foarte palid şi subţire, întins din regiunea temporală până la mu- 
şchiul auricular anterior, acesta este muşchiul temporoparietal, muşchi aproape 
constant, dar care se trece cu vederea din cauza palidităţii fibrelor lui. 

Studiul fasciei parotidiene. Dacă ne uităm pe piesă vedem că glanda paro- 
tidă nu este vizibilă, ci e acoperită de o fascie ; acum trebuie să reamintesc că 
foiţa, care acoperă parotida se confundă cu fascia maseterului, de aceea s-au 
unit aceste două denumiri în termenul „parotideo-maseterică”. Pentru a o de- 
monstra, trebuie s-o ridicăm ; o incizăm pe arcada zigomatică, în toată întinde- 
rea e€i şi o disecăm de sus în jos până la limita regiunii noastre, de unde-i vom 
continua ulterior disecţia (capitolul următor). Pe măsură ce ridicăm foiţa înveli- 
toare, apare glanda cu culoarea ei caracteristică brună roşiatică şi cu aspectul 
lobat ; în acelaşi timp, apare muşchiul maseter şi ramuri din nervul facial; une- 
le din acestea fiind superficiale. de tot, cer multă atenţie, pentru ca să nu fie tă- 
iate. Deşi fascia a fost ridicată numai parţial, îi putem vedea chiar de pe acum 
unele din caracterele ei, astfel grosimea, inserţia ei pe arcada zigomatică şi in- 
serţia pe marginea posterioară a mandibulei. 

Prepararea nervului facial. Această disecţie este foarte uşoară, căci în re- 
giunea noastră, nervul facial se desface în numeroase ramuri destul de groase şi 
ca atare uşor de găsit; e destul să dăm peste o singură ramură, ca urmărind-o 
să le găsim pe toate celelalte. În cazul când încă nu s-a găsit nici o ramură 
nervoasă, se procedează în felul următor: după o prealabilă inspecţie atentă a 
regiunii se caută cu băgare de seamă prin mici incizii în țesutul celular la nive- 
lul arcadei zigomatice, un firişor nervos cât de subţire, care apoi este urmărit 
spre trunchiul nervului. Disecţia acestor ramuri trebuie făcută de la periferie 
spre glanda parotidă ; procedând invers, adică de la glanda parotidă spre perife- 
rie, lucrul devine greu şi elevul riscă să distrugă o parte din ele. Urmărirea se 
face săpând şanţuri în glanda parotidă pe traiectul ramurilor nervoase. 

Odată cu ridicarea fasciei, o parte din ramuri au fost găsite, astfel că acum 
ele trebuiesc numai urmărite ; când au ajuns la parotidă, continuăm disecţia în 
interiorul glandei, scoțând din lobulii glandulari, până ce ajungem la cele două 
trunchiuri principale : cervico-facial şi temporo-facial. Pe de altă parte ramurile 
facialului trebuiesc disecate toate şi urmărite până la intrarea lor în muşchii 
pieloşi ai feţei. 

Urmărirea vaselor temporale şi a nervului auriculo-temporal în glandă ; 
căutarea anastomozei cu facialul. Începem cu nervul auritulo-temporal, care 

fiind mai fin, necesită mai multă atenţie, şi-l urmărim până: în glandă ; putem evi- 
denţia ramuri parotidiene şi auriculare, ce pleacă din acest nerv în interiorul glan- 
dei. După ce am văzut nervul, procedăm la fel cu vasele temporale, urmărindu-le 
în glandă, până ce dăm de artera caroridă externă şi de vena jugulară externă. Ar- 
tera temporală supefficială dă aici mai multe ramuri, dintre care unele auriculare 
merg la ureche. Anastomoza dintre auriculo-temporal şi facial e foarte fină şi e 
profund situată înaintea -condilului mandibulei. Ca s-o găsim, trebuie să tragem ure- 
chea puternic înapoi şi să urmărim atât auriculo-temporalul, cât şi ramurile tempo- 
ro-faciale ale facialului şi adeseori chiar, trebuie să tăiem artera carotidă externă. 
Anastomoza ne apare ca una sau două firişoare foarte subțiri. 

Prepararea muşchiului canin şi a ramurilor supraorbitale. Muşchiul ca- 
nin se găseşte sub (exact înapoia) cei doi ridicători ; e suficient a-i răsfrânge în 
sus, pentru a da de muşchiul ascuns în grăsime. Deasupra inserţiilor pe maxilă 
ale acestui muşchi, se vede un buchet de ramuri nervoase ieşind prin gaura sub- 
orbitară ; sunt ramurile suborbitare, ramuri terminale din maxilar. Ele se prepară 
mai uşor, dezinserând muşchiul ridicător propriu al buzei superioare şi răsfrân- 
gându-l în jos. (Fig. 6). 


Structura pleoapelor. Nu putem părăsi această regiune fără a studia struc- 
tura pleoapelor. Ne reamintim că am ridicat destul de uşor, pielea de pe pleoa- 
pe, graţie unui ţesut celular lax (vezi disecţia orbicularului); vedem deci că 
primul plan e format de piele, al Z-lea de țesut celular şi al 3-lea de muşchiul 
orbicular al ochiului. Acum va trebui să ridicăm acest muşchi (în porţiunea pal- 
pebrală) şi vom vedea, că operaţiunea se face uşor, graţie unui alt strat de ţesut 
celular submuscular (al 4-lea plan în structura pleoapei). Sub acest ţesut apare o 
membrană fibroasă, care constituie scheletul pleoapei şi e numită seprum orbita- 
le; ea e formată de două părţi deosebite ; una periferică ligamentele palpebrale 
şi alta centrală zarsul*. Dacă această. operaţiune a fost făcută pe pleoapa supe- 
rioară, o dată cu septum orbitale apare şi muşchiul ridicător al pleoapei supe- 
rioare, care se termină pe tars; ne mulţumim să-i vedem numai această 
porţiune terminală, căci nu e nici un avantaj să-l urmărim de pe acum în orbită. 

Prepararea glandei lacrimale. Această glandă se compune din două părţi : 
una orbitală şi alta palpebrală, separate prin porţiunea terminală a muşchiului ri- 
dicător al pleoapelor. Pentru a prepara ambele porţiuni, tragem înainte pleoapa 
superioară şi apare muşchiul ridicător, continuat la partea lui laterală printr-o 
membrană fibroasă. Deasupra acestuia se găseşte porţiunea orbitală a glandei, 
iar dedesubt porţiunea palpebrală. Se recunoaște glanda după aspectul ei lobulat 
şi culoarea mai închisă ca a lobulilor de grăsime. Nu mergem mai departe şi ne 
mulţumim pentru moment cu ce am văzut; nu trebuie nici să scoatem glanda, 
nici s-o urmărim în orbită. O vom regăsi mai târziu. 

Cateterizarea canalelor lacrimale. Avem nevoie de această operaţiune, 
pentru a ne da seama de traiectul canalelor lacrimale şi pentru a le avea întot- 
deauna înaintea noastră, în timpul manevrelor ulterioare. Operaţiunea pare mai 
grea decât e în realitate; o facem cu fire metalice, subţiri şi maleabile, sau cu 
ire de setolină. 

Examinăm punctele lacrimale ; apoi prin ele introducem firul metalic, mai 
întâi vertical în sus sau în jos după pleoapa considerată (cam 2 mm.), apoi îl 
împingem orizontal înăuntru, parâlel cu marginea liberă a pleoapelor. Ambele fi- 
re (superior şi inferior), vor fi lăsate acolo ca reper, în caz că purcedem la di- 
secţia canalelor. 


* Septum orbitale este considerat în prezent o lamă conjuctivă care uneşte marginea orbitală 
cu torsul sepurior. | 

Prepararea muşchiului lui Horner (porţiunea lacrimală a orbicularului 
ochiului). Acest muşchi e situat pe peretele intern sau medial al orbitei. Pentru 
a-l găsi, tăiem cele două pleoape vertical (septum orbitale, căci numai el a ră- 
mas). Segmentele mediale ale celor două pleoape sunt trase şi fixate înăuntru. 
Secţionăm conjunctiva, care apare în unghiul medial al ochiului cât mai pe pe- 
retele orbitei, înăuntrul carunculei lacrimale şi tragem globul ocular cu cârlige, 
înafară. Se caută pe peretele medial al orbitei muşchiul lui Horner, unde e 
ascuns sub o fascie ; el e urmărit până la cele două pleoape. (Fig. 5). 


f Muşetitul depresor al sprâncenei 


Mușchiui 
orbicular 


ie - Mușchiul iui Horner 


Fig. 5. 


O greşeală foarte mare a începătorului, este că ia muşchiul dreptul medial al ochiului, care 
apare pe globul ocular, drept muşchiul lui Horner; repet că muşchiul lui Horner se găseşte situat 
chiar pe peretele orbitei, unde este uşor descoperit, iar dreptul medial este lipit pe globul ocular. 


“EI trebuie condus până la punctele lacrimale. 


Prepararea ligamentului palpebral lateral şi a ligamentului palpebral 
medial. Dacă -muşchiul orbicular al pleoapelor mai e acoperit de piele, trebuie 
disecat şi studiat acum. Ligamentul palpebral medial se prezintă ca o coardă în- 
tinsă, de la unghiul intern al pleoapelor, până la baza orbitei. Pentru a-l eviden- 
ţia vom exercita cu două pense (sau cârlige care au servit la prepararea 
muşchiului lui Horner) tracţiuni pe marginea liberă a pleoapelor. Ligamentul 
palpebral se întinde ca o coardă. Se ridică foarte uşor fibrele orbicularului ce se 
inseră pe el şi ligamentul apare. 

“Similar se procedează şi pentru ligamentul palpebral lateral, tracţiunea pe 
pleoape exercitându-se înăuntru. d 

Ligamentul se evidenţiază, după ce s-au ridicat fibrele orbiculare din un- 
ghiul lateral al orbitei. 

pararea sacului lacrimal. Pentru a-l găsi, trebuie să mergem pe perete- 
le medial al orbitei, înapoia ligamentului medial al orbicularului. Pentru aceasta 
e nevoie să ridicăm de tot muşchiul orbicular, de pe peretele orbitei şi să-l dăm 

Mușchiul Obi 


cular 
Ligamentul pala 
pebra! lateral Ligamentul palpe- 
bral medial (fasci- 
col direct) 


Mușchiul ridicător 
a! bazei superioare 
Buchetul suborbitar 


Muşchiul cariin 


Fig. 6. 


în afară. Înapoia lui găsim ligamentul palpebral ; incizându-l cădem pe sacul lacri- 
mal, care se recunoaşte după culoarea lui alburie. Căile lacrimale se pot prepara 
acum. Sfătuiesc, din motive didactice, a amâna atât studiul lor, cât şi cel al sacului 
lacrimal, până la disecţia orbitei. De asemenea s-ar putea vedea şi tendonul reflec- 
tat, care totuşi se evidenţiază complet după scoaterea sacului lacrimal. 


De desenat : 1. Muşchii regiunii ; 2. Nervii auriculo-temporal şi facial; 3. Vasele şi nervii 
frontali ; 4. Vasele faciale. 


C) REGIUNEA FACIALĂ INFERIOARĂ 


Organe ce trebuiesc găsite ; 


Muşchi. Triunghiularul buzelor, coborâtorul buzei inferioare, muşchiul mental, pielosul (plati- 
sma), buccinator, maseter, fascia parotidiană. 

Vasele faciale şi bucale. 

Nervul facial şi bucal. 

Glanda parotidă şi canalul parotidian. 


Poziţia capului este aceiaşi ca pentru regiunea precedentă. 

Incizii. Se completează, adică se termină incizia mediană ACD (Fig. 2), 
apoi se duce incizia DF de-a-lungul marginii inferioare a mandibulei. La ridica- 
rea lamboului e nevoie şi de incizia ajutătoare fG, de-a lungul marginii libere a 
buzei inferioare. 

Ridicarea pielii. Ridicarea pielii se face începând dinainte înapoi, cu multă 
precauţiune pe linia mediană (scalpelul strâns pe piele); la nivelul buzei infe- 
rioare ne servim de incizia ajutătoare fG 

O privire de totalitate asupra regiunii. În partea anterioară a regiunii 
noastre, se văd o serie de fascicule musculare încrucişate în diferite direcţii ; iar 
în partea posterioară se vede o fascie rezistentă (maseterină), pe care se găseşte 
o serie de fibre musculare foarte palide, aparţinând platismei şi muşchiului rizo- 
'rius. 

Prepararea muşchiului orbicularul buzei inferioare. Se face la fel ca la 
buza superioară, adică după ce pielea a fost ridicată, trebuie să curăţim mu- 
şchiul de țesutul conjunctiv dens ce-l acopere ; apoi trebuie să izolăm cele două 
porţiuni, periferică şi centrală. Cu această ocazie ne putem da seama de consti- 
tuţia acestui muşchi. 

Totodată vom urmări şi arterele labiale, ramuri din facială. Dacă nu au fost 


încă găsite până acum, vor fi căutate în profunziumea muşchiului, în unghiul 


- diedru dintre cele două poiana şi stratul glandelor labiale. 


Prepararea triunghiularului buzelor şi a coborâtorului buzei inferioare. 


" Când ridicăm pielea, aceşti doi muşchi sunt confundați, fiind acoperiţi cu un 


ţesut conjunctiv dens ; numai după ridicarea acestuia, apar fibrele musculare cu 
direcţiuni deosebite. Pentru a stabili limita dintre triunghiular şi coborâtor, tra- 
gem de comisura buzei şi muşchiul triunghiular apare foarte bine ; îi disecăm 
marginea anterioară şi atunci deosebirea dintre cei “doi muşchi este şi mai evi- 
dentă. Trebuie să delimităm şi marginea medială a coborâtorului ; pentru aceasta 
tragem toată buza inferioară în sus şi sub această tracţiune, muşchiul se întinde 
şi marginea se evidenţiază ; ea formează cu cea din partea opusă, un triunghi, 
în care se găseşte muşchiul mental. 


ape 


Fig. 7. 1. muşchiul canin; 2. muşchiul orbicular; 3. muşchiul triunghiular; 4. muşchiul coborâtor; 
5. muşchiul mental; 6. platisma; 7. muşchiul buccinator; 8. muşchiul maseter, 9. mușchiul zigomatic 
mare; 10. buchetul suborbitar; 11. arteră a buzei' superioare ; 12. arteră a buzei inferioare; 13 ar- 
tera facială, 14. nervul facial; 15. canalul parotidian al lui Stenon; 16. glanda parotidă ; 17 fa- 
” scia parotidiană (răsfrântă înapoi) 

Muşchiul mental (moţului bărbiei). În triunghiul format de cei doi cobo- 
râtori ai buzei inferioare, se găsesc aceşti doi muşchi mici, dispuşi vertical ; în- 
tre ei se află un cordon fibros. 

Prepararea muşchiului pielos şi rizorius. Pielosul (platisma) se prezintă 
ca nişte fibre palide, ce vin din regiunea gâtului şi merg oblic la comisura bu- 
zelor, acoperind regiunea maseterină. Rizoriul se confundă adeseori cu pielosul ; 
e un muşchi subţire inconstant, care plecat din regiunea parotidiană se îndreaptă 
către comisura buzelor. 

Continuarea preparării fasciei maseterine. În regiunea facială superioară, 
începusem ridicarea fasciei parotidiene de pe glanda subiacentă ; acum conti- 
nuăm această operaţiune în jos. Fascia pe care o ridicăm, e numită maseterină, 
căci acoperă muşchiul maseter şi se confundă cu fascia parotidiană. Această di- 
secţie trebuie dusă până la marginea inferioară a mandibulei ; pe măsură ce 
mergem în jos, trebuie: să secţionăm fascia pe marginea anterioară a maseteru- 
lui, căci ea înconjoară înainte acest muşchi ca să se insere pe mandibulă, for- 
mând cu acest os, loja muşchiului maseter (loja maseterină). 

Studiul prelungirii glandei parotide. Parotida se găseşte înapoia mandibu- 
lei ; la faţă ea trimite o prelungire. După ce am ridicat fascia, găsim această 
prelungire, care a fost stricată în parte, la prepararea nervului facial ; de obicei 
îi rămâne conturul, astfel că ne putem da seama de forma şi situaţia ei. 

Prepararea nervului facial. Cele două ramuri principale au fost preparate 
anterior ; în regiunea noastră, ramurile trebuiesc disecate, de o parte până la in- 
trarea în muşchi şi de alta până la limita regiunii. 

Disecarea canalului lui Stenon. Acest canal excretor gros, al glandei paro- 
tide, pleacă de la prelungirea ei şi merge alături de ramurile nervului facial şi 
artera transversă a feţii ; trecând prin muşchiul buccinator canalul ajunge în gu- 
ră. El se recunoaşte uşor chiar în timpul disecţiei nervului facial; nu -poate fi 
tăiat din cauza marii lui dimensiuni. 

Disecţia completă a venei şi a arterei faciale. Artera şi vena facială se dise- 
că uşor ; evidenţierea lor trebuie începută în regiunea inferioară ; adică acolo, unde 
ele înconjoară marginea inferioară a mandibulei şi sunt alipite una de alta. De aci 
le urmărim în sus spre ochi remarcând situaţia lor. Muşchii, care le acoperă, tre- 
buiesc tăiaţi, pentru a le descoperi, de aceea au trebuit să fie desenaţi mai înainte. 

Disecţia arterei şi a nervului bucal. În regiunea noastră, se găseşte numai . 
terminația acestor organe ; pentru a le evidenția, luăm ca punct de reper mase- 
terul. Deşi n-a fost complet disecat, îi putem cu uşurinţă cunoaşte marginea an- 
terioară, înaintea căreia se găsesc vasele şi nervul bucal, cam la 3-4 cm. 
deasupra marginii alveolare a mandibulei. Ca să le disecăm, trebuie să ridicăm 
în sus vasele faciale, care le acopere adeseori şi să le căutăm în grăsimea de 
sub marginea anterioară a maseterului (bula grăsoasă a lui Bichat), urmărind 
apoi ramurile terminale, dintre care unele perforează muşchiul buccinator. 

Prepararea muşchiului buccinator. La prepararea facialului, am curăţit în 
parte şi muşchiul buccinator ; rămâne să-i completăm acum disecţia, care totuşi 
nu poate fi dusă până la inserţia. lui posterioară, pe ligamentul pterigo-mandibu- 
lar; această inserţiune se va vedea ulterior. Pentru evidenţierea muşchiului, tre- 
buie scoasă formațiunea grăsoasă numită, bula grăsoasă a lui Bichat (corpul 
adipos al obrazului). 

Prepararea muşchiului maseter. Am ridicat deja fascia de pe acest mu- 
şchi, dar au rămas celelalte organe ce-l acopereau (nervul facial şi artera trans- 
versală a feţei). Acum trebuie să-l curăţim. în totalitate, pentru a-i vedea 
inserţiunile ; studiul lui se poate face considerând diferitele organe ce-l acoperă. 

Canalul lui Stenon 


+ Mușchiul buccinator 


Orbicularul buzelor 


Mușchiul triunghiular 


Mușchiul coborâtor 
al buzei inferioare 


platysma 


| Fig. 8. 


De desenat. 1. Muşchii regiunii ; 2. Glanda parotidă şi canalul lui Stenon; 3. Nervul facial în 
[i totalitatea lui ; 4. Vasele faciale, la faţă. 


] 


D) DISECŢIA LOJEI MASETERINE ŞI TEMPORALE j 


Organele ce trebuiesc găsite : 


| Muşchi : temporalul, maseterul, fascia temporală, pterigoidianul lateral. 
i Vase : temporale profunde şi maxilara 
| Nervi : temporalii profunzi, maseterin şi bucal. 


Loja maseterină. Loja maseterină este formată de ramura mandibulei şi de 
fascia maseterină, pe care am disecat-o ; fascia se fixează, la partea sa poste- 
| rioară şi inferioară pe mandibulă, iar la partea anterioară înconjoară marginea 
i anterioară a maseterului şi se fixează tot pe os; numirea de lojă osteo-fibroasă, 
i este deci foarte bine nimerită. Dacă ne reamintim acum, că în sus fascia se fi- 

xează pe arcada zigomatică (unde se confundă cu fascia parotidiană), vedem că 
pă loja aceasta nu comunică de loc cu exteriorul. În schimb ea comunică medial, 

după cum vom vedea, cu loja temporală şi cu regiunile profunde ale feţei, prin 
incizura mandibulei. 

Deoarece fascia a fost păstrată, o putem pune la loc, pentru a mai vedea o 
dată constituţia ei. Să nu uităm, că nervul bucal a fost preparat; trebuie să-l 
avem mereu în vedere. 

Studiul muşchiului maseter. Acest muşchi a fost deja preparat; acum i se 
studiază inserţiile şi raporturile, căci în curând va fi secţionat. 

Ridicarea aponevrozei epicraniene din regiunea temporală şi a forma- 
ţiunilor subcutanate. Aponevroza epicraniană se întinde peste loja temporală, 
pierzându-se încet la nivelul arcadei zigomatice sau chiar trecând mai jos în re- 
giunea maseterină ; între ea şi piele se găsesc organele mai sus studiate : vasele 
temporale superficiale, nervul auriculo-temporal, muşchiul temporoparietal şi au- 
ricularul anterior. Pentru a înţelege dispoziţiunea acestei aponevroze, trebuie s-o 
secţionăm şi s-o ridicăm (odată cu ea, ridicăm toate formațiunile supraiacente). 
Această preparare se face de sus în jos, adică din regiunea craniană către arca- 
da zigomatică, urmând planul de clivaj, ce se găseşte între aponevroză şi fascia 
temporală ; după ce aponevroza epicraniană a fost deslipită, o scoatem definitiv, 
făcând o incizie pe arcada zigomatică. Să fim atenţi însă, căci în partea poste- 
rioară şi inferioară a regiunii (cam la nivelul arcadei zigomatice), se găseşte ar- 
tera temporală profundă medie, care perforează aponevroza, devenind profundă. 

Preparaţia şi studiul fasciei temporale. După ce am ridicat aponevroza 
epicraniană, apare un ţesut conjunctiv lax, uneori cu aspect lamelos, care nu 
trebuie confundat cu fascia temporală, ce se găseşte sub el. Fascia are un aspect 
strălucitor şi sidefos, pe când țesutul conjunctiv, chiar lamelos, nu ia niciodată 
acest aspect ; vom ridica, prin urmare țesutul conjunctiv până ce vom da de o 
lamă fibroasă, cu caracterele de mai sus. După ce s-a preparat fascia, i se stu- 
diază inserţia superioară şi apoi constituţia ei. Ea se divide în jos în două foiţe, 
cuprinzând între ele un ţesut celulo-grăsos, în care merg venele şi arterele tem- 
porale profunde posterioare. Pentru a vedea cele două foiţe, incizăm fascia pe 
marginea posterioară a osului zigomatic şi pe procesul zigomatic al frontalului 
până ce dăm de țesutul celulo-grăsos ; foiţa, pe care o ţinem cu pensa, este fo- 
ița superficială, pe care o disecăm dinainte pol şi măsură ce avansăm, o 
secţionăm de pe arcada zigomatică (inserţia i are şi În țesutul celulo-grăsos 
dintre cele două foiţe, urmărim artera temporală profundă medie, până la tem- 
porala superficială din care provine. Acum trecem la disecţia foiţei profunde, pe 
care, de asemeni o ridicăm de pe arcada zigomatică şi de pe linia (curbă) tem- 
porală superioară ; sub ea apare muşchiul temporal. 

Loja temporală. Dacă refacem planurile, adică dacă punem la loc fascia 
temporală, putem pricepe cum spaţiul cuprins între ea şi planul osos, formează 
o lojă, în care se găseşte muşchiul temporal şi o serie de organe, ce vor fi ur- 
mărite ulterior. Loja este închisă sus prin inserţiile fasciei pe peretele cranian, 
dar deschisă în jos printr-un orificiu cuprins între arcada zigomatică şi peretele 
cranian ; ea comunică cu regiunea geniană, regiunea maseterină şi cu fosa infra- 
temporală, după cum vom vedea mai târziu. 

Secţiunea arcadei zigomatice.* Deschiderea lojii temporale. Pentru a putea 
merge mai departe cu lucrul, trebuie să ridicăm arcada zigomatică ; facem acea- 
sta prin două secţiuni osoase ; una posterioară, la nivelul bifurcaţiei arcadei şi 
alta anterioară, chiar pe osul zigomatic (Fig. 3). Prima secţiune este verticală, 


* În regulă pai înainte de a proceda la o secţiune osoasă oricare ar fi ea, trebuie să-i 
controlăm traiectul pe craniul osos. 

| Fig. 9. 1. aponevroza epicraniană ; 2. muşchiul temporal ; 3. fasciculul jugal ; 4. glanda parotidă ; 
|| 5. arcada zigomatică ; 6. muşchiul maseter ; 7. muşchiul frontal; 8. muşchiul orbicular al ochiului; 
9. bula grăsoasă a lui Bichat; 10 nervul bucal. 

iar a doua e oblic îndreptată de sus în jos şi dinapoi înainte ; ea trebuie să in 
tereseze numai osul zigomatic şi nici de cum maxila, în care caz ridicarea arca- 
dei zigomatice, s-ar face cu multă greutate şi de aceea se duce între unghiul 
format de marginea postero-superioară a zigomaticului şi marginea superioară a 
arcadei pe de o parte şi unghiul determinat de marginea anterioară a maseteru- 
lui cu inserţia sa superioară. După ce s-au făcut cele două secţiuni* cu  feră- 
străul, se răsfrânge arcada în jos şi se fixează cu cârlige: loja temporală 
rămâne deschisă. 


Muşchiul temporal 


Nervul şi artera 


maselerină Fasciculul jugal 


(secționat) 


Arcada zigoma- 

„tică Nervul bucal 
Canalul lui Stenon 
Muşchiul ma- 
m. Muşchiul bucci- 
nato? 


Fig. 10 


Scoaterea grăsimii temporale. Prin loja temporală astfel deschisă, se vede 
o grăsime abudentă, care se continuă înainte cu grăsimea obrazului, iar în afară 
cu cea din loja maseterină, pătrunzând înăuntru, în regiunile profunde ale feţei. 
Prepararea. porțiunii terminale a muşchiului temporal. Dacă s-a scos 
grăsimea, putem prepara inserţia muşchiului temporal pe procesul coronoid ; în 


* Ferăstrăul utilizat poate fi ferăstrăul lanţ, dar se poate întrebuința şi o daltă bine ascuţită 
şi bine condusă. 

acelaşi timp vedem un fascicul muscular plecând de pe arcada zigomatică, fa- 
sciculul jugal al maseterului. 

Prepararea mănunchiului vasculo-nervos maseterin. Acest mănunchi va- 
sculo-nervos nu este vizibil, fiind acoperit de fasciculul jugal, care trebuie tăiat 
cu precauţiune, pentru a nu leza mănunchiul vasculo-nervos situat dedesubt. 
Pentru a-l evidenția complet sfătuiesc să se desprindă o mare parte din maseter 
de pe mandibulă şi să se răsfrângă în afară (Fig. 10); în partea lui postero-su- 
perioară apare mănunchiul care trece prin incizura mandibulei şi ale cărui for- 
maţiuni trebuiesc studiate. 

Secţiunea procesului coronoid. E o operaţiune grea, ce se poate face cu 
ferestrăul lanţ, introdus pe sub proces, cu un ferestrău subţire sau poate chiar 
cu pensa lui Liston. Dacă nu avem la îndemână nici unul din aceste instrumen- 
te, o secţionăm cu dalta şi ciocanul ; secţiunea nu iese aşa de bună ca şi cu fe- 
restrăul (osul se sparge). În timpul acestei operaţiuni trebuie să avem grijă de 
nervul bucal, care se află situat înaintea maseterului. 2 

Răsfrângerea în sus a muşchiului temporal. Esta o operaţiune delicată, 
căci imediat sub muşchi se găsesc vasele şi nervii temporali profunzi, formaţiu- 
ni care pot fi distruse, fără o. deosebită atenţie ; de asemeni nu trebuie să pier- 
dem din vedere nervii maseterin şi bucal, reperuri de o mare importanţă în 
cursul acestei operaţiuni, căci din ei pleacă doi din nervii temporali profunzi 
(anterior şi posterior). Muşchiul trebuie răsfrânt până la inserţia lui superioară. 

Disecţia nervilor şi a vaselor temporale profunde. Aceste organe sunt 
aşezate profund pe planul osos; dacă muşchiul e ridicat cu atenţie, ele rămân 
pe os. Sfatul meu este acesta: când se ridică muşchiul, să se lase un strat sub- 
țire 'de fibre musculare pe os ; sub acest strat rămân şi se văd vasele temporale 
profunde ; în vecinătatea lor se găsesc nervii temporali profunzi. Adeseori elevul 
nu găseşte nervul temporal anterior (ramură din bucal), care se află situat în 
partea anterioară a fosei temporale (unde muşchiul e rareori ridicat). Nervul 
temporal posterior (ramură din maseterin) trece imediat înaintea rădăcinii arcadei 
zigomatice, iar temporalul mijlociu (ramură a mandibularului) între ei doi ; ace- 
sta este cel mai voluminos dintre nervii temporali profunzi. Nervul temporal an- 
terior poate fi condus până la nervul bucal, ceilalţi doi, până la creasta 
infratemporală. (Fig. 11). 

O privire de totalitate asupra regiunilor. După deschiderea lojii temporale 
şi după ridicarea muşchiului temporal, se pune în evidenţă o regiune topografică 
foarte importantă, regiunea infratemporală. Nu vom putea studia acum toate or- 
ganele acestei regiuni, dar trebuie să se înţeleagă de pe acum, vecinătatea şi le- 
gătura dintre regiunea temporală, maseterină şi infratemporală, deasemeni se 
poate înţelege că peretele lateral al fosei infratemporale e format de ramura 
mandibulei şi de arcada zigomatică ; iar peretele superior nu e altul decât orifi- 
ciul de care am vorbit mai sus şi prin care această regiune comunică cu fosa 
temporală ; înăuntrul acestui orificiu, peretele e reprezentat prin porţiunea aripei 
mari sfenoidale (faţa infratemporală), pe care se inseră pterigoidianul lateral 
(Fig. 12). 

Artera maxilară. Se găseşte în fosa infratemporală, după ridicarea mu- 
şchiului temporal ; acum i se pot studia rapoartele şi. se pot urmări ramurile: 
temporală profundă anterioară, temporală profunda mijlocie, bucală, maseterină 
şi pterigoidiană. 

Fig. 11. 1. muşchiul temporal ; 2. fasciculul jugal (secţionat) ; 3. muşchiul maseter; 4. muşchiul pte- 

rigoidian lateral; 5. nervul temporal profund mijlociu ; 6. nervul bucal; 7. artera temporală pro- 

fundă mijlocie ; 8. nervul temporal profund posterior ; 9. mănunchiul maseterin ; 10. artera tempo- 
rală profundă anterioară ; 11. nervul temporal profund anterior. 

Fig. 12. 1. muşchiul temporal (răsfrânt în sus); 2. muşchiul maseter; 3. procesul coronoid (secţio- 

nat); 4. artera maxilară ; 5. artera temporală profundă anterioară ; 6. artera bucală; 7. artera pteri- 

goidianului extern ; 8. artera alveolară inferioară ; 9. artera maseterină ; 10 atera temporală profundă 
mijlocie. 


Muşchiul pferigoidian lateral, e situat în fundul regiunii şi i se pot studia 
raporturile.* 2 

De desenat: 1. Foiţa superficială a fasciei temporale ridicate, spre a vedea 
cea profundă în țesutul conjunctiv dintre ele. 2. Muşchiul temporal. 3. Muşchiul 
maseter răsfrânt şi mănunchiul vasculo-nervos. 4. Muşchiul temporal cu fascicu- 
lul jugal. 5. Muşchiul temporal ridicat, spre a vedea nervii temporali, artera ma- 
xilară şi pterigoidianul lateral. 


STUDIUL INSERŢIILOR MUŞCHILOR FEŢEI 


După ce a disecat toţi muşchii şi a studiat raporturile lor, e bine ca elevul, 
să le vadă inserţia, căci o parte din ei au inserţiile mascate de alţi muşchi. În 
acest scop muşchii trebuiesc ridicaţi în sus de pe planul osos şi conduşi până la 
terminația lor. Astfel dacă ridicăm muşchiul triunghiular al buzei inferioare se 
vede cum împreună cu coborâtorul acesteia se prinde pe linia oblică a mandibu- 
lei. Ridicând muşchiul mental ne dăm mai bine seama de situaţia sa. Deşi buza 
superioară a fost secţionată, totuşi căutând deasupra alveolei caninului, se găse- 
şte un fascicul muscular situat imediat sub mucoasa gingivală şi aplicat pe os 
(maxilă) şi care mergând transversal şi lateral ajunge la comisura buzelor ; e fasci- 
culul incisiv superior, ce depinde tot de muşchiul orbicular. În acelaşi mod pu- 
tem găsi şi la buza inferioară un fascicul similar, incisiv inferior ; tragem buza 


* Acestă regiune infratemporală ar putea fi disecată complect chiar acuma ; deoarece acestă 
desecţie se face greu capul întreg, e mai avantajos a o studia după ce s-a practicat secţiunea 
faringelui. (Vezi completarea disecţiei reg. infratemporală). 

înainte, ridicăm mucoasa gingivală, şi plecând de la alveola dintelui canin, late- - 
ral spre comisură, se găseşte fasciculul incisiv inferior aplicat chiar pe maxilă. 

Inserţia osoasă a celorlalţi muşchi : zigomatici, ridicători, nazali, e foarte 
uşor de evidenţiat. Desprinzând de pe orbită muşchiul orbicular al pleoapelor, se 
văd în unghiul ei medial inserţiile osoase. Mai interesante sunt inserţiile bucci- 
natorului. Pentru a le evidenția trebuie să curăţim bine muşchiul până în partea 
lui posterioară ; ajuns aici, se vede că muşchiul se inseră pe mandibulă, pe ma- 
xilă şi pe o arcadă fibroasă, cunoscută sub numele de ligamentul pterigo-mandi- 
bular. Căutând inserţiile muşchiului transvers al nasului şi ca atare ridicându-l, 
se evidenţiază o ramură nervoasă nazală, iar deasupra caninului se studiază arte- 
ra şi nervul suborbitar. Tot acum elevul va studia cartilajele nasului. Cartilajele 
principale (ale aripii nasului şi cele laterale) se văd foarte uşor după ridicarea 
muşchilor dat fiind dimensiunile lor mari ; mai multă atenţie cer cartilajele ac- 
cesorii. 


CÂTEVA SFATURI PRACTICE ASUPRA DISECŢIEI FEŢEI 


1. Unele tratate preconizează, disecţia gâtului şi a capului, în ordine inversă celei expuse pâ- 
nă acum ; cu alte cuvinte elevul ar trebui să înceapă cu disecţia gâtului şi să termine cu a feţei. 
Avantajul ar fi că organele mari din regiunea gâtului se lucrează mai uşor. Cine are însă practica 
sălii de disecţie, ştie, că faţa este una din regiunile 'ce se usucă repede, devenind improprie pentru 
disecţie ; ca atare e mai practic a începe cu această regiune şi apoi să se continuie cu gâtul, care 
se păstrează bine. De altfel disecţia gâtului e mai uşoară numai în aparenţă; organele: acestei re- 
giuni sunt mai mari, dar dispoziţiunea lor este mai complexă, înţelegerea raporturilor cere o atenţie 
mai mare; pe de altă parte această regiune prezintă o importanţă chirurgicală mult mai mare ca 
aceea a feţei. E bine deci, ca elevul s-o abordeze mai târziu, când a căpătat oarecare îndemânare. 

2. Dacă, la examenele practice, se dă elevului să prepare nervul facial la faţă, el nu are ne- 
voie de toate inciziile sus menţionate ; acestea îşi au rostul numai în timpul disecţiei, când tre- 
buiesc găsite toate formațiunile anatomice ale regiunii. Pentru a nu pierde timpul preţios cu atâtea 
incizii, e suficient a se face numai inciziile AB, AD şi DF şi a ridica lamboul cutanat dinainte 
înapoi. Disecţia nervului se face în modul expus mai sus, neuitând, că ramurile trebuiesc duse pâ- 
nă la intrarea lor în muşchi. Tot ce se opune unei complete preparaţii (vase, nervi, glanda parotidă, 
muşchi) trebuie tăiat. Se va diseca întotdeauna şi nervul auriculo-temporai ; condus de el, se va gă- 
si anastomoza lui cu facialul. De asemeni cine vrea să se distingă, trebuie să urmărească în jos şi 
anastomoza facialului cu ramurile din plexul cervical superficial. 

3. Acelaşi lucru vom face, când la examen se dau vasele faciale (la faţă). Ne vom servi de 
aceleaşi incizii, ca şi pentru nervul facial, şi tot ca pentru acesta, vom tăia tot ce stă în calea unei 
bune preparaţii. Disecţia lor se începe de jos în sus, adică de la marginea mandibulei către unghiul 
ochiului. 


2. DISECŢIA GÂTULUI 


Riguros anatomic, am spus, gâtul este partea trunchiului ce uneşte capul cu 
toracele. El e împărţit în două regiuni topografice cu totul deosebite ; una ante- 
rioară situată înaintea coloanei vertebrale, care constituie regiunea gâtului pro- 
priu-zisă din practică (numită . şi regiunea traheeală) şi alta situată înapoia 
coloanei vertebrale, numită regiunea cefei (nucală). 

În disecţia obişnuită ne vom servi de această diviziune topografică, ca fiind 
mai practică. De aceea la regiunea gâtului se va lucra totalitatea părţilor moi si- 
tuate înaintea coloanei vertebrale, rămânând ca regiunea cefei să fie lucrată o 
dată cu muşchii spatelui şi ca atare o dată cu membrul superior. 

Disecţia gâtului cuprinde două părţi cu totul deosebite : întâi disecţia părţi- 
lor moi ce constituie gâtul şi apoi, disecţia organelor viscerale anexate gâtului 
şi capului. 

Prin părţile moi se înţeleg organele diferitelor regiuni topografice, care intră 
în constituţia gâtului ca : regiunea carotidiană, supra- şi subhioidiană etc. Orga- 
nele viscerale ce se găsesc aici sunt: laringele, esofagul şi traheea. În afară de 
acestea, vor mai trebui studiate o serie de alte organe, care propriu-zis, nu fac 
parte din gât, dar pe care necesitatea disecţiei ni le prezintă acum. Astfel vom 
studia faringele, vălul palatului, limba şi ochiul, care sunt mai uşor de disecat, 
după ce gâtul propriu-zis a fost lucrat. Pentru a le putea lucra va trebui să se- 
parăm capul cu faringele de coloana vertebrală (operaţia cunoscută sub numele 
de secţiunea faringelui) ; ea necesită în prealabil deschiderea craniului şi extra- 
cţia creierului. 

Deci disecţia gâtului cuprinde trei mari părţi : 

a) Disecţia părţilor moi ale gâtului. 

b) Secţiunea faringelui şi studiul organelor evidenţiate de această secţiune. 

c) Disecţia cavităţilor şi organelor anexaie feţei şi gâtului. 


A) DISECŢIA PĂRŢILOR MOI ALE GÂTULUI 


Organe ce trebuiesc găsite: 


Muşchi : platysma, sterno-cleido-mastoidianul, digastricul, stilohioidianul, milohioidianul, ge- 
nio-hioidianul, sterno-hioidianul, omo-hioidianul, sterno-tiroidianul, tirohioidianul, cei trei scaleni, la- 
ma cervicală superficială, lama-pretraheeală. 

Vase. Artera carotidă comună internă şi externă, artera subclavie. Vena jugulară internă, exter- 
nă şi anterioară. 

Nodurile limfatice cervicale, mandibulare, parotidiene. 

Nervii. Plexul cervical, vagul, accesorul, hipoglosul, simpaticul, plexul brahial, 

Glanda parotidă, glanda sub-mandibulară, glanda tiroidă. 


Poziţia gâtului. Gâtul va fi aşezat în maximum de extensie, astfel ca re- 
giunea suprahioidiană să fie uşor accesibilă. Pentru aceasta, se introduce sub 
umerii cadavrului un bloc de lemn prizmatic, capul căzând în jos, înapoia blo- 
cului şi. putând fi mişcat cu uşurinţă când la dreapta, când la stânga. Apoi se 
procedează la incizia pielii. 

Incizii.* Ne folosim de incizia dusă de-a lungul marginii inferioare a man- 
dibulei, care a servit la disecţia capului, şi de incizia trasă de la incizura jugu- 
lară la acromion, de-a lungul claviculei, de către elevii ce lucrează membrul 
superior ; mai tragem o incizie mediană, de la menton la incizura jugulară. 

Ridicarea pielii. Se începe disecţia lamboului. dinăuntru înafară adică de la 
incizia mediană spre ceafă, până ce dăm de muşchiul trapez. "Ridicarea lambou- 
lui trebuie făcută cu băgare de seamă, căci imediat sub piele se găseşte muşchiul 
platysma şi câteva vene. 


* Înainte de incizie se vor revedea datele notate la explorarea suprafeţei. 


Prepararea platysmei, a vaselor şi a nervilor superficiali. „După cum am, 
spus, ridicând pielea, dăm peste platysma strâns unită de piele în porţiunea ei 
inferioară, mai puţin în cea superioară, prin interpunerea între ea şi piele, a 
unui strat grăsos. 

Din această cauză, descoperirea platysmei, se va face cu mai multă uşurinţă 
în partea superioară. Pe platysmă se găsesc câteva vene, ce iau naştere în regiu- 
nea supra-hioidiană şi merg în jos, pentru ca unindu-se, să formeze trunchiul 
venelor jugulare anterioare. Superficiale în partea superioară, aceste vene pă- 
trund în fascie, devenind profunde la partea lor inferioară. Tot prin țesutul celu- 
lar, înaintea platysmei, se găsesc fibrele terminale ale nervului cervical care ies 
pe sub marginea anterioară a muşchiului platysma ; în partea inferioară a mu- 
şchiului se văd ramurile nervului supraclavicular, dintre care unele perforează 
muşchiul spre a se răspândi în regiunea supraclaviculară. Dacă aceste ramuri su- 
perficiale nu au fost evidenţiate ele vor fi urmărite ulterior, odată cu prepararea 
plexului cervical. 

Secţiunea şi răsfrângerea muşchiului platysma. Se întoarce capul de 
partea opusă celei în care se lucrează şi .se fixează cu cârlige, astfel că mu- 
şchiul se întinde şi se evidenţiază bine. Se secţionează apoi la mijlocul lui 
transversal şi se trece la ridicarea în sus şi în jos, a celor două lambouri; 
atât secţiunea cât şi ridicarea lambourilor trebuie făcută cu multă atenţie, 
astfel ca să nu se ridice în acelaşi timp şi lama cervicală subiacentă, sau să 
se distrugă vena jugulară externă, ce se găseşte sub acest muşchi. Când mu- 
şchiul e subţire, prepararea ramurilor plexului cervical se face urmărindu-se 
chiar prin muşchi. 

Disecţia venei jugulare externe. După ce muşchiul platysma a fost sec- 
ţionat şi ridicat, ne apare vena jugularră externă. Urmărirea ei în sus şi în jos 
se face foarte uşor, singura observaţie, pe care am s-o fac, constă în aceea, ca 
în timpul preparării acestui organ să nu fie stricată lama cervicală superficială, 
care îi este imediat subiacentă. 

Lama cervicală superficială. Ridicarea platysmei permite prepararea lamei 
cervicale superficiale, pe care dacă toţi elevii o învaţă, puţini sunt acei care au 
văzut-o odată. Acest lucru e datorit faptului, că prepararea muşchilor subiacenţi 
necesită ridicarea ei şi studentul în graba de a prepara mai repede muşchii, o 
ridică fără să o fi studiat. Nu ştiu cum să insist mai mult asupra acestei prepa- 
rațiuni, utilă şi frumoasă. Dacă ridicăm platysma cu precațiune, sub el apare 
pânza strălucitoare a lamei (capul fiind întors pe partea opusă) şi când ridicarea 
s-a făcut cu atenţiune, nici un firişor nervos nu a fost distrus. Lama poate fi 
disecată până la marginea inferioară a mandibului în sus, iar în jos până la cla- 
viculă ; lateral, prin triunghiul supraclavicular până la trapez ; iar medial până la 
linia mediană, unde se continuă cu cea de partea opusă. Atrag atenţia asupra la- 
mei în regiunea supraclaviculară, unde e foarte subţire, confundată cu grăsimea 
şi ca atare poate uşor fi ridicată din greşeală. 

Prepararea plexului cervical. După cum am spus, după disecarea platys- 
mei, putem păstra toate ramurile plexului cervical, cât şi lama cervicală superfi- 
cială sub care ele merg la început şi o perforează ulterior, pentru a deveni 
superficiale. Pentru. găsirea acestor ramuri, .ne conducem de marginea posterioară 
a muşchiului sterno-cleido-mastoidian, care se zăreşte net prin teaca lui de înve- 
liş; cam la mijlocul acestei margini, adică la egală distanţă între mastoidă şi 
stem, apar ramurile nervoase. La acest nivel se secţionează teaca muşchiului şi 
se urmăresc ramurile plexului. Se începe prin nervul cervical transvers, care du- 
pă ce înconjoară marginea posterioară a muşchiului sterno-cleido-mastoidian şi 

merge transversal pe faţa laterală a muşchiului, ajunge în regiunea anterioară a 
gâtului, unde se împarte în ramuri cutanate pentru regiunea supra-hioidiană şi 
sub-hioidiană ; din ea poate fi urmărită o ramură ce merge de-alungul venei ju- 
gulare externe. Se disecă apoi nervul auricular mare ; această ramură trebuie să 
fie căutată :tot la marginea posterioară a muşchiului sterno-cleido-mastoidian, 
imediat deasupra precedentei (prin urmare cam la acelaşi nivel) şi de acolo tre- 
buie urmărită în sus de-a lungul marginii posterioare a sterno-cleido-mastoidia- 
nului, până la pavilionul urechii. Foarte adesea, ea nu e urmărită până la 
ureche, unde ramurile ei terminale perforează pavilionul; de asemenea rareori 
am văzut în sala de disecţie urmărirea minuțioasă a ramificaţiilor parotidiene, ce 
pleacă din ea şi merg la parotidă, cât şi firişoarele anastomotice cu facialul. 
Nervul suboccipital e cel mai greu de disecat. Greutatea provine din două 
cauze : prima e datorită situaţiei lui posterioare şi incomodă disecţiei ; a doua 
provine din variabilitatea traiectului lui, în spaţiul destul de mare dintre sterno- 
cleido-mastoidian şi trapez : căutarea şi găsirea lui trebuie făcută tot la marginea 
posterioară a sterno-cleido-mastoidianului, înapoia ramurii auriculare ; spre a-l 
putea urmări comod, trebuie să întoarcem capul, puternic, pe partea opusă, apoi 
să disecăm bine pielea până dincolo de procesul mastoidian. Urmărirea lui tre- 
buie făcută până în regiunea mastoidiană. Adesea între ramura auriculară şi ner- 
vul occipital se găseşte o ramură mai subţire numită ramura mastoidiană. 
Ramurile supraclaviculare merg, în jos în spre 'claviculă şi acromion, înapo- 
ia sterno-cleido-mastoidianului. Urmărirea lor e uşoară ; ele trebuiesc duse până 
în regiunea sub-claviculară şi deltoidiană, unde vor fi predate elevului ce lucrea- 
ză membrul superior. O greşeală observată în special la elevii care din nebăgare 
de seamă au tăiat aceste ramuri, constă în aceia, că ei merg mai adânc şi iau o 
ramură cervicală profundă sau chiar din plexul brahial, drept ramurile supracla- 
viculare ; să nu se uite că acestea din urmă sunt superficiale. y 
Deschiderea tecii muşchiului sterno-cleido-mastoidian. Acest muşchi se 
găseşte cuprins într-o teacă conjunctivă dependentă de lama cervicală superficială. 
Pentru a ne convinge, facem o incizie pe mijlocul feţei laterale a muşchiului, 
incizie, care să nu intereseze decât fascia, cu aceiaşi direcţie ca şi muşchiul. 
După ce s-a făcut incizia, cele două lambouri sunt răsfrânte până la marginile 
muşchiului, unde se văd cum se continuă cu foiţa profundă a tecii. 
Studiul fasciei parotidiene. Când disecţia tecii a ajuns în partea superioară 
a muşchiului sterno-cleido-mastoidian, putem să luăm fascia parotidiană, care a 
fost disecată mai sus şi s-o urmărim în jos şi înapoi până la teaca sterno-clei- 
do-mastoidianului, dovedind şi continuitatea ei cu lama cervicală superficială. 


De desenat: 1. muşchiul platysma, 2. plexul cervical. 


Prepararea muşchiului sterno-cleido-mastoidian. Pentru uşurinţa disecţiei, 
se taie vena jugulară externă şi plexul cervical, deşi muşchiul se poate lucra foarte 
comod chiar păstrând deocamdată aceste formaţiuni. E bine chiar la început, să 
se păstreze până după disecţia ramurilor profunde ale plexului şi atunci să se 
facă un desen complet, arătând raporturile muşchiului cu plexul cervical şi cu 
jugulara externă. Muşchiul sterno-cleido-mastoidian este tipul muşchiului, care se 
disecă frumos, şi trebuie o neglijenţă condamnabilă pentru ca cineva să-l strice. . 
După disecarea şi desenarea lui, el trebuie tăiat, pentru a merge mai în profun- 
zime. Înainte de a-l tăia, elevii trebuie să studieze componenţii săi, adică fasci- 
culul cleido-occipital, cleido-mastoidian şi sterno-mastoidian. 

Fasciculul sterno-mastoidian se recunoaşte uşor, prin traiectul fibrelor sale oblice în sus şi 
prin prezenţa tendonului său pe stern. Rămân de diferențiat cele două fascicule claviculare. Unele 
din aceste fascicule rămân superficiale şi merg înapoia fasciculului sterno-mastoidian, constituind 
fasciculul cleido-occipital ; iar altele merg vertical, sub fasciculul sterno-mastoidian constituind fas- 
cicolul cleido-mastoidian. Această separație este reală, nu artificială şi poate fi condusă până la inser- 
ţiile superioare ale muşchiului ; pentru acest lucru se cere multă atenţie, ca să nu tăiem nervii 
muşchiului, care se găsesc pe faţa lui profundă. Separarea fasciculelor poate fi studiată şi după se- 
cţionarea muşchiului la mijloc. Înaintea de a-l secţiona, trebuie să examinăm fosa supraclaviculară 
mică (între cele două capete) şi fosa jugulară între cei doi muşchi. 

(De desenat muşchiul sterno-cleido-mastoidian). 


„Secţiunea muşchiului sterno-cleido-mastoidian. După ce muşchiul a fost 
studiat şi desenat, el trebuie să fie secţionat şi ridicat, spre a se putea merge 
mai în profunzime. Această secţiune se face ceva mai jos de mijloc și e tran- 
sversală Pe muşchi, astfel că muşchiul e împărţit în două porţiuni, dintre care 
una va fi răsfrântă în sus, iar cealaltă în jos, în spre claviculă. Această răsfrân- 
gere trebuie făcută astfel, ca să .nu intereseze decât muşchiul, iar foiţa profundă 
a tecii să rămână intactă. Răsfrângerea porțiunii superioare mai cere o precauţie 
necesitată de prezenţa unei bande fibroase, întinsă de la unghiul mandibulei la 
porţiunea superioară a marginii anterioare a muşchiului : această bandă intră în 
constituţia despărţitoarei submaxilo-parotidiană, care separă loja glandei parotide 
de loja glandei submandibulare. Înainte de a trece mai departe se examinează 
faţa profundă a porțiunii superioare şi pe ea se văd terminaţiunile nervilor, ce 
vin la acest muşchi (accesor şi ramuri din plexul cervical). Completarea dise- 
cţiei acestor ramuri nervoase va fi făcută ulterior. 

Foiţa profndă a tecii muşchiului sterno-cleido-mastoidian. După ce mu- 
şchiul a fost îxiicat, în locul lui apare o foiţă profundă, care face parte din tea- 
ca muşchiului şi a cărei continuitate cu cea superficială poate uşor fi 
evidenţiată, ca fiind una din prelungirile cervicale superficiale. 

Ridicarea lamei cervicale superficiale. După ce muşchiul a fost ridicat, tot 
câmpul rămâne acoperit de lama superficială. Acum trebuie să o ridicăm, opera- 
ție foarte delicată, dar foarte utilă. Înainte de a începe, trebuie să se examineze 
şi să “se observe prin transparenţa lamei cervicale, prin urmare înapoia ei, un 
muşchi ce merge în diagonală în partea inferioară a regiunii, muşchiul omo- 
hioidian, iar deasupra lui se vede mănunchiul vasculo-nervos al gâtului ; în ridi- 
carea lamei trebuie să ţinem neapărat seama de aceste formaţiuni. Ridicarea 
lamei trebuie să fie începută dinapoi înainte, adică de la marginea posterioară a 
tecii sterno-cleido-mastoidianului: La nivelul muşchiului omo-hioidian şi la nive- 
lul mănunchiului vasculo-nervos se trece deasupra, iar dincolo de omo-hioidian se 
găseşte un plan de clivaj, între lama pretraheeală şi cea superficială, prin ajutorul 
căruia o ridicăm până la linia mediană. În sus, ridicarea lamei trebuie să fie limita- 
tă de osul hioid (porţiunea de deasupra osului trebuie studiată ulterior). 

După ce lama superficială a fost ridicată, se vede muşchiul omo-hioidian, 
iar de la ei, plecând o fascie cu aspect de aponevroză, care merge la omo-hioi- 
dianul de partea opusă: este lama pretraheeală. Deasupra omo-hioidanului se 
vede mănunchiul vasculo-nervos. Muşchiul omo-hioidian are o valoare topografi- 
că; el delimitează două regiuni: una deasupra lui, cunoscută sub numele de 
triunghiul omo-trapezian şi alta sub el, triunghiul omo-clavicular. 

Continuând separaţia celor două lame, se vede imediat deasupra sternului 
un spaţiu, numit spaţiul suprasternal. 

Ansa cervicală. Disecţia organelor profunde se începe prin ansa cervicală. 
Ca s-o găsim examinăm mai întâi mănunchiul vasculo-nervos şi încrucişarea lui 

cu muşchiul omo-hioidian. Se ridică în sus acest muşchi şi sub el, adică între 
el şi mănunchi, căutăm ansa, aplicată pe vena jugulară. Dacă ansa nu a fost 
găsită aici, mergem pe mănunchi, ceva mai sus de concavitatea muşchiului, un- 
de o căutăm tot pe aceasta venă. Disociind teaca mănunchiului de-a lungul ve- 
nei o găsim ; însă în ambele cazuri trebuie să lucrăm cu atenţie ; ansa cervicală 
este destul de superficială ; dar e destul de groasă, încât să excludă, greşala de 


- a o tăia. Odată găsită ansa, i se urmăresc în sus ramurile componente, adică ra- 


mura descendentă a hipoglosului, de-a lungul marginii mediale a jugularei inter- 
ne şi ramura descendentă a plexului cervical de-a lungul marginii laterale. 

Ramura plexului cervical trebuie să fie urmărită până la nivelul plexului iar 
a hipoglosului cât se poate de sus, până în regiunea suprahioidiană unde ne 
oprim. Când se disecă ramura descendentă a hipoglosului, trebuie să observăm 
să nu tăiem venele tiroidiene superioare, care trec înaintea ei şi merg de se 
varsă în vena jugulară internă, având deci un raport foarte strâns cu ansa cervi- 
cală. 

Există însă cazuri, când această ansă de dimensiuni scurte, se găseşte între 
carotidă şi jugulară, prin urmare să fim atenţi ; în caz că n-o aflăm la locul ei, 
s-o căutăm şi aici. Din ea trebuie să urmărim acum numai râmurile pentru 
omo-hioidian, celelalte ramuri vor fi văzute după studiul lamei pretraheeale (Fig. 
13). 

Studiul lamei pretraheeale, a muşchilor subhioidieni şi a nervilor lor. 
După ce s-a studiat ansa cervicală, se trece la disecţia muşchilor sub-hioidieni 
şi a lamei, cu care ei sunt în legătură. Se lucrează cu atenţie pentru a nu tăia 
firişoarele nervoase, pe care ansa le trimite muşchilor sub-hioidieni. Se exami- 
nează mai întâi lama pretraheeală, care, dacă ambii elevi au lucrat sistematic, se 
vede după ridicarea lamei superficiale, ca o frumoasă pânză triunghiulară cu ba- 
za în jos, întinsă de la un omo-hioidian la cel de partea opusă. După ce am 
examinat lama pretraheeală, şi tecile pe care le formează celor doi muşchi 
omo-hioidieni, revenim iarăşi la ansa cervicală, pentru a căuta ramurile ce ies 
din ea şi inervează muşchii sub-hioidieni. Trebuie să se ştie că evidenţierea 
nervilor precede pe a muşchilor şi că e bine să se găsească mai întâi originea 
ramurilor, ce pleacă din ansă şi apoi să se continuie disecţia lor. Pentru aceasta, 
se taie lama pretraheeală şi se separă de muşchiul omo-hioidian ; acesta se ridi- 
că în sus, iar sub el, se văd, plecând din convexitatea ansei, ramuri pentru toţi 
muşchii sub-hioidieni, afară de tiro-hioidian. 

„După nervi se studiază şi muşchii foarte uşor, prin ridicarea lamei pretra- 
heale (odată cu aceasta se disecă vena jugulară anterioară, care după ce a perfo- 
rat lama superficială, perforează şi pe cea mijlocie). 

Disecţia muşchilor se începe cu omo-hioidianul, care se curăţă până la in- 
serţia lui pe hioid. Muşchiul sterno-cleido-hioidian este de asemeni curăţit până 
la ambele inserţii, apoi se secţionează la mijloc, capetele sunt date în sus şi în 
jos; pe partea profundă a capătului inferior se vede nervul lui, iar sub el, apar 
muşchii sterno-tiroidian şi tiro-hioidian, care sunt curăţiţi de teaca lor. Se sepa- 
ră unul de altul, cei doi muşchi sterno-tiroidieni şi se secţionează la mijloc ; ce- 
le două capete sunt date în sus şi în jos. 

Planul sub-hioidian retro-muscular. După ce aceştia au fost disecaţi şi 
desenaţi, ei vor fi secţionaţi pentru a vedea planul subiacent. Secţiunea se face 
pe mijlocul sterno-tiroidianului şi tiro-hioidianului, iar capetele lor sunt răsfrânte în 
sus şi în jos. Sub muşchiul sterno-tiroidian apare glanda tiroidă, ale cărei rapor- 

Fig. 13. -. muşchiul sterno-cleido-mastoidian; 2. nervul accesor, 3. vena jugulară internă, 4. ple- 

xul cervi-ai; 5. ramura descendentă din plexul cervical ; 6. noduri limfatice; 7 muşchiul trapez; 

8. artera carotidă comună ; 9. trunchiul venos tiro-lingo-facial ; 10 ansa cervicală; 11. lama cervi- 
cală superficială ; 12. lama pretraheeală. 


turi anterioare pot fi studiate ; de asemeni se văd venele tiroidiene inferioare şi 
mijlocii; mai sus se vede cartilajul tiroid iar mai sus de el se găseşte osul 
hioid. Între osul hioid şi cartilajul tiroid, sub muşchiul tiro-hioidian, se poate 
evidenția o bursă sinovială ; evidenţiarea se face mai uşor deschizându-o şi 
atunci, ea apare ca o cavitate cuprinsă între hioid şi cartilajul tiroid. Această 
bursă sinovială trebuie înţeleasă, căci îşi are importanţa sa în chirurgie. Înapoia 
bursei se găseşte membrana tiro-hioidiană. 

Fig. 14. 1. muşchiul sterno-cleido-hioidan ; Z. muşchiul sterno-tiroidian ; 3. muşchiul sterno-cleido- 
mastoidian ; 4. muşchiul omo-hioidian ; 5. cartilajul tiroid; 6. artera tiroidiană superioară ; 7. glan- 
da tiroidă 


Mănunchiul vasculo-nervos. În timpul preparării ansei cervicale s-a eviden- 
ţiat vena jugulară internă ; o urmărim acum în sus şi în jos până la limitele re- 
giunii ; în acelaşi timp trebuie să vedem venele tiroidiene, superioare şi mijlocii, 
cele superioare vărsându-se independent sau prin intermediul trunchiului tiro-lin- 
gvo-facial, în jugulara internă ceva mai în jos de unghiul mandibulei ; acest 
trunchi venos trebuie remarcat, căci are importanţă chirurgicală. Se trece apoi la 
prepararea nervului vag, nerv gros şi uşor de găsit, fiind situat în unghiul poste- 
rior, format de cele două vase mari, jugulara internă şi carotida comună (Fig. 

16). Dintre ramurile lui vom studia ulterior, ramurile faringiene şi laringeu re- 
curent ; acum trebuiesc găsite ramurile cardiace şi nervul laringeu superior. 
Studierea nervului cât şi a ramurilor se face mai uşor, dacă prealabil s-a secţio- 
nat ansa cervicală şi venele tiroidiene mijlocii (în felul acesta trebuie procedat 
la piesa de examen). În timpul preparării vagului e bine să nu se distrugă orga- 
nele disecate până acum, pentru studiul raporturilor. Pentru a găsi uşor trunchiul 
vagului, mergem sus, cam la nivelul unghiului mandibulei, acolo depărtăm cu o 
sondă canelată vena, care e în afară, de artera care e înăuntru şi în unghiul for- 
mat de ele, vom găsi nervul. Ducem disecţia lui de sus în jos, disociind vena 
de arteră ; cam pe la jumătatea traiectului trebuie să fim atenţi, căci de aici în 
jos se găsesc ramurile cardiace ; pentru a le vedea ridicăm uşor nervul cu pensa 
şi din el apar ramurile fine, ce merg în torace. Nervul laringeu se poate găsi de 
pe acum, dar ceva mai greu, disecţie lui e mai uşoară după ce s-a lucrat artera 
tiroidiană superioară. Se ştie prealabil, că la teminaţia lui, nervul laringeu supe- 
rior dă două ramuri: una superioară, groasă (ramura internă) şi alta inferioară 
mai subţire (ramura externă sau laringeul extern). În disecţie ne conducem de 
ramurile laringee ale arterei tiroidiene superioare. Se disecă mai întâi artera ti- 
roidiană superioară şi se caută ramurile laringee. Dacă aceste ramuri vasculare 
au fost tăiate, căutăm ramura superioară a nervului, care e groasă şi o găsim 
totdeauna la nivelul membranei tirohioidiene ; o urmărim înapoi până la bifurca- 
ţia trunchiului principal ; de la bifurcaţie se urmăreşte în jos nervul laringeu ex- 
tern. Cum traiectul nervului este înăuntrul arterei carotide, va trebui ca în 
timpul disecţiei, să depărtăm în afară această arteră. 

Se trece apoi la prepararea carotidei comune, având prije să nu se taie fi- 
rişoarele cardiace din simpatic. Pentru a evita acest lucru, e bine a pune capul 
în poziţie normală sau chiar în uşoară flexiune, iar curățirea vasului trebuie să 
fie urmată strâns, numai pe marginea lui laterală, fără a trece cu scalpelul pe 
faţa medială sau posterioară. Se continuă apoi disecţia carotidei externe şi a ce- 
lei interne. Tot acum se poate diseca complet tiroidiana superioară, ramură din 
carotida externă. Disecţia tiroidienei superioare nu prezintă nici o dificultate, ea 
poate fi dusă la terminația în glanda tiroidă ; se pot diseca ramurile ei termina- 
le, cât şi cele colaterale (laringea superioară şi crico-tiroidiana), care servesc de 
reper, în căutarea nervilor laringei. După ce aceste ogane au fost disecate, tre- 
buie să se ridice nodurile limfatice, care se găsesc în afara şi înapoia venei ju- 
gulare, rămânând ca cele mai profunde şi inferioare să fie disecate ulterior. 

Studiul glandei tiroide. Glanda tiroidă este învelită într-o teacă viscerală 
(teaca peritiroidiană), care trebuie ridicată spre a o evidenția. Cu această ocazie 
terminăm disecţia arterelor şi vaselor tiroidiene (superioare, inferioare şi mijlo- 
cii). Se pot vedea cei doi lobi tiroidieni, istmul (Fig. 15). 


Se pot înţelege uşor raporturile istmului, cât şi ale lobilor. Istmul vine în raport, înapoi cu 
primul cartilaj al traheei, înainte cu muşchii subhioidieni. Lobul are o formă de piramidă cu o 
faţă posterioară, ce răspunde mănunchiului vasculo-nervos al gâtului ; o faţă medială ce răspun- 
de traheei, cartilajului tiroid şi nervului laringeu recurent; o față laterală acoperită de muşchii 
subhioidieni. 


Ridicarea glandei tiroide. Studiul paratiroidelor. După ce glanda tiroidă a 
fost studiată, trebuie ridicată de pe planul laringo-traheal. Acest timp se execută 
uşor, după ce au fost secţionaţi pediculii vasculari. Trebuie să avem grijă, de 
paratiroidele externe. Acestea sunt două mici organe aşezate pe faţa posterioară 


65 


Fig. 15. 1. muşchiul sterno-hioidian ; 2. muşchiul omo-hioidian ; 3. mușchiul sterno-tiroidian ; 4. lob 

tiroidian; 5. bursă sinovială; 6. muşchiul tiro-hioidian ; 7. muşchiul omo-hioidian tras în afară ; 8. 

cartilajul tiroid ; 9. artera tiroidiană superioară ; 10 capsula glandei tiroide; 11. istmul glandei ti- 
roide 


a glandei tiroide (în porţiunea ei inferioară), câte unul de fiecare lob tiroidian. 
Se văd ai când ridicăm (Fig. 16) lobul tiroidian şi examinăm această faţă.. 
a 


În afară de paratiroidele externe, se mai găsesc şi paratiroidele interne, 
situate în interiorul glandei. Ele nu sunt constante. Ca să le vedem, trebuie 
să facem secţiuni transversale seriate în lobul tiroidian. (Fig. 17). Se recu- 
nosc uşor după culoarea lor ceva mai închisă şi o fină capsulă conjunctivă 
ce le delimitează de țesutul tiroidian. Sunt situate de obicei în spre faţa in- 
ternă a lobului. 

Fig. 16. 1 nervul laringeu superior ; 2. artera tiroidiană superioară ; 3. cartilajul tiroid; 4. artera 

carotidă comună ; 5. artera tiroidiană inferioară; 6 glanda tiroidă ; 7. ramura arterială pentru eso- 

fag şi trahee; 8. “paratiroida externă, 9 vena tiroidiană inferioară; 10. vena vertebrală; 11. traheea; 

12. nervii cardiaci ; 13. nervul vag; 14. vena jugulară internă; 15. artera carotidă internă; 16. 
ă artera carotidă externă ; 17. ansa cervicală. 

Uneori în locul lobului piramidal Laluette, se găsesc tiroidele accesorii, ce nu trebuiesc 'con- 
fundate cu piramida. Ele sunt nişte mici glande aşezate deasupra sau dedesubtul osului hioid. 


După ridicarea glandei tiroide a rămas traheea şi laringele. Studiul lor îl 
vom întreprinde însă mai târziu. 

Regiunea suprahioidiană. Pentru a diseca bine această regiune, se dă ca- 
pului poziţia de hiperextensiune ; pielea a fost deja ridicată ; înaintea  privirilor 
noastre apare muşchiul platysma, acoperind lama cervicală superficială. Cine 
vrea să-şi dea seama de lamă în această regiune, să ridice cu precauţiune platy- 
sma ; atunci se vede, cum lama pleacă de la osul hioid şi merge până la margi- 
nea inferioară a mandibulei. 

Studiul lojii submandibulare. Pentru a înţelege dispoziţia lojii, trebuie să 
secţionăm lama cervicală superficială. Această secţiune se face cu ajutorul mai 
multor incizii, dintre care una la nivelul marginii inferioare a mandibulei, alta 
de-a lungul osului hioid şi alta mediană, unind pe celelalte două. Răsfrângerea 
lamboului lamei trebuie făcută dinăuntru înafară (Către unghiul mandibulei) ; în 
timpul acestei răsfrângeri să fim atenţi, ca să nu ridicăm şi glanda submandibu- 
lară, pe care începătorii o confundă cu țesutul celular sau cu nodurile limfatice 
dar de care se deosebeşte uşor prin culoarea ei mai gălbuie şi aspectul lobulat 
caracteristic. După ce lama a fost resfrăntă, dacă îndepărtăm puţin glanda din 
lojă, se poate vedea foarte clar, cum această lamă superficială se continuă la ni- 
velul osului cu o alta profundă, ce trece pe sub glandă şi cum ambele foiţe 
provin, la nivelul osului hioid, din lama cervicală superficială. În definitiv pu- 
tem spune, că loja submandibulară e cuprinsă între cele două lame ce provin 
din dedublarea lamei superficiale, la nivelul osului hioid. E bine ca înainte de a 
părăsi loja să se vadă despărţitoarea submandibulo-parotidiană, disecată în parte 
cu ocazia preparării muşchiului sterno-cleido-mastoidian, care se întinde între 
unghiul mandibulei şi marginea anterioară a tecii muşchiului sterno-cleido-ma- 
stoidian şi separă 3 loji. 

Scoaterea nodurilor limfatice. Disecţia vaselor submentale şi a nervului mi- 
lo-hioidian. Imediat dedesubtul lamei şi sub marginea inferioară a mandibulei, 
se găsesc un număr de 3-4 noduri limfatice submandibulare a căror importanţă 
e considerabilă în chirurgie. Spre a ne da bine seama de ele, trebuie să le dise- 
căm şi să le scoatem. Le vom izola cu precauţiune, mai ales pe părţile lor pro- 
funde, căci nu trebuie să tăiem vasele submentale sau nervul milohioidian, ce se 
găsesc înăuntrul lor. Numai după ce aceste organe au fost preparate, scoatem 
nodurile limfatice. Nervul trebuie urmărit până la muşchiul milo-hioidian şi di- 
gastric. 

Disecţia vaselor faciale în lojă. Disecţia începe prin vena facială, pe care o 
luăm de la marginea inferioară a mandibulei şi o urmărim înapoi şi în jos până 
la trunchiul ziro-lingvo-facial. În acelaşi mod se procedează şi cu artera, numai 
că aceasta devine profundă (trece sub digastric şi stilo-hioidian) şi nu o vom. 
urmări decât în interiorul glandei, până la limita lojii. Din artera facială vom 
căuta : ramurile submandibulare şi submentale. 

Scoaterea glandei din loja sa. Ductul lui Warton. 

După ce toate organele precedente au fost disecate, trebuie să scoatem 
glanda din loja sa, şi s-o ridicăm. Făcând această operaţiune, se vede că glanda 
se mai menţine fixată într-un punct, acolo unde ductul ei excretor (ductul lui 
Warton), împreună cu prelungirea ei, trece pe sub muşchiul milo-hioidian pă- 
trunzând în loja glandei sublinguale ; dacă am disecat bine acest duct, glanda se 


poate resfrânge mult înapoi, iar dacă ductul se opune îl putem secţiona, după 
ce l-am reperat printr-o ligatură. E bine ca glanda să fie scoasă din loja ei, ră- 
mânând din ea numai prelungirea ce însoţeşte ductul lui Warton. 

Prepararea muşchilor regiunii. După ce glanda a fost scoasă, se vede foiţa 
pri a fasciei. De fapt, ea nu are o individualitate netă, ca cea superficială, 

ind formată doar din perimisiumul muşchilor milohioid şi hioglos. Se trece 
apoi la prepararea muşchiului digastric, întâi a porțiunii anterioare, apoi a ten- 
donului său intermediar şi în fine a porțiunii sale posterioare, pe care o urmă- 
rim până la limita regiunii noastre. Odată cu acest muşchi se prepară şi 
stilo-hioidianul, cât şi aponevroza interdigastrică. Sub capătul anterior al diga- 
stricului, disecăm muşchiul milohioidian, în care se pierd ramurile nervului cu 
acelaşi nume (înapoi şi deasupra milo-hioidianului se găseşte muşchiul hio-glos). 

O privire de totalitate asupra regiunii. După ce muşchii au fost prepa- 
raţi, fără ca raporturile lor să fi fost stricate, trebuie să vedem de cine sunt for- 
maţi pereţii lojii submandibulare. Se vede că această lojă ocupă unghiul diedru 
format de milo-hioidian şi de ramura mandibulei şi ca atare peretele său lateral 
e format de os, peretele medial de muşchii milo-hioidieni acoperiţi de prelungi- 
rea lamei cervicale superficiale şi hioglos, iar peretele inferior de lama cervicală 
superficială. 

Hiatul lojii. Loja submaxilară comunică cu cea .sublinguală prin ajutorul 
unui orificiu, care e cuprins între muşchiul milo-hioidian şi hio-glos. Prin acest 
hiatus trec următoarele formaţiuni : prelungirea glandei şi ductul lui Warton, ca- 
re au fost găsite, nervul hipoglos şi vena linguală, care trebuiesc acum eviden= 
țiate, dar fără a le urmări pe sub milo-hioidian. (Din hipoglos se poate urmări 
ramura lui pentru tiro-hioidian). 

Triunghiul lui Beclard şi a lui Pirogoff. Aceste două triunghiuri atât de im- 
portante în chirurgie, trebuiesc înţelese acum. Triunghiul lui Pirogoff e spaţiul 
delimitat de tendonul intermediar al digastricului, în jos, de nervul hipoglos îna-. 
poi şi de marginea posterioară a muşchiului milo-hioidian înainte ; aria lui e 
formată de muşchiul hio-glos. Acest muşchi acoperă. artera linguală şi ca atare 
de câte ori voim să găsim această arteră, trebuie să tăiem mușchiul. 

Triunghiul lui Beclard e situat înapoia tendonului intermediar al digastricu- 
lui şi e format de cornul mare al osului hioid în jos şi de porţiunea posterioară 
a digastricului ; aria lui e ocupată tot de hioglos. Şi acest triunghi are importan- 
ţa sa chirurgicală, în ligatura arterei linguale. Am putea chiar acuma urmări 
această arteră, cât şi nervul hipoglos, dar deoarece ar fi nevoie de secţiunea 
muşchiului hio-glos şi milo-hioidian, putem să amânăm pentru moment comple- 
tarea preparaţiunii. Cel mai important lucru e desigur înţelegerea acestor rapor- 
turi, pe care elevul trebuie să şi le însuşească. 


De desenat: 1. Fascia submandibulară. 2. Loja submandibulară. 3. Nodurile şi glanda. 4. Va- 
sele şi nervii lojii. / 

Completarea disecţiei regiunii parotidiene. Regiunea parotidiană a fost în 
parte lucrată prin căutarea nervului facial, auriculo-temporal şi a ramurilor din 
plexul cervical. Va trebui acum să căutăm toate celelalte organe, pe care regiunea 
le prezintă. Se urmăresc cât se poate mai complet ramurile facialului şi cele 
provenite din ramura auriculară a plexului cervical. 

Prepararea venei jugulare externe. Se disecă apoi vena jugulară externă 
în traiectul său intra-parotidian, până când apare în regiunea gâtului; se vede 
modul ei de constituţie, cât şi anastomoza sa cu vena facială sau jugulara in- 
ternă. 

Evidenţierea lojii parotidiene. Pentru a ne da seama bine de modul de 
formare a acestei loji, va trebui să scoatem vena jugulară externă şi glanda ; ne 
rămâne loja goală numai cu nervii şi artera carotidă externă. Vena jugulară va fi 
secţionată la limitele regiunii şi scoasă afară; cât despre glandă, ea trebuie să 
fie scoasă bucată cu bucată, până ce loja se golește. 

După scoaterea glandei, se vede că fundul lojii e tapetat de o foiţă, care e 


o inţă din lama cervicală superficială. Dacă se ridică această foiţă, ne 
pa pereţii lojii ; peretele posterior e format de muşchiul sterno-cleido-mastoi- 

n, de digastric şi de stilo-hioidian; peretele medial este format de faringe; 
peretele lateral, de foiţa pe care am ridicat-o (vezi regiunea facială) ; peretele 
„superior e format de baza craniului, iar cel inferior de lama cervicală superficia- 
lă (despărţitoarea submandibulo-parotidiană). 

Prepararea muşchilor digastric, stilo-hioidian şi a nervilor lor. Aceşti 
doi muşchi pot fi uşor diferenţiaţi ; partea grea e căutarea 'ramurilor nervoase ce 
provin din facial şi se pierd în partea lor superioară. Pentru a-i găsi, trebuie ca 
loja să fie perfect curăţită de lobulii parotidieni, urechea trasă mult înapoi şi 
muşchii examinaţi în porţiunea lor cea mai superioară, unde se văd ramurile 
nervoase pătrunzând în ei. (Fig. 18). 

Găsirea ramurii auriculare a nervului facial. Această ramură e deaseme- 
nea greu de văzut, deoarece e foarte profundă ; ea poate fi găsită, urmărind cu 
atenţie ramificaţiunile ramurii auriculare din plexul cervical, cu care ea se ana- 
stomozează. Am constatat că acest mijloc, care s-ar.părea uşor, e prea greu 
“pentru studenţi şi de aceea propun găsirea ei în modul următor: se incizează 


Fig. 18. 1. muşchiul maseter; 2. muşchiul stilo-hioidian; 3. porţiunea posterioară a digastricului; 

4. nervul digastricului ; 5. nervul stilo-hioidianului ; 6. nervul facial; 7. nervul accesor; 8. nervul 

hipoglos ; 9. artera facială , 10. artera carotidă externă ; 11. vena jugulară internă ; 12. trunchiul 
venos tiro-lingvo-facial 

Fig. 19. 1. artera facială ; 2. vasele submentale; 3. artera linguală ; 4. artera tiroidiană superioară; 
5. artera carotidă comună ; 6. artera carotidă internă ; 7. artera carotidă extemă; 8. nodurite sub- 
mandibulare ; 9. nervul hipoglos; 10. osul hioid; 11. nervul laringeu superior; 12. ramura de- 
scendentă a plexului carvical ; 13. ramura descendentă a hipoglosului; 14. nervul vag; 15. nervul 
accesor ; 16. vena jugulară internă ; 17. despărțitoarea submandibulo-parotidiană ; 18. loja parotidia- 
nă ; 19. muşchiul milo-hiodian ; 20. tendonul intermediar al digastricului ; 21 porţiunea anterioară a 
digastricului ; 22. muşchiul hio-glos ; 23. muşchiul tiro-hioidian; 24. muşchiul stilo-hioidian; 

25. muşchiul sterno-cleido-mastoidian ; 26. porţiunea posterioară a digastricului. 


unghiul format de pavilionul urechii şi de mastoidă şi în acest unghi, mergând 
cu prudenţă în profunzime, găsim mai întâi artera auriculară posterioară şi pro- 
fund aplicat chiar pe mastoidă, nervul. Cu găsirea ramurii auriculare a nervului 
facial s-au lucrat trei, din cele cinci ramuri cunoscute sub numele de extrapie- 
troase ; (celelalte două, linguală şi anastomotică a gloso-faringianului, vor fi lu- 
crate ulterior). 

Studiul arterei carotide externe în loja parotidiană. Artera carotidă exter- 
nă se găseşte în partea infero-medială ; ea dă o ramură auriculară posterioară. 


De desenat: 1. Vena jugulară externă. 2. Loja parotidiană. 


O privire de totalitate asupra regiunii supra-claviculare. Ca să ne dăm 
seama de această importantă regiune, trebuie să disecăm pielea gâtului mult îna- 
poi, până ce apar fibrele muşchiului trapez. Triunghiul e amr ma e cuprins 
între sterno-cleido-mastoidian şi trapez, având ca bază clavicula. Observăm că 
parţial, regiunea a fost curăţită, totuşi în partea inferioară se mai găseşte un 
ţesut conjunctiv grăsos, cu numeroase noduri limfatice. 

Disecţia nervului accesor. Îl găsim mai întâi pe faţa profundă a sterno- 
cleido-mastoidianului (jumătatea superioară), unde se anastomozează cu ramuri 

din plexul cervical. De acolo îl ducem în jos, până când intră în triunghiul su- 
pra-clavicular, unde-l urmărim până se pierde în muşchiul trapez. 

„Disecţia plexului cervical. Acest plex se poate diseca aproape complet. Ra- 
murile lui profunde sunt învelite însă cu un ţesut conjunctiv grăsos foarte abun- 
dent, în care se găsesc numeroase noduri linfatice şi pentru a le evidenția, va 
trebui să scoatem tot acest ţesut de umplutură. Disecţia plexului devine mai 
uşoâră, dacă se ridică mănunchiul vasculo-nervos în sus, cu ajutorul unor cârli- 
ge. La prepararea lui, ca şi la nervul facial şi în general la toţi nervii Mepugi 
sub formă de plex, va trebui să prindem una din ramuri, pe care o luăm ca 
conducător în urmărirea tuturor celorlalte ramuri. Ramura pe care o luăm drept 
conducătoare, este ramura descendentă (din ansa cervicală), sau cea transversă a 
plexului cervical ; urmărite în spre coloana vertebrală aceste ramuri ne conduc 
până la arcadele constitutive ale plexului. Din aceste arcade numai două pot fi 
bine văzute (a doua şi a treia), căci prima fiind mai sus situată, nu poate fi 
preparată decât după scoaterea capului. Înainte de a trece la prepararea ramuri- 
lor, trebuie să ne dăm seama de limita dintre plexul cervical şi plexul brabial, 
care se găseşte dedesubtul lui. Se găsesc apoi uşor ramurile sterno-cleido-ma- 
stoidianului, pe care le urmărim de pe faţa profundă a muşchiului înspre arcada 
a doua. Se caută ramura care merge la trapez, ramură destul de voluminoasă, 
situată sub nervul accesor cu care merge aproape paralel; ea trebuie urmărită 
până la muşchi. Urmează găsirea a două ramuri mai subţiri, care merg tot oblic 
de sus în jos şi dinăuntru în afară prin țesutul celular al spaţiului supra-clavicu- 
lar şi care înconjurând scalenul posterior, se pierd una în muşchiul ridicător al 
scapulei, cealaltă în romboid. Pentru a ne da seama de aceşti nervi, trebuie ca 
în prealabil să vedem muşchii scaleni, care formează un con, ce se poate uşor 
recunoaşte ; înapoia acestui con se găseşte muşchiul ridicător al scapulei, în care 
se pierde nervul cu acelaşi nume ; nervul romboidului are acelaşi traiect ca şi 
precedentul, însă situat ceva mai jos. Ultima ramură pe care trebuie s-o găsim 
acum este frenicul ; pentru aceasta se va repera întâi conul scalenilor, şi pe faţa 
lui anterioară (pe scalenul anterior) se găseşte, sub o fascie fină, nervul frenic. 
Urmărirea lui se face de asemeni uşor, el fiind o ramură destul de voluminoasă. 
Singura precauţiune, ce trebuie luată, e de a nu tăia, artera cervicală transversă 
(din trunchiul tiro-bicervico-scapular al arterei subclavie), care încrucişează ner- 
vul cervical transvers în porţiunea inferioară a fosei sub-claviculare şi pe care o 
putem diseca' acuma. Tot cu această ocazie trebuie să disecăm artera cervicală 
ascendentă, ramură a aceluiaşi trunchi arterial, care merge în sus, de-a lungul 
frenicului. Completarea disecţiei acestui nerv va fi făcută o dată cu prepararea 
scalenului anterior. Această importantă preparaţie trebuie să fie făcută cu toată 
atenţia ; am observat că elevii nu-şi dau osteneala să lămurească dispoziţiunea 
cam complexă a acestui plex şi că nu au o noţiune clară asupra lui; după cum 
vedem el se poate prepara aproape complet. Restul ramurilor lui vor fi văzute 
ulterior, după secţiunea capului. 

Ferăstruirea şi scoaterea porțiunii mijlocii a claviculei. Pentru a putea 
studia mai uşor organele ce vor urma, e bine să avem un acces mai larg la ele; 
„de aceea scoatem o porţiune din claviculă. Desigur că scoaterea completă a cla- 
viculei ar lărgi şi mai bine câmpul de lucru ; extremităţile ei trebuiesc însă pă- 
strate, servindu-ne la studiul articulaţiilor. De comun acord cu elevul care 
lucrează membrul superior şi pe care îl interesează regiunea, se studiază inserţii- 
le musculare de pe claviculă (sterno-cleido-mastoidianul, pectoralul mare, deltoi- 
dul, sterno-hioidianul) şi se notează bine aceste inserţii; apoi muşchii sunt 
dezinseraţi şi osul deperiostat, căci altfel nu se poate -ferăstrui bine, dacă nu e 


72 


complet curăţit de inserţiile musculare. Secţiunea claviculei se face în două lo- 

curi : în cincimea laterală şi în cea medială. 
Dacă lucrăm pe un cadavru autopsiat, facem numai secţiunea laterală, căci 

pi sterno-claviculară neexistând, extremitatea medială nu ne mai intere- 


sează. Pentru secţiunea claviculei ne servim de un ferăstrău scurt şi puternic. 
După ce am ferăstruit, extragem porţiunea mijlocie, lăsând în loc muşchiul sub- 
clavicular. Această extracţiune trebuie făcută cu atenţie, spre a nu distruge orga- 
nele subiacente ; de aceea, cu un cleşte de oase (Farabeuf) prindem clavicula 
secţionată şi o extragem în sus, pe când cuțitul separă muşchii de pe faţa ei in- 
ferioară, chiar la nivelul inserţiei lor osoase : cu alte cuvinte cuțitul trebuie „să 
radă” osul în dezinserared muşchilor. 

Găsirea vaselor supra-scapulare. După ridicarea claviculei, se vede înapo- 
ia locului ocupat de ea, o venă destul de voluminoasă, ce merge paralel cu ea: 
e vena supra-scapulară ; mai profund se caută artera supra-scapulară, tot ra- 
mură a trunchiului tiro-bicervico-scapular (toate ramurile acestui trunchi au fost 
preparate), ea are acelaşi traiect ca şi vena. Dedesubtul arterei se mai găseşte o 
venă supra-scapulară de asemeni voluminoasă, pe care o vom urmări ulterior. 

Ridicarea țesutului grăsos şi a nodurilor regiunii supra-claviculare. Re- 
giunea supra-claviculară e mascată în partea inferioară de o pânză celulară, în 
care se găsesc numeroase noduri limfatice şi care ascunde organele mai profun- 
de. Va trebui s-o ridicăm, ca să ne dăm seama de dispoziţiunea nodurilor: şi ca 
să putem studia acele organe profunde. 

Prepararea unei părţi din plexul brahial. Nu vom putea prepara în între- 
gime acest plex, din cauza prezenţei muşchiului subclavicular şi a vaselor sub- 
claviculare ; numai după secţionarea acestora îl vom putea completa. Disecţia 
lui trebuie să fie începută prin ramurile mai subţiri ale ridicărorului scapulei şi 
ale romboidului, care se găsesc în partea superioară a plexului şi merg sub ra- 
murile similare ale plexului cervical, şi care ca şi ele înconjoară scalenul poste-: 
rior, spre a se duce la muşchii respectivi. Aceste ramuri uneori pot lipsi, fiind 
înlocuite cu ramurile plexului cervical ; foarte adesea ele coexistă, astfel că. mu- 
şchii primesc o dublă inervaţie. 

După ce s-au găsit ramurile nervoase precedente, se trece la căutarea unei 
ramuri de asemeni foarte fine : ramura muşchiului subclavicular. Această ramură 
se găseşte pe faţa îînterioară a scalenului, în afară frenicului, fiind acoperită de 
mănunchiul vasculo-nervos al gâtului ; va trebui să tiagem mult înăuntru mă- 
nunchiul vasculo-nervos şi pe faţa anterioară a muşchiului scalen, în partea lui 
inferioară, o căutăm ; procedând cu atenţie i se găseşte şi anastomoza cu freni- 
cul. (Fig. 20). - 

Ca să mergem mai departe va trebui să tăiem muşchiul subclavicular; se 
evidenţiază acum bine a doua venă sub-scapulară. După ce i s-a văzut dispo- 
ziţiunea, ea poate fi secţionată pentru uşurinţa disecţiei. De comun acord cu 
elevul de la membrul superior, se urmăreşte de jos în sus, adică de la axilă că- 
tre gât, ramura pectoralului mare şi a pectoralului mic. 


Studiul arterei şi al venei subclavie. Aceste mari vase, după ce au fost 
curăţite, sunt studiate în raporturile lor respective, în raporturile lor cu ramurile 
plexului şi în raport cu muşchii scaleni. 

Vena subclaviculară se găseşte înaintea muşchiului scalen anterior şi înapoia 
claviculei ; ca atare, ea poate fi preparată uşor. Artera subclavie se găseşte îna- 
poia muşchiului scalen anterior, ca atare, ea va fi evidenţiată după secţiunea 

vag. 20. 1. a 2-a arcadă a plexului cervical; 2. a 3-a arcadă ; 3. ramurile plezului cervical; 4. ra- 

mura descendentă ; 5. ramura marelui drept anterior al gâtului; 6. nervul ridicătorului scapulei ; 7. 

nervul romboidului ; 8. nervul trapezului; 9. nervul frenic; 10. nervul accesor; 11. nervul hipo- 

glos; 12. plexul brahial; 13. muşchiul trapez; 14. mușchiul marele drept anterior; 15. muşchiul 

scalen anterior; 16. artera carotidă comună; 17. artera tiroidiană superioară ; 18. artera cervicală 
ascendentă ; 19. artera cervicală transversă ; 20. nervul vag; 21. vena jugulară internă. 


acestui muşchi de pe acum însă se pot desluşi cele trei porţiuni ale. arterei : ex- 
tra, inter şi intra-scalenică. Se studiază raporturile arterei în cele trei porţiuni. 


De desenat: 1. Artera şi vena subclavie cu raporturile. 


Secţiunea vaselor subclaviculare. Deschiderea largă a cavităţii axilare. 
După ce vasele au fost studiate, ele trebuiesc secţionate. Această secţiune se fa- 
ce la nivelul, unde subclavicularele devin axilare. Capătul superior al vaselor 
(subclaviculare) îl înclinăm în jos. După aceea prin tracţiuni puternice pe por- 
țiunea externă a claviculei, deschidem larg axila. (Fig. 21). 

Completarea disecţiei plexului brabhial. În axila astfel deschisă, putem ur- 
mări de jos în sus, adică din axilă (unde au fost preparate de elevul de la 
membrul superior) înspre gât, următoarele ramuri: ramura latissimului, cei doi 
subscapulari. Se vede uşor ramura voluminoasă suprascapulară mergând spre 
regiunea umărului, cât şi ramura arterială scapulară posterioară, ce trece printre 
ramurile plexului. Înainte de a termina disecţia acestui plex, trebuie să desci- 
frăm constituţia lui; pentru aceasta mergem la nivelul scalenului anterior şi, 
vom vedea ieşind de sub el, ramurile lui. 


De desenat: plexul brahial în întregime. 


Simpaticul cervical. Disecţiunea simpaticului este, din nenorocire, o che- 
stiune neglijată de studenţi ; ei se mulțumesc să vadă numai trunchiul principal, 
foarte uşor de găsit înapoia mănunchiului vasculo-nervos al gâtului, pe procesele 
transverse. Atât numai, nu-i suficient. Simpaticul are multe ramuri şi tocmai 
multitudinea lor, constituie dificultatea disecţiei şi înţelegerii lui. Dacă disecţia 
în totalitate a simpaticului cervical necesită o preparaţie specială, nu este exclus, 
ca elevul să poată vedea în sala de disecţie, o parte din ramurile lui şi anume, 
pe acele ce-i sunt mai necesare în chirurgie. 

„Pentru a diseca simpaticul, trebuie să ridicăm în sus mănunchiul vasculo- 
nervos al gâtului şi să-l fixăm cu cârlige ; chiar e mai bine, să-l secţionăm la 
mijloc, după ce bine înţeles a fost desenat, şi capetele lui să le răsfrângem şi 
să le fixăm puternic în sus şi în jos. Apoi tragem de conductul laringo-traheal, 
dându-l de sea opusă ; atunci ne apare lama prevertebrală, aco rind muşchii 
omonimi ; de-a lungul acestor muşchi, pe lamă, se te trunchiul simpaticu- 
lui. Evidenţierea lui se face uşor la partea mijlocie, iar de acolo mergem în sus 
până la ganglionul cervical superior şi în jos, până la ganglionul cervical mijlo- 
ciu (inconstant). Ganglionul inferior cât şi porţiunea inferioară a simpaticului 
cervical, se studiază mai uşor, după ce scalenul anterior a fost tăiat, căci acest 
muşchi se opune la disecţia lui. E de observat că în timpul ae ae simpaticu- 
lui cervical, dăm de artera tiroidiană inferioară, preparată la glanda tiroidă. Du- 
pă ce ganglionii au fost găsiţi, nu trebuie să fie curăţiţi, căci s-ar tăia o serie 
de multe ramuscule ce pleacă din ei şi care trebuiesc urmărite. Disecţia acestor 
ramuscule, care dau caracterul special simpaticului, se face uşor; se ridică gan- 
glionul cu pensa şi apoi cu vârtul scalpelului, sau mai bine cu un ac de diso- 
Ciat, se curăţă țesutul conjunctiv înconjurător; ganglionii apar ca nişte 
miriapode caracteristice. Orice student poate găsi următoarele ramuri : 

1. La ganglionul cervical superior se văd ramurile musculare ; ramuri va- 
sculare, ramuri ce merg la bifurcația carotidei, formând ramura sinusului caroti- 
dian şi ramuri viscerale. Între acestea cea mai lungă, deşi subţire, este ramura 
cardiacă superioară ; ea trebuie căutată în țesutul celular, care formează teaca 
vaselor gâtului, unde poate fi urmărită. ; 

2. Ganglionul cervical mijlociu lipseşte adesea ; când există, se studiază 
mai întâi raporturile lui cu artera tiroidiană inferioară, apoi ramurile care merg 
la artera tiroidiană, şi câteva ramuri ce se unesc, dând un nerv ceva mai mare 
(nervul cardiac mijlociu), care trebuie urmărit până în torace. Cât despre gan- 
glionul cervical inferior, îl vom studia după secţiunea scalenului anterior. 

Prepararea muşchilor scaleni. Muşchiul scalen anterior a fost în parte di- 
secat, în timpul preparaţiunilor precedente. Acum el va trebui condus până la 
inserţiile lui inferioare şi superioare ; vreau să insist că, inserţiile superioare ale 
muşchiului, trebuiesc cu de-amănuntul urmărite pe tuberculii anterior ai procese- 
lor transverse ale vertebrelor cervicale. Se disecă apoi scalenul mijlociu şi cel 
posterior ; separaţia dintre aceşti doi muşchi, se face de-alungul unui plan celu- 

Fig. 21. 1." nervul frenic; 2. nervul subclavicularului ; 3. anastomoza dintre frenic şi nervul subcla- 

vicularului ; 4 nervul pectoralului mare ; 5 nervul pectoralului mic; 6. anastomoza dintre cei doi pecto- 

rali; 7. artera subclaviculară ; 8 vena subclaviculară ; 9 venele suprascapulare ; 10 artera cervicală 

transversă ; 11 aitera supra-scapulară ; 12 artera acromiotoracică ; 13 muşchiul pectoral mare; 14 
muşchiul pectoral mic; 15 muşchiul subclavicular. 


los, prin care trece nervul dinţatului mare. După ce aceşti trei muşchi au fost 
disecaţi, se examinează raporturile cu vasele subclaviculare. 

Cu această ocazie se evidenţiază triunghiul scaleno-subclavi-tiroidian (Vellu- 
da), format înafară de marginea internă a scalenului anterior, înăuntru de artera 
tiroidiană inferioară şi în jos de artera subclaviculară, în ansă căruia se găseşte 
porțiunea superioară a ganglionului stelat. 


De desenat: 1. Muşchii scaleni, raporturile cu vasele subclaviculare şi nervii plexului brahial. 


Secţiunea muşchiului scalen anterior. Completarea disecţiei arterei sub- 
claviculare şi a simpaticului. După ce muşchii au fost studiaţi în raporturile 
lor, scalenul anterior e secţionat la mijloc, iar capetele lui răsfrânte în sus şi în 
jos. Se evidenţiază artera subclaviculară şi plexul brahial, se poate urmări uşor 
simpaticul până la ganglionul cervical inferior, unde vom studia raporturile cu 
artera subclaviculară şi vertebrală ; apoi vom căuta ansa lui Vieussens şi printr-o 
disecţie amănunţită putem găsi: ramurile comunicante, ce vin de la prima dor- 

Fig. 22. 1 ganglionul cervical superior al simpaticului ; 2 ramură carotidiană ; 3 ramuri comunicante; 

4 trunchiul simpaticului ; $ nervi cardiaci superiori ; 6 nerv cardiac mijlociu; 7 ganglionul cervical 

inferior ; 8 ansa lui Vieussens; 9 nerv cardiac inferior; 10 nervul laringeu recurent; 11 plexul cer- 

vical ; 12 artera tiroidiană inferioară ; 13 artera vertebrală ; 14 artera subclaviculară ; 15 artera tora- 
i cică internă : 16 artera cervicală ascendentă ; 17 muşchiul scalen anterior. 

sală şi de la ultimele două cervicale, nervul vertebral ce merge de-a lungul ar- 
terei vertebale, angajându-se cu ea în găurile transverse, şi un nerv cardiac infe- 
rior. Tot acuma se poate completa disecţia arterei subclaviculare, ale cărei 
raporturi intrascalenice pot fi bine înţelese, observându-se cu atenţie domul 
pleural şi şanţul pe care-l determină artera pe el; se evidenţiază toate ramurile 
ei la origine (vertebrala, toracica internă, trunchiul tiro-bicervico-scapular, cer- 
vico-intercostal, scapulara posterioară). După aceea, se urmăreşte în sus tiroi- 
diana inferioară, vertebrala, cervicala ascendentă, scapulara posterioară. (Fig. 22). 


De desenat: 1. Simpaticul cervical, artera subclavie cu ramurile ei. 


Căutarea nervilor laringei. Aceşti doi nervi trebuiesc căutaţi, deşi disecţia 
lor deocamdată e încă grea ; ei vor fi urmăriţi ulterior, după secţiunea faringelui ; e 
bine însă a-i găsi, mai mult pentru a înţelege raporturile lor; de aceea mergem 
de-i căutăm în unghiul format de trahee şi de esofag. 

Domul pieural şi ligamentele lui. După ce artera subclaviculară a fost 
complet disecată, ea trebuie scoasă de tot, printr-o nouă incizie la nivelul orifi- 
ciului superior al ge: a Atunci ne apare domul pleural, ale cărui raporturi cu 


Fig. 23. 1 ganglionul cervical inferior al simpaticului ; 2 ansa lui Vieussens; 3 nervul cardiac infe- 
rior; 4 primul ganglion toracic; 5 ramuri comunicante ; 6 nervul vertebral; 7 nervul frenic; 8 
muşchiul scalen anterior; 9 artera vertebrală ; 10 artera tiroidiană inferioră ; 11 artera subclavicula- 


ră ; 12 domul pleural. 

prima coastă pot fi bine înţelese. Se pot urmări cele două ligamente suspensoa- 
re ale domului, unul ce merge la prima coastă, altul la tuberculul anterior al 
vertebrei a 7-a cervicală. 


CÂTEVA SFATURI PRACTICE 


Lucrând ca mai sus, am terminat disecţia părţilor moi ce înconjoară gâtul; deşi n-am urmat 
o cale topografică, ci numai aceea a necesităţilor disecţiei, elevul îşi poate face o idee exactă de 
toate organele, care intră în constituţia gâtului propriu-zis. EI trebuie să şi le recapituleze şi să le 
ordoneze prin ajutorul tratatelor de anatomie descriptivă şi topografică ; regiunea gâtului este foarte 
importantă în chirurgie şi studiul ei merită toată atenţia. Am arătat în cursul descripției; toate dese- 
nele necesare pentru ca disecţia să fie făcută cu folos. La orice examen practic de anatomie, se dă 
prepararea unei regiuni sau a unui organ numai, din acest segment; atrag aici atenţia asupra lor: 

1. Când trebuiesc preparaţi numai muşchii (caz foarte rar), se urmează principiile generale ale 
disecţiei muşchilor. e 

2. Prepararea lamei cervicale superficiale constituie o chestiune destul de delicată. La exa- 
men, lucrul trebuie astfel făcut, încât să se vadă cum lama înconjoară gâtul, să se vadă prelungirile 
parotidiene şi submandibulare şi teaca sterno-cleido-mastoidianului. Prepararea lamei cervicale su- 
perficiale, comportă evidenţierea ei în regiunea gâtului (nu şi în regiunea cefei). Incizia va fi făcu- 
tă aşa fel, încât să se poată vedea toată lama şi anume: o incizie trebuie să plece de la meatul 
auditiv extern, mergând deasupra arcadei zigomatice până la. mijlocul osului zigomatic, apoi se co- 
boară vertical în jos, până la marginea inferioară a mandibulei ; se continuă pe aceasta până la li- 
nia mediană; de aici începe o altă incizie pe linia mediană până la stern, continuată apoi 
de-a-lungul claviculei. Se mai poate face o incizie ajutătoare de-a lungul mandibulei, până dincolo 
de unghiul lui, determinând astfel două lambouri ; unul superior, facial şi altul inferior, cervical. Se 
ridică numai pielea începând cu lamboul inferior (cervical); se cere multă atenţie în regiunea su- 
praclaviculară, unde lama e foarte subțire şi se confundă cu țesutul celular grăsos ; apoi se ridică 
platysma (vezi mai sus). Astfel se evidenţiază lama în regiunea cervicală şi la fel se procedează în 
regiunea opusă. Se disecă lamboul facial, păstrându-se fascia maseterină şi parotidiană. Pe când 
într-o jumătate a gâtului lama este lăsată ca atare, demonstrând continuitatea ei cu cea submandi- 
bulară şi parotidiană, în jumătatea opusă se prepară prelungirile. Pentru aceasta, se taie lama de-a 
lungul sterno-cleido-mastoidianului ; muşchiul apare şi îl tăiem la mijloc; cele două jumătăţi sunt 
date în sus şi în jos, fiind scoase din teaca lor, care apare foarte bine. Se taie apoi lama în regiu- 
nea supra-hioidiană, făcându-se o incizie paralelă cu marginea mandibulei, între acesta şi osul hioid 
; cele două buze ale inciziei aponevrotice sunt despărțite şi ridicate ; se scoate glanda submandibu- 
lară şi apare despărţitoarea mandibularului. Se face apoi o incizie paralelă cu marginea anterioară a 
sterno-cleido-mastoidianului, interesând porțiunea ei superioară, se ajunge la glanda parotidă, care 
este scoasă şi apare în adâncime peretele profund al lojii, tapetat cu prelungirea parotidiană. Între 
lojă parotidiană şi submandibulară golite acum de conţinutul lor, apare bandeleta submandibulo-pa- 
rotidiana. i 

3. Prepararea lamei (pretraheale) e foarte uşor de făcut. Se disecă cei doi sterno-cleido-mastoi- 
dieni cu lama cervicală 'superficială (numai la gât); într-o parte se taie sterno-cleido-mastoidianul şi 
apare omobhioidianul corespunzător ; trăgând de el se vede ridicându-se o lama cu aspect de aponevro- 
ză, izolabilă de cea superficială ; este lama cervicală mijlocie. Se urmează planul de separare între cele 
două lame până la omohioidianul din partea opusă şi lama pretraheeală este preparată. 

4. Dintre vase se dă la examen, carotida comună, cea internă şi cea externă cu ramurile, ce 
îşi au originea în regiunea gâtului. Chestiunea este extrem de uşoară. După ce am ajuns la sterno- 
cleido-mastoidian, cădem pe mănunchiul vasculo-nervos, începem cu artera carotidă comună şi con- 
tinuăm cu cele două ramuri ale ei. Din carotida externă se urmăresc ramurile ei: tiroidiana 
superioară, până la glanda tiroidă şi laringe; artera linguală e urmărită până unde intră în limbă, 

adică până la muşchiul hioglos ; artera facială este disecată până la mandibulă, evidenţiindu-i ramu- 
rile : palatină inferioară, pterigoidiană, submandibulară şi submentală. 

5. Prepararea plexului cervical este de asemeni uşoară ; singura dificultate constă în urmări- 
rea ramurilor până la terminarea lor (ureche, parotidă, mastoidă, regiunea subclaviculară). Pentru a 
diseca comod şi complet, trebuie să dăm piesei o poziţie, care să permită uşor accesul tuturor ra- 
murilor ; de aceea cadavrul să fie aşezat pe o latură şi menţinut astfel prin blocuri, sau prin supor- 
turi improvizate, puse sub spate. Se fac trei incizii: una verticală posterioară, chiar pe muşchiul 
trapez, alta orizontală, de-a lungul claviculei. Dacă lamboul astfel delimitat pare prea mare, se mai 
face o incizie ajutătoare, mergând de-a lungul marginii inferioare a mandibulei înapoi şi creind 
astfel două lambouri, unul superior (cefalic) şi altul inferior (cervical). Ridicarea pielei se face di- 
napoi înainte, începând mai întâi cu pielea regiunii cervicale şi apoi cu a celei cefalice. Găsirea 
plexului se face după normele mai sus arătate. După ce el a fost găsit în regiunea gâtului, ramu- 
rile lui sunt urmărite succesiv până la terminaţiile lor. Cine s-a exersat a urmări ramuri nervoase, 
poate găsi şi anastomozele plexului cu facialul, cât şi ramurile, ce perforează pavilionul urechii, ra- 
muri într-adevăr foarte delicate. 

6. Plexul cervical (profund) va fi pteparat, ca mai sus (vezi disecţia generală). Singura grijă, 
pe care trebuie 's-o avem, e următoarea : după ce s-au preparat ultimele două arcade, cu ramurile 
ce pleacă din ele, trebuie ridicat conductul laringo-traheal de pe planul prevertebral şi fixat astfel, 
ca să se poată diseca prima arcadă; ca să preparăm prima pereche cervicală trebuie neapărat să 
secţionăm mandibula (vezi prepararea simpaticului). 

7. Ansa cervicală. În prepararea ei, singura precauţie de luat este să nu o tăiem. Pentru acea- 
sta după ce s-a ridicat muşchiul sterno-cleido-mastoidian, se caută ansa după principiile de mai 
sus, chiar prin intermediul foiţei profunde a tecii ; ea trebuie continuată până la punctele de origine 
şi i se evidenţiază ramurile terminale. 

8. Prepararea simpaticului cervical. Se va face, ca mai sus, urmărindu-l în jos, până la gan- 
glionul inferior, unde se evidenţiată ansa lui Vieussens iar în sus până la ganglionul cervical supe- 
rior; se urmăresc ramurile, pe care le-am amintit. Pentru examene obişnuite (doctorat) preparaţia e 
suficientă ; pentru concursurile mai înalte (prosectorat, docenţă, agregaţie) se cere mai mult şi anu- 
me trebuie să se disece şi ganglionul cervical superior, cu toate ramurile, ce se pot prepara fără o 
tehnică specială. Prin urmare trebuie să ţinem seama de următoarele puncte : 

a) Se. găseşte mai întâi trunchiul simpaticului şi se urmăreşte în jos, unde se caută ganglionul 
mijlociu şi inferior, cu ramurile lor. 

b) Se curăţă complet mandibula de muşchi, prin ridicarea tuturor părţilor moi, ce acoperă ju- 
mătatea inferioară a feţei ; osul e ferăstruit de-a lungul simfizei mentoniere, apoi se. taie toţi muş- 
chii şi formațiunile inserate pe faţa medială a mandibulei şi se procedează la dezarticulaţia 
jumătăţii corespunzătoare. 

c) Se secţionează jugulara internă ; această secţiune trebuie să fie făcută cu multă prudență, 
căci sângele, ce curge din ea, murdăreşte şi îngreuiază preparaţia. De aceea această secţiune e cu- 
prinsă între două ligaturi. 

d) Se secţionează apofiza stiloidă şi se ridică împreună cu toţi muşchii, apoi se curăță de păr- 
ţile musculare rămase din temporal şi pterigoidian. 

e) Se taie arcada zigomatică, se ridică peretele superior al fosei infratemporale cu dalta şi 
ciocanul. : 

J) Se pot urmări acum toate ramurile ganglionului ; cele anterioare, mediale şi posterioare se gă- 
sesc foarte uşor; de asemeni se găsesc ramurile lui anastomotice, cât şi ramurile comunicante ; ca să 
se poată urmări în canalul carotidian, va trebui să se ridice cu dalta şi ciocanul peretele lui lateral. 

"9. Prepararea arterei subclaviculare la gât este foarte uşoară. Prin inciziile clasice se ridică 
pielea, se secţionează apoi clavicula şi se deschide larg axila (vezi mai sus). Numeroasele vene se 
secţionează cu îngrijire, căci conţinutul lor murdăreşte preparaţia ; trebuie ca fiecare secţiune ve- 
noasă să fie precedată, de două ligaturi. După ce artera a fost găsită, se urmăresc ramurile ei, sec- 
ționând în ordine tot ceea ce se opune bunei lor preparaţiuni. 


B) DESCHIDEREA CRANIULUI, EXTRAGEREA CREIERULUI, 
STUDIUL INTERIOR AL CRANIULUI, SECŢIUNEA FARINGELUI 


Formaţiuni ce trebuiesc găsite : 


Nervii cranieni la intrarea lor în găurile craniului ; sinusurile durei mater; muşchii. preverte- 
brali şi nervii lor. 

După ce au fost studiate regiunile, care constituiesc părţile moi ale gâtului, începem studiul 
cavităţilor şi organelor anexate gâtului şi capului. Pentru aceasta'e nevoie de două operaţiuni prea- 
labile : 1. deschiderea craniului. 2. secţiunea faringelui. Dar pentru că aceste operaţiuni pun în evi- 
denţă noi organe, vom studia alături de ele: extragerea creierului, suprafaţa interioară a craniului şi 
regiunea prevertebrală. Ar trebui să studiem tot acum şi creierul ; pentru că el cere un timp lung şi 
o tehnică specială, ieşind în afară de cadrul disecţiei obişnuite şi necesitând mai multe piese, îl 
vom lăsa deoparte, rezervându-i un capitol important în continuare. Creierul poate fi 'bine păstrat 
într-o soluţie de formol 10 %, iar studiul lui ulterior, nu numai că nu prejudiciază, dar uşurează di- 
secţia capului şi a “gâtului, destul. de grea prin ea însăşi. 


Deschiderea craniului. Deschiderea craniului este o operaţie anatomică, pe 
care elevul o lasă de obicei în grija laborantului ; ea ar merita totuşi mai multă 
atenţie, fiind indispensabilă în viaţa practică (autopsie medico-legală). 

Când peri scoaterea creierului, ien griă e să fixăm capul bine, într-un 
suport solid cu scobitură, pentru gâtul cadavrului. Într-un al doilea timp trebuie să 
ridicăm toate părţile moi până la planul osos, conform principiilor generale ale sec- 
țiunilor osoase ; acest Suie în dop medico-legală se execută prin ajutorul unei 
incizii curbe, dispusă în plan frontal și întinsă de la o ureche până la cealaltă. Aşa 
ne vin cadavrele autopsiate. Necesităţile disecţiei ne-au obligat la alte incizii pe ca- 
re le utilizăm acum. Să nu uităm că ferăstruirea osului necesită în prealabil ridica- 
rea tuturor ilor moi: muşchi, aponevroză şi periost până se văd suturile 
craniului. E bine să desenăm apoi linia circulară, ce trece la doi centimetri deasu- 

ra glabelei şi prin protuberanţa occipitală externă, de-a lungul căreia se va face 
erăstruirea. După aceea se ferăstruieşte craniul începând din regiunea anterioară 
şi mergând către cea posterioară. Această operațiune, trebuie să fie făcută cu 
multă răbdare. Trebuie să se evite lezarea mâinilor operatorului. Pentru aceasta 
mâna stângă, care are un rol considerabil, căci fixează şi întoarce capul după 
necesitate, e învelită în cârpe, pentru ca alunecarea ferăstrăului să nu o lezeze. 
Ferăstrăul, apucat cu mâna dreaptă, va începe ferăstruirea craniului, mai întâi 
într-o jumătate, de la frunte până la occipit şi apoi în cealaltă. Din cauza for- 
mei rotunde a craniului, ferăstrăul nu poate prinde decât o porţiune limitată din 
semicircumferinţa supusă ferăstruirii ; nu trebuie însă să părăsim acea porţiune 
până ce ferăstrăul n-a tăiat aproape complet peretele cranian, lucru de care ne 
dăm seama examinând grosimea secţionată. Prin porţiuni șuccesive, putem obţi- 
ne ferăstruirea întregii semicircumferinţe. Greutatea cea mare este în partea po- 
sterioară (regiunea occipitală) ; pentru a ajunge cu ferăstrăul până acolo, trebuie 
să aplecăm puternic capul într-o parte. În rezumaţ toată greutatea şi tot secretul 
acestei operaţiuni, care pare laborioasă, constă în secţiunea părţii posterioare a 
craniului ; dacă ea a fost bine făcută, restul merge foarte uşor. 

După ce s-au făcut ambele secţiuni (s-a completat circumferința craniană) 
cu o răzuşă introdusă între calotă şi bază încercăm mobilitatea calotei. Dacă ea 
ţine, cu dalta şi ciocanul, mai secţionăm aceste porţiuni osoase şi apoi, cu un 
cârlig o desprindem ; dura mater apare. E de notat că, uneori dura mater e ade- 
rentă ; în acest caz, înainte de a ridica calota, o separăm şi o desprindem de os 
cu o spatulă. În timpul ferăstruirei cât şi a desprinderii calotei, trebuie să fim 
atenţi, să nu lezăm dura sau creierul. 

Studiul dispoziţiunii generale a durei mater şi a arterei meningee mijlo- 
cii. După ce calota a fost scoasă, apare dura mater, care înconjoară creierul şi 
se prezintă cu un aspect neregulat. Pe ea se văd ramificaţiile intense ale arterei 
meningee mijlocii. 

Scoaterea creierului. Timpul I. Secţiunea durei mater. Se apucă cu pensa 
numai meningele, în regiunea frontală şi cu foarfecele se incizează dura mater 
dinainte înapoi, la 2 centimetri de linia mediană, spre protuberanţa occipitală ; 
această secţiune a durei mater se face apoi şi de cealaltă parte. Fiecare lambou 
dural trebuie răsfrânt pe laturi ; pentru aceasta se face în fiecare lambou o inci- 
zie perpendiculară pe precedenta, de la marginea longitudinală către ureche. Fie- 
care lambou s-a împărţit în alte două lambouri secundare, care răsfrânte lasă să 
se vadă emisferele. Emisferele cerebrale sunt menținute de inserţia coasei creie- 
'rului pe apofiza crista gali. Acum mâna stângă susţine emisferele de lobii occi- 
pita pentu ca să nu cadă jos în manipulările ulterioare ale mânii drepte. 

dreaptă taie cu foarfecele inserţia coasei creierului pe apofiza crista gali ; 
apoi banda din dura mater rămasă, este trasă în afară; odată cu ea se scoate şi 
coasa creierului ; emisferele se desprind, mai mult prin însăşi greutatea lor, ră- 
mânând aderente prin nervii ce pleacă de la baza encefalului. 

Timpul II. Secţiunea nervilor şi vaselor de la bază. Mâna stângă introdusă 
în craniu, desprinde uşor lobii frontali (porţiunea orbitară) de pe baza craniului. 
Se taie nervii, carotida internă şi cea mai mare parte din encefal iese afară, sus- 
ţinută de mâna stângă şi de cortul cerebelului, ce se interpune între creier şi ce- 

Timpul III. Secţiunea cortului cerebelului. Se secţionează şi cortul cerebelu- 
lui, de-a lungul marginilor superioare a stâncilor temporalului (inserţia osoasă), 
aşa că acum creierul este scos cu cerebelul întreg. Encefalul se mai menţine 
prin continuarea lui cu măduva; pentru a-l separa, întroducem un cuţit, prin 
gaura occipitală, adânc, în canalul vertebral şi tăiem măduva cât mai jos, îm- 
preună cu arterele vertebrale astfel că encefalul, împreună cu o porţiune din 
măduvă, se răsfrânge în mâna stângă care-l sprijină, desprinzându-l de meninge- 
le dur, ce rămâne ca nişte lambouri (utilizabile mai pe urmă). Din creier a ră- 
mas în cutia craniană numai corpul pituitarei, care va fi scos ulterior. 


Pentru preparaţiuni speciale, această glandă poate fi scoasă odată cu creierul. În acest caz, 
după ce s-au secţionat nervii optici, se dă creierul unui ajutor, iar elevul secţionează întâi diafrag- 
ma şeii (formaţiune a durei mater) şi apoi cu dalta şi ciocanul ridică lama patrulateră a sfenoidului ; 
hipofiza poate .să rămână legată de creier. Această operaţiune este delicată şi necesită cunoaşterea 
reporturilor glandei, de aceea la disecţie nu se face acum. 


Studiul nervilor cranieni la intrarea lor în orificiile bazei craniului. Iată 
o chestiune extrem de interesantă căreia de obicei, nu i se dă atenţia cuvenită. 
E foarte folositor să se recunoască fiecare pereche nervoasă la intrarea ei în ba- 
za craniului. Se începe dinainte înapoi ; se observă de o parte şi de alta a apo- 
fizei crista gali, nervul olfactiv ; prin găurile optice se vede trunchiul gros al 
nervului optic ; lângă apofiza clinoidă posterioară, trunchiul destul de voluminos 
al nervului oculomotor iar înapoia lui trunchiul subţire al trohlearului, amândoi 
pătrunzând prin nişte găuri ale durei mater. Pe marginea superioară a stâncii în 
porţiunea medială, se vede cordonul gros al trigemenului, trecând printr-un orifi- 
ciu format de os şi de duramater, iar înăuntrul trigemenului apare nervul abdu- 
cens, care perforează duramater între apofiza clinoidă posterioară şi vârful 
stâncii. În conductul auditiv intem se vede nervul facial şi vestibulo-cohlear. Pe 
laturile găurii occipitale se văd ultimii patru nervi: 'glosso-faringianul, vagul, 
accesorul, (prin. gaura jugulară) şi hipoglosul (prin canalul condilian). 

Studiul meningelor şi al sinurilor durei mater. Coasa creierului necesită 
o preparaţiune specială. (Vezi sfaturile practice). Putem însă să utilizăm lamboul 
dural median (dintre emisfere) rămas după extragerea creierului. În acest lam- 
bou, care nu e altceva decât coasa creierului, se găsesc cele două sinuri longi- 
tudinale. Pentru a le studia se fac întâi 1-2 secţiuni transversale la nivelul celor 
două margini ale coasei creierului. Evidenţiindu-se cavitățile venoase, acestea se 
deschid în lung până la răspântia lui Herophile. Trecem la dispoziţiunea cortului 
cerebelului. Pentru aceasta, cu două pense se trage de lamboul dural rămas din 
cortul cerebelului şi dacă acest lambou e mare, îl apropiem de marginile supe- 
rioare ale stâncii, astiel că îl putem reconstitui. Totdeodată ne dăm seama şi de 
gaura ovală a lui Pachionni. Se poate bine studia acum, coasa cerebelului, ce 
corespunde crestei occipitale interne şi diafragma şeii, ce este situată deasupra 
şeii turceşti. 

Trecem acum la studiul sinurilor durei mater (Fig. 24); acest studiu se face 
deschizându-le pe toată întinderea lor. Începem cu răspântia lui Herophile, ce 
se găseşte în dreptul protuberanţei occipitale interne ; plecând de aici pe părţile 

Fig. 24. Sinusurile durei mater deschise. În partea dreaptă se văd şi nervii cranieni. 1 Dura mater 

deslipită şi răsfrântă ; 2 cortul cerebelului ; 3 artera carotidă internă; 4 artera vertebrală ; 5 răspân- 

tia lui Herophile; 6 sinul longitudinal superior; 7 sinusul cavernos; 8 sinusul coronar; 9 sinusul 

occipital transvers ; 10 sinusul pietros superior; 11 sinusul pietros inferior ; 12 sinusul occipital po- 

sterior ; 13 sinusul drept; 14 sinusul lateral (sigmoidian) cu 14" porţiunea orizontală şi. 14” porţiu- 
nea verticală : 

postero-inferioare ale craniului deschidem sinul transvers până la gaura jugula- 
ră remarcându-i traiectul, ca şi cele două porţiuni : orizontală şi verticală ; de-a 
lungul marginii superioare a stâncii se găseşte sinul pietros superior, care se de- 
schide tot în sinusul transvers, iar de o parte şi de alta a crestei occipitale in- 
teme se văd şi se pot deschide cele două sinuri occipitale posterioare. Cele 
două sinuri cavernoase sunt foarte uşor de recunoscut prin situaţia lor pe laturi- 
le şeii turceşti şi prin grosimea lor. Mergem uşor cu vârful cuţitului pe laturile 
şeii turceşti şi simţim nişte porţiuni depresibile ale dureri mater ; acolo sunt si- 
nurile cavernoase ; deschiderea lor trebuie făcută cu atenţie, căci înăuntrul lor se 
găsesc organe importante. În acelaşi timp atrag atenţia, ca să nu se deschidă ca- 
vum lui Meckel, care se găseşte în afara sinului cavernos, căci deschiderea lui 
încurcă raporturile. O dată ce am deschis sinul cavernos, căutăm în el artera ca- 
rotidă internă şi nervul abducens. Acum se deschide și cavum lui Meckel, îna- 
fara sinului şi se studiază rrigemenul şi cele trei ramuri, ce pleacă din 
ganglionul lui Gasser. Între cavum şi sinus rămâne o despărţitură, care este pe- 
retele lateral al sinului ; în el căutăm cu precauţiune nervul oculomotor, trohlear 
şi oftalmicul. Sinul cavernos trebuie urmărit înainte până la fisura orbitară su- 
perioară. Trecem la studiul sinului pietros inferior, care continuă sinul cavernos 
de-a lungul suturii temporo-occipitale. Dacă elevul nu-l poate găsi la origina sa, 
adică la continuarea cu sinul cavernos, îl sfătuesc, să meargă cu scalpelul para- 
lel cu stânca, în şanţul pe care-l determină aceasta cu occipitalul şi va simţi în 
dura mater, o porţiune ce se deprimă ; acolo este sinul pietros inferior, care tre- 
buie deschis până la vena jugulară. 

Chiar diafragma şeii înconjurând baza glandei, se găseşte un sinus, 
care nu e decât o dublă legătură între cele două sinuri cavernoase : este sinul 
coronar. 

Înapoia lamei patrulatere a sfenoidului, pe apofiza bazilară chiar, se află, 
unind cele două sinuri cavernoase sau pietroase, un sinus transvers numit sinul 
occipital transvers, sau bazilar, iar la nivelul bazei coasei creierului (pe cortul - 
cerebelului) se găseşte sinusul drept. a 

De notat dispoziţiunea sinusurilor în perechi şi neperechi. 

Corpul hipofizei (glandei pituitare). Rămas în fosa pituitară, el e acoperit 
de diafragma lui. Pentru a scoate glanda, se incizează uşor cu scalpelul cortul 
pituitarei ; apoi cu dalta şi ciocanul ridicăm lama patrulateră a sfenoidului ; loja 
pituitarei apare şi din ea putem lua glanda, să-i studiem raporturile şi constituţia 
macroscopică. 

Secţiunea faringelui. Prin secţiunea faringelui (coupe de pharinx), se înţe- 
lege o operaţiune anatomică necesară studiului faringelui şi celorlalte cavităţi 
anexate gâtului ; ea constă în a desparte cu ferăstrăul, craniul în două părţi, din- 
tre care, partea posterioară rămâne anexată coloanei vertebrale, iar cea anterioară 
e ridicată împreună cu faringele şi celelalte organe anexe. Această operaţiune 
constitue un punct important în disecţie. 

Ea se compune din două părţi: 

1. Deslipirea faringelui de coloana vertebrală, şi 

2. Ferăstruirea craniului. 

Prima parte este foarte uşoară, dat fiind că între conductul esofago-faringian 
şi coloana vertebrală acoperită de muşchii prevertebrali, există un spaţiu (retro- 
faringian) plin cu un ţesut celular lax foarte abundent, care permite cu. multă 
uşurinţă deslipirea conductului. A 

Pentru aceasta, cu un cuţit gros, se secţionează, la nivelul sternului, con- 
ductul traheal, esofagul şi cu el vasele şi nervii înconjurători, studiaţi deja ; apo: 

cu mâna stângă se trage în sus conductul traheo-esofagian; el se deslipeşte 
aproape singur, scalpelul de-abia dacă are ce lucra.  : 

Deslipirea se face până la apofiza bazilară observând că toţi nervii şi vase- 
le să păstreze raporturile cu faringele. 

3. Ferăstruirea craniului trebuie făcută astfel, încât să lase segmentului ante- 
rior, stânca şi apofiza mastoidă ; deci secţiunea va trece înapoia acestora. E ne- 
voie de două secţiuni osoase, ce se întind de la partea posterioară a apofizei 
mastoide, până la mijlocul şanţului bazilar ; ele determină un fel de V neregulat 
cu vârful anterior. Înainte de a pune mâna pe ferăstrău, tăiem cu scalpelul dura 
mater de-a lungul viitoarei secţiuni osoase. Aceste incizii vor trebui făcute ime- 
diat înapoia stâncii, chiar prin şanţul sinului transvers şi terminate pe mijlocul 

„apofizei bazilare. Dificultatea cea mai mare, pe care o întâmpină studentul în 
secţiunea faringelui, provine din faptul că, el în loc să ducă secţiunea osoasă pe 
mijlocul apofizei bazilare, o duce chiar pe gaura occipitală şi atunci fatal va 
trebui să se secţioneze şi vertebrele atlas şi axis, pentru a putea ridica faringele. 
Ori, tocmai acest lucru trebuie evitat; de aceea secţiunea trebuie să treacă ime- 
diat înapoia stâncii şi a găurii jugulare, astfel ca ea să cadă pe mijlocul apofi- 
zei bazilare ; de pe baza craniului, e bine, ca să se curăţe prealabil dura mater, 
pentru a pune mai în evidenţă aceste reperuri. 

Este bine să se observe acum, căutând a deslipi în diferite regiuni ale cra- 
niului, dura mater de os, că aderenţa nu este uniformă. Rezistenţa cea mai mică 
la decolare o întâmpinăm în regiunea temporală (zona decolabilă a lui Mar- 
chand). 

Dura mater deslipită de pe os, acesta rămâne curat, fără periost. 

rezumat, trebuie să avem în minte următoarele : 

1. Secţiunea nu va interesa stânca de loc. 

2. Secţiunea trebuie să fie oblică şi să ajungă pe partea anterioară a apofi- 
zei bazilare şi nu pe gaura occipitală. 

3. Ea e începută cu ferăstrăul, dar terminată cu dalta şi ciocanul. 

Ne. ocupăm acum de ferăstruirea craniului. Capul e susţinut pe un plan re- 
zistent şi întors de partea opusă secţiunii ; apoi se taie părţile moi dinapoia ma- 
stoidei, până .la os (se strică prea puţin din muşchii cefei); se orientează 
ferastrăul de-a lungul unei linii situată înapoia mastoidei şi se începe din afară 
înăuntru, ferăstruind parietalul şi temporalul până ce se ajunge la partea poste- 
rioară a găurii rupte posterioare unde ferăstrăul se opreşte. Se face acelaşi lucru 
de partea opusă ; partea anterioară a craniului rămâne legată de cea posterioară 
numai prin apofiza bazilară. Lăsăm jos ferăstrăul şi luăm dalta şi ciocanul; cu 
acestea vom uni cele două secţiuni osoase laterale. Secţiunea cu dalta are avan- 
tajul de a putea fi condusă mult mai uşor; ea va trece înapoia găurii jugulare, 
lucru, care cu ferăstrăul se obţine greu, sau la întâmplare. Punem dalta în capă- 
tul unei secţiuni laterale şi cu lovituri puternice de ciocan, le unim pe amândo- 
uă, făcând ca secţiunea să treacă, cum am mai spus, prin partea sa anterioară. 
Această secţiune se face tot aşa de frumos ca şi cu ferăstrăul. Acum faringele 
şi porţiunea anterioară se desprind foarte uşor. O greşală comună constă în ace- 
ea, că o dată cu secţiunea capului se taie şi gaura jugulară, stricându-se organe- 
le atât de importante ce trec prin ea. Operaţiunea condusă bine nu e numai 
utilă şi uşoară, dar. chiar şi elegantă. 

Muşchii prevertebrali şi nervii lor. După ce s-a făcut secţiunea faringelui 
în modul descris mai sus, putem trece la studiul muşchilor prevertebrali. 

Sfătuesc pe elev să mai repete odată raporturile şi constituţia plexului cer- | 
vical, care se poate vedea foarte bine şi complet acum; cu această ocazie tre- 

Fig. 25. AB, A'B' porțiunile din secţiunea osoasă pentru secţiunea faringelui, ce se face cu feră-. 
străul ; abod, porțiunea de ridicat cu dalta şi ciocanul. CDE secţiunea osoasă pentru studiul orbitei. 


buie să se disece şi primele lui arcade constitutive ; în acelaşi timp se caută ra- 
murile nervoase ale m. drept anterior al gâtului, ale micului drept anterior, ale 
dreptului lateral şi ale lungului gâtului ; aceste ramuri nervoase trebuiesc lucrate. 
înainte de a diseca muşchii ; de aceea la început ne orientăm numai în mod ge- 
neral asupra muşchilor, recunoscându-i prin intermediul lamei prevertebrale, 
pentru a le găsi nervii. După ce aceştia au fost lucraţi, trebuie studiată lama 
prevertebrală şi apoi ridicată. Muşchii se disecă uşor ; ei trebuiesc lucraţi până 
la inserţiile lor, punând în evidenţă fasciculele tendinoase prin care se inseră. 
Lungul gâtului va trebui studiat cu cele trei părţi componente ale lui; ele se 
despărţesc uşor, de asemeni uşor se evidenţiază şi fasciculele de inserţie. Dacă 
cadavrul este autopsiat se poate lucra tot muşchiul, dacă nu e autopsiat, porţiu- 
nea inferioară rămâne nelucrată ; inconvenientul e foarte mic. 

Câteva chestiuni conexe. Cu muşchii prevertebrali am terminat studiul păr- 
ților moi ale gâtului. E bine însă, ca înainte de a părăsi regiunea, să revenim 
asupra unor chestiuni, de care studenţii îşi fac o idee vagă numai din cărţi şi 
atlase. Mai întâi se vor diseca bine inserţiile scalenului anterior, şi i se vor ve- 
dea toate fasciculele, ce se prind pe apofizele transverse. Se ridică muşchiul lă- 
sându-i numai aceste inserţiuni şi se studiază plexul brabhial şi cervical în toată 
complexitatea lor, şi anastomozele dintre ele. Cu această ocazie se văd şi finele 

ramuscule nervoase, care merg în scalenul anterior, şi care provin din ramurile 
constitutive ale plexului cervical şi brahial. Se taie plexul brahial şi vedem sca- 
lenul mijlociu cu firişoarele nervoase ce pătrund în el, venind din plex ; se stu- 
diază bine şi inserţiile lui. Înafara lui se poate prepara muşchiul scalen 
posterior. Cu această ocazie trebuie să se înţeleagă raporturile dintre scaleni, ri- 
dicătorul scapulei şi splenius. 


De desenat: 1. Sinurile durei mater. 2. Muşchii prevertebrali. 


CÂTEVA SFATURI PRACTICE 


Nu ştiu cum să insist mai mult, ca ambele aceste operaţiuni anatomice (scoaterea creierului 
şi secţiunea faringelui) operaţiuni, ce necesită oarecare muncă să nu fie lăsate în seama laboranţi- 
lor, ci să fie făcute chiar de student; am arătat mai sus care sunt avantajele. 

Prepararea sinurilor durei mater. În prepararea lor la concurs, aceste organe trebuiesc neapă- 
rat prezentate în totalitate. Pentru aceasta e nevoie de o preparaţie, care să păstreze atât coasa cre- 
ierului cât şi cortul cerebelului. Acest lucru se obţine în modul următor: se face mai întâi o 
secţiune osoasă antero-posterioară situată cam la 2 cm. în afara liniei mediane şi întinsă de la punc- 
tul supra-nasal (3 cm. deasupra rădăcinii nasului) până la protuberanţa occipitală ; perpendicular pe 
ca se face a doua secţiune osoasă care fiind orizontală şi unind cele două puncte de mai sus, trece 
prin fosa temporală ; în modul acesta se scoate o placă osoasă, reprezentând aproape o jumătate 
din calota craniană. Se repetă aceeaşi operaţie şi de partea opusă, scoțându-se şi aici această placă 
osoasă ; rămâne din toată calota craniană o bandă osoasă antero-posterioară întinsă de la frunte la 
occiput şi care ascunde sinul longitudinal superior. Se deschide apoi la fel dura-mater şi se proce- 
dează la scoaterea emisferelor cerebrale rând pe rând, lucrând astfel încât să nu se strice dispo- 
ziţiunea formațiunilor durei mater. Pentru aceasta se scoate mai întâi emisferul drept, tăind corpul 
calos pe linia mediană şi ridicându-l în sus de pe cortul cerebelului, se secţionează pedunculul ce- 
rebral corespunzător şi astfel un emisfer a fost extras. Se procedează la fel şi cu celălalt, obţinând 
o splendidă preparaţie a tuturor formațiunilor durei mater. Se ridică acum, într-o parte, dura mater 
de pe stâncă şi prin acea parte se pot lucra cu uşurinţă toate sinurile durei mater după cum am 
arătat mai sus. Rămân : sinul longitudinal superior şi inferior, care se deschid cu precauţiune pen- 
tru a nu se strica formațiunile durei mater. 

Prepararea mușchilor prevertebrali. Pentru concurs, unde trebuiesc evidenţiate şi inserţiile su- 
perioare ale muşchilor prevertebrali, inserţii care uneori se strică prin secţiunea faringelui, trebuie 
să procedăm în mod invers, ca la această secţiune. Trebuie să ridicăm foarte puternic în sus larin- 
” gele şi faringele, şi pe urmă să preparăm toţi muşchii prevertebrali până la inserţiile lor superioare. 
Apoi trebuie făcută secţiunea capului de jos în sus, înaintea muşchilor preparaţi ; astfel, ca să nu 
stricăm inserţiile acestora. 


C) ORGANELE VISCERALE ANEXATE CAPULUI ŞI GÂTULUI 


„Disecţia acestor organe cuprinde : faringele, esofagul, laringele, traheea, or- 
bita şi vălul palatului. Cu această ocazie se va expune şi prepararea posibilă în 
sala de didecţie, a organelor simţurilor (ochi, ureche, nas), rămânând ca o com- 
pletare a lor să fie făcută cu preparaţiuni speciale. Descripţia disecţiei va urma 
planul general, adică având în vedere numai necesităţile tehnice şi didactice, fă- 
ră a ţine seama de dispoziţiunile riguros anatomice şi topografice. 

DISECŢIA FARINGELUI, ESOFAGULUI ŞI A ORGANELOR 
INVECINATE 


Formaţiuni de studiat : 


Faringele : suprafaţa exterioară, interioară, raporturi şi constituţie. Nervii : glosofaringian, vag, 
accesor, hipoglos, simpatic. Artera carotidă comună şi externă. Vena jugulară internă. 


Poziţia piesei. Capul, împreună cu organele gâtului, e ridicat de pe cadavru 
şi fixat bine, fie într-o cupă de lemn, fie între două blocuri (ca să nu oscileze 
în timpul lucrului), cu faţa în jos, astfel ca elevului să-i apară faţa posterioară a 
esofagului şi a faringelui. 

Raporturile faringelui. Vom avea să vedem raporturile posterioare şi cele 
laterale ale faringelui. Faţa posterioară a faringelui este acoperită de țesutul ce- 
lular, care formează adventiţia sau teaca perifaringiană ; se vede, cum această 
adventiţie se continuă pe laturi cu teaca vaselor. În partea superioară se găsesc 
câţiva ganglioni limfatici, care au fost ridicaţi împreună cu faringele. Pe laturi 
sunt cele mai importante raporturi ; prepararea lor este foarte meticuloasă şi ce- 
re multă atenţie. Elevul va trebui să le studieze mai înainte într-un tratat de 
anatomie, pentru a-şi face o idee aproximativă despre ele. Atunci îşi va putea 
da seama, că din punct de vedere al raporturilor, aceste feţe externe sau latera- 
le, se pot diviza în două porţiuni: una cervicală, până la marginea inferioară a 
mandibulei şi alta cefalică, răspunzând capului. Raporturile primei porţiuni sunt 
uşoare, fiind constituite din organele deja studiate, în special de pachetul vascu- 
lo-nervos. Nu tot aşa de simplă este chestiunea porțiunii cefalice. Între faringe 
şi mandibulă se găseşte un spaţiu, care poartă numele de spaţiul mandibulo-fa- 
ringian ; acesta a împărțit printr-o serie de formaţiuni, ce constituesc diafragmul 
stilian, în două loji : o lojă prestiliană şi una retrostiliană, conţinând fiecare, or- 
gane foarte importante. După ce se va repera acest spaţiu mandibulo-faringian, 
se vor studia organele din loja retrostiliană şi apoi diafragmul stilian ; în urmă 
se va ridica diafragmul stilian spre a se pătrunde în spaţiul prestilian. 

spaţiul retrostilian găsim mănunchiul vasculo-nervos al gâtului şi mai 
mulţi nervi. Primul nerv pe care-l găsim, dacă secţiunea faringelui a fost bine 
făcută, este simpaticul cu ganglionul cervical. superior, care a fost preparat în 
parte (vezi disecţia simpaticului). Acum îi putem urmări cele două ramuri supe- 
rioare. Disociind cu precauţiune, țesutul celular al spaţiului retrostilian, găsim 
trunchiul puternic al vagului, ganglionul plexiform şi nervul laringeu superior, 
care la acest nivel înconjoară artera carotidă internă. În spaţiul retrostilian se 
mai găsesc: nervul hipoglos, accesorul, gloso-faringianul şi artera carotidă in- 
ternă. . 
Aceste organe trebuiesc urmărite în sus până la craniu şi în jos până la 
gât. Cine vrea să disece bine şi complet, trebuie să-şi Jărgească câmpul de lu- 
cru, ridicând cu dalta şi ciocanul, toată porţiunea occipitalului, situată înapoia 
găurii jugulare ; astfel procedând, nervii pot îi urmăriţi chiar de la baza craniu- 
lui în jos. arta 

„Pentru aceasta, examinăm pe faţa interioară a craniului, gaura jugulară şi 
nervii, ce trec prin ea ; apoi aşezăm dalta fină pe porţiunea osului occipital, ca- 
re limitează gaura jugulară în dreptul nervilor; prin lovituri limitate osul sare, 
iar nervii, apar în interiorul găurii ; se continuă astfel a se sculpta în os, până 
ce gaura jugulară a fost complet deschisă. Acum se pot studia raporturile nervi- 
lor accesor, gloso-faringian şi vag, în interiorul acestui orificiu. Se vede, că hi- 
poglosul e situat înăuntrul celor trei nervi: vag, accesor şi gloso-faringian ; se 

Fig. 26. 1 faringe ; 2 trahee; 3 esofag; 4 artera carotidă intemă; $ ganglionul cervical superior al 

simpaticului ; 6 vena jugulară internă ; 7 nervul accesor; 8 nervul gloso-faringian cu 9 ganglionul 

lui Andersch şi 10 ramură pentru plexul faringian; 11 nervul vag cu 12 ganglionul plexiform ; 13 

nervul laringeu superior; 14 nervul hipoglos; 15 muşchiul digastric,; 16 muşchiul sterno-cleido- 
mastoidian. 

mai vede cum el înconjoară ganglionul cervical superior al simpaticului, de care 
e legat prin câteva anastomoze. Tot acum putem prepara : ganglionul jugular al 
pneumogastricului şi ganglionul lui Andersch, din care pleacă nervul lui Iacob- 
son (acesta nu se poate urmări), anastomozele dintre vag şi gloso-faringian, ana- 
stomoza dintre accesor şi vag (ramura internă a accesorului). Cu puţină atenţie, 
toate aceste ramuri pot fi urmărite. 

După ce au fost studiaţi în porţiunea superioară, nervii trebuiesc disecaţi şi 
urmăriţi în jos ; pentru aceasta e suficient să întindem cele două capete ale pa- 
chetului vasculo-nervos ; formațiunile se întind, se resfiră şi pot fi urmărite cu 
uşurinţă. 

Din pneumogastric (vag) se caută ramura faringiană, ce merge pe partea 
posterioară a faringelui şi care împreună cu ramuri din simpatic şi gloso-farin- 
gian formează plexul faringian, apoi ramura laringee superioară. Laringeul supe- 
rior deja găsit, se urmăreşte uşor; dacă ramura faringiană n-a fost aflată, nu 
trebuie insistat prea mult, căci vom reveni imediat. Vom vedea plecând din ca- 
rotida externă, artera faringiană. Bine înţeles, că se va diseca şi vena jugulară 
internă ; între ea şi carotida internă, trece nervul accesor. Ne gloso-faringian 
trebuie urmărit de la gaura jugulară, până la cotul, pe care-l face traversând 
diafragmul stilian ; din el trebuiesc găsite ramurile faringiene, care mergând la 
faringe, iau parte la formarea plexului faringian, împreună cu me ra şi ra- 
mura pneumogastricului. Există oarecare greutate la aflarea gloso-faringianului ; 
îl găsim uşor, dacă îi cunoaştem raporturile cu muşchii stilieni, fiind situat pe 
partea lor medială ; în mod practic trebuie să simţim cu degetul apofiza stiloidă 
a temporalului ; înăuntrul ei, disecând cu prudenţă, se găseşte nervul. 

Diafragmul stilian. Se înţelege prin diafragm stilian, o despărţitoare dispu- 
să în sens frontal şi compusă din: muşchii stilieni, aponevroza stilofaringiană, 
ligamentele : stilo-mandibular şi stilo-hioidian. Evidenţierea acestor organe ar fi 
uşor de făcut, tăind şi ridicând vasele şi nervii spaţiului retrostilian ; procedeul 
însă este prea. barbar şi sfătuiesc pe elev, să aibă mai multe menajamente faţă: 
de organele de mai sus. Iată planul de lucru: se izolează pneumogastricul (va- 
gul) de carotidă şi de simpatic; apoi se taie artera carotidă (cam la mijlocul 
marginei posterioare a mandibulei, deasupra arterei faringiene), iar cele două ca- 
pete ale ei sunt fixate în sus şi în jos. Sub arteră (exact, înaintea ei), apar 
acum ramurile faringiene ale pneumogastricului şi ramura din gloso-faringian, 
care merg de se unesc cu ramurile faringiene din simpatic, formând plexul fa- 
ringian. Afară de acest plex faringian nervos, mai apare, tot acum, un plex ve- 
nos. După ce am studiat aceste plexuri şi artera faringiană, le ridicăm, sau le 
tragem înafară ; dedesubtul lor apare aponevroza stilofaringiană. Trebuie lucrat 
cu precauţiune, pentru a nu strica nervul gloso-faringian şi nervul stilo-faringia- 
nului, care ies la acest nivel; astfel, aponevroza stilo-faringiană se prepară fără 
a tăia vreun organ important. Acum se urmăreşte gloso-faringianul, până la co- 
tul pe care-l formează, căutând toate ramurile, pe care le dă; înaintea lui se 
prepară muşchiul stilo-faringian. Cu acest muşchi şi cu aponevroza stilo-farin- 
giană, o mare parte din diafragmul stilian a fost văzut; deasemeni ligamentul 
stilo-mandibular poate fi acum preparat ; cel stilo-hioidian va fi lucrat ulterior. 


De desenat: Organele spaţiului retrostilian. 
Spaţiul prestilian. Ne dăm seama de acest spaţiu pătrunzând în interiorul 


lui. Secţionăm aponevroza stilo-faringiană şi o răsfrângem medial (fig. 28); sec- 
ţionăm apofiza stiloidă la bază şi o dăm în jos împreună cu formațiunile ce se 

Fig. 27. 1 muşchiul constrictor superior al faringelui ;. 2 muşchiul constrictor mijlociu ; 3 muşchiul 

constrictor inferior ; 4 adventiţia faringelui ; $ esofag ; 6 aponevroza stilo-faringiană ; 7 muşchiul 

stilo-faringian ; 8 muşchiul digastric; 9 muşchiul stilo-hioidian ; 10 ligamentul stilo-hioidian ; 11 

cornul mare al osului hioid; 12 apofiza stiloidă; 13 nervul gloso-faringian:; 14 vena jugulară inter- 
nă ; 15 nervul accesor; 16 nervul vag; 17 artera carotidă internă; 18 marele simpatic. 

inseră pe ea. Ne apare spaţiul, plin cu grăsime, în care uşor se evidenţiază : cei 
doi muşchi pterigoidieni, artera maxilară şi nervul mandibular cu ramurile lui 
mai mari (alveolar, lingual, auriculotemporal). 

O paranteză. Înainte de a continua disecţia faringelui, ne întoarcem la ana- 
stomoza facialului cu gloso-faringianul (ansa lui Haller), care cere multă atenţie. 
Începem prin a ne orienta asupra situaţiei facialului şi gloso-faringianului. Facia- 
lul în gaura stilo-mastoidiană, e acoperit de muşchiul digastric, ceea ce-i face 
accesul greu ; tăiem acest muşchi la inserţie ; trunchiul facialului devine liber şi 
poate fi studiat chiar la nivelul găurii stilo-mastoidiene ; facialul e separat de 
gloso-faringian prin vena jugulară internă, iar ansa lui Haller trece înaintea ei. 
Mergem sus pe trunchiul facialului şi lărgim câmpul, tăind cu dalta şi ciocanul 
părţile osoase, rămăşiţele din peretele posterior al fosei jugulare ; tăiem apoi ve- 
na jugulară în gaura jugulară şi dăm capetele ei în sus şi în jos (pe cel supe- 
rior îl ridicăm de tot, din bulbul jugularei); acum putem vedea două ramuri 
nervoase foarte mici: una este ramura anastomotică pentru gloso-faringian şi 
mai sus, chiar în fosa jugulară, ramura anastomotică a pneumogastricului. 

Ridicarea adventiţiei şi prepararea muşchilor faringelui şi ai esofagului. 
Prin cavitatea bucală se întroduce adânc, vată ordinară, câlţ sau chiar cârpă, aşa 
fel, încât să se umple tot faringele şi să-l facă să se bombeze, permiţând disec- 
ia muşchilor lui. Pe faţa posterioară se face o incizie longitudinală şi mediană, 
interesând numai adventiţia ; se ridică această tunică până la marginile organu- 
lui, unde se vede cum ea se răsfrânge înainte, formând porțiunile laterale ale 
adventiţiei (Charpy) sau aponevrozele laterale ale faringelui (T. Ionescu). Elevul 
trebuie să-şi dea seama de această continuitate pentru a putea înţelege totalitatea 
tunicilor faringelui. Sub adventiţie apar muşchii constrictori, care se separă uşor, 
căci între constrictorul superior şi cel mijlociu pătrunde muşchiul stila-faringian ; 
iar constrictorul mijlociu se separă de cel inferior, prin deosebirea de inserţie şi 
de direcţie a fibrelor. Nu trebuie să se uite că ligamentul stilo-faringian (ari- 
pioara faringelui) este întărit de un muşchi ce se găseşte mai rar: muşchiul pe- 
tro-faringian. Inserţiunile constrictorului mijlociu (ca un triunghiu cu vârful pe 
coarnele mari ale hioidului şi baza pe linia mediană) şi inferior (de la cartila- 
giul tiroid şi cricoid şi baza mediană), pot fi văzute şi studiate foarte bine ; in- 
serţiunile constrictorului superior se vor lucra mai târziu. Mai jos se văd fibrele 
longitudinale ale esofagului. 

"Găsirea nervilor laringei. Cei doi nervi laringei se pot prepara şi studia 
acuma ; cu această ocazie trebuie să înţelegem raporturile lor cu esofagul şi tra- 
heea. Mergem jos, sub faringe, în unghiul format de esofag şi trahee, ţinând 
seama că laringeul recurent drept este mai superficial şi se găseşte pe partea la- 
terală a esofagului, pe când cel stâng trebuie căutat adânc în fundul unghiului 
diedru format de cele două organe. Ambii nervi trebuiesc conduşi până la con- 
strictorul inferior. De acum chiar, trebuiesc studiate raporturile lor cu cele două 
conducte şi cu glanda tiroidă. 

Studiul raporturilor esofagului. În timpul disecţiei, o dată cu teaca pe- 
rifaringiană s-a ridicat şi cea periesofagiană, dând lă iveală muşchiul esofa- 
gian. Studiind raportul cu traheea, se vede că esofagul o depăşeşte la stânga, 
consideraţie importantă în chirurgie. De aci se trag raporturile variate ale ce- 
lor doi recurenţi ; tot acum se văd raporturile esofagului cu pachetul vascu- 
lo-nervos. 

Prepararea aponevrozei faringiene. Prepararea acestei aponevroze, care 
constitue în realitate scheletul faringelui, este foarte uşoară. Secţionăm longitudi- 
nal muşchii, şi-i dăm de o parte şi de cealaltă, având grijă să ridicăm numai 

musculoasa. Astfel am ridicat musculatura faringelui şi a esofagului ; constricto- 
rul inferior şi cel mijlociu pot fi disecaţi până la inserţiile lor laterale ; constric- 
torul superior, având inserţii cu mult mai profunde (apofiza pterigoidă, 
ligamentul pterigo-mandibular, linia milo-hioidiană), disecţia lui nu poate fi con- 
dusă până la ele. 
Deschiderea faringelui şi a esofagului. După disecţia precedentă a mai ră- 
mas pe faţa profundă a aponevrozei numai tunica internă (mucoasa) ; se secţio- 
nează şi ea pe linia mediană şi apare suprafaţa interioară a faringelui. Cele trei 
tunici ale faringelui şi esofagului sunt evidente şi pot fi demonstrate separat. 
Raporturile şi constituţia faringelui au fost văzute în cea mai mare parte. 


STUDIUL SUPRAFEŢEI INTERIOARE A FARINGELUI (ENDOFARINĂ) 


Cele două jumătăţi rezultate din deschiderea faringelui trebuiesc acum fixa- 
te lateral, astfel ca endofaringele să fie larg deschis. Fixarea se face uşor şi bi- 
ne cu două rânduri de ace cu gămălie, înfipte de-a lungul marginilor de 
secţiune a peretelui posterior. Vedem despărţitoarea musculoasă a vălului palatu- 
lui, care împarte acest endofaringe în două porţiuni : una superioară în raport cu 
fosele nazale şi alta inferioară în raport cu gura şi laringele. La intrarea laringe- 
lui se recunoaşte epiglota. Putem împărţi deci faringele în trei porţiuni : nazofa- 
ringele, orofaringele şi laringofaringele ; fiecare din ele prezintă detalii atât de 
importante, încât elevul trebuie să şi le fixeze bine şi să le deseneze, ceea ce 
este foarte uşor. (Fig. 28). 

Nazofaringele.: (Epifarinx). Nazofaringele prezintă : înainte choanele (orifi- 
ciile posterioare ale foselor nasale), iar pe peretele lateral se poate vedea orifi- 
ciul tubar, înapoia căruia există cadrul trompei (torus tubarius) de la care 
descinde plica salpingo-faringiană şi fossa lui Rosenmiiller situată înapoi. De- 
seori orificiul tubar se vede cu greutate. Dacă cu o spatulă sau cu lama cuţitu- 
lui deprimăm puternic cadrul, apare şi orificiul tubar, având înaintea lui plica 
salpingo-palatină, iar înaintea plicei : şanțul naso-faringian. 

Putem uşura evidenţierea acestor formaţiuni, ridicând cu dalta şi ciocanul o 
porţiune din apofiza bazilară a occipitalului, care împiedică completa lor eviden- 
țiere. Această operaţiune e permisă numai după ce a fost examinată amigdala 
lui Luschka. Pe peretele superior al nazofaringelui, se poate găsi amigdala farin- 
giană (a lui Luschka) foarte modificată în forma ei, din cauza degenerescenţelor 
chistice ; se scoate complet mucoasa care tapetează această porţiune a faringelui 
şi amigdala se poate vedea. 

Orofaringele. (Mezofarinx). Orofaringele prezintă vălul palatului, de la care 
se văd plecând stâlpii posteriori (faringo-palatini), care determină istmul' naso-fa- 
ringian, iar înaintea acestora se găseşte amigdala ; deprimând puternic stâlpii po- 
steriori şi amigdala se văd stâlpii anteriori (glosopalatini), care vor fi studiaţi la 
limbă. 

Laringofaringele. (Hipofarinx). Laringofaringele prezintă peretele posterior 
al laringelui, care are pe linia mediană o umflătură formată de cartilajele cricoi- 
de şi aritenoide, ce pot fi simţite prin palpare. Deasupra lui se găseşte orificiul 
superior al laringelui, delimitat de epiglotă şi de nişte plice întinse de la aceasta 
la aritenoid : plicele ariteno-epiglotice. În partea posterioară a orificiului, se gă- 
seşte o scobitură numită rimula sau scobitura intercartilaginoasă (între cartilajele 

Fig. 28. 1. aponevroza stilo-faringiană ; 2 muşchiul peristafilin intern ; 3 muşchiul stilo-faringian; 4 

muşchiul stilo-glos; 5. muşchiul stilo-hioidian ; 6 muşchiul pterigoidian medial; 7 muşchiul diga- 

stric; 8 mandibular ; 9 artera maxilară; 10 artera alveolară inferioară; 11 artera carotidă 
externă ; 12 apofiza stiloidă (secţionată şi răsfrântă în jos). 


aritenoide). De la epiglotă la faringe pleacă de fiecare parte câte o plică numită 
plică faringo-epiglotică. Între faringe şi laringe se găsesc două şanţuri, numite 
şanţurile faringo-laringee (sinurile piriforme), delimitate de o parte de epiglotă, 
plicele ariteno-epiglotice, cartilajele aritenoide şi cricoide, iar de altă parte de 
tiroid şi hioid. În interiorul acestor şanţuri, se găsesc unele plice formate de ri- 
dicarea mucoasei prin trecerea nervilor laringei superiori. 


De desenat: Configuraţia interioară a faringelui. 

DISECŢIA VĂLULUI PALATULUI 


Înainte de a trece la disecţia propriu zisă, trebuie studiată conformaţia exte- 
rioară şi raporturile vălului (faţa bucală şi faţa nazală, marginea aderentă de 
boltă şi marginea liberă, lueta şi stâlpii). Pentru a diseca mai uşor, e bine să se 
tragă de luetă şi aceasta să se fixeze cu un ac, de limbă, întinzând astfel vălul 

latului. 

2: Vălul palatului e format dintr-o aponevroză, care face oficiu de schelet, 
apoi din muşchi şi dintr-o mucoasă care tapetează atât faţa nazală, cât şi cea 
bucală. Sub mucoasă există glande, mult mai dezvoltate pe faţa bucală. Disecţia 
începe prin ridicarea mucoasei de pe faţa dinaintea noastră, care e faţa nazală. 
Mie vălului” palatului sunt în număr de cinci. Ridicarea mucoasei se face în 
modul următor: se trage o incizie mediană între vârful luetei şi partea poste- 
rioară a despărţitoarei nazale ; pe această incizie mediană cad alte două orizon- 
tale : una de-a lungul marginii libere a vălului palatin şi alta dusă de la orificiul 
trompei la linia mediană, de-a lungul porțiunii osoase (ce se poate simţi cu aju- 
torul cuţitului). Ridicarea mucoasei începe acum, dinăuntru în afară, cu multă 
grijă, pentru a nu strica nimic din muşchii subiacenţi. (Fig. 29). 

Prepararea muşchilor palato-stafilini. (M. uvulae). Primul muşchi întâlnit 
este palato-stafilinul, situat pe linia mediană, strâns alipit de cel de partea opu- 
să, simulând astfel un singur muşchi. El se găseşte pe partea posterioară a lue- 
tei, după ridicarea mucoasei. Imediat sub mucoasă, nu dăm de-a dreptul de 
muşchi, ci de un strat glandular destul de subţire şi numai după ridicarea ace- 
stor glande se vede muşchiul. 

Prepararea muşchiului faringo-stafilin sau faringo-palatin. Acest muşchi 
se găseşte în cea mai mare parte în stâlpul posterior (arcul faringo-palatin). Prin 
urmare va trebui să ridicăm mucoasa lateral, până în dreptul acestui stâlp. Muş- 
chiul se evidenţiază uşor. Mai greu se prepară fasciculul, ce se prinde pe carti- 
lajul trompei şi se găseşte în plica salpingo-faringiană. Uneori există şi un 
fascicul pterigoidian, prins pe apofiza pterigoidiană. Muşchiul în totalitate, va fi 
urmărit în jos, unde se confundă cu fibrele constrictorului superior ; sunt fasci- 
cule ce pot fi urmărite până la cartilajul tiroid. 

Prepararea muşchiului peristafilin intern. (Levator veli palatini). Acest 
muşchi este situat mai sus, sub o plică a mucoasei; îl găsim ridicând restul 
mucoasei până la nivelul boltei palatine (palatul osos) ; fibrele lui pot fi urmări- 
te până ce trec pe sub trompă. În timpul disecţiei lui, trebuie să evităm de a 
tăia din fasciculele superficiale ale muşchiului faringo-stafilin. 

Prepararea peristafilinului extern. (Tensor veli palatini). Trecem acum la 
prepararea peristafilinului extern, cel mai greu de găsit, dintre toţi: muşchii pala- 
tului. Prevararea lui este interesantă, căci ne arată nu numai muşchiul propriu 
zis, ci ş: raporturile lui foarte importante ; cu această ocazie putem vedea inser- 
ţiile anterioare ale aponevrozei faringelui cât şi cele ale constrictorului superior. 
Peristafilinul extern are două porţiuni : una orizontală, întinsă chiar pe vălul pa- 
latului şi una verticală, care nu aparţine vălului palatin. Această porţiune verti- 
cală se găseşte situată înafara (lateral) constrictorului superior şi a aponevrozei 
faringelui ; prin urmare pentm a o găsi, vom căuta înafara acestora. 

Tunicile faringelui secţionate pe linia mediană, încă de la distincţia prece- 
dentă, n-au fost urmărite decât pe partea posterioară a faringelui ; acum le vom 
diseca şi pe laturi. Urmărind adventiţia pe partea laterală, vedem că în porţiu- 
nea inferioară a faringelui devine subţire şi acoperă constrictorul inferior şi mi- 
jlociu, iar în partea superioară (la nivelul constrictorului superior) devine groasă 

Fig. 29. 1 septul nazal; 2 vălul palatului; 3 choanele; 4 foseta lui Rosenmiiller; 5 lueta; 6 rădăcina |, 

limbii ; 7 amigdala ; 8 stâlpii posteriori ai vălului palatin; 9 epiglota ; 10 plicele aritenoepiglotice ; 

11 cartilajele aritenoide ; 12 rimula ; 13 şanţurile laringo-faringiene ; 14 proeminenţa cartilajului cri- 
coid (săgeata indică intrarea în laringe). 


şi rezistentă, luând un aspect aponevrotic ; Cruveilhier o numea aponevroza pe- 
tro-faringină. Disecată cu atenţie, ea poate fi urmărită până pe faţa laterală a 
peristafilinului extern. Preparaţia este intr-adevăr grea pentru începător. După ce 
a fost disecată, se taie această aponevroză de-a lungul aripii laterale a apofizelor 
pterigoide. Dacă secţiunea ei a fost făcută chiar pe os, ne apare muşchiul peri- 
stafilin extern. Când acest muşchi nu s-a evidenţiat (aponevroza petrofaringiană 
n-a fost disecată şi secţionată până în fosa pterigoidă), ne orientăm după inser- 
ţia constrictorului superior pentru a-l găsi. Inserţia anterioară a muşchiului con- 
strictor superior se află disecându-l până la aripa medială a apofizei pterigoide ; in- 

Fig. 30. 1 muşchiul palato-stafilin ; 2 muşchiul faringo-stafilin cu 3 fasciculul salpingofaringian ; 4 
muşchiul peristafilin intern ; 5 muşchiul peristafilin intern secţionat; 6 ep peristafilin extern 
rţiunea verticală) şi 7 porţiunea orizontală ; 8 cârligul apofizei pterigoide ; 9 trompa lui Eusta- 
e; 10 muşchiul crico-aritenoidian posterior ; 11 muşchiul ari-aritenoidian ; 12 muşchiul ariteno- 
epiglotic ; 13 nervul laringeu recurent; 14 nervul laringeu superior; 15 ansa lui Galien. 

sist că trebuie să mergem profund, până ce degetul simte osul şi imediat în 
afara acestei inserţii, se găseşte porţiunea verticală a peristafilinului extern, 
ascunsă de o fascie subţire. În rezumat, pentru a găsi peristafilinul extern, tre- 
buie să îndeplinim două condițiuni : întâi să mergem profund în fosa pterigoidă 
şi apoi să căutăm în afara inserţiei constrictorului Superior ; astfel 

este imposibil, să nu-l găsim. Pentru a găsi porţiunea orizontală a muşchiului 
peristafilin extern trebuie să ţinem minte, că e profund situată în vălul palatului ; 
ca să ajungem la ea, tăiem peristafilinul intern deasupra vălului palatin și ră- 
sfrângem cele două capete ; dedesubtul lui apare porţiunea orizontală a peristafi- 
linului extern. Între cei doi peristafilini se vede inserţia pterigoidă a muşchiului 
constrictor superior, cât şi raporturile acestuia cu i peristafilini. 

Urmând această cale, toţi muşchii vălului (afară de palatoglos) au fost evi- 
denţiaţi. Conducând în sus prepararea peristafilinului am putut diseca şi trompa, 
ale cărei raporturi cu peristafilinii sunt foarte instructive (cel extern trecând pe 
partea anterio-externă, cel intern pe cea postero-internă). 

Ca să fim compleţi am putea diseca acum şi mușchiul palatoglos, ce se gă- 
seşte în stâlpul anterior al vălului. E suficient să ndicăm stâlpul posterior şi 
amigdala, ca să dăm de stâlpul anterior; pe acesta, incizăm mucoasa şi sub ea 
găsim muşchiul. Dar pentru că operaţiunea astfel făcută este incomodă, prefer 
să-l disecăm la muşchii limbii, din care face parte, ca şi din ai vălului. Disec- 
ţia, după cum am văzut, a fost condusă pe faţa nazală ; mucoasa feţei bucale n- 
a fost ridicată. Sub ea se găsesc nervii palatini posteriori, mult mai comod de 
studiat, după secţiunea paramediană a capului. 

Studiul amigdalei. Se recunoaşte mai întâi amigdala şi loja ei, formată 
înainte de stâlpul anterior al vălului palatului, şi înapoi de stâlpul posterior. Se 
disecă această glandă, ridicându-se mucoasa faringiană ; se înţelege că faţa cei, 
lateral e în raport cu muşchiul constrictor superior şi prin intermediul acestuia 
cu spaţiul prestilian (din spaţiul mandibulo-faringian). 


STUDIUI LARINGELUI ŞI AL TRAHEEI 


Prepararea traheei. Gla „da tiroidă a fost ridicată ; se curăţă bine traheea şi 
se examinează forma, constituţia anatomică şi raporturile, care se mai pot reconsti- 
tui (cu mănunchiul vasculo-: rvos, recurent) ; apoi se trece la studiul laringelui. 

Raporturile laringelui. La laringe, elevul va avea de studiat deocamdată 
raporturile, muşchii şi nervii, iar apoi, după disecţia limbii, va avea de preparat 
cartilajele şi articulațiile laringelui. Raporturile au fost văzute în parte la studiul 
faringelui, al tiroidei şi al muşchilor subhiodieni. Acum se poate preciza limita 
superioară, raporturile între laringe şi limbă (plicele gloso-epiglotice), limita in- 
ferioară (membrana crico-traheală) şi în acelaşi timp se pot desena feţele antero- 
laterale ale organului. : . 

De pe acum trebuie cunoscută dispoziţiunea cartilajelor cricoid, tiroid şi 
aritenoid, pentru a putea înțelege dispoziţiunea muşchilor. 

Nervii şi muşchii. Muşchii laringelui sunt: M. crico-tiroidian, M. crico-ar- 
tenoid, M. crico-artenoid lateral ; M. tiro-aritenoidian şi M. ari-aritenoid. Nu- 
mai muşchiul crico-tiroidian e inervat de laringeul superior (ramura externă), 
ceilalţi toţi sunt inervaţi de Jaringeul recurem. Înainte de a începe disecţia muş- 
chilor, mai vedem odată trunchiul nervului laringeu superior deja preparat, care 
ne orientează foarte mult ; nervul laringeu are două ramuri, una externă, cealaltă 
internă. Din cea externă pleacă ramuri pentru muşchiul crico-tiroid şi constricto- 


rul superior ; cea internă perforează membrana tirohioidiană şi pătrunde în larin- 
ge unde va fi ulterior urmărită. Cu această ocazie, se evidenţiază ramura pentru 
crico-tiroid. Primul muşchi ce. se disecă este crico-tiroidianul, a cărui ramură 
nervoasă a fost văzută la studiul laringeului superior. El se găseşte pe faţa ante- 
rioară a laringelui deasupra tracheei, sub muşchiul sternotiroidian ; cei doi mu- 
şchi merg de la cricoid la tiroid, fiind despărțiți între ei printr-un spaţiu 
triunghiular. După ce muşchiul crico-tiroidian a fost găsit, se întoarce capul 
astfel ca să avem înaintea noastră faţa posterioară a laringelui; se depărtează 
bine cele două lambouri provenite din secţiunea peretelui posterior al faringelui 
şi căpătăm un acces foarte mare pe laringe. Mai întâi se caută ansa lui Galien 
şi ramurile nervoase ale muşchilor laringei. Această ansă este situată imediat 
sub mucoasa faringiană şi e formată din anastomoza dintre laringeul recurent şi 
laringeul superior. Prin urmare pentru a o găsi, vom ridica mucoasa faringiană, 
ce acopere faţa posterioară a laringeului, conducându-ne fie după ramurile larin- 
geului recurent, fie după cele ale laringeului superior. Este deci bine, ca înainte 
de a căuta ansa, care este foarte fină, să găsim laringeul superior şi recurentul, 
la intrarea lor în laringe ; dacă laringeul superior a fost tăiat prin manipulările 
anterioare de la gât, el poate fi găsit în şanţurile faringo-laringee (Sinurile piri- 
forme) în dreptul plicelor ariteno-epiglotice, unde determină câte o plică a mu- 
coasei ; ridicând mucoasa, aci, dăm de un buchet de ramuri nervoase, dintre 
care una mai fină intră în constituţia ansei lui Galien. O putem urmări în jos, 
deşi e mai bine de preparat ansa, după găsirea trunchiului recurentului, nerv 
gros şi greu de stricat. Îl găsim la locul unde perforează constrictorul inferior. 
Dacă tăiem acolo cu precauţiune muşchiul constrictor, vedem că din nerv se de- 
sprind o mulţime de firişoare subţiri. Primul dintre ele. (foarte subţire), merge în 
sus pe partea posterioară a laringelui, foarte aproape de şanţul laringo-faringian ; 
ridicând mucoasa cu precauţiune îl putem urmări până la laringeul superior; 
împreună cu o ramură a acestuia el formează ansa lui Galien. După ce am găsit 
ansa lui Galien, trebuie să ne întoarcem şi să urmărim trunchiul nervului recu- 
rent, care merge adânc în şanţul dintre tiroid şi cricoid, până sub aripile cartila- 
jului tiroid, de unde îl vom putea urmări ulterior. Continuând a ridica mucoasa 
faringiană, care acoperă laringele dăm peste muşchiul crico-aritenoidian, iar mai 


« sus peste muşchiul ari-aritenoid ; raporturile lor pot fi bine studiate ; în tot tim- 


pul trebuie observat să nu se strice ansa lui Galien. Ne întoarcem apoi iar la 
nervul latingeu recurent, sau mai bine zis la buchetul lui de ramuri, din care 
urmărim ramura fină a crico-aritenoidianului posterior şi ramura ari-aritenoidia- 
nului. Ambele ramuri merg pe sub muşchiul crico-aritenoidian posterior, care 
trebuie tăiat de-a lungul lor. Pentru a le găsi, ne ducem la origina lor în recu- 
rent şi de acolo le urmărim în sus. Firul crico-aritenoidianului rămâne în acest 
muşchi, pe când firul ari-aritenoidianului merge pe sub el, până în muşchiul ari- 
aritenoidian. Atrag atenţia că ramurile nervoase menţionate sunt foarte subţiri, 
iar pe de altă parte, pe cadavrele din sala de disecţie, recurentul se rupe uşor; 
vom fi deci cu multă atenţie şi vom întrebuința o pensă fină, iar tracţiunea pe 
aceste firişoare va fi minimă. Lucrând astfel putem căpăta o piesă splendidă. 
După ce am preparat aceşti nervi, care constituiesc partea cea mai grea a 
disecţiei laringelui, lucrăm fără nici o greutate muşchiul ari-aritenoid şi ariteno- 
epiglotic ; e destul să continuăm a ridica mucoasa faringiană, care acoperă faţa 
posterioară a laringelui şi mucoasa plicei ariteno-epiglotice. În acest timp dise- 
căm şi ramurile nervului laringeu superior dacă n-au fost disecate încă. Prepara- 
rea ultimilor muşchi : crico-aritenoidian şi tiro-aritenoidian, se face într-un mod 
special ; ei fiind înăuntrul aripii cartilagiului tiroid, va trebui să tăiem această 

pr şi s-o dăm în jos. Pentru aceasta curățim bine aripa tiroidului, tăind inser: 
ţiile musculare şi studiind în acelaşi timp inserţiile muşchilor : sterno-tiroidian, 
tiro-hioidian şi constrictorul inferior (e bine chiar, ca elevul să-şi facă un desen 
al feţei anterioare a tiroidului, cu aceste inserţii). Se face o incizie paramediană, 
verticală, care să intereseze toată simea cartilagiului tiroid, la 1 cm. în afara 
unghiului anterior al tiroidului, adică al mărului lui Adam (incizia nu se face 
chiar pe unghi, pentru a nu tăia inserţiile corzilor vocale); apoi se taie mem- 
brana tiro-hioidiană de-a Dngoii inserţiei tiroidului şi aripa tiroidiană e dată în 
jos rămânând însă aderentă de piesă prin inserţia muşchiului tiroidian anterior. 
Cartilagiul trebuie secţionat cu precauţiune, pentru ca să nu se strice muşchii 
subiacenţi ; răsturnarea lui laterală, trebuie făcută tot cu precauţiune pentru ace- 
leaşi motive ; de aceea pe când cu o pensă puternică apucăm de marginea supe- 
rioară a cartilagiului, scalpelul merge chiar pe faţa lui medială, răzându-i părţile 
moi, care îl acoperă. Când ne-am asigurat că separarea e completă, răsturnăm 
placa cartilagiului în afară ; muşchii nu se văd încă, fiind acoperiţi de o fascie 
subţire ; înainte de a o ridica, trebuie să găsim firişoarele nervoase ale muşchiului 
crico-aritenoidian lateral şi tiro-aritenoidian. Nervul tiro-aritenoidianului e destul de 
gros ; el reprezintă terminaţiunea recurentului, şi-l găsim o dată cu disecţia recuren- 
tului, pe faţa posterioară ; nu l-am găsit atunci, îl căutăm acum, în dreptul coar- 
nelor mici ale tiroidului (unghiul postero-inferior), unde se continuă cu trunchiul 
principal şi de unde poate fi urmănit până la muşchi. Se vede, cum din el pleacă o 
ramură foarte fină pentru crico-aritenoidianul lateral. 

După ce am preparat nervii, disecăm muşchii : crico-aritenoidian lateral şi 
tiro-aritenoidian — (fasciculul extern) ; ei par confundați în aceeaşi lamă, dar da- 
că ne orientăm după inserţii (unul pe marginea superioară a cricoidului, celălalt 
în unghiul tiroid), vedem că-i putem diferenţia şi izola. (Fig. 31 şi 32). 


Fig. 31. 1 inserţia constrictorului inferior al Fig. 32. 1 cartilagiul tiroid; 2 aripa carti- 
faringelui ; 2 nervul laringeu ramura exte- lagiului tiroid, răsfrântă în jos; 3 mușchiul 
rioară ; 3 membrana crico-tiroidiană ; 4 tra- ariteno-epiglotic ; 4 muşchiul tiro-aritenoidian ; 
heea ; 5 cartilagiul cricoid; 6 cartilagiul ti- 5 muşchiul crico-aritenoidian lateral ; 6 Ramu- 
roid; 7 membrana tiro-hioidiană ; muşchiul ra din recurent pentru tiro-aritenoidian şi cri- 
crico-tiroidian. co-aritenoidian lateral. 

Muşchii şi nervii laringelui constituiesc o preparaţiune delicată, dar atunci 
când reuşeşte dă o satisfacţie deosebită. 

Din laringe ne-a mai rămas de studiat conformaţia interioară, cartilagiile, 
articulațiile lor şi muşchiul vocal sau fasciculul intem al tiro-aritenoidianului ; 
dar pentru că studiul acestora cere să desprindem laringele, îl lăsăm după ce 
vom fi disecat limba. 

De desenat: Muşchii şi nervii laringelui. 


ORBITA 


Formaţiuni ce trebuesc găsite : Glanda lacrimală, căile lacrimale, sacul lacrimal, muşchii 
ochiului, nervul oftalmic, oculomotor, trohlear, artera oftalmică. 


Studiul acestei regiuni începe cu demonstrarea aparatului lacrimal ; apoi se 
trece la studiul orbitei şi al organelor din interiorul ei. 

Aparatul lacrimal. În aparatul lacrimal găsim glanda lacrimală şi canalele 
lacrimale (lacul lacrimal, punctele lacrimale, canalele lacrimale, sacul lacrimal 
şi canalul sau ductul naso-lacrimal). 

Glanda lacrimală. Glanda lacrimală are două porţiuni, una superioară sau 
orbitală şi cealaltă inferioară sau palpebrală. Aceste porţiuni sunt separate 
printr-o prelungire aponevrotică, ce depinde de tendonul muşchiului ridicător al 
pleoapei. Porțiunea orbitală se găseşte situată în partea supero-externă a bazei 
orbitei (foseta lacrimală). O vom prepara după ridicarea peretelui superior al or- 
bitei. Acum preparăm porțiunea palpebrală, situată în partea cea mai laterală a 
pleoapei superioare. În jos, ea vine în raport cu fundul de sac (fomix) superior al 
conjunctivei ; prin urmare ca s-o găsim va trebui să deschidem acest fund de sac, 
dacă n-a fost deja deschis la studiul pleoapei în porţiunea lui laterală şi prin de- 
schiderea lui să căutăm glanda, care ne apare cu aspectul ei lobulat şi roşiatic. 

Căile lacrimale. Căile lacrimale se prepară prin deschiderea lor. Examinăm 
mai întâi lacul lacrimal (spaţiul dintre partea medială a celor două pieoape) şi 
punctele lacrimale. Facem apoi cateterizarea canalelor lacrimale, după cum am 
văzut cu ajutorul a două fire metalice. Cateterizarea căilor lacrimale se face 
uşor, dacă ţinem seamă că fiecare din ele are două porţiuni: una verticală şi al- 
ta orizontală. Prin urmare firul cateterizator va trebui introdus întâi vertical şi 
după un traiect de 2 milimetri, va fi condus orizontal. Cateterizarea este o ope- 
raţie fină, dar posibilă. Pe firul introdus până în sacul lacrimal se incizează 
conductul. Când ambele conducte au fost incizate se trece la deschiderea cana- 
lului lacrimal, care a fost deja găsit. El e situat în şanţul lacrimo-nazal, între 
cele două porţiuni ale ligamentului palpebral medial. Dacă nu a fost preparat, 
atunci e: suficient să tăiem porţiunea directă a âcestui ligament împreună cu fi- 
brele restante ale orbicularului, ca să evidenţiem sacul. După ce sacul a fost 
evidenţiat îl deschidem. 

Sacul lacrimal se continuă în jos cu canalul sau ductul nazolacrimal, fără 
nici o separaţiune. Ductul nazo-lacrimal se găseşte situat chiar în interiorul ca- 
nalului nazo-lacrimal osos. Ca să-l evidenţiem va trebui, cu dalta şi ciocanul să 
ridicăm peretele lateral al canalului osos. Ductul nazo-lacrimal devine evident şi 
poate fi condus şi deschis până în mearul inferior al fosei nazale. 

După ce căile lacrimale au fost studiate, putem prepara porțiunea reflectată a 
ligamentului palpebral medial. Desprindem sacul lacrimal din şanţul lui osos, tră- 
gând de el cu pensa. Din porţiunea directă se poate urmări porţiunea reflectată. 

î Disecţia orbitei. Numeroase sunt organele preparate în spaţiul îngust al or- 
itei. 
Muşchii sunt în număr de şapte : ridicătorul pleoapei superioare ; cei patru 

drepţi (superior, inferior, lateral sau extern şi medial sau intern) şi cei doi obli- 
ci (superior sau mare şi inferior sau mic). Arterele provin din artera oftalmică, 
ramură a carotidei interne, iar venele se strâng în cele două vene ofialmice, ce 
se varsă în sinul cavernos. Nervii sunt următorii : nervul optic ; trei nervi motori : 
oculomotor, abducens şi trohlear ; un nerv sensitiv: oftalmicul cu cele trei ra- 
muri : nazal, lacrimal şi frontal ; un ganglion mic, ganglionul ciliar sau oftal- 
mic. 


Canalele lacrimale 


Fig. 33. 


Toate aceste organe sunt ascunse într-o grăsime extrem de abundentă, sepa- 
rată de globul ocular (bulbul ochiului) printr-o membrană: capsula sau fascia 
lui Tenon. Tot în orbită găsim porţiunea orbitală a glandei lacrimale. Disecţia 
acestor formaţiuni se face după cum urmează. ş 

Ridicarea peretelui superior al orbitei. Pentru a studia bine orbita, trebuie 
să ridicăm cu dalta şi ciocanul peretele ei superior; lucrul este foarte uşor, 

u 


acest peretele fiind subţire. 

În totalitatea ei, această secţiune osoasă are forma unui triunghi, cu urmă- 
toarele limite : vârful răspunde găurii optice; baza este anterioară, la nivelul 
unirii porțiunii verticale a frontalului cu cea orizontală; o margine merge la 
câţiva milimetri în afara şanţului olfactiv, iar o alta de-a lungul aripilor mici ale. 
sfenoidului. 

Pentru a face această secţiune osoasă, se pune capul într-o cupă de lemn şi 
se fixează bine. (În lipsa unei astfel de cupe, se fixează între două blocuri de 

lemn). Poziţia capului e astfel încât baza craniului priveşte în sus. Mai întâi tre- 
bue să recunoaştem nervii : optic, oculomotor, abducens, oftalmicul şi trohlearul 
înainte de ieşirea, respectiv intrarea lor în craniu ; aceşti nervi au fost deja dise- 
cauţi Apoi se ridică dura mater, astfel că osul frontal şi aripile mici ale sfenoi- 
dului apar cu toate detaliile lor, tot astfel şi sutura dintre ele. 

Se delimitează triunghiul osos şi se ridică cu dalta şi ciocanul; lucrul se face 
uşor pe latura internă şi mai pipe celelalte ; după aceeă, cu o pensă puternică 


ridicăm cu patente osul, iar scalpelul îl separă de periost. Trebuie neapărat ob- 
servat ca să se ridice întreg peretele superior până la vârful triunghiului (gaura op- 
tică). După ce s-a ridicat acest acoperiş osos, apare sacul fibros al periostului 
înconjurând formaţiile orbitei ; înăuntrul lui se văd celulele etmoidale şi sinurile 
frontale, a căror configuraţie rală poate fi studiată acum. Se întâmplă adeseori 
când sinusurile frontale sunt foarte desvoitate, ca după secţiunea peretelui osos, in- 
trând în cavitatea sinusală, să se dea peste un alt perete osos (inferior), ceea ce de 
obicei desconcentrează pe student. În acest caz se va ridica cu dalta şi ciocanul şi 
acest perete, tot în limitele triunghiului dat mai sus. 

unea periostului. Pentru a studia formațiunile orbitei, secţionăm periostul 
cu ajutorul unei incizii în formă de T. Incizia primă merge dinainte înapoi exact pe 
mijlocul regiunii până la gaura optică, a doua incizie, transversală, este situată pe 
latura anterioară a deschiderii osoase şi este uşor curbă cu concavitatea înapoi. De- 
terminăm astfel două lanibouri ce se pot răsfrânge pe laturi, pentru a deschide or- 
bita. La răsfrângerea lambourilor de periost, se impune puţină atenţie, ca să nu 
tăiem din greşeală nervul lacrimal, care e foarte subţire şi e lipit de lamboul lateral 
al periostului ; scalpelul trebuie să ridice numai periostul. (Fie. 34). 

Prepararea nervilor frontal, lacrimal şi trohlear. După ce am deschis or- 
bita căutăm trei nervi: frontalul, lacrimalul şi trohlearul. Frontalul e aşa de vo- 
luminos şi superficial, încât cade imediat observaţiunii noastre : medial de el se 
„găseşte artera frontală (laterală). Lacrimalul şi trohlearul cu mult mai subţiri 
sunt greu de găsit; cu ei începem lucrul nostru. 


Fig. 34. 1 periostul răsfrânt în două lambouri; 2 muşchiul ridicător al pleoapei superioare; 3 nervul 
„optic; 4 glanda lacrimală; 5. artera lacrimală ; 6 nervul lacrimal ; 7 anastomoza dintre lacrimal şi 
maxilar; 8 nervul frontal ; 9 nervul nazal; 10 nervul trohlear. 

Nervul trohlear este un nerv mic, care după un traiect intra-orbitar cam de 
3 cm., se pierde în muşchiul oblic superior, intrând prin marginea lui superioa- 
ră. Deşi nu apare, ca frontalul imediat la deschiderea sacului periostic, este to- 
tuşi superficial, ascuns de un strat e: mă de grăsime. Printr-o uşoară explorare 
cu pensa, sub partea posterioară a lamboului periostic medial, îl găsim şi-l pu- 
tem urmări până la terminarea lui în muşchi. 

Nervul lacrimal mai puţin superficial ca trohlearul, este acoperit de un strat 
mai gros de ţesut grăsos; se găseşte prin acelaşi procedeu, dar sub lamboul pe- 
riostic lateral. Lângă el se află artera lacrimală, care e foarte subţire. Nervul la- 
crimal, ca şi artera, se poate diseca până la glanda lacrimală şi dacă lucrăm cu 
atenţie, vedem cum din nerv pleacă ramura anastomotică pentru maxilar ; acea- 
sta poate fi văzută numai la origine dar va fi continuată ulterior. Dacă secţiunea 
osoasă nu a fost destul de larg croită, pentru a putea urmări nervul şi a vedea 
ramura anastomotică, o putem completa acum, ridicând cu dalta şi ciocanul por- 
țiunea cea mai laterală a frontalului. După ce nervii au fost urmăriţi înainte, cât 
se poate de mult, le căutăm şi continuitatea înapoi. Pentru aceasta ridicăm aripi- 
le mici ale sfenoidului cu dalta şi ciocanul ; această operaţiune e cam greu de 
făcut, totuşi e posibil să se ridice numai osul până la periost; ea este foarte 
importantă, căci serveşte, nu numai la urmărirea troblearului şi lacrimalului, ci 
pentru toţi nervii orbitei şi trebuie făcută după ce aceşti doi nervi fini au fost 
disecaţi, ei servind ca reper, pentru a nu-i tăia. Înaintea noastră avem fisura or- 
bitală superioară acoperită de periost ; prin ea se urmăreşte uşor trohlearul şi se 
vede, că e situat deasupra oftalmicului, de care pare că aderă; dacă vrem să-i 
separăm, observăm că între ei rămâne o ramură anastomotică. Lacrimalul cere 
multă atenţie, căci pe lângă că e foarte subţire, aderă şi de periost. Frontalul se 
urmăreşte fără nici o dificultate. 

Prepararea muşchiului ridicător. Acum preparăm cu multă uşurinţă mu- 
şchiul ridicător al pleoapei superioare, pe care-l conducem până în partea ante- 
rioară a orbitei. După ce l-am disecat, îl secţionăm la mijloc şi îl tragem 
înainte cu un cârlig ; sub el şi înăuntrul lui apare o masă grăsoasă, în care tre- 
buie să umblăm cu precauţiune, ba chiar sfătuiesc, că e mai bine să se caute în 
ea cu pensa, căci scalpelul, dacă nu e bine condus, poate tăia era ge ner- 
voase. Dacă scoatem cu precauţiune' lobulii grăsoşi, dăm peste nervul nazociliar 
şi porţiunea terminală a arterei oftalmice, iar înăuntrul lor apare muşchiul obli- 
cul superior. Se urmăreşte nervul nazociliar şi se vede, că se împarte în două 
ramuri, dintre care una laterală (infratrohleară) merge de-a lungul muşchiului 
oblic şi alta medială (ermoidală) trece dedesubtul acestui muşchi şi merge prin 
gaura etmoidală în fosele nazale, până unde o putem urmări, dacă cu ciocanul 
şi dalta facem să sară în sus lama ciuruită a etmoidului. Ramura laterală se 
poate deasemeni urmări, până în partea anterioară a orbitei; o dată cu ramurile 
nervoase se disecă şi ramurile etmoidale ale arterei oftalmice. 

Prepararea muşchilor : oblicul superior, dreptul superior şi dreptul late- 
ral. Acum se prepară muşchiul oblic superior, pe care l-am găsit înăuntrul ridi- 
cătorului pleoapei, iar sub acesta, mușchiul drept superior, care trebuie disecat 
numai pe faţa superioară, căci sub el sunt organe fine, ce trebuiesc păstrate. 
Dacă vrem să preparăm uşor dreptul lateral şi nervul abducens, punem iar mâ- 
na pe daltă şi ciocan, şi ridicăm o bună parte din aripa mare sfenoidală, care 
participă la formarea peretelui lateral al orbitei. Mai înainte însă, am izolat ner- 
vul lacrimal şi l-am pus la adăpost. După ce am disecat dreptul lateral, tragem 
puţin de el şi vedem pe faţa lui profundă, în partea cea mai posterioară, nervul 
abducens. : 

Aceasta a fost partea cea mai uşoară din disecţia orbitei; trecem acum la 
găsirea ganglionului ciliar cu ramurile lui şi după aceea a ramurilor oculornoto- 
rului. (Fig. 35). 

Ganglionul ciliar şi ramurile lui. Ganglionul este mic, iar ramurile lui 
sunt foarte subţiri şi ascunse de dreptul superior şi dreptul lateral. Îi vom de- 
scoperi uşor dacă vom cu precauţiune. Pentru aceasta secţionăm la mij- 
loc cei doi muşchi, am lateral şi dreptul a) iar capetele lor le 
răsfrângem (în special capătu terior al tului lateral). Ne apare o grăsime 
par e .- E reci petre şi perie cu direcţie obcarerai. mem 
sunt vase ciliare ; cu multă răbdare începem ridicarea lobulilor grăsoşi. E bine, 
ca îricepătorul să facă acest lucru numai cu pensa, studentul mai înaintat poate 
lucra şi cu scalpelul. Când în grăsime am dat, peste nişte firişoare subţiri, cu 
direcţie antero-posterioară, problema este rezolvată, căci aceste firişoare sunt 
nervii ciliari. Deşi extrem de fini, este imposibil, să nu-i găsim, dacă ne-am 
condus după regulile de mai sus, ajutându-ne şi de situaţia lor, pe partea late- 
rală a nervului optic, alături de vasele omonime. Pentru a-i putea urmări îna- 
poi, trebuie să răsfrângem bine dreptul lateral (detaliu foarte important) până la 
inelul tendinos al lui Zinn, tot astfel şi dreptul superior până în porţiunea poste- 
rioară ; cu această ocazie pe faţa inferioară a acestuia, se vede ramura lui ner- 
voasă, care provine din oculomotor. Acum locul este destul de larg, ca să 


Fig. 35. 1 Globul (bulbul) ocular; 2 muşchiul drept superior;. 3 glanda lacrimală; 4 muşchiul 

drept lateral ; 5 muşchiul drept superior ; 6 niuşchiul oblic superior ; 7 trohlea oblicului superior ; 8 

artera oftalmică ; 9 artera centrală a retinei; 10 arterele ciliare lungi posterioare ; 11 arterele ciliare 

scurte posterioare, 12 artera etmoidală posterioară ; 13 artera frontală; 14 artera şi nervul lacrimal; 

15 artera etmoidală anterioară ; 16 artera musculară superioară; 17 nervul optic; 18 nervul abdu- 

cens ; 19 ganglionul ciliar; 20 nervi ciliari din ganglion ; 21 nervul oculomotor (ramura superioară) ; 
22 nervul nazociliar ; 23 nervul frontal ; 24 nervi ciliari lungi 

examinăm ganglionul ciliar; el este încă ascuns de vasele oftalmice, pe care 
trebuie să le ridicăm cu precauţiune, pentru a-l găsi Atunci se vede, că are o 
formă patrulateră, că e situat pe faţa laterală a nervului optic, că de pe margi- 
nea lui anterioară pleacă ramurile ciliare ; iar la unghiurile lui posterioare vin 
două ramuri : una lungă şi fină din nazociliar şi alta scurtă şi groasă, ce poate 
fi condusă până la o ramură din oculomotor. (Dacă acum nu se vede bine acest 
lucru, nu insistăm, căci vom reveni imediat). 

În rezumat, pentru a găsi ganglionul ciliar, trebuie să tăiem muşchiul drept 
superior şi drept lateral, să le izolăm bine capetele posterioare şi să le răsfrân- 
gem înapoi (în special dreptul lateral, şi dacă nu se evidenţiază ganglionul, el 
trebuie chiar secţionat la inserţia sa posterioară). 

inte de a merge mai departe, trebuie să completăm disecţia nervilor ci- 
liari, care vin din nazociliar ; lucrul e foarte uşor, având nazociliarul disecat în 
totalitatea lui. 

Acum vom studia nervul oculomotor şi muşchii, pe care-i inervează. În gă- 
sirea lui, ne orientăm după ramura superioare, pe care el o trimite dreptului su- 
perior. Pentru. aceasta, ridicăm în sus capătul posterior al muşchiului drept 
superior şi pe faţa lui inferioară apare nervul, pe care noi îl urmărim înapoi pâ- 
nă la inelul tendinos al lui Zinn, în care pătrunde. Tăiem acest inel şi dăm de 
trunchiul oculomotorului, care se subdivide în două ramuri; pe cea superioară 
am găsit-o, acum ne interesează cea inferioară. Pentru a urmări această ramură, 
trebuie să lucrăm pe sub nervul optic, (pe care-l tragem şi-l fixăm cu cârlige 
înăuntru şi în sus) şi vedem, că din ea pleacă câte o ramură pentru muşchii: 
dreptul medial, dreptul inferior şi oblicul inferior; din aceasta din urmă, se ve- 
de ramura pentru ganglionul ciliar. 

Prepararea muşchilor drept medial şi drept inferior. După ce am disecat 
nervii, preparăm muşchii, pe care îi găsim foarte uşor ; greu este să-i disecăm 
complet, printre toate formațiunile orbitei, fără să stricăm nimic. 

pararea inserţiilor muşchilor în partea anterioară. Am terminat toată 
partea mai grea a disecţiei; ne rămân de văzut inserţiile anterioare ale oblicului 
superior, dreptului superior, ridicătorului pleoapei superioare şi oblicului inferior. 
Avem nevoie de o nouă lărgire a câmpului de lucru, ce se obţine prin ridicarea 
porțiunii anterioare a frontalului ; facem o primă secţiune la nivelul marginii late- 
rale a orbitei şi o a doua, cu ceva (foarte puţin) înăuntrul muşchiului oblic supe- 
rior. Porțiunea frontalului, care formează marginea superioară a bazei orbitei, poate 
fi răsfrântă înainte, ajutându-ne de scalpelul, care rade periostul de pe faţa inferioa- 
Tă a osului. Acum putem urmări bine inserţia ridicătorului pleoapei, putem vedea 
trohlea şi porţiunea reflectată a oblicului superior (această porţiune, deşi mare şi 
superficială, necesită oarecare atenţie în prepararea ei, căci este mascată de grăsi- 
me). A mai rămas în orbită artera ofialmică. În timpul disecţiei, o parte din ramu- 
rile ei au fost preparate, iar o parte au fost tăiate; prepararea ei completă, s-ar 
“putea face, numai pe o piesă specială şi după injecţia prealabilă ; acum putem însă 
să-i studiem raporturile şi restul ramurilor. Ca să o disecăm uşor, e bine a secţio- 
na o parte din muşchii şi nervii orbitei, bine înțeles, după ce au fost desenaţi. 

Ca să completăm disecţia orbitei, ne rămâne de evidenţiat muşchiul oblic 
inferior, al cărui nerv a fost găsit. El poate fi găsit şi prin partea superioară a 
orbitei, (ca pentru ceilalţi muşchi), mai uşor însă prin partea anterioară (prin ba- 
za orbitei). Întoarcem capul înainte, tăiem orbicularul picapelor şi conjunctiva 
pe partea inferioară a marginii orbitare şi ridicăm globul ocular în sus; în gră- 
sime, sub el apare oblicul inferior, al cărui nerv îl căutăm şi-l evidenţiem şi în 
partea aceasta. (Fig. 36). 

_la orice măcelărie (abator). 


De pe marginea anterioară a m. oblic inferior pleacă o prelungire ligamen- 

toasă, dependentă de capsula lui Tenon (vezi anexa la studiul orbitei). 
tot timpul disecţiei orbitei, trebuie să umblăm cu precauţiune continuă, 
pentru a nu tăia nervul subţire al lacrimalului. 

- Anexa la studiul orbitei. Disecţia de mai sus reprezintă strictul necesar 
pentru oricare student. Se pot însă studia şi alte formaţiuni. Astfel urmărind in- 
serţia ridicătorului pleoapei, se vede, că tendonul e tapetat pe faţa profundă de 
un strat muscular. 

Apoi se te înţelege capsula lui Tenon; pentru aceasta prindem cu o 
pensă globul (bulbul) ocular, iar cu alta căutăm să ridicăm o membrană, care se 
desprinde de pe el; aceasta este capsula lui Tenon. Ea poate fi uşor izolată de 
globul ocular ; evidenţiem în acelaşi timp tecile pe care ea le trimite: hilor şi 
prelungirile ligamentoase. Se începe cu aceea a oblicului inferior, fiind mai caracte- 
ristică (dacă nu a fost studiată o dată cu muşchiul); ea pleacă de pe oblicul infe- 


„rior şi se prinde pe peretele inferior al orbitei, în vecinătatea unghiului infero-lateral. 


Teaca dreptului lateral şi aceea a dreptului medial, se pot vedea trăgând globul 
ocular fie înăuntru, fie în afară. Cea a dreptului inferior se observă, trăgând 
ochiul în sus; cea a dreptului superior a fost tăiată, o dată cu ridicarea bolţii. 

După ce am isprăvit de studiat aceste prelungiri, se taie toţi muşchii la mij- 
loc şi se scoate globul ocular; acum se văd inserţiile muşchilor pe el şi modul 
de terminare a capsulei lui Tenon pe fundul de sac al conjunctivei. partea 
posterioară a orbitei putem studia inserţiile posterioare ale muşchilor şi inelul 
lui Zinn tăiat, dar care poate fi refăcut. 


De desenat: 1. Muşchii orbitei şi inelul lui Zinn. 2. Muşchii şi nervii orbitei. 3. Artera oftal- 
mică. 


DISECŢIA BULBULUI OCHIULUI 


Studiul ochiului se poate face chiar pe organul extras din cavitatea orbitară. 
Cum în interiorul lui se găsesc formaţiuni, unele foarte fine, altele alterate pe 
piesele din sală, e bine, ca studiul ochiului se fie precedat printr-un studiu a 
doi sau trei ochi de bou, organe mari, uşor de disecat, care se pot procura de 


Mușchiul drept medial 


: Capsula lui Tenon 


-  Muşchiul oblic interior 

Examenul suprafeţei exterioare. Examinând suprafaţa exterioară a organu- 
lui vedem dispoziţia generală a tunicii externe a ochiului, adică a tunicii fibroa- 
se ; se vede, că această tunică e compusă din două părţi cu totul diferite, una 
posterioară opacă, rezistentă, de culoare albă, iar alta anterioară, transparentă. 
Porțiunea posterioară poartă numele de sclerotică, porţiunea anterioară, poartă 
numele de cornee. Examinând sclerotica, se vede că prezintă pe suprafaţa ei, o 
serie de orificii vasculare ; în partea anterioară, unirea ei cu comnea determină 
formarea unei a cr, în numită limbul cornean. 

Secţiunea ochiului. Pentru ca să ne dăm seama de constituţia ochiului, 
propun două secţiuni : una ecuatorială, cealaltă sagitală. 

Secţiunea 1. Se face de-a lungul ecuatorului ocular (cercul perpendicular pe 
diametrul antero-posterior). Ea poate fi făcută succesiv, membrană cu membrană, 
sau secţionând dintr-o dată toate trei membranele învelitoare ale ochiului. În 
primul caz facem o incizie circulară, care să nu intereseze decât membrana fi- 
broasă ; pentru aceasta, se face cu scalpelul o mică secţiune în sclerotică, până 
la coroidă (care se recunoaşte după coloraţia sa neagră), şi apoi cu nişte foarfe- 
ce fine, se incizează sclerotica, circular. Această operaţiune e foarte delicată şi grea ; 
pe piesele vechi, ea nu reuşeşte totdeauna. După ce sclerotica a fost secţionată, 
cele două lambouri trebuiesc răsfrânte spre a se evidenția coroida, membrană 
caracterizată prin culoarea ei închisă. Se studiază dispoziţiunea generală a coroi- 
dei şi apoi se secţionează la fel ca sclerotica şi ca aceleaşi precauţiuni, punând 
în evidenţă retina ; după ce am studiat şi retina, o tăiem la fel; astfel că ochiul 
este împărţit în două segmente, unul anterior şi altul posterior. (fig. 36.) 

Aceste secţiuni succesive sunt foarte de făcut în sala de disecţie, ele 
trebuiesc încercate totuşi şi când n-au reuşit, putem pătrunde direct în ochi, sec- 
ționând toate trei membranele circular, dintr-o dată ; mai uşor aceasta se face pe 
organul prealabil congelat. În acest caz secţionarea se face cu ferăstrăul. Obţi- 
nem cele două segmente, pe care le examinăm aparte. În segmentul posterior se 
pot izola foarte uşor, cele trei membrane constitutive, lucrând dinăuntru în afară, 
aa, aceea cu retina, (dacă organul a fost congelat, aşteptăm să se dez- 

eţe). 

Scoaterea corpului vitros. Studiul coroidei în partea anterioară. În segmen- 
tul anterior al ochiului, se găseşte corpul vitros, pe care-l scoatem cu precauţiuni 
foarte mari, pentru a nu desprinde în acelaşi timp şi cristalinul, Se ved prin in- 
termediul retinei, care e foarte intim aplicată pe coroidă, ora serrata şi procese- 
le ciliare ; le studiem acum. 

Scoaterea cristalinului se face cu aceeaşi prudenţă ; în timpul ridicării lui se 
văd, plecând de pe corpul ciliar şi mergând la ecuatorul lui, nişte. fibre, ce con- 
stituiesc zonula ciliară a lui Zinn; această formaţiune o vom afla mai uşor 
printr-o preparaţie specială. După ce am ridicat corpul vitros şi sclerotica, putem 
vedea : irisul, camera anterioară cuprinsă între iris şi cornee şi la întîlnirea lor, 
unghiul iridlo-cornean. Repunând cristalinul la locul lui, ne facem o ideie asupra 
camerei posterioare, cuprinsă între iris şi cristalin. 

Scoaţerea segmentului anterior al coroidei. Acest timp se execută foarte 
uşor.. După ce l-am scos, îl întindem pe o planşă, cu faţa anterioară în sus. Se 
poate vedea acum, muşchiul ciliar înconjurând irisul, ca o bandă circulară. 

Studiul corneei şi al scleroticei. După disecţia succesivă a membranelor de 
mai sus, ne-a rămas numai sclerotica şi cornea, a.căror continuitate se poate 
constata acum. 

Secţiunea II. Această secţiune este antero-posterioară şi se face numai pe 


ochiul congelat. Examinând una din jumătăţi (după ce a fost lăsată puțin să se 

Fig. 37. 
1 sclerotica ; 2 corneea; 3 irisul; "1 pupila; 2 irisul; 3 procese cilia- 
4 cristalinul ; 5 procesele ciliare ; 6 re ; 4 sclerotica ; 5 coroida. 
zonula lui Zinn;. 7 camera ante- (Emisferul anterior văzut dinapoi.) 


rioară ; 8 camera posterioară , 9 co- 
roida ; 10 corpul vitros. 


dezgheţe) vedem : cornea, camera anterioară cu unghiul irido-cornean, apoi irisul, 
procesele ciliare şi cristalinul cu zonula lui Zinn. Între iris şi cristalin se găseşte ca- 
mera posterioară. Mergând mai înapoi găsim : corpul vitros, cele trei membrane ale 
ochiului, nervul optic (dacă a fost interesat prin secţiune. (Fig. 37)). 

Prepararea zonulei ciliare a lui Zinn. Prin secţiunile de mai sus, această 
formaţiune a fost găsită, însă demostrarea ei se poate face mai uşor pe un ochi 
de bou intact. 

Pentru aceasta, secţionăm pe partea anterioară cornea cu sclerotica în orice 
regiune. Prin buzele secţiunii incizăm şi irisul, apoi infundăm cristalinul în fun- 
dul ochiului. Zonula apare cu alcătuirea ei fibrilară, foarte caracteristică, întinsă 
de la procesele ciliare la cristalin. 


COMPLETAREA DISECŢIEI REGIUNII FOSEI INFRATEMPORALE 


Organele ce trebuiesc găsite : Muşchii pterigoidieni, artera maxilară cu ramurile, nervul man- 
dibular cu ramurile. 


Regiunea fosei intemestinotale a fost lucrată în parte; s-au văzut limitele ei 
(cuprinsă între ramura ibulei şi aripa laterală a apofizei pterigoide ; în sus 
mărginită de faţa infrat rală a aripei mari, iar înainte de tuberozitatea maxilei) 
şi o din conţinut. Nu s-a terminat atunci disecţia, din cauza că prepararea 
completă cere anumite manipulări, care se fac greu pe capul e trebui să 
găsim acum cei doi muşchi pterigoidieni, nervul alveolar şi nervul [i gual. + 
Prepararea arterei şi nervului alveolar. Aceste organe sunt ascunse în ca- 
nalul alveolar al mandibulei ; ca să le evidenţiem, trebuie să deschidem acest 
canal ; operaţiunea este dintre cele mai grele, căci într-adevăr lama osoasă ex- 
temă a mandibulei este foarte groasă şi se perforează greu cu dalta şi ciocanul. 
Metoda cea mai comodă, pe care practica mi-a arătat-o este următoarea: cu- 
răţim  mandibula de toate inserţiile musculare până la gaura mentală, unde pu- 
nem în evidență mănunchiul mental (lac nu l-am evidenţiat cu ocazia disecţiei 
muşchilor feţei) ; prin urmare pe osul gol (insist asupra acestui cuvânt), pe care 

“ zontală, trecem la mie 


nu se vede, decât gaura şi mănunchiul mentonier, vom începe evidenţierea cana- 
lului alveolar. Ne amintim din osteologie direcţia lui şi o năm pe os. De-a 
lungul ramurii orizontale a desenului, tragem cu vârful scalpelului două paralele, 
depărtate între ele de 2— 3 mm. Pe aceste paralele, trebuie să ferăstruim cu un 
ferăstrău mic, până ce vom tăia lama extemă a osului; apoi cu dalta şi cioca- 
nul vom ridica porţiunea din tabla externă, care se află cuprinsă între cele două 
secţiuni paralele ; lucrul se face uşor. Sub tabla externă dăm de ţesut. spongios, 
care canalul ; cu dalta şi ciocanul îl distrugem pentru a evidenția 
nervul şi artera. După ce am pa astfel la găsirea nervului în porţiunea ori- 

| ui în poijiinca verticală. Această preparare se fa- 
ce la fel, adică o începem cu ferăstrăul şi o terminăm cu dalta şi ciocanul. S-a 
mai propus găurirea osului cu un perforator, cu care se fac mai multe orificii 
de-a lungul traiectului canalului osos Și care sunt unite apoi prin secţiuni, făcute 
cu dalta şi cioeanul, deschizând canalul. (Fig. 38). 

Prepararea nervului lingual. Nervul lingual se găseşte situat înaintea pre- 
cedentului ; spre a-l evidenția, trebuie să scoatem cu dalta şi ciocanul toată por- 
ori din ramura mandibulei, Situată înaintea şanţului nervului alveolar. 

idicând cu precauţiune acea poftuae osoasă, ne apare nervul lingual. 

Studiul muşchilor pterigoidieni. După ce aceste organe au fost studiate, 
căutăm în fundul regiunii muşchii pterigoidieni ; cel intem e vizibil numai în 
parte, pe când cel extern aproape în totalitate. 


Fig. 38. 1 nervul alveolar inferior; 2 ramuri alveolare ; 3 mănunchiul mental; 4 ramură incisivă. 


Secţiunea muşchiului pterigoidian lateral. După ce s-au desenat muşchii 
cu raporturile lor, se face această secţiune de-a lungul nervului alveolar şi lin- 
ual. Putem găsi ramura nervoasă a pterigoidianului lateral şi anastomoza dintre 
ingual şi nervul coarda timpanului, ramură destul de groasă, din facial. De ase- 
meni putem vedea bine raporturile dintre cei doi pterigoidieni şi urmări ramurile 
nervului mandibular, aproape de trunchiul nervos. Cu modul acesta, tot conţinu- 
tul fosei (cei doi muşchi pterigoidieni, artera maxilară şi nervul mandibular) a 
fost preparat. Din nerv s-au preparat toate ramurile (auriculo-temporal, masete- 
rin, bucal, temporal profund mijlociu, lingual şi alveolar). 


De desenat: 1. Muşchii limbii, nervul hipoglos, lingual, vasele linguale, glanda sublinguală şi 
submandibulară. 

LIMBA 


Organele ce trebuiesc găsite : Muşchii limbii, nervul hipoglos, lingual, vasele linguale, glanda 
sublinguală şi submandibulară. 


Studiul vestibulului gurii şi al dinţilor. Înainte de a începe studiul propriu 
zis al limbii, este indicat să studiem vestibulul gurii, adică acea parte a gurii, 
care e situată înaintea şi înafara arcadelor dentăre. Se depărtează cele două ar- 
cade, lucru greu de făcut, dar posibil cu oarecare efort ; se studiază dinţii în si- 
tuaţia lor respectivă pe arcade şi se extrag ca să se precizeze caracterele lor 
distinctive. 

Trecem apoi la disecţia limbii, care nu e grea, dar care are dezavantajul, că 
fiind făcută la urmă, pe o piesă prea mult lucrată, dezorientează pe student. 

Repetarea regiunii suprahioidiene. Revedem încă o dată regiunea supra- 
hioidiană, cu care limba are strânse legături ; căutăm nervul hipoglos, muşchiul 
milo-hioidian şi nervul milo-hioidian, care au fost deja disecăţi. Insist asupra 
nervilor milo-hioidian şi hipoglos, ei fiind, de mare importanţă în disecţia regiu- 
nii. 

Secţiunea osoasă. Pentru a evidenția bine limba, trebuie să facem. două sec- 
ţiuni osoase. Prima este situată lateral de incisivi, iar a doua în partea inferioară 
a ramurii ascendente a mandibulei, prealabil curăţită de toate inserţiile osoase 
(pentru disecţia nervului mandibular). 

Aceste incizii osoase, nu prezintă nici o greutate ; numai fixarea craniului 
în timpul ferăstruirii este grea; de aceea craniul va fi întors astfel, încât baza 
lui să repauzeze pe un plan rezistent. Mandibula priveşte acum în sus şi e spri- 
jinită de faţă. Secţiunea merge de la marginea inferioară a mandibulei, la margi- 
nea alveolară. După ce secţiunile au fost făcute, căutăm să răsturnăm în afară 
porţiunea osoasă secţionată ; se opun la aceasta resturi din muşchii feţii şi mu- 
cuosa gingivală. Tăiem muşchii feţii şi cu un cleşte prindem porţiunea mandi- 
bulei, care trebuie răsturnată ; atunci ne apare şanțul gingival; incizăm mucoasa 
cu îngrijire şi acum putem răsturna porţiunea secţionată a osului ; ea rămâne le- 
gată prin milo-hioidian şi prin digastric. (Fig. 39). . 

tudiul lojii sublinguale şi al conţinutului ei. Dacă preparaţia a fost “făcu- 
tă după modul arătat, iar porţiunea din maridibulă dată în jos, se poate înţelege 
constituţia lojei sublinguale. Ea are patru pereţi: un perete superior format de 
mucoasă ; un perete inferior format de muşchiul milo-hioidian ; un perete medial 
format de muşchii genio-glos şi hio-glos ; un perete lateral format de os (foseta 
sublinguală). S-a văzut că pentru răsfrângerea porțiunii osoase a mandibulei, a 
fost nevoie de secţiunea mucoasei bucale, deci peretele superior e format de 
această mucoasă. În jos se găseşte un muşchi, de care atârnă segmentul osos şi 
care constitue peretele inferior al lojei; e muşchiul milo-hioidian. Peretele late- 
ral 'e format de os; peretele medial nu e vizibil acum, ci numai după scoaterea 
glandei sublinguale ; el e format de muşchiul genio-glos şi hio-glos. 

Studiul conţinutului lojii. Deşi acest conţinut e format dintr-un număr re- 
dus de organe (glanda sublinguală, o prelungire din glanda submandibulară, ca- : 
nalul lui Warton, vene şi nervi), dispoziţiunea lor fiind însă, complexă, necesită 
multă atenţie pentru înţelegere. Se începe prin căutarea nervului lingual, foarte 
uşor de preparat, fiind voluminos şi superficial, situat imediat sub mucoasă. Di- 
secţia lui trebuie urmărită cu prudenţă, căci din el pleacă o ramură, care perfo- 
rând sau înconjurând fasciculele posterioare ale muşchiului milo-hioidian, se 
anastomozează cu nervul milo-hioidian (această anastomoză uneori lipseşte). 

Nervul trebuie urmărit până unde trece pe faţa medială a glandei sublinguale. 
După aceea, elevul trebuie să vadă prelungirea glandei submandibulare, care din 
regiunea submandibulară trece în cea sublinguală. Cu această ocazie se poate 
căuta micul ganglion nervos submandibular. Acest ganglion e situat între nervul 
lingual, care e deasupra şi glanda submandibulară, care e dedesubt; dacă tra- 
gem în sens invers, căutând a depărta glanda de nerv, ne apar nişte firişoare, 
care din nerv merg la glandă ; disociindu-le cu prudenţă, găsim printre ele gan- 
glionul nervos. După ce ganglionul a fost evidenţiat trebuie căutat ductul lui 
Warton, care însoţeşte prelungirea glandei şi care trebuie urmărit ca şi nervul 
lingual, până unde trece pe faţa profundă a glandei sublinguale. După ce aceste 
organe, cu traiectul lor complex, au fost înţelese, se disecă faţa medială a glan- 
dei, separând-o de peretele medial al lojei ; cu această ocazie se vede cum între 
glandă şi peretele lojei trec: nervul lingual, canalul lui Warton şi vasele sublin- 
guale. Insist foarte mult asupra acestor organe, cu o dispoziţiune complexă şi în 
special asupra legăturii dintre loja submandibulară şi cea sublinguală. 

Fig. 39. 1 glanda sublinguală ; 2 prelungirea glandei submandibulare ; 3 canalul lui Warton; 4 ar- 

tera. sublinguală ; 5 nervul alveolar inferior ; 6. nervul lingual ; 7 nervul milo-hioidianului ; 8 ana- 

stomoza dintre lingual şi nervul milo-hioidianului ; 9 ramuri. glandulare ; 10 nervul bucal; 11 cana- 

lul parotidian al lui Stenon; 12 muşchiul buccinator; 13 mușchiul pterigoidian medial; 14 articula- 
ţia temporo-mandibulară. 

Căutarea anastomozei dintre lingual şi hipoglos ; prepararea muşchiului 
genio-hioidian. Se răsfrânge complet porţiunea secţionată din mandibulă şi pen- 
tru aceasta se taie muşchiul milo-hioidian în dreptul secţiunii osoase anterioare. 
Se poate separa foarte uşor muşchiul genio-hioidian de milo-hioidian şi se înţe- 
leg raporturile, destul de complicate ale acestor doi muşchi. Examinăm apoi 
nervul hipoglos şi urmărim ramura nervoasă, pe care.o trimite muşchiului ge- 
nio-hioidian ; iar în urmă se caută anastomoza dintre lingual şi hipoglos. Cu o 
pensă se prinde hipoglosul, cu alta lingualul şi căutând a-i separa în direcţie 
opusă, se vede anastomoza dintre aceşti doi nervi. (Fig. 40). 

Prepararea muşchilor limbii. Muşchii sunt: genio-glos, hio-glos, stilo- 
glos, cei doi longitudinali, transversul şi verticalul limbii. 

În afară de aceşti muşchi, mai sunt unii, ce vin de la organele vecine: pa- 
lato-glos, faringo-glos şi amigdalo-glos. 

Muşchii limbii mai pot fi împărţiţi în: intrinseci şi extrinseci. 


Fig. 40. 1 limba; 2 ramura mandibulei; 3 muşchiul genio-glos ; 4 mușchiul genio-hioidian ; 5 muş- 

chiul milo-hioidian; 6 muşchiul hio-glos; 7 muşchiul pterigoidian intern, 8 nervul alveolar inferior ; 

9 nervul lingual ; 10 nervul milo-hioidianului (secţionat); 11 anastomoza lingualului cu nervul milo- 
hioidianului (secţionată) ; 12 nervul hipoglos. 


Cu disecţia formațiunilor precedente, am isprăvit disecţia grea a regiunii; 
acum trecem la meta: Se face şi de partea opusă, secţiunea osoasă în afara 
incisivilor, despărţind din corpul mandibulei un segment -osos median,. de care 
atârnă toată limba. Pentru a lucra complet toţi muşchii limbii, se impune să 
scoatem întreaga mandibulă, deci şi ramura ei ascendentă (vezi câteva sfaturi 
practice). Nu sfătuiesc să se facă acum această preparare, căci se strică articula- 
ţia temporo-mandibulară şi muşchiul pterigoidian medial, care n-a fost încă stu- 
diat; ne mulţumim deocamdată să vedem muşchii şi raporturile lor, rămânând 

să studiem ulterior, inserţiile. Muşchii se evidenţiază uşor la originea lor în in- 
teriorul limbii, însă se disecă greu şi mai mult artificial. Muşchii limbii se lu- 
crează pe partea opusă părţii, ce se disecă. Segmentul mijlociu al mandibulei 
este tras mult înainte şi fixat; o dată cu el, limba întreagă e trasă în afară. Se 
începe cu muşchiul genio-glos, care e urmărit de la inserţiile de pe spina men- 
tonieră, până la limbă. Se trece apoi la stâlpul anterior al vălului palatin, sub 
mucoasa căruia se găseşte muşchiul palaro-glos ; înapoia lui se văd nişte fibre 
musculare, ce pleacă de la amigdală şi formează muşchiul amigdalo-glos. Muş- 
chiul hio-glos se găseşte uşor, dacă ştim că porţiunea orizontală a nervului hi- 
poglos repauzează pe el şi-i trimete o ramură. (Fig. 41). 

Ca să-l evidenţiem complet, tragem osul hioid în jos, muşchiul se întinde 
şi-l putem diseca ; când îl examinăm, observăm că uneori e compus din două 
porţiuni : cerato-glos şi bazio-glos ; iar alteori e unic. La partea anterioară a 
hio-glosului, se văd nişte fibre aproape perpendiculare pe direcţia fibrelor lui ; 
urmărindu-le înapoi, le vedem formând un muşchi, ce nu poate fi condus acum 
până la inserţia lui posterioară, din cauza prezenţei ramurii mandibulei ; este 

Fig. 41. 1 limba ; 2 nervul gloso-faringian ; 3 nervul hipoglos; 4 muşchiul stilo-hioidian ; 5 porţiu- 

nea posterioară a digastricului; 6 muşchiul stilo-faringian; 7 muşchiul stilo-glos; 8 muşchiul hio- 

glos ; 9 muşchiul longitudinal inferior; 10 muşchiul genio-glos; 11 muşchiul genio-hioidian; 12 
nervul genio-hioidianului ; 13 muşchiul milo-hioidian. 


muşchiul stilo-glos ; inserţia lui a fost văzută la prepararea difragmului stilian. 
Muşchiul stilo-glos poate fi urmărit uşor pe laturile limbii, până la vârful ei. 
Lingualul inferior se poate diseca şi vedea destul de bine chiar de acum, dar 
elevii nu-şi prea dau osteneala să-l lucreze, mulţumindu-se să-l confunde cu sti- 
lo-glosul. EI este situat sub stilo-glos şi se găseşte uşor când acesta este disecat 
până la limbă, căci între ei există un plan separativ, care permite izolarea; 
greutatea preparării lui constă în faptul că e acoperit de stilo-glos şi de hio-glos; 
spre a-l evidenția complet, trebuie să se secţioneze hio-glosul, lucru ce vom fa- 
ce imediat. Longitudinalul superior poate fi urmărit, dacă ridicăm mucoasa de 
pe dosul limbii; prepararea lui e grea din cauza aderenţei mucoasei. Şi pentru 
că trebuie să studiem mai întâi conformaţia feţei dorsale a limbei şi V-ul lin- 
gual, sfătuesc ca disecţia lui să fie lăsată la urmă. Dacă întoarcem capul pe păr- 
ile laterale, vedem, pe sub tendonul digastricului şi al stilo-hioidianului, nişte 

- la limbă, e o preparaţie foarte uşoară. 


fascicule, ce pleacă de la constrictorul superior la limbă ; este muşchiul faringo- 
os. 

Ș Toate formațiunile disecate până acum vor fi desenate, căci de acum vom 
face secţiuni musculare şi vom strica raporturile. Se taie muşchiul hio-glos . la 
mijlocul său, între osul hioid şi limbă, perpendicular pe direcţia fibrelor lui, iar 
cele două lambouri musculare se dau în sus şi în jos. Ne apare artera linguală ; 
ne mulţumim deocamdată să ne fixăm în minte, că găsirea ei e legată de tăie- 
rea muşchiului hio-glos. Acum putem studia dispoziţiunea muşchiului longitudi- 
nal inferior ; tot acum se văd ramurile nervului hipoglos, pătrunzând în limbă. 
După ce am înțeles ramurile hipoglosului, putem diseca artera linguală până în 
vârful limbii (tăind, bine înţeles, nervi şi muşchi). Din ea se văd plecând ramuri 
pentru, faţa dorsală a limbii. 


De desenat: 1. Loja sublinguală. 2. Conţinutul lojii. 3 Muşchii limbii. 4 Nervii limbii. 5. Ar- 
tera linguală. 


Completarea disecţiei nervului gloso-faringian. Înainte de a trece la pre- 
pararea acestui nerv, facem o recapitulare a diferitelor organe deja evidenţiate. 
Se revăd prealabil organele lojii retrostiliene şi se recunoaşte nervul gloso-farin- 
gian (Care a fost în parte disecat). Prinzând nervul cu pensa şi trăgând de el 
înapoi, îl putem urmări până la cotul, pe care-l face înăuntru ; din el se prepa- 
ră, ramurile carotidiene, faringiene şi tonsilare, dacă nu au fost încă găsite. Mai jos 
observăm, că se Aiapiiăi părăseşte faţa posterioară a muşchiuluii stilo-farin- 
gian, pentru a trece pe faţa lui laterală şi apoi se angajează între acest muşchi şi 
muşchiul stilo-glos, care a fost preparat atât la limbă cât şi pe apofiza stiloidă. 

Ramurile nervului gloso-faringian pentm muşchiul szilo-faringian şi _stilo- 
glos au fost deja preparate. Să nu uităm, că ramura muşchiului stilo-glos traver- 
sează adesea muşchiul stilo-faringian, pentru a merge la stilo-glos, aşa că 
trebuie să urmărim mai întâi toate ramurile, ce merg la stilo-faringian şi să ve- 
dem dacă una din ele nu-l străbate numai, spre a se termina în stilo-glos. 

Conducerea disecţiei muşchiului stilo-gloa şi a nervului gloso-faringian până 

ntoarcem capul pe partea laterală şi 
tăind digastricul, stilo-hioidianul şi artera carotidă externă, ce-l ascund, urmărim 
muşchiul până la limbă; în acelaşi mod disecăm şi nervul care e situat ceva 
mai înainte. Această preparaţie se face pe sub ramura mandibulei, care trebuie 
resfântă lateral. 

Tăiem apoi organele, care iau parte la formarea diafragmului stilian şi le 
dăm la o parte ; ne apare loja prestiliană, care nu e altceva decât loja fosei in- 
fratemporale ; în ea se vede muşchiul pterigoidian medial ale cărui inserţii şi ra- 
porturi pot fi bine studiate. Acum ne putem face o ideie precisă despre spaţiul 
mandibulo-faringian, spaţiul cuprins între faringe şi ramura mandibulei, în care 
se găsesc cele două loji, retro-stiliană îi pro stiai, separate prin diafragmul 
stilian. Examinând încă o dată regiunea infratemporală se înţelege, chiar fără a 
tăia pterigoidianul medial, că înaintea lui sunt ramurile nervului maxilar (lin- 
gual, alveolar, auricular, temporal şi bucal) şi artera maxilară. Prin urmare în re- 
giunea prestiliană (egală cu cea infratemporală) se găsesc cei doi muşchi 
imi ramurile nervului mandibular şi artera maxilară. Această chestiu- 
ne este una dintre cele mai complexe. 

Completarea studiului limbii şi al laringelui. Acum putem completa ce 
ne-a rămas de studiat din formațiunile laringelui, adică conformaţia interioară şi 


articulațiile lui. Este incontestabil, că pe o piesă aşa de mult lucrată, nu se va 

putea vedea cu aceaşi limpezime, ca pe o piesă specială ; dar conform planului 
propus, elevul va trebui să scoată maximum de folos posibil din piesa sa. 

Scoaterea limbii şi a laringelui. Scoaterea limbii şi a laringelui e foarte 
uşurată, prin tăierea prealabilă aproape a tuturor legăturilor acestor organe; au 
mai rămas stâlpii anteriori ai vălului palatin care trebuiesc tăiaţi cu foarfecele ; 
organele scoase vor fi fixate cu ace pe o planşetă. 

Conformaţia exterioară a limbii. Se studiază conformaţia exterioară a limbii 
şi în special faţa dorsală, care e cea mai caracteristică (dacă mucoasa nu a fost 
ridicată la studiul limbii). Se vede V-ul lingual, format din papile circumvalate ; 
înaintea lui se găseşte un şanţ median, la care vin rândurile de papile (fungifor- 
me, filiforme, foliate şi hemisferice) ; înapoia V-ului lingual, se văd: şanţul ter- 
minal cu gaura oarbă iar mai înapoi, între limbă şi epiglotă, plicele 
gloso-epiglotice şi fosetele gloso-epiglotice. 

Studiul muşchilor în limbă. Înainte de a se îndepărta mucoasa se observă 
atent amigdala linguală, apoi se poate ridica mucoasa de pe faţa dorsală ; lucrul 
e foarte greu, căci ea este foarte aderentă; dedesubtul ei se găseşte muşchiul 
longitudinal superior. Se întoarce limba cu faţa dorsală în jos, şi se studiază 
muşchiul longitudinal inferior, hio-glosul şi genio-glosul până la inserţiile lor; 
se secţionează limba transversal, se văd fibrele muşchiului transvers al limbii 
(Fig. 42). Sfătuiesc pe cine vrea să facă lucrul complet să vadă şi membrana 
gloso-hioidiană, uşor de pus în evidenţă. Se ridică muşchiul longitudinal supe- 
rior, în porţiunea lui posterioară ; sub el apare această membrană. Se face apoi 
o incizie paramediană în limbă ; se curăţă cu precauţiune diferitele fibre muscu- 
lare până la linia mediană şi astfel se prepară septul lingual. 

Trecem acum la completarea studiului laringelui. 

Articulațiile laringelui. Reconstruim laringele (plăcile cartilagiului tiroid au 
fost tăiate) şi repetăm încă o dată datele privitoare la laringe. Găsim membrana 
crico-tiroidiană, ridicând muşchiul cricotiroidian ; între tiroid şi hioid se găseşte 
membrana tiro-hioidiană. Preparăm apoi articulaţiunea . crico-tiroidiană (dintre 
cornul tiroidului şi cricoid). Se întoarce apoi laringele pe partea posterioară, se 
„curăţă de muşchiul crico-aritenoidian posterior, ari-aritenoidian, se ridică plicele 


Fig. 42. 1 mucoasa linguală ; 2 muşchiul longitudinal! superior; 3 muşchiul transvers ; 4 muşchiul lon- 
gitudinal inferior ; 5 muşchiul genio-hioidian ; 6 muşchiul milo-hioidian ; 7 septul lingual ; 8 artera lin- 
guală ; 9 glanda sublinguală. De o parte şi de alta a septului lingual se află muşchiul genio-glos. 

ariteno-apiglotice şi ne apar articulațiile crico-aritenoidiene, ligamentul  tiro-epi- 
glotic şi cartilagiile aritenoide. Se disecă mucoasa în jos, de-a lungul marginilor 
cartilagiului epiglotic. 

Conformaţia interioară a laringelui. După ce aceste formaţiuni au fost 
evidenţiate, se ia în mâna stângă laringele refăcut, ţinându-l cu faţa anterioară 
în jos. Introducem foarfecele şi tăiem faţa posterioară a laringeului (lama crico- 
idiană) şi a traheei pe linia mediană. Despărţind acum cele două jumătăţi ale 
conductului laringo-traheal, ne apare configuraţia internă. La laringe se vede 
ventriculul laringean cu plicele vocale ; se studiază şi apoi se prepară formaţiu- 
nile plicelor vocale, ridicând mucoasa. În plica vocală găsim un ligament numit 
ligament vocal şi un muşchi, (muşchiul vocal); în plica ventriculară, situată su- 
perior, se găseşte un ligament ventricular. 


4 A Plica ventriculară 

i y -  Ventriculul laringelui 
Cartilagiul tiroid PA pi ata a —-  Plica vocală 
(aripa) ) ş 


-... Traheea 


Fig. 43. 


Prepararea cartilagiilor laringelui. Dacă vrem să fim şi mai compleţi, dez- 
articulăm  cartilagiile aritenoide şi studiem apofizele lui aşa de importante în 
funcţia laringelui ; putem scoate cricoidul şi deşi tăiat, să-i redăm forma ; mai 
putem diseca şi studia forma cartilagiilor traheei. 


NERVUL MAXILAR ; TERMINAREA PREPARĂRII NERVULUI 
MANDIBULAR ; FOSA PTERIGO-MAXILARĂ (PTERIGO-PALATINĂ) 


Nervul maxilar este a doua ramură a trigemenului (celelalte două sunt: 
nervul oftalmic şi mandibular). Nervul maxilar plecând din ganglionul lui Gas- 
ser, trece prin gaura rotundă străbate fosa pterigo-maxilară şi prin fisura orbitală 
inferioară intră în orbită ; în orbită urmează traiectul canalului suborbitar (pere- 
tele inferior al orbitei) şi prin gaura suborbitară iese la faţă (mănunchiul subor- 

bitar).  Nervul maxilar se prepară uşor în cavitatea lui Meckel (de pe stâncă). E 
suficient să ridicăm dura mater, care acoperă această cavitate spre a găsi ganglionul 
lui Gasser, din care se pot urmări cele trei mari ramuri. De asemenea nervul maxi- 
lar se prepară lesne în orbită, deschizând, prin uşoare lovituri de ciocan, canalul 
suborbitar. Ca să-l evidenţiem în tot traiectul lui intra-orbitar, până la mănunchiul 
suborbitar, va trebui să ridicăm partea inferioară a aditusului orbitar (baza orbitei), 
pe sub care nervul trece spre a ieşi la faţă; operaţiunea e mai grea şi se execută 
tot cu dalta şi ciocanul. Rămâne acum să preparăm nervul înapoi, între orbită şi 
gaura rotundă, în traiectul lui prin fosa pterigopalatină. 

Pentru aceasta va trebui, cu dalta şi ciocanul să ridicăm plafonul fosei pte- 
rigo-palatine şi infratemporale (faţa infra-temporală şi sfeno-maxilară a aripei 
mari) ; vom evidenția și nervul mandibular în fosa infratemporală. Operația se 
face din interiorul craniului, având continuu drept reper, intrarea nervului maxi- 
lar în gaura rotundă şi a mandibularului, în gaura ovală. (Fig. 44.) 

Fig. 44. 1 ganglionul lui Gasser; 2 nervul oftalmic; 3 nervul mandibular; 4 nervul maxilar; 5 
mănunchiul suborbitar ; 6 ramura orbitară ; 7 nervii alveolari posteriori; 8 ganglionul pterigo-pala- 
tin ; 9 artera maxilară ; 10 artera suborbitară. 


Secţiunea osoasă va avea forma unui patrulater, cu o margine medială situată imediat înafara 
şanțurilor cavernoase, cu marginea posterioară înaintea găurii ovale, cu cea laterală la unirea porțiunii 
verticale, cu cea orizontală a etajului mijlociu; cât despre marginea anterioară ea a fost: deja tăiată. 
Dacă am vrea să ridicăm acest patrulater osos dintr-o dată, riscăm să tăiem nervul; de aceea lucrăm 
în doi timpi. Primul timp constă în ridicarea porțiunii osoase situate înaintea găurii rotunde (pentru a 
proteja nervul maxilar), al doilea timp în scoaterea restului porțiunii osoase (dinaintea găurii ovale). 

Vom examina prealabil în craniu, gaura rotundă prin care pătrunde nervul maxilar şi gaura 
ovală, pe unde pătrunde nervul mandibular ; acestea vor forma, am spus, reperuri foarte importante 
în secţiunea osoasă. Prin urmare, cu dalta şi ciocanul ridicăm porţiunea segmentului osos, situat 
înaintea găurii rotunde ; această operaţiune nu este grea, dar cere atenţie. Acum putem urmări ma- 
xilarul în totalitatea lui. Cine e curios, poate vedea de pe acum ganglionul pterigo-palatin pe partea 
medială, dar e mai comod să-l căutăm la urmă. Vom lua din nou dalta şi ciocanul şi servindu-ne 
ca reper de cei doi nervi, unul deja disecat, (maxilarul) celălalt mascat încă de os, dar evidenţiat 
la intrarea lui în gaura ovală, vom completa secţiunea osoasă înaintea găurii ovale. 

După ce am pătruns astfel în fosa infratemporală şi pterigo-palatină, ca să 
avem un acces şi mai mare, vom ridica toată porţiunea laterală a craniului si- 
tuată deasupra arcadei zigomatice. Facem această preparaţie în modul următor : 
cu ferăstrăul ducem o secţiune osoasă verticală preauriculară până la marginea 
superioară a arcadei zigomatice (sau restul din ea) şi o altă secţiune orizontală 
la nivelul crestei infratemporale, tăind şi din osul zigomatic. 

Prepararea arterei maxilare. Înainte de a începe studiul şi prepararea ner- 
vilor, e bine să disecăm artera maxilară la care trebuie să vedem ramura subor- 
bitară, intrând împreună cu nervul în gaura suborbitară şi artera alveolară 
postero-superioară mergând în partea posterioară a zigomaticului. Putem urmări 
terminarea arterei până la intrarea ei în gaura sfenopalatină şi putem vedea pă- 
trunzând în craniu, două ramuri foarte subţiri (a. canalului pterigoidian şi a. 
pterigo-palatină). 

Prepararea nervului maxilar. Dacă ridicăm uşor în sus nervul maxilar ve- 
dem plecând din el nişte ramuri fine ; unele mai lungi, merg spre tuberozitatea 
maxilei şi pe faţa lui posterioară, în care pătrund; sunt nervii dentari posteriori, 
care pot fi urmăriţi până la intrarea lor în os (tuberozitatea maxilarului) ; ca să-i 
disecăm mai uşor, trebuie să tăiem artera maxilară ale cărei flexuozităţi se între- 
taie cu ramurile nervoase dentare şi să curăţim regiunea de muşchiul pterigoi- - 
dian lateral. Ne reamintim că ramura anastomotică a nervului maxilar cu 
lacrimalul, o altă ramură a maxilarului (de fapt a ramurii lui orbitare) a fost gă- 
sită, iar dacă se examinează, ridicându-se nervul în sus, în porţiunea sa ante- 
rioară (din partea anterioară a orbitei), se vede. plecând din nervul maxilar o 
ramură dentară anterioară, ce poate fi urmărită prin osul maxilar până la inci- 
sivi. După acestea ţinând nervul în sus, căutăm nişte ramuri mici, care pleacă 
de pe faţa lui medială şi se pierd într-un ganglion, ce se numeşte pterigo-pala- - 
îin Am observat pentru ce elevii nu văd mai niciodată ganglionul pterigo-pala- 
tin, deşi întotdeauna găsesc ramurile care merg la el; ganglionul care e situat la 
oarecare distanţă înapoia tuberozităţii maxilei, e mascat de acest segment osos, 
a cărui porţiune superioară trebuie ridicată cu dalta şi ciocanul. Pe de altă parte 
artera pterigo-palatină, care nu e altceva decât terminația maxilarei, trece înain- 
tea lui. Trebuie să secţionăm cu prudenţă această arteră şi înapoia ei se vede 
ganglionul cu ramurile nervoase, ce pleacă din el; uneori e nevoie să ridicăm 
şi din apofiza pterigoidă (porţiunea superioară). (Fig. 44.) 

rezumat, ganglionul pterigo-palatin se găseşte urmărind ramurile proveni- 
te din nervul maxilar, înapoia tuberozităţii maxilei şi a arterei pterigo-palatine, 
care-l maschează ; din ganglion nu se evidenţiază acum decât ramurile lui afe- 
rente (rădăcinile) provenite din nervul maxilar. O altă rădăcină, nervul canalului 
pterigoidian, e posterioară şi poate fi văzută. Urmărirea ei prin canalul pterigoi- 
dian, se va face după prepararea nervului mandibular. . 

'Terminarea preparării nervului mandibular. Căutăm acum şi nervul man- 
dibular, în drumul lui prin fosa zigomatică. Mergem la gaura ovală care a fost 
deja deschisă prin inciziunea osoasă, sau dacă nu, o deschidem acum cu dalta 
şi ciocanul ; apoi urmărim nervul prin fosă, până se împarte în ramurile lui, ca- 
re pot fi şi ele disecate în traiectul prin fosă. Acum trebuie găsit ganglionul 
otic şi ramura pterigoidianului intern. Acest ganglion se vede uşor, dacă se ţine 
seamă de anumite consideraţiuni anatomice ; mai întâi trebuie să ne reamintim, 
că el e profund situat între peristafilinul extern şi nervul mandibular ; în al doi- 
lea rând trebuie reamintit, că el se află situat de-a lungul ramurii nervoase a 
pterigoidianului medial şi a peristafilinului extem. De aceea, mai întâi vor trebui 
găsite aceste două ramuri ; pentru aceasta ne uităm în fundul regiunii, unde ve- 

Fig. 45. 1 artera maxilară ; 2 ganglionul lui Gasser ; 3 nervul maxilar ; 4 nervul alveolar inferior ; 5 
nervul lingual ; 6 nervul bucal; 7 nervul mascterin; 8 nervul auriculo-temporal; 9 nervul coarda 
timpanului ; 10 ganglionul otic. 


dem muşchiul peristafilin extern ; de-a lungul marginii lui posterioare, se găseşte 
nervul care urmărit în sus, ne duce la ramura principală a pterigoidianului me- 
dial; o dată ce am găsit acest nerv, avem primul reper; tăiem apoi ramura al- 
veolară şi linguală, iar capetele lor superioare le ridicăm în sus şi pe faţa 
profundă a acestor capete nervoase în spaţiul unghiular dintre ele, conduşi de 
ramura nervoasă a pterigoidianului, ajungem la ganglion. Mai există un mod de 
a prepara ganglionul otic, fără secţiunea nervilor alveolari şi lingual, dar pentru 
aceasta, e nevoie să facem secţiunea paramediană a craniului (vezi câteva sfatu- 
ri practice). E bine ca unul din elevi să-l prepare după o metodă, iar celălalt 
după altă metodă. 


De desenat: 1. Nervul maxilar. 2. Nervul mandibular. 

Urmărirea nervului canalului pterigoidian. Nervul canalului pterigoidian, care străbate canalul 
pterigoidian, de pe baza apofizei pterigoide, este un nerv destul de voluminos, format din unirea a 
trei ramuri nervoase: marele pietros superficial (din facial), micul pietros profund (din. gloso-farin- 
gian) şi o ramură simpatică (din plexul carotidian). Ca să-l evidenţiem, va trebui cu dalta şi cioca- 
nul să ridicăm peretele lateral al canalului pterigoidian. Aceasta preparaţie se face dinainte înapoi, 
conducându-ne de porţiunea nervului deja preparată (la ganglion). 


Secţiunea paramediană a capului. Completarea disecţiei capului. După 
ce am disecat capul aproape în întregime, trebuie să facem o secţiune sagitală, 
care să-l împartă în două părţi. Cu ajutorul acestei secţiuni, se evidenţiază for- 
maţiuni foarte diferite, însă necesare pentru completarea disecţiei. Secţiunea se 
face cu ferăstrăul ; pe când mâna stângă fixează capul, cea dreaptă ferăstrueşte 
porţiunea ascendentă a frontalului, până ce atinge lama orizontală a etmoidului 

şi apoi continuă secţiunea prin această lamă, în sens antero-posterior, până ce 
intră în fosa hipofizară. După ce am ferăstruit baza craniului, anteroposterior, 
intrăm în fosa nazală până la bolta palatină, pe care o secţionăm tot în aceiaşi 
direcţie. Capul e separat acum în două porţiuni, fiecare elev îşi are partea sa. 

Singura grijă, ce trebuie să o avem în decursul acestei operaţiuni, e aceea 
ca secţiunea să fie absolut paramediană ; greşeala cea mai curentă constă în 
faptul că elevul plecând dintr-o parte a craniului, taie în două, septul nazal, 
ajungând în fosa nazală de partea opusă. 

Studiul foselor nazale. După ce s-a făcut această secţiune paramediană, pe 
una din jumătăţi rămâne septul sau despărţitoarea nazală, iar pe cealaltă se gă- 
sesc fosele nazale deschise. Pe despărţitoarea nazală, se studiază conformaţiunea 
ei exterioară şi se vede, că e acoperită de o membrană mucoasă, care e pituita- 
ra. Pe partea anterioară şi inferioară a despărţitorii nazale, se vede un orificiu, 
care, duce într-un scurt canal (organul lui Iacobson). După ce a înţeles dispo- 
ziţiunea pituitarei pe despărţitoare, elevul trebuie să găsească trei formaţiuni: 1. 
Ramura nazală medială, care merge în diagonală, oblic în jos şi înainte, de-a 
lungul despărţitorii, dedesubtul mucoasei ; el va fi găsit, ridicând cu precauţiune, 
mucoasa de sus în jos şi dinapoi înainte, către canalul palatin mic. 2. Nervul 
etmoidal anterior se găseşte ridicând mucoasa cu aceeaşi precauţiune, în partea 
anterioară a septului, imediat înapoia oaselor nazale ; este un nerv foarte fin, 
pentru care e nevoie de multă atenţie. 3. Nervul olfactiv se vede ridicând mu- 
coasa imediat sub lama orizontală a etmoidului. 


Găsirea acestor nervi e destul de grea ; ridicând complet şi dintr-o dată mucoasa, riscăm să-i 
tăiem ; procedeul cel mai bun constă în a căuta nervii chiar prin intermediul mucoasei, pe care o 
disociem cu precauţiune, până la găsirea unei porţiuni din nerv. Dintre aceşti nervi, cel mai greu 
de aflat este ramura nazală medială, fiind subţire şi ascunsă în mucoasă. 


Presupunând că cei trei nervi au fost găsiţi şi disecaţi, ridicăm mucoasa pi- 
tuitară în totalitate ; ne apare despărţitoarea osoasă, constituită din lama perpen- 
diculară a etmoidului, vomerul şi septul cartilaginos. Înainte de a trece mai 
departe, trebuie să examinăm sinurile frontale şi sfenoidale. 


Dacă din greşală, am tăiat ramura nazală medială şi nervii olfactivi pe o faţă a despărțitori, 
îi putem vedea acum pe cealaltă faţă ; tăiem cu dalta şi ciocanul partea osteo-cartilaginoasă a de- 
spărţitorii, pe când mucoasa de partea opusă rămâne intactă ; găsim între ea şi os, cei trei nervi. 
Prin urmare aceştia se pot prepara pe ambele feţe ale septului, chiar fără altă incizie. 


După ce am văzut, din ce se compune despărţitoarea nasului, o ridicăm şi 
avem înaintea noastră peretele lateral al fosei nazale. Cele două piese rezultate 
din secţiunea paramediană a capului, devin acum echivalente ; disecţia lor se va 
face la fel. 

Studiul peretelui lateral al foselor nazale. Pe peretele lateral al fosei na- 
zale, se studiază cornetele şi meatele, precum şi orificiul faringian al trompei. 


Cornetul inferior este cel mai mare; el se termină înapoi la 1 cm. înaintea trompei (raport 
chirurgical foarte important) ; cornetul mijlociu are extremitatea anterioară liberă, formând o proe- 
minență numită opercul, iar extremitatea posterioară se găseşte deasupra orificiului tubar ; cornetul 
superior este cel mai mic şi mai posterior. Înapoia cornetelor se găseşte un şanţ vertical, numit re- 
cesul sfenoetmoidal. 


Prepararea trompei (tubei) şi a inserţiilor muşchilor peristafilini. Orifi- 
ciul faringian al trompei sau pavilionul trompei are o formă variabilă, e limitat 

înapoi de o proeminență mucoasă (torus), continuată în jos de plica salpingo- 
faringiană ; înainte, el e limitat de o plică salpingopalatină ; în jos, de plica mu- 
şchiului peristafilin intem (al ridicătorului vălului). După ce orificiul tubar a fost 
studiat, se ridică mucoasa, ca să evidenţiem inserţiile celor doi muşchi peristafi- 
lini pe trompă. 

Peristafilinul intern (ridicătorul) se inseră pe faţa postero-internă a trompei ; el 
formează plica de mai sus. Peristafilinul extern (tensorul) se inseră pe faţa ante- 
ro-externă a trompei. 

Se începe prin căutarea inserţiilor celor doi peristafilini şi a raporturilor cu 
trompa, ceea ce se poate face uşor; cu această oocazie mai vedem ramura ner- 
voasă a peristafilinului extern şi a pterigoidianului, ramuri deja găsite ; le urmă- 
rim acum în sus. După ce muşchii au fost studiaţi, se dezinseră complet 
peristafilinul intern şi se studiază conformaţiunea exterioară a trompei; apoi 
trompa e scoasă, lăsând peristafilinul extern. Mergând de-a lungul nervului pte- 
rigoidianului medial, găsim ganglionul otic. . 

Pe faţa inferioară a vălului palatin (preparat), se poate diseca nervul palati 
mare ; e suficient a ridica mucoasa acestei feţe. 

Secţiunea osoasă a fosei pterigo-maxilară (pterigo-palatine). Această sec- 
țiune e necesară la completarea disecţiei nervului maxilar şi a ganglionului pte- 
rigo-palatin. 

Ne orientăm în fosa pterigo-maxilară, după ganglionul pterigo-palatin deja 
găsit. Ca să uşurăm secţiunea osoasă, îndepărtăm toate formațiunile rămase din 
faringe. 

Secţiunea osoasă va fi verticală, în plan frontal şi va merge înapoia gan- 
glionului pterigo-palatin şi a tuberozităţii maxilei, trecând prin apofizia pterigoidă ; 
ea se face din afară înăuntru. Această secţiune împarte jumătatea corespunzătoa- 
re a capului în două porţiuni: una anterioară, reprezentată prin masivul maxila- 
rului superior şi oasele, anexate, iar alta posterioară, reprezentată prin articulaţia 
temporomandibulară. Cu această ocazie, se secţionează şi vălul palatin. 

Urmărirea ramurilor ganglionului pterigo-palatin şi a arterei pterigo- 
palatine. Ganglionul pterigo-palatin are rădăcinile formate astfel: 1. ramurile 
pterigo-palatine (din nervul maxilar), 2. nervul canalului pterigoid. Ramurile 
eferente ale acestui ganglion sunt: nervii nazali, palatini. şi orbitari. Rădăcinile 
provenite din nervul maxilar au fost preparate. Nervul canalului pterigoid a fost 
tăiat prin secţiunea osoasă ; se vede ca o ramură destul de groasă, în partea po- 
sterioară a ganglionului. Dintre ramurile eferente au fost tăiaţi nervii orbitari, 
pot fi preparaţi însă nervii palatini şi nazali. Disecţiunea lor este într-adevăr foarte 
meticuloasă şi cere multă răbdare. Examinăm ganglionul şi dacă îl ridicăm cu 
precauţiune .de pe planul osos şi-l tragem înafară, se vede plecând din el o se- 
rie de ramuri foarte fine: unele merg în jos, sunt nervii palatini, iar altele 
înainte, către gaura pterigo-palatină ; sunt nervii nazali superiori, care se răspân- 
desc pe commetul superior şi mijlociu. Se începe cu prepararea nervilor nazali. E 
suficient a ridica mucoasa de pe cornete, pentru a-i găsi (Fig. 46). La fel se 
prepară şi nervii nazali inferiori de pe cornetul inferior, care nu provin din gan- 
glion, ci din nervul palatin mic. Partea grea a preparaţiei constă în stabilirea le- 
găturii dintre nervii nazali superiori şi ganglion. Pentru aceasta trebuie să 
ridicăm cu dalta şi ciocanul porţiunea superioară a găurii pterigo-palatine (situa- 
tă deasupra arterei pterigo-palatine), apoi separăm artera de nerv şi stabilim 
continuitatea nervului. 

Fig. 46 1. comnetul superior ; 2 cormetul mijlociu; 3 cornetul inferior ; 4 artera maxilară ; 5 artera 
palatină descendentă ; 6 nervul maxilar ; 7 ganglionul pterigo-palatin ; 8 nervul pterigo-palatin (ra- 
mura externă); 9 nn. palatini mici; 10 n. palatin mare. 


Nervii palatini pot fi conduşi prin canalele palatine până la găurile palatine ; ur- 
mărirea lor prin aceste găuri este imposibilă în sala de disecţie. Canalele palatine- 
sunt înconjurate de un strat osos foarte gros ; prepararea lor în acest traiect, cere o 
tehnică specială. Ca să evidenţiem mai bine nervii, cu dalta şi ciocanul lărgim ca- 
nalul pterigo-palatin, scoțând, mici porţiuni din maxilă ; putem urmări ramura nazală 
posterioară şi inferioară, ce provine din nervul palatin şi pe care am găsit-o, ridicând 
pituitara de-a lungul marginii inferioare a comnetului inferior; cu această ocazie s-au 
disecat şi ramificaţiunile arterei pterigo-palatine, a cărei ramură externă se găseşte 
înapoia cornetelor şi din care pleacă ramuri ce acopere aceste formaţuni ale peretelui 
nazal. După ce nervii palatini au fost preparaţi în conductul pterigo-palatin, îi căutăm 
pe bolta palatină şi în vălul palatului (cât a mai rămas) sub mucoasă. 

Studiul meatelor. Ca să vedem meatul superior, tăiem cornetul superior la 
nivelul extremităților sale şi astfel liberat din articulațiile anterioară şi posterioa- 
ră, îl răsfrângem în sus. Sub el apare meatul superior, în care se văd orificiile 
celulelor etmoidale posterioare. Se procedează la fel cu cornetul mijlociu, adică 
se dezarticulează la cele două extremităţi ale sale şi apoi se răsfrânge în sus. 
Apare meatul mijlociu, cu cele două proeminențe caracteristice : procesul unci- 
nat şi bula. Se vede de asemeni hiatul semilunar şi infundibulul etmoidal. Se 
desprinde complet cornetul inferior şi se evidenţiază meatul inferior, în care se 
caută orificiul canalului nazolacrimal. 

ARTICULAŢIA TEMPORO-MANDIBULARĂ 


La studiul general al capului, am disecat deja ligamentele accesorii ale ace- 
stei articulaţii : ligamentul sfeno-mandibular, stilo-mandibular şi pterigo-mandibu- 
lar. Acum trebuie să evidenţiem capsula articulară cu ligamentele. Desigur că o 
piesă, pe care s-au văzut atâtea formaţiuni, nu se prezintă în condițiuni ire- 
proşabile, dar cu toate lipsurile şi alteraţiunile, ce eventual a suferit, ne putem 
totuşi face o ideie despre această articulaţie. Dintre ligamentele accesorii, a ră- 
mas numai ligamentul sfeno-mandibular, celelalte au fost tăiate în timpul disec- 
ţiei. 

Pentru a vedea capsula articulară, trebuie s-o curăţim cu precauţiune de 
muşchii, vasele şi nervii, ce o înconjoară ; vom tăia artera maxilară care e si- 
tuată înăuntru şi în jos, resturile muşchiului maseter, pterigoidian şi temporal, 
artera temporală superficială şi nervul auriculo-temporal. Muşchiul pterigoidian 
lateral trebuie tăiat la oarecare distanţă de condil, deoarece el aderă de capsula 
articulației ; după ce s-a disecat capsula şi ligamentele articulare se deschide ar- 
ticulaţia şi se evidenţiază meniscul. Se studiază suprafeţele articulare. 


STUDIUL URECHII EXTERNE 


Studiem mai întâi, conformaţiunea exterioară a pavilionului şi vedem : con- 
cha, helixul, antehelixul, tragusul, antitragusul şi fosa naviculară. 

Prepararea muşchilor extrinseci ai pavilionului. Ridicarea pielii este o 
operaţiune anevoioasă, din cauza aderenţelor ei şi a anfractuozităţilor pavilionu- 
lui. Se examinează muşchii, mici dar constanţi, de pe faţa laterală: muşchiul 
tragusului şi al antetragusului şi cei doi muşchi ai helixului (unul anterior mare 


„şi altul posterior mic). Procedând la fel, pe faţa medială se găseşte, între conve- 


xitatea conchei şi a helixului, un muşchi numit muşchiul transvers. După ce 

muşchii au fost disecaţi, sunt ridicaţi, punându-se în evidenţă cartilajul pavilio- 
nului, cu toate anfractuozităţile şi toate apofizele, ce prezintă : spina helixului, 
coada belixului şi eminenţa conchei. 

Studiul meatului acustic extern. Acest studiu va fi făcut pe una din ure- 
Chi, cealaltă fiind rezervată preparării urechii mijlocii ; prin urmare ambii elevi 
trebuie s-o lucreze împreună. Pentru a lămuri configuraţia cam complexă a ace- 
stui conduct, se vor face pe aceaşi piesă două secţiuni: una orizontală iar cea- 
laltă verticală. Pentru aceasta, se desprinde pavilionul urechii şi apare meatul 
acustic extern (conductul auditiv extern.). Se fixează piesa cu orificiul conductu- 
lui în sus şi la distanţă egală între peretele lui superior şi inferior şi se face o 
secţiune orizontală ; se vede astfel că acest conduct are două coturi şi ca atare 
trei porţiuni, una laterală, oblică înăuntru şi înainte, alta mijlocie oblică înăuntru 
şi înapoi şi alta medială, cea mai lungă, oblică înăuntru şi înainte. Se repun ce- 
le două secţiuni osoase, una lângă alta şi se reconstituie pentru un moment, 
conductul ; apoi prin conductul refăcut se duce o secţiune osoasă verticală în 
plan frontal de-a lungul axului mare al conductului, ce. trece între peretele ante- 
rior şi cel posterior ; se vede acum, curbura cu concavitatea inferioară a con- 
ductului, în acelaşi timp se poate evidenția, tot pe această secţiune, membrana 
timpanului cu forma şi oblicitatea sa. 

Fig. 47. Pe această preparaţie s-a ridicat peretele inferior al conductului auditiv extern. 


URECHEA MIJLOCIE 


Aici se vor arăta numai detalii, ce pot fi puse în evidenţă în sala de disec- 
ție, pe piesele rămase din prepararea capului ; aceste detalii sunt suficiente pen- 
tru a-şi face cineva o idee generală despre dispoziţiunea complexă .a urechii 
mijlocii ; evidenţiarea lor necesită o serie de manipulări considerate azi clasice 


şi care trebuiesc cunoscute de toţi 
studenţii. 

Izolarea stâncii  corespunză- 
toare. Casa timpanului va fi prepa- 
rată pe piesa, pe care nu s-a 
practicat secţiunea conductului au- 
ditiv. Cel dintâi lucru, pe care tre- 
buie să-l facem, e să izolăm, osul 
temporal de toate conexiunile sale 
osoase. Capul fiind disecat, după 
cum am arătat mai sus, temporalul 
se prezintă aproape singur; numai 
medial de vârful stâncii, se mai gă- 
seşte o porţiune din occipital şi 
sfenoid, de care ne scăpăm printr-o 
secţiune făcută la limita dintre ele. 
E bine să tăiem toată porţiunea din 
solzul temporalului, situată deasupra 
stâncii, astfel că segmentul osos ră- 
mas e reprezentat numai prin stân- 
că şi mastoidă. i 

Prepararea membranei tim- 
panului. Această preparare se face 
uşor şi elegant, dacă ridicăm cu 
dalta şi ciocanul, peretele anterior 
şi inferior al conductului auditiv 
osos. Pentm aceasta curăţim tot 
conductul auditiv, scoțând complet 


Fig. 48. Linia indică traiectul secţiunii osoase pen- 

tru urechea mijlocie. Cele 3 pătrate reprezintă : cel 

anterior, peretele a regi al casei timpanului ; cel 

mijlociu, al aditusului ad antrum, şi cel posterior 
al antrului mastoidian. 

fibro-cartilajul şi membrana lui fibroasă ; pe de altă parte dezurticulăm (dacă nu s-a 
făcut prealabil), articulaţia temporomandibulară şi o curăţim de toate părţile moi în- 
vecinate. Conductului auditiv osos astfel evidenţiat, îi ridicăm, după cum am spus, 
peretele anterior şi inferior; în fundul lui ne apare membrana timpanului, la care 
se vede : culoarea, ombilicaţia, înclinația, membrana lui Schrapnel, ligamentele tim- 
pano-maleolare, şi mânerul ciocanului prin intermediul membranei timpanului. 


Prepararea nervilor pietroşi. Ei se găsesc uşor, ridicând duramater de pe faţa antero-supe- 
rioară a stâncii, cu a cărei margine superioară sunt paraleli : nervii trebuiesc disecaţi, pe de o parte 
până la intrarea lor în stâncă, iar pe de alta până la nervul canalului pterigoidian (secţionat). 


Deschiderea urechii mijlocii. Prepararea oscioarelor. Deschiderea urechii 
mijlocii se face tot cu dalta şi ciocanul. Pentru orientare, examinăm prealabil 
3 3 antero-superioară a stâncii şi răm sutura petro-scuamoasă intemă. Vom 
ridica porţiunea osoasă cea mai subțire a feţei A pAP0- AURLICRIO (porţiunea ante- 
rioară ce se uneşte cu solzul), numită tegmen timpani. Ridicând această Botine 
osoasă trebuie să fim cu tă precauţiune, deoarece lama osoasă e uneori foarte 
subţire şi printr-o pătrundere bruscă, se poate strica dispoziţia conţinutului. Îna- 
poi putem merge până la nivelul porțiunii verticale a solzului temporal. După 
ce s-a ridicat tegmen timpani, s-a pus în evidenţă : înapoi antrul, înainte cavita- 


n 
tea timpanică, iar între ele aditus ad antrum. În cavitatea timpanică se văd cele 
trei oscioare (scăriţa, mergând însă înăuntru, e vizibilă numai în parte), articula- 
ţia dintre nicovală şi ciocan şi ligamentele lateral şi anterior ale ciocanului. 


Antrul mastoidian are şase pereţi: peretele superior este format din tegmen timpani, după 
cum s-a demonstrat; peretele lateral e format de masivul osos al mastoidei (vom vedea la desco- 
perire, cum pe aci se poate descoperi antrul, prin trepanare); peretele medial răspunde fosei cere- 
beloase şi sinului sigmoidian ; peretele anterior răspunde aditusului ad antrum sus şi masivului în 
jos. Cât despre peretele inferior şi cel posterior, ei sunt înconjurați de celulele mastoidiene, după 
cum vom vedea pe secţiunea următoare. 


Antrul masloidian 


---=——  Aditus ad anlrum 


Aditus ad antrum e un canal de legătură al antrului cu casa timpanului. Se poate vedea pe- 
retele lui superior, format tot de tegmen timpani şi cel lateral răspunzând conductului auditiv ex- 
tern. Peretele medial (în raport cu urechea internă) şi cel inferior (în raport cu masivul facialului) 


„vor fi demonstraţi pe secţiunea stâncii. Aditusul comunică înainte cu casa timpanului, iar înapoi cu 


antrul. 

Casa timpanului are tot şase pereţi. Se vede peretele superior, format de tegmen timpani ; 
peretele lateral, format de membrana timpanului şi cel posterior răspunzând aditusului. Ceilalţi trei 
pereţi (medial, inferior, anterior) vor fi evidenţiaţi pe secţiunea stâncii. 


Secţiunea stâncii. Completarea disecţiei urechii mijlocii, se face cu ajutorul 
unei secţiuni de-a lungul axului cel mare al stâncii, paralelă cu marginea supe- 
rioară. Această operaţiune necesită un ferăstrău cu lama subţire şi tăioasă (feră- 
strău pentru m zgoză fine în oase). E clasic ca secţiunea să treacă între scăriţă 
şi nicovală, astiel ca pe o parte a secţiunii, să rămână scăriţă, iar pe partea 
opusă, nicovala ; de aceea înainte de a proceda la operaţiunea osoasă examinăm 
articulaţia dintre cele două oase şi o deschidem cu prudenţă, izolându-le. Dacă 
scăriţa nu e vizibilă, mai ridicăm din peretele superior al casei timpanului, până 
când o evidenţiem şi apoi procedăm la dezarticulaţia celor două oase. Pentru ca 
secţiunea să fie bună, ea trebuie să traverseze trompa ; de aceea să menţinem 
ferăstrăul paralel cu marginea superioară a stâncii, căci el tinde a se deplasa 
înăuntru şi am ajunge pe carotidă, iar nu pe trompă. 


Fig. 50. 1 scăriţa ; 2 piramida ; 3 conductul muşchiului ciocanului ; 4 trompa lui Eustache ; 5 
promontoriul ; 6 fereastra rotundă ; 7 sinus timpani; 8 nervul facial ; 9 sinul lateral. 


Examinarea segmentului medial. Pe acest segment se găseşte peretele medial al casei tim- 
panului cu promontoriul (pe care se vede nervul lui lacobsohn), fereastra ovală, sinul timpanic şi 
piramida (prin care iese muşchiul scăriţei). Se vede pe peretele anterior trompa (tuba) lui Eustache 
şi deasupra ei conductul muşchiului ciocanului. Înapoi se vede deschiderea aditusului, iar în jos ra- 
portul dintre peretele inferior şi fosa jugulară. 

Examinarea segmentului lateral. Pe segmentul lateral, se vede mai întâi ciocanul, încrucişat 
de un nerv subţire, coarda timpanului, şi articulat cu un alt oscior, care e nicovala. Se pot studia 
conexiunile acestor oscioare, apoi ele sunt scoase, pentru examinarea conformaţiunii lor exterioare. 

Prin această secţiune s-a evidenţiat trompa, care se deschide pe peretele anterior al casei tim- 
panului, iar deasupra trompei conductul muşchiului ciocanului, care, dacă nu a fost deschis de sec- 
țiunea osoasă, se poate prepara uşor cu dalta şi ciocanul. Se deschide: canalul muşchiului şi se 
vede muşchiul şi tendonul său. 

Fig. 51. 1 ciocanul; 2 nicovala;, 3 membrana timpanului, 4 antrul mastoidian ; 5 celule mastoidie- 
ne; 6 aditus ad antrum; 7 recesul hipo-timpanic; 8 nervul facial ; 9 sinul sigmoidian. 


Fig. 52. 1 secţiunea osoasă pentru vestibul, II secţiunea osoasă pentru melc. 


PREPARAREA URECHII INTERNE 


Ea necesită două secţiuni osoase, verticale şi perpendiculare pe direcţiunea 
primei secţiuni. Prin urechea mijlocie, se examinează fereastra ovală şi apoi, 
prin ea se trage o primă secţiune verticală, care intră în vestibul şi-l evidenţia- 
ză, descoperind în acelaşi timp orificiile canalelor semicirculare. (Fig. 53). 

Pe această secţiune se văd următoarele raporturi ale vestibulului : lateral, cu casa timpanului 
(fereastra ovală); medial cu conductul auditiv intern (meatul acustic intern). Pe acest perete, se ve- 
de creasta vestibulului, cu cele două fosete (recesul utricular sau eliptic şi recesul sacular sau sfe- 
ric). În sus, vestibulul e în raport cu faţa anterosuperioară a stâncii. Cele două vezicule (utricula şi 
sacula) sunt stricate prin secţiunea osoasă. i 


A doua secţiune, paralelă cu precedenta, trece înăuntrul ei, pre promonto- 
riu. Pe cele două segmente ale secţiunii se vede melcul şi nervu acustic. Cele- 
lalte detalii trebuiesc preparate pe piese aparte şi necesită o tehnică specială. 

Fig. 53. 1 Segmentul lateral al secţiunii ; II Fig. 54. Secţiune prin promontoriu 
segmentul medial al secţiunei; 1 nervul fa- 
cial ; 2 scăriţa (baza secţionată); 3 vesti- 
bulul; 4 canalul semicircular posterior; 5 
canalul semicircular anterior; 6 orificiul 
capalului semicircular lateral ; 7 nervul au- 
ditiv (acustic). 


“Prin această secţiune, se pot înţelege o parte din raporturile melcului : lateral, cu casa timpa- 
nului (promotoriu) şi medial, cu conductul auditiv intern ; în sus, cu faţa antero-superioară a stân- 
cii. Din construcţia melcului se vede : columela, cahlea şi lama spirală. 


CÂTEVA SFATURI PRACTICE. 


Dacă elevul a procedat după indicaţiile de mai sus, şi-a putut face o idee aproape completă de 
toată disecţia capului. Nici un detaliu din cele menţionate nu constituie un prisos şi fiecare poate fi 
uşor găsit, bine înţeles, dacă s-a procedat după cum am arătat. Înainte de a termina, voi da câteva sfatu- 
ri, asupra preparării pieselor clasice de examen, dintre care o mare parte necesită secţiunea faringelui. 

I. Muşchiul şi nervii faringelui. În această preparaţie, trebuie să se evidenţieze mai întâi ple- 
xul faringian, ce provine din simpatic, vag şi glosofaringian şi apoi muşchii. După ce s-a făcut se- 
cţiunea faringelui, se caută ganglionul simpatic superior, din care se urmăresc ramurile către 
faringe, apoi vagul cu nervul faringian şi glosofaringianul cu ramura pentru stilo-faringian şi ramu- 
rile faringiene. În urmă, se lucrează muşchii după cum a fost arătat mai sus. Dacă cineva vrea să 
facă o preparaţie de efect, trebuie să secţioneze: ramura mandibulei la nivelul unghiului şi apoi s-o 
scoată complet prin dezarticulaţia ei de pe temporal ; va putea urmări astfel, inserţiile constrictoru- 
lui superior până la nivelul apofizei pterigoide. 

2. Muşchii vălului palatului se prepară ca mai sus ; ei trebuie lucraţi în ambele părţi, pentru 
ca într-o parte să se secţioncze peristafilinul intern şi prin răsfrângerea celor două capete ale lui, 
să se poată evidenția bine peristafilinul extern -(să nu se uite, că aceasta se găseşte situat în afara 
constrictorului superior). 

3. In privinţa muşchilor şi nervilor laringelui, preparaţia se face după indicaţiile deja arătate 
(vezi disecţia laringelui). 

Nu trebuie să uităm secţiunea şi răsfrângerea aripei cartilajului tiroid, prin care se disecă mu- 
şchii : crico-aritenoidian lateral şi tiro-aritenoidian. La examen nu. facem secţiunea mediană a larin- 
gelui (pentru plicele vocale), căci ea strică estetica preparaţiei. 

4. Nervul maxilar trebuie să fie preparat cât mai complet; disecţia clasică pentru concursuri, 
nu poate cuprinde însă toate ramurile lui, o parte din ele necesitând o tehnică specială. De aceea 
după ce s-a făcut secţiunea faringelui, se dezarticulează mandibula şi se ridică, după cum s-a vă- 
zut, peretele superior al orbitei, apoi se caută anastomoza dintre nervul lacrimal şi maxilar. 

După ce aceasta a fost găsită, se ridică tot peretele lateral al orbitei (ferind anastomoza), osul 
zigomatic porţiunea verticală a fosei temporale (deşi aceste manipulări distrug ramura temporo zigo- 
matică, care la cursuri nu se poate căuta). Prin această largă cale de acces, se trage ochiul împreu- 
nă cu anastomoza în sus şi înăuntru, apoi se dăltuieşte peretele inferior al orbitei şi plafonul fosei 
pterigo-palatină, după cum a fost indicat. Se pot urmări uşor ramurile alveolare, ramurile pentru 
ganglion şi ramurile terminale suborbitare. Prepararea acestui nerv nu e grea de loc, deşi ea sperie 
prin multiplicitatea secţiunilor osoase. Cine se pregăteşte de examen, să studieze mai întâi pe cra- 
niu osos, situaţia nervului şi toate manipulările, pe care găsirea lui le necesită. Tot acum se poate 
găsi pe partea lui medială, ganglionul pterigo-palatin, din care se poate conduce înapoi nervul ca- 
nalului pterigoid, iar în jos, nervii palatini. Să nu uităm, că aceşti nervi se găsesc în fosa pterigo- 
palatină, prin urmare va trebui să ridicăm toate formațiunile fosei infratemporale, ca să-i găsim. 
Pentru nervii nazali, e necesară secţiunea paramediană a capului. 

5. Prepararea nervului mandibular la examen, se poate face frumos, dacă se procedează me- 
todic. Se ridică pielea jumătăţii corespunzătoare a capului şi a feţii până la marginea inferioară a 
mandibulei ; se caută mai întâi nervul auriculo-temporal după indicaţiile de mai sus şi se urmăreşte 
până în interiorul parotidei ; se caută înaintea maseterului, nervul bucal, care va servi de reper. Ur- 
mează apoi secţiunea arcadei zigomatice, prepararea mușchiului şi mănunchiului maseterin. Se face 
secţiunea coronoidei, ridicarea muşchiului temporal şi disecţia nervilor temporali ; se trece la se- 
cţiunea ramurii ascendente a mandibulei şi prepararea nervilor lingual şi alveolar inferior. Se se- 
cţionează muşchiul pterigoidian lateral şi se urmăresc ramurile nervoase până la gaura ovală. 
Prepararea pentru examenele obişnuite se opreşte aici ; la concursurile superioare, trebuie să se gă- 
sească ganglionul otic, şi ramura pterigoidianului medial. Pentru aceasta e nevoie de secţiunea me- 
diană a capului, scoaterea trompei, desprinderea inserţiei inferioare a mușchiului pterigoidian 
medial, căutarea nervului acestui muşchi ; el ne conduce la ganglion. 

6. Nerwl gloso-faringian. După ce s-a făcut secţiunea faringelui, acest nerv este izolat în 
spaţiul retrostilian, unde i se disecă toate ramurile. Se secţionează mandibula pe linia, mediană şi 
apoi se dezinteresează jumătatea corespunzătoare a lui, nervul e urmărit până la limbă. În porţiunea 
superioară a nervului, se poate găsi prin ridicarea venei jugulare din gaura jugulară, anastomoza 
dintre acest nerv şi facial; această anastomoză cât şi nervul lui Iacobsohn, se pretinde numai la 
concursurile superioare. 

7. Nervul hipoglos. Disecţia acestui nerv, trebuie să evidenţieze toate ramurile lui prin urmare 
şi ceă descendentă, astfel, că prepararea trebuie făcută pe capul întreg. Se ridică pielea regiunii 
unei jumătăți a gâtului ; se caută trunchiul hipoglosului la nivelul triunghiului lingualei, de unde e 
urmărit în sus şi în jos. 1 se caută ramura descendentă, care trebuie condusă până la anastomoza 
cu cea din plexul cervical. Se scoate glanda submandibulară şi se urmăreşte nervul în porţiunea lui 
orizontală, căutând ramura pentru tiro-hioidian. Se dezarticulează jumătate din mandibulă ; prepara- 
ţia nervului poate fi urmărită până aproape de baza craniului. 

8. Prepararea nervilor şi muşchilor limbii se. face, ca mai sus, adică prin secţiunea şi ră- 
sfrângerea jumătăţii laterale a mandibulei. E bine, ca secţiunea să fie făcută în doi timpi, într-unul 
să fie tăiată partea orizontală, într-altul dezarticulată porţiunea verticală. După ce s-a răsfrânt por- 
țiunea orizontală, se începe prin găsirea nervului lingual, apoi a hipoglosului şi a anastomozei din- 
tre ei şi se continuă cu prepararea muşchilor. După ce aceste organe au fost găsite, se 
dezarticulează. restul mandibulei şi se caută muşchiul stilo-faringian şi nervul gloso-faringian. 

9. Prepararea arterei maxilare. Artera maxilară are ramurile atât de întinse, încât la examene, 
ea nu poate fi preparată decât în regiunea infraorbitală. Prepararea completă necesită injecţia vasu- 
lui şi o tehnică anumită. La examenele obişnuite vom urmări o tehnică analoagă cu cea pentru 
prepararea nervului mandibular, cu care prezintă o legătură atât de strânsă. După ce s-a găsit artera 
maseterină (ca şi nervul maseterin) şi s-a secţionat osul zigomatic şi apofiza coronoidă, prin ridi- 
carea muşchiului temporal, se evidenţiază trunchiul aHterial, repauzând pe muşchiul pterigoidian la- 
teral. Din acest trunchi se pot urmări: arterele meningee la origine, arterele temporale profunde 
(mijlocie şi anterioară), apoi artera maseterină, alveolară inferioară (ce va fi urmărită prin canalul 
alveolar), bucală, pterigoidiană, şi suborbitară (la origine). 

10. Ansa cervicală. Prepararea pentru examen este o temă foarte aşoară. Se ridică pielea ju- 
mătăţii corespunzătoare a gâtului. Se urmează disecţia elementelor până se evidenţiază muşchiul 
omo-hioidian şi lama-pretraheală. Se caută ansa pe faţa externă a venei jugulare (în mod obişnuit) 
sau între vena şi artera carotidă (poziţie înaltă). Apoi se urmăresc în sus ramurile componente (de- 
scendenta hipoglosului şi a plexului cervical) până la origină, iar în jos ramurile aferente, preparân- 
du-se în acelaşi timp muşchii subhioidieni. 

11. Membrana timpanului. Piesa, pe care se lucrează la examen este mai întreagă decât cea 
din sala de disecţie, ceea ce dezorientează pe student. Pentru evidenţierea membranei timpanului, 
se ridică toate elemntele superficiale până la os, se desinseră conductul auditiv unde împreună cu 
facialul, se dezarticulează mandibula şi se îndepărtează, apoi se curăţă (deperiostizează) faţa antero- 
inferioară a porțiunii timpanale înainte până la creasta timpanală (marginea inferioară a stâncii). Se 
trepanează cu o daltă ascuţită întreg peretele antero-inferior al conductului auditiv extern osos şi 
membrana timpanului se evidenţiază cu toate detaliile cunoscute. 


ARTICULAȚIILE CAPULUI CU COLOANA VERTEBRALĂ 


Pentru a lucra comod aceste articulaţii, trebuie să desprindem coloana ver- 
tebrală de restul cadavrului, ferăstruind-o la limita dintre gât şi torace. 

Pe când articulațiile ultimelor vertebre sunt constituite după tipul comun, 
cea dintre occipital, şi atlas, cât şi cea dintre atlas şi axis, au dispoziţiuni parti- 
culare. Avem aici două articulaţii : una superioară datlante-occipitală) şi alta in- 
ferioară  (atlanto-axoidiană). Prepararea lor se începe prin curățirea tuturor 
muşchilor, care înconjoară vertebrele (muşchii prevertebrali şi muşchii posteriori 
ai gâtului). 

Ligamentele anterioare. După ridicarea muşchilor ne apare pe faţa inte- 
rioară a segmentului, ligamentul vertebral longitudinal anterior, îngust la partea 
superioară, considerabil lărgit la cea inferioară. În sus se vede cum trece înain- 
tea tuberculului anterior al atlasului şi se termină pe apofiza bazilară a occipita- 
lului. 

Preparăm membrana atlanto-occipitală anterioară, inserată pe gaura occipita- 
lă şi pe arcul anterior al atlasului ; ea este situată înapoia porțiunii corespunză- , 
toare a ligamentului longitudinal anterior, depăşindu-l de o parte şi de alta. Tot 
înapoia acestui ligament anterior, se găseşte o altă membrană, întinsă de la arcul 
anterior al atlasului la faţa anterioară a corpului axului, este ligamentul atlanto- 
axoidian anterior. El este o lamă fibroasă care se deosebeşte de ligamentul co- 
mun anterior, reprezentat printr-un cordon. Pe părţile laterale, se vede capsula 
fibroasă a articulaţiunilor atlanto-axoidiane. 

Prepararea ligamentelor posterioare. Se întoarce piesa pe partea superioa- 
ră, se curăţă ligamentul supra-spinos deja disecat cu muşchiul trapez, de elevul 
ce a lucrat inembrul superior şi cunoscut sub numele de ligamentul nuchal. Sub 
acest ligament, dezinserat de pe apofizele spinoase, se văd ligamentele interspi- 
noase ; dedesubtul acestora şi depăşindu-le pe laturi, se află în partea superioa- 
ră, ligamentul atlanto-axoidian posterior, întins dela arcul posterior al atlasului 
la lamele axelui şi membrana atlanto-occipitală posterioară, de la gaura occipita- 
lă la arcul posterior al atlasului. Pe părţile laterale ale vertebrelor, se evidenţia- 
ză după ridicarea muşchilor intertransversali, capsulele articulaţiilor atlan- 
to-occipitală şi atlanto-axoidiană. 

Deschiderea canalului vertebral. La limitele arcurilor posterioare ale verte- 
brelor cervicale, se fac cu ferăstrăul, două inciziuni laterale, ridicându-se în ace- 
laşi timp şi peretele posterior al solzului occipitalului. După deschiderea 
canalului vertebral, apare dura mater, în care facem o secţiune verticală, scoțând 
măduva. Dura mater e ridicată cu rudență, căci sub ea se găsesc ligamentele. 

Prepararea ligamentului longitudinal posterior. Sub dura mater se vede o 
vastă lamă fibroasă strălucitoare, este ligamentul longitudinal posterior. 

Secţiunea ligamentului longitudinal posterior şi prepararea ligamentului 
occipito-axoidian. După ce am studiat ligamentul longitudinal posterior, îl sec- 
ționăm, ca să preparăm ligamentele subjacente. Secţiunea se face transversal, la 

nivelul proeminenţei făcută de dintele axului. Cele două capete sunt răsfrânte în 
sus şi în jos, evidenţiindu-se membrana tectoria sau ligamentul occipito-axoi- 
dian. Secţiunea ligamentului longitudinal posterior, cere multă atenţie, Membra- 
na tectoria subjacentă lui, e intim legată de el. 

Secţiunea membranei tectoria (ligamentul occipito-axoidian). Prepararea 
ligamentului cruciform. Se secţionează membrana tectoria, la acelaşi nivel cu 
precedentul şi prin aceleaşi precauţiuni ; sub el apare ligamentul cruciform, for- 
mat din ligamente : transverso-occipital, transverso-axoidian şi transvers al atla- 
sului. 

Secţiunea ligamentului transverso-occipital. Prepararea ligamentelor ala- 
re şi a ligamentului apical (occipito-odontoidiane). Se taie ligamentul tran- 
sverso-occipital la jumătatea lui şi prin răsfrângerea capetelor, se. evidenţiază 
ligamentele. occipito-odontoidiane. 


Notă. Pentru a repartiza mai echitabil materialul de studiat este bine ca articulațiile capului 
cu coloana vertebrală ca şi muşchii prevertebrali să fie disecaţi de studentul ce lucrează membrul 
superior ; natural după ce cei ce lucrează capul au făcut secţiunea faringelui. 


3. DISECŢIA MEMBRULUI SUPERIOR ŞI A PĂRŢILOR ANEXE. 


Am văzut de la generalităţi, că la disecţia unui membru se adaogă şi anu- 
me regiuni învecinate. Adăugarea acestor regiuni, care nu prezintă o justificare 
anatomică riguroasă, prezintă însă o justificare tehnică şi didactică, astfel că ea 
a intrat în uz. De obicei, la disecţia membrului superior, se adaogă studiul re- 
giunii toracice anterioare, a regiunii dorsale şi a cefei ; noi vom adăoga şi dise- 
cţia pereţilor abdominali. 

Am modificat planul de lucru, pentru a echilibra materia de disegat a elevilor repartizaţi la o 
“masă. De obicei muşchii abdomenului, erau lucraţi de elevul repartizat la membrul inferior ; acesta 
avea prin urmare de disecat, afară de membrul inferior, muşchii abdomenului şi pe cei ai perineu- 
lui, care necesitau o muncă mai mare şi un timp mai îndelungat, pe când cel dela membrul supe- 
rior având mai puţin de disecat, pierdea un timp pretenţios, aşteptând pe colegii săi, să termine 
regiunile anterioare, pentru a întoarce împreună cadavrul. Mai € un motiv care m-a îndreptăţit să 
fac această repartiție ; el e de natură didactică ; studiul regiunii posterioare a trunchiului, care e lu- 
crat de acest elev, se înţelege mai uşor dacă prealabil s-au lucrat. muşchii şi aponevrozele anterioare. 

În urma acestor desluşiri, vom începe studiul membrului superior şi al regiunilor anexate lui, 
începând cu părţile moi şi terminând cu articulațiile. 


MUŞCHII ŞI APONEVROZELE ABDOMENULUI 


După cum ara spus, în sala de disecţie, nu vin numai cadavre neautopsiate ; 
ba chiar, pentru studiul membrelor şi a capului, se întrebuinţează cadavre autop- 
siate. Se înţelege deci, de ce muşchii abdomenului sunt foarte deseori Ana/sațați- 
O autopsie făcută îngrijit şi după toate regulile ei, deschizând abdomenul pe i- 


nia mediană, păstrează toţi muşchii şi toate frana uaile aponevrotice, ce depind 


de ei; o autopsie astfel concepută, nu taie dacât linia albă şi ombilicul, pagube 
relativ mici pentru un începător. Când abdomenul e deschis prin inciziuni. verti- 
cale şi transversale (deşi acestea din urmă sunt absolut inutile unei autopsii), 
continuitatea muşchilor e stricată ; chiar în asemenea cazuri nu trebuie abando- 
nat; se coase lambourile rezultate de la autopsie, refăcându-se peretele abdomi- 
nal şi pe peretele astfel refăcut se lucrează aceşti muşchi. Ei sunt atât de 

importanţi pentru viitorul medic, încât nu e permis, sub nici un cuvânt, ca un 
elev să părăsească sala de disecţie, fără să fi lucrat şi o perfect muşchii cu 
aponevrozele abdomenului. La această disecţiune, elevul va cere şi concursul 
colegilor, ce lucrează membrul inferior, pentru ca împreună, să completeze înţe- 
legerea uneia din cele mai importante regiuni: a ac ae inghinule. 

Trecând la disecţia abdomenului, vom expune planul de lucru, presupunând 
cadavrul întreg, adică neautopsiat. 


EXPLORARE 


Explorarea trebuie să fie începută, prin recunoaşterea limitelor pereţilor abdominali. Limita supe- 
rioară a abdomenului e formată de apendicele xifoid şi de marginea inferioară a ultimelor coaste. Atât 
apendicele xifoid, cât şi marginea toracelui sunt uşor explorabile ; insist asupra numărătoarei coastelor (ve- 
zi reg, toracică anterioară) şi în special asupra palpării coastei a 11-a şi 12-a, care sunt libere (flotante). 
Limita inferioară a abdomenului începe de la spina iliacă antero-superioară şi se termină la marginea supe- 
rioară a simfizei pubiene, trecând prin plica inghinală, ce corespunde şanţului care separă abdomenul de 
coapsă. Limitele laterale sunt situate pe partea posterioară a corpului, la nivelul marginii laterale a mu- 
şchilor spinali. Examinând peretele abdominal prima formaţiune, care ni se prezintă, e ombilicul. EL se. 
conăpune dintr-o depresiune cupuliformă, circumscrisă de o proeminență circulară ; în fundul depresiunii 
apare o eminență neregulată, numită mamelon, iar pe ea se vede o cicatrice ; între mamelon şi proeminen- ' 
ţa circulară, se găseşte un şanţ ombilical. După ce s-au văzut elementele constitutive ale ombilicului, tre- 
buie să se măsoare distanța xifo-ombilicală, şi ombilico-pubiană, ca să se dovedească că prima e mai lun- 
gă ca a doua. Dacă individul e musculos, slab şi bine constituit, se vede pe linia mediană un şanţ, numit 
median, (datorit depărtării mușchilor drepţi) ; iar la un lat de palmă în afara lui, un alt şanţ, corespunzător 
marginii laterale a dreptului; între aceste 
două şanţuri se observă  proeminența 
muşchiului drept abdominal, cu şanţurile 
transversale ale  inscripțiunilor  tendinoase. 
Înainte de a părăsi explorarea pereţilor abdo- 
minali, trebuie să delimităm cele nouă regiu- 
ni clasice, prin ajutorul cărora se reperează 
atât organele cât şi simptomele, în clinică. 
Pentru aceasta, se trag două linii verticale, 
ce trec prin mijlocul ligamentului inghinal ; 
apoi două orizontale, dintre care una trece 
printre cele două spine iliace antero-spinoa- 
se, iar alta prin extremitatea celei de a 10- 
a coaste, S-au format nouă regiuni dispuse 
în 3 etaje. 

Epigastrul e regiunea mijlocie a 
etajului superior şi hipocondre sunt _re- 
giunile laterale. În etajul mijlociu avem 
regiunea ombilicală la mijloc, iar pe latu- 
ri flancurile. În etajul inferior, hipogas- 
trul (reg. pubiană) se găseşte la mijloc şi 
regiunile inghinale, pe laturi (vezi fig. 
55). 

Tot acum, trebuie să ne învăţăm a 
explora orificiul (inelul) superficial al 
canalului inghinal la bărbat. Această ex- 
„plorare se face cu pulpa indexului,: de- 
primând scrotul şi căutând a pătrunde 
prin intermediul lor în orificiu!. Extras Ă 
din 'Testut — Jacob, Duplay — Rochard. Fig. 55 


E Explorarea abdomenului se poate face în continuare cu explorarea întregului membru 
superior. A 

DISECŢIE 


Organe ce trebuie găsite : 


Muşchi : Oblicul extern, oblicul intern, transvezsul, drept al abdomenului (rectus abdominis), 
piramidalul (piramidalis), fascia transversalis. 

Artere : Epigastrica inferioară, toracică. internă, epigastrica superficială cu ramurile. 

Nervi : Ramurile perforante din intercostali, ramurile ilioinghinalului. 


Poziţia cadavrului. Cadavrul este întins cu faţa în sus, având un bloc de 
lemn sau de piatră sub regiunea lombară, astfel încât muşchii abdominali să fie 
accesibili. 

Incizia pielii. Presupunând cadavrul neautopsiat, se face o incizie verticală 
AB, de la procesul xifoid până la simfiza pubiană, ocolind ombilicul. Pe extre- 
mitatea superioară a acesteia, se duce o perpendiculară, care merge de la proce- 
sul xifoid pe partea laterală a toracelui. La nivelul extremității inferioare a 
inciziei mediane, se duce o altă incizie până la spina iliacă antero-superioară, 
de-a lungul plicei inghinale (la limita dintre abdomen şi coapsă). Dacă avem un 
cadavm autopsia, după cum am mai spus mai sus, se coase pe linia mediană 
cele două lambouri abdominale. Incizia superioară şi incizia inferioară rămân 
aceleaşi ; incizia mediană nu mai poate fi făcută, ci fiecare elev îşi va face in- 
cizia sa, pe lângă linia mediană. Se lucrează cu precauţiune, pentru a nu se tăia - 
ligamentul inghinal, în timpul secţiunii făcută dealungul ei. (Fig. 56) 

Disecţia pielii. Ridicarea pielii se face destul de uşor; la femei şi la indi- 
vizi graşi, se găseşte un strat respectabil de grăsime, care îngreunează lucrul. 

i Dacă ridicăm pielea cu preca- 
uţiune, se văd o serie de ramus- 
cule mici nervoase, ce ies din 
profunzimea  muşchilor şi se 
pierd în piele. Aceste ramuscule, 
împiedicând ridicarea pielii, tre- 
buiesc  secţionate, însă numai 
după ce au fost conduse cât se 
poate mai mult pe piele; ele 
sunt suprapuse de-a lungul a 
două linii, una medială, situată 
lângă linia mediană, alta situată 
în afara ei, cam la 10 cm.; ra- 
murile provin din nervii intercos- 
tali. Ridicarea pielii, trebuie să 
fie dusă cât se poate mai depar- 
te lateral, chiar până în partea 
posterioară a trunchiului. 

Prepararea organelor sub- 
cutanate. În acest ţesut se mai 
găsesc, afară de ramurile cutana- 
te  sus-menţionate  (perforantele 
anterioare ale nervilor toracici 
intercostali), nişte ramuri ner- 
voase cutanate, analoage cu pre- 
cedentele, adică ieşind tot din 


profunzimea muşchilor, însă pe părţile laterale ale toracelui şi abdomenului : 
acestea sunt ramurile cutanate (perforante) laterale, provenind tot+ din interco- 
stali. Înainte de a trece mai departe, elevul să examineze regiunea pubiană; se 
vede acolo printre globule de grăsime, o lamă gălbuie, care constituie ligamen- 
tul suspensor al clitoristului (la femeie), sau ligamentul suspensor al penisului 
= bărbat) ; pentru a fi complet, trebuie să se găsească artera epigastrică super- 

ială ce se află cam la mijlocul arcadei ; elevul o va urmări până la ligamen- 
tul inghinal, unde o va da în primirea celui de la membrul inferior. 


De desenat: 1. Ramurile nervoase perforante. 2. Vasele superficiale. 3. Ligamentul suspensor. 


Prepararea oblicului extern. Prepararea oblicului extern se face uşor, 
atunci când elevul se mulţumeşte cu puţin ; cere însă multă răbdare celui ca- 
re vrea să facă un lucru bun. Prepararea propriu zisă, adică curățirea muş- 
chiului este foarte grea, pentru că fascia de înveliş trimite numeroase şi 
aderente prelungiri între fibrele muşchiului ; de aceea această operaţie consti- 
tuie un excelent exerciţiu pentru preparările musculare, iar la examen o per- 
fectă ocazie, de a-şi evidenția cineva abilitatea. Pentru a diseca muşchiul, 
trebuie să-i ridicăm fascia de înveliş şi să-i evităm fibrele oblice în jos şi 
înăuntru. De aceea facem o incizie pe partea laterală.a trunchiului, interesând 
numai fascia, până ce dăm de fasciculele muşchiului şi apoi trăgând în sus 
de ea, o putem ridica. În prepararea muşchiului trebue să fim atenţi, ca să 
nu confundăm aponevroza de inserţie cu fascia de înveliş şi să le ridicăm 
împreună. Aponevroza de inserţie reprezintă un tendon muscular şi ca atare 
trebuie menţinută ; fascia de înveliş poate fi ridicată. 

După ce muşchiul a fost curăţit bine în toată întinderea, trebuie să se stu- 
dieze ; 

1. Împărţirea lui în două porţiuni, una musculară şi alta aponevrotică. 

2. Încrucişarea fasciculelor lui (digitaţiuni), cu ale dinţatului şi cu ale latis- 
simului. 

3. În porţiunea posterioară şi inferioară, se poate delimita un triunghi, foar- 
te important în chirurgie, ce poartă numele de triunghiul lui Petit. 


Triunghiul lui J. L. Petit prezintă de studiat: o margine anterioară formată de oblicul extem, 
o margide posterioară formată de latissim şi o margine inferioară formată de creasta iliacă, iar în - 
aria lui se vede muşchiul oblic intern. , 


4. Pe linia mediană, se vede un rafeu aponevrotic, cuprins între cei doi 
muşchi oblici ai abdomenului, care poartă numele de linia albă. Se studiază 
acest rafeu şi configuraţia lui, atât de caracteristică. 

5. Se studiază inelul ombilical şi raporturile lui cu linia albă. 

6. Se vede ligamentul inghinal, întins de la spina iliacă antero-superioară, 
la tuberculul pubelui. 

7. Se studiază terminaţiile muşchiului, prin fasciculele musculare, pe creasta 
iliacă, şi prin fibre tendinoase, pe ligamentul inghinal şi pe simfiza pubiană. 

8. Se insistă asupra orificiului subcutanat al canalului inghinal, format din 
stâlpul superior, stâlpul inferior şi din fibre arciforme, ce se văd foarte bine şi 
provin din aponevroza oblicului extern ; prin acest orificiu iese un cordon gros 
cât degetul, numit funiculul spermatic. Ca să studiem bine orificiul inghinal, 
examinăm mai întâi funiculul spermatic, pe care-l putem ridica uşor în sus. De 
o parte şi de alta a acestui cordon, se găsesc două benzi aponevrotice, care nu 
sunt altceva decât cei doi stâlpi. La locul unde funiculul pătrunde în abdomen, 
există în aponevroză nişte fibre curbe, deasupra lui ; acestea sunt fibrele arcifor- 

me. Funiculul aparţine ca studiu, elevului de la membrul inferior, care-l va lu- 
cra o dată cu perineul ; elevul de la abdomen va vedea însă traiectul lui şi con- 
stituţia canalului inghinal. 

Nu trebue să părăsim regiunea orificiului inghinal, fără să fi studiat şi szâl/- 
pul posterior al orificiului sau ligamentul lui Colles. Acest stâlp, care provine 
din oblicul extern din partea opusă, se găseşte situat înapoia stâlpului superior ; 
pentru a-l vedea, trebuie să dăm în sus şi în afară funiculul spermatic şi apoi 
cu pensa să ridicăm stâlpul superior; înapoia acestui stâlp apare ligamentul lui 
Colles. “Dacă cadavrul e de femeie, se găsesc absolut aceleaşi formaţiuni ale ca- 
nalului inghinal, numai că în locul funiculului este ligamentul rotund. Cum liga- 
mentul rotund se află mai greu, decât funiculul, propun ca mai întâi să se 
disece ligamentul inghinal până la tubercul ; deasupra lui apare orificiul superfi- 
cial, prin care se vede ligamentul rotund. Disecându-l se observă, cum se resfi- 
ră, spre a se răspândi în piele şi buzele mari. Lângă el se poate găsi un 
ramuscul din nervul genito-femural. 

Astfel se disecă oblicul exterm pe un cadavru întreg ; pe unul autopsiat, li- 
nia albă nu se mai vede (pe aici se deschide cadavrul), de asemeni nici ombili- 
cul. Se văd însă toate celelalte formaţiuni mai sus menţionate. După ce 
muşchiul a fost studiat, el e secţionat. 


De desenat: 1. Muşchiul oblicul extern şi aponevroza sa. 2. Triunghiul lui Petit. 3. Orificiul 
subcutanat al canalului inghinal. 


Secţiunea muşchiului oblic extern. Secţiunea acestui muşchi se face de-a 
lungul unei linii curbe, ce pleacă de pe coaste şi merge pe partea laterală a ab- 
domenului, ajungând la 2 cm. deasupra spinei iliace antero-superioare, unde se 
recurbează ; ea €e continuată la 1 cm. deasupra ligamentului inghinal, trece prin 
canalul inghinal şi se termină la nivelul orificiului superficial. (Fig. 57 şi 59.) 

Deoarece incizia nu va interesa decât oblicul extern, trebuie făcută cu pru- 
denţă, pentru a nu tăia muşchiul oblicul intern, ce se găseşte dedesubt; de ace- 
ea vom începe secţiunea lui în partea superioară (sub coaste), unde e musculos 
şi uşor separabil de muşchiul subiacent ; vom tăia în el cu precauţiune, până ce 
dăm de muşchiul oblic intern, acoperit de o fascie subţire ; muşchiul oblicul in- 
tern se deosebeşte de oblicul extern prin direcţia inversă a fibrelor. Numai după 
ce am găsit planul separativ în porţiunea superioară, acolo unde ambii muşchi 
sunt reprezentaţi 'prin fascicule groase, vom putea continua incizia de-a lungul 
liniei precedente în sus, până pe coaste şi în jos până la canalul inghinal, pe 
care-l deschidem. 

Odată muşchiul oblicui extern secţionat, se începe separarea celor două 
lambouri. Această separare se face uşor, lamboul lateral e răsturnat înafară, iar 
cel medial, înăuntru. Separarea şi răsturnarea lamboului lateral trebuie să fie du- 
să cât se poate 'mai mult în partea posterioară ; în timpul acestei operaţiuni apar 
nervii cutanaţi laterali şi ramuri din arterele intercostale. 

Separăm lamboul medial, până unde muşchiul devine aponevrotic, şi-l răs- 
turnăm înăuntru. Astfel s-a evidenţiat muşchiul oblic intem şi s-a deschis cana- 
lul inghinal. Acum se poate constata, că ligamentul inghinal e o dependinţă a 
aponevrozei oblicului extern. 

Studiul oblicului intern. Muşchiul oblicul intern are direcţia fibrelor, con- 
trarie cu aceea a oblicului extern. Se pot studia acum inserţiile muşchiului pe 
coaste, pe creasta iliacă şi pe ligamentul inghinal ; se poate vedea aponevroza 
lui de inserţie mergând pe sub (în realitate înapoia) cea a oblicului extern. Pen- 

tru un moment, trebuie numai să începem separaţiunea celor două aponevroze, 
să le înțelegem dispoziţiunea, dar să n-o continuăm până la linia albă ; acest lu- 
cru va fi făcut ulterior. Altă noţiune, pe care elevul trebuie s-o aibă clară şi ca- 
re se poate înţelege acum foarte bine, e aceea a tendonului conjunct, care în 
operaţiunea de hernie are aşa de mare importanţă. Pentru a vedea rendonul con- 
junct, elevul trebuie să urmărească marginea inferioară a muşchiului oblicul in- 
tem şi să vadă, cum ea merge deasupra funiculului (formând peretele superior 
al canalului inghinal) şi devine aponevrotică în partea medială ; această parte 
aponevrotică, la care se adaogă şi fibre din muşchiul transvers se găseşte intâi 
deasupra iar apoi trece înapoia funiculului, spre a se insera pe creasta pectinea- 
lă, alcătuind tendonul conjunct. Sub niciun motiv, elevul nu poate părăsi regiu- 


Fig. 57. 1 muşchiul oblic extern; 2 muşchiul oblic intern ; 3 aponevroza mușchiului oblic intern ; 
4 ligamentul rotund; 5. tendonul conjunct; 6. aponevroza muşchiului oblic extern. 

nea, fără a fi văzut această formaţiune. De asemeni trebuie să vadă, cum de la 
marginea inferioară a muşchiului oblic intern, pleacă fibrele musculare ce merg 
pe funiculul spermatic formând cremasterul. 

Canalul inghinal. Cu tăierea muşchiului oblicul extern, s-a deschis canalul 
inghinal. Prepararea lui specială va fi arătată ulterior, acum elevul trebuie să 
înțeleagă constituţia anatomică. Canalul are patru pereţi. Peretele anterior a fost 
tăiat, căci e format de aponevroza oblicului extem; nu avem decât să refacem 
muşchiul, apropiind cele două lambouri ale lui şi se vede cum aponevroza lui 
formează peretele anterior. Peretele. inferior e format de concavitatea ligamentu- 
lui inghinal; dacă se îndepărtează buza inferioară a aponevrozei oblicului ex- 
ter, se vede cum feniculul repauzează într-un fel de jghiab, format de acest 
ligament. Peretele superior se vede de asemeni foarte bine, că e format de mar- 
ginea inferioară a oblicului inte (la care se adaugă transversul) şi de tendonul 
conjunct. Am studiat deci trei pereţi. Cât despre peretele posterior, el poate fi 
observat chiar acuma. E suficient să ridicăm în sus şi înainte funiculul ; peretele 
posterior apare format dintr-o foiţă subţire, care e fascia tmansversalis şi din 
tendonul conjunct, care din superior devine posterior şi întăreşte fascia transver- 
salis. Canalul inghinal are două orificii : cel superficial a fost studiat o dată cu 
aponevroza oblicului extern ; cel profund va fi studiat ulterior. 

Secţiunea muşchiului oblic intern. După ce am înţeles dispoziţia muşchiu- 
lui oblicul intern, trebuie să-l secţionăm spre a vedea muşchiul transvers, situat 
sub el. Secţiunea acestui muşchi, se face tot de-a lungul unei linii curbe, ce 
pleacă de la coaste şi merge până la nivelul canalului inghinal. Aceiaşi preca- 
uţiune avem să luăm, ca şi mai sus, la secţiunea oblicului extern : să nec ferim 
de a tăia muşchiul transvers subiacent. Prin această secţiune muşchiul oblicul 
intern e transformat în două lambouri ; unul lateral, ce e dat înapoi şi în afară, 
iar altul medial, ce e dus înăuntru. În timpul răsfrângerii lamboului lateral, tre- 
buie să fim precauţi, pentru a nu tăia cei doi nervi ilioinghinali ce merg între 
oblicul inter şi transvers. Conducerea celor două lambouri se face până la 
apariţia fibrelor aponevrotice de inserţiune, anterioare şi posterioare. (Fig. 58.) 

Studiul muşchiului transvers. Dacă muşchiul oblicul intern a fost ridicat, 
după cum am arătat mai sus, iar lambourile lui răsfrânte pe laturi, apare trans- 
versul cu porţiunea lui musculară ; se poate observa, cum fibrele acestui muşchi 
se continuă înapoi cu o aponevroză posterioară. Deasemenea se vede în partea 
anterioară, limita de demarcaţiune între partea musculară şi aponevroza anterioa- 
ră, cunoscută sub numele de linia semilunară a lui Spiegel. Astfel, se evidenţia- 
ză cele două aponevroze ale transversului (cea anterioară şi cea posterioară). Nu 
trebuie să părăsim regiunea, fără a vedea că în partea superioară, muşchiul trece 
pe faţa internă a coastelor, unde se inseră; de asemeni trebuiesc văzute inser- 
ţiunile lui pe ligamentul inghinal, apoi cum fibrele lui inferioare se unesc cu 
ale oblicului intern, formând tendonul conjunct. Acest tendon conjunct trebuie 
bine delimitat şi, repet, bine înţeles, căci are o importanţă practică consider- 
abilă. 

Secţiunea muşchiului transvers şi prepararea fasciei transversalis. Muş- 
chiul transvers se secţionează într-un mod analog (ca şi precedenţii), adică tot 
de-a lungul unei linii curbe, iar cele două lambouri se răsfrâng pe laturi. Sec- 
țiunea muşchiului trebuie să fie făcută cu foarte multă atenţie, căci fascia tran- 
sversalis, ce se găseşte sub el, e o lamă foarte subţire şi riscă a fi tăiată. De 
aceea îl vom secţiona strat cu strat, până ce vom da de o fascie de culoare gal- 
benă (din cauza grăsimii subiacente). Răsfrângem cele două lambouri şi putem 
evidenția membrana pe o mare întindere. Importanţa ei va fi văzută mai jos. 


138 


Fig. 58. 1. muşchiul oblic extern; 2. muşchiul oblic intern; 3. muşchiul transvers; 4. aponevro- 
za muşchiului transvers ; 5. linia semicirculară a lui Spiegel ; 6. ligamentul inghinal; 7. 8. 9. ra- 
murile anterioare ale nervilor intercostali X, XI, XII. 


Deschiderea tecii dreptului anterior. Muşchiul drept anterior şi piramida- 
lul, care au mai rămas de studiat sunt cuprinşi într-o teacă aponevrotică, forma- 
tă de aponevrozele muşchilor abdominali. Prin urmare ca să vedem aceşti 
muşchi, va trebui să deschidem teaca : secţiunea ei se face de-a lungul unei li- 
nii situate la 2 cm. în afara liniei mediane, care se întinde de la procesul xifoid 
până la simfiza pubiană. Chiar în timpul secţiunii, observăm că teaca nu e for- 
mată dintr-un singur plan aponevrotic, ci din mai multe. După ce incizia s-a fă- 
cut până la muşchi, va trebui să răsfrângem înafară lamboul lateral al peretelui 
anterior al tecii spre a evidenția cei doi muşchi cuprinşi în ea. Acest lucru e 
greu de făcut, căci muşchiul drept prezintă nişte intersecţii aponevrotice la nive- 

lul cărora el aderă de teacă ; trebuie să separăm aceste intersecţii cu scalpelul, 
în mod artificial ; atunci muşchiul ne apare în totalitatea lui. 

Studiul conţinutului tecii. După ce teaca a fost deschisă, apare muşchiul 
drept anterior, care poate fi urmărit până la inserţiunile sale superioare, unde i 
se văd digitaţiunile caracteristice. În partea inferioară, înaintea şi înăuntrul lui, 
se vede, un mic muşchi acoperit de o fascie : e muşchiul piramidal, a cărui fa- 
scie va fi secţionată şi ridicată. Se disecă acum dreptul, până la marginea lui 
laterală şi se trage apoi înainte; se vede cum o serie de fire nervoase îl pă- 
trund pe faţa profundă; sunt ramurile nervilor intercostali, iliohipogastric şi 
ilioinghinal ; tot înapoia lui, în partea inferioară, apare artera epigastrică care 
merge în sus şi pătrunde chiar în muşchi, unde se anasomozează cu artera tora- 
cică intemă. Prin urmare, va trebui să urmărim această anastomoză în interiorul 
mușchiului şi s-o studiem. După ce toate formațiunile au fost studiate, se taie mu- 
şchiul la mijloc ; cele două capete se răsfrâng în sus şi în jos şi ne apare peretele 
posterior al tecii dreptului. Dacă se examinează cu atenţie acest perete, se vede că 
e compus din două părţi diferite: partea superioară cu fibre aponevrotice nete, iar 
partea inferioară e formată din o membrană foarte subțire ; linia de separație e o 
curbă cu concavitatea în jos. Această linie poartă numele de linia arcuată a lui 
Douglas, iar porţiunea peretelui inferior, situată sub această linie, nu mai face parte 
din formațiunile aponevrotice, ci e fascia transversalis. 

Studiul constituţiei tecii dreptului. Se trece acum la chestiunea cea mai 
greu de demonstrat, la studiul constituţiei tecii dreptului. 


Ştim din studiul muşchilor, că: 1. aponevroza oblicului extern e nedivizată şi trece înaintea 
dreptului ; 2. aponevroza oblicului intern se subdivide la nivelul marginii laterale a dreptului, în două 
foiţe : una anterioară, ce trece înaintea dreptului şi contribuie la formarea peretelui anterior al tecii şi 
cealaltă posterioară, ce trece înapoia lui şi contribuie la formarea peretelui posterior , această foiţă po- 
sterioară e mai' scurtă ca cea anterioară, ajunge doar până la linia semicirculară a lui Douglas în 1/4 
inferioară trecând şi ea înaintea dreptului ; 3. aponevroza transversului se împarte şi ea în două părți, 
una deasupra liniei semicirculare a lui Douglas, care trecând înapoia dreptului contribuie, împreună cu 
foiţa respectivă a oblicului intern, la formarea peretelui posterior al tecii şi alta, care -trecând înainte, 
contribuie împreună cu aponevroza oblicului extern şi cea a oblicului intern, la formarea peretelui an- 
terior. În această porțiune (inferioară), peretele posterior al tecii e format doar de fascia transversalis, 
pe când anterior este format din toate cele trei aponevroze. În porţiunea superioară peretele anterior al 
tecii este format din aponevroza oblicului extern şi foiţa anterioară a oblicului intem ; peretele poste- 
rior e format din foiţa posterioară a oblicului intern şi aponevroza transversului. 


Pentru a înţelege dispoziţia aponevrozelor în teaca musculară trebuie să ve- 
dem; 4) dedublarea aponevrozei muşchiului oblicul intern în cele trei pătrimi 
superioare şi participarea fiecăreia din foiţele lui la formarea unui perete al te- 
cii ; b) trecerea tuturor aponevrozelor abdominale pe dinaintea muşchiului drept, 
în pătrimea inferioară, formând peretele anterior la acest nivel. Pentru a înţelege 
aceste două dispoziţiuni, se separă aponevroza oblicului extem de a oblicului 
intern şi se vede, că această separare se poate face (cu oarecare greutate). Dacă 
se examinează foiţele aponevrotice disecate în porţiunea superioară a tecii, se 
vede, că de aponevroza oblicului extem rămâne încă aderentă (dacă separaţia 
artificială nu a fost dusă până la linia Abe) o primă foiţă provenită din oblicul 
intern , de asemeni dacă se trage în sus oblicul intern, se vede cum o altă foiţă 
a sa, e aderentă de aponevroza transversului. Această demonstrare se face şi 
mai uşor astfel (inspirată din desenele lui Spalteholz) (fig. 59). Secţionăm în 
partea superioară a preparaţici, muşchiul oblicul extern, oblic de jos în sus şi 
din afară inăuntru. Secţionăm apoi oblicul inter împreună cu teaca dreptului şi 
cu dreptul conţinut în ea, în aceeaşi direcţie, fără să interesăm transversul, pe 

Fig. 59. Linia punctată indică traiectul secţiunii oblicului extern. 


cât se poate. Scoatem partea superioară a muşchiului drept afară din teacă. De- 
dublarea aponevrozei oblicului intern este netă. În porţiunea inferioară a tecii, 
separarea celor trei foiţe, mult mai strâns unite, e aproape imposibilă ; iar dacă 
continuăm de sus în jos, să separăm transversul de oblicul intern, trebuie ca în 
porţiunea inferioară să mergem cu această operaţie pe faţa anterioară a dreptu- 
lui, căci aponevroza lui nu se mai găseşte de loc înapoia muşchiului, ci a tre- 
cut, împreună cu cealaltă aponevroză, înainte ; peretele. posterior la acel nivel e 
format numai de fascia transversalis. Mult mai frumos se demonstrează raportul 
diferitelor foiţe, astfel (fig. 60): separăm aponevroza oblicului extern de cea a 
oblicului intern ; disecţie posibilă. Se secţionează transversal oblicul intern şi se 
deschide în aceaşi direcţie şi teaca dreptului ; se văd acum cele trei formaţiuni 
aponevrotice trecând înaintea dreptului. 

Fig. 60. - 


Ligamentul lui Henle şi al lui Hesselbach (interfoveolar). Aceste liga- 


mente sunt două formaţiuni, care pot fi văzute acum, deşi mult mai uşor 
prepararea lor se face pe faţă profundă a peretelui abdominal, după ridica- 
rea peritoneului. Cele două formaţiuni se găsesc pe peretele posterior al ca- 
nalului inghinal; aci le vom căuta. Se examinează mai întâi artera 
epigastrică apoi ligamentul lui Henle, care e format din nişte fibre verticale 
situate înăuntrul arterei epigastrice, înapoia tendonului conjunct ; prin urmare 
va trebui să ridicăm acest tendon dacă mai există; înapoia lui şi înăuntrul 
arterei epigastrice se găseşte ligamentul. Ligamentul lui Hesselbach e mai 
profund aşezat şi se prezintă ca nişte fibre verticale vizibile chiar în fascia 
transversalis. El e situat în afara vaselor epigastrice. = 

Deschiderea abdomenului. Deschiderea abdomenului nu se face, decât da- 
că se procedează imediat la disecţia splanhnelor ; în caz contrar, trebuie să se 
amâne până la acea dată, căci. deschiderea timpurie a cavităţii abdominale expu- 
ne splanhnele la uscare şi le face improprii studiului. Această operaţiune se face 
tăind cu foarfecele în fascia transversalis. şi în peritoneu un lambou patrulater, 
ale cărui margini laterale sunt situate în dreptul spinelor iliace antero-superioare şi 
a cărui margine superioară trece deasupra ombilicului, dintr-o parte în cealaltă. 
Lamboul format de fascia transversalis şi peritoneu e răsfrânt în jos şi înainte. 

Studiul foselor inghinale. Examinând peretele abdominal anterior, după des- 
chiderea cavităţii abdominale, pe faţa profundă vedem trei cordoane : unul me- 
dian numit plica ombilicală mediană (uracul), două aşezate de o parte şi de 
alta, formate din cordoanele fibroase ale arterelor ombilicale numite plicele om- 
bilicale mediale ; în afara acestora se găsesc cele două artere epigastrice care 

Fig. 61. 1 muşchiul transvers; 2 aponevroza oblicului extern ; 3 muşchiul micul oblic; 4 aponevro- 


za muşchiului transvers; 5 arcada lui Douglas; 6 muşchiul drept anterior al abdomenului; 7 mu- 
şchiul piramidal al abdomenului. 


determină formarea plicelor ombilicale laterale. Între plicele enunțate se formea- 
ză câteva fosete: una supravezicală, situată între plica ombilicală mediană şi 
plicele ombilicale mediale ; alta numită foseta inghinală medială, între plica om- 
bilicală medială şi cea laterală ; alta, fosera inghinală laterală, situată în afara 
plicei inghinale laterale. Se observă că această ultimă fosetă răspunde orificiului 
profund al canalului inghinal. 

Prepararea ombilicului. Lamboul peritoneal (pe care se mai găseşte linia 
albă) fiind întins, se observă faţa posterioară a ombilicului, de la care pornesc, 
mergând în jos, plicele menţionate, iar în sus cordonul venei ombilicale (liga- 
mentul rotund al ficatului). Se ridică peritoneul în dreptul ombiliculului şi se 
văd înapoia ligamentului rotund o serie de fascicule transversale, care formează 
fascia ombilicală ; se reîntoarce lamboul pe faţa lui anterioară, unde ombilicul e 
intact, se ridică pielea de pe cadrul lui cutanat, evidenţiindu-se inelul fibros al 
ombilicului. 

Studiul fasciei propria. Se procedează la separarea peritoneului de fascia 
transversalis ; între cele două' membrane se găseşte un ţesut grăsos, numit fascia 
propria. Dacă disecţia a fost făcută cu răbdare, se poate conduce această sepa- 
rare până în fosa inghinală. 

CÂTEVA SFATURI PRACTICE. 


Regiunea pereţilor abdominali este de sigur una dintre cele mai importante regiuni chirurgica- 


"le; ca atare anatomia trebuie bine înţeleasă în toate detaliile. Prepararea muşchilor abdominali la 


un concurs, se face absolut ca mai sus, deschizându-se teaca dreptului, secţionând muşchiul la mij- 
loc şi răsfrângând capetele, astfel că se evidenţiază pereţii tecii. De obicei nu se face separarea de- 
finitivă a foiţelor aponevrotice constitutive ale pereţilor tecii, căci ea nu e posibilă, fără a strica 
din buna orânduire a unei piese de concurs. O altă chestiune, foarte uşoară pentru concurs, este 
prepararea canalului inghinal. Trebuie neapărat să se evidenţieze bine peretele posterior, cu toate 
detaliile lui. După ce s-a ajuns la aponevroza oblicului extern şi s-a evidenţiat orificiul cutanat al 
canalului inghinal, se întroduce o sondă canelată prin el în canal, şi de-a-lungul ei, se secţionează 
aponevroza. Buzele secţiunii aponevrotice sunt răsfrânte. Se disecă apoi în sus funiculul şi apare 
peretele profund al canalului, în care se evidenţiază diferitele lui formaţiuni. 


MEMBRUL SUPERIOR ŞI REGIUNEA POSTERIOARĂ A TRUNCHIULUI 
Explorare 


Explorarea membrului superior se poate face succesiv, pe măsură ce disecţia înaintează. Acest 
sistem e incomod, deoarece prepararea unei regiuni aduce după sine inevitabil. deformarea regiunii 
următoare, prin faptul ridicării pielii şi a preparării diferitelor organe. De uceea e mult mai bine, 
să procedăm dintr-o dată la inspecția întregului segment şi la determinarea diteritelor regiuni anato- 
mice. De comun acord cu colegii de la cap şi cu cei de la membrul inferior, se vor putea explora 
foarte comod, toate regiunile, întorcând cadavrul, pe toate feţele. E bine ca explorarea membrului, 
să fie terminată prin desemnarea teritoriilor cutanate şi nervoase. 

Regiunea anterioară a toracelui. Aceasta are ca limită superioară: clavicula, articulația stur- 
no-claviculară, incizura jugulară, formaţiuni. vizibile la inspecţie şi în plus, foarte uşor palpabile. 
Limita inferioară e formată realmente de falsele coaste, de cartilagiile costale şi procesul xifoid. Se 
începe cu explorarea sternului, care la bărbat se prezintă ca partea cea mai proeminentă a toracelui, 
iar la femeie, din cauza mamelelor, din contră, se prezintă ca o depresiune; se deosebesc părţile 
constitutive ale acestui os; în sus manubriul şi incizura jugulară, apoi corpul sternului şi unghiul 
sternal, iar în partea inferioară, procesul xifoid. Se examinează relieful muşchiului pectoralul mare. 
Apoi se explorează coastele : această operaţiune constitue un exerciţiu din cele mai utile, deoarece 
în practica medicală facem uz foarte deseori de ea. Numerotarea coastelor nu trebuie niciodată fă- 
cută de jos în sus, din cauză că adeseori a 12-a coastă este foarte scurtă şi nu poate fi palpată; 
deci numerotarea trebuie începută de sus în jos. Coastele vor fi palpate de-a lungul extremității lor 
sternale, deoarece în acest punct sunt mai superficiale ; totuşi fiindcă în partea inferioară spaţiile 
intercostale îşi micşorează înălțimea şi cartilagiile lor ajung să fuzioneze chiar, trebuie ca pe măsu- 
ră ce coborâm cu numerotarea să ne îndepărtăm de marginea sternală. Prima coastă, ascunsă de 
claviculă, poate fi simțită cu oarecare atenţie, la nivelul extremității sternale, imediat sub claviculă ; 
prima coastă poate fi palpată şi în scobitura supraclaviculară, deprimând puternic această scobitură. 
A doua coastă se palpează uşor (e prima coastă palpabilă pe întindere mai mare, sub claviculă); ea 
se termină la nivelul unghiului sternal. Celelalte coaste se palpează şi se numerotează uşor. Se tre- 
ce apoi la mamelă, la care se examinează mamelonul, areola, dimensiunile la bărbat şi femeie. 
După ce am terminat cu explorarea toracelui trecem la umăr. 

Umărul. Umărul este segmentul prin care toracele se uneşte cu membrul superior. În el di- 
stingem patru regiuni (Corning) : regiunea subclaviculară, scapulara, deltoidiană şi axilară. 

Regiunea subclaviculară. Imediat sub claviculă, se găseşte regiunea subclaviculară ; ea prezin- 
tă scobitura cu acelaşi nume, pe unde se comprimă în clinică, artera subclaviculară. 

Între torace şi braţ e o scobitură numită baza axilei, scobitura axilei, subțioara. Prin această 
scobitură, putem noi explora pereţii axilei : înainte se palpează muşchiul pectoralul mare, care for- 
mează peretele anterior al axilei ; înapoi, o masă musculară compusă din latissim şi rotundul mare; 
pe peretele medial al acestei regiuni, se palpează spaţiile intercostale şi coastele ; în partea laterală 
a regiunii noastre, se simte o masă musculară longitudinală, formată de biceps şi de coraco-brahial. 

Regiunea deltoidiană e caracterizată prin forma ei convexă ; se delimitează marginea anterioa- 
ră a mușchiului deltoid şi marginea supero-laterală a pectoralului mare, între ele, se vede un şanţ, 
numit delto-pectoral. Apoi se explorează, prin intermediul muşchiului deltoid, o serie întreagă de 
proeminențe osoase, pe care el le acopere, împreună cu celelalte planuri ale regiunii deltoidiene. 
Astfel se explorează clavicula în toată întinderea ei, iar la extremitatea laterală, articulaţia ei cu 
acromionul. Palpăm apofiza coracoidă, o proeminenţă osoasă, care constituie un reper extrem de 
important, dar care' de obicei, e confundată în practică, cu celelalte proeminențe osoase. Ea nu se 
găseşte pe partea cea mai proeminentă a umărului, ci în depresiunea dintre deltoid şi pectoral, la 
partea superioară a spaţiului deltopectoral, dedesubtul claviculei (la unirea celor două treimi media- 
le cu treimea laterală). După ce am simţit bine apofiza coracoidă, ne rămâne de explorat capul 
umeral cu cele două tuberozităţi. Pentru aceasta, cu o mână apucăm braţul cadavrului, şi îi impri- 
măm mişcări de rotaţie în afară, iar cealaltă mână o aplicăm pe umăr. Se simte atunci, cum o ma- 
să osoasă rotunjită se roteşte sub mâna care palpează: e capul humerusului, Insistând în palpaţie, 
se poate găsi înainte, imediat sub articulaţia acromio-claviculară, tuberozitatea mică a humerusului ; 
mai în afară şi mai posterior, sub vârful acromionului, se găseşte tuberozitatea mare ; între ele, da- 
că cadavrul e slab, se poate simţi şanțul intertubercular. 

Regiunea scapulară cuprinde totalitatea părților moi, ce se găsesc înapoia scapulei. Aci găsim 
spina scapulei, fosa supra- şi subspinoasă. Unghiul inferior al scapulei şi cele două margini (axilară 
şi vertebrală) pot fi simţite. Marginea superioară e ascunsă de o masă musculară. La omul viu, se 
văd o serie de proeminențe musculare (în fosa subspinoasă); pe cadavru ele sunt dispărute din 
cauza tumefacţiei părţilor moi. 

Braţul cuprinde două regiuni : o regiune anterioară şi alta posterioară. 

Regiunea anterioară a braţului se întinde de la un plan, ce trece prin marginea inferioară a 
pectoralului mare, până la un plan dus la două degete deasupra epicondililor. În regiunea brahială 
anterioară, se găseşte o proeminenţă fuziformă determinată de muşchiul biceps. De ambele părţi ale 
acestei proeminențe, sunt două şanţuri longitudinale, numite şanţurile bicipitale. (lateral şi medial). 
Cel lateral e mai puţin profund (greu vizibil la cadavru) şi se termină la nivelul vârfului deltoidu- 
lui, unde se bifurcă într-o ramură anterioară ce merge în şanțul deltopectoral, cu care se confundă 
şi o altă ramură, ce merge de-a lungul marginii posterioare a deltoidului. Şanţul bicipital medial e 
mult mai important, el merge în sus până la axilă, iar în jos, până pe plica cotului. În el se pot 
palpa diferitele cordoane formate de nervi şi de artera brahială, iar pe omul viu în-clinică, se pot 
simţi pulsaţiunile acestei artere. : 

Regiunea posterioară a braţului se întinde în jos, până la două degete deasupra epicondililor 
Explorarea şi disecţia se face mai uşor, dacă înglobăm în această regiune şi faţa posterioară a re- 
giunii cotului, adică regiunea olecraniană. Astfel limita inferioară a regiunii de disecat, se va opri 
la trei degete sub epicondili. Explorarea regiunii posterioare a brațului, ne arată prezenţa unei. proe- 
minenţe musculare, determinată de muşchiul triceps. La omul viu, se pot deosebi porțiunile consti- 
tutive ale muşchiului. 

Cotul. (Regiunea Cubitală) Din punct de vedere topografic, cotul are două regiuni, una ante- 
rioară, cealaltă posterioară. Regiunea anterioară se numeşte regiunea plicii cotului. (Regiunea Cubi- 
tală anterioară) 

Ea este regiunea topografică situată înaintea articulației cotului şi e cuprinsă între două. planuri, 
unul “la două degete deasupra epicondililor, iar altul la. două degete sub aceste proeminențe 
osoase. 

Explorăm prin palpare, cele două proeminențe studiate în osteologie: epicondilul medial şi 
lateral, apoi marginile laterale al humerusului ; tot acum simţim pe partea posterioară a cotului, 

proeminenţa osoasă denumită olecran, asupra căreia vom reveni. După ce aceste proeminențe osoa- 
se au fost explorate, examinăm regiunea plicii cotului propriu zisă, în care se vede, dar mai ales 
se palpează nişte proeminențe musculare : una medială, formată de muşchii epicondilieni mediali, şi 
una laterală, formată de cei epicondilieni laterali. Separate în sus, ele se confundă în partea infe- 
rioară, determinând un fel de V. Între aceste două proeminențe pătrunde o a treia mijlocie, formată 
de biceps şi brahial. . 

Aceste proeminențe musculare sunt despărțite prin două şanţuri, convergând în jos, către linia 
mediană, iar în sus continuându-se cu şanțurile bicipitale. Dacă pielea e fină şi nu e linia înegrită 
de soluţiile conservante, se poate vedea desenul caracteristic, format de venele subiacente. 

Regiunea posterioară a cotului are aceleaşi limite ca şi cea anterioară şi se numeşte regiunea 
olecraniană. Explorarea regiunii olecraniene e mult mai importantă. Se palpează trei proeminențe 
osoase : epicondilii şi olecranul uşor de simţit sub piele. Ele determină două şanţuri: primul se 
găseşte între olecrah şi epicondilul medial, e numit şanțul olecranian medial ; în el, printr-o palpa- 
re atentă, se poate simţi cordonul nervului ulnar alunecând pe faţa posterioară a epicondilului me- 


“dial. Un al doilea şanţ există între epicondilul lateral şi olecran; poartă numele de şanţul 


olecranian lateral, în care se poate palpa condilul humerusului, capul radial şi linia articulară situa- 
tă între aceste două porţiuni osoase. Deasupra olecranului, degetul se înfundă într-o depresiune, nu- 
mită foseta supra-olecraniană. Tot cu această ocazie trebuie să se stabilească raporturile dintre cele 
trei proeminențe osoase ; se examinează membrul cu cotul în extensiune şi apoi cu el în flexiune. 
Când cotul e în extensiune, cele trei proeminențe osoase sunt pe aceiaşi linie transversală; iar 
când e flexat, ele determină un triunghi, al cărui vârf îndreptat în jos, e format de olecran şi a că- 
rui bază privind în sus, e reprezentată printr-o linie ce uneşte epicondilii. Aceste trei proeminențe 
se găsesc în acelaşi plan. Toate datele de mai sus au o importanță deosebită în clinică, de aceea 
merită multă atenţie. 

Linia articulară se explorează pe partea laterală a regiunii, la doi centimetri sub epicondilul 
lateral ; imprimând antebraţului mişcări de pronaţie şi supinaţie, se simte alunecând capul radial, 
sub degetul explorator. 

Antebraţul Găsim şi aici două regiuni: anterioară şi posterioară. În regiunea anterioară, 
prin inspecția regiunii se văd, în partea ei superioară, două proeminențe musculare : una formată 
de muşchii, ce se inseră pe epicondilul medial, şi alta de muşchii, ce vin de pe epocondilul lateral. 
În partea inferioară, ambele grupe se confundă ; se văd însă tendoanele acestor muşchi ca nişte 
cordoane longitudinale. Ele sunt uşor explorabile în partea inferioară a regiunii, atât prin palpare, 
cât şi prin inspecţie. Tendonul cel mai lateral e al brahioradialului, iar înăuntrul lui e tendonul fle- 
xorului radial al carpului şi între ele se găseşte şanţul arterei radiale (şanţul pulsului). Înăuntrul 
acestui muşchi se află la mijloc, tendonul palmarului lung, apoi o serie de tendoane mai subţiri, 
provenite din flexorii degetelor. Înăuntrul acestor tendoane, se vede tendonul muşchiului flexor ul- 
nar al carpului, iar între acesta şi tendoanele flexorilor, şanţul arterei ulnare. Tot în partea inferioa- 
ră a regiunii, deasupra palmei, se văd trei plice cutanate cu direcţie transversală ; dintre ele, plica 
mijlocie răspunde liniei articulare radio-carpiene. Tot cu această ocazie, trebuie explorat prin palpa- 
re, procesul stiloid al radiului şi al ulnei, observându-se, că cel radial e mai jos ca cel ulnar care 
la rândul lui este mai posterior. Pe faţa posterioară a antebraţului, se palpează apofiza stiloidă a 
ulnei, apoi marginea posterioară a ulnei, care se palpează ca o crestă, în toată întinderea sa. Pe 
faţa posterioară a antebraţului, se găsesc o serie de proeminențe musculare şi depresiuni intermu- 
sculare, puţin vizibile pe cadavru. În partea infero-laterală, se vede o regiune limitată de tendoanele 
extensorilor degetului mare, numită tabachera anatomică ; ea e mai evidentă atunci când degetul 
mare € în abducţiune. 

Mâna şi degetele. Vom explora mai întâi palma, adică regiunea anterioară a mâinii. 

Explorarea acestor regiuni trebuie să fie condusă sistematic. Se va începe cu aceea a palmei 
şi se va continua apoi cu a degetelor. La palmă, prin inspecţie, se văd trei proeminențe: una late- 
rală, voluminoasă, numită eminenţa tenară, alta medială, mai puţin voluminoasă, eminența hipote- 
nară şi alta la nivelul rădăcinii degetelor, numită proeminenţa digito-palmară. Palpând cu atenţie, 

pe: aceasta din urmă, se pot simţi articulațiile metacarpo-falangiene. Centrul mâinii, delimitat de 
aceste proeminențe, e scobit; în el găsim liniile mâinii, care seamănă ca dispoziţie, mai mult sau 
puţin, cu litera M. Dintre aceste linii, cea superioară se evidenţiază mai uşor, atunci când ducem 
degetul mare în abducţiune ; ea se găseşte sub eminenţa tenară. Linia mijlocie se vede sub prece- 
denta ; linia inferioară se află deasupra proeminenţei digito-palmare, la o distanţă de doi centimetri 
sub cea mijlocie. Afară de aceste trei linii, se mai găseşte o a patra, care unind oblic pe ultimele 
două, determină formarea acelui M. Aceste linii au importanţa lor, în reperarea arcadelor arteriale 
subiacente şi a liniilor articulare carpometacarpiene. Din oasele mâinii, se simte scafoidul, sub apo- 
fiza stiloidă a radiului (la partea superioară a eminenţei tenare) şi pisiformul, sub capul ulnei (la 
partea superioară a eminenţei hipotenară); sub pisiform, se simte apofiza unciformă a osului cu 
cârlig (hamulus ossis hamati). Pe partea posterioară a gâtului mâinii se palpează epifizele distale 
ale radiului şi ulnei, sub care se găseşte linia articulară. 

Trecând la explorarea degetelor, mai întâi se precizează nomenclatura şi numărătoarea lor ; 
ele sunt numerotate din afară înăuntru ; dar numele lor uzuale sunt utilizate mai mult, decât numă- 
rul de ordine. Astfel: primul e numit police (degetul mare) ; al doilea e indexul; urmează degetul 
mijlociu, inelarul şi degetul mic (al 5-a). Degetele prezintă trei proeminențe, separate prin trei de- 
presiuni. Aceste depresiuni trebuiesc bine observate, ele servesc la reperarea liniilor articulare. 

Depresiunea superioară se găseşte sub articulaţia metacarpo-falangiană ; cu alte cuvinte, dacă 
vrem să palpăm articulaţia, trebuie să mergem deasupra ei. Depresiunea mijlocie se află chiar la 
nivelul primei articulaţii interfalangiene, iar cea inferioară, deasupra articulației dintre falanga a 2-a 
şi a 3-a. Elevul trebuie să simtă printre tegumentele groase şi infiltrate ale cadavrului, diferitele li- 
nii articulare. La nivelul policelui se văd două depresiuni : una superioară, care răspunde articula- 
ţiei metacarpo-falangiene, şi una inferioară, care e situată sub linia articulară dintre falange. 

Pe faţa posterioară a mâinii, se află nişte proeminențe longitudinale, formate. de tendoanele 
extensorilor, iar între ele, depresiuni, ce corespund spaţiilor interosoase. Prin palpare se poate simţi 
corpul metacarpienilor şi extremitatea lor inferioară ; dedesubtul lor se palpează liniile articulare 
metacarpo-falangiene. Faţa posterioară a degetelor e convexă transversal ; ea ne prezintă la nivelul 
articulației dintre degete, plici transversale. Falangele sunt palpabile pe faţa lor dorsală ; liniile arti- 
culare nu se pot simţi, ele se găsesc sub nivelul extremității inferioare a acestor oase. Dacă dege- 
tul e foarte flexat în toate articulațiile, linia articulară dintre prima şi a doua falangă, trece la o 
jumătate de centimetru sub extremitatea inferioară a falangei, iar cea dintre a doua şi a treia, se 
află la trei milimetri sub extremitatea inferioară a falangei a 2-a. 

Regiunea posterioară a gâtului şi a trunchiului. Elevul trebuie să se obişnuiască a delimita 
regiunea posterioară a gâtului (ceafa), de trunchi şi de regiunea scapulară. Mai întâi, va palpa apo- 
fizele spinoase ale vertebrelor, lucru, de care va avea mare nevoie în viaţa practică. Aceasta nu e 
o operaţiune uşoară, căci ele fiind acoperite de muşchi voluminoşi şi de ligamente puternice, nu 
se pot simţi decât în parte. Pentru uşurarea acestei explorări în clinică, trunchiul e foarte puternic 
flexat, şi apofizele se evidenţiază bine. În sala de disecţie, cadavrul fiind întors cu faţa în jos, po- 
ziţie ce împiedică proeminarea apozifelor, explorarea lor este foarte anevoioasă. La această dificul- 
tate se mai adaugă o alta, provenită din faptul că regiunea posterioară a trunchiului e foarte 
infiltrată pe cadavru, şi proeminenţele osoase sunt astfel şi mai mascate. Printr-o palpare atentă, se 
poate simţi apofiza vertebrei a 7-a cervicală, numită încă proeminenta, apoi apofiza a 3-a lombară, 
de asemeni proeminentă mult; deasupra şanţului interfesier, se găseşte vârful apofizei a 2-a sacrate; 
se trece apoi la explorarea scapulei, a cărei margine vertebrală şi axilară, pot fi palpate; deasemeni 
se pot simţi: unghiul inferior, unghiul superior, spina scapulei, împreună cu tuberculul trapezului 
pe care această spină îl prezintă. După ce s-a explorat scapula, ne întoarcem iarăşi la apofizele 
spinoase, a căror numărătoare se poate controla prin următoarele reperuri clinice (puţin modificate 
pe cadavru dar totuşi aplicabile). 

1. O linie, care uneşte cele două spine ale scapulei, trece prin apofiza spinoasă a celei de a 
3-a vertebre dorsale. 

2. O linie, care uneşte unghiurile inferioare ale scapulei, trece prin apofiza spinoasă a verte- 
brei a'7-a dorsală. 

3. O linie, ce trece prin ombilic, întâlneşte apoi apofiza spinoasă a vertebrei a 3-a lombare. 

4. O linie, ce trece prin punctul superior al oaselor iliace (vezi explorarea regiunii gluteale), 
trece prin apofiza spinoasă a vertebrei a 4-a lombare. (A se nota bine acest reper, de o importanţă 
capitală în puncţia lombară.) 

Aceste ultime repere, plus cele de mai sus, procurate de palparea directă, ne sunt suficiente 
pentru a determina toate celelalte apofize. 

Apoi se delimitează regiunile în modul următor: 

1. Regiunea cefei € limitată în jos printr-un plan, ce trece prin apofiza spinoasă a celei de a 
7-a cervicală, iar pe laturi de marginile superioare ale trapezului, care determină două proeminențe 
vizibile sub piele. 

2. Regiunea posterioară a toracelui (dorsală) e delimitată astfel : în sus prin planul precedent, 
ce o separă de regiunea cervicală, iar în jos printr-un plan, ce trece prin marginea inferioară a coa- 
stei a 12-a şi înăuntru, un plan, ce trece prin marginea vertebrală a scapulei. 

3. Regiunea lombară e limitată în sus de un plan, ce trece prin a 12-a coastă, în jos un plan 
dus prin crestele iliace, iar lateral continuarea celor două linii, ce trec prin marginile interne ale 
scapulei. 

4. Regiunea scapulară (posterioară a umărului) cuprinde totalitatea părților moi, ce se găsesc 
înapoia scapulei. 

Explorarea fiecăruia din aceste regiuni, ne arată unele detalii, ce trebuiesc cunoscute, 

1. În regiunea cefei, trebuie să se simtă protuberanța occipitală, şi sub ca se vede o fosetă 
numită foseta cefei (foseta suboccipitală). În această regiune nu se poate simţi prin palpare decât a 
7-a şi a 6-a apofiză spinoasă cervicală. 

2. În regiunea dorsală, se pot simţi mult mai uşor apofizele spinoase. Ne orientăm prin aju- 
torul reperurilor de mai sus, flexând foarte mult toracele. - 

3. Examinând regiunea lombară, se vede că ea prezintă o curbură. Prin palpare şi prin repe- 
rurile de mai sus, se lămuresc apofizele spinoase ale vertebrelor regiunii. Pe cadavru, relieful mu- 
şchilor nu este aparent, ca la omul viu. Forma, atât de caracteristică a trapezului, rombul lombar, 
spaţiul Grynfelt, chiar şi proeminenţa masei comune, dispar prin infiltrarea țesutului celular. Se 
poate însă vedea, plica muşchiului oblic extern, trecând peste osul coxal. 

(Extras din Braus, Testut — Jacob, Corning, Duplay — Rochard.) 


REGIUNEA ANTERIOARĂ A TORACELUI ŞI AXILA 


Organe ce trebuiesc găsite : 


Muşchi. Pe-toralul mare, pectoralul mic, fasciile lor, latissimus dorsi, rotundul mare, subsca- 
pularul, subciavicularul, dinţatul anterior, deltoidul, bicepsul, coraco-brahialul. 

Vase. Artera axilară cu ramurile ei, vena cefalică. 

Nervi. Ramuri din plexul cervical (supra-claviculară, atitea ramuri din nervii inter- 
costali (cutanate anterioare şi laterale), ramuri din plexul brahial : nervul pectoralului mare, nervul 
pectoralului mic (toracic mic), nervul latissimului, a dinţatului anterior, nervii subscapularului, ner- 
vul axilar, nervul median, ulnar, brahial cutanat medial, radial, cutanat medial al antebraţului. : 


Poziţia piesei. Cadavrul e întins pe partea dorsală, cu membrul superior 
dus în abducţie mijlocie, adică perpendicular pe direcţia trunchiului ; membrul 
repauzează pe o scândură, ce trecând perpendicular pe masa de disecţie, for- 
mează cu ea o cruce. 

Incizia pielii. Când cadavrul nu e autopsiat, inciziile necesare pentru ridica- 
rea pielei sunt următoarele (Fig. 56): o incizie BE de la incizura jugulară la 

procesul xifoid, o incizie EF perpendiculară pe precedenta, care din punctul supe- 
rior E al ei, merge de-a lungul claviculei până la articulaţia acesteia cu scapula ; 
împreună cu incizia BC, făcută cu ocazia disecţiei abdominale, determină un patru- 
later cutanat BEFC, prin care se ridică tegumentele regiunii anterioare. Cum însă 
muşchii acestei regiuni se termină pe humerus şi cum pe de altă parte, va trebui să 
deschidem axila, avem nevoie şi de o altă incizie FG, care plecând din punctul F 
al liniei EF, merge pe faţa anterioară a braţului până la partea mijlocie a lui; aici 
ducem incizia HGI, transverso-circulară pe braţ, prin care limităm regiunea de dise- 
cat. Împrejurul mamelonului se face o incizie circulară, delimitându-se un lambou 
circular. Când cadavrul e autopsiat, avem nevoie de aceleaşi incizii, numai că du- 
cem incizia BE, nu pe linia mediană, ci în afara cei. 

Ridicarea pielei. După ce s-au făcut inciziile pielii, cum am arătat mai 
sus, se disecă lamboul determinat, dinăuntru în afară, adică de la incizia toraci- 
că BE, către cea brahială FG. Pielea trebuie ridicată cu atenţie până la țesutul 
celular subcutanat ; se văd, terminându-se în ea, o serie de ramuri nervoase, ca- 
re trebuiesc urmărite pe piele, cât se poate de mult, apoi tăiate. La nivelul ma- 
melonului, ne folosim de incizia circulară perimamelonară şi lăsăm aplicat 
torace mamelonul. Pielea trebuie ridicată până pe faţa laterală a toracelui. în 
timpul acestei operaţiuni lucrăm cu precauţiune, ca să nu tăiem ramurile ner- 
voase superficiale. Pe torace se ridică pielea până la mijlocul feţei sale laterale 
iar pe umăr până la incizia circulară HGI. 

Dacă s-a procedat în modul mai sus arătat, o serie întreagă de regiuni to- 
pografice, au fost evidenţiate : regiunea toracică anterioară, jumătate din regiu- 
nea toracică laterală, peretele anterior al axilei şi o parte din regiunea 
deltoidiană (cadavru de bărbat) ; se disecă vasele şi nervii superficiali ai acestor 
regiuni ; la un cadavru de femeie, se studiază mai întâi glanda mamară, apoi 
vasele şi nervii superficiali. Numai o parte din muşchiul deltoid va fi preparat, 
restul va fi completat la regiunea braţului. 

Vasele şi nervii superficiali. Dacă se aruncă o privire asupra întregei re- 
giuni, se observă două dispoziţiuni : 1. pielea axilei a rămas atârnată în axilă şi 
graţie acestei aderenţe, se formează scobitura axilară ; 2. dispoziţia fasciei, care 
acopere pectoralul şi care se continuă în afară cu fascia deltoidului, iar la nive- 
lul marginii inferioare a pectoralului, intră şi ea în scobitura axilară. După ce s-au 
notat ambele dispoziţiuni, se trece la chestiunea, ce ne interesează propriu zis, 
adecă a nervilor şi a vaselor superficiale. Se caută în primul rând, ramurile cu- 
tanate anterioare, ce provin din nervii intercostali ; dacă aceste ramuri nu au 
fost găsite o dată cu ridicarea pielii (vezi mai sus), ele trebuiesc căutate acum 
în spaţiile intercostale, cam la 2-3 cm. de marginea sternului. Cu această oca- 
zie, se pot vedea şi ramurile arteriale subcutanate, ce provin din toracica inter- 
nă, dar a căror importanţă nu e prea mare. Mai mare importanţă, au în 
patologie, venele acestei regiuni ; ele sunt greu vizibile pe cadavrele din sălile 
de disecţie, dar. trebuiesc urmărite pe cât posibil. Se caută apoi, ramurile cura- 
nate din plexul cervical anume ramura supraclaviculară, care merge dedesubtul 
claviculei, perpendicular pe ea şi ramura supraacromială ce se găseşte în regiu- 
nea deltoidiană ; ambele trebujesc disecate şi prezentate elevului de la cap, care 
le va urmări până la originea lor. 

Pe părţile laterale ale toracelui, se caută ramurile cutanate laterale, ce pro- 
vin din nervii intercostali ; ele vor fi găsite tot în prelungirea celor preparate la 
torace ; ne oprim la al 4-a. Înainte de a trece mai departe, se disecă platysma, 
care e lucrat (de la originea sa, din regiunea subclaviculară şi deltoidiană), până 
la claviculă, de unde îl continuă elevul de la cap... 

“Glanda mamară. La un cadavru de femeie, prin ridicarea pielii s-a eviden- 
țiat, în regiunea toracică anterioară, țesutul celulo-adipos, care acoperă glanda 
mamară, numit încă şi lama premamară ; el se insinuează foarte adeseori între 
lobii glandei. Dacă ridicăm acest ţesut celulo-grăsos apare glanda mamară cu 
forma ei neregulat circulară, de culoare albă la centru şi galbenă la periferie ; 
ea trimite o prelungire în axilă. Sub glandă, se găseşte un ţesut celular retroma- 
mar, care o desparte de fascia pectoralului mare. Ridicăm glanda de pe torace. 
Deslipirea se face uşor datorită țesutului celular retromamar. 

Glanda se aşează pe o planşetă de lemn şi se face o secţiune transversală 
care să treacă prin mamelon. Pe cele două suprafeţe de secţiune se poate vedea 
glanda mamară, cu micile ei prelungiri numite creste. Se mai remarcă despărţi- 
toarele fibroase, ce delimitează loji adipoase.; iar la nivelul secţiunii mamelonu- 
lui mai ales: canalele galactofore. (Fig. 62). 

Prepararea muşchiului pectoral mare şi a deltoidului ; spaţiul deltopec- 
toral. Se ridică acum fascia, care acoperă muşchiul pectoral mare ; această ope- 


Fig. 62. A. Clavicula R. M. Pectoral mare; CI — CVI. Coastele 1-6; D. Muşchii intercostali; E. 

Fascia pectoralului mare; F. Plămânul ; Linia X-X. Secţiune prin mamelă; 1. Pielea mamelei, 2. 

Areola mamară, 3. Canale galactotore (lactifere); 4. Stromă glandulară ; 5. Papila (mamelon) ; 6. 

Lobii glandulari ; 7. Septe interlobare ; 8. Ţesut celulo-grăsos-premamar ; 9. Ţesut adipos retroma- 

mar ; 10. Glanda mamară ; 11. Fascia i rract 12-13 Fascia  pectoralului mare; 14 Șanțul 
submamar. 

rațiune trebuie efectuată dinăuntru în afară, adică de la stern spre umăr; se sec- 
ționează fascia pe stern şi se ridică în afară, mergând cu scalpelul de-a lungul 
fibrelor. După ce s-a isprăvit cu prepararea muşchiului pectoralul mare, se ridică 
fascia de pe muşchiul deltoid până la limita laterală a lamboului cutanat. Între 
el şi pectoralul mare. se găseşte un spaţiu numit spaţiul delto-pectoral, în care 
trebuie să se caute vena cefalică şi o ramură din artera acromio-toracică. La un 
cadavru neautopsiat, se pot studia inserţiile pectoralului mare pe claviculă, pe 
stern, pe muşchii abdominali, pe coaste cât şi traiectul fibrelor. Acestea consti- 
tuiesc trei porţiuni deosebite : una claviculară, alta sterno-costală superioară, alta 
sterno-costală inferioară (abdominală). Se pot vedea de asemeni inserţiile clavi- 
culare şi acromiale ale deltoidului, şi traiectul fibrelor acestui muşchi. 

Secţionarea pectoralului mare. După ce am studiat muşchii precedenţi şi 
spaţiul delto-pectoral, tăiem muşchiul pectoral mare, cam la trei degete în afară 
de inserţiunea lui, pe osul humerus. 

Insist asupra secţiunii, căci de obicei secţiunea se face fie prea în afară dar 
mai ales prea înăuntru şi atunci răsfrângerea capătului extern este foarte dificilă 
din cauza elementelor vasculo-nervoase care rămân aderente la acest capăt. 

Studiul muşchiului pectoral mare, al vaselor şi al nervilor lui. După ce 
muşchiul a fost tăiat, se studiază constituţia lui. Am văzut că fibrele lui sunt 
grupate în trei porţiuni : acestea ajungând aproape de humerus, se suprapun în 
două planuri tendinoase, care se pot vedea foarte bine examinând capătul lateral 
al muşchiului, adică cel umeral. Planul tendinos anterior e format de porţiunea 
claviculară şi sterno-costală superioară, pe când planul posterior e format de por- 
țiunea sterno-costală inferioară. Foarte adesea cele două planuri sunt unite între 
ele, prin marginea inferioară, formând un V cu deschiderea superioară. 

Se trece acum la căutarea nervilor şi arterelor. Pentru aceasta, va trebui să 
răsfrângem cele două capete ale muşchiului secţionat ; operaţiunea e uşoară, de- 
oarece nu interesează nici un organ important ; răsfrângerea capătului medial ce- 
re multă atenţie, căci pe faţa lui profundă se găsesc nervii, ce vin la pectoralul 
mare. De aceea nu trebuie să ne grăbim a răsfrânge capătul medial, de pe tora- 
ce până la inserţia lui pe stern, căci stricăm nervii de mai sus. Această opera- 
țiune trebuie făcută în limita posibilităţii oferite de întinderea şi rezistenţa 
nervilor, ce se pierd în pectoralul mare. - 

Când pectoralul mare este foarte dezvoltat, ne vedem obligaţi a-l dezinsera 
de pe marginea anterioară a claviculei, atât cât este necesar deocamdată. 

Înainte însă de a urmări nervii, trebuie să examinăm o altă formaţiune fo- 
arte importantă şi anume fascia clavi-coraco-axilară. Descripţia detaliată a ace- 
stei fascii e controversată; ea se prezintă ca o fascie, ce se găseşte sub 
pectoralul mare şi care se inseră la nivelul scobiturii axilare, dând acesteia for- 
ma ei caracteristică ; fascia e vizibilă totdeauna ; prin transparenţa ei se observă, 
la partea mijlocie, pectorului mic, o. porțiune a ei rămânând deasupra pectoralu- 
lui mic (Clavi-pectorală) şi alta sub el (lizamentul suspensor al axilei). 

Elevul trebuie să înţeleagă, cum fascia pleacă de la claviculă, înveleşte pec- 
toralul mic şi se termină pe scobitura axilei. Numai după ce această fascie a 
fost văzută, se trece la disecţia şi urmărirea nervilor şi vaselor. În muşchiul 

ral mare se pierd mai mulţi nervi; mai întâi este nervul pectoralul lateral 
care merge în vecinătatea unei artere, ramură din acromiotoracică (ramura me- 
dială sau toracică) şi a unor vene, formând un mănunchi vasculo-nervos uşor de 
urmărit. Se va diseca şi urmări prin urmare artera în sus, până la originea ei în 
acromio-toracică şi nervul, până deasupra pectoralului mic. Se, caută apoi ramu- 
rile nervoase, ce se termină în pectoralul mare, dar care provin din nervul pec- 


151 


toralului medial, fie perforând acest muşchi, fie trecând deasupra lui şi perfo- 
rând fascia clavi-coraco-axilară şi artera toracică supremă. 

Studiul fasciei clavi-coraco-axilară şi a muşchiului pectoral mic. Deşi o 
paie din fascia clavi-coraco-axilară a putut fi ridicată în timpul urmăririi vase- 
or precedente, totuşi dacă disecţia nu a fost făcută în mod brutal, rămâne din 
ea destul, ca să-i înțelegem dispoziţiunea generală. Ca s-o evidenţiem bine, pu- 
tem răsfânge capătul medial al muşchiului pectoralul mare, pe care îl dezinse- 
răm de pe inserţiile lui toracice, preparaţie posibilă, fără a tăia ramurile 
nervoase, ce se pierd în el. Acum se evidenţiază spaţiul situat deasupra pectora- 
lului mic şi care poartă numele de spaţiul clavi-pectoral, acoperit de prima po- 
Tţiune a acestei fascii, fascia clavi-pectorală. În acest spaţiu (clavi-pectoral), s-a 
evidenţiat artera acromio-toracică, de la care se văd plecând ramurile deja stu- 
diate (toracică şi acromială) ; de asemeni, în acel spaţiu se găsesc ramurile ner- 
voase de mai sus şi vena cefalică. Trebuie să vedem şi celelalte două porţiuni 
ale fasciei şi să ne dăm seama, cum se comportă ea la nivelul pectoraluli mic ; 
pentru aceasta tăiem fascia pe pectoralul mic şi o ridicăm, mergând în jos, în 
spre marginea inferioară a muşchiului ; ridicând cu degetul această margine, se 
vede cum foiţa anterioară a fasciei, după ce a tapetat faţa anterioară, trece 
faţa posterioară a muşchiului, prin urmare formându-i o teacă ; de partea infe- 
rioară a acestei teci, e legată o fascie, ce se termină pe scobitura axilei, formând a. 
treia parte a fasciei, cunoscută sub numele de ligamentul suspensor al axilei. 

Examinăm şi marginea superioară a pectoralului mic, pe care o scoatem din 
teaca muşchiului şi vedem la acest nivel continuarea celor două foiţe, cât şi le- 
gătura lor cu porţiunea superioară a fasciei. Se curăţă apoi muşchiul l 
mic şi se observă, cum prin el trec ramuri nervoase, ce merg în pectoralul mare ; 
se pot studia de asemeni şi inserţiile muşchiului pe torace. 

Deschiderea cavităţii axilare. Pentru a continua disecţia, trebuie să deschi- 
dem cavitatea axilară. De aceea răsfrângem muşchiul pectoral mare, cât se poate 
mai înăuntru şi cu această ocazie putem să vedem inserţiile lui pe torace şi pe 
stem ; la nevoie, secţionăm din ramurile nervoase, ce se termină în el şi-l des- 
prindem de pe claviculă. În al doilea rând tăiem muşchiul pectoral mic în veci- 
nătatea (la 3 degete) inserţiei sale coracoidiene ; apoi răsfrângem cele două 
lambouri. (Această operaţiune necesită atenţie, căci pe faţa profundă a muşchiu- 
lui, se găseşte nervul lui). Cavitatea axilară e suficient de deschisă deocamdată ; 
ulterior, deschiderea poate fi mărită prin secţiunea claviculei. 

Cu această ocazie se întâlneşte, imediat sub claviculă, pe partea internă a 
venei axilare, începând de la nivelul vărsării venei cefalice şi întinzându-se până 
la prima digitaţie a muşchiului dinţat anterior, o grupă de noduri limfatice (6- 
12). Este grupul subclavicular. Notăm prezenţa nodurilor întâlnite, ele rămânând 
să fie studiate mai târziu. 

Se trece la urmărirea formațiunilor aflate în axilă, operaţiune destul de ane- 
voioasă, deoarece ele sunt înecate într-un ţesut celulo-grăsos foarte abundent şi 
numeroase noduri limfatice ; o altă greutate e formată de existenţa numeroaselor 
vene, care dezorientează în special pe începător. 

Urmărirea nervului pectoralul medial. Pe faţa profundă a muşchiului 
pectoral mic, apare ramura lui nervoasă ; o urmărim în sus până la artera axila- 
Tă ; procedăm la fel şi cu ramura nervului pectoralului mare, urmărind-o în sus 
până la artera axilară unde trece înaintea ei; la nivelul acestei artere cele două 
ramuri se anastomozează. 

Se caută acum această anastomoză situată înaintea arterei axilare. 

Arterele toracice mici. Aceste artere sunt în număr de două şi din cauza 
micimii lor, trebuiesc căutate acuma, înaintea celorlalte formaţiuni mai groase şi 
mai profunde. Ele se pierd de obicei în muşchiul pectoral mic şi pot fi urmărite 
de la faţa profundă a acestui muşchi, către trunchiul axilarei. 

Artera toracică laterală. Această arteră poate fi găsită pe peretele toracic, 
cam în dreptul marginii posterioare a muşchiului pectoral mic; urmărirea ei în 
sus, înspre trunchiul arterei e grea, deoarece el încă nu a fost preparat în totali- 
tate şi e mascat de un ţesut conjuctiv grăsos şi noduri limfatice care constituie 
grupul toracic ; ne mulțumim numai s-o găsim, fără s-o urmărim. 

Ridicarea nodurilor brahiale din axilă. În timpul disecţiei precedente s-a 
putut evidenția o parte din artera şi din vena axilară. Aceste vase sunt mascate 
de un grup de noduri limfatice, a căror importanţă practică e din cele mai mari, 
şi care formează grupul brahial, 

inte de a-i scoate, elevul trebuie să-i privească bine, să le înţeleagă ra- 
porturile (în special cu vena axilară) şi numai după aceea, să-i ridice. Această 
operaţiune, pe care o face acum pe cadavru, o va face mai târziu pe viu (extir- 
parea nodurilor). După ce nodurile axilare au fost scoase vena şi artera axilară 
au fost evidenţiate, cavitatea axilară e încă plină de ţesut conjunctiv-grăsos şi 
multe alte formaţiuni anatomice trebuiesc găsite. 

Prepararea ramurilor perforante laterale ale celui de al 2-lea şi al 3-lea 
intercostal. Al doilea şi al treilea nerv intercostal dau (ca orişicare nerv intercos- 
tal) câte o ramură perforantă (cutanată) laterală. Această ramură, în loc să se 
răspândească în pielea toracelui, ca celelalte ramuri similare, pătrunde în axilă şi 
se anastomozează cu nervul brahial cutanat intern (medial), ce provine din ple- 
xul brahial. Acest nerv, subţire şi lung, descinde la braţ. E bine, ca mai înainte 
de a găsi nervul elevul să disece ramurile perforante ale nervilor intercostali. 
Dacă ramurile nu au fost evidenţiate, se continuă ridicarea pielii pe partea late- 
rală a toracelui, cu precauţiune ; ele se găsesc perforând spaţiile intercostale, 
cam în dreptul margini inferioare a pectoralului mic (cea de a doua e situată 
îndărătul pectoralului mic); aceste ramuri şi în special ramura provenită din al 
2-a intercostal, e urmărită cât se poate mai mult în spre axilă şi poate chiar pâ- 
nă la nervul brabial cutanat intem ; în tot cazul în timpul disecţiei ulterioare, ea 
serveşte ca reper important. 

timpul căutării ramurilor perforante se întâlneşte un grup de 3-5 noduri 
limfatice plasate imediat sub aponevroză în partea mijlocie a bazei axilei, care 
constituie grupul central al nodurilor axilare. 

Prepararea trunchiului venei şi arterei axilare. O parte din vena axilară 
a fost preparată prin ridicarea muşchiului pectoralul mic şi a grupului brahial de 
noduri. limfatice ; ca să o preparăm în întregime, trebuie să ridicăm restul din 
fascia clavi-coraco-axilară (ligamentul suspensor al axilei) şi restul nodurilor axi- 


„lare. Ridicarea fasciei se face fără nici o greutate ; sub ea apare trunchiul volu- 


minos al venei, având în afara ei, artera. Cu această ocazie se pot prepara 
venele toracice laterale, vene voluminoase, care nu urmează totdeauna traiectul 
arterei lor, ci se despart deea. 

Pentru a obţine o piesă frumoasă şi clară sfătuiesc să se scoată toate vene- 
le mici şi mijlocii, după ce s-a văzut dispoziţiunea lor, păstrându-se numai trun- 
chiul mare al venei axilare. 

Prepararea ramurilor terminale ale plexului brahial. Aceste ramuri, foar- 
te voluminoase, se găsesc uşor. Înainte însă de a le prepara, trebuie să găsim 
ramura descendentă, cunoscută sub numele de brahialul cutanat medial, ramură 
destul de subţire. Ca s-o vedem, ne servim de reperul precedent adică de ramu- 

ra perforantă a nervului intercostal al 2-lea, cu care se anastomozează ; se ur- 
măreşte această ramură perforantă şi se vede cum se anastomozează cu un nerv 
lung şi subţire, care nu e altul decât brabialul cutanat intern. Dacă ramura per- 
forantă a intercostalului a fost tăiată, mergem înapoia venei axilare, unde vom 
găsi nervul. Cu rarea brahialului şi a anastomozei sale, partea grea a disecţiei 
s-a isprăvit ; ceilalţi nervi terminali (ulnarul, musculo-cutanatul, medianul şi axi- 
larul) sunt groşi, voluminoşi şi se pot prepara uşor. 

tudiul raporturilor vaselor -j nervilor. ee de a trece la prepararea 
altor formaţiuni anatomice, care necesită stricarea raporturilor atât de importante 
ale vaselor şi ale nervilor, trebuie să studiem raporturile lor anterioare (cele po- 
sterioare nu au fost încă preparate) şi în special raporturile dintre vase şi nervi. 
Pentru aceasta, se reface axila şi se vede, că artera axilară are trei porţiuni: 
una acoperită de pectoralul mic, alta deasupra şi alta dedesubtul acestui muş- 
chi, acoperit de pectoralul mare. Se văd raporturile dintre venă şi arteră şi anu- 
me cum vena, în porţiunea superioară (prima porţiune a arterei), e situată 
înăuntrul arterei, dar că mai jos (a 2-a şi a 3-a porţiune), vena deşi rămâne pe 
partea medială a arterei, se depărtează de ea, fiind separată prin ramurile ner- 
voase terminale ale plexului brabial. În privinţa raporturilor cu nervii, se obser- 
vă, cum în prima porţiune, nervul pectoralului mare trece înaintea arterei (reper 
foarte important în ligatura arterei), şi cum se anastomozează cu nervul pectora- 
lului mic ; în a două porţiune, se văd cele două rădăcini ale medianului, din ca- 
re pleacă ulnarul şi cutanatul medial al antebraţului (rădăcina medială) şi 
musculo-cutanatul (rădăcina laterală) ; în a treia porţiune, se vede că medianul 
şi musculo-cutanatul sunt situaţi înaintea arterei, axilarul şi cutanatul medial al 
antebraţului, înăuntru iar radialul pi, aim înapoi. , 

Ridicarea nodurilor axilare intermediare (centrale). Pentru a putea merge 
mai adânc în prepararea axilei, va trebui să ridicăm nodurile intermediare care 
sunt situate dedesubtul venei toracice laterale, şi împreună cu ele, să scoatem 
tot țesutul conjunctiv din mijlocul axilei; în cavitatea axilară astfel curăţită, 
căutarea formațiunilor, ce au mai rămas, devine mult mai uşoară. Această ridi- 
care a nodurilor trebuie făcută cu precauţiune, ca să nu se taie anastomoza dintre 
brahialul cutanat şi ramurile intercostale, sau una din ramurile arterei; pentru 
aceasta, ne servim de reperul format de anastomoza nervoasă. 

Prepararea ramurilor arterei axilare. Din ramurile acestei artere s-au gă- 
sit: ramura acromio-toracică în totalitatea ei, ramurile toracice mici şi ramura 
toracică laterală. Acum se urmăreşte această arteră până în axilă şi se trece la 
prepararea arterei scapulare inferioare (subscapulară). Această mare arteră în- 
soţită de două vene voluminoase, se găseşte uşor, deşi e ascunsă de ţesut con- 
juctiv şi de numeroase noduri; putem s-o căutăm la originea sa pe artera 
axilară, sub artera toracică laterală şi de aici s-o urmărim în jos. Artera se bi- 
fuzcă ; ramura medială (toracică), poate fi disecată în jos, pe torace, scoțând no- 
durile înconjurătoare (a treia ă de noduri axilare numite noduri 
subscapulare) ; ramura laterală va fi continuată ulterior. Pe partea posterioară a 
axilarei, sub precedenta, se disecă artera circumflexă anterioară şi cea poste- 
rioară, tot numai la origine căci ele nu at fi urmărite decât până unde devin 
profunde (cea anterioară, până ce trece sub coraco-brahial, cea posterioară, până 
unde pătrunde în patrulaterul umero-tricipital). Atrag mienţia asupra micii dimen- 
siuni, pe care uneori o are artera anterioară ; dacă nervul axilar nu a fost găsit, 
îl găsim acum, o dată cu artera circumflexă posterioară. : 

Găsirea nervului dinţatului anterior. Pe peretele lateral al toracelui se 
află muşchiul dinţatul anterior. Înainte de a-l prepara, trebuie să-i găsim nervul, 
care e gros, şi descinde pe peretele toracic, înapoia arterei şi venei toracice la- 
terale. 

Fig. 63. 1 artera axilară; 2. vena axilară ; 3. plexul brahial; 4 artera toracică laterală ; S artera 
acromio-toracică ; 6 nervul pectoralului mare; 7 nervul pectoralului mic; 8 anastomoza dintre cei 
doi pectorali ; 9 ramura toracică anterioară ; 10 nervul dinţatului anterior ; 11 perforant din al II-lea 
intercostal ; 12 perforant din al III-lea intercostal; 13 nervul brahial cutanat intern; 14 muşchiul 
pectoral mare ; 15 muşchiul pectoral mic; 16.muşchiul dințat anterior; 17 nervul rotundului mare ; 
18 nervul latissimului ; 19 nervul superior al subscapularului ; 20 artera circumflexă anterioară ; 21 
artera scapulară inferioară ; 22 artera supranumerară pe traiectul venei bazilice; 23 muşchiul cora- 
co-brahial ; 24 nervul axilar ; 25 nervul median; 26 pervul ulnar; 27 muşchiul subscapular; 28 
mușchiul latissim. 

Deschiderea largă a cavităţii axilare. Pentru a putea vedea bine restul 
formațiunilor din axilă, trebuie să deschidem larg cavitatea axilară, ceea ce se 
obţine prin ferăstruirea şi scoaterea porțiunii mijlocii a claviculei şi scoaterea 
muşchiului subclavicular. 

Tehnica este cea descrisă la disecţia gâtului. Această operaţiune nu se poate 
face decât cu consimţământul elevului, care lucrează gâtul. Evidenţiem un sin- 
gur nerv (superior al subscapularului.) Deschiderea însă trebuie făcută neapărat, 
pe de o parte, pentru a vedea bine muşchii regiunii axilare, iar pe de altă parte 
pentru a înţelege continuitatea şi raporturile ramurilor plexului brahial. Înainte 
de a tăia muşchiul subclavicular, ambii elevi trebuie să vadă terminarea nervului 
subclavicular în muşchi (acest nerv a fost lucrat la gât). 

cazul când nu s-au putut sincroniza lucrările în aşa fel ca cei doi stu- 
denţi, care lucrează capul şi membrul superior să ajungă deodată la secţiunea 
claviculei, cel care lucrează membrul superior, şi care deobicei este mai înaintat, 
va trece la disecţia regiunilor următoare, sub rezerva revenirii, atunci când stu- 
dentul de la cap va ajunge la acel timp al disecţiei. 

Scoaterea nodurilor subscapulare. O parte din aceste noduri au fost scoa- 
se cu ocazia disecţiei arterei subscapulare ; cele rămase acoperă fundul axilei 
(peretele posterior) şi trebuiesc curăţite cu multă atenţie, ca să nu tăiem nervii. 

Prepararea nervilor : subscapulari, ai latissimului şi rotundului mare. 
Înainte Chiar de a prepara aceşti muşchi, e necesar să găsim ramurile lor ner- 
voase, care sunt destul de mari. Le căutăm prin țesutul celular, ce acoperă pere- 
tele posterior al axilei (muşchiul subscapular) şi vom găsi mai întâi un nerv, ce 
se pierde în acest perete posterior (nervul subscapularului) ; apoi vom vedea do- 
uă cordoane mai mari, ce merg în jos, sunt nervii latissimului şi rotundului ma- 
re. Când axila a fost larg deschisă, se vede, în partea superioară a muşchiului 
subcapsular, un alt nerv (nervul superior al subscapularului). Trebuie să amin- 
tesc, că nervul latissimului şi al pectoralului mare sunt, foarte deseori uniţi într-un 
trunchi comun, care se bifurcă în două ramuri, una pentru fiecare muşchi. 

Pre muşchilor axilei. Dacă axila a fost În deschisă, muşchiul din- 
țatul anterior şi inserţiile lui se pot vedea foarte frumos. Prepararea subscapula- 
rului se face uşor; mai grea este aceea a latissimului şi separarea lui de 
rotundul mare ; pentru aceasta, trebuie să găsim în partea medială a regiunii, 
planul de clivaj dintre ei. . 

Studiul de totalitate al regiunii axilare. După ce formațiunile axilei au 
fost găsite, nu trebuie să părăsim regiunea fără a arunca o privire de totalitate 
asupra ei. Refacem planurile şi înţelegem forma de piramidă a acestei regiuni ; 
peretele anterior e constituit de planurile, pe care le-am tăiat : pielea, țesutul ce- 
lular, pectoralul mare, fascia clavi-axilară şi pectoralul mic ; peretele posterior e 
format de subscapular,  rotundul mare şi latissimul ; peretele medial de spaţiile 
intercostale şi dinţatul anterior, iar cel lateral de biceps şi coraco-brahial. Baza 
ei priveşte în jos şi e formată de pielea scobiturii axilei ; iar vârful în sus, re- 
prezentat de orificiul dintre claviculă şi prima coastă (prin el trece plexul bra- 
hial şi vasele subclaviculare, luând numele de axilare). 

Prepararea muşchilor intercostali. Acum e ocazia cea mai bună pentru 
a prepara aceşti muşchi. Ridicăm ambii pectorali, şi examinăm un spaţiu in- 
tercostal prin partea lui. anterioară; se văd în el două feluri de fibre; unele 
oblice de sus în jos şi dinapoi înăinte întinzându-se numai până la articula- 
ţiile chondro-costale; ele constituie muşchiul intercostal extern; altele sunt 
profunde, au o direcţie inversă şi se întind până la stern: e intercostalul in- 
tern. Se poate tăia intercostalul extern, pentru a vedea inserţiile şi deosebiri- 
le dintre cei doi muşchi. 

CÂTEVA SFATURI PRACTICE 


Regiunea axilară are, din punct de vedere operator, o importanţă considerabilă, căci foarte de- 


-“seori chirurgul trebuie să meargă în interiorul ei; această consideraţie mă dispensează de a insista 


asupra deosebitei atenţiuni, ce trebuie să i se acorde. Elevul nu trebuie să părăsească disecţia feţei 
anterioare a membrului superior, fără a fi făcut legătura între ramurile plexului brahial din axilă. 
cu însuşi plexul brahial, pe care-l lucrează elevul de la cap. La examen se dau de obicei următoa- 
rele chestiuni : a) artera axilară cu ramurile ei în axilă b) muşchii şi nervii 'axilei, c) muşchii, ner- 
vii şi vasele axilei, d) prepararea fasciei clavi-coraco-axilare. 

a) Prepararea arterei axilare e foarte uşoară. Mai întâi găsim, în spaţiul deltopectoral o ra- 
mură din acromio-toracică, care ne conduce până la această arteră ; apoi deschidem cavitatea axila- 
ră şi urmărim ramurile, de la trunchiul principal către periferie ; trebuie să se taie clavicula, ca să 
se lărgească mult cavitatea. Urmărirea ramurii circumflexe anterioare se poate face pe sub muşchiul 
coraco-brahial şi biceps, secționându-i. Dacă operaţia priveşte numai artera, se leagă venele şi se 
taie, deoarece prin numărul lor mare şi anastomozele dintre ele, strică aspectul estetic al prepara- 
ţiunii. Dintre vene, se păstrează numai trunchiul axilarei, iar dintre nervi, numai ramurile terminale ; 
se curăţă frumos muşchii şi preparaţia e completă. 

b) Prepararea muşchilor şi nervilor axilei se face ca mai sus, numai că nu e necesară căuta- 
rea ramurilor subcutanate, cu care se pierde un timp preţios. În timpul răsfrângerii celor două por- 
ţiuni din Pectoral, trebuie să luăm măsuri ca să nu rupem nervii. Vom căuta de timpuriu 
anastomoza dintre intercostal şi brahialul cutanat, ca să n-o distrugem ; ceilalţi nervi se găsesc, ca 
mai sus. După ce au fost disecaţi, tăiem clavicula, ca să lărgim cavitatea axilară şi căutăm nervul 
superior al subscapularului. Când candidatul dispune de timp înainte de a tăia muşchiul subclavicu- 
lar, caută pe faţa anterioară a scalenului anterior şi găseşte nervul muşchiului subclavicular. E de 
prisos să mai spun că venele, ce însoțesc ramurile arteriale trebuiesc tăiate, după ce au fost legate 
şi muşchii perfect curăţiţi. 

c) Muşchii, nervii şi vasele axilei nu sunt greu de disecat, sunt însă greu de lucrat frumos. 
Fiecare organ trebuie bine curăţit, ceea ce cere obişnuință ; venele mari vor fi păstrate şi bine izo- 
late de artere, căci numai astfel piesa are un aspect estetic. 

d) Prepararea fasciei clavi-coraco-axilare constitue un subiect foarte uşor şi distinct. După ce 
pectoralul mare a fost tăiat, iar cele două lambouri ale lui răsfrânte, apare fascia. Trebuie să se 
evidenţieze teaca pectoralului mic; pentru aceasta, se taie peretele anterior al tecii, longitudinal pe 
mijlocul muşchiului şi cu un instrument bont (dosul scalpelului), se desprinde muşchiul de teacă şi 
apoi este scos prin deschiderea tecii. Se vede, foarte frumos teaca, cât şi celelalte două porţiuni 
ale fasciei. i 


REGIUNEA ANTERIOARĂ A BRAȚULUI 
Orgunele ce trebuiesc găsite : 


Muşchi : Biceps, coraco-brahial, brahial, fascia brahială 

Vase : Artera brahială cu ramurile ei, venele brahiale, vena .cefalică, vena bazilică. 

Nervii : Cutanatul medial al antebraţului, cutanatul medial al braţului, medianul, musculocuta- 
natul, ulnarul, radialul. 


Poziţia piesei. Aceaiaşi, ca precedenta. 

Incizia pielii. Disecţia acestei porţiuni din membrul superior, se va face în 
limitele a două planuri, dintre care cel superior e planul HGI şi reprezintă limi- 
ta inferioară a regiunii precedente, iar al doilea plan va fi unul KIL, care trece 
la două degete sub epicondili. Prin aceste două planuri se trag două incizii tran- 

sverso-circulare, iar perpendicular pe ele, o incizie verticală, care mergând pe li- 
nia mediană a braţului, le uneşte. Se vor forma astfel două lambouri cutanate, 
unul lategal, altul medial, care vor fi disecate şi răsfrânte pe laturi. 

Disecarea pielii. Ridicarea pielii trebuie făcută cu multă precauţiune, căci 
în țesutul celular subcutanat sunt formaţiuni, ce trebuiesc bine cunoscute. De 
aceea în timpul acestei disecţii, cuțitul trebuie să meargă numai pe piele şi să 
lase pe piesă, atât fascia, cât şi țesutul celular subcutanat. Ridicarea pielii tre- 
buie dusă de o parte şi de cealaltă, până pe laturile membrului şi chiar trecând 
puţin pe partea posterioară a braţului. Tot acum, propun să se facă disecţia pie- 
lii din regiunea deltoidiană şi răsfrângerea ei cu aceleaşi precauţiuni, până în 
partea laterală a muşchiului deltoid. Astfel toată faţa anterioară a braţului, înce- 
pând de la umăr şi până la plica cotului, e dezvelită de piele. 

Prepararea formațiunilor subcutanate. Dacă ne uităm în partea inferioară 
a regiunii (plica cotului), găsim o serie de vene, care se unesc între ele for- 
mând un fel de M majuscul; cea mai laterală e cefalica antebraţului, cea mai 


medială e bazilica antebraţului şi între ele se află o venă mediană, care ramifi- 


cându-se, dă cele două ramuri mijlocii ale M-ului. Se vede cum din unirea ve- 
nei cefalice a antebraţului cu ramura laterală a medianei (numită încă mediana 
cefalică), ia naştere vena cefalică, iar din unirea bazilicei cu ramura medială a 
medianei (numită şi mediana bazilică), naşte vena bazilică. Ambele vene, cefali- 
ca şi bazilica, merg în sus la braţ şi pot fi urmărite uşor în traiectul lor subcutanat 
: acolo însă, unde ele. perforează fascia (bazilica la partea mijlocie a braţului, 
iar cefalica merge într-o dedublare a fasciei), vor trebui preparate. Înainte de a 
le prepara în porţiunea subfascială, va trebui să găsim în vecinătatea lor nişte 
nervi, care devin subcutanaţi la nivelul plicii cotului ; e vorba de nervul brahial 
cutanat intern alipit de vena bazilică şi de nervul musculo-curanat în vecinăta- 
tea venei mediane cefalice (între ea şi vena cefalică a antebraţului). E bine ca 
aceşti nervi să fie găsiţi acuma, deşi vor fi lucraţi ulterior, în porţiunea lor sub- 
fascială, căci s-ar putea, ca în cursul manevrelor ulterioare, să fie tăiaţi în acea- 
stă regiune. Înainte de a merge mai departe, trebuie să isprăvim cu căutarea 
nervilor subcutanaţi. Trecem în regiunea medială şi urmărim, de la axilă în jos, 
ramurile nervilor intercostali, cutanat medial al antebraţului, care devine subcu- 
tanat şi o ramură din cutanatul ut, rea ; de asemeni în regiunea supero-media- 
lă se găsesc ramuri- din radial. În partea laterală a braţului, va trebui să 
disecăm ramurile cutanate ale nervului axilar şi radial. Ramura cutanată a axi- 
larului, deşi subţire poate fi găsită în partea laterală a regiunii ; am observat, că 
elevii găsesc greu ramura, lucrând direct în țesutul celular subcutanat; de aceea 
e bine să se ridice pielea mai înapoi, până dincolo de marginea posterioară a 
deltoidului, să se facă aci o incizie în fascie, pe această margine ; acolo se va 
afla ramura. Mai îndărătul ei, se găsesc ramurile cutanate laterale ale radialului. 
În definitiv, în această regiune, ramurile cutanate provin, în partea medială. din 
cutanatul medial al antebraţului şi din intercostali, iar în partea laterală, din 
axilar şi radial. 

Dacă vrem să fim compleţi, cu toate formațiunile subcutanate mai trebuie 
să căutăm deasupra epicondilului medial,“ unul sau mai multe noduri limfatice ; 
aceste noduri dacă nu sunt hipertrofiate sunt adesea greu de găsit, fiind ascunşi 
de paniculul grăsos al' regiunii. 

Studiul fasciei brahiale şi deschiderea lojii anterioare. După ce s-a ispră- 
vit cu formațiunile subcutanate, se studiază fascia în totalitate ; se vede forma 
ei de manşon învelind braţul şi continuitatea ei cu fascia antebrahială. După ce 
aceste caractere au fost văzute, se lace o secţiune longitudinală pe partea ante- 

rioară a braţului ; răsfrângem pe laturi cele două lambouri şi le fixăm, pentru 
ca loja anterioară a braţului să fie larg deschisă. Acest lucru trebuic făcut cu 
prudenţă, pentru a nu strica nervii şi vasele superficiale, care vor fi urmărite (se 
pene chiar să se disece prealabil, de sus în jos, nervul curanar medial al ante- 
raţului). Având mereu în vedere aceşti nervi, va trebui să tăiem fascia, tran- 
sversal, în partea inferioară şi superioară a regiunii noastre, la nivelul inciziilor 
cutanate transverso-circulare, spre a putea răsfrânge lambourile, până dincolo de 
pachetul vasculo-nervos înăuntru, şi până la fibrele bicepsului în afară. După ce 
am descoperit astfel loja, trăgând de fascia. învelitoare, putem vedea, cum din 
ea pleacă două despărțitori, una medială, alta laterală, care separă cele două loji 
(anterioară şi posterioară). 

Prepararea formațiunilor vasculo-nervoase sub fascie. Această preparaţie 
este o operaţie foarte uşoară, fiind vorba numai de organe mari. Se examinează 
mai întâi cutanatul medial al braţului, care a fost urmărit în jos, în traiectul 
său subfascial până în axilă ; examinăm cutanarul medial al antebraţului, pe ca- 
re-l luăm din axilă ; tot în axilă se vede musculo-curanatul şi-l urmărim până 
unde intră în muşchiul coraco-brabhial ; se poate separa uşor marele nerv median 
de artera brahială ; în partea medială a nervului median se găseşte nervul ulnar ; 
urmărindu-l în jos, vedem că trece în loja posterioară a braţului. În partea pos- 
terioară a arterei radiale se găseşte nervul radial, care poate fi disecat în jos, 
până ce intră sub triceps ; aici trebuie să se evidenţieze o ramură, ce pleacă din 
el şi apoi devenind subcutanată, trece în regiunea postero-medială a braţului. Nu 
trebuie uitată urmărirea venei bazilice şi cefalice. 

Prepararea muşchiului biceps şi a coraco-brahialului. Prepararea bicepsu- 
lui e simplă şi se face după regula generală; acum nu se poate vedea decât 
scurta porţiune a acestui muşchi : lunga lui porţiune va fi văzută ulterior; inser- 
ţia lui inferioară s-ar putea lucra acum, e preferabil însă să fie lăsată la ante- 
braţ. Disecarea coraco-brahialului e de asemeni uşoară ; dacă se ridică bicepsul 
în Sus, apare planul de clivaj dintre cei doi muşchi. Trebuie să se studieze 
acum raporturile celor doi: muşchi, cu vasele şi nervii. 

Disecţia arterei brahiale şi a ramurilor ei. Mai întâi trebuie separată arte- 
ra de cele două vene, lucru care nu e tocmai uşor, date fiind numeroasele ana- 
stomoze venoase, ce o înconjoară. În timpul tăierii acestor anastomoze şi a 
curăţirii arterei, să fim atenţi să nu tăiem vreo ramură. Apoi se urmăresc la ori- 
gine, ramurile arterei, deoarece aproape toate ies din regiunea brahială. Ramura 
brahia!ă profundă se găseşte uşor; e o ramură mare. ce trece împreună cu ra- 
dialul în partea posterioară. Ramura colaterală ulnară superioară pleacă din 
brahială, cedesubtul precedentei şi merge în spre nervul ulnar; colaterala ulna- 
ră inferioară se separă din trunchiul arterei, la câţiva centimetri deasupra plicii 
cotului ; mai sunt câteva ramuri musculare, ce se găsesc uşor. 

Secţiunea muşchiului biceps. Această secţiune se face la mijlocul. muş- 
chiului, iar capetele lui se dau în sus şi în jos, observând să nu se taie nervul 
musculo-cutanat, subiacent muşchiului. Acum se poate studia inserţia inferioară 
a coraco-brabhialului. 

Disecţia nervului musculo-cutanat, prepararea muşchiului brahial şi stu- 
diul coraco-brahialului. După ce muşchiul biceps a fost răsfrânt, dedesubtul lui 
se găseşte un alt plan muscular format de coraco-brahial şi brahial, iar între ce- 
le două planuri musculare (de o parte bicepsul, de altă parte coraco-brabhialul şi 
brahialul) se găseşte nervul musculo-cutanat. Se începe cu acest nerv, i se stu- 
diază raporturile, modul cum perforează coraco-brahialul, şi ramurile nervoase, 
pe care le trimite muşchilor biceps, şi brahial. Se studiază raporturile celor doi 

Fig. 64. 1. Muşchiul pectoral mare 2. Nervul musculo-cutanat 3. M. coraco-brahial 4. Artera bra- 

hială profundă 5. Fascia brahială 6. M. biceps. 7. M. brahial. 8. V. cefalică. 9. N. cutanat medial 

al antebraţului 10. Ramuri din nervii intercostali. 11, N. cutanat medial al braţului 12. N. radial 13. 
A. brahială. 14. N. median 15. N. ulnar. 16. V. bazilică. 


muşchi, inserţiile coraco-brahialului şi cea superioară a brahialului ; cea inferioa- 
ră va fi studiată ulterior. După ce muşchiul coraco-brahial a fost studiat com- 
plet, îl secţionăm pentru a vedea traiectul nervului musculo-cutanat, în interiorul: 
lui şi pentru a demonstra ramura, pe care acest nerv o trimite muşchiului. Sec- 
ţiunea coraco-brahialului, se face de-a lungul nervului, începând de jos în sus; 
cu pensa tragem de nerv; el proemină sub muşchi şi pe această proeminenţă, 
secţionăm fibrele musculare ; în partea superioară a muşchiului, se găseşte ra- 
mura lui nervoasă. 


De desenat: 1. Venele superficiale. 2. Nervii superficiali. 3. Muşchii biceps şi coraco-brahial. 
4. Raporturile mănunchiului vasculo-nervos. 5. Traiectul nervului musculo-cutanat. 


REGIUNEA DELTOIDIANĂ 


Organe ce trebuiesc găsite : 


Muşchiul deltoid, bursele sinoviale subdeltoidiene şi subacromiale, nervul axilar, ramurile su- 
pra-acromiale' din plexul cervical. 


Disecţia acestei regiuni are locul acuma, adică după cea a formațiunilor 
axilei şi ale braţului, căci ea le completează. Deoarece explorarea ei a fost fă- 
cută o dată cu cea a axilei, vom trece direct la disecţia regiunii. Inciziile pielii 
au fost trase anterior. Disecţia pielii se face, ridicând-o prin ajutorul inciziilor 
precedente şi răsfrângând-o în afară, mult, până la marginea posterioară a muş- 
chiului deltoid. p 

Disecţia ramurilor nervoase supra-acromiale. În țesutul celular, se găsesc 
ramurile subcutanate supraacromiale, care au fost în parte preparate ; acuma se 
urmăresc aceste ramuri, sau dacă nu au fost disecate, se lucrează. 

Prepararea fasciei şi a muşchiului deltoid. Fascia nu prezintă nimic particu- 
lar, aşa că o secţionăm şi trecem la curățirea muşchiului deltoid. Această prepa- 
rațiune e foarte uşoară şi nu necesită decât o singură grijă, anume, când 
ajungem în dreptul marginii posterioare a muşchiului, să nu tăiem ramura cuta- 
nată a, nervului axilar. După ce muşchiul a fost preparat, se poate studia situa- 
ţia, configuraţia lui externă, traiectul fibrelor cât şi inserţiile lui pe claviculă, 
acromion şi humerus. Inserţiile pe spina scapulei vor fi văzute pe partea poste- 
rioară a cadavrului, deşi cine e curios poate să le vadă, ridicând umărul prin 
ajutorul unui bloc şi curăţind pielea până în partea posterioară a spinei scapulei. 

Secţionarea muşchiului deltoid. Pentru a putea trece în profunzime, se fa- 
ce secţiunea muşchiului. Ea merge de-a lungul unei linii, ce trece prin capul 
humerusului, la un deget sub acromion şi coracoidă, cu alte cuvinte ea se găseşte 
mai aproape de inserţia superioară a muşchiului, de cât de cea inferioară. După 
ce muşchiul a fost secţionat, capetele lui se răsfrâng ; examinându-se cu atenţie 
lamboul inferior, se ved pe faţa lui profundă, ramurile terminale ale arterei cir- 
cumflexe şi a nervului axilar. 

Planul subdeltoidian. Trebuie să examinăm acum formațiunile, ce se găsesc 
sub muşchi. Se vede mai întâi dedesubtul lui, un ţesut celular, în care se află o 
bursă sinovială la nivelul tuberozirăţii mari (bursa subcoracoidiană) şi altele în 
afara ei, mai mari (bursa subacromială şi subdeltoidiană). Le preparăm deschi- 
zându-le ; atunci se vede că au forma unor cavităţi închise. Trebuie să exami- 
năm apofiza coracoidă, pe care :se prind cei doi muşchi; se vede apoi 
ligamentul acromio-coracoidian, tuberozitatea mare şi tuberozitatea mică, iar în- 


161 


tre aceste două proeminențe osoase, există tendonul bicepsului. Se pot lucra de 
asemeni, însă cu oarecare dificultate, inserţiile celor trei muşchi, pe şamţul inter- 
tubercular. Bursa subacromială comunică adesea cu cea subdeltoidiană. 


Notă : Conservarea acestei regiuni necesită precauţiunea de a o menţine umedă, prin învelişu- 
ri zilnice ; altfel articulaţia scapulo-umeral riscă să se strice. 
De desenat: 1. Muşchiul deltoid. 2. Faţa profundă a muşchiului secţionat. 3. Planul subdeltoidian. 


REGIUNEA ANTEBRAHIALĂ ANTERIOARĂ 
Organe ce trebuiesc găsite : 


Muşchi : biceps, brahial, rotundul pronator (pronator teres), flexor carpi radialis, palmaris lon- 
gus, flexor carpi ulnaris, flexorul superficial al degetelor, flexorul profund al degetelor (flexor digi- 
torum profundis), lungul flexor propriu al policelui, pătratul pronator (quadratus pronator), 
umero-radial (brahio-radial), cei doi muşchi radiali (extensor carpi radialis), supinatorul. 

Vase : Artera radială, ulnară, vena radială, ulnară, mediană superficială. 

Nervi : Cutanat medial al antebraţului, musculo-cutanatul, radialul, medianul, ulnarul. 


Poziţia piesei. Antebraţul se află în poziţie de abducţie mijlocie, cu faţa 
anterioară privind în sus. 

Incizia pielii. Pielea va fi disecată în limitele a două incizii transversale, 
una superioară, făcută deja de la disecţia regiunii precedente şi alta inferioară, 
ce trece imediat deasupra celor două proeminențe ale palmei (eminenţa tenară şi 
hipotenară). Cele două incizii sunt unite între ele prin una verticală, situată pe 
linia mediană, determinând două lambouri : unul lateral, altul medial. 

Disecţia pielii. Ridicarea pielii va trebui făcută cu prudenţă, căci în țesutul 
celular subcutanat, se găsesc organe importante, ce trebuiesc menajate. 

Prepararea formațiunilor țesutului celular subcutanat. E vorba de vasele şi 
nervii superficiali. Aceste organe vor fi urmărite de sus în jos, căci în porţiunea 
superioară, ele sunt voluminoase. Se începe cu nervul cutanat medial al antebraţu- 
lui, al cărui trunchi principal a fost găsit la braţ, şi ale cărui ramuri trebuiesc ur- 
măriţe aici. Dacă ne întoarcem la porţiunea brahială a nervului, se vede că aceasta 
ajungând la jumătatea inferioară a brațului, se bifurcă în două ramuri: una poste- 
rioară ce înconjoară epicondilul medial şi merge pe faţa posterioară a antebraţului, 
alta anterioară, care merge pe anterioară a acestei regiuni. Pe cea posterioară 
o conducem până la epicondilul medial şi apoi, urmărim ramura anterioară. Se 
poate găsi, deasupra gâtului mânii, anastomozată cu ramuri din nervul musculo-cu- 
tanat. Se disecă apoi nervul musculo-cutanat. Ca şi pentru nervul precedent, el tre- 
buie urmărit în sus, până la porţiunea sa brahială ; se vede, că se împarte deasupra 
pisi cotului în două ramuri, dintre care una merge pe faţa postero-laterală a ante- 
raţului, iar alta pe dr anterioară. Cea posterioară nu poate fi acum preparată, de- 
cât .până la locul, e trece pe faţa posterioară a antebraţului ; urmărind însă cu 
precauţiune ramura anterioară, se vede, că se ramifică în partea antero-laterală a 
antebraţului şi îşi împarte împreună cu cutanatul medial al antebraţului, inervaţia 
totală a feţei anterioare. Dacă ramura anterioară a nervului musculo-cutanat e 
urmărită cu atenţiune, se poate găsi în partea inferioară a antebraţului, anasto- 
moza cu nervul radial. În timpul disecţiei nervilor trebuie să fim atenţi, să nu 
tăiem venele, care prezintă cu nervii raporturi de vecinătate, iar în regiunea pli- 
cii cotului, chiar încrucişări. După ce s-au disecat nervii, se urmăresc cu aceiaşi 
precauiuie ramurile venoase, care şi ele prezintă, pe faţa anterioară a ante- 
raţului, o dispoziţiune destul de caracteristică ; sunt trei vene principale super- 
ficiale : mediana, cefalica şi bazilica antebraţului care ajungând în regiunea 
cotului, se comportă după cum am văzut mai sus. 

Studiul fasciei antebrahiale. Expansiunea bicipitală. După ce organele 
superficiale au fost lucrate, se studiază conformaţia exterioară a fasciei antebra- 
hiale (ea prezintă dispoziţiunea generală a fasciilor membrelor). Are forma unui 
manşon, ce înveleşte tot antebraţul, continuându-se în sus cu cea brahială. La 
partea superioară a acestui manşon antebrabhial, se vede o prelungire aponevroti- 
că, care pleacă de pe marginea medială a tendonului muşchiului biceps şi se 
termină pe fascie ; e expansiunea bicipitală (aponevroza bicipitală) cu mare im- 
portanță în descoperirea arterei brabiale. La partea inferioară, se găsește în fa- 
scia antebrahială o bandă cu direcţiune transversală ; retinaculul flexonlor. 

Secţiunea fasciei antebrahiale. Deschiderea lojii anterioare a antebraţu- 
lui. Această secţiune se face pe linia medială, menajând pe cât posibil vasele şi 
nervii superficiali (pentru repetiţia regiunii) ; apoi se procedează la răsfrângerea 
celor două lambouri ale fasciei. Această operaţiune, în porţiunea inferioară, se 
face destul de uşor; dimpotrivă, în pori hrea superioară fascia e aderentă de 
muşchi, astfel că separaţia devine artificială. De asemeni în porţiunea inferioară, 
trebuie să observăm, că o dată cu fascia să nu se ridice artera şi nervul radial, 
care sunt aici foarte superficiali. Fascia dă o prelungire intermusculară, care tre- 
ce deasupra muşchiului flexor superficial al degetelor şi care îşi are importanţa 
sa chirurgicală. Pentru a înţelege această prelungire, elevul trebuie să observe, 
că pe când răsfrângerea lamboului ei lateral se face uşor, până la marginea late- 
rală a regiunii, nu tot astfel stă lucrul cu lamboul medial, a cărui ridicare e 
oprită la un moment dat, din cauza unei despărțitori, ce trece pe sub muşchii 
superficiali ; aceasta e fascia profundă (de înveliş a muşchiului flexor superficial 
al degetelor). Pentru a continua răsfrângerea lamboului fascial, va trebui să de- 
sprindem această prelungire. 

O privire de totalitate asupra regiunii. Dacă examinăm regiunea descope- 
rită putem vedea dispoziţiunea caracteristică a grupurilor musculare, la nivelul 
cotului şi la nivelul antebraţului. 

La nivelul cotului, sunt trei grupe musculare : un grup lateral, altul mijlociu 
şi altul medial. La nivelul antebraţului, grupul lateral şi medial se unesc, acope- 
rind toată regiunea, pe când grupul mijlociu se opreşte la cot. Elevul trebuie să 
observe că în partea inferioară a regiunii, a apărut artera radială, care la acest 
nivel e superficială. 

Prepararea muşchilor grupului lateral al cotului, al nervului şi al arte- 
rei radiale. Muşchii grupului lateral: umero-radialul, cei doi radiali şi supina- 
torul pot fi preparaţi aproape în întregime acum; cu această ocazie, se poate 
diseca artera şi nervul radial. Muşchiul cel mai suprficial, din grupul lateral, e 
umero-radialul ; prepararea lui e extrem de simplă. Dacă-l separăm în sus de 
brahialul cu care vine în contact, apare în interstiţiul dintre ei, nervul radial, 
anastomoza dintre artera colaterală radială şi ramura anterioară a brahialei 
profunde şi o serie de vene. Nervul radial intră în acest interstiţiu, la ieşirea lui 
din şanţul de pe humerus şi ca atare, trebuie urmărit de la partea superioară a 
antebraţului ; la acest nivel, nervul dă o ramură pentru muşchiul brahial, una 
pentru supinator şi una e mala lungul extensor radial al carpului, un muşchi si- 
tuat sub umero-radial. Căutarea trunchiului nervos şi a ramurilor, în interstiţiul 
dintre umero-radial şi brahial, e uşoară ; singura dificultate constă în aceea, că, 
fiind acoperită de numeroase vene, ce vor fi secţionate, trebuie ca nervul şi 
anastomoza arterială să nu fie stricate. După ce interstiţiul a fost deschis şi ra- 
murile musculare găsite, urmărind nervul în traicctul său descendent, se vede, 
că la nivelul plicii cotului, se bifurcă: una din ramuri rămâne anterioară, mer- 
gând sub umero-radial, în jos, a doua ramură devine profundă şi perforează muş- 

chiul supinator. Ramura anterioară, condusă în jos, pe sub umero-radial, la nivelul 
treimii inferioare a antebraţului, iese pe sub muşchi şi se ramifică în trei ramuri. 
Ramura profundă a nervului va fi lucrată, până unde pătrunde în supinator; din ea 
se poate vedea o ramură ce inervează muşchiul. După ce s-a disecat nervul, se ur- 
măreşte la fel artera radială ; e mai uşor s-o urmărim de jos în sus, de acolo, de 
unde ea e mai superficială. Disecţia trebuie dusă în sus, până la originea ei în ar- 
tera brahială, iar în jos până unde trece în tabachera anatomică. În afară de mai 
multe ramuri musculare, vom găsi ramura colaterală radială, ce merge alături de 
nervul radial, în şanţul dintre umero-radial şi brahial, anastomozându-se cu colatera- 
la laterală. În partea inferioară a regiunii, se găseşte ramura transversă, care se une- 
şte cu una similară a ulnarei. Nu trebuie să părăsim regiunea, fără a nota 
raporturile arterei cu muşchiul ei satelit, umeroradialul. 

Se trece la prepararea grupului muşchilor laterali, adică a umeroradialului şi 
a celor doi extensori radiali ai carpului ; separarea lor să se înceapă de jos în 
sus, de la nivelul tendoanelor, unde e mai uşoară şi să fie condusă în sus, până 
la nivelul inserţiilor orgi Se cere oarecare atenţie, în partea inferioară, 
unde tendoanele muşchilor sunt încrucişaţi de alţi doi muşchi (lung abductor şi 
scurt extensor al policelui), ce vin din regiunea posterioară. Deşi supinatorul nu 
va putea fi studiat complet, trebuie văzut şi înţeles în raporturile sale complica- 
te. Pentru aceasta se ridică şi se îndepărtează în afară, scurtul extensor radial al 
carpului şi atunci muşchiul supinator apare perforat de nervul radial; inserţiile 
lui vor fi studiate ulterior. 

Prepararea grupului muscular mijlociu al plicii cotului; prepararea 
nervului median şi al arterei brahiale, în această regiune. Se începe cu arte- 
ra brahială, care trebuie condusă de la braţ până la bifurcația ei. Această prepa- 
raţie e împiedicată de venele cotului, pe care le putem secţiona. Pentru a 
urmări artera brahială, e nevoie să secţionăm şi aponevroza bicipitală ; întrodu- 
cem pe sub ea, de sus în jos, o sondă canelată şi pe şanţul ei, secţionăm pe 
nevroza ; să se noteze vecinătatea venei bazilice cu artera brahială şi mai ales, 
necesitatea de a se secţiona aponevroza bicipitală, spre a cădea pe arteră; am- 
bele noţiuni au importanţa lor în chirurgie. Se urmăreşte apoi de sus în jos, (de 
la braţ la cot) nervul median, până unde se pierde în muşchi ; dacă nervul e ri- 
dicat în sus şi examinat cu atenţie, se vede, că din el pleacă, la nivelul cotului, 
o serie de ramuri, ce se pierd în diferiţi muşchi ; toate aceste ramuri trebuiesc 
căutate, dar deocamdată ne mulțumim, să le vedem până la dispariţia lor, în re- 
giunea cotului ; ulterior vom studia terminaţiile lor în muşchi. Se trece apoi la 
studiul inserţiei inferioare a bicepsului şi a brahialului, cât şi a raporturilor lor. 

Prepararea muşchilor superficiali din grupul medial al cotului. Grupul 
medial sau intern al muşchilor cotului, e format dintr-o serie de muşchi dispuşi 
pe mai multe planuri; vom începe mai întâi cu cei e aie Area sunt : 
rotundul pronator, flexorul radial al carpului, palmarul lung şi flexorul ulnar al 
carpului ; în partea inferioară, ei sunt cu totul distincţi, pe când în partea supe- 
rioară (aproape de epicondilul medial), sunt atât de alipiţi, încât par a fi con- 
fundaţi. În realitate, fi urmăriţi şi separați în sus până la epicondilul medial. 

unea m lor precedenţi. Grupul precedent de muşchi (afară de fle- 
xorul ulnar al carpului) e secţionat în modul următor : mai întâi rotundul prona- 
tor e tăiat la nivelul inserţiei sale pe radiu, apoi ceilalţi doi sunt secţionaţi, cam 
la mijlocul regiunii. Prin răsfrângerea capetelor superioare înăuntru, se deschi- 
de larg regiunea cotului şi se văd cele două fascicule de inserţie ale rotundului 
pronator, între care trece madianul ; se văd de asemeni ramurile nervoase, pe 
care nervul median le trimite tuturor acestor muşchi. Pentru evidenţiarea lor, se 

poate secţiona şi muşchiul rotundul pronator în lungimea lui, între cele două fa- 
scicule ale sale. 

Studiul muşchiului flexor superficial al degetelor. După ce capetele muş- 
chilor precedenţi au fost date în jos, apare" muşchiul flexor superficial al degete- 
lor.: Studiul acestuia se începe prin găsirea ramurii lui nervoase, care provenind 
din median o dată cu ramurile precedente, se pierde în porţiunea lui superioară. 
Un alt detaliu foarte util, e acela al fasciei speciale, pe care o prezintă (de care 
am vorbit) şi care trece înaintea muşchiului şi a arterei ulnare. Apoi se pot stu- 
dia inserţiile şi raporturile lui. 

Prepararea arterei şi a nervului ulnar. Aceste organe trebuiesc găsite mai 
întâi sub muşchiul lor satelit, care e flexorul ulnar al carpului. Pentru aceea, ri- 
dicăm acest muşchi şi-l depărtăm în afară : sub el, sau mai bine zis, între el şi 
flexorul superficial al degetelor apare artera şi nervul ; trebuiesc observate ra- 
porturile acestor organe cu fascia muşchiului flexor, care trece înaintea lor, 
astfel că înaintea arterei sunt două fascii: una de înveliş a membrului şi alta a 
flexorului superficial. Urmărind artera şi nervul în sus, vedem cum trec pe sub 
flexorul superficial al degetelor. În timpul disecţiei nervului ulnar în această por- 
țiune, trebuie găsită ramura lui anastomotică cu musculo-cutanatul (puţin impor- 
tantă), iar în partea inferioară a regiunii, la trei-patru degete deasupra mânii, o 
ramură foarte importantă, ramura cutanată dorsală, pe care o vom urmări ulte- 
rior, dar care trebuie evidenţiată chiar acuma. Din arteră, trebuiesc lucrate. ramu- 
rile musculare, apoi cea dorsală a carpului şi cea palmară a carpului, prima 
trecând pe partea dorsală, a doua pe partea anterioară a regiunii. 

Secţiunea muşchiului flexor superficial. Prepararea flexorului profund 
al degetelor şi flexorul propriu al degetului mare. Pentru aceasta, se dezinse- 
ră mai întâi flexorul superficial al degetelor de pe radiu şi se secţionează tran- 
sversal la mijlocul regiunii; capătul superior trebuie ridicat în sus, până la 
nivelul cotului. Sub acest muşchi apare flexorul profund al degetelor şi flexorul 
propriu al policelui. Între ei se găseşte nervul median şi o ramură arterială, ce 
îl însoţeşte provenită din artera interosoasă anterioară. Din nervul median, se ur- 
măresc ramurile pentru aceşti doi muşchi profunzi şi se caută cam la 3-4 cm. 
deasupra gâtului mâinii, o ramură, care merge la palma mâinii, numită ramura 
cutanată palmară. 

Completarea disecţiunii nervului şi arterei ulnare. Aceste organe nu au 
fost disecate de cât în cele trei porţiuni inferioare. Porțiunea superioară, cea mai 
interesantă, poate fi acum urmărită. Nervul ulnar trebuie să fie dus până la 
şanţul nervului ulnar de pe humerus. Pentru aceasta, se disecă nervul în sus, pe 
sub muşchiul flexor ulnar al carpului, pe care-l dezinserăm de pe marginea ul- 
nei ; urmărind de jos în sus artera, se vede că intră sub o masă musculară for- 
mată de stratul superficial al muşchilor mediali şi de flexorul superficial al 
degetelor. Traiectul ei poate fi văzut, secţionând aceşti muşchi, sau ridicând toa- 
tă masa musculară şi lucrând pe sub ea; cu aceasta ocazie se pot studia: ra- 
porturile arterei şi nervului cu muşchii, raporturile dintre muşchi, ramurile 
nervoase musculare ale ulnarului şi flexorul profund al degetelor (la flexor, au 
mai fost ramuri din median), de asemeni se poate vedea trunchiul interosoaselor 
şi recurentelor, din care se urmăreşte recurenta ulnară anterioară, până la anasto- 
moza sa, cu colaterala ulnară inferioară din a. brahială. 

Disecţia arterei şi a nervului interosos. Se separă interstiţiul dintre flexo- 
rul propriu al degetelor şi flexorul profund al degetelor şi între ei, pe membra- 
na interosoasă, apar aceste două organe. 

Fig. 65. 1. Fascia antebrahială 2. muşchiul supinator 3. M. lung extensor radial al carpului 4. M. 

lung abductor al policelui 5. M. rotund pronator 6. M. flexor radial al carpului 7. M. palmar lung 

8. M. flexor superficial al degetelor 9. Tendoanele m. flexor profund al degetelor 10. M. flexor 

lung al policelui 11. M. supinator 12. Aponevroza bicipitală 13. A. brahială 14. N. median 15. N. 

radial cu 16 ramura lui anterioară şi 17 posterioară 18. N. interosos anterior 19. Ramura cutanată 

palmară a n. median 20. N. ulnar 21. A. ulnară 22. A. radială 23. A. recurentă radială 24. A. in- 
terosoasă comună. 

Muşchiul patratul pronator se prepară uşor, prin îndepărtarea flexorului pro- 
fund al degetelor, de cel propriu al policelui. 


De desenat: 1. Nervii şi vasele superficiale 2. M. median şi n. ulnar 3. Mm. superficiali 
(branioradial, flexor radial al carpului, palmar lung, rotund pronator) 4. Mm. planului mijlociu 
(lungul şi scurtul extensor radial al carpului, flexorul superficial al degetelor) 5. Mm. profunzi (su- 
pinator, flexorul profund al degetelor, lungul flexor al policelui, 6. M. patrat pronator. 


PALMA ŞI DEGETELE 


Organe ce trebuiesc găsite : 


Muşchi : Scurtul abductor al policelui, scurtul flexor al policelui, opozantul policelui, adducto- 
rul policelui, palmarul cutanat, abductorul degetului mic, scurtul flexor al degetului mic, opozantul 
degetului mic, lombricalii, interosoşii palmari şi dorsali, aponevrozele palmare. 

Vase : Arcada palmară superficială şi cea profundă, cu ramurile lor. Vena cefalică. 

Nervi : Ramurile terminale ale medianului, musculo-cutanatului şi radialului. 


Poziţia piesei. Palma privind în sus, e bine fixată pe scândura suport; de- 
getul mare în abducţiune, celelalte depărtate şi fixate. 

Incizii. Ne servim de incizia NMO, trasă o dată cu disecţia antebraţului, de 
incizia RPQ, situată la limita dintre palmă şi degete şi de incizia mediană MP, 
care le uneşte. Pe faţa anterioară a fiecărui deget se duce o incizie mediană. La 
palmă pini trei loji : loja eminenţei tenare, loja mijlocie, loja eminenţei hipo- 
tenare. În loja mijlocie formațiunile sunt dispuse pe două planuri. 

Disecţia pielii. Ridicarea pielii constituie timpul cel mai greu, căci pielea e 
foarte aderentă, din cauza unui sistem de trabecule, ce unesc dermul cu apone- 
vroza subiacentă. Ridicarea ei trebuie începută pe linia mediană şi continuată pe 
laturi, e saca la marginea medială şi laterală a palmei, apoi se trece la disecţia 
pielii degetelor, începând tot pe linia mediană şi continuând pe laturi până la 
marginile degetelor. În tot timpul acestei operaţiuni, cuțitul trebuie să urmăreas- 
că strâns pielea, spre a nu strica formațiunile țesutului subcutanat. De asemenea, 
trebuie să fim atenţi, ca nu cumva să tăiem nervii şi vasele colaterale ale dege- 


„telor. : 


Prepararea organelor subcutanate şi a aponevrozei palmare. Formaţiuni- 
le subcutanate se prepară, începând cu ramurile nervoase ; se revede nervul mus- 
culo-cutanat la antebraţ, şi se urmăresc ramurile lui până în regiunea tenară. Cu 
această ocazie se poate găsi o ramură subţire din radial, care se termină tot în 
această regiune. Se trece la ramura cutanată a medianului, care e luată din re- 


- giunea inferioară a antebraţului şi urmărită până la palmă. Apoi în regiunea hipote- 


nară, se caută firişoarele provenite din ramura superficială a ulnarului. Pe când 
aceste ramuri cutanate sunt subţiri şi greu de găsit (ele vor fi înţelese din studiul 
ramurii principale), cele provenite din median şi radial se evidenţiază uşor. 

Cu această ocazie, se prepară în partea laterală a regiunii vena cefalică a 
policelui, destul de voluminoasă, mergând de-a lungul degetului mare, provenită 
din unirea colateralelor policelui cu colaterala externă a indexului, iar în partea 
medială, găsim un sistem de vene convergând la una mai mare numită salvatela 
(colaterala' internă a degetului mic). 

Nu trebuie să părăsim disecţia, fără a evidenția muşchiul palmarul cutanat, ce 
se găseşte în regiunea hipotenară. Dacă se disecă şi se ridică palmarul cutanat 
cu precauţiune, dinăuntru în afară, apare pe faţa profundă firişorul lui nervos. 

Studiul aponevrozei palmare. După ce s-au preparat organele superficiale 
ale regiunii, ne găsim în faţa unei aponevroze, care acoperă toată palma. Acea- 
stă aponevroză, foarte puternică în porţiunea mijlocie, devine subţire în regiunile 
hipotenară şi tenară. Se curăţă şi se studiază în special aponevroza mijlocie. Ea 
are forma unui triunghi, al cărui vârf se continuă în sus, cu muşchiul palmar 
lung şi a cărui bază răspunde degetelor. Aponevroza e compusă din două feluri 
de fibre : longitudinale şi transversale. Fibrele longitudinale pleacă din tendonul 
palmarului lung şi iradiază ca un evantai. În porţiunea inferioară a palmei ele 
se grupează în fâşii corespunzătoare fiecărui tendon al flexorilor: fâşiile sau 
bandeletele pretendinoase. Disecând cu atenţie fiecare bandeletă (lucrul se poate 
face mai uşor întinzându-le prin tracţiuni moderate), ea poate fi urmărită până 
la rădăcina degetelor, unde o parte trece şi se inseră pe partea dorsală a primei 
falange, iar alta se termină pe pielea digito-palmară. Fibrele transversale încru- 
cişează pe precedentele, formând patru arcade digitale (la nivelul degetelor) şi 
trei interdigitale (între degete). Afară de aceste fibre transversale, la nivelul pli- 
cei digito-palmare mai există o altă serie de fibre transversale, de o importanţă 
minimă. Ca să fim complet edificaţi asupra acestei aponevroze, să deschidem 
un spaţiu interosos, tăind aponevroza pe marginea laterală a unei bandelete pre- 
tendinoase ; se văd plecând din această bandeletă nişte despărțitori, care mer- 
gând la fascia profundă, determină formarea unor loji pentm tendoanele 
flexorilor ; aceste dispărţitori sunt cunoscute sub denumirea de fibre despărţitoa- 
re. Dacă se deschide un spaţiu interosos, până la nivelul articulației metacarpo- 
falangiene, se găsesc de asemeni nişte fibre, care merg mult mai profund (până 
în partea posterioară) şi deoarece traversează fascia profundă, poartă numele de 
fibre perforante. Notez,- că examinarea acestor fibre trebuie făcută cu prudenţă, 
astfel ca celelalte formaţiuni ale palmei să nu fie stricate. La nivelul degetelor 
se văd nişte lame fibroase dispuse deasupra tendoanelor flexorilor, formându-le 
tuneluri, numite tecile fibroase ale flexorilor şi întinzându-se de la a 3-a falangă 
la articulaţia metacarpo-falangiană. 

Prepararea retinaculului flexorilor. Dacă ridicăm țesutul celular, la partea 
superioară a aponevrozei palmare, la limita dintre palmă şi antebraţ, dăm peste 
o panglică aponevrotică transversală, sub care se văd trecând, tendoanele flexo- 
rilor. Este retinaculul flexorilor. 

Secţiunea aponevrozei ; prepararea despărţitorilor aponevrotice. Din 
aponevroza palmară pleacă două despărțitori, care mergând în profunzime, deli- 
mitează cele trei loji ale palmei. Pentru a le evidenția procedăm astfel : 

a) se ridică mai întâi fascia lojii tenare, făcând o incizie pe marginea late- 
rală a eminenţei tenare şi disecând fascia din afară înăuntru, până la apariţia 
unui perete aponevrotic, care împiedică continuarea operaţiei înăuntru. Am dat 
de prima despărţitoare, care separă loja mijlocie de cea laterală. Această opera- 
ție trebuie să fie condusă în partea inferioară, căci în partea superioară despărţi- 
toarea e perforată de o ramură nervoasă, care nu trebuie tăiată. După ce acest 
perete a fost evidenţiat, se caută în partea lui superioară prima ramură a nervu- 
lui median ; ea perforează aponevroza spre a se duce la muşchii eminenţei tenare ; 

b) Se caută apoi despărţitoarea medială şi pentru aceasta se procedează în 
modul următor: se taie fascia, pe partea medială a regiunii hipotenare şi se ri- 
dică dinăuntru în afară, până când disecţia e împiedicată de apariţia unei des- 
părţitori, ce merge înapoi şi care e despărţitoarea medială. Cu această ocazie se 
evidenţiază câteva firicele nervoase, care plecând din profunzime, perforează fa- 
scia ; acestea sunt tocmai ramurile cutanate ale ulnarului, care sunt atât de greu 
de găsit. 

c) A rămas porţiunea mijlocie ; ea e ridicată de sus în jos de la tendonul 
palmarului, până la limita degetelor, cu multă atenţie, ca să nu distrugem ele- 
mentele subiacente. Cu această ocazie se observă din nou fibrele despărţitoare. 

Disecţia arcadei arteriale superficiale şi a ramurilor nervului median şi 
ulnar. Această preparaţie constituie partea cea mai grea din toată disecţia pal- 
mei ; ea trebuie făcută astfel încât, să nu se taie nici una din multiplele ramuri 
nervoase şi arteriale. Pe de altă parte, să nu se deschidă de la început tecile si- 
noviale, anexate de tendoanele flexorilor, care vor fi ulterior preparate. 

Pentru aceasta trebuie să “se observe, că înaintea tendoanelor flexorilor exi- 
stă o lamă fibro-celuloasă foarte subţire, care trebuie menajată în tot timpul di- 
secţiei, căci tăierea ei aduce deschiderea tecilor sinoviale ; cine vrea să prepare 
în mod conştiincios, tecile sinoviale, să aibă această precauţie. Disecţia vaselor 
şi a nervilor se face aproape simultan. Se începe prin prepararea arcadei palma- 
re superficiale, care ne apare imediat după ridicarea aponevrozei ; artera radio- 
palmară trebuie urmărită în afară, până la locul, unde intră în muşchii eminenţei 
tenare, iar ulnara înăuntru, prin retinaculul flexorilor, până la antebraţ; se vede 
cu această ocazie, că artera ulnară trece printr-o dedublare a retinaculului. Din 
arcada palmară pleacă ramurile digitale comune ; fiecare arteră digitală comună 
se împarte în artere colaterale, numite digitale proprii. O dispoziţiune analoagă 
au şi nervii median şi ulnar. Din ei pleacă ramuri digitale comune, care dau la 
degete ramurile colaterale sau digitale proprii. Din arcada palmară superficială, 
se pot urmări ramurile digitale, care trebuiesc conduse deocamdată până la nive- 
lul rădăcinilor degetelor. Urmărirea lor completă se va face o dată cu terminaţii- 
le nervilor palmei. Se trece apoi la prepararea nervului ulnar care e luat de la 
antebraţ, unde se găseşte înăuntrul arterei şi urmărit la palmă ; la el trebuie să 
se examineze mai întâi, modul cum se bifurcă ; pentru aceasta se ridică nervul 
şi se văd plecând din el două ramuri: una merge în profunzime, e ramura mu- 
sculară sau profundă, pe când alta continuă traiectul lui, e ramura superficială. 
Deocamdată se urmăreşte numai ramura superficială, care se vede, că se bifurcă 
în două ramuri mai mici, ce trebuiesc conduse până la vârful degetelor. Dise- 
când ramura medială se observă că la nivelul degetului mic, formează nervul 
colateral palmar medial. Cu această ocazie se prepară şi artera colaterală me- 
dială a degetului mic, care provine din prima digitală. Se trece apoi la ramura 
superficială a ulnarului, se urmăreşte de sus în jos şi se vede plecând din ea o 
anastomoză pentru ramura a şasea a medianului, apoi mai jos se bifurcă şi. dă 
colateralul lateral al degetului mic şi colateralul medial al inelarului. Disecând 
aceste ramuri nervoase până la vârful degetelor, se prepară totodată ramurile ar- 
teriale, colaterala internă (medială) a inelarului şi externă (laterală) a mediului, 
ce provine din a doua digitală. (Fig. 64). 

După ce ramurile superficiale ale n. ulnar au fost urmărite până la degete, 
se trece la disecţia ramurilor terminale ale medianului. Deşi acestea iau naştere 
înapoia retinaculului flexorilor, găsirea lor nu necesită secţiunea retinaculului că- 
ci e suficient să facem tracţiuni pe trunchiul medianului deasupra retinaculului 
ca ramurile nervului să proemine. În timpul disecţiei anterioare, s-a lucrat prima 
ramură, care pătrunde în muşchii eminenţei tenare. Disecţia începe prin ramura 
a 6-a, adică aceia ce se găseşte în al 3-lea spaţiu interosos; urmărirea ei ne 
arată anastomoza cu ulnarul şi bifurcația la nivelul rădăcinii degetelor, în colare- 
ralul palmar intern (medial) al mediului şi colateralul: extern (lateral) al inela- 
rului. Tot acum se urmăresc şi aceste două colaterale arteriale ce provin din a 
3-a digitală. La disecţia ramurii a S-a a medianului, putem găsi nervul lombricalu- 
lui, ridicând-o imediat sub retinacul ; se vede plecând din ea un mic fir, care 

Fig. 66. 1. muşchiul abductor scurt al policelui; 2. muşchiul opozant al policelui; 3. muşchiul 
scurt flexor al policelui; 4. muşchiul abductor al policelui; 5. muşchiul palmar cutanat; 6. mu- 
şchiul abductor al degetului mic; 7. muşchiul scurt flexor al degetului mic; 8. I-ul şi al II-lea 
lombrical ; 9. tendonul muşchiului flexor profund al degetelor; 10. tendonul muşchiului flexor su- 
perficial al degetelor; 11. tendonul muşchiului flexor propriu al policelui ; 12. teaca fibroasă a ten- 
doanelor flexorilor (deschisă) ; 13. I-a ramură a nervului median; 14. ramurile nervului median; 
15. nervul ulnar ; 16. anastomoza dintre ulnar şi a VI-a ramură a medianului; 17. artera radio-pal- 
mară ; 18. artera ulnară; 19. arcada palmară superficială ; 20. artere colaterale ale degetelor; 21. 
nerv. colateral. 

trece în profunzime şi se pierde în muşchiul lombrical. La nivelul rădăcinii de- 
getelor, această ramură a medianului se bifurcă în două colaterale palmare : co- 
lateralul intern (medial) al indexului şi extern (lateral) al mediului. Tot acuma 
se prepară şi ramurile arteriale colaterale omonime, ce provin din artera digitală 
a 4-a. Disecţia celei de a 4-a ramuri terminale se face la fel, ca şi a preceden- 
tei ; se găseşte la fel nervul lombricalului şi cele două ramuri colaterale, ce 
merg, pe laturile indexului. Se urmăreşte şi artera colaterală medială a indexului, 
care de cele mai adeseori nu provine din arcada palmară superficială. Prepararea 
şi urmărirea celei de a 2-a și a 3-a ramuri terminale, se face fără nici o greu- 
tate până la nivelul degetului mare, unde ele formează cele două colaterale, ex- 
ternă (laterală) şi internă (medială) ale acestui degel. 

Prepararea muşchilor eminenţei tenare şi a primei ramuri a medianu- 
lui. Având ramura nervoasă deja găsită, ca reper principal, se curăţă de fascie 
primul muşchi al acestei eminenţe, adică scurtul abductor al policelui şi se stu- 
diază inserţiile şi raporturile lui; apoi el e secţionat la mijloc, perpendicular pe 
direcţia fibrelor, iar cele două capete ale sale răsfrânate. Acum se pot vedea fi- 
rele nervoase, ce provin din prima ramură a medianului şi se pierd în el şi în 
cei doi muşchi subiacenţi: opozantul şi scurtul flexor al policelui. Se separă 
aceşti doi muşchi, se remarcă cele două fascicule ale scurtului flexor, şi li se 
studiază raporturile. 

Studiul tecilor sinoviale. Această preparaţie se poate face destul de de- 
monstrativ, în afară de injectarea sau insuflarea lor, operaţiune nepracticabilă în 
sală. În acest scop e nevoie să tăiem toate organele planului superficial, căci nu 
se poate începe prepararea tecilor, până ce tot planul de mai sus nu a fost înțe- 
les şi desenat. Pentru a avea acces uşor asupra lor, trebuie să deschidem canalul 
pe linia mediană, prin secţiunea verticală a retinaculului pe o sondă caneletă; 
capetele retinaculului sunt răsfrânte pe laturi. Formațiunile nervoase şi vasculare 
sunt ridicate, prin secţiunea nervului median deasupra retinaculului, şi a ramurii 
superficiale a ulnarului şi printr-o dublă secţiune la capetele arcadei superficiale. 
Toate aceste formaţiuni sunt ridicate cu precauţiune, de pe planul tendinos şi 
răsfrânte în jos. Pentru a demonstra tecile sinoviale, ele trebuiesc deschise. Se 
începe cu teaca sinovială digito-carpeană medială a degetului mic, care e cea 
mai caracteristică; pentru a o vedea, se incizează teaca fibroasă al flexorului de- 
getului mic, la nivelul falangei a 2-a şi apoi se merge cu tăişul cuţitului, în 
sus, de-a lungul tendonului. Se vede că tendonul e închis într-un fel de sac lu- 
cios şi umed, care ajungând la nivelul palmei, cuprinde şi pe toate celelalte ten- 
doane. Se continuă deschiderea tecii, pe sub ligamentul inelar, iar deasupra lui 
se opreşte disecţia ; examinând în sus, se poate vedea un fund de sac, care ne 
arată terminarea sinovialei : tot astfel se poate vedea şi terminarea ei în partea 
inferioară. Cealaltă sinovială digito-carpiană laterală (a degetului mare) se obţine 
la fel, adică deschizând de jos în sus, teaca fibroasă, printr-o incizie, care ne 
conduce. la flexorul degetului mare. Tecile sinoviale digitale (ale celor trei dege- 
te din mijloc) se găsesc deschizându-le de jos în sus, adică de la nivelul falan- 
gei a 3-a, până la nivelul articulației metacarpo-falangiene. 

La. toate, se poate observa fundul de sac superior, cât şi cel inferior, care 
arată reflexiunea foiţei viscerale pe foiţa parietală. Prin deschiderea tecilor fi- 
broase, se evidenţiază constituţia lor, situaţia tendoanelor flexorilor şi mezoten- 
doanele. 

Prepararea lombricalilor şi a celor doi flexori. După ce; tecile sinoviale 
tendinoase au fost înţelese, ele trebuiesc ridicate complet, curăţind tendoanele de 

învelişul sinovial, care se mai menţine. Prin ridicarea acestor sinoviale, elevul 
mai are ocazia să le înţeleagă dispoziţia ; curățirea tendoanelor trebuie dusă pâ- 
nă la terminarea lor, unde li se studiază inserţiile. Cu această ocazie, se văd ra- 


- porturile dintre tendoane şi se pot prepara muşchii lombricali, care sunt anexaţi 


de tendoanele flexorului profund al degetelor. 

Disecţia muşchilor eminenţei hipotenare. Aceşti muşchi pot fi preparaţi, 
deocamdată fără însă a li se demonstra firele nervoase, care provenind din ra- 
mura profundă a ulnarului, îi pătrund prin faţa lor profundă ; acum ei trebuiesc 
separați numai. Astfel se separă abductorul de scurtul flexor, care formează pri- . 
mul plan muscular, iar prin ridicarea acestora, se evidenţiază al 2-lea plan, for- 
mat de opozant. 

Prepararea planului profund. Pentru a se studia complet şi uşor acest 
plan, trebuie să se ridice mai întâi tendoanele flexorilor, din canalul lor. Se sec- 


ţionează grupul acestor tendoane la nivelul retinaculului şi apoi porțiunile infe- 


rioare se răsfrâng în jos şi înainte. Se revine asupra tecii sinoviale 
digito-carpiene ulnare, care pe partea posterioară a tendoanelor €e şi mai uşor 
evidenţiabilă. În timpul răsfrângerii tendoanelor, să fim atenţi, căci. cei doi ulti- 
mi lombricali (al 3-lea, 4-lea) pe care-i ridicăm o dată cu planul muscular, pre- 
zintă pe faţa profundă firele lor nervoase, care provin din ramura profundă a 
ulnarului ; aceste două ramuscule trebuiesc izolate. După ce această operaţiune a 
fost făcută, se vede că tot planul profund e acoperit de o fascie, care trebuie 
studiată în conformaţia sa exterioară şi în raporturi. Se începe prin disecţia ra- 
murii profunde a nervului ulnar, cât şi a arcadei palmare arteriale profunde. 
Cum nervul trece pe sub muşchiul scurt flexor al degetului mic, va trebui să 
secţionăm acest muşchi de-a lungul direcţiei indicate de nerv. Se vede, că el 
formează o arcadă cu concavitatea în sus ; din aceasta se pot urmări uşor, chiar 
înainte de perforarea muşchiului, trei ramuri pentru cei trei muşchi ai eminenţei 
hipotenare iar după ce a traversat muşchiul, două ramuri fine pentru cei doi 
lombricali mediali, apoi ramurile pentru interosoşi şi pentru abductorul degetului 
mare. E suficient să se tragă în sus de arcadă, spre a se vedea cum din ea, 
pleacă în jos diferite ramuscule nervoase ; sunt acelea despre care am vorbit. 
Cu această ocazie s-a putut prepara şi arcada arterială palmară profundă, din ca- 
re se văd mergând în jos ramurile interosoase. Se trece apoi la prepararea mu- 
şchilor, începând cu scurtul abductor al degetului mare, care poate fi studiat în 
tot complexul fibrelor şi inserţiilor sale. Se examinează muşchii interosoşi, cei 
palmari întâi şi apoi cei dorsali ; ei trebuiesc separați cu răbdare şi deosebiți, 
cei palmari de cei dorsali. Primul interosos palmar se găseşte situat sub adduc- 
torul degetului mare, pe care trebuie să-l ridicăm ; al doilea palmar se găseşte 
în al treilea spaţiu interosos, inserat pe marginea laterală a metacarpianului IV ; 


“al patrulea se poate vedea în spaţiul al IV-lea şi este inserat pe metacarpianul 


al V-lea. Între ei se află muşchii interosoşi dorsali şi anume al 2-lea, 3-lea şi al 
4-lea. Pentru a-i separa uşor, trebuie să izolăm mai întâi interosoşii palmari şi 
să le studiem inserţiile, apoi să-i secţionăm ; interosoşii dorsali rămân şi se poa- 
te vedea modul cum se inseră pe cei doi metacarpieni adiacenţi. După ce toţi 
muşchii au fost studiaţi în raporturile lor, se pot urmări inserţiile muşchilor 
eminenţei tenare şi hipotenare, până la terminare. (Fig. 66). 

Fig. 67. 1. canalul carpian (deschis) ; 2. mușchiul abductor scurt al policelui; 3. muşchiul opo- 
zant al policelui ; 4. muşchiul scurt flexor al policelui (cu cele 2 fascicule); 5. muşchiul abduc- 
tor al policelui ; 6. tendonul flexorului lung al policelui ; 7. mezotendon; 8. muşchiul abductor al 
degetului mic; 9. muşchiul scurt flexor al degetului mic; 10. muşchiul opozant al degetului mic; 
11. muşchi interosos palmar; 12. muşchi interosos dorsal; 13 al II-lea şi al IV-lea muşchi lombrical ; 
14. arcada palmară profundă ; 15. nervul ulnar; 16. ramura profundă a ulnarului ; 17. ramura palmară 
a arterei ulnare; 18. artere interosoase; 19. ramura superficială a ulnarului (secționată şi răsfrântă) ; 
20. arcada palmară superficială ; 21. tendoanele muşchiului flexor profund al degetelor; 22. mu- 
şchiul flexor superficial al degetelor ; 23. nervul median. 

De desenat: 1. Formațiunile țesutului celular subcutanat. 2. Aponevroza palmară. 3. Tecile fi- 
broase ale flexorilor. 4. Muşchii eminenţei tenare. 5. Ramurile nervoase ale medianului, inervând 
muşchii tenari. 6. Tendoanele flexorilor şi lombricalii. 7. Ramurile terminale ale medianului şi cele 
terminale (superficiale) ale ulnarului şi arcada palmară superficială. 8. Muşchii eminenţei hipotena- 
re. 9. Ramura profundă a ulnarului şi arcada palmară profundă. 10. Planul muscular profund. 


CÂTEVA SFATURI PRACTICE 


Diferitele regiuni studiate sunt atât de uşor de disecat, încât nu merită noi indicaţii pentru 
prepararea lor la examen. Voi expune prepararea numai a unei regiuni mai complicate. 

a) În prepararea regiunii plicii cotului, greutatea cea. mare constă în a păstra formațiunile 
subcutanate (vase şi nervi). După ce s-a ridicat pielea în intervalul dintre două incizii: una supe- 
rioară şi alta inferioară, situate la distanţă de o palmă deasupra şi dedesubtul proeminenţelor osoa-" 
se ale cotului, se disecă, cu multă precauţiune formațiunile subcutanate. Venele formează un M, 
care împiedică accesul în profunzime. Pentru a învinge această greutate se întrebuinţează mai multe 
metode. Cea mai uşoară, dar şi cea mai puţin demonstrativă, constă în a tăia venele anastomotice 
şi de a răsfrânge pe laturi celelalte vene şi nervi, deschizând drumul prin fascie. Cele mai frumoa- 
se rezultate le-am obţinut însă, printr-o altă metodă preconizată de unii autori. După ce s-au depăr- 
tat lambourile cutanate, ca mai sus, printr-o incizie, care să intereseze pielea şi fascia, se croieşte, 
la partea inferioară a regiunii un lambou cutanat lat de un centimetru ; apoi, se incizează fascia pe 
laturile regiunii noastre şi lamboul cutanato-fascial este răsfrânt în sus, ridicând cu el formațiunile 
subcutanate fixate pe fâşia de piele. Această operaţiune necesită secţiunea ramurii venoase anasto- 
motice profunde, care vine din reţeaua profundă. După ce am ridicat nervii şi venele împreună cu 
fascia, disecţia urmează ca mai sus. 

b) Muşchii palmei cu nervii lor. Această preparaţie pentru concurs este mult mai uşoară, căci 
nu trebuiesc păstrate vasele (artere şi vene). Timpii disecţiei sunt cei descrişi mai sus. Vreau nu- 
mai să insist asupra preparării şi prezentării ramurii profunde a nervului ulnar, care de obicei este 
neglijată. Pentru aceasta este necesar a se prepara planurile superficiale, de a secţiona şi răsfrânge 
peste degete tendoanele flexorilor cu toate celelalte elemente (nervi, lombricali), în aşa fel ca să 
poată fi repuse în poziţia lor normală şi apoi a se prepara planul muscular profund (interosoşi, ad- 
ductorul policelui) şi ramura profundă a ulnarului. 


REGIUNEA POSTERIOARĂ A GÂTULUI ŞI A TRUNCHIULUI. — 
COMPLETAREA DISECŢIEI UMĂRULUI (REGIUNEA SCAPULARĂ) 


Disecţie. 


Am văzut că ceafa face parte din gât; din cauză că muşchii ei au o strânsă legătură cu mu- 
şchii spatelui, studiul lor este înglobat în acelaşi capitol. Muşchii spatelui şi ai cefei sunt aşezaţi în 
cinci planuri. În planul I, se găseşte trapezul şi latissimul. În planul al doilea, se găsesc cinci mu- 
şchi : ridicătorul scapulei, romboidul, cei doi dințaţi posteriori şi splenius. Planul al III-lea e for- 
mat din masa comună, cu cele trei porţiuni ale lui : ilio-costalul, lungul dorsal şi spinalul. Planul 
al IV-lea cuprinde semispinalul şi multifidul, iar în planul al V-lea se găsesc muşchii rotatori inter- 
spinoşi şi intertransversari. 

Tot acum, vom completa disecţia umărului şi anume, a regiunii scapulare, în care se disecă 
muşchiul supraspinos, subspinos, rotundul mic, rotundul mare şi dinţatul anterior. 

Vase. Arterele ; scapulara superioară (suprascapulară) şi scapulara posterioară, cervicala pro- 
fundă, vertebrala, circumflexa posterioară, scapulara descendentă. 

Nervi. Ramurile posterioare ale nervilor spinali, axilarul, nervul ridicătorului scapulei şi al 
romboidului. 

Poziţia piesei. Cadavrul e culcat pe partea ventrală, cu amândouă membre- 
le superioare întinse în abducţie puternică şi repauzând ca şi la disecţia regiuni- 
lor anterioare pe nişte scânduri dispuse în cruce pe axul mesei. 

Incizia pielii. Incizia pielii constituie un timp important în prepararea aces- 
tor regiuni. Necesitatea de a dezveli în acelaşi timp o întindere atât de mare, 
cât şi greutatea de a ridica o piele destul de aderentă pe alocurea, fac trebuin- 
cioase mai multe incizii cu ajutorul cărora pielea se disecă succesiv. Prima inci- 
zie e întinsă pe linia mediană, de la protuberanța occipitală până în regiunea 
gluteală, unde e continuată tot median, de elevii de la membrul inferior, până la 
coccis ; o a doua incizie separă regiunea gluteală de regiunile noastre, trecând 
prin creasta iliacă şi spina iliacă antero-superioară. O a treia incizie perpendicu- 
lară pe prima, trece prin mijlocul marginii axilare a scapulei, tangentă pe axilă 
şi se termină pe braţ. Ultima incizie se întinde de la protuberanţa occipitală ex- 
ternă la mastoidă. 4 

Ridicarea pielii. Prin inciziile de mai sus s-au delimitat două lambouri cu- 
tanate, la a căror ridicare se procedează acum. Se începe cu cel inferior, care se 
desprinde mult mai uşor din cauza unui strat gros de ţesut conjunctiv situat în- 
tre piele şi muşchii subiacenţi în regiunea lombară. Pentru aceasta, se disecă 
mai întâi incizia mediană şi apoi se ridică pielea dinăuntru în afară. Disecţia 
lamboului e dusă până la partea laterală a trunchiului. Ridicarea lamboului tre- 
buie să intereseze numai pielea, lăsând țesutul celular pe planul muscular. După 
ce lamboul inferior a fost ridicat, se procedează la fel şi cu ridicarea celui su- 
perior, ridicarea lui însă, e cu mult mai grea, întrucât pielea e foarte aderentă 
de fascie în special pe linia mediană. Pentru aceasta se disecă incizia mediană 
şi apoi se continuă ridicarea pielii dinăuntru în afară ; aceleaşi precauţiuni, însă 
cu mult mai accentuate, trebuiesc observate şi aici, de a nu ridica decât pielea. 

Prepararea organelor subcutapate. Formațiunile nervoase, cu care se în- 
cepe disecţia acestui plan, sunt reprezentate prin ramurile posterioare ale' nervi- 
lor spinali. Prima ramură, care se întâlneşte e numită marele nerv occipital sau 
nervul spinal al lui Arnold, şi reprezintă ramura posterioară a celui de al doilea 
nerv spinal. O parte din el a fost lucrată. de elevul de la cap (regiunea occipita- 
14); a mai rămas o porţiune tot superficială, care trebuie urmărită acuma până 


“la intrarea în muşchiul trapez. El se găseşte greu fiind acoperit de un strat con- 


junctiv foarte dens ; trebuie căutat cam la 3 cm. în afara liniei mediane şi la 4 
cm sub linia nucală. La acest nivel ridicând cu precauţiune țesutul celular, se 
vede nervul alipit de artera occipitală. O altă ramură posterioară a nervilor spi- 
nali, care trimite ramificaţiuni cutanate, se găseşte mai înăuntru şi sub preceden- 
ta ramură. Tot în această regiune, însă în afara nervilor de mai sus se află o 
ramură voluminoasă provenită din plexul cervical, ramură deja disecată în parte 
de elevii care au lucrat capul, dar care acum poate fi urmărită până la occipital ; e 
ramura mastoidiană a nervului auricular mare, din acest plex. Se urmăresc apoi 
în jos, celelalte ramuri posterioare ale nervilor spinali, în regiunea cervicală şi 
dorsală, ramuri care sunt cu atât mai apropiate de linia mediană, cu cât sunt 
mai inferioare. Găsirea lor necesită atenţie multă din partea elevului ; un reper 
preţios e format de vasele arteriale dorso-spinale, ramuri ale intercostalelor. Tot 
în țesutul celular se găsesc şi câteva vene subcutanate de dimensiuni mari ; ele 
merg la vena cervicală sau la jugulară extemă. Atrag atenţia asupra faptului, 
că în regiunea lombară, aceste ramuri nervoase nu mai sunt alipite de linia me- 
diană, ci sunt ceva mai depărtate şi că toate (exceptând nervul occipital a lui 
Arnold) sunt foarte mici, astfel că disecţia lor necesită multă atenţie. 

Prepararea muşchiului trapez. Ligamentul nucal. După ce nervii superfi- 
ciali au fost disecaţi, se trece la ridicarea fasciei, evidenţiindu-se muşchiul tra- 


Ridicarea fasciei de pe acest muşchi, constituie o operaţiune migăloasă, mai 
ales în partea superioară, unde e foare  aderentă. După ce muşchii trapezi de 
ambele părţi, au fost preparaţi complet, se examinează în partea lor superioară, 
o bandă fibroasă întinsă de la protuberanţa occipitală externă la apofiza spinoa- 
să a celei de a 7-a cervicală, care poartă numele de ligamentul cervical poste- 
rior (lig. nucal). Această bandă fibroasă se va evidenția şi mai bine ulterior. 

inte de a trece mai departe, trebuie să se înţeleagă contituţia anatomică a 
muşchiului, dispoziţiunea fibrelor lui şi a aponevrozei intra-musculare; de ase- 
meni trebuie să se înțeleagă inserţiunile, destul de complexe ale acestui muşchi. 

Secţiunea şi răsfrângerea trapezului. Nervul lui. Pentru a merge mai în 
profunzime, trebuie să secţionăm trapezul la 2-3 cm. de linia miediană, astfel ca 
ramurile nervoase posterioare să rămână pe lamboul medial al muşchiului. În 


„partea superioară, secţiunea trebuie să treacă pe sub nervul occipital; ea se face 


cu prudenţă, începând din partea interioară a muşchiului şi separându-l de pla- 
nul subiacent, pe măsură ce secţiunea progresează; acest lucru e necesar, pentru 
a putea izola porţiunea lui superioară, care e tendinoasă, subţire şi aderentă. Se 
procedează apoi la răsfrângerea lamboului lateral, care e dus până la inserţiile 
sale pe scapulă şi claviculă. Apoi pe faţa profundă a acestui lambou, în vecină- 
tatea marginii superioare a muşchiului, se găsesc ramurile nervoase ce provin 
din accesor şi din plexul cervical. : 

Prepararea dorsalului mare (latissimului). După ce trapezul a fost astfel 
studiat, se trece la muşchiul dorsalul mare, care poate fi demonstrat în toată în- 
tinderea lui. Muşchiul e curăţit cu îngrijire, operaţiune destul de grea, din cauza 
întinderii lui; apoi se studiază constituţia, inserţiunile, aponevroza lombară şi 
raporturile lui cu rotundul mare, pe care-l înconjoară, şi în fine se vede din nou 
triunghiul lui J. L. Petit. 

Secţiunea muşchiului dorsalui mare (latissim). Această secţiune se face 
vertical, de sus în jos, de-a lungul unei linii, ce trece prin unghiul scapulei. Ce- 
le două lambouri se dezinseră de pe scapulă şi se răstrâng în afară şi înăuntru. 
Secţiunea trebuie să fie limitată la partea musculară, adică să fie dusă până la 
nivelul aponevrozei lombare (fasciei dorsolombare). Asupra preparării detaliate a 
acestei aponevroze, vom reveni numaidecât ; acum se prepară formațiunile mai 
profunde. 

Prepararea arterei scapulare posterioare şi a nervilor romboid şi ridică- 
tor al scapulei. Artera scapulară posterioară, ramură a trunchiului tiro-bicervi- 
co-scapular (din subclaviculară), se găseşte profund situată sub trapez. Pentru a 
o prepara, trebuie ca muşchiul să fie ridicat din fosa supraspinoasă ; de aceea 
se face în el o incizie, care să treacă chiar prin fosă. Prin ajutorul ei determi- 
năm două lambouri, ce pot fi răsfrânte în sus şi în jos. Cu această ocazie, se 
pot studia inserţiile muşchiului pe spina scapulei şi pe claviculă. După ce trape- 
zul a fost ridicat, se disecă în fosa supraspinoasă muşchiul cu acelaşi nume; 
apoi se găseşte muşchiul omo-hioidian, cu o direcţie aproape perpendiculară pe 
supraspinos ; deasupra omobioidianului şi aproape paralel cu el, se află artera 
scapulară posterioară, care poate fi urmărită până la locul, unde intră pe sub 
muşchiul ridicător al scapulei. După ce artera a fost pregătită, se caută nervul 
romboidului (deja găsit la gât) în vecinătatea arterei scapulare posterioare ; ur- 
mărit înspre gât, el ne conduce la nervul muşchiului ridicător al scapulei, de 
asemenea disecat. Tot acum se pote găsi sub trapez, însă având un traiect 

ascendent, artera cervicală transversă superficială, care uneori e o ramură din 
scapulara superioară, iar alteori e o ramură independentă a trunchiului tiro-bicer- 
vico-scapular. Trebuie să se observe, că în această regiune, se găsesc numeroase 
vene anastomozate în plexuri voluminoase. 

Prepararea pm ad romboid, ridicător al scapulei şi splenius. (Planul 
al doilea). Aceşti muşchi voluminoşi sunt primii muşchi, ce se disecă din planul 
al doilea. Se începe prin romboid, care e cel mai inferior, se disecă complet şi 
i se studiază raporturile şi inserţiile. Ridicătorul scapulei se poate de asemeni 
prepara complet, pe când muşchiul splenius fiind acoperit de romboid în mare 
parte, nu e vizibil de cât parţial. 

Secţiunea romboidului. Dezlipirea scapulei de torace. Prepararea celor 
doi dinţaţi posteriori. Muşchiul romboid e secţionat vertical, aproape de inser- 
ţiile lui pe linia mediană, apoi lamboul lateral e răsturnat în afară, fără a i se 
strica nervul. După aceea, se prinde cu mâna dreaptă marginea axilară a scapu- 
lei şi se depărtează de pe torace toată scapula. Ne apare muşchiul dinţatul po- 
sterior inferior situat în partea inferioară cât şi aponevroza înterdinţată, cuprinsă 
între cei doi muşchi mici dinţaţi posteriori. 

Secţiunea dinţatului superior. Completarea preparării muşchiului sple- 
nius (Planul al doilea). Secţiunea dinţatului se face de sus în jos. Prin răsfrân- 
gerea lambourilor lui, se evidenţiază în totalitate muşchiul splenius, ale cărui 
inserţii inferioare pot fi văzute. Acum se poate vedea interstiţiul celulos, ce se- 
pară cele două porţiuni ale spleniului : spleniul gâtului şi spleniul capului. Am 
terminat acum prepararea planului al doilea. Se părăseşte pentru un moment di- 
secţia muşchilor, pentru prepararea şi înţelegerea formațiunilor aponevrotice po- 
sterioare. 

Studiul aponevrozelor abdominale posterioare. Spaţiul lui Grynfelt. Pen- 
tru a vedea dispoziţia muşchilor profunzi, trebuie să secţionăm aponevroza lom- 
bară (fascia dorsolombară) cu multă atenţie, astfel ca numai aponevroza 
propriu-zisă (lama tendinoasă a dorsalului, din aponevroza lombară) să fie inte- 
resată ; secţiunea continuă pe cea a dorsalului mare şi merge până la mijlocul 
crestei iliace. După ce buzele inciziunii au fost răsfrânte, apare porţiunea poste- 
rioară a muşchiului oblic extern, cu fibrele lui de inserţie pe coastele ultime, iar 
mai sus dinţatul posterior şi inferior. Se ridică complet această porţiune: a obli- 
cului extern şi se evidenţiază muşchiul oblic intern, a cărui aponevroză poste- 
rioară se confundă cu aponevroza lombară. Acum se poate studia spaţiul lui 
Grynfelt (tetragonul lombar) delimitat de oblicul intern, dinţatul postero-inferior, 
coasta a 12-a şi muşchii spinali. Se taie vertical oblicul intern, de-a lungul unei 
linii ce merge de la coasta a 12-a la creasta iliacă; ridicând lambourile lui, 
apare sub el aponevroza posterioară a muşchiului transvers. Răsfrângerea lam- 
bourilor oblicului intern trebuie dusă numai până la muşchii spinali. Aponevroza 
transversului e complexă ; deocamdată se vede că ea se confundă cu aceea a 
oblicului intern. j 

Secţiunea aponevrozei lombare şi a dinţatului posterior inferior. Apone- 
vroza lombară a fost odată secţionată. Pentru a merge mai departe şi a-i înţele- 
ge complexa constituţie anatomică, trebuie s-o secţionăm încă o dată în afara 
liniei mediane, împreună cu dinţatul posterior ; se răsfrâng apoi lambourile apo- 
nevrotice înăuntru şi în afară ; în afară răsfrângerea e dusă până la nivelul trans- 
versului, cu care lamboul lateral se confundă în mare parte. 

Prepararea muşchilor spinali. (Planul al treilea). După disecţia de mai 
sus, loja muşchilor spinali a fost deschisă. În ea găsim complexul muscular nu- 
mit sacro-spinal, format din masa comună în jos şi din trei muşhi separați în 

porţiunea superioară : ilio-costalul, lungul şanţurilor vertebrale (lungul dorsal) şi 
spinalul. Se începe studiul lor, prin masa comună, vastă formaţiune situată în 
partea inferioară a acestor muşchi şi care umple şanțul sacro-lombar corespunză- 
tor. Dintre cei trei muşchi, doi se găsesc pe un plan superficial : ilio-costalul şi 
lungul şanţurilor vertebrale, al treilea, spinalul e mai profund. Dacă se exami- 
nează masa comună în partea inferioară, se vede că ea formează un tot nedivi- 
zat, dar că mai sus este despărțită în două, de un interstiţiu, prin care ies 
câteva vase şi ramurile posterioare ale nervilor spinali (ramuri laterale). Dacă 
urmărim acest interstiţiu, facem separaţia dintre cei doi muşchi : lungul şanţuri- 
lor vertebrale şi iliocostal, separație care poate fi urmărită până sus, la nivelul 
gâtului ; apoi studiem pe fiecare în parte. Dar mai înainte, trebuie, să avem ac- 
ces pe toată întinderea regiunii, de aceea secţionăm muşchii nesecţionaţi ai pla- 
nului al doilea : dinţarul postero-superior şi spleniul. 

Secţiunea dinţatului postero-superior şi a spleniului. Dacă dinţatul poste- 
ro-superior nu a fost secţionat prealabil, o facem; acum ne apare spleniul cu 
toate raporturile lui. Se examinează raporturile dintre aceşti muşchi şi lungul 
dorsal, separându-se bine între ei; apoi se procedează la secţiunea verticală a 
spleniului şi la răsfrângerea celor două lambouri ale lui. Pe faţa profundă se 
văd ramurile posterioare ce provin din nervii rahidieni. Cu această ocazie în 
partea superioară a regiunii s-a evidenţiat şi artera occipitală. 

Prepararea muşchiului ilio-costal. După ce ilio-costalul (lateral) a fost 
izolat de lungul şanţurilor vertebrale, care e situat înăuntru, e ridicat în sus şi 
se vede, cum din el, pleacă fascicule tendinoase, ce se termină pe coaste şi pe 
vertebrele cervical. Toate aceste fascicule trebuiesc bine izolate. După ce porţiu- 
nea principală a fost preparată, trebuie să studiem fasciculele tendinoase, care se 
găsesc pe partea lui medială ; pentru a le vedea trebuie să răsfrângem muşchiul 
în afară ; atunci se observă, cum de la fiecare coastă pleacă fasciculele de întă- 
rire, ce se termină pe faţa profundă a muşchiului. 

Prepararea muşchiului lungul şanţurilor ertebrale. Înăntrul muşchiului 
iliocostal, se găseşte muşchiul lungul şanţurilor vertebrale. E are trei porţiuni : 
dorsală, cervicală şi cefalică. Porțiunea dorsală are fascicule costale şi transver- 
sare. Din el se evidenţiază uşor fasciculele costale ; e suficient să dăm tot mu- 
şchiul înăuntru, pentru ca ele să apară ca nişte legături între muşchi şi coaste. 
Fiecare trebuie izolat cu îngrijire din regiunea lombară până în regiunea dorsală 
superioară. Apoi se prepară fasciculele transversale, care pleacă din muşchi la 
apofizele transverse şi la tuberculii-accesori ; pentru a le evidenția trebuie să răs- 
frâgem tot muşchiul în sus. 

Porțiunea cervicală a lungului dorsal se numeşte transversalul gâtului, iar 
cea cefalică, complexul mic. Ele se găsesc pe partea laterală a unei mase mu- 
sculare, ce depinde de semispinal, numită complexul mare. 

Prepararea complexului mare, a complexului mic şi a transversarului 
gâtului. După ce lambourile muşchiului splenius au fost răsfrânte, apare o masă 
musculară verticală care e compusă din trei muşchi : complexul mare, complexul 
mic şi transversarul gâtului. Partea grea constă în izolarea acestor doi ultimi 
muşchi. În separarea lor de complexul mare, ne conducem de lungul şanţurilor 
vertebrale, deja izolat, pe care-l disecăm până la gât, căci complexul mic şi 
transversarul gâtului sunt în realitate continuarea la gât, a muşchiului lungul 
dorsal. Prin urmare urmărindu-l la gât, dăm peste aceşti muşchi, fuzionaţi într- 
un singur grup, pe care cu uşurinţă îi izolăm de complexul mare. Rămâne ca să 
separăm transversarul gâtului de complexul 'mic; pentru aceasta examinăm gru- 
pul comun al acestor doi muşchi şi vedem că unul din ei are o direcţie mai 

verticală şi merge spre apofiza mastoidă, pe când altul mai oblic, merge spre 
apofizele transverse cervicale ; între ei se găseşte un plan separativ. Situaţia lor 
serveşte de asemenea la recunoaştere : cel lateral e transversarul gâtului, înăun- 
trul lui e complexul mic. 

Prepararea muşchiului spinal. Acest muşchi se găseşte situat înăuntrul 
lungului dorsal. Se izolează, cam artificial, căci între el şi lungul dorsal există o 
serie de fascicule anastomotice, fapt pentru care unii autori îl considera ca o 
dependinţă a lungului dorsal. Izolarea se face secţionând aceste fascicule şi tră- 
gând de lungul şanţurilor vertebrale în afară. Între el şi apofizele spinoase, ră- 
mâne muşchiul spinal, care e situat pe acelaşi plan cu lungul dorsal şi ale cărui 
fascicule constitutive pot fi urmărite, de la apofizele spinoase ale vertebrelor 
lombare şi ultime dorsale, la apofizele spinoase ale primelor 7-8 vertebrale dor- 
sale. 

Prepararea planului al IV-lea şi al V-lea. În planul al patrulea avem do- 
uă grupări musculare : semispinalul şi multifidul. Nu e vorba de nişte muşchi 
propriu-zişi, ci de o serie de fascicule musculare prezentând toate aceleaşi ca- 
ractere, de-a se întide de la o apofiză transversă la o apofiză spinoasă supraia- 
centă. (Transversospinal). 

Semispinalul se deosebeşte de multifid prin lungimea fasciculelor ; :multifi- 
dul sare două, până la trei vertebre, pentru a ajunge la inserţia lui superioară 
iar semispinalul, până la patru. 

Semispinalul e împărţit în trei porţiuni : semispinalul dorsal (toracic), semi- 
spinalul cervical şi semispinalul capului sau complexul mare. Acesta din urmă a 
fost evidenţiat în porţiunea superioară a spatelui. Fasciculele celorlalte porţiuni 
le vom prepara o dată cu cele ale multifidului şi rotatorilor (submultifizi). 

Multifidul e situat în parte sub semispinal. Este alcătuit tot din fascicule 
transverso-spinale, care sar după cum am spus numai două sau trei vertebre. 

Rotatorii sau submultifizii fac parte din grupul următor; sunt acoperiţi prin 
urmare de multifizi. Ei sunt formaţi tot din fascicule transverso-spinale, care 
plecând de la o apofiză transversă merg la apofiza spinoasă a vertebrei imediat 
superioare (rotator scurt), sau la a doua superioară (rotator lung). 

Prepararea acestor muşchi constă în izolarea mănunchiurilor de fascicule, ce 
pleacă de la fiecare apofiză transversă. Pentru aceasta mergem în regiunea dor- 
sală inferioară. Aci toate fasciculele sunt foarte bine evidenţiate. De la o apofiză 
transversă urmărim în sus, fasciculul cel mai lung, ce sare peste patru vertebre : 
e fasciculul semispinalului. Apoi fasciculele ce sar peste două sau trei vertebre, 
sunt ale multifidului (scurt şi lung), iar cele, ce se inseră pe vertebra imediat 
superioară sau pe a doua superioară, sunt rotatorii (Schema lui Braus). Din pla- 
nul al V-lea vom prepara acum muşchii rotatori ai capului, rămânând ca ceilalţi 
muşchi (interspinoşii, intertransversarii şi supracostalii) să fie preparaţi mai târ- 
ziu. Pentru a vedea muşchii rotatori ai capului, trebuie să secţionăm complexii 
şi să preparăm ramurile posterioare ale nervilor rahidieni (spinali) din segmentul 
cervical. 

Secţiunea complexilor. Ambii muşchi sunt secţionaţi transversal, iar capete- 
le lor, răsfrânte în sus şi în jos, dezinserându-se de pe apofizele transverse. Se 
vede o masă musculară, aplicată chiar pe coloana vertebrală ; este transversarul 
spinal al gâtului. Deasupra lui, se găsesc nişte muşchi mici; sunt rofatorii ca- 
pului (oblicii şi drepţii). Între muşchiul complex şi transversarul spinal se găse- 
şte o venă, care merge în jos, ajungând până la prima coastă, unde trece în 
torace : cervicala profundă. Lângă ea se află adesea o ramură arterială, ce pro- 

vine din artera cervicală profundă, ramură a subclavicularei. Ea e variabilă în 
situaţia ei, putând fi mai în afară, între complexul mic şi transversarul gâtului. 

Prepararea ramurilor posterioare ale nervilor rahidieni (spinali). După 
ce muşchiul complex a fost răsfrânt şi vena cervicală profundă preparată, se ur- 
măresc ramurile posterioare ale nervilor rahidieni cervicali. În această operaţiune 
ne conducem de nervul occipital al lui Arnold, deja găsit şi pe care noi îl du- 
cem pe sub muşchiul complexul mare, până la nivelul apofizei transverse a 
atlasului ; sub el se vede ramura a 3-a, de asemenea destul de voluminoasă şi 
apoi mai jos, celelalte ramuri posterioare ale nervilor spinali din ce în ce mai 
mici, pe măsură ce coborâm mai jos. Între a 2-a şi a 3-a, trebuie căutată cu 
precauţiune o anastomoză. Deasupra ramurii posterioare a celui de al 2-lea nerv 
cervical, se găseşte ramura posterioară a primului nerv, într-un triunghi muscu- 
lar, determinat de marele drept posterior şi de cei doi oblici ; ea tebuie însă lu- 
crată înainte de a proceda la disecţia acestor muşchi, căci riscăm să o 
distrugem. Pentru a o găsi, ne orientăm prealabil asupra acestui triunghi şi apoi 
o căutăm în mijlocul lui (în dreptul spaţiului dintre occipital şi atlas). 

După ce a fost găsită, se urmăreşte anastomoza între ca şi a 2-a ramură, ce 
trece de obicei, peste muşchiul oblicul inferior, dar care poate trece şi pe dedesupt 
sau chiar prin muşchi : în rezumat, între ramurile posterioare ale celor trei primi 
nervi rahidieni, există, o dublă anastomoză nervoasă, care trebuie găsită neapărat. 

Prepararea muşchilor oblici şi drepți. Această preparaţie se face acum, ri- 
dicând fascia de acoperire ; triunghiul delimitat de ei apare în întregime. În in- 
teriorul lui se vede ramura nervoasă a primei perechi de nervi spinali şi artera 
vertebrală. 

Prepararea muşchilor transversal spinos cervical. După ridicarea comple- 
xului mare, apare aplicată pe coloana vertebrală, porţiunea cervicală a transver- 
sarului spinos. Se urmăresc grupurile musculare, ce pleacă de la apofizele 
transverse ale vertebrelor cervicale ; cu acestea nu s-a isprăvit încă prepararea 
atât de complexă a muşchilor regiunii cervico-dorso-lombare. Mai avem să ve- 
dem dispoziţia lojii, în care se găsesc muşchii spinali şi să completăm disecţia 
planului al V-lea. 

Studiul aponevrozei posterioare a transversului. Loja muşchilor spinali. 
Aponevroza lombară a fost secţionată mai înainte, pentru prepararea muşchilor spi- 
nali. Acuma se scoate complet masa comună şi se vede, că ea e cuprinsă într-o lo- 
jă, formată înapoi de aponevroza lombară, iar înainte de o altă lamă aponevrotică. 
Ori, dacă examinăm cele două lame aponevrotice (adică aponevroza lombară pe 
faţa profundă şi aponevroza, ce formează peretele anterior), vedem că fibrele lor au 
aceeaşi direcţiune, ceea ce arată că ambele au aceeaşi valoare. Într-adevăr, la nive- 
lul muşchiului transvers, lamele precedente se continuă una cu cealaltă (continuare 
demonstrată prin aceeaşi direcţie a fibrelor). Pe de altă parte, ele se continuă cu 
aponevroza transversului. Această aponevroză ajunsă la marginea laterală a muşchi- 
lor spinali se trifurcă ; o lamă merge pe faţa profundă a aponevrozei lombare şi 
este evidentă ; o altă lamă merge înaintea muşchilor spinali : e aponevroza propriu- 
zisă a transversului. Ea e întărită prin grupe de fascicule radiate, dintre care, cea 
mai importantă merge de la apofiza transversă a primelor două vertebre lombare la 
a 12-a coastă, formând ligamentul lombocostal al lui Henle. Cât despre a treia la- 
mă, ce provine din aponevroza posterioară a transversului, nu e vizibilă, deoarece 
trece înaintea pătratului lombelor. 

Completarea disecţiei planului ultim. În şanţurile vertebrale au mai rămas de 
preparat interspinoşii, intertransversarii şi supracostalii. (ridicători ai coastelor). 
Pentru aceasta trebuie să ridicăm toate fasciculele semispinalului, multifidului 

şi rotatorilor. Aceşti mici muşchi se prepară uşor. Disecţia muşchilor spinali 
poate fi considerată ca terminată. Trecem acum la regiunea umărului. 

Studiul dinţatului anterior. Acest muşchi se evidenţiază prin depărtarea 
scapulei de torace. Se văd inserţiile lui costale şi scapulare. 

Completarea disecţiei regiunii umărului (regiunea scapulară). Prin ridi- 
carea trapezului, s-au evidenţiat muşchii situaţi în regiunea scapulară. Aceştia 
sunt: supraspinosul, subspinosul, rotundul mare şi rotundul mic. 

Se începe cu prepararea muşchiului supraspinos, ridicând fascia care-l înve- 
leşte. Prepararea poate fi dusă în afară, până la nivelul unde muşchiul trece pe 
sub claviculă. 

Prepararea şi secţiunea muşchiului deltoid, În fosa subspinoasă, se văd 
numai în parte muşchii, în rest ei fiind acoperiţi de deltoid. Deltoidul e preparat 
prin ridicarea fasciei subţiri care-l acoperă; apoi se studiază continuitatea lui, cu 
porțiunea deja disecată în partea anterioară. Acum trebuie să descoperim nervul 
axila, ce trebuie ferit în timpul următor (secţiunea deltoidului). Ridicăm mu- 
şchiul de pe planul muscular profund, şi cu un instrument bont, examinăm . fi- 
brele nervoase, care-l pătrund prin faţa lui profundă; numai după ce avem 
aceste elemente înaintea ochilor, secţionăm muşchiul chiar pe spina scapulei, di- 
năuntru în afară până ce dăm de incizia anterioară făcută în el. Lamboul mu- 
scular e puternic răsfrânt în afară şi în jos. 

Disecţia nervului axilar şi a arterei circumflexe posterioare. După ce 
lamboul muscular a fost puternic răsfrânt în afară, se caută pe faţa lui profun- 
dă, ramurile. nervului axilar. Aceste ramuri multiple ies imediat sub muşchiul 
micul rotund, pe care putem să-l delimintăm, chiar înainte de a-l prepara (el e 
acoperit de o fascie). Dacă urmărim cu răbdare aceste ramuri, vedem că o mare 
parte se pierd în deltoid; o ramură merge înapoia marginii posterioare a deltoi- 
dului devenind cutanată (aceasta a fost deja găsită la braţ), în fine se vede o 
alta mică, ce intră în muşchiul rotundul mic. Printre aceste ramuri nervoase se 
găsesc şi ramuri arteriale, ce provin din circumflexa posterioară. 

Prepararea muşchilor fosei subspinoase. Această preparare se face prin 
ridicarea fasciei subspinoase, membrană destul de rezistentă. Muşchiul subspinos 
şi cu micul rotund par confundați, la prima vedere; pentru a-i izola mergem în 
afară (spre umăr) unde găsim un interstiţiu, pe E e:f urmărim înapoi, spre sca- 
pulă. Rotundul mare, a fost evidenţiat deja, prin ridicarea trapezului, e suficient 
a ridica fascia subţire, care-l acoperă şi a-l conduce până în axilă. Tot acum se 
prepară extremitatea superioară a mușchiului triceps, care poate fi urmărit, până 
la trecerea sa pe sub rotundul mic. Se poate vedea că aceşti muşchi determină 
două regiuni foarte interesante: una din ele poartă numele de parratul umero-tri- 
cipital, format de rotundul mic în sus, rotundul mare în jos, de humerus în afa- 
ră şi de triceps înăuntru, prin acest patrulater trec nervul axilar şi artera 
circumflexă posterioară. Înăuntrul acestui spaţiu, se găseşte un altul în formă de 
triunghi, delimitat în sus de rotundul mic, în jos de rotundul mare, iar în afară 
de tripces; e triunghiul omo- tricipital, prin care trec artera şi vena scapulară 
inferioară, care pot fi acum disecate. 

Disecţia ramurilor nervoase şi vasculare. Se începe prin urmărirea arterei 
şi a nervului suprascapular; ambele organe au fost prealabil disecate. Pentru a 
le urmări, trebuie să secţionăm muşchiul supraspinos de-a lungul iraiectului lor; 
le căutăm mai întâi deasupra regiunii supraspinoase la nivelul incizurii scapulei, 
unde ele .au fost deja disecate şi unde artera trece deasupra ligamentului, ce 
transformă scobitura în gaură, iar nervul chiar prin gaură. Apoi tăiem muşchiul 
de-a lungul lor, până la marginea laterală a spinei scapulei. Dacă aceste organe 

au fost găsite prin disecţia anterioară (prepararea lor nu a fost dusă până la fo- 
sa supraspinoasă), atunci le căutăm chiar sub muşchiul supraspinos, orientându- 
ne după muşchiul omohioidian. Examinăm acest muşchi, care vine perpendicular 
pe supraspinos; în afara traiectului omobhioidianului secţionăm vertical şi cu pre- 
cauţiune, muşchiul supraspinos; sub el apare artera suprascapulară, repauzând 
pe ligamentul coracoidian, sub care se găseşte nervul suprascapular. Urmărim 
apoi artera şi nervul, atât în fosa supraspinoasă, cât şi în cea subspinoasă, sec- 
ţionând muşchiul subspinos şi rotundul mic, la partea lor mijlocie, şi răsfrân- 
gând pe laturi capetele lor. Vedem că în fosa subspinoasă, nervul se termină în 
muşchiul cu acelaşi nume. Putem conduce, ramurile arterei suprascapulare până 
la anastomoza lor, cu ramura posterioară din subscapulară (din axilară). Tot 
acum se prepară, foarte bine, o parte din ramurile terminale ale arterei subsca- 
pulare şi anume acelea ce provin din ramura laterală (scapulară) a acestei artere. 
Examinând-o, vedem că în triunghiul omo-tricipital, se împarte în trei ramuri 
"secundare: una anterioară, ce merge în muşchiul subscapular, alta posterioară, se 
duce în muşchiul subspinos şi se anastomozează cu ramuri din suprascapulară şi 
a treia, ce urmează marginea axilară a scapulei. În această regiune, au mai ră- 
mas de preparat ramuri din subclaviculară, pe care trebuie să le disecăm ; pen- 
tru prepararea lor, e necesar ca scapula să fie bine depărtată de torace; ele se 
află sub muşchiul romboid, mergând pe lângă marginea spinală a scapulei, de la 
unghiul superior la cel inferior, prin fosa subscapulară unde trebuie căutate (de 
aceea este necesară separaţia puternică a scapulei de torace). 


De, desenat: 1. Fiecare plan muscular al regiunii spatelui. 2. Muşchii regiunii scapulare. 3. 
Ramurile nervoase rahidiene posterioare. 4. Arterele scapulare. 5. Nervul suprascapular. 


Faţa posterioară a braţului şi a regiunii olecraniene. (cubitale) 
Organe ce trebuiesc găsite: 


Muşchiul triceps, anconeu ; artera brahială profundă; nervii: radial, ulnar şi cutanatul medial 
al braţului. 


Incizia pielii. Se duce o incizie mediană, de la limita superioară a regiunii 
până la două degete sub epicondilul medial, unde se mărgineşte printr-o linie 
transversală circulară. 

Ridicarea pielii. Ridicarea pielii se face uşor. Aceleaşi precauţiuni de luat 
ca şi la celelalte regiuni ale membrului superior, adică să se ridice numai pie- 
leâ, astfel ca organele țesutului celular să nu fie stricate. La nivelul olecranului, 
o dată cu ridicarea pielii, se deschide foarte adesea o bursă sinovială, situată 
chiar în țesutul celular subcutanat. 

Prepararea organelor țesutului celular subcutanat. Aci se găsesc un nu- 
măr. de vene fără importanţă, ce merg în regiunea braţului, terminându-se în ve- 
na cefalică şi bazilică. De asemeni micile artere, ale acestei regiuni, sunt fără 
importanţă. Formațiunile importante, care trebuiesc diescate, sunt nervii. În par- 
tea laterală a regiunii, provin din ramura cutanată a axilarului; în cea mijlocie 
din radial, iar în cea medială din cutanatul medial al braţului. Dedesubtul cotu- 
lui, se poate găsi o ramură nervoasă în partea medială, care vine de pe faţa an- 
terioară a cotului şi trece pe faţa posterioară a antebraţului. 

Prepararea fasciei. Prepararea fasciei se face ridicând țesutul celular, în in- 
tervalul dintre ramurile. nervoase. 

Prepararea muşchiului triceps. Obţinem evidenţierea muşchiului _triceps, 
secţionând fascia brahială pe linia mediană şi răsfrângând-o pe laturi. Cu acea- 
stă ocazie, se deschide cu siguranţă bursa retro-olecraniană; pe de altă parte, se 
poate studia structura fasciei. Acum se pot izola cele trei capete ale muşchiului 
triceps. Această preparaţie uşoară pentru capul lateral, e mult mai grea pentru 
capul medial. Ne conducem de direcţia oblică a fibrelor şi de interstiţiile celu- 
loase, ce se găsesc între porțiunile musculare. După preparare, se studiază inser- 
iile şi raporturile muşchiului. 

pararea muşchiului anconeu. Prin ridicarea fasciei în regiunea poste- 
rioară a cotului, s-a evidenţiat acest mic muşchi de formă triunghiulară, întins 
de la epicondilul lateral la olecran. El se confundă, la prima vedere, cu capul 
lateral al tricepsului. 

Prepararea nervului ulnar. Separârid în porţiunea inferioară şi medială, a 
regiunii noastre capul medial de fascie, se vede trunchiul gros al nervului. Ace- 
sta poate fi urmărit până la şanţul nervului ulnar. 

Prepararea nervului radial şi a arterei brahiale profunde se face secţio- 
nând capul lateral al tricepsului. Pentru aceasta se examinează porţiunea supe- 
rioară a regiunii, între capul lateral şi lunga porţiune a tricepsului; acolo se 
găseşte trunchiul nervos şi artera brahială profundă, trecând pe sub capul lateral. 
De-a lungul radialului, se secţionează capul lateral; nervul se evidenţiază şi poa- 
te fi condus până în partea anterioară a regiunii braţului acolo unde el a fost 
deja găsit. Din trunchiul nervos, se pot urmări câteva ramuri pentru lunga por- 
țiune a tricepsului, un nerv pentru capul medial, unul pentru capul lateral, care 
după un traiect lung se termină în anconeu, şi o ramură cutanată laterală. Cu 
aceleaşi precauţiuni, se urmăreşte artera brahială profundă, care se împarte în 
două ramuri: una anterioară, trece între supinator şi m. brahial, împreună cu 
nervul radial, (ea a fost deja disecată), alta posterioară, ce trece înapoia epicon- 
dilului lateral, unde ramificaţiunile ei terminale se -anastomozează cu recurenta 
radială. Aceste anastomoze nu se văd fără injecție prealabilă, fiind foarte mici. 

Celelalte organe ale regiunii olecraniene, se vor studia la regiunea poste- 
rioară a antebraţului, fiind mai uşor de înţeles. 


De desenat: 1. Nervii superficiali ai regiunii. 2. Muşchiul triceps şi anconeu. 3. Nervul radial. 
4. Artera brahială profundă. 


FAŢA POSTERIOARĂ A ANTEBRAŢULUI, A MÂINII 
ŞI A DEGETELOR 


Mugşchii: Extensorul lung al degetelor, extensorul propriu al degetului mic, extensorul ulnar al 
carpului, lungul abductor al policelui, extensorul propriu al indexului, brahioradialul, cei doi radiali, 
interosoşii dorsali. 
i Vase: A. interosoasă posterioară cu recurenta radială, artera radială, arcada dorsală a mânii, 
dorsala policelui, interosoasa primului spaţiu. 
Nervi; cutanatul medial al antebraţului, musculo-cutanatul, radialul (faţa posterioară a mâinii 
şi a degetelor), medianul (faţa posterioară a degetelor: index, mediu şi jumătate din inelar). 


Incizia pielii. Incizia mediană de pe faţa posterioară a braţului e continuată 
până la nivelul mediului. Prin rădăcina degetelor se duce o incizie transversală, 
întinsă de la police la degetul mic. Pentru disecţia degetelor, se va duce câte o 
incizie cutanată mediană, pe faţa posterioară a fiecărui deget. 

Ridicarea pielii. Ridicarea pielii se face cu precauţiile cunoscute, spre a nu 
se tăia vreuna din formațiunile țesutului celular subcutanat. Se răsfrânge pielea 
la antebraţ, mână şi degete. 

Prepararea organelor țesutului celular subcutanat. În țesutul celular sub- 
cutanat al dosului mâinii, găsim o vastă reţea venoasă, de unde pleacă venele 
longitudinale ale antebraţului şi în care se varsă venele colaterale ale degetelor. 
Se disecă cu precauţie această reţea, ca şi venele aferente şi eferente. După 
aceea se caută ramurile nervoase : la antebraţ, pe partea laterală, fire din ramura 
posterioară a musculocutanatului, pe partea medială, ramuri din cutanatul me- 
dial al antebraţului iar la mijloc, ramura cutanată a radialului; toate acestea au 
fost deja lucrate anterior, continuarea lor e uşoară. În regiunea dorsală a mâinii, 
căutăm ramura cutanată dorsală, ce provine din ulnar, deja disecată în regiunea 
anterioară a antebraţului; apoi firele terminale care provin din ramura cutanată 
a radialului şi se termină tot pe partea posterioară a mâinii, numai în partea la- 
terală. Se urmăresc în jos, colateralele dorsale (nervii digitali) ale fiecărui deget 
în parte, observându-se proveniența lor, (colateralele policelui provenind din ra- 
mura cutanată a radialului; ale degetului mic, din ramura cutanată dorsală a ul- 
narului; cele ale degetelor din mijloc, din colateralele anterioare). 

Prepararea. şi incizia fasciei antebrahiale. După ce în țesutul celular, s-au 
pregătit toate formațiunile subcutanate, se ridică tot şi se evidenţiază fascia an- 
tebrahială. Se observă că în regiunea poasterioară a gâtului mânii, ea prezintă 
o panglică fibroasă, numită retinaculul extensorilor, care se continuă cu forma- 
ţiunea similară anterioară retinaculul flexorilor. Incizia fasciei se face de sus în 
jos, adică pe partea mediană şi dorsală a antebraţului, până la nivelul acestui 
retinacul. Apoi cele două lambouri sunt răstrânte pe laturi; în partea superioară 
a antebraţului muşchii se inseră chiar pe fascie, astfel că o parte din ea poate fi 
lăsată să adere de ei. În partea inferioară, fascia trebuie desprinsă, de retinacul, 
făcând o incizie transversală de separație la acest nivel; să nu se uite, că retina- 
culul nu e decât o porţiune îngroşată a fasciei antebrahiale şi ca atare separa- 
ţia e cu totul artificială; izolarea însă a retinaculului e necesară studiului 
culiselor osteofibroase. 

O privire de totalitate asupra regiunii antebraţului. Examinând regiunea 
antebrahială după ridicarea fasciei, se vede dispoziţia generală a grupurilor mu- 
sculare. Astfel în partea laterală, se întâlnesc cei doi radiali, deja disecaţi (în 
regiunea antebrahială anterioară), în regiunea medială, se găseşte flexorul ulnar 
al carpului, de asemenea disecat. În mijloc se află o parte din muşchii proprii 
ai regiunii posterioare antebrahiale, anume extensorul degetelor, extensorul pro- 
priu al degetului mic, extensorul ulnar al carpului, de sub care se văd ieşind 
nişte muşchi, ce înconjoară tendoanele radialilor. Îi vom studia succesiv, ei fiind 
dispuşi pe două planuri: unul anterior (profund) şi altul posterior (superficial). 

Studiul muşchilor superficiali. Prepararea muşchilor superficiali e foarte 
uşoară; spre a-i izola îi examinăm în partea inferioară a regiunii, acolo unde 
sunt tendoanele lor şi urmărindu-i în sus, îi vom putea separa unul de altul. În 
partea medială, se găseşte muşchiul extensor ulnar al carpului, în afara lui, e 
extensorul propriu al degetului mic, iar în afara acestuia, extensorul degetelor. 
Ei sunt disecaţi în sus până la epicondilul lateral. De asemeni a fost preparat în 
regiunea precedentă (a braţului) muşchiul anconeu, astfel că înaintea noastră 
avem toţi cei patru muşchi superficiali. Pentru a completa i i) lor, va trebui 
să deschidem culisele osteofibroase, determinate de retinaculul extensorilor şi 
prin care trec aceste tendoane: Îl secţionăm în dreptul fiecărui tendon şi apare 
culisa osteo-fibroasă, cu teaca sinovială anexată. Se observă că în culisa exten- 


184 


sorului degetelor trece şi tendonul extensorului propriu al indexului. Tendoanele 
tuturor acestor muşchi trebuiesc conduse până la inserţiile inferioare. Pe când 
extensorul ulnar al carpului se opreşte la nivelul celui de al V-lea metacarpian, 
înserţiile extensorilor sunt cu mult mai inferioare. Ele au o dispoziţie caracteri- 
stică, care trebuie evidenţiată. Urmărind tendoanele extensorilor de-a lungul de- 
getelor, se văd următoarele detalii: la nivelul articulaţiilor metacarpo-falangiene 
ele se strâmtează puţin, apoi primind tendoanele lombricalilor şi expansiunile in- 
terosoşilor se lărgesc, transformându-se într-o membrană, ce acoperă toată faţa 
dorsală a degetului. Această membrană e aponevroza dorsală a degetului. 

Prepararea ramurii posterioare a nervului radial. Această ramură se gă- 
seşte uşor, separând între ei muşchii regiunii superficiale, şi anume extensorul 
propriu al indexului de extensorul ulnar al carpului. Se văd mai multe fire ner- 
voase, ce provin din ramura profundă a radialului. Toate pot fi urmărite până la 
terminaţiile lor în muşchi, iar pe de altă parte în sus, până la trunchiul comun 
al ramurii posterioare a radialului, de unde provin şi care trebuie condusă până 
la muşchiul supinator. După ce ramurile musculare, au fost preparate, se exami- 
nează muşchii profunzi (vezi mai jos) şi se separă scurtul extensor de lungul 
extensor al degetului mare, iar între ei, pe membrana interosoasă, se găsesc ar- 
tera şi nervul interosos. 

Studiul muşchiului supinator. Pentru a-l evidenția putem răsturna în afară 
muşchii extensori, pe care îi desprindem de pe inserţiile pe epicondilul lateral. 
Muşchiul e văzut bine şi apoi el e secţionat de-a lungul nervului radial, pentru 
a studia traiectul acestuia. 

Prepararea muşchilor profunzi. Prepararea muşchilor profunzi se face fără 
nici o greutate. Se examinează mai întâi ramurile nervoase. Apoi se vede masa 
comună din care pleacă cei patru muşchi: /ungul abductor, scurtul extensor, lun- 
gul extensor al degetului mare şi extensorul propriu al indexului. Ei sunt urmă- 
riţi prin culisele osteofibroase (secţionând retinaculul extensorilor) până la 
nivelul degetelor, cu această ocazie se studiază şi tecile sinoviale. 

Tabachera anatomică. Prin prepararea tendoanelor muşchilor extensori s-a 
evidenţiat, în partea infero-laterală a antrebraţului, o regiune, numită tabachera 
anatomică, care e delimitată de lungul abductor şi scurtul extensor în afară, şi 
de lungul extensor al policelui înăuntru. În ea, se disecă tendoanele celor doi 
muşchi extensori radiali şi artera radială, ce se poate urmări până la primul spa- 
ţiu interosos, pe care-l perforează; la acest nivel se văd ramura dorsală principa- 
lă a policelui şi reţeaua dorsală a carpului, pe care le vom urmări ulterior. 

ascia dorsală profundă a mâinii (interosoasă). Ca să găsim această fa- 
scie, e suficient să ridicăm tendoanele extensorilor; prin transparenţa ei, se văd 
ramurile arteriale, ce provin din reţeaua dorsală a carpului. 

Aponevroza dorsală a degetelor. Aponevroza dorsală a degetelor e o for- 
maţiune triunghiulară, cu vârful la nivelul falangei a treia. La nivelul bazei ei, 
există trei formaţiuni tendinoase: una în mijloc, a extensorului şi două pe laturi, 
ale lombricalilor şi interosoşilor. Urmărind tendonul extensorului prin interme- 
diul aponevrozei dorsale a degetelor, se vede că se împarte în trei ramuri apo- 
nevrotice: cea mijlocie se fixează pe faţă dorsală a falangei a doua şi celelalte 
pe falanga a treia. 

Prepararea ramurilor arteriale. Prepararea ramurilor arteriale ale regiunii, 
se face urmărindu-le de la originea lor în tabachera anatomică, până la terminaţie. 

modul acesta se prepară artera dorsâlă a policelui, ce merge pe partea poste- 
rioară a acestui deget, apoi reţeaua dorsală, ce provine din unirea unei ramuri 
din radială ca una din ulnară şi din care pleacă ramurile interosoase dorsale. 

Preparare muşchilor interosoşi dorsali. E suficient să ridicăm fascia spre 
a-i evidenția; de asemeni trebuie să se urmărească raporturile dintre tendoanele 
lor şi cele ale extensorilor. Spre a le lucra mai bine, tăiem tendoanele extenso- 
rilor şi le dăm înapoi; se vede atunci, cum la nivelul capului metacarpienilor, 
pleacă din aceste tendoane, nişte expansiuni, care înconjoară capetele metacar- 
pienilor şi se inseră pe prima falangă. 


De desenat 1. Muşchii posteriori (Stratul superficial), muşchii posteriori (Stratul profund). 2. 
Ramurile nervoase posterioare. 3. Reţeaua arterială dorsală a carpului. 


PREPARAREA ARTICULAŢIILOR 


Elevul, care a lucrat membrul superior, are de preparat următoarele articula- 
ţii: articulaţia scapulo-umerală, articulaţia cotului, membrana interosoasă, arti- 
culaţia gâtului mâinii, articulaţia mâinii şi articulațiile degetelor. 

Cu această ocazie, el va trebui să-şi completeze studiul muşchilor, căci pre- 
pararea articulaţiilor necesitând ridicarea şi dezinserarea lor, uşurează priceperea 
raporturilor şi înserţiilor musculare. 

Prepararea articulaţiilor se face mai comod, dacă membrul superior a fost 
fragmentat în segmente mai mici, fiecare conţinând câte o articulaţie. Înainte de 
aceasta, trebuie să studiem membrana interosoasă. 


MEMBRANA INTEROSOASĂ 


Prepararea feţei posterioare a membranei. Se începe prin urmărirea fie- 
cărui muşchi în sus, spre capătul lui proximal, pe care dezinserându-l, putem 
evidenția inserţiile respective; apoi toţi muşchii sunt ridicaţi de pe planul osos, 
şi se prepară faţa posterioară a membranei interosoase. 

Prepararea feţei anterioare a membranei. Antebraţul e întors pe faţa an- 
terioară. Se ptocedează la fel cu muşchii, studiindu-le raporturile şi inserţiile; apoi 
sunt tăiaţi şi ridicaţi strat cu strat, preparându-se faţa anterioară a membranei. 

Studiul constituţiei anatomice. Se examinează direcţia fibrelor şi se vede, 
că în cele trei pătrimi superioare sunt fibre oblice de sus în jos şi dinafară 
înăvntru, iar pentru pătrimirea inferioară, ele sunt ascendente, oblice de jos în 
sus şi din afară înăuntru. 

Ligamentul lui Weitbrecht. În porţiunea superioară, deasupra membranei 
interosoase, se găseşte o coardă fibroasă întinsă de la baza apofizei coronoide la 
faţa anterioară a radiului, sub tuberozitatea bicipitală ; aceasta e coarda oblică a 
lui Weitbrecht. 


De desenat: 1. Inserţiile muşchilor pe oasele antebraţului. 2. membrana interosoasă. 


ARTICULAȚIILE GÂTULUI MÂINII, ALE MÂINII 
ŞI ALE DEGETELOR 


În acest capitol vom descrie prepararea articulaţiilor gâtului mâinii (radio- 
carpiană), intercarpiene, carpo-metacarpiene, intermetacarpiene metacarpo-falan- 
giene şi interfalangiene. 

Ca să ajungem la prepararea articulaţiilor, va trebui să ridicăm de pe planul 
scheletic, tendoanele extensorilor şi flexorilor. Se scot tendoanele extensorilor 

din culisele lor, se examinează inserţiile celor doi radiali şi ale extensorului ul- 
nar al carpului; apoi aceşti muşchi sunt dezinseraţi. Se procedează la fel cu ten- 
doanele flexorilor, care sunt de asemenea scoase din culisele lor, tot prin 
dezinserarea fasciculelor musculare, putem studia inserţia muşchilor eminenţei 
tenare şi hipotenare. 

Prepararea articulației radio-carpiene. Prepararea acestei articulaţii, se fa- 
ce în mai mulţi timpi. 

a) Preparăm mai întâi ligamentele anterioare (palmare). Pentru aceasta, se 
pune articulaţia în extensiune forţată şi se ridică un uşor strat fibro-celulos, în- 
cepând din partea laterală. Apar fibrele albe şi strălucitoare ale ligamentului ra- 
dio-carpian, care plecând de pe radiu se răspândeşte pe oasele carpului. În 
partea .medială a feţei anterioare, se găseşte ligamentul u/no-carpian, care merge 
de pe ulnă la oasele carpului. Acest ligament se prepară la fel, adică ţinând ar- 
ticulaţia în extensiune forţată. Aspectul lui nu e atât de caracteristic, n-are acel 
aspect sidefos, ca a ligamentului precedent. 

b) Se întoarce apoi, articulaţia pe faţa posterioară, unde va trebui preparat 
ligamentul dorsal. Pentru aceasta se pune articulaţia în flexiune forţată, apoi se 
ridică tecile extensorilor, care sunt foarte aderente de ligamentul posterior (dor- 
sal). Insist, prepararea ligamentului posterior e legată de ridicarea acestor teci 
fibroase. 

c) Se întoarce articulaţia astfel, ca partea ei medială să fie accesibilă; ten- 
donul extensorului ulnar al carpului fiind ridicat, se vede un ligament puternic, 
gros, plecând de pe apofiza stiloidă a ulnei şi împărțindu-se în două fascicule, 
unul anterior, ce merge la pisiform şi altul posterior, la piramidal; e ligamentul 
colateral ulnar. 

d) Ultimul ligament este cel colateral radial ; el se găseşte sub tendoanele, 
care formează tabachera anatomică. 

e) Dezarticulaţia articulației radio-carpiene. După ce am lucrat ligaentele, se 
procedează la dezarticulare, pentru a vedea linia articulară. Această operaţiune, 
care constituie un excelent exerciţiu pregătitor de medicină operatorie, se face 
în modul următor; mâna fiind în flexiune exagerată, atacăm articulaţia pe faţa 
dorsală, începând cu ligamentul colateral radial; tăiem apoi, ligamentul dorsal şi 
în urmă celălalt ligament colateral. 

Deschizând astfel, articulaţia, pe faţa dorsală, rămân numai ligamentele an- 
terioare, pe care le tăiem la urmă. Acum se vede bine, forma liniei articulare şi 
modul de articulaţie a oaselor carpului cu radiul; se observă un fibrocartilaj 
triunghiular (discul articular) care se interpune între ulnă şi oasele carpului. 

Prepararea articulaţiilor intercarpiene. La prepararea articulaţiilor inter- 
carpiene procedăm astfel: 

a) Prepararea articulaţiilor primului rând. Aceste ligamente, în număr de 
cinci, se găsesc destul de uşor. E suficient să ridicăm tendonul flexorului ulnar 
al carpului şi celelalte tendoane învecinate. Apoi mişcând pisiformul pe pirami- 
dal, se văd desenându-se ligamentele: unul merge la apofiza stiloidă a ulnei (fa- 
ce parte din ligamentul colateral ulnar al articulației), altul merge la osul cu cârlig, 
pe faţa anterioară a articulației (ligament de al treilea se duce la piramidal, 
pe faţa posterioară a articulației (ligament dorsal); în fine alte două merg în jos, la 
al cincilea metacarpian şi la apofiza unciformă a osului cu cârlig. 

b) Prepararea articulației medio-carpiene. Această. articulaţie e formată din 
unirea celor două rânduri carpiene. Studiul ei se începe, prin prepararea liga- 
mentului anterior (palmar), numit lig. radiat al carpului care se evidenţiază uşor, 
prin ridicarea unei membrane celuloase; el are forma unui V, al -cărui vârf răs- 


187 


punde osului mare şi ale cărui ramuri se inseră pe piramidal şi scafoid. Se în- 
toarce piesa pe partea posterioară şi se caută ligamentul dorsal, reprezentat 
printr-o bandă fibroasă întinsă de la piramidal, la trapez şi trapezoid. Ligamen- 
tul colateral ulnar se găseşte dezarticulând pisiformul şi căutând în partea me- 
dială a articulației un ligament scurt, întins de la piramidal la apofiza unciformă 
a osului cu cârlig. Ligamentul colateral radial se găseşte pe partea laterală a ar- 
ticulaţici, între scafoid şi trapez. 

3. Dezarticulaţia medio-carpiană e necesară spre a demonstra natura celor 
două articulaţii, componente ale articulației medio- carpiene. Această dezarticula- 
ție se face uşor, tot prin partea dorsală ca şi la articulaţia radio-carpiană. 


În această articulaţie există două cavităţi glenoide şi doi condili (Poirier). Rândul proximal al 
carpului prezintă în partea medială, o cavitate glenoidă, formată de piramidal, semilunar şi scafoid 
(faţa medială), iar lateral un condil format de scafoid. Rândul distal prezintă în partea medială, un 

„condil format de osul cu cârlig, iar în partea laterală o cavitate glenoidă formată de trapez şi tra- 
pezoid. 


4. Prepararea ligamentelor proprii ale celor două rânduri carpiene. După 
ce s-a dezarticulat articulaţia medio-carpiană, rămân cele două rânduri de oase 
carpiene, ale căror ligamente sunt acum studiate. Se ridică ligamentele preceden- 
te şi se văd pe feţele anterioare şi posterioare ale oaselor, mici ligamente pal- 
mare şi dorsale. Dezarticulând oasele rândului proximal, putem vedea 
ligamentele interosoase. Dezarticulaţia rândului distal se va face ulterior, după 
prepararea articulației carpometacarpiene. i 

Prepararea articulaţiilor carpo-metacarpiane. Se curăţă bine canalul car- 
pian şi se găsesc cele patru ligamente palmare, sidefoase şi strălucitoare. Se 
procedează în acelaşi mod şi pentru ligamentele dorsale. Ca să evidenţiem cap- 
sula articulației carpo-metacarpiene a policelui, se ridică toţi muşchii eminenţei 
tenare, extensorii policelui şi interosoşii dorsali. Se trece apoi la dezarticularea 
articulației carpo-metacarpiene; această operaţie, pe lângă că reprezintă un exce- 
lent exerciţiu de medicină operatorie, ne dă posibilitatea să înţelegem linia arti- 
culară (foarte complicată) şi să vedem ligamentele interosoase. 

Având înaintea noastră o articulaţie în mare parte lucrată şi pe care o ma- 
nipulăm după dorinţă, nu va fi nevoie, pentru dezarticulaţia ei, de toţi timpii, 
pe care medicina operatorie le pretinde. Se taie ligamentele posterioare, şi se 
depărtează puternic, cele două rânduri de oase, deschizându-se articulaţia prin 
faţa posterioară, se examinează înăuntrul ei, ligamentele interosoase, apoi se 
completează dezarticulaţia, secţionând şi liamentele anterioare. Se procedează la 
fel şi cu articulaţia carpo-metacarpiană a policelui, apoi se studiază liniile arti- 
culare. Acum putem dezarticula şi oasele rândului distal al carpului, spre a ve- 
dea ligamentele interosoase. 

Prepararea articulaţiilor intermetacarpiane. Această preparare se face ri- 
dicându-se atât muşchii interosoşi cât şi ligamentele carpo-metacarpiene; liga- 
mentele anterioare şi cele posterioare se evidenţiază uşor. Prin dezarticularea 
metacarpienelor, se pun în evidenţă ligamentele interosoase similare celor din 
primul rând carpian şi al doilea rând carpian. 

Prepararea articulaţiilor metacarpo-falangiene. Se începe prin găsirea li- 
gamentului transvers profund. Pentru aceasta se taie toate tecile sinoviale, la ni- 
velul degetelor, se observă ligamentul transvers liber în spaţiile interdigitale, 
fuzionat cu tecile, la nivelul degetelor. i 

Pentru a prepara ligamentele colaterale şi capsula, e nevoie să se ridice 
muşchii interosoşi şi expansiunea aponevrotică, pe care ei o trimit extensorilor; 

acest lucru se face mai uşor secţionând ligamentul transvers, astfel ca accesul 
articulaţiilor să fie mai uşor pe ambele părți, deşi ligamentele colaterale pot fi 
preparate prin faţa posterioară şi fără această secţiune. După aceea articulațiile 
sunt deschise şi se studiază fibrocartilagiile. La articulaţia policelui se observă 
şi oasele sesamoide. 

Prepararea articulaţiilor interfalangiene. Prepararea articulaţiunilor interfa- 
langine se face la fel ca şi la precedentele articulaţiuni. 


PREPARAREA ARTICULAŢIEI COTULUI 


Ca şi celelalte articulaţii, articulaţia cotului se lucrează mai comod, dacă e 
scoasă de pe restul membrului, prin două secţiuni osoase, una prin braţ iar cea- 
laltă prin antebraţ. 

Ridicarea muşchilor anteriori, prepararea feţei anterioare a articulației. 
Prepararea articulației începe prin ridicarea muşchilor anteriori, care sunt desprinşi 
de pe. proeminenţele osoase; cu această ocazie li se văd inserţiile. Ridicarea 
muşchilor epicondilieni se face fără greutate. Prin dezinserarea bicepsului, se 
evidenţiază bursa sinovială a acestui muşchi. Ridicarea muşchiului brahial nece- 
sită mai multă atenţie, căci el e destul de intim aplicat pe faţa anterioară a ar- 
ticulaţiei. Ridicat cu precauţiune, lasă să se vadă fasciculele oblice, care 
împreună formează ligamentul anterior (de obicei lipseşte). Adesea, sub muşchi 
se găseşte un ţesut grăsos, care trebuie ridicat pentru a evidenția capsula. Acea- 
stă disecţie se face cu articulaţia în extensie. ; 

Ridicarea muşchilor posteriori. Prepararea feţei posterioare a capsulei. 
Acest timp se execută mai uşor, cotul fiind în flexiune. Se ridică muşchiul tri- 
ceps cu multă precauţiune şi se răsfrânge pe ulnă în jos; se dezinserează anco- 
neul de pe ulnă şi se ridică cu aceleaşi precauţiuni. 

Ridicarea muşchilor de pe epicondilul medial. Prepararea ligamentului 
colateral ulnar. Muşchii au fost ridicaţi de pe faţa anterioară a antebraţului, ei 
continuă însă să mascheze ligamentul colateral ulnar, prin inserţia lor pe epicon- 
dilul medial; cotul fiind în flexiune, se dezinserează aceşti muşchi de pe os; li- 
gamentul colateral ulnar apare cu cele trei porţiuni ale lui (anterioară, mijlocie, 
posterioară), cât şi ligamentul lui Cooper, care în realitate e o membrană arci- 
formă, situată deasupra ligamentului colateral medial şi întinsă de la olecran la 
procesul coronoid. 

Ridicarea muşchilor de pe epicondilul lateral. Prepararea ligamentului 
colatera! radial şi ligamentului inelar. Muşchii epicondilieni laterali sunt foarte 
aderenţi ce ligamentul colateral radial; pentru aceasta, separarea lor necesită oa- 
recare  artificialitate. Procedându-se sistematic la ridicarea fiecărui muşchi, se 
izolează ligamentul cu cele trei porţiuni ale sale (anterioară, posterioară, mijlo- 
cie). Se vede cum o parte din fasciculele lui, cele anterioare şi mijlocii se con- 
tinuă înainte şi înapoi în ligamentul inelar, ce înconjoară capul radial. 

Deschiderea articulației. Ligamentul pătrat (a lui Denuc6). După ce toa- 
te ligamentele au fost preparate, se deschide articulaţia prin secţiunea capsulei 
şi a ligamentelor de-a lungul liniei articulare. Examinându-se oasele antebrahiale 
în raportul lor, se vede cum sunt legate prin ligamentul inelar. Se secţionează 
acest ligament inelar; prin depărtarea celor două oase, apare ligamentul părrar 


(a lui Denuce). 

PREPARAREA ARTICULAŢIILOR UMĂRULUI 


O dată cu articulaţia scapulo-umerală, se lucrează şi ligamentele coraco- 
claviculare, articulaţia acromio-claviculară şi ligamentele proprii ale scapulei. 
Pentru aceasta se desprinde scapula complet de pe torace; tot segmentul umăru- 
lui e desprins. 

Prepararea ligamentelor coraco-claviculare şi a boltei acromio- coracoi- 
diene. Se secţionează complet muşchiul deltoid de pe toate inserţiile prin care 
se mai menţine; cu această ocazie se văd inserţiile lui pe claviculă şi acromion. 
Sub deltoid se află ligamentul acromio-coracoidian, o bandă fibroasă întinsă în- 
tre cele două apofize, care-i determină numele. Pentru a prepara cele două liga- 
mente  coraco-claviculare, se ridică complet muşchiul trapez şi muşchiul 
supraspinos. Depărtând clavicula de scapulă, ele ne apar, examinând prin fosa 
supraspinoasă, se vede ligamentul coraco-clavicular posterior (conoid); exami- 
nând prin fosa subscapulară, se vede ligamentul anterior (trapezoid). Cu această 
ocazie, se găseşte pe marginea superioară a scapulei ligamentul transvers (supe- 
rior.) Tot acum se poate vedea ligamentul acromio-clavicular, o bandă fibroasă 
destul de rezistentă, pe faţa superioară a acestei articulaţii. 

Prepararea articulației scapulo-umerale. Prepararea acestei articulaţii se 
face în mai mulţi timpi. 

a) Se începe prin faţa posterioară, ridicând muşchiul subspinos şi micul ro- 
tund; se procedează cu multă precauţiune, mai ales în partea laterală, unde mu- 
şchii sunt aderenţi de capsulă. Disecţia lor trebuie dusă până acolo, unde 
separaţia e posibilă ; mai departe, aderenţa e atât de intimă, încât tendoanele nu 
se pot ridica, fără a deschide în acelaşi timp şi capsula. Această disecţie se face 
mai uşor cu braţul în abducţie şi rotaţie în afară. 

b) Se taie muşchiul triceps şi se prepară partea inferioară a capsulei. 

c) Se întoarce preparatul pe faţa anterioară, se ridică muşchiul subscapular 
până la inserţia sa pe tuberozitatea mică, separându-l cu precauţiune de capsula 
articulară. 

d) Se examinează articulaţia pe partea superioară şi se vede acum un puter- 
nic ligament întins de la baza apofizei coracoide la capsula articulară; e liga- 
mentul coraco-umeral. 

e) Secţiunea spinei scapulei e necesară pentru a ridica articulaţia acromio- 
claviculară şi a-i studia restul formațiunilor (afară de ligamentul acromio-clavi- 
cular, deja studiat); se face o secţiune osoasă, trecând la unirea acromionului cu 
spina; apoi prin secţiunea ligamentelor coraco-claviculare, articulaţia acromio- 
claviculară e îndepărtată. Se studiază pe faţa inferioară ligamentul acromio-clavi- 
cular inferior (slab reprezentat), mult mai subţire ca precedentul, apoi articulaţia 
e deschisă şi se vede meniscul intra-articular. Tot acum se pot studia în articu- 
laţia scapulo-umerală, ligamentul coraco-umeral, şi ligamentul coraco-glenoidian, 
care în realitate e compus din nişte fibre verticale, ce provin din ligamentul co- 
raco-umeral şi merg la fibro-cartilagiul glenoidian. 

P) Deschiderea capsulei scapulo-umerale. Ligamentele gleno-umerale. În 
partea posterioară a capsulei, se face o deschidere patrulateră, prin care se lu- 
Xxează extremitatea superioară a humerusului. Apoi cu ferăstrăul (sau la nevoie 
cu dalta şi ciocanul) trecând prin colul humeral, se desprinde capul. Se exami- 
nează prin transparenţă, porţiunea anterioară a capsulei, şi pe ea se văd cele trei 
ligamente gleno-umerale. Tot acuma se studiază şi tendonul capului lung al bi- 
cepsului, care trece intracapsular. : 

4. DISECŢIA MEMBRULUI INFERIOR 


O dată cu disecţia membrului inferior se face şi aceea a perineului, cu care 
el are strânse legături de vecinătate. 

La membrul inferior planul de lucru e acelaşi ca şi la membrul superior, se 
vor prepara, mai întâi, regiunile (nu în ordinea topografică, ci în cea necesară 
disecţiei), bineînţeles după explorarea completă a membrului inferior (regiuni şi 
articulaţii) sau înainte de articulaţii; dar din necesităţi tehnice, (neputând întoar- 
ce cadavrul înainte ca cei ce lucrează membrul superior şi mai ales cei de la 
cap să fi ajuns la secţiunea faringelui) se va lucra perineul după ce s-a terminat 
disecţia regiunilor anterioare, ca după aceea cadavrul să fie întors şi să se lu- 
creze, regiunile posterioare (inclusiv planta). 

În rezumat planul de lucru e următorul: 

1. Explorarea. 

2. Disecţia membrului inferior (regiunile anterioare). 

3. Perineul. 

4. Disecţia membrului inferior (regiunile posterioare). 

5. Articulațiile membrului inferior. 


EXPLORAREA MEMBRULUI INFERIOR 


Ca şi la membrul superior, explorarea se poate face progresiv, pe măsură ce disecţia înaintea- 
ză. Inconvenientele au fost arătate atunci. De aceea e preferabil, ca explorarea întregului segment 
să fie făcută dintr-o dată, de comun acord cu colegul de la cap şi membrul superior. 

Segmentele membrului inferior sunt: şoldul, coapsa, genunchiul, gamba şi piciorul. 

Şoldul şi coapsa. Şoldul cuprinde totalitatea părţilor moi dispuse împrejurul articulației coxo- 
femurale. În el se găsesc următoarele regiuni; gluteală, inghinală şi obturatoare (Testut — Jacob). 

Coapsa are două regiuni: anterioară şi posterioară. Mulţi autori, consideră regiunea inghi- 
nală şi obturatoare, ca făcând parte din' regiunea anterioară a coapsei. În orice caz, explorarea 
lor se poate face deodată, aşa că în regiunea anterioară a coapsei, vom cuprinde şi aceste două 
regiuni. 

Regiunea anterioară a coapsei. Cadavrul este aşezat cu faţa în sus şi prin palpare, se caută 
spina iliacă antero-superioară, tuberculul pubelui şi ligamentul: inghinal. Spina iliacă antero- supe- 
rioară se află urmărind dinapoi înainte, creasta iliacă;, ea se prezintă ca o proeminenţă dedesubtul 
căreia, imediat, se găseşte o depresiune. Tuberculul pubelui se află palpând marginea superioară a 
simfizei pubiene ; cel mai obişnuit procedeu este cel al lui Farabeuf: „indexul este îndepărtat la 8 
centimetri ; de police, şi ambele degete sunt duse de fiecare parte a penilului*), apăsând pe margi- 
nea superioară a pubelui, căutăm să le apropiem unul de altul, până ce simţim tuberculul". (Testut 
— Jacob). Între spina iliacă antero-superioară şi tuberculul pubelui, se simte lig. inghinal, ca o coardă 
aşezată în şanţul, ce seperă abdomenul de coapsă (plica inguinală). 

Dacă se priveşte coapsa unui individ musculos (de preferință pe un cadavru neinjectat), se 
vede pe faţa anterioară un şanţ longitudinal; este şanţul vaselor femurale, delimitat astfel: în afară 
de o proeminenţă musculară, care acopere femurul, formată de muşchii quadricepsului, iar înăuntru 
de muşchii adductori. Chiar când cadavrul e gras şi şanţul e puţin vizibil, el poate fi găsit printr-o 
palpare atentă. z 

Pe cadavrele slabe, se văd, sub lig. inghinal, nişte proeminențe musculare, dintre care cea 
medială şi cea laterală sunt longitudinale, iar cea mijlocie e oblică de sus în jos şi din afară 


* Penilul este regiunea acoperită cu păr deasupra organelor genitale externe (la femeie, 
muntele lui Venus). 


. 

înăuntru. Proeminenţa laterală e formată de tensorul fasciei lata, cea medială de adductorul lung şi 
muşchiul gracilis iar cea mijlocie, de muşchiul croitor. 

Regiunea, cuprinsă între  muşchiul croitor şi adductorul lung, se numeşte triunghiul femural 
Scarpa. După cum o arată numele, regiunea are forma unui triunghi, cu baza superioară, răspun- 
zând ligamentului inghinal şi vârful inferior, la unirea croitorului cu adductorul lung. 

Această regiune se evidenţiază bine, când ducem coapsa în abducţiune şi în semiflexiune. 
Dacă, în timp ce dăm coapsei o mişcare de extensiune, palpăm profund triunghiul lui Scarpa, sim- 
țim alunecând sub mâna exploratoare, capul femurului. 

O altă regiune, pe care chirurgul trebuie să intervină uneori, este regiunea obturatoare; aci se 
fac herniile obturatoare. Ea e situată înăuntrul (medial) triunghiului lui Scarpa, în afara perineului, 
de care e separată prin şanţul genito-femural (perineo-femural) şi înaintea -fesei; ea reprezintă prin 
urmare, partea cea mai înaltă şi mai medială a coaspei. 

Regiunea fesieră (gluteală). Fesa sau regiunea fesieră e cuprinsă între creasta iliacă, în sus, şi 
plica fesieră (Plica glutea), în jos; aceste linii de demarcaţie sunt uşor explorabile. Plica fesieră se 
prezintă ca o linie curbă cu concavitatea în sus, situată la limita dintre regiunea noastră şi coapsă; 
creasta iliacă se poate palpa, chiar când nu e vizibilă (pe indivizii graşi), ca o margine osoasă ne- 
regulată, situată la limita dintre fesă şi regiunea dorsală a trunchiului. Înăuntru, regiunea noastră 
este delimitată de proeminenţele laterale ale sacrului şi coccigelui, iar în afară, de o linie conven- 
țională întinsă de la spina iliacă antero-superioară la marele trohanter. (Testut — Jacob). 

Pe această suprafaţă patrulateră astfel delimitată, regiunea gluteală prezintă o formă convexă. 
Cu datele de mai sus, explorarea ei nu este completă; ne mai rămân de cunoscut detalii foarte im- 
portante: 

1. Plimbând, cu atenţie, degetul pe marginea superioară a osului coxal (creasta iliacă), găsim 
la extremitatea ei anterioară, spina iliacă antero-superioară (deja studiată), iar la extremitatea ei poste- 
rioară, spina iliacă postero-superioară. Aceasta se recunoaşte, mergând cu degetul de-a-lungul părţii 
posterioare a crestei iliace; simţim un tubercul gros şi imediat sub el o depresiune puţin profundă; 
tuberculul reprezintă spina iliacă postero-superioară, iar depresiunea răspunde liniei sacro-iliace. Tre- 
buie să insist asupra faptului, că spina iliacă postero-superioară reprezintă un punct greu de simţit, că- 
ci numai la indivizii slabi formează o adevărată proeminenţă, pe când la cei musculoşi ea e situată 
în fundul unei fosete. - 

2. În partea inferioară şi medială a fosei, se poate simţi prin marea masă musculară a glutei- 
lor, proeminenţa osoasă a tuberozităţii ischionului. 

3. În partea inferioară şi laterală a regiunii se simte o proeminență patrulateră, uşor explora- 
bilă, formată de trohanterul mare. 

4. Între trohanter şi ischion, există o depresiune longitudinală; este şanțul nervului sciatic 
(ischiadic) numit astfel, pentru că prin el trece nervul cu acelaşi nume. Ne mulţumim deocamdată 
cu aceste cunoştinţe; rămâne ca la descoperiri şi la exerciţii topografice, să stabilim un număr de 
linii foarte importante în clinică. 

Regiunea posterioară a coapsei se prezintă cu o formă convexă uniformă, când e vorba de 
un individ gras, cu oarecare reliefuri musculare longitudinale, atunci când individul este musculos. 
Pe mijlocul ei se poate palpa un şanţ longitudinal, determinat de biceps în afară şi de semi-tendi- 
nos înăuntru, răspunzând nervului sciatic mare. 

Regiunea genunchiului. În regiunea genunchiului, găsim două regiuni: una anterioară (regiu- 
nea patelară) şi alta posterioară (regiunea poplitee). 

Regiunea patelară. Limitele acestei regiuni sunt cuprinse între două linii: una superioară, dusă 
la două degete deasupra rotulei şi una inferioară, prin tuberozitatea tibiei. Explorarea trebuie făcută 
metodic, întâi pe linia mediană şi apoi pe laturi. 1. Pe linia mediană se simte rotula (patela) bine 
delimitată. Deasupra şi pe laturile rotulei, se văd depresiunile, corespunzătoare fundurilor de sac ale 
sinovialei. Aceste depresiuni trebuiesc ţinute minte, căci dispar în stare patologică (hidrartroză). 
Deasupra rotulei se simte tendonul quadricepsului, iar dedesuptul ei tendonul rotulian, ce merge la 
tuberozitatea tibiei, foarte proeminentă. 

Palpând cu atenţie pe laturile rotulei, se poate simţi linia articulară, în dreptul unui plan, ce 
trece prin vârful rotulei. 2. În partea medială a regiunii, deasupra liniei articulare, se palpează două 
proeminențe: una anterioară mai mare, este epicondilul medial al femurului, şi alta posterioară, la 
care se simte mergând, tendonul adductorului mare, este tuberculul celui de al 3-lea adductor (Ger- 
dy). Tot în partea medială, sub linia articulară, se palpează condilul medial al tibiei. 3. Trecând în 
partea laterală a regiunii, simţim deasupra liniei articulare, epicondilul lateral al femurului, iar de- 
desubtul liniei articulare, capul fibulei. Capul peroneului (fibulei) se află, în partea posterioară a re- 
giunii, adică la limita dintre faţa posterioară şi cea laterală a gambei. Între el şi. tuberozitatea 
tibiei, cam la mijlocul distanţei, se găseşte tuberculul lui Gerdy; el se află însă, situat ceva mai jos 
de linia, care uneşte vârful rotulei cu capul fibulei. Între tuberculul lui Gerdy şi capul fibulei, de- 


" getul se înfundă într-o depresiune, care răspunde liniei articulare tibio-fibulare şi se numeşte depre- 


siunea prefibulară, cu oarecare, importanţă chirurgicală. 

Regiunea poplitee (fosa poplitea). Această regiune nu e altceva decât totalitatea părţilor moi, 
care ocupă faţa posterioară a articulației genunchiului, după cum regiunea patelară e totalitatea păr- 
ilor moi, ce ocupă faţa anterioară a aceleiaşi articulaţii. Limita separativă dintre regiunea poste- 
rioară a coapsei şi regiunea poplitee, e cu totul convenţională, ca fiind reprezentată printr-o linie, 
ce trece la două degete deasupra bazei patelei; de asemeni convenţională e şi limita dintre regiunea 
poplitee şi faţa posterioară a gambei, ea fiind reprezentată printr-o linie, ce trece prin tuberozitatea 
tibiei. (Testut — Jacob). În regiunea poplitee, trebuie să examinăm prealabil plica poplitee, cu im- 
portanță topografică şi chirurgicală considerabilă. Ca s-o vedem bine, punem gamba în flexiune; 
prin extensiune ea se atenuează, fără însă a dispărea complet. 

După ce am determinat limitele regiunii noastre, vom examina forma ei exterioară. Aspectul 
fosei poplitee e foarte caracteristic. Pentru a-i vedea părţile constitutive, trebuie să punem gamba 
în semiflexiune. Atunci regiunea ni se prezintă ca o scobitură de formă rombică, delimitată de pa- 
tru reliefuri, unele tendinoase, altele musculare. Dintre aceste reliefuri cele două superioare se pre- 
zintă ca nişte corzi rezistente, şi sunt determinate de tendonul bicepsului în afară şi de cel al 
semitendinosului înăuntru; reliefurile inferioare sunt determinate de porțiunile superioare ale mu- 
şchilor gastrocnemieni şi se pot delimita cu mai multă greutate. 

Nu trebuie părăsită explorarea regiunii, fără a repune gamba în extensiune şi a vedea cum 
excavaţia precedentă. dispare, fiind înlocuită de o proeminenţă mediană. De aici avem concluzia 
practică, scrisă în toate cărţile de chirurgie, că în explorarea regiunii poplitee, gamba trebuie pusă 
în flexiune. : 

Gamba, gâtul piciorului şi piciorul. În anatomia descriptivă, că şi în limbajul comun, se 
deosebeşte gamba şi piciorul; anatomia chirurgicală mai adaugă între cele două regiuni, o a treia, 
numită regiunea gâtului piciorului, echivalând cu ceeace popular, numim „gleznă”, şi care se găse- 
şte la limita dintre gambă şi picior, răspunzând articulației tibio-tarsiene. Deşi limitele devin astfel 
cam artificiale, importanţa practică a regiunilor nu scade de loc, de aceea explorarea lor trebuie în- 
cepută printr-o exactă delimitare. În anatomia topografică, gamba sc întinde în jos, până în dreptul 
unui plan, ce trecg prin baza maleolelor, regiunea gâtului piciorului (gleznei), până la un. plan, ce tre- 
ce la un deget sub cele două maleole; iar regiunea dorsală a piciorului, până la linia, care uneşte co- 
misura degetelor; la fiecare din aceste regiuni, se găsesc elemente importante, care trebuiesc 
cunoscute, 

Gamba e divizată în. două regiuni: una anterioară şi alta posterioară. 

1. În partea medială a regiunii anterioare a gambei, se simte o creastă osoasă longitudinală, 
uşor palpabilă în toată întinderea: este marginea anterioară a tibiei (creasta tibiei), care formează li- 
mita medială a regiunii noastre; în staţiunea verticală, ea este anterioară. 

Fibula nu este explorabilă decât în partea inferioară, în rest fiind acoperită de masele musculare. 

* Prin inspecţie se deosebesc două proeminențe musculare longitudinale: una medială, ce răs- 

punde tibialului anterior şi alta laterală, ce răspunde peronierilor, separate printr-o depresiune longi- 
tudinală, ce răspunde extensorilor. 

Regiunea posterioară a gambei € foarte convexă în partea superioară, constituind acea proe- 
minenţă, cunoscută: sub numele de pulpă. Pulpa diminuează către partea inferioară a regiunii, con- 
tinuându-se cu o altă proeminenţă alungită şi foarte accentuată, formată de tendonul lui Ahile. 

2. În regiunea anterioară a gâtului piciorului, se observă cele două maleole, una laterală mai 
ascuţită, situată mai jos ca cea medială, această regiune ne mai prezintă o serie de reliefuri, determi- 
nate de tendoanele extensorilor care sunt dispuse astfel, începând dinăuntru în afară: tibialul anterior, 
extensorul propriu al halucelui şi extensorul lung al degetelor. Între tendonul tibialului anterior, tendon 
foarte gros, şi marginea anterioară a tibiei, se găseşte o depresiune, numită depresiunea premaleolară 
medială; o asemenea depresiune există şi înaintea maleolei laterale, între marginea ci anterioară şi ex- 
tensorul lung al degetelor; este depresiunea premaleolară laterală, ele trebuiesc văzute, căci au impor- 
tanţa lor clinică. 

În regiunea posterioară a gâtului piciorului pe laturile tendonului lui Ahile, mai bine zis, între 
tendon şi marginile maleolelor (foarte uşor palpabile), se găsesc două depresiuni, numite şanțurile 
retro-maleolare. (Testut — Jacob). Prin aceste şanţuri trec tendoanele muşchilor gambei, pentru a se 
insera pe oasele piciorului. Aceste şanţuri sunt foarte importante în practica chirurgicală. 

3. În regiunea dorsală a piciorului forma variază după locul considerat: pe când partea poste- 
rioară este convexă atât transversal, cât şi antero-posterior, partea anterioară este plană şi uneori 
formează chiar o uşoară depresiune. Şi în această regiune se observă o serie de proeminențe, deter- 
minate de tendoanele extensorilor, iar palparea permite delimitarea şi recunoaşterea lor (dinăuntru 
în afară: tibialul anterior, extensorul lung al degetului mare, extensorul lung al degetelor); această 
recunoaştere este uşurată prin extinderea degetelor. 

Palparea dosului piciorului, şi mai ales a marginilor, are foarte mare importanţă în chirurgie. 
Rezumăm după Farabeuf, reperele cele mai importante: „Degetul plimbat de-a lungul marginii late- 
rale a piciorului, întâlneşte tuberozitatea celui de al V-lea metatarsian, care e situată la jumătatea 
marginii laterale a piciorului. Dacă de la două degete înaintea acestei extremităţi, ducem o linie la 
marginea medială a piciorului, cădem pe tuberozitatea primului metatarsian, care se poate simţi 
uşor şi prin palpare, mergând dinainte înapoi, de-a lungul marginii mediale a piciorului. Înapoia tu- 
berozităţii primului metatarsian dăm de un şanţ articular (metatarsocuneiform); mai apoi se află o 
eminență formată de cuneiformul medial, apoi găsim o scobitură (navicularo-cuneană) şi tuberculul 
navicularului. Înapoia tuberozităţii naviculare, se găseşte scobitura talo-naviculară. În partea ante- 
rioară a dosului piciorului, palpăm articulaţiunile metatarsofalangiene, care fac parte din regiunea 
noastră şi se pot găsi cu uşurinţă, prin mobilizarea falangelor pe metatars;, se simte o scobitură 
dorsală între două proeminențe: una posterioară, aparţinând capului metatarsianului corespunzător şi 
una anterioară aparţinând falangei. 

Planta. Planta prezintă, în porţiunea mijlocie, o excavaţiune, mai accentuată în partea media- 
lă, decât în cea laterală; aceasta are o deosebită importanţă practică, căci deformaţiunile ei patolo- 
gice au o repercusiune considerabilă asupra mersului. În partea anterioară a plantei, se găseşte o 
proeminență transversală, situată chiar sub articulațiile metatarso-falangiene; iar înaintea ei, se află 
un şanţ cu concavitatea posterioară, care separă planta de degete. După cum am yăzut şi la regiu- 
nea dorsală, articulațiile metatarso-falangiane sunt situate înapoia acestui şanţ, sub proeminenţa de 
mai sus. 

Degetele. Degetele piciorului sunt numerotate, ca şi cele ale mânii dela 1 la 5, mergând însă 
dinăuntru în afară; primul deget, cel mare (haluce), este cel mai medial, iar al 5-lea sau cel mic, 
cel mai lateral. Regiunea dorsală a degetelor prezintă unghiile, foarte bine dezvoltate la degetul 
mare, mult mai mici şi neregulate la celelalte degete. Explorarea falangelor se face foarte uşor pe 
această faţă; graţie planurilor subțiri, ce le acopere, articulațiile interfalangiene sc palpează bine. 

(Extras din Corning, Testut — Jacob, Farabeuf şi Duplay -- Rochard). 

REGIUNEA ANTERIOARĂ A COAPSEI 


Regiunea anterioară a coapsei, am văzut, prezintă un mare interes; în afară 
de faptul că numeroasele detalii anatomice, necesită un studiu aprofundat pentru 
înţelegerea raporturilor complicate dintre ele ; interveaţiile chirurgicale, au dat 
unora dintre aceste organe şi formaţiuni topografice o importanţă deosebită. 
Astfel elevul va trebui să studieze cu îngrijire: 1. triunghiul femural al lui Scar- 
pa, 2. teaca vaselor femurale, 3. regiunea obturatoare, 4. nodurile limfatice, $. 
vena safenă mare etc. 


Organe ce trebuiesc găsite. 


Muşchi: croitorul, quadricepsul, pectineul, iliopsoasul, adductorul scurt, adductorul lung, ad- 
ductorul mare, gracilis, tensorul fasciei lata, obturatorul extern, fascia femurală, teaca vaselor femurale. 
Vase: artera femurală, vena femurală, vena safenă mare, ramuri din vasele obturatoare. 

Nervi: femural şi ramurile lui, cutanat femural lateral, genitofemural şi obturator. 


Poziţia piesei. Cadavrul e culcat pe spate; membrul inferior e pus în uşoa- 
ră abducţie şi lăsat liber (nefixat), căci va trebui să i se modifice poziţia, după 
cum se va lucra în partea externă sau în cea internă. 

Incizia pielii. (Fig. 68). Ducem incizia ABC întinsă de la spina iliacă ante- 
ro-superioară la tuberculul pubelui, necesară şi studiului muşchilor abdominali; 
apoi o alta transverso-circulară DEF, la trei degete deasupra rotulei; amândouă 
sunt unite printr-o a treia incizie mediană BE. Cu acest procedeu, am creiat do- 
uă lambouri cutanate, unul medial şi altul lateral, prin a căror răsfrângere, de- 
scoperim regiunea noastră. 


Notă. La disecţia regiunii anterioare a coapsei, se poate îngloba şi cea a regiunii rotuliene. În 
acest caz incizia longitudinală e prelungită în porţiunea EH, iar cea transverso-circulară trece prin 
GHI. Planşele anexate descrierii au fost chiar desenate după o piesă preparată în acest mod. 


Prepararea formațiunilor țesutului celular subcutanat. Aceste formaţiuni 
sunt numeroase. şi dispoziţiunea lor destul de complexă. Procedând cu ordine, le 
putem evidenția pe toate; ele se găsesc mai uşor când grăsimea e în cantitate 
mică, dispoziţiune ce variază după sex şi individ. Planul după care ne condu- 
cem este următorul: 

1. După ridicarea pielii, apare țesutul celular subcutanat, mai gros la femei 
şi la indivizii graşi, mai subţire la bărbaţi şi la indivizii slabi. Acest ţesut e for- 
mat din două părţi cu totul deosebite: o porţiune compusă din grăsimea propriu 
zisă, cuprinsă în nişte areole conjunctive (porţiunea areolară) şi o altă porţiune 
mai profundă, dispusă sub forma de lamele şi numită fascia superficială. Ambe- 
le formaţiuni ale țesutului celular, vor fi evidenţiate în cursul disecţiei, căci în 
această regiune, mai mult ca ori unde, ele sunt foarte demonstrative. 

În fascia superficială se găsesc nervii şi vasele superficiale. (Fig. 67 şi 68). 

2. În partea medială a regiunii, putem pune în evidenţă un număr de vene, 
dintre care cea mai voluminoasă este vena safenă mare; ea are un traiect ascen- 
dent şi se disecă fără nici o dificultate, de jos în sus. Mai greu este să găsim 
în vecinătatea ei, o ramură nervoasă foarte subţire, pe care o izolăm dintre va- 
sele limfatice. Acestea au o culoare albicioasă şi ridicate pe lama scalpelului se 
turtesc; pe când nervii au o culoare mai gălbuie şi se menţin pe lama scalpelu- 
lui, ca nişte cordoane. Disecăm acest firişor nervos până unde perforează fascia; 
“el este o ramură din accesorul safenului mare. 

Apoi urmărim vena în sus până la locul unde 
îşi schimbă direcţia, spre a deveni profundă. 

În traiectul său vena safenă mare primeşte o 
anastomoză de la vena safenă mică. 

Vena anastomotică, situată subcutanat, se pune 
în evidenţă şi se păstrează pentru a fi urmărită ul- 
terior. 

3. În momentul când safena mare devine pro- 
fundă, formează o curbă numită arcul safenei mari; 
la acest nivel, ea primeşte o venă, care vine din 
peretele abdominal ; este vena epigastrică. superfi- 
cială, pe care o urmărim în sus până la abdomen, 
unde o dăm în primire elevului de la membrul su- 
perior. În apropiere (de obicei sub ea), se găseşte 
artera omonimă, pe care o disecăm până ce devine 
profundă. 

4. Tot la accest nivel, adică tot în vecinătatea 
locului unde vena safenă devine profundă, se pot 
urmări o serie de vene, ce vin din tegumentele or- 
ganelor genitale externe şi care sunt venele ruşi- 
noase externe; ele se disecă mai uşor, dacă plecăm 
de la safena mare (confluenţa lor, unde sunt mai 
voluminoase), către scrot sau labiile mari. Dedesub- 
tul lor şi mai jos, se găseşte o ramură arterială cu 
acelaşi traiect, subcutanată în partea medială, apoi 
profundă în cea laterală, căci provine din artera fe- 
murală; este artera ruşinoasă externă. 

5. La prepararea nervilor superficiali din aceas- 
tă regiune, va trebui să umblăm cu multă prudenţă; 
ridicând țesutul grăsos areolar îi găsim între foiţele 
fasciei superficiale. 

a) În partea laterală a regiunii, găsim nervul 
femurocutanat lateral, pe care îl disecăm de la in- 
trarea lui în coapsă, prin scobitura situată dedesub- 
tul spinei  iliace antero-superioară. La acest nivel, 
nervul este destul de profund, fiind situat într-o de- 
dublare a fasciei în vecinătatea căruia îl vom găsi; 
dacă tăiem cu prudenţă țesutul areolar şi diferitele 
foiţe ale fasciei superficiale, dăm de el. Urmărirea 
lui în jos, se face fără nici o dificultate: cele două 
ramuri (femurală şi gluteală) pleacă la o distanţă 

Fig. 68. variabilă de ligamentul inghinal. Pe când ramura 
femurală rămâne multă vreme în vecinătatea fasciei, 
fiind mai profundă, cea gluteală trece în țesutul 

areolar al fesei, este deci cu mult mai superficială şi cere mai „multă atenţie în 
urmărirea ei. 


Nervul femurocutanat lateral se întinde până în partea externă a regiunii genunchiului de ace- 
ea trebuie păstrat pentru a fi disecat până la terminare. 


b) Dacă şi în partea mijlocie, ridicăm numai stratul grăsos găsim mai mul- 
te ramuri cutanate anterioare destul de voluminoase, provenind din nervul femu- 

ral. Ele se găsesc mai uşor în partea inferioară a regiunii şi trebuiesc urmărite 
de jos în sus, până unde devin subfasciale. Tot acum ar trebui să găsim ramu- 
rile cutanate ale genito-femuralului; lucru foarte greu deoarece aceste ramuri mi- 
ci sunt mascate de nodurile şi limfaticele triunghiului lui Scarpa. Acest nerv va 
putea fi văzut numai după extirparea nodurilor, iar ramura lui principală (ra- 


i ——— = Arcul safenei mari 
Nervul temuro- - ==. Artera ruşinoasă 
cutanal lateral externă 
———- Ramuri cutanate 
Ramuri cutanate ale din genito-femural 

Ramura patelară 


Artera recurentă 
tibială anterioară 


mura femurală) va fi evidenţiată numai după ce teaca vaselor femurale va fi 
deschisă. 

C) În partea medială a regiunii, se caută ramurile cutanate ale nervului fe- 
mural. Aceste ramuri se găsesc înăuntrul venei safene mari şi se vede chiar, 
una voluminoasă ieşind pe lângă arcul venei şi mergâng înăuntrul ei. Urmărirea 

“acestor ramuri nervoase ne conduce, până la ramurile cutanate ale nervului ob- 
turator, în partea mijlocie şi medială a feţei anterioare a coapsei. Toate aceste 
fire nervoase sunt fine, ascunse de țesutul celular subcutanat, dar pot fi găsite, 
lucrând cu multă răbdare şi atenţie. 

În rezumat: În țesutul celular subcutanat al coapsei, trebuie să găsim urmă- 
torii nervi: lateral femuro-cutanatul, medial ramuri din obturator şi femural, iar 
la mijloc, ramuri din genito-femural şi din femural. 


De desenat: nervii superficiali ai coapsei şi vena safenă mare. 


6. După disecţia nervilor superficiali, putem studia nodurile limfatice. Pen- - 
tru aceasta, trebuie să le curăţim de atmosfera lor celuloasă, evidențiind astfel 
întreaga regiune cu noduri superficiale. Examinăm mai întâi dispoziţiunea lor, în 
formă de triunghi cu baza superioară şi vârful inferior, apoi numărul. Topografic 
nodurile inghinale superficiale 'se divid în patru grupe: două grupe superioare 
(supero-internă şi supero-externă) şi două grupe inferioare (infero-internă şi infe- 
ro-externă). Două linii drepte: una verticală şi alta orizontală, încrucişându-se la 
nivelul arcului venei safene mari despart nodurile în cele patru grupe. Fiecare 
grupă primeşte vase limfatice dintr-o anumită regiune. (Fig. 71). În urmă, se di- 
secă vasele limfatice aferente şi eferente, care se văd cu ochiul liber. 


Nodurile limfatice inghinale profunde se găsesc sub aponevroză şi vor fi întâlnite în decursul 
disecţiei canalului femural. 


De desenat: nodurile regiunii. 


Fig. 71. Topografia nodurilor inghinale superficiale (după Testut) x-x' şi y-y” cele două linii 
ce despart grupurile de noduri. 1. arcul venăi safene mare. 2. vena femurală. 3. artera femurală. 

Prepararea şi studiul fasciei femurale (fascia lata). Pentru această prepa- 
raţie, se ridică nodurile inghinale unul câte unul, până ce fascia apare; apoi se 
ridică țesutul celular dintre nervii regiunii, astfel că aceştia rămân pe planul fi- 
bros; în partea supero-laterală fascia este foarte rezistentă şi groasă ; aici se gă- 
seşte tractul iliotibial; în partea supero-medială, e subţire, iar porţiunea mijlocie 
şi superioară prezintă o mulţime de mici găurele, pentr vasele şi nervii subcu- 
tanaţi ; aici poartă numele de fascia cribrosa. Dintre aceste orificii, cel mai im- 
portant poartă numele de fosa ovală (hiatul safen) şi răspunde locului unde 
safena se recurbează, formând un arc, vărsându-se în vena femurală. Fosa ovală 
e limitată în afară, de o margine concavă şi tăioasă, care se numeşte ligamentul 
lui Allan Burns. Numele de ligament este impropriu, căci nu e vorba aici decât 
de o margine aponevrotică îngroşată (margo falciformis). Fosa ovală e umplută 
cu ţesut conjunctiv, care se continuă înainte până la fascia lată, iar în profunzi- 
me, până la vena femurală. (Fig. 72). 


De desenat: fascia regiunii. 


Teaca vaselor femurale. Vasele femurale sunt cuprinse într-o teacă  fibroa- 
să dependentă de fascia lată. Această teacă are aceeaşi valoare anatomică în toa- 
tă. întinderea; ea prezintă însă dispoziţiuni morfologice variabile, după nivelul 


* 


Fig. 72. 1. arcul venei safene; 2. vena ruşinoasă externă; 3. vena epigastrică superficial; 4. arte- 
ra epigastrică superficială; 5. artera ruşinoasă externă; 6. ramuri cutanante interne; 7. ramuri din 
genito-femura! ; 8. ligamentul lui Alian-Burns (margo falciformis). 

Fig. 73. 1 artera femurală, 2 vena femurală; 3 vena safenă, 4 vena şi artera ruşinoasă externă su- 
perioară; 5 artera ruşinoasă externă inferioară; 6. fascia cribrosa răsfrântă în două lambouri: late- 
ral şi medial; 7. ligamentul lui Gimbernat, 8. ganglionul lui Cloquet. 


unde o examinăm; de aici şi numirile variate, pe care le ia: în porţiunea supe- 
rioară poartă numele de canalul femural; în porţiunea inferioară, canalul lui 
Hunter (canalul adductorilor). Fiecare din aceste segmente va fi studiat la tim- 
pul potrivit. 

Prepararea canalului crural (femural). Prin canalul crural se înţelege seg- 
mentul superioar al tecii vaselor femurale, adică porţiunea întinsă de la ligamentul 
inghinal, la nivelul unde safena mare se varsă în femurală;, în acest segment, fascia 
femurală fiind reprezentată prin fascia cribrosa, se înţelege că peretele anterior al 
canalului va fi reprezentat prin această fascie. (Fig. 73). 

Pentru a înţelege constituţia canalului crural, trebuie să-l deschidem: luăm 
ca reper vena safenă mare şi incizăm fascia cribrosa (care formează peretele an- 
terior al canalului) de la arcul venei până la ligamentul inghinal. (E bine ca in- 
cizia să se găsească în afara venei safene, să răspundă spaţiului dintre vena şi 
artera femurală). Răsfrângem cele două buze ale inciziei şi canalul este deschis. 
Sub buza laterală se găseşte nervul genito-femural, de aceea cu multă precauţie 
vom răsfrânge numai buza fasciei cribrosa, lăsând intact țesutul celular dinaintea 
vaselor. În acest ţesut se găsesc câteva limfatice, iar înaintea arterei (în partea 
laterală a canalului), căutăm nervul genito-femural a cărui ramură subţire e 
ascunsă printre vasele limfatice şi țesutul celular. 

Curăţim apoi, faţa anterioară a vaselor femurale şi demonstrăm raporturile 
lor (vena înăuntrul arterei). Studiul canalului crural trebuie completat, prin disecţia 
peretelui lui lateral şi medial. Trăgând înăuntru pachetul vascular, vedem perete- 
le lateral al canalului sub forma unei fascii, ce pleacă din fascia cribrosa şi 
merge înapoi şi înăuntru, tapetând muşchiul psoasul iliac (iliopsoas). Peretele 
medial se studiază trăgând în afară pachetul vascular, vedem o foiţă fibroasă, 
care plecând din fascia cribrosa, merge înapoi şi în afară; iar după ce a tapetat 
muşchiul pectineu, se uneşte cu foiţa, care formează peretele lateral. Observând 
bine această dispoziţiune, înţelegem forma prizmatic triunghiulară a canalului 
crural : un perete anterior (fascia cribrosa), un perete postero-lateral (fascia 
psoasului) şi unul postero-medial (fascia pectineului). Ne mai rămâne de studiat 
un detaliu, foarte important. Examinând conţinutul canalului crural se vede că e 
compus din arteră în partea laterală, şi din venă în partea medială. Nervul femu- 
ral nu se găseşte în canal, fiind situat în afara peretelui lateral. În partea cea 
mai medială a canalului, adică înăuntrul venei, se află un spaţiu umplut de 
ţesut celular, noduri şi vase limfatice. Acest spaţiu cu o deosebită importanţă 
(aici se produc herniile femurale) poartă numele de infundibului femural. Vitându- 
ne pe piesă, vedem că peretele lateral al infundibulului e format de vena femurală 
iar cel medial de peretele medial al canalului femural (fascia, care acoperă pecti- 
neul; peretele anterior e format tot de fascia cribrosa). Trebuie să se observe că 
acest infundibul se termină la nivelul arcului safenei. Pentru a pricepe mai bine 
importanţa acestei regiuni, elevul trebuie să-şi imagineze o hernie venită din ab- 
domen în infundibul şi să-şi dea seama de raporturile ei cu vena femurală. 

În țesutul celular ce umple treimea internă a canalului femural se găsesc 2-3 
noduri limfatice ce formează grupul profund al nodurilor inghinale. Unul dintre 
aceste noduri poartă numele de nodul lui Cloquet şi va fi văzut la studiul ine- 
lului femural. 


De desenat: canalul femural cu conţinutul lui şi infundibulul femural. 


Prepararea lacunei vasculare şi a inelului femural. Lacuna vasculară nu 
e altceva decât extremitatea superioară a canalului femural şi reprezintă orificiul 
de comunicare al abdomenului cu coapsa. Ea e aproape gata preparată şi pen- 
tru a o demonstra procedăm în modul următor. La limita abdomenului cu coap- 
sa, se examinează formațiunea situată înaintea vaselor, care e lig. inghinal; el 
reprezintă marginea anterioară a acestui orificiu. Se trag înainte (în sus, în ra- 
port cu poziţia cadavrului) cu un depărtător, vasele femurale şi înapoia lor, cul- 
cat chiar pe marginea anterioară a osului, se vede un cordon gros, strălucitor, 
care este ligamentul lui Cooper. Se trag vasele (vena) în afară şi în unghiul for- 
mat de lig. inghinal şi de ligamentul lui Cooper, apare un ligament de formă 
triunghiulară, cu o margine concavă în afară; este ligamentul lacunar al lui 
Gimbernat, a cărui margine concavă formează marginea medială a inelului. Pe 
această margine, se găseşte un nodul limfatic, numit nodulul lui Cloquet. Trăgând 
vasele înăuntru, se vede că marginea laterală a orificiului e formată de o porţiune a 
fasciei iliace (fascia psoasului), care merge de se inseră pe eminenţa ilio-pectinee şi 
e numită, pentru aceasta, ligamentul pectineu (vezi prepararea fasciei iliace). 

Din cele spuse, reiese că toate marginile lacunei .vasculare, pot fi văzute : 
cea anterioară (lig. inghinal) ; cea posterioară (ligamentul lui Cooper); cea me- 
dială (ligamentul lacunar Gimbernat) şi cea laterală (ligamentul pectineu). 

Inelul femural este porţiunea medială a lacunei vasculare, adică porţiunea 
cuprinsă între ligamentul lacunar Gimbernat şi vena femurală. El răspunde in- 
fundibulului şi e astupat de septul femural. 

De desenat: Lacuna vasculară şi inelul femural. 


Disecţia ramurilor arteriale, ce pleacă din teaca vaselor femurale. Ne 
ocupăm mai întâi de artera ruşinoasă (superioară), care a fost deja disecată, şi 
care trebuie urmărită până la originea ei în artera femurală ; la fel se procedea- 
ză şi cu artera epigastrică superficială. Se caută apoi artera circumflexă iliacă 
superficială, care naşte uneori într-un trunchi comun cu epigastrica superficială, 
iar alteori este independentă ; în ambele cazuri traiectul ei este acelaşi, fiind în- 
dreptată în sus şi în afară, către spina iliacă, trece apoi în pereţii abdomenului. 
Tot acum trebuie căutată artera ruşinoasă externă (inferioară) care în traiectul 
ei este subfascială (spre deosebire de cea superioară subcutanată) şi care trebuie 
căutată pe sub fascia ce acoperă muşchiul pectineu şi adductorul lung ; în por- 
țiunea cea mai medială, ea perforează fascia devenind subcutanată şi se răspân- 
deşte spre scrot sau buzele mari. Tot aici se poate evidenția originea femuralei 
profunde, al cărei traiect va fi urmărit ulterior. 


PREPARAREA RAMURILOR MUSCULARE ŞI CUTANATE ALE N. 
FEMURAL 


Acest nerv are două feluri de ramuri: musculare şi cutanate. Ramurile musculare se pierd în 
croitor ; ramurile cutanate sunt în număr de trei: două perforează croitorul (ramuri perforante), 
pentru a deveni subcutanate şi a treia ia numele de accesorul safenei mari. Aceasta din urmă se 
bifurcă : o ramură profundă merge împreună cu artera femurală şi cealaltă superficială, cu vena sa- 
fenă mare. a 


Prin disecţia precedentă s-a pus în evidenţă o parte din ramurile cutanate, 

care le vom urmări acum de jos în sus, adică din partea inferioară a coapsei 
(unde sunt subcutanate), către trunchiul de origine. Numai ramura accesorie a 
safenei poate fi condusă până la trunchiul principal, celelalte vor fi disecate nu- 
mai până la nivelul croitorului, pe care îl perforează. S-ar putea, chiar de pe 
acum, completa disecţia nervului, deşi urmărirea ramurilor profunde din acceso- 
rul safenei, necesită deschiderea tecii vaselor femurale, cu care formează pache- 
tul vasculo-nervos ; teaca ar trebui deschisă numai după ce a fost studiată. 
Deocamdată ne mulţumim numai cu evidenţierea trunchiului principal şi a ra- 
murilor superficiale. 

Prepararea muşchiului croitor. Această preparaţie se face uşor, ridicând 
fascia care-l înveleşte. Cu această ocazie se vede că muşchiul e învelit într-o 
teacă, dependentă de fascia femurală. Facem o incizie în ea, de-a lungul muş- 
chiului şi dăm la o parte buzele ei; ridicând muşchiul din teaca lui, apar ramu- 
rile nervoase perforante cutanate ale n. femural; putem vedea traiectul oblic al 
muşchiului croitor, inserţia superioară, cât şi raporturile cu artera femurală, al 
cărei muşchi satelit este. 

Prepararea muşchiului tensor al fasciei lata. Acest muşchi voluminos, si- 
tuat în partea laterală a regiunii, la limita dintre coapsă şi fesă, se prepară foar- 
te uşor în partea lui musculoasă ; ridicând fascia foarte groasă la acest nivel, 
evidenţiem corpul muscular; apoi vedem cum la mijlocul coapsei, fasciculele 
musculare se termină chiar pe fascia femurală. Curăţind cu răbdare fascia, în 
partea laterală, se disting o serie de fascicule fibroase verticale, care continuă 
corpul muscular până la tibia. Aceste fibre sunt mult mai evidente în partea in- 
ferioară, unde iau aspectul de tendon. 

Piciorul gâştii (planul 
superficial) 


O privire generală asupra regiunii. Dacă disecţia a fost urmată ca mai 
sus, avem înaintea noastră o serie de formaţiuni superficiale : vase, nervi şi doi 
muşchi : croitorul şi tensorul fasciei lata, precum şi teaca vaselor femurale, des- 
chisă în porţiunea ei superioară. Înainte de a trece mai departe cu disecţia, tre- 

buie să ne orientăm puţin. Cea mai mare parte a coapsei .ne apare acoperită de 
fascie. Dacă ridicăm cu precauţie croitorul, în sus de pe planurile profunde, 
apare, în locul lui, un şanţ având aceeaşi direcţie ca şi muşchiul. Acest şanţ des- 
parte două grupe musculare : laterală, formată de muşchiul quadriceps şi media- 
lă, de muşchii adductori. Înțelegerea raporturilor dintre aceste două grupe 
musculare, reprezintă cheia dispoziţiunii topografice a coapsei. Între ele trece 
teaca vaselor femurale, care, în partea inferioară, se continuă cu canalul lui 
" Hunter. 


De desenat: Muşchiul croitor, tensorul fasciei lata şi restul coapsei acoperită de fascie. 


Studiul porțiunii mijlocii a tecii vaselor şi canalul lui Hunter (canalul 
adductorilor). Prin îndepărtarea şi fixarea înainte, a croitorului, se observă că 
vasele femurale, evidente în porţiunea superioară (prin deschiderea canalului fe- 
mural), dispar mai jos, sub o fascie care constituie peretele anterior al unui ca- 
nal, în care ele sunt conţinute. El continuă în jos canalul femural şi face parte 
din teaca vaselor femurale, iar partea lui inferioară ia numele de canalul lui 
Hunter. Deocamdată nu se poate vedea decât peretele anterior al tecii femurale, 
care e constituit de fascia ce tapetează faţa profundă a croitorului. Ceilalţi pe- 
reţi vor fi văzuţi numai după deschiderea canalului. Mai întâi însă, elevul tre- 
buie să studieze două detalii foarte importante. (Fig. 75). 

1. În partea inferioară, peretele anterior al canalului e întărit printr-un sis- 
tem de fibre arciforme (membrana vasto-adductorie) care merg de la tendonul 
adductorului mare la vastul medial. Porțiunea corespunzătoare a canalului poartă 
numele de canalului lui Hunter (canalul adductorilor). Pentru a vedea fibrele ar- 
ciforme, trebuie să curăţim fascia şi să preparăm tendonul adductorului mare ; 
atunci apare o expansiune aponevrotică strălucitoare, pe care se văd fibrele arci- 
forme. 

2. Nervul safen şi artera anastomotică ies prin orificii, situate în peretele 
anterior al canalului lui Hunter. 


De desenat: teaca vaselor şi canalul lui Hunter cu orificiile lui. 


După ce s-a înţeles configuraţia exterioară şi topografia tecii vaselor, se 
trece la studiul constituţiei şi al conţinutului ei. Pentru aceasta, o vom deschide, 
introducând prin canalul femural (acuma deschis), o sondă canelată, care împin- 
să în jos. ne indică traiectul ; pe canelura sondei incizăm peretele anterior ; bu- 
zele tecii fiind răsfrânte, ne perinit să vedem vasele şi să studiem constituția 
anatomică. (Fig. 76). 

Examinând diferiţii pereţi ai tecii, se vede că sunt formaţi în modul urmă- 
tor : peretele lateral, de fascia ce tapetează muşchiul vast lateral, cel medial e 
format de o despărţitoare, care-l separă de muşchii adductori ; cât despre cel 
anterior (cel disecat), ştim că este format de fascia ce acoperă faţa profundă a 
croitorului. Această dispoziţiune se întâlneşte atât în porţiunea superioară, cât şi 
în cea inferioară (canalul lui Hunter), numai că în ultima porţiune, peretele an- 
terior e întărit de fibrele arciforme, studiate mai sus. Acum trecem la conţinutul 
canalului : izolăm vena şi artera femurală şi apoi aflăm doi nervi: 1. nervul sa- 
fen, gros cordon, situat înaintea arterei femurale, 2. accesorul safenei mari, si- 
tuat în vecinătatea lui, nerv foarte subţire, ce trebuie condus în sus, până la 
” trunchiul din care s-a desprins ; tot aici, proximal, întâlnim ramura superficială 

Arteriolă musculară 

Ramura rotuliană 

a nervului accesor al safenei, care se află în vecinătatea venei safene, ce a fost 
urmărită până la acest nivel. Acum vedem că accesorul safenei mari are două 
ramuri : una merge de-a lungul venei şi alta, în teaca vaselor împreună cu ner- 
vul safen. Ambele trebuiesc disecate până la originea lor în n. femural. 


Artera temurală 


N. accesor al sa- 
tenului. Satelitul 
arterei femurale 


Nervul saten 


Anastomoza cu 
nervul obturator 

Dacă urmărim în jos ramura profundă a accesorului safenei mari (numit şi 
satelitul arterei femurale) vedem că în jumătatea inferioară dă o serie de mici 
ramuri dintre care una se anastomozează cu o ramură a nervului obturator. 

Terminarea disecţiei nervului femural. Din cele patru ramuri ale acestui 
nerv, ne-au rămas de disecat ramurile cutanate interne şi nervul quadricepsului ; 
îi putem afla chiar înainte de prepararea muşchilor respectivi. 


Fascia de înveliş 


Țesut celular subcutanat — 
Nervul mușchiului tensor . 


a! tasciei iata __—„  Mușchiul tensor 
Piele -- al fasciei lata 
2 == Tractul iliotibial 


N. femural are două feluri de ramuri: unele, ce trec înaintea vaselor femu- 
rale şi altele, ce trec înapoia lor. O parte a celor dintâi au fost preparate ; com- 
pletăm traiectul lor până la origine şi apoi ne ocupăm de ramurile care, trecând 
înapoia vaselor femurale, se pierd în muşchiul pectineu şi adductorul lung. Le 
găsim astfel : în partea superioară a triunghiului lui Scarpa, în afara vaselor, se- 
parat de ele prin fascia pectinee, se află trunchiul principal al nervului femural. 
Căutând cât mai sus posibil, putem separa, la originea lor, cele patru ramuri ale 
nervului. După ce recunoaştem aceste ramuri, vedem că unele dintre ele merg 
înăuntru, pe sub vasele femurale. Dacă punem coapsa în flexiune şi ridicăm va- 
sele femurale pe un cârlig, putem diseca aceste ramuri, până la adductorul lung 
şi pectineu. Dacă ramurile acestui nerv, ce trec înaintea vaselor, n-au fost prepa- 
rate, le putem urmări acum, începând de la origine către terminaţie. Ramurile 
nervului quadriceps, destul de voluminoase, se prepară foarte uşor şi pot fi con- 
duse în jos pe o mare distanţă. Terminarea lui în muşchi, trebuie văzută numai 
după disecţia quadricepsului. 

Prepararea muşchiului quadriceps şi a ramurilor lui nervoase. Prepara- 
rea celor patru porţiuni ale quadricepsului, nu se face cu aceeaşi uşurinţă pentru 
fiecare din ele. Într-adevăr, pe când dreptul femural se evidenţiază numai prin 
ridicarea fasciei, cele trei porţiuni profunde formează un tot, care cere multă 
atenţie la lucru. Se recunoaşte, mai întâi, chiar prin intermediul fasciei neridica- 
te, dreptul femural care se prezintă ca o proeminenţă fuziformă, verticală, bine 
izolată de restul masivului muscular. Apoi se ridică fascia şi se continuă răs- 
frângerea ei lateral, până la muşchiul tensorul fasciei lata şi medial, până la tea- 
ca vaselor femurale. La aceste limite extreme, ea este complet desprinsă, adică 
secţionată, având grijă, ca în partea laterală fascia să fie tăiată în prelungirea 
marginii anterioare a tensorului, astfel ca acesta să fie continuat până la gambă 
de o bandă aponevrotică. După ridicarea fasciei, ne apare dreptul femural şi in- 
terstiţiul dintre el şi vaşti. Se izolează dreptul femural, prin câteva trăsături de 
scalpel, se trage apoi puţin în afară ; pe faţa lui profundă (cam în partea supe- 
rioară) se disecă ramurile nervoase şi vasculare. Secţionând la mijloc şi ridicând 
de pe planul profund acest muşchi, se poate lucra pe sub el, o ramură arterială 
şi una nervoasă, care se duc la vastul lateral: nervul şi artera vastului lateral. 
Urmărită în sens invers, ramura arterială ne conduce la trunchiul arterei quadri- 
cepsului. Disecăm dreptul femural în sus, până la inserţia lui pe spina iliacă an- 
tero-inferioară. Dacă tragem la acest nivel muşchiul înainte, ne apare porţiunea 
iniţială a tendonului reflectat, care dispare apoi sub tensorul fasciei lata şi glu- 
teu mare. Interstiţiul dintre vastul lateral şi vastul intermediar este de obicei vi- 
“zibil, astfel că izolarea celor doi muşchi se face uşor ; dacă nu putem găsi acest 
interstiţiu, urmărim ramura nervoasă a vastului lateral, care deseori trimite ra- 
muri în interstiţiu, ce se pierd pe faţa antero-laterală a muşchiului vast interme- 
diar. Separarea acestor muşchi, trebuie făcută complet, adică mergând până la 
linia aspră a femurului. (Fig. 78). - 

Izolarea vastului medial de cel intermediar se face cu mult mai greu, pen- 
tru că aceşti doi muşchi sunt uniţi la suprafaţă printr-un mare număr de fasci- 
cule anastomotice, care maschează limita separativă dintre ei, astfel că la prima 
vedere, par a constitui un singur corp muscular. Pentru a-i izola plecăm de la 
următoarele consideraţiuni anatomice ; a) faţa medială a femurului e lipsită de 
orice inserţie musculară  (Poirier), b) numai tăind în mod artificial fasciculele 
musculare anastomotice dintre cei doi muşchi, îi vom putea izola. Pentru aceas- 

ta, introducem scalpelul, fără frică, în partea inferioară şi medială a masei mus- 
culare, astfel ca să ajungă pe faţa medială a femurului şi ţinându-l strâns lipit 
de os secţionăm, mergând de jos în sus, adică către abdomen, toate fasciculele 

lateral Art. tem. profundă 
Artera quadri- 
cepsului ===. Nervul safen 


Nervul vastului „Îi 
intermediar 


Muşchiul drept _ ( 
femural y < e 0 e j a 
| - i taca Bă Muşchiul vast lateral 


Mușchiul vast medial 


210 


cei doi muşchi sunt separați : vastul medial e dat la o parte, iar vastul interme- 
diar rămâne pe femur. (Fig. 79). : 


Muşchiul psoas-iliac 


Mușchiul pectineu 


musculare anastomotice, ce ne ies în cale; când am ajuns la partea superioară, 
Mușchiul adductor lung 


Muşchiul drept intern (gracilis) 
Ramură musculară din nervul 
obturator 


Mușchiul adductor mare 

După ce am izolat aceşti muşchi, găsim nervul vastului intermediar, care 
se termină pe faţa anterioară a muşchiului. Nervul vastului medial este uşor de 
găsit, fiind foarte voluminos ; traiectul lui este paralel cu safenul şi poate, la în- 
ceput, să fie confundat cu el, dar terminarea lui în muşchi îl deosebeşte de ace- 
sta. 


De desenat: muşchiul quadriceps cu ramurile lui nervoase. 


Prepararea ramurilor rămase ale arterei femurale. Găsim mai întâi fe- 
murala profundă, care adeseori pleacă dintr-un trunchi comun cu artera quadri- 
cepsului ; volumul ei este destul de mare; ea merge în jos, printre vastul 
medial şi pectineu, apoi pătrunde profund, unde va fi urmărită ulterior. 

Pentru a completa disecţia ramurilor femuralei, căutăm, în partea inferioară 
a regiunii, artera anastomotică, a cărei ramură superficială a fost găsită şi exa- 
minată prin orificiul de perforare, de pe faţa anterioară a canalului lui Hunter ; 
ramura profundă a anastomoticei poate fi izolată la originea cei. 

Prepararea muşchilor : psoas iliac, pectineu şi adductorul lung. Această 
operaţiune este uşoară, căci prepararea muşchilor susnumiţi se face numai prin 
ridicarea fasciei femurale. Psoasul iliac se găseşte în partea laterală a vaselor fe- 
murale, iar pectineul şi adductorul lung, în cea medială ; interstiţiul dintre aceştia 
doi din urmă, se află uşor. Atrag atenţia asupra vaselor ruşinoase externe (infe- 
rioare) situate pe pectineu, imediat sub fastie şi asupra nervului obturator (vezi 
ramura anastomotică a nervului obturator), care uneori (însă rar) se găseşte sub 
fascia adductorului lung şi de care trebuie să ne ferim, când ridicăm fascia. 

Studiul triunghiului lui Scarpa. Avem înaintea noastră toate formațiunile, 
necesare acestui studiu : se vede că, din încrucişarea croitorului cu adductorul 
lung, se formează un triunghi, cu baza superioară, reprezentată de lig. inghinal. 
Acesta este triunghiul lui Scarpa (femural) ; aria lui e formată, în afara vaselor, 
de psoasul iliac, iar înăuntrul lor, de pectineu ; bisectoarea este reprezentată de 
vasele femurale. 


De desenat: triunghiul Scarpa. 


Prepararea muşchiului gracilis sau dreptul intern. Prepararea acestui mu- 
şchi se face ridicând fascia în partea medială a coapsei, evidenţiindu-l în sus, 
până la simfiza pubiană, ir în jos, până la limita regiunii. 

Prepararea muşchilor adductori şi a nervului obturator. (Loja adducto- 
rilor). Muşchii adductori sunt grupaţi într-o lojă, dispusă pe partea medială a 
coapsei, între muşchii extensori, situaţi înainte şi flexorii, situaţi înapoi. Muşchii 
adductori constituiesc împreună cu obturaterul extern, planurile regiunii obtura- 
toare. În ea găsim arterele perforante din femurala profundă şi nervul obturator 
(numai ramurile terminale ale acestui nerv): ramura anterioară şi ramura poste- 
rioară. Pentru a găsi toate ramurile nervoase, cât şi muşchii adductori, vom pro- 
ceda în modul următor: (fig. 79) , 

1. Examinăm faţa anterioară a adductorului lung, disecat prealabil şi stu- 
diem raporturile lui cu muşchii învecinaţi (pectineu şi gracilis). 

2. Se dezlipeşte, fără a-l secţiona, acest muşchi de pe planul subjacent, prin 
tracţiuni exercitate asupra muşchiului ; nu întrebuinţăm deloc cuțitul, pentru a 
nu tăia firele nervoase de sub el. După ridicarea adductorului lung, putem exa- 
mina faţa lui profundă şi planul muscular subjacent. 

3. Pe faţa profundă a adductorului lung, alipit de el se găseşte un fir nervos, 
foarte subţire, având acelaşi traiect cu muşchiul ; în partea inferioară iese însă de 
sub muşchi şi se anastomează cu safenul sau cu accesorul lui : este ramura anasto- 
motică a obturatorului sau cutanată a obturatorului. Această ramură poate trece şi 
înaintea adductorului lung şi după ce îl perforează, se anastomozează cu safenul ; 
de aceea, să fim atenţi că la prepararea muşchiului adductor, putem întâlni acest fir 
nervos, imediat după ridicarea fasciei. După ce am urmărit ramura cutanată a obtu- 
ratorului până la originea lui în nervul adductorului mijlociu, în sus, iar în jos până 
la anastomoza lui, disecăm nervul adductorului lung, care ne conduce la ramura 
anterioară terminală a nervului obturator. 

4. Acum secţionăm muşchiul (deşi s-ar putea lucra şi cu el întreg), perpen- 
dicular pe direcţia fibrelor lui şi cu ceva dedesubtul locului unde îl întâlnesc ra- 
murile lui nervoase, şi răsfrângem cele două capete : sub el apare groasa ramură 
anterioară a nervului obturator, repauzând pe planul muşchiului adductor scurt. 

5. Această ramură intră în regiunea noastră, trecând pe sub muşchiul pecti- 
neu ; depărtând pectineul de adductoz, se pune în evidenţă ramificaţia ei, într-un 
număr de fire nervoase, care pot fi urmărite până la pătrunderea lor în muşchi. 
Dintre aceste fire, unul este pentru dreptul intern (gracilis), altul pentru scurtul 
adductor şi al treilea, deja disecat, merge la adductorul lung. (Fig. 80). 

6. După ce am disecat toate firele nervoase provenite din ramura anterioară 
a obturatorului, ridicăm fascia de pe planul muscular subjacent, evidențiind muş- 
chii : adductor scurt, drept intern (gracilis) şi adductor mare. Planurile separati- 
ve dintre aceşti muşchi sunt uşor de găsit, întrucât interstiţiile musculare sunt 
foarte distincte. 

7. Ca să terminăm cu această problemă, va trebui să găsim ramura poste- 
rioară (profundă) a nervului obturator, situată între adductorul scurt şi adducto- 
rul mare. Se prepară mai uşor dacă secţionăm adductorul scurt ; dar pentru a nu 
încurca raporturile, prefer să se lucreze pe sub adductorul scurt, ridicat în sus şi 
dezlipit de cel mare; numai după ce aceste raporturi au fost înţelese, se poate 
secţiona adductorul scurt (ca şi adductorul lung), pentru prepararea completă a 
nervului. (Fig. 81). 


De desenat: muşchii adductori şi nervul obturator. 


Dacă disecţia a fost urmată ca mai sus, aproape toate formațiunile compo- 
nente ale feţei anterioare a coapsei, au fost evidenţiate ; pentru terminarea disec- 
ției va trebui să revenim asupra unor probleme, care din cauza necesităţilor 
lucrului n-au putut fi pe deplin studiate. Aceste probleme sunt următoarele : 7. 
Regiunea obturatoare, 2. Traiectul arterei femurale profunde, 3. Studiul inserţii- 
lor muşchilor regiunii. 

Regiunea obturatoare. Regiunea obturatoare are o mare importanţă chirur- 
gicală, din cauza herniilor ce se pot produce aici ; ea prezintă o dispoziţie topo- 
grafică destul de complicată. După definiţie, regiunea obturatoare e formată de 
totalitatea părţilor moi, situate în afara găurii obturate şi a cadrului osos, care o 
înconjoară ; la explorarea regiunii, am văzut că răspunde părţii mediale şi supe- 
rioare a coapsei. Va trebui să ne dăm seama acum de suprapunerea planurilor, 
problemă dintre cele mai complexe. Acest studiu trebuie făcut a) mai întâi di- 
năuntru în afară şi apoi b) dinainte înapoi. 

a) Pentru a uşura înţelegerea planurilor, cel dintâi lucru ce trebuie să-l fa- 
cem este să expunem bine regiunea, disecând pielea, țesutul celular subcutanat 
şi fascia din partea supero-medială a coapsei, până ce am evidenţiat complet 

dreptul inter şi adductorul mare, care formează primul plan muscular. Aceşti 
doi muşchi fac un unghi diedru, în care intră adductorul scurt, acoperit de cel 
lung şi pectineu, formând al doilea plan muscular situat mai înafară. Sub adduc- 

torul scurt, adductorul lung şi pectineu, se găseşte obturatorul extern; prin ur- 
mare, pentru a pune în evidenţă obturatorul extern, trebue să tăiem o parte din 
muşchii ce îl acoperă. Începem cu secţiunea transversală a pectineului, răsfrân- 
gând tare în jos şi în sus (mai ales în sus) capetele secţionate şi trăgând în afa- 
ră vasele femurale ; găsim muşchiul obturator, care nu este încă vizibil, fiind 
acoperit de fascie şi de adductor scurt. Pe fascia lui se găsesc : artera circumfle- 
xă medială, ramura din artera femurală profundă şi ramura posterioară a nervu- 
lui obturator. Găsim nervul muşchiului obturator (din ramura posterioară a 
nervului obturator), care merge înapoi în muşchi şi pe care-l putem vedea, du- 

când înainte ramura principală ; disecăm cu grijă ramurile arteriale şi apoi înce- 
pem prepararea muşchiului. Dacă secţionăm şi răsfrângem adductorul scurt (pu- 
tem lucra şi pe sub muşchiul ridicat numai), punem în evidenţă muşchiul 
obturator (după ce, însă, am ridicat şi fascia, care-l acoperă complet). 

b) Urmărind planurile regiunii, dinainte înapoi, va trebui să repunem toţi 
muşchii la locul lor şi apoi ridicându-i pe rând, să le studiem dispoziţia topo- 
grafică. Atunci se vede că planul întîi e format de pectineu şi adductorul lung 
care, fiind alipiţi, determină un interstiţiu, prin care se pătrunde în operaţiile de 
hernie obturatoare ; planul al II-lea e format de adductorul scurt şi o parte din 
obturatorul extern ; al III-lea plan, de adductorul mare şi obturatorul extern (Fig. 
82). 

Înainte 'de a trece mai departe, trebuie să fim edificaţi asupra raporturilor 
complexe ale obturatorului, care face parte şi din planul al 2-lea şi din al 3-lea. 
După ce am ridicat primul plan (adductorul lung şi pectineul), vedem al doilea 
plan, format, după cum am mai spus, de adductorul scurt în partea medială şi 
de obturatorul extern, în cea laterală. Acesta din urmă trece sub adductorul scurt 
în partea medială, formând, în acea parte, al treilea plan muscular. 

2. Prepararea arterei femurale profunde. Artera femurală profundă a fost 
găsită la origine. Urmărirea ei se face uşor, după ce am secţionat remurile ner- 
voase (prealabil disecate) şi muşchiul vast intermediar. Începem disecţia de la 
originea trunchiului arterial şi mergem în jos, printre adductori şi vastul medial 
până acolo unde trece pe sub adductorul scurt (între acesta şi marele adductor) ; 
am putea-o urmări şi mai jos, dacă am studiat deja inserţiile adductorului scurt. 
Putem diseca acum ramura circumflexă laterală, care deseori are un trunchi co- 
mun cu artera quadricepsului ; ea trece pe sub vastul intermediar, până la tro- 
hanterul mare, unde se anastomozează cu ramurile circumflexe mediale; în 
drum, dă ramuri pentru vastul lateral şi tensorul fasciei lata. În partea medială a 
femuralei profunde, urmărim ramura circumflexă medială (disecată), care trece 
pe sub pectineul deja secţionat, până la partea profundă a coapsei. Dacă tragem 
în sus şi înainte femurala profundă, putem vedea ramurile perforante, în număr 
de trei, care perforează inserţiile adductorului mare şi se anastomozează cu cir- 
cumflexele în sus, cu artera ischiadică la mijloc şi cu terminarea femuralei pro- 
funde în jos. Le vom revedea la disecţia regiunii posterioare. 

Prepararea inserţiilor musculare. Pentru a nu strica articulaţia coxofemu- 
rală, vom studia ulterior inserţiile pectineului şi ale psoasului iliac. Acum putem 
vedea însă, inserţia celor patru porţiuni ale quadricepsului, a adductorilor şi a 
dreptului intern (gracilisului), conducând disecţia până la aceste inserţiuni. 


De desenat: muşchii mai sus numiţi. 


CÂTEVA SFATURI PRACTICE 


Disecţia regiunii anterioare a coapsei nu prezintă nici o dificultate, date fiind dimensiunile 
mari ale formațiunilor ei constitutive. Artera femurală cu ramurile cât şi nervii, obturator şi femu- 
ral, se pot urmări cu uşurinţă printre interstiţiile musculare, după procedeele generale ale disecţiei. 
Singura chestiune, care merită oarecare atenţie este triunghiul lui Scarpa, pentru a cărei preparare 
frumoasă şi completă, trebuie păstrate toate formațiunile superficiale. De aceea, după ce nervii, va- 
sele şi nodurile limfatice au fost evidenţiate se secţionează fascia şi se răsfrânge înăuntru, împreu- 
nă cu aceste elemente. Secţiunea fasciei se va face în modul următor: o incizie pleacă de la spina 
iliacă antero-superioară şi merge paralel cu lig. inghinal, până înăuntrul venei femurale ; altă incizie 

merge de la spina iliacă în jos, de-a lungul marginii anterioare a croitorului, până unde acesta în- 
crucişează vasele femurale. Astfel se delimitează un lambou fascial triunghiular, cu baza superioară, 
care trebuie răsfrânt înăuntru, până dincolo de canalul femural ; în acest scop trebuie să tăiem pe- 
retele postero-lateral al canalului, la nivelul unde se desprinde din fascia femurală şi o dată liberat 
de această legătură, lamboul fascial este răsfrânt uşor împreună cu organele superficiale ale regiunii, 
lăsând să se vadă planul profund al triunghiului lui Scarpa, cu vasele şi nervii mari, ce se găsesc aici. 


REGIUNEA GENUNCHIULUI 
Organele ce trebuiesc găsite : 


Muşchi : quadricepsul cu expansiunea lui, tensorul fasciei lata, piciorul gâştei (pes anserinus). 
Nerw: N. cutanat femural lateral, n. femural (ramurile cutanate, safenul). 
Vase : Cercul vascular rotulian, artera anastomotică. 


Incizii. Incizia superioară DEF este deja făcută ; cea inferioară GHI este 
reprezentată printr-o linie circulară, paralelă cu cea superioară, care trece la trei 
degete sub rotulă ; o a treia incizie mediană EH, verticală uneşte pe cele două 
precedente. Am văzut că această regiune se poate lucra o dată cu cea anterioară 
a coapsei. 

Disecţia pielii. Numai pielea trebuie răsfrântă înăuntru şi în afară, astfel ca 
formațiunile țesutului celular subcutanat să nu fie interesate defel. Cele “două 
lambouri cutanate rezultate, trebuie disecate cât se poate mai mult pe laturi, 
pentru ca toată regiunea anterioară a genunchiului să fie expusă. 

Disecţia organelor subcutanate. Mare parte din organele superficiale au 
fost disecate la coapsă ; în această regiune va trebui să continuăm evidenţierea 
lor. 

În partea laterală a regiunii urmărim ramurile subcutanate ale nervului fe- 
muro-cutanat lateral ; în partea mijlocie găsim ramurile perforante ale femuralu- 
lui ; iar în partea medială ramura rotuliană a safenului. Disecţia acestei ramuri 
prezintă oarecare dificultăţi ; pentru a uşura lucrul, trebuie să o urmărim de la 
nivelul bifurcaţiei safenului (după ieşirea lui din teacă) ; acolo se vede cum ra- 
mura rotuliană se aşează întâi sub muşchiul croitor pe care-l perforează şi apoi 
merge pe faţa anterioară a genunchiului, făcând o curbă cu concavitatea supe- 
rioară. Prepararea acestei ramuri trebuie făcută, membrul fiind în abducţiune pu- 
ternică, astfel ca să avem un cât mai mare acces pe partea medială a 
genunchiului. Dacă nu putem urmări această ramură la originea ei, din cauză că 
safenul nu este evidenţiat sau croitorul nu-i complet disecat, o căutăm chiar în 
țesutul celular subcutanat, la 3-5 cm. sub vârful rotulei, în vecinătatea ramurilor 
venoase din cercul rotulian. Ridicând strat cu strat țesutul celular, o găsim sub ra- 
murile venoase ale regiunii, ca o ansă cu concavitatea în sus, situată mai profund, 
chiar în vecinătatea fasciei. Cred că acest ultim procedeu este preferabil, căci am 
observat, că atunci când e urmărită de-a lungul safenului, foarte deseori este tăiată. 

Tot în partea medială a regiunii noastre, trebuie să mai disecăm vena safe- 
nă mare şi nervul safen. 

dreptul rotulei se găseşte o bursă seroasă, pe care o evidenţiem deschi- 
zând-o. 

Prepararea fasciei. Ridicând țesutul celular subcutanat (cu grijă, ca să se 
păstreze toţi nervii) apare fascia strălucitoare, a regiunii. În partea laterală, se 
observă fibrele studiate mai sus, provenind din rensorul fasciei lata ; cu toate că 

sunt pătrunse în fascie, ele îşi păstrează individualitatea. Dacă urmărim cu aten- 
ţiune aceste fibre tendinoase, vedem că se despart în două grupe: unele merg 
înainte şi se termină pe rotulă iar altele îndărăt spre condilul lateral al tibiei şi 
capul fibulei. Ele sunt aşa de evidente încât n-au nevoie de disecţie specială, 
trebuiesc numai observate, trăgând de tendon în afară, după ce pielea şi țesutul 
celular au fost bine disecate. 
partea medială a regiunii se vede o bandă fibroasă, continuarea croitoru- 
lui care reprezintă planul superficial al formaţiunii fibroase, numită piciorul gâştei. 

Secţiunea fasciei şi răsfrângerea ei. Secţiunea fasciei se face în formă de 
T; ea se compune dintr-o incizie verticală, mediană şi una superioară, orizonta- 
lă, perpendiculară pe precedenta. Fascia este subţire ; o incizăm cu atenţie, până 
ce dăm de fibrele tendonului subjacent. Se formează două lambouri, pe care le 
putem răsfrânge pe laturi, având grijă să nu interesăm țesutul quadricepsului. 
Răsfrângerea lambourilor poate fi dusă până la oarecare distanţă de laturile ro- 
tulei, unde se confundă cu planurile subjacente (expansiunea quadricipitală). Exi- 
stă deci sub fascie un spaţiu subfascial, umplut cu jenat celular lax ; în el se 
poate organiza o bursă seroasă. 

Prepararea piciorului gâştei. (pes anserinus) Această formaţiune este com- 
pusă din tendoanele terminale ale muşchilor croitor, gracilis şi semitendinos. 
Formaţiunea prezintă două planuri: unul superficial şi altul profund. Urmărind 
croitorul, vedem că se termină printr-o lamă tendinoasă, care formează planul 
superficial al piciorului gâştei şi se continuă cu fascia gambei. Urmărind, de 
asemenea, dreptul inter (gracilis) se vede că se termină cu o lamă tendinoasă, 
care unindu-se cu aceea a semitendinosului formează stratul profund al picioru- 
lui gâştei. (La disecţia dreptului intern trebuie să fim atenţi să nu tăiem safe- 
nul). Formaţiunea aceasta va fi complet evidenţiată, când vom fi disecat şi 
gamba ; deocamdată examinăm numai cele două planuri constitutive ; între ele 
se găseşte un ţesut celular lax, deseori transformat în bursă sinovială. 

Studiul expansiunii quadricipitale. Dedesubtul inserţiunii tendonului  qua- 
dricepsului se vede o formaţiune fibroasă care trece înaintea rotulei, ocupând 
porţiunea mijlocie a regiunii, întinzându-se până la tendonul m. tensor al fasciei 
lata, în afară, iar înăuntru, până la ligamentul colateral tibial al articulației (tre- 
când pe sub tendonul piciorului gâştei). Această formaţiune fibroasă, foarte im- 
portantă în chirurgie poartă numele de expansiunea quadricipitală. Examinând-o 
vedem că pe laturi ea e întărită de o serie de fibre orizontale, care formează două 
bandelete : una medială şi alta laterală; aceste bandelete se numesc ligamente 
patelare accesorii. Spre a le vedea, tragem rotula într-o iei şi în expansiunea 
întinsă găsim bandeleta, din acea parte. 

Studiul inserţiilor quadricepsului se face mai bine la prepararea articulației 
genunchiului ; dacă se ridică acum muşchiul, articulaţia riscă să se usuce şi să 
nu mâi poată fi lucrată. 

Completarea disecţiei regiunii inferioare a coapsei. 4) Dacă nervul sa- 
fen nu a fost încă disecat, îl preparăm acum, începând de la orificiul de 
ieşire, până la bifurcarea lui, în jos, înspre genunchi şi gambă. b) Se urmă- 
reşte artera anastomotică, până la anastomoza ei cu arterele regiunii. c) Se 
studiază bine inelul celui de-al III-lea adductor (hiatul tendinos) şi inserţia 
acestuia pe tuberculul lui. 


De desenat: 1. Nervii cecrrztetag 2. Fascia. 3. Tendonul quadricepsului cu expansiunea qua- 
dricipitală. 

REGIUNEA ANTERO-LATERALĂ A GAMBEI ŞI REGIUNEA DORSALĂ 
A PICIORULUI 


Organe ce trebuiesc găsite : 


Muşchi : tibialul anterior, extensorul propriu al degetului mare (extensor halucis longus), ex- 
tensorul lung al degetelor (extensor digitorum longus), peronierul. al treilea (peroneus tertius), lun- 
gul peronier (peroneus longus), scurtul peronier (peroneus brevis), extensorul scurt al degetelor. 

Vase : Artera şi venele tibiale, artera pedioasă şi venele. 

Nervi : peronierul comun cu ramurile lui: peronierul superficial şi peronierul profund. 


Poziţia piesei. Gamba este răsturnată înăuntru, permiţând o cât mai întinsă 
expunere a regiunii antero-laterale ; fixarea se face printr-un cârlig lanţ, care 
leagă cele două degete mari. 

Incizia pielii. Incizia superioară GHI este deja făcută de la disecţia genun- 
chiului ; incizia inferioară HLM este reprezentată printr-o linie, care trece prin 
rădăcina degetelor. Ambele incizii sunt unite printr-o a treia longitudinală HL, 
care merge de-a lungul crestei tibiale până la mijlocul spaţiului intermaleolar ; 
iar de aici pe mijlocul dosului piciorului (pe al III-lea metatarsian), până întâl- 
neşte incizia inferioară. 

Disecţia pielii. Prin inciziile făcute s-au creat două lambouri, care trebuiesc 
răsfrânte (ridicând bineînţeles numai pielea). Pentru a expune bine faţa dorsală 
a piciorului, putem (deşi nu obligatoriu) să ridicăm complet pielea, ducând şi 
două incizii ajutătoare (HP şi MN) de-a lungul marginilor piciorului. 

Prepararea formațiunilor subcutanate. Dacă procedăm metodic, găsim : 

1. În partea inferioară a regiunii noastre (faţa dorsală a piciorului), se evi- 
denţiază o arcadă venoasă dorsală în care se varsă venele degetelor. Această ar- 
cadă face parte dintr-o reţea dorsală ce se continuă în sus cu reţeaua venoasă a 
gambei ; din ea pleacă două vene, cunoscute sub numele de venele marginale : 
laterală şi medială. Vena marginală laterală poate fi urmărită numai până la 
maleola laterală ; cea medială devine vena safenă mare şi poate fi disecată, în 
partea medială a regiunii noastre, până la coapsă, unde a fost deja lucrată. 

2. Alături de vena safenă mare, se găseşte nervul cu acelaşi nume, care 
poate fi urmărit, de sus în i adică de la coapsă, până la terminarea lui, pe 
partea medială a piciorului. În partea laterală a regiunii, se găseşte un nerv vo- 
luminos, care perforează fascia, la unirea treimii inferioare cu cea mijlocie : este 
nervul peronier superficial. După ce el a devenit superficial, se împarte în două 
ramuri divergente, care, ajunse la nivelul degetelor, se divid în 7 ramuri colate- 
rale, pentru degetele piciorului. Disecţia acestui nerv se poate face de sus în 
jos, de la locul unde perforează fascia (cam în treimea inferioară a gambei), 
căutând cu prudenţă în țesutul celular, până aproape de fascie; sau de jos în 
sus, descoperind o ramură colaterală şi apoi urmărind-o până ce dăm de trun- 
chiul nervului. Pentru a completa evidenţierea formațiunilor subcutanate, trebuie 
să găsim în partea laterală a dosului piciorului o ramură nervoasă, care dă ulti- 
mele trei colaterale ale degetelor: n. cutanat doisal medial ce provine din ner- 
vul sural; el poate fi găsit înapoia maleolei laterale şi urmărit înapoi până la 
faţa posterioară a gambei, iar înainte, până la ramurile lui colaterale ; suralul dă, 
la nivelul maleolei, o serie de ramuri cutanate (maleolare, calcaneane). 

În partea superioră şi laterală a gambei se găsesc ramuri nervoase, ce pro- 
vin din n. peronier superficial. Completarea disecţiei lor se va face la prepara- 
rea feţei posterioare a gambei. 


De desenat: vașele şi nervii superficiali. 


Notă relativ la nomenclatura nervilor şi a vaselor regiunii. Nomenclatura în limbajul me- 
dical românesc (din limba franceză) diferă de cea anatomică. Nervul sciatic sau ischiadicus se îm- 
parte în două ramuri numite: sciatic popliteu extern şi intern. În nomenclatura anatomică numele 
lor derivă de la vecinătatea oaselor. Astfel sciaticul popliteu intern se numeşte tibial (fibialis), iar 
cel extern, peronierul comun (N. peroneus comunis). Acest nerv peronier se împarte în peronierul 
superficial sau musculo-cutanat (al nomenclaturii române) şi nervul peronier profund sau tibial an- 
terior (al nomenclaturii române) De asemenea nomenclatura variază şi pentru celelalte ramuri, du- 
pă cum vom vedea în cursul expunerii. : 

Relativ la vase: vena safenă internă se numeşte vena safenă mare, iar cea externă, safena 
mică. La artere, trunchiul tibio-peronier se numeşte artera tibială posterioară, aşa că artera popli- 
lee se împarte în două ramuri numite : tibiala anterioară şi tibiala posterioară. Artera peronieră se 
consideră o ramură a arterei tibiale posterioare. 


Prepararea fasciei gambiere. Pentru a evidenția bine fascia, trebuie să o 
curăţim de țesutul celular (păstrând toate formațiunile subcutanate) ; apoi îi re- 
cunoaştem inserţiile, continuitatea ce o prezintă în sus, cu fascia genunchiului, 
iar în jos, cu aceea a dosului piciorului şi în sfârşit constituţia ei, această fascie 
fiind formată din fibre longitudinale şi din fibre circulare. La nivelul gâtului pi- 
ciorului se recunoaşte, chiar în interiorul fasciei gambiere, formațiunea numită 
ligamentul inelar anterior, care nu este decât o îngroşare a ei. Pentru ca acest 
ligament să apară cu caracterele lui trebuie să curăţim şi fascia dosului piciorului. 


De desenat: Fascia gambieră şi ligamentul inelar anterior. (retinaculul extensorilor). 


Secţiunea şi răsfrângerea fasciei gambiere. Secţiunea fasciei gambiere se 
face astfel încât ligamentul inelar să fie păstrat şi muşchii subjacenţi să fie bine 
evidenţiaţi, având grijă, în acelaşi timp, să nu tăiem nervul peronier superficial. 

acest scop, facem două incizii transversale : una inferioară, pe marginea su- 
perioară a ligamentului inelar anterior şi alta superioară, paralelă cu precedenta, 
la un lat de palmă sub genunchi; aceste două incizii sunt unite printr-o a treia, 
longitudinală, dusă de-a lungul crestei tibiei. Lamboul fascial are formă patrula- 
teră; el este răsfrânt dinăuntru în afară; vedem că această operaţiune este oprită 
în partea laterală a regiunii, de o despărţitoare, care pleacă de pe faţa profundă 
a fasciei gambiere (tibiale) şi pătrunde între muşchii anteriori şi cei laterali. 
Această despărţitoare împarte regiunea noastră în două loji: una anterioară şi al- 
ta laterală. După ce am studiat această dispoziţiune, secţionăm despărţitoarea 
chiar la originea ei din fascia gambieră, ferindu-ne de a tăia nervul peronier su- 
perficial. Acum putem merge cu răsfrângerea lamboului fascial, până evidenţiem 
ambele grupe. musculare, separate prin despărţitoarea, care deşi tăiată, se vede 
foarte bine, între muşchii laterali şi anteriori. În partea superioară a regiunii, o 
porţiune din fascie a rămas aderentă de muşchi, căci aceştia se inseră chiar pe 
ea ; o putem ridica în mod artificial, tăind interstiţiile fibrelor musculare, ce se 
inseră pe ea. 

Prepararea muşchilor anteriori şi a pachetului (mănunchiului) vasculo- 
nervos. Pentru a recunoaşte muşchii, mergem în regiunea inferioară a gambei, 
deasupra ligamentului inelar ; aici vom găsi dinăuntru în afară : tendonul volu- 
minos al tibialului anterior, tendonul extensorului propriu al degetului mare şi 

apoi tendonul extensorului lung al degetelor, ; în afara lui se găseşte muşchiul 
peronier al treilea, confundat în partea superioară cu extensorul comun şi fiind 
în realitate numai un fascicul al acestuia. 

Interstiţiile dintre muşchi se găsesc cu uşurinţă, urmărind tendoanele lor, în 
sus ; ducem disecţia până la extremitatea lor proximală, iar în jos, până la liga- 
mentul inelar anterior. Pe partea laterală a tibialului anterior (muşchi satelit) se 
găsesc, vasele tibiale şi nervul tibial anterior (peronier profund), formând pa- 
chetul vasculo-nervos al regiunii care e situat profund, în interstiţiul dintre tibia- 
lul anterior şi extensorul lung (în sus) şi extensorul propriu (în jos). Se separă 
fiecare organ al pachetului (nerv, arteră şi venă) şi se disecă ramurile lor. Din 
nervul peronier profund, găsim ramurile, care merg la muşchii învecinaţi ; din 
arteră vom găsi de asemeni ramurile musculare şi în. partea inferioară căutăm 
originea celor două artere maleolare ; dacă nu le găsim acum, le vom diseca 
după tăierea ligamentului inelar. Tot din arteră, mai urmărim ramura recurentă 
tibială situată în porţiunea superioară, a gambei, care merge în sus, între tibialul 
anterior şi între tibia. Raporturile între nerv şi arteră sunt foarte importante : în 
partea' inferioară trece înainte, pentru a deveni- medial arterei, situaţie ce se pă- 
strează până la terminația lui. 

Prepararea grupului muscular lateral şi a nervului peronier superficial. 
Înainte de a ne ocupa de muşchii laterali, mai revedem septul şi observăm ner- 
vui peronier superficial, care jos e situat superficial, apoi mai sus, între cele do- 
uă grupe musculare. După ridicarea fasciei, apare o masă musculară în partea 
inferioară, în care se găseşte interstiţiul, care separă cele două tendoane ale muş- 
chilor peronieri (lung şi scurt); mergând în sus, prin acest interstiţiu, comple- 
tăm separarea muşchilor, până la inserţia lor şi urmărim nervul musculo-cutanat 
(peronier superficial), de jos în sus, până la nivelul capului peroneului, desfă- 
când  interstiţiile musculare în drumul lui şi secţionând muşchii pe care el îi 
străbate. După ce am disecat ramurile, pe care nervul le trimite lungului şi 
scurtului peronier (porţiunea superioară a nervului), examinăm, de sus în jos, 
traiectul lui complex. : Vedem că, în partea superioară a gambei, el perforează, 
împreună cu tibialul anterior, lungul peronier, pe când fibialul anterior (n. pero- 
nierul profund) perforează, după un scurt traiect şi extensorul lung al degetelor, 
trecând apoi între acesta şi tibialul anterior; musculo-cutanatul (peronierul su- 
perficial) rămâne câtăva vreme între lungul peronier şi extensorul lung al dege- 
telor, trece apoi între cei doi peronieri şi în urmă perforează fascia devenind 
superficial. Vom disecta ramurile nervoase din el, care merg la muşchii peroni- 
eri. În partea superioară a intezstiţiului dintre peronierul lung şi extensorul lung, 
se mai păseşte nervul tibial anterior (peronier profund) ; urmărind în sus aceşti 
doi nervi (peronierul superficial şi profund) ajungem la trunchiul sciazicului po- 
pliteu extern (peronier comun), situat chiar în lungul peronier. 

Studiul fasciei dorsale a piciorului. Examinând fascia dorsală a piciorului, 
vedem că ea se continuă, în sus, cu ligamentul inelar (retinaculul), iar în jos, se 
pierde pe metatarsieni şi falange. Printr-o incizie transversală pe marginea infe- 
rioară a ligamentului inelar, separăm fascia de acest ligament, pe care-l vom 
studia ulterior. 

Prepararea tendoanelor extensorilor şi a tendonului scurtului peronier. 
Prepararea acestor tendoane se face uşor, curăţindu-le de la ligamentul inelar 
până la nivelul falangelor. Terminaţiunea lor pe falange va fi văzută ulterior. Cu 
această ocazie, se poate vedea cum tibialul anterior ajunge la primul cuneiform 
şi la primul metatarsian, iar scurtul peronier, la al S-lea metatarsian. De lungul 

peronier nu ne ocupăm acum, pentru că el devine posterior. Tot acum putem 
vedea cum tendoanele extensorilor trec pe sub ligamentul inelar, prin nişte culi- 
se, pe care le vom studia o dată cu ligamentul. 

rarea muşchiului pedios (extensorul scurt al degetelor). Sub ten- 
doanele extensorilor, apare un muşchi acoperit de o fascie subţire ; el se întinde 
de la rădăcina piciorului la degete, depăşind tendoanele extensorilor, înapoi şi în 
afară. Tendoanele lui sunt mai greu de evidenţiat; separăm mai întâi tendoanele 
extensorului lung al degetelor şi între acestea, găsim, mergând către ele, pe ace- 
lea ale pediosului. Un fascicul individualizat al pediosului destinat halucelui se 
numeşte extensorul scurt al halucelui. El se încrucişează cu artera pedioasă (ar- 
tera dorsală a piciorului). Pentru a uşura prepararea, începătorul poate secţiona 
elementele superficiale (arcade venoase, nervi); la o preparare topografică a re- 
giunii însă, ele trebuiesc păstrate. 

Prepararea arterei pedioase (dorsale a piciorului) şi a nervului tibial 
anterior (peronier profund). Artera pedioasă este situată între muşchiul exten- 
sor scurt al degetelor şi tendonul extensorului propriu al degetului mare şi poate 
fi uşor urmărită înainte, până la extremitatea posterioară a primului spaţiu inter- 
osos, unde devine profundă trecând în plantă. Vom observa caracterul ei de su- 
perficialitate şi direcţia ei fixă, mergând de la mijlocul spaţiului intermaleolar la 
primul spaţiu interosos. Ramurile ei (dorsala tarsului şi a metatarsului) pot fi eviden- 
ţiate acum, completarea disecţiei lor se va face ulterior. Tot cu această ocazie se va 
prepara şi ramura terminală medială a nervului. peronier profund, situată de obicei 
înăuntrul arterei dorsale a piciorului, rămânând ca ramura terminală laterală să 
fie lucrată după secţiunea muşchiului pedios (extensor scurt al degetelor). 

Studiul ligamentului inelar anterior şi lateral (extern). Prin preparaţiile pre- 
cedente, ligamentul inelar (retinaculul) a fost izolat de legăturile lui cu fasciile în- 
vecinate ; el pare a fi rezultatul îngroşării fasciei gambiere ; în realitate însă, 
constituţia lui este cu mult mai complexă. Examinând aspectul lui exterior, liga- 
mentul inelar ni se prezintă format din două ramuri : una superioară şi una infe- 
rioară, care convergând în partea laterală a regiunii (sinus tarsi), determină o figură 
în formă de V sau Y. Această formaţiune, ca un Y, are o ramură comună, una in-" 
ferioară şi alta superioară. Ramura inferioară trece înaintea tendoanelor extensori- 
lor până la partea medială a piciorului, unde se termină pe fascia plantară. 

Ramura comună şi cea superioară sunt în continuare. Dispoziţia lor e cu 
mult mai complicată. Găsim aci o foiţă superficială şi una profundă. Le vom 
studia succesiv : 

1. Foiţa superficială a ligamentului. Foiţa superficială se prinde pe margi- 
nea anterioară a tibiei, după ce mai întâi s-a dedublat la nivelul tendonului ti- 
bialului anterior, formând un canal pentru trecerea lui. E suficient să mobilizăm 
puţin tendonul, pentru a ne da seama de această lojă. 

2. Porțiunea profundă a ligamentului inelar, studiul culiselor şi al ligamen- 
tului. frondiform. După ce porţiunea superficială a ligamentului inelar a fost 
înţeleasă, se taie toate tendoanele, deasupra marginii superioare a acestuia, se 
trag în jos, spre picior, scoțându-le din ligamentul inelar şi culisele apar; cea 
mai medială este a tibialului anterior, urmează apoi cea a extensorului propriu 
al degetului mare şi cea mai laterală, a extensorului lung al degetelor. Pentru a 
face -mai completă deosebirea între aceste culise, trebuie să scoatem muşchiul 
pedios din s spaţiul eliptic, în care se găseşte şi care e limitat de cele două por- 
ţiuni (superficială şi profundă) ale ligamentului inelar. Pentru că acest muşchi se 
inseră chiar pe ligamentul inelar, va trebui să-l scoatem printr-o disecţie artifi- 
cială, adică să îl dezinserăm de pe faţa profundă a porțiunii superficiale. Acum 

se pune în evidenţă porţiunea profundă a ligamentului inelar, situată sub tendoa- 
nele extensorilor, chiar pe planul osos. Pentru a o studia, tragem în sus porţiu- 
nea superficială şi urmărind din afară înăuntru, adică de la sinus tarsi către 
tibia, vedem că această porţiune profundă trece pe sub pedios şi la nivelul mar- 
ginii mediale a muşchiului se uneşte cu porţiunea superficială, delimitând spa- 
ţiul eliptic ocupat de pedios ; apoi trece pe sub extensorul lung şi, la nivelul 
marginii mediale a acestuia, se uneşte iar cu porţiunea superficială, formând cu- 
lisa extensorului lung ; în acelaşi mod se comportă şi faţă de extensorul propriu 
al halucelui, adică, după ce a trecut pe sub el, se uneşte cu porţiunea superfi- 
cială formând culisa lui. Acest ligament profund mai poartă numele de ligamen- 
tul frondiform, dat de Retzius, care a arătat că fibrele lui nu numai că se unesc 
cu cele superficiale, dar se recurbează în afară, alipindu-se de porţiunea superfi- 
cială, cu care merge să se insere pe calcaneu. Dacă secţionăm porţiunea super- 
ficială în dreptul unei culise şi tragem cu o pensă în sus, de ea, locul de 
reflexiune al fibrelor profunde apare în mod foarte demonstrativ. 


Notă. Pentru că la acest nivel tendoanele sunt însoţite de sinoviale şi pentru că ele au fost 
stricate prin tracţiunea tendoanelor, e bine ca această preparaţie să fie făcută pe o singură piesă de 
amândoi elevii care lucrează membrul inferior, rămânând ca pe piesa opusă să se studieze sinovia- 
lele tendoanelor, rămase intacte. Prepararea lor se face ca la membrul superior. Deschidem mai în- 
tâi culisa şi apoi examinăm acele membrane subțiri şi umede, care însoțesc tendoanele. 


În partea laterală şi medială apar bandeletele fibroase ale ligamentelor ine- 
lare, intern (medial) şi extern (lateral), pe care le vom studia cu uşurinţă, îm- 
preună cu faţa posterioară a gâtului piciorului. 

Completarea disecţiei nervului peronier profund, a arterei peroniere şi a 
arterei dorsale a piciorului. Urmărim nervul tibial (peronier profund) de la un 
punct situat deasupra ligamentului inelar, pe sub culisa extensorului propriu al halu- 
celului, până la cele două ramuri, care sunt disecate şi ele până la terminarea lor. 

Din artera peronieră profundă au mai rămas de văzut ramurile maleolare ; 
ele trec pe sub tendoanele regiunii noastre şi pot fi foarte uşor disecate. 

Din artera dosală a piciorului urmărim ramurile dorsale ale tarsului, şi ra- 
murile dorsale ale metatarsului, din care pleacă arterele digitale dorsale ; tot 
din pedioasă provine şi artera digitală a primului spaţiu, care merge în primul 
spaţiu interosos. 

Prepararea muşchilor interosoşi dorsali. Sub muşchiul scurt extensor al 
degetelor, se găsesc interosoşii dorsali, pe care îi evidenţiem îndepărtând tendoa- 
nele scurtului extensor. Ei sunt acoperiţi de o fascie destul de rezistentă. Ten- 
doanele lor se vor vedea mai bine după disecţia degetelor la ambele feţe 
(dorsală şi plantară). 


De desenat: 1. Muşchii, vasele şi nervii, regiunii antero-laterale a gambei. 2. Muşchii, vasele 
şi nervii regiunii dorsale a piciorului. 


FAŢA DORSALĂ A DEGETELOR 


Incizia. Se face o incizie dorsală de-a lungul fiecărui deget apoi se ridică 
lambourile cutanate. 

Prepararea vaselor şi a nervilor colaterali. Aceste organe au fost deja găsi- 
te la regiunea dorsală a piciorului ; acum se continuă disecţia lor până la vârful 
degetelor. 

Studiul tendoanelor extensorilor. Fiecare deget posedă două tendoane : unul 
al lungului extensor şi altul al scurtului extensor (pediosul). La degetul mare, 
cele două tendoane sunt distincte până la inserţia lor, şi anume: tendonul pe- 
diosului se inseră pe prima falangă, iar al lungului extensor pe a 2-a falangă ; 
la celelalte degete, ambele tendoane fuzionează, formând o lamă largă (apone- 
vroza dorsală) ; tendonul extensorului se divide apoi în trei fascicule : unul me- 
dian ce se prinde pe partea superioară şi posterioară a falangei a doua şi două 
pe laturi, care converg către falanga a treia. 


De desenat: 1. Nervii şi vasele colaterale. 2. Tendoanele extensorilor. 


CÂTEVA SFATURI PRACTICE 


Dacă am procedat ca mai sus, prepararea diferitelor regiuni anterioare ale membrului inferior 
nu prezintă nici o dificultate. De asemeni nici prepararea de totalitate a vaselor şi nervilor nu cere 
decât grija de a păstra toate ramurile, pe care vasul sau nervul le are. Aceste câteva cuvinte ne dis- 
pensează de a intra în precizări inutile, adică de a lua fiecare nerv şi fiecare arteră în parte, pentru 
a-i desena disecţia ; ar fi să repet, în mod inutil, sub alte titluri, consideraţiile deja expuse. 


Notă. Practic, din considerentele enunțate mai înainte, va urma acum disecţia regiunii fesiere. 


REGIUNEA FESIERĂ (GLUTEALĂ) 
Organele ce trebuiesc “găsite 


Muşchi : Fesierul (gluteul) mare, fesierul (gluteul) mijlociu, fesierul mic (gluteul mic), pirifor- 
mul, obturatorul intern, gemenii, obturatorul extern, pătratul femural. 

Vase : Arterele gluteale, artera ruşinoasă internă. 

Nervi : Ramurile posterioare ale nervilor sacraţi, ramurile posterioare ale nervilor lombari, cu- 
tanat femural posterior, marele sciatic (ischiadic), nervul fesier superior (gluteal sup.), ramurile mus- 
culare pentru : piriform, gemeni şi pătratul femural. 


Poziţia piesei. Cadavrul e întors cu faţa în jos, având un bloc de lemn sau 
de piatră sub abdomen, astfel ca fesa să fie bine întinsă. 

Incizii. Pentru a expune bine diferitele planuri ale regiunii, avem nevoie de 
următoarele incizii ale pielii: a) o incizie superioară ABC de-a lungul crestei 
iliace (comună cu cea pentru studiul spatelui) ; b) o a doua incizie, tot orizonta- 
lă DEE, trece la un deget sub plica fesieră şi c) o a treia incizie mediană BE, 
uneşte pe cele două precedente. - 

Ridicarea pielii. Prin cele trei incizii de mai sus, s-au “format două lam- 
bouri cutanate, care vor fi răsfrânte pe laturi, astfel ca numai pielea să fie ridi- 
cată, țesutul celular subcutanat rămânând pe planurile fesei. Pielea va fi disecată 
lateral, până la nivelul regiunii anterioare a coapsei, iar medial până la creasta 
sacrată şi perineu. 

Studiul țesutului celular subcutanat. Vasele şi nervii superficiali. Imediat 
sub piele se găseşte țesutul celular subcutanat, a cărui grosime variază cu canti- 
tatea de grăsime acumulată în areolele lui. Trebuie să lucrăm cu multă preca- 
uţie, pentru a găsi în acest țesut organele subcutanate, greu de evidenţiat din 
cauza cantităţii de grăsime. Vom proceda în mod sistematic. 

1. În partea medială a regiunii se află o serie de firişoare nervoase, care 
provin din ramurile posterioare ale nervilor sacraţi ; le căutăm în apropierea |i- 

niei mediane, cu atât mai aproape de ea, cu cât 
sunt mai inferiori; de aceea sfătuiesc chiar, ca 
disecţia lor să se înceapă cu cei inferiori şi 
când un firişor a fost găsit, căutăm pe cel ime- 
diat superior, deasupra şi mai în afara lui. 

2. În partea superioară a regiunii, imediat 
sub limita ei superioară, se găsesc nişte firişoare 
nervoase cutanate, care provin din ramurile pos- 
terioare ale nervilor lombari. Le găsim mai uşor 
în partea supero-laterală a fesei ; ele merg în jos 
pe toată această porţiune a regiunii noastre, iar 
în sus, trec pe deasupra crestei iliace. Dintre 
aceste ramuri, unele sunt foarte voluminoase, în 
special cele laterale ; ele trebuiesc urmărite în 
toată întinderea regiunii, iar dincolo de creasta 
iliacă, trebuiesc date în primire elevului ce lu- 
crează spatele. 

3. În partea inferioară a fesei, vom diseca ra- 
murile, cutanate ale nervului cutanat femural poste- 
rior. (În terminologia română acest nerv e numit şi 
sciaticul mic). Aceste ramuri au un traiect ascendent 
şi sunt destul de voluminoase, astfel că se găsesc 
relativ uşor. Le căutăm, ridicând cu prudenţă țesutul 
celular la 2 cm. deasupra plicei fesiere, unde le gă- 
sim imediat ; ele pot fi urmărite în jos până la ra- 
murile mai mari ale nervului. 

4. În partea laterală a regiunii, se află ra- 
murile cutanate ale nervului cutanat femural la- 
teral, deja găsit la disecţia feţei. anterioare. În 
timpul disecţiei am dat peste numeroase vase de 
mic calibru, fără nici o însemnătate, pe care le 
putem tăia fără frică. 


De desenat: ramurile nervoase cutanate 'ale fesei. 


Prepararea fasciei fesiere (gluteale). Ridi- 
căm țesutul celular până la fascie, ferindu-ne, bi- 
neînțeles, să nu tăiem ramurile nervoase găsite. 
Această operaţiune trebuie dusă lateral până la 
muşchiul tensor al fasciei lata, căci tocmai în 
această parte laterală a regiunii, fascia este mai 


„ caracteristică. Aci apare formațiunea studiată sub 


numele de tractul iliotibial. În partea laterală a fas- 
ciei, se văd prin transparenţă fibrele cu direcţie 
diferită, ale fesierului mare şi ale fesierului mi- 
jlociu, iar între cei doi muşchi, o depresiune. 
rţiunea corespunzătoare fesierului mijlociu fa- 


po 
scia este foarte groasă pe când în tot restul este subţire. 

Prepararea muşchiului fesier mare (gluteul mare). După ce am studiat 
fascia fesieră, o ridicăm împreună cu ramurile nervoase cutanate găsite ; e bine 
să putem păstra ramuri din cutanatul femural posterior (micul sciatic), căci. ne 
vor servi la completarea preparării ulterioare a trunchiului nervos. 

Fig. 86. 1. ramura perineală a nervului cutanat femural posterior (sciaticului mic) ; 2. ramuri din 
nervii lombari ; 3. ramuri posterioare ale nervilor sacraţi; 4. ramura fesieră a sciaticului mic; 5. 
nervul sciatic mic (cutanat posterior). 


Evidenţiarea fesierului mare este foarte uşoară ; el apare imediat după ridi- 
carea fasciei; prepararea lui este însă foarte grea ; aspectul estetic al regiunii 
poate fi uşor stricat printr-o grabnică sau necugetată disecţie. Muşchiul este 
compus dintr-o serie de fascicule paralele între ele şi închise fiecare într-o tea- 
că, provenind din fascia fesieră. Ori, pentru ca preparaţia să fie frumoasă, tre- 
buie să secţionăm de-a lungul fiecărui fascicul muscular această teacă şi să 
scoatem din ea fibrele musculare. Disecţia muşchiului trebuie făcută până la ca- 
petele fasciculelor musculare (superior şi inferior) şi marginile lui bine eviden- 
ţiate. La marginea antero-superioră a muşchiului, îl ridicăm în sus de pe planul 
subjacent şi vedem cum fascia fesieră se împarte în mai multe foiţe, pe care le 
vom evidenția numaidecât. 

Secţiunea fesierului mare. Ridicăm, după cum am mai spus, marginea an- 
tero-superioră a muşchiului şi vedem că, la acest nivel, fascia fesieră se trifurcă, 

căci pe muşchiul subjacent (fesierul mijlociu) rămâne o fascie destul de eviden- 
tă (foiţa profundă); faţa profundă a fesierului mare este, de asemeni, acoperită 
de o foiţă fibroasă (foiţa mijlocie), iar a treia foiţă este cea ridicată pentru evi- 
denţierea fesierului mare. Ridicăm şi marginea postero-inferioară, de pe planul 
subjacent, şi apoi secţionăm muşchiul, la două degete de trohanterul mare, de-a 
lungul unei linii oblice în jos şi înăuntru, perpendiculară pe direcţia fibrelor 
musculare. Această operaţiune se face cu prudenţă, începând de la marginea su- 
perioară către cea inferioară şi secţionând muşchiul numai după ce a fost des- 
prins de pe planul subjacent, ca să ferim vasele şi nervii ce se găsesc pe el. 

Răsfrângerea lambourilor musculare. Stratul celular interfesier. Înainte 
„de a răsfrânge lambourile musculare formate, e bine să protejăm nervul cuzanar 
femural posterior (sciatic mic), care riscă să fie tăiat sau rupt prin manopere 
neglijente. De aceea, îl căutăm, urmărind ramura lui fesieră (disecată) pe sub 
marginea inferioară a fesierului mare şi numai apoi facem răsfrângerea muşchiu- 
lui. Lamboul lateral este mic şi nu prezintă pe partea lui profundă nici un or- 
gan important ; el este ridicat cu uşurinţă ; nu tot astfel este cu lamboul medial; 
pe faţa profundă a acestuia se află vasele şi nervii muşchiului. Dezlipirea lui de 
pe planul subjacent este limitată de pătrunderea vaselor şi nervilor şi numai du- 
pă disecţia acestora vom completa răsfrângerea lamboului muscular. Deocamdată 
ne mulțumim să vedem fascia de pe faţa profundă a fesierului mare (foiţa mij- 
loci€) şi aceea de pe fesierul mijlociu (foiţa profundă) ; între ele există un strat 
celular gros, numit stratul interfesier. 

„ Prepararea ramurilor nervoase şi vasculare subjacente fesierului mare. 
Dintre aceste ramuri, unele se termină chiar în fesierul mare ; le disecăm de la in- 
trarea lor în muşchi spre origine. Sub fesierul mare, ramurile vasculare şi nervoase 
formează două grupe, separate prin muşchiul piriform : grupul de deasupra lui 
este format de ramurile arterei şi nervului fesier superior, iar ramurile de dede- 
subt, din ramurile nervului fesier inferior* şi din artera fesieră inferioară (ischia- 
dică). Disecăm apoi cordonul relativ gros al nervului cutanat posterior (sciatic 
mic) şi ramurile lui : cutanate fesiere (disecate) şi perineale, care merg la pielea 
perineului. 

Dedesubtul lui, se pune în evidenţă trunchiul gros al sciaticului. 

Prepararea muşchilor : fesier (gluteu) mijlociu, piriform, obturator şi 
pătratul femurai. Aceşti muşchi ne apar imediat după ridicarea foiţei profunde 
a fasciei şi separarea lor se face uşor. În partea superioară a acestui plan, se 
găseşte fesierul mijlociu, care poate fi preparat în toată întinderea lui. Sub el se 
află muşchiul piriform ; interstiţiul de separație între aceşti doi muşchi e arătat 
de nervul şi vasele fesiere superioare. Piriformul e preparat în toată întinderea 
lui în regiunea fesieră, până la inserţia de pe trohanterul mare. Dedesubtul piri- 
formului, găsim un alt grup muscular, format de gemeni şi obturatorul intern ; 
în interstiţiul dintre aceştia şi piriform, trec vasele şi nervii fesieri inferiori. În 
acest grup muscular vom separa între ei cei trei muşchi componenți şi îi vom 
diseca până la tendonul terminal. Sub gemenul inferior. apare patratul femural, 
uşor de pus în evidenţă. 


De desenat: Muşchiul fesier mare răsfrânt, vasele şi nervii fesieri, fesierul mijlociu. 


* Asupra nervului sciatic mic părerile sunt împărţite : autorii francezi îl consideră ca un 
singur nerv, din care pleacă o ramură cutanată posterioară, ramuri perineale şi ramuri fesiere. 
Pentru autorii germani (nomenclatura anatomică) este vorba: de doi nervi izolaţi: unul cutanat 
posterior jrinacia femoralis posterior) şi altul fesierul inferior (glutaeus inferior), ambii având 
origini diferite. Cred că această ultimă părere este cea adevărată. ca 

Secţiunea şi răsfrângerea fesierului mijlociu. Secţiunea acestui muşchi în- 


cepe de la interstiţiul dintre el şi piriform şi trece cu două degete deasupra tro- 
hanterului ;. ea nu se face decât pe măsură ce muşchiul este desprins de pe 
planul subjacent. Dezlipirea şi răsfrângerea lambourilor se face numai prin trac- 
țiune ; trebuie să lucrăm cu atenţie, căci nervul şi vasele fesiere. (gluteale) supe- 
rioare merg pe faţa lui profundă. 


& 


Fig. 


10 


u 


87. 1 artera fesieră superioră ; 2 muşchiul fesier mare; 3 nervul fesier (gluteal) inferior; 4 


vasele fesiere inferioare ; 5 nervul cutanat femural posterior ; 6 artera nervului sciatic mare ; 7 artera 
ischiadică ; 8 muşchiul fesier mijlociu; 9 muşchiul piriform ; 10 muşchiul fesier mare; 11 muşchii 


gemeni cu tendonul obturatorului intern ; 12 nervul sciatic mare; 13 muşchiul patrat femural. 

Prepararea vaselor şi nervilor fesieri (gluteali) superiori. După ridicarea 
fesierului mijlociu, ne-a rămas un plan muscular format de fesierul mic; pe el 
repauzează vasele fesiere superioare şi nervul fesier superior. 

„Artera fesieră superioară are două ramuri : una superficială şi una profun- 
dă. Ramura superficială a fost preparată o dată cu muşchii precedenţi; acum 
trebuie să disecăm ramura profundă, care ne conduce la cea deja lucrată ; urmă- 
rim apoi nervul fesier superior, cu cele două ramuri ale lui: cea superioară si- 


- 


Fig. 88. 1 muşchiul fesier mijiociu; 2 muşchiul fesier mic; 3 muşchiu! piriform ; 4 tendonul mu- 

şchiului obturator intern cu cei doi muşchi gemeni ; $ muşchiui patrat femural ; 6 artera fesieră su- 

perioară ; 7 nervul fesier superior ; 8 nervul piriformului ; 9 nervul gemenului superior; 10 nervul 
gemenului inferior şi ai patratului femura!; 11 nervul sciatic mare. 


tuată aproape de inserţia superioară a fesierului mic, iar cea inferioară pe partea 
mijlocie a fesierului mic ; aceasta din urmă trebuie disecată până la tensorul fa- 
sciei lata, în care se termină. 

Studiul vaselor şi nervilor, la nivelul spinei sciatice (ischiadice). Pentru a 
studia vasele şi nervii în raportul lor cu spina sciatică, trebuie să răsfrângem foar- 
te tare muşchiul fesierul mare, până ce simţim, prin palpare, spina sciatică. În 
acest scop, se impune dezinserarea muşchiului de pe creasta iliacă, de pe faţa 
posterioară a osului iliac şi de pe marele ligament sacroischiadic, care este pus 
astfel în evidenţă. je 36 

Formațiunile nervoase şi musculare sunt mascate de vasele ischiadice fte- 
siere inferioare), pe care adesea suntem nevoiţi să le secţionăm. Pe spina sciati- 
că şi înaintea marelui ligament sacro-sciatic (ischiadic), disecăm cu uşurinţă 
nervul obturator şi nervul ruşinos, iar între ei artera ruşinoasă internă. 


Fig. 89. 1 muşchiul obturator extem ; 2 artera musculară ; 3 muşchiul patrat femural. 


Prepararea ramurilor nervoase ale muşchilor : piriform, gemeni şi pa- 
trat femural. Nervii se găsesc pe faţa profundă (anterioară) a muşchilor respec- 
tivi ; ca să-i evidenţiem, trebuie să secţionăm neapărat muşchii. Secţionăm mai 
întâi piriformul la partea mijlocie şi răsfrângem capețele ; pe faţa profundă a 
capătului medial, chiar în incizura ischiadică, se găseşte nervul (această secţiune 
trebuie făcută în afara nervului mmm Secţionând gemenii şi patratul femural 
şi răsfrângându-le capetele, găsim pe faţa lor profundă o ramură nervoasă pen- 
tru gemenul superior şi una comună gemenului inferior şi patratului femural. 
Cum deseori nervii sciatici împiedică răsfrângerea capetelor musculare, ei încru- 
cişând vertical faţa posterioară a muşchilor, îi. ridicăm, trăgându-i înăuntru. 

Prepararea muşchiului obturator extern. Secţionăm vertical patratul fe- 
mural ; sub el apare obturatorul extern, al cărui corp muscular şi inserţii coxale 
vor fi studiate cu articulaţia coxo-femurală. Acum se poate vedea inserţia lui în 
fosa trohanterică. 


De desenat: Muşchii profunzi cu ramurile lor nervoase. 

FAŢA POSTERIOARĂ A COAPSEI ŞI SPAŢIUL POPLITEU 
Organe ce trebuiesc găsite : 


Muşchi : Bicepsul femural, semitendinosul, semimembranosul, gastrocnemienii. 
Vase : Fesiere inferioare, sciatice, arterele perforante, vasele poplitee vena safena mică. 
Nervii : Marele sciatic (ischiadic), peroneu comun, tibial. 


Incizii. Incizia superioară DEF este cea de la disecţia fesei ; a doua incizie 
GHI este tot transversală pe gambă, la trei degete sub plica poplitee; apoi 
printr-o incizie mediană, verticală EH unim cele două transversale, formând 
astfel două lambouri cutanate. (Fig. 82). 

Prepararea organelor din țesutul celular subcutanat. În țesutul celular se 
găsesc numeroase vene, care merg către vena safenă mare. Printre acestea se 
află o venă mai voluminoasă, care în jos ne duce la safena mică, iar în sus la 
vena safenă mare ; aceasta este o venă anastomotică între cele două safene. 
Dintre venele safene, cea mare e net subcutană ; pe când cea mică este situată 
în regiunea poplitee pe linia mediană şi în majoritatea cazurilor e subfascială, 
astfel că prepararea ei necesită deschiderea fasciei. Din această cauză, trebuie ca 
prepararea venei anastomotice să fie făcută numai până la locul de vărsare în 
safena mică, lăsând prepararea acestei vene după secţiunea fasciei. 

După ce ne-am edificat asupra venelor, trecem la urmărirea ramurilor ner- 
voase subcutanate. Ramurile nervoase subcutanate propriu-zise, vin din nervul 
cutanat femural posterior (micul sciatic), pentru faţa posterioară a coapsei, din 
nervul safen (deja disecat) pentr partea infero-medială a regiunii poplitee, şi 
dintr-o ramură cutanată a sciaricului popliteu extern (peronier comun), pentru 
partea infero-laterală a acestei regiuni. Dintre aceşti nervi, safenul a fost deja 
disecat şi îi putem urmări câteva ramuri în regiunea poplitee. Ramurile subcuta- 
nate propriu-zise ale nervului cutanat femural posterior (micului sciatic) sunt foar- 
te mici şi foarte ascunse de țesutul grăsos subcutanat, încât nu pot fi găsite 
decât urmărindu-le de la originea lor, din micul sciatic. 

Nervul cutanat femural posterior (micul sciatic) e realmente situat sub fas- 
cie sau într-o dedublare a ei şi de aceea e bine să lăsăm prepararea lui după ce 
vom trece de acest plan. Ne-au rămas, prin urmare, ramurile cutanate, ce provin 
din sciaticul popliteu extern (peronierul comun) şi care se găsesc în partea infe- 
ro-laterală a regiunii poplitee, de obicei în vecinătatea venelor acestei regiuni. 
Aceste ramuri au diferite dimensiuni şi sunt aşezate la diferite nivele, aşa că în 
afară de situaţia lor generală, în porţiunea infero-laterală a regiunii poplitee, nu 
putem da alt reper. Când nu le putem găsi în mod direct, le vom căuta şi ur- 
mări de la trunchiul principal, ce va fi studiat după secţionarea fasciei. E bine 
ca la prepararea fasciei să lăsăm pe loc țesutul celular, care acoperă. porţiunea 
inferioară a rombului popliteu, pentru a păstra aceste ramuri din sciaticul popli- 
teu extern şi încă o ramură importantă a nervului cutanat femural posterior al 
coapsei (micului sciatic). 

De desenat: Ramurile nervoase subcutanate. 

Prepararea fasciei. Prepararea fasciei se face ca la toate regiunile prece- 
dente prin ridicarea țesutului celular subcutanat. Desigur că se taie o parte din 
ramurile nervoase subcutanate şi tocmai pentru a feri ramurile cutanate mai im- 


portante din nervul cutanat femural posterior al coapsei (micul sciatic) şi din 
sciaticul popliteu extern, am propus ca prepararea ei să fie dusă numai până la 

nivelul mijlocului spaţiului popliteu. La coapsă, fascia se prezintă cu aceleaşi 
caractere ca şi în partea anterioară ; în regiunea poplitee ea se întinde ca o la- 
mă fibroasă foarte rezistentă. Înainte de a trece mai departe examinăm raporturi- 
le fasciei femurale posterioare, cu nervul cutanat femural posterior (Sciatic mic), 
situat într-o dedublare a acestei aponevroze şi văzându-se prin transparenţa ei. 
Prepararea nervului cutanat femural posterior al coapsei (sciatic mic). 
Prepararea acestui nerv începe de la partea superioară a regiunii, unde a fost 
deja disecat ; se secţionează fascia şi sub ea (uneori în interiorul ei), găsim nervul 
şi-l urmărim în jos până în regiunea poplitee, unde se bifurcă, o ramură devenind 
subcutanată, iar alta rămânând profundă se alipeşte de vena safenă mică, cu care 
va fi preparată. Urmărim ramura cutanată, prin țesutul celular, pe care i-am lăsat 
pe fascia poplitee şi apoi îi vom continua disecţia pe faţa posterioară a gambei. 


De desenat: Nervul cutanat femural posterior al coapsei (sciatic mic). 


Prepararea venei safene externe (safena mică) şi a nervului safen. Aces- 
te organe se găsesc în partea inferioară a spaţiului popliteu ; vena ocupând linia 
mediană, este situată sub fascie sau într-o dedublare a ei, iar nervul e aşezat în 
vecinătatea ei; le preparăm acum, pentru a nu le tăia, când vom ridica fascia. 
Tot acum trebuie să urmărim şi a doua ramură din cutanatul femural posterior 
(micul sciatic), care merge alături de vena safenă externă. 

Prepararea muşchilor, vaselor şi nervilor regiunii posterioare a coapsei. 
Ridicând fascia, dăm peste o masă musculară, în care se distinge un interstiţiu 
longitudinal, ce separă două grupe musculare şi în care se găseşte nervul scia- 
tic, însoţit de artera ischiadică (fesiera inferioară). 

ainte de a diseca muşchii, vom căuta ramurile vasculare şi nervoase, care 
plecând din sciaticul mare şi din artera ischiadică, merg la ei. E suficient să de- 
părtăm muşchii, ce delimitează interstiţiul de mai sus, ca nervii să ne apară; îi 
urmărim până la intrarea lor în muşchi. Apoi vom prepara foarte uşor fiecare 
muşchi, recunoscând : bicepsul femural, semitendinosul, semimembranosul şi ma- 
rele. adductor. Tot acum vom diseca ramurile vasculare profunde ale regiunii. 
Ele sunt formate din ramuri arteriale anastomozate în toată întinderea regiunii 
posterioare a coapsei. În porţiunea superioară, între adductorul mare şi patratul 
femural, se văd ramuri din artera circumflexă medială (internă), care provine 
din femurala profundă ; circumflexa medială se bifurcă, aici, dând o ramură 
ascedentă, ce se anastomozează cu artera obturatoare şi o ramură descendentă, 
care se anastomozează cu ramuri din perforante. Arterele perforante provin tot 
din artera femurală profundă şi ajung în regiunea noastră, perforând muşchiul 
adductorul mare ; aci ele se bifurcă şi se anastomozează cu artera gluteală infe- 
rioară în sus şi, în jos, cu terminaţiunea femuralei profunde. 

Numai după ce ramurile de mai sus au fost lucrate, începem curățirea muş- 
chilor ; în partea laterală a regiunii, găsim muşchiul biceps femural compus din 
două capete : unul mergând până la ischion, iar altul situat sub acesta, inserat 
pe despărţitoarea intermusculară internă şi pe linia aspră a femurului; în jos, 
muşchiul poate fi urmărit până la vârful capului fibulei. În partea medială a re- 
giunii găsim alţi doi muşchi: unul superficial, semirendinosul, şi altul profund, 
semimembranosul. În sus, îi putem diseca până la inserţia lor superioară pe 
ischion, în jos însă, nu putem merge până la terminația lor, căci tendonul semi- 
tendinosului trece în partea anterioară, luând parte la formarea piciorului gâştei ; 
iar din semimembranos, putem studia numai tendonul direct (cel orizontal şi cel 
reflectat vor fi lucrate cu articulaţia genunchiului). 

Fig. 


Tot acum vom vedea cum muşchii adductori şi mai cu seamă cel mare, 
formează planul profund al regiunii sau mai bine zis, planul separativ între re- 
giunea noastră şi cea anterioară. 


De desenat: muşchii, nervii şi vasele regiunii. 


Prepararea nervului sciatic popliteu extern (nervul peronier comun). 
Acest nerv înconjoară capul lateral al muşchiului gastrocnemian şi se găseşte 
sub fascia lui. Îl aflăm cu uşurinţă, ţinându-ne de tendonul bicepsului, pe a că- 
rui margine medială se găseşte. Din el pleacă o ramură descendentă, ramura co- 
municantă pe care o putem urmări în țesutul celular al gambei şi o ramură 
cutanată, deja cunoscută, n. sural cutanat lateral care dă ramuri în regiunea po- 
stero-laterală a gambei. 

Prepararea muşchilor gastrocnemieni în limita spaţiului popliteu. Aceşti 
muşchi limitează distal (în jos) regiunea noastră ; ca să-i preparăm, trebuie să ridi- 
căm fascia ce-i. acoperă şi să-i disecăm până la inserţia pe epicondilii femurului. 

Studiul spaţiului popliteu. Din cauza formei lui, acest spaţiu mai poartă 
numele şi de rombul popliteu. El este format astfel: în partea supero-laterală, 
de muşchiul biceps ; în partea supero-medială, de muşchiul semitendinos şi se- 
mimembranos ; marginea infero-laterală a acestui romb, şi marginea infero-me- 
dială sunt formate de cele două capete ale gastrocnemienilor. Acest spaţiu este 
acoperit de o dublă fascie şi piele. 

Prepararea organelor conţinute în spaţiul popliteu. În spaţiul popliteu se 
găsesc numeroase organe importante, ascunse de țesutul grăsos. Nervul sciatic 
se bifurcă la partea mijlocie a regiunii, dând : sciaticul popliteu extern sau pe- 
ronier comun şi sciaticul popliteu intern sau tibial. Primul urmăreşte, după cum 
am văzut, muşchiul biceps, înconjoară capul fibulei, trecând în regiunea ante- 
rioară. Dacă nu am disecat încă ramurile lui superficiale, le căutăm acum: n. 
cutanat sural lateral şi ramura comunicantă ; ele vor fi continuate la gambă, un- 
de devin subcutanate. Tot acum urmărim sciaticul popliteu intern cu ramura lui, 
cutanatul sural medial, pe care o vom continua la gambă, precum şi câteva ra- 
muri musculare, care merg în gastrocnemieni ; vom găsi apoi o ramură pentru 
muşchiul popliteu. Ca să urmărim aceste ramuri va trebui să depărtăm cei doi 
gastrocnemieni (se uşurează preparaţia, punând gamba în flexiune); dacă nu le 
putem găsi acum, amânăm disecţia lor, până la prepararea feţei posterioare a 
gambei, când vom secţiona gastrocnemienii mărind spaţiul de cercetare. 

Pe un plan mai profund, vom căuta vena poplițee şi mai profund încă, 
aplicată chiar pe“ scheletul osos, găsim artera poplitee. Pentru a nu tăia nici una 
din ramurile arteriale, trebuie să scoatem, cu multă îngrijire, toată grăsimea, ca- 
re le maschează ; în timpul acestei operaţiuni, putem găsi câteva noduri limfati- 
ce. Ramurile arteriale se disecă cu uşurinţă, dacă punem gamba în flexiune; 
vom vedea şi urmări pe o mare întindere, ramurile gastrocnemiene şi ramurile 
arteriale în număr de cinci : artera articulară supero-internă, supero-externă, mij- 
locie, infero-externă şi infero-internă. Ramurile arteriale vor fi conduse pe cât 
posibil, observându-se că ele înconjoară articulaţia genunchiului, trec pe faţa an- 
terioară, unde se anastomozează între ele şi cu ramuri din reţeaua anastomotică, 
formând o reţea rotuliană (patelară). 


Prepararea acestui cerc arterial este dificilă ; ea reuşeşte foarte bine pe piese cu arterele injec- 
tate. 
De desenat: 1. Muşchii şi nervii regiunii posterioare a coapsei. 2. Spaţiul popliteu cu conţi- 
nutul lui. i 

Fig. 92. 1 vena poplitee ; 2 artera poplitee.; 3, 4 artere articulare ; S arterele m. gastrocnemian; 6 

nervul peronier comun; 7, 8 nervii gastrocnemianului; 9 nervul tibial; 10 nervul solearului, 11 

muşchiul biceps; 12 muşchiul plantar; 13 muşchiul gastrocnemian ; 14 muşchiul solear; 15 muş- 
chiul gastrocnemian ; 16 muşchiul semimembranos ; 17 muşchiul semitendinos. 

FAŢA POSTERIOARĂ A GAMBEI ŞI A GÂTULUI PICIORULUI 


Organe ce trebuiesc găsite : 


Muşchii : gastrocnemienii, solear, plantar, popliteu, tibial posterior, lungul flexor al degetelor, 
lungul flexor al degetului mare. 

Vase : Trunchiul arterei tibio-peroniere, artera tibială posterioară, artera peronieră, vena safenă 
mică. 

Nervii : Tibialul posterior, sciaticul popliteu exterm (peronierul comun). 

Incizii. Facem o incizie inferioară curbă LK, înconjurând partea posterioară 
a piciorului, la limita lui cu gamba şi unim această incizie, cu cea superioară 
GHI deja făcută, printr-o alta mediană longitudinală LH. Se formează astfel do- 
uă lambouri, pe care le vom răsfrânge lateral ca să găsim organele subcutanate. 


(Fig. 92). 
Studiul formațiunilor superficiale. Studiul formațiunilor superficiale se fa- 
ce începând de la partea superioară a regiunii noastre. pem cu disecţia ner- 


vului cutanat sural medial, care pleacă din peronierul comun şi-l lucrăm în 
acelaşi timp cu vena safenă mică. Aceste organe subfasciale în partea superioară 
devin subcutanate în cea inferioară. În partea laterală a regiunii, vom găsi ramuri 
din sciaticul popliteu extern şi anume : cutanatul sural lateral şi ramura comu- 
nicantă peroneală. Preparăm ramura cutanată, deja găsită, până la partea poste- 
ro-laterală a gambei, iar ramura comunicantă, până la anastomoza lui cu 
cutanatul medial. Nervul cutanat medial este lucrat până în regiunea dorsală a 
piciorului, unde i-am găsit deja ramurile terminale. 

Pentru a completa disecţia formațiunilor subcutanate, mai căutăm, în. partea 
medială a regiunii, vena safenă mare şi ramurile nervoase, ce provin din nervul 
safen (ramură din femural). 

sfârşit, în partea inferioară a regiunii, se găsesc ramurile cutanate sub 
numele de : nervul cutanat plantar şi nervul calcanean intern (medial). Ele pro- 
vin din tibial şi se află la partea medială a gâtului piciorului şi a călcâiului. 


De desenat: vasele şi nervii subcutanaţi. 


Studiul şi secţiunea fasciei gambiere. După ce am studiat configuraţia ex- 
terioară a fasciei, o secţionăm pe linia mediană ; lambourile fasciale rezultate 
sunt răsfrânte, fără a tăia nervii superficiali. În partea inferioară a regiunii, tre- 
buie să punem în evidenţă ligamentul inelar (retinaculul) lateral şi medial, care 
pleacă de pe maleolele respective, trec peste tendoanele muşchilor şi se fixează 
pe calcaneu. : 

„ Prepararea muşchilor gastrocnemieni şi a plantarului. După ce am ri- 
dicat fascia, apare masa musculară formată de gastrocnemieni, care, disecaţi 
în jos, ne conduc până la tendonul lui Ahile. Dacă despărţim, secţionând de 
sus în jos, interstiţiul care separă cei doi muşchi, dăm de tendonul foarte sub- 
ţire al micului muşchi plantar, pe care îl putem confunda, la prima vedere, 
cu un nerv. 


De desenat: Muşchii gastrocnemieni şi plantarul. 


Secţiunea muşchilor gastrocnemieni. Muşchiul plantar şi solear. Com- 
pletarea disecţiei spaţiului popliteu. Muşchii gastrocnemieni sunt ridicaţi în 
sus şi izolaţi de solearul subjacent, până la partea inferioară ; apoi îi despărţim 
pe linia mediană, până la tendonul lui Ahile, secţionând fibrele ce îi unesc şi în 

urmă tăiem fiecare din cele două corpuri musculare, la partea mijlocie, şi ră- 
sfrângem capetele în jos şi în sus; ne apare muşchiul solear şi plantarul, iar 
spaţiul popliteu larg desfăcut permite studierea elementelor conţinute. Se com- 
pletează disecţia ramurilor arterei poplitee pentru gastrocnemieni, care merg în 
muşchi şi ramurile articulare, care merg, la articulaţia genunchiului. Ramura mijlo- 
cie (anterioară) este recunoscută numai dar nu e urmărită. Tot acum lucrăm şi 
ramurile nervoase musculare, până la terminarea lor în muşchii respectivi (ga- 
strocnemieni, solear, popliteu şi plantar). 

Studiul solearului. La acest muşchi, trebuie să înţelegem următoarele dis- 
poziţiuni : 1. arcada tendinoasă a solearului, o bandă fibroasă, situată în partea 
lui superioară, caudal muşchiului popliteu şi oblic îndreptată, ca şi linia cores- 
punzătoare a tibiei. 2. Pe sub această arcadă trec vasele tibiale posterioare şi 
nervul tibial posterior. 3. Inserţia specială a solearului se face şi pe fibulă. Pen- 
tru a ne convinge de această ultimă dispoziţie, urmărim marginile muşchiului de 
jos în sus şi vedem că, pe când în porţiunea inferioară ele sunt libere, în cea 
superioară ele devin aderente de oasele gambei. 


De desenat: muşchiul solear. 


Secţiunea solearului. Secţiunea solearului se face într-un mod special, gra- 
ţie acestor inserţii. Reperăm mai întâi mijlocul arcadei solearului şi inserţia muş- 
chiului pe tibia, ducem apoi o incizie prin muşchi, îndreptată de la mijlocul 
arcadei la mijlocul marginii mediale a muşchiului (sub inserţia tibială). Secţiu- 
nea se face cu prudenţă, tăind muşchiul strat cu strat până ce dăm de o apone- 
vroză (aponevroza intrasoleară), înaintea căreia nu mai sunt decât puţine fibre 
musculare ; secţionăm şi acest strat şi dăm de un ţesut conjunctiv, care ne anunţă 
stratul profund. Răsfrângem înăuntru şi în afară capetele muşchiului şi conti- 
nuăm disecţia. Trebuie să observăm cu atenţie în porţiunea superioară, pe faţa 
profundă a muşchiului, o aponevroză care continuă arcada, pătrunzând în pro- 
funzimea lui ; este aponevroza intrasoleară, cu mare importanță chirurgicală. 

Prepararea planului profund. Planul profund (loja anterioară) e acoperit 
de o fascie, subţire în partea superioară, dar cu mult mai groasă în cea infe- 
rioară ; această fascie, numită fascia gambieră profundă, trebuie bine înţeleasă, 
căci ea separă regiunea gambieră posterioară în două loji; una posterioară sau 
superficială, conţinând muşchii gastrocnemieni, solear, plantar şi popliteu şi alta 
anterioară sau profundă conţinând ceilalţi muşchi, vasele şi nervii mari. Această 
fascie trebuie ridicată, pentru a putea continua disecţia. 

1. Începem cu prepararea nervului tibial, cordon gros şi uşor de găsit; ridi- 
cându-l în sus, vedem cum din el pleacă ramuri pentru muşchii învecinaţi : una 
anterioară pentru solear şi altele posterioare pentru popliteu şi pentru ceilalţi 
muşchi profunzi (tibialul posterior şi flexorii); aceste ramuri trebuiesc urmărite 
înainte de disecţia muşchilor. Deseori găsim o ramură nervoasă vasculară, mer- 
gând de-a lungul vaselor tibiale ; ramurile cutanate şi cele articulare (situate la 
partea inferioară a regiunii) vor fi mai uşor lucrate după disecţia tendonului lui 
Ahile. 

2. Se trece acum la prepararea vaselor. Se observă cum artera poplitee se 
bifurcă în două mari ramuri: una anterioară, fibiala anterioară, ce trece în re- 
giunea anterioară a gambei, traversând dinapoi înainte extremitatea superioară a 
spaţiului interosos, deasupra membranei interosoase, şi alta posterioară, numită 
trunchiul tibio-peronier (considerat de autorii germani ca artera fibială poste- 
rioară), care va fi studiată acum. 

Urmărim trunchiul tibio-peronier în toată întinderea, precum şi ramurile 
musculare. Din ramurile de bifurcaţie ale acestui trunchi, disecăm artera pero- 
nieră până la locul unde trece pe sub flexorul propriu al degetului mare ; a do- 
ua ramură, artera tibială posterioară, poate fi urmărită până la partea inferioară 
a regiunii, împreună cu toate ramurile ei. Artera peronieră e considerată, de au- 
torii germani, doar ca o ramură a arterei tibiale posterioare. 

Prepararea muşchilor profunzi. Aceştia se separă foarte uşor, dacă înce- 
pem disecţia din partea inferioară a regiunii, unde interstiţiile musculare sunt 
foarte evidente, către partea superioară, unde muşchii sunt mai strâns uniţi. Re- 
cunoaştem, în partea medială, muşchiul lung flexor al degetelor, în partea latera- 
lă, lungul flexor al degetului mare ; iar între ei tibialul posterior. 


De desenat: Muşchii, vasele şi nervii profunzi. 


Studiul special al gâtului piciorului. Această regiune a fost lăsată nedise- 
cată până acum, pentru a reveni cu mai multă atenţie asupra ei. Procedând me- 
todic se pot vedea următoarele : 

1. În partea posterioară se află tendonul lui Ahile. Observăm mai întâi fas- 
cia gambieră la nivelul lui ; secţionând-o pe linia mediană şi disecând-o pe latu- 
ri, vedem că de fiecare parte pleacă despărţitoarea, ce trece pe faţa anterioară a 
tendonului ahilian, formându-i prin urmare o teacă dependentă de această fascie. 
Despărţitoarea nu e altceva decât partea inferioară a fasciei gambiere profunde, 
deja disecată. 

2. Secţionăm tendonul lui Ahile, ca să ne dăm seama de raporturile lui an- 
terioare. Secţiunea se face la o distanţă de trei. degete deasupra calcaneului. 

3. Răsfrângând tendonul înapoi, se găseşte, între el şi faţa posterioară a 
calcaneului, un abundent ţesut celular, foarte important în patologia regiunii ; în 
acest ţesut se află o bursă sinovială, pe care deschizând-o o putem vedea. 

4. Curăţim ligamentul inelar (retinaculul) lateral şi studiem, inserţiile lui de 
la maleolă la calcaneu, notăm îngroşările fibroase şi recunoaştem tendoanele pe- 
ronierilor, ce trec pe sub el, apoi îl secţionăm înapoia maleolei. Aici vedem că 
tendoanele peronierilor înconjoară maleola, vedem culisele, în care ele se găsesc 
cât şi sinovialele, care se prezintă, ca în toate regiunile similare, sub forma 
unor membrane lucioase, umede şi foarte subţiri. 

5. Pregătim şi studiem. ligamentul inelar (retinaculul) medial, care se 
prezintă ca o lamă fibroasă întinsă de la maleola medială la calcaneu ; apoi 
îl secţionăm. Mai înainte însă, trebuie să căutăm ramura calcaneană şi cea 
plantară, din nervul tibial, care au fost găsite în țesutul celular şi pe care le 
urmărim spre trunchiul de origine ; tot acum disecăm şi ramurile calcaneane 
ale arterei tibiale. Secţiunea ligamentului inelar medial trebuie făcută numai 
în limitele regiunii, fără a interesa planta, unde s-ar distruge canalul calcane- 
an. E nevoie de mai multe incizii, pe care le facem de-a lungul traiectului 
tendoanelor în prealabil recunoscute ; studiem culisele osteo-fibroase ale ti- 
bialului posterior şi ale flexorilor, precum şi bursele lor sinoviale. Observăm 
cum culisele sunt formate de despărțitori, ce pleacă din ligamentul inelar şi 
merg la scheletul regiunii ; în trecerea lor prin aceste culise, tendoanele sunt 
însoţite de sinoviale. Tibialul posterior este situat în faţă, flexorul lung al 
degetelor la mijloc, flexorul halucelui este situat în spate ; între cele două 
ultime culise se găsesc vasele şi nervul tibial. 


De desenat: Tendoanele muşchilor la nivelul culiselor osteo-fibroase. 


Prepararea arterei peroniere. Prepararea acestei artere se începe de la 
trunchiul tibio-peronier în jos, tăind, pe măsură ce înaintăm, muşchiul flexor 
lung al degetului mare (sub el se găseşte artera). Urmărim artera până la bifur- 
carea ei şi apoi ramurile: pe cea posterioară o disecăm până la calcaneu; cea 
anterioară perforează membrana interosoasă trecând în regiunea anterioară. 


De desenat: Artera peronieră. 


PLANTA 


Organe ce trebuiesc găsite : 


Muşchi : Scurtul flexor al degetelor, lungul flexor al degetelor, lombricalii, pătrat plantar, in- 
terosoşii, adductorul degetului mare, scurtul flexor al degetului mare, abductorul degetului mare, 
abductorul degetului mic, scurtul flexor al degetului mic, lungul flexor al degetului mare. 

Artere : Artera plantară medială (internă) şi plantară laterală (externă). 

Nerwi : Ramura calcaneană şi plantară din tibial; nervul plantar medial (intern) şi plantar la- 
teral (extern). 


Poziţia membrului. Pentru a lucra comod şi a avea acces complet asupra 
regiunii, ridicăm piciorul în sus, printr-un bloc susţinător. Planta priveşte înainte 
şi este la nivelul elevului, care, stând pe scaun, poate lucra, fără să obosească, 
această regiune complexă. 

Incizia şi ridicarea pielii. Lamboul care trebuie ridicat a fost delimitat de 
la disecţiă regiunii dorsale a piciorului. Disecăm acest lambou cutanat, începând 
dinapoi înainte, până la nivelul degetelor, unde îl tăiem complet, întorcând cuţi- 
tul cu tăişul înainte; lamboul cutanat e ridicat de pe regiune. Se poate ridica 
pielea printr-o incizie laterală, care să menţină lamboul cutanat, aderent de mar- 
ginea medială a pielii. Această operaţiune este destul de grea, din cauza unor 
tracturi fibroase, care leagă dermul de aponevroza subjacentă şi între care se 
găsesc numeroşi lobuli de grăsime. Pe măsură ce ne apropiem de degete, tre- 
buie să dublăm precauţia, ca să nu tăiem ramurile nervoase, care la acest nivel 

orţiunea anterioară a plantei) sunt foarte superficiale. În regulă generală, vom 
ține cuțitul strâns lipit de piele. 

Prepararea organelor țesutului celular subcutanat. Stratul celular subcu- 
tanat este foarte bogat în grăsime; el e mai abundent la nivelul calcaneului şi 
al capului metatarsienilor, e mai subţire la nivelul boltei plantare. În acest ţesut 
grăsos vom găsi următoarele. : 

1. În partea posterioară se află ramura calcaneană şi cea plantară a nervu- 
lui tibial, deja disecate la gâtul piciorului, dar care trebuiesc urmărite pe faţa 
inferioară a calcaneului, în jos, până la terminarea lor. 

2. La nivelul tuberozităţii calcaneului şi la nivelul capului primului şi al 
celui de al S-lea metatarsian, se evidenţiază (deschizându-le) nişte pungi sino- 
viale. 

3. Numeroasele vene, care formează în această regiune ceea ce se numeşte 
„Planta venoasă”, nu pot fi văzute în totalitate, decât după injecții fericite ; ne 
dăm seama de existenţa şi numărul lor, ridicând țesutul celular, pentru prepara- 
rea aponevrozei plantare. Aceeaşi observaţie şi pentru arterele superficiale. 

Prepararea aponevrozei plantare. Prepararea aponevrozei plantare se face 
ridicând țesutul celular subcutanat ; sub acesta, aponevroza apare cu aspectul ei 
strălucitor. În partea anterioară a regiunii, ramurile nervoase sunt foarte superfi- 

ciale şi trebuie să lucrăm cu precauţie, pentru a nu le distruge. Aponevroza tre- 
buie curăţită în totalitate, adică de la o margine a plantei la cealaltă şi de la 
calcaneu la degete. Observăm că aponevroza plantară se prezintă cu aspecte di- 
ferite : porţiunea mijlocie este o formaţiune fasciculată foarte rezistentă, pe când 
porțiunile de pe laturi sunt subţiri şi uniforme; recunoaştem că pe drept ea a 
fost împărţită în trei porţiuni ; mijlocie, medială şi laterală. În aponevroza mijlo- 
cie vom urmări cele cinci bandelete pretendinoase, prin care ea se termină, şi 
fibrele transversale (mai puţin dezvoltate ca cele de la mână), care le încru- 
cişează. 

Secţiunea aponevrozei mijlocii. Studiul despărţitorilor. Deoarece pe par- 
tea posterioară a aponevrozei plantare se inseră unii din muşchii plantei, va tre- 
bui să lăsăm această porţiune la locul ei; vom face o incizie transversală în 
aponevroză, la 4-5 cm, înaintea extremității posterioare a calcaneului. Pe această 
incizie ducem o alta, antero-posterioară, întinsă de la mijlocul ei, la nivelul ce- 
lui de al 3-lea deget. Am format astfel în aponevroza mijlocie două lambouri, 
pe care le răsfrângem lateral. Imediat sub aponevroză, apare muşchiul scurt fle- 
xor al degetelor. Dacă examinăm lambourile aponevrotice pe faţa superioară, 
vedem că din ele pleacă nişte despărţitoare, care merg în profunzime, pe laturile 
muşchiului ; acestea sunt despărţitoarele aponevrozei plantare, care delimitează 
cele trei loji plantare. (Spatium plantare laterale, mediale, medium.) 

Prepararea muşchiului scurt flexor al degetelor. Muşchiul scurt flexor al 
degetelor a fost evidenţiat prin ridicarea lambourilor aponevrotice ; completăm 
disecţia lui tăind lambourile, dar cu multă atenţie, căci o parte din vasele şi 
nervii plantari se găsesc în vecinătatea lor şi nu trebuie să-i tăiem. Acum vom 
găsi numai o parte din aceste ramuri ; ele ne vor servi ulterior ca fire conducă- 
toare. 

Dacă tragem scurtul flexor al degetelor în afară şi căutăm în partea poste- 
rioară a regiunii, găsim nervul şi artera plantară medială (artera e subțire şi 
mai superficială decât nervul). Tot astfel procedăm şi pentru aflarea nervului şi 
arterei plantare laterale, însă trăgând muşchiul înăuntru de data aceasta. După 
ce am găsit trunchiurile principale, sau o parte din ramurile lor, le putem urmă- 
ri înainte până la limita regiunii, fără însă a insista prea mult, căci ele vor fi 
disecate mai uşor după ridicarea muşchiului. Acum vom căuta anastomoza din- 
tre nervul plantar medial şi lateral ; ea trece înaintea scurtului flexor al degete- 
lor. 

O privire generală asupra regiunii disecate. Înainte de a trece mai depar- 
te, să căutăm a înţelege dispoziţiunea acestui prim plan. Examinând dinăuntru 
în afară, găsim următoarele formaţiuni : 1. Masivul muscular medial acoperit de 
fascie (muşchii nu au fost încă evidenţiaţi). 2. Nervul şi artera plantară medială, 
mergând de-a lungul despărţitoarei mediale. 3. Muşchiul scurt flexor al degete- 
lor. 4. Artera şi nervul plantar lateral în afara acestui muşchi. S. Masivul mus- 
cular lateral (muşchii nu au fost încă evidenţiaţi). 


De desenat: M. flexor scurt al degetelor, nervii şi arterele plantare. 


Secţiunea şi răsfrângerea muşchiului flexor scurt al degetelor. Secţiunea 
se face transversal la mijlocul muşchiului, iar capetele lui sunt răsfrânte; pe 
faţa profundă a capătului posterior se află ramura nervoasă a muşchiului ; o pu- 
tem găsi acum sau când vom prepara nervul în întregime. Capătul anterior al 
muşchiului îl răsfrângem şi-l fixăm înainte peste degete. Sub flexorul scurt apa- 
re lungul flexor al degetelor, de care sunt anexaţi lombricalii şi accesorul lun- 
gului flexor sau carnea pătrată a lui Sylvius (pătratul plantei). 

Fig. 94. 


Completarea preparării nervului şi arterei plantare mediale. Artera plan- 
tară medială şi nervul plantar medial se văd după ce am ridicat scurtul flexor al 
degetelor. În partea posterioară vom diseca ramurile nervoase musculare pentru 
scurtul flexor, carnea pătrată, abductorul degetului mare, ramuri foarte mici, dar 
uşor de găsit, lucrând cu oarecare atenţie. Ramura scurtului flexor, deja găsită, 
ne serveşte de fir conducător. 

Apoi continuăm prepararea nervului în partea anterioară şi vedem că el se 
divide în patru ramuri terminale ; la a 2-a şi a 3-a din aceste ramuri trebuie să 
căutăm câte o ramură mică, care merge în profunzime la lombricalul întâi şi al 
doilea. Cele patru ramuri terminale : nn. digitali plantari comuni, ale plantarului 
medial, dau primele 7 colaterale plantare proprii ale degetelor ; originea lor tre- 
buie studiată acum. 

Continuarea disecţiei nervului şi arterei plantare laterale. Aceste organe 
se găsesc între muşchii grupului lateral şi între scurtul flexor al degetelor. Pe 
sub acest muşchi (ridicat cu precauţiune) găsim două ramuri nervoase foarte sub- 
ţiri, una pentru carnea pătrată şi alta pentru muşchii laterali. Urmărim plantarul 
lateral dinapoi înainte şi-l vedem împărțindu-se, la nivelul extremității posterioa- 
re a celui de al 4-lea spaţiu interosos, în două ramuri :- una superficială şi alta 
profundă. Ramura profundă nu poate fi văzută acum decât la origine, căci trece 
pe sub lungul flexor al degetelor, pe când ramura superficială continuă direcţia 
trunchiului principal şi formează ultimele trei colaterale proprii ale degetelor şi 
anastomoza cu plantarul medial. 


De desenat: Ramurile nervilor plantari. 


Prepararea muşchilor lojei mediale. Muşchii lojei mediale sunt în număr 
de trei : abductorul, flexorul scurt şi adductorul degetului mare ; acesta din urmă 
însă, făcând parte, prin inserţiile. şi situaţia lui, din loja mijlocie, va fi studiat o 
dată cu aceasta. Curăţim bine fascia şi evidenţiem muşchiul abductor al degetu- 
lui mare, precum şi interstiţiul care-l separă de scurtul flexor, situat pe partea 
lui laterală ; am putea studia de pe acum inserţiile abductorului, îndărăt până la 
procesul medial a calcaneului şi înainte, până la prima falangă a degetului ma- 
re, Scurtul flexor al degetului mare are forma unui jghiab, prin care trece ten- 
donul lungului flexor al degetului mare. 3 

Prepararea muşchilor lojei laterale. Ridicând fascia, apare un muşchi 
lung întins de la procesul lateral a calcaneului, la extremitatea posterioară a pri- 
mei falange ; este abductorul degetului mic. Dacă îl tragem în afară, vedem sub 
el un grup muscular, format din doi muşchi adeseori fuzionaţi : scurtul flexor şi 
opozantul degetului mic. Uneori aceştia sunt despărțiți printr-un interstiţiu, mai 
des însă îi izolăm prin disecţie artificială, orientându-ne după direcţia fibrelor 
musculare. Flexorul degetului mic este reprezentat prin fibre superficiale, care 
merg, la prima falangă ; iar opozantul prin fibre profunde, ce se prind pe al 5- 
lea metatarsian. Nu trebuie să confundăm opozantul degetului mic,* cu al treilea 
interosos plantar ; opozantul se găseşte sub scurtul flexor, pe când interososul e 
înăuntru. 

Prepararea muşchilor din loja mijlocie. Am disecat deja primul plan mus- 
cular, reprezentat prin scurtul flexor plantar; ne mai rămân de văzut : 

1. Tendoanele flexorilor (scurt şi lung), care pătrund în nişte canale osteo- 
fibroase, începând la nivelul capului metatarsienilor ; pentru continuarea disecţiei 


* Nomenclatura anatomică nu recunoaşte existența m. opozant al degetului mic. 

le vom deschide (în „măsura permisă de regiune) şi în acelaşi timp vom studia 
şi sinovialele anexate lor. 

2. Lungul flexor al degetelor şi raporturile tendoanelor lui cu tendoanele 
scurtului flexor, pe care le perforează. 

3. Raporturile lombricalilor cu tendoanele lungului. flexor, de care aderă. 

4. În partea posterioară a regiunii, carnea pătrată a lui Sylvius sau acceso- 
rul lungului flexor, muşchi patrulater, care pleacă de pe calcaneu şi se prinde 
pe tendonul lungului flexor. 

Studiul şi deschiderea canalului calcanean. În partea posterioară şi media- 
lă a regiunii, se găseşte un canal, care face să comunice regiunea posterioară a 
gambei cu regiunea plantară ; acesta este canalul calcanean. Pe sub el trec vase- 
le şi nervii tibiali devenind plantari, precum şi muşchii flexori. Pentru a studia 
constituţia lui, trebuie să dezinserăm abductorul degetului mare, de pe calcaneu ; 
atunci vedem că acest canal are doi pereţi : peretele lateral e format de calca- 
neu şi peretele medial e reprezentat de muşchiul, pe care l-am dezinserat, înve- 
lit în fascie; mai observăm cele două orificii ale lui: cel superior face să 
comunice canalul cu gamba, iar cel inferior, cu planta. Mergând dinăuntru în 
afară, găsim în interiorul canalului tendoanele : tibialului posterior, ale flexorului 
lung al degetelor şi ale flexorului propriu al degetului mare. Privind regiunea 
noastră şi cea gambieră, înţelegem raporturile complexe ale acestor tendoane : 
tibialul posterior, situat la gambă înafara flexorului lung, îl încrucişează, şi tre- 
când înăuntrul lui, la nivelul maleolei, se inseră pe tuberozitatea navicularului ; 
studiem raportul dintre flexorul propriu şi cel lung şi vedem că şi aceştia se în- 
crucişează, cel lung fiind situat pe un plan mai superficial ca cel propriu. 


De desenat: muşchii plantari. 


Secţiunea muşchiului lung flexor al degetelor şi a accesorului lui (car- 
nea pătrată) (pătratul plantar). Această secţiune este necesară pentru conti- 
nuarea disecţiei. Flexorul lung este secţionat în canalul calcanean, iar accesorul 
lui dezinserat de pe calcaneu ; tendoanele lungului flexor împreună cu lombrica- 
lii şi cu carnea pătrată sunt răsfrânte peste degete. Lucrând cu atenţie, vedem 
că ultimii doi lombricali sunt pătrunşi prin faţa profundă, de două mici ramuri 
nervoase, ce se pun în evidenţă prin întinderea muşchiului ; ele provin din ner- 
vul plantar lateral. Sub muşchii secţionaţi (lung flexor şi accesorul lui) găsim 
un alt plan muscular, format de adductorul degetului mare (fasciculul oblic) şi 
de interosoşii plantari ; între ei merge ramura profundă a nervului plantar extern. 

Centinuarea disecţiei nervului plantar lateral. Căutăm ramura nervoasă 
pentru adductorul halucelui şi completăm disecţia nervilor, care merg la ultimii 
doi lombricali ; tot acum putem găsi o ramură, care merge la adductorul degetu- 
lui mare (fasciculul transvers) ; dacă nu o aflăm acum, o vom lucra după sec- 
ţiunea adductorului. 

Prepararea muşchiului adductor al degetului mare. Acest muşchi face 
parte din loja medială, prin raporturile lui cu degetul mare, iar prin situaţie apar- 
ţine lojei mijlocii. El este compus din două porţiuni foarte diferite prin situaţie 
şi inserţie, care au fost considerate ca doi muşchi separați. O porţiune este for- 
mată din fascicule musculare oblic îndreptate ; este fasciculul oblic al adducto- 
rului, inervat de una sau mai multe ramuri din plantarul lateral. A doua 
porţiune este reprezentată prin fascicule musculare cu direcţie transversală ; este 
adductorul transvers, care nu se vede de cât după ce am răsfrânt peste degete, 
lungul flexor al degetelor cu accesorul lui şi cu lombricalii (adeseori chiar, tre- 

Fig. 95. 1 tendonul muşchiului tibial posterior; 2 artera plantară medială ; 3 tendonul flexorului 
propriu al degetului mare ; 4 nervul plantar medial ; 5 muşchiul abductor al degetului mare; 6 mu- 
şchiul adductor al degetului mare (cu două porţiuni); 7 muşchiul scurt flexor al degetului mare ; 8 
artera plantară laterală ; 9 nervul plantar lateral; 10 muşchiul abductor al degetului mic; 11 mu- 
şchiul scurt flexor al degetului mic; 12 muşchiul interosos plantar al ultimului spaţiu. 

buie să tăiem nervii lombricalilor). Această porţiune este foarte caracteristică şi 
acoperă, transversal, articulațiile metatarso-falangiene.: 


De desenat: muşchiul adductor cu fasciculul oblic şi transvers. 


Secţiunea adductorului (fasciculului oblic). Secţiunea acestui muşchi este 
necesară pentru a vedea traiectul nervului şi al arterei plantare laterale. După ce 
am separat adductorul (oblic) de interosoşi, prindem cu pensa nervul plantar la- 
teral şi de-a lungul traiectului lui, secţionăm muşchiul ; ne apare artera şi ramu- 
ra profundă a nervului. 

Completarea disecţiei arterei şi nervului plantar lateral. Urmărim cu 
multă atenţie ramurile nervoase foarte fine, care merg la interosoşi, deşi aceşti 
muşchi n-au fost încă lucraţi ; după prepararea lor, vom putea vedea şi termina- 
ţia fiecărei ramuri. Găsim porţiunea transversală a arterei plantare laterale şi ur- 
mărim ramurile arteriale interosoase. Este foarte greu să urmărim pe aceeaşi 
piesă şi arterele şi nervii, de aceea putem secţiona nervii, după ce i-am studiat 
şi desenat şi să disecăm arterele singure. 


De desenat: artera plantară laterală, ramura profundă a nervului plantar lateral. 


Prepararea muşchilor interosoşi. Prepararea muşchilor interosoşi este o 
problemă complexă, căci elevul trebuie să înţeleagă bine dispoziţiunea şi inser- 
ţiile muşchilor. Dacă presupunem piesa lucrată, după cum am arătaț mai sus, 
putem secţiona toate formațiunile văzute, care îngreuiază disecţia. Mergem apoi 
în fiecare spaţiu interosos şi-l deschidem în partea inferioară, tăind ligamentele 
transverse. Vedem că în fiecare spaţiu interosos (afară de primul), se găsesc do- 
uă tendoane, unul medial şi altul lateral; urmărind tendonul medial ajungem la 
interososul plantar ; tendonul lateral ne conduce la interososul dorsal. În primul 
spaţiu nu există decât un singur muşchi, interososul dorsal. 


De desenat: Muşchii interosoşi. 


CÂTEVA SFATURI PRACTICE 


Diferitele regiuni posterioare ale membrului inferior prezintă aceeaşi uşurinţă la disecţie, ca şi 
cele anterioare ; nu există nici o particularitate asupra căreia aş putea insista. Numai planta face 
excepţie ; ea este o regiune greu de disecat, nu numai din membrul inferior, ci chiar din întregul 
corp. Am expus, cu amănunţime disecţia ei şi am arătat modul cum trebuie lucrată, ca să se păs- 
treze toate organele. Din toate metodele propuse, cea de sus, mi s-a părut mai comodă şi mai ele- 
gantă. O parte din autorii francezi recomandă secţiunea calcaneului, pentru ridicarea celor trei 
muşchi superficiali (abductorul degetului mic, scurtul flexor şi abductorul degetului mare); cu alte 
cuvinte, după ce pielea şi aponevroza au fost ridicate, iar ramurile nervoase superficiale evidenţiate, 
se face secţiunea superficială a calcaneului, ridicându-se împreună. cu segmentul osos şi cei trei 
muşchi, care apoi sunt răsfrânţi înainte. Acest procedeu este mult mai greu de executat, iar rezul- 
tatul mult mai puţin elegant, ca cel obţinut prin disecţia de mai sus. : 

Celelalte chestiuni, ce se pot da candidaţilor, la examen sau la concurs, nu ies din cadrul 
principiilor generale ale disecţiei. Cine a lucrat odată nervii şi vasele membrului şi ştie cum să ur- 
mărească aceste elemente, nu mai are nevoie de indicaţii speciale. 

Totuşi trebuie să insist asupra necesităţii de a prepara complet (la examen) ramura profundă 
a nervului plantar extern, care de obicei este neglijată de candidat. 

5. DISECŢIA PERINEULUI 


Perineul e format din totalitatea părţilor moi, care închid cavitatea abdomi- 
nală, la partea ei inferioară. După definiţie, această regiune ar trebui studiată o 
dată cu abdomenul; necesitatea disecţiei, dar mai ales considerentele chirurgica- 
le (în mod obişnuit, ea fiind abordată de la periferie spre PRR zu ne fac să 
o lucrăm o dată cu membrul inferior. 

Bazinul este închis, la partea lui inferioară, de un diafragm pelvian (Dia- 
phragma pelvis) format de cei doi muşchi ridicători anali ; diafragmul pelvian e 
dispus ca o pâlnie al cărei vârf răspunde rectului. El prezintă în partea anterioa- 
ră o fisură numită hiatul uro-genital (Hiatus uro-genitalis), prin care trec, la fe- 
meie, organele genitale şi uretra, iar la bărbat, uretra. Acest hiat uro-genital este 
închis de un complex topografic, numit diafragmul uro-genital. 

O dată cu perineul trebuiesc studiate şi organele genitale externe ; nu ştiu 
cum să insist mai mult asupra disecţiei lor, deoarece perineul şi organele genita- 
le externe, repet, au o mare importanţă în anatomie, ca şi în practica medicală. 
Se înţelege de la sine, că disecţia acestei regiuni variază, după cum vom avea 
de a face cu un cadavru de bărbat sau de femeie. 


A. PERINEUL LA BĂRBAT 


Poziţia piesei. Pentru studiul perineului în general (la femeie şi la bărbat), 
vom aşeza cadavrul în poziţia „taliei” ; această poziţie se obţine astfel : flexăm 
puternic gamba pe coapsă, apoi coapsa pe bazin, pe urmă tragem cadavrul în 
întregime spre capătul mesei, astfel ca numai spatele şi bazinul să repauzeze pe 
masa de' lucru, pe când membrele inferioare, ridicate în sus (prin flectarea coap- 
sei), sunt fixate în această poziţie prin legături puternice. (Se fac două legături, 
cu sfori tari, care după ce au înconjurat genunchiul, sunt prinse de piciorul me- 
sei sau de alte piese ale mesei de disecţie). 


EXPLORARE 


În această poziţie, perineul se prezintă ca un şanţ median, cu direcţie antero-posterioară cu- 
prins între fese şi coapse. Limitele laterale sunt determinate de plicele genito-femurale, deja studia- 
te la coapsă ; înapoi perineul se întinde până la vârful coccysului, iar înainte cuprinde şi organele 
genitale externe. 

Atât din punct de vedere anatomic, cât şi din punct de vedere chirurgical, perineul este împărţit 
în două regiuni : perineul anterior şi perineul posterior ; limita între aceste regiuni e formată de li- 
nia care ar uni cele două tuberozităţi ischiadice. Ducând această linie pe piesa noastră, vedem că 
perineul anterior e în legătură cu organele genitale, pe când perineul posterior e în legătură cu 
anusul ; de aceea regiunea anterioară a mai fost numită şi perineul uro-genital, sau din cauza for- 
mei lui triunghiulare: triunghiul uro-genital (Irigonum urogenitale), iar regiunea posterioară (are 
tot forma triunghiulară), perineul anal sau triunghiul anal (Trigonum rectale). În rezumat : perineul 
e format din două triunghiuri unite prin baza lor şi formând în total un romb. 

În fiecare din aceste triunghiuri avem de văzut formaţiuni foarte importante. 

a) În perineul posterior, la limita lui posterioară, găsim vârful coccysului ; iar înapoia liniei 
biischiadice orificiul anal, care se prezintă ca o fisură antero-posterioară, cu numeroase plice radia- 
te. Orificiul anal se găseşte situat între cele două proeminențe ale feselor. Dacă îl deschidem, pă- 
trundem în rect; la câţiva milimetri deasupra orificiului putem găsi nişte plice valvulare, cu 

concavitatea superioară, numite valvulele lui Morgagni ; între aceste valvule, se văd nişte colonete, 
pe care adeseori se găsesc dilataţiuni venoase. Ele poartă numele de coloanele lui Morgagni, iar 
dilataţiunile venoase sunt hemoroide în miniatură şi se găsesc pe toate cadavrele. Anusul e încon- 
jurat de o zonă pigmentată, deosebită atât de mucoasa rectală, cât şi de piele, ce poartă numele de 
marginea anusului. Înafara orificiului anal, între el şi tuberozităţile ischiadice, se găsesc nişte zone, 
în care degetul se afundă ; acestea sunt fosele ischio-rectale, a căror importanţă, în practică, trebuie 
de pe acum să ne atragă atenţia. i 

b) În perineul anterior vom avea de examinat : 1. perineul propriu-zis. 2. bursele. (scrotul) 3. 
penisul. Bursele şi cu penisul formează împreună regiunea ruşinoasă (Regio pudendalis). 

1. Pe linia mediană a perineului propriu-zis, găsim o umflătură antero-posterioară, ce se con- 
tinuă înainte cu corpul spongios al penisului, numită bulbul corpului spongios, iar de o parte şi de 
alta putem palpa cu uşurinţă ramurile ischio-pubiene. Între acestea (acoperite de corpii cavernoşi) 
şi bulbul corpului spongios, un triunghi numit triunghiul ischio-bulbar. 

2. Bursele prezintă pe linia mediană un rafeu longitudinal, pe care cad perpendicular o serie 
de plice transversale. Prin intermediul burselor, se poate simţi testiculul. 

3. Penisul prezintă de studiat corpul şi glandul ; glandul, extremitatea anterioară a penisului, 
este înconjurat de o plică tegumentoasă, numită prepuț ; între prepuţ şi glandă se găseşte cavitatea 
prepuţială. Mai observăm încă, o mică îndoitură mucoasă, care leagă prepuţul de şanţul de pe faţa 
inferioară a glandului, numită frâul prepuţului. Pe vârful glandului se găseşte un orificiu, sub for- 
ma unei crăpături sagitale, este meatul urinar. Între corp şi gland există un şanţ, numit balano-pre- 
puţial ; pentru a-l vedea, trebuie să tragem prepuţiul înapoi. Pe faţa dorsală a corpului, găsim un 
şanţ median, longitudinal, situat pe corpul cavernos; iar pe faţa uretrală simţim proeminenţa longi- 
tudinală a corpului spongios. 


Planul de lucru. Am văzut că perineul este împărţit în două regiuni; va 
trebui să le lucrăm succesiv, şi anume : întâi perineul posterior şi apoi cel ante- 
rior. O dată cu ultimul, vom studia şi organele genitale externe. 

Inciziile necesare. Cei doi elevi, care au lucrat membrul inferior, vor dise- 
ca acum împreună perineul. Pentru. această operaţiune avem nevoie de o, serie 
de incizii (fig. 96); le vom expune acum, deşi ele vor fi făcute succesiv, pe 
măsură ce lucrarea înaintează. În primul rând tragem o incizie mediană HEB, 
de la rădăcina burselor până la cocceys şi care la nivelul orificiului anal se de- 
dublează, înconjurându-l. Pe ea cad perpendicular -alte trei incizii : una poste- 
rioară ABC, trece pe la extremitatea posterioară a primei şi uneşte cele două 
fese ; una anterioară GHI, trecând prin extremitatea ei anterioară, înapoia burse- 
lor şi a treia mijlocie DEF, uneşte cele două ischioane, înaintea orificiului anal 
ea separă cele două regiuni ale perineului). Prin aceste incizii am delimitat, de 
iecare parte, câte două lambouri : unul posterior, corespunzând perineului poste- 
rior, şi altul anterior, corespunzând perineului anterior. 

Pentru disecţia burselor este nevoie de incizia mediană HL şi de una trans- 
versală KLM, dusă la partea anterioară a burselor; pentru disecţia penisului 
avem nevoie tot de două incizii: una mediană longitudinală, şi una transversală 
NOP, dusă la nivelul prepuţiului. Repet, aceste incizii, nu trebuiesc făcute dintr-o 
dată, ci succesiv, după nevoile disecţiei. 


PERINEUL POSTERIOR 
Prepararea perineului posterior se reduce la disecţia fosei ischiorectale. 


Greutatea lucrului este datorită faptului că această fosă conţine foarte multă gră- 
sime, care maschează elementele, făcându-le evidenţierea foarte anevoioasă. 

Organe ce trebuiesc găsite : 


Muşchi : Ridicător anal, obturator intern şi sfincterul extern al anusului. 

Vase : Artera ruşinoasă externă cu ramura rectală inferioară şi perineală. Venele rectale infe- 
rioare şi ruşinoase interne. 

Nervii : Nervul ruşinos, nervul rectal şi nervul obturator intern. 


Incizia pielii. Tragem incizia BE (se dedublează la nivelul orificiului anal 
pentru a-l înconjura), apoi ducem cele două incizii transversale ABC şi DEF, 
prima prin coccys şi a doua prin cele două tuberozităţi ischiadice. 

Ridicarea pielii. Ridicarea pielii se face dinăuntru în afară, adică de la li- 
nia mediană către ischion. Se descoperă întâi numai o jumătate a perineului, 
apoi jumătatea opusă şi se prepară sfincterul extern şi în urmă fiecare fosă 
ischio-rectală. 

Prepararea sfincterului anal extern. După ce am ridicat tegumentele periana- 
le, apar nişte fibre musculare, circulare şi concentrice, amestecate cu grăsime. Ur- 
mărind fiecare fascicul, vom evidenția muşchiul. În partea posterioară a anusului 
putem vedea o formaţiune fibroasă, mediană, care se întinde de la anus la coccige 
i se numeşte rafeul sau ligamentul anococcigian ; pe acesta se inseră muşchiul. 

intea anusului se vede originea unei alte formaţiuni fibroase (va fi pusă în evi- 
denţă la prepararea perineului anterior), numită rafeul ano-bulbar 

Examinarea regiunii după ridicarea pielii. După ce am ridicat tegumente- 
le şi am disecat sfincterul anal extern, ne găsim în faţa unei regiuni plină de 
grăsime ; este grăsimea subcutanată, care se continuă în profunzime, fără nici o 
limită de separare, cu grăsimea fosei ischio-rectale. Această fosă constituie par- 
tea cea mai importantă a regiunii şi de aceea vom căuta să-i înţelegem cât mai 
bine dispoziţiunea şi să-i examinăm întinderea. 

Prepararea vaselor rectale şi a nervului rectal inferior. Prepararea aces- 
tor organe necesită scoaterea grăsimii din fosa ischio-rectală. Începem această 
operaţiune, dinapoi înainte, adică de la gluteul mare, (disecat). (Dacă acesta nu 
a fost preparat, îl preparăm acum şi apoi începem scoaterea grăsimii.). Trebuie 
să lucrăm cu multă prudenţă, scoțând gisimea în mici porţiuni ; la început gă- 
sim câteva vene care urmărite ne conduc la venele rectale inferioare ; în veci- 
nătate dăm de artera hemoroidală (rectală) inferioară, care merge la rect şi 
peste nervul rectal inferior care se duce la sfincterul anal extern. 

Studiul fosei ischio-rectale. După ce am găsit formațiunile precedente, pu- 
tem curăţi fosa ischio-rectală, fără nici o grijă, căci nu mai avem ce tăia (Vase- 
le şi nervii ruşinoşi sunt acoperiţi de fascia obturatorului). Când am scos toată 
grăsimea (importantă în patologia regiunii), ne apare fosa ischio-rectală şi dacă 
vrem să fie văzută şi mai bine, secţionăm gluteul mare la nivelul tuberozităţii 
ischiadice. Această fosă are forma unei piramide cu baza inferioară (la nivelul 
pielei răsfrânte) ; un perete medial format de sfincterul anal extem şi de un muşchi 
oblic, îndreptat de sus în jos şi din afară înăuntru. Acest muşchi cu o mare im- 
- ă se numeşte ridicătorul anal şi vom reveni asupra lui la studiul bazinu- 
ui. (Fig.97.) El este acopesit de o fascie subţire, care trebuie ridicată, pentru a-l 
pune în evidenţă. Peretele lateral al fosei ischio-rectale este format de ischion, 
care e acoperit de un muşchi, ce nu se vede, fiind şi el învelit într-o fascie 
groasă; este muşchiul obturator intern. Recunoaştem acest muşchi numai prin 
palpare, căci nu putem ridica fascia lui decât după ce vom fi disecat nervii 
ruşinoşi şi vasele ruşinoase interne. 


Fig. 97. 1 mușchiul gluteu mare; 2 mușchiul gluteu mijlociu; 3 mușchiul piriform; 4 muşchiul 

obturator intern ; 5 muşchiul ridicător anal; 6 sfincterul anal extern ; 7 secţiune în rect; 8 marele 

ligament sacro-ischiadic ; 9 nervul ischiadic, 10 vasele şi nervul ruşinos; 11 ramura ischio-pubiană ; 
12 secţiune în extremitatea superioară a femurului ; 13 fosa ischio-rectală. 

Prepararea nervului ruşinos şi a vaselor ruşinoase interne. Aceste orga- 

ne sunt aplicate pe peretele lateral al fosei ischio-rectale (muşchiul pri a 
cam 5 cm. în profunzime, şi sunt ascunse de fascia obturatorului. Le găsim, fie 
urmărind. vasele rectale spre -peretele lateral, fie mergând direct la ele. În acest 
din urmă caz, procedăm în modul următor: Examinăm întâi gluteul mare şi 
alpăm cu degetul în toată întinderea, marele ligament sacro-ischiadic (foarte 
important), care se găseşte înaintea şi deasupra lui. Înaintea ligamentului, secţio- 
năm fascia obturatorului şi sub ea vom găsi nervul şi vasele ruşinoase. Prin ur- 
mare, pentru a găsi direct aceste organe, trebuie să simţim mai întâi marele 
ligament sacro-ischiadic, înaintea căruia ele se găsesc. Concluzia practică ce se 
desprinde e următoarea : nervul şi vasele sunt aplicate pe peretele lateral al fo- 
sei ischio-rectale şi ca atare în inciziile pentru flegmoanele regiunii ne vom ţine 
departe de acest perete. 

Urmărim nervul până la bifurcare şi vedem cele două ramuri : perineală şi 
peniană. Ramura perineală se ramifică în vecinătatea muşchiului transvers al pe- 
rineului (vezi perineul anterior), şi dacă acesta nu a fost încă disecat, nu insis- 
tăm prea mult; o vom vedea după ce vom lucra perineul anterior; atunci ne 
vom putea întoarce să căutăm şi continuitatea ei cu trunchiul principal. 


Fig. 98. 1 fascia muşchiului obturator intern; 2 muşchiul giuteu mare ; 3 sfincterul anal extern ; 
4 artera rectală inferioară ; 5 nervul perineal ; 6 muşchiul ridicător anal. 

Prepararea muşchiului obturator intern şi a nervului lui. Obturatorul 
este aplicat pe faţa medială a ischionului ; el a fost pus în evidenţă, în parte, la 
prepararea nervului şi vaselor ruşinoase ; acum îi vom completa disecţia, cu- 
răţindu-l de toată fascia obturatoare. Aceasta poate fi ridicată fără a strica nici 
muşchiul şi nici nervul obturator. Nervul este situat chiar pe muşchi şi-l putem 
urmări înapoi, către spina ischiadică. 

Prelungirile fosei ischio-rectale. Fosa ischio-rectală prezintă două prelun- 
giri (anterioară şi posterioară), care trebuiesc înțelese acum ; deşi prelungirea 
anterioară face parte din perineul anterior, este numită şi loja profundă a peri- 
neului anterior şi se va deschide la disecţia acestuia. 

Acum când fosa ischio-rectală a fost golită de țesutul celulo-grăsos, care o 
umplea, se vede sub marginea gluteului mare un spaţiu unghiular, între fesier şi 
ischio-coccigian ; este prelungirea posterioară. 

Cealaltă prelungire pleacă din partea anterioară şi o putem demonstra astfel: 
dacă se introduce indexul în partea anterioară Și profundă a fosei (deasupra muş- 
chilor transverşi) şi alunecând de-a lungul feţei infero-externe a ridicătorului 
anal, se împinge degetul înainte, acesta pătrunde într-un spaţiu dilacerând uşor 
un ţesut celular foarte: lax. 

Este prelungirea anterioară, care va reveni studiului nostru mai târziu. 


De desenat: fosa ischio-rectală. i ȘI 

Fig. 99. 1 prostata ; 2 muşchiul ridicător anal; 3 muşchiul obturator intern ; 4 loja perineală pro- 

fundă (prelungirea anterioară a fosei ischio-rectale) ; 5 diafragmul uro-genital ; 6 fascia perineală 

superficială ; 7 vasele ruşinoase interne; 8 corpul cavernos. (rădăcina); 9 corpul spongios ; 10 ţesut 

celular în loja peniană ; 11 mușchiul obturator extern; 12 ramura ischio-pubiană ; 13 capul femurului ; 

14 osul coxal ; 15 spaţiul pelvi-subperitoneal ; 16 vasele iliace exteme. Liniile punctate indică traiectul 
uretrei prostatice şi membranoase. 

PERINEUL ANTERIOR ŞI ORGANELE GENITALE EXTERNE 


Consideraţiuni teoretice. Perineul anterior este format din suprapunerea 
unor planuri de natură diferită ; începând de jos în sus, acestea sunt următoarele : 
pielea, țesutul celular subcutanat, fascia perineală superficială, formațiunile erec- 
tile ale penisului şi muşchii anexaţi lor, fascia perineală mijlocie cu muşchiul 
transvers profund şi ridicătorul anal. Diferitele planuri, suprapuse unele peste al- 
tele, determină anumite spaţii topografice. 

Pe lângă cele două fascii perineale, enumerate mai sus, există încă o a tre- 
ia (pe care o vom studia cu bazinul), fascia perineală profundă ; între aceste fascii 
se delimitează următoarele loji : (Fig. 96) 1. loja superficială, cuprinsă între pie- 
le şi fascia perineală superficială ; ea e umplută cu ţesut grăsos ; 2. loja mij-lo- 
cie (cea mai importantă) este cuprinsă între fascia superficială şi cea mijlocie ; în 
interiorul ei se găsesc corpii cavernoşi ce intră în constituţia penisului. De ace- 
ea, această lojă poartă numele de /oja peniană (Testut-Jacob) ; 3. loja a treia e 
formată din diafragmul uro-genital, în care se găseşte muşchiul transversul pro- 
fund, cuprins între cele două foiţe ale fasciei mijlocii ; 4. a patra lojă, profundă, 
este cuprinsă între fascia perineală mijlocie şi ridicătorul anal şi reprezintă o 
prelungire a fosiei ischio-rectale. În tabloul alăturat sunt rezumate planurile peri- 
neului anterior şi lojile, pe care ele le determină : 


Lojile Pereţii Conţinutul 


Pielea. Grăsimea, vase şi nervi 

Fascia perineală superficială | * superficiali. 

Fascia superficială Conţine  corpii  erectili, 

Fascia mijlocie. uretra, muşchii  ischio- 

(Diafragmul urogenital.) cavernos şi transvers 
superficial, vesele şi nervul 
bulbouretral. 


Cele două foițe ale fasciei | Cuprinde : mușchiul  trans- 


Loja superficială 


Loja mijlocie 


perineale mijlocii  (fascia Vera. :. profund, : şi rca În 

uro-genitală superioară şi Cowper, vasele (PP apese, 

inferioară) nervul dorsal al penisului, 
uretra. 


Fosa _ischio-rectală 
(prelungirea anterioară). 


Diafragmul urogenital. 


Ridicătorul anal. Pnatie aceea 


Diafragmul urogenital | 


Organele genitale externe. Organele genitale externe sunt, din punct de 
vedere topografic, anexate perineului. 

Penisul e format din organele erectile ale lojii peniene. Organele erectile 
sunt învelite de fascia peniană, o dependinţă a fasciei perineale superficiale. La 
suprafaţă, ele sunt acoperite de piele şi ţesut celular, în care se găseşte un muşchi 
pielos, dartosul. 

Scrotul sau bursele sunt formate din următoarele planuri : 1. Pielea. 2. Tu- 
nica dartos, (continuată cu cea a perineului). 3. Tunica celuloasă (fascia - sper- 
matică externă). 4. Tunica eritroidă (Cremasterul). 5. Tunica fibroasă (fascia 
spermatică internă). 6. Vaginala. 

X 
Aceste tunici provin din planurile abdomenului. Tunica celuloasă e o de- 
- pendinţă a fasciei oblicului extern şi a țesutului celular subcutanat, cremasterul 
provine din muşchiul oblicul intem, tunica fibroasă e o continuare a fasciei 
Dea iar vaginala e o dependinţă a peritoneului (conductul vagino-perito- 
neal). 

În scrot se găsesc : testiculul, epididimul, şi cordonul (funiculul) spermatic. 

Prepararea va fi făcută astfel, încât să se studieze nu numai suprapunerea 
planurilor dar şi continuitatea tuturor acestor formaţiuni. 

Incizia pielii. Potrivit planului propus, pielea trebuie ridicată atât de pe pe- 
rineu cât şi de pe burse şi penis. (Fig. 100). 

a) Perineul. Bursele fiind trase înainte, ducem incizia mediană EH până la 
rădăcina burselor ; apoi la extremitatea ei incizia GHI, delimitând două lambouri 
pe care le ridicăm succesiv. Cele două lambouri sunt lucrate pe rând de fiecare 
elev. 

b) Bursele (scrotul). Penisul este ridicat şi fixat ; apoi se duce incizia me- 
diană HL de-a lungul rafeului cutanat al burselor, până la nivelul rădăcinii peni- 
sului. În acest loc, ducem o incizie transversală KLM, care trecând prin 
rădăcina penisului, se prelungeşte de-a lungul burselor. Aceste două lambouri 
cutanate, vor fi răsfrânte lateral. 

c) Penisul. Se duce mai întâi incizia LO, pe faţa uretrală a penisului până 
la gland ; la acest nivel se trage o incizie circulară NOP, formând astfel două 
lambouri, pe care dacă le ridicăm, am descoperit complet penisul de învelişurile 
tegumentare. 

Prepararea formațiunilor dartosului şi a formațiunilor superficiale. Du- 
pă ce am ridicat pielea, observăm în țesutul celular subcutanat o serie de fibre 
musculare superficiale, cu dezvoltare variabilă, care trec apoi în constituţia bur- 
selor ; ele formează dartosul, un muşchi superficial, care uneori are caracterul 
net muscular, alteori însă nu. Dartosul se continuă şi la burse. Pe faţa profundă 
a pielii răsfrânte se văd fibrele palide, galbene ale dartosului ; foarte deseori, 
câteva fibre musculare rămân aplicate, în partea internă, pe celuloasă. Uneori 
acest muşchi este bine diferențiat şi se recunoaşte uşor (mai ales dacă cadavrul 
este musculos), alteori paliditatea fibrelor îl face să se confunde cu țesutul con- 
junctiv. După ce am preparat dartosul scrotal, trecem la cel penian. Examinăm 
faţa profundă a lambourilor ridicate, cât şi celuloasa subcutanată ; se văd fibrele 
palide (uneori roşii) ale dartosului penian, care se continuă înapoi cu cele ale 
burselor. 

După ce dartosul a fost preparat, se trece la evidenţierea celorlalte organe 
superficiale. 

partea laterală a regiunii, mai bine zis, în şanţul genito-femural, găsim 
prin țesutul celular subcutanat, o ramură nervoasă cutanată (disecată deja la coap- 
să), care provine din cutanatul femural posterior : această ramură trebuie urmări- 
tă până la burse. Înăuntrul ramurii nervoase, între ea şi linia mediană, căutăm 
ramurile vasculare şi nervoase perineale superficiale ; ele se găsesc în țesutul 
celular subcutanat din vecinătatea liniei mediane, în dreptul proeminenţei făcute 
de bulbul penisului. (Nervul e mai superficial ca vasele). Aceste formaţiuni tre- 
buiesc urmărite, la rândul lor, înainte până la burse şi penis, iar înapoi până la 
limita posterioară a perineului anterior ; acolo le vedem trecând pe sub o punte 
celulo-grăsoasă şi îndreptându-se spre locul de origine, adică spre nervul şi ar- 
tera ruşinoasă, care se găsesc în fosa ischio-rectală. Puntea pe sub care trec 
aceste organe nu trebuie tăiată, căci în ea se găseşte muşchiul transvers superfi- 

Fig. 100. 1. dartosul burselor ; 2. pielea burselor (răsfrântă) ; 3. dartosul perineal ; 4. dartosul pe- 
nian ; 5. sfincterul anal extern. 


N 
cial al perineului, ascuns de mult ţesut grăsos. Continuitatea vaselor şi nervului 
vor fi ulterior studiate. 
Tot în celuloasa burselor se pot găsi pe părţile laterale, ramuri mici din ar- 
terele ruşinoase externe (ramuri din femurală). 


De desenat: planul subcutanat al perineului anterior, arterele perineale superficiale, nervul pe- 
rineal superficial şi ramura nervului cutanat posterior. 


Prepararea fasciei perineale superficiale. Scoţând țesutul celular subcuta- 
nat, ramurile vasculare şi nervoase rămân repauzând pe o foiţă fibroasă, care e 
fascia perineală superficială, atât de subţire, încât lasă să se vadă prin transparenţă 
muşchii subjacenţi. 


Ea are forma triunghiulară, cu mărginile laterale la nivelul ramurilor ischio-pubiene, cu vârful 
către simfiza pubiană şi baza la limita dintre perineul anterior şi cel posterior, unde formează o 
teacă pentru muşchiul transvers. 


Studiul burselor, al testiculului şi al cordonulului (funiculului) spermatic. 
Am văzut mai sus care e constituţia anatomică a burselor. Din cele şase tunici 
componente am văzut trei şi anume : pielea, tunica dartos şi tunica celuloasă 
(Fascia cremasterică). Ne mai rămâne să vedem tunica musculară (eritroidă), 


Fig. 101. 1. tunica celuloasă ; 2. tunica musculară (eritroida); 3. tunica fibroasă. 

tunica fibroasă şi vaginala. Apoi va trebui să studiem festiculul cu epididimul şi 
cordonul spermatic. Pentru a face complet această preparaţie, procedăm astfel : 

1. Prepararea tunicii musculare şi a tunicii fibroase. După ce am ridicat 
pielea şi dartosul, bursele au rămas învelite în celuloasă ; facem în această tuni- 
că, o incizie verticală, pe linia mediană a fiecărui testicul (trebuie să fim atenţi, 
să nu incizăm, decât celuloasa), şi răsfrângem lambourile celuloasei lateral. Din 
ele, putem enuclea, cu degetele, testiculul şi cordonul. Vedem că în partea infe- 
rioară este o dublă aderenţă între tunica fibroasă, dartos şi scrot pe de o parte, 
şi tunica fibroasă şi testicul (extremitatea posterioară) pe de alta. Această aderenţă 
constituie un ligament numit ligamentul scrotal pe care trebuie să-l tăiem pentru 
a face enuclearea completă. 

Testiculul scos din teaca celuloasă este încă învelit de tunica fibroasă, tuni- 
ca musculoasă şi vaginală. Examinându-l, vedem că este acoperit de o membra- 
nă rezistentă, care-i formează o pungă ce se continuă pe cordon; pe suprafaţa 
acestei pungi se observă nişte fascicule roşiatice. Punga reprezintă tunica fibroa- 
să, iar fibrele roşiatice sunt fibrele musculare ale tunicii eritroide sau musculare. 
Ca să înţelegem valoarea tunicii musculare, mergem sus la nivelul cordonului, 
unde se găseşte un muşchi, numit cremaster, format din două fascicule; unul 


Fig. 102. 1. cordon spermatic (funicul) ; 2. tunica fibroasă şi musculară ; 3. tunica celuloasă; 4. 
epididim ; 5. hidatida pediculată (apendicele epididimului) ; 6. testicul ; 7. vaginala. 

pubian (medial) şi unul iliac (lateral), aceste fascicule se răspândesc apoi, ca un 
evantai, pe faţa anterioară şi laterală a burselor, formând tunica eritroidă. În re- 
zumat, această tunică se prezintă ca formată dintr-o serie de fascicule roşiatice, 
foarte. răspândite la suprafaţa fibroasă ; între cele două burse a rămas un sept 
interscrotal. 

2. Prepararea vaginalei. Pe faţa anterioară a unui testicul, secţionăm verti- 
cal tunica fibroasă cu eritroida şi o ridicăm în sus, separând-o de vaginala sub- 
jacentă. Separarea între aceste două învelişuri este posibilă şi constituie o 
operaţiune foarte frecventă în chirurgie. 

3. Deschiderea vaginalei şi studiul ei. Deschidem vaginala cu o incizie lon- 
gitudinală şi ne apare testiculul şi epididimul. Studiem foiţa parietală, care tape- 
tează fibroasa, şi foiţa viscerală, care tapetează testicului, precum şi modul lor 
de continuitate. 


Vedem că din reflexiunea foiţei parietale pe cea viscerală iau naştere la originea cordonului 
spermatic. nişte funduri de sac. Foiţa viscerală, insinuându-se între epididim şi testicul, formează 
fundul de sac (reces) subepididimar ; apoi tapetează fața inferioară, laterală şi superioară a epididi- 
mului ; când întâlneşte pachetul (mănunchiul) vasculo-nervos al cordonului, îl tapetează' de sus în 
jos şi apoi se răsfrânge pe cordon. Ne dăm seama că epididimul este înconjurat de un mezo-epidi- 


dim, şi că o parte din el. şi din testicul (marginea postero-superioară, polul posterior al testiculului, - 


de la care pleacă ligamentului scrotal şi coada epididimului), nu este acoperit de seroasă. 


4. Studiul configurației exterioare a testiculului, al epididimului şi raportu- 
rile dintre aceste două organe. 


Epididimul ocupă marginea postero-superioară a testiculului, de care e despărţit prin fundul 
de sac (recesul) subepididimar, deja studiat (marginea antero-inferioară a testiculului rămâne liberă). 
La marginea postero-superioară vin arterele şi venele cordonului, cu alte cuvinte, pe această margi- 
ne se găseşte hilul testiculului ; vasele sunt acoperite de foiţa viscerală a vaginalei şi nu vor fi vi- 
zibile decât după ridicarea seroasei ; acum le putem vedea numai prin transparenţa ei. 

Întinzând lateral lambourile seroasei, vedem că testiculul nu este acoperit de vaginală în par- 
tea lui postero-inferioară. 


În partea anterioară a testiculului şi a epididimului se găsesc unui sau două 
organe rudimentare, numite hidatide (apendice, pediculate. şi sesile), care repre- 
zintă resturi din organe embrionare (canalele lui Wolf şi Miiler); ele sunt vizi- 
bile fără nici o preparaţie. 

'5. Prepararea şi studiul cordonului (funiculului) spermatic. Cordonul sper- 
matic este o formaţiune topografică compusă din canalul deferent, însoţit de ar- 
tere, vene, limfatice şi nervi. Aceste elemente sunt unite prin ţesut conjunctiv şi 
sunt învelite într-un manşon fibros, dependent de tunica fibroasă a burselor. 
Prepararea cordonului se face în modul următor: 

a) Mai întâi căutăm organul lui Giraldes (paradidimul), care se găseşte la 
nivelul fundului de sac vaginal sau ceva mai departe (deasupra sau dedesubtul 
lui) ; pentru a-l vedea trebuie să incizăm vaginala. El este format dintr-o serie 
de granule neregulate, de culoare albă gălbuie, simulând lobulii grăsoşi. 

b) Incizând seroasa la nivelul cozii epididimului, găsim ductele aberante 
ale epididimului, ce se prezintă ca un canal neregulat, mergând de la coada epi- 
didimului la cordon. 

c) Aproape de regiunea inghinală, în partea superioară a cordonului, se di- 
sociază elementele lui şi se găsesc: la mijloc canalul (ductul) deferent, înaintea 
lui un grup de vene (grupul venos anterior), înconjurând artera spermatică (te- 
sticulară) ; înapoia canalului deferent, un alt grup de vene (grupul venos poste- 

Fig. 103. 1. artera funiculară ; 2. artera testiculară; 3. grupul venos aia 4. organul lui Giraldăs ; 
5. vasa aberantia ; 6. testicul ; 7. ligamentul scrotal ; 8. canalul deferent; 9. grupul vânos posterior ; 
10. artera deferenţială ; ul. epididimul ; 12. fundul de sac subepididimar. 


rior), înconjurând artera funiculară (cremasterică) şi artera deferenţială. Urmă- 
rim toate aceste elemente în jos până la testicul şi în sus până Ia orificiul sub- 
cutanat al canalului i 

Secţiunea cordonului (funiculului) spermatic. Studiul testiculului. După 
ce organele cordonului spermatic au fost preparate, va trebui să le secţionăm 
deasupra epididimului, spre a putea studia testiculul. Porţiunile secţionate ale 
formațiunilor cordonului sunt răsfrânte în sus. După ridicarea testiculului, pe 
planul de disecţie a rămas doar celuloasa, pe care o vom ridica cu prepararea 
lojii peniene. 

Va trebui să studiem configuraţia exterioară a testiculului şi a epididimului ; 
apoi vom face o secţiune spre a vedea albugineea, lobulii spermatici, corpul lui 
Highmore (mediastinul _testiculului), conductul epididimar şi lumenul canalului 
deferent. 

Vaginaia 


Epididim 


Hidalida pediculată 

Fig. 104. 


Albugineea e o membrană fibroasă, de culoare albicioasă, care înconjoară _testiculul. 

Corpul lui Highmore este o îngroşare a albugineei, pe marginea postero-superioară a testicu- 
lului. În ea se găseşte reţeaua testiculară a lui Haller, o reţea de canalicule, în care se termină ca- 
nalele drepte, ce provin din canaliculele (tubii) seminifere. 

Lobulii spermatici sunt separați prin septe. Fiecare lobul conţine o substanță moale, pulpoasă, 
de culoare brună-gălbuie. Această substanţă e formată de canaliculele spermatice (tubi seminiferi 
contorţi). Prinzând cu o pensă fină în plin lobul şi trăgând uşor se vede cum se desfăşoară unul 
sau două canalicule. 

Conductul epididimar este canalul colector comun, format din unirea canalelor eferente (care 
pleacă din reţeaua lui Highmore) şi se continuă cu canalul deferent; el e foarte flexuos. 


Studiul penisului. Penisul este format din două formaţiuni erectile: corpul 
cavernos şi corpul spongios. Corpurile erectile sunt învelite de fascia penis, ca- 
re e o dependinţă a fasciei perineale superficiale. Mai în afara fasciei penis se 
găseşte un înveliş celulos, în care se află vasele şi nervii superficiali şi apoi 
dartosul şi pielea. Prin preparaţia făcută, am ridicat pielea din regiunea uretrală 
(posterioară) a penisului şi am studiat dartosul şi celuloasa. În celuloasă se gă- 
sesc câteva ramuscule din arterele ruşinoase externe şi din perineala superficială. 
O venă mare, vena dorsală superficială se găseşte pe fața dorsală şi va fi evi- 
denţiată mai târziu, după ridicarea completă a pielii penisului. Studiul penisului 
nu va putea fi făcut cu folos, decât după prepararea lojii peniene a perineului, a 
cărei dependinţă el poate fi socotit. 

Prepararea lojii peniene. Am văzut că această lojă este cuprinsă între fas- 
cia superficială şi cea iată ştim, de asemenea, că fascia perineală mijlocie, 
graţie constituţiei ei, realizează o formaţiune anatomo-topografică specială, nu- 


mită diafragmul uro-genital. După ce vom examina conţinutul lojii peniene, vom 

Fig. 105. 1. ramura perineală a cutanatului femural ; 2. artera perineală superficială ; 3. aponevro- 
za perineală superficială ; 4. fosa ischio-rectală ; 5. dartos ; 6. nerv perineal superficial. 


trece la studiul special al acestui diafragm, care reprezintă una din părţile cele 
mai importante ale perineului anterior. Loja peniană conţine corpul cavernos, 
corpul spongios al uretrei, muşchii anexaţi acestor formaţiuni erectile, uretra, 
vase şi nervi ; ea se continuă înainte cu cea a organelor genitale externe. 
1. Prepararea muşchilor din loja peniană. Se ridică întâi fascia perineală 
superficială la nivelul bulbului penisului şi ne apare muşchiul bu/bo-cavernos, 
cu fibrele lui dispuse caracteristic, în arcade. În partea laterală, la nivelul ramu- 
rii ischio-pubiene, fascia ridicată pune în evidenţă muşchiul ischio-cavernos. În 
partea posterioară, adică la limita dintre perineul anterior şi cel posterior, se gă- 
seşte puntea despre care am vorbit, în interiorul căreia se află muşchiul zrans- 
vers superficial. La prepararea acestui muşchi luăm ca reper nervui perineal 
superficial, pe care-l disecăm acum, prin această punte celuloasă, în care găsim 
muşchiul. Îl preparăm în toată întinderea, adică de la rafeul ano-bulbar la tube- 
rozitatea ischionului. Foarte des, nervul perforează muşchiul, de aceea trebuie să 
lucrăm cu atenţie, pentru ca în acest caz să nu distrugem nici nervul şi nici 
muşchiul. Muşchii trebuiesc disecaţi înapoi, până la inserţia lor posterioară, adi- 
că primul pe ramura ischio-pubiană şi al doilea pe rafeul ano-bulbar, care se 
evidenţiază acum complet ; înainte, ei trebuiesc: conduşi până la nivelul corpului 
cavernos, cu al cărui înveliş fibros fuzionează. După ce am disecat aceşti trei 

muşchi (ischio-cavernos, bulbo-cavernos şi transvers), vedem că ei formează un 
triunghi, numit triunghiul ischio-bulbar sau triunghiul taliei, foarte important în 
chirurgia de altădată. În fundul lui se vede o formaţiune strălucitoare, care re- 
prezintă peretele superior al lojii peniene ; este diafragmul uro-genital. 


De desenat: triunghiul ischio-bulbar. 


Continuarea disecţiei nervului şi arterei ruşinoase. Am găsit ramurile su- 
perficiale ale acestor formaţiuni ; vom căuta acum să stabilim continuarea lor cu 
trunchiurile principale (nerv şi arteră), situate în fosa ischio-rectală. Această ope- 


Mușchiul bulbo- 
cavernos 


Muşchiul 

E ischio-cavernos 

- ) Ramurile nervului 
- perinea! superticial 


Fig. 106. 

rațiune se face pentru nerv, după cum am văzut, urmărind ramura perineală su- 
perficială înapoi, pe sub muşchiul transvers sau printre fibrele lui (când nervul 
îl traversează), până în fosa ischio-rectală, unde dăm de trunchiul principal, nu- 
mit nervul perineal, ce provine din nervul ruşinos ; în acelaşi mod se procedea- 
ză şi cu artera perineală superficială. 

Afară de ramura cutanată superficială, nervul perineal (din ruşinos) mai dă 
o ramură destul de voluminoasă, care merge în triunghiul ischio-bulbar şi iner- 
vează cei trei muşchi, care-l formează ; aceasta este ramura perineală profundă. 
Urmărirea ei se face uşor, dinapoi înainte, adică de la fosa ischio-rectală către 
triunghiul ischio-bulbar ; deşi prin această preparaţie se strică puţin din diafrag- 
mul uro-genital, pe care-l perforează în partea posterioară, totuşi ea trebuie fă- 
cută şi nervul bulbo-uretral evidenţiat ; alături de ei găsim artera, cu acelaşi 
nume şi traiect. 


Ligamentul suspen- "Rs, 
sor al penisului 8 

Notă. În mod general distribuţia arterei ruşinoase se suprapune celei a nervului. Atât artera 
cât şi nervul au două ramuri terminale; una perineală, cealaltă peniană. 


Disecţia penisului. Pielea penisului a fost disecată doar pe faţa uretrală a 
organului. Continuăm răsfrângerea lambourilor, până ce întreg organul a fost 
dezvelit. El apare acoperit de fascie (afară de porțiunile unde această fascie a 
fost ridicată pentru prepararea muşchilor). La nivelul prepuţiului se poate vedea, 
cum pielea penisului se răsfrânge către cavitatea prepuţială ; porţiunea răsfrântă 
ia caracterele unei mucoase ce se alipeşte de piele. Între piele şi mucoasă (tape- 
tate de dartos), se găseşte un ţesut celular, care permite izolarea lor. 

Prepararea vaselor superficiale şi a ligamentului suspensor. Tragem penisul 
înapoi şi-l fixăm, astfel ca faţa dorsală să fie accesibilă. În țesutul celular pu- 
tem urmări (cam cu greu) ramurile arteriale, deja disecate: perineala superficia- 
lă, ruşinoasa externă. Mai uşor găsim vena dorsală superficială, destul de 
voluminoasă, reprezentând, în realitate, un adevărat canal colector ; în ea se var- 
să numeroase alte vene. Dacă urmărim înapoi această venă, până la rădăcina 
penisului, vedem că trece pe sub ligamentul suspensor şi se termină, fie la coapsă 
în safena internă, fie în venele peretelui abdominal. Cu această ocazie putem 
prepara şi ligamentul suspensor (a fost lucrat, în parte, de elevii de la membrul 
superior), ale cărui fibre se fixează, unele pe partea dorsală a penisului, iar alte- 
le, înconjurându-l pe părţile laterale, se unesc sub el formând un adevărat liga- 
ment suspensor. Înaintea ligamentului suspensor se găseşte ligamentul fundiform. 

Studiul fasciei penisului. Sub țesutul celular (cu vasele) se găseşte o mem- 
brană elastică rezistentă, care aderă intim de organele erectile subjacente şi pe 
care alunecă pielea şi dartosul. Această membrană se pune în evidenţă ridicând 
celuloasa, mai sus menţionată (păstrăm însă vena dorsală a penisului). 

Secţiunea fasciei peniene. Prepararea vaselor şi nervilor corpilor erectili. 
Pentru a pune în evidenţă corpul cavernos cu vasele şi nervii secţionăm cu pru- 
denţă fascia penisului, pe linia mediană a feţei dorsale, astfel ca să nu tăiem 
elementele subjacente. Răsfrângând lateral lambourile şi căutând pe linia media- 
nă, găsim vena dorsală profundă, iar pe părţile ei laterale, vedem nervii dorsali 
şi arterele dorsale ale penisului (ramuri din ruşinoasă). Vena este tot aşa de 
evidentă. 

Studiul ligamentului suspensor şi fundiform. Aceste ligamente, care determi- 
nă unghiul penisului pot fi acum bine evedenţiate trăgând penisul înainte şi 
examinând regiunea pubiană ; ele apar ca o formaţiune fibroasă, întinsă de la li- 
nia albă la penis, o parte din fibre inserându-se pe partea dorsală a penisului, 
iar 0' alta, înconjurând penisul, spre a-i forma un adevărat suspensor; pe sub 
aceste ligamente trec vasele şi nervii. (Fig. 108). 

Completarea studiului muşchiului ischio- şi bulbo - cavernos. La muşchii 
ischio-cavernos şi bulbo-cavernos ne-a rămas să preparăm un fascicul muscular, 
cu mare importanţă fiziologică, numit fasciculul lui Houston. Pentru aceasta se 
trage penisul în partea opusă muşchiului căutat, se secţionează ligamentul sus- 
pensor de acea parte şi se urmăreşte bulbo-cavernosul de-a lungul penisului ; 
vedem cum fasciculul muscular susnumit, înconjoară faţa dorsală a penisului, pe 

Vena dorsală 

Fig. 108. 


care se află vena dorsală. În timpul secţiunii ligamentului suspensor trebuie să 
fim atenţi să nu tăiem nervii şi arterele dorsale profunde. (Fig. 109). 

Disecţia corpului cavernos şi a corpului spongios. Această disecţie trebuie . 
începută îri loja peniană şi continuată până la penis. Întoarcem penisul cu faţa 
uretrală în sus şi prin uretră introducem sonda canelată ; aceasta determină o 
proeminenţă, care ne indică traiectul uretrei. Chiar din partea posterioară a re- 
giunii, de pe perineu, începem să dezinserăm muşchiul ischio-cavernos ; ne apa- 
re astfel rădăcina corpului cavernos. 

Corpul cavernos se recunoaşte foarte uşor după culoarea lui albicioasă şi 
prin faptul că, dacă îl deschidem, lasă să se vadă o serie de mici cavităţi, care- 
i dau aspectul lui caracteristic (areolar). Apoi separăm cei doi muşchi bulbo-ca- 

Fig. 109. 1. vena dorsală profundă a penisului ; 2. muşchiul lui Houston; 3. muşchiul bulbo-caver- 


nos; 4. muşchiul ischio-cavernos ; 5. muşchiul transvers superficial al perineului ; 6. artera dorsa- 
lă a penisului; 7. nervul dorsal al penisului 


vernoşi, care sunt alipiţi unul de altul şi ne apare bulbul corpului spongios (bul- 
bul penisului). Procedăm, în urmă, la dezinserarea muşchiului bulbo-cavernos, 
de pe corpul spongios, pe care e aplicat, după ce mai întâi am găsit, aproape 
de linia mediană, nervul uretral, situat între muşchi şi corpul spongios şi care 
poate fi urmărit înainte până la gland, iar înapoi până la originea lui în nervul 
bulbo-uretral (ramură din ruşinos). 

După ce am văzut. toate formațiunile constitutive ale penisului, le preparăm 
dinapoi înainte, separând corpul cavernos de corpul spongios, până la nivelul 
glandului ; folosindu-ne de sonda introdusă în uretră, putem scoate corpul spon- 
ei pri cele două rădăcini ale corpului cavernos care-i formează un jgheab. 

ig. 110). 

De desenat: corpii erectili ai penisului. 


Studiul special al bulbului penisului. Spaţiul recto-uretral. Porțiunea umflată 
„ca o pară, a corpului spongios, poartă numele de bulbul corpului spongios (bul- 
bul penisului) şi are raporturi foarte importante cu rectul. Între aceste două or- 
gane există un spaţiu, numit triunghiul recto-uretral (recto-bulbar). ÎI preparăm 
procedând în modul următor: examinăm regiunea şi vedem, între bulb şi anus, 
rafeul ano-bulbar ; secţionăm transversal la mijloc acest rafeu şi îi răsfrângem 
capetele. Rafeul este format dintr-o imbricare de fibre musculare şi tendinoase 
(centrul tendinos). Despărţim cu prudenţă bulbul de rect; ne apar nişte fibre 
musculare, ce unesc cele două organe şi formează muşchiul recto-uretral. Sec- 
ționăm cu prudenţă aceste fibre musculare între rect şi bulb, după ce am depăr- 
tat cele două organe unul de altul (bulbul înainte, rectul înapoi), astfel ca să nu 
le interesăm. Spaţiul recto-uretral apare sub o formă triunghiulară, având un pe- 
rete anterior format de bulb, un perete posterior format de rect, un vârf în sus 
provenit din unirea acestor două organe, şi o bază, răspunzând pielii. 

E) Prepararea diafragmului uro-genital. Am văzut că diafragmul uro-ge- 
nital reprezintă o regiune topografică complexă, constituită prin dedublarea unei 
fascii (din două fascii uro-genitale, după autorii germani), în interiorul căreia se 
găseşte : un muşchi (transversul profund), o serie de vase şi nervi (dorsali ai 
penisului şi arterele peniene) şi nişte glande, numite glandele bulbo-uretrale ale 
lui Cowper. Acest diafragm este străbătut de uretră. Fiecare din aceste formaţiuni 
trebuie disecată şi examinată separat. 

Dezinserarea corpului cavernos şi punerea în evidenţă a diafragmului uro- 
genital. Mergând cu scalpelul, între corpul cavernos şi ramura ischiopubiană, des- 
prindem corpul cavernos până la nivelul simfizei pubiane, iar aici îl răsturnăm 
înainte. La acest nivel, vom lucra cu multă atenţie, ţinând scalpelul mai mult 
pe corpul cavernos, decât pe ramura osoasă, ca să nu tăiem vasele şi nervii 
dorsali ai penisului. După ce am făcut această operaţiune de ambele părţi, ve- 
dem că tot spaţiul cuprins între ramurile ischio-pubiene este acoperit de o for- 
maţiune triunghiulară, acoperită şi ea, pe linia mediană, de corpul spongios; 
această formaţiune este diafragmul uro-genital. Curăţindu-l cu atenţie, vedem că 
are aspect aponevrotic, fiind reprezentat prin foiţa superficială a fasciei perineale 
mijlocii ; iar în partea anterioară, îndărătul simfizei pubiene, prezintă o îngroşare 
curbă, numită ligamentul transvers al perineului ; înaintea acestui ligament se 
văd numeroase vene. Ligamentul transvers se vede acum incomplet, el va fi 
evidenţiat în totalitate, după ridicarea corpului spongios. 


De desenat: diafragmul uro-genital. 


Prepararea uretrei membranoase. Uretra membranoasă se numeşte acea por- 
țiune din uretră care străbate diafragmul uro-genital şi nu este acoperită nici de 
prostată şi nici de corpul spongios. Ea este conținută. chiar în interiorul diafrag- 
mului uro-genital ; are însă o porţiune sub-diafragmatică, înainte de intrarea ei 
în corpul spongios. Pentru a diseca această porţiune, ridicăm înainte şi în sus 
bulbul penisului căutând să-l desprindem de pe diafragm ; sub el, ca şi cum ar 
fi tras de el, ne apare uretra membranoasă. Nu trebuie să forțăm prea mult, 
pentru a nu rupe uretra sau diafragmul uro-genital. (Fig. 111). 

Căutarea glandelor lui Cowper. Prin manevra de mai sus (ridicarea bulbu- 
lui şi evidenţierea uretrei), am făcut destul loc pentru a vedea glandele lui 
Cowper. Ridicăm foiţa superficială a fasciei perineale mijlocii, imediat înapoia 

Fig. 111: 1. glandul; 2.. corpul cavernos; 3. rădăcina corpului cavernos; 4. corpul spongios al 

uretrei ; 5. bulbul penisului ; 6. glanda lui Cowper; 7. canalul excretor al glandei lui Cowper; 8. 

uretra ; 9. diafragmul uro-genital ; 10. artera peniană ; 11. vena dorsală profundă a penisului ; 12. ner- 
vul dorsal al penisului. : 


porțiunii membranoase a uretrei şi găsim glandele situate de o parte şi de alta a 
liniei mediane, cam la 6-8 mm. distanţă una de alta. Ele au o culoare albicioa- 
să, prin care se disting de fibrele roşiatice ale muşchiului transvers profund în- 
conjurător. 

Deschiderea uretrei, până la porţiunea membranoasă, se face tăind cu scal- 
pelul pe sonda canelată introdusă în ea, peretele inferior al canalului mergând 
dinainte înapoi. Pe uretra deschisă, putem recunoaşte deosebirea dintre porţiunea 
membranoasă şi cea spongioasă, deşi uretra membranoasă este reprezentată 
acum numai printr-un mic segment, porţiunea ei principală fiind cuprinsă în dia- 
fragmul uro-genital. 

Tot acum studiem şi configuraţia interioară a uretrei; pe uretra spongioasă, 
la 1-2 centimetri înapoia meatului, se găseşte valvula lui Guerin, situată pe pe- 

retele superior al uretrei şi prezentându-se ca o plică valvulară, ce delimitează 
un fund de sac, sinul (fosa naviculară) lui Guerin. Pe toată suprafaţa interioară 
a uretrei spongioase, se văd numeroase depresiuni, numite lacunele uretrale ale 
lui Morgagni ; acestea au diferite mărimi: unele sunt mari (foramina) şi ocupă 
linia mediană a peretelui superior, altele sunt mici (foraminula) şi sunt situate în 
afara precedentelor. Toate aceste lacune au o importanţă considerabilă în patolo- 
gia uretrei. Uretra spongioasă prezintă la nivelul bulbului o dilatare (fund de 
sac), în care se deschid orificiile glandelor lui Cowper. : 

uretra membranoasă se găsesc de asemenea o serie de orificii (lacunele 
uretrale ale lui Littre) ; pe peretele inferior se văd nişte plice mucoase, longitu- 
dinale, care vor fi văzute mai bine, când toată uretra membranoasă va fi deschisă. 


De desenat: configuraţia interioară a uretrei. 


Ridicarea corpului spongios se face pentru a pune complet în evidenţă dia- 
fragmul uro-genital ; ridicăm în sus segmentul posterior al corpului spongios, îl 
desprindem de pe diafragm şi îl ducem înapoi până la nivelul uretrei membra- 
noase. În tot timpul operaţiunii ţinem scalpelul lipit pe corpul spongios, pentru . 
a nu leza diafragmul uro-genital. Ajungând cu răsfrângerea în partea posterioară 
a diafragmului, secţionăm uretra cu foarfecele, între porţiunea membranoasă şi 
cea spongioasă, chiar lângă corpul spongios ; ne apare diafragmul uro-genital, 
cu orificiul produs de secţiunea uretrei. În partea anterioară a diafragmului uro- 
genital se evidenţiază complet formațiunea numită ligamentul transvers al peri- 
neului iar înaintea lui, vasele şi nervii dorsali ai penisului. 


De desenat: ligamentul transvers al perineului şi diafragmul uro-genital. 


Studiul sfincterului extern al uretrei. Împrejurul orificiului uretral, care a ră- 
mas pe diafragmul uro-genital, se văd nişte fibre circulare ; ele formează mu- 
şchiul aşa de important numit sfincterul extem al uretrei. Studiul lui va fi 
completat ulterior. 

Prepararea vaselor şi a nervului dorsal al penisului. Aproape de simfiza 
pubiană, în partea anterioară a diafragmului uro-genital, ies aceste organe ; le 
urmărim înainte, pe faţa dorsală a penisului, până la locul unde au fost deja di- 
secate (vezi penisul). Mai importantă este însă prepararea lor în partea poste- 
rioară, pentru a stabili continuitatea cu nervul şi artera ruşinoasă. Pentru aceasta, 
trebuie să ridicăm fascia mijlocie (fascia uro-genitală), şi să le disecăm de-a 
lungul ramurii ischio-pubiene, până la trunchiul nervului şi al arterei ruşinoase 
(artera dorsală a penisului este chiar continuarea directă a trunchiului arterei 
ruşinoase interne). 

Ridicarea. foiţei superficiale a fasciei mijlocii (Fascia uro-genitală superfi- 
cială). Prepararea muşchiului transvers profund. Pentru disecţia vaselor şi ner- 
vului dorsal, am fost nevoiţi să ridicăm foiţa superficială a fasciei mijlocii, la 
nivelul ramurilor ischio-pubiene ; dacă examinăm bine; vedem că sub ea, apar 
nişte fibre musculare, care fac parte din constituţia muşchiului transvers pro- 
fund. 

Ridicând apoi fascia din afară înăuntru, vedem încă o dată ligamentul trans- 
vers, la partea ei anterioară. 

Constituţia corpului cavernos. După prepararea completă a vaselor şi nervi- 
lor se dezinseră total corpul cavernos de resturile ce îl mai rețin aderent pe 
simfiză. Se revăd datele descriptive (rădăcini, corp, extremitate anterioară), apoi 
se fac secţiuni transversale seriate dinainte înapoi. Pe aceste secţiuni se poate 
observa că un corp cavernos prezintă la suprafaţă un înveliş propriu (albugi- 

Fig. 112: 1. muşchiul transvers profund al perineului ; 2. vena dorsală profundă a penisului ; 3. liga- 
mentul transvers al perineului ; 4. uretra ; 5. foiţa inferioară a fasciei perineale mijlocii. 


nea), iar în interior un sistem de trabecule, emanând din acest înveliş. Trabecu- 
lele circumscriu o serie de spaţii, numite areole. 

Corpul cavernos este subîmpărțit de septul penisului în două jumătăţi. Sep- 
tul _: isuri care permit comunicarea celor două jumătăţi. 

sfârşit, în mijlocul fiecărei jumătăţi se poate vedea o secţiune transversa- 
lă în artera profundă a penisului (ramură din ruşinoasa internă). 

Muşchiul transvers profund este format din fibre musculare, care se întind 
de la ramura ischio-pubiană la linia mediană, unde se inseră pe foiţa inferioară 
a fasciei perineale mijlocii şi pe uretră (inserţie foarte importantă) ; pe margini, 
acest muşchi este străbătut de numeroase vene. 


De desenat: miuşchiul transversul profund. 


Ridicarea muşchiului transvers. Prepararea fasciei perineale mijlocii. Dezinserăm 
muşchiul de pe ramura ischio-pubiană şi-l ridicăm ; sub el rămâne foiţa profundă a 
fasciei perineale mijlocii (fascia urogenitală superioară), pe care o examinăm. 

Prelungirea fosei ischio-rectale. Prelungirea fosei ischiorectale se pune în 
evidenţă dacă ridicăm muşchiul transvers profund şi foiţa profundă a fasciei pe- 
rineale mijlocii ; ştim că ea nu este decât ultima lojă a perineului anterior. În 
fundul ei vedem muşchiul ridicător anal şi lateral obturatorul intem (Fig. 112). 

Recunoaşterea prostatei. Trăgând uretra înainte, vedem bombând înapoia _ri- 
dicătorului un corp voluminos, care este prostata. Ca s-o evidenţiem, dezlipim 
cu sonda canelată fibrele ridicătorului, care merg pe faţa ei anterioară şi pe 
feţele laterale ; prostata ne apare, având pe faţa ei anterioară fibrele transversale 
ale sfincterului extern al uretrei. 


Deschiderea uretrei membranoase până la vârful prostatei, ne arată toate 
caracterele acestui segment (glandele lui Littre şi plicile mucoase). 

Raporturile prostătei cu ridicătorul anal. Am văzut că fibrele musculare 
trec pe părţile laterale ale prostatei şi înapoia ei se unesc cu fibrele rectului. 


B. PERINEUL LA FEMEIE 


Poziţia de studiu. Poziţia de studiu este aceeaşi ca şi la bărbat, adică po- 
ziţia „taliei”. 


EXPLORARE. 


La femeie, perineul se prezintă ca şi la bărbat, ca un şanţ longitudinal, cu direcţie antero-poste- 
rioară, cuprins între coapse şi fese ; se întinde înainte până la pube, înapoi până la coccys, iar pe 
laturi până la şanţurile genito-femurale, prin care e separat de coapse. Ca şi perineul bărbatului, el 
este divizat în două regiuni deosebite : perineul anterior şi perineul posterior ; limita dintre acestea 
este formată de linia ce uneşte cele două tuberozităţi ischiadice. Dacă tragem această linie pe piesa 
noastră, vedem că, întocmai ca la bărbat, perineul anterior este în legătură cu organele genitale ex- 
terne, iar cel posterior cu anusul şi rectul; pentru aceasta perineul anterior se şi numeşte uro-geni- 
tal, iar cel posterior, perineul anal sau triunghiul anal. În rezumat: perineul este format de două 
triunghiuri alipite, formând în totalitate un romb. Vom explora pe rând fiecare din aceste triun- 
ghiuri : 

1. Perineul posterior se prezintă la fel cu cel al bărbatului. : 

2. Perineul anterior este format din două porţiuni : una anterioară, perforată, prezentând orifi- 
ciul vaginului şi toate formațiunile vulvare, grupate împrejurul lui şi alta posterioară, mergând de 
la vulvă la anus, care singură în chirurgie este considerată drept perineu (corpul. perineului). 

Vom examina succesiv cele două regiuni : 

a) Vulva (cunnus, pudendum muliebre) reprezintă totalitatea organelor genitale externe ale fe- 
meii; ea ne apare ca o deschidere (canalul sau despicătura vulvară), mărginită de plici tegumenta- 
re, în care se găsesc formaţiuni erectile. Vom studia pe rând caracterele morfologice ale fiecărei 
formaţiuni. 

Buzele sau labiile mari sunt două plice cu direcţie antero-posterioară, întinse de la muntele 
lui Venus (muntele pubian) la corpul perineal. Fiecare prezintă : o faţă laterală (femurală), o faţă 
medială, răspunzând buzei mici, de care este separată printr-un şanţ numit şanţul labial ; o margine 
aderentă şi una liberă şi două extremităţi, care se unesc, formând comisura anterioară şi comisura 
posterioară (furculița*). Înaintea furculiţei există o depresiune, numită foseta naviculară (fosa vesti- 
bulului vaginei). 

Buzele sau labiile mici (nimfele) sunt două plice situate înăuntrul buzelor mari. Ele au o faţă 
laterală (labială), o faţă medială (vestibulară), ce răspunde nimfei de partea opusă ; o margine su- 
perioară (aderentă) şi una inferioară (liberă). Nimfele prezintă două extremităţi ; una posterioară, se 
pierde pe faţa medială a buzelor mari, una anterioară ce se dedublează în două foiţe secundare; 
cea posterioară trece pe faţa posterioară a clitorisului, formând frâul clitorisului iar cea anterioară 
trece înaintea clitorisului pe care îl acoperă formând prepuţiul clitorisului. 

Vestibulul este o regiune cuprinsă între clitoris (înainte), furculiţă (înapoi) şi buzele mici (la- 
teral). 

*  Formaţiunea numită furculiță e diferit înţeleasă: pa unii autori ea ar reprezenta 


terminația posterioră a nimfelor (buzele mici) şi nu pe aceea a buzelor mari: în mod curent însă 
în practica ginecologică ca şi în anatomie, ea este considerată ca terminația labiilor mari. 

Fig. 113: 1. prelungirea anterioară a fosei ischio-rectale , 2. fosa ischio-rectală ; 3. rafeul anococci- 
gian; 4. muşchiul gluteu mare; S. foiţa inferioară a diafragmului uro-genital ; 6. foiţa superioară a 


diafragmului uro-genital ; 7. muşchiul transvers profund al perineului ; 8. anus; 9. muşchiul ridică- 


tor anal; 10. mușchiul obturator intern. Săgeata arată prelungirea anterioară a fosei ischio-rectale. 


Meatul urinar reprezintă orificiul extern al uretrei şi este situat înapoia clitorisului ; de ase- 
menea el se găseşte aşezat la 2-3 milimetri înaintea unui tubercul uretral al vaginului, care este 
foarte evident; dacă deschidem vaginul şi-i examinăm peretele anterior vedem că el se continuă cu 
coloana anterioară a acestuia. 

Orificiul inferior al vaginului are o formă ovalară, mărginit de formațiunile labiale de mai 
sus. La virgine el este acoperit parţial de himen ; în sălile de disecţie însă, excepţional vom găsi 
un cadavru de virgină şi studiul himenului trebuie făcut pe viu la clinica ginecologică sau infantilă ; 
uneori găsim, pe cadavru, resturi din el (caruncule mirtiforme). 

Clitorisuk este un organ erectil, situat la partea anterioară a vulvei ; el este analogul penisului, 
cu care vom vedea că se aseamănă la structură. Porțiunea liberă a acestui organ (el are şi o por- 
țiune ascunsă), nu este în realitate decât extremitatea lui terminală, numită g/and. Între gland şi 
simfiza pubiană, există o porţiune a clitorisului, care fiind acoperită de prepuţ nu se vede, dar se 

Fig. 114: 1. muntele lui Venus ; 2. comisura anterioară ; 3. comisura posterioară (furculiţa) ; 4. bu- 

zele mari; 5. buzele mici; 6. prepuţiul clitorisului; 7. clitorisul; 8. orificiul uretrei; 9. orificiul 

glandelor lui Bartholin; 10. foseta naviculară (vestibulului vaginal) ;- 11. intrarea în vagin; 12. cen- 
: trul tendinos al perineului ; 13. anus; 14. şanțul genito-femural. 


poate simţi prin palpare : această porţiune este corpul clitorisului. Clitorisul mai are două rădăcini, 
pe care le vom vedea prin disecţie, ele fiind situate în interiorul perineului. 

: Orificiile glandelor vestibulare ale lui Bartholin nu sunt totdeauna vizibile pe cadavru. Ele se 
găsesc către porţiunea posterioară a orificiului vaginal, în şanțul ce separă buzele mici de himen 
sau carunculele mirtiforme (șanțul nimfo-himenal). Ca să vedem aceste orificii trebuie să curăţim 
locul cu dosul scalpelului. 

Înainte de a termina cu explorarea organelor genitale, trebuie să ne dăm seama de o forma- 
țiune, cunoscută sub numele de triunghiul lui Pawlick. Pentru aceasta trebuie să desprindem puter- 
nic peretele posterior al vaginului (în clinică acest lucru se face cu o valvă, noi o facem cu un 
instrument improvizat) ; pe peretele anterior apare coloana vaginală anterioară, care în porţiunea ei 
superioară se bifurcă delimitând acest triunghi. 

b) Corpul perineului e acea porţiune cuprinsă între vulvă şi anus. Am arătat, mai sus, că în 
chirurgie el singur este considerat ca perineu. Dimensiunile lui sunt variabile, uneori fiind repre- 
zentat printr-un segment destul de mare, iar alteori fiind redus (în cazuri de rupturi ale perineului, 
din cauza naşterilor repetate), astfel că vulva ajunge până în vecinătatea anusului. 

PERINEUL POSTERIOR 


Disecţia lui se face ca şi la bărbat. 


PERINEUL ANTERIOR ŞI ORGANELE GENITALE EXTERNE 


Consideraţiuni teoretice. Dispoziţia anatomică a perineului anterior la fe- 
mei este, oricât s-ar părea de curios la prima vedere, aceeaşi ca şi la bărbat. 
Într-adevăr, ca şi la acesta, perineul anterior este format, la femeie, dintr-un nu- 
măr de planuri suprapuse, care detemină formarea unor loji, analoage cu acelea 
ale bărbatului (vezi pg. 257): loja superficială, cuprinsă între piele şi fascia pe- 
rineală superficială ; o lojă mijlocie, situată între cele două fascii perineale (su- 
perficială şi mijlocie), analoagă lojei peniane de la bărbat, numită loja 
clitoridiană (conţine corpul cavernos al clitorisului), o a treia lojă, a diafragmu- 
lui uro-genital, şi apoi prelungirea anterioară a fosei ischio-rectale. Ca şi la băr- 
bat, fascia perineală mijlocie e formată din două foiţe (fascia uro-genitală 
inferioară şi superioară). Între ele două există muşchiul transvers profund, ce 
prezintă o dispoziţiune specială. Muşchiul transvers profund şi cu fascia mijlocie 
alcătuiesc o formaţiune complexă, ce se numeşte şi diafragmul uro-genital. 

I. Prepararea lojei superficiale. /ncizia pielii. Tragem întâi incizia DEF, 
care uneşte cele două tuberozităţi ischiadice şi care ne-a servit la separarea pe- 
rineului anterior de cel posterior; apoi facem o incizie EJ perpendiculară 
prima, mergând de la orificiul anal la comisura posterioară a vulvei (furculiţaţ ; 
de aici, pleacă o a treia incizie, de-a lungul marginii aderente a buzei mari (nu 
în plica genito-femurală), până la nivelul comisurii anterioare a vulvei ; la acest 
nivel, ducem o incizie transversală HIK, unind cele două coapse. Observând re- 
zultatul inciziilor, vedem că incizia longitudinală EJ, dusă de la anus la furcu- 
liţă, desparte perineul anterior în două părţi (dreaptă şi stângă), incizia JI dusă 
de-a lungul buzei mari, formează două lambouri (media! şi lateral), pe care le 
vom diseca şi răsfrânge succesiv. La început nu ne atingem: de lamboul medial 
(aplicat pe buza mare), ci răsfrângem numai pe cel lateral până la nivelul coap- 
sei, având grijă să nu ridicăm decât pielea. Răsfrângem apoi şi lamboul cutanat 
de pe corpul perineului, plecând de la nivelul inciziunii EJ şi am descoperit ju- 
mătate din perineu, reprezentând partea de lucru a unui elev (afară de lamboul 
intern de pe buza mare, pe care la început îl lăsăm aderent). E : 

Pe faţa profundă a pielii ridicate, se văd fibrele musculare ale dartosului, 
iar pe piesă a rămas un strat grăsos, în care trebuie să căutăm vasele şi nervii 
superficiali. Mergem întâi în şanțul genito-femural şi căutăm, cu prudenţă, ra- 
mura perineală a nervului femural cutanat posterior (micul sciatic) ; dacă nervul 
a fost preparat la coapsă urmărirea lui se face acum foarte uşor. Înăuntrul ace- 
stei ramuri, chiar aproape de labia mare, se găsesc ramurile nervului perineal 
superficial : operaţiunea nu este dintre cele mai uşoare, nervii fiind subţiri, iar 
regiunea bogată în ţesut gras. Scoţând acest ţesut cu multă prudenţă, dăm întâi 
de nervi şi în vecinătatea lor, dar mai profund, de vase; apoi urmărim aceste 
formaţiuni înainte până la simfiza pubiană şi înapoi până la locul unde devin 
profunde ; aici prezintă raporturi cu muşchiul transvers superficial, care n-a fost 
încă dișecat şi nu trebuie stricat, urmărind vasele şi nervii. 

Răsfrângerea lamboului medial (pielea, care acoperă buzele mari) trebuie 
făcută cu atenţie, căci pielea aderă de un sac fibro-celulos subjacent; ca atare, 
în tot timpul trebuie să ţinem scalpelul pe faţa profundă a pielii, astfel ca nu- 

Fig. 115. 


mai ea să fie ridicată; urmărim această disecţie până la nivelul buzelor mici. 
“ Examinând faţa profundă a lamboului cutanat, vedem fibrele musculare ale dar- 
tosului ; iar pe piesă observăm că a rămas o masă alungită, întinsă de la furcu- 
liţă la canalul inghinal, mai umiflată în partea posterioară decât în cea anterioară ; 
această formaţiune poartă numele de sacul elastic al buzelor mari. În interiorul 
lui se află un corp grăsos, străbătut de numeroase prelungiri ale sacului elastic 
şi conţinând vase, nervi şi porţiunea terminală a ligamentului rotund al uterului. 

Disecăm succesiv aceste elemente, începând cu ligamentul rotund, care a 
fost lucrat la nivelul canalului inghinal, şi pe care-l ducem acum până în inte- 
riorul sacului ; la acest nivel, el îşi pierde caracterul lui de cordon şi se răspân- 
deşte într-o mulţime de fire albicioase, dintre care unele se inseră pe pube şi 
altele se pierd în țesutul grăsos al sacului. Împrejurul ligamentului rotund se gă- 
sesc fibrele terminale ale nervului iliohipogastric şi ilio-inghinal, având oarecare 
importanţă în chirurgie. Tot în acest ţesut gras găsim ramuri din vasele ruşi- 
„noase externe. 

Prepararea fasciei perineale superficiale. Pentru a pune în evidenţă această 
fascie trebuie să curăţim toată grăsimea subcutanată, împreună cu sacul elastic, 
păstrând formațiunile superficiale deja lucrate. Începem ridicarea grăsimii, din 
afară înăuntru, adică de la nivelul ramurii ischio-pubiene, mergând până la nive- 
lul labiilor mari ; aici trebuie să ridicăm sacul elastic-al buzelor mari, fie că-l 
răsturnăm înainte, fie că-l scoatem complet de pe planul fascial, evident acum. 
Fascia superficială prezintă o grosime mai mult sau mai puţin considerabilă, du- 
pă indivizi; în general ea este subţire şi lasă să se vadă muşchii subjacenţi, 
prin transparenţă. 

II. Loja clitoridiană. Loja clitoridiană este cea mai importantă din lojile 
perineului anterior; ea formează etajul mijlociu, fiind cuprinsă între fascia peri- 
neală superficială şi cea mijlocie (diafragmul uro-genital). Această lojă cuprinde 
formațiunile erectile şi muşchii anexaţi lor. 

Fig. 116. 1. buzele mari; 2. muşchiul bulbo-s ngios ; 3. muşchiul ischio-cavernos ; 4. muşchiul 

transvers superficial al perineului ; 5. sfincteru anal; 6. ramura perineală a cutanatului femural 

post.; 7. ramurile nervului perineal superficial ; 8. artera perineală superficială ; 9. nervul perineal 
profund ; 10. artera bulbo-uretrală.. 


Prepararea muşchilor. Muşchii sunt în număr de trei: ischio-cavernos, 
bulbo-spongios şi transversul superficial. Primii doi pot fi văzuţi prin tran- 
sparenţa fasciei superficiale şi pentru a-i prepara nu avem decât să ridicăm 
această fascie ; ei trebuiesc disecaţi înapoi, până la originea lor (pe ramura 
ischio-pubiană, pentru ischio-cavernos şi pe rafeul ano-bulbar, pentru bulbo- 
spongios), iar înainte până la cotul clitorisului. Muşchiul transvers superficial 
poate fi preparat acum, scoţându-l din grăsimea care-l înconjoară, sau o dată 
cu nervii perineali superficiali, cu care prezintă raporturi intime. Aceşti trei 
muşchi formează triunghiul ischio-bulbar (triunghiul taliei), al cărui fund e 
format de diafragmul uro-genital. 


De desenat: muşchii lojei clitoridiene. 


Studiul continuității ramurilor nervului şi ale arterei ruşinoase. Am găsit 
până acum ramurile superficiale ale nervului şi arterei ruşinoase în perineul an- 
terior şi trunchiul principal în fosa ischio-rectală ; trebuie să ne convingem de 
legătura dintre porțiunile găsite ; pentru aceasta disecăm ramurile superficiale di- 
nainte înapoi, spre fosa ischio-rectală. Vedem că ele. trec înapoia muşchiului 
transvers superficial pe care-l preparăm cu această ocazie, dar că uneori pot 
pei muşchiul şi în acest caz se cere mai multă atenţie, pentru a nu tăia mu- 
şchiul.: 

După ce am stabilit continuitatea ramurilor cu trunchiurile din fosa ischio- 
rectală, examinăm aceste trunchiuri şi vedem că nervul ruşinos se bifurcă, dând 
două ramuri : una superioară şi alta inferioară. Prima, numită încă dorsala clito- 
risului, nu poate fi disecată decât pe o mică distanţă; din ramura inferioară 

Fig. 117. 


(nervul perineai) pleacă fibrele perineale superficiale ; tot din ea, mai pleacă o 
ramură musculară destul de groasă (musculo-uretrală), care se duce în triunghiul 
ischio-bulbar şi se ramifică la cei trei muşchi constitutivi ai triunghiului ; deşi 
stricăm puţin diafragmul uro-genital, pe care-l perforează, acest nerv trebuie di- 
secat până la intrarea în muşchi. Lângă ramurile nervoase găsim ramurile arte- 
riale. 

Prepararea bulbilor vestibulului vaginului. Examinând muşchiul bulbo-ca- 
vernos, recunoaştem că are două feţe: una laterală în raport cu triunghiul 
ischio-bulbar şi alta medială, care acoperă bulbul respectiv ; va trebui deci să ri- 
dicăm muşchiul de pe această formaţiune erectilă pentru a o putea studia. De- 
zinserarea muşchiului începe la partea mijlocie şi merge îndărăt până la rafeul 
ano-bulbar, iar înainte, până la nivelul clitorisului (nu înaintăm prea mult, pen- 
tru a cruța ligamentul suspensor). (Fig. 117). 

Prepararea glandei vestibulare mari a lui Bartholin şi a constrictorului vul- 
var. Recunoaştem bulbul vestibulului vaginului, cu forma lui caracteristică, de 
butelie având baza spre partea posterioară şi vârful anterior ; vedem că are două 
feţe, cea laterală, descoperită prin ridicarea muşchiului bulbo-spongios, iar cea 
medială, încă acoperită ; vom merge cu scalpelul de-a lungul feţei mediale, pen- 
tru a o izola de planurile ce o acoperă. Dacă ne-am ţinut strâns de faţa profun- 
dă a bulbului, ne rămâne înăuntrul lui pielea, pe care se văd fibrele circulare 
ale constrictorului vulvar (m. bulbo-spongios) şi glandele lui Bartholin (în partea 
posterioară). (Fig. 118). | 

Studiul raporturilor bulbului vaginal cu glanda lui Bartholin. Glanda lui 
Bartholin ește situată în partea posterioară a bulbului respectiv. 

Prepararea corpului cavernos se face ridicând muşchiul ischio-cavernos, ca- 
re-l acoperă ; ridicarea muşchiului poate fi făcută până la cotul clitoridian, pe 
care trebuie să-l punem în evidenţă. 

Prepararea ligamentului suspensor. Examinând corpul cavernos din ambele 
părți, vedem că el converge spre simfiza pubiană ; aici îşi schimbă brusc direc- 
ţia şi formează corpul clitorisului. La nivelul cotului, pe care-l formează clitori- 
sul, apare un ligament, destul de putemic, care devine şi mai evident dacă 
tragem clitorisul înainte. Pentru a-l prepara complet, trebuie să ridicăm grăsimea 
care acoperă muntele lui Venus şi atunci ligamentul ni se prezintă ca o mem- 
brană fibroasă, care pleacă de la simfiza pubiană şi se dedublează la nivelul cli- 
torisului, pentru a-l înconjura pe laturi; după aceea se uneşte sub organ şi 
formează un adevărat ligament suspensor. 

Completarea disecţiei clitorisului. Corpul clitorisului este acoperit de prepuţ ; îl 
ridicăm şi vedem alipirea celor două rădăcini ale corpului cavernos. 


De desenat: formațiunile erectile ale perineului. 


III. Diafragmul uro-genital. Din preparaţiunile precedente, au mai rămas 
organele anexate diafragmului uro-genital ; ori nu putem studia acest diafragm 
fără ca mai întâi, să fi ridicat toate formațiunile sus-numite. 

Desprinderea formațiunilor spongioase. Se ridică bulbii vaginului dinainte 
înapoi (şi muşchiul bulbo-spongios, dacă nu a fost încă ridicat) ; apoi se ridică 

corpii cavernoşi dinapoi înainte, până la cotul clitorisului. Sub aceste organe se 
văd acum nervii şi vasele dorsale ale clitorisului, pe care le examinăm numai, 
lăsând ca prepararea lor completă să fie făcută mai târziu. (Fig. 119). 

Studiul diafragmului uro-genital. Ex orificiile care-l străbat, diafragmul 
uro-genital se prezintă cu o formă triunghi ca şi la bărbat, cu o constituţie com- 
plexă, fiind format din cele două foiţe ale fasciei perineale mijlocii (fascia uro-genita- 
lă superioară şi inferioară), cuprinzând între ele transversul profund, vasele clitorisului 
şi nervul dorsal al clitorisului. Studiul acestei formaţiuni va fi făcut astfel: 

1. Examinăm fascia transparentă, prin care se văd fibrele musculare ale 
transversului şi vasele ruşinoase ; este foiţa superficială a fasciei perineale mijlo- 
cii (fascia uro-genitală inferioară). 

2. Preparăm vasele clitorisului şi nervul dorsal al clitorisului, care merg de-a 
lungul ramurilor ischio-pubiene, secţionând la acest nivel (ramurile ischio-pubie- 
ne), foiţa superficială a fasciei mijlocii. 

3. Ridicăm complet această foiţă pentru a diseca muşchiul tranvers profund, 
ale cărui fibre tranverse pleacă de la ramurile ischio-pubiene şi merg, transversal 
la vagin şi uretră. 

4. Ridicăm muşchiul transvers profund ( numai el) şi ne apare foiţa pro- 
fundă a fasciei mijlocii (fascia uro-genitală superioară). 

IV. Deschiderea prelungirii ischio-rectale. Ultima. lojă a perineului anterior 
este şi la femeie tot o prelungire anterioară a fosei ischio-rectale şi se pune în 
evidenţă ridicând foiţa profundă a fasciei perineale mijlocii. Vedem că peretele 
medial este format de muşchiul ridicător al anusului, peretele lateral de obtura- 
torul intern, iar cel inferior de diafragmul uro-genital. 


Ve. 

Fig. 119: 1. buzele mici; 2. diafragmul uro-genital ; 3. clitorisul; 4. rădăcina corpului cavernos al 
clitorisului ; 5. nervul dorsal al clitorisului ; 6. artera clitorisului. 

Studiul spaţiului vagino-rectal. Între rect şi vagin, observăm că a rămas 
un spaţiu nedisecat, umplut cu rafeul ano-vulvar; în el se găseşte o imbricare 
de muşchi: transverşi şi bulbo-cavernos, formând un nucleu fibro-muscular 
(Centrul tendinos). Secţionăm acest nucleu fibro-muscular şi pătrundem în inte- 
riorul spaţiului vagino-rectal ; vedem că peretele anterior este format de vagin, 
peretele posterior de rect, iar aria e umplută de nucleul fibro-muscular, despre 
care am vorbit. Acest nucleu corespunde porțiunii neperforate a perineului (cor- 
pul perineului), cea mai importantă, din punct de vedere chirurgical. 


6. ARTICULAȚIILE MEMBRULUI INFERIOR 


Pentru a lucra mai uşor articulațiile, e bine ca să împărţim membrul dise- 
cat în fragmente conţinând fiecare o articulaţie mare. sau mai multe mici (cum 
am văzut şi la membrul superior) ; în acest mod, putem avea un acces mai uşor 
asupra tuturor elementelor componente. 

E inutil să mai revin asupra importanţei articulaţiilor, cât şi asupra importan- 
ței studiului inserţiilor musculare, pe care-l facem cu această ocazie. 

După ce am văzut membrana interosoasă a gambei, facem mai multe sec- 
țiuni în oase şi anume: una pe gambă, la o palmă deasupra tarsului şi a doua 
pe coapsă la o palmă deasupra rotulei. Se înţelege de la sine că înainte de a 
secţiona oasele trebuie să tăiem muşchii. 

Membrul inferior este împărţit acum în trei segmente; segmentul inferior 
cuprinde articulațiile piciorului ; segmentul mijlociu rămâne cu articulațiile ge- 
nunchiului ; cel superior, cu articulaţia coxo-femurală, rămâne fixat de bazin, că- 
ci această articulaţie poate fi uşor studiată fără altă secţiune a bazinului. 

Dacă avem un cadavru neautopsiat, cum am presupus în toată disecţia noas- 
tră, lucrul se va opri aici; dacă însă, cadavrul este autopsiat, trebuie să lucrăm 
acum şi articulațiile bazinului, care vor fi descrise după studiul splanhnelor. 

Articulațiile primului segment fiind foarte complexe, le vom prepara în doi 
timpi ; astfel că în total vom avea de lucrat: 

I. Membrana interosoasă. 

II. Articulațiile piciorului şi ale degetelor. 

III. Articulația genunchiului. 

IV. Articulația coxo-femurală. 


“1. MEMBRANA INTEROSOASĂ 


Ca şi la membrul superior, membrana interosoasă se prepară ridicând muş- 
chii de pe faţa anterioară şi posterioară a segmentului. Din cauza poziţiei cada- 
vrului (aşezat cu faţa anterioară în sus), nu putem ridica acum decât muşchii 
anteriori ; este însă suficient pentru a ne face o idee completă despre poziţia şi 
structura acestei membrane. Ca să completăm disecţia ei, trebuie să întoarcem 
cadavrul pe partea posterioară, să ridicăm muşchii gambei, din această regiune 
şi să evidenţiem membrana în această parte. După ce membrana interosoasă a 
fost studiată, facem secţiunile osoase, prin care separăm articulațiile. 

II. ARTICULAȚIILE PICIORULUI ŞI ALE DEGETELOR 


La picior-avem un număr foarte mare de articulaţii. Ele sunt grupate astfel : 
1. articulaţia tibio-tarsiană subtalară ; 2. articulațiile intertarsiene ; 3. articula- 
țiile tarso-metatarsiene ; 4. articulațiile inter-metatarsiene ; 5. articulațiile meta- 
tarso-falangiene ; 6. articulațiile interfalangiene. 


Articulația tibio-tarsiană (subtalară). Piciorul a fost desprins de restul 
membrului inferior, printr-o secţiune făcută în oasele gambei, la o palmă deasu- 
pra articulației tibio-tarsiene.* O dată cu ligamentele articulației tibio-astragalie- 
ne se poate prepara doar o parte a ligamentelor articulației astragalo-calcaneene. 

Articulația, astfel izolată, este fixată pe o planşă de lemn sau de plută, prin 
ajutorul cârligelor, în poziţia necesară. 

Procedăm în modul următor : 

1. Faţa posterioară. Articulația repauzează pe plantă, fiind întoarsă cu faţa 
dorsală către operator şi este fixată pe planşa de plută, în această poziţie. Pen- 
tru ca prepararea acestei feţe să fie mai uşor de făcut, gamba este pusă în fle- 
xiune pe picior. După ce am desprins complet de pe calcaneu tendonul lui 
Ahile scoatem muşchii posteriori din culisele lor. În afara culiselor, prin tran- 
sparenţa unei foiţe celuloase foarte subţiri, se vede un ligament puternic, oblic 
întins de la tibia la fibulă ; este ligamentul tibio-fibular posterior, pe care-l gă- 
sim mai uşor urmărind, de sus în jos, spaţiul interosos dintre tibia şi fibulă. La 
partea inferioară a ligamentului precedent apare o masă grăsoasă, care maschea- 
ză capsula articulară aproape în întregime şi în care pătrund prelungirile sino- 
vialei. Pe piesele neinjectate din sala de disecţie, aceste prelungiri sunt ridicate 
o dată cu masa grăsoasă; numai pe piesele cu sinoviala injectată, ele pot fi 
izolate de grăsimea peri-articulară. 

După ridicarea grăsimii, apare un puternic ligament, întins oblic de la fi- 
bulă la talus ; este ligamentul talofibular posterior, deasupra căruia apar câteva 
fascicule fibroase, adevăratele reprezentante ale capsulei articulare. Exami- 
nând această faţă articulară (pe piesele neinjectate), printre diferitele fascicu- 
le fibroase se găsesc o serie de orificii, care în realitate sunt umplute de 
prelungirile sinovialei, care au fost scoase cu grăsimea. Spre a vedea adevăra- 
tele raporturi ale sinovialei şi dispoziţiunea ei pe faţa posterioară, va trebui 
să injectăm articulaţia. 


Am văzut, că ligamentul peroneo-astragalian (talofibular) posterior este acoperit de un strat de 
grăsime şi de prelungirile sinovialei, astfel că la prima vedere, el pare profund, şi mulţi începători 
sunt dispuşi a crede, că e intraarticular. În realitate acest ligament este extraarticular, fiind numai 
mascat de prelungirile sinovialei, care ies din articulaţie, ca nişte ciucuri neregulaţi. 


Tot acum se poate prepara un mic ligament, care se găseşte situat imediat 
sub ligamentul peroneo-astragalian posterior, pe care cade aproape perpendicular ; 
este ligamentul astragalo-calcanean posterior (talocalcanean) al articulației astra- 
galo-calcaneane (talocalcaneane) întins de la tuberculul, ce limitează în afară 
şanţul flexorului propriu al degetului mare, la faţa superioară a calcaneului. 


* Pe acelaşi segment se găsesc şi articulațiile piciorului; ele sunt descrise în capitolul 
tor. 


2. Faţa medială. Articulația dispusă în unghi drept repauzează pe faţa late- 
rală. Se scoate tendonul tibialului posterior şi se recunoaşte inserţia lui pe tu- 
berculul scafoidului ; se scot, de asemenea, tendoanele flexorilor şi se 
examinează culisele lor; pe faţa profundă a culiselor se vede, prin intermediul 
unei membrane foarte subţiri (dependentă de culise), un ligament dispus ca un 
evantai. Dacă ridicăm membrana, ligamentul se evidenţiază ca o masă fibroasă 
radiată ; e ligamentul colateral tibial (medial) sau deltoid, întins de la maleola 
tibială la talus (fibrele pubegisaa). la mica apofiză (sustentaculum tali) a calca- 
neului (fibrele mijlocii), la şanţul flexorului. propriu (fibrele posterioare). 

În afară de acest grup de fibre radiate, care constituie fasciculul superficial, 
mai există un grup de fibre profunde, care vor fi evidenţiate, mai târziu, prin 
secţiunea tibiei (vezi dezarticulaţia piciorului). 

3. Faţa laterală. Pe această faţă se găsesc tendoanele peronierilor ; le scoa- 
tem din culisele lor şi prin transparenţa acestora se vede o parte din ligamentul 
colateral peronier. (talofibular), şi anume fasciculul peroneo-calcanean (calca- 
neofibular) pe. care-l punem în evidenţă, ridicând țesurul propriu, al culiselor. 
Imediat înaintea acestui fascicul, se găseşte un alt ligament, mic şi puţin rezis- 
tent, întins de la calcaneu la talus, este ligamentul talo-calcanean lateral al ar- 
ticulaţiei astragalo-calcaneene (subtalare). 

Pe această faţă, ne rămîne de văzut încă un fascicul, care merge de la fi- 
bulă la talus (peroneo-astragalian anterior sau talofibular) şi depinde de liga- 
mentul colateral fibular. Mobilizând tarsul pe tibia, se pun în evidenţă fibrele 
lui, care pleacă de pe maleola fibulară la colul talusului, fiind acoperite de muş- 
chiul extensor scurt al degetelor, pe care trebuie să-l ridicăm. Acest ligament 
are o direcţie aproape orizontală şi e situat la partea anterioară a feţei laterale. 

4. Faţa' anterioară. Faţa anterioară nu poate fi preparată decât după ce 
vom ridica tendoanele (dacă acest lucru n-a fost făcut la prepararea regiunii an- 
tero-laterale a gambei). Articulația rămâne acoperită de partea profundă a liga- 
mentului inelar. (a retinaculului), care poate fi uşor ridicat, căci între el şi 
capsula articulară există un ţesut conjunctiv lax. Ca şi pe faţa posterioară, cap- 
sula articulară e formată şi aici numai din câteva fibre disparate, astfel că în 
realitate faţa anterioară e reprezentată numai prin sinovială ; de aceea, pe piesele 
neinjectate sinoviala este adeseori deschisă. Graţie acestui țesut conjunctiv lax, 
situat între ligamentul inelar şi articulaţie, lucrând cu atenţie, putem urmări di- 
secţia feţei anterioare, pe o mare întindere, fără a deschide sinoviala. 

Ne mai rămâne de ridicat inserţia posterioară a muşchiului pedios (extensor 
scurt al degetelor) pentru ca să descoperim, în sinus tarsi, ligamentul interosos 
al articulației astragalo-calcaneane (subtalare). 

După ce am pregătit astfel articulaţia, avem înaintea ochilor formațiunile 
cele mai importante, şi anume : ligamentul colateral fibular şi ligamentul colate- 
ral tibial. Am mai văzut apoi cele trei ligamente ale articulației (lateral, poste- 
rior şi interosos). Ne rămâne acum să deschidem articulaţia, ceea ce vom face 
ulterior. . = 

După terminarea articulației tibio-tarsiene, trecem la prepararea numeroase- 
lor articulaţii, ce se găsesc între oasele tarsului, metatarsului şi falange. Pe când 
articulațiile metatarso-falangiene şi inter-falangiene, formate după tipul celor de 
la mână, nu prezintă nici o dificultate, articulațiile oaselor tarsului între ele şi 
ale acestora cu metatarsul sunt foarte complexe. Complexitatea aceasta, fiind da- 
torită dispoziţiunii oaselor din regiunea noastră, trebuie ca mai înainte de a lu- 
cra articulațiile să studiem configuraţia fiecărui os şi modul lui de articulare. O 

disecţie ideală ar trebui făcută cu scheletul piciorului pe masă, alături de piesa 
de disecat. În orice caz, aici, mai mult ca oriunde, trebuie să facem în prealabil 
o schiţă a oaselor tarsului şi metatarsului, pe care să desenăm ligamentele şi 
după care să ne conducem în timpul disecţiei. Articulațiile de studiat sunt urmă- 
toarele : astragalo-calcaneo-scafoidiană (ta ocalcaneonaviculară), calcaneo-cuboi- 
diană, scafo-cuboidiană, (cuboidonaviculară) scafo-cuneană (cuneonaviculară), 
inter-cuneană şi cuboido-cuneană), apoi articulaţia tarsometatarsiană şi inter-me- 


. 


tatarsiană, articulațiile metatarso-falangiene şi înterfalangiene. Ca să obţinem ma- 


ximum de date anatomice, pe o singură piesă, vom proceda în ordinea 


următoare : 

A) Prepararea articulaţiilor tarsului şi metatarsului. 

B) Prepararea articulaţiilor metatarso-falangiene şi interfalangiene. 

o Deschiderea diferitelor articulaţii. 

A) Prepararea articulaţiilor tarsului şi metatarsului. Necesitatea disecţiei 
nu ne permite să studiem fiecare articulaţie cu toate ligamentele ei, pentru a le 
putea vedea aşa cum sunt descrise în tratatele de anatomie. Vom prepara întâi 
ligamentele dorsale, apoi pe cele plantare şi numai prin dezarticulare putem ve- 
dea pe cele interosoase. 

1. Ligamentele dorsale. Întoarcem articulaţia pe faţa dorsală, gamba fiind 
în extensie. Muşchii au fost ridicaţi anterior, ori îi ridicăm acum (extensorii şi 
pediosul). Mai întâi căutăm reperurile necesare. În partea medială găsim : capul 
astragalului (talusului), pe care-l recunoaştem prin mişcările imprimate osului : 
înaintea lui este scafoidul (navicularul) cu tuberculul, pe care se inseră tibialul 
posterior ; iar înaintea scafoidului, cele trei oase cuneiforme. În partea laterală 
recunoaştem calcaneul şi înaintea lui cuboidul ; mişcând în sens contrar aceste 
două oase, ne dăm seama de linia articulară. 

Pe faţa dorsală găsim următoarele ligamente : 1. Ligamehtul interosos al arti- 
culaţiei astragalo-calcaneene. (subtalare), apoi ligamentele anterior, lateral, medial 
al acestei articulaţii. 2. Ligamentul astragalo-sca idian (talonavicular) dorsal al ar- 
ticulaţiei astragalo-calcaneo-scafoidiene (talocalconeonaviculare). 3. Ligamentul cal- 
caneo-cuboidian al articulației calcaneo-cuboidiene. 4. Ligamentul bifurcat din 
articulaţia lui Chopart, comun articulației astragalo-calcaneo-scafoidiane şi calcaneo- 
cuboidiane. 5. Ligamentele scafo-cuneane (cuneonaviculare) dorsale. 6. Ligamentul 
scafo-cuboidian (cuboidonavicular) dorsal. 7. Ligamentele intercuneene dorsale. 8. 
Ligamentul cuneo-cuboidian dosal. 

1. Ligamentul interosos a fost preparat o dată cu articulaţia tibiotarsiană (ti- 
biotalară), după ridicarea muşchiului extensor scurt, în sinus tarsi. 

De asemenea s-au preparat atunci cele două ligamente ale articulației astra- 
galo-calcaneene : posterior şi lateral. Ligamentul anterior al acestei articulaţii se 
găseşte în sinus tarsi, înapoia ligamentului interosos, în partea anterioară a arti- 
culaţiei. Ligamentul medial e situat pe partea medială a articulației sub ligamen- 
tul colateral tibial, întins fiind de la procesul medial al tuberozităţii calcaneului, 
la sustentaculum ali. 

2. Ligamentul astragalo-scafoidian (talonavicular) superior. După ce am re- 
perat astragalul şi scafoidul găsim linia articulară, mişcând aceste oase în sens 
invers. Curăţim resturile musculare şi în țesutul conjunctiv submuscular, putem 
evidenția acest ligament, ca o panglică subțire, întinsă de la colul astragalului la 
faţa superioară a scafoidului. 

3. Ligamentul calcaneo-cuboidian dorsal se găseşte în afara ligamentului 
precedent, la câţiva centimetri : are o direcţie aproape paralelă cu a lui şi se în- 
tinde de la fața dorsală a calcaneului la cuboid. 

4. Între aceste două ligamente se găseşte un spaţiu, care prelungeşte sinus 
tarsi înainte, între cuboid ŞI scafoid. Curăţind înăuntrul acestuia, vom găsi liga- 
mentul, destul de gros, în formă de Y, care plecând de la calcaneu merge 
printr-o ramură la scafoid şi prin alta la: cuboid ; el este ligamentul bifurcat, ca- 
re formează prin importanţa lui, .în dezarticulaţia medio-tarsiană, a lui Chopart, 
cheia articulației. Am pus astfel în evidenţă toate ligamentele dorsale ale articu- 
laţiei medio-tarsiane sau a lui Chopart. În chirurgie, sub numele de articulaţia 
lui Chopart, se înţelege unirea a patru oase: astragalul (talusul) cu scafoidul 
(navicularul) şi calcaneul cu cuboidul 

5. Ligamentele scafo-cuneene (cuneonaviculare) dorsale. Reperăm scafoidul 
şi mai examinăm încă o dată ligamentul astragalo-scafoidian dorsal. Plecând de 
la scafoid înainte, punem în evidenţă, prin ridicarea țesutului grăsos, ligamentele 
scafo-cuneene, care se prezintă sub forma a trei. benzi fibroase, întinse de la 
faţa dorsală a scafoidului la fiecare cuneiform. La prima vedere, ele par a fi 
unite ; cercetând însă cu atenţie, se vede separaţia dintre ele. Ligamentele aces- 
tea se continuă pe partea medială a piciorului, cu ligamentul scafo-cunean (cu- 
neonavicular) medial, foarte puternic întins de la tuberculul scafoidului la faţa 


„__ medială a primului cuneiform. 


6. În afara ligamentelor scafo-cuneene, având o direcţie aproape transversa- 
lă (în realitate oblică), este ligamentul scafo-cuboidian (cuboidonavicular). 

7. Înaintea ligamentelor scafo-cunean şi scafo-cuboidian, se găsesc lucrând 
cu multă atenţie, nişte ligamente mici ; sunt ligamentele inter-cuneene şi cuneo- 
cuboidiene, legând între ele; după cum arată numele lor, oasele cuneiforme şi 
pe al treilea cuneiform cu cuboidul, pe partea dorsală a piciorului. Ne-au mai 
rămas de găsit ligamentele tarso-metatarsiene. 

8. La nivelul liniei articulare tarso-metatarsiane, curăţim bine faţa dorsală a 
piciorului, până ce dăm de nişte benzi albe, pe care disecându-le cu atenţie, le 
găsim în număr de şapte. 


Cele mai caracteristice sunt la nivelul metatarsianului al II-lea, unde sunt în număr de trei, 
radiind către cele trei cuneiforme ; de pe primul metatarsian merge un ligament la primul cunei- 
form ; apoi un altul de la al 3-lea metatarsian la al 3-lea cuneiform şi două de la ultimii metatar- 
sieni la cuboid. Uneori aceste ligamente sunt acoperite de o bandă fibroasă transversală, care 
merge în afară, de la al 3-lea cuneiform- la ultimul metatarsian şi pe care trebuie s-o tăiem, ca să 
găsim ligamentele subjacente. 


II. Ligamentele plantare. Ligamentele plantare sunt tot atât de numeroase 
şi cu o dispoziţie tot atât de complexă. Punem piciorul cu faţa plantară în sus 
şi reperăm proeminenţele osoase : scafoidul (navicularul), cuboidul şi primul cu- 
neiform. Înainte de a începe studiul articulaţiilor, va trebui să examinăm inser- 
țiile osoase ale muşchilor plantei. Din disecţia anterioară, am evidenţiat un 
ligament puternic, numit marele ligament plantar sau calcaneo-cuboidian _infe- 
rior, iar împrejurul lui am găsit o serie de muşchi. Din grupul muscular medial 
studiem inserţiile flexorului scurt al degetului mare pe cuneiform, cuboid şi pe 
ligamentul calcaneocuboidian inferior ; inserţiile adductorului degetului mare pe 
cuneiformul al treilea, pe ligamentul calacaneo-cuboidian plantar, pe metatarsiani 
şi pe cuboid. Din aceste scurte date anatomice, vedem că muşchii grupului me- 
dial (afară de abductorul degetului mare) merg numai până la al doilea rând al 
tarsului. Din grupul lateral, examinăm inserţiile flexorulului propriu al degetului 
mic pe marele ligament plantar. 

Tot acum, putem studia uşor inserţiile interosoşilor şi raporturile dintre ei. 

După ce am terminat acest studiu, putem trece la acel al articulaţiilor şi la 
prepararea ligamentelor plantare : 

a) Primul ligament ce ne apare, şi care a fost deja pus în evidenţă, este li- 
gamentul calcaneo-cuboidian inferior sau marele ligament plantar, dispus ca un 
evantai de la calcaneu la ultimii metatarsieni, şi trecând ca o punte peste tendo- 
nul lungului peronier. : 

b) În partea medială a acestui ligament, situat într-o fosetă umplută cu gră- 
sime, se găseşte ligamentul calcaneo-scafoidian (calcaneonavicular)* al articula- 
ției astragalo-calcaneo-scafoidiane (talocalcaneonaviculare) întins de la calcaneu 
(sustentaculum tali) la scafoid ; el are rol de completare a cavităţii de recepţie 
în articulaţia dintre astragal, calcaneu şi scafoid. Acum nu-i putem vedea decât 
porţiunea medială, el fiind în mare parte acoperit de marele ligament plantar; 
ne vom da seama de dispoziţia şi rolul lui, numai după ce vom secţiona acest 
ligament şi vom face dezarticularea. 

c) În partea anterioară şi medială a ligamentului calcaneo-scafoidian, acope- 
rindu-l în parte, se găseşțe ligamentul scafo-cuboidian inferior. Direcţia lui este 
aproape transversală, formând un unghi drept cu ligamentul calcaneo-scafoidian, 
care e antero-posterior. El e mascat de expansiunea muşchiului tibial posterior ; 
secţionând-o ne apare ligamentul. 

d) Înaintea şi înăuntrul celor două ligamente precedente, se află trei liga- 
mente, care se întind de la scafoid (navicular) la cele trei oase cuneiforme ; 
acestea sunt ligamentele scafo-cuneene (cuneonaviculare) plantare, care continuă 
pe faţa plantară seria ligamentelor scafo-cuneene dorsale şi mediale. Primul din- 
tre ele se inseră pe cel dintâi cuneiform şi este cel mai voluminos. 

e) După ce am disecat toate ligamentele de mai sus, deschidem culisa lun- 
gului peronier, mergând cu foarfecele sau cu scalpelul de-a lungul tendonului 
respectiv. Examinând faţa profundă a acestei culise, vedem o serie de fascicule 
fibroase, care formează ligamentul cuboido-cunean plantar şi ligamentele inter- 
cuneene plantare. Mai întâi trebuie să examinăm culisa lungului peronier şi să 
vedem că e formată de acea expansiune a marelui ligament plantar care, trecând 
peste tendon, se termină pe baza ultimilor trei metatarsieni. 

afară de aceste fibre ale ligamentului plantar-mare, numite cu drept cu- 
vânt superficiale, mai sunt altele profunde, care se termină pe creasta de pe faţa 
anterioară a cuboidului şi pe faţa inferioară a cuboidului. Pentru a le vedea, ri- 
dicăm pe cele superficiale, începând dinainte înapoi, adică de la creasta cuboi- 
dului către calcaneu. 

După ce am văzut în întregime marele ligament plantar, găsim ligamentul 
cuneo-cuboidian, care se află sub teaca lungului peronier şi merge de la cuboid . 
la al treilea cuneiform. Ligamentele intercuneene se găsesc în fundul unui şanţ 
determinat de două proeminențe osoase : cea medială este formată de scafoid şi 
de primul cuneiform, cea laterală de cuboid şi al treilea cuneiform (al doilea 
cuneiform este ascuns în fundul acestui şanţ). 

Primul ligament intercunean (între primul şi al doilea cuneiform) este gros 
şi rezistent ; el se află situat înaintea ligamentului scafo-cuboidian şi în afara li- 
gamentului scafo-cunean ; trebuie să-l examinăm în afara masivului osos, format 
de scafoid şi primul cuneiform. Al doilea ligament intercunean e şi mai pro- 
fund, fiind situat în fundul şanţului dintre cuneiformi. 


* Pentru a vedea acest ligament, trebuie ca tendonul tibialului posterior să fi fost scos din 
culisa lui, ceea ce noi am făcut deja. 

/) Ridicarea ligamentului calcaneo-cuboidian (marele ligament plantar) se 
face, după ce el a fost studiat, tăindu-l la mijloc sau dezinserându-l de pe cal- . 
caneu, după ce, însă, a fost separat cu atenţie de ligamentul calcaneo-scafoidian 
(caleaneonavicular) subjacent ; acesta apare acum în întregime. 


Notă. La prepararea pentru examen, marele. ligament trebuie lăsat la locul lui şi numai culisa 
preonierului deschisă. ţ 


g) Ultimele ligamente de disecat sunt cele farso-metatarsiene, mici şi de- 
_seori confundate între ele ; se pot găsi curăţind bine, de resturile musculare, ex- 
tremitatea posterioară a metatarsienilor. 


-Primul ligament se vede ridicând tendonul tibialului "posterior, care-l acoperă, în parte; el 
merge de la primul cuneiform la primul metatarsian. Tot de la primul cuneiform pleacă un liga- 
ment la al doilea metatarsian. Un alt ligament merge de la al 3-lea cuneiform la al 3-lea metatar- 
sian ; iar ultimele două, de la cuboid la ultimele două oase metatarsiene (acestea sunt foarte 
rudimentare). 

Notă. Afară de această dispoziţie comună şi schematică, nu rareori putem întâlni ligamente 
tarso-metatarsiene supra-numerare ; ele se găsesc şi pe faţa plantară şi pe cea dorsală a piciorului 
şi ar fi inutil să le descriem aici. Recomandăm numai, ca disecţia lor să se facă cu îngrijire, direcţia 
fibrelor lămurind îndeajuns valoarea lor. 


B) Prepararea articulaţiilor metatarso-falangiene şi inter-falangiene. Pre- 
pararea acestor articulaţii se va face la fel cu cea a articulaţiilor similare de la 
mână. Dacă ligamentul transvers nu a fost tăiat la prepararea interosoşilor, îl 
punem acum în evidenţă ; apoi curățim articulațiile de muşchii interosoşi, de 
tecile flexorilor, şi descoperim capsula articulară, întărită pe laturi de puternice 
ligamente. 

C) Deschiderea articulaţiilor piciorului. Deschiderea articulaţiilor picioru- 
lui se face începând cu articulaţia tibio-astragaliană (talocrurală) şi terminând cu 
cea interfalangiană ; se procedează în modul următor : 

1. Cu ferăstrăul facem în tibia o secţiune verticală şi sagitală şi îndepăr- 
tăm cele două segmente osoase. Examinăm acum ligamentul colateral tibial al 
articulației | tibio-astragaliene (prin interiorul ei) şi vom vedea  fasciculul pro- 
fund, ceea ce îu s-a putut face cu prepararea anterioară. 

2. Apoi se face dezarticularea tibio-tarsiană, operaţiunea uşurată prin sec- 
ționarea tibiei în două porţiuni şi prin dezinserarea muşchilor. Tăiem numai li- 
gamentele colaterale şi capsula articulară ; suprafeţele articulare se pot îndepărta 
” fără nici o greutate. Examinăm aceste suprafeţe articulare şi învelişul lor cartila- 
ginos. Pe lambourile capsulei, lucrând cu atenţie, putem izola membrana sîno- 
vială şi s-o evidenţiem până la suprafeţele articulare ; între tibia şi fibulă, găsim 
o prelungire a acestei sinoviale. E 

3. Extragerea talusului este foarte importantă pentri studiul anatomic al ar- 
ticulaţiei. Secţionăm ligamentul talo-calcanean posterior; şi pe cel lateral, apucăm 
apoi astragalul cu un cleşte, iar cu cuțitul mergem între el şi scafoid, tăind liga- . 
mentele dintre ele ; după aceasta, tăiem ligamentul interosos, trecând prin sinul 
tarsului. După ce am scos astragalul, studiem dispoziţiunile anatomice ce ni se 
prezintă. 

Vedem foarte bine ligamentul bifurcat în V, cunoscut sub numele de; cheia 
articulației lui Chopart, întins de la calcaneu la scafoid şi cuboid. 

Tot acum, observăm ligamentul calcaneo-scafoidian inferior, umplând spa- 
țiul cuprins între sustentaculum tali şi scafoid ; ne putem da seama de rolul lui 
în alcătuirea cavităţii de recepţie a articulației astragalo-calcaneo-scafoidiană.. - 

4. Dezarticulaţia tarso-metatarsiană se face ca în chirurgie şi constituie un 
excelent mijloc de pregătire pentru medicina operatorie. , 


lată cum procedăm (Farabeuf) : 

Deschidem articulaţia primului metatarsian, mergând cu cuțitul între acesta şi cuneiform ; ne 
ducem apoi la ultimele trei articulaţii (a 3-a, a 4-a şi a S-a), care sunt aproape în aceeaşi direcţie 
(afară de o uşoară proeminenţă a cuneiformului al 3-lea) şi le deschidem; cuțitul nostru este oprit 
de metatarsianul al 2-lea, a cărui articulaţie rămâne de deschis. Pentru aceasta, tragem cu putere 
metatarsienele în jos, şi cu cuțitul tăiem ligamentele dorsale, la nivelul liniei articulare, dintre al 2- 
lea metatarsian şi cuneiform, situată mai înapoia liniei articulare a primului metatarsian (12 mm). 
După secţiunea acestor ligamente, suprafeţele articulare tot nu se pot depărta, fiind strâns ţinute de 
puternicele ligamente interosoase, în special de cel întins de la primul cuneiform la al 2-lea meta- 
tarsian. Acum trebuie să facem ceea ce Lisfranc numea „le coup de maitre”, pentru a tăia acest 
puternic ligament. Ţinând scalpelul orizontal, ca un trocar, cu tăişul în sus, introducem vârful în 
primul spaţiu interosos; îndreptându-l către călcâi, pătrundem în acest spaţiu. Când cuțitul este 
oprit, îl ridicăm brusc în sus, insinuându-l între primul cuneiform şi al 2-lea metatarsian. Repetăm 
de mai multe ori această operaţiune până ce obţinem dezarticularea. 


Se pot studia acum : 

a) Cele două masive osoase, unul posterior, format de oasele tarsului şi al- 
tul anterior, format de metatars şi falange. 

b) Linia articulară, care ne explică în mare parte dificultatea dezarticulaţiei. 
Metatarsianul al doilea, proemină înapoia liniei articulare, care fără de aceasta 
ar fi o curbă regulată cu convexitatea înainte. Pe masivul tarsian vedem o sco- 
bitură formată de cei trei cuneiformi, în care pătrunde metatarsianul al doilea ; 
repunând suprafeţele articulare una peste alta, vedem că primul metatarsian se 
articulează cu primul cuneiform, al treilea metatarsian cu al treilea cuneiform, 
iar ultimii metatarsieni cu cuboidul. 

c) Pe suprafeţele articulare se văd ligamentele interosoase tăiate ; dar le pu- 
tem recunoaşte : primul ligament merge de la primul cuneiform la al doilea me- 
tatarsian ; un altul merge de la al doilea şi al treilea cuneiform, la al doilea şi 
al treilea metatarsian ; al treilea ligament se inseră pe faţa laterală al celui de al 
treilea cuneiform şi merge la al treilea metatarsian. 

5. Dezarticularea oaselor tarsului. Masivul osos tarsian mai este încă legat 
prin ligamente, pe care le secţionăm, pătrunzând între oase. Examinăm supra- 
feţele articulare, ligamentele interosoase şi modul de corespundere al acestor su- 
prafeţe. 

6. Dezarticularea metatarso-falangiană şi interfalangiană se face uşor, sec- 
ționând capsula articulară şi ligamentele dorsale. Studiem forma fibrocartilagiilor ; 
cel al primei articulaţii metatarso-falangiene conţine două oase sesamoide. 

7. Dezarticularea intermetatarsiahă. Separăm fiecare metatarsian de vecinul 
lui şi examinăm suprafeţele articulare şi ligamentele interosoase. 


III. ARTICULAŢIA GENUNCHIULUI 


La această articulaţie, în afară de capsulă şi ligamente, va trebui să cunoaş- 
tem şi dispoziţia altor formaţiuni, care au strânsă legătură cu ea, ca expansiunea 
cvadricipitală (tendonul cvadricepsului), aripioarele genunchiului, prelungirile 
muşchiului semimebranos. etc. 


292 


Începem studiul articulației cu faţa anterioară, care este cea mai complexă. 
Faţa anterioară. La disecţia genunchiului, am pus în evidenţă fascia ge- 
nunchiului, întărită în partea laterală de fibrele tractului ilio-tbial ; înapoia ei 
găsim tendonul quadricepsului şi expansiunea quadricipitală, deja studiată. În 
această ultimă formaţiune, se găsesc o serie de fibre cu direcţie verticală, care 
merg de la rotulă la condilii tibiali numite -retinacula patellae verticalia. După 
ce ne-am reamintit de aceste elemente deja cunoscute, mai avem de studiat : 
tendonul quadricepsului (constituţia), ligamentul rotulian şi aripioarele rotulei 
(retinacula patellae horizontalia). Pentru a nu strica nimic din articulaţie, pro- 
pun ca tendonul quadricepsului să fie studiat la urmă. 
cepem cu prepararea aripioarelor rotuliene sau a retinaculelor orizontale ; 
va trebui să ridicăm expansiunea quadricipitală, în modul următor : facem în ea 
o incizie mediană verticală (pe rotulă) pe ale cărei extremităţi cad perpendicular 
alte două şi delimităm astfel două lambouri aponevrotice, determinate chiar de 
expansiunea quadricipitală ; acestea vor trebui răsfrânte pe laturi. Lamboul me- 
dial este mai uşor decolabil şi, la nivelul lui, aripioara e mai voluminoasă ; răs- 
frângându-l înăuntru, aripioara medială ne apare ca un ligament întins de la 
condilul medial al femurului la rotulă (patelă). Răsfrângerea lamboului lateral se 
face mai greu, pentru că expansiunea este mult mai aderentă de aripioară ; di- 
secţia este mai artificială, dar totuşi posibilă. 

Curăţim acum tendonul rotulian, fără însă a înainta prea mult pe laturi, un- 
de am putea desprinde capsula articulară. 

Faţa posterioară. Faţa posterioară se prepară ridicând muşchii posteriori, 
deja disecaţi ; apoi se ridică gemenii (gastrocnemienii) secţionându-i la inserţia 
lor superioară. 

Ne apare un ligament, destul de evident, oblic îndreptat înspre condilul la- 
teral ; este ligamentul popliteu oblic, care nu e altceva decât tendonul recurent 
al mușchiului semi-membranos. Urmărindu-l în jos şi înăuntru, dăm de tendonul 
acestui muşchi, care se trifurcă la nivelul condilului medial ; trăgând de el, pu- 
tem vedea cu uşurinţă cele trei fascicule tendinoase : unul recurent sau ligamen- 
tul popliteu oblic; unul descendent ce merge la tuberozitatea tibiei şi altul 
orizontal ce trece pe sub ligamentul colateral tibial şi nu poate fi urmărit decât 
la originea lui (pentru a nu strica acest ligament). Faţa posterioară a articulației 
mai este acoperită de muşchiul popliteu, întins oblic de la condilul lateral al fe- 
murului la faţa .posterioară a tibiei (porţiunea superioară). Acest muşchi se com- 
pune din corpul muscular şi din tendon; tendonul trece pe sub o arcadă 
fibroasă, numită ligamentul popliteu arcuat, care are două fascicule, dintre care 
unul curb cu concavitatea superioară şi unul vertical (retinaculul ligamentului ar- 
cuat) întins până la capul fibulei. 

Faţa medială. Faţa medială ne prezintă ligamentul colateral tibial, acoperit 
de piciorul gâştei. Ridicăm tendoanele, care constituie această formaţiune (între 
planul superficial al croitorului şi cel profund al gracilisului şi al semitendinosu- 
lui este o bursă sinovială); ligamentul colateral tibial apare ca un triunghi cu 
baza înainte şi vârful înapoi. - 

Faţa laterală. Chiar dacă fascia nu a fost ridicată, putem vedea ligamentul 
colateral fibular, prin transparenţa ei, ca un cordon subţire, întins dela condilul 
femurului la capul fibulei fiind mărginit înapoi de tendonul bicepsului. Dacă 
dăm în jos acest tendon, ne apare ligamentul. 

Studiul fundului de sac sinovial subquadricipital. Acest fund de sac este 
o prelungire a sinovialei articulare, cam de 3—6 centimetri şi este situat în sco- 
bitura supra-trohleară (faţa patelară). Ca să-l preparăm, ridicăm în sus quadri- 

cepsul şi pe faţa lui profundă ne apare un muşchi subţire, cunoscut sub numele 
de tensor al sinovialei ; căutăm planul separativ dintre aceşti doi muşchi şi apoi 
fixăm tensorul în jos şi tragem înainte muşchiul vast intermediar separându-l cu 
scalpelul de fundul de sac al sinovialei, care vine în raport cu faţa lui profun- 
dă. Fundul de sac se evidenţiază în totalitate, rămânând legat de muşchiul ten- 
sor al sinovialei. 

Studiul constituirii tendonului quadricipital. Tendonul unic în aparenţă al 
quadricepsului este în realitate constituit din mai multe planuri, intim unite între 
ele, care nu pot fi separate decât printr-o. disecţie artificială ; dar separaţia aceasta 
este foarte demonstrativă. Separăm dreptul anterior, de vaşti şi-l urmărim până ce 
intră în tendon ; apoi se separă vaştii între ei până la rotulă (patelă). 

Deschiderea articulației genunchiului. Deasupra rotulei facem o incizie 
curbă, cu concavitatea inferioară, care se întinde pe laturi, până la nivelul con- 
dililor tibiali ; se secţionează apoi capsula articulară, de-a lungul inserţiei ei pe 
femur ; dăm în jos şi înainte rotula. Ne apare ligamentul adipos al genunchiului 
şi Vgamestele alare, situate pe laturi. 

pararea pachetului (corpului) grăsos al genunchiului. Disecţia sino- 
vialei. Acum putem evidenția pachetul grăsos al genunchiului, care, împreună cu 
prelungirile sinoviale, ce-l înconjoară, formează ligamentul grăsos. Examinăm 
acest ligament (grăsos) şi recunoaştem sinoviala, după aspectul ei lucios ; facem 
o incizie în ea şi-i răsfrângem buzele, ridicându-le de pe pachetul grăsos, care 
apare acum în totalitatea lui. Lambourile sinovialei pot fi disecate până la nive- 
lul inserţiei lor pe os. 

Completarea dezarticulaţiei genunchiului. Dacă secţionăm ligamentele în- 
crucişate la mijlocul lor şi restul capsulei articulare, avem înaintea noastră me- 
niscurile articulare, cu dispoziţia lor caracteristică (cel lateral ca un O, cel 
medial ca un C), ligamentul jugal (transvers) care le uneşte şi inserţia ambelor 
meniscuri pe tibia (Cel lateral, prin cornul anterior, pe aria prespinală, iar cel 
posterior pe tuberculul medial al spinei tibiei ; meniscul medial, cu cornul ante- 
rior pe marginea platoului tibial, iar cu cel posterior pe suprafaţa retrospinală). 
Tot acum, putem studia inserţiile ligamentelor încrucişate pe faţa intercondiliană 
a condililor femurali şi pe. faţa superioară a extremității tibiale. 


IV. ARTICULAŢIA COXO-FEMURALĂ 


Această articulaţie poate fi lucrată chiar fără a fi desprinsă de restul cada- 
vrului. Pentru a avea acces uşor asupra ei, trebuie să ridicăm bazinul cu un 
bloc de lemn, astfel ca disecţia feţei posterioare să fie tot aşa de lesnicioasă ca 
şi aceea a feţei anterioare. 

Prepararea feţei anterioare. Punem în evidenţă inserţiile muşchilor: 
croitor, tensor al fasciei lata şi drept intern (gracilis) şi apoi îi dezinserăm ; 
secţionăm lig. inghinal şi răsfrângem pe laturi capetele ei. Acum este momen- 
tul prielnic să se studieze inserţiile pectineului, ale adductorului lung şi ale 
adductorului mic. 

Faţa anterioară a capsulei articulare este acoperită de resturi din pectineu şi 
de psoasul iliac (iliopsoas). Dezinserăm pectineul şi-l desprindem complet de ar- 
ticulaţie, lucru uşor de făcut, căci între pectineu şi capsulă este un ţesut conjunc- 
tiv destul de abundent. Apoi secţionăm psoasul iliac la mijloc şi îi răsfrângem 
capetele, găsind şi aici planul de clivaj; între muşchi şi capsula articulară, se 
găseşte o bursă sinovială. 


294 


După ce am ridicat muşchii şi am curăţit țesutul celular conjunctiv, ne apa- 
re faţa anterioară a capsulei ; pe ea se vede, desfăşurat ca un evantai, ligămen- 
tul ilio-femural, întins de la spina iliacă  antero-inferioară la linia 
intertrohanteriană şi care nu e altceva decât o îngroşare a capsulei. În el distin- 
gem cele două fascicule : ilio-pretrohanterian şi ilio-pretrohantinian. Tot acum 
se poate pune în evidenţă o parte din ligamentul pubo-femural. După ce toată 
articulaţia va fi area aceste elemente vor apărea cu toate: caracterele lor. 


Faţa medială. Membrana obturantă. pe această față preparăm ligamentul 
pubo-femural şi membrana obturantă ; pentru aceasta dezinserăm muşchiul obtu- 
rator extern şi îl ridicăm complet de pe cadrul osos al găurii obfurate. 

Faţa posterioară. Faţa posterioară a articulației coxo-femurale este acoperi- 
tă de muşchii glutei. Trebuie să ridicăm coapsa în sus şi să desprindem complet 
muşchii ; la dezinserarea gluteului mare de pe trohanter, vom studia bursa se- 
roasă trohanteriană (deschizând-o) ; tot astfel şi la gluteul mijlociu, deschidem 
bursa seroasă, situată lângă inserţia lui femurală. Ridicăm apoi toţi muşchii pos- 
teriori (pelvi-trohanterieni), căutând, ca şi pe faţa anterioară, planul de clivaj 
dintre ei şi capsulă. Pe această faţă capsula este întărită de ligamentul ischio-fe- 
mural. 

Examenul general al articulației lucrate. Pe articulaţia preparată putem 
vedea următoarele caractere : 

1. Capsula articulară este inserată pe faţa anterioară, chiar pe linia intertro- 
hanteriană, pe când posterior, se prinde la oarecare distanţă de creasta intertro- 
hanteriană (foarte important în clinică). 

2. Ligamentele sunt numai nişte îngroşări ale capsulei. 

3. Ligamentul ilio-femural, dispus ca un evantai de la spina iliacă antero- 
inferioară, prezintă două fascicule îngroşate : unul superior, aproape orizontal 
(ilio-pretrohanterian), altul inferior, vertical (ilio-pretrohantinian). 

4. Ligamentul pubo-femural formează cu cele două fascicule ale ligamentu- 
lui ilio-femural, un N majuscul. 

Studiul structurii capsulei articulare. Aceasta este formată din două feluri 
de fibre, unele longitudinale şi altele circulare. Primele sunt superficiale şi evi- 
dente, celelalte sunt profunde şi nu pot fi văzute decât după ridicarea fibrelor 
superficiale ; ele sunt mai evidente în partea posterioară şi inferioară. Disecţia 
lor este într-adevăr cam artificială ; reuşim însă, să le punem în evidenţă. Fibre- 
le circulare formează zona orbiculară, evidentă mai uşor, după deschiderea arti- 
culaţiei. 

Deschiderea capsulei articulare. Deschiderea capsulei se face printr-o inci- 
zie circulară la nivelul spaţiului dintre capul femural şi acetabul. După secţiunea 
capsulei, putem extrage capul femural şi evidenția ligamentul intraarticular, nu- 
mit ligamentul rotund (lig. capului femural). Se secţionează acest ligament şi se 
studiază inserţiile lui pe femur şi acetabul. 

Acum putem vedea toate plicele sinoviale, cea mai voluminoasă fiind pe 
femur, la partea postero-inferioară a colului, situată între micul trohanter şi fose- 
ta ligamentului rotund (foseta capului femural). 

Dacă secţionăm capul femurului, aşa cum am făcut la articulaţia scapulou- 
merală, putem pune în evidenţă, spre faţa profundă a capsulei, zona orbiculară. 

Examinând acetabulul, vedem cadrul fibro-cartilaginos de mărire, care trece 
ca o punte peste scobitura ischio-pubiană, formând ligamentul transvers al ace- 
tabulului ; pe el se inseră ligamentul rotund. 

7. DISECŢIA VISCERELOR (SPLANHNE) 


Cu altă ocazie, am atras atenţia asupra importanţei, ce prezintă actualmente 
studiul viscerelor. Arătam atunci că deşi disecţia clasică punea maximum de va- 
loare pe prepararea membrelor şi capului, progresele chirurgiei cât şi necesităţile 
medicinii interne i-au schimbat direcţia ; astfel că în studiul de azi al ştiinţelor 
medicale, studiul prin disecţie al viscerelor constituie cel mai important capitol 
din învăţământul anatomic. 

Fără a vrea, prin această scurtă introducere, să dişcredităm celelalte regiuni 
studiate, insistăm însă asupra deosebitei atenţii pe care elevul trebuie să o aibă 
la prepararea şi înţelegerea viscerelor. 

Nu vom intra în descripţia lor detaliată, căci am depăşi cadrul acestui ma- 
nual ; ne simţim însă obligaţi a arăta aci toate caracterele lor macroscopice şi 
topografice, care pot fi văzute în sala de disecţie, rămânând ca puţinele detalii, 
ce nu se pot vedea pe preparaţiile de mai jos, să fie demonstrate pe piese spe- 
ciale din muzeul institutului. 

Atragem atenţia încă o dată că cele mai multe detalii se pot vedea în sala 
de disecţie, dacă lucrul este întocmit sistematic. 

Credem nimerit să adăugăm, cu această ocazie, că operaţiunea preparării 
organelor, necesitată de studiul structurii sau al configurației interioare, se face 
adeseori în mod diferit de cel întrebuințat în autopsie, la medicina legală sau 
anatomia patologică. Aceasta este datorită faptului că altele sunt necesităţile ana- 
tomiei şi altele ale celorlalte studii. 

timpul din urmă am amplificat disecţia viscerelor în sensul că ele vor fi 
studiate odată „in situ", aşa cum se găsesc în cavitățile trunchiului şi apoi pe 
masă — eviscerate. În felul acesta disecţia anatomică propriu-zisă se va com- 
pleta, studentul va avea o nouă perspectivă, va putea găsi noi detalii anatomice 
şi totodată să-şi însuşească o parte din tehnicile folosite la autopsii. 


“STUDIUL VISCERELOR ÎN CADAVRU 


Acest studiu va începe prin cavitatea toracică. O dată cu cavitatea abdomi- 
nală va fi studiată şi excavaţia pelviană sau pelvisul mic. 


A. STUDIUL ORGANELOR TORACICE 


Afară de :organele acestei cavităţi, va trebui să studiem şi formațiunile care 
iau parte la alcătuirea cutiei toracice. 

Planul de studiu poate fi schematizat în următoarele puncte : 

I. Pregătirea plastronului sterno-costal.. 

II. Deschiderea toracelui. 

III. Studiul plastronului sternocostal. 

IV. Studiul pleurei şi al plămânilor. 

V. Studiul mediastinului anterior şi posterior. 

LI. PREGĂTIREA PLASTRONULUI STERNOCOSTAL 


Această operaţiune are ca scop studiul plastronului sternocostal, înainte ca 
el să fie ridicat pentru deschiderea toracelui. Se procedează astfel : 

Dezinserarea muşchilor. De la disecţia pereţilor toracici şi abdominali au 
rămas inseraţi pe peretele anterior al toracelui mai mulţi muşchi, care vor trebui 
acum dezinseraţi şi ridicaţi complet, operaţiune necesară nu numai preparării 
plastronului sternocostal dar şi studiului inserţiunilor acestor muşchi. 

Mai întâi se. ridică pectoralul mare, desprinzându-l de pe stern, claviculă şi 
de pe primele şase cartilagii costale. La fel se procedează cu pectoralul mic, 
inserat pe a S-a, a 6-a şi a 7-a coastă şi pe procesul xifoid şi cu oblicul extern 
de pe faţa externă a ultimelor 7—8 coaste şi la urmă dinţatul anterior de pe 
faţa externă a coastelor 1-9. . 

Resturile inserţiilor costale ale muşchilor ne dau o figură foarte demonstra- 
tivă. 


De desenat: Toracele, spaţiile intercostale şi inserţiile muşchilor toracici. 


Studiul ligamentelor anterioare ale articulaţiilor sternocostale. Prepara- 
rea acestor ligamente se poate face după ridicarea muşchilor precedenţi. 

Curăţind, în dreptul fiecărei articulaţii, resturile musculare, ligamentele ante- 
rioare ne apar ca nişte evantaie strălucitoare întinse între cartilagiile costale şi 
stern. 

Tot acum studiem articulaţia sterno-costo-claviculară, la formarea căreia 
participă : primul cartilagiu costal, sternul şi clavicula. Preparăm ligamentul ster- 
no-clavicular anterior, subţire şi întins, după cum îl arată numele, de la stern la 
claviculă (extremitatea internă a claviculei la manubriul sternului), apoi ligamen- 
tul interclavicular, destul de rezistent, situat deasupra furculiţei sternale (incizu- 
rei jugulare) şi întins de la o claviculă la alta. În partea externă şi inferioară a 
articulației, lucrăm ligamentul costoclavicular, care merge de la claviculă la pri- 
mul cartilagiu costal. 


De desenat: Ligamentele anterioare ale articulaţiilor sternocostale. 


Studiul spaţiilor intercostale şi al arterei toracice interne. Examenul spa- 
ţiilor intercostale trebuie efectuat în modul următor : 

1. Spațiile intercostale pot fi divizate în două părţi deosebite: o porţiune 
anterioară cuprinsă între cartilagii (spaţiile intercartilaginoase) şi o alta cuprinsă 
între coastele osoase (spaţiile intercostale propriu-zise). 


Pentru chirurg este foarte important să cunoască înălțimea acestor spaţii ; măsurându-le vedem 
că spaţiile intercostale au peste tot aproape aceeaşi înălţime (cam 2 cm), pe când spaţiile inter- 
chondrale (intercartilaginoase) au aceeaşi înălţime numai la primele patru (1, al 2-lea, al 3-lea şi al 
4-lea) ; apoi înălţimea lor diminuează din ce în ce cu cât mergem în jos, iar la ultimele spaţii car- 
tilagiile sunt fuzionate aproape în toată întinderea lor, rămânând îndepărtate numai pe o mică por- 
țiune în vecinătatea sternului. 

Concluzia chirurgicală este următoarea : pe când în primele patru spaţii interchondrale se poate 
interveni pentru ligatura arterei toracice sau pentru puncţia pericardului, fără a rezeca (tăia) cartilagiul 
costal, de la al S-lea spaţiu în jos intervenţiile nu se mai pot face fără rezecţia cartilagiilor costale. 


2. În fiecare spaţiu intercostal se găsesc cei doi muşchi intercostali între 
care sunt cuprinse vasele şi nervii intercostali. Înainte de a-i scoate, observăm 
următoarele : 

a) În partea anterioară, aproape de stern, muşchii sunt perforaţi de ramuri 
arteriale şi nervoase, care provin din vasele şi nervii intercostali ; asemenea ra- 
muri perforante se găsesc şi în partea laterală ; orificiile de ieşire au importanţa 
lor în practică ; 

b) Într-un spaţiu intercostal ambii muşchi (intercostalul intem şi cel extern) 
sunt vizibili, căci pe când intercostalul extern se întinde de la extremitatea ver- 
tebrală a spaţiului numai până la articulaţia chondrosternală, intercostalul intern 
pleacă chiar de la stern şi merge înapoi până la unghiul coastelor. La partea an- 
terioară a spaţiilor, dăm deci de muşchiul intercostal intern, iar la partea poste- 
rioară de intercostalul extern. Deosebirea între cei doi muşchi se face uşor: cel 
extern are fibrele îndreptate în jos şi înainte, iar cel intern le are în sens in- 
vers adică în jos şi înapoi. : 


De desenat: Cutia toracică, spaţiile intercostale, muşchii intercostali, 


3. Se separă în partea anterioară cei doi intercostali şi apoi se ridică inter- 
costalul extern, dezinserându-l de pe cele două coaste adiacente şi  despărţindu-l 
de cel intern în toată întinderea. Separarea se face uşor (mai uşor în partea po- 
sterioară), căci între cei doi muşchi există un strat de ţesut celular. Se studiază 
inserţiile intercostalului extern (cea superioară pe buza externă a marginii infe- 
rioare a coastei imediat superioare ; cea inferioară pe marginea superioară a coa- 
stei imediat subjacente). 

partea posterioară a spaţiului se prepară vena, artera şi nervul intercostal 
suprapuse ; pentru aceasta întoarcem cadavrul pe una din laturi şi începând de 
aci, putem urmări vasele şi nervul în toată întinderea spaţiilor. 

Acum se studiază inserţiile intercostalului intern (cea superioară se face pe 
marginea inferioară a coastei superioare, iar cea inferioară pe marginea superioa- 
ră a coastei inferioare). Trebuie să precizăm că pachetul (mănunchiul) intercostal 
vasculo-nervos merge înapoi între cei doi intercostali, iar înainte între fasciculele 
intercostalului intern. 

Ridicând intercostalul intern în partea anterioară a spaţiului, dăm peste arte- 
ra toracică internă, care este situată la o distanţă variabilă de stern, distanţă -ce 
creşte de la primul” la 'al şaselea “spaţiu (la 10 mm în primul spaţiu intercostal, 
la 20 mm în al 6-lea). 

4. Dezinserăm intercostalul intern şi-l separăm de pleura parietală, care se 
pune astfel în evidenţă ; între pleură şi muşchi există un strat celular (fascia en- 
dotoracică) care uşurează separarea. Pleura este liberă în intervalul dintre coas- 
te, dar aderă la faţa lor internă. Putem prepara printre coaste fundul de sac 
inferior al pleurei (recesul costo-diafragmatic) , pentru aceasta examinăm, în par- 
tea inferioară a toracelui, diafragmul şi inserţiile lui costale, foarte evidente prin 
intermediul spaţiilor intercostale şi recunoaştem fundul de sac pleural (recesul 
pleural) după aspectul lui lucios şi albicios, contrastând cu fibrele musculare ro- 
şii ale diafragmului. Puţem urmări acest fund de sac de la nivelul celui de al 
7-lea cartilagiu costal până la “coasta 11-a, unde prezintă punctul cel mai decliv, 
iar de aci până la nivelul apofizei. transverse (procesului costiform) a primei 
vertebre lombare. Pentru a face posibil acest studiu trebuie să întoarcem cada- 
vrul pe una din laturi. 

5. Numerotarea coastelor. Nu trecem mai departe până ce nu ne dăm sea- 
ma de forma torăcelui (vizibilă în totalitate), de caracterele macroscopice ale 
„spaţiilor intercostale şi până ce nu facem numerotarea coastelor, observând _ra- 
porturile primei coaste, ascunsă de claviculă, cu vasele subclaviculare. Se va in- 
sista asupra coastei a 11-a şi a 12-a ascunse în partea posterioară a toracelui. 

6. Prepararea pleurei costale. Prepararea pleurei costale se face desprinzând- 
o şi la nivelul coastelor. Pentru aceasta mergem cu scalpelul sau mai bine cu o 
răzuşă, chiar pe faţa internă a coastei, separând-o cu uşurinţă de pleură pe toată 
întinderea ei. După ce am nm toate coastele de pleura parietală, aceasta ne 


apare liberă, iar în partea inferioară, putem vedea şi mai bine, printre spaţiile 
intercostale şi repauzând diafragm, fundul de sac pleural  (recesul costodi- 
fragmatic) şi o parte din Fundul de sac pleural anterior (recesul costomediastinal ' 
anterior). Dacă acesta din urmă nu se poate observa bine acum, va fi pus în 
evidenţă după ridicarea plastronului sternocostal. 

Adeseori pleura este aderentă de coaste prin procese inflamatorii ; în aceste 
cazuri separarea ei este foarte dificilă. 


II. DESCHIDEREA TORACELUI 


Principiul conducător. Spre deosebire de metoda clasică preconizată pentru 
deschiderea toracelui, care constă în ridicarea şi îndepărtarea completă a plas- 
tronului chondrosternal, procedeul întrebuințat de noi în sala de disecţie este. al- 
tul ; el permite studiul proiecției organelor şi înțelegerea raporturilor dintre ele 
şi plastronul sternocostal. După acest procedeu plastronul este numai răsfrânt, 
fără a fi scos complet, iar la trebuinţă este repus la locul lui. 

Secţiunea coastelor. Clavicula a fost tăiată la disecţia gâtului; ne rămâne 
acum să secţionăm coastele după ce mai întâi le-am separat de pleură, separație 
ce se face uşor cu răzuşa sau cu scalpelul. Secţiunea coastelor se face cu costo- 
tomul (fiecare coastă fiind tăiată aparte), de-a lungul a două linii oblic îndepăr- 
tate de sus în jos şi dinăuntru în afară. Linia de secţiune pleacă sus de la 
nivelul primei coaste, la o distanţă de 2 cm de stern şi merge în jos şi în afară 
până la coasta a 1l-a, tăind, în ambele părţi, primele 10 coaste la o distanţă 
din ce în ce mai mare de stem; coastele a l-a şi a 12-a rămân.intacte. . 

Ridicarea şi răsfrângera plastronului sternocostal. Acest timp se execută 
prinzând extremitatea superioară a sternului cu cleştele Farabeuf şi trăgând în 
sus. Prin faptul că mai există inserţii musculare pe claviculă ori pe stern, dar 
mai ales, din cauza ligamentului sterno-pericardic, care leagă pericardul cu faţa 
posterioară a sternului, răsfrângerea întâmpină oarecare rezistenţă. Cu un. cuţit 
mare tăiem toate aderenţele, ţinându-ne strâns de faţa posterioară a sternului ; 
acesta se dezlipeşte uşor şi răsfrângerea se execută lesne. În tot timpul operaţiu- 
nii cuțitul urmăreşte plastronul osos, pentru ca nu cumva să lezeze pleura. sau 
pericardul. Pe măsură ce răsfrângerea înaintează, ne apar, în partea inferioară, 
fasciculele musculare ale diafragmului inserate pe stern şi pe coaste; de obicei 
ele nu împiedică operaţiunea (răsfrângerea plastronului) ; în cazul în care ele s-ar 
opune, secţionăm fasciculele sternale, după ce mai întâi am examinat inserţiile 
lor şi hiatul dintre ele. Acum cavitatea toracică este larg deschisă, plastronul 
sternocostal fiind dat în jos şi fixat pe abdomen. 

Reconstituirea cutiei toracice. Această operaţie, foarte necesară pentru stu- 
diul proiecției organelor, se face readucând plastronul secţionat la locul lui. Pen- 
tru a reda forma toracelui (bineînţeles cu aproximaţie) va trebui să potrivim 
segmentele fiecărei coaste şi să le fixăm între ele. Pentru fixarea segmentelor 
am imaginat nişte scoabe (analoage cu cele din chirurgie), cu vârfurile ascuţite, 
care să pătrundă cu uşurinţă în țesutul osos al coastelor. După ce am pus la loc 
plastronul şi am fixat segmentele costale, toracele capătă forma lui normală şi 
proiecția organelor poate fi uşor înţeleasă. Când vrem să disecăm în profunzi- 

mea cavităţii toracice, scoatem scoabele şi răsfrângem plastronul ; iar când vrem 
să studiem o nouă proiecţie, readucem plastronul şi-l fixăm. În lipsa scoabelor 
despre care am vorbit, putem fixa segmentele costale printr-o bucată de sfoară 
sau de sârmă, introdusă printr-o gaură făcută în fiecare segment osos; mai pu- 
tem face această fixare printr-un ac introdus pe sub periostul ambelor segmente 
costale. : 


III. STUDIUL PLASTRONULUI STERNOCOSTAL 


Faţa anterioară a fost studiată, ne rămâne de examinat faţa posterioară ex- 
pusă prin răsfrângerea în jos a plastronului osos. Pe ea observăm: 

1.  Muşchiul triunghiular (transvers al toracelui) se prezintă ca o lamă 
triunghiulară, care merge de la apendicele (procesul) xifoid şi partea inferioară a 
corpului sternal. la faţa posterioară şi marginea inferioară a celui de al 3-lea, 4- 
lea, 5-lea şi al 6-lea cartilagiu costal. 

2. Fasciculele sternale şi costale ale diafragmului. Aceste fascicule se ob- 
servă pe faţa posterioară a plastronului costal ; ele pot fi uneori rupte din cauza 
răsfrângerii. 

3. Hiatul diafragmatic sternal şi sternocostal. Fasciculele musculare din 
diafragm, care se inseră pe stern, formează două grupe separate pe linia media- 
nă printr-un mic spaţiu, pe unde țesutul celular subperitoneal se, continuă cu cel 
prepericardic ; acest spaţiu poartă numele de hiatul sternal. Între fasciculele 
sternale şi cele costale se află de asemeni un hiat, prin care pleura vine în con- 
tact cu peritoneul. 


Pe piesele unde fasciculele sternale au fost rupte prin răsfrângerea plastronului, se vede un 
mare hiat cuprins între fasciculele costale, prin care apare țesutul subperitoneal. 


4. Raporturile arterei toracice interne cu muşchiul transvers toracic. 
Aceste raporturi se văd cu uşurinţă urmărind artera în jos pe faţa posterioară a 
plastronuiui sternocostal ; ea trece înaintea muşchiului. 

Prepararea ligamentelor posterioare ale articulaţiilor plastronului. Pre- 
pararea acestor ligamente se face ridicând în sus muşchiul transvers şi punând 
în evidenţă faţa posterioară a acestor articulaţii. La nivelul articulației sterno- 
costo-claviculare se prepară ligamentul sternoclavicular posterior, întins de la 
extremitatea internă a claviculei la prima piesă a sternului ; la nivelul articulaţii- 
lor chondro-sternale se prepară ligamentele radiate posterioare. 


IV. STUDIUL PLEUREI ŞI AL PLĂMÂNULUI 


Studiul pleurei şi al plămânului este foarte complex, dar şi foarte impor- 
tant. Ca orice seroasă, pleura are două foiţe : una parietală şi alta viscerală (li- 
pită de plămân); o parte din pleura parietală (pleura costala) a fost disecată ; 
S-au văzut atunci rapoartele ei cu coastele. Dar pleura parietală mai are, în afa- 
ră de porţiunea costală, o porţiune diafragmatică şi una mediastinală. La locul 
lor de unire se formează nişte funduri de sac sau recesuri pleurale, a căror di- 
spoziţie şi raporturi trebuiesc cunoscute fiind de mare utilitate în chirurgia tora- 
CICĂ și abdominală. 

afară de configuraţia exterioară şi internă a plămânilor, trebuie să stu- 
diem şi raporturile scizurilor. Vom proceda în modul următor : 

Separarea pleurei de pericard. 1. Prepararea pericardului. La deschide- 
rea toracelui nimic nu ne face să deosebim pleura de pericard, din cauza ţesutu- 
lui celular lax -care le înveleşte. Acest ţesut umple spaţiul cuprins între stern şi 
put spaţiu cunoscut șub numele de spaţiul prepericardic sau sterno-peri- 
cardic. 

Dacă scoatem țesutul celular grăsos din partea inferioară şi mijlocie a re- 
giunii şi ne uităm cu atenţie, observăm o membrană rezistentă, care se deosebeşte 
de părţile învecinate prin aspectul fibros şi prin culoarea ei albă mată ; această 
membrană este pericardul. Părţile învecinate sunt formate de pleure, care sunt 
acoperite de ţesut celular; pe cadavrele fără pleurezie, ele ne apar, după ce au 
fost curăţite, ca nişte foiţe subţiri şi translucide. 

2. Prepararea fundului de sac pleural anterior (recesul pleural costo- 
mediastinal anterior). Pleura este aplicată pe pericard, de care va trebui s-o se- 
parăm, după ce am găsit planul de clivagiu dintre cele două membrane. Acest 
plan este uşor de găsit în partea inferioară ridicând cu sonda canelată țesutul 
celular peripleural şi odată cu el şi fundul de sac (recesul pleural) anterior. În 
acest plan de clivagiu mergem cu separarea în sus, de-a lungul marginii ante- 
rioare a pleurei, până la nivelul unde vasele mari ale mediastinului ies din peri- 
card. Insist asupra faptului că numai marginea anterioară a pleurei trebuie 
lucrată fără a merge prea mult lateral. Prepararea pleurei mai sus, adică până la 
domul ei, este grea căci împrejurul ei se află un abundent ţesut celular plin cu 
ganglioni (noduri limfatice), în care se găsesc şi venele diafragmatice. Acest 
țesut celular maschează pleura, pe care, dacă o urmărim cu atenţie, o vedem 
trecând în afara vaselor. 

3. Prepararea fundului de sac inferior (recesul pleural costo-diafragma- 
tic). Mai greu este de disecat pleura în jos şi înapoi, de-a lungul diafragmului, 
unde ea este foarte aderentă. Această operaţie trebuie făcută cu multă atenţie 
pentru a nu strica nimic. 

Până acum am preparat marginea anterioară a pleurei, cunoscută sub nume- 
le de recesul anterior (costo-mediastinal, căci la acest nivel pleura toracică se 
continuă cu cea mediastinală) şi marginea inferioară cunoscută sub numele de 
recesul costo-diafragmatic (pleura costală se continuă cu cea diafragmatică). 

Studiul raporturilor pleurei cu pericardul. Examinând piesa noastră ve- 
dem că numai o mică porţiune din faţa anterioară a pericardului nu este acope- 
rită de pleură. De pe acum chiar putem şti că faţa anterioară a pericardului are 
două porţiuni : una retropleurală, acoperită de pleură şi o alta liberă. Deocamda- 
tă vom studia această ultimă porţiune (liberă). 


Ea are o formă triunghiulară, cu baza cam de 15—18 mm şi are o deosebită importanţă, căci 
reprezintă singura porţiune direct accesibilă a pericardului, nefiind acoperită nici de pleură nici de 
plămâni. 


Putem studia proiecția ei pe peretele sternocostal, repunând  plastronul la 
loc. Vedem că numai o mică parte din porţiunea liberă a pericardului este vizi- 
bilă printre cartilagiile costale de partea stângă, restul fiind situat înapoia sternu- 
lui. 


Proiecţia exactă ne arată că baza triunghiului răspunde cartilagiilor coastei a 6-a şi a 7-a; 
marginea dreaptă marginii stângi a sternului ; iar cea stângă depăşeşte puţin articulațiile chondro- 
sternale. Prin acest triunghi se face, în 'clinică, puncţia pericardului. Artera toracică internă este si- 
tuată cam la 15—20 mm în afara marginii sternale. 

Proiecţia fundului de sac anterior şi inferior.. Aceste proiecţii se. văd fo- 
_arte bine pe piesa acoperită de plastronul sternal. DAcă vrem ca preparaţia să 
fie mai demonstrativă, introducem o serie de ace cu gămălie (cu capetele colo- 
rate) în fundurile de sac pleurale, fixându-le prin acest mijloc în poziţia lor nor- 
mală ; iar conturul or este desemnat de gămăliile acelor. Dacă examinăm acum 
figura, vedem că cele două pleure determină un X, din cauza traiectului lor di- 
ferit. 


Recesul costo-mediastinal anterior. Recesurile costo-mediastinale anterioare sunt separate în 
partea superioară printr-un spaţiu triunghiular ; ele se apropie la nivelul celei de a 2-a coastă stân- 
gă, scoborînd alipite unul de altul de-a lungul marginii stângi până la nivelul coastei a 4-a stângi, 
când se separă din nou. După cum vedem, ele desemnează două triunghiuri alipite prin vârful lor. 
În triunghiul superior sau fimic (mai mic) se găseşte timusul la copil şi țesutul celular care-l înlo- 
cuieşte la adult; în triunghiul inferior sau pericardic (mai mare) se găseşte pericardul (raport foarte 
important peatru stabilirea matităţii precardiace absolute). 

'Traiectul recesului anterior este diferite la dreapta şi la stânga. Recesul drept pleacă de pe 
faţa posterioară a furculiţei sternale (feţişoara articulară), coboară oblic până la marginea stângă a 
sternuluui la nivelul celei de a doua articulaţii chondro-sternale stângi şi deschide până la a 4-a ar- 
ticulaţie chondro-sternală stângă, aci se incurbează înafară până la a 6-a articulaţie chondro-costală. 
Recesul stâng, plecat tot de la furculiţa sternală (feţişoara articulară), coboară de-a lungul marginii 
stângi a sternului până la a 4-a articulaţie chondro-sternală, apoi se inflectează înafară, spre a se 
continua la nivelul celei de a 7-a articulaţii chondro-sternale cu recesul inferior. 

Sinusul costo-diafragmatic inferior pleacă dela al 7-lea cartilagiu costal şi coboară aproxi- 
mativ oblic (mai întâi oblic şi apoi orizonatl) dinainte înapoi şi de sus în jos. Ca să-i înţelegem 
dispoziţiunea să nu uităm că oblicitatea coastelor este inversă dinapoi înainte şi de sus în jos, aşa 
că direcţia recesului se încrucişează cu cea a coastelor. Recesul se găseşte pe linia mamilară la ni- 
velul coastei a 8-a: pe linia axilară la coasta a 10-a, pe linia scapulară la coasta a 12-a. 

Dacă-l urmărim dinapoi înainte, îl vedem plecat de la vertebra 1-a lombară procesul casti- 
form, de aci merge orizontal de-a lungul coastei a 12-a şi a 11-a, apoi urcă încrucişând coasta a 
9-a, a 8-a şi a 7-a, de unde se uneşte recesul costo-mediastinal anterior. 


Raporturile dintre plămâni şi fundurile de sac pleurale. Scoatem acele 
introduse în fundurile de sac pleurale, prin al căror intermediu putem simţi plă- 
mânii. Prin transparenţa acestor funduri de sac putem vedea raporturile lor cu 
marginea pulmonară. 


Proiecţia marginilor plămânului. Marginea sternală a plămânului drept răspunde în general 
recesului respectiv, de care rămâne separată printr-o distanță de 10—15 mm în experienţe şi o di- 
stanţă şi mai mică în inspiraţie. Marginea sternală a plămânului stâng are aproximativ aceleaşi ra- 
porturi, numai că nivelul coastei a 4-a prezintă o scobitură (scobitura cardiacă), pentru care 
plămânul se depărtează de sinus. 

Marginea inferioară a plămânului e cu mult mai depărtată de recesul respectiv (3—9 cm). 
Această distanţă se măreşte în expiraţie şi se micşorează în inspiraţie. 


Prepararea pleurei mediastinale. Prepararea pleurei mediastinale se face 
continuând înapoi separarea fundului de sac pleural anterior de pericard, opera- 
ţiune uşurată prin prezenţa unui bogat strat de ţesut celular. În timpul lucrului 
ne dăm seamă de prezenţa unei formaşiuni transversale, mergând de la media- 
stin la plămân, şi acoperită de pleură ; este pediculul pulmonar (rădăcina plă- 
mânuluui). 

Deasupra pediculului putem deslipi pleura, introducând mâna până la colona 
vertebrală. Sub pedicul însă, mâna nu mai poate merge până la coloana verte- 
brală, fiind oprită de un ligament vertical, numit ligamentul triunghiular (lig. 

pulmonar) acesta se inseră cu vârful pe pediculul pulmonar, cu baza pe conve- 
xitatea diafragmului, cu o margine pe mediastin şi cu alta pe plămân. 

Demonstrarea ligamentului triunghiular se face prin dezlipirea pleurei me- 
diastinale dinainte înapoi. Trebuie să menţionăm că de partea stângă această dezli- 
pire este mai dificilă, drumul de urmat fiind mai lung (prezenţa inimii), iar 
pleura mediastinală mai strâns lipită de pericardul fibros. Totuşi cu atenţie, dez- 
lipirea se poate efectua şi se evidenţiază lama de ţesut conjunctiv dintre cele. 
două foiţe pleurale ale ligamentului triunghiular. Preparaţia aceasta se poate exe- 
cuta bilateral. 

Între cele două pleuri mediastinale se găseşte mediastinul. 

Recunoaşterea vaselor mari de la baza inimii. Tragem în afară de vârful 
pulmonului şi, fără nici o preparaţie specială, putem recunoaşte, mai întâi vena 
cavă superioară, iar mai sus de ea trunchiurile venoase brahiocefalice, care o 
formează : la stânga venei cave se găseşte aorta. Deocamdată ne mulţumim cu 
atât, vom reveni cu preparaţia mai târziu. 

Prepararea frenicului şi a vaselor diafragmatice superioare. Neryul fre- 
nic este situat înaintea pediculului pulmonar, aplicat chiar pe pericard. ÎI recu- 
noaştem cu uşurinţă şi-l preparăm în totalitate. 


De acum chiar observăm că: 1. Frenicul drept are o direcţie verticală şi e în raport în sus 
cu vena cavă superioară, iar în jos cu pericardul. 2. Frenicul stâng are un traiect curb, fiind nevoit 
a conturna inima ; e în raport în sus cu aorta (se poate simţi prin intermediul pericardului), iar în 
jos cu pericardul. 


Alături de frenic se găsesc venele diafragmatice superioare, care trebuiesc 
urmărite în sus până la trunchiurile brahiocefalice. 

Studiul hilului şi al pediculului pulmonar (rădăcinii plămânului). Hilul 
se găseşte pe faţa internă a plămânului, mai aproape de marginea lui posterioa- 
ră. Prin hil trec organele care formează pediculul pulmonar. Acesta este compus 
din artera pulmonară, venele pulmonare, bronhia cârespunzătoare, arterele şi 
venele bronhice. 'Tragem plămânul puternic în afară, depărţindu-l de mediastin ; 
ridicăm apoi pleura care înconjoară pediculul şi ne apar pe primul plan venele 
pulmonare, pe al doilea plan artera pulmonară, înapoia lor, bronhiile, pe care le 
vedem numai îndepărtând vasele pulmonare şi înapoia bronhiilor se găsesc vase- 
le bronhice pe care nu le vedem acum. 

Deschiderea cavităţilor pleurale. Adeseori această operaţiune este impracti- 
cabilă în sala de disecţie, cele două foiţe pleurale (parietală şi viscerală) fiind 
unite prin aderenţe patologice. 

«Presupunem că avem o piesă normală. Punem la loc plămânul, care fusese 
îndepărtat, şi examinăm fundul de sac anterior; facem o incizie la partea infe- 
rioară a acestuia, iar de aci cu foarfecele mergem în sus şi înapoi, către margi- 
nea posterioară. 

Introducem mâna sau o spatulă în cavitatea astfel deschisă şi dezlipim plă- 
mânul în totalitate. Avem înaintea noastră foiţa parietală în întregimea ei şi foiţa 
viscerală strâns lipită de plămân. În sus studiem domul pleural, iar în jos şi 
înainte fundurile de sac. 

Trăgând plămânul în afară vedem (din nou), între faţa sa internă şi pleura 
mediastinală, ligamentul triunghiular (foiţa pleurală anterioară) cu forma sa net 
triunghiulară, a cărei bază atinge adesea diafragmul. 

Examenul feţei externe a plămânilor. Proiecţia scizurilor pulmonare. 
După ce am deschis cavitatea pleurală, fixăm marginea anterioară şi inferioară a 
plămânilor cu ace cu gămălie, ca pentru pleură şi examinăm faţa lor externă. 

Primul lucru care ne izbeşte privirea este prezenţa scizurilor : una pentru plămâ- 
nul stâng şi două pentru cel drept. Dacă ele n-au putut fi evidenţiate din cauza 
aderenţelor patologice, le disecăm artificial. Putem studia şi proiecția lor pe pla- 
stronul sternocostal. Pentru aceasta întoarcem trunchiul pe partea dreaptă şi, exa- 
minând scizura stângă, vedem că ea corespunde cam celui de al S-lea spaţiu 
intercostal. Pentru scizurile plămânului drept, întoarcem trunchiul pe partea stângă. 


Proiecţia scizurilor. Proiecţia acestor scizuri este următoarea : a) scizura stângă începe înapoi 
la a 3-a coastă (extremitatea posterioară) şi se termină înainte pe coasta a 6-a (la nivelul liniei axi- 
lare) ; b) scizura oblică dreaptă începe ca şi precedenta înapoi la a 3-a coastă (extremitatea vere- 
brală) şi se termină înainte pe faţa internă a coastei a 6-a (la nivelul liniei axilare); c) scizura 
orizontală se desprinde din precedenta în al 4-lea spaţiu intercostal şi urcă înspre coasta a 3-a. 


Studiul feţei interne a plămânului. Studiul feței interne a plămânului ne 
arată că el vine în raport înaintea hilului cu pericardul, în care se află inima şi 
vasele mari ce pleacă de la ea (mediastinul anterior); porţiunea feţei interne si- 
tuată înapoia hilului este în raport cu mediastinul posterior (care nu se poate 
vedea). 

ci plămânilor din cavitatea toracică se face într-un mod deosebit 
de cel practicat în autopsiile de la medicina legală şi anatomia patologică. Fie- 
care plămân este extras aparte după ce a fost dezlipit de pleura parietală, astfel 
că pleura mediastinală rămâne la locul ei. Cu mâna scoatem mai întâi vârful 
din domul pleural şi mergem cu dezlipirea plămânului de sus în jos până la pe- 
dicul ; apoi în partea inferioară, dezlipim, prin tracţiuni, baza plămânului de 
pleura mediastinală. Plămânul este legat numai prin pedicul ; îl secţionăm aproa- 
pe de hil (pentru a nu tăia pneumogastricii) şi-l scoatem. 

O privire de totalitate asupra mediastinului. După ce am scos plămânii 
din cavitatea toracică, ne apare mediastinul, care este spaţiul cuprins între cele 
două pleuri mediastinale şi are o formă alungită. Studiul lui va fi făcut ulterior. 
Acum vom recunoaşte pericardul, ca un sac cu baza pe diafragm şi vârful supe- 
rior ; din el pleacă vasele mari. Recunoaştem acum trunchiurile venoase brahio- 
cefalice, vena cavă superioară, vasele pulmonare. În partea lui posterioară se 
vede, prin transparenţa pleurei esofagul şi vena azigos. Repet că toate acestea 
trebuiesc recunoscute înainte de a începe studiul lor. 

Studiul fundurilor de sac posterioare ale pleurei (recesurile costo-me- 
diastinale posterioare). Fundurile de sac posterioare provin din reflexia pleu- 
rei costale pe cea mediastinală şi pot fi văzute acum. Din insinuarea pleurei 
mediastinale printre organele învecinate, se formează nişte depresiuni, numite 
de asemeni funduri de sac şi care sunt foarte importante pentru chirurg. lată 
dispoziţia : i 

1. În partea superioară (suprabronhică), atât în stânga, cât şi în dreapta, 
pleura parietală se continuă direct cu cea mediastinală. 

d partea inferioară (subbronhică) pleura se insinuiează în dreapta între 
esofag şi coloana vertebrală (fundul de sac retro-esofagian), iar în stânga între 
esofag şi aortă (fundul de sac aortico-esofagian). Fundul de sac stâng este foar- 
te puţin dezvoltat, cel drept este mai profund; ele se văd cu multă uşurinţă. 
Pentru aceasta ducem la stânga pericardul şi tragem în jos diafragmul ; între 
proeminenţele determinate de aortă şi esofag, găsim fundul de sac aortico-esofa- 
gian. 

Trăgând apoi la stânga pericardul, recunoaştem esofagul, iar înapoia lui gă- 
sim fundul de sac retro-esofagian. 

Notăm că între cele două funduri de sac, la acest nivel, există un ţesut celular condensat, ca- 
re le leagă trecând între esofag şi aortă (ligamentul interpleural al lui Morosow), şi care va fi evi- 
denţiat o dată cu studiul esofagului subbronhic. 


Studiul plămânului în afara cavităţii toracice. Vom studia mai întâi ca- 
racterele macroscopice : 


1. Forma şi anume: vârful, baza, faţa medială cu hilul, faţa costală cu scizurile, marginea 
anterioară, marginea inferioară (subţire) şi marginea posterioară (groasă). 

2. Examinăm hilul situat pe faţa medială a plămânului ; acolo găsim bronhiile, vasele pulmo- 
nare şi vasele bronhice, situate pe faţa posterioară a bronhiei. 

3. Culoarea cenuşie, pe care o găsim la plămânii indivizilor în vârstă, este datorită materiilor 
negricioase, provenite din pulberile inspirate. 

4. Volumul diferiților lobi. 

Disecţia bronhiilor şi vaselor intrapulmonare. Această disecţie se face 
aşezând plămânul cu faţa externă pe o planşă de lemn şi fixându-l bine cu ace. 
Urmărim apoi bronhia principală, sculptând în interiorul plămânului, scoatem 
astfel țesutul pulmonar peribronhic. Tot acum evidenţiem artera pulmonară şi 
vedem raporturile ei cu bronbhia. 


V. STUDIUL MEDIASTINULUI ANTERIOR ŞI POSTERIOR 


După ce am scos plămânii din cavitatea toracică, ne rămâne în mijlocul 
acesteia un grup de organe, situate în mediastin. Prin urmare, prin mediastin se 
înţelege regiunea cuprinsă între cei doi plămâni. 

Diviziunea mediastinului în două părţi se face pentru uşurinţa studiului : 
mediastinul anterior şi mediastinul posterior*. Limita dintre ele este artificială, 
fiind reprezentată de un plan frontal, ce trece prin bifurcația traheei. Pe piesa 
noastră căutăm bronhia în părţile laterale ale hilului şi vedem că organele di- 
naintea bronhiei fac parte din mediastinul anterior, iar cele dinapoia ei din me- 
diastinul posterior. 

Disecţia mediastinului anterior. Mediastinul anterior este format din două 
etaje (Testut-Jacob) : erajul inferior şi etajul superior. Deosebirea dintre cele do- 
uă etaje este uşor de remarcat. În etajul inferior se află inima şi pericardul, ia 
în cel superior se găsesc vasele mari. 

Studiul pericardului. La pericard vom avea de deosebit: pericardul fibros 
şi pericardul seros. 

Privit pe suprafaţa exterioară, pericardul se prezintă ca un sac fibros de 
formă conică, cu baza inferioară şi vârful superior, având 12—14 cm înălţime, 
13—14 cm lărgime şi 7—8 cm grosime. Baza răspunde diafragmului, de care 
aderă ; vârful este în sus la nivelul vaselor mari, cu a căror adventice se conti- 
nuă. Ne reamintim că am studiat faţa anterioară, acoperită în parte de plămâni, 
iar în rest fiind extra-pulmonară ; faţa posterioară în raport cu organele media- 
stinului posterior, va fi studiată ulterior. 

Deschiderea pericardului. Deschiderea pericardului se face ducând o inci- 
zie verticală, ce se întinde de la bază până la un deget sub originea vaselor. Pe 
această incizie se duc alte două incizii perpendiculare, una la extremitatea ei in- 


* În terminologia actuală se menţionează mediastinul superior şi inferior. 

ferioară şi alta la extremitatea ei superioară ; apoi cele două lambouri create 
sunt răsfrânte. lateral. | 

Studiul lambourilor răsfirânte (constituţia lor). În lambouri se găsesc două 
foiţe : una mai groasă formată de pericardul fibros şi alta mai subţire formată 
de pericardul seros. Această structură complexă a pericardului se vede şi prin 
examenul macroscopic. Pe faţa exterioară se vede dispoziţia fibroasă, iar pe cea 
interioară se vede aspectul seros, neted strălucitor. Dacă încercăm să izolăm prin 
disecţie atentă cele două foiţe, măcar în parte, vedem că nu reuşim. Pericardul 
seros este intim aderent de pericardul fibros. Cel mult reuşim să radem endote- 
liul seroasei. ; 

Studiul inimii în torace. Pe inima situată în mediastin vom studia o serie 
de caractere anatomice de primă importanţă. Înaintea noastră avem faţa sterno- 
costală la care observăm : 

1. Constituţia complexă a acestei feţe, formată de ventriculi, atrii şi vasele 
mari, care pleacă din inimă (aorta şi trunchiul pulmonar). 

2. Părţile constitutive ale inimii sunt acoperite de o foiţă seroasă, prin trans- 
parenţa căreia se văd vasele subjacente : este foiţa viscerală a pericardului, sub 
care se găseşte imediat muşchiul cardiac şi care este numită şi epicard. 

3. Diferitele cavităţi iau parte neegală la constituţia acestei feţe ; cea mai 
mare parte a ei este formată de ventriculi, separați de atrii prin şanţul atrio-ven- 
tricular sau coronar. Acest şanţ se vede mai bine la dreapta şi se recunoaşte du- 
pă direcţia lui transversală şi după prezenţa în interiorul lui a unor vase cu 
aceeaşi direcţie, vizibile chiar prin transparenţa pericardului visceral. 

4. Porțiunea situată deasupra (mai exact înapoia) şanţului atrio-ventricular 
este formată de atriu şi în special de nişte prelungiri ale atriilor numite auricu- 
le. Atriul drept ia oarecare parte la formarea feţei anterioare (sterno-costale) a 
inimii, auriculul lui însă se află în întregime pe această faţă. Atriul stâng nu ia 
parte deloc la formarea acestei feţe, numai auriculul său se află în partea exter- 
nă a trunchiului pulmonar. Chiar acum se poate vedea că auriculul stâng încon- 
joară trunchiul pulmonar, iar auriculul drept artera aortă. : 

5. Porțiunea de sub, mai exact, dinaintea şanţului atrio-ventricular este for- 
mată de cei doi ventriculi separați între ei printr-un şanţ, numit şanţul interven- 
tricular, pe care-l recunoaştem după direcţia lui verticală şi după vasele ce-l 
străbat de sus în jos. Situaţia acestui şanţ, mai aproape de marginea stângă a 
inimii decât de cea dreaptă, are deosebită importanţă chirurgicală şi anatomică, 
căci ne arată că ventriculul drept ia parte mai mare la formarea feţei anterioare 
a inimii decât cel stâng. 

6. Studiul proiecției inimii se face reconstituind toracele, adică punând la 
loc plastronul sternocostal. Vedem că vârful inimii răspunde celui de al 5-lea 
spaţiu intercostal stâng, la o distanţă de 8 cm de linia medio-sternală. Mai ob- 
servăm că inima depăşeşte mai mult marginea stângă a sternului decât pe cea 
dreaptă, fiind limitată la dreapta de linia care merge de la al 3-lea cartilagiu co- 
stal la a S-a articulaţie chondrosternală dreaptă, situată la 3 cm de marginea 
dreaptă a sternului; marginea stângă a inimii depăşeşte marginea corespunzătoa- 
re a sternului cu 5—6 cm şi este arătată de o linie, care merge de la al 2-lea 
spaţiu intercostal la vârful inimii. 

7. Introducând mâna în cavitatea pericardică, putem examina marginea stân- 

a inimii, care fiind groasă şi rezistentă a fost descrisă de unii autori ca o 
faţă (faţa pulmonară). 

8. Tot prin acelaşi procedeu examinăm şi marginea dreaptă subţire şi cotită 
în unghi, fiind orizontală la nivelul ventriculilor şi verticală la bază. 

9. Tot acum putem vedea foarte bine şi vârful inimii. 

10. Inima are o faţă inferioară sau diafragmatică, de care ne dăm seama ri- 
dicând vârful inimii în sus şi introducând mâna între inimă şi diafragm. 

Inima mai are şi o bază pe care nu o putem studia decât pe viscerul scos 
din torace. 

Studiul reflexiunii pericardului seros. Am văzut că pericardul este de do- 
uă feluri ; seros şi fibros, şi că cel fibros este dispus în formă de sac. Acum ne 
vom ocupa de pericardul seros. Acesta este compus din două foiţe : foiţa visce- 
rală, care tapetează inima, şi foiţa parietală, care se aplică pe suprafaţa inte- 
rioară a pericardului fibros. Foiţa viscerală se pune în evidenţă ridicând-o cu 
prudenţă de pe inimă pe o mică întindere. Foiţa parietală se găseşte aderentă de 
pericardul fibros şi o putem conduce de-a lungul pericardului fibros până la lo- 
cul ei de reflexiune pe viscer. Acest loc se prezintă ca un şanţ foarte acciden- 
tat. Nu este nevoie să disecăm foiţa parietală ; este suficient să fi înţeles că la 
nivelul şanţului se face reflexiunea ei pe foiţa viscetală. Examinând apoi traiec- 
tul şanţului, ne dăm seama de locul de reflexiune. Urmărindu-l vedem că se 
comportă în modul următor (Testut) : 

1. Pe faţa anterioară trece de pe artera pulmonară stângă către originea ei, 
pe aortă (la originea trunchiului brahio-cefalic arterial), şi apoi pe vena cavă su- 
perioară, formând două funduri de sac (sinusuri) unul între bifurcația trunchiului 
pulmonar şi concavitatea aortei şi altul la nivelul punctului celui mai înalt de 
pe aortă (originea trunchiului arterial brahio-cefalic). 

2. Urmărind şanţul de mai sus până pe faţa posterioară trebuie să întoar- 
cem inima după împrejurări. Impingând inima la stânga se vede că şanţul de 
reflexiune trece pe faţa externă a venei cave superioare ; apoi în jos şi înăun- 
tru deasupra venei pulmonare drepte superioare şi a venei cave inferioare. Cu 
această ocazie observăm cele trei funduri de sac formate de pericard la acest 
nivel : primul este situat între vena cavă superioară şi vena pulmonară dreaptă ; 
al doilea, între venele pulmonare drepte, şi al treilea între vena pulmonară dreaptă 
inferioară şi vena cavă inferioară. Pentru a le vedea trebuie să răsfrângem mult 
în afară lamboul pericardic lateral drept. 

Ridicând în sus vârful inimii, continuăm urmărirea şanţului de reflexiune pe 
faţa posterioară. Vedem că după ce a înconjurat vena cavă inferioară, trece pe 
faţa posterioară a celor două vene pulmonare drepte până la nivelul trunchiului 
pulmonar ; apoi coboară pe faţa posterioară a venelor pulmonare stângi, până 
sub vena pulmonară stângă inferioară. Ajungând aici, înconjoară această venă şi 
merge pe faţa anterioară pentru a atinge punctul de plecare. Prin această refle- 
xiune se formează, la nivelul venelor pulmonare stângi, două funduri de sac 
analoage cu cele văzute la venele pulmonare drepte : unul situat între cele două 
vene pulmonare şi altul între vena pulmonară stângă superioară şi artera pulmo- 
nară stângă. 

Tot acum putem vedea marele fund de sac al lui Haller (sinusul oblic) care 
nu este altceva decât un diverticul profund, trimis de pericardul seros între cele do- 
uă pedicule pulmonare (stâng şi drept). Ne dăm seama uşor şi îl putem înţelege, 
dacă ridicăm cu mâna 'stângă vârful inimii, iar mâna dreaptă o introducem pe sub 
inimă (între inimă şi diafragm) lăsând-o să alunece până înapoia atriului. 

Urmărirea liniei de reflexiune va fi demonstrată la organele eviscerate. 

Examinarea sinului transvers (Theile). Acesta este un canal, tapetat de fo- 
ița viscerală a pericardului seros, situat între trunchiul pulmonar şi aortă (înain- 
te) şi faţa anterioară a atriilor (înapoi). El este delimitat în sus de artera 
pulmonară dreaptă iar în jos de unghiul diedru format de artere şi atrii. 

Se înţelege că acest sinus are două orificii : unul stâng între artera pulmonară şi 
auriculul stâng, şi altul drept, între aortă şi auriculul drept. Ca să vedem consti- 
tuţia şi: dispoziţia lui, introducem degetul în el, prin orificiul stâng, şi-l scoatem 
prin cel drept. Înaintea degetului avem artera pulmonară şi artera aortă, iar îna- 
poia degetului avem atriile. 

Plica preaortică este o ridicătură a pericardului, situată transversal la nive- 
lul aortei ascendente, cam la 2—3 cm deasupra originii ei şi este datorită unei 
acumulări de ţesut adipos. 

Etajul superior al mediastinului anterior cuprinde vasele mari care pleacă 
sau vin la inimă şi un număr de nervi. Înaintea lui, adică între mediastin şi 
stern, se află un ţesut celular, care înlocuieşte timusul de la copii. 

Prepararea acestei regiuni se face în felul următor: 

Disecţia pneumogastricului (vagului) stâng şi al plexului cardiac. Mai 
întâi trebuie să dezlipim pleura mediastinală stângă în porţiunea suprahilară, 
dinainte înapoi până la nivelul vertebrelor; acum ne apare artera carotidă 
comună stângă, pusă în evidenţă, după cum vedem, fără nici o preparaţie 
specială ; iar în vecinătatea ei (mai precis înapoia sau pe laturile ei) se află 
nervul pneumogastric (vag). Urmărind acest nerv în jos, îl vedem trecând pe 
partea stângă a arcului aortic şi apoi înapoia bronhiei stângi (deosebire de 
nervul frenic, care trece înaintea bronhiei) ; trăgând înainte pediculul pulmo- 
nar stâng îl urmărim cu multă uşurinţă. Tot acum, putem diseca nervul larin- 
geu recurent stâng, care se desprinde din pneumogastric la nivelul arcului 
aortic şi apoi îl înconjoară dinainte înapoi pentru a deveni profund. Dedesub- 
tul recurentului se văd o mulţime de ramuri nervoase (cardiace inferioare), 
care pleacă din pneumogastric şi merg la plexul cardiac, format din ramuri 
ale pneumogastricului şi altele ce vin din simpatic. Plexul cardiac este situat 
sub arcul aortic şi se ajunge la el urmărind aceste ramuri cardiace inferioare 
(din pneumogastric). Acum se poate lucra o bună parte din ele însă eviden- 
ţierea completă se face mai târziu. 

Prepararea pneumogastricului (vagului) drept se face la fel, adică dezli- 
pim pleura mediastinală dreaptă suprahilară până la vertebre. Se văd esofagul şi 
traheea puse bine în evidenţă. Pe laturile traheei găsim nervul vag şi-l urmărim 
în jos până la nivelul bronhiei, pe care o înconjoară trecând pe faţa posterioară, iar 
în sus urmărim nervul pneumogastric drept până la nivelul arterei subclaviculare 
drepte, unde naşte nervul laringeu recurent drept. 

Prepararea nervilor cardiaci toracici. Continuăm dezlipirea pleurei media- 
stinale până la nivelul capului coastelor, evidențiind, chiar numai prin această 
manoperă, lanţul simpatic şi o seamă de vene intercostale. Venele au un traiect 
oblic în jos şi înainte, şi se unesc formând trunchiul intercostalelor superioare ; 
apoi se varsă în venele azigos în dreapta şi hemiazigos în stânga. 

De-a lungul acestor vene intercostale, plecând din primii 3-4 ganglioni sim- 
patici toracici, trebuie să urmărim o serie de firişoare nervoase. Acestea sunt ra- 
muri care merg la organele mediastinului. Unele dintre ele se vor termina la 
nivelul plexului cardiac ; sunt nervii cardiaci toracici. 

Urmărindu-i înainte vedem că în partea stângă unele firişoare se angajează 
pe sub aortă, altele trec peste ea ; iar în partea dreaptă merg peste vena azigos. 
Urmărim ramurile nervoase până la nivelul vaselor (aortă şi azigos), rămânând . 

ca să le disecăm în totalitate (până la plexul cardiac), o dată cu studiul vaselor 
respective (aortă şi azigos). , 

Prepararea venei cave superioare şi a trunchiurilor venoase brahio-ce- 
falice. Recunoaşterea acestor vase e făcută în timpul disecţiei precedente. Acum 
le curăţim de tot țesutul celular, adeseori foarte abundent, care le înveleşte. 
Pentru un studiu amănunţit vom proceda în felul următor: 

1. Examinăm mai întâi raporturile venei cave cu pericardul şi vedem că ve- 
na perforează sacul fibros. Vena cavă superioară are din acest punct de vedere două 
porţiuni : una intrapericardică şi alta extrapericardică. Raporturile cu foiţa seroasă a 
pericardului au fost văzute la studiul reflexiunii foiţei viscerale pe cea parietală. 

2. Separăm vena de pericard pentru a o prepara în întregimea ei. Lucrul 
este uşor de făcut începând separarea de jos în sus şi mergând cu scalpelul 
chiar lângă vena cavă. Preparăm apoi şi trunchiurile venoase brahio-cefalice. 

3. Studiem vena cavă şi trunchiurile venoase brahio-cefalice şi vedem : a) 
că aceste trunchiuri venoase sunt în număr de două ; b) că ele provin din uni- 
rea venei jugulare interne cu vena subclaviculară ; c) că unindu-se dau vena ca- 
vă superioară ; d) că trunchiul venos brahio-cefalic stâng este mai lung (5-6 
cm) decât cel drept (3 cm), pentru că are de făcut un drum oblic mai lung, pâ- 
nă să se unească cu acesta şi să formeze vena cavă; e) că direcţia lor diferă, 
cel stâng, fiind aproape orizontal iar cel drept aproape vertical. 

4. Studiem proiecția venei cave superioare şi a trunchiurilor venoase bra- 
hio-cefalice pe plastronul sterno-costal, repunând acest plastron la loc. Vedem 
atunci că : a) originea trunchiurilor brahio-cefalice corespunde articulației sterno- 
claviculare ; b) originea venei cave (terminarea trunchiurilor brahio-cefalice) este 
la nivelul primului cartilagiu costal drept; c) terminația ei corespunde celei de 
a 3-a articulaţii chondrosternale drepte ; d) vena cavă depăşeşte marginea dreap- 
tă a sternului. 

5. Examinăm raporturile venei cave : a) în afară cu nervul frenic, pleura şi 
plămânul ; b) înăuntru cu arcul aortic (porţiunea ascedentă) ; c) înainte cu plas- 
tronul sterno-costal ; d) raporturile posterioare (cu pediculul pulmonar) vor fi 
văzute ulterior, pentru a nu strica acum ramurile nervoase cardiace. Se vede însă 
cum vena azigos înconjoară pediculul pulmonar drept şi se varsă în vena cavă. 

6. Putem de asemeni vedea raporturile anterioare ale trunchiurilor venoase 
brahio-cefalice cu clavicula, sternul, muşchiul sterno-cleido-mastoidian şi sterno- 
tiroidian. 

„ Prepararea porțiunii ascendente a aortei şi a trunchiului pulmonar. Li- 
gamentul arterial. Examinăm cele două artere mari pentru a înţelege raporturile 
lor cu pericardul. Pe când porţiunea ascendentă a aortei este intrapericardică în 
totalitatea ei, trunchiul pulmonarei are o porţiune intrapericardică şi alta extrape- 
ricardică. Prepararea acestor artere se face ridicând pericardul seros şi fibros, 
ținându-ne cu scalpelul de marginea vaselor. Mergând în sus de-a lungul trun- 
chiului pulmonar, ajungem la bifurcarea lui ; vedem ramura stângă care este ac- 
cesibilă acum, şi cu această ocazie putem prepara ligamemul arterial. Acesta se 
întinde de la arcul aortei la artera pulmonară stângă. Pentru a lucra mai cu uşu- 
rinţă, ridicăm în sus arcul aortei şi tragem în jos artera pulmonară stângă. Dacă 
este incomod să-l disecăm acum vom reveni ulterior. 

După ce am evidenţiat complet cele două trunchiuri arteriale, observăm ur- 
mătoarele : 

1. Putem vedea aproape complet : 

a) Raporturile porțiunii ascendente ale aortei: înainte cu pericardul  (ridi- 
cat) şi cu sternul ; la dreapta cu auriculul drept, iar deasupra lui cu vena cavă, 

la stânga cu trunchiul pulmonar. Putem înţelege şi raporturile posterioare ale 
aortei ascendente. E suficient să introducem degetul înapoia aortei ascendente ; 
degetul nostru se găseşte între aortă şi atrii în acel coridor numit sinul transvers ; 
prin urmare faţa posterioară a aortei ascendente răspunde feţei anterioare a 
atriului (de care este separată prin sinul transvers al lui Theile), iar porţiunea 
superioară a acestei feţe răspunde arterei pulmonare drepte. 

b) Studiem apoi proiecția porțiunii ascendente a aortei. Ea răspunde feţei 
posterioare a sternului, ocupând-o aproape în întregime ; lasă pentru vena cavă 
numai o fâşie pe marginea dreaptă a sternului. Extremitatea inferioară este în 
dreptul celei de a 3-a articulaţii chondro-sternală stângă, iar extremitatea supe- 
rioară este situată sub furculiţa sternală (incizura jugulară) (în dreptul primei ar- 
ticulaţii sterno-chondrale stângi). Toate aceste amănunte se văd repunând 
plastronul sternocostal la locul lui. 

2. Studiem acum raporturile trunchiului pulmonar şi, deşi pericardul a fost 
scos, urma lui a rămas, aşa încât putem recunoaşte porţiunea extrapericardică şi 
pe cea intra-pericardică a arterei: 

a) Porțiunea intrapericardică este în raport: înainte cu pericardul ; iar proiec- 
ţia ei pe plastronul sternocostal ne-o arată situată în afara marginii stângi a ster- 
nului ; la dreapta este în raport cu porţiunea ascendentă a aortei; la stânga cu 
auriculul stâng şi înapoi cu atriul, de care este separată prin sinul transvers ; 

b) Porțiunea extrapericardică este în raport: înainte şi la stânga cu plămâ- 
nul (acum scos); la dreapta cu aorta ascendentă şi înapoi cu traheea. Introdu- 
când degetul înapoia arterei se simte traheea. 

3. Ramurile trunchiului pulmonar. Raporturile lor pot fi înţelese acum : 

a) Artera pulmonară dreaptă răspunde : înainte porțiunii ascendente a aortei 
şi venei cave superioare ; înapoi bronbhiei drepte, care nu se vede dar se poate 
simţi ; - 

b) Artera pulmonară stângă este în raport: înainte cu plămânul. (acum scos) 
şi înapoi cu bronhia stângă. 

Secţiunea şi răsfrângerea venei cave superioare. După ce am studiat ve- 
na cavă o secţionăm la mijloc, deasupra venei azigos, al cărei arc îl examinăm 
acum ; apoi răsfrângem cele două capete ale venei, unul în sus celălalt în jos. 
Cu segmentul superior se răsfrâng şi trunchiurile venoase brahio-cefalice. Sub 
vena cavă apare artera pulmonară, iar deasupra ei un abundent ţesut celular. 

Prepararea nervilor cardiaci şi a plexului cardiac. Sub segmentul supe- 
rior al venei cave superioare şi sub trunchiurile brahio-cefalice am. văzut că, se 
află un ţesut celular; în el găsim nervii cardiaci care provin din pneumogastric 
şi simpatic. Prin urmare, căutăm nervii cardiaci înapoia trunchiurilor venoase şi 
înaintea arterelor mari, ce pleacă din arcul aortic ; îi disecăm în jos, pe sub aor- 
tă, până la plexul cardiac. Dacă n-am preparat încă acest plex îl putem găsi 
într-un patrulater format de: arcul aortic, artera pulmonară stângă, porţiunea 
ascendentă a aortei şi ligamentul arterial. (Acest patrulater al plexului cardiac 
trebuieşte neapărat văzut). 

Evidenţierea ligamentului arterial. Ca să vedem. acest cordon scurt şi re- 
zistent ridicăm arcul aortei (porţiunea orizontală) şi coborâm artera pulmonara 
stângă. El ne apare ca un ligament mai gros la extremităţi, mai îngust la centru 
şi având înaintea lui ramurile nervoase ale plexului. 

Studiul arcului aortei şi a ramurilor lui. Ramurile arteriale plecate din 
arc au fost puse în evidenţă prin ridicarea venei cave şi a trunchiurilor venoase 
brahio-cefalice. Acum le putem studia pe ele, ca şi segmentul arterial din care 
pleacă (arcul). 

1. Din această porţiune pleacă : trunchiul arterial brahio-cefalic, artera ca- 
rotidă comună stângă şi artera subclaviculară stângă. Trunchiurile venoase sunt 
aşezate înaintea celor arteriale. 

2. Putem vedea o parte din raporturile arcului aortei. El are patru feţe : una 
antero-laterală (stângă), alta postero-laterală (dreaptă), una superioară şi alta in- 
ferioară. Faţa antero-laterală stângă este încrucişată de nervul frenic şi de nervul 
pneumogastric ; ea vine în raport cu plămânul (acum scos). Faţa postero-laterală 
dreaptă încrucişează traheea şi esofagul. Faţa inferioară este în raport cu nervul 
laringeu recurent stâng şi încalecă bronbhia stângă (dacă se ridică arcul aortei se 
poate vedea bronbhia). Faţa superioară este în raport cu arterele ce pleacă din ea. 

Întrerupem acum studiul organelor mediastinale în torace şi îl vom relua 
după ce vom fi studiat inima în totalitatea ei. 


STUDIUL INIMII ÎN AFARĂ DE TORACE 


După ce am scos inima din torace, îi vom examina mai întâi configuraţia 
exterioară şi apoi cea interioară. 

Extragerea inimii. Extragerea inimii din torace se face numai după ce am 
secţionat toate legăturile ei, adică toate vasele care vin şi pleacă de la inimă. 
Vena cavă superioară a fost secţionată ; tăiem, cu foarfecele introdus prin sinu- 
sul lui Theile, trunchiul pulmonar şi aorta, la 3 cm deasupra originii lor. Prin- 
dem cu mâna stângă baza inimii şi o tragem spre dreapta, punând în evidenţă 
venele pr, re stângi, pe care mâna dreaptă le taie cu foarfecele, /ângă peri- 
card. Tot. lângă pericard secţionăm şi vena cavă inferioară. Inima nu se mai 
ține decât prin venele pulmonare drepte ; pentru a le tăia răsturnăm inima înain- 
te, punându-le în evidenţă ; tăiem şi aceste vene cu foarfecele tot lângă peri- 
card. În rezumat reținem că arterele se secţionează la 3 cm deasupra originii 
lor, iar venele lângă pericard. 

Dacă am procedat în acest mod, inima este scoasă cu o porţiune din vasele 
mari ; în caz contrar (dacă secţiunea nu a fost făcută lângă pericard) se deschid 
şi atriile, ceea ce se întâmplă foarte des în autopsii. 

Punerea inimii în poziţie. Punerea în poziţie a inimii este prima operaţiu- 
ne ce avem de făcut imediat după extragerea ei din torace ; căci nu- putem înce- 
pe nici un studiu anatomic pe ea, până nu ne-am orientat asupra diferitelor ei 
părţi constitutive. Insistăm asupra acestei chestiuni, inima fiind un organ com- 
plex în faţa căruia elevii „se încurcă” uşor. Pentm punerea ei în poziţie ne 
vom conduce de aceleaşi norme ca şi la oase. Vom proceda astfel: punem îna- 
poi' faţa care prezintă mai multe orificii (orificii venoase), înainte faţa de pe ca- 
re pleacă arterele mari, la dreapta marginea cea curbă şi subţire, dând în acelaşi 
timp organului o direcţie oblică de sus în jos şi de la dreapta la stânga. 

Configuraţia exterioară a inimii. Inima scoasă dintr-un cadavru injectat în 

realabil, cum sunt cele din sala de disecţie (adică fixată in situ), îşi păstrează 
orma adevărată de con, prezentând: o bază, un vârf, o faţă sterno-costală, o 
faţă diafragmatică, o faţă pulmonară şi o margine dreaptă. 


Pe faţa sterno-costală putem să vedem : 1. Şanţul coronar; 2. Şanţul longitudinai sau inter- 
ventriculiar anterior (care se îndreaptă înspre marginea dreaptă şi nu spre vârful inimii); 3. Partici- 
parea mai mare a ventriculului drept la formarea acestei feţe; 4. Conul arterei pulmonare; 5. 
Originea arterei aorte ; 6. Dispoziţia auriculelor, cel drept (triunghiular) îmbrăţişând artera aortă, cel 
stâng mai alungit îmbrăţişând trunchiul pulmonar. 

Pe faţa diafragmatică trebuie să vedem : 1. Şanţul coronar; 2. Şanţul longitudinal (interventri- 
cular posterior) ; 3. Participarea ventriculului stâng la formarea feţei. 

Pe bază trebuie să vedem : 1. Şanţul interatrial ; 2. Deschiderea venelor pulmonare în atriul 
stâng ; 3. Deschiderea venelor cave în atriul drept; 4. Sulcus terminalis, acel şanţ important situat 
în afara venelor cave, care împarte atriul drept în două porţiuni. 

De asemenea, trebuie să deosebim marginea dreaptă a inimii (ascuţită) de marginea stângă 
(faţa pulmonară). 


Prepararea vaselor inimii. 1. Vasele inimii ocupă atât faţa ei posterioară 
cât şi pe cea anterioară ; pentru studiul lor va trebui să procedăm în mod siste- 
matic ; fixăm inima pe o planşetă de lemn cu faţa sterno-costală în sus ; exami- 
năm şanțţul interventricular anterior (longitudinal) şi la nivelul lui ridicăm 
pericardul visceral şi dăm peste artera coronară stângă (anterioară) şi peste ve- 
na cardiacă mare. Le disecăm de jos în sus, de la vârful inimii la şanţul coro- 
nar (atrio-ventricular), unde vedem că se despart: artera merge în şanţul dintre 
atriul stâng şi trunchiul pulmonar, iar vena coteşte la stânga, mergând prin 
şanţul coronar până la marginea stângă a inimii, pe care o înconjoară pentru a 
ajunge pe faţa diafragmatică. Prepararea acestor vase se face fără nici o greuta- 
te, ridicând numai pericardul de pe şanţul interventricular şi atrio-ventricular 
stâng. La nivelul unde artera coronară stângă iese din şanţul dintre pulmonară şi 
atriul stâng, adică la nivelul şanţului coronar (atrio-ventricular), dă naştere unei 
ramuri care merge transversal în acest şanţ atrio-ventricular până la faţa pulmo- 
nară pe care o înconjoară trecând pe faţa diafragmatică a inimii. Această ramură 
se numeşte artera atrio-ventriculară sau circumflexă şi se prepară uşor o dată 
cu sinusul coronar, pe care îl însoţeşte în traiectul ei transversal. 

Tot acum putem prepara porţiunea iniţială a arterei coronare drepte (poste- 
rioare), care ocupă porţiunea dreaptă a şanţului atrio-ventricular şi pe care o gă- 
sim tot ridicând pericardul seros visceral ; urmărim disecţia ei până la marginea 
dreaptă a inimii, pe care o înconjoară, trecând pe faţa posterioară. 

2. Întoarcem inima cu faţa diafragmatică în sus şi o fixăm în această po- 
ziţie. Ridicând pericardul la nivelul şanţului interventricular (longitudinal) dăm 
de artera coronară dreaptă sau posterioară, pe care o urmărim în sus până la 
şanţul atrio-ventricular ; ridicând pericardul şi în porţiunea dreaptă a acestui 
e para diseca artera până la porţiunea lucrată mai înainte pe faţa anterioa- 
ră.. În porţiunea stângă a şanţului punem în evidenţă sinusul coronar. 

3. Din cele două trunchiuri arteriale principale pleacă ramuri secundare 
(ventriculare, atriale sau vestibulare, auriculare), pe care le urmărim. 

După câte am văzut, vasele inimii se prepară uşor, prin ridicarea pericardu- 
lui la acel nivel. 

Dacă lucrul a fost făcut după indicaţiile de mai sus, observăm: 

a) Marea venă cardiacă are două porţiuni : una verticală şi alta orizontală. 
Prima este situată în şanţul intervetricular anterior, iar a doua în şanţul atrio- 
ventricular stâng şi înconjoară faţa pulmonară a inimii ca o semicircumferinţă. 
Porțiunea ei terminală este dilatată şi poartă numele de sinu/ coronar ce se des- 
chide în atriul drept. Acest vas primeşte numeroşi afluenţi, dintre care cel mai 
important este vena stângă (de-a lungul feţei pulmonare a inimii) şi vena oblică 
a atriului stâng, situată pe faţa posterioară a atriului stâng sub plica vestigială, 
(plica venei cave stângi) care este un rest embrionar. 

b) Artera coronară dreaptă are şi ea o porţiune verticală şi una orizontală. 
Cea verticală ocupă şanţul interventricular posterior, iar cea orizontală şanţul 
atrio-ventricular drept, înconjurând marginea dreaptă a inimii ca o semicircumfe- 
rinţă. Din ea pleacă numeroase ramuri ventriculare şi atriale ; 

c) Artera coronară stângă este verticală şi este situată în şanţul interventri- 
cular anterior ; din ea pleacă o ramură principală, care merge în şanţul interven- 
tricular şi alte ramuri mai mici. 

Deschiderea cavităţilor cardiace şi studiul conformaţiei lor interioare. 
Deschiderea cavităţilor cardiace este o operaţie fără de care nu putem studia 
conformaţia interioară a inimii. 

mod curent, în autopsiile anatomo-patologice şi medico-legale, această 
operațiune se face după o tehnică specială, care presupune cunoscut studiul de- 
scriptiv al inimii. De aceea vom indica mai întâi prepararea cavităţilor inimii 
încât elevul să-şi însuşească elementele descriptive ale organului şi în al doilea 
rând vom arăta deschiderea lor după tehnica folosită în autopsii. Studiul inimii 
necesită două piese, ambele operaţiuni le indicăm acum menţionând că cea de a 
doua va putea fi efectuată la studiul organelor eviscerate. 

Inima I. În cursul manipulărilor atât de diferite va trebui să considerăm inima 
în poziţie pentru a ne putea însuşi exacta dispoziţie a elementelor descriptive. 

1. Începem prin a studia atriul! drept: conformaţia exterioară, deschiderea 
lui şi conformaţia interioară. 

a) Examinăm configuraţia exterioară a atriului drept; întoarcem piesa pe 
faţa posterioară şi căutăm şanţul interatrial foarte vizibil; apoi întoarcem piesa 
pe faţa anterioară şi trăgând înainte arterele : pulmonară şi aortă, găsim faţa an- 
terioară a celor două atrii. 


Punem inima în poziţie şi putem recunoaşte orientarea diferiților pereţi ai atriului. 

Peretele superior prezintă orificiul venei cave superioare, peretele inferior pe cel al venei cave 
inferioare, peretele posterior este neted, pe el găsim sulcus terminalis, peretele anterior desparte 
atriul de ventriculul respectiv ; pe el găsim orificiul atrio-ventricular ; de la unirea acestui perete cu 
peretele superior pleacă auriculul drept (urechiuşa) ; peretele extern este neted. 


În rezumat, caracteristica exterioară a atriului drept constă în prezenţa celor 
două orificii ale venelor cave şi a sulcului terminal. În mod practic orificiul ve- 
nei cave inferioare este foarte uşor de găsit, fiind un orificiu mare şi totdeauna 
deschis ; nu acelaşi lucru se poate spune despre vena cavă superioară, care, da- 
că a fost secţionată ceva mai sus, colabează şi elevul se poate uşor dezorienta. 
De aceea este bine ca ori de câte ori vrem să găsim orificiul venei cave supe- 
rioare să procedăm astfel : găsim întâi vena cavă inferioară şi introducem prin 
orificiul ei o sondă canelată, care, condusă în sus, nu poate ieşi decât prin cava 
superioară ; 

b) Deschiderea atriului drept se face astfel: se reperează cele două vene 
cave, şanţul coronar anterior şi baza auriculului drept. Deschiderea se face prin 
ridicarea peretelui extem sub forma unui capac patrulater. Operaţiunea începe cu 
scalpelul şi se execută apoi cu foarfecele. Se face cu scalpelul o deschizătură 
chiar la nivelul şanțului terminal, la 1-2 cm în afara venei cave inferioare ; se 
introduce apoi ramura boantă a unui foarfece drept şi se face o tăietură, care 
merge de jos în sus, la 2 cm în afara liniei verticale, ce ar uni cele două cave 
şi paralelă cu ea, până în dreptul bazei auriculului drept; a două incizie de 
executat este cea inferioară. Aceasta este orizontală ; pleacă în unghi drept din 
partea inferioară a celei precedente, pentru a se opri la S mm deasupra şanţului 


" În privința denumirii cavităţilor inimii, nomenclatura românească este pe: în „ această 
nomenclatură sub numele de auricule se înţeleg cele două cavităţi superioare ale inimii. În acest 
manual aceste cavităţi sunt denumite atrii sau vestibule, iar sub numele de auricule se înţeleg 
numai prelungirile lor, cunoscute în nomenclatura românească ca urechiuşe. 

atrio-ventricular (coronar). A treia incizie (se execută tot cu foarfecele) merge 
paralel cu şanţul atrio-ventricular şi la 5 mm deasupra lui, întinzându-se până în 
dreptul bazei auriculului drept; pentru ca a patra incizie să unească extremităţi- 
le superioare a primei şi a celei de a treia, trecând la baza auriculului drept 
(fig. 120). 

Astfel ridicat peretele. extern, fără a atinge vreunul dintre orificiile ce se 
deschid în atriul drept, ne dă prilejul să-i examinăm faţa interioară brăzdată de 
muşchii pectinaţi. Cavitatea atriului însă ne apare plină de o masă solidă roşie- 
negricioasă, formată de chiaguri de sânge şi care trebuiesc extrase, trăgându-le 
prudent cu pensa ; operaţiunea este repetată de mai multe ori până ce cavitatea 
este golită. Punem apoi inima cu orificiul creat de noi la un robinet de apă (forţă 
mică) şi spălăm ultimele resturi, iar cavitatea ne apare cu aspectul ei neted. 
Acum putem trece la studiul configurației interioare ; 


A 


„mal în la 


Fig. 120. Deschidetea ventriculului şi al atriului drept. 1. Peretele intern (septul interventricular). 2. 

Valvula posterioară a tricuspidei. 3. Fasciculul arcuat. 4. Creasta supraventriculară. 5. Vena cavă in- 

ferioară. 6. Valvula lui Eustache. 7. Orificiul sinusului coronar. 8. Valvula lui Thebesius. 9. Fosa 

ovală. 10. Inelul lui Vieussens. 11. Tuberculul lui Loewer. 12. Auriculul drept. 13. Cârja (arcul) 

aortei. 14. Trunchiul pulmonar. 15. Vena cavă superioară. 16. Trunchiul venos brahio-cefalic drept. 

17. Artera carotidă comună stângă. 18. Artera subclaviculară stângă. 19. Nervul pneumogastric 
(vag) stâng. 20. Nervul recurent stâng. 21. Ligamentul interarterial. 

c) Acest studiu va fi făcut după acelaşi sistem ca şi precedentul, adică exa- 
minând pe rând fiecare perete, după ce inima a fost pusă în poziţie. 


1. Peretele anterior e reprezentat prin orificiul atrio-ventricular drept; 2. Peretele superior pre- 
zintă orificiul venei cave superioare ; 3. Peretele extern prezintă o serie de fascicule musculare ana- 
stomotice (muşchii pectinaţi), dintre care cel posterior, situat la limita între porţiunea musculoasă şi 
cea netedă a peretului, este numit crista terminalis şi corespunde pe suprafaţa exterioară sulcului 
terminal ; 4. Peretele posterior este neted; 5. Peretele inferior prezintă de studiat orificiul venei ca- 
ve inferioare, de care este anexată o valvulă incompletă (valvula lui Eustache), iar dedesubtul aces- 
tui orificiu se vede orificiul sinului coronar, de care este anexată valvula lui Thebesius ; 6. Peretele . 
intern este cel mai complicat; pe el găsim o depresiune ovalară, numită fosa ovală, care este de- 
limitată de, un relief circular, numit inelul lui Vieussens (limbul fosei ovale). Între fosa ovală şi 
orificiul venei cave superioare, se află un tubercul numit tuberculul lui Loewer ; iar la unirea pere- 
telui anterior cu cel superior se găseşte orificiul de deschidere al auriculului drept. 


2. Studiul atriului stâng se face după aceeaşi metodă ca şi cel al atriului 
drept (fig. 121). 


Fig. 121. Deschiderea ventriculului stâng. 1. Peretele intern (septul interventricular). 2. Orificiul 

atrio-ventricular stâng. 3. Valva anterioară a bicuspidei. 4. Valva posterioară. S. Muşchii papilari. 6. 

Auriculul drept. 7. Auriculul stâng. 8. Trunchiul pulmonar. 9. Arcul aortei. 10. Artera' pulmonară. 

11. Vena cavă superioară. 12. Nervul pneumogastric stâng. 13. Nervul recurent stâng. 14. Ligamentul 
interarterial. 15. Sediul (patrulaterul) plexului cardiac. 

a) Studiul configurației exterioare începe prin delimitarea atriului ; pentru 
aceasta examinăm mai întâi faţa posterioară, unde şanţul interatrial este bine 
marcat ; apoi întoarcem inima pe faţa anterioară şi căutăm şanţul interatrial an- 
terior, înapoia vaselor mari (late şi aorta) care ies de pe această faţă a 
inimii. Vedem că şi atriului stâng i se pot descrie şase pereţi dintre care numai 
patru sunt vizibili la exterior (cel anterior şi intern vor fi studiaţi la configuraţia 
interioară). 


Faţa anterioară este ascunsă în parte de vasele mari : faţa externă dă naştere auriculului, faţa 
- superioară este netedă, faţa posterioară prezintă terminarea celor patru vene pulmonare, iar faţa in- 
ferioară e plană şi prezintă numai plica vestigială. 


În rezumat, caracterul principal al atriului stâng este prezenţa orificiilor ce- 
lor patru vene pulmonare pe peretele lui posterior ; 

b) Deschiderea atriului stâng se face prin ridicarea, sub forma unui capac 
patrulater, a peretelui extern şi a jumătăţii externe a peretelui posterior. Se repe- 
rează cele patru vene pulmonare şi se determină mijlocul distanţei între venele 
pulmonare drepte şi cele stângi, iar la acest nivel se face cu scalpelul o incizie 
verticală, care interesează toată înălţimea peretelui posterior şi inferior. De la 
extremitatea inferioară a acesteia se porneşte (cu foarfecele) o a doua incizie 
orizontală ce merge imediat deasupra sinului coronar — fără a-l interesa — şi 
care se opreşte la baza auriculului stâng. Se duce apoi, tot cu foarfecele, ple- 
când de la acest ultim punct, o incizie verticală, care interesează baza auriculu- 
lui stâng ; ultima incizie extremităţile superioare ale primei şi a celei de a treia 
incizii. Procedând astfel putem privi larg în atriul stâng. Croiul desprins cuprin- 
de şi venele pulmonare stângi. Interiorul atriului stâng este de obicei gol, chia- 


guri sangvine se găsesc rareori ; 
c) Configuraţia interioară a atriului este foarte simplă : 


Peretele posterior prezintă orificiile venelor pulmonare ; pe peretele anterior se află orificiul 
„ atrio-ventricular stâng ; peretele intern răspunde despărţitoarei (septului) interatriale ; peretele extern 
prezintă orificiul auriculului stâng ; peretele superior şi cel inferior sunt netezi şi nu prezintă nici 
un detaliu important. 


3. După terminarea studiului atriilor trecem la acela al ventriculilor şi anu- 
me începem cu ventriculul drept. 

a) Considerat aparte, ventriculul drept are forma unei piramide triunghiulare 
cu trei pereţi (anterior, inferior şi intern). Peretele intern (format de septul inter- 
ventricular) nu poate fi văzut la configuraţia exterioară a ventriculului; în 
schimb putem examina peretele anterior şi inferior. 


Peretele anterior trebuie examinat cu atenţie ; el are o formă triunghiulară, cu baza la margi- 
nea dreaptă a inimii şi cu vârful la trunchiul pulmonar; iar marginile sunt formate de şanţurile: 
interventricular şi atrio-ventricular drept. Acest perete ocupă cea mai mare parte a feţei anterioare a 
inimii. Peretele inferior este mult mai puţin întins şi are tot formă triunghiulară, fiind cuprins între 
şanţul interventricular, marginea dreaptă a inimii şi şanțul atrioventricular posterior. Ventriculul 
drept prezintă şi conul trunchiului pulmonar, foarte vizibil. 


b) Deschiderea ventriculului drept se face în modul următor: se reperează 
şanţul longitudinal anterior (interventricular), şanţul coronar (atrioventricular) 
drept şi conul trunchiului pulmonar. Deschiderea se face prin ridicarea peretelui 
anterior sub forma unui capac triunghiular. Cele trei laturi (secţiuni) se execută 
astfel : se înfinge vârful unui scalpel într-un punct situat la 1 cm spre dreapta 

şanţului interventricular şi la 1 cm deasupra marginii drepte a inimii, până pă- 
trunde în cavitatea ventriculară (vârful ventriculului) ; prin acest orificiu creat se 
introduce un foarfece, care va tăia peretele anterior, de jos în sus, paralel cu 
şanţul interventricular şi la 1 cm spre dreapta până la originea trunchiului pul- 
monar. această manoperă trebuie observat, desfăcând mereu buzele inciziei, 
ca să se taie întreaga grosime a peretelui, mărită la nivelul acesta printr-o serie 
de coloane cărnoase de ordinul II şi III. A doua latură a triunghiului este o in- 
cizie, care începe de la vârful ventriculului şi merge până la 1 cm sub şanţul 
atrio-ventricular, paralel cu marginea dreaptă a inimii şi la 1 cm de ea. Cu 
această ocazie suntem obligaţi a tăia — chiar lângă peretele anterior — şi fa- 
sciculul arcuat (trabecula septo-marginală sau moderator band) pentru ca extre- 
mitatea lui internă să se păstreze evident. Incizia ultimă uneşte capetele 
superioare ale celorlalte două şi merge la 1 cm sub şanţul atrio-ventricular. In- 
strumentul trebuie condus pe sub valva mare (cuspidul anterior) a tricuspidei. 
Astfel executată deschiderea, peretele anterior este izolat, dar nu poate fi înde- 
părtat până nu se secţionează cordajele tendinoase, care leagă muşchiul papilar 
anterior de valvula tricuspidă (vezi fig. 120). 

După completa deschidere se procedează la curățirea cavităţii ventriculare, 
plină totdeauna de chiaguri (roşii sau albe), care de multe ori ne pot induce în 
eroare prin asemănarea de culoare cu elementele anatomice ale ventriculului. 
Chiagurile vor fi eliminate cu multă atenţie, cu ajutorul pensei anatomice şi a 
unui curent de apă; 

c) La studiul configurației interioare a ventriculului drept observăm : 


1. Cei trei pereţi : anterior, inferior şi intern (despărțitoarea interventriculară) ; 

2. Valvula tricuspidă are trei valve componente. Valva anterioară este cea mai mare. Valva 
inferioară (posterioară) este aplicată pe peretele inferior şi este acoperită de precedenta ; valva in- 
ternă foarte mică răspunde despărţitoarei interventriculare, de pe care trebuie s-o ridicăm cu sonda ; ea 
se continuă cu cea inferioară ; 

3. Muşchii papilari ai ventriculului sunt în număr de trei, cel mai important fiind muşchiul 
papilar anterior. El ia naştere pe peretele anterior şi se găseşte pe croiul desprins ; de aci merge în 
sus şi se termină pe valva anterioară. Pe partea internă se găseşte un fascicul (secţionat pe piesa 
noastră, dar foarte vizibil capătul lui intern), care merge către despărțitoarea interventriculară, ca o 
curbă cu concavitatea în sus ; el poartă numele de fasciculul arcuat (moderator band). Muşchii pa- 
pilari inferiori (posteriori) sunt în număr de doi sau trei, ei se desprind de pe peretele inferior şi-i 
putem vedea trăgând în sus de valva respectivă. Muşchii papilari interni sunt mai numeroşi dar şi 
mai mici ; ei pleacă de pe peretele intern şi se termină pe valva internă, pe care trebuie să o ridi- 
căm în sus ca să-i punem în evidenţă. Printre aceştia este unul numit muşchiul papilar al conului 
arterial , el este situat la extremitatea supero-internă a fasciculului arcuat şi cordajele ce pleacă din 
el se duc la valva anterioară nu la cea internă; 

4. În ufară de muşchii papilari, numiţi şi coloane cărnoase de primul ordin, mai vedem şi al- 
te feluri de fascicule cărnoase. Pe când caracterul muşchilor papilari este să se prindă cu un capăt 
pe un perete ventricular şi cu celălalt pe o valvă prin intermediul cordajelor tendinoase, caracterul 
fasciculelor cărnoase de al doilea ordin este de a se prinde cu amândouă extremităţile de câte: un 
perete ventricular, mijlocul trecând ca o punte prin cavitatea ventriculului. Coloanele cărnoase de al 
treilea ordin fuzionează în întregime cu pereţii ventriculari, luând aspectul unor basoreliefuri. Aces- 
te două ultime feluri de coloane cărnoase se găsesc pe toţi pereţii ventriculului şi sunt mai nume- 
roase cu cât ne apropiem de vârf, unde se încrucişează între ele, formând porţiunea cavernoasă a 
ventriculului ; 

5. Este foarte important să observăm raporturile dintre cele două orificii : orificiul pulmonar 
(arterial) şi orificiul atrioventricular. Ele nu sunt situate la acelaşi nivel şi sunt separate printr-un 

fascicul muscular (arcuat sau nenumit), cu traiect oblic descendent; acesta pleacă de pe despărţi- 
toarea interventriculară, sub valvula sigmoidă (semilunară) stângă, merge în jos şi în afară şi se 
pierde pe peretele anterior al ventriculului drept, după ce a trecut peste valva anterioară a tricuspi- 
dei. Porțiunea cavităţii ventriculare situate înaintea lui, adică cuprinsă între el şi peretele anterior, 
poartă numele de conul arterial sau infundibulul ; el prezintă locul de comunicare între ventricul şi 
trunchiul pulmonar. 

La limita inferioară a peretelui posterior al infundibulului se recunoaşte creasta supraventricu- 
lară, iar sub ea o depresiune — fosetă subinfundibulară ; 

6. Valva anterioară este cea mai mare şi atârnă ca o perdea, ce împarte cavitatea ventriculului 
în două camere: una anterioară, comunică cu trunchiul pulmonar şi se numeşte camera pulmonară 
şi una posterioară, care comunică cu atriul şi se numeşte camera vestibulară. 


4. La studiul ventriculului stâng vom proceda la fel: 

a) Configuraţia exterioară este simplă. Putem să-i descriem trei pereţi : unul 
anterior, altul inferior şi al treilea septal (intern). Peretele anterior şi posterior 
sunt vizibili fără să prezinte vreun detaliu important ; peretele intern este format 
de despărţitoarea interventriculară şi nu poate fi văzut acum ; 


Cu drept cuvânt unii autori descriu şi o faţă stângă (externă) căci unirea între peretele ante- 
rior şi posterior nu se face printr-o margine ascuţită, ci printr-o adevărată faţă (faţa pulmonară) ; 


b) Deschiderea ventriculului stâng este cea mai dificilă din cauza pereţilor 
lui foarte groşi ; ea se face prin ridicarea peretelui anterior (şi extern) sub for- 
ma unui capac triunghiular. Operația se execută cu scalpelul. Se introduce scal- 
pelul în vârful inimii până avem senzaţia că am pătruns în cavitatea 
ventriculară (în gol) şi mergând cu tăişul înainte şi în sus, tăiem de jos în sus 
(în toată grosimea) peretele extern, de-a lungul feţei stângi a inimii, până la 1 
cm sub şanţul coronar (atrio-ventricular). Se controlează apoi dacă s-a tăiat toa- 
tă grosimea peretelui ventricular. Se porneşte apoi tot de la vârful inimii, de la 
extremitatea inferioară a inciziei precedente, cu o altă incizie, care merge în 
sus, paralel cu şanţul interventricular anterior şi la 1 cm spre stânga lui, cău- 
tând tot timpul să simţim cu vârful bisturiului septul interventricular. Incizia 
merge până în punctul unde artera coronară stângă intră în şanţul interventricu- 
lar (la 1 cm sub conul arterei pulmonare). De notat că trebuie să controlăm tot 
timpul dacă se taie întreaga grosime a peretelui, iar în partea de sus, scalpelul 
să se angajeze sub valva internă (între ea şi septul interventricular). Ultima inci- 
zie uneşte extremităţile superioare ale celorlalte două, mergând paralel cu şanţul 
atrio-ventricular şi la 5-10 mm sub el. 

Astfel desprins, peretele anterior aderă încă prin cordajele ' tendinoase ale 
stâlpului (m. .papilar) anterior; pentru a-l detaşa, tăiem stâlpul anterior la baza 
lui lăsându-l anexat valvulei atrio-ventriculare stângi. După deschiderea ventricu- 
lului găsim câteva chiaguri de sânge, pe care le scoatem cu pensa (fig. 122); 

c) La configuraţia interioară observăm : 


1. Ventriculul stâng are patru pereţi : anterior, inferior, intern (sept) şi extern; 

2. Valvula mitrală are două valve constitutive anexate de orificiul atrio-ventricular stâng. In- 
troducem degetul în orificiu şi îndepărtăm cele două valve; cea stângă sau posterioară (externă) 
este mică, cea dreaptă sau anterioară (internă) este mare. Valva internă are ambele feţe (axială şi 
parietală) netede, căci faţa parietală priveşte spaţiul de comunicare cu artera aortă (conul arterial) ; 

3. Muşchii papilari sunt în număr de doi: anterior şi posterior. Prin extremitatea lor inferioa- 
ră ei se fixează pe peretele ventricular corespunzător, cel anterior pe peretele anterior, iar cel pos- 
terior pe peretele inferior ; extremitatea lor superioară se continuă cu numeroase cordaje tendinoase, 
care se prind pe părţile corespunzătoare ale valvelor, adică cordajele anterioare se prind pe părţile 

Fig. 122. Deschiderea atriului stâng. 1 Şanţul interventricular inferior. 2 Sinul coronar. 3. Vena ca- 

vă inferioară. 4 Atriul drept. 5 Vena cavă superioară. 6 Vena azigos. 7 Artera pulmonară dreaptă. 

8. Aorta. 9. Artera pulmonară stângă. 10. Auriculul stâng. 11. Vena pulmonară dreaptă superioară. 
12. Vena age ate dreaptă inferioară. 13. Peretele ventriculului stâng. 


„ anterioare ale celor două valve, iar cordajele posterioare se prind pe părţile posterioare ale celor 
două valve ; 
4. Privind atent, ne putem da seama că cele două orificii (aortic şi stide-veniiieulee stâng) se 


găsesc pe acelaşi plan (contrar ca la dreapta) ; 

5. Studiul despărţitoarelor (septelor) interatrială şi interventriculară. 

Prin deschiderile precedente, cele două “despărţitoare au fost iesiri 
procedăm acum la studiul lor: 

a) Examinăm despărţitoarea interventriculară şi vedem că ea formează pere- 
ţii interni ai celor doi ventriculi: observăm apoi caracterele ei descriptive, ea 
fiind mai groasă în partea inferioară decât în cea superioară ; prezintă două por- 
ţiuni : o porţiune musculoasă (inferioară) — cea mai întinsă — şi o porţiune 
membranoasă (superioară), situată sub valvulele aortei. Studiem raporturile por- 
ţiunii membranoase şi vedem că toată faţa ei stângă răspunde ventriculului 
stâng, în timp ce numai porţiunea inferioară a feţei drepte răspunde ventriculu- 
lui drept, iar porţiunea superioară este în raport cu atriul drept. 

Acest lucru îl putem demonstra introducând un ac pe la partea superioară a porțiunii mem- 
branoase, de la stânga (ventriculul stâng) la dreapta ; acul va pătrunde în atriul drept, cu toate că 
noi l-am introdus prin ventriculul stâng; : 


b) Despărţitoarea interatrială a fost studiată o dată cu atriile. 

6. Prepararea inelelor fibroase ale inimii. Inelele fibroase ale inimii sunt 
în număr de patru : două arteriale şi două atrioventriculare ; pe ele se inseră fasci- 
culele musculare ale inimii. Pentru a prepara inelele fibroase arteriale, secţionăm 
vasele imediat deasupra originii lor; studiem valvulele sigmoide sau semilunare 
(în număr de trei pentru fiecare orificiu arterial) şi apoi le desprindem ; în sfâr- 
şit ridicăm endocardul la acest nivel împreună cu fasciculele musculare. Cam în 
acelaşi mod preparăm şi inelele fibroase ale orificiilor atrio-ventriculare ; tăiem 
cu foarfecele atriile, circular deasupra orificiilor, desprindem apoi valvulele şi ne 
apar inelele fibroase, după ce am ridicat endocardul la acest nivel. 

7. Prepararea fasciculului (atrioventricular) lui His. Prepararea fasciculu- 
lui His este relativ uşoară; pe piesele din sala de disecţie însă prepararea lui 
este, dacă nu imposibilă, dar desigur extrem de grea. Pentru prepararea fascicu- 
lului lui His la om, avem nevoie de o inimă proaspătă, care se poate procura 
de la Prosectură. Prin deschiderea organului în autopsiile anatomo-patologice, nu 
se strică nimic, dacă bineînţeles se păstrează intact sepțul interventricular. Nicio- 
dată însă nu vom reuşi să vedem la om acest fascicul, dacă nu l-am preparat 
mai întâi, măcar odată, pe inima unui animal (bou sau vițel), la care el prezintă 
dispoziţiunea cea mai caracteristică. Cel mai bun sistem este deci să-l preparăm 
mai întâi pe inimă de bou. 

Inima II. Având la dispoziţie o altă inimă, decât acea pe care am lucrat 
până acum, găsesc prilejul nimerit să arăt un nou procedeu de deschidere al or- 
ganului şi anume cel întrebuințat în autopsiile anatomopatologice (Letule). 


Deschiderea inimii în autopsii diferă deci de acea făcută în sala de disecţie pentru studiul 
configurației interioare : i 

a) Deschiderea atriului drept se face în doi timpi. Inima repauzează pe faţa anterioară; cu 
foarfecele se face o incizie întinsă pe partea posterioară a atriului, de la vena cavă inferioară la 
vena cavă superioară, deschizând astfel atriul ; deschiderea aceasta este însă insuficientă pentru stu- 
diul atriului, de aceea o completăm făcând o nouă incizie de-a lungul marginii drepte a atriului, 
până la şanţul atrio-ventricular. Cele două incizii determină formarea unui lambou triunghiular, pe 
care-l răsfrângem în jos, ca să putem examina cavitatea atrială. 

Deschiderea auriculului se face prin intermediul unei incizii de-a lungul axului cel mare al lui; 

b) Deschiderea ventriculului drept se face în mai mulţi timpi. Cu mâna stângă apucăm inima, 
ținând-o de faţa pulmonară în timp ce marginea dreaptă este prezentată cuţitului nostru, care face 
o incizie de-a lungul ei, de la şanţul atrio-ventricular până la vârf, fără a interesa orificiul atrio- 
ventricular. După ce am inspectat acest orificiu şi valvula tricuspidă, se deschide acest orificiu, 
unind incizia ventriculară cu cea atrială. Acum va trebui să deschidem trunchiul pulmonar. Pentru 
aceasta introducem un cuţit lung, de jos în sus prin deschiderea ventriculului, sub peretele anterior 
al infundibuluiui, şi-l scoatem prin trunchiul pulmonar ; incizăm apoi, dinapoi înainte, acest infun- 
dibul, ieşind prin trunchiul pulmonar între valvula sigmoidă anterioară şi cea posterioară stângă ; 

c) Deschiderea atriului stâng. Unim, prin câte o incizie verticală, cele două vene pulmonare 
stângi şi cele două vene pulmonare drepte, căpătând astfel două mari deschizături ce corespund ce- 
lor două grupuri de orificii. Unim aceste incizii verticale, printr-o altă incizie transversală la mijlo- 
cul lor, formând astfel o deschizătură în formă de H; 

d) Deschiderea ventriculului stâng se face ca şi a celui drept, în mai mulţi timpi. Mâna stân- 
gă oferă cuţitului faţa pulmonară a inimii, pe care se face o incizie mergând de la şanţul atrio- 

ventricular la vârful organului ; pe faţa anterioară a ventriculului facem o a doua incizie, care mer- 
ge de la vârf la orificiul aortic. Prin aceste incizii s-a format un croi triunghiular cu baza supe- 
rioară, pe care-l răsfrângem în sus. 

Dacă vrem să deschidem orificiul atrio-ventricular stâng, unim incizia făcută pe marginea 
stângă a inimii cu incizia atrială, trecând prin acest orificiu; dacă vrem să deschidem şi orificiul 
arterial, disecăm mai întâi aorta despărţind-o de trunchiul pulmonar şi apoi continuăm incizia de pe 
faţa anterioară a ventriculului, făcând-o să treacă printre cele două valvule sigmoide anterioare ale 
aortei, deschizând astfel orificiul. : 


2. Noţiuni teoretice indispensabile privind sistemul excito-conductor. 
Acest sistem este format de nodul sinoatrial Keith-Flack. El este situat în por- 
ţiunea superioară a şanţului terminal, între auriculul drept şi orificiul venei cave 
superioare. La origine este subpericardic, la terminare este subendocardic. Un alt 
nod este cel atrioventricular Aschoff-Tawara, situat în vecinătatea orificiului si- 
nusului coronar (între acest orificiu şi valvula tricuspidă). Din nodul atrioventri- 
cular pleacă fasciculul atrioventricular His, care începe cu un trunchi comun ce 
merge de-a lungul feţei drepte a septului interatrial, oblic dinapoi înainte, de la 
dreapta la stângă şi de sus în jos; ajungând la nivelul septului interventricular 
se separă într-o ramură dreaptă şi alta stângă. 

Ramura stângă trece pe sub aortă, între marginea superioară a septului in- 
terventricular şi valvulele sigmoide aortice (posterioară şi anterioară dreaptă) ; ea 
este situată pe faţa stângă a septului interventricular şi este foarte superficială 
(caracter extrem de important), fiind acoperită numai de endocard ; se prezintă 
ca o panglică albicioasă, fin fasciculată. 

Ramura dreaptă formează un 'adevărat fascicul muscular, ascuns de un strat 
de fibre musculare cardiace ; ea coboară spre fasciculul arcuat (moderator band). 

3. Prepararea fasciculului His pe inimă de bou. a) Principiul conducător, 
pentru a face această preparaţie, este cel general, adică de a-l descoperi într-un 
anumit punct (acolo unde e mai caracteristic) şi apoi a-l urmări în toată întinde- 
rea lui. După cum am văzut fasciculul His este mai uşor de găsit în ventriculul 
stâng. După ce am deschis acest ventricul examinăm septul interventricular şi 
vedem că este acoperit de valva mare a mitralei, pe care o dezinserăm şi o 
aruncăm în sus cu lamboul anterior; ne apare septul interventricular (faţa stân- 
gă), pe care e suficient a-l privi cu atenţie, pentru ca să descoperim ramura . 
stângă a fasciculului, sub forma unei panglici albe şi răsfirate, deosebindu-se 
uşor de restul septului. Ridicăm cu precauţie endocardul la acest nivel şi urmă- 
rind în sus ramura găsită, vedem că se continuă într-un fascicul bine izolat, pe 
care-l putem diseca până la nivelul valvulelor aortice (anterioară dreaptă şi pos- 
terioară). 

b) La nivelul valvulelor aortice, disecăm fasciculul pe sub ele, până ce tre- 
cem în vetriculul drept; aci este punctul delicat al preparaţiei, căci trebuie să 
găsim continuitatea ramurii stângi cu ramura dreaptă şi cu cea comună. Pentru 
aceasta introducem pe sub valvulele aortei o sondă care, mergând de la stânga 
la dreapta, determină pe faţa dreaptă a septului interventricular o proeminenţă 
sau chiar perforează acest sept ; 

c) Disecţia ramurii drepte se face în modul următor: întoarcem inima cu 
ventriculul drept spre noi şi ridicăm lamboul anterior în sus; ne apare valvula 
tricuspidă cu cele trei valve ale ei.. Valva internă a tricuspidei maschează proe- 
minenţa sondei introdusă în ventriculul stâng (sau vârful ei când peretele a fost 
perforat). Dezinserăm această valvă la baza ei şi putem prepara fasciculul, 
orientându-ne după vârful sondei. Pe inima de bou există la acest nivel un no- 

dul grăsos, pe care-l ridicăm (după ce mai întâi am ridicat endocardul) împreu- 
nă cu fibrele musculare suprajacente până ce dăm de această ramură, ca un fas- 
cicul bine izolat, de culoare albicioasă şi de dimensiune destul de mare (3-4 mm). 
Urmărirea lui în jos se face fără nici o greutate, graţie unui ţesut conjunctiv, care-l 
înconjoară ; îl conducem până la muşchiul papilar anterior ; 

d) Ultimul timp este prepararea ramurii comune şi a nodului Tawara. Acest 
timp se execută uşor prin continuarea disecţiei ramurii drepte, de-a lungul sep- 
tului atrial, la nivelul căruia se află acoperit de endocard şi de un subţire strat 
muscular. Putem conduce disecţia lui până la orificiul sinului coronar. Cu aceas- 
tă ramură comună, fasciculul His este preparat în întregime. 

4. Prepararea fasciculului His pe inima de om se face în acelaşi mod ca 
şi pe inima de bou. Ramura stângă se găseşte uşor, iar continuarea ei cu cea 
dreaptă se face la fel ca şi pe inima de bou; singura greutate o face urmărirea 
ramurei comune în sus pe septul atrial şi demonstrarea nodului Tawara ; totuşi 
această preparare se poate face în mod complet prin procedeul de mai sus (de 
la inima de bou). Pentru găsirea directă a nodului Tawara, Koch dă următoarele 
date topografice : nodul se găseşte într-un spaţiu triunghiular limitat în jos de 
originea _tricuspidei, înainte de o plică ce se formează când tragem cu pensa 
spre dreapta, locul de unire al valvulei lui Thebesius cu acea a lui Eustache, iar 
înapoi acest triunghi este limitat de îmbucătura coronarei. Nodul Tawara se află 
în acest triunghi, sub un strat muscular subţire. 

Prepararea nodului Keith-Flack. Acest nod se prepară la suprafaţa inimii. În 
vom căuta ridicând epicardul de pe vena cavă superioară, auriculul drept şi 
şanțul terminal. EI se prezintă ca o intricaţie de fibre musculare palide, în por- 
țiunea superioară a şanţului terminal, între vena cavă superioară şi auriculul 
drept. Odată găsit la suprafaţă, îl putem urmări în profunzime până sub endo- 
card. 


COMPLETAREA DISECŢIEI MEDIASTINULUI. 


Ne-a rămas în torace tot etajul superior al mediastinului anterior şi media- 
stinul posterior. Pentru a termina studiul lor mai avem de făcut următoarele pre- 
paraţiuni : 

Scoaterea pericardului. Pericardul mai aderă prin faţa lui posterioară de 
organele aflate în mediastinul posterior. Dacă tragem de el cu pensa, găsim un 
plan separativ, în care mergând cu scalpelul îl putem ridica de sus în jos; la 
nivelul diafragmului îl lăsăm aderent, secţionându-l circular cu foarfecele, pentru 
a nu strica nimic din-diafragm. 

Studiul esofagului sub-bronhic ; prepararea pneumogastricului. După 
- scoaterea pericardului ne apare esofagul sub-bronhic şi o masă ganglionară aşe- 
zată înaintea părţii superioară a esofagului sub-bronhic. De pe acum putem înţe- 
lege: 1. Divizarea esofagului toracic în două porţiuni: supra-bronhică şi 
sub-bronbhică. 2. Raporturile pericardului cu ultima porţiune a esofagului. 3. Exis- 
tenţa nervilor pneumogastrici pe părţile laterale ale esofagului. Examinăm rapor- 
turile esofagului sub-bronbhic şi le putem vedea acum în mod complet : 


1. Înaintea lui observăm o masă ganglionară (noduri limfatice), care variază după individ şi 
care vine în raport pe de o parte cu esofagul şi pe de alta cu pericardul; mai jos faţa anterioară 
a esofagului este în raport direct cu pericardul ; 

2. Mai putem vedea încă raporturile laterale, căci pleurile n-au fost încă ridicate (raporturi 
văzute mai înainte). 


Ridicând pleurile, preparăm nervii pneumogastrici ; ei sunt situaţi pe laturile 
esofagului, iar în partea inferioară îşi schimbă direcţia. 


Fără a ridica complet esofagul, ci numai prin îndepărtarea lui (ridicarea şi studiul lui vor fi 
făcute ulterior), putem vedea raporturile posterioare cu vasele importante (aorta, vena azigos şi ca- 
nalul toracic), pe care le putem chiar diseca. 

Cu această ocazie putem constata că țesutul celular, care leagă pleurile mediastinale (fundurile 
de sac aortico-esofagiene), situat între aortă şi esofag, este un.ţesut dens, constituind: ligamentul , 
interpleural al lui Morozow. 


Cu această ocazie completăm disecţia nervilor cardiaci toracici simpatici, 
urmărindu-i până la nivelul plexului cardiac, pe care-l atinge prin partea sa pos- 
terioară. 

Completarea studiului celor două artere pulmonare. Am studiat în parte 
cele două artere pulmonare, acum completăm prepararea lor, văzându-le raportu- 
rile : 


1. Artera pulmonară dreaptă vine în raport înainte cu porţiunea ascedentă a aortei ; înapoi cu 
bronhia (dacă tragem în sus artera vedem bronbhia), în jos cu atriul drept (ridicat), iar în sus cu ar- 
cul aortic. : 

2. Artera pulmonară stângă este în raport înainte cu plămânul (acum scos), înapoi cu bronhia, 
în sus cu arcul aortei, de care e legată prin ligamentul arterial, în jos cu atriul stâng. 


Ridicarea arterelor pulmonare. Această operaţiune se face separând cu 
scalpelul ramurile arteriale de bronhiile subjacente ; mergând de la dreapta la 
stânga le dăm în jos; cu această ocazie mai vedem o dată raporturile lor cu 
bronbiile. 

Studiul ganglionilor (nodurilor) peritraheo-bronhici. După ridicarea arte- 
relor pulmonare ne apar numeroşi ganglioni limfatici a căror totalitate formează 
masa ganglionară traheo-bronhică, de o foarte mare importanţă în patologia re- 
giunii. | 

După |cum arată numele, ei sunt situaţi împrejurul traheei şi a bronbiilor, 
răspândiţi aproape în tot mediastinul ; în anumite locuri însă ei formează grupe 
izolate până la un oarecare punct. Aceste grupe sunt: 

1. Grdpul peritraheo-bronhic drept, situat în unghiul format de trahee şi 
bronhia dreaptă ; 

2. Grupul peritraheo-bronhic stâng, situat în unghiul format de trahee şi 
bronbhia stângă ; za 

3. Grupul intertraheo-bronhic este situat sub bifurcația traheei (este acela 
pe care lam văzut la ridicarea pericardului) ; 

4. Grupul bronhic stâng, aşezat de-a lungul bronhiei stângi (în traiectul pe- 
diculului. pulmonar stâng) ; 

5. Grupul bronhic drept, aşezat de-a lungul bronhiei drepte (în pediculul 
pulmonar drept). 

Studiul feţei anterioare a bronhiilor şi a traheei. Am văzut din prepara- 
ţia precedentă că bronhiile sunt în raport înainte cu arterele pulmonare, pe care 
le-am ridicat ca să vedem bronhiile ; înaintea arterelor pulmonare, bronhiile mai 
vin în raport: cu vena cavă superioară la dreapta, şi cu aorta ascedentă la stânga. 

Pentru a vedea şi raporturile anterioare ale traheei, răsfrângem capetele ve- 
nei cave superioare, ridicăm în sus arcul aortei şi trunchiul arterial brahio-cefa- 

lic, deci traheea vine în raport înainte cu toate aceste" organe (mergând de sus 
în jos: trunchiul venos brahio-cefalic stâng, trunchiul arterial brahio-cefalic şi 
artera carotidă comună stângă, iar mai jos cu aorta şi vena cavă superioară). 

Studiul raporturilor feţei posterioare a traheei şi a bronhiilor. Comple- 
tarea înţelegerii raporturilor feţei posterioare a traheei şi a bronbiilor nu se poa- 
te face decât ridicând bromhiile şi traheea. Pentru aceasta facem la nivelul 
bifurcaţiei traheei o incizie în formă de T; ramura orizontală trece la unirea 
traheei cu bronhiile, iar cea verticală desparte cele două bronhii ; astfel incizia 
separă traheea de bronhii. Răsfrângem traheea în sus şi separăm bronhiile între 
ele, pe acestea le răsfrângem lateral sau le ridicăm de tot. 


1. Sub bronhia dreaptă găsim vena azigos şi nervul pneumogastric drept; 
2. Sub bronbhia stângă se află aorta descendentă şi nervul pneumogastric stâng ; 
3. Sub trahee se găseşte esofagul. 


Studiul esofagului supra-bronhic. Acesta vine în raport cu diferitele ele- 
mente răsfrânte sau ridicate mai înainte : 


a) Înainte răspunde traheei şi bronhiei stângi ; b) la dreapta arcului venei azigos, şi c) la 
stângă arcului aortei, arterei subclaviculare stângi, arterei carotide comune stângi şi nervului recu- 
rent stâng. 


Raporturile aortei descendente (toracice). Această porţiune a arterei este 
vizibilă în toată întinderea ei. O punem complet în evidenţă, curăţind-o de res- 
turile din pleura mediastinală şi de ţesut conjunctiv. Observăm că jumătatea su- 
perioară este aşezată la stânga liniei mediane, iar jumătatea inferioară ocupă 
chiar linia mediană. 


1. În porţiunea superioară răspunde : la dreapta corpurilor vertebrale, la stânga pleurei (ridi- 
cat), înapoi capetelor coastelor, înainte pediculului pulmonar stâng şi pericardului. 

2. În porţiunea inferioară vine în raport: înainte cu esofagul, înapoi cu coloana vertebrală 
(vom vedea că între coloană şi aortă se găsesc o serie de vase), iar de o parte şi de alta este în 
raport cu pleurele mediastinale. 


Secţiunea esofagului. Secţiunea esofagului se face la partea lui mijlocie; 
iar capetele răsfrânte în sus şi în jos lasă să se vadă ultimul plan al mediastinu- 
lui posterior, format de aortă, venele din grupul azigos şi canalul toracic. 

Artera aortă a fost studiată, acum putem prepara arterele intercostale, dar 
numai la originea lor. 

Vena azigos se găseşte pe partea dreaptă a coloanei vertebrale; în ea se 
varsă venele intercostale şi trunchiul comun al intercostalelor (rezumă venele in- 
tercostale ale primelor spaţii). _- 

Canalul (ductul) toracic merge între aortă şi vena azigos ; este un vas cu 
calibrul neregulat, ascuns în grăsimea care-l înconjoară şi în care trebuie să-l 
căutăm ; îl urmărim de jos în sus şi tragem aorta la stânga, căci îl acoperă în 
partea inferioară. 

“Vena hemiazigos este aşezată chiar înapoia aortei şi o punem în evidenţă 
dând aorta la o parte; disecăm venele intercostale stângi care se varsă în ea şi 
apoi trunchiul ei până la vărsarea în vena azigos. | 

Cu această ocazie preparăm trunchiul comun al venelor intercostale supe- 
rioare stângi, care rezumă circulaţia primelor spaţii întercostale stângi ; acest 
trunchi merge de sus în jos, de-a lungul feţei laterale stângi a coloanei verte- 
brale, unde trebuie să-l căutăm. 

Prepararea simpaticului toracic. El repauzează pe capul coastelor şi este 
vizibil prin transparenţa pleurei parietale (costale), dacă aceasta nu a fost încă 
ridicată ; prepararea lui constă tocmai în ridicarea pleurei ce-l acoperă. 

La simpaticul toracic trebuie să vedem : 1. Ganglionii în număr de zece, de 
obicei situaţi în anterioară a- articulației costo-vertebrale. 2. Ramurile comuni- 
cante, nişte mici ramuscule nervoase, care merg la nervii intercostali. 3. Cei doi 
nervi splanhnici : a) marele nerv splanhnic pleacă de la 4-5 ganglioni toracici (de 
la al 4-lea până la al 9-lea), prin tot atâtea rădăcini ce fuzionează într-un singur 
trunchi nervos, care străbate diafragmul pentru a pătrunde în abdomen; b) micul 
nerv splanhnic rezultă din unirea ramurilor ce pleacă din ultimii 2-3 ganglioni tora- 
cici şi pătrunde în abdomen traversând diafragmul. Amândoi splanhnicii şi ramurile 
lor pot fi preparaţi acum şi urmăriţi până la diafragm. 

pararea vaselor şi nervilor intercostali se face mergând din afară 
înăuntru, adică ridicând muşchiul intercostal extern şi apoi căutând aceste ele- 
mente în partea superioară a spaţiului intercostal. Putem proceda şi în sens in- 
vers, adică scoțând pleura, care la acest nivel nu a fost ridicată şi apoi 
intercostalul intern ; se văd ramurile comunicante ale simpaticului şi se stabile- 
şte legătura arterelor cu aorta şi a venelor cu vena azigos. 

Prepararea feţei superioare a diafragmului. Această faţă (convexă) este 
încă acoperită de pericard ; îl ridicăm acum lucrând în direcţia fibrelor muscula- 
re, ca la disecţia oricărui muşchi. Evidenţiem centrul frenic (tendinos) cu cele 
trei foliole constitutive ; secţionăm aorta şi esofagul pentr a le vedea orificiile ; 
observăm bandeleta arciformă superioară, care ia parte la formarea centrului frenic. 

La studiul toracelui trebuiesc făcute următoarele desene : 


1. Raporturile sinurilor pleurale între ele şi cu pericardul. 

2. Configuraţia exterioară a plămânilor extraşi din cavitatea toracică ; hilul pulmonar. 

3. Organele acoperite de pleura mediastinală dreaptă şi stângă. 

4. Cele două etaje ale mediastinului. 

5. Reflexiunea pericardului seros, sinusul transvers al lui Theile, şi fundul de sac (sinul) al 
lui Haller. 

6. Cavităţile inimii. 

7. Fasciculul His pe inima de bou. 

8. Forma şi raporturile arcului aortei, arterelor pulmonare, traheei, bronbhiilor, esofagului, aor- 
tei descendente, venelor azigos şi hemiazigos şi canalului toracic. 


B. STUDIUL ABDOMENULUI. 


Pentru a căpăta cât mai multe noţiuni descriptive şi topografice pe o singu- 
ră piesă, trebuie şi la studiul abdomenului să procedăm metodic. Din punct de 
vedere practic, studiul abdomenului are o foarte mare importanţă. Anatomia to- 
pografică separă abdomenul propriu-zis de bazin ; în realitate cavitatea bazinului 
sau excavaţia pelviană nu este altceva decât partea inferioară a cavităţii abdomi- 
nale. 

În tot timpul disecţiei abdomenului plastronul sterno-costal trebuie să rămâ- 
nă la locul lui, adică să fie repus peste cavitatea toracică ; el ne va servi mult 
la studiul topografic al organelor abdominale. 

Disecţia abdomenului este foarte complexă ; planul, pe care trebuie să-l ur- 
măm, poate fi rezumat în următoarele puncte : . 

I. Consideraţiuni generale. 

II. Studiul peritoneului. : 

III. Prepararea trunchiului celiac şi al vaselor mezenterice. 

IV. Studiul viscerelor abdominale. 

V. Studiul excavaţiei pelviene (pelvisului mic). 

Deschiderea abdomenului!. Pentru ca să putem studia complet abdomenul, 
atât din punct de vedere descriptiv cât şi topografic, trebuie să facem deschide-. 
rea lui în modul următor: ducem o incizie transversală la două degete deasupra 
ombilicului şi mergând până pe părţile laterale ale peretelui abdominal; pe 
această incizie transversală cad alte două incizii verticale, care pleacă de la spi- 
na iliacă antero-superioară. 

Cu aceste incizii am croit un lambou patrulater, pe care-l răsfrângem în 
jos. Pe piesa noastră, lamboul este. reprezentat numai prin fascia transversalis şi 
peritoneu. Pe un cadavru nedisecat, lamboul cuprinde muşchii şi toate formaţiu- 
nile peretelui abdominal. 

Pentru a uşura însă studiul organelor din etajul superior al abdomenului, 
vom adăuga o incizie suplimentară, care merge de jos în sus. Pentru a o execu- 
ta, reperăm ligamentul suspensor (falcifom) al ficatului şi cu foarfecele secţio- 
năm toată grosimea peretelui abdominal vertical în sus (plecând din incizia . 
orizontală) până la procesul xifoid, având grijă a ne menţine la 5 mm spre 
stânga inserţiei ligamentului suspensor al ficatului. Această conducere este uşor 
de executat prin controlul mânii stângi, care este introdusă tot mai sus pe mă- 
sură ce foarfecele înaintează. 

Pentru studiul organelor abdominale răsfrângem în jos lamboul inferior şi 
ridicăm lateral cele două lambouri create prin incizia verticală. 

Trebuie să atragem atenţia ca lamboul inferior, patrulater (răsfrânt în jos), 
să fie bine îngrijit, prin repunere peste organe ori de câte ori întrerupem lucrul 
şi învelire cu cârpe îmbibate în formol ; căci de obicei el este neplijat, se usucă 
şi în urmă este extrem de dificil să se disece elementele anatomice importante, 
pe care le cuprinde. 


. 


I. CONSIDERAŢIUNI GENERALE 


O privire de ansamblu asupra abdomenului deschis. Pe. abdomenul des- 
chis ne apar următoarele organe : - 
1. În partea dreaptă şi superioară, o porţiune din ficat, depăşind limita fal- 
selor coaste. - + 
2. În partea stângă stomacul, depăşind de asemenea coastele. 
3. Depărtând puternic porţiunea stângă a plastronului costal, ne apare splina. 
: 4. Toate celelalte organe sunt mascate de marele epiploon (omentul mare), 
o prelungire a peritoneului, care pleacă de la nivelul stomacului şi se întinde ca 
un şorţ (şorţul epiplooic) până la nivelul simfizei pubiene (uneori este mai 
puţin întins şi atunci apar ansele intestinale). 
De desenat: Organele după deschiderea cavităţii abdominale. 
Raporturile cavităţii abdominale cu toracele. Forma bombată a diafrag- 
mului trebuieşte neapărat luată în considerare pentru înţelegerea raporturilor or- 


'- Pe cadavrul nostru muşchii abdominali au fost disecaţi şi ridicaţi până la fascia 
transversalis ; astfel că pe piesa noastră peretele abdominal anterior este format numai de ca 
(dedublată de peritoncul parietal). 

ganelor abdominale. Prin boltirea diafragmului, abdomenul nu este situat sub to- 
race, ci pătrunde în torace, de care totuşi rămâne separat prin diafragm ; există 
deci porţiune toracică a abdomenului oricât de paradoxală s-ar părea această 
afirmaţie. - 

Pe piesa noastră cu toracele eviscerat, se repune la loc plastronul sterno-costal 
şi se poate vedea cum cavitatea abdominală se întinde în torace până la partea 
cea mai ridicată a diafragmului. Din aceste raporturi, asupra cărora trebuie să 
insistăm aşa de mult, se pot trage următoarele concluzii : 

1. Organele situate în partea superioară a abdomenului au raporturi cu tora- 
cele şi cu conţinutul lui; ele au deci din punct de vedere topografic un seg- 
ment toracic. 

2. Plăgile perforate ale bazei toracelui pot fi complexe, putând interesa nu 
numai organele toracice, dar şi cele din etajul superior al abdomenului. 

Subdiviziunea abdomenului în două etaje. Ne putem da seama de această 
diviziune topografică, procedând în modul următor : dacă ridicăm în sus marele 
epiploon, căutând a-l răsfrânge peste torace, vedem că odată cu el se ridică şi 
colonul transvers, deci colonul transvers este aderent de marele epiploon. De la 
partea posterioară a colonului transvers pleacă o formaţiune a peritoneului, care 
se termină la peretele abdominal posterior, este mezocolonul transvers. Acum se 
înţelege foarte bine că mezocolonul transvers, împreună cu colonul transvers, 
împart cavitatea abdominală în două etaje : superior şi inferior. Vom vedea că 
unele organe abdominale se găsesc numai în etajul superior (stomac, ficat, spli- 
nă), altele numai în cel inferior (intestinul subţire, colonul) ; iar altele ocupă 
ambele etaje (pancreas, duoden, rinichi). Studiul acestor organe va fi făcut ulte- 
rior, acum le vom recunoaşte numai. : 

Am spus că marele epiploon este aderent de colonul transvers, dar în tim- 
pul vieţii fetale această aderenţă nu există şi dispoziţiunea fetală poate persista 
uneori şi la adult; în majoritatea cazurilor însă aderenţa există. Porțiunea din 
marele epiploon întinsă de la curbura mare a stomacului la mezocolon, poartă 
numele de epiploonul (ligamentul) gastro-colic. 

Studiul topografic al ficatului. Punem marele epiploon la locul lui şi refa- 
cem toracele. Apoi prin intermediul peretelui toracic examinăm masa voluminoa- 
să a ficatului. 

Studiul proiecției ficatului ne arată că el se întinde în sus până la un plan 
ce trece prin al S-lea spaţiu intercostal ; în jos până la o linie, ce depăşeşte fal- 
sele coaste şi care plecând de la a 10-a coastă dreaptă merge către al 7-lea sau 
al 8-lea cartilagiu costal stâng. Aceste date ne lămuresc de pe acum asupra ur- 
mătoarele raporturi : - 

1. Ficatul, organ abdominal, este în mare parte acoperit de baza toracelui 
(în partea dreaptă). 

2. Numai o mică porţiune, întinsă de la a 10-a coastă stângă la al 7-lea 
sau al 8-lea cartilagiu costal drept, este în raport cu peretele abdominal (două 
degete sub procesul xifoid). 


3. Dacă ne reamintim că pleura descinde înainte numai până la coasta a 8-a, iar înapoi până 
la coasta a 12-a ne dăm seama că, deşi ficatul este acoperit la partea anterioară de baza toracelui, 
el nu are înainte raporturi aşa de întinse cu pleura, ca înapoi unde pleura acoperă toate coastele. 
Deci putem avea un acces mare pe ficat în partea anterioară, fără a deschide cavitatea pleurală (to- 
racică), rezecând a 8-a, a 9-a şi a 10-a coastă, care formează porţiunea extrapleurală a bazei tora- 
celui. 

Studiul topografic al stomacului. Spaţiul semilunar al lui Traube. Exa- 
minând stomacul prin intermediul peretelui toracic vedem că şi lui îi putem 
deosebi două porţiuni : una toracică şi una abdominală ; le vom considera suc- 
cesiv. 

1. Porțiunea abdominală a stomacului are o întindere mai mare ca acea a 
ficatului ; văzută dinainte ea este cuprinsă între următoarele limite : la stânga 
marginea toracică (marginea falselor coaste), la dreapta marginea anterioară a fi- 
catului (proiecția inferioară) şi în jos o linie ce uneşte coasta a 9-a dintr-o parte 
cu cea de partea opusă. După cum vedem, acest segment are o formă triunghiu- 
lară ; proiecția lui pe peretele abdominal fomează ceea ce se numeşte triunghiul 
lui Labbe. Adeseori pe cadavru stomacul depăşeşte triunghiul lui Labb€, pentru 
a merge până la nivelul ombilicului sau chiar mai jos, până la spina iliacă an- 
tero-superioară. Vom examina apoi raportul dintre faţa inferioară a ficatului şi 
faţa anterioară a stomacului. : 

2. Porțiunea toracică răspunde porțiunii stângi a bazei toracelui (de la a S-a 
la a 10-a coastă), de care rămâne separat prin diafragm. 


Aceleaşi observaţii asupra raporturilor cu pleura sunt de făcut şi aci, ca şi la ficat, şi anume 
pleura nu se întinde înainte decât până la coasta a 8-a, pe când înapoi tapetează toate coastele, deci 
putem rezeca în partea anterioară a 8-a, a 9-a şi a 10-a coastă, fără a deschide pleura. 


Proiecţia stomacului pe peretele lateral stâng al toracelui este de o mare 
importanţă în medicina internă ; ea delimitează o zonă semilunară cu convexita- 
tea în sus, al cărui punct maxim trece prin al S-lea spaţiu intercostal, iar baza 
este reprezentată printr-o linie întinsă de la procesul xifoid la a 10-a coastă de-a 
lungul marginii toracice (falselor coaste). 

Această zonă poartă numele de spaţiul semilunar al lui Traube. 


De desenat: Proiecţia ficatului şi a stomacului. 


Studiul topografic al splinei. Raporturile splinei şi proiecția ei se studiază, 
ca şi la celelalte organe, prin intermediul peretelui toracic ; vedem că ea are 
aproape aceeaşi direcţie ca şi coastele (ceva mai oblică) şi răspunde coastei a 
8-a, a 9-a, a 10-a, până la a 1-a. 

Dacă ţinem seamă că la acest nivel (partea postero-laterală -a toracelui) 
pleura coboară până la coasta a 1l-a, ne putem da seama pentru ce proiecția 
splinei este acoperită de pleură în toată întinderea ci. 

Recunoaşterea anselor intestinale, a intestinului gros şi a organelor din 
excavaţia pelviană. Pentru aceasta trebuie mai întâi să ridicăm în sus epiploo- 
nul mare (omentul mare); sub el se găseşte marea masă a intestinului subţire 
pe care scoţând-o din abdomen o vedem că atârnă de o plică foarte puternică : 
mezenterul. Mergem apoi în fosa iliacă dreaptă şi recunoaştem cecul, în care se 
termină intestinul subţire şi care reprezintă porţiunea iniţială a intestinului gros. 
Urmărind în sus acest intestin, la început el are o direcţie ascendentă, apoi de- 
vine transversal şi în urmă descendent până în fosa iliacă stângă ; de aci trece 
în bazin şi se continuă cu porţiunea terminală a intestinului, numită rect. Notăm 
deci că intestinul gros are următoarele porţiuni : cec, colon şi rect (iar colonul 
la rândul său se împarte în: ascendent, transvers, descendent şi ilio-pelvian sau 
sigmoidian). 

Mai recunoaştem apoi în bazin vezica (deocamdată), iar la femeie şi uterul. 

Dacă vezica urinară este goală e lipită de faţa posterioară a simfizei pubie- 
ne şi se găseşte cu oarecare greutate. ă 

II. STUDIUL PERITONEULUI 


Înțelegerea dispoziţiei peritoneului reprezintă problema cea mai complicată 
din tot studiul abdomenului, dar şi cea mai importantă. Peritoneul este o seroa- 
să şi ca atare este formată din două foiţe : una parietală, ce tapetează peretele 
abdominal şi una viscerală, care tapetează viscerele. Cele două foiţe sunt în 
continuitate una cu cealaltă şi partea cea mai grea din studiul peritoneului este 
înţelegerea continuității seroasei. Tot acum va trebui să înţelegem şi modul de 
întindere, căci în drumul lui întâlnind organele abdominale şi: vasele lor, perito- 
neul se ridică pe ele formând diferitele ligamente, epiplooane şi mezouri. 


Fig. 123. Secţiune transversală prin etajul superior al cavităţii peritoneale (schemă). R. Rinichi. 
P. Pancreas, Sp. Splina. St. Stomac. PD. Pediculul hepatic. EGS. Epiploonul gastro-splenic. EPS. 
Epiploonul pancreatico-splenic. BO. Bursa omentală. HW, Hiatul epiploic Winslow. 


O problemă prealabilă. Înainte de a aborda studiul peritoneului în toată 
complexitatea lui, trebuie să înţelegem următoarea problemă : cavitatea perito- 
neală este împărţită în două părţi ce comunică între ele. 

A. Cavitatea mare a peritoneului (cavitatea propriu-zisă) este aceea pe 
care o avem înaintea ochilor când am deschis abdomenul şi pe care o vedem şi 
mai bine ridicând în sus ansele intestinului subțire (împreună cu colonul trans- 
vers). 
B. Cavitatea mică sau bursa omentală. (fundul cavităţii epiplooice). Bur- 
sa omentală se găseşte situată înapoia stomacului şi pe piesa noastră nu este în- 
că vizibilă ; o vom studia mai târziu cu toate detaliile ei. Acum trebuie să ne 
dăm însă seama unde se găseşte. În acest scop vom proceda în modul următor: 
tragem ficatul în sus şi-l fixăm sau îl dăm unui ajutor, iar cu mâna dreaptă tra- 
gem stomacul în jos ; între ficat şi curbura mică a stomacului se întinde, ca o 
perdea, o prelungire a peritoneului numită epiploonul mic (omentul mic) sau 

epiploonul gastro-hepatic. Urmărindu-l cu degetul de la stânga spre dreapta, 
„dăm de marginea lui dreaptă, pe care o vedem liberă şi în care se simt o serie 
de organe (pediculul hepatic). Dacă ocolim cu degetul dinainte înapoi, această 
margine liberă a micului epiploon, degetul pătrunde într-un orificiu de o mare 
importanță, numit hiatul epiploic Winslow. Prin acest hiat degetul noastru pă- 
trunde într-o fosă profundă, care se întinde înapoia micului epiploon şi a stoma- 
cului şi care este intrarea bursei omentale. 

Procedând în modul acesta nu am stricat nici un raport şi, dând drumul or- 
ganelor, ele îşi recapătă situaţia lor, iar noi vom studia bursa omentală mai târ- 
ziu. 

Trebuie să reținem deci că marea cavitate peritoneală se insinuează înapo- 
ia micului epiploon şi a stomacului, formând o cavitate secundară : bursa 
omentală. Cavitatea peritoneală este un dublu sac ale cărui despărţituri comuni- 
că prin hiatul Winslow. 


A. PERITONEUL MARII CAVITĂŢI 


Peritoneul etajului inferior. Urmărirea peritoneului se face pornind de la 
ombilic în jos (Testut). Vedem că după ce a tapetat peretele anterior şi posterior 
al abdomenului se termină la nivelul mezocolonului transvers. Dacă peritoneul 
n-ar întâlni în drumul lui nici un organ, este incontestabil că s-ar întinde într-un 
mod uniform ; el întâlneşte însă organele abdominale, mai numeroase şi mai vo- 
luminoase în partea posterioară, unde şi plicele pe care le formează sunt mai 
mari şi mai voluminoase. 

Pentru a studia peritoneul, trebuie să scoatem afară ansele intestinului subţi- 
re şi să începem examenului lui pe peretele abdominal anterior. Urmărindu-l de 
la nivelul ombilicului în jos, vedem următoarele : 

1. Acoperă în totalitate peretele abdominal anterior şi este ridicat numai de 
trei cordoane, care merg de la ombilic la vezica urinară (peritoneul trece înapo- 
ia celor trei cordoane) şi care sunt dispuse astfel: uracul la mijloc; de o parte 
şi de alta a acesteia cordoanele ombilicale, provenite din arterele ombilicale ; iar 
în afară arterele epigastrice. Între aceste cordoane peritoneul se deprimă, for- 
mând de fiecare parte : foseta supra-vezicală între urac şi artera ombilicală, fo- 
„seta inghinală medială între artera ombilicală şi artera epigastrică şi foseta 
inghinală laterală (externă) în afara epigastricei. 

2. În excavaţia pelviană peritoneul întâlneşte întâi vezica urinară. Raporturi- 
le cu acest organ variază, după cum el este plin sau gol; dacă vezica este goa- 
lă peritoneul tapetează numai faţa ei posterioară ; dacă vezica este plină, atunci 
vârful ei se depărtează de peretele abdominal lăsând un spaţiu, în care pătrunde 
peritoneul ; şi astfel se formează un fund de sac, ce se numeşte fundul de sac 
prevezical.: Pe cadavru trebuie să realizăm ambele dispoziţiuni ; cu o sondă in- 
trodusă în uretră (care deşi tăiată se pretează la această operaţiune) scoatem uri- 
na din vezica plină sau injectăm apă spre a umple vezica goală. Din studiul 
raportului dintre peritoneu şi vezică, vedem că acesta trece nu numai pe faţa 
posterioară a vezicii ci şi pe feţele laterale (jumătatea superioară). 

Răsfrângerea peritoneului pe restul cavităţii pelviene, diferă la bărbat şi la 
femeie : 

La bărbat, de pe faţa posterioară a vezicii, se reflectează pe faţa anterioară 
şi pe feţele laterale ale rectului, formând fundul de sac al lui Douglas. Acest 
fund de sac reprezintă partea cea mai declivă a cavităţii peritoneale şi este limi- 

tat în sus de două plice antero-posterioare, numite plicele lui Douglas, care se 
întind de la vezică la rect. Vom vedea la studiul rectului că peritoneul îl acope- 
ră numai în parte, restul rămânând extraperitoneal. 

Dacă studiem dispoziţiunea la un cadavm de femeie, vedem că este şi 
mai complexă, căci peritoneul de pe vezică trece pe uter, formând fundul de 
sac vezico-uterin. De pe faţa anterioară (vezicală) a uterului trece pe cea poste- 
rioară (intestinală) acoperindu-i fundul ; tapetează şi partea superioară a feţei pos- 
terioare a vaginului, iar de aci se reflectează pe rect, formând fundul de sac al 
lui Douglas. Se poate vedea foarte bine, pe piesa noastră, că fundul de sac al 
lui Douglas este mai profund ca cel vezico-uterin, căci înapoi peritoneul coboa- 
ră mai jos şi tapetează şi faţa posterioară a vaginului, pe când înainte nu co- 
boară până la faţa anterioară a acestuia (vezi disecţia bazinului). Raporturile 
vaginului cu fundul de sac al lui Douglas trebuiesc bine ţinute minte căci sunt 
foarte importante în chirurgie. Cu această ocazie, trebuie să vedem ligamentele 
largi, două plice patrulatere întinse de la marginile laterale ale uteiului (câte 
una de fiecare parte) la peretele excavaţiunii. Acestor ligamente le vom studia : 


1. Constituţia lor: ele sunt formate din două foiţe. E uşor de demonstrat, dacă prindem foi- 
țele ligamentului larg cu două pense şi tragem în sens opus; atunci cele două foiţe se despart şi 
ne dăm seama că una se continuă cu cea care tapetează faţa anterioară a uterului şi alta cu cea 
care tapetează faţa posterioară. Cele două foiţe ajungând la marginile laterale ale uterului se unesc, 
formând ligamentele largi, iar la nivelul pereţilor excavaţiunii se despart din nou, pentru. a tapeta 
acest perete. 3 ş 

2. Studiul raporturilor şi al dispoziţiunii morfologice a ligamentelor largi este de asemeni o 
chestiune foarte interesantă. Dacă întindem unul din ligamentele largi, pe toată suprafaţa lui, vedem 
că în partea supero-externă prezintă o porţiune triunghiulară, deosebită de restul ligamentului ; fiind 
foarte subțire, această porţiune poartă numele de mezosalpinge (mezou al tubei uterine) ; pe când 
restul ligamentului, care reprezintă porţiunea cea mai considerabilă, poartă numele de mezometrium. 
Dacă dăm drumul ligamentului larg, astfel ca el să-şi reia forma, vedem că mezosalpingele se răs- 
frânge înapoi căzând în fundul de sac al lui Douglas. Studiind ligamentele largi întinse, mai găsim 
următoarele : faţa anterioară prezintă o proeminenţă transversală, datorită ligamentului rotund subja- 
cent: aripioara anterioară ; faţa posterioară este accidentată de ovar şi de ligamentele lui, care 
formează aripioara posterioară ; marginea inferioară a Hgamentului larg, groasă, repauzează pe pe- 
retele inferior al bazinului ; marginea superioară conţine trompa (tuba) lui Eustache, a cărei proe- 
minenţă determină formarea aripioarei superioare a ligamentului larg, marginea internă aderă de 
uter, marginea externă aderă de peretele excavaţiunii pelviene în partea inferioară, pe când porţiu- 
nea superioară este liberă şi ia parte la constituirea mezosalpingelui. 

3. După ce am studiat ligamentul larg putem pricepe forma şi limitele mezosalpingelui (me- 
zou al trompei). El are forma triunghiulară şi este cuprins între aripioara anterioară şi cea poste- 
rioară a ligamentului larg; vârful răspunde uterului, iar baza este liberă, fiind formată de porţiunea 
liberă a marginii externe a ligamentului larg. Insist asupra faptului că mezosalpingele, în stare nor- 
mală, cade în fundul de sac a lui Douglas. 


Pentru un moment ne mulţumim cu aceste noţiuni sumare. La studiul orga- 
nelor pelviene vom reveni asupra ligamentelor largi. 

De pe faţa anterioară şi feţele laterale ale rectului, peritoneul trece pe pere- 
tele abdominal posterioar, pe care-l acoperă de jos în sus, fiind ridicat de o se- 
rie de organe, cărora le formează învelişuri şi mijloace de susţinere. 

Peritoncul tapetează ansele intestinale aproape în întregime. La nivelul mar- 
ginii lor posterioare cele două foiţe. peritoneale se unesc formând o legătură, 

prin care ansele intestinale atârnă de acest perete. Această formaţiune poartă nu- 
„mele de mezenter. La mezenter avem de observat următoarele: 


Forma mezenterului, ca un evantai, ce susţine intestinul. 

Raporturile lui. Acestea pot fi rezumate astfel; marginea anterioară, liberă, răspunde anselor 
intestinale ; marginea posterioară merge oblic de sus în jos şi de la stânga la dreapta, de la stânga 
celei de a 2-a vertebre lombare (flancul stâng), la fosa iliacă dreaptă ; în drumul ei această margi- 
ne încrucişează organe importante (duoden, aorta, vena cavă inferioară), care vor fi studiate ulte- 
rior, acum fiind acoperite de peritoneu. Mezenterul mai prezintă şi două feţe: una dreaptă şi alta 
stângă, pe care trebuie să le vedem înainte de a trece mai departe. 


Constituţia mezenterului. El este format din două foiţe, de care ne putem 
da seama dacă întindem mezenterul şi apoi pe una din feţe facem o incizie (de- 
monstrarea se va face pe o regiune foarte limitată), care să nu intereseze toată 
grosimea lui. Prin această incizie putem pătrude în spaţiul dintre cele două foiţe 
constitutive. Disecţia lor va fi făcută ulterior (vezi prepararea vaselor mezenteri- 
ce superioare). 

Examinând peritoneul (prin inspecţie fără a diseca) putem urmări lateral 
traiectul celor două foiţe constitutive ale mezenterului. Într-adevăr cele două fo- 
iţe ajungând la peretele posterior al abdomenului se separă, una trecând la dreapta 
şi cealaltă la stânga. Ridicăm în sus ansele intestinale şi cu ele mezenterul, recu- 
noaştem foiţele lui, apoi le studiem pe fiecare separat, începând cu cea dreaptă. 
Aruncăm la stânga toată masa intestinală şi urmărind această foiţă dreaptă, vedem 
că pleacă de pe mezenter şi tapetează jumătatea dreaptă a cavităţii abdominale, în- 
tâlnind următoarele organe (de jos în sus): cecul şi colonul ascendent, cărora le 
formează învelişuri destul de complexe, iar în sus intră în constituţia foiţei inferioa- 
re a mezocolonului transvers. 

Pentru a urmări foiţa stângă a mezenterului, dăm ansele intestinale la dreapta 
şi vedem că peritoneul, după ce a tapetat peretele posterior al abdomenului, întâlne- 
şte colonul descendent şi-i formează învelişul seros, apoi în sus intră în constituţia 
foiţei, inferioare a mezocolonului transvers. 

În rezumat: la nivelul rădăcinii mezenierului cele două foiţe constitutive 
ale sale se întind pe peretele abdominal posterior, divergând lateral, iar în sus 
intră în constituţia foiţei inferioare a mezocolonului transvers. Observăm că nu- 
mai foiţa inferioară a mezocolonului transvers este formată de peritoneul marii 
cavităţi, pe când cea superioară are o constituţie cu mult mai complexă, o parte 
a ei provenind din bursa omentală şi nu este încă vizibilă. 

După ce foiţa dreaptă a mezenterului, care provenind de la rădăcina mezen- 
terului ajunge la colonul ascendent, tapetează acest segment intestinal numai în 
parte (medial, anterior, lateral), se continuă mai departe pe peretele abdominal 
ca peritoneu parietal. Uneori colonul ascendent are un mezou ; în acest caz pe- 
ritoneul are dispoziţia de la intestinul subţire. Aceeaşi dispoziţie o găsim şi la 
foiţa stângă a mezenterului, care la nivelul rădăcinii se reflectează către colonul 
des-cendent, pe care-l înveleşte de obicei numai anterior şi rareori formându-i 
un mezou. Continuitatea peritoneului în etajul inferior poate fi înţeleasă numai 
prin inspecția peritoneului şi prin răsfrângerea, după nevoie, a mezenterului şi a 
mezocolonului transvers. 

Înainte de a trece mai departe, vom studia succesiv încă un număr de deta- 
lii descriptive, la nivelul organelor, pe care foiţele le întâlnesc în calea lor (ce- 
cul şi colonul ascendent la dreapta ; colonul descendent la stânga). 

Foiţa dreaptă a mezenterului. La nivelul cecului, la majoritatea cadavrelor 
din sala de disecţie, peritoneul formează organului un înveliş complet, astfel că 

el rămâne liber în fosa iliacă dreaptă, mâna putând să-i facă ocolul precum 
poate face şi ocolul inimii în pericard. Aceasta este dispoziţia cea, mai frecven- 
tă. Alteori însă cecul este legat de peretele posterior printr-un mezou ; iar în ca- 
zuri excepţionale peritoneul trece numai pe faţa anterioară a cecului, acesta 
rămânând extraperitoneal. La nivelul apendicelui cecal, peritoneul formează un 
înveliş complet ; cele două foiţe (care vin de pe feţele organului) se alipesc la 
nivelul marginii lui interne, formând un mezoapendice, de formă triunghiulară, 
care se fixează de o parte pe cec, iar de altă parte pe porţiunea terminală a 
mezenterului, din care şi provine. 

Tot acum trebuie să recunoaştem fosetele pericecale, care se găsesc la nive- 
lul Dia ileo-cecal şi sunt divizate în : fosetele ileo-cecale şi fosetele retro- 
cecale. 

Fosetele ileo-cecale sunt în număr de două: una superioară şi alta inferioa- 
ră. Foseta ileo-cecală superioară se găseşte, dacă mergem cu degetul pe faţa 
anterioară a ileonului, în porțiunea lui terminală, până ce dăm de o plică a me- 
zenterului (plica mezenterico-cecală) ; prindem această plică şi îndărătul ei găsim 
foseta ileo-cecală superioară (cecală superioară), cuprinsă între ileon şi mezenter 
înapoi şi plica de care am vorbit, înainte. Vâriul ei răspunde unghiului ileo-co- 
lic, iar orificiul priveşte înăuntru. Pe marginea liberă a pieri se vede o arteră, 
numită cecală anterioară și care îi determină formarea. Foseta ileo-cecală infe- 
rioară (sau ileo-apendiculară sau cecală inferioară) se găseşte ridicând în sus 
ileonul şi trăgând în jos apendicele. Vom găsi şi aci o plică, numită ileo-apendi- 
culară, întinsă, după cum o arată numele, de la ileon la apendice ; între aceasta, 
care este înainte, mezoapendice care este înapoi şi ileon în sus, se găseşte fose- 
ta ileo-apendiculară. 


Dacă pe piesa noastră poziţia apendicelui este modificată de aderenţe patologice, trebuie mai 
întâi să distrugem aceste aderenţe şi apoi să căutăm foseta. 


Fosetele retro-cecale sunt în număr de două (sau una); se văd ridicând în 
sus cecul. Ele se prezintă ca nişte funduri de sac, situate înapoia cecului şi a 
colonului ascendent, şi sunt limitate prin nişte plici (plica parieto-cecală în afară 
şi plica mezenterico-cecală înăuntru), care sunt în număr de două şi au fost nu- 
mite şi ligamentele cecului (superior şi inferior). Plica internă, mezenterico-pa- 
rietală, este o prelungire a mezenterului în fosa iliacă dreaptă. Plica externă 
(ligamentul superior), parieto-cecală, se întinde de la peretele abdominal la cec. 
osetele subcecale există uneori în mijlocul fosei iliace, iar fosetele paracolice 
se găsesc înapoia colonului ascendent şi descendent (când există aceste fosete). 
Am văzut că la nivelul colonului ascendent foiţa dreaptă a mezenterului ta- 
poe numai faţa lui internă, anterioară şi externă, apoi se răsfrânge pe perete- 
e lateral al abdomenului, continuându-se cu peritoneul parietal. După cum 
vedem, în majoritatea cazurilor, faţa posterioară a colonului ascendent este ex- 
traperitoneală ; uneori 'însă peritoneul o acoperă şi pe ea, iar cele două foiţe 
apropiindu-se formează mezocolonul ascendent. 


Foiţa stângă a mezenterului va fi studiată după aceleaşi norme ca şi cea 
dreaptă ; după ce tapetează peretele abdominal posterior ajunge la nivelul colo- 
nului descendent şi al colonului ilio-pelvian (sigmoidian). 

La nivelul colonului descendent ea se comportă ca şi foiţa dreaptă faţă de 
colonul ascendent, adică îl aplică contra peretelui abdominal sau mai rar îi for- 
mează un mezou ; apoi se continuă cu peritoneul parietal. 

La nivelul colonului ileo-pelvian această foiţă se comportă ca şi pe o ansă 
intestinală, adică acoperă complet toate feţele colonului şi apoi alipindu-se cu ea 

însăşi îi formează un mezou, numit mezocolonul ileo-pelvian sau sigmoidian. La 
acest mezocolon avem de observat: 


Mezocolonul are două margini: una parietală şi alta viscerală. Inserţia marginii parietale e 
cotită de două ori ca litera S. Coboară mai întâi de-a lungul marginii laterale a psoasului, se in-: 
flectează odată, urcă de-a lungul marginii mediale a psoasului, după ce încrucişează psoasul şi 
ajunge până la nivelul celei de a 4-a vertebre lombare apoi se inflectează încă o dată în jos şi des- 
cinde până la nivelul rectului, unde dispare. În drumul ei inserţia încrucişează artera iliacă comună 
stângă. z : 


Foseta intersigmoidiană se găseşte la inserţia parietală a mezoconului ileo- 
pelvian. Pentru a se vedea, ridicăm în sus mezocolonul şi-l tragem spre dreapta, 
întinzându-i astfel faţa lui posterioară, pe care examinând-o la nivelul inserţiei 
parietale, dăm de un orificiu prin care pătrunde unul sau chiar două depete şi 
care ne conduce în fosa inter-sigmoidiană. Această fosetă este situată între inser- 
ţia parietală a mezocolonului şi peritoneul parietal. Orificiul este înconjurat de 
artere. 

Cele două foiţe ale mezenterului ajunse la partea superioară se reflectează 
formând, după cum am mai văzut, foiţa inferioară a mezocolonului transvers şi 
apoi înconjoară colonul transvers. După cum am spus mai sus, foiţa superioară 
nu poate fi văzută decât în parte, restul provenind din peritoneul bursei omen- 
tale, care nu a fost încă deschisă. 

Înainte de a termina cu această porţiune a peritoneului, trebuie să mai stu- 
diem nişte fosete, situate în vecinătatea duodenului şi depinzând de foiţa stângă 
a mezenterului, numite fosetele duodenale. În mod obişnuit sunt două fosete 
duodenale (superioară şi inferioară) ; mai rar există o foseră duodeno-jejunală, 
iar excepţional foserele paraduodenale. Pentru a vedea cele două fosete duode- 
nale, întrebuințăm aceeaşi metodă ; dăm în sus şi la stânga ansele intestinului 
subţire, astfel că putem examina în voie, prin transparenţa peritoneului, porţiu- 
nea a 4-a (ascendentă) a duodenului. Punerea în evidenţă a acestei porţiuni a 
duodenului este unul din punctele principale pentru găsirea fosetelor, căci ele se 
găsesc de-a lungul marginii ei externe ; foseta inferioară cu orificiul de deschi- 
dere în sus, iar cea superioară cu orificul de deschidere în jos, cu alte cuvinte 
cele două fosete duodenale se privesc prin orificiile lor. 

Foseta duodeno-jejunală este situată înapoia unghiului duodeno-jejunal, este 
foarte rară şi există numai atunci când unghiul duodeno-jejunal a pătruns în me- 
zocolonul transvers. Este clasic să se spună că ea nu coexistă cu celelalte fosete 
şi deci avem noroc s-o vedem atunci când fosetele duodenale lipsesc ; în reali- 
tate ea poate coexista cu foseta duodenală inferioară. Ca să găsim foseta duode- 
no-jejunală, tragem în sus mezocolonul transvers şi tragem în jos şi înainte 
jejunul ; între unghiul duodeno-jejunal (înapoi) şi mezocolonul transvers (înainte) 
apare foseta, când ea există. 

Fosete paraduodenale se găsesc excepţional, fiind situate la stânga şi la oa- 
recare distanţă de porţiunea ascendentă a duodenului. Tot în mod excepţional 
putem găsi o fosetă retroduodenală, ce se insinuează îndărătul duodenului (por- 
ţiunea ascendentă). 

Am spus cum cele două foiţe ale mezenterului intră în constituţia foiţei in- 
ferioare a mezocolonului transvers, după ce a acoperit duodenul (porţiunea a 3-a 
şi a 4-a). 


Astfel am terminat studiul peritoneului din etajul inferior. 


Peritoneul din etajul superior. Peritoneul etajului superior este greu de 
preparat pe o singură piesă, mai ales că suntem nevoiţi să lăsăm organele la lo- 
cul lor spre a le studia mai în urmă raporturile. În primul rând trebuie să urmă- 
rim continuitatea peritoneului, rămânând ca la studiul organelor să se 
completeze datele descriptive. Ca să putem studia acest etaj, trebuie să ridicăm 
în -sus lamboul superior al peretelui abdominal împreună cu plastronul sterno- 
costal. 

Porțiunea supraombilicală a peretelui abdominal este acoperită (ca şi cea 
subombilicală) în întregime de peritoneu, care trece apoi pe diafragm. Pe perete- 
le abdominal peritoneul este ridicat de un cordon fibros (lizamentul rotund), 
formând o plică cu o direcţie antero-posterioară: ligamentul falciform (coasa 
mare 'a peritoneului sau impropriu ligamentul suspensor al ficatului). Dacă tra- 
gem în jos ficatul şi dăm în sus plastronul sterno-costal împreună cu diafrag- 
mul, vedem că ligamentul falciform este triunghiular şi deci prezintă de studiat : 
o margine superioară convexă, inserată pe peretele abdominal şi diafragm ; o 
margine inferioară fixată de ficat ; o bază întinsă de la ombilic la marginea an- 
terioară a ficatului şi în care se găseşte ligamentul rotund ; şi două feţe (dreaptă 
şi stângă). În stare normală, atunci când organele sunt în situ, direcţia ligamen- 
tului nu mai este verticală, ci oblică, astfel că faţa stângă devine inferioară apli- 
cându-se pe ficat, iar faţa dreaptă devine superioară aplicându-se pe diafragm. 

După ce peritoneul a tapetat toată faţa inferioară (viscerală) a diafragmului 
dinainte înapoi, se reflectează la nivelul porțiunii posterioare a ficatului, trecând 
pe porţiunea lui superioară. Prin această reflexiune seroasă formează foiţa supe- 
rioară a ligamentului coronar şi a ligamentelor triunghiulare. Coborând puternic 
ficatul, putem vedea ligamentele triunghiulare şi mai ales pe cel drept; ligamen- 
tul coronar se simte numai prin palpare şi ne putem da seama de reflexia peri- 
toneului la nivelul lui, dacă introducem mâna dinainte înapoi pe faţa superioară 
a ficatului ; în partea posterioară a organului mâna este oprită de un obstacol ; 
acest obstacol este format de ligamentul coronar sau mai precis de foiţa lui su- 
perioară (reflexia peritoneului de pe diafragm pe ficat). Pe părţile laterale ale li- 
gamentului coronar, simţim ligamentele triunghiulare, dar şi aci tot numai foiţa 
superioară cade sub mâna noastră. Aceste ligamente (coronar şi triunghiulare) 
sunt formate din două foiţe ; am văzut că cea superioară este constituită din pe- 
ritoneul parietal ce se reflectă de pe diafragm pe ficat, cea inferioară însă pro- 
vine din bursa omentală, în mare, parte, şi va fi studiată mai târziu. 

Spaţiul (Recesul) subfrenic. Între faţa inferioară a diafragmului şi cea supe- 
rioară a ficatului, ambele tapetate de peritoneu, se găseşte un spaţiu numit subire- 
nic. Ligamentul falciform îl împarte în două porţiuni. Înainte spaţiul subfrenic se 
deschide în marea cavitate peritoneală, iar înapoi este închis prin reflexia seroasei 
peritoneale de pe diafragm pe ficat (foiţa superioară a ligamentului coronar). 
mod normal (pe viu) spaţiul subfrenic este virtual ; noi îl facem real pe cadavru, 
îndepărtând cele două organe (ficatul de diafragm) ; de asemeni el devine real în 
cazuri patologice (colecţiuni purulente), de unde importanţa lui clinică. 

După ce a tapetat faţa superioară a ficatului, mergând dinapoi înainte, peri- 
toneul înconjoară marginea lui anterioară şi trece pe faţa inferioară a acestui or- 
gan, luând 0 dispoziţiune foarte complexă, căci se comportă în mod diferit pe 
porţiunea mijlocie şi pe părțile laterale ale acestei feţe. 

Examinând organele aşa cum se găsesc în cavitatea abdominală şi urmărind 
cu mâna peritoneul, ne dăm seama de tot drumul pe care-l parcurge ; se vede 
că pe faţa inferioară a ficatului ajunge la micul epiploon (oment) (epiploonul 
gastro-hepatic) şi, părăsind ficatul, coboară şi intră în constituţia acestuia. Ca să 

vedem acest lucru, tragem ficatul în sus şi stomacul în is ; micul epiploon se 


întinde şi se pune în evidenţă continuitatea peritoneului bepatic cu acela al mi- 
cului epiploon şi anume cu foiţa anterioară a acestuia. Prin urmare, am căpătat 
o primă noţiune : peritoneul hepatic intră în constituţia micului epiploon ; tre- 
buie însă să reținem că numai peritoneul de pe porţiunea mijlocie a feţei infe- 
rioare a ficatului se comportă astfel, cel de pe părţile laterale nu. 

Dacă menţinem. organele astfel îndepărtate şi mergem cu mâna pe partea 
dreaptă a feţei inferioare a ficatului, mâna noastră nu este oprită de obstacolul 
format de micul epiploon, ci pătrunde îndărăt până la peretele abdominal. poste- 
rior, unde simte (pe altă cale ca cea de mai înainte) n pina coronar și liga- 
mentele triunghiulare. Procedând la fel şi în partea stângă a feţei inferioare a 
ficatului, obţinem aceleaşi rezultate. 

Din acest studiu tragem următoarele concluzii : 

Pe faţa inferioară a ficatului, peritoneul se comportă în mod diferit : cel de 
pe porţiunea mijlocie, ajungând la hil, se reflectă în jos formând foiţa anterioară 
a epiploonului gastro-hepatic (omentului mic), iar cel de pe părţile laterale tape- 
tează în întregime lăţimea feţei inferioare şi la faţa posterioară a ficatului se re- 
flectează, intrând în constituţia ligamentului coronar şi a ligamentelor 
triunghiulare (foiţa inferioară). 


Notăm că ligamentele triunghiulare sunt în număr de două, se găsesc la extremităţile liga- 
mentului coronar şi se termină cu baza în afară. 


După ce a format foiţa inferioară a acestor ligamente, peritoneul se reflectă 
în jos devenind peritoneu parietal ; acest mod de comportare a seroasei se vede 
foarte bine şi uşor în partea dreaptă. Peritoneul, care de pe părţile laterale ale 
feţei inferioare a ficatului, a devenit peritoneul parietal, scapă acum urmăririi 
noastre, fiind foarte profund şi necesitând ridicarea organelor, ceea ce nu putem 
face de pe acum. Nu tot astfel se întâmplă şi cu peritoneul care de pe partea 
mijlocie a feţei inferioare a ficatului, se reflectă şi intră în constituţia epiploo- 
nului gastro-hepatic ; acesta poate fi urmărit şi vedem că foiţa anterioară, pe ca- 
re o formează, trece de aici pe stomac şi-i tapează faţa anterioară. Ajungând la 
limitele stomacului, seroasa se comportă după cum urmează ; în jos de stomac 
trece pe epiloonul mare (omentul mare) intrând în constituţia lui, unde o vom 
urmări ulterior, fiind foarte uşor de găsit continuitatea ei. 

Urmărirea spre stânga a îoiţei peritoneale, ce vine de pe porţiunea anterioa- 
ră a ficatului este mai greu de făcut, dar şi mult mai importantă pentru Iele: 

erea dispoziţiunii seroasei. Pentm aceasta un ajutor ţine coastele bine 

îndepărtate, iar noi mergem cu mâna de pe faţa (porţiunea) anterioară a stoma- 
cului spre stânga şi vedem că de pe această aţă peritoneul intră în constituţia 
unei formaţiuni întinse de la stomac la splină (epiploonul (ligamentul) gastro- 
splenic), pe care o vom studia împreună cu splina. Continuând urmărirea noas- 
tră, vedem că după ce a format foiţa anterioară a epiploonului gastro-splenic, 
foiţa seroasă tapetează faţa antero-internă, ne mere anterioară, faţa externă, 
marginea posterioară şi faţa postero-internă a splinei şi de aci trece în consti- 
tuţia altei formaţiuni, numite epiploonul (ligamentul) pancreatico-splenic şi îi 
formează foița posterioară. Pentru a vedea acest epiploon, trebuie să scoatem, 
pe cât posibil, splina afară din abdomen şi să o examinăm pe faţa postero-inter- 
nă ; vedem că de pe ligamentul pancreatico-splenic, peritoneul se reflectă pe ri- 
nichi devenind parietal. 

Înțelegerea constituţiei acestor două ligamente este desigur pentru începător 
o chestiune foarte grea. Este necesar ca să se priceapă de pe acum că perito- 
neul marii cavităţi intră în constituţia celor două epiplooane, dar le formează 
foiţe deosebite : foiţa anterioară a epiploonului gastro-splenic şi foiţa posterioa- 

ră. a epiploonului pancreatico-splenic. Peritoneul bursei omentale le completea- 
ză, formându-le foiţa a doua, adică pe cea posterioară a epiploonului gastro- 
splenic şi pe cea anterioară a epiploonului pancreatico-splenic. 


B. BURSA OMENTALĂ (EPIPLOOICĂ) 


Hiatul lui Winslow. Hiatul lui Winslow (orificiul epiploic) este orificiul de 

comunicare al cavităţii abdominale cu bursa omentală. El este delimitat : înainte 
de pediculul hepatic, care se găseşte în grosimea marginii drepte a micului epi- 
ploon ; înapoi prin vena cavă inferioară ; în sus de ficat şi în jos de prima por- 
ţiune a duodenului. Toate organele care delimitează astfel hiatul lui Winslow se 
pot vedea afară de vena cavă inferioară, care se poate însă simţi, introducând 
degetul în hiat. 
Epiploonul mic (epiploonul gastro-hepatic, omentul mic). Tot acum va 
trebui să studiem configuraţia exterioară a micului epiploon, căci în curând îl 
vom tăia. Dacă introducem degetul prin hiatul lui Winslow, vedem că intră într- 
un coridor, limitat înainte de micul epiploon. Coridorul este vestibulul bursei 
omentale. 


Micul epiploon are o formă patrulateră cu marginea superioară inserată pe ficat (hil), margi- 
nea inferioară pe mica curbură a stomacului şi prima porţiune a duodenului, marginea stângă se 
inseră pe esofag şi pe mica curbură a stomacului, iar marginea dreaptă e liberă, răspunde pendicu- 
lului hepatic şi formează buza anterioară a hiatului lui Winslow. 


Dintre cele două foiţe, care formează epiploonul gastro-hepatic, cea ante- 
rioară răspunde marii cavităţi peritoneale, iar cea posterioară bursei  omentale 
(vestibulului). % 

Ligamentul (sau epiploonul) gastro-colic. Am văzut că epiploonul (omen- 
tul) mare trecând înaintea colonului transvers, aderă de el şi am spus mai sus 
că această dispoziţiune comună la adult lipseşte în timpul vieţii intra-uterine, 
când marele epiploon trece numai înaintea colonului transvers fără a-i adera; 
excepţional dispoziţiunea de la embrion poate persista şi la adult. Această primă 
porţiune a marelui epiploon, cuprinsă între stomac şi colonul transvers, poartă 
numele de epiploonul gastro-colic. Insistăm asupra faptului foarte important, de- 
spre care am mai vorbit, că numai foiţele ce vin de pe stomac şi formează la- 
ma anterioară a marelui epiploon- iau parte la constituţia ligamentului 
gastro-colic, nu marele epiploon în întregime. Apoi trebuie să ne dăm seama că 
acest ligament răspunde marii cavităţi peritoneale prin faţa lui anterioară, iar 
prin faţa posterioară bursei omentale. Într-adevăr, ridicându-l în sus şi înainte, 
avem sub el senzaţia de gol, datorită acestei cavităţi, numită bursa omentală. 

Deschiderea bursei omentale. Până acum ştim că bursa omentală se întin- 
de îndărătul micului epiploon, înapoia stomacului şi a epiploonului gastro-colic. 
Pentru a o putea studia în întregime, trebuie însă să o deschidem şi acest lucru 
se face incizând epiploonul gastro-colic, la jumătatea distanţei dintre marea 
curbură a stomacului şi colonul transvers, de preferinţă în partea stângă şi nu în 
partea dreaptă, unde pot exista aderenţe. O porţiune din epiploonul gastro-colic 
secţionată, putem ridica stomacul în sus şi trage colonul în jos ; înapoia stoma- 
cului pătrundem în vasta cavitate numită bursa omentală. 

Studiul constituţiei ligamentului gastro-colic şi al mezocolonului trans- 
vers. Acest studiu trebuie făcut înainte de a ne completa noţiunile asupra bursei 
omentale. 

Examinând porţiunea din ligamentul gastro-colic aderentă de stomac, vedem 
că este formată din două foiţe : foiţa anterioară e acea care vine de pe faţa (pe- 
retele) anterioară a stomacului şi depinde de marea cavitate peritoneală, iar cea 
posterioară vine de pe faţa (peretele) posterioară a stomacului şi aparţine bursei 
omentale. Acest lucru se poate demonstra şi prin disecţie ; în timp ce un ajutor 
întinde porţiunea epiploonului gastro-colic, noi disecăm cele două foițe (lucrul 
este posibil) şi vedem că cea anterioară ne conduce pe faţa anterioară a stoma- 
cului (marea cavitate peritoneală), iar cea posterioară pe faţa lui posterioară 
(bursa omentală). Pentru prepararea celor două foiţe, putem pleca şi de sus în 
jos, la porţiunea aderentă de colon. În acest caz, urmărind foiţa anterioară vom 
vedea că se continuă cu foiţa anterioară a lamei anterioare a marelui epiploon, 
iar foiţa posterioară se continuă cu foiţa posterioară a lamei anterioare marelui 
epiploon. 

Pentru a înţelege mai uşor constituţia mezocolonului transvers prima noa- 
stră grijă este să-l examinăm în întregime, şi vedem că faţa lui inferioară apar- 
ține marii cavităţi peritoneale şi face limita dintre ea şi bursa omentală, pe când 
faţa lui superioară aparţine acestei burse. Cu alte cuvinte mezocolonul transvers 
închide în partea inferioară bursa omentală. Este uşor să arătăm prin disecţie că 
mezocolonul transvers este format din două foiţe : în timp ce un ajutor îl ţine 
întins, facem cu precauţiune o incizie limitată (pentru a nu tăia vasele) de pre- 
ferinţă la nivelul vaselor şi pătrundem între cele două foiţe constitutive. Urmă- 
rind foiţele vedem că cea inferioară (am ridicat în sus mezocolonul) merge în 
jos pe peretele. abdominal posterior şi se continuă cu mezenterul, iar cea supe- 
rioară (am dat în jos mezocolonul şi privim prin deschizătura făcută în epi- 
ploonul gastro-colic) se găseşte în bursa omenială, se duce înapoi şi trece pe 
peretele abdominal posterior (în bursa omentală). 

Putem urmări cu mâna de jos în sus această foiţă, care, repetăm, trece pe 
peretele abdominal posterior formând foiţa posterioară a bursei omentale. 

De la unghiul colic stâng, marele epiploon trimite o prelungire laterală pâ- 
nă la diafragm ; este ligamentul freno-colic (sustentaculum lienis), care prezintă 
două foiţe peritoneale (superioară şi inferioară), ambele provenite din marea ca- 
vitate peritoneală. EI este situat la extremitatea antero-inferioară a splinei. 

Studiul bursei omentale (cavitatea epiplooică) şi a prelungirilor ei. Bur- 
sa omentală este un mare diverticul al cavităţii peritoneale, cu dimensiuni mult 
mai mari decât ne-am fi putut închipui din noţiunile căpătate până acum şi cu 
o formă foarte complexă. Acest diverticul are o porţiurie principală şi mai multe 
prelungiri, fiind. toate evidente acum : 

Porțiunea principală. Porțiunea principală este situată înapoia stomacului ; 
acesta fiind în poziţie normală, introducem mâna în sus prin incizia făcută în 
epiploonul gastro-colic şi pătrundem tocmai în porţiunea principală a cavităţii. 
Ea este tapetată de peritoneul feţei (peretelui) posterioare a stomacului înainte şi 
de peritoneul parietal posterior înapoi. În jos porţiunea principală a bursei 
omentale este închisă de mezocolonul transvers. 

Prelungirea stângă. Epiploonul gastro-splenic şi pancreatico-splenic (fre- 
nico-splenic). Prelungirea stângă se vede uşor examinând bursa omentală prin 
deschiderea făcută în ligamentul gastro-colic. Ea formează fundul de sac cuprins 
între tuberozitatea stomacului şi splină, fiind situată, între cele două epiplooane 
deja cunoscute : gastro-splenic şi pancreatico-splenic. Cu această ocazie comple- 
tăm şi studiul lor. Am văzut mai înainte că în constituţia lor ia parte pritoneul 

marii cavităţi, formând foiţa anterioară a epiploonului gastro-splenic şi foiţa poste- 
rioară a epiploonului pancreatico-splenic. Acum putem vedea cum aceste liga- 
mente sunt completate de peritoneul bursei omentale, care formează la rândul 
lor foiţa posterioară a epiploonului gastro-splenic şi foiţa anterioară a epiploonu-" 
lui pancreatico-splenic. Dacă punem un deget pe faţa anterioară a epiploonului 
gastro-splenic şi unul pe faţa posterioară a lui, ne dăm seama că primul deget 
este situat în marea cavitate abdominală, iar al doilea în cavitatea bursei omen- 
tale (mâna este introdusă prin deschiderea făcută în epiploonul gastro-colic) ; 
acelaşi lucru trebuie deci considerat şi cu foiţele epiploonului. Putem “proceda la 
fel şi cu epiploonul pancreatico-splenic şi ne dăm seama de cele două foiţe 
constituitive, una provenind din marea cavitate peritoneală (cea posterioară), iar 
alta din bursa omentală (cea anterioară). 

Prelungirea dreaptă. Prelungirea dreaptă este mult mai importantă dar şi 
mai greu de înţeles ; ea este reprezentată prin coridorul situat înapoia micului 
epiploon şi poartă numele de vestibulul sau atriul bursei omentale ; graţie aces- 
tuia bursa omentală — propriu-zisă — comunică cu marea cavitate peritoneală 
(prin hiatul lui Winslow). Pentru ca să ne dăm seama de situaţia şi forma vesti- 
bulului, introducem degetul sau un instrument prin hiatul epiplooic Winslow, în- 
dreptându-l către bursa omentală, ţinută deschisă prin îndepărtarea stomacului. 
Vedem că are un perete anterior format de micul epiploon, un perete posterior 
format de peritoneul parietal posterior, un perete inferior format de duoden şi 
un perete superior reprezentat prin ficat. Vestibulul are două orificii : cel drept a 
fost studiat, fiind hiatul lui Winslow, prin care se face comunicaţia între vesti- 
bul şi marea cavitate peritoneală ; orificiul stâng face să comunice vestibulul cu 
bursa omentală propriu-zisă (porţiunea principală) şi este cunoscut sub numele 
de foramen bursae omentalis. Acesta trebuie examinat prin cavitatea bursei 
omentale cu stomacul ridicat. Vedem că el are o formă circulară ; e limitat de 
curbura mică a stomacului, de ligamentul gastro-pancreatic, ce uneşte curbura 
mică a stomacului cu pancreasul şi de ligamentul duodeno-pancreatic, întins de 
la prima porţiune a duodenului la pancreas. Acest orificiu stâng va fi şi mai bi- 
ne văzut dacă vom face o deschidere în micul epiploon. 

„ Cu această ocazie ne dăm seama şi de constituţia acestui epiploon gastro- 
hepatic. Pentru aceasta facem o incizie orizontală în micul epiploon, care se în- 
tinde pe o distanţă de 2-3 cm, dar nu trebuie să atingă nici curbura mică a 
stomacului la stânga, dar nici marginea dreaptă a micului epiploon, care adăpo- 
steşte pediculul hepatic. Notăm în primul rând că prin această secţiune am pă- 
truns în bursa omentală; după aceea disecăm pe o mică întindere despărţind 
cele două foiţe constitutive una de alta şi vedem că: foiţa anterioară vine de 
pe faţa inferioară a ficatului (aparţine marii cavităţi peritoneale), iar foiţa poste- 
rioară vine tot de pe faţa inferioară a ficatului, porţiunea dinapoia hilului, dar 
aparţine bursei omentale. Am putea diseca de pe acum cele două foiţe, dar pen- 
tru că de epiploonul mic mai avem nevoie, amânăm disecţia pentru mai târziu. 

Prelungirea inferioară a bursei omentale este şi mai greu de demonstrat, 
ea fiind situată în interiorul marelui epiploon (oment), care, după cum ştim, se 
prezintă la adult sub forma unei lungi prelungiri peritoneale ce trece înaintea 
anselor intestinale ca un şorţ, după ce a aderat de colonul transvers (şorţul epi- 
plooic). Constituţia epiploonului mare este foarte complexă şi poate fi înţeleasă 
mai bine pe piesele de feţi, sau de indivizi la care s-a păstrat dispoziţia fetală. 
Aci există o cavitate, continuând bursa omentală, ce pătrunde în interiorul epi- 
ploonului mare. Studiul ei nu este însă imposibil 'de făcut chiar pe piesele noas- 
tre obişnuite. Marele epiploon este compus din două lame: anterioară şi 

posterioară, care la adult aderă una de alta, putând totuşi fi izolate pe o oareca- 
re distanţă, lucrând cu precauţie. Pentru aceasta tragem în sus marele epiploon 
şi-l dăm unui ajutor, iar noi cu două pense (una în fiecare mână şi pe fiecare 
faţă a epiploonului) căutăm să găsim locul unde cele două lame nu sunt fuzio- 
nate şi deci pot fi depărtate una de alta. La acest nivel facem o incizie orizon- 
tală, care va interesa numai lama anterioară, ajungând astfel într-o cavitate, care 
este prelungirea inferioară. Planul de clivaj găsit în acest mod permite separarea 
marelui epiploon în părţile lui constituitive şi vedem că între cele două lame 
(ce se unesc la partea inferioară) există o cavitate artificial creată de noi, la 
adult, dar reală la făt (prelungirea inferioară a bursei omentale). 

Acum putem urmări cele două lame şi vedea că: lama anterioară vine de 
pe stomac şi reprezintă ligamentul gastro-colic, care trece înaintea colonului 
transvers, iar lama posterioară vine de la colonul transvers şi reprezintă conti- 
nuarea mezocolonului transvers. 

După ce am separat în mod artificial cele două lame ale epiploonului mare, 
trebuie să ne dăm seama că fiecare din ele este formată la rândul ei din două 
foiţe : una aparţinând marii cavităţi peritoneale şi alta bursei omentale. Lucrul 
este uşor de înţeles dacă ţinem seama că cele două lame sunt reprezentate : una 
prin ligamentul gastro-colic şi alta prin mezocolonul transvers, la a căror forma- 
re ia parte şi peritoneul marii cavităţi şi cel al bursei omentale. 

rezumat, reținem că marele epiploon este format din patru foiţe, dispuse 
în două lame între care se găseşte prelungirea inferioară a bursei omentale şi 
anume o lamă anterioară ce are două foiţe : anterioară, provenind din peritoneul 
marii cavităţi şi posterioară, provenind din peritoneul bursei omentale ; iar lama 
posterioară are tot două foiţe : anterioară, provenind din peritoneul bursei omen- 
tale şi posterioară, provenind din peritoneul marii cavităţi. Să nu ne aşteptăm să 
facem această preparaţie în toată întinderea ei; făcând-o pe o mică porţiune, 
este suficient să pricepem constituţia epiploonului mare. 

ainte de a trece la alt capitol, trebuie să constatăm că pentru a pătrunde 
în bursa omentală ne stau la dispoziţie următoarele căi de acces : 1. Prin hiatul 
lui Winslow, este calea naturală. 2. Prin epiploonul gastro-colic, cu o secţiune 
orizontală la egală distanţă între stomac şi colonul transvers. 3. Prin micul epi- 
ploon, cu o secţiune orizontală, care nu trebuie să atingă mica curbură la stân- 
ga şi pediculul hepatic la dreapta. 4. Prin mezocolonul transvers, ferind vasele, 
şi 5. Prin ligamentul gastro-splenic, trăgând stomacul la dreapta şi splina la 
stânga se face o inczie oblică, în direcţia vaselor scurte. 


III. PREPARAREA TRUNCHIULUI CELIAC ŞI AL VASELOR 
MEZENTERICE 


Aceste vase cu o mare importanţă funcţională pot fi preparate uşor din 
cauza dimensiunilor lor considerabile. Dispoziţia lor condiţionează alte conside- 
raţiuni anatomice, care vor fi expuse în ordinea impusă de disecţie. 

A. Studiul regiunii celiace. Această regiune, numită astfel de Luschka, este 
reprezentată printr-o porţiune din peretele abdominal posterior, limitată în jos de 
curbura mică a stomacului şi de canalul piloric. Regiunea celiacă nu este vizibi- 
lă pe piesa noastră, fiind ascunsă de micul epiploon (gastro-hepatic) ca de o 
perdea. 


În această regiune se găsesc organe foarte diferite : fundul ei este format de ultimele trei ver- 
tebre dorsale şi de prima lombară (acoperite de stâlpii diafragmului) ; iar pe acest plan osos se gă- 

seşte vena cavă inferioară — la dreapta iar la stânga se găseşte aorta din care iese trunchiul celiac, 
apoi plexul solar (celiac) şi ganglionii semilunari (celiaci) şi în partea inferioară o porţiune din 
pancreas. Toate aceste organe diverse sunt acoperite de peritoneul posterior al bursei omentale (al 
vestibulului), deasupra lor se află ficatul, care cade ca un capac; iar înaintea lor micul epiploon, 
dispus ca o perdea. 


Pentru a avea înaintea noastră regiunea celiacă, ridicăm în sus ficatul şi 
E pe în jos mica curbură a stomacului întinzând epiploonul mic. Pe epiploo- 
nul astfel expus, repetăm configuraţia şi raporturile lui şi apoi îl secţionăm de-a 
lungul micii curburi a stomacului, orientându-ne la !/- cm de marginea liberă a 
lui, pentru a nu tăia pediculul hepatic cuprins în această margine. Înainte de a 
secţiona epiploonul mic, i-am putea diseca complet cele două foiţe constitutive, 
dar în nici un caz nu vom face această operaţie la nivelul pediculului, deşi aco- 
lo lucrul ar fi mai uşor. 

Ridicând vălul format de epiploonul mic nu vedem, după cum ne aşteptăm, 
organele regiunii celiace, ele fiind acoperite de o foiţă peritoneală (acea care 
formează peretele posterior al bursei omentale). Prin transparenţa aces-tei foiţe, pu- 
tem foarte bine să recunoaştem organele regiunii (aorta, vena cavă inferioară şi - 
o parte din pediczrao), Vedem de asemenea un ligament, care pleacă defla pen- 
toneul peretelui posterior (la nivelul pancreasului, pe care-l acoperă) şi merge la 
mica curbură a stomacului ; este ligamentul gastro-pancreatic (protină al stoma- 
cului, coasa arterei gastrice stângi) determinat de artera rii stângă. Despre 
acest ligament am mai vorbit; el împreună cu ligamentul duodeno-pancreatic şi 
curbura mică a stomacului delimitează foramen bursae omentale, care se vede 
foarte bine după ce am incizat micul epiploon, trăgând înainte mica curbură şi 
privind înapoia stomacului. Acest foramen ne apare ca un orificiu alungit. 

Din cele spuse până acum, rezultă că, pentru moment, noi nu putem diseca 
organele regiunii celiace, ele fiind acoperite de foiţa peritoneală despre care am 
vorbit (peretele posterior al bursei omentale) şi care ar trebui ridicată pentru a 
le putea evidenția. 

Prepararea trunchiului celiac. Prepararea trunchiului celiac începe prin gă- 
sirea arterei şi venei gastrice stângi, situate în ligamentul gastro-pancreatic, şi 
uşor de evidenţiat numai prin ridicarea peritoneului, care le acoperă. Putem di-. 
seca artera în sus până la trunchiul celiac, iar în jos până la curbura stomacu- 
lui. Dacă n-am găsit aceste vase reper (totuşi constante), mergem pe peretele 
abdominal posterior, deasupra pancreasului, unde dăm de trunchiul celiac. Dila- 
cerăm cu sonda canelată foiţa peritoneală (foiţa posterioară a vestibulului) şi pu- 
nem în evidenţă în apropierea liniei mediane trunchiul sau mai uşor ramurile lui 
: artera hepatică, splenică şi gastrică stângă, pe care le disecăm succesiv. 

1. Artera gastrică stângă trece prin ligamentul gastro-pancreatic formând 
un arc cu convexitatea în sus şi ajunge la mica curbură a stomacului, pe care o 
urmăreşte în toată întinderea, anastomozându-se de-a lungul ei cu artera pilorică 
(din hepatică). 

2. Artera hepatică are două porţiuni : una transversală (artera hepatică co- 
mună) şi una verticală (artera hepatică proprie). Urmărim acum numai prima 
porţiune, căci cea de a doua face parte din pediculul hepatic, şi o vom studia 
împreună cu el. Din artera hepatică găsim şi disecăm următoarele ramuri: 4) 
artera pilorică, care merge spre mica curbură a stomacului, unde se anastomo- 
zează cu gastrica stângă ; b) artera gastro-duodenală, care pleacă de la locul de 
unire a celor două porţiuni ale arterei hepatice, poate fi condusă până înapoia 
duodenului, de unde o vom relua ulterior. 

3. Artera splenică nu poate fi preparată acum decât pe o mică întindere ; 
prezenţa stomacului ne împiedecă să mergem mai departe cu disecţia ei. 

Disecţia pediculului hepatic. Înainte de a prepara organele cuprinse în 
acest pedicul mai insistăm o dată asupra raporturilor lui generale : pediculul se 
află aşezat în marginea liberă (dreaptă) a epiploonului mic, şi formează în reali- 
tate buza anterioară a hiatului epiplooic Winslow. Pentru a-l lucra uşor, trebuie 
să ridicăm ficatul şi să tragem stomacul în jos, astfel ca pediculul să se întindă 
ca o coardă ; ridicăm cu precauţie peritoneul şi curăţim țesutul conjunctiv dintre 
organele ce-l compun şi în felul acesta organele se evidenţiază. Cu această oca- 
zie înţelegem dispoziţia celor două foiţe peritoneale, ce intră în constituţia mi- 
cului epiploon. Facem incizia seroasei pe buza dreaptă a pediculului, în toată 
întinderea şi ridicând peritoneul, vedem că o. foiţă trece înaintea lui şi alta îna- 
poia lui. Ridicând în sus ficatul vom vedea pe faţa lui inferioară vezica biliară: 
urmărind-o de sus în jos şi dinainte înapoi, observăm că ea se continuă cu un 
canal, numit canalul cistic ; pe partea stângă a acestuia găsim un alt canal, nu- 
mit canalul hepatic comun şi urmărind aceste două canale dăm de locul unde 
se unesg,; de obicei unirea se face la marginea superioară a duodenului, deşi în 
aparenţă ele se alipesc mai sus. Din unirea celor două canale rezultă canalul 
coledoc, care trece înapoia duodenului şi nu-l putem urmări acum. În pediculul 
hepatic se află porţiunea ascendentă (verticală) a arterei hepatice (artera hepatică 
proprie), pe care o disecăm de jos în sus ; artera cistică pleacă de la partea ei 
superioară şi merge la vezicula biliară ; uneori ramura pilorică şi cu cea gastro- 
duodenală iau naştere în această porţiune a arterei. Înapoia canalului hepatic şi 
a arterei hepatice se evidenţiază uşor trunchiul voluminos al venei porte. 

De-a lungul acestor elemente mai găsim o serie de vase limfatice, iar câ- 
teodată şi un mic ganglion (nod) limfatic, cu o reală valoare clinică. 

Înainte de a părăsi regiunea, trebuie să avem înţelese următoarele detalii 
anatomice : 


1. Pediculul hepatic este format din: vena portă pe un plan posterior, artera hepatică şi cana- 
lul coledoc, pe un plan anterior (artera înăuntru şi canalul în afară); 

2. Canalul cistic este situat în afara: (la dreapta) celui hepatic, fiind separat de el printr-un 
spaţiu triunghiular cu baza în sus; 

3. Conformaţia exterioară a canalului cistic (foarte flexuos) ; 

4. Vezica biliară are: un corp al cărui fund vine în contact cu peretele abdominal şi un col 
care se continuă cu canalul cistic; pe partea dreaptă a acestui col există o umflătură numită bazi- 
net; iar în partea opusă o depresiune ; 

5. Dacă dăm drumul organelor să-şi reia poziţia normală, vedem că vezica biliară vine în ra- 
port cu duodenul sau cu porţiunea pilorică a stomacului. 


Disecţia foiţelor constitutive ale mezenterului. Prepararea vaselor me- 
zenterice. Am văzut prin inspecţie cum se eoatgoă cele două foiţe, care intră 
în constituţia mezenterului ; acum trebuie să dovedim prin disecţie realitatea 
faptelor ;, cu această ocazie vom prepara şi vasele mezenterice. 

A. Începem cu foiţa dreaptă; pentru aceasta ridicăm mezocolonul tran- 
svers şi dăm la stânga pachetul de anse intestinale subţiri; ne apare foiţa dre- 
aptă a mezenterului. Întindem această foiţă trăgând de ansele intestinale înainte 
şi o incizăm cu scalpelul de-a lungul marginii intestinale, pe o întindere cât mai 
mare, având grijă să nu tăiem şi foiţa stângă ; de aci începem disecţia foiţei in- 
cizate conducând-o spre marginea aderentă (abdominală) a mezenterului ;. avem 

însă grijă să ne ţinem cu scalpelul de faţa ei profundă (pentru ca s-o ridicăm 
numai pe ea). Astfel se despart cele două foiţe consecutive ale mezenterului. 

Această disecţie ne pune în evidenţă lucruri foarte interesante : 

1. Putem conduce ridicarea foiţei mezenterice drepte, în sus, pâhă la mezo- 
colonul transvers în constituţia căruia intră, iar în afară până la colonul ascen- 
dent; disecând-o şi la nivelul acestuia, trecem de el şi ajungem la nivelul 
peritoneului parietal. 

2. În partea superioară am pus în evidenţă un segment din a 3-a şi a 2-a 
porţiune a duodenului, precum şi o porţiune din pancreas ; ceea ce ne arată că 
aceste organe sunt acoperite de peritoneu numai pe partea anterioară (detaliu 
anatomic foarte important). 

3. După ridicarea acestei foiţe, vasele mezenterice nu sunt încă vizibile, 
fiind acoperite de ţesut conjunctiv grăsos şi de o serie de ganglioni limfatici foar- 
te importanţi în patologie : ganglionii (nodurile) mezenterici. 

4. Ca să disecăm vasele mezenterice va trebui să scoatem ganglionii şi să 
căutăm prin țesutul grăsos o ramură arterială, pe care să o urmărim apoi. Putem 
porni chiar de la trunchiul principal, care se găseşte pe linia mediană sub me- 
zocolonul transvers (pe care nu-l incizăm), apoi urmărim vasele înspre intestin. 
Disecţia în sine este uşoară, dar trebuie să avem multă răbdare pentru a prepara 
toate ramurile arteriale. După ce am isprăvit lucrul, vedem că din artera mezen- 
terică pleacă două feluri de ramuri : a) unele pentru intestinul subţire ; b) altele 
pentru cec, colonul ascendent şi jumătate din colonul transvers. 

Disecţia ramurilor intestinului subţire se face astfel: în timp ce un ajutor 
întinde fiecare ansă intestinală pe rând, noi disecăm arterele, care formează o 
serie de arcade. 


Continuăm apoi cu disecţia ramurilor colice (pentru colon); prin transparenţa mezocolonului 
transvers şi a peritoneului, ce continuă foiţa dreaptă a mezenterului până la colonul ascendent, obser- 
văm că din artera mezenterică superioară nasc, pentru colonul ascendent, cec şi jumătatea dreaptă a 
colonului transvers, trei ramuri : artera ileo-colică, artera colică dreaptă şi artera colică mijlocie. 

Artera ileo-colică merge către terminația intestinului subţire şi originea intestinului gros. Ea 
se împarte înainte de a ajunge la intestin în două ramuri: una ileală şi alta colică. Ultima merge 
de-a lungul colonului ascendent şi se anastomozează cu o ramură din colica dreaptă. Artera colică 
dreaptă este artera colonului ascendent ; ca se îndreaptă în afară şi se împarte în două ramuri: una 
descendentă, pentru anastomoza cu ramura ileo-colicei şi alta ascendentă ce se uneşte cu ramura 
descendentă a arterei colice mijlocii. Artera colică mijlocie este artera colonului transvers ; ea mer- 
ge în sus şi se împarte în două ramuri; una se anastomozează cu ramura ascendentă a colicei 
drepte, iar a doua se anastomozează cu o ramură a colicei stângi. & 


Prin bifurcarea arterelor colice iau naştere acele arcuri caracteristice din ve- 
cinătatea colonului. Insistăm asupra acestor vase, căci aspectul lor schematic, uşor 
de înţeles, ascunde adevărate dificultăţi. Vom observa următoarele. detalii anatomice : 


1. Artera mezenterică superioară ni se prezintă în întregimea ei, cu o curbă ce priveşte la 
dreapta. ; 
2. Plecând din aortă ea trece înapoia pancreasului, unde n-o putem diseca, dar notăm raportul 
cu acest organ. . 

3. Din convexitatea ei pleacă ramurile duodeno-jejunale (intestinul subţire), care după bifurca- 
re se anastomozează între ele (ramura inferioară a uneia cu ramura superioară a celei subjacente), 
dând nişte arcade, din care se desprind ramuri ce se comportă la fel, adică se bifurcă şi se anasto- 
mozează între ele, formând altă serie de arcade. Din această serie de arcade (a doua) se formează 
în acelaşi mod o altă serie de arcade (a treia), din care pleacă ramurile terminale ale intestinului. 


„Disecţia trebuie urmată până la terminarea ramurilor în intestin. 

4. Din concavitatea arterei mezenterice superioare nasc cele trei ramuri colice descrise mai 
sus : ileo-colica, colica dreaptă şi colica mijlocie. Artera ileo-colică este terminația mezentericei su- 
perioare ; ea trimite următoarele ramuri ce trebuiesc urmărite cu multă atenţie : artera ileală, care 
se anastomozează cu ramurile intestinale ; artera colică, care se anastomozează cu ramura descen- 
dentă a colicei drepte ; o arteră cecală anterioară, ce trece înaintea cecului, o arteră cecală poste- 
rioară ce trece înapoia lui, şi o arteră apendiculară ce trece prin mezo-apendice (importantă 
anatomic, căci determină. formarea mezo-apendicelui,. importantă în chirurgie în operaţiile de apec- 
dicită). - 

: 5. Paralel cu ramurile arterei mezenterice superioare găsim o serie de vase limfatice (chilife- 
re), care pleacă de la intestin şi se termină într-un grup de ganglioni limfatici : ganglionii mezente- 
rici, situaţi mai ales la inserţia mezenterului. 

6. Trunchiul arterei mezenterice superioare este înconjurat de un plex nervos bogat (plexul 
mezenteric superior), ce pleacă din plexul celiac, pe care îl vom întâlni ceva mai târziu. 


B. Urmărirea foiţei stângi. Dăm la dreapta totalitatea anselor intestinale şi 
ne apare foiţa stângă a mezenterului (aceasta a fost cam stricată la prepararea 
vaselor mezenterice). Procedăm ca şi cu cea de partea dreaptă; o incizăm pe 
marginea intestinală şi apoi, disecând-o cu îngrijire, o ridicăm până la mezoco- 
lonul transvers, iar lateral pe peretele abdominal posterior, până la colonul de- 
scendent. După ce am înţeles că şi această foiţă are aceeaşi dispoziţie, ca şi 
cea dreaptă, căutăm vasele mezenterice inferioare. Ele se află pe faţa laterală a 
coloanei vertebrale ; dacă nu le găsim acolo, mergem la mezocolonul sigmoidian 
şi vedem ramurile arterei prin transparenţa foiţei peritoneale. Începem disecţia 
lor de la acest nivel, mergând spre trunchiul principal. După terminarea disecţiei 
observăm următoarele detalii anatomice : 


1. Originea arterei din aortă se poate vedea chiar de acum. 2. În cea mai mare parte este 
situată în mezocolonul sigmoidian. 3. Are o formă concavă. 4. Din convexitate pleacă : artera 
colică stângă, artera sigmoidiană şi artera rectală superioară : a) artera colică stângă se bifur- 
că dând o ramură anastomotică cu artera colică mijlocie şi alta pentru artera sigmoidiană; b) 
artera sigmoidiană se îndreaptă către colonul ileo-pelvian. Ea dă mai multe ramuri dintre care 
una se uneşte cu artera colică stângă, iar alta cu artera rectală superioară ; c) artera rectală su- 
perioară este terminația mezentericei inferioare. Ea merge în mezocolonul sigmoidian şi apoi se 
împarte în două ramuri ce se răspândesc pe laturile rectului, unde se anastomozează cu termina- 
ţiile arterelor rectale mijlocii şi inferioare. 5. Când lucrăm artera mezentrică inferioară, trebuie 
să vedem şi vena mezentrică inferioară (mica mezaraică), care ia parte la formarea venei porte. 
6. În partea superioară vena mezenterică inferioară se încrucişează cu artera colică stângă, for- 
mând un arc numit arcul vascular al lui Treitz (pe când artera merge în sus şi la stânga, vena 
merge în sus şi la dfeapta). 


Acest arc vascular determină formarea fosetei (recesului) duodenale supe- 
rioare. 

Artera rectală superioară trebuie disecată numai până la promontoriu, pentru 
a nu strica din formațiunile necesare preparării rectului. Celelalte vase mari ale 
abdomenului vor fi disecate ulterior. 


De desena! : 1. Artera şi vena mezenterică superioară cu ramuri. 2. Artera şi vena mezenteri- 
că inferioară. 3. Arcul vascular al lui Treitz. 

IV. STUDIUL VISCERELOR ABDOMINALE 


Jejun-ileonul. Jejun-ileonul reprezintă cea mai mare parte din intestinul sub- 
ţire. Intestinul subţire este împărţit în duoden şi jejun-ileon ; din duoden n-am 
putut pune în evidenţă prin ridicarea peritoneului parietal decât o mică porţiune ; 
jejun-ileonul se prepară uşor, numai ridicând marele epiploon în sus. 

Conformaţia exterioară şi raporturile jejun-ileonului. El se prezintă ca o 
masă tubuloasă, foarte flexuoasă şi neregulată. Examinăm jejun-ileonul şi ve- 
dem : 


1. Organul este situat sub mezocolonul transvers, în cadrul format de colon şi coboară pâ-, 
nă la nivelul excavaţiunii pelviene, în care intră. ă 

2. Limitele lui sunt foarte uşor de recunoscut : în sus, adică la nivelul duodenului, limita este 
reprezentată printr-un unghi format de porțiunea terminală a duodenului şi de cea incipientă a jeju- 
nului : unghiul duodeno-jejunal. Pentru a vedea acest unghi, ridicăm mezocolonul transvers şi pe 
flancul stâng al coloanei vertebrale (la 1-a sau a 2-a vertebră lombară) găsim unghiul duodeno-je- 
junal, care se vede şi mai repede dacă răsfrângem la dreapta ansele intestinale şi examinăm fosete- 
le duodenale şi porţiunea ascendentă a duodenului (evidenţiată în parte prin disecţia foiţelor 
mezenterice, iar în parte vizibilă prin transparenţă). Unghiul duodeno-jejunal are mare importanţă 
atât în anatomie, cât şi în chirurgie, de aceea poziţia lui trebuie bine cunoscută. Limita inferioară a 
jejun-ileonului este mai uşor de găsit, urmărind cu degetul intestinul subţire în porțiunea terminală 
până la intestinul gros; din întâlnirea intestinului subţire cu intestinul gros iau naştere două un- 
ghiuri : unul superior obtuz, numit ileo-colic şi altul inferior ascuţit numit ileo-cecal. 

3. Jejunileonul este susţinut de mezenter şi de vasele mezenterice superioare ; el poate fi 
uşor mobilizat cu mâna şi de aceea se numeşte porțiunea mobilă a intestinului subţire, spre deose- 
bire de duoden, care este porţiunea fixă. 

4. Jejun-ileonul descrie o serie de flexuozităţi numite anse sau circumvoluţiuni intestinale. O 
ansă se prezintă aproape ca un cerc complet (e comparabilă cu o jumătate de 8). Examinând o an- 
să intestinală vedem că are o margine liberă, una aderentă şi două feţe, prin care o ansă vine în 
raport cu ansele vecine. 

5. Raporturile de totalitate ale jeun-ileonului sunt uşor de înţeles. Am văzut că înaintea anse- 
lor se găseşte epiploonul mare şi peretele abdominal ; înapoi ele vin în raport cu peretele abdomi- 
nal posterior (cu toate organele ce se găsesc aici şi pe care le vom studia ulterior), în sus ansele 
jejun-ileonului vin în raport cu mezocolonul transvers (foarte important în chirurgie) ; lateral răs- 
pund porțiunii ascendente şi descendente a colonului, iar în jos pătrund lateral în fosele iliace şi în 
partea mijlocie între organele excavaţiunii pelviene. 


Extragerea jejun-ileonului constituie o operaţiune în aparenţă uşoară, în rea- 
litate destul de migăloasă, deşi mezenterul a fost disecat şi jejun-ileonul nu 
atârnă decât de. vasele mezenterice, pe care le secţionăm acum. Mergem la un- 
ghiul duodeno-jejunal şi recunoaştem prima ansă a jejun-ileonului (operaţiune ce 
se face foarte deseori pe viu); la acest nivel vom face secţiunea intestinului. 
Punem pe porţiunea lui iniţială două ligaturi distanţate la câţiva centimetri, pen- 
tru ca să nu iasă afară conţinutul intestinului şi să murdărească regiunea. Acum 
secţionăm ansa jejunală între cele două legături şi cu pensa sau cu mâna stângă 
prindem capătul eliberat şi-l ridicăm în sus, în timp ce mâna dreaptă secţionea- 
ză cu foarfecele vasele mezenterice (şi mezenterul dacă nu a fost încă secţionat) 
chiar pe marginea intestinală. Pe măsură ce facem secţiunea, ansele intestinale 

“se desprind ; când am ajuns la porţiunea terminală a ileonului, îl secţionăm cam 
la 3 cm departe de cec, tot între două legături; jejun-ileonul este scos din ab- 
domen şi pus pe o tavă alături de cadavu. 

Studiul inserţiei mezenterului. Inserţia mezenterului este complexă şi ca ata- 

re greu de reţinut, dacă nu a fost văzută pe piesă ; studiul este uşor de făcut pe 
"piesa unde foiţele mezenterice nu au fost disecate, fie înainte, fie după scoate- 
rea anselor intestinului subţire. Lucrurile se schimbă însă pe piesa noastră, unde 
foiţele mezenterului au fost separate şi vasele secţionate ; va trebui să refacem 
pe cât posibil rădăcina mezenterului apropiind cele două foiţe constitutive. 
Dacă această operaţiune este imposibilă, reperăm unghiul duodeno-jejunal 
(partea externă) şi unghiul ileo-colic pe linia fictivă, care uneşte aceste două 
puncte de reper, şi reprezintă inserţia mezenterului. În orice caz ne dăm seama 
că ea trece peste a 3-a porţiune a duodenului, peste aortă, şi vena cavă infe- 
rioară ajungând în fosa iliacă dreaptă. 
Deschiderea intestinului se face tăindu-l cu foarfecele de-a lungul marginii 
“lui mezenterice. Nici această operaţiune nu e uşoară, trebuie neapărat ca intesti- 
nul să fi fost complet desprins de mezenter şi transformat într-un tub lung. 
Studiul conformaţiei interioare a jejun-ileonului se face după ce am deschis 

şi spălat ansele lui; atunci putem observa : 
1. Valvulele conivente (circulare) ca nişte plici ale mucoasei, de 6—8 mm 
înălţime şi dispuse perpendicular pe lungimea intestinului ; sunt mult mai nume- 
roase în porţiunea superioară a jejun-ileonului decât în cea inferioară (în porţiu- 
nea terminală ele dispar). 
2. Vilozităţile incăstinale, mici proeminențe care ocupă suprafaţa liberă a mu- 
coasei. Cu ochiul liber putem vedea numai pe cele mai mari (1 mm), dar le recu- 
noaştem şi pe celelalte prin aspectul catifelat ce-l dau mucoasei intestinale ; cu lupa 
pot fi văzute foarte bine ; unele au forma de creste, iar altele de conuri. 
3. Foliculii izolaţi, nişte proeminențe albicioase, unele vizibile cu ochiul li- 
ber, altele numai cu lupa. 
4. Plăcile lui Payer (foliculii limfatici agregaţi) situate pe ultima porţiune a 
intestinului subţire şi ocupând marginea lui liberă (nu pe cea mezenterică). Pen- 
tru a vedea plăcile lui Payer, luăm un segment din această porţiune terminală a 
intestinului şi o spălăm bine ; privind-o prin transparenţă, plăcile lui Payer apar 
ca nişte formaţiuni multiple, unele rotunde, altele alungite dispuse de-a lungul 
intestinului. Dimensiunile lor variază de la 1 la 12 cm; din cauza mărimii lor 
ele se recunosc uşor şi elevul trebuie să se familiarizeze cu această operaţiune, 
căci plăcile lui Payer au un rol foarte important în diagnosticul anatomo-patolo- 


c. 
5 Prepararea tunicelor intestinului. Cele patru tunici ale intestinului se pot 
pure în evidenţă prin disecţie şi apoi să se examineze macroscopic. Luăm o 
ucată de intestin şi o fixăm pe o plută, apoi cu un sca su: şi o pensă fină ri- 
dicăm mai întâi peritoneul, operaţiune uşoară ; examinând intestinul vedem fib- 
rele musculare . longitudinale, pe care le separăm, pătrunzând între ele; 
dedesubtul lor se văd fibrele circulare, formând un strat mai gros. Sub acest 
strat se găseşte mucoasa, s p zmme de muşchi prin submucoasă. Izolarea mucoa- 
sei de stratul muscular se face ridicând stratul muscular, fie procedând invers 
dinăuntru în afară ridicând stratul mucos. Pe un alt segment, disecăm o valvulă 
coniventă şi vedem că este formată numai din mucoasa îndoită. 

Cecul şi apendicele cecal. Cecul este prima porţiune a intestinului gros ; el 
este situat sub terminația intestinului subţire ; studiul lui trebuie făcut ca şi al 
jejun-ileonului. 


Conformaţia exterioară 


1. Se prezintă ca un fund de sac ce se continuă în sus cu colonul ascendent; din partea in- 
fero-internă se desprinde o prelungire tubuloasă, numită apendicele cecal (apendicele vermiferm). 

2. Dimensiunile cecului sunt cam de 6 cm lungime şi 7 cm grosime, iar apendicele cecal 
măsoară 8 cm lungime. 

3. Cecul ocupă de obicei fosa iliacă dreaptă, uneori se găseşte în partea ci superioară (poziţie 
înaltă), alteori e coborât în cavitatea pelviană (poziţie joasă), iar alteori ieşind complet din loja sa 
(fosa iliacă) ia numele de poziţie ectopică. Apendicele cecal fiind o dependinţă a cecului, îl ur- 
mează în toate poziţiile lui. Important este să observăm care este poziţia apendicelui în raport cu 
cecul. În majoritatea cazurilor apendicele este descendent şi medial, adică este situat în partea in-. 
ternă a cecului şi coborând, atinge cu vârful său excavaţia pelviană; uneori apendicele are o po- - 
ziţie ascendentă fiind situat înapoia cecului ; alteori se află în poziţie laterală, mergând între cec şi 
spina iliacă antero-superioară şi în fine apendicele se poate afla în poziţie internă, mergând către 
ansele intestinale. "Toate aceste poziţii trebuiesc cunoscute ; iar situaţia apendicelui, pe piesa noas- 
tră, examinată cu grijă. (E bine ca fiecare elev să vadă toate piesele din sală, pentru că pe alte piese 
apendicele poate ocupa diferite poziţii). Oricare ar fi direcţia apendicelui trebuie să notăm, că între el 
şi cec există întotdeauna un raport fix, acel al inserţiei lui în partea infero-internă a cecului. 

4. Observând conformaţia exterioară a cecului, vedem că la suprafaţa lui se găsesc trei benzi 
musculare, (taenia coli) ce trec apoi pe colon; ele pleacă de la un punct fix, anume de la inserţia 
apendicelui cecal şi apoi separându-se una devine postero-internă, alta postero-externă şi alta ante- 
rioară. Între aceste trei benzi întâlnim o serie de umflături (bosele cecale sau haustre). Apendicele 
nu este rectilin ; descrie mai multe flexuozităţi şi are în mod normal un aspect neted şi o culoare 
roză-cenuşie ; e bine să fim obişnuiţi cu caracterele lui normale pentru a putea recunoaşte cazurile 
patologice. 

5. Raporturile cecului şi ale apendicelui cecal sunt foarte uşor de înțeles ; raporturile cu peri- 
toneul au fost studiate ; după cum am mai spus cecul şi apendicele ocupă fosa iliacă dreaptă şi 
sunt în contact cu pereţii acestei loji (înainte peretele abdominal, înapoi muşchiul psoas-iliac cu 
aponevroza lui), de care este separat (de obicei) în mod normal prin peritoneu. Raporturile apendi- 
celui depind de situaţia lui: 

a) apendicele ascendent se insinuează între cec şi psoasul iliac, putând merge în sus până la 
ficat şi rinichi ; 

b) apendicele descendent merge în excavaţia pelviană, luând contact cu organele ce se află în 
această cavitate ; 

c) apendicele extern merge între faţa externă a cecului şi creasta iliacă ; 

d) apendicele intern merge către ansele intestinale. 


Configuraţia interioară va fi studiată o dată cu aceea a colonului. 

Colonul. Studiul colonului din punct de vedere macroscopic trebuie făcut 
astfel : 

Configuraţie exterioară şi raporturi. 


1. Limitele colonului ne sunt cunoscute : el începe la nivelul terminării intestinului subţire în 
cel gros, adică în fosa iliacă dreaptă ; terminația colonului se găseşte în bazin la nivelul celei de a 
treia vertebre sacrate. Plecând de la promontoriu în jos putem vedea şi palpa această vertebră ; po- 
rţiunea terminală a. colonului se deosebeşte de rect; colonul posedă un mezou pe când rectul nu 
are ; pentru a găsi limita între cele două organe, mergem deci în fosa iliacă stângă, ridicând colo- 
nul; punem în evidenţă mezocolonul şi apoi urmărindu-l în jos, observăm locul unde mezoul se 
“termină (a 3-a vertebră sacrată ; acolo începe rectul). 

2. Traiectul şi diviziunea topografică a colonului. Urmărind colonul de la originea lui din. fo- 
sa iliacă dreaptă spre terminaţie, vedem că are o formă caracteristică şi că este compus din patru 
porţiuni : 

a) prima porţiune este verticală şi se întinde de la cec la faţa inferioară a ficatului ; ea se 
numeşte colonul ascendent ; j 

b) a doua porţiune orizontală se întinde până la nivelul splinei şi se numeşte colonul trans- 
vers ; 

c) a treia porţiune, din nou verticală, merge în jos până la nivelul crestei iliace stângi şi se 
numeşte colonul descendent ; 

d) a patra porţiune are o formă complexă, este aşezată în fosa iliacă şi în bazin; poartă nu- 
mele de colonul sigmoidian sau ilio-pelvian. 

" În rezumat putem spune că el descrie un cadru de formă patrulateră ; porţiunea ascendentă 
formează cu cea transversală un unghi, numit unghiul hepatic (flexura colică dreaptă), iar aceasta 
împreună cu porţiunea descendentă formează unghiul stâng sau splenic (flexura colică stângă). 

3. Conformaţia exterioară a colonului : 

a) La suprafaţa lui se observă o serie de umflături, separate între ele prin şanţuri transversale ; 
pe porţiunea terminală a intestinului gros, umflăturile devin mai rare şi mai neregulate ; 

b) Observăm şi pe colon cele trei benzi musculare longitudinale, care pleacă de pe cec şi 
sunt orientate : una anterioară, alta postero-externă şi a treia postero-internă ; pe colonul transvers 
ele îşi schimbă direcţia devenind : una superioară şi celelalte două inferioare ; 

c) „Pe suprafaţa exterioară a colonului se observă nişte prelungiri, numite apendice epiplooice ; 
ele se întind pe toată lungimea colonului la nivelul benzilor longitudinale, sunt neregulate şi au o 
culoare galbenă. 

4. Raporturile posterioare ale colonului sunt cele mai complicate, nu pot fi văzute acum, ele 
nu pot fi studiate decât după ridicarea lui de pe planul subjacent. 

a) Colonul ascendent este în raport înainte şi în afară cu peretele abdominal, înăuntru cu an- 
sele intestinale ; 

b) Colonul transvers este în raport înainte cu peretele abdominal, în jos cu ansele intestinale, 
în sus cu organele din etajul superior al abdomenului (ficat, stomac, splină) ; 

c) Colonul descendent are aceleaşi raporturi ca şi cel ascendent; 

d) Colonul ilio-pelvian este situat în fosa iliacă stângă prin porţiunea lui iliacă şi vine în ra- 
port înainte cu peretele abdominal, iar înapoi cu muşchiul psoas-iliac şi vasele iliace. Prin porţiu- 
nea pelviană .el intră în excavaţiunea pelviană şi vine în raport cu organele pelviene (rect, vezică, 
uter). 

Înainte de a trece mai departe reamintim că intestinul gros este caracterizat prin; benzi mu- 
sculare, umflături (haustre) şi apendice (sau ciucuri) epiplooice. 


Scoaterea colonului şi cecului. Se eliberează mai întâi apendicele, secţio- 
nându-i mezoul ; apoi cu mâna stângă ridicăm cecul, iar cu foarfecele din mâna 
dreaptă secţionăm peritoneul, ce se reflectează de pe cec pe fosa iliacă şi putem 
pătrunde cu uşurinţă în planul de clivaj dinapoia colonului ascendent. Dacă tă- 
iem peritoneul de pe laturi şi legăturile celuloase dinapoia lui, colonul ascendent 
se eliberează complet. La nivelul colonului transvers, secţionăm mezocolonul 
chiar la inserţia lui pe intestin ; cu colonul descendent ne comportăm ca şi cu 
cel ascendent ; iar celui ilio-pelvian îi secţionăm mezoul chiar pe intestin. Când 
am ajuns la rect, punem două legături pe intestin şi între ele secţionăm şi scoa- 
tem intestinul gros din cavitatea abdominală. În rezumat putem spune că scoate- 
rea colonului se face secţionând peritoneul chiar pe intestin, fără însă a leza 
acest organ şi că lucrul este uşurat prin tracţiunile pe care le exercităm asupra 
lui, pentru a-l depărta de peretele abdominal posterior. 

Fascia retrocolică a lui Told. După ridicarea colonului (ascendent şi des- 
cendent) se evidenţiază foarte .net prezenţa rinichiului. Faţa anterioară a lui este 
acoperită : în partea superioară de peritoneu (aspect alb-strălucitor), iar în partea 
inferioară de un ţesut celular. În acest ultim segment faţa anterioară este acope- 
rită de două foiţe suprapuse : fascia retrocolică a lui Told şi fascia prerenală. 

Deocamdată vom evidenția numai fascia lui Told, rămânând ca fascia prere- 
nală să fie studiată o dată cu loja renală; pentru aceasta vom face o secţiune 
verticală pe mijlocul feţei anterioare a rinichiului, având grijă să secţionăm nu- 

mai țesutul preperitoneal din care vom izola — plecând de la incizie median şi 
lateral — o foiţă, despărțită de fascia prerenală printr-un plan de clivaj, uşor de 
urmărit ; este fascia lui Told, asupra căreia vom reveni. 

Studiul configurației interioare a cecului şi a colonului. Suprafaţa inte- 
rioară a cecului ne prezintă : 

a) În primul rând trebuie să studiem valvula ileo-cecală. Această valvulă. se 
poate vedea prin porţiunea terminală a jejun-ileonului, fie deschizând bine orifi- 
ciul, fie făcând cu foarfecele două despicături, pe această porţiune (fără a atinge 
terminarea ei, ca să nu lezăm valvula). În felul acesta valvula poate fi bine vă- 
zută. Valvula ileo-cecală se prezintă ca o cavitate infundibuliformă, îndreptată de 
la dreapta spre stânga. Nu putem vedea forma ei caracteristică decât prin cavi- 
tatea cecală ; pentru aceasta facem o fereastră în peretele extern al cecului şi 
examinăm valvula prin ea ; valvula se prezintă atunci ca o proeminenţă alungi- 
tă, formată din două valve suprapuse, care unindu-se la extremităţile lor, dau 
naştere la două comisuri de la care pleacă prelungiri, numite frâuri ; 

b) Cecul ne mai prezintă o serie de cavităţi ampulare, corespunzând bose- 
lor (haustrelor) exterioare ; ele sunt separate prin creste, ce corespund şanţurilor 
de pe suprafaţa exterioară ; mai găsim încă trei proeminențe longitudinale, dato- 
rite benzilor musculare de pe acea suprafaţă ; 

c) Tot pe suprafaţa interioară a cecului se află şi orificiul apendicelui, si- 
tuat la 1— 3 cm sub valvula ileo-cecală, având şi el o valvulă. 

Studiul conformaţiei interioare a colonului se face după ce am deschis co- 
lonul într-un loc oarecare (mai departe de cec, de care mai avem nevoie); aci 
găsim acele depresiuni, care corespund boselor exterioare şi crestele (plicele se- 
milunare) ce corespund şanţurilor periferice. Ele sunt prinse între benzile mus- 
culare, acum foarte evidente. 

Constituţia anatomică a intestinului gros se studiază mai lesne decât a intesti- 
nului subţire. Izolăm o porţiune din intestinul gros şi o fixăm pe o plută cu su- 
prafaţa peritoneală în sus ; ridicăm peritoneul cu îngrijire începând de la un colţ 
şi sub el apar cele două straturi de fibre musculare: cele longitudinale fiind 
grupate numai la nivelul celor trei benzi musculare (taenia coli), iar cele tran- 
sversale, circular ; sub stratul muscular ne apare submucoasa, sub care apoi gă- 
sim mucoasa. 

Studiul constituţiei anatomice a valvulei ileo-cecale. Valvula ileo-cecală re- 
zultă din invaginarea intestinului subţire în cel gros ; fiecare valvă a ei se com- 

une din două lame: una dependentă de intestinul gros şi alta de cel subţire . 

monstrăm acest lucru în modul următor : chiar la nivelul terminării jejun-ileo- 
nului, secţionăm circular peritoneul ; sub el apar fibrele musculare longitudinale, 
pe care le secţionăm de asemenea circular; dacă acum tragem de jejun-ileon, 
vedem că valvula ileo-cecală dispare, iar în locul ei rămâne un orificiu circular. 

Din această operaţiune tragem concluzia că din constituţia fiecărei valve fa- 
ce parte : tunica mucoasă, tunica submucoasă şi fibrele circulare ale tunicei mu- 
sculare ; pe când peritoneul şi fibrele musculare longitudinale (care au fost 
secţionate) trec direct de pe intestinul subţire pe cel gros. 

Studiul mezocolonului transvers. Am văzut în linie generală raporturile lui, 
astfel ştim că din feţele mezocolonului, una (cea inferioară) este situată în cavi- 
tatea abdominală mare şi alta (cea superioară) în bursa omentală, în două treimi 
stângi, adică de la nivelul hiatului lui Winslow şi până la unghiul colic stâng. 
Deşi colonul transvers a fost scos şi o parte din vasele lui au fost disecate, por- 
ţiunea rămasă mai poate fi studiată. 

Putem vedea inserţia lui posterioară ; pentru aceasta apucând de lambourile 
peritoneale şi: de vasele colice, le tragem înainte pentru a-l întinde; vedem 

acum inserţia posterioară a mezocolonului transvers ; ea pleacă de pe rinichiul 
stâng, încrucişează pangreasul, a 2-a porţiune a duodenului şi se termină pe ri- 
nichiul drept. Aceste organe pot fi văzute sau mai bine simţite prin intermediul 
peritoneului parietal, care nu a fost încă ridicat. 

Duodenul. Studiul duodenului este posibil acum căci, prin disecţiile ante- 
rioare, toate organele care-l acopereau au fost îndepărtate ; să nu ne aşteptăm 
însă să-l vedem perfect evidenţiat, căci el este acoperit de peritoneu. Prin inter- 
mediul peritoneului îl vedem şi-l palpăm, iar mai târziu va trebui să ridicăm 
peritoneul pentu a studia complet duodenul. 

1. Examinăm forma organului mergând de la stomac spre terminarea duodenu- 
lui. În timpul acestei operaţiuni întâlnim vasele mezenterice şi colice, care îngreu- 
nează mult lucrul; nu trebuie însă să le tăiem, căci prin ele vom imagina, la 
studiul raporturilor, marile plice ale peritoneului : mezocolonul şi mezenterul. 


Vedem că duodenul are o formă caracteristică, ca o potcoavă, având patru porţiuni: prima 
porţiune (superioară) se întinde de la stomac la faţa inferioară a ficatului; a doua porţiune (des- 
cendentă) merge de aci la extremitatea inferioară a rinichiului drept (care se simte la dreapta lui); 
a treia porţiune este orizontală şi trece înaintea coloanei vertebrale până la flancul ei stâng; a pa- 
tra porţiune (ascendentă) merge în sus până la unghiul duodeno-jejunal. Trebuie să observăm că a 
patra porţiune şi unghiul duodeno-jejunal se găsesc sub stomac şi că (terminarea duodenului) e si- 
tuat aproape la acelaşi nivel cu pilorul (începutul duodenului). 

De desenat: Forma duodenului. 


2. În al doilea rând studiem raporturile duodenului cu peritoneul. Recunoaş- 
tem vasele mezenterice şi reconstituim mezenterul, punând împrejurul lor foiţele 
peritoneului ; împrejurul vaselor colice refacem mezocolonul transvers. Obser- 
văm, din aceste reconstituiri, că mezocolonul transvers încrucişează a :2-a porţiu- 
ne a duodenului, iar mezenterul a 3-a porţiune. Prima porţiune a duodenului 
este înconjurată în întregime de peritoneu, în partea ei internă (juxta-stomacală) 
şi ne dăm seama de acest fapt, duodenul fiind mobil în porţiunea juxta-stoma- 
cală ; partea externă a primei porţiuni este acoperită de peritoneu numai pe faţa 
anterioară. În această porţiune duodenul este aplicat pe peretele abdominal po- 
sterior. Aceeaşi dispoziţiune se observă şi pe ultimele porţiuni. La studiul perito- 
neului în general am văzut că foiţele, care acoperă duodenul şi pancreasul provin 
din cele două foiţe ale mezocolonului transvers (când acestea se separă); acum le 
vom urmări prin disecţie pentru ca să ne convingem. 

Studiul constituţiei mezocolonului transvers. Studiul constituţiei se face 
separând prin disecţie cele două foiţe peritoneale, servindu-ne de reperul format 
de vasele colice, care se găsesc între ele. Dacă lucrăm cu grijă, putem ridica 
foiţa superioară dinainte înapoi, până la peretele posterior al bursei omentale, 
unde se reflectează în sus, devenind peritoneu parietal ; continuând ridicarea lui 
(cu grijă) pe o mică porţiune, descoperim pancreasul. Foiţa inferioară a mezo- 
colonului o putem urmări şi imagina dinainte înapoi. până la locul ei de refle- 
xiune (marginea posterioară — aderentă —a mezocolonului) în jos, unde devine 
peritoneul parietal posterior ; continuând disecţia ei în jos, spre mezenter, desco- 
perim duodenul şi jumătatea inferioară a capului pancreasului. 

Raporturile duodenului. Raporturile duodenului, cu excepţia celor poste- 
rioare, pot fi studiate acum. 


Prima porțiune a duodenului este în raport: înainte cu faţa inferioară a ficatului şi cu vezica 
biliară ; în sus tot cu faţa inferioară a ficatului, în jos cu pancreasul; îndărat, ne putem da seama 
de pe acum că trece coledocul. : 

A doua porţiune a duodenului este în raport: înainte cu mezocolonul transvers, conţinând va- 
sele colice, deasupra acestuia cu ficatul şi dedesubtul lui cu ansele intestinale (scoase), la dreapta 
răspunde lobului drept al ficatului şi colonului ascendent, iar la stânga e în raport cu pancreasul 
(capul). 

A treia porţiune răspunde înainte vaselor mezenterice superioare şi mezenterului, în sus pan- 
creasului, în jos anselor intestinale scoase. 

A patra porţiune este acoperită înainte de stomac şi mezocolonul transvers, pe care trebuie să 
le ridicăm pentru a o vedea ; la dreapta. este în raport cu aorta şi rădăcina mezenterului, pe care le 
puttm vedea şi simţi prin palpare (aorta) şi la stânga cu rinichiul stâng (se poate vedea şi mai 

“ales palpa). 
De desenat : Raporturile duodenului. 


Continuarea disecţiei trunchiului celiac şi a ramurilor venei porte. Pen- 
tru a face acest studiu trebuie să ridicăm în sus stomacul şi ne apare bursa 
omentală larg deschisă, apoi de pe peretele posterior al bursei omentale ridicăm pe- 
ritoneul, care acoperă ramurile vasculare şi numai după aceasta începem dise- 
cţia lor. 

Mergem la porţiunea lucrată mai înainte a arterei hepatice şi urmărim în 
jos artera gastro-duodenală ; vedem că ea nu trece înapoia stomacului ci înapo- 
ia duodenului (porţiunea întâia) ; din ea urmărim ramura gastro-epiploică dreap- 
tă, care merge de-a lungul curburii mari a stomacului, unde se anastomozează 
cu artera gastro-epiploică stângă (ramură din artera splenică). Tot din artera ga- 
stro-duodenală naşte artera pancreatico-duodenală superioară, care merge între 
capul pancreasului şi duoden, se anastomozează cu artera pancreatico-duodenală 
inferioară din mezenterica superioară, formează arcade, din care pleacă ramuri 
arteriale pentru duoden şi capul pancreasului. j 

Disecăm apoi venele mezenterice (superioară şi inferioară) până înapoia 
pancreasului, iar dacă tragem puţin înainte acest organ vedem sub el (marginea 
lui superioară) artera splenică, pe care o putem lucra pe o mare întindere. (coa- 
da pancreasului nu trebuie disecată pentru a nu strica epiploonul pancreatico- 
splenic). Mai vedem că artera mezenterică superioară, plecând din aortă — 
originea nu se vede — trece pe sub pancreas ; artera mezenterică inferioară naşte 
mai jos şi-i putem vedea originea din aortă. Tot acum ne apare foarte evident 
arcui vascular al lui Treitz (vena mezenterică inferioară şi artera colică stângă). 

Studiul pancreasului. Studiul pancreasului poate fi întreprins acum cu suc- 
ces, organul fiind pus în evidenţă o dată cu prepararea duodenului. 

Dând stomacul în sus, putem vedea că: 


1. Pancreasul este acoperit de peritoneul parietal care ia parte la formarea bursei omentale. 

2. Urmirind organul de la stânga la dreapta recunoaştem : coada, corpul, colul şi capul. De coa- 
dă se află I:gat epiploonul pancreatico-splenic, pe care trebuie să-l cruţăm pentru a-i studia mai târziu. 

3. Studiul raporturilor se face pe fiecare segment aparte. 

a) Capul prezintă în partea infero-internă o prelungire, numită procesul uncinat. Capul are 
două, feţe şi un contur. Conturul lui este gros în porţiunea superioară şi înconjoară duodenul (îi 
formează un jghiab), iar în porţiunea inferioară este subţire şi răspunde feţei anterioare a duodenu- 
lui. Faţa anterioară prezintă 'în partea infero-internă un şanţ, pe unde trec vasele mezenterice. Ea 
dă inserţie mezocolonului transvers prin intermediul căruia vine în raport cu vasele colice. Mezoco- 
lonul transvers îniparte această faţă în două porţiuni : una superioră (supramezocolică) acoperită de 
peritoneul parietal posterior al bursei omentale, prin intermediul căreia vine în raport cu stomacul, 
şi o porţiune inferioară (submezocolică) în raport cu ansele intestinale, prin intermediul peritoneului 
parietal posterior al marii cavităţi. 

Faţa posterioară a capului nu poate fi studiată decât ridicând organul ; ne putem însă da sea- 
ma de raporturile ei cu canalul coledoc (raportul principal), căci este suficient să urmărim puţin 
acest canal, pentru a vedea că trece îndărătul primei porţiuni a duodenului şi îndărătul capului pan- 
creasului ; i 

b) Colul are o faţă anterioară acoperită de stomac (prin intermediul peritoneului, ca şi faţa 
anterioară a capului), o margine superioară, unde se găseşte cotul arterei hepatice şi de unde pleacă 
artera gastro-duodenală (raport foarte important) ; o margine inferioară, care prezintă o scobitură 
pentru vasele mezenterice superioare, şi o faţă posterioară pe care o vedem dacă tragem colul 
înainte ; ea vine în raport cu vena portă ; 

c) Corpul are o faţă anterioară acoperită de stomac (cu dispoziţiune similară feţei anterioare 
a capului), o margine superioară care răspunde vaselor splenice (vena se găseşte dedesubtul arte- 
rei), ce se pot prepara până la coada pancreasului (aci nu se disecă) şi vine în raport cu rinichiul 
stâng, glanda suprarenală stângă şi stâlpii diafragmului. Marginea (faţa inferioară) groasă răspunde 
mezocolonului transvers (acum se văd numai resturile lui). Faţa posterioară nu poate fi văzută 
acum, dar putem observa că repauzează pe organele de pe peretele abdominal posterior (aorta, ar- 
tera mezenterică superioară, rinichiul stâng şi glanda suprarenală stângă) ; 

d) Coada sau extremitatea stângă a pancreasului este în raport cu splina, de care o leagă epi- 
ploonul pancreatico-splenic. 


De desenat : Forma şi raporturile pancreasului. 


Studiul epiploonului (ligamentului) gastro-splenic şi pancreatico-splenic. Acum ne putem da 
seama şi mai bine de modul de constituire a acestor două ligamente. Ridicăm stomacul în sus şi 
introducem mâna adânc pe sub el între cele două epiplooane, adică în prelungirea stângă a bursei 
omentale. Peritoneul acestei porţiuni a bursei omentale formează deci foiţa anterioară a epiploonu- 
lui pancreatico-splenic şi foiţa posterioară a epiploonului gastro-splenic. Dacă ne reamintim că cele- 
lalte foiţe ale acestor epiplooane (foiţa anterioară a epiploonului gastro-splenic şi foiţa posterioară a 
epiploonului pancreatico-splenic) sunt formate de peritoneul marii cavităţi, putem înţelege analogia 
constituţiei acestor două epiplooane, ele fiind formate din invaginarea peritoneului (sacul omental 
în sacul marii cavităţi); acest lucru va fi demonstrat -mai târziu prin disecţie. 


Forma şi raporturile stomacului. Forma şi raporturile stomacului pot fi vă- 
zute acum în totalitate. După ce am pus stomacul la locul lui, vedem că are 
forma unui cimpoi ; apoi îl examinăm şi vedem că prezintă : un perete anterior, un 
perete posterior, curbura mare, curbura mică şi două orificii : cardia şi pilorul. 


Faţa (peretele) anterioară este în raport cu peretele abdominal, cu diafragmul şi cu ficatul. 
Raporturile acestea au fost văzute pe larg la studiul proiecției organului. Faţa (peretele) posterioară 
ia parte la formarea bursei omentale ; raporturile ei se văd dacă ridicăm stomacul şi anume răspun- 
de organelor de pe peretele abdominal posterior (duoden, pancreas, vasele splenice, rinichiul stâng, 
glanda suprarenală stângă şi diafragm). 

Raporturile curburii mari (epiploonul gastro-colic, vasele gastro-epiploice) au fost studiate ; ra- 
porturile curburii mici au fost de asemenea văzute (la delimitarea regiunii celiace, vasele gastrice). 

Cardia este orificiul superior al stomacului şi este profund situat; dacă introducem mâna în 
sus la nivelul lui, îl găsim pe partea stângă a coloanei vertebrale (a 10-a vertebră dorsală), iar în- 
tre el şi coloană simţim aorta. Repunem plastronul costal la loc şi îl putem proiecta, cu oarecare 
greutate, la nivelul celei de a 7-a articulaţii condro-sternale stângi. 

Pilorul este orificiul inferior al stomacului şi este acoperit de ficat de care este legat prin mi- 
cul epiploon ; el răspunde în jos pancreasului, înainte ficatului sau peretelui abdominal şi înapoi 
aortei. i 


De desenat : Forma şi raporturile stomacului. 

Studiul raporturilor feţei inferioare şi a marginii anterioare a ficatului. 
Ficatul are trei feţe (superioară, inferioară şi posterioară) şi trei margini (ante- 
rioară, postero-superioară şi postero-inferioară).* Am văzut raporturile feţei supe- 
rioare ; acele ale feţei posterioare nu pot fi studiate decât după extragerea 
organului din abdomen. Descripţia morfologică a feţei inferioare a ficatului va 
fi înţeleasă mai uşor, tot după extragerea organului; acum putem să studiem 
numai raporturile. Recunoaştem mai întâi hilul cu elementele pediculului hepatic ; 
la dreapta lui vedem vezica biliară, la stânga un şanţ antero-posterior, în care 
intră ligamentul rotund. De pe acum ne putem da seama (vom vedea mai bine 
„pe ficatul scos din abdomen) că faţa inferioară a ficatului are trei zone: una 
dreaptă, una mijlocie şi alta stângă. 


Zona stângă vine în raport cu stomacul şi vedem acest lucru dacă lăsăm ficatul în jos şi dăm 
drumul stomacului să cadă la locul lui. 

Raporturile zonei drepte sunt complicate ; ridicând ficatul putem vedea că ea răspunde duode- 
nului şi rinichiului drept; trebuie să ne reamintim că la acest nivel 'se găseşte şi cotul drept al co- 
lonului (flexura colică dreaptă). 

Raporturile zonei mijlocii sunt încă mai complexe. Ştim că pe ea se găseşte hilul, la care vi- 
ne pediculul hepatic cu micul epiploon (omentul mic) care se inseră pe hil; acum putem înţelege 
(deşi micul epiploon a fost secţionat) de ce porţiunea prehilară a feței inferioare a ficatului face 
parte din marea cavitate abdominală, iar porţiunea retrohilară face parte din bursa omentală. 

Tot acum putem studia raporturile marginii anterioare (inferioare). Aceasta este subţire şi tă- 
ioasă, oblic îndreptată de la dreapta la stânga ; ea prezintă două scobituri: una pentru vezica bilia- 
ră şi alta pentru ligamentul rotund. În partea dreaptă marginea anterioară răspunde coastelor şi în 
rest peretelui abdominal. În acelaşi timp observăm-că extremitatea dreaptă a ficatului este groasă şi 
umple hipocondrul drept pe când cea stângă e subţire şi se insinuează între fundul stomacului şi 
diafragm. 


De desenat : Ficatul în cavitatea abdominală. 


Extragerea ficatului din cavitatea abdominală. Extragerea ficatului este o 
operaţiune simplă şi instructivă atunci când este făcută sistematic; ea devine 
greoaie şi neplăcută când este făcută fără nici o noimă. Vom proceda astfel: 1. 
Ridicăm ficatul în sus şi îi secţionăm pediculul la 1— 2 cm sub hil, pentru a 
putea executa ulterior disecţia elementelor intrahepatice ; 2. După ce disecăm 
vena cavă inferioară o secţionăm (în jos) aproape de ficat. Acum putem ridica 
foarte bine în sus faţa inferioară a ficatului şi să vedem ligamentul coronar şi 
ligamentele triunghiulare, precum şi modul cum foiţa lor inferioară se reflectă 
pe peretele abdominal posterior, devenind peritoneu' parietal ; 3. Desfacem acum 
legăturile feţei superioare, reprezentate prin ligamentul falciform, pe care-l sec- 
ţionăm dinainte înapoi de-a lungul feţei superioare a ficatului; după această 
operaţiune organul este mult mai liber şi se manipulează mai uşor; 4. Tragem 
cu mâna stângă lobul stâng în afară şi secţionăm ligamentul triunghiular stâng, 
apoi ligamentul: coronar. Ficatul se desprinde din ce în ce, până ajungem către 
vena cavă inferioară, care străbate faţa posterioară a organului şi secţionăm ve- 
na la acest nivel; $. Trăgând de ficat, vedem că în partea dreaptă mai aderă de 
diafragm ; tăiem sau distrugem aceste legături cu sonda, până ce ne apare liga- 
mentul triunghiular drept, pe care-l secţionăm şi organul este liber putând fi 
complet studiat. 


* Terminologia actuală admite numai două feţe: diafragmatică şi viscerală şi o singură 
margine : inferioară. 

În timpul acestei operaţiuni, trebuie să fim atenţi, să nu tidicăm şi glanda 
suprarenală dreaptă ; dacă însă lucrăm ca mai sus, această greşeală nu se poate 
întâmpla. 

Loja hepatică. După extracția ficatului, ne rămâne în cavitatea abdominală 
un gol; acesta reprezintă loja hepatică, care este limitată astfel : în afară, înainte 
şi înapoi de peretele abdominal şi toracic, în sus de diafragm, iar în jos de me- 
zocolonul transvers. 

Studiul descriptiv al ficatului. Ficatul extras din cavitatea abdominală a 
unui cadavru, căruia i s-a făcut injecţia de conservare, are o formă neregulată, 
putându-i-se însă recunoaşte trei feţe şi trei margini. (Pe cadavrele neinjectate el 
îşi pierde forma, se turteşte şi prezintă numai două feţe.) Feţele sunt astfel 

orientate : una este superioară, a doua inferioară şi a treia posterioară ; iar 
marginile sunt : anterioară, postero-superioară şi postero-inferioară.* 


Faţa superioară prezintă inserţia ligamentului suspensor (falciform), de care este împărţită în 
doi lobi: drept şi stâng. 

Faţa inferioară este foarte complexă ; ea se continuă cu cea posterioară şi prezintă mai multe 
şanţuri, ce trec apoi pe această faţă (posterioară); 1. Hilul ficatului (şanţ) dispus transversal. 2. 
Şanţul longitudinal stâng (principal) întins dinainte înapoi şi subdivizat de hil, care se termină pe 
el, în două porţiuni : una anterioară, numită fisura ligamentului rotund şi alta posterioară, fisura li- 
gamentului venos. 3. Şanţul longitudinal drept, neexistent realmente, fiind compus din două forma- 
țiuni diferite : şanțul anterior pentru vezica biliară, şi unul posterior pentru vena cavă inferioară. 
Trebuie să ţinem seamă că hilul ficatului (şanţul transversal) se găseşte în întregime pe faţa infe- 
rioară, pe când şanţurile longitudinale nu. Ele trec şi pe faţa posterioară. Astfel şanţul drept este 
reprezentat pe faţa inferioară numai de foseta cistică, pe când şanţul venei cave inferioare este pe 
faţa posterioară, iar din şanţul stâng numai porţiunea destinată venei ombilicale se află pe faţa in- 
ferioară ; canalul venos trebuie căutat pe cea posterioară. 

Între şanţurile feţei inferioare a ficatului, găsim următoarele formaţiuni : 

1. Înaintea hilului se află lobul patrat; el este cuprins între fisura ligamentului rotund, vezica 
cistică şi hil (şanţul transvers.) 

2. Înapoia hilului se găseşte lobul caudat Spiegel situat însă pe faţa posterioară. 

3. La dreapta. vezicii biliare se vede o regiune împărţită în trei feţişoare : impresiunea colică 
(anterioară), impresiunea renală (cea mai mare şi de formă triunghiulară) şi impresiunea duodenală 
(înăuntrul precedentei). 

4. La stânga fisurii ligamentului rotund se află impresiunea gastrică, care ocupă cea mai ma- 
re parte a regiunii, apoi o ridicătură rotunjită, situată între precedenta şi lobul pătrat, numită tuber- 
culul omental, iar între acesta şi impresiunea gastrică se vede şanţul esofagian. 

Faţa posterioară a ficatului, cu dimensiuni considerabile în partea dreaptă, este redusă în par- 
tea stângă la o adevărată margine; ea are o formă triunghiulară şi prezintă de la piei către 
stânga, următoarele detalii : 

1. Faţa posterioară a lobului drept, cu porţiunea largă neperitoneală, cuprinsă între cele două 
foiţe ale ligamentului coronar, ale cărui urme se văd desluşit pe piesă (pars affixa sau aria nudă). 

„2. Impresiunea suprarenală, niică şi de formă triunghiulară sau semilunară. 

3. Şanţul venei cave inferioare. 

4. Lobul candat Spiegel, cuprins între vena cavă inferioară şi şanţul ligamentului venos. Ex- 
tremitatea inferioară a acestuia este împărţită în două proeminențe : cea stângă poartă numele de 
procesul papilar, iar cea dreaptă de procesul caudat. (Acesta trimite un aiocea caudat, care merge 
la creasta situată între depresiunea renală şi cea colică.) 

5. Şanţul ligamentului venos. 


* Am mai menţionat că această descriere a ficatului nu mai corespunde noii terminologii. 

Dintre marginile ficatului, am studiat marginea anterioară ; celelalte două (postero-inferioară şi 
postero-superioară) delimitează faţa posterioară şi o separă de celelalte două feţe (superioară şi in- 
ferioară). i 

Extremităţile ficatului au fost de asemenea studiate. 

De desenat : Faţa inferioară şi posterioară a ficatului. 


Prepararea pediculului hepatic şi disecţia intrahepatică a elementelor 
lui. Pe ficatul scos din abdomen izolăm elementele pediculului la nivelul bilului 
şi le studiem raporturile. Vena portă şi artera hepatică se bifurcă la nivelul hilu- 
lui, şi dacă ţinem seamă că şi canalele cei sunt de cele mai multe ori în 
număr de două, putem spune că elementele pediculului sunt perechi. Ele sunt 
situate dinapoi înainte în ordinea următoare : vena portă, artera hepatică şi cana- 
lele biliare. 

Apoi preparăm ligamentul ombilical şi ligamentul venos. Ridicăm peritoneul 
de pe faţa inferioară a ficatului, la nivelul şanţului stâng şi cu el o porţiune din 
țesutul hepatic, care uneori ascunde ligamentele ; ne conducem de cordonul fi- 
bros al ligamentului rotund, pe care-l găsim la nivelul marginii anterioare a fi- 
catului. Pentru disecţia ligamentului venos procedăm la fel, decât că lucrăm în 
partea posterioară a şanţului. 

După ce am pregătit vasele ficatului la hil, le urmărim în interioarul orga- 
nului, sculptând în țesutul hepatic ramurile vasculare. Pe acelaşi lob putem ur- 
mări vasele şi canalele biliare, deşi spre uşurinţă este mai bine a lucra vasele 
pe un lob şi canalele pe altul. 

Studiul raporturilor splinei. Mai întâi se repetă mijloacele de fixare ale 
acestui organ şi apoi începem studiul raporturilor lui. Legăturile splinei au fost 
în mare parte studiate : ligamentul freno-colic (sustentaculum lienis) a fost sec- 
ţionat: el e format de aderenţele marelui epiploon la diafragm; ligamentele 
pancreatico-splenic şi gastro-splenic devin evidente dacă tragem splina înafară. 
Trebuie să mai vedem ligamentul freno-splenic, întins de la diafragm la splină 
şi care reprezintă porţiunea cea mai ridicată a epiploonului pancreatico-splenic, 
cu care se continuă (uneori ligamentul freno-splenic poate lipsi). 

Studiem apoi raporturile splinei : 


Faţa externă (diafragmatică) este în raport cu diafragmul (proiecţiunea ei a fost studiată) ; 
faţa postero-internă (renală) în raport cu rinichiul ; faţa antero-internă (gastrică) prezintă hilul şi răs- 
punde, înaintea acestuia, stomacului, iar înapoia hilului este în raport cu bursa omentală; faţa ba- 
zală (colică) vine în raport cu coada pancreasului şi cu unghiul stâng al colonului. 

Splina prezintă trei margini, ce se vor vedea bine pe organul extras, dar ale căror raporturi 
pot fi înţelese de pe acum: marginea anterioară este situată între stomac şi diafragm; marginea 
posterioară, între rinichi şi peretele abdominal ; marginea internă între stomac şi rinichi. 

Extremitatea postero-superioară ajunge până aproape de coloana vertebrală (1 — 2 cm depărta- 
re) şi este situată între stomac şi diafragm ; extremitatea antero-inferioară răspunde unghiului stâng 
al colonului. 


Extragerea splinei din cavitatea abdominală este o preparaţie uşoară. E bine 
ca împreună cu epiploonul pancreatico-splenic să secţionăm şi o bucată din coa- 
da pancreasului, care ne este folositoare la disecţia epiploonurilor. Prin urmare, 
cu mâna stângă scoatem organul din abdomen, iar cu dreapta îi tăiem epiplooa- 
nele la 5 cm departe de:hil. 

Studiul constituţiei celor două epiplooane ale splinei. (gastro-splenic şi pan- 
creatico-splenic). Din inspecția şi urmărirea acestor formaţiuni, ne-am dat seama 
că la constituţia lor ia parte atât peritoneul cavităţii mari peritoneale, cât şi cel 

al bursei omentale ; demonstrăm acum, acest lucru, prin disecţie. Pentru aceasta 
aşezăm splina pe o planşă, repauzând pe faţa ei convexă atol) şi având 
înaintea noastră hilul şi porţiunea secţionată a celor două epiplooane. Examinăm 
pe fiecare dintre ele şi vedem : în epiploonul pancreatico-splenic vasele splenice 
şi coada pancreasului (uneori acesta lipseşte); iar în epiploonul gastro-splenic, 
vasele scurte. Dacă disecăm succesiv până la hil foiţele celor două epiplooane, 
căpătăm doi saci seroşi : unul interior format din peritoneul bursei omentale şi 
altul exterior din peritoneul marii cavităţi (fig. 124). 

Examenul splinei extrase din abdomen ne arată forma ei caracteristică de 
tetraedru. 


Acum vedem bine marginile : cea anterioară, numită crenelată din cauza numeroaselor incizuri ; 
cea posterioară sau obtuză, numită astfel pentru grosimea ei. Marginea internă sau intermediară se 
bifurcă, la partea ei inferioară, în două margini ce delimitează faţa bazală. 


Extragerea stomacului. Cu toate preparaţiile de până acum, stomacul a ră- 
mas locului. Ca să-l extragem, va trebui să secţionăm esofagul la nivelul orifi- 
ciului diafragmului şi duodenul (după ce l-am legat între două ligaturi). 
Diferitele epiplooane au fost secţionate prin preparaţiile anterioare. Putem să 
izolăm şi mai bine stomacul, secţionând resturile epiplooanelor de-a lungul cur- 
burilor mare şi mică. Dacă acum ridicăm stomacul în sus, de cele mai dese ori 


Fig. 124. Splina cu epiplooanele 1. Extremitatea superioară. 2. Extremitatea inferioară. 3. Epiploo- 
pul gastro-splenic. 4. Vase scurte. 5. Epiploonul pancreatico-splenic. 6. Coada pancreasului. 7. Ar- 
tera splenică. 8. Vena splenică. 

organul este aderent de diafragm la partea lui postero-superioară. Aceste aderen- 
ţe trebuiesc uşor dezlipite spre a nu se rupe viscerul. 

Conformaţia interioară a stomacului. Stomacul se deschide cu foarfecele, 
prin ajutorul unei incizii de-a lungul curburii mari. După ce stomacul a fost cu- 
răţat şi spălat, se pot demonstra următoarele : 


1. Plicele stomacului şi drumul gastric, între două plice, dispuse de-a lungul curburii mici. 

2. Configuraţia interioară a cardiei (plicele cara şi separaţia între mucoasa esofagiană (albi- 
cioasă) şi mucoasa stomacală (roşiatică). 

3. Valvula pilorică. 

4. Ariile gastrice, acele spaţii poligonale, separate prin şanţuri. 

5. Cu lupa se pot vedea plicele viloase şi şanţurile, ce le separă. 


Prepararea tunicilor stomacului. Această preparaţie se face ca şi la intes- 
tin. 

Prepararea canalului pancretic principal Wirsung şi a canalului cole- 
doc. Canalul lui Wirsung se află situat în interiorul pancreasului şi anume la 
mijlocul lui, uneori chiar la egală distanţă de marginea superioară şi de cea in- 
ferioară a organului. Începem disecţia lui de la coada pancreasului, unde-i mai 
superficial şi mergem spre cap, lucrând astfel de la stânga la dreapta. Îl găsim 
sculptând în țesutul pancreatic al cozii, lucrând cu precauţie, căci are aspectul 
unei vene de calibru mic şi neregulat. După ce am dat de el, îl urmărim uşor, 
dând într-o parte țesutul pancreatic, ce-l acoperă ; în drumul lui, îl vedem co- 
tind în jos şi ajungând la nivelul duodenului. Acolo unde-şi schimbă direcţia, 
pleacă un alt canal, care merge în sus şi la dreapta: canalul accesor; acesta 
poate fi disecat în acelaşi mod până la duoden. 

Trecem apoi la prepararea canalului coledoc, începând disecţia de sus, de 
unde a fost deja „găsit, în jos ; îl vedem trecând îndărătul primei porţiuni a duo- 
denului şi înapoia capului pancreasului. Pentru urmărirea canalului coledoc nu 
este nevoie să tăiem duodenul şi pa pancreasul, ci numai să le dezlipim de la dreapta 
spre stânga de pe peretele abdominal posterior şi să le răsturnăm înainte. 

Vedem cum canalul este aplicat pe aceste organe, de o foiţă destul de rezis- 
tentă, numită fascia retroduodeno-pancreatică Treitz. Cercetând cu de-amănuntul 
porţiunea terminală a canalului lui Wirsung, dăm de locul de unire al lui cu ca- 
nalul coledoc. 

Secţiunea pancreasului. Studiul feţei lui posterioare. Dacă tăiem pancrea- 
sul în partea lui mijlocie şi-i răsfrângem capetele lateral, ne apar organele situa- 
te înapoia lui. Astfel. găsim : 


1. Înapoia capului : coledocul, vena cavă şi renală dreaptă (pe peretele abdominal posterior). 
2. Înapoia colului : vena portă. 3. Înapoia corpului : aorta, vasele mezenterice superioare, rinichiul 
stâng şi glanda suprarenală stângă. 


Răsfrângerea duodenului. Studiul feţei lui posterioare. Duodenul a fost 
despărţit de stomac prin secţiunea de la nivelul pilorului. Acum răsfrângem pri- 
ma porţiune a duodenului la dreapta, mergând cu scalpelul chiar pe peretele in- 
testinal. 


Vedem că este în raport cu coledocul, vena portă şi artera gastro-epiploică dreaptă. Răsfrân- 
gem apoi în jos a doua porţiune a duodenului şi înapoia ei găsim vena cavă inferioară, vena rena- 
lă şi ureterul; aceste organe sunt acoperite de o foiţă, numită fascia prerenală şi pe care nu 
trebuie să o tăiem încă. Ridicăm şi a treia porţiune de la dreapta la stânga şi găsim sub ea aorta, 

şi mezenterica superioară ; sub a patra porţiune a duodenului, ridicată în sus, se vede muşchiul 
psoas şi vasele renale stângi (tot prin intermediul fasciei prerenale). 


Muşchiul lui Treitz (suspensor al duodenului) Muşchiul lui Treitz este un 
mic fascicul muscular întins de la unghiul duodeno-jejunal la stâlpul stâng al 
diafragmului. Pentru a-l prepara tragem înainte unghiul duodeno-jejunal şi ve- 
dem întinzându-se nişte legături care merg spre peretele abdominal. Căutând cu 
prudenţă în interiorul lor, găsim câteva fibre palide, pe care le putem urmări în 
sus ; aceste fibre constituie muşchiul -lui Treitz. 

Configuraţia interioară a duodenului. Pentru a studia configuraţia inte- 
rioară a duodenului, trebuie să extragem organul din cavitatea abdominală, apoi 
să-l deschidem. 

Extragerea este uşoară, organul fiind în mare parte dezlipit, iar pancreasul 
secţionat. Ultimele aderenţe sunt reprezentate prin câteva mici vase sau benzi 
de ţesut conjunctiv rămase, pe care le tăiem. Astfel duodenul se eliberează 
complet, împreună cu o parte a capului pancreasului. 

Piesa scoasă din trunchi se aşază pe masă cu faţa posterioară în sus şi re-: 
marcăm prezenţa fasciei lui Treitz, întinsă ca o pânză fibroasă (fascie de coales- 
cenţă), pe care o putem izola fără prea mari dificultăţi. 

Cu această ocazie, trebuind să desprindem duodenul de capul pancreasului, 
observăm între aceste două organe (la nivelul celei de a 2-a porţiuni a duode- 
nului în special) arcadeie vasculare, formate prin anastomozarea arterei pancrea- 
tico-duodenală superioară (ramură din  gastroduodenală) cu artera 
pancreatico-duodenală inferioară (ramură a mezentericei superioare). 

Deschiderea se face de la un capăt la celălalt, de-a lungul feţelor anterioare 
a celor patru porţiuni, aproape de circumferința mare. Examinând suprafaţa inte- 
rioară vedem că ea este netedă în prima porţiune şi că în celelalte porţiuni ea 
devine neregulată, presărată de plici transversale (valvule conivente sau plice 
circulare). Pe peretele intern al celei de a doua porţiuni se vede o proeminenţă 
ca un tubercul, determinată de ampula lui Vater şi numită papila mare ; ea este 
acoperită de o valvulă coniventă, care trebuie ridicată pentru a o evidenția. Pe 
vârful papilei mari se vede orificiul ampulei lui Vater; iar. de la faţa ei infe- 
rioară pleacă o plică descendentă, numită frâu. 

Deasupra papilei mari se vede o proeminenţă similară, dar mai mică, numi- 
tă papila mică ; ea răspunde terminării canalului accesor al pancreasului. 

Studiul fasciei prerenale. Dacă disecţia a urmat ordinea de mai sus, acea- 
stă fascie a fost foarte puţin interesată şi o putem studia acum. În partea supe- 
rioară rinichiul mai este acoperit şi de peritoncu ; pe când în partea inferioară, 
unde am scos colonul, este învelit de țesutul celular al fasciei prerenale şi de 
fascia retrocolică Told. Observăm deosebirea între peritoneu (alb-strălucitor) şi 
fascia prerenală (aspră-rugoasă) şi apoi ridicăm peritoneul de jos în sus, având 
grijă să lăsăm fascia la locul ei; pentru a demonstra că rinichiul este acoperit 
de această fascie, o apucăm cu pensa şi ridicând-o, vedem cum pleacă de la 
marginea laterală a organului, unde se continuă cu fascia proprie subperitoneală, 
trece înăintea coloanei vertebrale şi a vaselor mari, până ajunge pe rinichiul 
opus, pe care-l acoperă şi la marginea lui laterală se continuă cu fascia proprie 
subperitoneală din acea parte. De acest lucru ne dăm şi mai bine seama la stu- 
diul lojei renale. 

Studiu! lojei renale. Facem o incizie verticală pe faţa anterioară a unui ri- 
nichi tăind fascia prerenală, iar prin buzele inciziei insinuăm mânerul scalpelului 
ca să dezlipim fascia de organ; ajungând la marginea externă a rinichiului ne 

dăm seama de dispoziţiunea ei. Această fascie este simplă în afara rinichiului, 
la marginea lui. laterală se dedublează însă ; o foiţă trece înaintea rinichiului (a 
fost studiată) şi altă foiţă înapoia lui. 

Foiţa anterioară trece înaintea organului şi se continuă cu cea de partea 
opusă, pe când foiţa posterioară (fascia retrorenală sau fascia lui Zuckerkandl) 
trece înapoia rinichiului şi se fixează pe coloana vertebrală. Vedem că aceste 
două foiţe limitează un spaţiu, care poartă numele de loja renală şi conţine rini- 
chiul, glanda suprarenală şi ureterul. După ce au înconjurat capsula suprarenală, 
cele două foiţe se unesc prin extremitatea lor superioară, fixându-se pe dia- 
fragm, pe când la extremitatea lor inferioară ele se alipesc numai şi pot îi sepa- 
rate prin disecţie. 

Raporturile rinichiului şi ale capsulei (glandei) suprarenale. Aceste rapor- 
turi pot fi uşor înţelese. Ambele organe sunt conţinute în loja renală. Glanda supra- 
renală e situată în partea superioară a rinichiului, însă nu direct deasupra polului 
superior, ci în partea supero-internă a rinichiului, unde ocupă un patrulater limitat 
de : coloana vertebrală, marginea internă a rinichiului, pediculul renal şi faţa infc- 
rioară a ficatului. Pe piesa disecată de noi, aceste raporturi nu pot fi văzute, căci o 
parte din organe (ficat, pancreas şi duoden) au fost scoase din cavitatea abdominală ; 
ele au putut fi studiate cu ocazia extragerii organelor amintite. Dacă acestea au fost 
păstrate, le putem pune la locul lor, reconstituind raporturile. 


1. Raporturile rinichiului : a) Faţa anterioară este în raport la dreapta : cu glanda suprarenală, 
ficatul, colonul ascendent şi transvers şi a doua porţiune a duodenului ; la stânga: glanda suprare- 
nală, pancreasul, colonul transvers şi descendent, splina şi marea curbură a stomacului; b) Margi- 
nea. externă repauzează pe muşchii peretelui abdominal posterior (transvers, pătratul lombelor şi 
diafragm). La dreapta este în raport cu ficatul, la stânga cu splina; c) Marginea internă prezintă 
hilul rinichiului ; d) Faţa posterioară va fi văzută la extragerea organului ; e) Extremitatea superioa- 
ră este în raport cu glanda suprarenală, f) Extremitatea inferioară se află la 3-—S5 cm depărtare 
de creasta iliacă. 

2. Glanda suprarenală are forma unei virgule, cu capătul inferior în unghiul vertebro-renal. 
Ea are o faţă anterioară pe care se găseşte hilul şi vine în raport: la dreapta cu ficatul; la stânga 
cu lobul stâng al ficatului, curbura mare a stomacului şi pancreasul. Marginea externă răspunde ri- 
nichiului ; marginea internă este în raport la dreapta cu vena cavă inferioară şi duodenul şi la stân- 
ga cu aorta. Faţa posterioară va fi văzută ulterior. 


Prepararea pediculului renal. Vena renală este foarte groasă şi dispusă an- 
terior ; înapoia ei se află artera renală, pe care o putem prepara fără a tăia ve- 
na, lucrând pe sub ea. Ultimul element îl formează bazinerul, cu porţiunea 
iniţială a ureterului. 

Prepararea ureterului abdominal şi a vaselor gonadale. Recunoaştem 
mai întâi ureterul la partea lui superioară şi apoi îl curăţim de sus în jos, până 
la nivelul strâmtorii superioare a bazinului. 

Dacă din întâmplare s-a păstrat o parte a peritoneului parietal posterior, sau 
dacă preparaţia dată se execută pe o piesă cu peritoneul intact (la examen), tre- 
buie avut în vedere că ureterul aderă prin țesutul celular înconjurător de faţa 
profundă a peritoneului. Deci dacă am ridicat peritoneul parietal în parte şi nu 
găsim ureterul la locul lui, trebuie să-l căutăm şi pe faţa profundă a peritoneu- 
lui ridicat. 

timpul acestei operaţiuni (în oricare din cele două cazuri), întâlnim vase- 
le gonadale, pe care nu trebuie să le tăiem, mai ales că ele încrucişează urete- 
rul trecându-i înainte, ci din contră să le disecăm în jos până la nivelul 
strâmtorii superioare a bazinului, iar în sus până la originea lor în vasele mari 

(arterele din aortă ; iar venele gonadale vărsându-se : cea dreaptă în cava infe- 
rioară şi cea stângă în vena renală stângă). 


Ureterul abdominal are două porţiuni: una lombară şi alta iliacă; raporturile lor pot fi stu- 
diate în mare parte : 

1. Porțiunea lombară este în raport înainte cu vasele gonadale, vasele colice, duoden (a doua 
porțiune la dreapta, a patra porţiune la stânga); înapoi cu muşchiul psoas, de care este separat 
printr-un strat de ţesut celular retro-ureteric, înăuntru răspunde vaselor mari (aorta la stânga, cava 
inferioară la dreapta), în afară cu rinichiul şi colonul. 

2. Porțiunea iliacă repauzează înapoi pe psoas şi apoi pe vasele iliace (la dreapta, dedesubtul 
bifurcaţiei iliacei comune ; la stânga deasupra bifurcaţiei iliace comune) ; înăuntru răspunde coloa- 
nei lombare, de care este separat prin vasele mari ; în afara vaselor gonadale şi înainte e încrucişat 
la dreapta de mezenter, iar la stânga de mezocolonul ilio-pelvian. 


Prepararea plexului solar celiac. Prin plexul solar (celiac) se înţelege un 
vast plex organo-vegetativ, întins înaintea aortei, trunchiului celiac şi arterei me- 
zenterice superioare ; el este format de ramurile eferente a doi ganglioni volu- 
minoşi, numiţi ganglionii semilunari. Prepararea plexului începe prin căutarea 
ganglionilor semilunari. Ganglionul semilunar drept se găseşte astfel: răsfrân- 
gem în jos şi înăuntru vena cavă inferioară, care a fost secţionată, şi înapoia ei, 
deasupra pediculului renal şi înăuntrul glandei suprarenale căutăm ganglionul 
într-un ţesut conjunctiv destul de dens. Nu mergem mai departe cu preparaţia, 
fără a fi găsit marele nerv splanhnic, care se termină în extremitatea externă a 
ganglionului semilunar şi nervul pneumogastric, care se termină în extremitatea 
internă a acestui ganglion. Ganglionul semilunar împreună cu cei doi nervi, care 
vin la el, formează ansa memorabilă a lui Wriesberg. 

Ganglionul semilunar stâng trebuie căutat deasupra pediculului renal stâng, 
şi înăuntrul glandei suprarenale stângi, fiind şi el ascuns într-un ţesut celular 
destul de rezistent. Ca să-i completăm disecţia trebuie să găsim nervul mic 
splanhnic, care se termină în extremitatea lui externă. 

Prepararea ganglionilor semilunari poate fi uşurată prin urmărirea nervilor 
splanhnici de sus în jos — din torace, unde au fost disecaţi — prin diafragm — 
în abdomen. 

După ce am găsit ganglionii semilunari, urmărim ramurile lor eferente, care 
formează plexul solar, din care pleacă alte ramuri, ce merg la viscerele abdomi- 
nale, formând plexuri de-a lungul vaselor. Astfel urmărim plexurile mezenterice, 
în parte disecate, plexul renal şi numai la originea lor (fiind ridicat restul) : ple- 
xul splenic, plexul hepatic şi plexul gastric ; iar în jos pe faţa anterioară a arte- 
rei aorte: plexul lombo-aortic. În drum punem în evidenţă ramurile simpatice, 
ce vin de la lanţul simpatic lombar, şi continuăm disecţia plexului lombo-aortic 
până în bazin, unde îl vom vedea ulterior, el trimițând o parte constitutivă în 
plexul hipogastric. 

Scoaterea rinichiului şi a glandei suprarenale. Scoaterea rinichiului şi a 
glandei suprarenale se face uşor, numai prin dezlipirea lor; se apucă rinichiul 
cu mâna de marginea lui externă şi prin tracţiuni repetate se dezlipeşte, lăsând 
să se vadă grăsimea perirenală şi înapoi foiţa retrorenală (fascia lui Zucker- 
kandl), care merge să se fixeze pe vertebre (apofize transverse). Când rinichiul 
a fost dezlipit până la pedicul, secţionăm pediculul şi rinichiul rămâne în mâna 
noastră ; putem studia configuraţia exterioară sau să completăm studiul formaţiu- 
nilor înconjurătoare. 

Studiul rinichiului extras din cavitatea abdominală. Se procedează mai 
întâi la studiul configurației externe. 


360 


Se vede că rinichiul are forma unui bob de fasole. El are două feţe : una anterioară convexă . 
şi una posterioară plană şi două margini: marginea externă convexă, iar cea internă concavă ; prin 
aceasta din urmă trece pediculul renal (vena, artera, bazinetul). 


După ce am studiat configuraţia externă, fiecare din cei doi rinichi serveşte 
la preparaţii deosebite. 

Rinichiul A. 1. Studiul hilului şi al pediculului renal. Hilul se prezintă ca o 
despicătură verticală, de 3 —4 cm înălţime, prin care trec organele ce formează 
pediculul. Disecăm bine aceste organe, până la maximum de pătrundere în sinul 
renal şi găsim următoarea dispoziţiune : înainte se află vena renală, la mijloc 
artera renală şi în urmă, pe planul posterior, bazinetul, care se continuă cu ure- 
terul. De pe acum ne putem da seama că bazinetul are două porţiuni: una in- 
trarenală (ascunsă în sinul renal) şi alta extrarenală (în afara rinichiului). Putem 
diseca, de asemeni, artera renală, pe care o vedem bifurcându-se ; o ramură tre- 
ce înaintea bazinetului şi alta înapoia lui. 

2. Prepararea bazinetului intrarenal şi a calicelor mari (braţele bazinetu- 
lui). Pentru a ne da seama de această formaţiune, aşezăm rinichiul cu faţa pos- 
terioară în sus şi-l fixăm astfel ; apoi continuăm în interioarul organului disecţia 
bazinetului. Pentru aceasta ridicăm cu pensa buza posterioară a hilului şi dise- 
căm bazinetul pe sub ea cât se poate mai profund; apoi cu scalpelul tăiem şi 
ridicăm toată porţiunea astfel izolată din peretele posterior al sinului renal, până 
ce se evidenţiază o parte din bazinetul intrarenal. În acelaşi mod conducem 
operaţiunea (scoțând porţiuni din parenchimul renal) spre a găsi braţele bazine- 
tului, adică calicele mari, cât şi originea lor în calicele mici. (Pentru uşurinţa 
disecţiei, trebuie să tăiem şi să dăm la o parte ramura posterioară a arterei re- 
nale.) 


Putem vedea că sunt trei calice mari (superior, inferior şi mijlociu), colectând fiecare un nu- 
măr de calice mici. şi că bazinetul are forma unei pâlnii membranoase, ce se continuă cu ureterul. 


Toate aceste organe (bazinet, calice mari, calice mici şi vase) sunt conţinute într-o cavitate 
plină cu grăsime, numită sinusul renal. 


De desenat : Bazinetul şi calicele. 


Rinichiul B. 1. Secţiunea marginală a rinichiului este necesară pentru stu- 
diul configurației interioare a rinichiului şi se face astfel: cu mâna stângă ţinem 
rinichiul, cu hilul în podul palmei, policele aplicat pe o faţă, iar celelalte degete 
pe faţa opusă ; apoi cu un cuţit lung începem secţiunea de la marginea convexă 
către marginea concavă. Incizia trebuie făcută lent şi progresiv până ce cuțitul 
trece de extremităţile rinichiului. Organul este împărţit astfel în două jumătăţi, 
care se menţin încă la nivelul marginii interne. Pentru a termina, cuțitul pătrun- 
de mai întâi deasupra hilului, apoi dedesubtul lui, încizând şi marginea internă, 
fără a atinge elementele pediculului. 

Precauţie. La începutul secţiunii trebuie să fim atenţi, ca să nu alunece 
cuțitul pe marginea convexă şi să ne lezeze mâna stângă. 

2. Examenul suprafeţei de secţiune. Cele două jumătăţi ale rinichiului sunt 
separate şi puse pe masă ; la ele se observă: 

a) Sinusul renal, care se prezintă ca o cavitate plină cu grăsime ; în el se 
văd vasele, bazinetul şi calicele ; 

b) Examinând suprafaţa de secţiune vedem că este formată din două sub- 
stanţe : substanţa medulară şi substanța corticală. În substanţa medulară se gă- 
sesc piramidele renale Malpighi, cu baza în afară şi vârful spre hil. Fiecare 

piramidă este formată din două porţiuni : una mai clară, ce pătrunde în cavita- 
tea calicelui şi poartă numele de papilă şi o porţiune mai închisă, formând res- 
tul piramidei, poartă numele de zona limitantă. Examinând cu o lupă zona 
papilară, se vede că pe vârful ei sunt o serie de orificii, care constituie aria 
ciuruită ; examinând în acelaşi mod (cu lupa) zona limitantă, se vede că este 
formată din raze palide alternând cu raze colorate ; primele reprezintă tubii co- 
lectori, cu direcţie rectilină (tubii Bellini), pe când cele colorate sunt formate de 
vase. 

Substanţa corticală e dispusă împrejurul substanţei medulare, între ea şi 
capsula renală, apoi insinuându-se între piramidele lui Malpighi formează coloa- 
nele lui Bertin. Examinând cu lupa substanţa corticală propriu-zisă, vedem că în 
ea pătrund razele palide din substanța medulară (aceste prelungiri sunt numite 
piramidele lui Ferrein sau porțiunea radiată) ; 

b) Capsula renală (care înveleşte rinichiul) se pune în evidenţă dezlipind-o 
de pe suprafaţa exterioară a rinichiului. Această operaţiune este posibilă, căci 
capsula a fost deja tăiată la secţiunea rinichiului, ea se face apucând capsula 
cu pensa, la marginea secţiunii, şi dezlipind-o spre hil. Sub capsula renală se 
văd (pe rinichii congestionaţi) o serie de vene, ce se unesc mai multe într-un 
punct, formând stelele lui Verheyen. 


De desenat : Suprafaţa rinichiului pe secţiune. 


Raporturile feţei posterioare a rinichiului. După ce am extras rinichiul, 
rămâne în locul lui o masă grăsoasă perirenală. Dacă ridicăm cu multă preca- 
uţiune această atmosferă grăsoasă, putem vedea foiţa posterioară a fasciei renale 
fascia lui Zuckerkandl) şi înapoia ei o altă masă grăsoasă, numită pararenală 
Gerota). Dacă ridicăm şi această grăsime, dăm peste o fascie întinsă, prin in- 
termediul căreia se văd doi muşchi : înăuntru psoasul întins de-a lungul coloanei 
vertebrale şi în afara lui, pătratul lombelor; mai în afară de aceştia se văd mu- 
şchii abdominali şi anume rransversul. Nu preparăm aceşti muşchi, căci nu tre- 
buie să tăiem fasciile ; ele trebuie mai întâi studiate. Dar înainte de aceasta 
examinăm raporturile posterioare ale rinichiului. Recunoaştem coasta a 12-a şi o 
formaţiune fibroasă, ce se vede prin transparenţa aponevrozei pătratului lombe- 
lor ; această formaţiune poartă numele de ligamentul arcuat lateral şi se întinde 
de la coasta a 12-a la apofiza transversă a celei de a 2-a vertebre lombare. 

Deasupra acestora rinichiul este în raport cu diafragmul, prin intermediul 
lui cu pleura şi cu plămânul; dedesubtul lor este în raport cu pătratul lombelor, 
de care-l separă masa celulo-grăsoasă pararenală, în care se află trei nervi: in- 
tercostalul al 12-lea, marele abdomino-genital (ilio-hipogastric) şi micul abdo- 
mino-genital (ilio-inghinal). 


De desena! : Raporturile posterioare ale rinichiului. 


Fasciile pătratului lombelor şi fascia psoasului iliac. Aceste fascii prezin- 
tă un interes deosebit, de aceea trebuie să le curăţim în toată întinderea şi apoi 
să le examinăm. Începem cu fascia pătratului lombelor, pe care o disecăm îna- 
fară până la nivelul transversului, cu care se continuă, căci în realitate ea repre- 
zintă foiţa anterioară a aponevrozei posterioare a transversului. În partea lui 
posterioară această fascie se trifurcă ; foiţa posterioară şi mijlocie au fost prepa- 
rate o dată cu muşchii spinali ; foiţa anterioară este acea pe care o avem sub 
ochii noştri ; ea trece înaintea muşchiului pătratul lombelor şi se inseră pe apo- 
fizele transverse ale vertebrelor. (Această inserţie nu este vizibilă, căci pe ea se 
prinde fascia iliacă.) 


362 


Fascia psoasului se numeşte şi fascia iliacă şi nu poate fi lucrată acum în 
totalitate, ci numai până la nivelul strâmtorii superioare a bazinului, de unde o 
vom continua o dată cu studiul acestei cavităţi. Examinând-o, vedem că: margi- 
nea ei laterală se inseră pe pătratul lombelor; marginea medială se prinde pe 
corpurile vertebrale, unde formează o serie de arcade, care trebuie disecate ; în 
jos devine groasă, acoperă muşchiul psoas-iliac ; se inseră pe creasta iliacă şi 
apoi trece sub lig.inghinal. La cest nivel aderă de ligament numai prin porţiu- 
nea ei externă , porţiunea internă rămâne liberă şi formează bandelera ileo-pecti- 
nee, care se inseră pe eminenţa ileo-pectinee ; această porţiune a fost deja 
studiată cu inelul femural. 

Prepararea arcadei patratului lombelor. Deseori, această arcadă nu se 
prezintă ca o îngroşare a fasciei muşchiului, după cum este scris pretutindeni, ci 
ca o formaţiune fibroasă independentă, situată sub fascie. Ca s-o punem în evi- 
denţă, ridicăm fascia muşchiului după ce am secţionat-o la nivelul inserţiei ei 
pe coloana vertebrală şi o răsfrângem în afară până la inserţia ei pe transvers, 
din care şi provine. După ce am ridicat fascia, ne apare : în partea superioară a 
muşchiului, arcada pătratului (ligamentul arcuat lateral), întinsă de la coasta a 
12-a la apofiza transversă a vertebrei a 2-a lombară. Pe marginea superioară a 
arcadei se văd fasciculele musculare ale diafragmului. ” 

Deschiderea lojei psoasului. Arcada psoasului. Între fascia iliacă şi muş- 
chiul subjacent se găseşte un spaţiu, loja psoasului, care are în clinică o reală 
importanţă. Pentru a deschide această lojă, secţionăm fascia (în afara arcadelor) 
şi o răsfrângem în afară. Cu această ocazie, vedem că în partea ei superioară 

sedă o întăritură ce aderă de muşchi şi trebuie s-o lăsăm la locul ei: această 
întăritură este arcada psoasului (ligamentul arcuat medial) şi se întinde de la 
corpul celei de a 2-a vertebre lombare la apofiza transversă a primei sau a celei 
de a 2-a vertebre lombare, înconjurând faţa anterioară a psoasului ; pe ea se in- 
seră fasciculele musculare ale diafragmului, pe care le vedem dacă ridicăm dia- 
fragmul în sus. Dezvelirea psoasului, adică răsfrângerea fasciei, trebuie făcută 
numai în porţiunea lombară şi cu multă grijă, pentru a nu tăia vreo ramură a 
plexului lombar (în special genito-femuralul). , 

Studiul hiatului diafragmatic. Prin preparaţia făcută putem vedea fasciculele 
diafragmatice ce se inseră: pe coasta a 12-a, pe arcada pătratului lombelor şi 
pe arcada psoasului. Fibrele ce se prind pe ligamentul arcuat lateral sunt foarte 
subţiri, iar între ele şi cele ce se inseră pe coasta a 12-a, există un loc gol (un- 
de nu se prind fascicule musculare), numit hiatul diafragmatic. Ne dăm bine 
seama de acest hiat dacă ridicăm în sus diafragmul şi căutăm să vedem fibrele 
ce se inseră pe coasta a 12-a. i 

Prepararea venei cave inferioare şi a simpaticului drept. Vena cavă a 
fost disecată în mare parte. Acum o urmărim în jos până la originea ei adică la 
venele iliace comune pe care le studiem numai la terminarea lor, ele neputând 
ti preparate în întregime. Venele lombare se unesc între ele prin anastomoze, ce 
formează vena lombară ascendentă, care comunică în jos cu iliaca internă sau 
cu cea comună, iar în sus se continuă cu vena azigos. Ca să vedem lombara 
ascendentă, tragem în afară vena cavă inferioară şi urmărim ramurile până ce. 
dispar sub muşchiul psoas. După ce am văzut toate aceste lucruri, răsfrângem 
în jos vena cavă inferioară, tăind venele lombare şi găsim, pe partea dreaptă a 
coloanei vertebrale, lanţul simpatic (porţiunea lombară) cu ganglionii lui carac- 
teristici, Disecăm acest trunchi nervos în sus până la nivelul diafragmului şi în 
jos până la strâmtoarea superioară. Tot acum putem prepara ramurile comuni- 

cante, ce provin din ganglionii lombari, şi trec pe sub arcadele psoasului îm- 
preună cu vasele lombare (similare intercostalelor), mergând la plexul lombar. 

- Prepararea aortei şi a lanţului simpatic stâng. Această preparaţie se face 
la fel ca şi la partea dreaptă. Se disecă aorta şi arterele lombare, care nu se 
văd decât la originea lor, intrând apoi sub arcadele psoasului. Tăiem aorta dea- 
supra originii arterei gonadale şi-i răsfrângem capetele ; sub capătul inferior gă- 
sim ca şi în dreapta: vena lombară ascendentă, ce se continuă cu vena 
hemiazigos (în sus) apoi lanţul simpatic lombar stâng, pe care-l urmărim ca şi 
pe cel drept. Sub capătul superior al aortei răsfrânte, apare cisterna lui Pecquet 
(cisterna chili). 

Prepararea difragmului. Până acum am văzut inserţile lui pe : stern, coa- 
ste, arcada psoasului şi arcada pătratului lombelor. Vom studia acum inserţiile 
lui pe coloana vertebrală, unde formează stâlpii diafragmului. Prepararea acestor 
fascicule musculare este extrem de uşoară. Scoatem trunchiul celiac şi toate or- 
ganele care eventual au rămas înaintea aortei (pancreas, duoden), sau care nu au 
fost încă extrase. Apoi tragem de diafragm în sus şi stâlpii lui se pun în evidenţă 
la originea lor ; îi curăţim de țesutul subperitoneal care-i acoperă. Găsim astfel : 
stâlpii interni, stâlpii intermediari şi stâlpii externi. Stâlpul intern drept pleacă 
de pe a 2-a şi a 3-a vertebră (corp şi discurile intervertebrale învecinate), stâl- 
pul intern stâng (mai scurt) pleacă de pe a 2-a vertebră lombară (corp şi discu- 
rile învecinate). Stâlpul intermediar pleacă (de ambele părţi: stânga şi dreapta) 
de pe a doua vertebră lombară, dar nu este totdeauna bine individualizat ; stâl- 
pul extern pleacă (bilateral) de pe arcada psoasului şi a patratului lombelor. 

tre cei doi stâlpi interni se circumscrie un orificiu, care este împărţit în 
două prin fasciculele anastomotice sau lig. arcuat median. Aceste fascicule plea- 
că de la un stâlp intern dintr-o parte, se încrucişează cu fasciculul similar din 
partea opusă şi se termină pe celălalt stâlp intern. Cele două orificii rezultate 
sunt : unul anterior lasă să treacă esofagul şi nervii pneumogastrici, iar altul po- 
sterior aorta şi canalul toracic. În plus între stâlpii interni şi intermediari există 
un interstiţiu pe unde trec cei doi nervi splanhnici ; de asemeni între stâlpii in- 
termediari şi cei externi trece trunchiul lanţului simpatic (nu constant), iar vena 
azigos trece uneori cu nervii splanhnici alteori cu trunchiul simpaticului. Pe pie- 
sa noastră, unde avem disecate şi păstrate dinainte aceste elemente, le putem ur- 
mări în tot traiectul lor. 

După ce am văzut bine stâlpii, curăţim şi faţa inferioară a diafragmului şi 
examinăm cele trei foliole (dreaptă, stângă şi anterioară) şi bandeleta semicircu- 
lară inferioară (arciformă), ce se întinde de la foliola dreaptă la cea stângă. Pre- 
pararea feţei inferioare se face greu pe cadavrul din care s-au scos viscerele. 

Dacă vrem să studiem centrul frenic (tendinos) mai amănunţit, scoatem dia- 
fragmul din cavitatea abdominală, tăindu-l circular pe partea lui musculoasă, 
apoi se secţionează deasupra şi dedesubtul diafragmului, întâi vena cavă infe- 
rioară, care trece prin centrul frenic, apoi aorta şi esofagul (împreună cu celelal- 
te elemente). Muşchiul astfel desprins este întins pe o masă şi examinat pe cele 
două feţe pe rând. 

Bandeleta semicirculară superioară sau oblică ia naştere pe foliola dreaptă, 
trece pe partea postero-internă a orificiului venei cave inferioare şi se pierde pe fo- 
liola mijlocie. Bandeleta semicirculară inferioară sau arciformă se află pe faţa con- 
cavă (inferioară) şi pentm a o vedea trebuie să întoarcem diafragmul ; ea ia 
naştere pe foliola dreaptă, trece pe partea externă a orificiului venei cave infe- 
rioare şi se termină pe foliola stângă. După cum vedem, aceste două bandelete 
delimitează orificiul venei cave ; din ele pleacă numeroase fascicule tendinoase. 

V. STUDIUL EXCAVAŢIEI PELVIENE! (PELVISUL MIC) 


Excavaţia pelviană reprezintă porţiunea inferioară a cavităţii abdominale. Ea 
comunică în sus cu abdomenul propriu-zis, de care este separat printr-un plan 
ce merge de la unghiul sacrovertebral (promontoriu) la marginea superioară a 
pubelui ; în jos bazinul este închis prin diferite planuri ale perineului (studiate 
la membrul inferior). Privit în general bazinul prezintă aceeaşi construcţie şi 
aceeaşi dispoziţie la ambele sexe ; conţinutul lui variază însă de la bărbat la fe- 
meie. Cum cea mai mare parte din organele genitale ale femeii sunt situate în 
bazin, studiul acestuia va fi mult mai complicat, decât al bazinului de la bărbat. 
Principiul disecţiei rămâne însă acelaşi. 


BAZINUL LA BĂRBAT 


Privire generală asupra conţinutului. Examinând cavitatea pelviană prin 
bazinul deschis, vedem că este tapetată de peritoneu ; înainte recunoaştem vezi- 
ca, înapoi rectul, iar între ele vedem profunda depresiune a peritoneului, for- 
mând fundul de sac al lui Douglas. Vezica urinară globuloasă e uşor de 
recunoscut, iar dacă este goală, devine plată, se găseşte lipită de simfiza pubia- 
nă şi este greu de recunoscut. Cel mai bun mijloc este de a o umple. 

La limita superioară a excavaţiei (strâmtoarea superioară) se află muşchiul 
psoas iliac, de-a lungul căruia merg vasele iliace externe ; pe pereţii laterali ai 
excavaţiei se află ureterele ridicând peritoneul în drumul lor descendent spre 
vezica urinară ; iar pe părţile laterale ale vezicii observăm proeminenţele deter- 
minate de canalele deferente şi de arterele ombilicale. 

Repetarea dispoziţiunii şi a continuității peritoneului. Studiul vezicii se 
face acum fără disecţie ; inspecția ne dă suficiente date descriptive şi topografi- 
ce. Se procedează în modul următor : 

1. Situaţia vezicii urinare, după cum ea este goală sau plină; pe cadavru 
putem realiza ambele dispoziţiuni, umplând-o când este goală sau golind-o când 
este plină. Aceste operaţiuni se pot face cu ajutorul unei sonde flexibile introdu- 
să prin uretră. 

Vezica goală este ascunsă înapoia pubelui, prin urmare este numai pelviană ; 
vezica plină (500 gr) urcă deasupra pubelui şi intră în cavitatea abdominală ; 
posedă deci două segmente : unul pelvian şi altul abdominal. 

2. Putem vedea cele trei cordoane fibroase (uraca şi cordoanele arterelor 
ombilicale), numite împreună plice inghinale, care servesc ca mijloace de fixare 
pentru vezică. 


În sus aceste cordoane cohverg către cicatricea ombilicală ; în jos uraca (cel median) se inse- 
ră pe vezică, pe când cele laterale trec pe părţile laterale ale vezicii şi se continuă cu arterele om- 
bilicale. 

Afară de aceste ligamente, vezica mai are şi alte mijloace de fixare şi anume: /igamentele 
pubo-vezicale (anterioară) şi fibrele musculare, care o unesc cu prostata ; peritoneul, a cărui dispo- 
ziţiune am văzut-o, constituie de asemenea un important mijloc de fixare. 


' În anatomia eo mă bazinul osos sau pelvisul este subdivizat prin strâmtoarea 
superioară în două părţi: inul mare, situat deasupra acestei strâmtori şi bazinul mic sau 
excavaţia pelviană, situată sub această strâmtoare. În anatomia topografică şi la disecţie, bazinul 
mare este alăturat abdomenului propriu-zis, iar prin bazin se înţelege numai exeavaţia pelviană. 

3. Raporturile vezicii. Vezica prezintă : 

a) Faţa anterioară, a cărei raporturi variază, după starea de repleţiune a organului ; ea este si- 
tuată înapoia simfizei pubiene şi a găurii obturatoare când este goală ; ne dăm seama de aceste ra- 
porturi, dacă în timp ce examinăm vezica, cu degetul arătător 'apăsăm membrana obturatoare 
disecată ; la fiecare apăsare vezica este ridicată. Când vezica este plină, ea intră în abdomen, şi 
faţa ei anterioară vine în raport cu peretele abdominal anterior, de care rămâne separată prin fun- 
dul de sac peritoneal prevezical, ce se formează prin ridicarea polului vezical superior 

b) Faţa posterioară este acoperită de peritoneu în toată întinderea ei; se răsfrânge apoi pe 
rect, formând fundul de sac al lui Douglas; ş 

c) Feţele laterale trebuiesc examinate pe vezica plină ; ele sunt acoperite în parte de peritoneu, 
porțiunea inferioară rămânând extraperitoneală. Peritoneul se răsfrânge pe la jumătatea înălțimii lor şi for- 
mează fundurile de sac laterovezicale ; porţiunea extraperitoneală a acestor feţe va fi văzută mai târziu ; 

d) Baza vezicii nu este vizibilă acum. 


Fundul de sac vezico-rectal al lui Douglas. Fundul de sac al lui Douglas 
este acea depresiune a peritoneului, care se formează prin trecerea seroasei de 

vezică pe rect şi reprezintă punctul cel mai decliv al cavităţii abdominale ; 
în el se găsesc foarte adeseori ansele intestinale şi colonul pelvian. În sus fun- 
dul de sac este delimitat de două plice, numite plicele lui Douglas sau ligamen- 
tele posterioare ale vezicii; ele se întind de la vezică la feţele laterale ale 
rectului APĂ la sacru). 

Studiul rectului pelvian se face ca şi acel al vezicii numai prin inspecţie ; 
disecţia lui va fi făcută mai târziu. Avem de observat: 

1. Originea organului este la nivelul celei de a 3-a vertebre sacrate, acolo unde se termină 
mezocolonul ilio-pelvian. 

2. Dispoziţiunea lui ampulară ; ca să ne dăm seama de ea, tragem vezica înainte şi exami- 
năm rectul în porţiunea lui inferioară. 

3. Curburile rectului : unele laterale fără importanţă şi una formând o concavitate anterioară 
destul de accentuată. 

4. Raporturile porțiunii pelviene a 

a) Faţa anterioară este acoperită de peritoneul, care se răsfrânge de pe vezică (fundul de sac 
al lui Douglas); b) faţa posterioară vine în contact cu sacrul; ne mulţumim să ne facem o idee 
generală acum. Vom reveni ulterior asupra raporturilor aşa de importante ale acestei feţe; c) feţele 
laterale sunt acoperite de peritoneu în partea superioară, cea inferioară rămânând extraperitoneală ; 
această porţiune va fi studiată mai târziu. 


Consideraţii teoretice asupra spaţiului pelvi-subperitoneal (Testut) sau pel- 
vi-rectal superior (Richet). Pentru că în disecţia ce urmează vom fi nevoiţi să pă- 
trundem în acest spaţiu, cu o deosebită importanță practică şi cu o dispoziţie 
anatomică complexă, ne simţim nevoiţi să dăm în id schematic câteva date teo- 
retice absolut indispensabile pentru înţelegerea ulterioară a modului de disecţie. 

Spaţiul pelvi-rectal superior, numit într-un mod aşa de fericit de Testut, 
spaţiul pelvi-subperitoneal, este spaţiul umplut de ţesut celular pelvian situat sub 
peritoneu, sau mai bine zis între peritoneu şi aponevroza perineală profundă (fas- 
cia pelviană profundă). Acest spaţiu, cu țesutul celular care-l umple, nu repre- 
zintă o formaţiune specială ; el este porţiunea inferioară (porţiunea pelviană) a 
spaţiului subperitoneal (care se găseşte sub tot peritoneul), spaţiu, care aici, ia o 
dezvoltare mare din cauza abundenței țesutului celular. Acest ţesut pelvi-subperi- 
toneal este dispus după anumite norme. O parte din el se grupează împrejurul 
vaselor, formând o serie de despărțitori, care îl divid în mai multe spaţii secun- 
dare. Vom studia aceste despărțitori şi spaţiile secundare formate. 


' Rectul are o porțide pelviană deasupra mușchiului ridicător anal şi o porţiune perineală, 
dedesubtul acestai muşchi. 

Despărţitorile (lamele) sunt în număr de cinci; ele sunt formate de ele- 
mentele fibroase ale țesutului celular subperitoneal şi de elementele musculare 
grupate împrejurul vaselor ; dispoziţia lor e condiţionată “de dispoziţia vaselor 
împrejurul cărora se formează. Astfel două din despărţitorile fibro-vasculare au 
o direcţie antero-posterioară, fiind rezultate din gruparea țesutului fibro-celular 
împrejurul arterei hipogastrice (iliace interne) ; ele poartă numele de fasciile sac- 
ro-recto-genito-pubiene (Testut-Jacob), iar în clinică sunt cunoscute sub numele 
de tecile hipogastricei. Celelalte trei despărțitori sunt dispuse transversal: prima 
este formată prin gruparea țesutului fibro-celulos împrejurul arterei ombilicale şi ia 
numele de fascia ilico-prevezicală ; a doua ia direcţia arterelor veziculo-deferen- 
țiale şi se numeşte fascia prostato-peritoneală (septul recto-vezico-prostatic) iar a 
treia este rezultată din arme țesutului împrejurul vaselor rectale mijlocii şi poar- 
tă numele de aripioarele rectului. Aceste lame fibro-vasculare subdivid spaţiul sub- 
peritoneal (pelvi-rectal superior) în următoarele spaţii secundare : : 

1. Spaţiul latero-rectal situat între peretele lateral al bazinului şi teaca hipo- 
gastricei (fascia sacro-recto-genito-pubiană). 

2. Spaţiul retro-rectal situat între rect şi peretele posterior al excavaţiunii. 

3. Spaţiul prerectal situat între rect şi fascia prostato-peritoneală. 

4. Spaţiul retro-vezical situat între fascia prostato-peritoneală şi vezică. 

5. Spaţiul prevezical situat înaintea vezicii, între fascia ombilico-prevezicală 
şi peretele abdominal anterior (plus faţa posterioară a simfizei pubiene). 

Aceste formaţiuni există într-adevăr, însă nu cu schematismul arătat mai 
sus. În special spaţiul retro-vezical este foarte rău reprezentat. 

Prepararea spaţiului pelvi-subperitoneal. Demonstrarea se face dezlipind 
peritoneul. Procedăm în modul următor: . 

1. Dezlipirea seroasei pe jumătatea posterioară a bazinului. Tragem vezica 
înainte şi o fixăm ; dăm şi rectul la o parte şi-l fixăm în această poziţie; apoi 
în jumătatea opusă a bazinului incizăm peritoneul la nivelul stâmtorii superioare 
şi-l dezlipim de sus de pe peretele postero-lateral până la nivelul fundului pel- 
vian. Facem aceeaşi operaţiune şi în partea opusă, adică dezlipim peritoneul ; 
seroasa este mai aderentă la nivelul rectului şi dezlipirea ei mai anevoioasă aici. 
Sub seroasa ridicată apare, aplicat pe peretele excavaţiunii, un țesut celulo-gră- 
sos, galben, în interiorul cămia se văd un mare număr de vase. Aceasta este fas- 
cia fibroasă sacro-recto-genito-pubiană, în care se găsesc vasele hipogastrice cu 
ramurile lor şi de care nu ne ocupăm încă. - 

Trăgând cu putere rectul într-o parte şi examinând fundul excavaţiei, vedem 
o prelungire celuloasă, ce se desprinde din fascia precedentă şi merge la rect în 
plan frontal : aceasta este aripioara rectului. 

2. Ridicarea peritoneului de pe peretele abdominal anterior. Fascia ombili- 
co-prevezicală. Inspectând faţa posterioară a peretelui abdominal anterior, recu- 
noaştem prin “intermediul peritoneului : ombilicul, de la care pleacă în sus 
ligamentul rotund, iar în jos cele 3 cordoane fibroase, reprezentând plicele in- 
ghinale. La nivelul ombilicului se poate observa adesea o fosetă numită intervas- 
culară. 

În partea inferioară a lamboului şi lateral vezicii, se remarcă (tot prin trans- 
parenţa peritoneului) traiectul oblic al arterei epigastrice inferioare. 

Aceste elemente reperate, ne va fi uşor să vedem fosetele inghinale : supra- 
vezicală, internă şi externă, ca apoi să trecem la disecţia regiunii. 

n timp ce vom dezlipi peritoneul de peretele anterior al abdomenului, vom 
prepara şi fascia ombilico-prevezicală, o altă formaţiune fibroceluloasă a spaţiu- 
lui pelvi-subperitoneal. Pentru ca să nu stricăm nimic din această preparare vom 

secţiona numai peritoneul, transversal, la nivelul ombilicului (mai bine zis sub 
ombilic, trecând peste uracă), pe toată întinderea lamboului anterior croit la des- 
chiderea abdomenului. Pe când un ajutor ţine lamboul întins, operatorul cu pen- 
sa şi scalpelul (mergând pe faţa profundă a peritoneului) ridică peritoneul de 
sus în jos, până la nivelul vezicii ; trece apoi pe peretele posterior al vezicii şi-l 
desiipatie până la fundul de sac al lui Douglas. 

e lamboul anterior al peretelui abdominal, la nivelul ombilicului, căutăm a 
evidenția un sistem de fibre transversale, ce se întind de la peretele posterior al 
tecii dreptului anterior dintr-o parte la cel de partea opusă, este fascia ombilica- 
la (Richet), a cărei prezenţă este de altfel inconstantă. Dacă o găsim, vedem că 
între ea şi peretele abdominal se delimitează un spaţiu, numit canalul ombilical, 
în care merge ligamentul rotund, şi care spaţiu poate fi deschis în sus (cranial) 
sau în jos (Caudal). 

De la nivelul fasciei .ombilicale în jos spre bazin, pe lamboul anterior al 
retelui abdominal a rămas un strat de ţesut celulo-fibros, dispus ca o fascie, 
m pă uracei şi a ligamentelor ombilicale ; această fascie este cunoscută sub 
numele de fascia sau aponevroza ombilico-prevezicală. Spre a o prepara, proce- 
dăm astfel: tăiem uraca şi ligamentele ombilicale, la nivelul ombilicului, le 
rindem cu pensa şi le dăm înapoi (spre cavitatea abdominală), iar scalpelul 
condus de pe părţile laterale, pe sub cordonul arterei ombilicale respective) pă- 
trunde într-un mer e cu ţesut lax. Fascia, pe care o răsfrângem împreună cu ce- 
le trei cordoane fibroase, este fascia ombilico-prevezicală ; spaţiul cuprins între 
ea şi peretele abdominal este spaţiul prevezical. Putem pătrunde în acest spaţiu 
până rată simfizei pubiene, unde mâna noastră întâlneşte ligamentele pubo- 
vezicale. 


ema are forma unui triunghi, cu vârful la ombilic şi baza la nivelul 
podelei pelviene, iar marginile fiind la nivelul cordoanelor fibroase ale ligamentelor ombilicale, pe 
care le depăşeşte lateral. 

Spaţiul prevezical este cuprins, după cum am mai spus, între această aponevroză şi peretele 
abdominal anterior. 

Fascia ombilico-prevezicală este o fascie de coalescență ca şi fascia lui Treitz şi fascia lui 
Told. - 


3. Completarea dezlipirii peritoneului. După ce am ridicat peritoneul de pe 
peretele anterior şi posterior, o parte din el a rămas lipit pe peretele lateral. Dezli- 
pim şi această porţiune mergând de sus în jos, de la strâmtoarea superioară pâ- 
nă la nivelul fundului de sac al lui Douglas, completând astfel punerea în 
evidenţă a fasciei sacro-recto-genito-pubiene, întinsă de la sacru la pube. 

4. Prepararea spaţiului latero-rectal. Acest spaţiu este cuprins între fascia 
sacro-recto-genito-pubiană şi pereţii laterali ai excavaţiunii. Pentru a-l prepara, 
trebuie să izolăm mai întâi această fascie ; operaţiunea se face numai de o sin- 
gură parte şi anume în partea unde se va face secţiunea bazinului.! Fixăm locul 
unde vom face această preparare şi apoi mergem la nivelul strâmtorii superioare 
a bazinului, unde vedem muşchiul psoas-iliac, lângă care se găsesc vasele iliace 
- externe. La acest nivel incizăm țesutul celulo-grăsos subperitoneal, înăuntrul va- 
selor iliace externe ; apoi pătrundem, cu sonda canelată, înapoia lor, adică între 
ele şi peretele pelvian, într-un spaţiu plin cu ţesut lax, în care plimbând sonda 
de sus în jos şi dinainte înapoi izolăm o fascie în care se găsesc vasele iliace 


' În disecţia bazinului există un timp foarte important, format de secţiunea osoasă 
unilaterală. Toate preparaţiile făcute până la acest timp trebuie executate numai de o singură 
„parte şi anume de partea aleasă pentru secţiunea osoasă. 

interne şi care este lama fibroasă sau fascia sacro-recto-genito-pubiană ; între ea 
şi peretele pelvian' există spaţiul numit latero-rectal. Dispoziţiunea acestui spaţiu 
este uşor de înţeles; introducând mâna în el, mergem până la spaţiul prevezi- 
cal, cu care comunică. 

Prin preparările de mai sus cea mai mare parte a spaţiului pelvisubperitone- 
al a fost văzută, ne-a mai rămas de studiat fascia prostato-peritoneală şi spaţiul 
pre şi retro-rectal. 

Prepararea ureterului şi a canalului (ductului) deferent. Ureterul a fost 
examinat prin intermediul peritoneului ; el este situat sub peritoneu, în interiorul 
fasciei sacro-recto-genito-pubiene la nivelul porțiunii sale parietale şi între rect 
şi vezică în porţiunea sa viscerală. Urmărirea ureterului trebuie făcută deocam- 
dată numai în partea în care s-a lucrat spaţiul latero-rectal ; această operaţiune 
se face fără nici o greutate, peritoneul fiind deja ridicat şi spaţiul pelvi-subperi- 
toneal descoperit. Pentru siguranţa studiului, putem fixa ureterul mai întâi cu 
ace şi apoi să-l izolăm, fără a-l scoate din țesutul celular, căci în acest ultim 
caz şi-ar pierde raporturile. 

Urmărind disecţia ureterului, vedem că are două porţiuni: una parietală 
(descendentă) situată pe peretele bazinului (sub peritoneu) şi una transversală vi- 
scerală, situată în spaţiul latero-rectal, ce merge înapoia vezicii. Vedem că în 
această ultimă porţiune ureterul încrucişează canalul deferent. După ce am dise- 
cat ureterul până la vezică izolăm şi canalul deferent, mergând de la nivelul în- 
crucişării lui cu ureterul în sus şi în afară, până la orificiul inghinal intern 
(profund) ; înăuntru spre prostată. Porțiunea retro-vezicală va fi studiată mai târ- 
ziu ca fascia prostato-peritoneală. 

Raporturile ureterului pelvian sunt simple : 


a) În porţiunea descendentă este acoperit de peritoneu şi repauzează pe vasele iliace interne 
(raport foarte important în chirurgie) ; 

b) În porţiunea transversală merge între faţa posterioară a vezicii şi faţa antero-laterală a rec- 
tului. Aici se încrucişează cu canalul deferent şi artera deferenţială şi trece apoi pe sub veziculele 
seminale (care s-au evidenţiat în acest timp) şi intră în vezică. 

Canalul deferent prezintă de asemeni două porţiuni : una latero-vezicală şi alta retro-vezicală. 
Noi am disecat numai porţiunea latero-vezicală situată în spaţiul pelvi-subperitoneal, şi acoperită de 
peritoneul, pe care-l ridică în sus formând o proeminenţă ; cea retro-vezicală va fi preparată ulte- 
rior. 


Prepararea muşchiului psoas-iliac (iliopsoas) şi a fasciei iliace. Acest 
muşchi a fost disecat în porţiunea lui abdominală, acum îl conducem până la 
coapsă, repetând raporturile şi dispoziţiunea fasciei iliace (prepararea trebuie fă- 
cută pe partea unde se va face secţiunea osoasă). 


Putem studia inserţiile muşchiului pe corpul celei de a 12-a vertebre dorsale şi pe cele cinci 
vertebre lombare, inserţii ce se fac printr-o serie de arcade” aponevrotice ; de asemeni putem lucra 
(dacă nu s-a preparat la abdomen) arterele şi venele lombare, precum şi ramurile comunicante, care 
trec pe sub aceste arcade aponevrotice. Studiem şi larga inserţie a muşchiului iliac, pe periferia 
osului iliac şi pe fosa iliacă internă. a 


Când există muşchiul psoas mic, îl preparăm cu această ocazie; el este 
aşezat înăuntrul şi deasupra psoasului raare şi se întinde de la a 12-a vertebră 
dorsală şi age lombară la eminenţa ilio-pectinee. 

Disecţia ganglionilor (nodurilor) limfatici retro-crurali (iliaci externi). Pe- 
ritoneul fiind ridicat, se reperează uşor vasele iliace externe, acoperite de un 
țesut celular lax. În acest ţesui, imediat deasupra ligamentului femural, se gă- 

sesc în mod obişnuit trei ganglioni limfatici, a căror preparare constă numai din 
simpla lor evidenţiere. Dintre cei trei ganglioni unul este intern, situat înăuntrul 
venei iliace externe ; altul este mijlociu, situat între cele două vase şi unul este 
extern, situat în afara arterei iliace externe. Putem urmări de asemeni în mare 
parte şi vasele lor aferente, care vin de la ganglionii profunzi ai triunghiului fe- 
mural Scarpa (ganglionii inghinali profunzi) şi care trec prin porţiunea internă a 
inelului femural. 

În timpul lucrului vom fi atenţi să nu tăiem nervul genito-femural, care 
merge de-a lungul vaselor iliace externe (pe faţa lor anterioară). 

Prepararea vaselor iliace externe. Graţie marilor lor dimensiuni, aceste 
vase se prepară foarte uşor în toată întinderea lor, adică până la nivelul liga- 
mentului inghinal, unde se continuă cu vasele femurale. 


Studiind raporturile, vedem că artera răspunde înapoi şi înăuntru venei iliace, repauzând pe 
psoas şi este acoperită înainte de peritoneu, şi nervul genito-femural ; este încrucişată (înainte) de 
ureter şi canalul deferent. 


Din artera iliacă externă disecăm ramura epigastrică inferioară şi ramura 
circumflexă iliacă profundă. La originea ei epigastrica descrie o curbă cu conca- 
vitatea în sus şi în afară, încrucişând canalul deferent ; devine apoi descendentă 
şi încrucişează faţa posterioară a canalului inghinal (în această porţiune ea ridi- 
că peritoneul, formând una din plicele peretelui abdominal anterior). Tot acum 
găsim şi ramurile arterei epigastrice : 1. Ramura cremasterică, care merge în ca- 
nalul inghinal. 2. Ramura anastomotică a areterei obturatoare, care merge înapo- 
ia canalului inghinal şi apoi orizontal pe faţa superioară a ligamentului lacunar 
Gimbernat către artera obturatoare, şi 3. O ramură retro-pubiană. Ramurile ter- 
minale ale arterei epigastrice au fost disecate la prepararea muşchiului drept an- 
terior al abdomenului şi a tecii sale. 

Cealaltă ramură a arterei iliace externe, artera circumflexă iliacă profundă 
naşte deasupra ligamentului inghinal (uneori din femurală) şi apoi se îndreaptă 
în sus şi în afară, până la nivelul spinei iliace antero-superioare, unde se împar- 
te în două ramuri terminale : una ascendentă (abdominală), care intră în muşchii 
abdominali şi alta orizontală (iliacă), care continuă traiectul trunchiului şi se ter- 
mină tot în muşchii abdominali. 

Vasele iliace interne. Prepararea vaselor iliace interne se face acum de 
partea în care am studiat spaţiul latero-rectal şi fascia sacro-recto-genito-pubia- 
nă (unde se face şi secţiunea bazinului). 

Disecţia arterei iliace interne se începe de sus, de la originea ei, la nivelul 
articulației sacro-iliace şi se urmăreşte în jos, până la nivelul marii scobituri 
sciatice, unde este divizată în ramurile terminale. După cum vedem, artera iliacă 
internă are un drum foarte scurt şi se prepară extrem de uşor. Dintre ramurile 
ei unele sunt: intrapelviene parietale (sacrata-laterală şi ilio-lombara), altele in- 
trapelviene viscerale (ombilicala, veziculo-deferenţiala, vezicala inferioară, recta- 
la mijlocie şi prostatica), iar altele extrapelviene (gluteala, ischiadica şi 
ruşinoasa internă). Deocamdată putem găsi ramura ombilicală şi o disecăm 
părţile laterale ale vezicii, până la locul unde a fost preparată mai înainte n 
drumul ei încrucişează canalul deferent). Urmărirea celorlalte ramuri este aproa- 
pe imposibilă pe bazinul întreg ; ne mulţumim acum să recunoaştem o parte din 
ele, la originea lor; ele vor fi văzute în întregime după secţiunea osoasă a ba- 
zinului. 

Putem însă să studiem acum traiectul arterelor rectale mijlocii şi vezico-de- 
ferenţiale, prin intermediul fasciilor pe care ele le determină. Pentru aceasta tra- 

gem cu putere rectul în partea opusă şi, privind în fundul excavaţiei, vedem va- 
sele înconjurate de ţesut celulo-fibros ; aceste lame celulo-fibroase formează ari- 
pioarele  rectului (împrejurul vaselor rectale) şi fascia prostato-peritoneală 
(împrejurul vaselor veziculo-deferenţiale). Aripioarele rectului sunt vizibile în în- 
tregime, pe când aponevroza prostato-peritoneală, numai în porţiunea ei supe- 
rioară. 3 

Prepararea plexului lombar. Ne întoarcem acum la plexul lombar, a cărui 
disecţie a fost lăsată într-adins la prepararea bazinului pentru a putea fi făcută 
complet. Principiul, pe care se bazează această diseţie, este simplu : ramurile 
plexului (evidenţiate în parte), fiind situate în grosimea mușchiului psoas, nu 
pot fi urmărite decât scoțând acest muşchi de-a lungul lor. Începem cu nervii 
abdomino-genitali (marele abdomino-genital sau ilio-hipogastric şi micul abdo- 
mino-genital sau ilio-inghinal), care au fost găsiţi la studiul raporturilor feţei 
posterioare a rinichiului ; ei au o direcţie aproape transversală. Nervul femural 
cutanat lateral a fost pus în evidenţă prin ridicarea fasciei ; el străbate oblic 
muşchiul iliac şi-l urmărim de la marginea lui externă (tăind fibrele musculare 
de-a lungul nervului) până la nivelul plexului. Nervul geniro-femural este alipit 
de vasele iliace externe şi-l disecăm ca şi pe ceilalţi nervi. Nervul femural este 
aşezat în interstiţiul dintre muşchiul psoas şi muşchiul iliac ; nervul obturator se 
află înăuntrul psoasului (pentru a-l vedea trebuie să tragem muşchiul în afară) ; 
alături de el se află artera ilio-lombară, care trece transversal înapoia nervului 
obturator şi înaintea plexului lombo-sacrat. Artera se bifurcă şi dă o ramură 
ascendentă, care merge la muşchii lombari şi la canalul vertebral şi o ramură 
transversală, care merge la muşchiul iliac. 

Prepararea arterelor sacrale. Arterele sacrale laterale sunt în număr de 
două (una de fiecare parte); ele pleacă din trunchiul arterei iliace şi merg la 
găurile sacrate în care şi pini Aceste artere se văd foarte bine privind par- 
tea internă a trunchiului. În afară de sacratele laterale mai există o arteră sa- 
crată mijlocie, care provine din aortă ; ca s-o vedem bine, trebuie să răsfrângem 
înainte porţiunea secţionată a aortei, căci sacrata mijlocie merge înapoia venelor 
iliace. Deocamdată ne mulţumim s-o vedem numai la origine, completarea disec- 
ţiei se va face la studiul spaţiului retrorectal. 

Secţiunea unilaterală a bazinului. Pentru că excavaţiunea pelviană repre- 
zintă o cavitate relativ strâmtă, manipulările pentru preparările ulterioare, devin 
aproape imposibile ; de aceea suntem nevoiţi a face într-o parte secţiunea osoa- 
să a bazinului, ridicând aproape o jumătate din el. Această operaţiune se face 
de partea unde s-a lucrat fascia sacro-recto-genito-pubiană, spaţiul latero-rectal, 
ureterul, canalul deferent, vasele iliace externe. j 

Secţionarea unilaterală a bazinului este absolut indispensabilă pentru com- 
pletarea studiului organelor pelviene ; ea are ca scop ridicarea unui segment 
osos din bazin şi crearea unei largi căi de acces. Pe piesa noastră, care a suie- 
rit atâtea manipulări şi secţiuni, operaţiunea se face foarte uşor. Pentru aceasta 
trebuie să curăţim oasele complet de toate părţile moi, punând în evidenţă repe- 
rurile de care avem nevoie. Procedăm în modul următor: 

1. Timpii premergători : a) Se curăţă cu răzuşa osul coxal, de toate inserţii- 
le musculare de pe el; astfel ca să apară clar toate caraterele lui osteologice ; 

b) Dezarticularea femurului a fost deja făcută la prepararea articulației co- 
xo-femurale, iar dacă n-a fost o executăm acum ; 

c) Curăţirea feţei anterioare a simfizei pubiene şi a membranei obturatoare 
de toate inserţiile musculare a fost efectuată la articulaţia coxo-femurală ; 

d) Se dezinseră muşchii de pe creasta iliacă, punând în evidenţă această 
creastă pe toată întinderea ei ; 

e) Curăţim fosa iliacă internă de muşchiul iliac; ridicăm psoasul iliac şi 
vasele, iliace externe, punând în evidenţă linia articulară sacro-iliacă. În bazinul 
mic izolăm bine fascia sacro-recto-genito-pubiană. (Dacă vrem s-o păstrăm.) 

2. Secţiunea osoasă. a) Se separă vezica de faţa posterioară a simfizei pu- 
biene ; 

"b) Facem o secţiune antero-posterioară. prin corpul pubelui, la doi centime- 
tri de linia mediană ; această operaţiune se face uşor cu ferăstrăul ; 

c) Se face o altă secţiune osoasă, întinsă de la marginea superioară a osu- 
lui iliac la marea scobitură ischiadică, situată în afara simfizei sacro-iliace. Sec- 
țiunea aceasta se face tot cu ferăstrăul, mergând dinainte înapoi prin fosa iliacă ; 
dacă ne este greu să facem secţiunea în acest mod, putem merge cu secţiunea 
dinapoi înainte, adică de la fesă către fosa iliacă şi obţinem acelaşi rezultat. Sec- 
țiunea osoasă trebuie completată, mai întotdeauna, cu dalta şi ciocanul ; 

d) Segmentul osos ferăstruit mai ţine de piesă prin ligamentele sacro-sciati- 
ce, pe care le tăiem la nivelul spinei ischiadice, apoi putem ridica segmentul 
osos în întregime. 

Examinarea bazinului prin secțiunea osoasă. Dacă secţiunea a fost bine 
făcută, atunci examinăm planul de secţiune, vedem muşchiul piriform, iar deasu- 
pra lui vasele şi nervul gluteu superior ; dedesubtul lui apare nervul mare scia- 
tic, nervul sciatic mic sau cutanat posterior şi nervul gluteu inferior, apoi nervul 
şi vasele ruşinoase interne şi vasele ischiadice. În interiorul cavităţii vedem : 
înapoi rectul în toată întinderea lui ; înainte vezica urinară, iar dedesubtul aces- 
teia se poate simţi prin palpare prostata. 

Deşi ramurile arterei hipogastrice au fost secţionate şi partea lor pricipală a 
rămas pe peretele extern al bazinului (cel ridicat), putem totuşi vedea în bazin 
artera rectală mijlocie înconjurată de țesutul celulo-fibros, care formează ari- 
pioarele rectului, precum şi artera veziculo-deferenţială cu țesutul celulo-fibros 
dimprejurul ei formând fascia prostato-peritoneală. 

Prepararea fasciei prostato-peritoneale. Această fascie are o formă patru- 
lateră şi este situată între rect şi prostată, inserându-se în sus pe fundul de sac 
al lui Douglas, iar în jos pe diafragmul uro-genital. Ca s-o vedem, procedăm în 
modul următor : tragem rectul înapoi, iar vezica cu prostata şi veziculele semi- 
nale înainte şi apoi cu sonda sau cu scalpelul pătrundem îndărătul veziculelor 
seminale, între rect şi prostată şi separăm rectul (ţinând scalpelul pe el nu pe 
prostată) de toate formațiunile ce sunt înaintea lui, până la diafragmul uro-geni- 
tal (disecat la perineu). Uitându-ne acum în spaţiul dintre aceste organe (vezică 
şi prostată înainte, rect înapoi) observăm aplicată pe prostată o foiţă aponevroti- 
că destul de rezistentă, care este fascia prostato-peritoneală. 

Studiul veziculelor seminale şi al canalelor deferente. Am preparat cana- 
lele deferente până la partea posterioară a vezicii, unde se umflă considerabil ; 
această porţiune ia numele de ampula canalelor deferente şi poate fi condusă 
acum până la prostată curăţind-o de țesutul celular înconjurător. După ce am 
preparat ambele ampule, observăm că sunt separate între ele printr-un spaţiu 
triunghiular cu vârful în jos, numit spaţiul interdeferenţial ; în afara ampulelor 
preparăm tot aşa de uşor (curăţind țesutul celular) şi veziculele seminale. 

Raporturile veziculelor seminale şi ale ampulelor canalelor deferente sunt 
foarte simple. Ele sunt aşezate între rect şi vezică, deasupra prostatei. Nu tre- 
„buie să trecem neobservat raportul veziculei seminale cu porţiunea terminală a 
ureterului, care trece înaintea ei. 

De desenat : Veziculele seminale şi canalele deferente. 


Prepararea spaţiului retro-rectal. Acest spaţiu este numai o porţiune din 
marele spaţiu pelvi-subperitoneal şi este situat, după cum îl arată numele, înapo- 
ia rectului. El se prepară foarte uşor: tragem rectul înainte; cu mâna pătrun- 
dem înapoia lui în spaţiul retro-rectal, care este limitat înainte de rect, tapetat 
de o foiţă fibroasă, iar înapoi de faţa anterioară a sacrului, acoperită de asemeni 
de o foiţă fibroasă. Pe părţile laterale, spaţiul retro-rectal este închis de fascia- 
sacro-recto-genito-pubiană. Cu această ocazie putem prepara artera sacrată mi- 
jlocie până la nivelul coccigelui. 


Notă. Acum putem prepara şi spaţiul latero-rectal de partea opusă secţiunii. 


Prepararea arterei hipogastrice (de partea opusă secţiunii osoase). Prin 
deschizătura făcută în bazin, tragem în afară rectul şi vezica şi întindem astfel 
toate arterele, care ridică cu ele țesutul celulo-grăsos ce le înconjoară; urmări- 
rea arterelor se face acum în voie, până la terminarea lor în viscere. 

Prepararea plexului hipogastric. În acelaşi timp cu prepararea arterelor vis- 
cerale ale hipogastricei, se evidenţiază o seamă de ramuri nervoase anastomoza- 
te între ele, formând plexul hipogastric, care se găseşte la bărbat pe laturile 
rectului şi ale vezicii, iar la femeie pe laturile rectului şi a uterului. 

Urmărind ramurile de origine ale plexului, vedem că ele provin din: 1. 
Plexul lombo-aortic, 2. Ganglionii simpaticului sacrat, 3. Al III-lea, IV-lea şi V- 
lea nerv sacrat (nervii erectori sau nn. splanhnici sacrali), şi 4. Plexul sacro- 
coccigian. 

Ramurile eferente se dispun de-a lungul arterelor, formând plexuri nervoase, 
ce merg la diferitele organe şi care se pot diseca cu această ocazie. Astfel, 
avem la bărbat: plexul rectal mijlociu, plexul vezical, plexul prostatic, plexul 
vezico-seminal ; la femeie plexul prostatic şi cel vezico-seminal fiind înlocuite 
cu plexurile : vaginal şi uterin. 

Extracţia vezicii urinare. Extracţia vezicii trebuie făcută astfel ca să nu 
interesăm nici unul din organele vecine. Pentru aceasta, ridicăm organul de vârf 
şi secţionăm toate aderenţele dintre el şi prostată, precum şi uretra la nivelul 
prostatei. Vezica mai este ţinută de ligamentele pubovezicale, pe care le tăiem 
cu foarfecele, izolând-o complet. Procedând astfel nici nu ne-am atins de cana- 
lele deferente şi de veziculele seminale. 

Deschiderea vezicii şi studiul configurației ei interioare. Deschiderea ve- 
zicii se face printr-o incizie, cu foarfecele, pe faţa ei anterioară ; incizia merge 
de-a lungul unei linii ce se întinde de la vârful vezicii până la uretră. Apoi o 
întindem şi examinăm suprafaţa ei interioară. 


Observăm nenumărate plice mucoase, ce se întretaie în toate direcţiile, formând la bătrâni ni- 
şte mici loje numite celule. La nivelul bazei organului studiem triunghiul lui Lieutaud, cuprins în- 
tre cele două orificii ureterale şi orificiul uretral. Baza lui este limitată de o proeminenţă 
interureterică, la extremităţile căreia se află orificiile ureterelor : înapoia plicei interureterale există 
o depresiune care reprezintă partea cea mai declivă sau mai profundă a vezicii, numită fundul ve- 
zicii sau fosa retro-ureterică. 

De desenat: Configuraţia interioară a vezicii. 


Prepararea şi studiul fundului pelvian. Peretele inferior al cavităţii pel- 
viene este format de doi muşchi de o importanţă considerabilă, aceştia sunt mu- 
şchii ridicători anali, cărora li se adaugă apoi muşchii coccigieni, porţiunea 
intrapelviană a muşchiului piriform, iar lateral o parte a muşchiului obturator in- 

ten. Ultimii doi nu iau parte la formarea fundului excavaţiunii, însă tapetează 
pereţii laterali şi au legături cu muşchii ridicători anali. Aceşti muşchi vor tre- 
bui disecaţi de partea opusă secţiunii osoase. Tragem rectul în afară şi curăţim 
regiunea, ridicând toate ramurile arterei iliace interne (lăsăm la locul lui plexul 
sacrat), şi apoi examinăm fundul excavaţiei pelviene. Vedem că acesta nu are 
aspect muscular, fiind acoperit de o fascie, care este fascia (sau aponevroza) pe- 
rineală profundă (fascia pelvis). Examinând-o cu atenţie vedem că ea nu acope- 
ră numai fundul excavaţiunii ci şi pereţii ei, tapetând muşchii : obturator intern, 
piriform, coccigian şi ridicător anal, deci ea rezultă din fuzionarea tuturor fascii- 
lor profunde ale muşchilor ce închid în jos cavitatea pelviană. Prin intermediul 
fasciei perineale profunde, recunoaştem muşchiul obturator pe peretele lateral al 
excavaţiunii şi muşchiul ridicător anal; vedem că la unirea lor fascia perineală 
profundă  (fascia pelvis) formează o întăritură numită arcus tendineus, care se 
întinde de la pube (înainte) până la spina ischiadică (înapoi) şi reprezintă inser- 
ţia muşchiului ridicător anal pe fascia obturatorului inter. După ce am văzut 
aceste formaţiuni, putem trece la prepararea muşchilor. Mai întâi însă căutăm un 
mic firişor nervos, care merge de-a lungul muşchiului coccigian şi pătrunde în 
ridicătorul anal. Pentru disecţia muşchilor trebuie să ridicăm fascia perineală 
profundă, lăsând la locul lui arcus tendineus. Putem studia obturatorul intern, 
coccigianul şi ridicătorul anal ; piriformul nu poate fi preparat acum, căci, fiind 
aşezat pe faţa anterioară a sacrului, este acoperit de plexul sacrat; numai prin 
spaţiile dintre ramurile acestuia putem recunoaşte muşchiul. 


Muşchiul obturator este situat pe peretele lateral al excavaţiunii în dreptul găurii obtura- 
toare : muşchiul coccigian, întins de la spina ischiadică la coccige, are o direcţie aproape trans- 
versală, liind situat între piriform în sus şi ridicător în jos, de care este separat prin interstiţii 
foarte vizibile. 

Muşchiul ridicător anal are două porţiuni : una iliacă (cea mai mică) şi una pubiană (cea mai 
mare). Porțiunea iliacă se inseră pe pube, arcus tendineus şi spina ischiadică, apoi coboară în jos 
şi înapoi spre rafeul ano-coccigian ; porţiunea pubiană este situată înăuntrul precedentei ; ia naştere 
pe pube, de unde fibrele ei me:g înapoi, trec pe laturile prostatei şi se unesc (în parte) cu fibrele 
longitudinale ale rectului. 


De desenat: Fundul pelvian. 


Studiul raporturilor dintre bazin şi fosa ischio-rectală. Fosa ischio-recta- 
lă este situată sub muşchiul ridicător. Ca să ne dăm seama de aceste raporturi, 
separăm cu scalpelul muşchiul obturator intern de ridicător, mergând de-a lungul 
arcului tendinos şi pătrundem în fosa ischio-rectală, unde găsim artera ruşinoasă 
internă şi nervul ruşinos (aceste elemente au ajuns aici după ce au înconjurat 
spina ischiadică). 

Studiul prostatei. Pe fundul excavaţiunii pelviene ne-a rămas : înapoi rec- 
tul şi înainte prostata. Studiind acest din urmă organ vom recunoaşte că : 


1. Prostata este situată în bazin şi nu în perineu. 

2. Ea ocupă o lojă formată de pube înainte, de fascia prostato-peritoneală înapoi şi de ridică- 
torii anali pe părţile laterale. 

3. Împrejurul prostatei (între ea şi pereţii latarali ai lojei) există un ţesut celular periprostatic, 
cu o deosebită importanţă clinică. În interiorul acestui ţesut celular se găsesc numeroase vase. 

4. Raporturile prostatei sunt uşor de înţeles: înainte răspunde simfizei pubiene, de care este 
separată printr-un plex venos ; înapoi fasciei prostato-peritoneale şi rectului (raport extrem de im- 
portant în clinică) ; lateral cu ridicătorii anali, de care este separată prin fascia sacro-recto-genito- 

pubiană ; dincolo de aceşti muşchi se găseşte fosa ischio-rectală ; în sus prostata este în raport cu 
vezica urinară, iar în jos cu diafragmul uro-genital. 


Extracţia prostatei cu veziculele seminale şi canalele deferente. Mai întâi 
dezinserăm prostata de pe părţile laterale, mergând cu scalpelul între ea şi ridi- 
cători, apoi o ridicăm şi-i secţionăm toate aderenţele. 

De desenat: Prostata şi veziculele seminale. 


Prepararea canalelor ejaculatoare. Prostata a fost scoasă împreună cu canale- 
le deferente şi cu veziculele seminale ; o aşezăm pe masă şi o fixăm, apoi prepa- 
răm canalele ejaculatoare, pe care le urmărim de la nivelul veziculelor seminale, 
mergând în grosimea țesutului prostatic. 

Studiul configurației interne a uretrei prostatice, a veziculelor seminale 
şi a canalelor deferente. Deschidem prostata pe faţa anterioară de-a lungul ure- 
trei şi ne apare coliculul seminal cu utricula prostatică (orificiul) şi orificiile 
canalelor ejaculatoare, iar lateral orificiile glandelor prostatice. Examinăm ra- 
porturile acestor orificii, căci sunt foarte importante. 


De desenat: Uretra prostatică. 


Prepararea plexului sacrat şi a plexului ruşinos. Ambele plexuri au fost 
puse în evidenţă când am lucrat arterele. Acum le vom studia constituţia : ple- 
Xul sacrat este format prin anastomozarea ramurilor anterioare ale ultimului nerv 
lombar şi ale primelor patru ramuri anterioare sacrate, iar plexul ruşinos este 
format de ramuri ce provin din ramura anterioară a celui de al doilea şi al trei- 
lea nerv sacrat, unite cu ramura anterioară a celui de al patrulea. Plexul ruşinos 
este strâns legat de plexul sacrat, a cărui dependință poate fi considerat. 

totalitate ambele plexuri au forma unui triungi şi vin în raport: înapoi cu 
muşchiul piriform, înainte cu aponevroza perineală profundă şi înăuntru cu rectul. 
Remarcăm şi următoarele raporturi vasculare : în sus este străbătut de artera glutea- 
lă, iar în jos trece înaintea lui artera ruşinoasă internă şi artera ischiadică. 

Pe faţa anterioară, la nivelul vârfului triunghiului, putem găsi originea ner- 
vului obturator intern, a nervului ruşinos şi a nervului muşchiului ridicător 
anal. La marginea superioară (trunchiul lombo-sacrat) se vede originea nervului 
gluteal superior ; ca să găsim originea celorlalte ramuri, trebuie să secţionăm 
vertical plexul şi să răsfrângem capetele ; căutăm pe faţa profundă firişoarele 
care merg la muşchiul piriform, gemeni şi pătratul femural etc. Cu această oca- 
zie am preparat şi muşchiul piriform. Y 

Ne reamintim că am găsit mai înainte ramurile viscerale (nervii erectori) 
din plexul ruşinos. 

De desenat: Plexul sacrat şi plexul ruşinos. 


Prepararea simpaticului sacrat se face foarte uşor, urmărind de sus în 
jos, cordonul (lanţul) simpatic disecat în regiunea abdominală. 

Vedem că lanţurile simpatice se termină la nivelul primei piese cocigiene, 
unindu-se de obicei unul cu cealălt sub forma unei anse mediane. 

Toată această preparaţie se face îndepărtând rectul puternic înainte. Acum 
putem urmări până la terminare artera sacrată mijlocie, disecată în cea mai ma- 
re parte, şi vedem că ea se termină la nivelul ultimei piese coccigiene, într-o 
formaţiune epitetială ; este corpul coccigian (Luschka), a cărei evidenţiere este 
extrem de uşoară şi la care putem conduce câteva fire nervoase de natură sim- 

“patică, provenite din ansa simpaticului. 


De desenat : Simpaticul sacrat. 

Completare la studiul rectului. 1. Raporturile acestui organ cu ridicătorul 
anal. Vedem că fibrele porțiunii iliace ale muşchiului înconjoară numai rectul, 
fără a lua parte la constituţia pereţilor lui; între muşchi şi organ nu există ra- 
porturi de continuitate, astfel că putem merge cu sonda canelată pe faţa poste- 


rioară a rectului între el şi muşchi. Nu tot la fel se întâmplă cu fibrele porțiunii 
pubiene. Acestea se inseră pe simfiza pubiană, trec pe laturile prostatei şi a rec- 
tului, ocolesc rectul înapoi şi se termină unindu-se cu cele de partea opusă. În 
afară de aceste fibre ce se unesc ca să formeze anse înapoia rectului, sunt fibre 
ce descind amestecate cu fibrele rectului (fibrele latero-rectale), iar altele, la ni- 
velul prostatei, coboară până pe diafragmul uro-genital (pe centrul tendinos) ; 
sunt fibrele prerectale. Ansele retrorectale menţin curbura perineală a rectului. 

2. Extragerea organului. Configuraţia exterioară şi raporturile rectului au 
fost studiate atât în porţiunea pelviană, cât şi în cea rectală; acum ne rămâne 
de văzut conformaţia sa interioară şi pentru aceasta trebuie să-l extragem din 
bazin. Operaţiunea este foarte simplă, căci organul a fost disecat şi eliberat de 
toate conexiunile lui ; el mai este menţinut numai de aderenţele cu ridicătorii şi 
de lamele celulo-fibroase, care vin din spaţiul pelvi-subperitoneal, pe care le tă- 
iem cu foarfecele de jur împrejur după ce am ridicat rectul ; rectul extras este 
pus pe masa de disecţie pentru a-i studia configuraţia interioară. 

3. Deschiderea _rectului. Studiul configurației interioare. Deschidem rectul 
mergând cu foarfecele pe faţa lui anterioară de la un capăt la altul, apoi îl în- 
tindem şi-l examinăm pe faţa interioară, unde vedem : a) valvulele rectale (pli- 
cele transversale) în număr de trei, dispuse transversal una pe peretele drept şi 
celelalte două pe peretele stâng ; b) valvulele anale semilunare situate la partea 
inferioară a rectului, la 5-6 mm deasupra orificiului anal; c) coloanele lui Mor- 
gagni, nişte proeminențe longitudinale, ce separă valvulele semilunare între ele. 


De desenat : Configuraţia interioară a rectului. 


STUDIUL EXACAVAŢIEI PELVIENE LA FEMEIE 
(BAZINUL LA FEMEIE) 


O privire generală asupra bazinului la femeie. Examinând cavitatea pel- 
viană prin abdomenul deschis, vedem că este tapetată de peritoneu. În partea ei 
mijlocie, observăm o proeminenţă dispusă ca o despărţitoare transversală ; această 
despărțitoare este formată de : uter şi ligamentele largi ; ea subdivide bazinul în 
două cavităţi secundare numite : cavum preuterin (înaintea uterului) şi cavum re- 
trouterin (înapoia uterului). În cavum preuterin recunoaştem vezica urinară, iar 
în cavum retrouterin recunoaştem rectul; între rect şi uter se află profundul 
fund de sac retrouterin al lui Douglas, iar între uter şi vezică fundul de sac ve- 
zico-uterin. 

Examinând, la limita superioară a regiunii, vasele iliace externe, vedem că 
ele merg de-a lungul psoasului, iar ureterul le încrucişează coborând în excava- 
ţiune. Pentru început ne mulțumim cu aceste noţiuni, rămânând să ne comple- 
tăm cunoştinţele ulterior. 

Repetarea dispoziţiunii peritoneului. 

„Studiul vezicii urinare. Studiul vezicii se face ca la bărbat, afară de rapor- 
turile posterioare cu uterul şi acele ale bazei cu vaginul. 

Studiul uterului. Studiul uterului cuprinde : . 

1. Disecţia uterului. Pe cadavru, uterul este adeseori căzut înapoi, poziţia 
lui normală însă nu este aceasta, el fiind oblic îndreptat în jos şi înainte ; se zi- 
ce că uterul normal este în anteversiune (el poate fi şi în latero-versiune sau re- 
tro-versiune). Prin extragerea organului din excavaţiunea pelviană, vom vedea că 
direcţia lui este mult mai complexă. 

2. Diviziunea uterului. Din punct de vedere descriptiv, uterul este împărţit 
în două porţiuni : corpul şi colul. Limita de demarcaţie între aceste două porţiuni a 
primit numele de istm. Deosebirea între corp şi col poate fi înţeleasă chiar pe 
piesa noastră. 

Pentru aceasta tragem uterul înainte şi în sus, apoi urmărind cu degetul de 
sus în „JOS faţa lui posterioară simţim o depresiune care reprezintă limita dintre 
corp şi col şi care nu este altceva decât istmul. 

3. Raporturile uterului. 

nainte este în raport cu vezica, de care este separat prin fundul de sac 
utero-vezical, înapoi cu rectul de care este separat prin fundul de sac al lui 
Douglas ; baza uterului este în contact cu ansele intestinale; de la unghiuri 
pleacă trompele. Colului uterin îi putem simţi numai faţa posterioară, acoperită 
de fundul de sac al lui Douglas ; faţa anterioară este ascunsă de țesutul celular 
şi va fi găsită numai în timpul diaituel 

Studiul ligamentului larg şi al fundurilor de sac peritoneale. Ligamente- 
le largi au fost descrise la studiul peritoneului. Repetăm acum dispoziţia lor ge- 
nerală, fără a distruge însă nimic din constituţia lor. Fundul de sac pre-uterin 
(vezico-uterin), format de reflexiunea peritoneului de pe vezică pe uter, nu pre- 
zintă nimic deosebit, pe când fundul de sac retro-uterin (al lui Douglas) este 
mult mai complicat. Primul caracter este profunzimea lui cu mult mai mare ca 
a celui pre-uterin, căci peritoneul, trecând de pe rect pe uter, tapetează nu nu- 
mai faţa posterioară a uterului, dar şi o parte din faţa posterioară a vaginului. 
Ne dăm seama de această dispoziţie ridicând uterul în sus şi înainte, apoi pal- 
pând de sus în jos faţa lui posterioară; când am ajuns în porţiunea inferioară, 
simţim că degetul trece de pe un organ tare, care este uterul, pe un organ moa- 
le şi depresibil, care e vaginul ; acest lucru ne demonstrează că peritoneul tape- * 
tează o parte şi din faţa posterioară a vaginului, nu numai uterul. Alt caracter 
al acestui fund de sac al lui Douglas constă în faptul că este subdivizat în două 
porţiuni, prin nişte plice antero-posterioare, întinse de la colul uterin la faţa an- 
terioară a sacrului (a 2-a sau a 3-a vertebră sacrată), plice ce înconjoară în dru- 
mul lor rectul; acestea sunt ligamentele utero-sacrate sau plicele lui Douglas. 
După cum am spus, plicele lui Douglas divid spaţiul retro-uterin în două porţiu- 
ni: una superioară (cavum uterin propriu-zis) şi alta inferioară (cavitatea lui 
Douglas, propriu-zisă). Uneori aceste ligamente se inseră pe vertebrele lombare 
şi în acest caz sunt numite ligamentele utero-lombare. (Alteori ligamentele ute- 
ro-lombare pot fi independente şi să coexiste cu cele utero-sacrate). 

Studiul ovarului. La studiul ovarului trebuie să procedăm în modul următor : 

1. Forma şi dimensiunile ovarului se studiază întinzând ligamentele largi şi 
observând faţa lor posterioară : 


Vedem ovarele ca nişte migdale alungite, de culoare albă-cenuşie, cu o lungime de 25—35 
mm, 16 mm lărgime şi 12 mm grosime. 


2. Situaţia şi direcţia ovarului se studiază lăsând ligamentul larg în voia lui 
şi aruncând mezosalpingele în cavum retro-uterin. Vedem că ovarul este situat 
în această cavitate pe peretele lateral al excavaţiei şi are o direcţie verticală. 

Prin inspecţie putem evidenția uşor mijloacele de susţinere ale ovarului, ca- 
re sunt; 

a) Ligamentul utero-ovarian (lig. propriu al ovarului), situat în treimea in- 
ternă a aripioarei posterioare a ligamentului larg, este întins de la unghiul supe- 
rior al uterului la extremitatea inferioară a ovarului ; 

b) Ligamentul tubo-ovarian (lig. trompei), întins de la polul superior al 
ovarului la orificiul abdominal al trompei ; îl găsim examinând treimea externă 
a aripioarei posterioare a ligamentului larg ; 

C) Ligamentul suspensor (superior sau lombo-ovarian) ia naştere în regiunea 
lombară şi de acolo merge în jos şi se inseră pe ovar, încrucişând vasele iliace 
externe ; 

d) Mezo-ovarium este plica care uneşte ovarul de faţa posterioară a liga- 
mentului larg şi se vede întinzând acest ligament. . 

4. Raporturile ovarului se studiază lăsând ligamentul larg în voia lui şi 
dând mezosalpingele înapoi, astfel ca ovarul să fie în poziţia lui normală. Ve- 
dem că el are o faţă externă, una internă, o margine anterioară, una posterioară 
şi două extremităţi (superioară — tubară — şi inferioară — uterină). 


Faţa externă este în raport cu peretele excavaţiei, de unde şi numele de faţa parietală. Pe 
peretele excavaţiei, în locul unde e aşezat ovarul se găseşte o depresiune numită foseta ovariană ; 
ca să o vedem trebuie să aruncăm înainte ovarul şi mezosalpingele. Ea este aşezată. pe partea po- 
stero-laterală a peretelui pelvian, la bifurcarea iliacei comune. Deşi n-a fost încă disecată, această 
arteră se vede prin intermediul peritoncului. 

Ca să vedem fața internă a ovarului, punem la loc organul şi mezosalpingele şi observăm că 
ea este în raport cu trompa lui Fallope, de care este acoperită. (Când deschidem abdomenul, ovarul 
nu este vizibil fiind acoperit de trompă). Această faţă se mai numeşte şi faţa tubară. 

Marginea anterioară a ovarului este aderentă de ligamentul larg prin mezo-ovarium ; la ca 
vin vasele organului (hilul). 

Marginea posterioară, liberă, este în raport cu ansele intestinale. Extremitatea superioară dă 
inserţie ligamentului tubo-ovarian, iar extremitatea inferioară ligamentului utero-ovarian. 


Studiul trompei (tubei) uterine (a lui Fallope). La trompa lui Fallope 
avem de observat. 


1. Situarea ei în aripioara superioară a ligamentului larg. 

2. Complexitatea _traiectului ei. Punând mezosalpingele la locul lui, vedem că trompa coteşte 
de două ori, prima oară la polul inferior al ovarului şi a doua oară la polul superior. Din punct de 
vedere al direcţiei i se pot descrie două porţiuni : a) o porţiune transversală, care se întinde de la 
uter până la polul inferior al ovarului, şi b) o porţiune ansiformă, care porneşte de la polul infe- 
rior al ovarului, urcă pe marginea lui anterioară, ocoleşte polul superior şi descinde pe marginea 
posterioară, astfel ca pavilionul (infundibulul) să se aşeze pe faţa medială a ovarului. 

3. Părţile constitutive ale trompei se studiază întinzând-o. Vedem că ea prezintă : a) o porţiu- 
ne interstiţială, ce n-o putem vedea fiind situată în grosimea peretelui uterin : b) o porţiune inter- 
nă, cilindrică, rectilină şi dură la palpare, care poartă numele de istm; c) o porţiune externă, mai 
largă şi mai neregulată, numită umflătura tubară (ampula), şi d) la extremitatea externă a trompei 
se află pavilionul, ale cărui margini foarte neregulate au aspectul unor ciucuri (fimbrii) care prind 
ovarul cum prind degetele unei mâini, mâna cealaltă ţinută pumn. Pe piesa noastră ciucurii se văd, 
dar mai bine apar prin scoaterea şi întinderea trompei. 

De desenat. Uterul, ovarul, trompa. 


Studiul rectului. Studiul rectului se face ca la bărbat. Se deosebeşte numai 
prin raporturile anterioare cu uterul. pă 

Examenul ureterului. Din cauza importanţei prezentate de acest organ în 
intervenţiile pe bazin, este bine ca elevul să se obişnuiască de pe acum cu re- 
cunoaşterea lui prin intermediul peritoneului. El este situat pe peretele lateral al 
excavaţiei de-a lungul vaselor hipogastrice, în foseta ovariană, unde determină o 
proeminenţă longitudinală. ÎI putem urmări cu privirea până la locul unde trece 
în ligamentul larg (porţiunea transversă). : 

Studiul hidatitei veziculoase a lui Morgagni. Rest dintr-un canal embrio- 
nar (canalul lui Wolf), hidatita lui Morgagni este un organ rudimentar, care, da- 
că există, se prezintă ca o veziculă rotunjită, atârnată printr-un pedicul fie de 
aripioara superioară a ligamentului larg, fie de unul din ciucurii pavilionului. 

Studiul epovarului (epoophoron). Epovarul sau Corpul lui Rosenmiiller 
este de asemenea un organ rudimentar (tot un rest din canalul lui Wolf). El este 
situat în mezosalpinge şi este vizibil chiar prin transparenţa acestuia ; spre a-l 
evidenția e destul să ridicăm foiţa anterioară a mezosalpingelui ; organul ne 
apare ca un sistem de canalicule. 

Consideraţiuni teoretice asupra spaţiului pelvi-subperitoneal (Testut). 
Dispoziţiunea acestui spaţiu este aceeaşi ca şi la bărbat numai că aponevroza 
prostatoperitoneală este înlocuită la femeie prin țesutul celulo-grăsos grupat îm- 
prejurul arterei uterine, formând ligamentele largi, mai precis formând conţinutul 
cuprins între cele două foiţe ale ligamentelor largi, numit parametrium. 

Acest spaţiu principal este subdivizat ca şi la bărbat în acelaşi număr de 
spaţii secundare. Spaţiul latero-rectal, retro-rectal şi cel prevezical au absolut 
aceeaşi dispoziţiune ca la bărbat. Spaţiul prerectal este cuprins între uter, vagin 
şi rect; spaţiul retro-vezical între faţa posterioară a vezicii şi faţa anterioară a 
vaginului. 

Demonstrarea spaţiului pelvi-subperitoneal. În linii generale vom proceda 
ca la bărbat. 

1. Dezlipirea peritoneului jumătăţii posterioare a bazinului (Cavum. retro- 
uterin). Cavum retro-uterin este aproape circular, de aceea vom dezlipi periio- 
neul mai întâi pe o jumătate laterală şi apoi pe cealaltă. Tragem uterul în sus şi 
înainte şi îl fixăm cu cârlige; tragem şi rectul într-o parte şi-l fixăm în acea 
poziţie ; apoi examinăm strâmtoarea superioară şi vasele iliace externe, încru- 
cişate de ligamentul suspensor al ovarului. În cavum retro-uterin incizăm acum 
peritoneul circular de-a lungul strâmtorii superioare, începând de la rect şi mer- 
gând până la nivelul ligamentului suspensor, unde întrerupem incizia pentru a o 
continua, dincolo de el, până pe faţa posterioară a ligamentului larg. După acea- 
stă incizie putem dezlipi peritoneul din jumătatea respectivă a cavului retroute- 
rin, de sus în jos până la nivelul fundului excavaţiei. Sub peritoneu apare 
țesutul celulo-grăsos al spaţiului pelvi-subperitoneal, de care însă nu ne atingem 
încă. Acum procedăm la fel în jumătatea opusă şi am dezlipit tot peritoneul pâ- 
nă în fundul excavaţiei pelviene. Pe pereteie excavaţiei a rămas un ţesut con- 
junctivo-grăsos, grupat împrejurul vaselor hipogastrice şi reprezentând fascia 
sacro-recto-genito-pubiană (teaca hipogastricei) sau mai bine zis numai jumăta- 
tea ei posterioară (sacro-recto-genitală), căci cea anterioară (genito-pubiană) este 
încă acoperită de peritoneu. Putem vedea foarte bine cum din această fascie se 
desprind două lame celuloase transversale, grupate şi ele împrejurul vaselor 
una este aripioara rectului, dispusă împrejurul vaselor rectale mijlocii şi alta, 
formată de țesutul celular ce intră în constituţia liagmentului larg (omolog cu 
fascia prostato-peritoneală de la bărbat), parametrium sau baza ligamentului 
larg. Acest parametrium devine evident numai prin ridicarea peritoneului ; pe 

când aripioarele rectului, fiind mai profunde, se văd mult mai greu şi necesită 
tragerea rectului de partea opusă. 

2. Ridicarea peritoneului de pe peretele abdominal anterior. Fasciă ombili- 
:co-prevezicală (ca la St) 

3. Dezlipirea peritoneului din cavum uterin. Prin prepararea fasciei prevezi- 
cale, am dezlipit peritoneul până la nivelul vezicii ; acum trebuie să-l ridicăm 
complet din cavum pre-uterin. Pentru aceasta tragem uterul înapoi şi-l fixăm ; 
apoi secţionăm peritoneul de-a lungul strâmtorii superioare, mergând dinainte 
înapoi până la nivelul feţei anterioare a ligamentului larg. După aceasta conti- 
nuăm dezlipirea peritoneului de sus în jos şi dinainte înapoi ; ajungând la vezi- 
că, îl ridicăm de pe acest organ, iar lateral mergem până în fundul excavaţiei. 
Acum ne apare şi jumătatea anterioară a fasciei sacro-recto-genito-pubiene, pre- 
cum şi partea anterioară a parametriului. 

Prepararea vaselor din ligamentul lombo-ovarian (suspensor al ovaru- 
lui). Prepararea acestor vase se face numai prin ridicarea peritoneului ; le dise- 
căm în jos până la intrarea lor în ligamentul larg. 

Prepararea spaţiului latero-rectal. Demonstrarea spaţiului latero-rectal se 
face numai de o singură parte şi în acelaşi mod ca la bărbat. 

Prin preparaţiile de mai sus, mare parte din formațiunile pelvi-subperitonea- 
le au fost puse în evidenţă: spaţiul latero-rectal şi prevezical, fascia sacro-rec- 
to-genito-pubiană,  aripioarele  rectului, — fascia  ombilico-prevezicală şi 
parametriul. 

Prepararea ureterului pelvian şi arterei uterine. Această preparare se fa- 
ce foarte uşor urmărind organele de sus în jos : ureterul de la pătrunderea lui în 
bazin, iar artera de la originea ei. Interesul nostru este să le înţelegem bine ra- 
porturile, de aceea le fixăm mai întâi cu bolduri (introduse în organe) şi apoi 
ne mulțumim cu o disecţie mai sumară, fără a le deplasa. Artera uterină cât şi 
ureterul au o porţiune parietală şi una intra-ligamentoasă ; artera mai are o por- 
ţiune juxta-uterină. 

porţiunea parietală artera este situată în afara ureterului ; iar acesta îi 
este mai întâi anterior şi apoi trece înapoia ei. Amândouă aceste elemente for- 
mează peretele posterior al fosetei ovariene. În porţiunea intraligamentoasă ar- 
tera uterină încrucişează ureterul, trecând înaintea lui (această încrucişare se 
face la egală distanţă de uter şi peretele pelvian). Apoi artera destrie mai multe 
flexuozităţi, devine ascendentă, mergând în sus de-a lungul marginii laterale a 
uterului, pe când ureterul are un traiect descendent. Pentru a prepara artera în 
porțiunea ei juxta-uterină, un ajutor ţine uterul întins, iar operatorul o izolează 
dintre numeroasele vene ce o înconjoară. Apoi i se disecă ramurile teminale : 
ramura tubară şi cea ovariană ; se poate tot acum completa prepararea arterei 
ovariene, mergând până la anastomoza ei cu ramurile uterinei. 


De desenat : Ureterul şi artera uterină. 


Prepararea muşchiului iliac şi a fasciei iliace ; prepararea vaselor iliace 
externe ; prepararea vaselor iliace interne ; prepararea arterelor sacrate ; 
secţiunea unilaterală a bazinului. Toate aceste preparaţii se fac ca şi la cada- 
vrul de bărbat. 

Examenul bazinului prin secţiunea osoasă. După ce am făcut secţiunea 
bazinului ca la bărbat şi am ridicat segmentul osos, examinăm planul secţiunii 


1 Ca şi la bărbat toate preparaţiile, ce urmează până la secţiunea unilaterală a bazinului, se 
fac numai de o singură parte şi anume de partea viitoarei secţiuni. 

şi găsim muşchiul piriform secţionat, iar deasupra lui vasele şi nervul gluteal 
superior ; sub muşchiul piriform se văd: nervul ischiadic, cutanat femural po- 
sterior, vasele şi nervul ruşinos intern şi artera ischiadică. În interiorul cavităţii 
putem observa rectul în întregime, înainte vezica, iar între aceste două organe 
uterul şi vaginul. Deşi ramurile arterei hipogastrice au fost secţionate, putem ve- 
dea acum o parte din ele: rectala mijlocie, uterina şi ombilicala. 

Studiul uretrei şi al vaginului. Examinăm mai întâi raporturile laterale ale 
acestor organe şi vedem că ele răspund muşchiului ridicător anal şi spaţiului 
pelvi-subperitoneal ; sub ridicător se observă o scurtă porţiune din vagin şi din 
uretră porţiunea situată în perineu ; vaginul ca şi uretra au deci două porţiuni: 
una pelviană şi una perineală. Apoi începem studiul uretrei ; pentru aceasta in- 
troducem o sondă în uretră, tragem vezica înapoi şi o fixăm. Pătrundem cu 
scalpelul în spaţiul prevezical, până ce dăm de ligamentele pubo-vezicale, pe 
care le secţionăm, şi conducându-ne de sonda introdusă în uretră dezlipim faţa 
anterioară a uretrei până la orificiul vaginal. Acum înţelegem şi raporturile ante- 
rioare ale uretrei : simfiza pubiană şi un plex venos (plexul venos al lui Santo- 
rini); mai jos uretra intră în diafragmul uro-genital unde a fost studiată la 
disecţia perineului. 


Ca să izolăm uretra de vagin, procedăm în modul următor: dăm vezica 
înainte, tragem uterul înapoi şi apoi dezlipim peritoneul de pe faţa anterioară a 
uterului (dacă acest lucru nu a fost făcut); continuând operaţiunea şi pe vezică, 
ridicăm complet fundul de sac peritoneal vezicouterin. Acum putem pătrunde 
uşor în spaţiul care separă colul uterin de vezică şi care face parte din spaţiul 
numit pericervical! şi nu este în realitate decât o dependinţă a spaţiului pelvi- 
subperitoneal, echivalând aci cu spaţiul retro-vezical de la bărbat. După ce am 
izolat colul uterin de vezică, continuăm disecţia în „jos şi izolăm în acelaşi mod 
vaginul de vezică. Această operaţiune este uşoară în porţiunea superioară a va- 
ginului, graţie țesutului celular pelvi-subperitoneal pericervical (spaţiul retro-ve- 
zical), care se continuă şi înaintea vaginului ; dezlipirea devine însă mult mai 
grea în partea inferioară, unde vaginul este foarte aderent de uretră, formând 
despărţitoarea (septul) uretro-vaginală. 


Prin această preparaţie am înţeles raporturile importante ale feţei anterioare a vaginului. Am 
văzut că în sus răspunde vezicii şi în jos uretrei şi că la partea superioară între uretră şi vezică de 
o parte şi vagin de alta se interpune un ţesut celular dependent de acel al spaţiului pelvi-subperi- 
toneal, dar că acest ţesut dispare în porţiunea inferioară a organelor (la nivelul uretrei), vaginul 
fiind intim unit cu uretra (despărţitoarea uretro-vaginală). 


Trecem acum la prepararea feţei posterioare a uterului şi dacă peritoneul 
fundului de sac al lui Douglas nu a fost ridicat, îl ridicăm acum şi vedem că el 
coboară şi pe faţa posterioară a vaginului (raport foarte important); apoi cu 
scalpelul separăm rectul de vagin, până la fundul excavaţiei pelviene. 

Acum înţelegem şi raporturile feţei posterioare ale vaginului : sus este acoperită de peritoneu, 


iar în partea inferioară este separată de rect, printr-un țesut celular, dependent de spaţiul peri-cervi- 
cal, echivalent cu spaţiul pre-rectal. 


' Spaţiul pericervical este o dependință a spaţiului pelvi-subperitoneal ; el este format din 
țesutul celulo-grăsos, ce înconjoară colul uterin şi este cuprins înțre vezică : uninte), rect (înapoi) 
şi ridicători (pe laturi); acest spaţiu pericervical se continuă cu parametriul 

În rezumat vedem că spaţiul pelvi-subperitoneal înconjoară colul uterului 
(spaţiul pericervical), trimițând prelungiri retro-vezicale şi prerectale şi ne dăm 
seama cum flegmoanele acestei regiuni (foarte dese la femei) pot cuprinde în- 
treg spaţiul pelvi-subperitoneal. 


De desenat: Vaginul şi uretra. 


“Prepararea spaţiului retro-rectal şi prepararea arterei hipogastrice se 
fac ca şi la bărbat. 

Extracţia vezicii urinare. Vezica a fost separată de vagin şi peritoneu (da- 
că acest lucru nu a fost executat se face acum), ligamentele pubovezicale au 
fost de asemeni secţionate, astfel că pentru a o extrage, trebuie să secţionăm 
numai uretra şi ureterele. Pentru aceasta tragem vezica în sus, vedem aceste ca- 
nale de secţionăm. 

schiderea vezicii şi studiul configurației ei interioare (vezi la bărbat). 

Extracţia organelor genitale. Organele genitale sunt uşor de scos, căci 
toate legăturile vaginului au fost eliberate. Acum tăiem vaginul la nivelul ridică- 
torilor anali şi putem scoate organele genitale împreună cu cea mai mare parte 
din vagin.! 

Sub ridicători a rămas porţiunea perineală a vaginului, studiată cu ocazia 
disecţiei perineului ; iar noi am ridicat porţiunea pelviană a vaginului cu uterul, 
de care sunt legate : trompa şi ovarul. 

Completarea studiului organelor genitale. Aceste organe sunt scoase din 
bazin şi puse pe masa de disecţie cu faţa anterioară în jos. 

1. Se examinează configuraţia exterioară a vaginului, a uterului şi.a trompei. 


La aceasta din urmă se recunosc părţile constitutive: porţiune interstiţială, istm, umflătură 
(ampulă) şi pavilion ; iar la pavilion se văd ciucurii (fimbriile) dintre care cel mai mare merge că- 
tre extremitatea superioară a ovarului, fiind aplicat pe ligamentul tubo-ovarian şi poartă numele de 
fimbria ovarica. 


2. Apoi se incizează vaginul pe linia mediană a feţei posterioare şi se exa- 
minează : 


a) Plicele transversale ale vaginului; b) coloana anterioară bifurcată în partea superioară 
(triunghiul lui Pawlic) ; c) fundurile de sac vaginale, situate între colul uterin şi peretele vaginal, la 
inserţia vaginului şi numite : fundul de sac anterior, fundul de sac posterior şi fundurile de sac la- 
terale (două) ; d) inserţia vaginului pe col, care se face mai jos pe faţa anterioară a colului uterin 
şi mai sus pe faţa posterioară. 


3. Se examinează suprafaţa exterioară a colului uterin şi orificiul lui; apoi 
raporturile dintre col şi corp ;.aceste segmente sunt astfel dispuse, încât formea- 
ză între ele un unghi diedru deschis înainte (anteflexiune). 

4. La urmă se deschide uterul tăind cu foarfecele peretele uterin posterior 
pe linia mediană, de jos în sus până la nivelul fundului. Desfacem buzele inci- 
ziei şi examinăm suprafaţa interioară a uterului (col, istm şi corp). 


Pe fiecare faţă a colului vedem o proeminenţă mediană longitudinală, la care vin alte proemi- 
nenţe secundare, oblic îndreptate de sus în jos; această formaţiune poartă numele de arborele vie 


* În autopsiile anatomo-patologice vaginul este disecat până la vulvă, adică e separat de 
stectii ridicători, care îl înconjoară şi e scos împreună cu ea. La disecţie suntem însă nevoiti 
să-l secţionăm la nivelul ridicătorilor, pentru că de aceşti muşchi mai avem nevoie la studiul 
planşeului pelvian. , i 

ţii, iar din. loc în loc se văd mici umflături, numite ouăle lui Naboth. Feţele interioare ale corpului 
sunt netede şi prezintă pe linia mediană câte un rafeu. 


5. Se deschide (cu foarfecele) fiecare dintre trompe şi se examinează confi- 
guraţia ei interioară ; pe această faţă se văd numeroase plice longitudinale. 
pararea şi studiul fundului pelvian ; studiul şi raporturile bazinului 
cu fosa ischio-rectală ; prepararea plexului sacrat; completare la studiul 
rectului. Aceşti timpi se execută la fel, căci detaliile anatomice sunt aceleaşi Ja 
bărbat ca şi la femeie. 


8. COMPLETARE LA DISECŢIA TRUNCHIULUI 
(Prepararea articulaţiilor şi a măduvei spinării) 


După ce am lucrat complet viscerele şi le-am extras din cavitățile ce le con- 
țineau, ne rămân pereţii acestor cavităţi ; părţile lor musculare au fost lucrate şi 
acum ne rămân de studiat oasele care le compun şi legăturile dintre ele şi anu- 
me : articulațiile vertebrelor între ele (cu excepţia articulației atlanto-occipito- 
axoidiană), articulațiile costo-vertebrale şi articulațiile bazinului. Tot acum 
trebuie să pregătim măduva spinării, să-i evidenţiem caracterele ei macroscopice, 
precum şi învelişurile ei meningeale. 


A. PREPARAREA ARTICULAȚĂILOR COLOANEI VERTEBRALE ŞI A 
CELOR COSTOVERTEBRALE. 


Aceste articulaţii sunt foarte numeroase şi se înţelege uşor că ele nu pot fi 
preparate în ordinea lor descriptivă. La articulațiile vertebrelor între ele avem de 
văzut : ligamentul longitudinal anterior, ligamentul longitudinal posterior, liga- 
meniele galbene, ligamentele interspinoase, ligamentele supraspinoase şi liga- 
mentele intertransversale. 

La articulațiile coastelor şi vertebrelor avem de preparat articulațiile costo- 
vertebrale propriu-zise, cu ligamentul anterior (radiat) şi apoi articulațiile costo- 
transversale, cu ligamentul costo-transversal anterior, costo-transversal posterior 
şi ligamentul tuberozităţii costale. 

1. Secţiunea coastelor. Pe piesa rămasă de la disecţia precedentă, toracele a 
rămas aproape întreg (afară de plastronul costo-sternal) şi cum coastele, prea 
lungi, ne incomodează, le secţionăm cu ferăstrăul de sus în jos la o distanţă de 
6 cm de articulațiile lor cu apofizele transverse. Această operaţiune se face de 
ambele părţi ale coloanei vertebrale, astfel că piesa noastră este redusă numai la 
coloana vertebrală, pe care mai sunt anexate segmentele costale şi este foarte 
potrivită pentru disecţie (în timpul acestei operaţiuni nu ne atingem de bazin). 

2. Prepararea ligamentelor anterioare. Aceste ligamente sunt numeroase şi 
de diferite provenienţe. 

a) Ligamentul vertebral longitudinal anterior este primul pus în evidenţă ; 
el se prezintă ca o panglică fibroasă, situată pe faţa anterioară a coloanei şi se . 
prepară foarte uşor ridicând de pe această faţă toate resturile musculare, vascu- 
lare şi splanhnice. Îl putem diseca până la nivelul sacrului, unde se confundă cu 
periostul acestuia. 

Dacă, vrem, putem prepara cu această ocazie şi micile ligamente sacro-coc- 
cigiene anterioare, situate pe faţa anterioară a acestor oase; 

b) Ligamentul costo-vertebral anterior sau radiat este un ligament puternic 
situat pe' partea anterioară a articulaţiilor costo-vertebrale ; ca să-l evidenţiem 
trebuie să curăţim la nivelul capului coastelor, resturile musculare şi îl vedem 
radiind din afară înăuntru, adică de la capul coastelor la vertebrele învecinate 
(superioară, corespunzătoare şi inferioară) ; 

c) Ligamentul costo-transversal anterior se găseşte situat în afara ligamen- 
tului radiat între cele două coaste. Ligamentul costo-transversar anterior (supe- 
rior) este gros şi rezistent ; el merge de la colul coastei în sus şi în afară către 
apofiza transversă superioară. Pentru a-l prepara, ridicăm intercostalul intern şi 
vasele intercostale ; ligamentul ne apare, în partea cea mai internă a spaţiilor, pe 
acelaşi plan cu muşchiul intercostal extern, cu care pare uneori a fi confundat; 

d) Ligamentul costo-transversal inferior este mult mai slab reprezentat ; el 
ocupă partea inferioară a articulației costo-transversale. Ca să-l preparăm, mer- 
gem într-un spaţiu inferior celui în care am disecat ligamentul costo-transversal 
anterior, secţionăm muşchii intercostali şi îi dezinserăm de pe coastele învecina- 
te ; secţionăm apoi ligamentul costo-transversal anterior, din acel spaţiu şi nu- 
mai acum putem vedea ligamentul, mişcând coasta şi căutând a o îndepărta de 
apofiza ei transversă. EI este format dintr-un număr de fascicule foarte mici, ca- 
re se inseră în sus pe marginea inferioară a coastei, iar în jos converg către 
vârful apofizei transverse. 

3. Prepararea ligamentelor posterioare. Pentru aceasta, întoarcem piesa pe 
faţa ei posterioară, o curăţim de toţi muşchii spinali şi alegem fragmentul pe 
care vrem să lucrăm ; apoi procedăm astfel: : 

a) Pe linia mediană evidenţiem ligamentul supraspinos, imediat după ridica- 
rea muşchilor spinali ; el uneşte apofizele spinoase între ele ; este foarte demon- 
strativ în regiunea dorsală şi mai puţin în regiunea lombară, unde rezultă din 
încrucişarea diferitelor fascicule ; dar în regiunea cervicală el formează ligamen- 
tul cervical posterior (nucal) ; 

b) Ligameniele interspinoase ocupă spaţiile cu acelaşi nume, fiind situate 
sub precedentele. Ele pot fi preparate dacă curăţim resturile musculare de pe 
feţele laterale ale apofizelor spinoase şi ale spaţiilor interspinoase, fiind net di- 
ferenţiate de ligamentul supraspinos ; 

'c) Ligamentele intertransversale sunt scurte şi situate între apofizele trans- 
verse (bine dezvoltate în regiunea lombară) ; ele sunt puse în evidenţă după ri- 
dicarea muşchilor intertransversali ; 

d) După ridicarea fasciculelor musculare, care se inseră pe apofizele trans- 
verse, se poate prepara puternicul ligament al tuberozităţii costale ; acesta mer- 
ge de la vârful apofizei transverse la tuberozitatea costală ; 

e) Din complexul de ligamente ce pot fi preparate acum, ne-a rămas un li- 
gament al articulației costo-transversale, cunoscut sub numele de ligamentul co- 
Sto-transversal posterior şi altul al articulației costo-vertebrale, numit ligamentul 
posterior (costo-vertebral). Pentru prepararea lor este nevoie să secţionăm apofi- 
za transversă corespunzătoare ; pentru aceasta dezarticulăm coasta de pe apofiza 
transversă şi apoi cu dalta şi ciocanul tăiem apofiza la baza ei. După ridicarea 
acesteia, ne apar ambele ligamente : cel posterior este întins de la marginea su- 
perioară a coastei la lama vertebrală superioară, iar cel costo-vertebral de la co- 
lul coastelor (partea postero-superioară) la partea posterioară a corpului 
vertebral. 

B. SIMFIZA PUBIANĂ. 


Prepararea simfizei pubiene cuprinde ovuţie a patru ligamente şi a unui fi- 
bro-cartilagiu. Deşi unul din oasele coxale a fost secţionat la studiul organelor 
bazinului, nu s-a stricat nimic din simfiza pubiană. 

1. Ligamentul anterior este vizibil după ce am ridicat resturile rămase din va- 
gin sau penis (corpi cavernoşi, vase etc.); el este format din mai multe fascicule 
încrucişate. 

2. Ligamentul posterior se pune în evidenţă curăţind țesutul celular de pe 
faţa posterioară a articulației (spaţiul prevezical) ; el este foarte slab, reprezentat 
printr-o membrană foarte subţire, ce se confundă cu periostul şi nu printr-un pa- 
chet fibros ca cel anterior: 

3. Ligamentul Superior se evidenţiază după ridicarea resturilor din muşchii 
abdominali şi se peace ca o lamelă întinsă între cele două oase pubiene.. 

4, Ligamentul inferior, foarte caracteristic, este de o importanţă deosebită în 
clinică ; el se prepară. ridicând toate resturile rămase de la perineu (diafragmul 
uro-genital) şi se prezintă ca un ligament boltit (arcuat). 

5. Pentru a vedea fibro-cartilagiul articular trebuie să dezarticulăm cele do- 
uă oase pubiene (operaţiunea este posibilă, căci unul din ele a fost izolat com- 
plet de. bazin la secţiunea unilaterală a bazinului). 


C. PREPARAREA ARTICULAŢIEI SACRO-ILIACE ŞI A 
LIGAMENTELOR SACRO-ISCHIADICE. 


Deşi într-o parte osul iliac a fost secţionat, putem prepara articulaţia în am- 
bele părţi, căci secţiunea bazinului aşa cum a fost făcută mai sus, lasă destul os 
iliac pentru studiul articulației ; în schimb, ligamentele sacro-ischiadice nu pot fi 
preparate decât într-o singură parte şi anume, acolo unde osul este întreg. 

1. Ligamentul sacro-iliac anterior se pune în evidenţă ridicând muşchiul 

oas-iliac şi vasele iliace' externe, care-l acoperă ; el este foarte subţire şi se 
întinde de la faţa anterioară a sacrului la acea a osului coxal. 

2. Ligamentul ilio-lombar trebuie căutat în unghiul format de coloana verte- 
brală şi de creasta iliacă ; el este oblic, uneori aproape transversal, şi se întinde 
de la apofiza transversă a celei de a 5-a vertebre lombare la creasta iliacă. 

3. Pentru prepararea ligamentului sacro-iliac posterior, întoarcem piesa pe 
partea posterioară şi o curăţim de resturile musculare (masa comună), apoi cău- 
tăm ligamentul în şanţul profund, ce se seşte între sacru şi osul coxal. El 
este format dintr-un număr de fascicule oblice sau transversale, aşezate pe două 
planuri : unul superficial şi altul profund. 


Planul superficial este format din fibre de diferite dimensiuni şi direcţii, care se întind de la 
creasta iliacă şi de la spinele iliace la creasta sacrată laterală. Se disting în acest plan două forma- 
țiuni fibroase, cunoscute sub riumele de ligamentul sacro-iliac posterior scurt şi ligamentul sacro- 
iliac posterior lung. 

Planul profund este cunoscut sub numele de ligamentul interosos, căci ocupă spaţiul profund şi 
anfractuos situat între sacru şi osul iliac. EI se întinde de la tuberozitatea iliacă la fosetele situate îna- 
poia faţetelor articulare ale sacrului : pentru a-l vedea trebuie să ridicăm fasciculele superficiale. 


4. Ligamentele sacro-ischiadice suni în număr de două: marele ligament 
sacro-tuberal şi -micul ligament sacro-spinos. Prepararea lor este extrem de oa- 
Tă, dat fiind marile lor dimensiuni; este destul să ridicăm muşchii gluteali şi 
muşchiul obturator intern (dinăuntrul cavităţii pelviene) pentru a pune în eviden- 
ță aceste două ligamente, ca şi faţa internă a membranei obturatoare. 

Putem vedea inserţiile lor diferite : ligamentul sacro-tuberal se prinde pe spinele iliace poste- 
rioare, pe fosa iliacă externă şi pe părţile laterale ale sacrului şi coccigelui în sus, iar în jos pe tu- 
berozitatea ischiadică ; pe când cel mic este situat înaintea precedentului şi merge de la marginea 
laterală a sacrului şi coccigelui la spina ischiadică. 

Tot acum se pot studia cele două orificii determinate de aceste ligamente : a) Orificiul supe- 
rior, cuprins între marea scobitură ischiadică şi cele două ligamente. Prin el trec: muşchiul piri- 
form, vasele şi nervul gluteal superior, nervul ischiadic şi cutanat femural posterior, vasele 
ischiadice, vasele şi nervul ruşinos, şi b) orificiul inferior, cuprins între mica scobitură ischiadică şi 
cele două ligamente. Prin el trec: muşchiul obturator intern şi vasele şi nervul ruşinos intern, care 
intră în fosa ischio-rectală. : 


D. PREPARAREA ŞI STUDIUL MĂDUVEI SPINĂRII. 


După ce am studiat articulațiile trebuie să deschidem canalul rahidian pen- 
tru a pune în evidenţă măduva spinării cu toate anexele ei. 

1. Deschiderea canalului vertebral se face prin ridicarea lamelor vertebrale. 
Această operaţiune, grea prin ea însăşi în autopsie, este îngreunată mai mult la 
disecţia anatomică, prin faptul că preparaţiile anterioare au despărţit coloana de 
o bună parte din conexiunile ei (cap, membrul superior). 

De aceea ea necesită concursul mai multor elevi, dintre care unul să des- 
chidă canalul vertebral, iar ceilalţi să fixeze cu putere coloana vertebrală. Bineîn- 
țeles că primul timp al operaţiei constă în curățirea şanţurilor vertebrale de 
toate resturile musculare (lucrul a fost făcut la preparaţiile anterioare), până 
când lamele vertebrale ne apar cu caracterele osteologice cunoscute ; la nevoie 
ne putem servi şi de răzuşă. Acum ne apar apofizele spinoase şi şanţurile verte- 
brale, în fundul cărora vom secţiona lamele vertebrale între apofizele spinoase 
şi apofizele articulare. Insist asupra locului secțiunii osoase între cele două apo- 
fize, adică înăuntrul apofizei articulare, chiar în fundul şanţului, căci dacă am . 
merge ceva mai în afară, dăm peste apofizele articulare şi colonetele osoase, pe 
care le formează şi nu mai pătrundem în canalul vertebral. 

Operaţiunea se face cu instrumentul numit rahiotom, iar în lipsa acestuia 
cu dalta şi ciocanul. Există mai multe feluri de rahiotoame : rahioromul curb 
(de autopsie), rahiotomul dublu (de disecţie), rahiotomul cu conductor şi rahio- 
tomul chirurgical; pe noi ne interesează numai primele trei (Fig. 125). 


Rahiotomul curb sau de autopsie este un fel de daltă cu mânerul curb şi cu lama tăioasă 
în formă de. piramidă triunghiulară cu baza în sus. Instrumentul este ţinut cu mâna stângă, având 
vârful aşezat în fundul şanţului vertebral, pe când cu mâna dreaptă dăm puternice lovituri de cio- 
can, perpendicular pe lama tăioasă, zdrobind osul. 

Rahiotomul de disecţie este format din două lame de ferăstrău convexe, putând fi apropiate 
sau depărtate prin ajutorul unor şuruburi ; acest instrument ferăstruieşte lamele osoase; nu le spar- 
ge ca rahiotomul curb. 

Rahiotomul cu conductor are o lamă ce continuă mânerul ; la extremitatea lamei se află ce- 
le două părţi principale ale instrumentului : tăişul şi conductorul, formând între ele un unghi des- 
chis în afară, în care pătrunde lama osoasă ce va trebui să fie secţionată. Conductorul este introdus 
pe sub lama vertebrală, prin urmare lama este prinsă în unghiul diedru format de conductor şi tăiş 
; pe când conductorul indică drumul, tăişul secţionează lama vertebrală, sub acţiunea puternicelor 
lovituri de ciocan aplicate pe mâner. Ă 


După ce lamele vertebrale au fost secţionate de ambele părţi, eliberăm baza 
apofizelor spinoase, prin câteva lovituri de ciocan date lateral pe fiecare apofiză. 

Fig. 125. Rahiotoame. 


Apoi cu scalpelul secţionăm ultimul ligament lombar interspinos şi cu cleştele 
apucăm de apofiza spinoasă suprajacentă, trăgând cu putere în sus spre occipi- 
tal, tot lanţul apofizelor spinoase. 

După ce am făcut operaţiunea de mai sus, ne-a mai rămas de deschis cana- 
lul sacrat. Pentru aceasta facem cu dalta şi ciocanul două secţiuni osoase, de o 
parte şi de alta a crestei sacrate mediane, la 1 cm în afara ei, în prelungirea sec- 
țiunilor făcute pe lamele vertebrelor lombare ; apoi cu cleştele ridicăm segmen- 
tul osos secţionat. 

2. Studiul durei-mater rahidiene. 


Dura-mater rahidiană are forma unui cilindru gol, care înveleşte măduva ; între ea şi canalul 
osos există un spaţiu numit epidural, în care se află numeroase vene într-un ţesut celulo-grăsos. 
Dura-mater trimite o serie de prelungiri laterale, care însoțesc nervii rahidieni până la gaura inter- 
vertebrală. Extremitatea inferioară a durei-mater are forma unui sac care se termină la nivelul celei 
de a doua vertebre sacrate (foarte important în chirurgie) ; din acest sac pleacă o prelungire care 
înconjoară filum terminale al măduvei şi merge până la prima vertebră coccigiană ; această prelun- 
gire este cunoscută sub numele de ligamentul coccigian şi este înconjurat de rădăcinile nervilor ra- 
hidieni, care au format coada de cal. 


3. Prepararea nervilor rahidieni şi a ganglionilor spinali. Ganglionii spinali 
sunt situaţi în fundul găurilor intervertebrale şi pentru a-i pune în evidenţă tre- 
buie să ridicăm porţiunea osoasă, care formează peretele posterior (restul lamei 
vertebrale, apofizele articulare şi pediculul) al lojei în care sunt conţinuţi. Pre- 
pararea lor este mai uşoară în regiunea dorsală şi o începem acolo. Înainte de a 
face secţiunea osoasă căutăm, printre resturile musculare, ramurile posterioare 
ale nervilor rahidieni şi apoi curăţim bine aceste resturi musculare, până ce pu- 
nem bine în evidenţă suprafeţele pe care le vom secţiona. În urmă tragem cu 
pensa de aceste ramuri ; ele pun în mişcare în interiorul canalului rădăcina res- 
pectivă, indicându-ne drumul ce avem de urmat. Căutăm, pe scurtul traiect al 
nervului rahidian, o ramură (colaterală), ce urmează apoi un drum invers (recu- 

rent) ; este ramura meningeală. Acum putem trece la secţiunea osoasă ; dezarti- 
culăm coasta corespunzătoare, observând cu acest 'prilej ligamentul interosos (al 
articulației costo-vertebrale) ; apoi cu dalta şi ciocanul sau mai bine cu pensa 
muşcătoare, secţionăm restul lamei vertebrale şi apofizele articulare ; ganglionii 
nu sunt încă vizibili, fiind acoperiţi de o masă celulo-grăsoasă, de care trebuie 
să-i curăţim pentru a-i pune în evidenţă. 

4. Deschiderea durei mater. Studiul suprafeţei ei interioare. Deschidem du- 
ra-mater pe linia mediană şi fixăm buzele inciziei cu ace cu gămălie, pe părţile 
laterale ale coloanei vertebrale. Înăuntrul durei-mater vedem (Fig. 126) 


a) Suprafaţa interioară a durei-mater este netedă şi lucioasă, din cauza arahnoidei, care-i ade- 
ră în mod intim; 


Fig. 126. Canalul rahidian deschis. 1. Apofiză transversă (regiunea lombară). 2. Lamă vertebrală 
(secţionată). 3. Coaste. 4. Nerv intercostal. 5. Dura-mater (deschisă). 6. Măduva. 7. Rădăcină po- 
sterioară. 8. Coada de cal. 9. Filum terminale. 10. Osul sacru. 11. Osul coccige. 

b) Se vede măduva spinării acoperită de pia-mater, iar între aceasta şi arahnoidă (aplicată pe 
dura-mater) se găseşte un spaţiu, numit subarahnoidian, în care se găseşte lichidul cefalo-rahidian 
(cerebro-spinal). De la pia-mater pleacă nişte prelungiri dintre care unele sunt antero-posterioare iar 
altele sunt transversale, formând ligamentele dinţate. Ligamentele au forma unor panglici situate 
transversal, pe părţile laterale ale măduvei şi se întind de la gaura occipitală la conul terminal. Nu- 
mele lor este datorit marginii externe, care este formată dintr-o serie de arcade cu concavitatea în 
afară, separate între ele prin nişte vârfuri fixate pe dura-mater şi numite dinţi; 

c) Vedem acum rădăcinile nervilor rahidieni, cele anterioare mergând înaintea ligamentelor din- 
ţate, iar cele posterioare înapoia lor, apoi se examinează orificiile prin care vor trece aceste rădăci- 
ni şi caracterele lor macroscopice ; 

d) Observăm, în partea inferioară a măduvei, rădăcinile lombare şi sacrate foarte voluminoa- 
se. Ele se desfac oblic din măduvă şi apoi se răspândesc ca un evantai formând coada de cal. 


5. Studiul conformaţiei exterioare a măduvei. 


a) Prin deschiderea durei-mater am pus în evidenţă faţa posterioară a măduvei, pe care se 
vede şanțul median posterior, iar de o parte şi de alta a acestuia, cele două şanţuri colaterale pos- 
terioare, prin care ies rădăcinile posterioare ale nervilor rahidieni. Între şanțul median posterior şi 
şanțul colateral posterior se poate vedea de fiecare parte a liniei mediane cordonul posterior ; 

b) Măduva se termină subţiindu-se şi formând conul terminal, de la care pleacă filum termi- 
nale, ce merge până la coccige într-un înveliş format de dura-mater. Vârful conului terminal este 
situat la nivelul celei de a 2-a vertebre lombare; 

c) Ca să vedem faţa anterioară şi laterală a măduvei, trebuie să o extragem din canalul ver- 
tebral. Această operaţiune se face în modul următor: apucăm măduva uşor cu pensa, iar cu foarfe- 
cele tăiem rădăcinile nervoase la intrarea lor în meninge. Acum examinăm şanţurile colaterale 
anterioare, fisura mediană anterioară şi între ele cordoanele anterioare, iar între şanţurile colaterale 
(anterioare şi posterioare) cordoanele laterale. 


6. Conformaţia interioară a măduvei se vede pe o secţiune examinată cu 
lupa sau chiar cu ochiul liber. 


Se observă substanța cenuşie cu dispoziţia ei caracteristică în H, formând de fiecare parte 
cornal anterior, cornul posterior, cornul lateral şi comisura cenuşie (între ele, pe linia mediană). 
Formațiunile cenuşii delimitează între ele cordoanele (anterior, posterior şi lateral). 


Completarea articulaţiilor coloanei vertebrale. 1. Ligamentele galbene pot 
fi văzute pe segmentul osos scos pentru deschiderea canalului medular (verte- 
bral), adică pe lamele vertebrale ; ele se prezintă sub formă de lame patrulatere, 
unind între ele două lame vertebrale. 

2. Ligamentul longitudinal posterior este situat pe faţa posterioară a corpu- 
rilor vertebrale, deci în canalul rahidian şi este pus în evidenţă după scoaterea mă- 
duvei, dacă îndepărtăm dura-mater şi țesutul celulo-grăsos din spaţiul epidural. 

3. Dezarticularea vertebrelor între ele permite examinarea meniscurilor interar- 
ticulare (discurile intervertebrale), care servesc ca ligamente interosoase. Aceste discuri 
intervertebrale sunt formate dintr-un inel periferic, foarte rezistent (fibro-cartilaginos) şi 
dintr-un nucleu central, de o consistenţă mai moale (nucleul pulpos). 

Dezarticulaţia sacro-iliacă se face secţionând ligamentul anterior şi pătrun- 
zând în spaţiul dintre cele două oase; operaţiunea este dificil de executat şi tre- 
buie să recurgem la daltă şi ciocan pentru a separa oasele. Putem studia 
suprafeţele articulare şi modul lor de corespundere, precum şi cartilagiul ce aco- 
peră cele două suprafeţe articulare. 

9. PREPARAREA ORGANELOR TORACICE ŞI 
ABDOMINALE DIN MASA EVISCERATĂ 


(Tehnica lui Letulle) 


A doua preparaţie necesară completării studiul viscerelor se face după ce 
complexul de organe toracice şi abdominale a fost scos din cavitățile respective. 
Tehnica urmată este cea a lui Letulle, puţin modificată şi este folosită în special 
în autopsii. E o tehnică foarte bună, pe care studentul trebuie să şi-o însuşească 
încă de' la disecţie. Ea cuprinde patru manopere importante : 

A. Deschiderea trunchiului ; 

B. Eviscerarea totală a organelor; 

C. Izolarea organelor ; 

D. Manopere asupra organelor eviscerate. 


A. DESCHIDEREA TRUNCHIULUI 


Dacă avem un cadavru întreg pentru această operaţie, vom proceda în felul 
următor : . 

1. Incizia. Se foloseşte o incizie mediană, mento-pubiană ; 

2. Evidenţierea conductului laringo-traheal şi a vaselor gâtului. Aceste ma- 
nopere se execută în mai mulţi timpi: 

a) Răsfrângerea croiului tegumento-muscular. Fiecare croi este compus din 
piele şi muşchiul sterno-cleido-mastoidian. Aproape la baza gâtului secţionăm 
muşchiul omo-hioidian şi inserţia sterno-cleido-mastoidianului ; 

b) Izolarea conductului laringo-traheal (acoperit de muşchii subhioidieni şi 
glanda tiroidă) ; 

c) Deschiderea cavităţii, bucale prin regiunea submandibulară. Dacă cele do- 
uă croiuri cutanato-musculare au fost răsfrânte şi marginea inferioară a mandi- 
bulei izolată, se poate recunoaşte glanda submandibulară şi diafragmul bucal. 
Disecăm glanda submandibulară numai în părţile ei superficiale şi evidenţiem 
cât se poate de mult planşeul bucal (muşchii milo-hioidieni şi digastrici). Pă- 
trundem cu cuțitul de-a lungul feţei mediale a mandibulei, dezinserând astfel în- 
tâi unul, apoi al doilea muşchi milo-hioidian de pe mandibulă. Am pătruns 
astfel în cavitatea bucală de jos în sus, adică din gât în gură. Am eliberat astfel 
planşeul bucal ; 

d) Prepararea pachetului vasculo-nervos al gâtului. Disecăm vasele pe par- 
tea lor laterală, astfel ca să rămână aderente de conductul laringotraheal. 

3. Descoperirea plastronului sterno-costal. Descoperirea plastronului sterno- 
costal se face sau preparând regiunea anterioară a toracelui, sau ridicând dintr-o 
dată cu un cuţit mare totalitatea părţilor moi de pe stern şi coaste până în axilă. 

4. Deschiderea abdomenului. Această manoperă se face pe linia mediană. 
Cum ligamentul falciform mai împiedică depărtarea buzelor plăgii el va fi sec- 
ționat lângă ficat. 

5. Izolarea marginii toracice (arcului costal). Pentru a putea deschide larg 
cavitatea abdominală, va trebui să evidenţiem. marginea: toracică, timp ce se exe- 
cută, desprinzând muşchii de pe ultimele coaste. A 

6. Deschiderea toracelui. În deschiderea toracelui avem mai mulţi timpi : 

a) Dezarticularea claviculelor la extremitatea lor sternală ; b) Ridicarea cla- 
viculelor, ţinându-ne strâns de faţa inferioară a oaselor, separând astfel oasele 
de muşchii subclaviculari ; c) Prepararea pachetului vasculo-nervos subclavicular 
şi legarea vaselor, pentru ca secţiunea lor să nu murdărească piesa ; d) Secţiu- 
nea coastelor cu costotomul, cât se poate mai lateral ; e) Ridicarea plastronului 
de sus în jos şi secţiunea inserţiilor diafragmului. : 

7. Liberarea masei buco-faringo-cervicale. Extragerea organelor din cavita- 
tea buco-faringiană se face după ce s-a desprins planşeul bucal. Pentru aceasta 
introducem cuțitul între inserţia milo-hioidianului şi mandibulă, apoi străpungem 
mucoasa şi în felul acesta pătrundem în cavitatea bucală; mergem cu cuțitul 
de-a lungul feţei interne a mandibulei secţionând toţi muşchii inseraţi pe ea 
(milo-hioidieni, digastrici, genio-hioidieni şi genio-gloşi). 

8. Secţiunea vălului palatului. Incizia vălului palatului se face în felul ur- 
mător : tragem de limbă în jos. Ne apar în felul acesta stâlpii vălului palatului 
care sunt secţionaţi. 

9. Secţiunea faringelui. După secţiunea vălului, ne apare faringele, reţinut 
"de peretele lui posterior, pe care îl secţionăm. 

10. Mobilizarea organelor cervicale. Prin tracţiuni exercitate asupra limbii 
se trage înainte toată masa buco-faringiană (limbă, văl, amigdale, laringe, trahee, 
esofag, vase etc.). 

11. Secţiunea pachetului vasculo-nervos subclavicular. 


B. EVISCERAREA TOTALĂ 


Eviscerarea totală constituie manopera a doua a tehnicii lui Letulle. Ea cu- 
prinde următorii timpi : 

1. Scoaterea organelor intratoracice începe prin scoaterea plămânului stâng. 
Ambele mâini introduse (atenţie la coaste ; e bine să se acopere fragmentele co- 
stale, fie cu cârpe, fie cu pielea cadavrului, pentru a se evita excoriaţiunile mâi- 
nilor sau ale degetelor) trag în afară plămânul până la nivelul mediastinului. 
Ajuns la nivelul corpurilor vertebrale se secţionează de sus în jos pleura media- 
stinală şi vasele intercostale. 

Aceeaşi manoperă se execută şi cu plămânul drept. Organele intratoracice 
se menţin doar prin pachetul vasculo-nervos subclavicular (artera, vena, plexul 
brahial), care este secţionat. 

Uneori pleura este foarte aderentă de coaste şi este nevoie să executăm de- 
gajarea cu pensa. 

2. Scoaterea întregii mase de viscere mobilizate. Se ridică cu mâna stângă 
masa organelor cervicale (trahee, esofag), continuând să se secţioneze toate trac- 
turile conjunctive şi ligamentoase, prin care organele cervicale şi mediastinale 
aderă de coloana vertebrală (un ajutor apasă pe diafragm şi splină, deprimând 
stomacul). 

3. Secţiunea diafragmului. Secţiunea diafragmului se face cu foarfecele mari, 
întâi de partea stângă şi apoi de partea dreaptă. Se secţionează la nivelul coastelor 
inserţiile muşchiului de-a lungul lor, având grijă să dezinserăm stilpii spre a evita 
secţiunea esofagului şi a vaselor mari, care trebuiesc păstrate în întregime. 

4. Eviscerarea organelor intra-abdominale. Eviscerarea organelor intra-abdo- 
minale se face prin dezlipirea cu ajutorul degetelor a .peritoneului parietal, mai 
întâi a peritoneului parietal posterior dinaintea coloanei vertebrale, a rinichiului, 
a pătratului lombelor şi psoasului iliac, a foselor iliace. Se mobilizează astfel 

toate organele abdominale (e nevoie doar de secţiunea canalului deferent-la băr- 
bat-sau a ligamentului rotund-la femeie-şi în general a tuturor vaselor şi nervi- 
lor, care se mai opun dezlipirii peritoneului). 

5. Eviscerarea organelor pelviene. Operaţiunea se execută tot prin dezlipi- 
rea peritoneului, mai întâi a peritoneului retro-pubian, apoi a peritoneului cavită- 
ţii în jos până la nivelul ridicătorilor anali. Se izolează astfel toate organele 
pleviene (vezică, rect, uter, vagin) până la nivelul anusului, vaginului şi uretrei. 
Se secţionează toate vasele şi nervii, care împiedică eviscerarea organelor. 

6. Secţiunea anusului, uretrei şi vaginului. Masa eviscerată nu mai ţine de- 
cât prin organele care străbat planşeul pelvian (rect, uretră, vagin). Se secţionea- 
ză acestea cât mai jos şi apoi toată masa organelor eviscerate poate fi scoasă 
din cadavru. 


Notă. În tehnica exactă a lui Letulle nu se amputează rectul, uretra şi *vaginul deasupra muş- 
chilor ridicători anali, ci se scot şi porțiunile lor perineale prin ajutorul unor incizii cutanate peri- 
neale. Această incizie ovalară perirectală, la bărbat întinsă de la coccige şi până la scrot, iar la 
femeie de la coccige până la simfiza pubiană, interesează pielea şi perineul şi prin muşchii ridică- 
tori anali pătrundem în bazin. Se înţelege că masa eviscerată va fi scoasă în acest caz cu anus, 
uretră membranoasă, iar la femeie cu vulva şi vaginul în întregime. 


C. IZOLAREA ORGANELOR 


După ce masa organelor a fost eviscerată, urmează izolarea fiecărui organ. 
Această manoperă în tehnica lui Letulle începe prin organele regiunii dorsale. 
Ca atare se aşează masa eviscerată cu faţa ventrală în jos. Numai după ce aces- 
te organe au fost preparate, se întoarce masa viscerelor cu faţa ventrală în sus. 

1. Prepararea organelor planului ultim al mediastinului posterior : canalul 
toracic, aorta descendentă, venele azigos. 

Venele azigos se recunosc uşor, lipite de pleurile mediastinale. 

Canalul (Ductul) toracic este ascuns sub un strat destul de gros de ţesut 
celular, Îl descoperim uşor în partea superioară a mediastinului posterior, în 
şanţul dintre esofag şi aortă. Va trebui să reperăm aorta, care deşi acoperită de 
mult țesut celular, se recunoaşte uşor prin pipăit. După ce canalul toracic a fost 
descoperit, îl urmărim în jos până la cisterna lui Pecquet (Chili) şi în sus până 
înspre gât, unde trece între artera subclaviculară stângă şi artera carotidă comu- 
nă stângă. 

Urmărim apoi artera aortă descendentă în totalitatea ei. 

2. Prepararea organelor retro-peritoneale : a) foarte uşor se pot prepara: 
glandele suprarenale, rinichii şi ureterele. Mai întâi palpăm un rinichi (de obicei 
stângul în primul rând), pe care-l recunoaştem după consistenţa lui. Nu-l putem 
vedea fiind învelit în loja lui fibroasă şi în grăsimea perirenală. După ce l-am 
delimitat, facem o incizie verticală de 4-6 cm în diafragm, care îl acoperă, de-a 
lungul marginii mediale a organului, pentru a avea un acces mai mare. Deschi- 
dem loja renală printr-o incizie aproape de marginea convexă a rinichiului şi 
ajungem în interiorul lojii. Aici putem izola atât rinichiul, cât şi glanda suprare- 
nală, aşezată pe partea supero-medială a rinichiului, deasupra pediculului. Tot acum 
putem recunoaşte şi ureterul pe care-l conducem în jos către vezica urinară. 

Se prepară apoi pediculul renal (artera, vena, bazinetul), cât şi venele sper- 
matice (utero-ovariene la femeie), care se varsă în stânga direct în vena renală, 
iar în dreapta în vena cavă inferioară ; 

b) Prepararea şi deschiderea aortei descendente şi a venei cave inferioare. 
Prepararea acestor vase este foarte lesnicioasă ; este suficient să curăţim țesutul 
celular ce le acoperă. După ce le-am preparat, le deschidem cu foarfecele înce- 
pând de jos în sus, de „la nivelul arterei sau venei iliace externe. Deschiderea 
aortei o ducem până la arc, iar a venei o ducem prin ficat şi diafragm până la 
atriul drept ; 

c) Prepararea pancreasului, a duodenului, a venei porte şi a canalului co- 
ledoc. "Toate aceste organe retro-peritoneale formează un complex topografic, 
acoperit de fascia lui Treitz. Înainte de a trece la prepararea lor, trebuie să ne 
facem un spaţiu îndestulător. Pentru aceasta secţionăm artera aortă şi vena cavă 
inferioară sub originea arterelor renale. Segmentele vaselor le depărtăm puţin, 
apoi trebuie să recunoaştem prin palpare pancreasul şi duodenul. Pancreasul este 
mai consistent ; duodenul, mai moale, este depresibil. După ce am recunoscut 
organele, va trebui să ridicăm fascia, care le acoperă. E fascia lui Treitz. Ridi- 
cată fascia lui Treitz, ajungem direct pe pancreas şi duoden. În acest timp amo 
putut evidenția şi ramurile de origine ale venei porte : vena splenică şi cele do- 
uă mezenterice (superioară şi inferioară), apoi trunchiul venei. La dreapta venei 
se poate prepara canalul coledoc. Atragem atenţia că dacă întindem preparaţia 
în sus, atunci deschidem peritoneul şi intrăm în cavitatea peritoneală, deoarece 
vena portă şi coledocul se găsesc în marginea anterioară a orificiului epiploic 
Winslow ; : 

d) Prepararea plexului celiac. Ca să preparăm plexul celiac procedăm în' 
modul următor : ridicăm capătul segmentului superior al aortei. Se disting ramu- 
rile arteriale mari: mezenterice şi trunchiul celiac. Aceste ramuri arteriale sunt 
învelite de ramurile nervoase ale plexului celiac. Putem prepara acum plexul, 
urmărind firişoarele lui nervoase, deşi e mult mai bine ca să-l preparăm prin 
partea anterioară ; 

e) Ridicarea aortei, prepararea recurentului stâng. Aorta a fost secţionată. 
Ridicăm acum segmentul superior şi secţionăm toate ramurile ce pleacă din ea 
(mezenterice, intercostale etc.) şi pe măsură ce secţionăm aceste artere, putem 
ridica aorta tot mai sus până la arc; sub arc găsim nervul laringeu recurent 
stâng (ramură din pneumogastric) ; 

f) Prepararea esofagului. Esofagul se prepară uşor, separându-l cu sonda de 
trahee anterior şi apoi ridicând organul cu degetele în sus. Să avem grijă mai 
întâi să găsim cei doi nervi vagi, care trebuiesc urmăriţi. Operația se continuă 
în sus până la nivelul faringelui, iar în jos până la nivelul cardiei. Pentru a izo- 
la cardia va trebui să mărim cu foarfecele de jur împrejur orificiul esofagian al 
diafragmului. În timpul operaţiei trebuie să fim atenţi pentru a nu tăia organul ; 

g) Prepararea organelor din gură şi faringe. Faringele se prezintă ca un 
canal, situat deasupra esofagului. Dacă îl deschidem pe peretele lui posterior, şi 
răsfrângem cele două buze, găsim vălul palatului cu stâlpii şi amigdalele, limba, 
glandele sublinguale, laringele cu epiglota ; 

h) Deschiderea laringelui. Putem prepara în prealabil muşchii laringelui, 
nervii recurenţi şi ansa lui Galien ; apoi deschidem cu foarfecele laringele pe li- 
nia mediană a peretelui posterior. Pătrundem în cavitatea laringeană unde putem 
studia corzile (plicele) vocale şi ventriculii laringieni. 

i) Traheea şi bronhiile. Putem acum studia traheea şi bronhiile (formă, con- 
stituţia anatomică). Apoi deschidem traheea printr-o incizie dusă pe peretele ei 
posterior, incizie pe care o continuăm pe cele două bronhii. 

Studiul ganglionilor (nodurilor) limfatici traheo-bronhici. Sub cele două 
bronhii se găsesc ganglionii traheo-bronbici, pe care îi scoatem unul câte unul. 
Ne dăm seama de situaţia lor peribronhică şi sub-bronhică. 

Examenul pericardului şi al pediculilor pulmonari. După ce preparaţiile 
au fost făcute ca mai sus, apare sacul pericardic prin intermediul căruia putem 
palpa inima. Apoi înaintea bronbiilor putem izola celelalte elemente ale pedicu- 
lilor pulmonari (artere şi vene), dar această operaţie e bine de făcut prin partea 
anterioară. Acum ne mulţumim doar de a recunoaşte organele lor. 

Nervii vagi. În timpul preparării esofagului, am evidenţiat nervii vagi. 
Completăm acum disecţia lor în sus până la nivelul masei cervicale, iar în jos 
până la cardia. Nervii vagi trec înapoia bronhiilor, iar mai jos cel stâng devine 
anterior, iar cel drept posterior (în raport cu esofagul). Continuăm acum eviden- 
țierea recurentului stâng la nivelul arcului aortei. 

Cu prepararea nervilor vagi am terminat izolarea organelor posterioare. Întoarcem 
masa viscerelor cu faţa ventrală în sus. Întoarcerea viscerelor trebuie făcută cu pruden- 
ță, adunând oarecum viscerele în aceeaşi formaţiune unitară a masei eviscerate. 

1. Prepararea şi scoaterea timusului şi a glandei tiroide. Dacă este vorba 
de un copil, căutăm timusul situat înaintea traheei şi a vaselor mari ; dacă este 
un adult, recunoaştem țesutul care înlocuieşte organul. Apoi trecem la izolarea 
glandei tiroide (la: nivelul laringelui şi a părţii superioare a traheei). Putem cău- 
ta încă o dată paratiroidele superioare şi inferioare. 

2. Prepararea vaselor mari ale mediastinului anterior. Cel dintâi vas, uşor 
de preparat, este vena cavă superioară. Cum vena este acoperită de mult ţesut 
celular şi nu este evidenţiată, procedăm în felul următor: căutăm mai întâi vena 
jugulară internă şi vena subclaviculară dintr-o parte, apoi urmărim aceste vase 
până ce formează trunchiul venos brahio-cefalic respectiv. Aceeaşi preparaţie o 
executăm şi de cealaltă parte, apoi ţinându-ne de cele două trunchiuri venoase 
brahio-cefalice, ajungem până la vena cavă superioară, pe care o urmărim până 
la nivelul pericardului. 

Alături de vena cavă putem prepara o mică porţiune din aorta ascendentă 
şi anume porţiunea extrapericardică. 

Pe dinapoia trunchiurilor venoase brahio-cefalice putem prepara cele trei ar- 
tere mari, ce pleacă din arcul aortic: trunchiul arterial brahio-cefalic, artera ca- 
rotidă comună stângă şi artera subclaviculară stângă. 

După ce am studiat raporturile dintre aceste vase, deschidem cu foarfecele 
trunchiurile venoase brahio-cefalice şi vena cavă superioară, urmând cursul sân- 
gelui venos, adică de la vena subclaviculară către inimă. 

3. Căutarea vărsării venei azigos şi a canalului toracic. Pe marile vase des- 
chise căutăm în primul rând orificiul de vărsare al venei azigos în vena cavă 
superioară, deasupra pericardului. Căutăm apoi orificiul de vărsare al canalului 
toracic în confluentul venos stâng; ne servim de canalul toracic, care a fost 
preparat şi în care putem introduce un stilet. 

La nivelul confluentului venos drept, putem găsi orificiul de deschidere al 
ductului limfatic drept. 

Prepararea nervului frenic. Nervii frenici se găsesc între pericard şi pleu- 
ra mediastinală, împreună cu vasele diafragmatice. Prepararea lor este foarte les- 
nicioasă ; este suficient să dezlipim pleura de pericard. 

Deschiderea pericardului. Examenul inimii şi al pericardului seros au 
fost descrise anterior. , 

Prepararea plexului cardiac. După ce pericardul a fost deschis, inima evi- 
denţiată şi cavitatea pericardică examinată, se trece la prepararea plexului car- 

diac. Acest plex se găseşte sub arcul aortic, deci deasupra pericarduiui. Dacă-l 
preparăm acum este pentru faptul că şi vasele mari (aorta, pulmonara şi cava 
superioară) au fost evidenţiate în totalitatea lor şi orientarea este cu “mult mai 
lesnicioasă. Plexul cardiac se evidenţiază căutând cu prudenţă firişoarele lui ner- 
voase şi ganglionul lui Wriesberg în spaţiul patrulater dintre arcul aortic, ramura 
dreaptă a arterei pulmonare şi ligamentul (Canalul) arterial. 

Examenul . pericardului. Se examinează linia de reflexiune a pericardului 
seros, sinusul transvers, fundul de sac al lui Haller (sinusul oblic) şi pediculii 
venoşi. 

pa tie inimii. Înainte de a scoate inima din pericard este bine să sec- 
ţionăm pericardul la nivelul liniei de reflexiune pe pulmonară, aortă şi cavă. 
Apoi trecem la secţiunea succesivă a pedicuiilor. 

1. Secţiunea arterei aorte şi a artere: pulmonare. Inhoducem indexul mâi- 
nii stângi în sinul transvers al lui Theile şi secţionăm aorta ascendentă şi artera 
pulmonară. Secţiunea trece imediat sub bifurcarea trunchiului pulmonar. 

2. Secţiunea venelor pulmonare stângi. Ridicăm inima de vâri cu mâna 
stângă, recunoaştem venele pulmonare stângi, pe care le secţionăm la nivelul 
pericardului. 

3. Secţiunea venei cave inferioare. Ţinem inima tot ridicată de vârf. Vena- 
cavă inferioară apare imediat. O secţionăm de asemeni la nivelul pericardului. 

4. Secţiunea venei cave superioare. Inima mai aderă numai prin vena cavă 
superioară ; este suficient s-o secţionăm deasupra inserţiei pericardului. 

Examenul reflexiunii pericardului seros. Pe inima extrasă din pericard 
putem să examinăm partea posterioară a liniei de reflexiune a pericardului seros 
(foiţa parietală pe foiţa viscerală) ; pe faţa anterioară linia de reflexiune a fost 
distrusă prin secţiunea vaselor mari. Se vede cum această linie ocoleşte venele 
pulmonare stângi, cum urcă pentru a forma fundul de sac al lui Haller şi cum - 
coboară ocolind venele pulmonare drepte şi vena cavă inferioară ca să treacă pe 
ramura dreaptă a arterei pulmonare. 

Examenul pediculului pulmonar şi al ligamentului pulmonar (triunghiu- 
lar). După ce inima a fost extrasă, pericardul fibros rămânând pe loc, se poate 
evidenția pediculul şi ligamentul pulmonar. Recunoaştem mai întâi organele pe- 
diculului pulmonar, apoi separăm pericardul de pleura mediastinală şi ligamentul 
apare ca o formaţiune fibroasă întinsă de la pedicul şi până la diafragm. 

Prepararea organelor pediculului pulmonar. Prepararea arterelor, venelor 
şi bronbiei, organele principale ale pediculului, se execută uşor ridicând pleura. 
Cu acest prilej putem evidenția ganglionii (nodurile) din jurul bronhiilor, arterele 
bronhice situate pe faţa posterioară a bronbhiilor, cât şi numeroasele ramuri ner- 
voase provenite din pneumogastric. 

Extracţia plămânilor. Extracţia plămânilor se face foarte uşor, secţionând 
bronhia care n-a fost încă tăiată. Dacă plămânul are aderenţe, organul este dez- 
lipit cu prudenţă. 

Examenul diafragmului. Acum putem studia faţa convexă a diafragmului. 

Examenul epiploonului mic (omentului mic) a fost descris anterior. 

Prepararea pediculului hepatic. Canalul coledoc şi vena portă au fost pre- 
parate prin partea dorsală. Acum trebuie să preparăm organele care alcătuiesc 
pediculul. E suficient să urmărim către ficat canalul coledoc şi vena portă. Vom 
găsi canalul cistic şi hepatic, cât şi artera hepatică. 

Pătrunderea în bursa omentală, extragerea ficatului şi extragerea spli- 
nei au fost descrise anterior. 

„Examenul prelungirii stângi a bursei omentale. Prelungirea stângă a bur- 
sei omentale se găseşte între epiploonul gastro-splenic şi epiploonul pancreatico- 
splenic, care au fost secţionate o dată cu scoaterea splinei. Se depărtează 
marginile (secţiunii) acestor epiplooane (ligamente) şi se pătrunde cu degetul în 
prelungirea stângă, apoi mai departe în bursa omentală (înapoia stomacului). 

Scoaterea esofagului, stomacului, duodenului şi pancreasului. Eliberarea 
stomacului se face prin secţiunea tuturor formațiunilor peritoneale de-a lungul 
curburilor (epiploon mic, epiploon gastrocolic, epiploon gastro-splenic). Pentru 
că în operaţiunea noastră este interesat şi duodenul, punem o dublă legătură la 
nivelul jejunului, spre a putea scoate intestinul fără a da drumul conţinutului. 

Scoaterea complexului de organe : esofag, stomac, duoden şi pancreas nu 
poate fi încă executată, deoarece înaintea duodenului şi a pancreasului, trece 
mezenterul cu vasele mezenterice superioare. Numai după ce mezenterul şi va- 
sele mezenterice au fost secţionate la nivelul marginii aderente, se poate proce- 
da la scoaterea organelor, dilacerând țesutul celular al feţei lor posterioare. 

Scoaterea intestinului. Se secţionează mezenterul la nivelul marginii lui in- 
testinale ; colonul se scoate prin secţiunea peritoneului de-a lungul marginilor 
organului. Se înţelege de la sine că la nivelul colonului transvers şi sigmoidian 
vor trebui secţionate mezocoloanele la nivelul inserţiei lor intestinale. 


D. MANOPERE SPECIALE ASUPRA ORGANELOR EVISCERATE 


Prin -manoperele descrise, am izolat: toate organele toracelui şi abdomenului. 
Acum vom indica, tot după tehnica lui Letulle, un număr de preparaţii mai ex- 
peditive, necesare autopsiilor anatomo-patologice, dar care trebuiesc cunoscute 
încă de pe acum. 

I. Deschiderea cavităţilor inimii. Deschiderea inimii, executată la prepara- 
rea sistematică a viscerelor, este prea lentă şi prea greoaie. La autopsiile anato- 
mo-patologice procedăm astfel : 

1. Deschiderea atriului drept. Această deschidere se face cu ajutorul a trei 
incizii. 

a) prima incizie uneşte vena cavă inferioară cu vena cavă superioară şi tre- 
ce pe faţa posterioară a atriului ; 

b) a doua incizie merge de-a lungul marginii drepte a atriului de la vena 
cavă superioară şi până la şanţul coronar. Se delimitează un croi cu vârful în 
sus şi baza la nivelul şanţului atrio-ventricular, care răsfrânt în jos permite exa- 
minarea atriului drept; 

c) deschiderea auricului se face printr-o a treia incizie, care trece de-a lun- 
gul axei lui. 

După ce atriul a fost curăţit de chiaguri, se poate inspecta foarte bine cavi- 
tatea atrială şi mai ales peretele septal şi orificiul atrio-ventricular. 

2. Deschiderea ventriculului drept. Ventriculul drept se deschide cu ajutorul 
a două incizii, care laolaltă formează un V cu vârful în jos. Prima incizie mer- 
ge de-a lungul marginii drepte a inimii, însă nu până la vârful ei (care este for- 
mat de ventriculul stâng, iar în sus până sub şanţul atrio-ventricular). O a doua 
incizie va trece prin infundibul. Introducem cuțitul prin incizia precedentă şi-l 
scoatem prin artera pulmonară. Se delimitează un croi triunghiular, prin care 
ventriculul este deschis. La această incizie trebuie să luăm oarecari precauţii. E 
bine să privim înăuntrul ventriculului înainte de a face incizia, să reperăm muş- 
chiul papilar anterior şi să introducem cuțitul între muşchiul papilar anterior şi 

peretele anterior al infundibulului, apoi de a repera cele două valvule sigmoide 
(anterioară şi posterioară stângă) ale pulmonarei şi de a introduce cuțitul între ele. 

Prin incizia de mai sus s-a menţinut între atriul drept şi ventriculul drept o 
punte la nivelul şanţului atrio-ventricular. Pentru a deschide complet inima dreaptă, 
unim incizia ventriculului drept cu cea atrială dreaptă, secţionând puntea de la 
nivelul şanţului atrio-ventricular. 

3. Deschiderea atriului stâng. Deschiderea atriului stâng se face cu ajutorul 
unor incizii în formă de H. Se unesc cele două vene pulmonare drepte printr-o 
incizie, apoi cele două vene pulmonare stângi prin altă incizie. Se unesc apoi 
aceste două incizii printr-o a treia incizie transversală. Se formează astfel două 
croiuri care ridicate lasă să se vadă întreaga cavitate a atriului stâng. 

Deschiderea auriculului se face printr-o incizie de-a lungul axului mare. 

4. Deschiderea ventriculului stâng. Deschiderea ventriculului stâng se face 
tot prin intermediul unei duble incizii în formă de V, una ce trece prin margi- 
nea stângă a ventriculului şi cealaltă ce trece prin aorta ascendentă. Cum însă 
aorta ascendentă este la origine ascunsă de artera pulmonară, incizia a doua ar 
urma să taie artera pulmonară. De aceea un timp prealabil este izolarea aortei 
de pulmonară. : 

a) Izolarea arterei aorte de artera pulmonară. Această izolare se face tăind 
cu foarfecele mai întâi pericardul şi apoi țesutul celular dintre aortă şi pulmona- 
ră. Izolarea celor două vase se face până la originea lor (până ne apare ţesut 
muscular) ; 

b) Prima incizie merge de-a lungul marginii stângi a ventriculului. Se ia 
inima în mâna stângă, astfel ca să se prezinte operatorului marginea stângă a 
organului. Incizia începe la vârful inimii şi în adâncime până în interiorul cavi- 
tăţii. A doua incizie face cu precedenta un unghi ascuţit. Incizia va trece prin 
orificiul arterei aorte. Se caută ca incizia să păstreze stâlpul anterior (m. papilar 
anterior) aderent de croiul anterior triunghiular şi să treacă printre cele două 
valvule sigmoide anterioare ale aortei. 

Prepararea arterelor coronare. Se cercetează orificiile coronariene (orificiul 
coronarian stâng deasupra valvulei sigmoide anterioare stângi, cel drept deasupra 
valvulei sigmoide anterioare drepte). Artera coronară stângă a fost secţionată. Se 
introduce un stilet până la nivelul secţiunii ; apoi deschidem cu ajutorul foarfe- 
celor. În urmă se continuă deschiderea vasului pe şanţul interventricular anterior. 
Artera coronară dreaptă se deschide de-a lungul şanţului coronar drept şi apoi 
în limita posibilului pe şanţul interventricular posterior. 

Deschiderea sinului coronar. Sinul coronar este deschis de-a lungul şanţului 
coronar. 

II. Secţiunile făcute în plămân. Studiul plămânilor cât şi al bronbiilor in- 
-trapulmonare a: fost. făcut. Acum va trebui să studiem plămânul prin ajutorul 
unor incizii. Principiul este următorul : să se incizeze plămânul, dar nu în tota- 
'” litate, astfel ca forma lui să poată fi reconstituită oricând. 

a) Incizia verticală a marginii posterioare. Pentru aceasta punem plămânul 
pa faţa lui medială şi cu un cuţit mare (de jos în sus pentru plămânul drept şi 
de sus în jos pentru plămânul stâng), ducem o secţiune către marginea anterioa- 
ră a organului. 

- Incizia interesează toate elementele plămânului (bronhii, vase) şi este dusă 
până dincolo de mijlocul plămânului. Ca să putem executa incizia, trebuie să 
menţinem strâns uniţi lobii, manoperă facilitată prin introducerea degetului index 
în scizura interlobară şi menţinerea lobilor cu policele şi celelalte degete. Aceas- 
tă incizie poate fi suficientă pentru studiul alcătuirii anatomice a plămânilor, du- 
pă ce am răsfrânt cele două segmente. În autopsiile anatomo-patologice, unde se 

urmăreşte constatarea leziunilor, această unică incizie nu este suficientă. Se mai 
fac şi alte incizii. 

Inciziile verticale. Pe suprafaţa internă a fiecărui segment, se face câte o 
incizie verticală. Aceste incizii au acelaşi caracter ; merg până aproape de supra- 
faţa extemă a plămânului, dar n-o ating; astfel încât cele patru segmente do- 
bândite să poată reconstitui plămânul în întregime. 

Inciziile pe faţa externă. Aceste incizii interesează fiecare lob. Pentru a le 
executa, refacem plămânul şi apoi pe faţa externă ducem câte o incizie oblică 
pe fiecare plămân, în aceleaşi condiţii, adică fără a ajunge la faţa internă. 

Dacă tehnica de mai sus a fost strict menţinută, mai putem executa, după 
ce am refăcut plămânul, şi alte incizii pe faţa internă a plămânului. 

Pe aceste suprafeţe de secţiune putem vedea : 1. Bronbhiile de diferite cate- 
gorii, 2. Ramurile arteriale (de culoare albă-mată şi cu pereţii groşi), 3. Venele 
(cu aspect albăstrui şi cu peretele subţire), 4. Ganglionii limfatici, ce însoțesc 
bronhiile. ş 

III. Secţiunile făcute în ficat. După ce ficatul a fost extras şi studiat, fa- 
cem o serie de incizii menite să permită studiul elementelor constitutive ale or- 
ganului pe suprafaţa de secţiune. 

Principiul unei secţiuni este următorul: ea este făcută perpendicular la su- 
prafaţa organului şi pătrunde adânc, dar nu ajunge la suprafaţa opusă, astfel că 
reconstituirea organului este foarte lesnicioasă. 

Inciziile sagitale. Inciziile sagitale pornesc de pe faţa superioară a ficatului 
către faţa inferioară, fără a o atinge. Ele interesează întreaga faţă de la margi- 
nea anterioară la cea posterioară (faţa posterioară); numărul lor este variabil. 
Prin ajutorul acestor incizii verticale ficatul poate fi desfăcut în segmente la su- 
prafaţa cărora se pot vedea diferitele elemente constitutive. 

Încizii transversale. Peste inciziile precedente se pot duce o serie de incizii 
transversale, întinse de la o extremitate la cealaltă a organului. Aceste incizii 
transversale, “menite să găsească leziunile ascunse în diferitele părţi ale organu- 
lui, îşi au rostul lor în autopsiile anatomo-patologice şi sunt mai puţin impor- 
tante pentru anatomia descriptivă. 

Examenul unei suprafeţe de secţiune. Pe suprafaţa de secţiune putem vedea 
ramurile venei porte, ale vaselor hepatice şi canalele hepatice. 

Vasele hepatice (suprahepatice) sunt: a) larg deschise; b) au peretele lor 
aderent de parenchimul hepatic; c) au o direcţie sagitală. 

Ramurile venei porte sunt: a) mai puţin aderente de parenchim; b) au o 
direcţie transversală. . 

Canalele hepatice însoțesc venele porte şi au o culoare gălbuie. 

Aspectul pieselor din sala de disecţie este omogen; uşor se poate constata 
însă lobulaţia organului. 

IV. Secţiunile executate în pancreas. Pe pancreas putem executa o serie 
de secţiuni perpendiculare la suprafaţa organului, începând de la coadă către 
cap. Putem vedea lobulaţia organului şi canalul lui Wirsung. În prealabil însă 
separăm  duodenul de stomac şi deschidem duodenul pentru a vedea cele două 
papile. 

Cateterismul canalului lui Wirsung. Dacă vrem să executăm această opera- 
ţie trebuie să nu executăm secţiunile de mai sus în pancreas sau să le oprim. la 
mijlocul corpului. 

Canalul lui Wirsung se prepară uşor. Dacă s-au făcut inciziile în glandă, 
canalul se prepară de la locul de incizie. O dată ce canalul a fost preparat, îl 
deschidem şi apoi introducem un stilet prin el până la papila mare. Cum şi ca- 

nalul coledoc a fost păstrat, se introduce şi prin coledoc un stilet, care de ase- 
menea va apare prin papila mare. 


Deschiderea celorlalte viscere se face după indicaţiile date la studiul visce- 
relor în interiorul cadavrelor. 


10. DISECŢIA ENCEFALULUI 


Prin encefal se înţelege acea porţiune din sistemul nervos central care este 
situată în cavitatea craniană. El este compus din mai multe porţiuni, având între 
ele raporturi foarte complexe. După dezvoltarea lor embrionară, aceste porţiuni 
sunt aşezate în trei mari grupe: a) rombencefalul cuprinzând : bulbul, protube- 
ranţa şi cerebelul ; b) mezencefalui cuprinzând : pedunculii cerebrali şi tubercu- 
lii quadrigemeni ; c) prozencefalul, compus din emisferele cerebrale şi din 
formațiunile care unesc aceste emisfere între ele, de o parte, iar pe de alta, cu 
mezencefalul. Conform planului urmat până acum, nu vom ţine seama de aceas- 
tă grupare sistematică, ci vom proceda, după necesităţile disecţiei. 

Experienţa mi-a dovedit că studiul complet al creierului, nu poate fi făcut 
pe o singură piesă, ci cel puţin pe două. Cum elevii lucrează în grupe, condiţia 
poate fi uşor îndeplinită într-o sală de disecţie, cu conducători prevăzători. 

Vom proceda la disecţia encefalului, presupunând că dispunem de două 
exemplare şi vom numi pe primul, encefalul I, iar pe al doilea, encefalul II.! 
Piesele întrebuințate la studiu sunt întărite în soluţia de formol 5%, prepararea 
fiind astfel mult uşurată. 


Pentru a evita inconvenientele formolului (eczeme medicamentoase, conjunctivite etc.), e bine 
ca piesele scoase din formol să fie lăsate înainte de: întrebuințare una sau două zile în apă (sub un 
robinet). 


ENCEFALUL 1 


- 


Pe această primă piesă se vor studia cele mai numeroase detalii ale confi- 
guraţiei exterioare şi interioare ; encefalul II ne va fi de folos la înţelegerea ra- 
porturilor, care nu se pot vedea pe primul exemplar. Pe encefalul 1 vom lua 
cunoştinţă despre părţile lui constitutive şi despre raporturile dintre ele; apoi 
vom studia vasele lui şi originea aparentă a nervilor cranieni; numai ia urmă 
vom trece la prepararea propriu-zisă şi la demonstrarea constituţiei lui. Pentru 
ca prepararea să fie făcută în condiţiile cele mai practice, ne vom ţine de ur- 
mătorul plan : 

A. Consideraţiuni generale asupra encefalului ; studiul vaselor şi al nervilor 
cranieni. 

B. Studiul pedunculilor cerebrali. 

C. Studiul emisferelor cerebrale (prozencefal). 

D. Studiul rombencefalului. 


" În lipsă de două piese, disecţia se poate face şi pe o singură piesă, lucrul fiind urmat 
ca la creierul 1, cu indicaţiile pe care le vom da la timp. 

A. CONSIDERAŢIUNI GENERALE ASUPRA ENCEFALULUI ; 
STUDIUL VASELOR ŞI A NERVILOR CRANIENI 


O privire generală asupra piesei ne serveşte să recunoaştem părţile constitu- 
tive ale encefalului, care se pun în evidenţă fără nici o preparaţie specială. Pe 
piesa care n-a suferit nici o manipulare prealabilă, nu se poate recunoaşte decât 
creierul (emisferele), creieruşul (cerebelul) şi bulbul (măduva alungită) ; celelalte 
părţi sunt mascate fie de alte formaţiuni, fie de membrana arahnoidă, care nu 
trebuie ridicată înainte de a fi studiată. Prin transparenţa acestei membrane se 
mai poate recunoaşte protuberanţa (puntea) situată înaintea bulbului şi având o 
direcţie transversală, spre deosebire de bulb, care este vertical. Mai vedem că în 
totalitatea lui creierul poate fi comparat cu un ovoid, a cărui parte superioară 
este convexă (convexitatea creierului) iar partea inferioară este concavă (baza 
creierului). La această bază găsim toate celelalte porţiuni ale eicefalului. Cele 
două emisfere ale creierului sunt separate prin scizura interemisferică şi fiecare 
din ele are trei feţe: una medială, în raport cu scizura sus-numită, una inferioa- 
ră face parte din baza creierului, şi a treia laterală, aparţine convexităţii. Fără 
nici o preparare, putem vedea pe faţa externă şi pe cea internă o depresiune 
longitudinală numită scizura laterală Sylvius, care pe creierul intact este închisă 
de arahnoidă ; când ridicăm această membrană, scizura apare în toată întinderea 
ei. 

Studiul arahnoidei. Studiul arahnoidei va fi completat pe encefalul II; 
acum ne mulţumim să-i înţelegem caracterele generale. 

Examinând depresiunea formată de scizura lui Sylvius, vedem că e acoperi- 
tă de o membrană albicioasă, rezistentă ; dacă deschidem membrana cu vârful 
scalpelului, vedem că formează o punte ce trece peste buzele scizurii. Dacă am 
înţeles dispoziţiunea arahnoidei la nivelul scizurii lui Sylvius şi la nivelul celor- 
lalte formaţiuni de la baza creierului (protuberanţă, cerebel) este şi mai uşor de 
înţeles, căci ea păstrează caracterul de punte ce trece peste acele formaţiuni ce- 
rebrale. Aceeaşi dispoziţiune întâlnim şi pe faţa externă a creierului: arahnoida 
trece ca o punte peste două circumvoluţiuni vecine. Sub arahnoidă, între ea şi 
pia-mater se află o seamă de spaţii, numite sub-arahnoidiene ; în ele circulă i- 
chidul cefalo-rahidian. Ridicând arahnoida de pe o porţiune a feţei externe a 
emisferelor şi examinând şanţul dintre două circumvoluţiuni învecinate, obser- 
văm că între buzele şanţului a rămas o membrană, cu numeroase vase, este pia- 
mater. 

Granulaţiunile arahnoidiene Pachionni. Granulaţiunile lui Pachionni sunt 
nişte formaţiuni meningee, ce se găsesc de-a lungul marii scizuri interemisferice ; 
forma lor diferă : sferică, ovoidă, piriformă ; aspectul este albicios neregulat şi 
sunt destul de consistente. 

Prepararea nervilor cranieni la originea lor aparentă. Această preparare 
se face ridicând cu atenţie meningele în dreptul lor, pentru a nu strica vasele; 
dacă unul din nervi este mascat de vase, amânăm studiul lui după prepararea 
acestora. Punem encefalul cu convexitatea în jos astfel ca baza lui să fie înain- 
tea noastră şi procedăm în modul următor (fig. 127) 

1. Examinăm faţa anterioară a bulbului şi vedem proeminenţa longitudinală | 
(piramida anterioară) separată de o alta laterală (oliva bulbului) printr-un şanţ ; . 


este şanțul numit. preolivar, în care se găsesc un număr de 10-15 fire nervoase 


ce converg, formând un mare trunchi nervos, trunchiul hipoglosului. 
2. Ridicăm bulbul şi examinăm feţele laterale ; vedem că ele sunt limitate, - 
ca şi la măduvă prin două şanţuri colaterale. În şanţul colateral posterior (cores- 

Fig. 127. Nervii cranieni I-XII. Perechile craniene în ordinea numerotării 


punzător rădăcinilor posterioare) se găsesc trei nervi : accesorul (XI), pneumoga- 
stricul (X) şi ps tener (IX). Spinalul (accesorul) se deosebeşte uşor de 
ceilalţi ; el este inferior, iar emergenţa lui nu se face numai din bulb ci şi din 
măduvă, puţin înaintea rădăcinilor posterioare. Gloso-faringianul ocupă partea 
superioară a şanţului, iar pneumogastricul (vagul), partea mijlocie, între ceilalţi 
doi nervi. 

3. Ridicând cu precauţiune şi numai cu pensa, arahnoida care acoperă pro- 
tuberanţa şi bulbul, găsim foseta supra-olivară, între oliva bulbară şi protuberanţă ; 
în ea se află, mergând dinainte înapoi, nervul facial (VII), apoi un, cordon sub- 
ţire, nervul intermediar al lui Wrisberg. Înapoia acestuia (într-o fosetă numită 
laterală) vedem nervul vestibulo-cohlear (VIII). 

4. Deasupra piramidelor anterioare (prelungirile longitudinale de pe faţa an- 
terioară a bulbului), între ele şi protuberanţă, se află nervul abducens VI, 

5. Pe faţa anterioară a protuberanţei, în partea ei laterală, găsim emergenţa 
nervului trigemen (V) uşor de recunoscut, fiind compus din două rădăcini, una 
foarte voluminoasă şi alta foarte subţire. 

6. Originea aparentă a nervului trohlear (IV) este pe faţa dorsală a istmului 
encefalului şi nu poate fi văzută acum ; depărtând însă protuberanţa de emisfer, 
putem găsi nervul, în şanţul dintre aceste organe, ca un cordon subţire. 

7. Nervul oculomotor (III) este mascat, în mare parte, de vasele care for- 
mează poligonul lui Willis. Dacă în timpul extracţiei encefalului, l-am secţionat 
la oarecare distanţă de emergenţa lui, îl putem găsi acum, înaintea protuberan- 
ţei, în spaţiul dintre cei doi pedunculi cerebrali ; dacă însă, nu-l găsim acum, îl 
vom căuta după ridicarea vaselor din poligonul (cercul arterial) Willis. 

8. Nervul optic (II) este uşor de recunoscut, după grosimea lui; el pleacă 
dintr-un cordon transversal, numit chiasma nervilor optici. Ca să vedem originea 
nervilor optici, examinăm scizura interemisferică ; ea ocupă pe faţa inferioară a 
encefalului, treimea anterioară a liniei mediane ; chiasma optică este situată 
chiar la terminarea scizurii, iar de la ea pleacă patru cordoane groase : două ante- 
rioare, care sunt nervii optici şi două posterioare, bandeletele (tracturile) optice. 

9. Nervul olfactiv (1) propriu-zis nu se vede căci a rămas pe craniu la ex- 
tracţia creierului ; putem prepara însă bulbul olfactiv şi bandeleta olfactivă, si- 
tuate în partea internă şi inferioară a emisferului (asupra lor vom reveni). 


De desenat: Nervii cranieni la baza encefalului. 


Prepararea vaselor de la baza creierului. În această operaţiune, ca şi la 
nervi, nu ţinem seama de arahnoidă, ea trebuind să fie ridicată, pentru a avea 
un câmp de lucru cât mai întins. 

1. Examinând cele două artere vertebrale (care deseori sunt păstrate) ve- 
dem că ele înconjoară părţile laterale ale bulbului şi apoi se unesc formând 
trunchiul bazilar. Acesta e situat pe faţa anterioară a protuberanţei ; ajuns la ni- 
velul feţei superioare se bifurcă dând cele două artere cerebrale posterioare, ce 
se anastomozează cu nişte ramuri pe care le vom studia imediat. Mai întâi vom 
observa ramurile arteriale, care pleacă din trunchiul bazilar şi din arterele verte- 
brale. Astfel din ultimele vedem plecând : arterele spinale anterioare care merg, 
pe faţa anterioară a măduvei; artera cerebeloasă inferioară şi. posterioară, care 
merge pe faţa inferioară a cerebelului şi se ramifică în partea lui posterioară. 

Din trunchiul bazilar studiem ramurile protuberanţiale, ramura cerebeloasă 
anterioară şi inferioară, care merge în partea anterioară a feţei inferioare a ce- 
rebelului şi artera cerebeloasă superioară, care se desprinde la extremitatea an- 
terioară a trunchiului bazilar, înconjoară pedunculii cerebrali şi merge pe faţa 
superioară a cerebelului. 

2. Se examinează artera carotidă internă, uşor de recunoscut după calibru, 
ramificaţia ei caracteristică şi după situaţia ei, înafara chiasmei nervilor optici. 
Ea dă trei ramuri: una posterioară, numită comunicanta posterioară ; una ante- 
rioară, cerebrala anterioară, şi a treia externă, numită cerebrala mijlocie sau 
artera sylviană. Cerebrala anterioară se anastomozează cu cea din partea opusă, 
iar comunicanta posterioară se anastomozează cu cerebrala posterioară. Din ana- 
stomozele acestor ramuri arteriale se formează poligonul lui Willis constituit din 
şase artere astfel aşezate : înainte cerebralele anterioare unite între ele printr-o 
mică arteră, numită comunicanta anterioară, înapoi cerebralele posterioare. (ra- 
muri din trunchiul bazilar) ; lateral arterele comunicante posterioare (din caroti- 
da internă). Poligonul lui Willis este situat între cei doi lobi temporali, înapoia 
scizurii interemisferice şi înaintea protuberanţei. 

3. După ce am înţeles dispoziţiunea arterelor de la baza creierului, trebuie 
să vedem că unele din ele merg mai departe irigând emisferele şi pentru acea- 
sta le urmărim cât se poate mai mult. Vedem că artera cerebrală posterioară, 
înconjoară pedunculul cerebral şi se duce la lobul temporal; pentru a o putea 
studia, ridicăm cerebelul şi-l tragem de partea opusă arterei ce urmărim. Se di- 
secă apoi cerebrala mijlocie până ce intră în scizura lui Sylvius şi cerebrala an- 
terioară, până la scizura interemisferică. Urmărirea arterelor nu trebuie dusă 
prea departe pentru a nu strica unele părţi din creier, de care vom avea nevoie 
mai târziu. 


De desenat: Vasele de la baza encefalului. 

B. STUDIUL MEZENCEFALULUI 


Începem studiul diferitelor părţi constitutive ale encefalului, prin acel al pe- 
dunculilor cerebrali, care: reprezintă două puternice cordoane ce fac legătura în- 
tre emisfere şi celelalte segmente ale encefalului. Acest studiu cuprinde: 
comfigii dia exterioară, secţiunea lor şi configuraţia interioară. 

Configuraţia exterioară. Când examinăm baza unui encefal ale cărui vase 
n-au fost ridicate, nu vedem aproape deloc pedunculii cerebrali ; ei sunt mascaţi 
de lobul temporal (circumvoluţiunea hipocampului),! şi de poligonul lui Willis. 
Pentru a putea studia configuraţia exterioară, îndepărtăm poligonul lui Willis şi 
ridicăm pe cât posibil, fără a strica ceva, circumvoluţiunea hipocampului ; cu 
acest procedeu observăm : 


1. Faţa inferioară acoperită de circumvoluţiunea hipocampului, de artera cerebrală posterioa- 
ră şi de cea cerebeloasă superioară. Ridicăm vasele complet, iar circumvoluţiunea, o îndepărtăm 
numai. 

„ 2. Faţa internă delimitează, cu cea din partea opusă, un spaţiu triunghiular, spaţiul interpe- 
duncular, în care se află nervii oculo-motori. 

3. Faţa externă poate fi văzută dacă tragem cerebelul în partea opusă celei pe care o exami- 
năm ; şi ea este mascată de circumvoluţiunea hipocampului. Pe această faţă se află un şanţ cu di- 
recţie antero-posterioară, numit şanțul lateral al istmului. 

4. Faţa superioară se vede ridicând în sus şi înainte cerebelul şi deschizând lacul (cisterna) 
cerebelos superior (vezi dispoziţia arahnoidei pe creierul II); ne apar tuberculii quadrigemeni, prin 
urmare faţa aceasta a pedunculilor e în taport cu ei. Ridicarea cerebelului trebuie făcută fără a ru- 
pe pedunculii cerebrali. 

5. Extremitatea posterioară se confundă cu protuberanţa. 

6. Extremitatea anterioară intră în emisfere (regiunea subtalamică). 


De desenat: Configuraţia exterioară a pedunculilor cerebrali. 


Secţiunea pedunculilor cerebrali urmăreşte, pe de o parte, separarea pro- 
zencefalului de rombencefal, şi deci uşurează studiul acestor segmente, iar pe de 
altă parte, face posibil studiul configurației interioare. Pentru că de pedunculi 
mai avem nevoie la prepararea emisferului, îi secţionăm astfel ca să mai rămâ- 
nă legaţi de emisfere. Examinăm protuberanţa şi locul de emergență al pedun- 
culilor şi ducem incizia chiar de aici; apoi examinăm faţa dorsală a 
pedunculilor şi tragem incizia înapoia tuberculilor quadrigemeni. Ri iunea se 
face cu un scalpel obişnuit ; după efectuarea ei, avem înaintea noastră două seg- 
mente : unul cuprinzând prozencefalul (emisferele) şi mezencefalul Ape) ii 
cerebrali şi tuberculii quadrigemeni), altul conţinând rombence alul. Fiecare din 
aceste segmente, trebuie studiat separat, dar mai întâi examinăm configuraţia in- 
terioară a pedunculilor. 


Deschiderea ventricului al IV-lea. 


La examenul practic de anatomie se cere adesea candidatului să execute : „deschiderea ventri- 
culului al IV-lea”. 

Această operaţie neputând fi executată pe piesa noastră, din motive lesne de înţeles, va fi to- 
tuşi imaginată numai, cu această ocazie. 

Deschiderea ventriculului al IV-lea se face astfel: după secţiunea pedunculilor cerebrali, romb- 
encefalul, desprins de restul creierului, este ţinut în mâna stângă, fiind prezentat cu vermisul supe- 
rior, — bulbul şi protuberanţa în podul palmei stângi. — Mâna dreaptă face cu ajutorul unui cuțit 
de creier, o incizie mediană (antero-posterioară), care interesează întreg vermisul superior. Pătrunde- 


1. “Termenul circumvoluţiunea hipocampului se înlocuieşte în terminologia nouă cu 
circumvoluţiunea paratripocampului. 

rea în adâncime este bine să se facă treptat, până se ajunge în cavitatea ventriculară şi în nici un 
caz nu este admisă greşeala de a inciza şi planşeul ventriculului al IV-lea. 

Acum se pot îndepărta cele 2 jumătăţi ale cerebelului, deschizându-le ca o carte. 

Se recunoaşte peretele superior al ventriculului. Se insistă asupra vălului medular anterior 
(secţionat), iar pe secţiunea vermisului se vede arborele vieţii. Se studiază apoi toate detaliile des- 
crise pe cele două triunghiuri (bulbar şi protuberanţial) ale planşeului şi se insistă asupra celor trei 
perechi de pedunculi cerebeloşi (superiori, mijlocii şi inferiori), care. trebuiesc bine reperaţi şi mai 
ales bine cunoscuţi. 


Configuraţia interioară a pedunculilor. Examinând segmentul cerebral, gă- 
sim următoarele detalii foarte importante : 


1. Un canal situat aproape de partea dorsală şi înconjurat de o substanță cenuşie, este ră 
ductul lui Sylvius (apeductul cerebral). 

2. O substanţă cenuşie, dispusă ca un corn, şi care poartă numele de /ocus niger al lui Som- 
mering. 

3. Porțiunea situată deasupra acestui corn cenuşiu este calota pedunculului, iar cea dedesubt 
este piciorul ; ne mulţumim deocamdată cu atât, căci vom reveni asupra raporturilor şi configura- 
ției interioare a pedunculilor. 


C. STUDIUL EMISFERELOR CEREBRALE 


Studiul emisferului cuprinde două părţi : studiul configurației exterioare cu de- 
scifrarea multiplelor circumvoluţiuni şi studiul configurației interioare, foarte com- 
plexă pentru care avem nevoie de mai multe secţiuni, ce vor fi indicate la timp. 

Din punct de vedere embrionar, în prozencefal vedem două vezicule cere- 
brale : diencefal şi telencefal. 

Configuraţia exterioară a creierului. Se începe cu studiul formațiunilor de 
la bază, după care urmează studiul scizurilor, şanţurilor şi circumvoluţiunilor. 

Formațiunile de la bază sunt foarte diferite ; pentru a le vedea întoarcem 
creierul cu baza în sus (fig. 129) 


1. Marea fisură a lui Bichat este dispusă ca o potcoavă. Părţile laterale sunt situate între 
pedunculii cerebrali şi circumvoluţiunea hipocampului şi sunt uşor de văzut; partea mijlocie (a 
potcoavei) este posterioară, fiind delimitată în jos de tuberculii quadrigemeni, iar în sus de corpul 
calos (splenius). La nivelul acestei fisuri se vede cum pia-mater pătrunde în creier. 

2. Spleniul corpului calos este vizibil la exterior, ca un cordon alb, rotunjit şi foarte gros. El 
are o direcţie transversală de la un emisfer la celălalt. Se găseşte situat înapoia pedunculilor cere- 
brali, cu care am văzut că delimitează fisura lui Bichat. 

3. Înaintea spleniului se găseşte secţiunea pedunculilor cerebrali, studiată. 

4. Între pedunculi este spaţiul interpeduncular, studiat mai înainte, care din cauza multor ori- 
ficii ce-l perforează, poartă numele de spaţiul perforat posterior. 

5. Înaintea spaţiului perforat posterior se găsesc două proeminențe emisferice, numite tubercu- 
lii mamilari. 

6. La terminarea scizurii interemisferice, înaintea acestor tuberculi, se găseşte un cordon alb 
aşezat transversal : chiasma nervilor optici. De la unghiurile anterioare pleacă divergând, nervii op- 
tici ; de la unghiurile ei posterioare pleacă două bandelete de substanţă albă, cunoscute sub numele 
de tracturile optice. Ele pot fi urmărite înapoi prin fisura lui Bichat între circumvoluţiunea hipo- 
campului şi pedunculii cerebrali, pe care îi înconjoară; depărtând pedunculii de circumvoluţiune 


1. Acest spaţiu este în realitate o mică porţiune a spaţiului interpeduncular. 

vedem chiar modul de “diviziune a! tracturilor. Ulterior vom secţiona circumvoluţiunea pentru a pu- 
pe în evidenţă cele două ramuri ale tracturilor (ramura externă şi internă). 

7. Spaţiul, cuprins între chiasma optică, tracturile optice şi tuberculii mamilari, este ocupat de 
o lamă de substanţă cenuşie, cunoscută sub numele de tuber cinereum. Pe acest tuber cinereum se 
găseşte un mic pedicul, de care este atârnat corpul pituitar (glanda hipofiză). Pedunculul poartă 
numele de tulpina pituitarei, iar corpul a rămas lipit de baza craniului, fiind închis într-o lojă, de- 
pendinţă a durei-mater. 

'Tuberculii mamilari împreună cu formațiunile optice (chiazma şi tracturile) formează hipotala- 
musul. . 

8. La studiul nervilor am văzut ce este tractul olfactiv. El este situat în partea internă şi in- 
ferioară a emisferului şi se termină printr-o umflătură ovalară, numită bu/bul olfactiv, iar înapoi 
prezintă tot o umflătură, numită tuberculul olfactiv. Din acesta pleacă rădăcinile olfactive : una ex- 
ternă şi alta internă ; amândouă se văd foarte bine dacă tragem înafară lobul temporal şi înapoi 
chiasma optică. Dacă ridicăm bandeleta (tractul) olfactivă şi o răsturnăm înainte scoţând-o din 
şanţul în care se găseşte şi apoi raclăm cu scalpelul tuberculul olfactiv, punem în evidenţă o altă 
rădăcină, rădăcina mijlocie sau cenuşie. 

9. Între cele două rădăcini olfactive, bandeleta optică şi lobul temporal (circumvoluţiunea hi- 
pocampului), se găseşte un spaţiu rombic, acoperit cu o substanţă cenuşie perforată de multe orifi- 
cii mici, numit spaţiul perforat anterior. Ridicând la acest nivel pia-mater găsim bandeleta 
diagonală (uneori trebuie să raclăm substanţa cenuşie ce o acoperă). 

10. Tot pe faţa inferioară a emisferului se află porţiunea iniţială a scizurii lui Sylvius, care 
se continuă apoi pe faţa externă, descriind o curbă posterioară. 

De desenat: Formațiunile de la baza encefalului. 


Prepararea scizurilor, şanţurilor şi circumvoluţiunilor. Această preparare 
se face ridicând vasele, arahnoida şi pia-mater ; prin tracţiuni uşoare, cu pensa, 
meningele se ridică şi lasă goală suprafaţa emisferelor. Operaţiunea nu se poate 
face decât pe faţa externă şi inferioară a emisferului, faţa internă rămânând să 
fie studiată pe encefalul II sau odată cu configuraţia interioară. 

1. Recunoaşterea scizurilor este prima condiţie pentru a ne putea orienta la 
suprafaţa creierului. Ele sunt în număr de patru: scizura lui Sylvius (laterală) 
scizura, lui Rolando perie e scizura occipitală (perpendiculară) şi scizura ca- 
loso-marginală (scizura sub-frontală, sulcus cinguli). Primele două scizuri pot fi 
studiate acum în întregime ; scizura perpendiculară poate fi văzută pe faţa ex- 
ternă şi dacă îndepărtăm emisferele putem vedea şi o parte din porţiunea situată 
pe faţa internă. Scizura calosomarginală nu poate fi studiată acum, ea fiind si- 
tuată pe faţa internă a emisferului ; o vom vedea la prepararea acestei feţe. 


Scizura lui Sylvius pleacă de pe faţa inferioară, la unghiul lateral al spaţiului perforat anterior ; 
descrie o curbă cu concavitatea posterioară şi trece pe faţa externă, mergând în sus şi înapoi; 
apoi, se termină după un traiect de 8-9 cm. Vedem că pe faţa externă a emisferului trimite două 
prelungiri : una orizontală (anterioară) şi alta ascendentă (posterioară) ; acestea formează între ele 
un V, Ysau U. 

Scizura lui Rolando pleacă din unghiul format de scizura lui Sylvius şi prelungirea ascenden- 
tă şi merge în sus către scizura interemisferică ; direcţia ei nu este rectilină, ci descrie trei coturi, 
numite genunchi. foi 

Scizura perpendiculară trebuie recunoscută pe faţa internă a emisferului, căci pe cea externă 
este foarte mică. Îndepărtăm emisferul şi căutăm, în partea posterioară a feţei interne, scizura occi- 
pitală internă, uşor de recunoscut prin direcţia ei perpendiculară şi prin profunzimea ei; scizura 
aceasta se continuă, pe faţa externă a emisferului cu scizura perpendiculară externă ; în realitate 
există o singură scizură perpendiculară sau occipitală călare pe marginea superioară a emisferului şi 

compusă din două porţiuni: una lungă pe faţa internă, scizura perpendiculară internă şi alta scurtă 
pe faţa externă, scizura perpendiculară externă. 


2. Delimitarea lobilor. Scizurile studiate servesc la delimitarea lobilor ; bine- 
înţeles că pe faţa internă nu-i vom vedea decât la prepararea acestei feţe (sec- 
ţiunea emisferului sau encefalul II). Procedăm în modul următor : 

Lobul frontal e cuprins între scizura lui Sylvius, scizura lui Rolando şi sci- 
zura subfrontală (faţa internă) ; acum vedem numai porţiunea de pe faţa externă 
şi inferioară (orbitară) ; cea internă nu se poate vedea acum. . 

Lobul parietal e delimitat de scizura lui Rolando (înainte), de scizura per- 
pendiculară externă şi de o linie fictivă ce continuă în jos, până la incizura oc- 
cipitală, această scizură (înapoi) ; în jos de scizura lui Sylvius şi pe faţa internă 
de un şanţ numit subparietal. EI se întinde pe faţa externă şi pe cea internă, 
unde va fi studiat ulterior. 

Lobul temporal e mărginit în sus de scizura lui Sylvius, iar în jos de fisura 
lui Bichat; el ocupă atât faţa externă cât şi cea inferioară şi poate fi văzut 
acum în întregime. 

Lobul occipital este bine limitat, pe faţa internă, de scizura perpendiculară 
internă, şi mai puţin bine pe faţa externă, unde scizura perpendiculară externă 
este scurtă ; limita lui, pe această faţă, e formată de o linie convenţională care 
merge până la incizura occipitală. Acest lob se întinde deci pe toate feţele emi- 
sferului, acum însă putem vedea numai faţa externă şi inferioară. 

Lobui insulei e ascuns în scizura lui Sylvius şi va fi studiat ulterior. 

Descifrarea circumvoluţiunilor (fig. 128) se face pe fiecare lob aparte. 
Atrag atenţia că pe creier, circumvoluţiunile nu se prezintă cu schematismul din 
„tratatele de anatomie, ci ca nişte proeminențe foarte neregulate, anastomozate 
între ele, fie prin plice de trecere (care leagă circumvoluţiunile unui lob), fie 
prin plice anastomotice (care unesc circumvoluţiunile a doi lobi vecini). 


Fig. 128. Circumvoluţiunile feţei externe a emisferului. F1, F2, F3, FA. Circumvoluţiunile lobului 
frontal. T1, T2, T3. Circumvoluţiunile lobului temporal, PA, PS, P1. Circumvoluţiunile lobului parie- 
tal. O1, 02, 03. Circumvoluţiunile lobului occipital. P. Piciorul ceici de 2 3-a circumvoluţiuni frontale. 
C. Capul circumvoluţiunii frontale a 3-a. 1. Scizura lui Rolando. 2. Scizura lui Sylvius. 3. Prelun- 
girea verticală a ei. 4. Prelungirea orizontală. 5. Primul şanţ frontal. 6. Al doilea şanţ frontal. 7. 
Şanţul prerolandic. 8. Incizura occipitală. 9. Scizura perpendiculară externă. 10. Şanţul interparietal. 11. 
primul şanţ occipital. 12. Primul şanţ temporal (şanțul paralel). 13. Al doilea şanţ temporal. 14. Plica 
de trecere fronto-parietală inferioară. 15. Plica supraunghiulară. 16. Plica supramarginală. 17. Cerebel. 

Vom lua, după cum am spus, fiecare lob în parte. 

a) Lobul frontal ocupă cele trei feţe ale emisferului ; cea mai mare parte 
însă este pe faţa externă. El are patru circumvoluţiuni: una este ascendentă 
(frontala ascendentă) şi trei sunt orizontale (1-a, 2-a şi 3-a frontală). Prima cir- 
cumvoluţiune frontală se întinde pe faţa externă, internă şi inferioară ; celelalte 
două pe faţa externă şi inferioară ; iar circumvoluţiunea ascendentă ocupă faţa 
externă şi faţa internă. Circumvoluţiunile lobului frontal trebuiesc studiate întâi 
pe faţa externă şi, numai după ce le-am priceput bine, pe această faţă, să tre- 
cem pe faţa inferioară şi internă. A doua circumvoluţiune frontală ocupă cea 
mai mare parte din înălţimea lobului şi aproape întotdeauna este străbătută de 
un şanţ longitudinal foarte dezvoltat, pe care-l putem uşor confunda cu un şanţ 
de separație dintre circumvoluţiuni. 

Pe faţa externă examinăm şanţurile separative, în număr de două : unul su- 
perior şi altul inferior. Cel superior ocupă aproape toată lungimea lobului, pe 
când cel inferior este scurt; ambele se bifurcă în partea posterioară şi din ra- 
murile de bifurcare se formează şanţul prerolandic sau precentral. Introducem 
degetul în fiecare şanţ şi-l parcurgem în toată lungimea, pentru ca să ne dăm 
bine seama de întinderea lor. După studiul şanţurilor, delimitarea circumvoluţiu- 
nilor este foarte uşor de făcut. Circumvoluţiunea frontală ascendentă este carac- 
teristică prin traiectul ei vertical, urmată şi delimitată înapoi de scizura lui 
Rolando ; înainte ea e limitată de şanţul prerolandic. Introducând câte un deget 
în fiecare şanţ frontal, delimităm cele trei circumvoluţiuni longitudinale : prima 
frontală este situată deasupra şanţului superior ; frontala a 3-a sub şanţul infe- 
rior; iar circumvoluţiunea a doua, între cele două şanţuri frontale. Adeseori 
şanţurile sunt discontinui, fiind întrerupte prin plice anastomotice ; noi trebuie să 
recunoaştem continuitatea lor. 

Fiecare circumvoluţiune frontală prezintă detalii importante, astfel : 


Frontala ascendentă se uneşte, la extremitatea inferioară a scizurii lui Rolando, cu o circum- 
voluţiune analoagă de pe lobul parietal (parietala ascendentă), formând plica de trecere fronto-pa- 
rietală inferioară (operculul rolandic). 

La prima circumvoluţiune frontală (superioară) vedem că rădăcinile se menţin în număr de 
două ; mai observăm şi plicele anastomotice care întrerup şanţul frontal superior şi o leagă de a 
doua circumvoluţiune. La a doua frontală observăm că se inseră prin două rădăcini: vedem şanţul 
longitudinal, despre care am spus că e foarte profund, părând că dedublează circumvoluţiunea, pre- 
cum şi incizura fronto-marginală, la extremitatea anterioară a emisferului, perpendiculară, de obicei, 
pe şanţul mijlociu al circumvoluţiunii a 2-a. Observăm părţile constitutive ale circumvoluţiunii a 
treia frontală : piciorul situat înapoia prelungirii ascendente a scizurii lui Sylvius, capul între cele 
două prelungiri ale acestei scizuri şi porțiunea orbitară care trece pe faţa inferioară. Aceste trei 
circumvoluţiuni se continuă şi pe faţa inferioară (lobul orbitar); separarea lor se face astfel : 

Prima circumvoluţiune frontală se continuă pe faţa inferioară, printr-o plică longitudinală foar- 
te regulată şi îngustă, limitată în afară de un şanţ rectilin, numit şanțul olfactiv, pentru că în el se 
află bandeleta (tractul) olfactivă. 

: A doua circumvoluţiune frontală este limitată, pe faţa inferioară, înăuntru de şanțul olfactiv, 
iar în afară de un şanţ mic, numit şanţul orbitar extern. Pe această circumvoluţiune se găseşte un 
şanţ în formă de H. 

Porțiunea orbitară a celei de a treia circumvoluţiuni frontale este situată înafara şanţului orbi- 
tar extern. 


Continuarea circumvoluţiunilor pe faţa internă va fi studiată ulterior ;. 
b) Lobul temporal prezintă cinci circumvoluţiuni, care se pot studia acum, 
fiind situate pe faţa externă şi inferioară a emisferului. Ele sunt delimitate de 

patru şanţuri, care trebuiesc mai întâi înţelese, pentru a putea descifra circumvo- 
luţiunile. Dintre aceste şanţuri, două sunt caracteristice prin profunzimea şi si- 
tuaţia lor (primul şi al 4-lea); celelalte două (al 2-lea şi al 3-lea) sunt mai greu 
de văzut, fiind întrerupte prin numeroase plice anastomotice ; noi trebuie să re- 
constituim continuitatea lor. 

Primul şanţ temporal (paralel) este profund şi merge paralel cu scizura lui 
Sylvius ; introducem degetul în el şi-l urmărim în toată întinderea. ș 

Şanţul al 4-lea (colateral) este aşezat pe faţa inferioară a emisferului ; este 
profund şi se continuă, fără întrerupere, până la lobul occipital. 

Căutăm apoi al 2-lea şanţ, întrerupt de numeroase plice şi situat deasupra 
marginii externe a emisferului ; al 3-lea şanţ, tot întrerupt, este situat pe faţa in-: 
ferioară a emisferului. 

Trecem la studiul circumvoluţiunilor şi vedem : | 

Circumvoluţiunea întâia este bine delimitată între scizura lui Sylvius şi 
şanţul paralel. 

Circumvoluţiunea a doua temporală este situată sub şanţul paralel şi-i ur- 
mează direcţia. 

A treia circumvoluţiune se găseşte la nivelul marginii externe, întinzându-se 
şi pe faţa externă şi pe faţa inferioară a emisferului, cuprinsă între al 2-lea şi 
al 3-lea şanţ. i 

A patra temporală este aşezată între al 3-lea şanţ şi şanţul colateral ; iar a 
cincea circumvoluţiune, înăuntrul şanțului colateral (fig. 129). 

n rezumat, delimitarea circumvoluţiunilor lobului temporal este uşor de fă- 
cut, după ce am găsit şanţul paralel şi şanţul colateral. Degetul introdus în 
şanţul paralel separă prima circumvoluţiune temporală de a. doua ; iar degetul 
introdus în şanţul colateral separă a 4-a circumvoluţiune de a 5-a ; a treia cir- 
cumvoluţiune merge de-a lungul marginii externe a emisferului. 

Studiul şanţurilor şi  circumvoluţiunilor temporale este foarte important, căci 
ne ajută la recunoaşterea circumvoluţiunilor parietale şi occipitale ; 

c) Lobul parietal are trei circumvoluţiuni. Circumvoluţiunea parietală 
ascendentă seamănă cu frontala ascendentă, adică are aceeaşi direcţie verticală 
de-a lungul scizurii lui Rolando, de care e mărginită înainte. Celelalte două cir- 
cumvoluţiuni, una superioară şi una inferioară, sunt foarte anfractuoase şi sunt 
separate între ele printr-un şanţ numit interparietal. Acest şanţ are forma unui 
T, cu una din ramuri între cele două circumvoluţiuni parietale şi cu cealaltă 
mărginind înapoi circumvoluţiunea parietală ascendentă. 

Plica supra-marginală şi unghiulară reprezintă nişte anastomoze situate în- 
tre lobul parietal şi temporal. Plica supra-marginală este anastomoza între parie- 
tala inferioară şi temporală întâia ; ea înconjoară extremitatea posterioară a 
- scizurii lui Sylvius ; ca s-o găsim, mergem cu degetul în această scizură, dinain- 
te înapoi şi prima plică ce întâlnim (închizând scizura) este plica supra-margi- 
nală. 

Plica unghiulară (plica curbă) este anastomoza care uneşte a doua parietală 
cu a doua circumvoluţiune temporală. Ea închide înapoi şanţul paralel şi ca s-o 
găsim mergem cu degetul prin acest şanţ, până ce el se împiedică de o plică 
anastomotică ; aceasta este plica curbă ; 

d) Lobul occipital este aşezat pe toate trei feţele emisferului şi este unul 
dintre cele mai greu de descifrat ; dacă vom ţine seama de reperurile indicate în 
cursul descripţiei operaţiunea devine mult mai uşoară. Acest lob prezintă 5 
şanţuri şi 6 circumvoluţiuni ; începem cu studiul şanţurilor şi în acelaşi timp 

Fig. 129. F1, F2, F3. Circumvoluţiunile lobului frontal (faţa inferioară). T2, T3, CH. Circumvo- 
luţiunile lobului temporal. 03, 04, O5. Circumvoluţiunile lobului occipital. 1. Al treilea şanţ tem- 
poral. 2. Al patrulea şanţ temporal. 3. Şanţul olfactiv. 4. Şanţul orbitar. 5. Bulbul olfactiv. 6. Trac- 
tul olfactiv. 7. Rădacina internă olfactivă. 8. Rădăcina externă. 9. Rădăcina mijlocie. 10. Spaţiul 
perforat anterior. 11. Bandeleta diagonală. 12. Chiasma nervilor optici. 13. Nerv optic. 14. Tractul 


optic. 15. Tuber cinereum. 16. Tubercul mamilar. 17. Spaţiul perforat posterior. 18. Secţiune în pe- 

dunculul cerebral (piciorul). 19. Locus niger al lui Soemmering. 20. Nucleul roşu al lui Stilling, 21. Ner- 

vul oculomotor (traiectul intrapeduncular). 22. Apeductul lui Sylvius. 23. Substanţa cenuşie a apeductului.y 
24. Marea scizură a lui Bichat. 25. Tuberculi quadrigemeni. 26. Spleniul corpului calos 


am rezolvat şi chestiunea circumvoluţiunilor. Cea mai mare parte din şanţuri are 
o situaţie fixă şi uşor de reperat : 

Primul şanţ occipital continuă direct şanţul interparietal sau se află în con- 
tinuitatea lui ; deci îl găsim urmărind şanţul interparietal. 

Al treilea şanţ occipital continuă înapoi al treilea şanţ temporal; uneori 
rămâne pe faţa inferioară, alteori părăseşte acestă faţă şi trece pe cea externă, 
mergând de-a lungul marginii externe a emisferului. Îl găsim deci, urmărind di- 
nainte înapoi şanţul temporal, până în dreptul lobului occipital. 

Al 4-lea şanţ occipital trebuie căutat pe faţa inferioară a emisferului în 
continuarea şanţului colateral de pe lobul temporal. 

Şanţul al 5-lea (scizura calcarină) se află pe faţa internă a emisferului şi 
ca să-l vedem trebuie să îndepărtăm cele două poluri occipitale, în partea lor 

posterioară. Acest şanţ, destul de profund, este dispus orizontal de la extremita- 
tea posterioară a emisferului la corpul calos 

În sfârşit, al 2-lea şanţ occipital se află pe faţa externă a emisferului şi 
seen eo variabil ca situaţie. După ce am găsit şanţurile, este foarte uşor să 
delimităm circumvoluţiunile. 

Prima circumvoluţiune occipitală se găseşte pe faţa externă ; a patra cir- 
cumvoluţiune continuă pe a „patra temporală cu care formează lobul fuziform. A 
cincea occipitală continuă înapoi circumvoluţiunea hipocampului ; e mai largă 
la extremitatea posterioară decât la cea anterioară şi poartă numele de /obulul 
lingual. A şasea circumvoluţiune “occipitală, numită cuneus, se găseşte pe faţa 
internă ; ca s-o vedem trebuie să îndepărtăm extremitatea posterioară a celor 
două emisfere ; cuneus, se prezintă ca un triunghi cuprins între scizura perpen- 
diculară internă şi scizura calcarină ; 

e) Lobul insulei este situat în interiorul scizurii lui Sylvius ; odată cu el 
putem studia şi artera cerebrală mijlocie. Acest studiu e mai uşor când între- 
buinţăm o preparaţie specială (vom vedea mai jos); deocamdată însă trebuie să-l 
facem numai prin simpla îndepărtare a buzelor scizurii lui Sylvius (numite oper- 
cule), care ascund lobul insulei. Avem trei opercule : unul superior, format de 
marginea inferioară a lobului frontal şi parietal; unul inferior, format de lobul 
temporal şi al treilea anterior, format de circumvoluţiunea a 3-a frontală. Înde- 
părtând operculele, vedem că sunt separate de lobul insulei prin şanţuri numite 
A vă vom avea o rigolă superioară, una anterioară şi alta inferioară (Fig. 
130 

Preparaţia specială, care constă în ridicarea operculului superior, pune 
în evidenţă aspectul caracteristic prezentat de insulă şi rigolele ce o mărgi- 
nesc. 

Mai întâi vom studia însă artera sylviană (cerebrala mijlocie) cu ramurile 
ei ; ea se prepară foarte bine numai prin depărtarea buzelor scizurii. O urmărim 
în tot drumul ei în scizură până ce iese din ea, devenind artera plicei curbe şi 
apoi mergând pe faţa externă a emisferului. Putem găsi ramurile ascendente pe 
lobul frontal şi parietal (artera frontală inferioară şi artera frontală ascendentă ; 
artera parietală inferioară şi parietală ascendentă) şi ramurile descendente pe lo- 
bul temporal. 


Fig. 130. Lobul insulei (după Testut). 1.Şanţul anterior (rigola). 2. Plica falciformă. 3. Plică de tre- 
cere  frontoinsulară. 4. Plică de trecere temporo-insulară. 5. Operculul superior secţionat (se vede 
substanța albă). 

După ce am studiat artera sylviană, putem face acea preparaţie specială ri- 
dicând operculul superior. Pentru aceasta ducem o incizie verticală prin prelun- 
girea ascendentă a scizurii lui Sylvius; depărtând apoi buzele scizurii, 
introducem un scalpel fin de jos în sus prin rigola superioară şi secţionăm di- 
nainte înapoi substanţa cerebrală a frontalei ascendente şi a parietalei ascenden- 
te, adică întreaga rigolă superioară, pe o înălţime de S cm. Pentru a dezlipi 
lamboul făcut, mai avem nevoie de incizia externă, dinafară înăuntru, până ce 
întâlneşte pe cea internă a rigolei. Scoatem porţiunea triunghiulară, limitată de 
inciziile de mai sus şi lobul insulei ne apare în întregime ; dacă vrem să avem 
şi mai mare acces, tragem puţin în jos operculul inferior şi scoatem complet ar- 
tera sylviană cu ramurile ei. 

Examinând regiunea astfel evidenţiată, observăm următoarele detalii anato- 
mice: - 

1. Plica falciformă este scurtă şi leagă circumvoluţiunea hipocampului cu partea externă a lo- 
bului frontal; ea se vede, dacă dăm la o parte vârful circumvoluţiunii hipocampului. 

2. În vecinătatea plicei falciforme se găsesc plicele de trecere fronto-insulare, şi temporo-in- 
sulare, care leagă insula cu frontala III-a şi cu temporala întâi. 

3. Circumvoluţiunile insulei, în număr de 5, grupate pe doi lobi, unul anterior şi unul posterior. 

4. Înapoia insulei găsim o circumvoluţiune, uneori unică, alteori dublă, unind lobul temporal 
cu cel parietal ; este circumvoluţiunea temporală transversă (Heschl) sau plica temporo-parietală şi 
se vede trăgând lobul temporal în jos. 


De desenat: Lobul insulei. 


D. CONFORMAŢIA INTERIOARĂ A CREIERULUI | 


Acest studiu se face cu ajutorul unor secţiuni în emisfere, cu care ocazie 
se pot vedea şi circumvoluţiunile feţei interne. Secţiunile încep la suprafaţa 
convexă a creierului şi se conținuă în jos până la baza lui. 

Secţiunile necesare pentru evidenţierea circumvoluţiunilor feţei interne. 
Faţa internă a emisferelor formează peretele lateral al scizurii interemisferice şi 
nu poate fi studiată decât deasupra corpului calos. Prin acest mijloc ne putem 
da seama destul de bine de dispoziţia, simplă „de altfel, a şanţurilor, scizurilor şi 
circumvoluţiunilor acestei feţe, rămânând ca studiul complet să-l facem pe cre- 
ierul II. : 

Pentru a nu strica corpul calos, procedăm în modul următor : 

1. Creierul repauzează pe bază, adică cu convexitatea în sus. 

2. Depărtăm cele două buze ale scizurii interemisferice şi privirea noastră 
este oprită, nu de corpul calos după cum ne-am aşteptat, ci de arahnoida, care 
trece ca o punte de pe faţa internă a unui emisfer, pe faţa internă a celuilalt, 
cam la 5-8 mm deasupra corpului calos. Numai după ce am incizat cu scalpelul 
această punte (dinainte înapoi), ne apare corpul calos. 

Ș, niz emisferul pe care vrem să studiem circumvoluţiunile şi cel pe 
care vom face secţiunile. Secţiunile trebuiesc făcute cu cuțitul de creier (un 
cuţit lung şi tăios pe ambele părţi); sunt paralele între ele mergând orizontal, 
dinafară înăuntru, de la suprafaţa externă a emisferului, la faţa lui internă. Pri- 
ma şi cea mai de sus este dusă la 2 cm sub marginea superioară a emisferului, 
şi ultima chiar la nivelul corpului calos ; iar între aceste două se fac o serie de 
alte secţiuni paralele, cam la aceeaşi distanţă una de alta (2 cm), având totuşi 
grijă să le facem din ce în ce mai dese pe măsură ce ne apropiem de corpul 

calos. După fiecare secţiune examinăm scizura interemisferică pentru a vedea ce 
porţiune ne-a mai rămas de ridicat. 
4. În urma secţiunilor făcute am scos o serie de felii, pe care putem studia 
dispoziţiunea substanţei albe (centrul oval) şi raportul ei cu substanța cenuşie 
ce-o înconjoară. 


Putem vedea profunzimea şanţurilor şi variaţiunile de grosime ale circumvoluţiunilor (palium- 
metria) ; acestea crescând de la polul frontal către frontala ascendentă şi de la parietala ascendentă 
descrescând către polul occipital. În substanţa cenuşie a lobului occipital putem vedea o striaţiune 
albă, caracteristică acestui lob, cunoscută sub numele de stria lui Gennari sau a lui Vick d'Azy. 


Descifrarea circumvoluţiunilor feţei interne. Înafară de continuarea cir- 
cumvoluţiunilor feţei externe, care ocupă în mare parte şi faţa internă a emisfe- 
rului, mai găsim aici o circumvoluţiune specială, circumvoluţiunea corpului 
calos (gyrus cinguli). Începem cu studiul şanţurilor şi al scizurilor şi sfârşim cu 
al circumvoluţiunilor. 

1. Scizura calcarină şi scizura perpendiculară internă au putut fi văzute 
chiar pe creierul întreg ; acum studiem raporturile dintre ele (formează împreună 
un Y sau un V). Examinăm apoi scizura caloso-marginală (şanţul calos) care 
începe sub corpul calos, înconjoară genunchiul, merge deasupra corpului calos, 
dinainte înapoi şi apoi se inflexează în sus, formând o figură în S. Înafară de 
aceste scizuri mai există un număr de şanţuri pe care le vom studia odată cu 
circumvoluţiunile. 

2. Studiul circumvoluţiunilor : 

a) Lobul paracentral este terminarea circumvoluţiunii frontale ascendente pe 
faţa internă a emisferului. 


El are forma patrulateră şi este delimitat înapoi de porţiunea terminală a șanțului calos, iar 
înainte de un mic şanţ, ce pleacă de pe marginea superioară a emisferului şi merge către scizura 
caloso-marginală (şanţul. precentral sau preovalar) ; 


b) Porțiunea frontalei superioare care se întinde pe această faţă este numi- 
tă şi frontala internă. 


Ea e separată de lobul paracentral prin şanţul precentral ; înainte înconjoară corpul calos mer- 
gând până la rostrul lui, iar în jos se întinde până la scizura caloso-marginală. Ea este foarte nere- 
gulată, brăzdată de numeroase şanţuri, printre care unul, situat în partea anterioară, este numit 
şanţul supra-orbitar (rostral) şi se vede dacă îndepărtăm polurile anterioare (frontale) ale emisfere- 
lor, fără a strica corpul calos ; mai bine îl vom vedea însă pe creierul II. El ia naştere sub corpul 
calos şi merge paralel cu scizura caloso-marginală ajungând la marginea emisferului ; 


c) Circumvoluţiunea corpului calos (gyrus cinguli) va fi complet studiată 
pe creierul II. 


Acum putem vedea că e situată sub scizura caloso-marginală şi că are o formă curbă încon- 
jurând corpul calos. Tot acum putem vedea legătura ei cu circumvoluţiunea hipocampului prin plica 
de trecere temporo-limbică ; pentru aceasta întoarcem creierul cu polul occipital înapoi şi depărtând 
cei doi poli occipitali vedem această importantă plică de trecere. Circumvoluţiunea hipocampului 
unită cu aceea a corpului calos formează marea circumvoluţiune limbică (Broca). Mai există o se- 
rie de plice care leagă circumvoluţiunea corpului calos cu circumvoluţiunea frontală (plice fronto- 
limbice). 

Prepararea corpului calos. Prin secţiunile anterioare, corpul calos a fost în 
parte evidenţiat, dar prepararea lui este departe de a fi completă. Pentru aceasta 

Fig. 131. FI, F2. Circumvoluţiunile lobului frontal (faţa internă). Circumvoluţiunea corpului ca- 
los. c.c. A cincea circumvoluţiune occipitală. C = Cuneus. LP = Lobul paracentral. LPa = Lobul 
patrulater. 1. Scizura caloso-marginală. 2. Terminarea scizurii lui Rolando. 3. Scizura perpendicula- 
ră internă. 4. Scizura calcarină. 5. Şanţul subfrontal. 6. Şanţul corpului calos. 7. Corpul calos. 8. 
Septum lucidum. 9. Genunchiul corpului calos : 10. Spleniul corpului calos. 11. Gaura lui Monro. 

12. Trigonul cerebral (Fornix). 13. Stâlpii anteriori ai trigonului. 14. Talamus. 15. Comisura ce- 
nuşie. 16. Plexurile coroide: 17. Glanda pineală (epifiza). 18. Comisura albă posterioră. 19. Comi- 

sura albă anterioară. 20. Nerv optic. 21. Chiasma optică (secţionată). 22. Lama supraoptică. 23. 

Tulpina pituitarei (hipofizei). 24. Tubercul mamilar. 25. Apeductul lui Sylvius. 


va trebui să ridicăm şi. porţiunea care mai acoperă corpul calos, de pe emisferul 
pe care am studiat faţa internă. Facem o secţiune a întregului emisfer dinăuntru 
în afară, la nivelul corpului calos evidenţiat şi acesta ne apare în întregime cu 
caracterul lui de comisură, legând cele două emisfere şi cu structura lui specială : 
fibre transversale şi fibre longitudinale ; între acestea din urmă, unele sunt me- 
diane (nervii mediali sau stria longitudinală medială a lui Lancisi) şi altele mai 
laterale, sub circumvoluţiunea corpului calos (nervii laterali sau stria longitudi- 
nală laterală a lui Lancisi). 

Chiar şi acum corpul calos nu este complet preparat, el fiind convex di- 
nainte înapoi; secţiunile noastre au pus în evidenţă numai porţiunea cea mai 
proeminentă, iar extremitatea posterioară şi anterioară au rămas acoperite de 
substanţa cerebrală a emisferelor. Începem prin descoperirea extremității ante- 
rioare a corpului calos şi, pentru a ridica porţiunea de substanţă cerebrală ce o 
acoperă, procedăm în modul următor: Întroducem vârful cuţitului de creier în 
sinusul corpului calos (şanţ ce se găseşte între corpul calos şi circumvoluţiunea 
lui) şi îi împingem dinapoi înainte şi de sus în jos (ţinându-l lipit chiar de su- 
prafaţa corpului calos), până ce iese din emisfer; apoi secţionăm dinăuntru în- 
afară, ridicând toată porţiunea emisferului, care ascunde corpul calos. 

Procedăm la fel şi pe emisferul opus, până ce extremitatea anterioară a fost 
complet evidenţiată. Trecem apoi la prepararea extremității posterioare şi, pentru 
aceasta, ridicăm creierul, cu polul posterior în sus, separăm cele două emisfere 
şi examinăm spleniul corpului calos; apoi introducem vârful cuţitului dinapoi 
înainte, în şanţul corpului calos, ţinându-l lipit pe corpul calos şi secţionăm 
oblic, dinăuntru în afară şi de sus în jos, toată substanţa cerebrală ce-l acoperea 
la acest nivel. Operația aceasta este dintre cele mai grele ; ea reuşeşte sigur, da- 
că ţinem cuțitul strâns lipit de corpul calos. Când acesta a fost preparat putem 
vedea (fig. 132): 

Fig. 132. Prepararea feţei superioare a corpului calos. Punctat =" traiectul după care se deschide 
ventriculul lateral (prelungirea frontală şi occipitală). 1. Cerebel. 2. Striile mediale. 3. Striile latera- 
le ale lui Lancisi. 4. Substanţa albă (radiaţiunile corpului calos.) 


1. Aspectul fasciculat transversal. 

2. Striile mediale (albe) şi cele laterale cenuşii. 

3. Prelungirile anterioare care radiază în lobul frontal, făcând o figură ce a 
fost comparată cu un forceps (forceps minor) şi prelungirile posterioare iradiind 
în lobul occipital unde formează forceps major. 


De desenat: Corpul calos. 


Deschiderea ventriculului lateral. Studiul prelungirii (cornului) frontale 
şi a celei occipitale. După cum am mai spus, corpul calos se prezintă ca o lar- 
gă comisură unind cele două emisfere ; el formează acoperişul (peretele supe- 
rior) ventriculului lateral situat dedesubtul lui. De acest raport aşa de important 
ne putem da seama de pe acum, apăsând cu degetul nostru, dinainte înapoi, 
corpul calos în afara liniei mediane ; simţim că se deprimă, ceea ce înseamnă 
că sub el există o cavitate a cărui perete superior îl formează. Pentru a pătrun- 
de în cavitatea ventriculului lateral, trebuie să secţionăm corpul calos. Deschi- 
dem ventriculii unul după altul, începând, de obicei, cu cel drept. Introducem 
scalpelul, cu tăişul întors înapoi, în porţiunea anterioară a corpului calos, la 5-7 

mm în afara liniei mediane şi-l împingem în jos, până ce nu mai simţim nici o 
rezistenţă ; el pătrunde într-o cavitate (corpul calos măsoară cam 10 mm grosi- 
me). Drumul urmat de scalpel şi arătat pe figura 132, prin linia întreruptă, poate fi 
determinat chiar în timpul lucrului: după ce scalpelul a parcurs, dinainte înapoi, 
prin corpul calos o distanţă cam de 5-7 cm, depărtăm cele două buze ale inciziei 
_sau numai pe cea extemă şi privim în interiorul ventriculului deschis. Incizia dusă 
de la polul anterior al ventriculului la cel posterior are forma unui S. 

Cu toate că şi numai prin îndepărtarea buzelor inciziei am putut vedea por- 
ţiunea frontală şi occipitală a ventriculului, totuşi pentru completarea studiului 
lor trebuie să ridicăm toată porţiunea laterală a corpului calos. Facem această 
ridicare pţin ajutorul unei incizii complementare, dusă la limita corpului calos, 
adică la unirea lui cu centrul oval; mai uşor însă este să ridicăm cu pensa, 
partea laterală a corpului calos şi acesta se rupe la limita lui (unirea cu centrul 
oval, vezi fig. 132). = 

nainte de a studia porţiunea frontală şi occipitală a ventriculului, facem 
aceeaşi operaţiune şi pe emisferul stâng. lată detaliile, pe care le putem vedea 
pe piesa noastră : 


1. Prelungirea frontală (cornul frontal) şi prelungirea occipitală (cornul occipital) cu consti- 
tuţia lor; prelungirea sfenoidală se vede numai la originea ei în răspântia ventriculară. 

2. Între cele două prelungiri frontale constatăm existența unei lame nervoase de substanță al- 
bă, numită septum lucidum, care aderă în sus de corpul calos, în jos de peretele inferior al prelun- 
girii frontale şi formează peretele intern al prelungirii. Am văzut că acoperişul sau peretele 
superior îl formează corpul calos. Peretele inferior este însă cel mai interesant şi este format: în 
partea extemă de o masă cenuşie, alungită, în formă de virgulă, numită nucleul caudat; acum ve- 
dem numai extremitatea mare sau capul, căci coada lui intră în prelungirea sfenoidală. Înăuntrul 
nucleului caudat se găseşte un alt nucleu de substanţă cenuşie numit falamus ; înăuntrul acestuia se 
vede o lamă triunghiulară, de substanță albă, numită trigonul cerebral (fornix). Trigonul se întinde 
în ambele ventricule laterale (prelungirile frontale) ; pe el se inseră septum lucidum, astfel că în 
fiecare prelungire există o jumătate din trigon. De-a lungul marginilor laterale ale trigonului se gă- 
sesc plexurile coroide, ce se prezintă ca nişte tracturi granuloase ; ele înconjoară înapoi talamusul 
trecând în prelungirea sfenoidală, iar înainte trec printr-o gaură formată de marginea trigonului şi 
de talamus, gaura interventriculară Monro pe unde intră în ventriculul III. Ca să vedem gaura lui 
Monro, trebuie să îndepărtăm lateral septum lucidum. 

Examinăm şanţul dintre talamus şi nucleul caudat ; în el găsim o lamă mai albicioasă, nu- 
mită lama cornată (lama affixa), şi dacă o ridicăm sau o raclăm cu 'scalpelul, vedem sub ea o ve- 
nă nuchită vena corpului striat. Dacă ridicăm şi vena, găsim o bandă nervoasă numită tractul 
semicircula” (stria terminală). 

Înainte de a termina, ne dăm bine seama că marginea externă a prelungirii frontale este for- 
mată de unirea corpului calos cu nucleul caudat; că extremitatea posterioară se continuă cu prelun- 
girea occipitală şi tot de acolo pleacă prelungirea sfenoidală; locul de întâlnire a celor trei 
prelungiri formează răspântia ventriculară. 

3. Porțiunea occipitală a ventriculului lateral este foarte mică şi descrie o curbă cu concavi- 
tatea internă. Peretele superior sau mai exact supero-extern e format de corpul calos ; peretele in- 
ferior (infero-intern) e format din două proeminențe: bulbul cornului posterior şi pintenele lui 
Morand (calcar avis). 


De desenat : Ventriculii laterali. 

Fig. 133. Deschiderea prelungirii frontale şi occipitale a ventriculului lateral. 1. Capul nucleului 
caudat. 2. Vena corpului striat. 3. Plexurile coroide. 4. Pintenele lui Morand. 5. Bulbul cornu- 
lui posterior. 


Prepararea trigonului cerebral (Fomix). Trigonul a fost evidenţiat, în par- 
te, la deschiderea ventriculilor laterali ; acum vom avea o noţiune precisă asupra 
formei şi raporturilor lui. Vom studia conexiunile ce le prezintă. Am văzut că 
marginea inferioară a septului lucidum se prinde pe trigon; pentru a evidenția 
trigonul, trebuie să ridicăm corpul calos şi septum lucidum. Această operaţiune 
se face ducând o incizie transversală care să intereseze numai corpul calos şi să 
treacă la egală distanţă de cele două extremităţi ale lui, adică la mijlocul lui, 
divizându-l în două porţiuni : una anterioară şi alta posterioară. Aceste porţiuni 


trebuiesc răsfrânte ; începem cu segmentul anterior şi pe când cu pensa îl ridi- 


căm (de buza anterioară a inciziei transversale), cu foarfecele incizăm dinapoi 


înainte inserţiile septului pe el; pe măsură ce dezinserarea septului progresează, 
şi corpul calos se răsfrânge mai uşor. În partea anterioară a acestui segment se 
văd coarnele anterioare ale corpului calos iradiind în lobul frontal. 

Desprindem şi ridicăm răsfrângând înapoi şi segmentul posterior al corpului 
calos ; această porţiune aderă de trigonul cerebral şi separarea trebuie făcută ar- 
tificial sau corpul calos trebuie rupt de pe trigon. Vom lucra cu multă preca- 


uţiune pentru a nu rupe trigonul cerebral ; e mai bine să lăsăm o porţiune din 

corpul calos aderentă de trigon. După ce am făcut această preparare, ne apare 
trigonul cu toate caracterele lui. 


I. Trigonul are o formă triunghiulară, cu o margine posterioară (baza), două margini laterale 
şi trei unghiuri. Marginea posterioară se confundă (este fuzionată) cu corpul calos ; marginile 'late- 
rale răspund talamusului. Examinând gaura interventriculară a lui Monro, vedem că este formată 
din separarea, în partea anterioară a marginii laterale a trigonului, de talamus. Mai vedem plexurile 
coroide mergând de-a lungul marginilor laterale ale trigonului ; în partea anterioară pătrunzând prin 
gaura lui Monro, iar în cea posterioară intrând în prelungirea sfenoidală a ventriculului lateral, un- 
de vor fi urmărite ulterior. 

2. Trigonul are două feţe: una superioară, ce face parte din ventriculul lateral, o avem în 
faţa noastră şi pe ea se inseră septum lucidum ; şi o faţă inferioară, care nu se vede acum, ci nu- 
mai după ridicarea trigonului (vine în 'raport. cu pânza coroidiană a ventriculului III). 

3. De la unghiurile trigonului pleacă stâlpii lui, pe care-i vom studia mai bine în prepararea 
următoare. Acum putem vedea stâlpii posteriori, pătrunzând în cornul sfenoidal. 


"De desenat : Trigonul cerebral. 


Prepararea pânzei coroidiene superioare. Prepararea pânzei coroidiene su- 
perioare reprezintă o operaţiune foarte delicată, deoarece pânza coroidiană este 
subţire şi situată imediat sub trigon (fornix), na care va trebui să-l ridicăm, fără 
a strica nimic din ea. lată cum procedăm : facem o incizie transversală înapoia 
ae are anterior al trigonului şi, pe măsură ce scalpelul merge în profunzime, 
îndepărtăm buzele inciziei, cu o pensă ; atunci când ne apare pânza. coroidiană 
colorată albăstrui închis, trebuie să oprim incizia. Ridicăm fornixul ţinându-l de 
vârf şi cu scalpelul îl separăm de pânza coroidiană pe linia mediană şi de tala- 
mus lateral. 

partea posterioară avem de observat următoarele : 

1. Ne aflăm la marginea fisurii lui Bichat, pe unde pânza coroidiană, care 
nu e decât o prelungire a piei-mater, pătrunde în ventricule. 

2. La acest nivel corpul calos este unit cu trigonul ; răsfrângerea lor înapoi 
nu mai poate fi făcută deoarece stâlpii posteriori ai trigonului pătrund în prelun- 
girea sfenoidală. a ventriculului lateral şi prelungirile posterioare ale corpului ca- 
los intră în lobii occipitali ; pentru ca răsfrângerea să poată fi continuată, stâlpii 
trigonului trebuiesc secţionaţi. După ce am secţionat stâlpii trigonului şi prelun- 
girile corpului calos, putem ridica complet cele două formaţiuni şi studiem pânza 
coroidiană. 


Aceasta se prezintă ca o membrană, de formă triunghiulară, cu o bază la nivelul fisurii lui 
Bichat şi cu două margini laterale, care se confundă cu plexurile coroidiane ; faţa superioară e în 
raport cu trigonul, faţa inferioară acoperă ventriculul al III-lea şi nu se vede încă. Vârful pânzei 
coroidiane răspunde vârfului trigonului, unde se bifurcă, fiecare jumătate laterală urmând plexurile 
coroidiane corepunzătoare. 


De desenat. Pânza coroidiană. 


Ridicarea pânzei corvidiane. Evidenţierea ventriculului al III-lea şi a 
epifizei. Pânza coroidiană se ridică dinainte înapoi, apucând-o cu o pensă de 
vârf şi trăgând în sus până ce se desprinde de talamus. Cu cât ne apropiem de 
partea ei posterioară, trebuie să fim mai atenţi, căci acolo e aderentă de epifiză ; 
cu pensa ridicăm pânza coroidiană şi cu scalpelul o desprindem de epifiză, care 
se recunoaşte după forma ei conică caracteristică. 

timpul acestei răsfrângeri, observăm faţa inferioară a pânzei coroidiene 
şi pe ea vedem două cordoane longitudinale de granulaţiuni roşietice, care re- 
prezintă plexurile 'coroide ale ventriculului mijlociu (11). Avem acum înaintea 

Fig. 134. Prepararea trigonului cerebral. 1. Trigonul cerebral. 2. Stâlpii anteriori ai trigonului. 3. 

Plexurile coroide. 4. Nucleul caudat. 5. Lama cornata (în şanțul opto-striat). 6. Vena corpului striat. 

7. Stria terminală. 8. Talamus (cu şanțul plexurilor coroide). 9. Răspântia ventriculară. 10. Stâlpii 

Pa al trigonului. 11. Pintenele lui Morand. 12. Bulbul posterior. 13. Cavitatea septului lucid 
14. Gaura lui Monro. 


noastră ventriculul mijlociu şi la partea lui posterioară glanda pineală (epifiza) ; 
“le vom studia succesiv. 

Studiul epifizei. Epifiza este aşezată sub corpul calos (ridicat), între cei doi 
tuberculi (coliculi) quadrigemeni anteriori, care-i formează un pat. La ridicarea 
pânzei coroide am văzut că aderă de ea. 


Glanda prezintă trei pedunculi : pedunculii anteriori, ce se văd uşor, îi căutăm de-a lungul ta- 
lamusului, mergând la unirea feţei interne cu cea superioară ; pedunculii mijlocii sunt mai greu de 
văzut, căci trebuie să ridicăm înainte epifiza ; ei merg transversal în afară, înspre talami, deasupra 
tuberculilor quadrigeimeni superiori ; pedunculii posteriori sunt mai greu de văzut, căci trebuie să 
îndepărtăm cu prudenţă, în partea posterioară a ventriculului, cei doi talami ; ei trec înaintea comi- 
surii albe posterioare. Pedunculii mijlocii şi posteriori sunt foarte slab reprezentaţi şi adesea lip- 
sesc. : 


Studiul ventriculului al III-lea. Ventriculul al III-lea este cavitatea situată 
între cei doi talami şi este pus în evidenţă prin ridicarea pânzei coroidiane. Studiul 
va fi completat pe creierul II; şi acum însă avem de văzut lucruri interesante. 

El are doi pereţi laterali, unul superior, o margine anterioară şi una posterioară, o bază şi un 
vârf. Peretele superior a fost format de pânza coroidiană şi de trigon (ridicat), pereţii laterali sunt 

formaţi de talami, care sunt uniţi printr-o comisură, numită adeziunea intertalamică. Ventriculul mijlo- . 
ciu are o margine anterioară şi una posterioară (vor fi văzute complet pe creierul I1); acum putem 
observa la marginea anterioară stâlpii trigonului, iar dedesubtul lor, un cordon transversal, care for- 
mează comisura albă anterioară. Această comisură determină cu stâlpii anteriori ai fornixului o fo- 
setă triunghiulară, numită vulvă. Din marginea posterioară vedem epifiza şi dedesubtul ei, 
comisura albă posterioară ; sub aceasta, un orificiu, numit anus, în care se deschide apeductul lui 
Sylvius. 


De desenat. Ventriculul mijlociu şi glanda pineală. 


Examinarea raporturilor dintre nucleul caudat şi talamus (stratul op- 
tic). Am văzut că pereţii laterali ai ventriculului mijlociu (al III-lea) sunt for- 
__maţi de talami; aceştia sunt doi nuclei voluminoşi, de substanţă cenuşie şi de 
formă ovoidă. Fiecare are patru feţe ; acum putem vedea faţa superioară, internă 
şi externă, faţa inferioară va fi studiată pe creierul II. 


: Faţa superioară prezintă un şanţ oblic, îndreptat înainte, în care repauzau plexurile coroide şi 
care e numit şanţul coroidian ; aproape de extremitatea anterioară, această faţă prezintă o proeminenţă 
mamelonară, situată înafara şanțului coroidian şi numită tuberculul anterior al talamului. Înăuntrul 
şanţului coroidian, la partea posterioară a feţei superioare, se găseşte un alt tubercul, acesta mai 
voluminos, numit pulvinar. În partea postero-internă a acestei feţe se află triunghiul habenulei, cu- 
prins între pedunculul anterior (habenula) al glandei pineale, tuberculul quadrigemen anterior şi un 
relief de pe talamus. > : 
Faţa internă formează, în partea anterioară, peretele intern al ventriculului mijlociu, iar în 
- partea posterioară este în raport cu tuberculii quadrigemeni ; ea e unită cu cea din partea opusă 


- prin adeziunea inter-talamică. 


Faţa externă este despărțită de nucelul caudat prin formațiunile ce se află în şanţul opto- 
striat ; ea va fi complet studiată pe creierul II. 

Extremitatea anterioară a talamusului este încrucişată de pedunculul anterior al trigonului, cu 
care formează gaura lui Monro; extremitatea posterioară e conturată de plexurile coroide şi de 
stâlpii posteriori ai trigonului. 

Examinând acum nucleul caudat, putem vedea forma lui, ca o virgulă cu extremitatea ante- 
rioară mai voluminoasă şi cu cea posterioară alungită şi subţiată. Faţa superioară, de coloraţie ro- 
şietică, face parte din peretele inferior al ventriculului lateral; fața internă răspunde talamusului, 
de care €e separat prin şanţul opto-striat ; faţa externă răspunde corpului calos ; iar faţa inferioară 
va fi văzută pe creierul II. Extremitatea anterioară poartă numele de cap şi repauzează pe substan- 
ţa perforată anterioară ; extremitatea posterioară, foarte subţiată, trece în prelungirea sfenoidală a 
ventriculului lateral, luând parte la formarea boltei ei (peretele superior). 


De desenat: Raporturile dintre talamus şi caudat. 


Deschiderea prelungirii sfenoidale a ventriculului lateral. Am studiat pâ- 
--nă acum două din prelungirile ventriculului lateral (frontală şi occipitală) ; acum 
a mai rămas de văzut a treia prelungire, temporală sau sfenoidală. Aceasta ocu- 
pă lobul temporal, sub talamus şi sub coada nucleului caudat, care-i formează 
peretele superior. Pentru a studia mai bine conformaţia acestei prelungiri, trebuie 
s-o' deschidem, operaţiune foarte grea, căci dacă cuțitul nu este bine condus, ie- 
se din această prelungire. În deschiderea prelungirii temporale ne servim de do- 
uă repere : vârful lobului temporal (partea inferioară) şi plexurile coroide. După 
ce am reperat aceste elemente, introducem scalpelul prin răspântia ventriculară, 
în prelungirea sfenoidală. Dacă polul temporal: a fost bine reperat, operaţiunea 
reuşeşte cu siguranţă ; la început însă, tot e mai bine să mergem cu oarecare 
„prudenţă. De aceea după ce scalpelul a pătruns la oarecare distanţă tragem mâ- 

Fig. 135. Deschiderea prelungiri sfenoidale me e a ventriculului lateral. 1. Cornul lui Amon; 
2. Fimbria ; 3. Rest din corpul calos; 4. Plexurile coroide; 5. Marea scizură a lui Bichat; 6. La- 
E ma ependimară (membraua). 


nerul în sus şi secţionăm tot ce-l acoperă (talamusul şi nucleul caudat), deschi- 
zându-ne astfel o cale de observaţie ; separând buzele inciziei, putem vedea, în 
parte, prelungirea temporală. Examinăm iarăşi plexurile coroide şi introducem 
scalpelul de-a lungul lor, înspre polul temporal şi tăiem de jos în sus şi dinapoi 
înainte tot ce mai acoperă această prelungire, ţinându-ne lângă plexurile coroide, 
deci cât mai medial, aproape de marea scizură a lui Bichat. 

După acest timp, urmează un al doilea, prin care se ridică întreg peretele 
superior al prelungirii. Pentru aceasta se reperează marginea externă (ca un unghi) 
şi de-a lungul ei se face o nouă secţiune, paralelă cu prima şi interesând toată 
grosimea țesutului nervos de jos în sus. Se izolează astfel întreg peretele supe- 
rior şi se poate îndepărta. 

rezumat, deschiderea prelungirii sfenoidale se face ridicând peretele su- 
perior şi îndepărtându-l. Se evidenţiază astfel larg peretele inferior. 


În interiorul acestei prelungiri se găsesc plexurile coroide, care pătrund aici prin fisura lui Bi- 
chat; acum putem studia peretele inferior al prelungirii. Peretele superior este acel pe care l-am 
secţionat pentru a evidenția ventriculul şi e format din falamus şi nucleul caudat. 

Peretele inferior e format din trei bandelete caracteristice : cornul lui Amon, fimbria şi fascia 
(girul) dentata. Cornul lui Amon (girul hipocampic) ne apare ca un voluminos cordon cilindric, de 
substanţă albă, situat la partea externă a peretelui inferior ; înainte se confundă cu substanţa albă a 
lobului temporal, iar înapoi se continuă cu stâlpul posterior al trigonului. Fimbria hipocampului e 
o bandeletă de substanţă albă, situată înăuntrul cornului lui Amon, şi se continuă apoi tot cu stâl- 

pul posterior al trigonului, iar înainte se pierde în circumvoluţiunea hipocampului. Fascia dentata 
este o mică bandeletă, neregulată, formată din substanţă cenuşie şi aşezată în unghiul diedru dintre 
fimbria şi circumvoluţiunea hipocampului. 


Pentru a vedea aceste formaţiuni, trebuie să ridicăm talamusul şi să tragem 
în jos stâlpii posteriori ai trigonului şi atunci ne apar complet toate formațiunile : 
circumvoluţiunea parahipocampului şi continuarea stâlpului trigonului cu cornul 
lui Amon şi fimbria. Fascia dentata nu se vede, fiind acoperită de fimbria ; pen- 
tru a o demonstra trebuie să ridicăm fimbria în sus şi atunci ea ne apare în un- 
ghiul diedru format de fimbria şi circumvoluţiunea hipocampului. 


De desenat : Prelungirea sfenoidală a ventriculului lateral. 


Studiul semnificației cornului lui Amon (hipocampul) şi al fasciei (giru- 
lui) dentata. Pentru a ne da seama de valoarea acestor formaţiuni, trebuie să le 
studiem pe un bloc de substanţă cerebrală, care să le cuprindă împreună cu cir- 
cumvoluţiunea hipocampului. Pentru a obţine acest bloc, desprindem lobul tem- 
poral de restul creierului, tăind substanţa cerebrală prin care mai era legat şi 
anume continuând, în jos (până la bază) şi înainte, incizia necesară deschiderii 
prelungirii sfenoidale a ventriculului. Astfel izolăm lobul temporal cu cornul lui 
Amon, fascia dentata şi fimbria, de restul creierului, care cuprinde formațiunile 
învecinate ventriculului mijlociu. 

Pe blocul izolat, examinăm încă o dată fascia dentata, pe care o vedem ri- 
dicând fimbria cu pensa ; tot acum îi studiem şi raporturile cu circumvoluţiunea 
hipocampului şi cu cornul lui Amon. Dacă facem acum o serie de incizii trans- 
versale în blocul scos, putem vedea cu ochii liberi următoarele (Testut) : 


1. Cornul lui Amon este format din substanță albă la periferie şi din substanţă cenuşie 
la mijloc. 


Fig. 136: 1. Cornul lui Amon; 2. Fimbria; 3. Fascia dentata; 4. Marea fisură a lui Bichat; 5. 
exurile coroide (se observă lama ependimară care închide înăuntru prelungirea sfenoidală sepa- 
rând-o de marea fisură a lui Bichat). 


421 


2. Fimbria este o dependinţă a stratului alb al lui Amon. ; 

3. Fascia dentata este o dependinţă a stratului cenuşiu al aceleiaşi formaţiuni. 

4. Între fascia dentata şi circumvoluţiunea hipecampului este un şanţ numit şanțul hipocam- 
pului. 

5. Substanţa cenuşie a cornului lui Amon, a fasciei dentata şi a circumvoluţiunii hipocampu- 
lui se continuă una cu alta. 

6. Substanţa albă a fimbriei se continuă pe de o parte cu aceea a cornului lui Amon, iar am- 
bele cu substanţa albă a centrului oval. 


Din aceste noţiuni ne dăm seama că, cornul lui Amon şi fascia dentata, 
posedând substanţă cenuşie, reprezintă două circumvoluţiuni, iar fimbria formată 
din substanţă albă face parte din centrul oval. 


De desenat: Secţiunea transversală în formațiunea amoniană. 


Completarea studiului mezencefalului. Mezencefalul este format din pedun- 
culii cerebrali şi tuberculii (coliculii) quadrigemeni ; primii au fost în parte, stu- 
diaţi, acum ne vom ocupa mai ales de tuberculii quadrigemeni. Curăţim tot 
mezencefalul de meninge, astfel că pedunculii şi tuberculii quadrigemeni să fie puşi 
în evidenţă ; dacă la studiul pedunculilor feţele lor laterale n-au fost bine văzute, le 
examinăm acum şi vedem, în afara braţului (conjunctiva!) posterior, un pachet de 
fibre, dispuse ca un triunghi, formând fasciculul lateral al istmului, şi care nu este 
în realitate„decât o dependinţă a panglicii lui Reil (lemniscus medial). 

La tuberculii quadrigemeni avem de observat : 


1. Numărul şi situaţia lor. Sunt patru: doi anteriori (superiori) şi doi posteriori (inferiori) ul- 
timii aşezaţi sub corpul calos. 

2. Tuberculii anteriori sunt mai voluminoşi ca cei posteriori. 

3. Între tuberculii anteriori este aşezată glanda pineală. 

4. Cej patru tuberculi sunt separați prin două şanţuri perpendiculare unul pe altul, astfel că 
formează o cruce (şanţul cruciform). 

5. De la extremitatea externă a tuberculilor pleacă nişte prelungiri cunoscute sub numele de 
braţele (conjunctivale ale) tuberculilor quadrigemeni. 

După ce acestea au fost văzute, vom studia conexiunile lor macroscopice urmărind în acest scop. 
tracturile optice. Lucrul este foarte uşor, căci- circumvoluţiunea hipocampului, care le acoperea a fost 
ridicată. Vedem că fiecare tract se bifurcă şi fiecare ramură se termină în câte un corp rotunjit, numit 
corp genunchiat (geniculat). De fiecare parte sunt câte doi corpi genunchiaţi : unul extern şi altul in- 
tern şi sunt situaţi în partea posterioară a talamusului. De la ei pleacă braţele conjunctivale, care merg 
la tuberculii quadrigemeni, şi anume: braţele conjunctive superioare merg la tuberculii quadrigemeni 
anteriori (superiori), iar cele inferioare se duc la tuberculii guadrigemeni posteriori (inferiori). 


Tracturile optice, corpii genunchiaţi şi braţele conjunctivale, pot fi studiate, 
după cum am văzut, cu ochiul liber, după ce circumvoluţiunea hipocampului a 
fost ridicată. 


De desenat : Tuberculii quadrigemeni cu legăturile lor macroscopice. 


Completarea studiului ventriculului mijlociu (al III-lea) se poate face 
acum, căci a fost izolat de formațiunile vecine. Am văzut feţele laterale ; acum 
studiem marginea anterioară şi posterioară, precum şi conexiunile cu formaţiuni- 
le de la baza creierului. 


La marginea anterioară urmărim de sus în jos : stâlpii anteriori ai trigonului, comisura albă 
anterioară, vulva (între stâlpi şi comisură), chiazma nervilor optici şi tuber cinereum. La marginea 


422 


posterioară vedem : glanda pineală, comisura albă posterioară, orificiul apeductului cerebral Syl- 
vius (anus), pedunculii cerebrali, substanţa cenuşie a spaţiului perforat posterior şi tuber cinereum. 


Conformaţia interioară a pedunculilor cerebrali. Deşi acest studiu a mai 
fost făcut odată, pentm completarea lui, vom reveni acum, căci avem nevoie de 
nişte secţiuni transversale, care să treacă prin tuberculii quadrigemeni anteriori 
şi pe care le putem face acum, fără a strica nimic. Conformaţia interioară a pe- 
dunculilor cerebrali apare foarte caracteristică : 


1. Apeductul lui Sylvius se vede ca un orificiu de formă ovalară, aşezat în partea dorsală a 
pedunculilor, sub tuberculii quadrigemeni. 2. Apeductul e înconjurat de substanță cenuşie. 3. Între 
cei doi pedunculi este substanţă cenuşie. 4. Locus niger al lui Soemmering, calota şi piciorul pe- 
dunculului. 5. În calotă se văd nucleii roşii ai lui Stilling. 6. Sub substanţa cenuşie a apeductului 
lui Sylvius se văd uneori cu ochiul liber, alteori cu lupa, două formaţiuni mai deosebite, care sunt 
nucleii oculomotorului. 7. La limita dintre calotă şi picior se găseşte o formaţiune transversală, al- 
bă, care este panglica lui Reil. 


De desenat : Configuraţia interioară a pedunculilor. 


E. PREPARAREA ŞI STUDIUL ROMBENCEFALULUI 


Rombencefalul este alcătuit din toate segmentele encefalului, care provin 
din vezicula cerebrală posterioară a embrionului şi anume : bulbul, protuberanţa, 
cerebelul şi pedunculii cerebeloşi. 

O privire generală asupra rombencefalului. După secţiunea pedunculilor 
cerebrali, rombencefalul a fost izolat şi-l putem acum lua în mână şi întoarce în 
toate părţile, după trebuinţă. Pus în poziţie, rombencefalul ne prezintă două feţe : 
una PuporioRcii iar alta inferioară ; bulbul şi protuberanţa ocupă porţiunea mijlo- 
cie a feţei lui inferioare. 


Pe encefalele extrase din cavitatea craniană, bulbul şi protuberanța sunt orizontal orientate, în 
realitate: însă direcţia lor se apropie de verticală şi li se descrie 'o faţă anterioară şi una posterioară. 
Pe piesa noastră putem vedea numai feţele laterale şi faţa anterioară, faţa posterioară fiind acoperi- 
tă de cerebel. 


Între cerebel şi segmentul bulbo-protuberanţial există un spaţiu, numit ven- 
triculul al IV-lea şi-l putem vedea de pe acum (fără a strica nimica), dacă înde- 
părtăm puţin bulbul de cerebel; observăm că în el pătrunde o prelungire a 
piei-mater, care devine pânza coroidiană a ventriculului IV. Deocamdată ne mul- 
țumim cu aceste noţiuni generale. 


De desenat: Rombencefalul. 


Studiul feţelor laterale şi al celei anterioare, a bulbului. După ridicarea 
meningelor, ne apare faţa anterioară şi pe ea observăm: 


1. Un şanţ median anterior, terminat în sus printr-o fosetă (foramen cecum) ; el e întrerupt la 
partea mijlocie printr-o serie de fibre, care se încrucişează pe linia mediană, formând ceea ce se nu- 
meşte decusaţia piramidelor. 2. De fiecare parte a şanţului median, găsim două cordoane longitudinale 
şi paralele, piramidele bulbare, care în partea lor superioară prezintă o strangulare ; deasupra lor (în 
şanțul care le separă de protuberanţă) se găseşte nervul abducens. 3. Înafara piramidelor, pe feţele la- 
terale ale bulbului, se găsesc nişte formaţiuni ovalare, numite olive ; iar între acestea şi piramide se 
află şanţurile preolivare (şanţul colateral anterior al bulbului), în care apare nervul hipoglos. 


* 

Feţele laterale sunt acoperite în parte, de cerebel, pe care-l ridicăm binişor 
pentru a le vedea. 


Ele ne prezintă olivele despre care am vorbit, şi care ocupă partea anterioară a feţei laterale ; iar 
îndărătul olivelor, cordoanele laterale, reduse la dimensiunile unui simplu fascicul. În partea supe- 
rioară, feţele laterale au două fosete : foseta supraolivară, în care ia naştere nervul facial şi inter- 
mediarul lui Wrisberg şi foseta laterală, în care ia naştere nervul vestibulocohlear. 


Ca să vedem aceste fosete, trebuie să ridicăm cerebelul în sus, sau să le 
studiem. după desprinderea lui. Tot pe aceste feţe vedem fibrele arciforme, nişte 
fibre curbe, care o încrucişează. 


De desenat: Faţa anterioară a bulbului. 


Studiul feţelor antero-laterale ale protuberanţei şi pedunculilor cerebe- 
loşi mijlocii. Protuberanţa este uşor de recunoscut după direcţia transversală a 
fibrelor ei constitutive. Primul lucru pe care-l vom face, este să stabilim limita 
între protuberanţă şi pedunculii cerebeloşi mijlocii, care nu sunt în realitate de- 
cât nişte prelungiri ale ei. Examinând protuberanţa şi originea. trigemenului, ve- 
dem că cordoanele albe, situate înafara originii acestui nerv, sunt predunculii 
cerebeloşi mijlocii ; ei se întind de la protuberanţă la cerebel. 


Pe faţa anterioară a protuberanței se vede un şanţ median, corespunzând triunchiului bazilar 
şi numit şanţul bazilar, deşi nu e cauzat de prezenţa acestui vas. De o parte şi de alta a acestui 
şanţ sunt două proeminențe longitudinale, numite piramide, iar în afara lor apare trigemenul. 

Dacă această faţă a fost bine curăţită de meninge, putem vedea chiar fibrele transversale ale 
protuberanţei, întinzându-se de la.un peduncul cerebelos mijlociu la celălalt (unele cotesc în jos 
spre originea facialului). Feţele laterale se continuă cu pedunculii cerebeloşi mijlocii. 

Faţa inferioară este net separată de bulb prin diferenţa de traiect a fibrelor, iar cea superioară 
se deosebeşte de pedunculii cerebrali, tot din aceleaşi cauze. 


De desenat : Faţa untero-laterală a protuberanţei. 


Studiul unor detalii de pe rombencefal. Înainte de a desface rombencefa- 
lul în părţile lui constitutive, vom studia anumite detalii, care se pot vedea pe 
formațiunea întreagă : i 

1. Examinând faţa inferioară a cerebelului, după ce am ridicat meningele, 
observăm patru formaţiuni bine izolate de faţa cerebeloasă şi care fac parte din 
lobulii cerebeloşi ; aceştia sunt floculii şi amigdalele. Numărul lobulilor cerebe- 
loşi este mult mai mare ; îi vom vedea ulterior; acum îi studiem numai pe ace- 
ştia, care sunt cei mai caracteristici şi mai importanţi. 


Floculii sunt două proeminențe tufoase, neregulate, situate de-a lungul marginii inferioare a 
pedunculilor cerebeloşi mijlocii. 

Amigdalele sunt doi lobuli ovalari situaţi pe părțile laterale ale bulbului ; ci sunt izolaţi de 
restul cerebelului printr-un şanţ curb, oblic îndreptat din afară înăuntru şi dinainte înapoi. 


2. Dacă întoarcem rombencefalul pe faţa inferioară şi ridicăm apoi, cu mul- 
tă precauţiune, cerebelul (partea lui mijlocie), căutând a-l separa de fața poste- 
rioară a bulbului, putem vedea pânza coroidiană care este o insinuare â 
piei-mater în spaţiul dintre cerebel şi bulb ; evidenţierea ei este uşor de făcut, 
dacă umblăm cu precauţiune. 


Ea are forma triunghiulară şi prezintă în partea inferioară o gaură, numită gaura lui Magendie 


(apertura mediană a ventriculului). 

3. Înaintea şi înăuntrul floculusului sau între el şi bulbul rahidian de fiecare 

si se ase ma nişte formaţiuni neregulate, care la prima vedere se confundă 

e asemeni neregulată a lobului, dar care se disting prin aspectul mai 

poteca şi prin culoarea mai roşietică ; acestea sunt plexurile coroidiane care 
pătrund în cavitatea ventriculului al 4-lea, între bulb şi cerebel. 


În porțiunea externă, plexurile sunt libere, pe când în cea internă ele sunt învelite de o mem- 
brană lucioasă. Plexurile coroide cu teaca lor învelitoare, formează ceea ce se numeşte cornul de 
abundență. 


4. Acum vom examina pedunculii cerebeloşi. Ei sunt în număr de şase (tiei 
perechi) ; sunt numiţi după situaţia lor: inferiori, mijlocii şi superiori ; ei leagă 
cerebelul cu diferitele părţi ale encefalului. Pedunculii cerebeloşi mijlocii, care 
leagă protuberanţa cu cerebelul sunt vizibili fără nici o preparaţie ; pedunculii 
cerebeloşi inferiori leagă cerebelul cu bulbul şi nu se văd, fiind acoperiţi de ce- 
„rebel; pentru a-i pune în evidenţă, înainte de a-i secţiona, întoarcem rombence- 
falul faţa lui inferioară, depărtăm cerebelul de bulb şi dezlipim pânza 
coroidiană ; vedem că ei sunt o continuare a cordoanelor posterioare ale mădu- 
vei. Pedunculii cerebeloşi superiori sunt şi mai greu de evidenţiat, întrucât ei 
sunt acoperiţi de cerebel în toată întinderea lor; sunt însă separabili de masa . 
cerebeloasă acoperitoare, căci între aceasta şi ei se întinde o prelungire a piei- 
mater. Pentru, a-i vedea, aşezăm rombencefalul cu faţa inferioară în jos, şi, la 
nivelul unde am secţionat pedunculii cerebrali, tragem înapoi şi în sus de masa 
cerebulului ; sub ea ne apar pedunculii cerebeloşi superiori. 

Separarea cerebelului prin secţiunea pedunculilor cerebeloşi. Am văzut 
că cerebelul este legat de formațiunile învecinate prin cele trei perechi de pe- 
dunculi cerebeloşi ; pentru a-i izola va trebui să secţionăm pedunculii. Operaţiu- 
nea se face întâi de o singură parte şi apoi de cea opusă. Procedăm astfel: 
depărtăm bulbul de cerebel şi pătrunzând cu scalpelul între ei, secţionăm pedun- 
culul cerebelos inferior, la nivelul pătrunderii lui în cerebel ; se taie apoi pedun- 
culul cerebelos mijlociu în afara emergenţei trigemenului ; trăgând apoi bulbul 
şi protuberanţa înainte, ne apare pedunculul cerebelos superior, pe care-l secţio- 
năm tot la nivelul intrării lui în cerebel. 

Procedăm la fel şi în partea opusă. Rezultatul operaţiunii făcute este di- 
vizarea rombencefalului în două segmente : unul cerebelos şi altul bulbopro- 
tuberanţial. 


F. STUDIUL CEREBELULUI 


1. Configuraţia exterioară. 


Cerebelului i se descriu două feţe (superioară şi inferioară) şi o circumferință. La supra- 
faţa lui sunt un mare număr de şanţuri, care după profunzimea lor se împart în şanţuri de pri- 
mul şi de al doilea ordin. Şanţurile de primul ordin sunat profunde şi descind până la masa albă 
centrală ; cele de ordinul al doilea sunt mai puţin profunde, ele nu merg până la substanţa albă. 


Primele descompun cerebelul în lobuli; cele de al doilea descompun lobulii în lame şi lamele . 


(folii şi foliole). 

Faţa superioară prezintă pe linia mediană o proeminenţă longitudinală, numită vermisul supe- 
rior; iar de o parte şi de alta sunt suprafeţele oblice de sus în jos ale emisferelor cerebeloase.. Tot 
pe această faţă sunt mai mulţi lobuli; pentru a-i delimita, trebuie să deosebim mai întâi şanţurile 
de primul ordin. Există un şanţ posterior, curb, cu concavitatea anterioară, întins pe toată suprafaţa 

emisferului cerebelos şi paralel cu partea posterioară a circumferinței ; acest şanţ se găseşte uşor şi 
se continuă pe emisferul opus, după ce a străbătut vermisul: el se numeşte marele şanţ superior. 
El împarte emisferul într-un lobul posterior numit semilunar superior şi unul anterior, numit lobu- 
iul patrulater ; iar vermisului îi separă o mică porţiune posterioară numită tuberculul vermisului, 
porţiunea anterioară purtând numele de eminenţa vermisului superior. 

În afară de aceşti lobuli bine delimitaţi (semilunar şi patrulater pe emisfer, eminen(a vermisu- 
lui superior şi tuberculul pe vermis)' se mai descriu înaintea lor câţiva lobuli mai rău delimitaţi ; 
astfel în partea anterioară a vermisului este un lobul numit Jingula, format din 4-5 lamele ; iar pe 
părţile laterale îi corespunde câte un mic lobui, numit frâul lingulei. Între lingula şi eminenţa ver- 
misului superior, se găseşte lobulul central, căruia îi corespunde lateral un lobul mic numit aripa 
lobulului central. În rezumat, avem următorii lobuli (dinainte înapoi) : a) pe linia mediană (pe ver- 
mis) : lingula, lobulul central, eminența vermiculară, tuberculul terminal ; b) lateral : frâurile lin- 
gulei, aripile lobulului central, lobulul patrulater şi lobulul semilunar.* 

Pe faţa inferioară a cerebelului, situat în fundul unei scizuri mediane (marea scizură mediană 
a cerebelului) se află vermisul inferior, iar de o parte şi de alta se întind suprafeţele inferioare ale 
emisferelor. Ca diviziune topografică am văzut din preparaţiile anterioare floculusul şi amigdala ; 
înapoia acestuia se află un lobul care ocupă cea mai mare parte a feţei emisferului şi poartă nu- 
mele de lobulul digastric. Înapoia lobulului digastric se vede un lobul subțire, înapoia căruia se 
află lobulul semilunar inferior. Toţi aceşti lobuli sunt separați prin şanţuri curbe concentrice. Obser- 
văm şi pe vermis mai mulţi lobuli: modulul la extremitatea anterioară ; lueta sau uvula (care va fi 
văzută mai bine după ridicarea amigdalelor), reprezentată prin porţiunea vermisului situată între 
amigdale ; piramida, porţiunea voluminoasă a vermisului ; tuberculul, porţiunea posterioară a vermi- 
sului. 

Circumferinţa prezintă două scobituri : una posterioară în care apare vermisul şi una anterioa- 
ră în care pătrund pedunculii cerebeloşi. De-a lungul porțiunii posterioare a acestei circumferinţe 
există un şanţ profund numit marele şanţ circumferenţial al lui Vica d'Azyr (fisura orizontală) şi 
care pare a divide cerebelul în două porţiuni, una superioară şi alta inferioară. 


2. Prepararea vălului medular inferior. Vălul medular inferior sau valvula 
lui Tarin este o lamelă de substanţă albă, de formă semilunară, cu concavitatea 
anterioară ; ea nu este vizibilă la examenul exterior al cerebelului şi, pentru a o 
vedea, trebuie să ridicăm complet lobulul amigdalian (tonsilele) care o acoperă. 
Această operaţiune poate fi făcută numai prin dezlipire sau enucleare cu degete- 
le, după ce cu scalpelul am deschis drumul, prin şanţul ce delimitează floculu- 
sul. 

Tot cu această ocazie putem vedea piramida sau eminenţa piramidală a lui 
Malacarne, care este formată din vermisul inferior şi din două prelungiri, ce 
pleacă din el la emisferele cerebeloase. Mai putem încă delimita acum şi lobulii 
vermisului inferior. 


De desenat: Cerebelul. 


Di 


3. Studiul conformaţiei interioare a cerebelului se face cu ajutorul unor sec- 
țiuni vertico-transversale, paralele între ele şi interesând organul în întregime. 
Creieruşul (cerebelul) este aşezat cu faţa ventrală în jos şi apoi facem secţiuni- 
le, mergând de la faţa superioară la cea inferioară a organului şi de la marginea 
lui anterioară la cea posterioară. 


Examinând aceste secţiuni putem vedea : 


* Noua terminologie adaugă şi alţi lobuli, care nu sunt menţionaţi aici ; ei sunt descrişi în 
manualele de „Sistem nervos”. 


1. Dispoziţia arborescentă a centrului medular, formând ceea ce se numeşte arborele vieții. 

2. Substanţa cenuşie centrală reprezentată prin : a) nucleii dinţaţi ; b) nucleii dinţaţi accesorii, 
dintre care cel extern (embolus) e situat înăuntrul nucleului dinţat, iar cel intern (nucleul globosus) 
ocupă partea internă a precedentului (acesta din urmă nu e continuu ci se prezintă sub forma unor 
puncte) ; c) nucleii fastigiali, care se găsesc imediat deasupra acoperişului celui de al 4-lea ventri- 
cul, ocupând chiar linia mediană. 


De desenat: Arborele vieţii şi nucleii centrali. 


Studiul conformaţiei exterioare a segmentului bulbo-protuberanţial. Am 
studiat, cu altă ocazie, feţele antero-laterale ale celor două segmente constitutive ; 
acum vom putea vedea feţele posterioare, care iau parte ia formarea podelei 
(planşeului)  ventriculului al IV-lea şi tot cu această ocazie putem studia pedun- 
culii cerebeloşi superiori şi vălul medular superior sau valvula lui Vieussens. 

1. Pedunculii cerebeloşi superiori sunt două cordoane de substanţă albă, ca- 
re merg oblic de jos în sus, de la cerebel (acum scos) la tuberculii quadrigeme- 
ni (rămaşi pe segmentul cerebral). Ei iau parte la formarea bolţii celui de al 
4-lea ventricul, împreună cu valvula lui. Vieussens (şi membrana ependimară, 
acoperită de pânza coroidiană şi cerebel). 


Studiul descriptiv se face uşor : înainte e în raport cu protuberanţa, înapoi cu cerebelul ; mar- 
ginea externă răspunde protuberanţei, de care e separat prin şanţul lateial, iar marginea internă e în 
raport cu valvula lui Vieussens ; extremitatea superioară e în raport cu tuberculii quadrigemeni, cea 
inferioară cu cerebelul. : 

2. Vălul medular superior sau valvula lui Vieussens, este o membrană din ţesut nervos, care 
leagă cei doi pedunculi cerebeloşi superiori. Ea are forma triunghiulară, cu o faţă posterioară aco- 
perită de cerebel şi cu una anterioară ce ia parte la formarea bolţii -celui de al 4-lea ventricul ; are 
două margini laterale prinse de pedunculii cerebeloşi superiori ; baza este prinsă de vermis (acum 
legătura este distrusă, dar se va putea vedea pe creierul II), iar vârful este îndreptat înainte către 
tuberculii quadrigemeni. Examinând valvula lui Vieussens aşa cum ni se prezintă, adică pe faţa poste- 
rioară, vedem că € formată din două feluri de substanţe : din substanţa albă situată în partea ei su- 
perioară şi în rest din substanţă cenuşie. Faţa anterioară este formată numai din substanţă albă. 


3. Peretele anterior sau podeaua (planşeul) celui de al 4-lea ventricul, este 
format din faţa posterioară a bulbului şi protuberanţei. Acest perete are o formă 
rombică, adică e compus din două triunghiuri : unul inferior aparţine bulbului şi 
altul superior, protuberanţei ; triunghiurile sunt separate printr-o linie care uneşte 
unghiurile laterale ale rombului. Pentru a pune în evidenţă toate detaliile perete- 
fai anterior, trebuie să ridicăm pedunculii cerebeloşi superiori şi valvula lui 

jeussens. 


a) Triunghiul inferior sau bulbar este format de faţa posterioară a bulbului şi e limitat lateral 
de două cordoane de substanță albă, care, din punct de vedere macroscopic, prelungesc fasciculele 
lui Goll şi Burdach. Primul ia numele de piramidele posterioare, iar al doilea devine corpii resti- 
formi. Piramidele posterioare prezintă la originea lor o umflătură, apoi subţiindu-se, se termină pe 
corpii restiformi : aceştia merg în sus şi se confundă cu pedunculii cerebeloşi inferiori, cu alte cu- 
vinte, pedunculii cerebeloşi inferiori sunt egali cu corpii restiformi. 

În acest segment al planşeului ventricular se vede un şanţ median numit tulpina calamusului 
(tot segmentul bulbar poartă numele de calamus scriptorius). Pe tulpina calamusului se implantea- 
ză nişte filamente cunoscute sub numele de striile medulare. De fiecare parte a tulpinii se găsesc 
trei regiuni alungite numite : aripa albă internă, aripa cenuşie şi aripa albă externă ; 

b) Triunghiul superior (protuberanţial) este format de faţa posterioară a protuberanţei. Pe linia 
mediană prezintă un şanţ care se continuă cu tulpina calamusului, iar de o parte şi de alta se văd 

două mici proeminențe ovoide numite eminenţele teres. În afara acestora se vede o depresiune, nu- 
mită fovea superior. În porţiunea externă a acestui triunghi, sub pedunculii cerebeloşi, se află o su- 
prafaţă de culoare închisă, numită Jocus caeruleus. 


Studiul conformaţiei interioare a segmentului bulbo-protuberanţial. 
Acest studiu se face cu ajutorul mai multor secţiuni transversale, duse astfel: 1. 
La limita dintre bulb şi măduvă. 2. Pe bulb, sub oliva bulbară. 3. Prin oliva - 
bulbară. 4. Prin protuberanţă. 


Secţiunea 1 (la limita dintre bulb şi protuberanţă) prezintă toate caracterele măduvei. 

Secţiunea 2 ne arată, în partea anterioară cordoanele albe ale piramidelor anterioare ; iar în 
partea posterioară substanța cenuşie, mult mai neregulat dispusă ca la măduvă. 

Secţiunea 3 ne arată oliva cu forma ei caracteristică de lamă conturnată, paraolivele şi dispo- 
ziţia substanţei cenuşii, foarte modificată, ea fiind divizată în nuclei izolaţi. 

Secţiunea 4 ne arată cele două etaje ale protuberanţei : etajul anterior (ventral) şi etajul pos- 
terior (dorsal). Etajul anterior (piciorul) e mai dur şi mai alb; el e format din fibre transversale, 
iar la partea mijlocie se află un fascicul longitudinal : fasciculul piramidal. Etajul dorsal (calota) e 
„mai moale şi mai puţin alb. Între cele două etaje. se găseşte un fascicul alb, transversal, care e 
panglica lui Reil (lemniscus medial). 


ENCEFALUL II 


După ce partea importantă a disecţiei a fost sistematic făcută pe creierul I, 
ne completăm cunoştinţele prin disecţia creierului II. 

Studiul venelor de pe faţa externă a emisferului. Numai prin inspecția 
feţei externe, putem vedea un mare număr de vene: unele ascendente, merg că- 
tre sinusul longitudinal superior şi altele descendente, merg către sinusurile de 
la bază. Ele se deosebesc de artere (disecate), prin volumul lor mai mare şi 
prin situaţia lor superficială, arterele fiind profunde. Două dintre aceste vene se 
deosebesc prin lungimea şi traiectul lor: sunt venele anastomotice. 


Vena anastomotică anterioară (a lui Trolard) pleacă din sinusul longitudinal superior, se în- 
dreaptă în jos şi înainte de-a lungul circumvoluţiunii parietale ascendente până la scizura lui Syl- 
vius, de-a lungul căreia -merge ca să se termine în sinusul cavernos sau în cel pietros superior. 

Vena anastomotică posterioară (a lui Labbe€) pleacă din sinusul transvers, merge oblic în sus 
şi înainte, încrucişând porţiunea posterioară a scizurii lui Sylvius, apoi circumvoluţiunile parietale 
şi se deschide în sinusul longitudinal superior. 


Recunoaşterea şanţurilor şi circumvoluţiunilor creierului prin interme- 
diul meningelor. Pe creierul I, am recunoscut circumvoluţiunile după ce menin- 
gele fuseseră scoase ; pe acest creier trebuie să facem acelaşi lucru, înainte de a 
fi scos oricat (Acest studiu este foarte important din punct de vedere chi- 
rurgical). : 

În primul rând găsim scizura lui Sylvius, uşor de recunoscut după porţiunea 
ei iniţială foarte accentuată şi după prezenţa venei anastomotice a lui Trolard. 
(E de notat că vena nu urmează decât porţiunea iniţială a scizurii). Apoi, recu- 
noaştem scizura lui Rolando, prin ajutorul celor două circumvoluţiuni ascenden- 
te (parietala şi frontala ascendentă). În partea posterioară şi superioară a 
emisferului găsim scizura perpendiculară externă. 

După ce am găsit scizurile şi am delimitat lobii căutăm circumvoluţiunile 
la nivelul fiecărui lob, recunoscându-le după procminenţa lor. 

Studiul arahnoidei. Pe encefalul | am luat cunoştinţă generală despre dis- 
poziţia arahnoidei la suprafaţa creierului. Pe encefalul II, putem urmări, prin in- 
specţie, continuitatea foiţei viscerale a acestei membrane (ca la peritoneu), 
ridicând-o uneori cu pensa. Procedăm mai întâi la studiul arahnoidei pe faţa ex- 
ternă a emisferului, apoi pe faţa internă (prin îndepărtarea, nu prin secţiunea 
emisferelor) şi în urmă pe faţa inferioară (Testut). 


3 1. Arahnoida acoperă toată faţa externă a emisferului, ea trecând ca o punte peste şanţuri, 
transformându-le în adevărate spaţii. 

2. Arahnoida feţei interne a emisferului descinde până aproape de corpul calos, de care ră- 
mâne totuşi separată printr-o oarecare distanţă (6-8 mm la partea anterioară) ; apoi pe emisferul 
opus, tapetând faţa lui internă, până la marginea superioară unde se continuă cu cea de pe faţa 
externă. 

3. Arahnoida bazei se comportă diferit pe părţile laterale şi pe linia mediană ; a) pe părţile 
laterale ea acoperă lobul orbitar (faţa inferioară a lobului frontal), ajunge la scizura lui Sylvius peste 
care trece, transformând-o într-un spaţiu larg şi profund şi apoi acoperă porțiunea posterioară a fe- 
ţei inferioare; b) În partea anterioară a liniei mediane, adică la nivelul genunchiului corpului calos, 
ea trece direct de pe un emisfer pe altul, determinând astfel un larg spaţiu, numit confluentul an- 
terior sau lacul câlos. De la nivelul corpului calos, arahnoida trece la tuber cinereum, unde întâlne- 
şte tulpina pituitarei, apoi pierde contactul cu baza creierului, mergând direct până la nivelul 
protuberanţei şi până la marginea internă a emisferului, unde formează confluentul central sau chia- 
smatic, iar de la protuberanţă se întinde până la bulb şi măduvă. 

4. Arahnoida cerebelului trebuie urmărită începând cu faţa superioară. Depărtăm cerebelul de 
creier şi vedem că ea vine de pe spleniul corpului calos, trecând direct pe faţa superioară a cere- 
belului, unde formează lacul cerebelos superior sau confluentul superior (trecând peste tuberculii 
quadrigemeni şi valvula lui Vieussens). Arahnoida tapetează toată faţa superioară a cerebelului şi 
când ajunge la nivelul circumferinței se comportă astfel : 

a) În părţile laterale se reflectează pe faţa inferioară a emisferului şi se continuă cu cea de 
pe baza creierului şi protuberanţă ; 

b) Pe linia mediană trece de la un emisfer cerebelos la celălalt şi de acolo direct pe faţa poste- 
rioară a bulbului şi măduvei, formând sub el confluentul sau lacul cerebelos inferior (cisterna cerebe- 
lomedulară). 3 


Demonstrarea spiliilor (cisternelor) subarahnoidiene. Aceste spaţii se gă- 


sesc situate între arahnoida, care trece peste şanţuri, şi pia-mater, care pătrunde 
în interiorul acestora. Dintre aceste spaţii, unele sunt mai voluminoase şi au pri- 
mit numele de lacuri ; în ele se deschid canalele provenite din şanţurile şi sci- 
zurile creierului, acoperite de arahnoidă. Atât în canale, cât şi în confluenţi, 
circulă lichidul cefalo-rahidian. Spațiile subarahnoidiene pot fi demonstrate prin 
deschiderea lor cu vârful scalpelului. 


1. Confluentul sylvian ocupă partea inferioară a scizurii lui Sylvius. 2. Confluentul anterior e 
situat pe faţa inferioară a lobilor frontali, înaintea chiasmei nervilor optici, sub genunchiul corpului 
calos. 3. Confluentul inferior (central) e situat între chiasma nervilor optici, protuberanţă şi pedun- 
culii cerebrali. 4. Confluentul superior (cerebelos superior) e cuprins între spleniul corpului calos şi 
fața superioară a creieruşului. 5. Confluentul cerebelos inferior (confluentul posterior) răspunde 
ventriculului al 4-lea. 6. Confluentul bulbo-spinal răspunde spaţiului subarahnoidian al măduvei 
(Testut). = 

După cum am mai spus, în aceşti confluenţi se varsă spaţiile subarahnoidiene. 

Secţiunea encefalului pe linia mediană. Pentru a completa studiul raportu- 
rilor diferitelor formaţiuni ale encefalului, trebuie să facem o secţiune mediană 
care să intereseze întreg encefalul II. Piesa întărită în formol se pretează foarte 

bine la această secţiune. Aşezăm encefalul cu convexitatea în jos şi examinăm 


scizura interemisferică, chiasma nervilor optici, tuberculii mamilari, şanţul bazi- . 


lar de pe protuberanţă şi şanţul anterior al bulbului. Aşezăm cuțitul mare de 
creier, chiar pe linia mediană, astfel ca vârful lui să se găsească la nivelul sci- 
zurii inter-emisferice, iar partea terminală să răspundă şanţului de pe protuberanţă 
şi bulb. De acolo, mergem în profunzime, către convexitatea creierului, ieşind 
cu cuțitul chiar prin scizura inter-emisferică şi având grijă ca lama lui să nu 
devieze de pe linia mediană. Această secţiune împarte encefalul II în două seg- 
mente simetrice : segmentul A şi segmentul B. Pe unul din aceste segmente (pe 
care a rămas septum lucidum) examinăm suprafaţa de secţiune. 

Repetarea dispoziţiunii arahnoidei pe faţa internă a emisferului. Cu 
această ocazie putem vedea venele. 

Prepararea arterei cerebrale anterioare. Artera cerebrală anterioară se -gă- 
seşte, în cea mai mare parte, pe faţa internă a emisferului. Poate fi urmărită, 
după ce i-am găsit trunchiul principal la nivelul lobului orbitar. 


Ramura anterioară (frontală internă şi anterioară) ocupă partea anterioară a circumvoluţiunii 
frontale ; ramura mijlocie (frontala internă şi mijlocie) merge pe circumvoluţiunea corpului calos şi 
pe frontala întâia ; ramura posterioară (frontala internă şi posterioară) merge pe circumvoluţiunea 
corpului calos, iar o ramificaţie a ei, intră în sinusul sagital inferior. 


Prepararea circumvoluţiunilor feţei interne. Demonstrarea circumvoluţiu- 
nilor feţei interne se face după metoda obişnuită, adică ridicând arahnoida şi 
pia-mater de pe suprafaţa lor. Afară de detaliile cunoscute ale acestor circumvo- 
luţiuni, putem prepara acum plica cuneo-limbică, deschizând scizura calcarină la 
locul unde se uneşte cu cea perpendiculară internă ; de asemeni, putem vedea 
circumvoluţiunea a 4-a temporală, continuată înapoi cu a 4-a occipitală, cu ca- 
re formează circumvoluţiunea fuziformă ; apoi circumvoluţiunea a 5-a temporală 
sau a hipocampului, continuată înapoi cu a 5-a occipitală sau lobulul lingual. 
La partea posterioară a circumvoluţiunii hipocampului, se vede plica remporo- 
limbică, care uneşte această circumvoluţiune cu aceea a corpului calos, pentru a 
forma marea circumvoluţiune limbică. Toate aceste detalii pot fi văzute prin în- 
depărtarea pedunculilor cerebrali de faţa infero-internă a emisferului. 

Studiul corpului calos. Pe secţiunea noastră, corpul calos se prezintă ca 
un arc cu concavitatea inferioară. 

Se recunoaşte : spleniul (extremitatea posterioară), genunchiul, rostrul şi lama rostrală (extre- 
mitatea anterioară). Faţa lui superioară este separată de circumvoluţiunea corpului calos prin şanţul 
corpului calos ; faţa inferioară Viile în raport cu trigonul cerebral şi cu septum lucidum. 


Studiul septului cil. Examinăm septum lucidum şi vedem că este o for- 
maţiune triunghiulară. 


EI are! două feţe, ce răspund ventriculilor laterali ; trei margini : una superioară (aderentă de cor- 
-_pul calos), una inferioară concavă (unită cu trigonul) şi una anterioară, ce răspunde corpului calos. 


Lateral de septum lucidum, vedem porţiunea frontală a ventriculului lateral. | 


Studiul trigonului (fornixului) şi a pânzei coroide. Pe secţiunea aceasta, 
trigonul se prezintă“ ca un cordon alb, concav, ce se uneşte în partea posterioară 


cu corpul calos, iar în cea anterioară se inflectează pentru a se continua cu stâl- : 


pul anterior ; stâlpul lui posterior va fi urmărit mai târziu. Sub trigonul cerebral 
secţiunea interesează pânza coroidiană, care se. deosebeşte uşor de celelalte for- 
maţiuni învecinate, prin aspectul ei neregulat, granulos şi colorat. 

Studiul ventriculului mijlociu şi al epifizei. Ventriculul mijlociu (III) se 
poate înţelege perfect pe această secţiune. : 


Pereţii laterali sunt compuşi din două părţi separate între ele prin şanţul hipotalamic Monro, 
întins de la gaura lui Monro la apeductul lui Sylvius. Porțiunea situată deasupra şanţului lui Monro 
este formată de talamus ; pe ea se găseşte o parte din adeziunea intertalamică, care leagă cele do- 
uă formaţiuni similare. Dedesubtul şanţului lui Monro se află o masă de substanță cenuşie, de for- 
mă triunghiulară, corespunzând hipotalamusului. Marginea posterioară a ventriculului este oblică şi 
poate fi văzută în întregime. Ea prezintă de sus în jos următoarele formaţiuni : baza glandei pinea- 
le, comisura albă posterioară, apeductul lui Sylvius (anus), secţiunea în pedunculii cerebrali, sub- 
stanța cenuşie a spaţiului perforat posterior, tuberculii mamilari şi tuber cinereum. Marginea 
anterioară a ventriculului este formată de sus în jos de: stâlpii trigohului, comisura albă anterioa- 
ră (înaintea stâlpilor), o lamă cenuşie (lama terminală) şi tuber cinereum. 

Baza venrticulului mijlociu a fost studiată pe encefalul 1; din ea nu se vede acum decât sec- 
|. ţiunea în trigon şi pânza coroidiană. Vârful ventriculului se află la unirea marginii anterioare cu 
„cea posterioară, deci la nivelul tulpinei pituitare. 

Putem vedea acum raporturile epifizei cu corpul calos şi cu tuberculii quadrigemeni ; apoi pe- 
dunculii anteriori ai epifizei (habenae), care merg de-a lungul talamusului. 

Prin această secţiune s-au evidenţiat recesul i ibular, scobitură care răspunde tulpinei hi- 
pofizare şi recesul pineal la nivelul epifizei. . : 


Studiul apeductului lui Sylvius şi al formațiunilor învecinate. Apeductul 
lui Sylvius este un canal longitudinal, care face să comunice ventriculul al III- 
lea cu ventriculul al IV-lea. El e cuprins între pedunculul cerebral şi protuberan- 
ță, care-i formează peretele ventral, de o parte, şi tuberculii quadrigemeni, care-i 
formează peretele dorsal de altă parte. 

Studiul ventriculului al IV-lea. Pe secţiunea noastră, ventriculul al IV-lea 
se prezintă ca o cavitate triunghiulară, cuprinsă între cerebel şi protuberanţă ; el 
comunică în sus cu apeductul lui Sylvius, iar în jos cu canalul ependimar. Tot 
acum putem vedea vaivula lui Vieussens (vălul medular superior), precum şi pe- 
dunculii cerebeloşi superiori. Valvula lui Vieussens este secţionată pe linia me- 
diană şi formează peretele posterior al 'ventriculului al IV-lea, de la nivelul 
cerebelului până la apeductul lui Sylvius. Ca să vedem pedunculii cerebeloşi su- 
periori, trebuie să îndepărtăm porţiunea corespunzătoare a cerebelului de bulb şi 
protuberanţă. e SU A E - 


Fig. 137: Deschiderea ventriculului al IV-lea. 1. Tubercur quadrigemen ; 2. Arborele vieţii; 3. Vălul 
medular superior ; 4. Fasciculul lui Goll; 5. Fasciculul lui Burdach; 6. Aripa albă internă; 7. Aripa 
cenuşie ; 8. Aripa albă externă; 9. Striile medulare; 10. Cerebel; 11. Lobulul amigdalian. 

Pe cerebelul secţionat se vede arborele vieţii. J 

Studiul segmentului A. 1. Examenul marii fisuri a ui Bichat trebuie făcut 
„şi pe acest segment, îndepărtând pedunculul cerebral de emisfere. Acum înţele- 
gem mai bine dispoziţia fisurii ; în porţiunea ei laterală, vedem că este cuprinsă 
între circumvoluţiunea hipocampului şi pedunculul cerebral. Desfăcând fisura ve- 
dem în profunzimea ei tractul optic, iar dedesubtul acestuia, o venă cu direcţie 
antero-posterioară, numită vena bazilară, pe care o urmărim înapoi până la un 
trunchi venos mai mare, numit vena cerebrală mare Galien. 

4. Secţiunea pedunculului cerebral. Secţiunea pedunculului cerebral trebuie 
făcută chiar la nivelul intrării lui în emisferul cerebral; pentru aceasta îl ridi- 
căm. împreună cu cerebelul şi-l tăiem la intrarea lui în emisfere, despărţind 
astfel jumătatea encefalului în două segmente. 

3. Deschiderea prelungirii sfenoidale a ventriculului lateral prin fisura lui 
Bichat se face prin simpla îndepărtare a buzelor acestei fisuri sau mai bine tră- 
gând în jos circumvoluţiunea hipocampului. Acest mijloc nu este însă suficient 
pentru a da acces larg asupra prelungirii sfenoidale. Pentru aceasta trebuie să 
secţionăm legăturile anterioare ale lobului temporal cu restul creierului şi anume 
tăiem uncus-ul circumvoluţiunii hipocampului, care leagă lobul temporal de cel 
frontal (plica falciformă). Această operaţiune se face mergând cu scalpelul de-a 
lungul circumvoluţiunii hipocampului şi tăind tot ceea ce în partea anterioară se 
opune coborârii ei complete. Scoatem apoi meningele şi vasele şi prelungirea 
sfenoidală a ventriculului lateral este larg deschisă şi poate fi studiată. 


Vedem peretele superior al acestei prelungiri, format de pedunculii cerebrali şi talamus ; apoi 
recunoaştem peretele inferior, format de cornul lui Amon, fimbria şi fascia (girul) dentata. Cu 
- această ocazie putem constata continuitatea stâlpului posterior al trigonului, cu fimbria şi cornul lui 
Amon. Putem vedea de asemenea traiectul şi continuitatea fasciei dentata. Ea se prezintă ca un 
cordon cenuşiu, neregulat, umflat, care merge în concavitatea cornului lui Amon şi e ascunsă, în 
parte, în unghiul diedru format de circumvoluţiunea hipocampului şi fimbria. 

Urmărind conexiunile ei în partea anterioară şi în cea posterioară vedem că înapoi, ea se de- 
părtează de trigon, trecând pe sub faţa inferioară a corpului calos, cu care formează triunghiul sub- 
calos ; ajungând la nivelul spleniului corpului calos, această bandeletă trece pe faţa lui superioară 
şi se continuă cu nervii lui Lancisi (striile longitudinale). Înainte, fascia dentată pătrunde în şanţul 
care desparte circumvoluţiunea hipocampului de uncus-ul ei. i 


Secţiunea lui Flechsig merge de la faţa externă a emisferului până la faţa 
internă, interesându-l în toată lungimea lui (Fig. 138). Pentru ca această secţiune 
să ne dea rezultatele cerute, trebuie începută pe faţa externă a emisferului, ime- 
diat deasupra scizurii lui Sylvius şi dusă din afară înăuntru şi puţin de sus în jos, 
astfel ca să se sfârşească pe faţa internă a emisferului, la mijlocul talamusului. 


Secţiunea Brissaud e o modificare a precedentei ; ea merge însă dinăuntru în afară. Pentru a 
face această secţiune, trebuie să evidențiem mai întâi nucleul caudat, deschizând prelungirea fronta- 
lă a ventriculului lateral apoi punem cuțitul oblic în jos şi înapoi, astfel încât să treacă prin capul 
nucleului caudat şi prin talamus, la unirea treimii superioare cu cele două treimi inferioare şi sec- 
ționăm până ce ajungem pe faţa externă a emisferului. Această secţiune este mai uşoară decât pre- 
cedenta. 


5. Examenul suprafeţei rezultate din secţiunea lui Flechsig. Pe această sec- 
ţiune putem vedea : . 


a) capsula internă cu forma ei caracteristică în unghi (genunchi) ; 

b) raporturile dintre cei trei nuclei : talamus, lenticular şi caudat. Nucleul caudat e separat de 
cel lenticular prin segmentul anterior al capsulei interne ; talamusul e separat de nucleul lenticular 
prin segmentul posterior al capsulei interne ; 

c) lamele de substanţă albă (medulară), care se găsesc pe talamus ; 

d) forma nucleului lenticular (triunghiulară) şi lamele ce-l străbat ; 

e) claustrum, o lamă de substanţă cenuşie situată între nucleul lenticular şi insulă ; 

f) capsula externă, o lamă de substanţă albă situată între nucleul caudat şi claustrum. 

g) capsula extremă, situată între claustrum şi lobul insulei. 2 


6. Secţiunea emisferului cerebelos se face de-a lungul marii circumferinţe. 
Se vede dispoziţia substanţei cenuşii şi a substanţei albe, arborele vieţii, nucleul 
dinţat şi nucleii dinţaţi accesorii. 

Studiul segmentului B. Pe acest segment repetăm punctele 1, 2 şi 3 de pe 
emisferul A. După aceasta facem secţiunile lui Pitres, după ce mai întâi am des- 
prins cerebelul de emisfere (vezi mai sus). 

Secţiunile lui Pitres sunt în număr de şase. Ele sunt transversale şi paralele 
cu scizura lui Rolando. Pentru a face mai comod secţiunile lui Pitres, aşezăm 
emisferul pe faţa lui internă şi examinăm scizura lui Rolando. 

Prima secţiune (pre-frontală) trece la o distanţă de 5 cm înaintea scizurii ; 
a 2-a, secţiune (pediculo-frontală) trece prin: piciorul celor trei circumvoluţiuni 
frontale ; a 3-a secţiune (frontală) trece prin circumvoluţiunea frontală ascenden- 
tă; a 4-a secţiune (parietală) trece prin circumvoluţiunea parietală ascendentă ; 
a 5-a secţiune (pediculo-parietală) trece prin piciorul celor două circumvoluţiuni 
parietale, şi a 6-a secţiune (occipitală) trece la 1 cm înaintea scizurii perpendi- 
culare externe. 

Examenul secţiunilor lui Pitres. După ce am făcut secţiunile de mai sus, 
examinăm fiecare din segmentele rezultate (Testut). 

1. Secţiunea pre-frontală ne arată centrul oval înconjurat de substanţă cenuşie. 

2. Secţiunea pediculo-frontală ne arată lobul insulei, extremitatea anterioară a nucleului caudat 
şi nucleul lenticular separat prin capsula internă de talamus. Acesta e împărţit de secţiunea Pitres 
în trei porţiuni, prin două linii convenţionale, care pleacă din fundul şanţului frontal superior şi 
frontal inferior la capsula internă: fasciculul pediculo-frontal superior (de la capsulă la prima fron- 
tală), fas-ciculul pediculo-frontal mijlociu (de la capsulă la frontala a II-a) şi fasciculul pediculo- 
frontal inferior (merge la frontala mijlocie). 


Fig. 138: Traiectul secţiunii lui Flechsig (Brissaud). 

3. Secţiunea frontală arată: insula, nucleul lenticular cu părţile constitutive (putamen, globus 
pallidus), nucleul caudat, talamusul, capsula internă (între nucleul optic şi cel lenticular), claustrum, 
capsula externă (între nucleul lenticular şi claustrum), capsula extremă (între claustrum şi insulă). 
Centrul oval e compus din fasciculele frontale, deasupra scizurii lui Sylvius şi fasciculele sfenoida- 
le sub scizura lui Sylvius. 

4. Secţiunea parietală seamănă cu precedenta în ce priveşte nucleii. Centrul oval este împărţit 
în patru fascicule : trei fascicule parietale (superior, mijlociu şi inferior) deasupra scizurii lui Syl- 
vius şi un fascicul temporo-sfenoidal, dedesubtul scizurii lui Sylvius. 

5. Secţiunea pediculo-parietală atinge extremitatea posterioară a talamusului ; nucleul lenticu- 
lar a dispărut. Centrul oval e împărţit în trei fascicule: fasciculul pediculo-parietal superior, ră- 
spunde  circumvoluţiunii parietale superioare; fasciculul pediculo-parietal — inferior răspunde 
circumvoluţiunii parietale inferioare ; fasciculul temporo-sfenoidal, răspunde lobului temporal sub 
nucleii talamo-striaţi. 

6. Secţiunea occipitală e formată din centrul oval înconjurat de substanţa cenuşie. 


Secţiuni duse în cerebel. Pe emisferul cerebelos rămas facem o serie de sec- 
„iuni verticale şi paralele între ele ; cu ajutorul lor, completăm cunoştinţele deja 
căpătate despre nuclei şi arborele vieţii. 


11. DESCOPERIRI 


La studiul disecţiei sunt anexate o serie de lucrări numite descoperiri. Ele 
reprezintă tranziţia între disecţia propriu-zisă şi lucrările practice ale medicinii 
operatorii şi ca atare sunt legate de studiul anatomiei topografice. 

Ce este o descoperire ? Descoperirea este găsirea rapidă şi precisă a unui 
organ cu ajutorul datelor puse la îndemână de anatomie. 

Importanţa descoperirilor. Aceste lucrări au un dublu scop: 

1. Un scop didactic. Precizarea raporturilor pe care le prezintă diferitele or- 
gane ce constituiesc regiunile topografice. 

2. Un scop practic. Descoperirile reprezintă partea fundamentală a celor 
mai multe operaţii chirurgicale. 

Cum se face o descoperire ? Contrar disecţiei, care trebuie făcută de un 
singur operator, la descoperiri iau parte : un operator şi un ajutor. Se înţelege 
uşor că rolul principal îl are operatorul; ajutorul bun uşurează, însă, mult lu- 
crul. Vom vedea pe rând, care este rolul fiecăruia. 

I. Operatorul. 1. Înainte de a începe lucrul, operatorul trebuie să-şi reamin- 
tească datele anatomice principale, ale organului căutat ; ele nu sunt toate cele 
scrise în tratatele de anatomie descriptivă, ci numai acelea care ajută la găsirea 
lui rapidă. 

La fiecare descoperire ele sunt rezumate în capitolul „consideraţii teoretice 
şi concluzii practice”. 

2. După acest prim timp, foarte important, operatorul trece la explorarea: re- 
giunii, în care se face descoperirea pentru a găsi reperurile indispensabile opera- 
ţiunii. Pentru ca reperurile să fie folosite cu succes, trebuie însă ca regiunea 
abordată să fie pusă într-o anumită poziţie. 


Acest timp operator a fost descris sub numele de „poziţie şi explorare”. Operaţiunea trebuie 
începută înainte de a se fi aflat reperele. 

3. Descoperirea începe cu incizia pielii, care se face de-a lungul unei -linii 
de operaţie, determinată cu ajutorul reperelor regiunii. Incizia are o lungime ce 
variază. Incizia pielii cuprinde doi timpi : 

a) Fixarea pielii. Cu mâna stângă operatorul fixează pielea, între policele 
situat de o parte a liniei de incizie şi celelalte degete de partea opusă a acestei 
linii. Acest punct are destul de mare importanţă, căci dacă pielea nu este bine 
fixată alunecă şi se deplasează de pe regiunea voită. Linia de incizie nu trebuie 
confundată cu linia de operaţie ; ea reprezintă numai o porţiune din aceasta ; 

b) Incizia propriu-zisă. Cuţitul ţinut în mâna dreaptă, ca un condei de 
scris,! este aplicat cu vârful în jos, la capătul liniei de incizie, perpendicular pe 
suprafaţa pielii. El este introdus în piele până ce i-am străbătut toată grosimea 
ei (cam 3 mm); în urmă se înclină lama tăietoare cu 40, tăind pielea până la 
terminarea liniei de incizie, unde cuțitul este ridicat iar perpendicular. ra acest 
mod se evită cozile, adică secţionarea incompletă a pielii, la extremităţile inci- 
ziei. Cozile dau un aspect neestetic şi îngreuiază operaţia, căci incizia se scurtează 
cu lungimea lor. 

4. După secţiunea pielii, operatorul trebuie să străbată toate planurile ce 
acoperă organul căutat, prin secţiunea sau. îndepărtarea lor. 

Unii chirurgi sfătuiesc să se facă incizia fasciei pe o sondă canelată intro- 
dusă P* sub ea ; pentru cine cunoaşte anatomia, această precauţiune este inutilă. 

. Ultimul timp al descoperirii constă în căutarea organului cerut şi nu poa- 
te avea loc decât după ce planurile acoperitoare au fost incizate şi apoi buzele 
plăgii îndepărtate (trase în afară). , 

Pentru a nu ne rătăci în timpul operaţiei, avem nevoie în orice moment de 
anumite raporturi precise, ale organului (reperuri de operaţie). Evidenţierea dife- 
ră după cum avem de a face cu un viscer sau organ extra-cavitar. Organele ex- 
tra-cavitare (vase, nervi) sunt înconjurate de ţesut conjunctiv, pe care trebuie 
să-l dilacerăm, pentru a le pune în evidenţă, pe când viscerele sunt puse în evi- 
denţă imediat după deschiderea convenabilă a cavităţii respective. 


Despre izolarea vaselor. Vasele sunt învelite într-o teacă, care trebuie deschisă. Acest timp se 
poate face fie prin ruperea tecii cu sonda canelată fie prin secţionarea ei (incizia pentru vasele mari şi 
ruperea pentru cele de calibru mic). Secţiunea tecii vasculare nu constă în disecţia vasului cu scal- 
pelul. Ea se face astfel: se ridică cu pensa teaca vasculară, formând o plică transversală, pe care o 
secţionăm cu vârful scalpelului, punând în evidenţă artera pe o mică întindere. Apoi se dezlipeşte 
teaca de vas, îndepărtând fiecare din buzele tecii şi izolându-le de peretele vascular, cu sonda ca- 
nelată. 

Izolarea vasului prin ruperea tecii se face astfel: „indexul stâng este introdus în fundul plă- 
gii, lângă artera, pe care o protejează, iar mâna dreaptă duce sonda perpendicular pe mijlocul vasu- 
lui căutând să perforeze şi să rupă „teaca” (Farabeuf). 


Aceşti timpi constituie o descoperire ; dar se înţelege de la sine că ei pot 
fi amplificaţi prin adăugarea altor manopere necesare sau simplificaţi prin con- 
centrarea a doi timpi într-unul singur. 

II. Ajutorul are rolul: 1. Să menţină piesa sau regiunea în poziţia indicată 
de operator pentru explorare şi incizie ; 2. să depărteze planurile secţionate, uşu- 
rând descoperirea ; 3. să dea piesei poziţia potrivită (relaxare) pentru căutarea 


" În chirurgie, cuțitul este ţinut în diferite moduri, după natura inciziei ; 1. Pentru inciziile 
mari, el se ţine ca un arcuş de vioară. 2. Când se pătrunde dintr-odată până în fundul unei 
regiuni, se ţine ca un cuţit de masă. 3. La amputaţii e prins cu toată mâna. 

organului (timpul 4). Ajutorul este de o utilitate incontestabilă ; adesea succesul 
unei descoperiri este rezultatul unei bune îndepărtări a buzelor inciziei. El tre- 
buie să lucreze după indicaţiile operatorului. 

Instrumentele necesare. Instrumentarul este foarte redus: un scalpel, o 
pensă de disecţie şi o sondă canelată pentru operator şi două depărtătoare pen- 
tru ajutor. În cazuri speciale se impun şi alte instrumente, de exemplu: la cap, 
unde trebuie să perforăm osul (operaţiune cunoscută sub numele de trepanaţie), 
pr nevoie de o răzuşă pentru curăţitul osului şi de instrumente de perforat. 

chirurgie, operaţia se face cu anumite instrumente de perforat, numite trepa- 
nuri ; ele sunt descrise în tratatele de tehnică chirurgicală. În descoperirile ana: 
tomice, trepanarea se face cu dalta şi ciocanul. (Ar putea face excepţie numai 
trepanarea mandibulei, pentru descoperirea nervului mandibular în porţiunea ver- 
ticală, unde se întrebuințează un perforator de oase, căci cu dalta şi ciocanul, 
mandibula s-ar sparge). E bine să avem la îndemână şi o pensă muşcătoare 
(pence gouge), prin ajutorul căreia mărim orificiul osos. descoperirile pe to- 
race, avem nevoie de un costotom pentru secţionarea oaselor (acest instrument e 
cunoscut din sala de disecţie), iar a descoperirile i abdomen de depărtătoare 
mai mari, pentru a depărta mai bine buzele plăgii de laparotomie. 

Ce se descoperă ? Orice organ poate fi descoperit, pe cadavru. După cum 
am spus, descoperirile au un scop practic şi de aceea nu vom avea în vedere 
decât pe cele ce intră în practica chirurgicală. Descoperirile se fac mult mai uşor 
pe cadavrele proaspete, căci planurile se depărtează bine şi lucrul merge planificat, 

când pe cadavrele conservate, planurile nu se mai îndepărtează aşa de uşor. 

Sfaturi practice. 1. Operația trebuie condusă cu calm ; fiecare timp trebuie 
cupetat. Să nu punem mâna pe cuţit înainte de a fi explorat bine regiunea şi de 
a fi chibzuit planul de operaţie. 

2. Procedând metodic, descoperirea capătă o precizie deosebită. În caz că 
organul nu e descoperit, repunem planurile la loc, refăcând regiunea ; apoi exa- 
minăm succesiv buzele plăgii, pentru a vedea dacă nu cumva a rămas sub vreuna 
din ele. De obicei, insuccesul descoperirii nu constă în prezenţa unei anomalii, 
ci din cauză că timpii operaţiei n-au fost bine calculaţi. Numai când suntem 
absolut siguri de exactitatea operaţiei şi când controlul nu ne-a arătat organul, 
putem declara existenţa unei anomalii. 

3. Pentru ca succesul unei descoperiri să fie asigurat, planurile secţionate 
trebuie foarte bine îndepărtate. Acest rol îl are ajutorul, care trebuie, însă, să lu- 
creze numai după indicaţiile operatorului. 

4. Operația trebuie condusă cu oarecare gust estetic, astfel, nu sunt permise 
cozile la incizii, secţiunea venelor mari a căror sânge murdăreşte plaga, secţiu- 
nile fără rost ale muşchilor. 

5. Orice descoperire poate fi comod executată în maximum 15 minute. Ni- 
căieri mai bine ca aici mu se potrivesc cuvintele: „grăbeşte-te încet”. 

Planul de studiu. În acest manual descoperirile sunt grupate după marile 
segmente ale corpului; iar la fiecare din acestea, după natura organului. Într-un 
tablou rezumativ,. la sfârşit, voi da un plan, ce trebuie urmat în sala de disecţie. 


A. DESCOPERIRI LA NIVELUL CAPULUI 
DESCOPERIREA NERVILOR 
Nervul trigemen cu ramurile lui. Căutarea nervului trigemen şi a ramuri- 


lor lui nu constituie numai o operaţie de tehnică anatomică, dar chiar de utilita- 
te terapeutică. Două din ramurile lui: nervul mandibular şi maxilar pot fi 

descoperite în mod direct, pe când a treia ramură: nervul oftalmic, nu este ac- 
cesibilă decât prin ramurile terminale (nervul frontal şi nazal). 

1. Nervul oftalmic are trei ramuri : nervul nazal, frontal şi lacrimal. Acesta 
din urmă nu are nici o utilitate practică ; îl vom lăsa la o parte şi vom expune 
numai descoperirea nervului frontal şi nazal. 


Nervul frontal. 


Consideraţii teoretice şi concluzii practice. 1. Nervul frontal este cea mai voluminoasă ramu- 
ră a oftalmicului ; el merge de-a lungul peretelui superior al orbitei, bifurcându-se la 4-5 mm îna- 
poia bazei orbitare. 2) Nervul frontal are două ramuri: una externă, mai voluminoasă, numită 
nervul supra-orbitar, ce trece prin scobitura cu acelaşi nume, împreună cu artera supra-orbitară (ra- 
mură din artera oftalmică) ; ramura internă, mai subţire (frontalul intern) se găseşte înăuntrul pre- 
cedentei. În chirurgie se caută numai frontalul extern; găsirea frontalului intern constituie mai 
"mult, un bun exerciţiu pe cadavru. 

Ambele ramuri se comportă aproape la fel; deasupra arcadei orbitare se împart în mai multe 
fire : unele sunt ascedente (frontale) şi alte descendente (palpebrale). 

3. Cel mai important reper pentru descoperirea nervului îl formează scobitura supra-orbitară, 
care se găseşte în treimea internă a arcadei orbitare. Palparea ei nu trebuie făcută pe frunte, ci de-a 
lungul marginii subţiri a arcadei orbitare ; o simţim mai bine, prin orbită, unde această scobitură 
este accentuată prin prezenţa scripetelui oblicului superior. Uneori, scobitura supra-orbitară este 
transformată în gaură, printr-o punte osoasă şi în aceste cazuri, ea nu poate fi palpată de-a lungul 
marginii orbitale ; o găsim însă prin orbită. 4. Găsirea nervului poate fi făcută în două locuri: a) 
înapoia marginii orbitare ; b) la nivelul fisurii orbitare. Cel mai important punct, pentru descoperi- 
rea nervului frontal, este înapoia marginii orbitare (punctul a); iar de aici îl putem urmări înainte 
spre frunte, sau înapoi către fisura orbitară. 

5. Incizia trebuie făcută pe pleoapă înapoia arcadei sprâncenoase ; se face aci mai departe de 
arcada osoasă în vederea unui dublu scop: primul scop este estetic şi vrea ca, pe viu, cicatricea să 
fie mascată de plicele pleoapei ; al doilea scop, care ne interesează pe noi, este topografic şi ne 
face să pătrundem în orbită tocmai acolo unde trebuie să găsim nervul (înapoia arcadei orbitare, pe 
peretele superior al orbitei, unde suntem siguri că-l găsim, căci nervul este voluminos, nefiind încă 
ramificat). 


Descoperire : 1. Înapoia arcadei orbitare. Poziţie şi explorare. Determinăm 
mai întâi locul găurii supraorbitare. Un ajutor trage în sus tegumentele frunţii, iar 
operatorul trage în jos, de pleoapă, astfel că pielea regiunii să fie bine întinsă. 

Incizia e curbă cu concavitatea în jos şi merge de-a lungul arcadei orbitare, 
la 2-3 mm sub ea. Incizia începe în dreptul procesului zigomatic ; în totalitate 
ea măsoară 4 cm, iar mijlocul ei răspunde scobiturii supra-orbitare.” 

Secţiunea planurilor. Tăiem mai întâi pielea, apoi fibrele muşchiului orbicu- 
lar (porţiunea palpebrală); incizia trebuie făcută cu prudenţă, până ce ajungem 
la o aponevroză, care e tarsul pleoapei superioare. Tăiem sau dilacerăm, acest 
tars, imediat înapoia arcadei orbitare ; din el ne-a rămas numai o margine (bor- 
dură), care ne serveşte foarte mult în operaţia noastră. 

Căutarea nervului. Pe când ajutorul îndepărtează buza inferioară a plăgii, 
cu indexul sau cu sonda căutăm să simţim scobitura supra-orbitară, pe peretele 
superior al orbitei (punct de reper foarte important), înapoia bordurii despre care 
am vorbit. În ea se găseşte mai întâi artera şi în vecinătatea ei nervul. 


Notă. 1. Nervul frontal intern se găseşte în acelaşi timp şi în acelaşi mod cu cel extern (prin 
operaţiunea de mai sus) ; el este situat înăuntrul precedentului. 2. După ce am tăiat tarsul, nu tre- 
buie să ne pierdem în țesutul grăsos al orbitei, ci să căutăm scobitura supra-orbitară imediat înapo- 

ia marginii orbitare, pe peretele superior al orbitei. Lucrând astfel suntem siguri că găsim nervul şi 
nu-l tăiem, operaţiunea având loc înainte de bifurcația lui, unde este destul de voluminos. 


2. La nivelul fisurii orbitare superioare. a) Mai întâi se găseşte nervul 
frontal extern, la nivelul scobiturii supra-orbitare, după procedeul de mai sus; 
b) De aici, trebuie să dezlipim globul ocular până la fisura orbitară; această 
operaţiunea se face prin ajutorul unei sonde canelate. Apoi, cu o spatulă, dăm 
ochiul în jos (în chirurgie există un aparat special) şi urmărim nervul pe perete- 
le superior al orbitei, până la nivelul fisurii orbitale. 


Nervul nazal. 


Consideraţii teoretice şi concluzii practice. 1. A doua ramură a oftalmicului, nervul nazal, 
merge oblic către peretele intern al orbitei, încrucişând faţa superioară a nervului optic (sub mu- 
şchiul ridicător şi dreptul intern) şi ajungând la gaura etmoidală anterioară se împarte în două ra- 
muri : a) nervul nazal intern, şi b) nervul nazal extern. 

a) Nervul nazal intern are un traiect complex : el intră în craniu prin conductul etmoidal an- 
terior, apoi în fosele nazale prin gaura etmoidală ; ajuns aici se bifurcă : firul intern merge la des- 
părțitoarea nazală, iar cel extern către peretele extern al foselor nazale, unde pătrunde în şanţul de 
pe faţa posterioară a osului nazal şi apoi iese prin mica scobitură de pe marginea inferioară a osu- 
lui nazal, luând numele de nervul nazo-lobar; 

b) Nervul nazal extern merge pe peretele intern al orbitei, de-a lungul marginii inferioare a 
muşchiului oblic; la câţiva milimetri înapoia marginii orbitare se împarte în ramuri pentru pleoapa 
superioară, pentru rădăcina nasului şi căile lacrimale. 

2. Nervul nazal intern nu poate fi descoperit decât în interiorul orbitei, nervul nazâl extern 
poate fi găsit la nivelul bazei orbitei. i 

3. Ca să găsim nervul nazal intern, va trebui să dezlipim periostul dinainte înapoi până la 
gaura etmoidală. 

4. Ca să găsim nervul nazal extern va fi nevoie numai de secţiunea mușchiului orbicular. 


1. Descoperirea nervului nazal extern. Poziţie şi explorare. Capul e întors 
pe partea opusă, astfel ca orbita să fie uşor accesibilă. Se explorează unghiul 
intern al ochiului, scobitura supra-orbitară şi scripetele oblicului superior. 

Incizia este curbă şi merge de la unghiul intern al ochiului la scobitura or- 
bitară, de-a lungul arcadei orbitare. 

Secţiunea planurilor. După ce am incizat pielea, tăiem fibrele musculare ale 
orbicularului. 

Căutarea nervului. Nu ne ocupăm deloc de buza internă a inciziei (supero- 
internă), pe când buza externă este puternic trasă în afară, împreună cu mu- 
şchiul. Sub acesta apare țesutul celulo-grăsos, care acoperă osul, şi în care vom 
căuta cu sonda canelată, nişte vene anastomotice ; în vecinătatea acestor vene 
se găseşte nervul, sub ele, chiar pe peretele intern al orbitei. (Nervul este 
uneori ramificat şi foarte subţire). 

2. Nervul nazal intern. Incizie. Ca şi pentru nazalul extern. 

Secţiunea planurilor se face ca şi la nazalul extern, iar când am ajuns la 
periost, îl secţionăm şi pe acesta. 

Dezlipirea periostului se face cu o răzuşă sau cu sonda canelată, mergând 
dinainte înapoi, pe o întindere de 2 cm. 

Căutarea nervului. Cu un depărtător, tragem globul ocular în afară ; între 
părțile moi ale orbitei şi peretele ei intern, la o profunzime de vreo 2 cm se 
vede cordonul alb şi subţire al nervului nazal intern. 


438 


NERVUL MAXILAR 


Nervul maxilar este a doua ramură a trigemenului şi are un traiect complex ; 
el iese din craniu prin gaura rotundă şi intră în fosa m race (palatină), 
pe care o străbate în mod oblic până la fisura orbitală inferioară, unde intră în 
şanţul sub-orbitar ; parcurge apoi acest şanţ în toată întinderea şi iese din el 
prin gaura sub-orbitară, răspândindu-se la faţă, într-un buchet de fire nervoase 
(mănunchiul sub-orbitar). Nervul, astfel considerat, are patru porţiuni : intra-cra- 
niană, pterigo-maxilară, orbitară şi buchetul sub-orbitar ; în practică el este -des- 
coperit numai în ultimele trei porţiuni (pterigo-maxilară, sub-orbitară şi buchetul 
sub-orbitar). 


Buchetul sub-orbitar. 


Consideraţiuni teoretice şi concluzii practice. 1. Buchetul sub-orbitar iese prin gaura cu acelaşi 
nume şi se răspândeşte la faţă ; el este acoperit de muşchii: ridicătorul comun al buzei superioare şi 
aripii nasului şi de ridicătorul propriu al buzei superioare, care trebuiesc tăiaţi şi ridicaţi pentru a pune 
nervul în evidenţă. 2. Gaura sub-orbitară este situată cam la 5 mm sub marginea inferioară a orbitei, 
de-a lungul unei verticale ce trece între primul şi al 2-lea molar (Leticvent), de-a lungul unei linii ce 
merge de la scobitura supra-orbitară la comisura labială (Poirier), la jumătatea distanţei dintre pomet şi 
unghiul intem al ochiului (Juvara); cel mai bun reper îl formează linia indicată de Poirier. 

3. Dacă palpăm, pe cadavru sau pe viu, regiunea superioară a feţei, simţim cu uşurinţă, proe- 
minenţa osului zigomatic; plimbând degetul din afară înăuntru, adică de la osul zigomatic către 
nas, dăm de o depresiune, în a cărei porţiune superioară (la 5 mm sub marginea orbitară) se găse- 
şte gaura susnumită. În concluziune : pentru descoperirea nervului e nevoie de o incizie situată în 
depresiunea premalară (canină), la S$ mm sub marginea orbitară şi paralelă cu aceasta. 


Descoperirea nervului. Poziţie şi explorare. Capul e întors de partea opusă 
celei în care vrem să operăm ; se palpează pometul şi depresiunea dinăuntrul ei, 
se simte marginea inferioară a orbitei şi se: înseamnă distanţa de 5 mm sub ca; 
în acelaşi timp se duce şi linia-reper a lui Poirier. 

Incizia pielii este curbă, paralelă cu marginea inferioară a orbitei şi merge 
la 5 mm sub ea, întinzându-se de la pomet (înăuntrul ei) la proeminenţa nazală. 

Secţiunea planurilor. Depărtăm buzele inciziei făcute şi dăm peste muşchiul 
orbicular ; îl secţionăm şi-l tragem în jos împreună cu buza inferioară a inciziei ; 
sub el apare inserţia superioară a muşchilor ridicători. Se dezinserează aceşti” 
muşchi cu scalpelul de sus în jos (timp foarte important). 

Căutarea nervului. Sub muşchii ridicători se găseşte un ţesut celular, în ca- 
re trebuie să căutăm nervul. Plimbând vârful sondei chiar pe os, mergând de 
sus în jos şi de la dreapta la stânga (între nas şi osul zigomatic), până ce gă- 
sim gaura suborbitară, în care putem izola nervul. 


Descoperirea nervului în orbită. 


Consideraţii teoretice şi concluzii practice. 1. În această porţiune, nervul maxilar se găseşte 
situat chiar pe peretele inferior al orbitei. În partea posterioară, el străbate un şanţ numit sub-orbi- 
tar, iar în partea anterioară, trece printr-un adevărat canal, situat în interiorul peretelui orbitar infe- 
rior. În şanţul sub-orbitar, nervul este separat de conţinutul orbitei prin periost, iar în canalul 
sub-orbitar, printr-o lamelă osoasă. După ce am ajuns în orbită, el se găseşte foarte uşor, ridicând 
periostul sau lamela osoasă. 2. Pe viu ca şi pe cadavru, direcţia canalului este indicată de o linie 
cenuşie. 3. Din raporturile de mai sus, se înţelege că în timpul operaţiei avem de luat două preca- 
uţii : să nu intrăm în sinusul maxilar şi să nu lezăm conţinutul orbitei. 

Descoperire. Poziţia capului şi explorare. Faţa priveşte în sus ; se explorea- 
ză marginea inferioară a orbitei, de-a lungul căreia se va face incizia. 

Incizia are forma curbă cu concavitatea în sus şi merge de-a lungul margi- 
nii inferioare a orbitei până la 15 mm în afara unghiului inte al ochiului. 

Secţiunea planurilor. Incizia interesează : țesutul celular subcutanat, fibrele 
orbicularului, țesutul celular submuscular, periostul (nu trebuie uitat periostul). 

Căutarea nervului. După ce s-a secţionat periostul, pe marginea inferioară a 
orbitei, se depărtează buzele plăgii şi cu sonda (în chirurgie cu o răzuşă) se dezli- 
peşte periostul de pe peretele orbitar. Prin ajutorul unei spatule ridicăm globul 
ocular şi periostul ; ne apare linia cenuşie, care indică canalul orbitar. Canalul 
poate fi deschis în toată întinderea şi nervul găsit în tot traiectul intra-orbitar. 


Descoperirea nervului în fosa pterigo-maxilară (pterigo-palatină). 


Consideraţii teoretice şi concluzii practice. Înainte de a aborda descoperirea nervului pe cada- 
vru, este absolut necesar să examinăm un craniu complet (cu mandibula) spre a ne da seama de 
situaţia profundă a nervului, în fosa pterigo-maxilară. Desemnând pe schelet traiectul lui, de la 
gaura rotundă la fisura sfenoidală inferioară, se vede că nervul ocupă porţiunea superioară a fosei 
(între apofiza pterigoidă, tuberozitatea maxilarului şi apofiza ascendentă a palatinului). 

În situaţia profundă, accesul nervului este îngreuiat de un prim obstacol osos format de osul 
zigomatic şi de arcada zigomatică ; apoi de un alt obstacol, muscular, format de temporal (cu apo- 
„mevroză lui) şi pterigoidianul extern şi în sfârşit, de un al treilea obstacol, format de artera maxi- 
lară (cu ramurile ei). 

Abordarea acestui nerv aşa de profund şi evitarea obstacolelor, au dat naştere la o serie în- 
treagă de procedee ; discutarea lor e pur chirurgicală. Aici voi expune cel mai simplu procedeu de 
urmat atât pe viu, cât şi pe cadavru, şi care ne dă noţiuni mai precise despre calea de acces. Acesta 
e procedeul numit retro-maxilar (Segond), care constă în căutarea nervului, după ce s-a făcut sec- 
țiunea arcului zigomatic, ţinându-ne de faţa posterioară a maxilei. 


Descoperirea nervului. Poziţie şi explorare. Capul este întors în partea opu- 
să operaţiei şi se palpează : 1. extremitatea posterioară a apofizei zigomatice ; 2. 
marginea superioară a arcului osos ce limitează în jos fosa temporală şi care e 
format de marginea superioară a apofizei zigomatice, marginea postero-superioa- 
ră a osului zigomatic şi apofiza zigomatică a frontalului ; se simte dispoziţia lui 
în unghi şi se notează locul de unire al ramurii orizontale cu cea verticală ; 3. 
locul de întâlnire al muşchiului maseter cu osul zigomatic. 

Incizia este curbă cu concavitatea inferioară ; ea e compusă din două ra- 
muri : una orizontală merge de-a lungul marginii superioare a arcadei zigomatice 
(până la nivelul unde arcada îşi schimbă direcţia şi o ramură descendentă, care 
străbate faţa externă a osului zigomatic şi ajunge la marginea anterioară a mase- 
terului (punctul de unire al muşchiului cu osul zigomatic). 

Secţionarea planurilor superficiale şi a obstacolului osos. După ce am inci- 
zat pielea şi țesutul celular subcutanat, secţionăm : 1. Aponevroza temporală pe 
marginea superioară a arcadei zigomatice,. apoi muşchii zigomatici şi periostul 
de-a lungul inciziei pe osul zigomatic. 2. Pe când un ajutor îndepărtează buzele 
inciziei, operatorul secţionează, cu dalta şi ciocanul, înainte osul zigomatic şi 
înapoi arcada zigomatică la nivelul bifurcaţiei. 

Deschiderea largă a regiunii. Arcul osos e dat înapoi, împreună cu fascicu- 
lul jugal al maseterului, care se inseră pe el; înaintea noastră apare muşchiul 
temporal acoperit de multă grăsime ; marginea lui anterioară acoperă complet re- 
giunea. Cu sonda canelată izolăm marginea anterioară a muşchiului din grăsime 
şi cu un depărtător ajutorul o trage puternic înapoi. : 

Căutarea nervului. Dacă incizia e prea îngustă, mai secţionăm osul zigoma- 
tic cu dalta şi ciocanul. După ce am pătruns în fosa pteriogo-maxilară, mergem 
cu sonda canelată înapoia tuberozităţii maxilei ; apoi cu vârful sondei căutăm în 
partea cea mai înaltă şi mai profundă a fosei pterigo-maxilare, unde se găseşte 
cordonul nervos, ce merge dinapoi înainte şi dinăuntru în afară, pentru a se du- 
ce la fisura sfenoidală inferioară. Pe tuberozitatea maxilarului dăm peste nervii 
dentari posteriori, care constituie un foarte bun reper, căci urmărindu-i în sus 
ajungem la nervul nostru. 


Când nu-l găsim în acest mod, procedăm ca în chirurgie: „luăm un cârlig pentru strabism al 
cărui vârf e ţinut în sus şi-l ducem pe faţa anterioară a fosei pterigo-maxilare, pe urmă făcându-l 
să alunece pe suprafaţa posterioară a sinusului maxilar, îl împingem până la limita cea mai profun- 
dă a fosei. Ţinând astfel cârligul, la maximum de profunzime, îl ridicăm până la partea superioară 
a fosei pterigo-maxilare, având grijă, către sfârşitul mişcării acesteia, să aplecăm cârligul puţin 
înainte, ca şi când am vrea să-i introducem vârful în orbită, prin crăpătura sfeno-maxilară. Tragem 
apoi cârligul afară şi nervul este apucat pe el şi numai acum îl putem vedea” (Segond). 


Operaţiunea trebuie studiată mai întâi pe craniul osos, pe care putem înţele- 
ge foarte bine timpii operatori. 


NERVUL MANDIBULAR 


Din cele şapte ramuri ale acestui nerv, în practică nu se obişnuieşte a se 
descoperi, decât următoarele patru : auriculo-temporalul, bucalul, lingualul şi al- 
veolarul inferior. Intervenţia pe trunchiul mandibularului este de asemeni necesară. 


Nervul auriculo-temporal 


Consideraţii teoretice şi concluzii practice. 1. De la originea lui (gaura ovală) nervul se în- 
dreaptă oblic înapoi şi în afară către colul condilului mandibulei, trece pe faţa lui posterioară in- 
trând în grosimea parotidei ; apoi se ridică vertical şi devine superficial, mergând către regiunea 
temporală unde se răspândeşte. În această ultimă porţiune, el se află situat înaintea conductului 
(meatului) auditiv extern şi înapoia condilului mandibulei ; artera şi vena temporală superficială se 
găsesc înaintea lui (rareori se află înapoia nervului) şi împreună cu el sunt conţinute într-un înveliş 
fibros, care îngreuiază descoperirea şi izolarea nervului. ' 

2. Din cele spuse, rezultă că avem două reperuri principale: condilul mandibulei şi vasele 
temporale superficiale (chiar când nervul se află înaintea lor). Colul condilului se.simte, prin pal- 
pare, atunci când se produc mişcările mandibulei şi mai ales mişcările de lateralitate ; el nu trebuie 
confundat cu tuberculul articular al temporalului situat mai înainte. 


Descoperirea nervului. Poziţie şi explorare. Capul este uşor înclinat de par- 
tea opusă ; se palpează colul condilului şi se examinează tragusul. 

Incizie. Imediat înaintea tragusului (între acesta şi condil) se duce o incizie 
verticală, de 4 cm lungime, jumătate situată deasupra 'arcadei zigomatice şi ju- 
mătate sub ea. 

Secţiunea planurilor. Incizăm pielea, țesutul celular subcutanat şi fascia în- 
velitoare, cu foarte multă prudenţă. 

Căutarea nervului. După ce am tăiat fascia ne apare vena ; cu sonda cane- 
lată disociem țesutul conjunctiv ; dedesubtul şi înapoia ei apare artera. Nervul 
este situat pe un plan. şi mai profund şi posterior şi-l căutăm cu sonda canelată 
înapoia. arterei. 

Nervul bucal 


Consideraţii teoretice şi concluzii practice. Plecând de la gaura ovală, nervul străbate muş- 
chiul pterigoidian extern ; merge apoi în jos şi înainte, trecând pe faţa internă a tendonului tempo- 
ral şi apofizei coronoide a mandibulei până ce ajunge la tuberozitatea maxilei, pe care alunecă 
până la faţa externă a muşchiului buccinator ; aici, nervul dă ramuri externe pentru piele şi ramuri 
interne, care ajung la mucoasa bucală, după ce au străbătut muşchiul. Din aceste scurte raporturi se 
înţelege că nervul poate fi descoperit: prin gură, pe faţa internă a apofizei coronoide şi prin regiu- 
nea geniană, pe faţa externă a muşchiului buccinator, între el şi maseter. În gură nervul este foarte 
superficial, fiind acoperit numai de mucoasă şi câteva fibre ale buccinatorului. 


1. Descoperirea bucalului prin regiunea geniană. Poziţie şi explorare. Ca- 
pul e aplecat de partea opusă celei în care se operează; se explorează în sus 
osul zigomatic şi apofiza zigomatică, înapoi marginea anterioară a maseterului, 
iar în Jos, marginea superioară a mandibulei. 

Incizia se face de-a lungul unei linii întinse de la baza lobului urechii (nu 
vârful) la comisura buzelor ; o jumătate a ei se află pe obraz şi alta pe maseter. 

Secţiunea planurilor. După secţiunea pielii, se orientează puternic, în sus şi 
în jos, buzele inciziei (se văd ramuri din facial; ele trebuiesc menajate). Sub 
piele, dăm peste nişte lobuli de grăsime, care se continuă cu bula grăsoasă a lui 
Bichat ; se scoate cu pensa această grăsime şi ne apare marginea anterioară a 
maseterului. 

Căutarea nervului. Cu un depărtător tragem maseterul înafară ; acesta e 
timpul cel mai important şi constituie secretul descoperirii ; între maseter şi 
buccinator se găseşte nervul bucal. 


Notă. Pentru descoperirea nervului se poate întrebuința şi o incizie verticală, pe marginea an- 
terioară a maseterului (Juvara) ; această incizie este foarte comodă pentru descoperire, are însă de- 
zavantajul că periclitează ramurile facialului, pe care ea cade perpendicular. 


2. Descoperirea nervului prin gură. Poziţie şi explorare. Gura trebuie larg 
deschisă, operaţiune greu de realizat pe cadavrele din sala de disecţie, dar totuşi 
posibilă ; deschidem gura cu ajutorul a două depărtătoare puternice şi o menţi- 
nem deschisă, printr-un dispozitiv oarecare. Un ajutor trage înafară comisura, iar 
noi palpăm cu indexul drept apofiza coronoidă, a cărui margine anterioară se 
simte, plecând în' sus de la ultimul molar. 

Incizie. Pe marginea anterioară a apofizei coronoide facem o incizie de 25 
mm întinsă de la ultimul molar superior, la ultimul molar inferior. 

Secţiunea planurilor. Se taie mai întâi mucoasa şi apoi fibrele buccinatorului. 

Căutarea nervului. Cu sonda canelată căutăm tendonul muşchiului temporal ; 
înăuntrul lui prindem nervul. 


Nervul iingual. 


Consideraţiuni teoretice şi concluzii practice. 1. Nervul lingual este descendent în prima lui 
porțiune şi apoi devine orizontal. Porțiunea descendentă se află între cei doi muşchi pterigoidieni şi 
apoi între pterigoidianul intern şi ramura mandibulei ; porţiunea orizontală este situată imediat sub mu- 
coasa gurii (planşeul bucal), deasupra muşchiului milo-hioidian ; el poate fi descoperit numai în porţiu- 
nea lui orizontală. 2. Raporturile cu muşchiul milo-hioidian, care formează planşeul gurii, ne arată că 
nervul poate fi găsit pe două căi: o cale supra-milo-hioidiană (adică prin gură) şi o cale cutanată, sub-mi- 
lohioidiană (adică prin regiunea sub-mandibulară). În acest ultim caz, trebuie să ridicăm glanda sub- 
mandibulară şi să cădem pe milo-hioidian ; nervul trebuie căutat în locul unde intră pe-sub muşchi. 

1. Descoperirea nervului pe cale bucală. Poziţie şi explorare. Se deschide 
gura complet (vezi nervul bucal) şi se examinează ultimul molar şi şanţul gingi- 
vo-lingual. Un ajutor trage limba în partea opusă locului de operat. 

Incizia se duce în şanţul gingivo-lingual şi are o întindere de 4 cm înce- 
pând de la ultimul molar; se secţionează mucoasa şi țesutul celular subcutanat. 

Căutarea nervului. Nervul este foarte superficial şi ajungem cu uşurinţă la 
el, căutând cu sonda prin țesutul celular. 

2. Descoperirea pe cale cutanată. Poziţie şi explorare. Capul este întors de 
partea opusă şi se explorează marginea inferioară a mandibulei şi unghiul ei. 

Incizia măsoară 5 cm şi începe la 2 cm înaintea unghiului mandibulei, 
mergând de-a lungul marginii inferioare a osului. 

Secţiunea planurilor. Se incizează pielea, țesutul celular subcutanat şi lama 
cervicală superficială, de-a lungul marginii inferioare a mandibulei. 

Coborârea glandei submandibulare este un timp indisepensabil în această 
operaţiune, căci ea ascunde muşchiul milo-hioidian ; o dezlipim cu o spatulă şi 
o dăm în jos, iar sub ea ne apare muşchiul. 

Căutarea nervului. Examinăm marginea posterioară a muşchiului milo-hioi- 
dian şi o izolăm bine cu o sondă; sub ea vedem angajându-se nervul lingual. 


Notă. Această operaţie este descrisă aci, numai pentru sistematizare ; ea se face pe cadavru 
odată cu descoperirile din regiunea gâtului. 


Nervul alveolar inferior (Dentar) 


-. Consideraţii teoretice şi concluzii practice. 1. Acest nerv este cea mai voluminoasă ramură a 
mandibularului ; el se îndreaptă în jos, către gaura mandibulei, mergând, la început, între cei doi 
muşchi pterigoidieni şi apoi între pterigoidianul intern şi ramura mandibulei ; pătrunde în canalul 
dentar al mandibulei şi-l parcurge în toată lungimea lui ; ieşind apoi prin gaura mentonieră, se ter- 
mină într-un buchet de ramuri. 

2. Din consideraţiile precedente, vedem că nervul poate fi descoperit: a)deasupra canalului 
dentar ; b) în canalul dentar; c) la ieşirea lui din canalul dentar, prin gaura mentonieră. 

3. La nivelul ieşirii prin gaura mentonieră, nervul este superficial, fiind acoperit numai de 
muşchiul pătrat al buzelor şi piele; aceste planuri trebuiesc secţionate pentru a pune nervul în evi- 
denţă. Pentru a găsi nervul în canalul dentar, trebuie să trepanăm osul cu dalta şi ciocanul, la ni- 
velul acestui canal, după ce, bineînţeles, am secţionat părţile moi. Deasupra canalului dentar, adică 
între os şi pterigoidianul intern, el este ascuns de ramura mandibulei, astfel că pentru a-l găsi la 
acest nivel trebuie să trepanăm osul. 


1. Descoperirea nervului dentar la nivelul găurii mentoniere. Pentru această 
operaţiune se întrebuinţează două procedee, amândouă recomandabile pentru 
exerciţiile de anatomie topografică. 

a) Calea cutanată. Poziţie şi explorare. Capul este întors de partea opusă 
celei în care se lucrează. Se palpează gaura mentonieră, marginile mandibulei şi 
cei doi premolari. Gaura mentonieră poate fi simțită prin palpare ; când nu se 
simte, o considerăm ca fiind situată pe o linie verticală, ce trece prin comisura 
buzei şi la o distanţă egală de cele două margini ale mandibulei. 

Incizia este situată la egală distanţă de cele două margini ale mandibulei şi 
are o lungime de 4 cm având mijlocul în dreptul comisurii buzelor. 

Secţiunea planurilor. Se incizează pielea, muşchiul pătratul buzei şi țesutul 
celular submuscular. 


Fig. 139: Inciziile necesare descoperirilor : 1. M. ridicătorul pleoapei ; 2. M. oblicul superior; 
3. Glanda lacrimală ; 4. M. oblicul inferior; 5. N. maxilar; 6. Canalul Stenon;.7. A. linguală; 
8. Corpul tiroid şi traheea ; 9. Simpaticul cervical ; 10. Plexul cervical. 


Căutarea nervului. Buza inferioară a inciziei este trasă în jos (timp foarte 
important) ; cu vârful sondei căutăm, pe os de sus în jos şi lateral, orificiul 
mentonier, la nivelul căruia găsim nervul; 

b) Calea bucală. Poziţie şi explorare. Faţa priveşte înainte ; se răsfrânge 
buza inferioară şi se examinează cei doi premolari. 

Incizia interesează mucoasa şi este aşezată în fundul şanţului gingival, în 
dreptul celor 2 premolari şi a caninilor; ea are o lungime de 3 cm. 

Căutarea nervului. Un ajutor trage în jos buza inferioară, pe când operato- 
rul caută cu sonda canelată, mergând de sus în jos chiar pe os, gaura mentonie- 
Tă prin care iese nervul. 

2. Nervul alveolar inferior, în canalul mandibulei, poate fi găsit atât în por- 
țiunea verticală, cât şi în cea orizontală. Vom descrie descoperirea” nervului în 
porţiunea orizontală, căci în cea verticală, operaţiunea se face la fel cu descope- 
rirea deasupra canalului (vezi capitolul următor). 

Poziţia şi explorarea este aceeaşi ca pentru descoperirea nervului la ieşi- 
rea prin gaura mentonieră (calea cutanată). 

Găsirea buchetului mentonier (vezi mai sus). 

Perforarea osului. Un ajutor îndepărtează bine cele două buze ale plăgii şi 
pune astfel în evidenţă suprafaţa osoasă (corpul mandibulei) ; mergând apoi, cu 
dalta şi ciocanul, de la gaura mentonieră în sus şi înapoi, la egală distanţă de 
marginea superioară şi inferioară a osului, operatorul perforează acest os, de-a 
lungul canalului dentar. 

3. Nervul dentar inferior deasupra intrării în canalul dentar. Poziţie şi ex- 
plorare. Capul este întors în partea opusă celei în care se va lucra, se exami- 
nează unghiul mandibulei. 

Incizia se compune din două ramuri, una verticală pe marginea posterioară 
a ramurii ascendente a mandibulei şi alta orizontală, de-a lungul marginii infe- 

Fig. 140: Inciziile necesare d irilor : 1. N. frontal; 2. N. nazal. 3. Buchetul suborbitar; 4. 
N. mandibular ; 5. N. bucal; 6. N. mentonier; 7. N. alveolar; 8. N. accesor; 9. A. carotidă co- 
mună ; 10. N. auriculo-temporal. 


rioare a corpului mandibulei ; aceste două ramuri ale inciziei se întâlnesc înapo- 
ia unghiului mandibular. 
Secţiunea planurilor. Incizia interesează pielea, platisma, fascia cervicală şi 
periostul mandibulei. 
Manoperă indispensabilă. Mergând de jos în sus, desprindem cu răzuşa pe- 
riostul, până la nivelul spinei lui Spix, adică a lingulei (3 cm deasupra marginii 
| inferioare a maxilarului inferior). 
| Perforarea osului şi căutarea nervului. Un ajutor ridică muşchiul mascter, 
fără a-l secţiona, iar operatorul sparge osul cu dalta şi ciocanul sau cu un per- 
forator osos şi apoi caută nervul, care se găseşte la. acel nivel.- (Perforarea se 
face la egală distanţă de cele două margini ale ramurii mandibulei). 


DESCOPERIREA NERVULUI MANDIBULAR. 


Consideraţiuni teoretice şi concluzii practice. 1. Acest nerv reprezintă a treia ramură a trige- 
menului ; el este constituit din două rădăcini (una sensitivă şi alta motoare), care se unesc în gaura 
ovală pentru a da naştere trunchiului nervos. N. mandibular poate fi descoperit a la ieşirea” 
lui din gaura ovală. 2. Gaura ovală este profund situată la baza craniului cam la 4-42 cm de pie- 
le, înapoia aripii externe (marginea posterioară) a apofizei pterigoide, care formează reperul princi- 
pal; de acesta ne; servim la căutarea nervului. 3. După cele spuse, vedem că gaura ovală se 
deschide în. fosa infratemporală, care este umplută de cei doi muşchi pterigoidieni şi anume sub 
peretele superior al fosei (aripa sfenoidală) se găseşte pterigoidianul extern, care trebuie îndepărtat 
puternic pentru a pătrunde în fosa infratemporală.! 


1 Diferiţii timpi ai operaţiunii trebuiesc studiaţi în prealabil pe craniul osos. 


Descoperirea nervului. Poziţie şi explorare. Capul este întors de partea opusă 
operaţiunii ; se explorează tragusul şi marginea superioară a arcului zigomatic. 

Incizia este curbă, cu convexitatea în sus; ea începe la extremitatea ante- 
rioară a arcului osos (marginea postero-înferioară a osului zigomatic) şi se ter- 
mină la cealaltă extremitate (pe marginea inferioară a arcadei, înaintea 
tragusului) ridicându-se cu convexitatea la trei degete deasupra arcadei zigomati- 
ce. (Trebuie să se ţină seama că extremităţile inciziei se află la nivelul marginii 
inferioare a arcadei zigomatice şi în nici un caz la marginea superioară). 

Secţiunea planurilor. Se taie pielea, țesutul celular subcutanat, aponevroza 
temporală, muşchiul temporal şi periostul. 

Secţiunea arcadei zigomatice se face cu dalta şi ciocanul la cele două ex- 
tremităţi (înaintea articulației temporo-mandibulare şi pe osul zigomatic). 

Coborârea croiului. secţionat. Cu răzuşa se dezinseră lamboul, de sus în 
jos, până la nivelul lamei sfeno-temporale şi apoi se coboară împreună cu arca- 
da zigomatică. Deşi deschisă, fosa infratemporală nu este încă accesibilă, fiind 
închisă de pterigoidianul extern. 

Crearea unui drum spre fosa infratemporală se face dezinserând muşchiul 
pterigoidian extern de pe aripa mare a sfenoidului. În timpul dezinserării, ajuto- 
rul trage în jos cu un depărtător, faţa superioară a muşchiului. Dezinserarea pte- 
rigoidianului extern se face până la aripa externă a apofizei pterigoide, a cărei 
margine posterioară trebuie văzută şi mai ales simțită. 

Căutarea nervului. Înapoia apofizei pterigoide căutăm gaura ovală din care 
iese nervul. 


Notă. În timpul operaţiei, găsim nervul temporal profund sau mijlociu şi uneori bucalul, care 
ne conduce la gaura ovală. : 


DESCOPERIREA GANGLIONULUI SEMILUNAR GASSER 


Consideraţii teoretice şi concluzii practice. 1. Din acest ganglion pleacă cele trei ramuri ale 
trigemenului ; el este situat pe partea internă a feţei antero-superioare a stâncii şi e cuprins într-o 
dedublare a durei-mater, care-i formează o lojă (cavum Meckeli). Pe când faţa superioară a gan- 
glionului este foarte aderentă de dura-mater, faţa inferioară aderă mult mai puţin de foiţa care for- 
mează peretele inferior al lojei; extremitatea internă a ganglionului este în raport cu sinusul 
cavernos şi organele conţinute în el (carotida internă, nervul abducens, oftalmic). 2. Din cele spuse, 
se vede că pentru a descoperi ganglionul lui (Gasser, trebuie să pătrundem în craniu. 3. Dacă exa- 
minăm pe schelet baza craniului, vedem că din orificiile de ieşire a ramurilor trigemenului, cea 
mai apropiată de foseta ganglionului lui Gasser este fără îndoială gaura ovală. 4. De aici concluzia 
practică că, din toate căile posibile pentru abordarea ganglionului, cea mai comodă este aceea care 
ne conduce la gaura ovală ; ori noi am văzut că această cale este aceea urmată pentru descoperirea 
nervului mandibular. . 


n Descoperire. Punerea în evidenţă a găurii ovale şi a nervului mandibular 
se face ca mai sus (vezi descoperirea mandibularului) ; 

Deschiderea craniului. Cu dalta şi ciocanul ridicăm tot acoperişul (baza) fo- 
sei infratemporale, adică porţiunea aripii mari a sfenoidului cuprins între creasta in- 
fratemporală şi apofiza pterigoidă. (Pentru lărgirea drumului, putem tăia şi o 
parte din aripa sfenoidală mare situată deasupra crestei infratemporale). Secţiu- 
nea osului se face cu dalta şi ciocanul, iar mărirea găurii cu pensa ciupitoare. 

Dezlipirea durei-mater. Avem înaintea noastră o deschizătură destul de ma- 
re, cu ajutorul căreia putem pătrunde în craniu. Cu un instrument bont (spatulă) 

dezlipim dura-mater până la nivelul fosei lui Meckel, unde trebuie să recunoaş- 


tem ganglionul. Dezlipirea durei-mater constituie timpul cel mai important al 
descoperirii. 

Izolarea ganglionului. Cu ageuia canelată izolăm mai întâi faţa superioară a 
ganglionului (am spus că această faţă este foarte aderentă) şi apoi mult mai 
uşor izolăm şi faţa inferioară. 


Notă. 1. Pentru noi operaţiunea se termină aici; pentru chirurgi abia acum începe greutatea, 
căci extracția ganglionului (operaţiune pentru care se descoperă) e legată de dificultatea provenită 
gin raporturile extremității lui interne cu sinusul cavernos şi cu formațiunile conţinute în el (pentru 
detalii, a se vedea tratatele de tehnică chirurgicală). 2. Prin aceeaşi cale descoperim şi artera me- 
ningee mijlocie ce trece prin gaura spinoasă. Această gaură e situată imediat înapoia găurii ovale. 
3. Ambele operaţiuni trebuiesc studiate mai întâi pe craniul izolat. 


Nervul facial 


Consideraţii teoretice şi concluzii practice. 1. După ce a străbătut diferitele porţiuni ale cana- 
lului facialului, nervul facial iese prin gaura stilo-mastoidiană şi pătrunde în grosimea parotidei ; 
străbate această glandă şi după ce s-a bifurcat, dând ramurile terminale, iese din ea la nivelul mar- 
ginii posterioare a maseterului. 2. Descoperirea: nervului se face după ieşirea lui din gaura stilo-ma- 
stoidiană şi înainte de pătrunderea lui în parotidă; în această porţiune el este aplicat pe baza 
apofizei stiloide fiind situat într-un spaţiu triunghiular, delimitat înainte de parotidă, înapoi de ster- 
no-cleido-mastoidian şi în sus de baza craniului ; pentru a ajunge la acest spaţiu trebuie neapărat 
să tragem înapoi muşchiul sterno-cleido-mastoidian. 


Descoperire. Poziţie şi explorare. Capul este întors de partea opusă celei în 
care lucrăm, lobulul urechi este tras înainte : se explorează marginea anterioară 
a mastoidei şi muşchiul sterno-cleido-mastoidian. 

Incizia începe la nivelul bazei apofizei mastoide (nu la vârf), merge pe 
marginea ei anterioară (în şanţul auriculo-mastoidian) şi apoi de-a lungul margi- 
nii anterioare a muşchiului sterno-cleido-mastoidian, terminându-se la o distanţă . 
de 6 cm sub punctul de plecare. 

Secţiunea planurilor. Se taie pielea, țesutul celular sub-cutanat şi fascia 
înaintea sterno-cleido-mastoidianului. 

Delimitarea triunghiului. Pentru a găsi nervul, trebuie să izolăm sterno-cleido- 
mastoidianul (primul reper) de parotidă (al 2-lea reper), căci în spaţiul triunghiular 
dintre aceste organe trebuie căutat nervul. Momentul principal al operaţiunii constă 
în separarea celor două formaţiuni ; pentru aceasta vom secţiona toate resturile din 
fascie şi tot țesutul celular, care se opune îndepărtării celor două organe şi apoi 
vom trage puternic parotida înainte şi muşchiul înapoi. 

Căutarea nervului. Cu degetul palpăm marginea anterioară şi vârful apofizei 
mastoide ; de-a lungul acestei margini introducem sonda şi rupem țesutul celu- 
lar, punând în evidenţă nervul (de obicei la nivelul vârfului apofizei), care se 
recunoaşte după traiectul lui oblic în jos şi înainte. 


Notă. După depărtarea sterno-cleido-mastoidianului putem căuta muşchiul digastric şi apofiza 


stiloidă. În toate cărţile clasice aceste două elemente sunt date ca reperuri principale ; m-am convis 
că nervul poate fi uşor găsit şi fără ajutorul lor. 

DESCOPERIREA VASELOR 
Artera facială 


Consideraţii teoretice şi concluzii practice. 1. Artera facială este ramură din carotida externă ; 
după un scurt traiect în regiunea gâtului, pătrunde în glanda submandibulară, iar la ieşirea din 
această glandă, înconjoară marginea inferioară a mandibulei şi trece în regiune feţei, unde merge 
oblic în sus şi înăuntru, până la unghiul intern al ochiului. (Aici se anastomozează cu artera nazală 
dorsală) ; 2. Artera facială se descoperă, la ieşirea ei din glanda submandibulară acolo unde ea în- 
conjoară marginea inferioară a mandibulei. La acest nivel ea este situată la 3 cm înaintea unghiului 
mandibular, în depresiunea ante-maseterină sesizabilă la palpare (Farabeuf). 3. Artera facială este 
acoperită de piele şi platisma. = 


Descoperire. Poziţie şi explorare. Capul este întors în partea opusă ; se ex- 
plorează unghiul mandibulei şi depresiunea pre-maseterină. 

Incizia are o lungime de 3 cm având mijlocul la nivelul depresiunii pre- 
maseterine şi merge de-a lungul marginii inferioare a mandibulei. 

Secţiunea planurilor. Se taie pielea şi platisma. 

Căutarea arterei se face cu sonda canelată, pe os, imediat înaintea 
“maseterului ; artera este cuprinsă într-un înveliş fibros, din care trebuie s-o 
izolăm. 

În timpul operaţiunii trebuie să rămânem pe suprafaţa osoasă, să nu pătrun- 
dem în regiunea gâtului. 


Artera occipitală 


Consideraţii teoretice şi concluzii practice. 1. Artera occipitală este o ramură a carotidei ex- 
terne ; ea pleacă din regiunea gâtului şi merge oblic în sus şi înapoi, trecând între apofiza mastoi- 
dă şi atlas. Apoi se îndreaptă înăuntru, trecând pe sub inserţiile superioare ale muşchiului splenius 
(de-a lungul liniei nucale superioare); la nivelul marginii interne a acestui muşchi artera occipitală 
devine superficială şi trece în regiunea occipitală : 2. Artera are trei porţiuni: una incipientă la ni- 
velul gâtului ; alta mijlocie situată între apofiza transversă a atlasului şi mastoidă ; iar a treia ter- 
minală situată în regiunea occipitală. 3. Descoperirea arterei occipitale în prima porţiune se face ca 
şi descoperirea carotidei externe ; în a doua porţiune, artera nu se descoperă fiind prea profundă; 
iar în a treia porțiune artera poate fi găsită în două puncte: a) la nivelul liniei nucale superioare; 
şi b) la nivelul apofizei mastoide. 4. Din aceste concluzii rezultă că artera occipitală este relativ 
superficială la nivelul liniei nucale, fiind acoperită de piele, ţesut celular şi splenius. 5. La nivelul 
apofizei mastoide, artera este situată la un deget înapoia acestei apofize fiind acoperită de muşchiul 
sterno-cleido-mastoidian, splenius şi complexul mic; aceşti muşchi trebuiesc secţionaţi, pentru a 
găsi artera. 


Descoperire. 1. La nivelul liniei nucale. Poziţie şi explorare. Cadavrul este 
culcat pe faţa anterioară ; se explorează linia superioară şi apofiza mastoidă. 

Incizia. La jumătate distanţă între protuberanţa occipitală externă şi vârful 
apofizei mastoide, se face o incizie verticală. 

Secţiunea planurilor. Se taie pielea, țesutul celular sub-cutanat şi spleniul 
(cu prudenţă). 

Căutarea arterei. Sub muşchiul splenius, secţionat, se caută artera. 

2. La nivelul apofizei mastoide. Poziţie şi explorare. Capul este întors de 
partea opusă şi se explorează apofiza mastoidă. 

Incizia merge paralel cu marginea posterioară a apofizei mastoide şi e si- 
tuată la 1 cm înapoia ei; ea începe la nivelul vârfului apofizei mastoide şi se 
termină la 4 cm de la origine. 

Secţiunea planurilor. Se taie pielea, țesutul celular subcutanat, muşchiul 
sterno-cleido-mastoidian, muşchiul splenius (ale cărui fibre se recunosc după di- 
recţia lor în sus şi înăuntru) şi complexul mic. 

Căutarea arterei. Se depărtează bine buzele inciziei şi cu indexul palpăm 
mastoida ; la un deget înapoia marginii posterioare a acesteia, găsim artera chiar 
pe osul occipital. 

Descoperirea arterei temporale superficiale (vezi nervul auriculo-tem- 
poral). 

Descoperirea arterei meningee mijlocie şi a sinusurilor durei-mater „(ve- 
zi descoperirile întra-craniene). 


DESCOPERIREA FORMAȚIUNILOR DIN REGIUNEA ORBITARĂ 


Muşchiul ridicător al pleoapei superioare. 


Consideraţii teoretice şi concluzii practice. 1. Acest muşchi e format din două porţiuni: una 
musculară situată sub peretele superior al orbitei, având o direcţie antero-posterioară ; a doua por- 
țiune este aponevrotică şi intră în constituţia pleoapei superioare. În porțiunea orbitară, el este si- 
tuat sub periostul orbitar, de care e separat prin nervul frontal; în porţiunea palpebrală, prin 
tendonul lui, intră în constituţia pleoapei superioare şi ca atare este acoperit de piele, țesutul celu- 
lar subcutanat, muşchiul orbicular şi un strat celular suborbicular. 2. Descoperirea lui se face 
uşor la inserţia pleoapei pe orbită (marginea aderentă a pleoapei), acolo unde muşchiul îşi 
schimbă direcţia. 


Descoperire. Poziţie şi explorare. Pleoapa este trasă înainte şi se palpează 
arcada orbitară (marginea supraorbitală). 

Incizia este curbă cu concavitatea inferioară ; ea e dusă de-a lungul arcadei 
orbitare şi ocupă treimea ei mijlocie. 

Secţiunea planurilor Se incizează pielea, țesutul celular subcutanat, muş- 
chiul orbicular şi tarsul. 

Căutarea muşchiului. Se depărtează buzele plăgii şi cu sonda canelată 
dilacerăm țesutul celular până ce dăm de tendonul triunghiular şi lărgit al muş- 
chiului. 


Muşchii drepţi ai ochiului 


Consideraţii teoretice şi concluzii practice. Fiecare din cei patru muşchi drepţi ai ochiului 
sunt situaţi pe câte unul din pereţii orbitei ; în partea anterioară ei străbat capsula lui Tenon, care 
le trimite câte o prelungire formându-le adevărate teci ; ei se inseră pe sclerotică ; tendoanele muş- 
chilor, acoperite de aceste prelungiri, sunt situate în țesutul celulo-grăsos al orbitei şi sunt separate 
de exterior prin conjunctivă. Se înţelege că tendoanele drepţilor sunt uşor «de descoperit, numai 
prin incizia conjunctivei. 

Descoperire. Poziţie şi explorare. Se depărtează pleoapele şi se examinează 
fundul de sac conjunctival ; un ajutor trage ochiul cu o pensă în partea opusă 
acelei în care facem descoperirea. 

Incizia interesează conjunctiva şi este verticală pentru dreptul extem şi in- 
tern şi orizontală pentru dreptul superior şi inferior. 

ăutarea ea a După ce s-a secţionat conjunctiva, se disecă puţin bu- 
za opusă comeei şi apoi cu sonda canelată se caută prin grăsimea orbitară ten- 
donul (ajutorul trebuie să tragă puternic ochiul în partea opusă). 


Oblicul superior 


Consideraţii teoretice şi concluzii practice. 1. Oblicul superior este format din două porţiuni : 
una directă situată sub periostul orbitar, în unghiul diedru format de peretele superior şi peretele 
intern al orbitei şi o porţiune reflectată, care după ce trece prin scripetele de reflexiune, se îndreaptă 

_în jos şi în afară, pentru a se insera pe porţiunea supero-externă a emisferului bulbar posterior. VĂ 
Scripetele de reflexiune constituie reperul cel mai important; el se poate palpa cu uşurinţă la nive- 
lul unghiului superior şi intern al bazei orbitei, mergând cu degetul în orbită înăuntrul scobiturii 
supra-orbitare. 3. La acest nivel tendonul este separat de exterior prin planurile ce formează pleoa- 
pa superioară. 


Descoperire. Poziţie şi explorare. Faţa priveşte în sus ; se explorează scri- 
petele oblicului mare, înăuntrul scobiturii supra-orbitare. 

Incizia are o formă curbă, mergând de-a lungul marginii libere a arcadei 
orbitare, de la unghiul intern al ochiului la 1 cm în afara scobiturii supra-orbitare. 

Secţiunea planurilor. Incizia interesează pielea, țesutul celular subcutanat, 
orbicularul, țesutul celular submuscular până la tarsul superior, apoi acest liga- 
ment de-a lungul inserţiei lui pe arcadă. 

Căutarea tendonului. Se îndepărtează buzele inciziei şi cu sonda canelată 
căutăm scripetele, iar la nivelul lui se găseşte tendonul. 


Oblicul inferior 


Consideraţii teoretice şi concluzii practice. Oblicul inferior se află situat la partea anterioară 
a orbitei, sub partea anterioară a globului ocular şi se întinde de la orificiul superior al canalului 
nazolacrimal la emisferul posterior al bulbului ochiului. El este situat în orbită şi e separat de ex- 
terior prin pleoapa inferioară şi conjunctivă. 


Descoperire. Poziţie şi explorare. Faţa priveşte în sus ; se explorează mar- 
ginea inferioară a bazei orbitei. 

Incizia este curbă şi merge de-a lungul marginii inferioare a bazei orbitei, 
pe o întindere de 4 cm. 

Secţiunea planurilor. Se taie pielea, țesutul celular subcutant, muşchiul orbi- 
cular, țesutul celular submuscular şi tarsul inferior. 

Căutarea muşchiului. Ajutorul îndepărtează buza inferioară, iar operatorul 
dilacerează cu sonda canelată țesutul grăsos al orbitei. Se trage ochiul în sus, 
iar muşchiul apare întins între inserţia lui orbitară şi cea bulbară.. 


Ligamentul palpebral intern (tendonul direct al orbicularului). 


Consideraţii teoretice şi concluzii practice. 1. Acest tendon se formează din unirea celor doi 
tarsi (superior şi inferior) ; el se inseră pe ramura ascendentă a maxilei şi ca atare e foarte super- 
ficial şi uşor de palpat în regiunea internă a ochiului. 2. El dă inserţie fibrelor orbicularului şi este 
acoperit înainte numai de piele. 

Descoperire. Poziţie şi explorare. Faţa priveşte în sus, se palpează tendonul şi . 
pentru a-l face mai evident se trage în afară comisura externă a pleoapelor. . 

Incizia este orizontală şi merge de-a lungul coardei determinate de acest tendon. 

Secţiunea planurilor. Se taie pielea şi muşchiul orbicular. 

Căutarea tendonului. După ce am depărtat fibrele orbicularului, ne apare 
tendonul. 


Sacul lacrimal 


Consideraţii teoretice şi concluzii practice. 1. Sacul lacrimal este un rezervor membranos si- 
tuat în şanţul lacrimal, între tendonul direct şi cel reflectat al orbicularului ; în el se varsă canalul 
comun al ductelor lacrimale. 2. Sacul lacrimal este în raport înainte cu ligamentul palpebral intern 
(tendonul direct al orbicularului) pe care se inseră muşchiul orbicular şi cu pielea. 3. În afară de 
tendonul direct al orbicularului, pentru descoperirea sacului lacrimal, ne mai serveşte de reper şi 
creasta anterioară a şanțului lacrimal, care se poate uşor palpa. 4. Cea mai mare parte din sacul 
lacrimal e situată sub ligamentul palpebral, iar restul (de 2 mm) deasupra lui; deci putem diferen- 
ţia sacul fără a tăia ligamentul. 


Descoperire. Poziţie şi. explorare. Un ajutor trage în afară comisura externă 
a. pleoapelor şi întinde astfel ligamentul palpebral intern. Se explorează acest 
tendon şi creasta anterioară a canalului (foarte important ). 

Incizia pleacă de sub tendon şi merge de-a lungul crestei osoase pe 0 în- 
tindere de 15 mm. 

Secţiunea planurilor. Incizia interesează pielea, țesutul celular subcutanat, 
muşchiul orbicular şi țesutul submuscular. 

Căutarea sacului lacrimal. Se trage înăuntru buza internă a inciziei şi ne 
apare sacul lacrimal, deosebindu-se de organele înconjurătoare prin culoarea lui 
roşietică şi senzaţia de gol, obţinută prin apăsare cu vârful scalpelului. 


Glanda lacrimală 


Consideraţii teoretice şi concluzii practice. |. Glanda lacrimală este situată în partea antero- 
superioară şi externă a orbitei ; este divizată prin ridicătorul pleoapei în două porţiuni ; una orbitară 
şi alta palpebrală. 2. Porțiunea orbitară este învelită într-o capsulă şi e situată în foseta lacrimală a 
frontalului ; ea vine în raport în jos, cu ridicătorul pleoapelor şi cu dreptul extern, înainte cu por- 
țiunea externă a sacului conjunctival şi cu planurile ce constituiesc la acest nivel pleoapa. 3. Por- 
țiunea palpebrală a glandei lacrimale este situată sub tendonul ridicătorului şi răspunde conjunctivei 
prin faţa ei inferioară şi marginea anterioară. 

1. Descoperirea porțiunii orbitare. Poziţie şi explorare. Capul este întors 
puţin în partea opusă; se explorează arcada orbitară şi se examinează sacul 
conjunctival. 

Incizia este curbă, cu concavitatea inferioară fiind întinsă de la scobitura 
supra-orbitară până la apofiza zigomatică, de-a lungul arcadei orbitare. 

Secţiunea planurilor. Se taie pielea, orbicularul pleoapelor, țesutul celular 
submuscular ; când am ajuns la tarsul superior, îl secţionăm de-a lungul arcadei 
orbitare. . 

Căutarea glandei. Cu un depărtător se trage de buza inferioară a inciziei, iar 
cu sonda canelată se merge pe peretele superior al orbitei şi se caută glanda în 
partea lui antero-externă. Pentru a o pune în evidenţă, trebuie să-i tăiem capsula. 

2. Descoperirea porțiunii palpebrale. Poziţie şi explorare. Pleoapa e întoar- 
să şi ridicată cu o pensă cu dinţi, iar ochiul este tras înăuntru şi în jos pentru 
a pune în evidenţă proeminenţa făcută de glandă. 

Incizie. Căutarea glandei. În fundul de sac conjunctival se face o incizie, 
de-a lungul proeminenţei glandei ; separând buzele inciziei dăm de glandă. 


Descoperirea irisului 


Consideraţii teoretice şi concluzii practice. 1. Irisul formează peretele posterior al camerei 
anterioare a ochiului, al cărei perete anterior e format de cornee, limbul (sclero)-corneean şi o por- 
ţiune din sclerotică. 2. Ca să ajungem la iris trebuie să intrăm în camera anterioară şi pentru acea- 
sta e nevoie să incizăm peretele anterior al acestei camere. 


Descoperire. Poziţie şi explorare. Ochiul este larg deschis prin depărtarea 
pleoapelor ; se examinează corneea, sclerotica şi limbul (sclero)-corneean. Cu o 
pensă se prinde o plică din conjunctivă şi se trage în jos fixând-o. 

Incizia corneei se face cu un cuţit foarte subţire. Acesta e introdus la mar- 
ginea externă a limbului sclero-corneean, într-un punct situat la 3 mm sub vâr- 
ful corneei (sub tangenta la marginea superioară a corneei). După ce cuțitul a 
străbătut limbul, îl împingem încet din afară înăuntru, paralel cu diametrul ori- 
zontal al corneei, până ce vârful lui iese la marginea internă a limbului sclero- 
corneean, într-un punct corespunzător cu acela la care a pătruns. Apoi prin 
mişcări uşoare secţionăm de jos în sus corneea, până la marginea ei superioară, 
pe unde scoatem cuțitul. 

Căutarea irisului. Cu o pensă dăm în jos lamboul corneean rezultat de in- 
cizia făcută şi ne apare irisul. y : 

Notă. Pe cadavrele injectate şi vechi ne oprim aici; pe un cadavru proaspăt putem scoate, cu 
pensa, o porţiune din iris, pentru a pune în evidenţă cristalinul. 


DESCOPERIREA GLANDELOR SALIVARE 
Glanda parotidă 


Consideraţii teoretice şi concluzii practice. 1. Glanda parotidă ocupă regiunea retro-mandibu- 
lară şi este aşezată într-o lojă formată de lama cervicală superficială. 2. Glanda este acoperită de 
piele, ţesut celular subcutanat şi lama cervicală superficială. 


Descoperire. Poziţie şi explorare. Capul este întors de partea opusă ; se ex- 
plorează marginea posterioră a ramurii mandibulei şi unghiul lui. 

Incizia este verticală ; ea pleacă dinaintea tragusului şi merge de-a lungul 
marginii posterioare a ramurii mandibulare, până la 1 cm sub unghiul acesteia. 

Secţiunea planurilor. Se taie pielea, țesutul celular subcutanat şi lama cervi- 
cală superficială. 

Căutarea glandei. Îndepărtăm buzele plăgii şi apar lobulii glandulari. 


Canalul parotidian Stenon 


Consideraţii teoretice şi concluzii practice. 1. Canalul excretor al glandei parotide pleacă din 
prelungirea anterioară a glandei, merge dinapoi înainte şi de jos în sus, până la un deget sub arca- 
da zigomatică, apoi se îndreaptă în jos şi înainte trecând p€ muşchiul maseter, apoi pe buccinator, 
pe care-l perforează, spre a se deschide în vestibulul bucal, la nivelul celui de al 2-lea molar supe- 
rior. 2. Exceptând porţiunea iniţială, unde e acoperit de prelungirea parotidiană şi porţiunea termi- 
nală, care e profundă, canalul este superficial şi merge în țesutul celular subcutant (fiind acoperit 
de o subţire fascie ce pleacă din fascia parotidiană) şi poate fi descoperit imediat după secţiunea - 
pielii şi fasciei. 

Descoperire. Poziţie şi explorare. Capul este întors'în partea opusă opera- 
ţiunii ; se examinează tragusul şi comisura bucală. 

Incizia merge de-a lungul unei linii întinse de la tragus la comisura buzelor 
şi are o lungime de 5 cm, jumătate fiind situată pe maseter şi jumătate pe re- 
giunea geniană. : 

Secţiunea planurilor şi căutarea canalului. După incizia pielii se taie ţesu- 
tul celular subcutanat şi mai profund prelungirea din fascia parotidiană ; apoi cu 
sonda canelată căutăm canalul lui Stenon, pe care-l încrucişează incizia noastră. 


Glanda sublinguală 


Consideraţii teoretice şi concluzii practice. 1. Glanda sublinguală ocupă loja cu acelaşi nume, 
cuprinsă între faţa internă a mandibulei (în afară), muşchiul milo-hioidian (în jos), muşchiul genio- 
glos şi hio-glos (înăuntru) şi mucoasa bucală (în sus). 2. Din aceste raporturi se vede că glanda 
este foarte uşor de descopeirt pe cale bucală, numai prin secţiunea mucoasei ; ea mai poate fi des- 
coperită uşor şi prin regiunea subhioidiană, tăind muşchiul milo-hioidian, după ridicarea glandei 
submandibulare. 


Descoperire. Poziţie şi explorare. Gura este larg deschisă şi menţinută 
astfel (vezi nervul bucal) ; limba este ridicată de vârf în sus şi trasă în partea 
opusă celei în care operăm; se examinează proeminenţa formată de glandă şi 
situată înăuntrul ramurii mandibulei. 

Incizia se face la nivelul acestei proeminențe şi interesează mucoasa. 

Căutarea glandei. Buzele inciziei fiind depărtate, dilacerăm cu sonda cane- 
lată țesutul celular şi punem în evidenţă glanda. 

Glanda submandibulară (vezi descoperirea arterei linguale. Reg. gâtului). 


DESCOPERIREA CAVITĂŢILOR ANEXATE CAPULUI 
Antrul mastoidian 


Consideraţii teoretice şi concluzii practice. 1. Antrul mastoidian este o cavitate mică, de 8-10 
mm înălţime pe 5-6 mm lăţime, situată în interiorul mastoidei; el comunică cu urechea mijlocie 
printr-un canal foarte subţire (3 mm) numit aditus ad antrum. 2. Antrul mastoidian este situat la o 
profunzime de 15-18 mm la adult (mult mai mică la copii). 3. El răspunde peretelui extern al 
apofizei mastoide, pe care se proiectează sub forma unui patrulater cu suprafaţa de un centimetru 
pătrat şi limitat astfel (Testut-Jacob) : în sus o linie ce trece prin marginea superioară a meatului 
auditiv extern (la 4-5 mm deasupra spinei supra-meatum), înainte printr-o linie ce trece la 4-5 
mm înapoia conductului auditiv extern ; în jos o linie paralelă cu cea superioară şi situată la 1 cm 
sub ea ; înapoi o linie paralelă cu limita anterioară şi dusă tot la 1 cm departe de ea. 4. Aditus ad 
antrum răspunde porțiunii superioare a peretelui posterior al conductului (meatului) auditiv. 5. Sinu- 
sul sigmoidian se află înapoia unei linii paralele cu axul cel mare al mastoidei ce trece prin mijlo- 
cul ei şi deasupra unei linii ce trece prin partea inferioară a conductului auditiv. 


Descoperirea antrului mastoid. Poziţie şi explorare. Capul este întors de 
partea opusă celei în care se operează ; se palpează apofiza şi vârful ei. 

Incizia. Incizia se face în şanțul retro-auricular, unde se secţionează toate 
planurile moi : piele, ţesut celular subcutanat (muşchii inseraţi pe apofiză sunt 
posteriori). 

Denudarea apofizei. Se răzuieşte osul (cu răzuşa) pe toată întinderea, mer- 
gând înainte până la conductul auditiv extern, unde punem în evidenţă spina su- 
pra-meatum ; în sus până la creasta supra-mastoidiană, în jos până la vârful 

apofizei, iar înapoi până la sutura petro-scuamoasă. Pe faţa externă a osului 
proiectăm pătratul despre care am vorbit mai sus. 

Trepanare. Cu dalta şi ciocanul trepanăm în locul indicat şi la o profunzi- 
me de 15-18 mm găsim antrul. 


Notă. Trepanarea este punctul cel mai delicat al operaţiunii ; această operaţie face parte din 
tehnica chirugicală,. asupra căreia nu putem insista acum ; tot ceea ce putem spune este că pentru 
limita anterioară a pătratului, dalta trebuie ţinută vertical, paralel cu conductul auditiv, iar pentru 
cea posterioară, trebuie ținută oblic, spre a evita sinusul sigmoid. Notăm că pe măsură ce ajungem 
în profunzime trebuie să schimbăm dalta cu altele din ce în ce mai mici, astfel ca orificiul să aibă 
forma unui con. 


Aditus ad antrum. 


Pentru punerea în evidenţă a acestuia, trebuie să găsim mai întâi antrul (ca 
mai sus). Pentru că peretele extern al aditusului este format de partea osoasă 
postero-superioară a conductului auditiv, este necesar ca mai întâi să dezinserăm 
conductul cartilaginos şi apoi să ridicăm cu dalta şi ciocanul porţiunea cores- 
punzătoare a conductului osos. 

Poziţie şi explorare ca mai sus. 

Incizia ca mai sus. 

Denudarea apofizei mastoide şi dezinserarea conductului. După ce mastoida 
a fost denudată în toată întinderea ei, mergem cu răzuşa înainte, spre conductul 
auditiv şi dezlipim porţiunea cartilaginoasă (în realitate, aici membranoasă) de 
pe conductul osos, evidențiind peretele superior, posterior şi inferior al conduc- 
tului osos. 

Deschiderea antrului ca mai sus. = 

Descoperirea aditusului. În antrul deschis se caută la partea antero-supe- 
rioară orificiul aditusului, prin care se introduce un stilet subţire şi cotit (până 
în urechea mijlocie). Cu dalta şi ciocanul ridicăm peretele superior al conductului 
auditiv, până ce dăm de stiletul introdus. În chirugie introducerea stiletului e făcută 
pentru protejarea facialului ; iar noi o facem pentru indicarea direcţiei aditusului. 


Notă 10. Ridicarea peretelui superior al conductului auditiv se face prin două incizii ; una su- 
perioară tangentă la polul superior al conductului şi alta inferioară la unirea 1/3 superioare cu cele 
2/3 inferioare ale conductului. 

„Notă 20. La cadavru trebuie făcută numai această operaţiune, căci se pune în evidenţă şi an- 
trul şi aditusul. 


Descoperirea sinusului frontal 


Consideraţii teoretice şi concluzii practice. 1. Sinusurile frontale sunt două cavităţi săpate în 
grosimea osului frontal, separate de o despărțitoare mediană. Ele au forma de piramidă triunghiula- 
ră cu trei pereţi: peretele anterior în raport cu planurile superficiale ; peretele intern, reprezentat 
prin despărţitoarea intersinusală, iar cel posterior răspunzând etajului anterior al craniului (sinusul 
longitudinal superior, meninge şi lobul frontal). Baza sinsului frontal este în raport cu orbita şi na- 
sul, iar vârful este îndreptat în sus. 2. Din cele spuse se înţelege că sinusul frontal poate fi ajuns 
pe două căi; calea frontală şi calea orbitară. 


1. Deschiderea pe calea frontală. Poziţie şi explorare. Capul priveşte direct 
în sus. 

Incizia pleacă de la rădăcina nasului şi merge de-a lungul arcadei orbitare 
până la mijlocul ei. a 

Secţiunea părţilor moi. Se taie pielea, orbicularul, sprâncenosul, (corugator), 
țesutul celular subcutanat şi periostul. 

Manoperă indispensabilă. Cu răzuşa dezlipim periostul în sus şi în jos, 
astfel ca peretele anterior = să fie perfect expus. 


Deschiderea sinusului se face cu dalta şi ciocanul ; începem operaţiu- 
nea imediat deasupra rădăcinii nasului, aproape de linia mediană şi ne oprim când 
am dat de mucoasa cenuşie a sinusului ; mărim deschizătura cu pensa muşcătoare. 

Examinarea canalului frontal. După ce sinusul a fost deschis complet, ne 
aşezăm înapoia capului şi privim peretele inferior al sinusului (baza), pe care se 
vede canalul frontal (frontonazal). 

2. Descoperirea sinusului pe cale orbitară. Poziţie şi explorare. (Ca mai sus). 

Incizia este curbă cu concavitatea inferioară şi merge de la ligamentul pal- 
pebral inter la mijlocul arcadei orbitare. 

Secţiunea părţilor moi. După ce am tăiat pielea se incizează muşchiul orbi- 
cular în porţiunea superioară, țesutul celular submuscular şi periostul. 

Manoperă indispensabilă. Cu răzuşa dezlipim periostul dinainte înapoi, pe 
peretele superior al orbitei şi punem în evidenţă sutura maxilo-frontală şi lacri- 
mo-frontală. 

Deschiderea sinului. Cu dalta şi ciocanul ridicăm din peretele superior al 
orbitei, porţiunea situată deasupra acestor suturi. 


Descoperirea celulelor etmoidale 


Consideraţii teoretice şi concluzii practice. 1. Celulele etmoidale sunt nişte cavităţi anfrac- 
tuoase, scobite în grosimea maselor laterale (labirintului) ale etmoidului ; ele se deschid în meatul 
mijlociu (celulele anterioare) şi în cel superior (celulele posterioare) al foselor nazale. 2. Celulele 
etmoidale vin în contact înăuntru cu fosele nazale, în afară cu cavitatea orbitară, în sus cu cavita- 
tea craniană (Creier) şi în jos cu sinusul maxilei. 3. Din cele spuse rezultă că celulele etmoidale 
pot fi descoperite prin mai multe căi : calea orbitară, etmoidală şi transmaxilară ; noi le vom des- 
coperi pe cale orbitară, fiind procedeul cel mai uşor. 


Descoperire. Poziţie şi explorare. Capul priveşte în sus şi se explorează ba- 
za orbitei pe toată întinderea ei. 

Incizia este curbă ; ea pleacă de la unghiul supero-intern al ochiului şi mer- 
ge în jos, până la unghiul infero-intern. 

Secţiunea planurilor. Se taie pielea, țesutul celular subcutanat, orbicularul şi 
periostul. 

Manoperă indispensabilă. Cu o răzuşă mică dezlipim periostul, dinainte 
înapoi, de pe peretele intern al orbitei, până ce osul lacrimal şi lama orbitală a 
etmoidului, împreună cu suturile lor au fost evidenţiate. 

Căutarea celulelor. Cu un depărtător, ajutorul trage în jos şi în afară conţi- 
nutul orbitar şi periostul (aacal lacrimal şi tendoanele ppisieloeeje e iar opera- 
torul, cu dalta şi ciocanul, sau numai cu sonda canelată, atacă lama orbitară 
înapoia suturei lui cu lacrimalul, şi-l trage în marginile unui patrulater delimitat : în 
sus de sutura etmoido-frontală, în jos de cea etmoido-maxilară, înainte de marginea 
lacrimalului şi înapoi de sutura etmoido-sfenoidală. Celulele sunt evidenţiate. 


Descoperirea sinusului maxilar 

Consideraţii teoretice şi concluzii practice. 1. Sinusul maxilar este o cavitate săpată în maxi- 
lă; prin marile dimensiuni, el are raporturi întinse şi însemnate, astfel : peretele superior răspunde 
orbitei ; peretele inferior e în raport cu alveolele molarilor ; peretele intern cu fosele nazale (corne- 

tul inferior şi mijlociu); peretele extern răspunde fosei infratemporale ; peretele anterior părţilor 
moi ale feţei, iar cel posterior e în raport cu fosa pterigo-maxilară. Din această scurtă expunere se 
vede că putem ajunge la sinusul maxilar prin mai multe căi : a) calea anterioară (fosa canină); b) 
"calea inferioară (alveolară); c) internă (meatică) ; ceilalți pereţi nu sunt uşor accesibili. Cea mai 
" anatomică dintre aceste căi, este cea anterioară, pe care o vom expune aci. 


Descoperirea sinuşului. Poziţie şi explorare. Buza superioară e trasă în sus 
şi se examinează şanţul labio-gingival superior. 

Incizia se face pe gingie şi este întinsă între canin şi al 2-lea molar. 

Secţiunea planurilor. Se taie mucoasa, muşchiul canin şi periostul. 

Manoperă indispensabilă. Dezlipirea periostului se face cu răzuşa de jos în 
sus, punând în evidenţă fosa canină. 

Deschiderea sinusului. Cu dalta şi ciocanul se trepanează peretele anterior 
al maxilei deschizându-se cavitatea sinusală. 


DESCOPERIRI INTRACRANIENE 


Aceste descoperiri necesită o prealabilă cunoştinţă a topografiei pe craniu a 
elementului căutat ; ele se fac toate după acelaşi plan (secţiunea părţilor moi şi 
trepanarea la nivelul indicat). 

Nu voi arăta aici toate procedeele şi toate detaliile necesare chirurgului, ci 
numai datele anatomice necesare descoperirii (Testut-Jacob). 


Descoperirea scizurii lui Rolando (centrală) 


Consideraţii teoretice şi concluzii practice. 1. Această scizură este oblic ascendentă în sus şi 
înapoi ; ea nu răspunde osului frontal, ci celui parietal. 2. Pentru a cădea pe un punct oarecare al 
ei, trebuie să-i cunoaştem topografia pe suprafaţa craniană şi pentru că în timpul operaţiei raportu- 
rile ei cu părţile moi se pierd, trebuie să cunoaştem şi raporturile scizurii cu suturile osoase. 

Proiecţia scizurii lui Rolando se face determinând, pe suprafaţa craniului, punctele corespun- 
zătoare celor două extremităţi ale ei (inferioară şi superioară). Dintre diferitele procedee prin care 
putem ajunge la acest rezultat, cel mai simplu şi totodată şi cel mai exact, este al lui Poirier. Du- 
pă acest autor extremităţile scizurii se găsesc astfel : 1. Pentru aflarea extremității superioare, luăm 
jumătatea distanţei dintre protuberanţa occipitală (inion) şi rădăcina nasului (nasion), la care se 
inion-nasion + 2 

2 
nasului. 2. :Extremitatea inferioară se află ridicând o perpendiculară pe arcada zigomatică, care să 
treacă înaintea tragusului şi pe ea măsurăm 7 cm. 

Raporturile scizurii lui Rolando cu suturile craniului. Scizura lui Rolando se află situată îna- 
poia suturii fronto-parietale, la o distanţă variabilă ; extremitatea inferioară se găseşte la 1cm dea- 
supra suturii temporo-parietale şi la 3 cm înapoia suturii fronto-parietale ; extremitatea superioară e 
situată la 5 cm înapoia suturii fronto-parietale. 


adaugă 2 cm ; acest punct se găseşte de obicei cam la 18 cm înapoia rădăcinii 


Descoperire. Poziţie şi explorare. Capul este întors în partea opusă opera- 
țiunii ; la suprafaţa lui se duce linia de reper a scizurii şi se alege locul la care 
vrem să pătrundem. : 

Incizia e dusă pe linia de reper la nivelul indicat pe o lungime de Scm (în 
chirurgie se fac diferite incizii, care pe noi nu ne interesează). 

Secţiunea planurilor. Pentru că incizia răspunde în jumătatea superioară re- 
giunii occipito-parietale, iar în cea inferioară regiunii temporale şi planurile pe 
care le vom secţiona vor fi diferite în cele două jumătăţi : 

Fig. 141. S.-S. Linia sylviană. R.-R. Linia rolandică. 


1. În jumătatea superioară (regiunea occipito-frontală) se va tăia : pielea, 
țesutul celular subcutanat, aponevroza epicraniană, țesutul celular sub-aponevro- 
tic şi periostul. 

2. În jumătatea inferioară (regiunea temporală) se taie pielea, țesutul celular 
subcutanat, aponevroza temporală, muşchiul temporal, țesutul celular submuscu- 
lar şi periostul. 

Trepanarea se face la locul indicat pe o întindere de 3cm pătraţi. 

Căutarea scizurii. Se secţionează dura-mater şi se pune în evidenţă scizura. 


Descoperirea scizurii laterale Sylvius 


Consideraţii teoretice şi concluzii practice. 1. Această scizură poate fi descoperită în porţiu- 
nea ei externă, care răspunde regiunii temporale. Ca şi la scizura precendentă, trebuie să-i cunoaş- 
tem mai întâi topografia. 

Proiecţia scizurii lui Sylvius. Scizura aceasta pleacă la 3 cm înapoia apofizei zigomatice şi 
merge paralel cu arcada zigomatică, la S cm deasupra ei (Championitre). 

„_ Raporturile scizurii lui Sylvius cu suturile. Scizura lui Sylvius începe la nivelul pericanini şi 
merge de-a lungul suturii temporo-parietale pe o întindere de S cm 


Descoperire. Poziţie şi explorare. Capul este întors în partea opusă ; se sec- 
ționează reperurile de mai sus şi prin ajutorul lor proiectăm scizura. 

Incizie. De-a lungul liniei de proiecţie facem o incizie în pielea regiunii 
temporale. 

ze cap planurilor. Se taie zoo țesutul celular subcutanat, aponevroza 
temporală, muşchiul temporal şi periostul. 
Trepanarea. Un ajutor îndepărtează cu putere buzele plăgii, iar operatorul 

examinează sutura îeippeno bani etit şi trepanează de-a lungul ei. 
Căutarea scizurii. De-a lungul secţiunii osoase se incizează dura-mater şi se 

examinează scizura. 


Descoperirea arterei meningee mijlocii 


Consideraţii teoretice şi concluzii practice.. 1. Artera meningee mijlocie naşte din maxilară şi 
intră în craniu prin gaura spinoasă, unde după un traiect de 3-4 cm se bifurcă, dând o ramură an- 

terioară şi una posterioară. 2. Din consideraţiile de mai sus, se înţelege că ea poate fi descoperită 
la gaura spinoasă sau la nivelul uncfa din ramurile ei. 


1. Descoperirea la nivelul găurii spinoase. Operaţiunea este aceeaşi ca pen- 
tru ganglionul lui Gasser (fig. 132). 
2. Descoperirea meningeei mijlocii în craniu. 


Consideraţii teoretice şi concluzii practice. Pentru această operaţiune, se face trepanarea fosei 
temporale ; fiecare din ramurile arterei are un punct special de descoperire. Pentru a determina 
punctele de trepanare pentru cele două ramuri (anterioară şi posterioară), cel mai bun procedeu este 
al lui Krânlein: se duce o linie (ABC) orizontală, care prelungeşte înapoi marginea superioară a 
orbitei, iar pe ea se trag două perpendiculare : una (BD) anterioară, trece prin mijlocul arcadei zi- 
gomatice, iar alta (CE) posterioară, trece înapoia mastoidei (fig. 132) 

Ramura anterioară a arterei meningee mijlocii se găseşte prin trepanarea fosei temporale la 
întâlnirea liniei ABC cu linia BD ; iar ramura posterioară, la întâlnirea liniei ABC cu CE. 


Incizia este orizontală şi are o lungime de 5 cm. Se înţelege uşor că sediul 
ei variază după cum descoperim ramura anterioară sau pe cea posterioară. Pen- 
tru prima, mijlocul inciziei trebuie să fie la unirea liniei ABC cu linia BD, iar 
pentru ramura posterioară, la unirea liniei ABC cu linia CE. 

Secţiunea planurilor moi. Se taie pielea, țesutul celular, aponevroza tempo- 
rală, muşchiul şi periostul. 

Trepanarea se face la nivelul proiecției, în timp ce un ajutor depărtează 
puternic buzele inciziei. 

Căutarea vasului. După ce am trepanat osul, examinăm dura-mater în inte- 
riorul căreia se află artera. 

Descoperirea sinusului lateral 

Consideraţii teoretice şi concluzii practice. 1. Acest sinus se întinde de la 
protuberanţa occipitală la gaura jugulară, unde se continuă cu vena jugulară in- 
ternă ; el e compus din două porţiuni: o primă porţiune cu direcţie orizontală, 
întinsă de la protuberanţa occipitală până la baza stâncii (sinusul transvers) şi o 
a doua porţiune descendentă, corespunde mastoidei (sinusul sigmoid). 2. Ambele 
porţiuni ale sinusului pot fi proiectate pe suprafaţa exterioară a craniului. 


Fig. *142. B. C. Locurile de trepanare pentru găsirea ramurilor arterei meningee mijlocii. An. An- 
trul. Spaţiul punctat : sinusul lateral (sigmoid). 

Proiecţia sinusului lateral. 1. Porțiunea orizontală se găseşte de-a lungul unei linii întinse de 
la inion (protuberanţa occipitală externă) la conductul auditiv extern. 2. Porțiunea descendentă se 
găseşte situată înapoia proiecției antrului mastoidian, pe porţiunea postero-superioară a mastoidei şi 
în porţiunea ei mijlocie. 


1. Descoperirea porțiunii verticale (descendentă sau sigmoidă). Se deschide 
mai întîi antrul mastoidian (vezi descoperirea antrului) şi apoi cu dalta şi cioca- 
nul trepanăm porţiunea mastoidei situată înapoia lui şi în urmă acea de sub el. 

2. Descoperirea sinusului în porţiunea orizontală sau transversă. Poziţie şi 
explorare. Capul este întors în partea opusă celei în care se face operaţiunea ; 
se duce linia de proiecţie între protuberanţa occipitală şi mastoidă. 

Incizia. După ce se alege locul de trepanat, se face o incizie de S cm de-a 
lungul proiecției sinusului. 

Secţiunea planurilor moi. Se taie pielea, țesutul celular subcutanat, apone- 
vroza epicraniană, țesutul sub-aponevrotic şi periostul. 

Trepanaţia osului şi descoperirea sinusului. Pe linia de incizie, se trepanea- 
ză pe o întindere de 3 cm. 

Descoperirea sinusului longitudinal superior. Acest sinus este întins de la 
crista galli la protuberanţa occipitală internă ; el răspunde liniei mediane occipi- 
to-frontală. Trepanând în orice punct de pe această linie, după ce am incizat păr- 
ţile moi ale regiunii, găsim sinusul. 4 


B. DESCOPERIRI LA GÂT 
VASELE SANGUINE ŞI NERVII 


Artera subclaviculară (subclavie) 


Consideraţii teoretice şi concluzii practice. 1. Artera subclaviculară ia naştere la dreapta din 
trunchiul brahio-cefalic, iar la stânga din arcul aortei. 2. Plecând din torace şi trebuind să ajungă 
la membrul superior, ea descrie o curbă cu concavitatea în jos. 3. Din punct de vedere topografic, 
artera subclaviculară prezintă trei porţiuni : A. intra-scalenică ; B. inter-scalenică, şi C. extra-scalenică. 

A. În porţiunea intra-scalenică, artera subclaviculară este situată în regiunea carotidiană şi vi- 
ne în raport: în jos şi în afară cu domul pleural; înapoi cu planul  prevertebral; iar înaintea ei: 
piele, plastima, lama cervicală superficială, sterno-cleido-mastoidianul, sterno-tiroidianul şi sterno- 
hioidianul. Aceste planuri anterioare trebuie secţionate pentru a pune în evidenţă artera. Înainte, ar- 
tera subclaviculară mai vine în raport cu venele mari ale gâtului. Ea este în raport cu nervul 
pneumogastric (vag) şi cu nervul frenic, care încrucişează faţa ei anterioară, la dreapta, iar la stân- 
„ga merg pe faţa ei internă. Din 'aceste consideraţiuni, se înţelege uşor, că în această porţiune tre- 
buie să lucrăm cu multă atenţie, ca să nu lezăm venele şi nervii învecinaţi ; 

B. În porţiunea inter-scalenică, subclaviculara este în raport cu muşchiul scalen anterior, care 
o separă de vena subclaviculară ; în jos răspunde primei coaste; iar în sus şi înapoi cordoanelor 
plexului brahial. Ca să ajungem deci la arteră, trebuie să tăiem toate planurile care acoperă muş- 
chiub scalen anterior : piele, pielos, ţesut celular subcutanat, lama cervicală superficială şi lama cer- 
vicală mijlocie. Deoarece nervul frenic trece înaintea scalenului, în chirurgie se recomandă ca 
secţiunea muşchiului să fie incomplet făcută, adică să intereseze numai jumătatea externă ; 

C. Porțiunea extra-scalenică este cea mai uşor de descoperit; ea fiind situată în triunghiul su- 
pra-clavicular, care este cuprins între marginea posterioară a sterno-cleido-mastoidianului, marginea 
anterioară a trapezului şi clavicula. Artera repauzează pe prima coastă, în afara tuberculului Scale- 
nului anterior (tuberculul lui Lisfranc), care constituie un reper principal în descoperirea vasului ; 
în sus şi înapoi artera subclaviculară este în raport cu cordoanele plexului brahial ; înainte răspunde 
venei subclaviculare (foarte voluminoasă) şi claviculei ; în sus artera este în raport cu planurile ce 

acoperă triunghiul supra-cervical : pielea, pielosul, lama cervicală superficială şi lama cervicală mij- 
locie. Din cele spuse, vedem că trebuie să descoperim artera la partea ei superioară (tăind planurile ce 
o acoperă) şi nu la partea anterioară unde am putea leza vena subclaviculară. În timpul lucrului, tre- 
buie să ne ferim de marginea posterioară a claviculei, unde este ascunsă această venă voluminoasă. 


1. Descoperirea arterei subclaviculare înafara scalenilor. Poziţie şi explora- 
re. Punerea regiunii în poziţia necesară reprezintă un timp important în descope- 
rirea arterei. Cadavrul este aşezat cu faţa în sus şi e tras la marginea mesei, 
astfel ca umărul să atârne în gol; un ajutor împinge umărul în jos şi înapoi 
pentru a micşora profunzimea scobiturii supra-claviculare şi a mări suprafaţa 
triunghiului supra-clavicular. Capul este întors de partea opusă. Se explorează 
clavicula şi se înseamnă mijlocul ei; se determină triunghiul supra-clavicular 
(marginea posterioară a sterno-cleido-mastoidianului, marginea anterioară a trape- 
zului). 

Incizia este paralelă cu clavicula şi e situată la 1 cm deasupra acesteia ; ea 
măsoară 7 cm şi are mijlocul la un centimetru înăuntrul mijlocului claviculei. 

Secţiunea planurilor. Se taie pielea, pielosul şi lama cervicală superficială ; 
- sub ea se află un ţesut celulo-grăsos, de grosime variabilă, care înconjoară vena 
" jugulară externă şi pe care îl secţionăm. Imediat deasupra claviculei se rupe la- 
ma cervicală mijlocie. (Înapoia lamei putem găsi vasele supra-scapulare şi sca- 
pulare posterioare pe care le ferim.) 

Căutarea arterei. Cu un depărtător ridicăm lama cervicală mijlocie, apoi 
“mergem cu degetul în profunzime, înapoia claviculei, până la prima coastă; sim- 
țim tendonul scalenului anterior (primul reper) şi inserţia lui pe coastă (tubercu- 
lul scalenului) ; imediat înafara acestui tubercul recunoaştem artera. 

: 2. Descoperirea arterei în porţiunea 'inter-scalenică se face după acelaşi 
procedeu ; se deosebeşte numai pentru că trebuiesc secţionaţi sterno-cleido-ma- 
stoidianul şi scalenul anterior (vezi consideraţiuni teoretice). 

3. Descoperirea arterei în porţiunea intra-scalenică. Poziţie şi explorare. 
Cadavrul este aşezat cu faţa în sus şi se explorează marginea anterioară a ster- 
no-cleido-mastoidianului. 

Incizia are forma de L; ramura verticală pleacă de la nivelul cartilajului 
cricoid, merge de-a lungul feţei externe a sterno-cleido-mastoidianului, până la 
extremitatea internă a claviculei ; aici se recurbează înăuntru, până la sterno- 
cleido-mastoidianul de partea opusă. 

Secţiunea planurilor. Se taie pielea, pielosul, lama cervicală, superficială ; 
apoi cu prudenţă se taie în lungime fasciculul sternal al sterno-cleido-mastoidia- 
nului şi foiţa profundă a tecii lui; sub aceasta găsim lama cervicală mijlocie şi 
muşchii subhioidieni (sterno-cleido-hioidian şi sterno-tiroidian), pe care îi tăiem. 

Căutarea arterei. Depărtăm bine buzele plăgii apoi căutăm în profunzime 
cu indexul, inserţia scalenului anterior pe prima coastă, iar înăuntrul lui se află 
artera. Înaintea arterei se găseşte vena subclaviculară şi confluenţa ei cu jugula- 
ra internă ; deci trebuie să izolăm artera cu multă precauţie. 

Notă. În căutarea arterei, prima coastă formează reperul principal şi trebuie să nu pitidem 
contactul cu ea, în tot timpul descoperirii. Cea mai mare greşeală constă în a căuta artera fără ca 
în prealabil să fi simţit această coastă şi tuberculul de pe ea (tuberculul lui Lisfranc). 


Carotida comună 


Consideraţii teoretice şi concluzii practice. 1. Artera carotidă comună, repauzează înapoi, prin 
intermediul muşchilor prevertebrali, pe apofizele transverse cervicale : tuberculul anterior a celei de 
a 6-a vertebre (tuberculul lui Chassaignac) este mai proeminent şi prin urmare are raport mai intim 

cu artera. Din cele spuse, conchidem că la descoperirea arterei, planul osos al acestor apofize şi în 
special tuberculul lui Chassaignac, constituie un reper de prim ordin. 2. Carotida comună vine în 
raport în afară cu vena jugulară internă ; acest raport este foarte important, căci în timpul denudării 
arterei, trebuie să fim atenţi să nu rupem vena. 3. Înăuntru, artera este în aport cu conductul la- 
ringo-traheal, care trebuie dat la o parte, pentru a descoperi calea de acces asupra arterei. 4. Înain- 
te, carotida comună este în raport cu pielea, lama cervicală superficială şi  muşchiul 
sterno-cleido-mastoidian învelit în teaca lui. Acest muşchi constituie un reper principal, care îm- 
preună cu tuberculul lui Chassaignac (celălalt reper principal) servesc la descoperirea rapidă şi pre- 
cisă a arterei. Înapoia sterno-cleido-mastoidianului sau mai bine zis, înapoia foiţei profunde a tecii 
lui, există un plan, pe care-l putem numi planul omo-hioidianului, căci e în legătură cu muşchiul 
omo-hioidian. În partea inferioară a acestui muşchi, există lama cervicală mijlocie, care trebuie tă- 
iată pentru a descoperi artera. (Căutarea arterei în această porţiune nu se face pe viu, pentru a nu 
leza vreunul din vasele mari ale regiunii). În partea superioară a omo-hioidianului există o atmos- 
feră celulo-grăsoasă, plină de numeroşi ganglioni (noduri) limfatici, pe care delacerând-o dăm de 
arteră. Din cele spuse, putem deduce că şi omo-hioidianul constituie un reper în găsirea carotidei 
comune 


Descoperirea arterei. Poziţie şi explorare. Capul este pus în extensiune (in- 
troducem sub gât un suport) şi întors de partea opusă operaţiunii. Se explorează 
muşchiul sterno-cleido-mastoidian, conductul laringo-traheal şi şanţul dintre ele. 
Nu trecem mai departe până ce nu am recunoscut bine marginea anterioară a 
sterno-cleido-mastoidianului, de-a lungul căreia se duce linia de operaţie şi anu- 
me de la articulaţia sterno-claviculară la scobitura parotidiană (îndărătul unghiu- 
lui mandibulei.) 

Incizia se face de-a lungul liniei de operaţie, începând la trei degete deasu- 
pra articulației sterno-claviculare şi mergând până la osul hioid. 

Secţiunea planurilor. După incizia pielii, tăiem platisma şi fascia cervicală 
superficială de-a lungul marginii anterioare a sterno-cleido-mastoidianului, pu- 
nând în evidenţă această margine (primul reper). 

Căutarea arterei. După ce am evidenţiat marginea anterioară a sterno-ma- 
stoidianului, izolăm, cu sonda canelată faţa lui profundă de foiţa profundă a te- 
cii apoi tragem muşchiul în afară şi prin intermediul acestei foiţe examinăm 
muşchiul omobhioidian (al 2-lea reper). Un ajutor trage laringele înăuntru (timp 
foarte important) şi sterno-cleido-mastoidianul în afară ; cu indexul drept palpăm 
tuberculul carotidian (al 3-lea reper); după ce l-am găsit, mergem cu sonda ca- 
nelată la nivelul lui şi rupem foiţa profundă a tecii musculare şi țesutul celular 
ce înveleşte vasele ; lucrând cu răbdare putem izola artera de venă. 


Notă. Descoperirea venei jugulare interne se face la fel cu aceea a arterei carotide comune. 


Carotida externă 


Consideraţii teoretice şi concluzii practice. 1.. Artera este situată înaintea apofizelor transver- 
se, care constituiesc 'un reper foarte important. 2. Înăuntru ea vine în raport cu faringele, iar în lo- 
cul unde se face ligatura este în contact cu osul hioid (reper principal). 3. În afară e în raport cu 
artera carotidă internă şi cu jugulara internă, care primeşte, aci, trunchiul venos tiro-linguo-facial. 
4. Înainte e acoperită de piele, platisma, fascie, muşchiul sterno-cleido-mastoidian cu teaca lui şi 
țesutul celular din planul omo-hioidianului. 5. La acest nivel carotida externă dă ramura tiroidiană 
superioară şi mai sus linguala şi faringiana. Prezenţa ramurilor deosebeşte carotida externă de cea 
internă, care nu are nici un ram la acest nivel. 


Descoperire. Poziţie şi explorare. Capul este pus. în extensie şi întors pe 
partea opusă celei în care se operează ; se explorează osul hioid, marginea ante- 

rioară a sterno-mastoidianului şi unghiul mandibulei, apoi se duce linia de ope- 
raţie, care este verticală şi pleacă de la mijlocul marginii anterioare a sterno- 
cleido-mastoidianului şi merge înapoia unghiului mandibulei. 

Incizia este dusă pe o lungime de 6cm de-a lungul liniei de operaţie; ea 
pleacă de la mijlocul cartilajului tiroid şi se termină la scobitura parotidiană 
(înapoia unghiului mandibulei), având mijlocul ei la nivelul osului hioid (Fara- 
beuf). eee = 
Secţiunea planurilor. După ce am incizat pielea, tăiem platisma (în partea 
superioară găsim originea jugularei externe, pe care o dăm la o parte), şi apoi 
fascia cervicală de-a lungul marginii anterioare a sterno-cleido-mastoidianului. Se 
izolează această margine şi apoi faţa internă a muşchiului de foiţa profundă a 
tecii lui. 

Căutarea arterei. Prin intermediul foiţei profunde a tecii aponevrotice, pu- 
tem vedea (mai ales pe cadavrele proaspete) trunchiul venos tiro-linguo-facial, 
de culoare albăstruie ; apoi cu indexul palpăm osul hioid (reper principal) şi tăiem 
cu prudenţă sau dilacerăm la acest nivel fascia, a re de sus în jos. Astfel 
evidenţiem în jos trunchiul venos despre care am vorbit, iar în sus muşchiul di- 
gastric. În timp ce un ajutor trage în afară muşchiul sterno-cleido-mastoidian, 
palpăm cu indexul pachetul vasculo-nervos, la nivelul osului hioid şi cu sonda 
canelată dilacerăm, între digastric şi trunchiul venos  tiro-linguo-facial, țesutul 
conjunctiv care-l ascunde. 


Artera carotidă internă. 
Descoperirea se face în acelaşi loc, ca şi la carotida externă. 


Artera linguală 


Consideraţii teoretice şi concluzii practice. 1. Artera linguală ia naştere din carotida externă 
şi după un scurt traiect trece pe faţa profundă a muşchiului hio-glos fiind situată între el şi con- 
strictorul mijlociu al faringelui ; se înţelege de la sine că trebuie să tăiem sau să îndepărtăm muş- 
chiul hio-glos pentru a ajunge la arteră. 2. În afara mușchiului hio-glos există un plan format de 
muşchiul milo-hioidian, tendonul intermediar al digastricului, nervul hipoglos şi osul hioid. Aceste 
elemente "determină formarea a două triunghiuri: a) un triunghi anterior, situat înapoia tendonului 
intermediar al digastricului (triunghiul lui Pirogoft) şi format de milo-hioidian, tendonul di gastricu- 
lui şi nervul hipoglos ; b) un triunghi posterior (triunghiul lui Beclard) situat înapoia tendonului in- 
termediar al digastricului şi format de osul hioid şi tendonul digastricului. Prin urmare, putem 
descoperi artera în unul din aceste triunghiuri (Reper principal). 3. În afara triunghiurilor descrise 
se găseşte glanda submandibulară învelită într-o fascie; se înţelege că suntem obligaţi de a o înde- 
părta din planul operator. 4. În afara glandei se află pielea, care corespunde regiunii suprahioidiene. 


1. Descoperirea aretrei în triunghiul lui Pirogoff. Poziţie şi explorare. Gâ- 
tul este în extensie, iar capul e întors în partea opusă operaţiei; se palpează 
corpul hioidului şi cornul lui cel mare. 

Incizia pielii se face paralel cu marginea inferioară a madibulei, pe o lungi- 
me de 5cm şi la egală distanţă de mandibulă şi osul hioid. 

Secţiunea planurilor. Se taie pielea şi platisma ; apoi depărtăm buzele plăgii 
şi dăm de lama cervicală superficială, care înveleşte glanda submandibulară (re- 
per principal). Secţionăm această lamă de-a lungul marginii inferioare a glandei. 

Ridicarea glandei (timp indispensabil) se face cu un depărtător, dezlipind-o 
de lama profundă. 

Examenul regiunii. După ce am ridicat glanda submandibulară, vedem că 
organele sunt mascate încă, de foiţa profundă a lojei submandibulare. Dacă pal- 
păm osul hioid şi-l dăm puţin în jos simţim tendonul digastricului; cu sonda 
canelată curăţim la acest nivel şi ne apare triunghiul lui Pirogoff. 

Secţiunea hio-glosului şi căutarea arterei. aria acestui triunghi, ridicăm 
cu pensa muşchiul hio-glos şi-l secţionăm ; sub el găsim artera. 

2. Descoperirea arterei în triunghiul lui Beclard. Poziţie şi explorare. Ace- 
eaşi ca mai sus. 

Incizia are o lungim de 5 cm şi e paralelă cu osul hioid, mergând la 1cm 
deasupra lui. 

Secţiunea planurilor. Se taie pielea, platisma şi lama cervicală superficială 
deschizând loja submandibulară. 

Ridicarea glandei se face ca mai sus. 

Examenul regiunii. Căutăm, cu degetul, osul hioid, iar cu sonda canelată 
curăţim regiunea la acest nivel şi găsim tendonul digastricului, care limitează în 
sus şi înainte triunghiul nostru (acest triunghi mai e limitat în sus şi înapoi de 
nervul hipoglos, iar. în jos de osul hioid). 

Căutarea arterei. Secţionăm hioglosului între digastric şi osul hioid şi sub 
el găsim artera linguală. 


Artera tiroidiană superioară 


Consideraţii teoretice şi concluzii practice. Artera tiroidiană superioară ia naştere din carotida 
externă, chiar la nivelul originii ei. Descoperirea arterei tiroidiene se face la fel cu aceea a caroti- 
dei externe. 


Artera tiroidiană inferioară şi artera vertebrală 


Consideraţii teoretice şi concluzii practice. 1. Am unit descoperirea acestor artere, într-un sin- 
gur capitol, deoarece operaţiunea este aceeaşi ; ea seamănă foarte mult cu aceea a carotidei comu- 
ne şi se explică prin strânsele raporturi dintre cele trei artere. 2. Artera tiroidiană inferioară pleacă 
din subclaviculară, merge în sus, la nivelul celei de a S-a vertebre cervicale, coteşte înconjurând 
fața posterioară a pachetului vasculo-nervos al gâtului. 3. Artera vertebrală pleacă tot din subclavi- 
culară şi merge în sus până la nivelul apofizei transverse a celei de a 6-a vertebre cervicale, în a 
cărei gaură se angajează. 4. Din aceste consideraţii rezultă că: a) în apropierea vertebrei a 6-a, 
ambele artere sunt învecinate, fiind situate înapoia carotidei comune ; b) ca să le găsim, trebuie să 
descoperim mai întâi pachetul vasculo-nervos, care trebuie îndepărtat pentru a evidenția cele două 
artere. 5. Artera vertebrală este separată de cea tiroidiană inferioară, prin fascia pre-vertebrală ; pri- 
ma este situată înapoia fasciei, iar a doua înaintea «i. 6. Artera tiroidiană este învelită într-o teacă 
care trebuie ruptă pentru a găsi artera. 


Descoperire. A. Descoperirea pachetului vasculo-nervos al gâtului (vezi ca- 
“rotida comună). 

B. Căutarea vaselor. După ce am găsit pachetul vasculo-nervos, îl ridicăm 
cu totul de pe planul prevertebral, izolându-l cu sonda canelată pe faţa lui pro- 
fundă ; apoi îl dăm unui ajutor, care-l trage în sus şi înăuntru. Sub pachetul vas- 
culo-nervos îndepărtat, palpăm tuberculul lui Chassaignac; la acest nivel 
dilacerăm țesutul celular fibros retro-carotidian şi descoperim artera tiroidiană. 

Punem la adăpost artera tiroidiană inferioară şi căutăm pe cea vertebrală; 
secţionăm cu prudenţă fascia prevertebrală şi sub ea izolăm artera după ce am 
diferenţiat-o de vena vertebrală. 

Nervul pneumogastric (vag) / 


Consideraţii teoretice şi concluzii practice. 1. Nervul pneumogastric (perechea a X-a) pleacă 
din şanţul colateral posterior al bulbului, străbate gaura jugulară şi ajunge la gât, unde este aşezat 
în unghiul diedru dintre carotida comună şi jugulara internă ; de la gât el trece în torace şi apoi în 
abdomen. 2. Descoperirea lui se face la fel cu aceea a arterei carotide comune; după ce se desco- 
peră pachetul vasculo-nervos, se izolează elementele lui şi în unghiul diedru posterior dintre arteră 
şi venă se găseşte nervul. 


Nervul laringeu superior 


Consideraţii teoretice şi concluzii practice. 1. Laringeul superior este o ramură din pneumo- 
gastric: el pleacă din ganglionul plexiform (inferior) şi merge către laringe descriind o curbă cu 
concavitatea în sus şi înainte ; ajuns la osul hioid se bifurcă dând: o ramură superioară, care mer- 
ge la laringe, după ce a străbătut membrana tiro-hioidiană şi o alta inferioară, care merge către 
muşchiul cricotiroid, pe care-l încrucişează şi-l străbate. Nervul laringeu se descoperă la nivelul 
membranei tiro-hioidiane, într-un ţesut celular foarte abundent situat între membrană şi muşchiul 
omonim. Acest muşchi este acoperit de muşchiul omo-hioidian, de lama cervicală mijlocie, platis- 
ma şi piele ; trebuie să reamintim că muşchiul tiro-hioidian depăşeşte în afară pe cel omo-hioidian. 


Poziţie şi explorare. Capul este pus în extensiune forţată ; se explorează 
osul hioid şi cartilagiul tiroid. | 

Incizia este verticală şi e situată la două degete în afara liniei mediane, 
plecând de la marginea superioară a cartilajului tiroid şi ajungând la osul hioid. 

Secţiunea planurilor. După piele se taie platisma, lama cervicală superficială. 

Căutarea nervului. Depărtând buzele plăgii, se vede muşchiul omo-hioidian, 
aplicat pe muşchiul tiro-hioidian (tiro-hioidianul depăşeşte în afară omo-hioidia- 
nul). Cu depărtătorul tragem înăuntru muşchiul omo-hioidian şi tiro-hioidianul se 
evidenţiază în totalitatea lui ; secţionăm vertical acest muşchi până ce dăm de, 
țesutul celular foarte abundent ce acoperă membrana tiro-hioidiană. Prin acest 
ţesut căutăm nervul în partea infero-externă a plăgii, deasupra cartilajului tiroid. 
(La unirea celor ?/; superioare a membranei cu !/; inferioară.) 


Notă. Nervul e însoţit de vasele omonime, de care-l izolăm. 


Nervul laringeu recurent 


Consideraţii teoretice şi concluzii practice. 1. Nervul recurent este o ramură a pneumogastri- 
cului şi se desprinde din el, la locul unde el încrucişează artera subclaviculară (la dreapta) şi aorta 
(la stânga) : după ce înconjoară aceste artere, recurentul devine ascendent, mergând până la nivelul 
constrictorului inferior al faringelui pe care-l perforează pentru a pătrunde în laringe. 2. La gât, 
prezintă raporturi diferite după partea în care lucrăm ; astfel la dreapta, recurentul se află pe mar- 
ginea dreaptă a esofagului, iar la stânga în unghiul diedru dintre esofag şi trahee. 3. Descoperirea 
nervului recurent este legată de descoperirea esofagului (vezi descoperirea esofagului). 


-Nervul accesor 

Consideraţii teoretice şi concluzii practice. 1. Nervul accesor (a XI-a pereche) are două ra- 
muri : una internă, care se anastomează, după un scurt traiect, cu pneumogastricul şi alta externă, 
care merge la mușchiul sterno-cleido-mastoidian şi trapez. Se înțelege de la sine, că nu vom vorbi 
decât de ramura externă. 2. Ea iese din craniu, prin gaura jugulară şi merge la sterno-cleido-ma- 
stoidian, trecând pe sub digastric ; în acest traiect repauzează înapoi. pe apofiza transversă a atlasu- 
lui (reper principal), fiind situat într-un spaţiu triunghiular, delimitat înainte de digastric, iar înapoi 
de sterno-cleido-mastoidian. 

Descoperire. Poziţie şi explorare. Gâtul este în extensiune şi capul dat în 
partea opusă descoperirii. Se explorează marginea anterioară a apofizei mastoide 
şi cea a sterno-cleido-mastoidianului. i 

Incizia pielii are o lungime de 8cm şi se întinde de la vârful mastoidei, 
de-a lungul marginii anterioare a sterno-cleido-mastoidianului, până la nivelul 
marginii inferioare a mandibulei. i 

Secţiunea planurilor. 'Tăiem ramurile venei jugulare externe şi acelea ale 
plexului cervical, care se găsesc în țesutul celular subcutanat, şi îndepărtăm - 
înainte lobulii parotidieni. Apoi, incizăm lama cervicală superficială, de-a lungul 
marginii anterioare a sterno-mastoidianului şi cu sonda canelată izolăm faţa pro- 
fundă a muşchiului de foiţa profundă a tecii aponevrotice. 

Examenul regiunii. Prin îndepărtarea sterno-mastoidianului plaga este mult 
lărgită, dar fundul ei este mascat de foiţa profundă a tecii; înainte de a căuta 
nervul, palpăm în profunzime, prin intermediul acestei foiţe, apofiza transversă a 
atlasumi (reper de importanţă capitală). 

Căutarea nervului. La nivelul apofizei transverse, dilacerăm cu sonda sau 
tăiem cu scalpelul, foiţa profundă a tecii muşchiului sterno-cleido-mastoidian şi 
ne apare muşchiul digastric. În partea lui superioară, acest muşchi se încrucişea- 
ză cu sterno-cleido-mastoidianul, tocmai la nivelul apofizei transverse a atlasu- 
lui, formând împreună spaţiul triunghiular despre care am vorbit; în acest 
triunghi la nivelul apofizei transverse a atlasului se găseşte nervul accesor, care 
merge oblic la sterno-cleido-mastoidian. 


Notă. Tot secretul descoperirii constă în depărtarea puternică a sterno-cleido-mastoidianului şi 
căutarea nervului înaintea apofizei transverse. 


Plexul cervical (ramurile superficiale) 


Consideraţii teoretice şi concluzii practice. Cele cinci ramuri care constituiesc plexul cervical 
(superficial), ies pe sub marginea posterioară a sterno-cleido-mastoidianului (la mijlocul ei) şi de 
acolo diverg către teritoriile cutanate respective ; ele pot fi găsite la acel nivel, unde sunt acoperite 
de piele, platismă şi lama cervicală superficială. 


Descoperire. Poziţie şi explorare. Capul este întors de partea opusă ; se ex- 
plorează marginea posterioară a muşchiului sterno-cleido-mastoidian. . 

Incizia se face pe marginea posterioară a muşchiului sterno-cleido-mastoi- 
dian ; ea măsoară 6cm lungime, iar mijlocul ei se află la nivelul mijlocului 
muşchiului. 

Secţiunea planurilor. După piele se secţionează platisma, iar prin îndepărta- 
rea buzelor lui, se văd ramurile plexului, unele subcutanate şi altele subfasciale; 
conducându-ne după aceste ramuri, ajungem la locul lor de ieşire. 


Plexul cervical (ramurile profunde) 


Consideraţii teoretice şi concluzii practice. 1. Acest plex este format din trei arcade nervoase 
şi este situat profund, înapoia mușchiului sterno-cleido-mastoidian, între muşchii prevertebrali, care 
sunt înăuntru şi inserţiile cervicale ale spleniului şi ridicătorului scapulei, care sunt în afară. Dintre 
ramurile lui, cele mai importante pentru descoperire sunt cele care merg la sterno-cleido-mastoidian 
şi trapez. 2. Atât plexul cervical, cât şi ramurile lui sunt acoperite la origine de o fascie fibroasă 
provenită din lama cervicală profundă (prevertebrală), şi care trebuie ruptă pentru a evidenția ramu- 
rile nervoase. 


Descoperire. Poziţie şi explorare. (Aceeaşi ca şi pentru cel superficial.) 

Secţiunea planurilor. (Aceeaşi ca şi pentru plexul superficial, pe care-l şi 
descoperim.) 
Căutarea plexului. Se disecă marginea posterioară a muşchiului sterno-clei- 
" do-mastoidian, apoi se trage muşchiul înainte, izolându-l de foiţa profundă a te- 
cii lui. Urmărim ramura transversă din plexul cervical (superficial), până la 
arcada din care provine şi care e situată la nivelul celei de a 2-a şi a apo- 
fize transverse ; el poate fi găsit după miperea sau secţionarea lamei la acest ni- 
vel (apofizele se pot palpa cu uşurinţă). Sub această ramură se poate izola nervul 
trapezului, pe care-l recunoaştem după dimensiunile lui mari şi după traiect. 


Simpaticul cervical 


Consideraţii teoretice şi concluzii practice. 1. Simpaticul cervical este situat înaintea muşchi- 
lor prevertebrali, înăuntrul tuberculilor anteriori ai apofizelor transversale ; el este aplicat pe această 
regiune, de lama prevertebrală. 2. Această lamă îl separă de pachetul vasculo-nervos al gâtului, care 
este situat înaintea simpaticului. 3. Din consideraţiile de mai sus se înţelege că descoperirea simpaticu- 
lui cervical este legată de descoperirea pachetului vasculo-nervos, de ridicarea lui de pe planul prever- 
tebral şi de secţionarea lamei prevertebrale. 


Descoperire. Poziţie şi explorare. Capul este întors de partea opusă ; se ex- 
plorează marginea anterioară a sterno-cleido-mastoidianului şi se palpează apofi- 
za mastoidă. 

Incizia merge de-a lungul marginii anterioare a sterno-cleido-mastoidianului; 
ea începe de la baza apofizei mastoide, iar în jos se termină în mod variabil, 
după lungimea segmentului ce vrem să descoperim. (Când descoperim simpati- 
cul cervical în totalitate, incizia merge până la claviculă ; când îl descoperim 
parţial, incizia se opreşte la nivelul osului hioid.) 

Secţiunea planurilor. Incizia interesează pielea, platisma, lama cervicală su- 
perficială. 

Căutarea pachetului vasculo-nervos. Se trage sterno-cleido-mastoidianul în 
afară ; se incizează foiţa profundă a tecii lui şi se evidenţiază pachetul vasculo- 
nervos (vezi descoperirea carotidei externe și comune). 

Căutarea simpaticului. Izolăm pachetul vasculo-nervos pe faţa lui internă 
(separându-l de laringe), apoi pe faţa proitedă fără a-i disocia elementele Și 
apoi îl tragem în sus şi în afară. Sub el apar muşchii prevertebrali, acoperiţi de 
lama prevertebrală. Palpăm tuberculii antenori ai apofizelor transverse şi secţio- 
năm fascia înăuntrul lor, iar cu sonda canelată căutăm nervul (lanţul simpatic). 


Notă. Putem urmări nervul, în sus până la ganglionul cervical superior, iar în jos, până la cel 
mijlociu ; mult mai greu este să-l urmărim mai jos şi să descoperim ganglionul cervical inferior. 
(Greutatea acestei operaţiuni este datorită prezenţei trunchiului arterial tiro-cervico-scapular, arterei 
vertebrale şi intercostalei superioare). 


Marele nerv occipital al lui Arnold (ramura posterioară a celui de al 
2-lea nerv cervical) 


Consideraţii teoretice şi concluzii practice. 1. A doua ramură cervicală posterioară este foarte 
voluminoasă; ea poartă numele de marele nerv occipital ; pentru ca să ajungă la piele, acest nerv 
străbate complexul mare (m. semispinal al capului) şi apoi trapezul. Se înţelege că poate fi găsit 
fie imediat sub piele, fie sub muşchiul trapez sau sub complexul mare. Cel mai sigur mijloc este 
de a-l căuta sub muşchiul trapez. 


Descoperire. Poziţie şi explorare. Cadavrul este întors cu faţa în jos, iar 
capul este pus în uşoară flexiune ; se explorează protuberanţa occipitală externă 
şi marginea posterioară a sterno-cleido-mastoidianului. 

Incizia pielii este transversală şi situată la trei degete sub protuberanţa occi- 
pitală externă, plecând de la linia mediană către muşchiul sterno-cleido-mastoi- 
dian. 

Secţiunea planurilor. Se taie pielea, țesutul celular subcutanat şi muşchiul 
trapez. i 

Căutarea nervului. Ridicăm buza superioară a plăgii şi apare muşchiul 
complex mare, acoperit de o fascie subţire. Se secţionează această fascie şi se 
evidenţiază nervul ce iese din complexul mare. Situaţia marelui nerv occipital, 
faţă de linia mediană, variază, el putându-se afla la o distanţă de 1-4 cm de 
această linie. 


Plexul brahial şi nervul frenic 


Consideraţii teoretice şi concluzii practice. 1. Plexul brahial e format din ramurile anterioare 
ale ultimelor patru perechi cervicale şi a primei dorsale. 2. Din punct de vedere topografic plexul are 
trei porţiuni : una supra-claviculară, a doua retro-claviculară şi a treia axilară. Se înţelege că aici nu 
va fi vorba decât de porţiunea supra-claviculară. 3. În această porţiune, plexul este situat în triun- 
ghiul supra-clavicular, deasupra şi înapoia arterei subclaviculare. 4. Din aceste consideraţiuni, se 
vede că. descoperirea plexului brahial se face prin acelaşi procedeu, ca artera sub-claviculară (vezi 
artera sub-claviculară). 5. Nervul frenic (ramură din plexul cervical profund) se găseşte situat pe faţa 
anterioară a muşchiului scalen anterior şi poate fi descoperit odată cu plexul brahial sau cu artera 
subclaviculară, amândouă aceste organe necesitând găsirea scalenului anterior ca reper principal. 


Descoperire. Poziţia, explorarea şi secţiunea planurilor sunt la fel ca la 
descoperirea arterei sub-claviculare. 

Căutarea plexului. Un ajutor trage puternic în sus buza superioară a plăgii 
iar operatorul caută cu degetul scalenul anterior (reper principal) şi-l palpează în 
toată Antinderea plăgii. În afara lui se găsesc cordoanele plexului brahial ce tre- 
buiesc izolate. 

Căutarea nervului frenic se face prin acelaşi procedeu, iar când am găsit 
muşchiul scalen anterior, îl denudăm cu sonda canelată şi aflăm nervul pe faţa 
lui anterioară. 


DESCOPERIRILE FĂCUTE PE ORGANELE RESPIRATORII 
ŞI DIGESTIVE 


Glanda tiroidă 


Consideraţii teoretice şi concluzii practice. 1. Glanda tiroidă este formată dintr-un istm şi doi 
lobi laterali. 2. Istmul e situat înaintea primelor inele ale trahei; este superficial şi acoperit de 
piele, lama cervicală superficială, muşchii subhioidieni înveliţi de tecile lor (dependinţe ale fasciei 
cervicale superficiale) şi de teaca peri-tiroidiană. Pe linia mediană, între cele două grupe de muşchi 
subhioidieni, se află un interstiţiu, în care corpul tiroidei este acoperit numai de piele, lama cervi- 
cală superficială şi cea mijlocie (linia albă subhioidiană). Lobii laterali sunt acoperiţi pe faţa lor 
externă de planurile regiunii carotidiene (piele, platisma, muşchiul sterno-cleido-mastoidian cu teaca 
lor) planul omohioidianului (format din muşchiul omo-hioidian, muşchii subhioidieni şi lama cer- 
vicală mijlocie), ţesut celular şi teaca peri-tiroidiană. 

A) Descoperirea istmului. Poziţie şi explorare. Capul este pus în extensiu- 
ne; se explorează cartilagiul cricoid şi primele inele ale traheii. 

Incizia este mediană şi verticală ; ea pleacă de la marginea superioară a 
cartilagiului cricoid şi merge în jos pe o întindere de S cm. 

Secţiunea planurilor moi. Se taie pielea, țesutul celular, lama cervicală su- 
perficială, lama cervicală mijlocie (când incizia este mediană, nu se întâlneşte 
nici un muşchi, ea fiind făcută pe linia albă subhioidiană), teaca peri-tiroidiană. 

Căutarea istmului. Se dilacerează teaca peritiroidiană pe linia mediană şi se 
dă peste istmul corpului tiroid. 

B. Descoperirea lobului lateral. Vezi descoperirea esofagului. 


Laringele 


Consideraţii teoretice şi concluzii practice. 1. Laringele este acoperit înainte de muşchii sub- 
hioidieni, lama cervicală mijlocie, lama cervicală superficială (aceste fascii formează pe linia me- 
diană, linia albă subhioidiană) şi piele. 2. Cartilagiul tiroid şi cel cricoid se pot palpa foarte uşor. 


Descoperire. Poziţie şi explorare. Capul este în extensie forţată ; se palpea- 
ză marginea inferioară a osului hioid, proeminenţa cartilagiului „iroid (mărul lui 
Adam) şi cartilagiul cricoid. 

Incizia începe la nivelul osului hioid şi merge exact pe linia mediană până 
la cartilagiul cricoid. 

Secţiunea planurilor. Se taie pielea şi linia albă subhioidiană, descoperind 
astfel membrana tiro-hioidiană, cartilagiul tiroid şi membrana tiro-cricoidiană. 


Notă. Pentru a descoperi şi cartilagiul cricoid, trebuie să facem incizia mai jos şi să secţio- 
năm şi istmul glandei. 


'Traheea 


Consideraţii teoretice şi concluzii practice. 1. Traheea vine în raport înainte, în partea supe- 
rioară cu istmul glandei tiroide, care acoperă primele două inele, iar mai jos cu planul muscular 
subhioidian, lama cervicală mijlocie, superficială şi pielea. 2. Traheea este învelită de un ţesut ce- 
lular, în care se găsesc venele tiroidiene inferioare. 


Descoperire. Se incizează pe linia mediană ca şi pentru glanda tiroidă 
(piele, ţesut celular subcutanat şi linia albă subhioidiană), apoi tăiem şi glanda, 
după ce am descoperit-o şi sub ea se pune în evidenţă traheea. 


Descoperirea faringelui 


Consideraţii teoretice şi concluzii practice. 1. Faringele este situat înaintea coloanei vertebrale 
şi înapoia foselor nazale, a gurii şi a laringelui ; pe laturi, între el şi mandibulă se află un spaţiu, 
numit spaţiul mandibulo-faringian. 2. Din aceste scurte date, se înţelege că faringele poate fi des- 
coperit pe cale anterioară şi pe cale laterală, prin spaţiul mandibulo-faringian. 3. Spaţiul mandibu- 
lo-faringian este divizat, prin diafragmul stilian, în două părţi: o porţiune pre-stiliană şi una 
retro-stiliană. Fiindcă în loja retro-stiliană se găsesc vasele mari şi deci trebuie să le evităm, vom 
pătrunde prin loja pre-stiliană. Acest spațiu este acoperit de parotidă, pe care trebuie s-o dăm îna- 
poi, iar pentru ca să avem o cale mai largă, e bine să rezecăm unghiul mandibulei. 


1. Descoperirea faringelui în porțiunea inferioară (laringo-faringele; calea 
subhioidiană). Poziţie şi explorare. Capul este pus în extensie ; se explorează şi 
cartilagiul tiroid. | 

Incizia este transversală şi măsoară 7—9 cm, mergând sub osul hioid şi 
paralel cu el. 

Secţiunea planurilor. Se taie pielea, platisma, fascia cervicală superficială şi 
cei trei muşchi, ce se inseră pe osul hioid (omo-sterno- şi tiro-hioidian). 

Căutarea faringelui. Îndepărtăm buzele plăgii şi dăm de un ţesut celulogră- 
sos şi apoi de membrana tiro-hioidiană ; pe care o secţionăm pe marginea infe- 
rioară a osului hioid. În timpul secţionării membranei tirohioidiene, trebuie să 
fim atenţi, ca să nu tăiem nervul laringeu superior; pentru aceasta incizia nu 
trebuie să depăşească extremităţile corpului osului hioid. Sub membrana tiro- 
hioidiană se găseşte pachetul grăsos preepiglotic, iar sub el mucoasa faringelui, 
pe care o tragem cu o pensă şi o secţionăm înaintea epiglotei, în foseta pre-epi- 
glotică, înapoia bazei limbii. Acum putem trage înainte epiglota şi am descoperit 
orificiul superior al laringelui, plicele ariteno-epiglotice, regiunea supra-glotică a 
laringelui şi peretele postero-lateral al faringelui (până la esofag). 

2. Descoperirea faringelui în porţiunea lui mijlocie (oro-faringele; cale su- 
pra-hioidiană). Poziţie şi explorare. Capul este pus în extensie ; se explorează 
osul hioid şi marginea anterioară a celor doi muşchi sterno-cleido-mastoidieni. 

Incizia este paralelă cu osul hioid şi merge la câţiva milimetri deasupra lui; 
ea este întinsă de la un sterno-cleido-mastoidian la celălalt. 

Secţiunea planurilor. Se taie pielea, platisma, țesutul celular subcutanat şi 
lama cervicală superficială, deschizând astfel lojile submandibulare. 

Ridicarea glandelor submandibulare se face ca pentru descoperirea arterei 
linguale, punând în evidenţă peretele superior al lojei submandibulare, în amân- 
două părţile. 

Secţiunea milo-hioidianului şi a digastricului (peretele superior al lojei sub- 
mandibulare) se face pe osul hioid. Acum ne apar fibrele genio-hioidianului, pe 
care le secţionăm la acelaşi nivel, împreună cu fibrele suprajacente ale muşchiu- 
lui genio-glos. 

Deschiderea faringelui se face secţionând mucoasa, care apare în plagă. 

3. Descoperirea faringelui prin spaţiul mandibulo-faringian. Poziţie şi ex- 
plorare. Capul este pus în extensie şi e întors de partea opusă celei în care se 
operează. Se explorează unghiul mandibulei şi marginea ei inferioară. 

Incizia este în unghi, ea pleacă de la lobulul urechii, înconjoară unghiul man- 
dibulei şi merge de-a lungul marginii inferioare osului, pe o întindere de 5 cm. 

Secţiunea planurilor. Se taie pielea, platisma şi lama cervicală superficială. 

Manoperă indispensabilă. Cu un depărtător tragem înapoi buza posterioară 
a plăgii şi împreună cu ea lobulii parotidieni (ferim ramurile din facial). Cu ră- 
zuşa ridicăm muşchiul maseter de pe faţa externă a mandibulei (dacă putem, 
cruţăm artera facială, dacă nu, o tăiem) şi muşchiul pterigoidian intern, de pe 
faţa internă. (Răzuirea acestei feţe nu trebuie dusă mai sus de gaura mandibulei 
spre a nu leza nervul şi artera alveolară). 

Secţiunea osului. Cu pensa muşcătoare tăiem unghiul mandibulei, lărgind 
drumul spre faringe. 

Căutarea faringelui. Pătrundem cu degetul în profunzime şi simţim faringele. 


Descoperirea esofagului (cale laterală), a traheii, a lobilor tiroidieni şi a 
nervilor laringei recurenţi 


Consideraţii teoretice şi concluzii practice. 1. Pe părţile laterale esofagul este în raport cu lo- 
bii glandei tiroide cu vasele ce vin la aceasta şi cu pachetul vasculo-nervos al gâtului. Din cele 
spuse conchidem că putem descoperi esofagul pe faţa lui laterală, trecând înaintea pachetului vas- 
culo-nervos. 2. Esofagul are raporturi importante cu nervul recurent şi anume: în partea dreaptă 
nervul este aşezat chiar pe marginea esofagului şi ca atare riscă să fie tăiat, când mergem la eso- 
fag pe această parte; recurentul stâng este situat în unghiul diedru format de trahee şi esofag şi e 
mult mai ferit. 3. Traheea este situată înaintea esofagului şi este acoperită, pe părţile laterale de lo- 

bii laterali ai tiroidei. 4. Lobii laterali ai glandei acoperă traheea şi esofagul; prin faţa lor poste- 
rioară ei vin în raport cu pachetul vasculo-nervos ; iar faţa lor externă este acoperită de următoare- 
le planuri : piele, ţesut celular subcutanat, lama cervicală superficială, sterno-mastoidianul cu foiţa 
profundă a tecii lui, muşchii subhioidieni cu lama cervicală mijlocie şi teaca peritiroidiană. $. Din 
consideraţiunile de mai sus, se înţelege că putem descoperi, pe această cale, lobii glandei tiroide, 
traheea şi esofagul: Mai întâi, punem în evidenţă corpul glandei, trecând printre muşchii subhioi- 
dieni ; apoi îndepărtând lobul tiroidian (de partea în care se lucrează) de pachetul vasculo-nervos al 
gâtului, ajungem la trahee şi esofag. 


Descoperire. Poziţie şi explorare. Capul este pus în extensiune şi întors de 
partea opusă. Se explorează cartilagiul tiroid, traheea, şanţul carotidian şi margi- 
nea anterioară a sterno-cleido-mastoidianului. 

Incizia este lungă de 8 cm şi începe la un deget deasupra claviculei, mer- 
gând de-a lungul marginii anterioare a sterno-cleido-mastoidianului până la mar- 
ginea superioară a cartilagiului tiroid. 

Secţiunea şi separarea planurilor. Se taie pielea, platisma şi lama cervicală 
superficială, pe marginea anterioară a sterno-mastoidianului ; apoi se separă muş- 
chiul de foiţa profundă a tecii lui, prin transparenţa căreia se vede (după ce am 
îndepărtat muşchiul) planul omo-hioidianului format înainte de sterno-tiroidian şi 
sterno-hioidian, iar mai înapoi de omo-hioidian ; aceşti muşchi sunt uniţi prin 
lama cervicală mijlocie. Se secţionează vertical foiţa profundă a tecii sterno- 
mastoidianului şi lama mijlocie, pătrunzând între cele două grupe musculare. 
Pentru uşurinţă putem secţiona muşchiul omo-hioidian. Sub buza internă a 
plăgii apare corpul tiroidei, iar în fundul ei, pachetul vasculo-nervos al gâtului. 
Introducem indexul mânii drepte şi simţim pachetul vascular, iar înăuntrul lui, 
corpul tiroidei, traheea şi esofagul (înapoia ei). 

Izolarea pachetului vasculo-nervos. Pe când un ajutor trage înăuntru buza 
internă a plăgii (tiroidă, trahee şi esofag), operatonil izolează în fundul plăgii, 
pachetul vasculo-nervos al gâtului. 

Izolarea esofagului, traheei, glandei tiroide şi a nervului laringeu recurent. 
Înăuntrul vaselor trebuie să izolăm : tiroida (care se vede), traheea (care se sim- 
te ca un tub rigid), iar înapoia ei esofagul (care se simte ca un cordon moale). 
Pentru a pune bine în evidenţă esofagul, dezlipim faţa internă a lobului tiroi- 
dian. Prin această dezlipire dăm la iveală şi artera tiroidiană inferioară, care 
străbate de jos în sus partea inferioară a 'plăgii ; tot cu această ocazie izolăm şi 
nervul recurent, în unghiul diedru format de trahee şi esofag (stânga) sau pe 
faţa laterală a esofagului (dreapta). 


C. DESCOPERIRI LA NIVELUL TORACELUI 
Artera toracică internă 


Consideraţii teoretice şi concluzii practice. 1. Artera toracică internă este o ramură a subcla- 
vicularei ; ea are un traiect descendent, mergând pe faţa posterioară a claviculei şi a spaţiilor intercostale 
până la nivelul celui de al 6-lea spaţiu, unde se bifurcă. Ea se descoperă într-unul din spaţiile interoostale. 
2. Artera mamară (toracică) internă este situată la o distanţă variabilă de marginea sternală, distanţă 
care creşte de sus în jos, anume la nivelul primului. spaţiu intercostal artera e la 10 mm departe de 
stern, iar în al 6-lea spaţiu, la o distanţă de 20 mm. 3. Artera este acoperită înainte (într-un spaţiu in- 
tercostal) de piele, ţesut celular subcutanat, pectoralul mare, aponevroza ce continuă intercostalul ex- 
tern (muşchiul nu se întinde până la stern) şi intercostalul intern. Descoperirea se face într-unul din 
primele spaţii intercostale (2-lea, 3-lea, 4-lea), care sunt destul de largi pentru a permite această 
operaţiune. 

Descoperire. Poziţie şi explorare. Cadavrul este culcat cu faţa în sus ; se 
alege spaţiul pe care vom lucra şi se palpează marginea sternului, la acel nivel, 
precum şi cele două cartilagii între care se află acel spaţiu. 

Incizia este orizontală şi situată la egală distanţă de cele două cartilagii ; ea 
pleacă de la marginea sternului şi are o lungime de 4 cm. 

Secţiunea planurilor. După piele se taie țesutul celular subcutanat, fascia şi 
pectoralul mare. Depărtând buzele plăgii se vede lama aponevrotică, care conti- 
nuă până la stern, intercostalul extern, şi pe care o secţionăm; sub ea recunoa- 
ştem intercostalul intern (fibrele lui merg oblic în jos şi înapoi) şi-l tăiem cu 
prudenţă, până ce dăm de un ţesut celulos. 

Căutarea arterei. Căutăm în acest ţesut celulos (cu multă grijă ca să nu 
deschidem pleura) artera, care este însoţită de una sau de două vene. 


Descoperirea pleurei într-un spaţiu intercostal. 


Consideraţii teoretice şi concluzii practice. 1. Un spaţiu intercostal este limitat de două coas- 
te învecinate şi este umplut de cei doi muşchi intercostali, care şi ei sunt acoperiţi de alţi muşchi” 
superficiali, ce variază după spaţiul şi locul considerat (pectoralul mare, pectoralul mic şi drept ab- 
domina! înainte ; trapezul, dorsalul mare (latissimul), romboizii şi micii dinţaţi posteriori înapoi şi 
pi a: anterior pe partea laterală). 2. Descoperirile se fac de obicei pe partea laterală a toracelui. 
'3. În spaţiul intercostal se găseşte pachetul vasculo-nervos intercostal, aşezat în şanţul de pe margi- 
nea inferioară a coastei superioare. În timpul descoperirii, vom evita deci această margine pentru a 
nu leza nervul şi vasele intercostale. i 


Descoperire. Poziţie şi explorare. Cadavrul e întors pe o parte; se explo- 
rează spaţiul intercostal, în care vrem să lucrăm şi coastele ce-l delimitează. 

Incizia are o lungime de 7 cm şi se face în partea laterală a toracelui, într- 
un spaţiu intercostal şi anume pe marginea superioară a coastei inferioare (pen- 
tru a păzi pachetul vasculo-nervos). 

Secţiunea planurilor. Se taie pielea, țesutul celular subcutanat, muşchii su- 
perficiali : dinţatul anterior, dorsalul mare, oblicul extern ; apoi intercostalul ex- 
tern şi intercostalul intern. 

Căutarea pleurei. Se ridică în sus buzele plăgii şi cu sonda canelată izolăm 
faţa profundă a intercostalului, de pleura subjacentă, care se pune astfel în evi- 
denţă. . 


Notă. Descoperirea pulmonului se face la fel ca aceea a pleurei. După ce am pus în eviden- 
ță pleura, o secţionăm şi ne apare plămânul. 


Descoperirea unei coaste 


Consideraţii teoretice şi concluzii practice. Coastele sunt acoperite de piele, ţesut celular sub- 
cutanat, o serie de muşchi superficiali variabili după coasta şi locul considerat (vezi descoperirea 
pleurei) şi periost. Aceste planuri trebuiesc tăiate succesiv, de-a lungul mijlocului coastei ce vrem 
să descoperim. 

Dezlipirea periostului costal. Pentru descoperirile ulterioare (pericard, esofag etc.) avem nevo- 
ie de a rezeca coastele, operaţiune bazată pe proprietatea periostului costal de pe coaste. Pentru a 
face deperiostarea, tăiem cu scalpelul periostul pe faţa externă a coastei de rezecat (după ce celalte 
planuri au fost secţionate) şi cu răzuşa îl dezlipim de pe faţa externă a coastei, apoi de pe margi- 
nea superioară şi inferioară şi în urmă de pe faţa internă. Procedând astfel pachetul vasculo-nervos 
este îndepărtat odată cu periostul fără a fi fost lezat. 

Artera şi nervul intercostal 


Consideraţii teoretice şi concluzii practice. 1. În partea posterioară a spaţiului intercostal, ner- 
vul este situat între muşchiul intercostal extern şi fascia fibroasă ce continuă în partea posterioară 
intercostalul intern, apoi trece între cei doi intercostali, iar în partea anterioară intră chiar în grosi- 
mea intercostalului intern. Artera intercostală merge la început (în partea posterioară) între pleură şi 
intercostalul intern, apoi trece între cei doi muşchi şi în partea anterioară intră în grosimea intercos- 
talului intern. 2. În partea posterioară, pachetul vasculo-nervos este situat la egală distanţă de cele 
două coaste ; la nivelul unghiului costal, pachetul vasculo-nervos devine ascendent, mergând către 
marginea inferioară a coastei superioare, unde se aşează în şanțul costal, în următoarea ordine 
(mergând de sus în jos): vena, artera, nervul. 3. Din aceste consideraţiuni se înţelege că vom 
ajunge mai uşor la aceste elemente, prin partea laterală a spaţiului intercostal, unde trebuie să tă- 
iem toate planurile până la nivelul muşchiului intercostal intern. 


Descoperire. Poziţie şi explorare. Cadavrul este culcat pe partea opusă celei 
în care vom lucra; se explorează spaţiul intercostal şi marginea inferioară a 
„coastei superioare. 

Incizia. are o lungime de S—6 cm, începând la două degete în afară de 
marginea externă a muşchilor spinali şi mergând de-a lungul marginii inferioare 
a coastei. 

Secţiunea planurilor. Se taie pielea, țesutul celular subcutanat, muşchii su- 
perficiali (dorsalul mare şi dinţatul anterior) şi intercostalul extern. 

Căutarea nervului şi a arterei se face cu sonda canelată, de-a lungul margi- 
nii inferioare a coastei. Dacă nu putem găsi astfel aceste elemente, trebuie să 
tăiem câteva fibre din intercostalul intern în interiorul căruia le căutăm. 

Descoperirea pericardului z 

"Consideraţii teoretice şi concluzii practice. 1. Pericardul este în raport înainte : cu plastronul 
sterno-costal, în cea mai mare întindere, iar în porţiunea inferioară cu diafragmul; deci poate fi 
descoperit pe cale toracică anterioară după secţiunea coastelor, sau pe cale xifoidiană, trecând prin- 
tre fasciculele sternale ale diafragmului. 2. Pericardul vine în raport direct cu plastronul sternal, nu- 
mai pe o foarte mică întindere în tot restul el este despărţit de peretele toracic prin pleură şi 
plămân. Pentru descoperirea pericardului este important să cunoaştem raporturile sinusurilor (recesu- 
rilor, costo-diafragmatice. Acestea nu aderă de pericard, ci de muşchiul transvers al toracelui (De- 
lorme, Mignon). Din această dispoziţiune anatomică rezultă că trăgând în afară muşchiul transvers, 
tragem odată cu el şi recesul pleural, care-i aderă şi se dezlipeşte de pericard. 3. În partea infe- 
rioară a feţei lui anterioare (cea în raport cu diafragmul), pericardul nu mai are raporturi cu sinu- 
sul (recesul) pleural, ci răspunde direct diafragmului, fiind despărţit numai printr-un strat de ţesut 
celulo-grăsos. Dincolo de fasciculele sternale ale diafragmului se găseşte spaţiul subperitoneal şi 
„ „peretele abdominal anterior. Se vede din aceste consideraţiuni, că putem ajunge la pericard trecând 
prin acest spaţiu şi printre fasciculele sternale ale diafragmului, între care se află un hiatus (calea 
xifoidiană) fără a atinge nici peritoneul şi nici pleura. 


1. Descoperirea pericardului pe cale toracică anterioară. Poziţie şi explo- 
rare. Cadavrul este aşezat cu faţa în sus ; se numără coastele şi se explorează 
- marginea stângă a sternului. 

Incizia este curbă, cu concavitatea în afară ; ea pleacă din al 6-lea spaţiu 
intercostal, la 6 cm de linia mediană, merge în acest spaţiu până la marginea 
sternului, unde se recurbează urmând această margine până la al 3-lea spaţiu in- 
tercostal ; aici se recurbează din nou mergând în afară în acest spaţiu, până la 6 
cm în afara sternului. 

Secţiunea planurilor. După ce am făcut incizia pielii, se taie țesutul celular 
subcutanat, pectoralul mic. 

Disecţia lamboului. Lamboul rezultat este disecat de pe plastronul sterno- 
costal, ridicat şi dat în afară ; sub el apar coastele şi spaţiile intercostale. 

Rezecţia cartilagiilor costale. Se incizează pericondrul longitudinal pe mij- 
locul fiecărui cartilagiu costal (al 4-lea, S-lea, şi al 6-lea); apoi cu răzuşa îl 
dezlipim de pe ambele feţe (vezi dezlipirea periostului), şi secţionăm fiecare 
cartilagiu atât la extremitatea sternală, cât şi la cea costală, ridicându-l din pla- 
gă. Ne rămâne un plan format din muşchii intercostali uniţi prin pericondru. 

Secţiunea pericondrului şi a intercostalilor se face de-a lungul inciziei, răs- 
frângând lamboul rezultat, se văd vasele mamare repauzând pe triunghiularul 
sternului (transvers al toracelui). 

Căutarea pericardului. Cu sonda canelată liberăm inserţia triunghiularului 
de pe stern, apoi cu indexul drept îl tragem în afară; o dată cu el tragem şi 
recesul pleural care-i aderă, descoperind astfel pericardul. 


Descoperirea inimii se face după acelaşi procedeu, incizând pericardul, după ce l-am descoperit. 
. Notă. Procedeul de mai sus. constituie un bun exerciţiu topografic ; în „chirurgie însă el suferă 
unele modificări (vezi tratatele de chirurgie). - 


Descoperirea esofagului şi a traheii în torace 


Consideraţii teoretice şi concluzii practice. 1. Esofagul toracic suprabronhic este situat în me- 
diastinul posterior, înapoia traheii, care formează limita dintre mediastinul anterior şi cel posterior. 
2. Aceste două organe se descoperă pe feţele laterale, pe unde au aceleaşi raporturi. Ele vin în 
contact cu pleurele mediastinale, de care sunt separate la stânga de către arcul aortei şi vasele mari 
ce pleacă din ea (subclaviculara şi carotida comună stângă), iar la dreapta prin arcul venei azigos. 
3, Se înţelege, din cele spuse, că trebuie să pătrundem în mediastinul posterior, pentru a ajunge la 
aceste organe şi apoi să dezlipim pleurile mediastinale. 


Descoperire. Poziţie şi explorare. Cadavrul este aşezat pe o parte cu mem- 
brele inferioare atârnate în jos (pentru a mări distanţa dintre scapulă şi coloana 
vertebrală). Se explorează marginea spinală a scapulei şi coasta a 3-a, 4-a, S-a 
şi 6-a. 

Incizia are forma unui U culcat, cu o ramură verticală la un deget de apo- 
fizele spinoase şi cu două ramuri orizontale, una în al 3-lea spaţiu intercostal şi 
alta în al 6-lea spaţiu. aaa 

Secţiunea planurilor se face în totalitate până la nivelul coastelor. Se taie : 
trapezul şi dorsalul (latissimul) apoi romboidul, dinţatul posterior şi superior şi 
în urmă muşchii spinali. 

Disecţia lamboului. Lamboul musculo-cutanat este disecat pe faţa lui pro- 
fundă şi ridicat de pe planul costal. 

Rezecţia coastelor se face pe o întindere de 5—6 cm (între unghiul coastei 
şi marginea spinală a scapulei), după ce mai întâi am dezlipit periostul de pe 
toate feţele lor (vezi dezlipirea periostului). Sub coaste rămâne un plan format 
de muşchii intercostali şi periost. 

Secţiunea periostului şi a intercostalilor se face de-a lungul inciziei în U şi 
lamboul rezultat este ridicat şi răsfrânt în afară, punând în evidenţă pleura. 

Dezlipirea pleurei se face introducând mâna pe sub marginea internă a plă- 
gii până la nivelul corpurilor vertebrale, unde prindem recesul pleural posterior - 
şi-l tragem în afară, împreună cu pulmonul pe care-l acoperă. 

Căutarea esofagului şi a traheii. După ce am dezlipit pleura şi am tras-o - 
în afară, recunoaştem esofagul de culoare albicioasă, iar înaintea lui traheea, ale 
cărei inele cartilaginoase le simţim cu degetul. 

Pe faţa laterală a esofagului putem vedea nervul pneumogastric şi aorta sau 
vena azigos, după partea în care am lucrat. 


Notă. Ca şi pentru descoperirea pericardului, procedeul descris suferă unele modificări, când 
este aplicat pe viu. 


D. DESCOPERIRI LA NIVELUL ABDOMENULUI 


DESCOPERIRI PARIETALE ŞI INTRAPARIETALE 
(EXTRAPERITONEALE) 


Descoperirea canalului inghinal şi a cordonului (funiculului) spermatic 


Consideraţii teoretice şi concluzii practice. 1. Canalul inghinal este spaţiul ocupat de cordo- 
nul spermatic, în traiectul lui intra-parietal. El este situat imediat sub piele şi țesutul celular subcu- 
tanat şi ca atare descoperirea lui se face uşor, după secţiunea acestor planuri. 2. Canalul inghinal 
are patru pereţi : peretele anterior e format de aponevroza oblicului extern ; cel posterior e format 
de fascia transversalis, tendonul conjunct şi ligamentul lui Colles ; peretele superior e format de 
oblicul intern şi transvers ; iar cel inferior de lig. inghinal. 3. Canalul inghinal prezintă şi două ori- 
ficii : unul intern sau peritoneal şi altul extern sau superficial : acesta din urmă e delimitat de un 
stâlp intern, unul exterm şi de fibre arciforme. 4. Canalul inghinal e situat deasupra ligamentului 
inghinal, dar nu e paralel cu el; el pleacă la 15—20 mm, deasupra ligamentului şi ajunge împreu- 
nă cu el la tuberculul pubelui; lig. inghinal formează cu canalul inghinal un unghi de 150. 


Descoperire. Poziţie şi explorare. Cadavrul este culcat pe spate ; se exami- 
nează lig. inghinal, tuberculul pubelui, spina iliacă anterioară şi superioară şi 
orificiul inghinal extern prin intermediul scrotului. 

Incizia pleacă de la un deget deasupra mijlocului ligamentului inghinal şi 
merge către rădăcina penisului, la tuberculul pubelui. 

Secţiunea planurilor. Incizia interesează pielea, țesutul celular subcutanat, 
fascia superficială, până la aponevroza oblicului extern. 

Căutarea orificiului inghinal şi a cordonului (funiculului) spermatic. Dacă am 
curățat bine grăsimea, la nivelul tuberculului pubelui, putem vedea cordonul şi ori- 
ficiul extem al canalului, al cărui stâlp intern şi extern pot fi uşor recunoscuţi. 

Secţiunea aponevrozei oblicului extern se face pe o sondă canelată, introdu- 
să prin orificiul extern al canalului inghinal ; răsfrângem cele două buze ale in- 
ciziei şi ne apare cordonul în traiectul lui intrainghinal. 

Examinarea pereţilor canalului inghinal. Scoatem cordonul în afară cu in- 
dexul şi sub el vedem fascia transversalis cu tendonul conjunct, formând perete- 
le posterior al canalului inghinal. Tot acum putem: vedea peretele superior 
(oblicul intern şi transversul) şi peretele inferior (concavitatea formată de liga- 
mentul inghinal). Prin transparenţa fasciei transversalis, examinăm artera epigastrică. 

Notă. În acelaşi mod se descoperă canalul inghinal la femeie. Găsirea orificiului extern este 
mai grea, acesta fiind ascuns de un lobul grăsos. Conducându-ne de reperul format de tuberculul 
pubelui şi scoțând lobulul grăsos, dăm peste el. 


Descoperirea canalului (ductului) deferent 


Consideraţii teoretice şi concluzii practice. 1. Canalul deferent este un lung conduct întins de 
la coada epididimului la colul veziculei seminale şi are patru porţiuni ; testiculară, funiculară, in- 

ghinală şi abdomino-pelviană. 2. Descoperirea primelor două porțiuni se va face o dată cu desco- 
peririle pe perineu ; aici ne vom ocupa numai de ultimele două, adică de porţiunea inghinală şi de 
cea abdomino-genitală. 3. În porţiunea inghinală canalul deferent face parte din elementele cordo- 
nului spermatic, dintre care el trebuie recunoscut şi izolat În porţiunea abdomino-pelviană, unde 
elementele cordonului spermatic se despart, el merge mai întâi sub peritoneul parietal şi apoi sub 
acela care acoperă vezica şi poate fi descoperit numai după dezlipirea seroasei. În această ultimă 
porțiune, canalul deferent formează o curbă, a cărei concavitate internă îmbrăţişează curba cu con- 
cavitatea superioară a arterei epigastrice ; apoi trece înăuntrul vaselor iliace externe, merge pe pere- 
tele lateral al vezicii, încrucişează artera ombilicală şi inflectându-se înăuntru înconjoară veziculele 
seminale ; ajuns pe faţa posterioară a vezicii formează cu cel din partea opusă triunghiul interdefe- 
renţial. ă 


Descoperire. I. În canalul inghinal. Se descoperă canalul inghinal ca mai 
sus, se deschide şi se izolează elementele cordonului spermatic, între care recu- 
noaştem canalul deferent după consistenţa lui deosebită de a celorlalte elemente. 

II. Descoperirea canalului deferent în porţiunea abdomino-pelviană. 

1. Se descoperă şi se deschide canalul inghinal. 

2. Se incizează peretele posterior al canalului (fascia transversalis), după ce 
cordonul spermatic a fost tras în sus; sub fascia transversalis apare peritoneul 
(pentru a mări accesul, putem secţiona oblicul intern şi transversul în axul plă- 
gii). 

3. Se dezlipeşte cu degetul peritoneul fosei iliace, mergând către bazin şi 
având grijă să ridicăm numai peritoneul. 

Căutarea canalului deferent se face după ce am deschis plaga larg; îl izo- 
lăm de celelalte elemente ale cordonului şi îl urmărim până acolo unde încon- 
joară veziculele seminale. 


Artera epigastrică 


Consideraţii teoretice şi concluzii practice. 1. Artera epigastrică este o ramură a iliacei exter- 
ne; ea ia naştere imediat deasupra ligamentului inghinal, unde formează o ansă, care este încru- 
cişată de canalul deferent (la bărbat) sau de ligamentul rotund (la femeie) şi care e situată în 
țesutul celular subperitoneal, între fascia transversalis şi peritoneu. După această ansă, artera are o 
porțiune ascendentă, care încrucişează faţa posterioară a canalului inghinal, apoi merge în țesutul 
celular subperitoneal şi după un traiect variabil pătrunde în teaca dreptului abdominal. 2. Artera 
poate fi găsită prin canalul inghinal este însă clasic să fie descoperită deasupra canalului inghinal. 
3. Traiectul arterei este reprezentat printr-o linie, ce pleacă de la un deget înăuntrul mijlocului liga- 
mentului la ombilic. 


Descoperire. Poziţie şi explorare. Cadavrul este culcat pe spate. Se, explo- 
rează lig. inghinal, se determină mijlocul lui şi se înseamnă traiectul arterei. 

Incizia este paralelă cu ligamentul şi e situată un deget deasupra ei; ea 
măsoară 5 cm şi are mijlocul ei la un deget înăuntrul mijlocului ligamentului 
inghinal. 

Secţiunea planurilor. Se taie pielea, țesutul celular subcutanat, aponevroza 
oblicului extern deasupra canalului inghinal ; apoi, cu sonda canelată se disecă 
buzele inciziei şi se pătrunde între două fascicule ale oblicului intern şi transvers. 

Căutarea arterei. Se depărtează buzele plăgii şi ne apare fascia transversalis 
prin a cărei transparenţă putem vedea artera epigastrică. La nivelul ei, rupem 
fascia transversalis şi izolăm artera din grăsimea care o înconjoară. 

Artera iliacă externă 


Consideraţii teoretice şi concluzii practice. 1. Artera iliacă externă este una din ramurile de 
bifurcaţie. a iliacei comune ; ea are un traiect rectilin de la simfiza sacro-iliacă la inelul femural. 2. 
Artera merge de-a lungul psoasului fiind acoperită de peritoneu. 3. Din aceste scurte consideraţiuni 
se poate înţelege că artera iliacă externă poate fi găsită prin deschiderea peritoneului (laparotomie) 
sau pe cale extra-peritoneală, prin deslipirea peritoneului. Vom arăta aici numai ultima cale, rămâ- 
nând ca descoperirea intra-peritoneală să fie făcută odată cu organele intra-cavitare. 


Poziţie şi explorare. Cadavrul este întins o spate. Se explorează lig. inghi- 
nal şi se notează mijlocul ei, apoi se duce linia de operaţie, care merge din 
acest punct la ombilic. 

Incizia este paralelă cu lig. inghinal şi măsoară 10 cm lungime ; ea e situa- 
tă la un deget deasupra ligamentului şi mijlocul ei corespunde mijlocului liga- 
mentului. 

Secţiunea planurilor. După incizia pielii, se taie țesutul celular subcutanat şi 
aponevroza oblicului extern (cu precauţie). 

Ridicarea oblicului mic şi a transversului. Răsfrângem buzele inciziei făcu- 
tă în aponevroza oblicului extern şi ne apare oblicul intern, a cărui margine in- 
ferioară o căutăm. Izolăm bine această margine, cu sonda canelată (mai ales în 
partea internă), apoi cu degetul separăm muşchiul de fascia transversalis şi cu 
un depărtător ridicăm marginea inferioară a oblicului intern şi a transversului, 
împreună cu cordonul spermatic. 

Căutarea arterei iliace. Prin transparenţa fasciei transversalis se vede artera 
epigastrică, iar mai în afara ei simţim cu degetul artera iliacă externă. La acest 
nivel se rupe fascia transversalis şi se găseşte artera, pe care o izolăm din gră- 
simea subperitoneală. 


Artera iliacă comună şi artera hipogastrică (iliacă internă) 


Consideraţii teoretice şi concluzii practice. 1. Artera ilacă comună, ramură terminală a aortei, 
începe la nivelul celei de a 4-a vertebre lombare şi se termină la articulaţia sacro-iliacă, bifurcân- 
du-se în artera iliacă externă şi artera iliacă internă. 2. Artera iliacă comună este acoperită înainte 
de peritoneu, iar înapoi repauzează pe muşchiul psoas ; ureterul trece înaintea ei, imediat sub peri- 
toneu. 3. Artera hipogastrică (iliacă internă) descinde în micul bazin, fiind aşezată pe peretele lui şi 
fiind acoperit de peritoneu ; ureterul are raporturi imediate cu artera. 4. Din aceste consideraţiuni 
conchidem : a) aceste artere pot fi descoperite ca şi iliaca externă pe cale extra-peritoneală (prin 
dezlipirea peritoneului) sau pe cale intra-peritoneală (după laparotomie) ; b) în descoperirea extra- 
peritoneală, peritoneul trebuie dezlipit până îl separăm de arteră. Linia de operaţie merge de la mijlo- 
cul lig. inghinal la trei degete înafara ombilicului. 


Descoperire. Poziţie şi explorare. Cadavrul este aşezat cu faţa în sus, se 
explorează lig. inghinal, spina iliacă antero-superioară şi ombilicul. 

Incizia pleacă la 2 cm deasupra mijlocului lig. inghinal şi se termină la 4 
degete în afara ombilicului, măsurând 10 cm lungime. 

Secţiunea planurilor. Se taie pielea, țesutul celular subcutanat, aponevroza 
oblicului extern, oblicul intern, transversul şi fascia transversalis. 

Dezlipirea peritoneului. Pe când ajutorul îndepărtează buzele plăgii, operato- 
rul dezlipeşte cu degetele peritoneul, începând din unghiul inferior al plăgii şi 
mergând către artera iliacă, până ce apare muşchiul psoas ; în acest timp ansele 
intestinale sunt împinse în sus şi înainte. Continuăm dezlipirea peritoneului până 
la a S-a vertebră : lombară. 

Căutarea arterei iliace comune. După dezlipirea peritoneului găsim artera în 
profunzime, repauzând pe muşchiul psoas şi pe a S-a vertebră lombară. 

Căutarea iliacei interne. Pentru a găsi iliaca internă, dezlipim peritoneul în 
jos pe psoas. remi 

Căutarea ureterului. Prin procedeul de mai sus, se găseşte şi ureterul, care 
încrucişează vasele iliace comune, fie deasupra bifurcaţiei, fie dedesubtul ei, pe 
iliaca externă. Adeseori ureterul a fost ridicat cu peritoneul, de care a rămas li- 
pit ; îl căutăm deci pe seroasă când n-a fost găsit la nivelul vaselor femurale. 


Descoperirea triunghiului lui Jean L. Petit (trigonul lombar) 


Consideraţii teoretice şi concluzii practice. 1. Acest triunghi e format de marginea anterioară 
a dorsalului mare (latissimului) şi de marginea posterioară a oblicului extern ; baza lui este la nive- 
lul crestei iliace, iar vârful la egală distanță de ca şi de coasta a XII-a. 2. El este acoperit numai 
de piele şi de ţesut celular subcutanat. 3. Triunghiul lui J. L. Petit nu există în mod constant; 
uneori (jumătate din cazuri) dorsalul mare trece peste oblicul extern şi-l acoperă. În acest caz, tre- 
buie să ridicăm şi să tragem în afară marginea anterioară a dorsalului mare, pentru a descoperi 
triunghiul. 


Descoperire. Poziţie şi explorare. Cadavrul este aşezat cu faţa în jos. Se 
explorează creasta iliacă, ultima coastă şi marginea externă a masei comune. 

Incizia este orizontală şi situată la două degete deasupra crestei iliace ; ea 
începe la marginea externă a masei comune şi se termină în dreptul unei linii 
ce ar trece prin spina iliacă anterioară şi superioară. 

Secţiunea planurilor. Se taie pielea şi țesutul celular subcutanat, foarte 
abundent la acest nivel, până ce se dă de aponevroza dorsalului mare. 

Căutarea triunghiului. Se depărtează buzele inciziei şi se găseşte triunghiul. 
După cum am mai spus, în unele cazuri, cei doi muşchi vin în contact, dorsalul 
mare acoperind oblicul extern ; atunci descoperim triunghiul (în mod artificial) 
trăgând în afară marginea anterioară a dorsalului mare. 


Descoperirea spaţiului lui Grynfeld 


Consideraţii teoretice şi concluzii practice. 1. Spaţiul lui Grynfeld (tetragonul lombar al lui 
Krause) are forma unui patrulater neregulat, având o margine internă formată de muşchii spinali ; o 
margine supero-internă formată de dinţatul posterior şi inferior, o margine infero-externă, formată 
de oblicul intern. 2. Aria acestui spaţiu este formată de transvers şi el este acoperit de dorsalul 
mare şi de o fascie fibroasă rezultată din fuziunea fasciei învelitoare a  dinţatului posterior şi infe- 
rior cu aceea a oblicului extern şi a oblicului intern. Pentru a pune în evidenţă spaţiul lui Gryn- 
feld, trebuie să tăiem atât dorsalul mare, cât şi această fascie. 


Poziţie şi explorare. Cadavrul este culcat cu faţa în jos ; se explorează coa- 
sta a XII-a, creasta iliacă şi marginea externă a masei sacro-lombare. 

Incizia pleacă deasupra coastei a XII-a, la patru degete în afara liniei me- 
diane şi merge de-a lungul marginii externe a masei sacro-lombare până la un 
deget deasupra crestei iliace, de unde coteşte în afară, mergând de-a lungul acestei 
creste pe o lungime de 4—5 cm. 

Secţiunea planurilor. Se taie pielea, țesutul celular subcutanat şi dorsalul 
mare. 
“ Căutarea spaţiului lui Grynfeld. Se depărtază bine buzele plăgii, iar cu in- 
dexul se palpează coasta a XII-a (primul reper); înăuntrul ei găsim dinţatul po- 


477 


sterior şi inferior, musculos în această regiune; fibrele lui sunt oblice în jos şi 
înăuntru şi sunt acoperite de o fascie subţire. Recunoaştem proeminenţa făcută 
de masa sacro-lombară, acoperită de o foiţă dependentă de aponevroza trans- 
versului ; în afara acestei mase musculoase se caută oblicul intern, acoperit şi el 
de o fascie. Aceşti muşchi delimitează spaţiul nostru a cărui arie e formată de. 
aponevroza albă a transversului. 


Notă. Uneori acest spaţiu se găseşte greu, din cauza grosimii fasciilor ce acoperă muşchii în- 
vecinaţi şi care-l maschează ; avem însă întotdeauna cele două reperuri importante (coasta a XII-a 
şi masa sacro-lombară) care ne arată locul lui. Alteori acest spaţiu este foarte mic sau lipseşte, 
oblicul intern fiind acoperit de dinţatul anterior. 


Descoperirea rinichiului 


Consideraţii teoretice şi concluzii practice. 1. Rinichiul are două feţe : faţa anterioară este 
acoperită de peritoneu şi de organele abdominale iar faţa posterioară este extra-peritoneală şi vine 
în raport cu toracele şi cu pertele abdominal posterior. Pentru a ajunge la rinichi, pe cale anterioa- 
ră trebuie să facem o laparotomie, iar pe cale posterioară este suficient să incizăm peretele abdo- 
minal posterior. 2. Limita dintre torace şi regiunea lombară este formată de coasta a XII-a, şi .de 
ligamentul centurat al diafragmului. Cum descoperirea organului se face numai prin regiunea lom- 
bară, ne interesează numai planurile acestei regiuni, în care se va face incizia. În ceea ce priveşte 
raportul cu rinichiul, peretele abdominal posterior (regiunea lombară) poate fi şi el divizat în două 
porţiuni : una internă reprezentată prin doi muşchi voluminoşi : pătratul lombelor şi masa comună, 
acoperiţi de aponevrozele lor şi o porţiune externă, mai mică, situată în afara masei sacro-iliace, 
prin care rinichiul vine în raport cu spaţiul lui Grynfeld. Se înţelege că nu putem descoperi rini- 
chiul prin porţiunea internă a regiunii lombare unde avem de secţionat muşchi Nici ut UE ci prin 
cea externă, mergând prin spaţiul lui Grynfeld. 


Descoperirea rinichiului pe cale lombară. Poziţie şi explorare. Cadavrul 
este culcat pe o parte (cea opusă rinichiului ce trebuie descoperit) ; se explorea- 
ză coasta a XII-a,creasta iliacă şi marginea externă a masei sacro-lombare. 

Incizia începe pe ultima coastă, la 4 degete înafara apofizelor spinoase (în 
unghiul format de coasta a XIl-a şi masa sacro-lombară), merge de-a lungul | 
marginii externe: a masei sacro-lombare, până la două degete deasupra crestei 
iliace, unde se recurbează în afară, mergând paralel cu ea, pe o lungime de 3-4 cm. 

Secţiunea planurilor. După ce am incizat pielea, tăiem țesutul celular sub- 
cutanat şi dorsalul mare ; ne apare dinţatul posterior şi inferior (sus) şi oblicul 
intern (jos), care împreună cu coasta a XII-a şi cu masa sacro-lombară determi- 
nă spaţiul lui Grynfeld, a cărui arie e formată de transvers. Secţionăm transver- 
sul la nivelul marginii externe a muşchilor spinali şi dacă vrem să avem un 
acces mai mare, tăiem şi cei doi muşchi oblici ai abdomenului (în partea infe- 
rioară a plăgii). 

Căutarea rinichiului. Îndepărtăm buzele plăgii şi ne apar nervii iliohipogas- 
tric şi ilio-inghinal, care constituie un reper foarte important ; ei sunt situaţi în 
grăsimea para-renală a lui Gerota şi ne arată că suntem în apropierea rinichiu- 
lui. Cu indexul palpăm rinichiul, în unghiul format de coastă şi de muşchii spinali, 
iar cu sonda dilacerăm, la acest nivel, fascia lui Zuckerkandl şi grăsimea peri- 
renală care mai acoperă rinichiul. 

După ce am descoperit rinichiul, îl dezlipim de pe peretele abdominal pos- 
-_terior, ridicăm şi tragem în afară polul inferior şi vedem ureterul, ca un cordon 
întins de sus în jos, pe marginea internă a rinichiului. 

Notă. Descoperirea colonului ascendent şi al colonului descendent se face odată cu descoperi- 
rea rinichiului din partea respectivă. Dacă curăţim intestinul de grăsimea care-l înconjoară, vedem 
că are o culoare albă-cenuşie, deosebindu-se bine de muşchi, care sunt roşietici, şi de grăsimea 
galbenă. 


Descoperirea vezicii pe cale hipogastrică (supra-pubiană) 


Consideraţii teoretice şi concluzii practice. 1. Când vezica este goală, ea e situată numai în 
excavaţia pelviană ; când e plină, trece şi în cavitatea abdominală ; deci pentru a o descoperi mai 
uşor trebuie să o fi umplut în prealabil cu o oarecare cantitate de lichid. 2. Când vezica e plină şi 
se ridică până în cavitatea abdominală, ridică cu ea şi peritoneul, formând un reces peritoneal pre- 
vezicâl. 3. Înaintea recesului prevezical se găseşte spaţiul prevezical, care este o dependinţă a spa- 
țiului pelvi-subperitoneal. 4. Vezica poate fi abordată fără a deschide peritoneul, incizând numai 
planurile prevezicale şi ridicând în sus recesul prevezical al peritoneului. 


Descoperire. Poziţie şi explorare. Cadavrul este aşezat cu faţa în sus; se 
explorează simfiza pubelui şi se înseamnă linia mediană. Apoi se introduce o 
sondă în vezică şi se injectează 300 cmc de apă, pentru a o umple. 

Incizia are o lungime de 8—10 cm; ea începe sub marginea superioară a 
simfizei pubiene şi merge în sus pe linia mediană. 

Secţiunea planurilor. Se taie pielea, țesutul celular subcutanat, linia albă şi 
fascia transversalis, sub care apare țesutul celulo-grăsos al spaţiului prevezical. 

Căutarea vezicii. Pe când un ajutor îndepărtează puternic buzele plăgii, cu 
indexul drept pătrundem în profunzime şi, mergând pe faţa. posterioară a simfi- 
zei pubiene, palpăm globul destins al vezicii ; apoi cu degetul ridicăm tot ţesu- 
tul celular dinaintea ei (grăsimea prevezicală) şi împreună cu acesta, recesul 
peritoneal pre-vezical. Vezica apare, fiind recunoscută după culoarea ei albă- 
struie şi după numeroasele vene de la suprafaţa ei. 


Descoperirea prostatei pe cale transvezicală 


Consideraţii teoretice şi concluzii practice. 1. Prostata este situată în bazin, dedesubtul vezi- 
cii, deasupra ridicătorilor anali şi înapoia rectului şi ca atare,-ea poate fi descoperită pe toate aces- 
te căi: rectală, perineală şi transvezicală. În acest capitol ne vom ocupa numai de descoperirea ei 
pe cale transvezicală. 


Descoperire. Se găseşte mai întâi vezica şi apoi se deschide acest organ cu 
scalpelul, mărind orificiul cu foarfecele. : 

Căutarea prostatei. Ajutorul îndepărtează şi trage în sus buzele plăgii vezi- 
cale. (În chirurgie se introduce câte un fir în fiecare buză a inciziei şi se trage: 
de fire în sus). Căutăm cu degetul baza vezicii şi în vecinătatea colului secţio- 
năm peretele vezical, descoperind astfel prostata. (În chirurgie mucoasa vezicală 
este ruptă cu degetul). 


Descoperirea rectului pe cale sacrată 


Consideraţii teoretice şi concluzii practice. 1. Am văzut că rectul are două porţiuni : una pel- 
viană şi alta perineală ; porţiunea pelviană are faţa anterioară acoperită de peritoneu,: pe când cea 
posterioară este neperitoneală, fiind învelită numai de o teacă fibroasă şi vine în raport cu sacrul. 
2. Din aceste consideraţiuni deducem că rectul poate fi descoperit pe cale abdominală (după lapa- 
rotomie), pe cale perineală şi pe cale sacrată (după rezecţia sacrului). Aici ne vom ocupa numai de 
descoperirea rectului pe ultima cale. 3. Între rect şi sacru există un spaţiu retro-rectal ; iar pe părți- 
le laterale ale rectului se află spaţiile latero-rectale ; aceste două spaţii sunt separate prin aponevro- 

Fig. 143. Descoperiri : 1. Subclaviculara intra-scalenică. 2. Esofagul. 3. N. intercostal. 4. Pleura. 5. 

Pericardul. 6. Laparotomie prin incizie oblică. 7. Incizia în baionetă. 8. Laparotomie subombilicală. 

9. Descoperirea iliacei comune şi interne. 10. Incizie itiacă. 11. Laparotomie laterală. 12. Descope- 
rirea iliacei externe. 


za sacro-recto-genito-pubiană, care se inseră pe sacru la nivelul găurilor sacrate. 4. Fiindcă în spa- 
țiul latero-rectal se găsesc organe foarte importante (numeroase vase), trebuie să secţionăm sacrul 
înăuntrul găurilor sacrate şi nu înafara lor, pentru a nu intra în spaţiul periculos. 5. Rezecţia sacru- 
lui nu trebuie să meargă mai sus de a treia gaură sacrată, pentru a nu leza ramura anterioară a ce- 
lui de al 3-lea nerv sacrat, care face parte integrantă din plexul sacrat. 

Descoperire. Poziţie şi explorare. Cadavrul este aşezat cu faţa în jos ; se 
examinează plica interfesieră şi vârful coccisului în fundul acestei plice, apoi se 
palpează sacrul (creasta mediană). 

Incizia este dusă pe linia mediană de la baza sacrului la vârful coccisului. 

Secţiunea planurilor şi disecţia lambourilor. Se taie pielea şi țesutul celular 
subcutanat ; apoi se disecă cele două lambouri pe oarecare întindere şi se răs- 
frâng, lateral, până ce se vede inserţia muşchilor fesieri (gluteali). 

Rezecţia coccisului şi a unei părţi din sacru. Pe părțile laterale ale sacrului 
şi coccisului se inseră ligamentele sacro-sciatic şi sacro-tuberal care nu se văd 

ind acoperite de muşchii fesieri , ele trebuiesc ionate pentru a libera cele 
două oase, ce trebuiesc apoi rezecate. Pe marginile laterale ale coccisului şi ale 
sacrului, se taie inserţiile fesierilor, pe o întindere cam de 4 cm şi odată cu 
acestea şi li mentele sacro-sciatic şi sacro-tuberal. Cu.o pensă ridicăm coccisul 
în sus şi-i liberăm faţa profundă, apoi îl dezarticulăii. Cu dalta şi ciocanul tă- 
iem sacrul după o linie orizontală, care să treacă la nivelul punctului de bifur- 
care a crestei sacrate şi apoi scoatem toată porţiunea astfel izolată. 

Cautarea rectului.: După ce am rezecat 'coccisul şi sacrul, ne apare teaca fi- 
broasă a rectului, pe care o incizăm longitudinal, punând în evidenţă rectul. 

DESCOPERIREA ORGANELOR INTRAPERITONEALE 


Spre deosebire de descoperirile făcute până acum, acestea (intraperitoneale) 
necesită deschiderea peritoneului. Toate se fac după acelaşi plan ; iar din dife- 
riţii timpi ai operaţiunii am făcut două grupe: deschiderea cavităţii, numită la- 
parotomie şi căutarea organului. Fiindcă laparotomiile se fac în diferitele părţi 
ale peretelui abdominal anterior şi fiindcă aceeaşi laparotomie serveşte la mai 
multe descoperiri, vom arăta aici pe cele mai importante şi anume pe acelea ca- 
re ne sunt utile în descoperirile proiectate. 

Cu această ocazie reamintesc aici că descoperirea devine mult mai uşoară 
când plaga este larg deschisă şi că în descoperirile intraperitoneale este bine să 
avem depărtătoare speciale largi (abdominale), care să-prindă toată buza plăgii. 


Diferitele feluri de laparotomii 


1. Laparotomia mediană supraombilicală se face printr-o incizie mediană 
întinsă de la apendicele (procesul) xifoid la ombilic. Tăiem pielea, țesutul celu- 
lar subcutanat, linia albă şi fascia transversalis, sub care găsim țesutul celular 
subperitoneal şi-l incizăm ; apoi prindem peritoneul cu pensa şi îl tăiem pe toa- 
tă întinderea plăgii. 

2. Pentru laparotomia mediană subombilicală, incizia ocupă linia mediană 
de la ombilic la pube, interesând aceleaşi planuri ca la precedenta. 


Notă. În chirurgie, deschiderea abdomenului necesită anumite manopere, care nu ne interesea- 
ză pe cadavru. 


3. Laparotomia laterală prin incizie pe marginea externă a dreptului. După 
ce s-a tăiat pielea şi țesutul celular subcutanat, se incizează peretele anterior al 
tecii dreptului abdominal şi se pune în evidenţă muşchiul, pe care-l tragem 
înăuntru, izolându-l de peretele profund al tecii lui. Incizăm acest perete la un 
cm înăuntrul unghiului diedru, pe care-l formează unindu-se cu cel anterior; 
trebuie să fim cu atenţie căci țesutul celular subperitoneal este foarte subţire ; 
sub el tăiem peritoneul, deschizând abdomenul. 

4. Laparotomia prin incizie iliacă se poate face atât în dreapta cât şi în 
stânga. Se duce o incizie rectilină de 10 cm lungime, paralelă cu ligamentul in- 
ghinal şi cu creasta iliacă, înăuntrul şi deasupra acestora (cu 1 cm); mijlocul ei 
răspunde spinei iliace anterioare şi superioare. Se taie pielea, țesutul celular, cei 
trei muşchi largi ai abdomenului, fascia transversalis, țesutul subperitoneal şi pe- 
ritoneul. 

5. Laparotomia prin incizie oblică subcostală (dreaptă sau stângă). Incizia 
pleacă de la o distanţă de 4—5 cm departe de linia mediană, merge în jos şi în 
afară, paralel cu arcul costal, la 2 cm sub ea, şi se termină după o lungime de 
6—10 cm (de obicei în dreptul celui de al 9-lea cartilagiu costal). Ea interesea- 
ză pe lângă piele şi ţesut celular: înăuntru, peretele anterior al tecii dreptului, 
dreptul abdominal şi peretele posterior al tecii lui, fascia superficialis şi perito- 
neul ; iar în partea postero-externă a inciziei cei trei muşchi largi ai abdomenu- 
lui, fascia transversalis şi peritoneul. 


Laparotomia prin incizie în baionetă (Kehr). Această incizie se întrebuinţează mai ales la des- 
coperirea căilor biliare extra-hepatice ; ea începe pe linia mediană imediat sub procesul xifoid, co- 
borînd până la jumătatea distanţei dintre acesta şi ombilic; apoi merge oblic în jos şi în spre 
dreapta, până la 1/2 externă a muşchiului drept şi în urmă descinde vertical până sub ombilic: 
Această incizie interesează toate planurile care formează peretele abdominal anterio:. 

Descoperirea stomacului 


Consideraţii teoretice şi concluzii practice. 1. Proiectat pe peretele abdominal, stomacul răs- 
punde epigastrului şi hipocondrului stâng. Faţa anterioară nu vine direct în raport cu peretele abdo- 
minal decât pe o mică întindere (triunghiul lui Labb€); în rest ca este despărțită prin lobul stâng 
al ficatului (raport foarte important pentru descoperirea organului). Din cele spuse deducem că 
printr-o incizie a peretelui abdominal, în regiunea epigastrică sau în hipocondrul stâng, descoperim 
uşor stomacul, după ce am ridicat ficatul. 2. Faţa posterioară a stomacului răspunde bursei omenta- 
le şi pentru a ajunge la ea trebuie să tăiem ligamentul gastro-colic. 


Descoperire. A. Laparotomie mediană supra-ombilicală sau laparotomie prin 
incizie oblică subcostală stângă. 

B. Căutarea organului. Depărtăm puternic buzele inciziei şi ne apare faţa 
anterioară a stomacului ; când organul este retractat şi nu se poate vedea ime- 
diat, introducem indexul dinainte înapoi, de-a lunpul feţei inferioare a ficatului, 
până lascoloana vertebrală, apoi facem degetul cârlig, îndreptându-l la stânga şi 
în jos şi prindem mica curbură a stomacului (Sedillot), pe care o tragem în afa- 
ră, punând în evidenţă organul. 

Faţa posterioară se descoperă mai greu. După ce am recunoscut faţa ante- 
rioară a stomacului, examinăm marea curbură, ligamentul gastrocolic şi colonul 
transvers. Facem o incizie la stânga liniei mediane, în ligamentul gastro-colic, 
apoi ridicăm în sus stomacul şi prin bursa omentală astfel deschisă examinăm 
faţa lui posterioară. 


Notă. După ce am descoperit stomacul, putem vedea cu multă uşurinţă vasele gastro-epiplooi- 
ce de-a lungul marii curburi şi vasele gastrice de-a lungul micii curburi. Pentru a pune în evidenţă 
curbura mică, un ajutor ridică în sus coastele şi ficatul, iar operatorul coboară stomacul. 


Descoperirea splinei 


Consideraţii teoretice şi concluzii practice. Splina ocupă partea laterală stângă a lojei gastrice, 
fiind situată între marea curbură a stomacului şi diafragm. Din aceste date anatomice, înţelegem că 
ea poate fi descoperită pe aceeaşi cale ca şi stomacul. 


Descoperire. A. Laparotomie mediană supra-ombilicală sau prin incizie obli- 
că stângă. 

B. Căutarea splinei se face după îndepărtarea buzelor plăgii, în partea ex- 
ternă a hipocondrului stâng; prindem organul în mână (distrugând aderenţele, 
dacă există) şi-l tragem afară, pe cât este posibil. 


Descoperirea ficatului 


Consideraţii teoretice şi concluzii practice. Ficatul ocupă hipocondrul drept, epigastrul şi o 
parte din hipocondrul stâng ; el poate fi descoperit prin laparotomie mediană supra-ombilicală sau 
prin incizie oblică, deschizând hipocondrul drept. 


Descoperire. A. Laparotomie mediană supra-ombilicală sau prin incizie obli- 
că subcostală dreaptă. 
B. Căutarea ficatului. Dacă îndepărtăm buzele plăgii, punem în evidenţă ficatul. 


Descoperirea căilor biliare extra-hepatice şi a hiatului (epiploic) Winslow 


Consideraţii teoretice şi concluzii practice. |. Căile biliare extra-hepatice sint reprezentate de 
canalele hepatice şi -canalul coledoc şi dintr-un aparat diverticuiar format din vezicula biliară şi ca- 
nalul cistic. 2. Aparatul diverticular e superficial şi situat la dreapta, iar canalul hepato-coledoc este 

profund şi aşezat pe linia mediană. Din aceste consideraţiuni se vede că primul e mai uşor de gă- 
sit printr-o incizie oblică, iar al doilea prin incizia în baionetă a lui Kehr sau printr-o incizie ver- 
ticală (laparotomie mediană supra-ombilicală). 3. Pentru descoperirea veziculei biliare, ne servim de 
raporturile ei cu faţa inferioară a ficatului şi de scobitura cistică, de pe marginea anterioară a fica- 
tului ; pentru descoperirea canalului cistic, hepatic şi coledoc, ne servim de raporturile lor cu micul 
oment, în care sunt conţinute şi cu hiatul lui Winslow, a cărui limită anterioară e formează. 


Descoperire. A. Laparotomie mediană supra-ombilicală sau mai bine, incizia 
în baionetă a lui Kehr. 

B. Căutarea organelor. Se descoperă mai întâi vezicula biliară, servindu-ne 
de reperul format de scobitura de pe marginea anterioară a ficatului. 

După ce am găsit vezicula biliară, o urmărim până la canalul cistie, pe ca- 
re-l putem examina în toată întinderea. Canalul cistic ne conduce la micul epi- 
ploon (omentul mic); căutăm marginea liberă a acestuia şi, imediat îndărătul 
ei, introducem degetul în hiatul lui Winslow. Pe marginea anterioară a omentu- 
lui mic secţionăm cu precauţie peritoneul şi apoi cu sonda canelată izolăm. ca- 
nalul coledoc de vena portă şi de ârtera hepatică. 


Descoperirea pancreasului şi a duodenului. 


Consideraţii teoretice şi concluzii practice. 1. Atât duodenul, cât şi pancreasul au o porţiune 
supra-mezocolică şi una submezocolică. 2. Porțiunea supra-mezocolică face parte din bursa omenta- 
lă şi pentru ca să ajungem la ea, trebuie să secţionăm ligamentul gastro-colic, deschizând această 
bursă ; porţiunea submezocolică este situată în marea cavitate peritoneală, fiind acoperită de ansele 
intestinale şi marele epiploon (omentul mare) care trebuiesc trase în sus pentru a face descoperirea. 
3. Din porţiunea supra-mezocolică a pancreasului face parte jumătatea superioară sau cele 2/3 a ca- 
pului şi corpul lui; iar restul capului aparține porțiunii submezocolice. Porțiunea întâia a duodenu- 
lui şi jumătate din a 2-a, sunt supra-mezocolice ; jumătatea inferioară a porțiunii a 2-a, porțiunea a 
3-a şi a 4-a sunt submezocolice. 


Descoperire. A. Laparotomie mediană supra-ombilicală. 

B. Căutarea pancreasului şi a duodenului. 1. Pentru a găsi porţiunea supra- 
mezocolică a organelor, se îndepărtează bine buzele plăgii, se ridică stomacul, 
se trage în jos colonul transvers şi între aceste două organe, se incizează liga- 
mentul gastro-colic, de-a lungul curburii mari a stomacului. Se deschide larg 
bursa omentală şi în interiorul ei se recunoaşte pancreasul şi duodenul (porţiu- 
nea supra-mezocolică) ; pentru a le pune în evidenţă trebuie să incizăm foiţa 
parietală a peritoneului. 

Notă. Aceste organe mai pot fi găsite şi prin secţionarea omentului mic sau a mezocolonului 
transvers. Aceste căi sunt însă nepractice, pentru că prima deschide un drum prea strâmt, iar prin a 
doua se lezează vasele din mezocolon. * 


2. Porțiunea submezocolică a pancreasului şi duodenului se desoperă mai 
uşor. Se. deschid larg buzele plăgii abdominale, se ridică marele epiploon, colo- 
nul transvers şi mezocolonul țransvers şi se trag în jos şi la stânga ansele intes- 
tinului subţire ; prin transparența peritoneului parietal, se vede porţiunea 
subduodenală a pancreasului şi a duodenului. 


Descoperirea unghiului duodeno-jejunal şi a fosetelor duodenale. 


Consideraţii teoretice şi concluzii practice. 1. Ultima porțiune a duodenului (porțiunea ascen- 
dentă) face cu prima porţiune a jejunului un unghi, numit unghiul duodeno-jejunal ; acesta e situat 
la nivelul primei sau a celei de a 2-a vertebre lombare. 2. De-a lungul porțiunii ascendente a duo- 

denului, se găsesc cele două fosete duodenale ; iar înapoia unghiului duodeno-jejunal; între el şi ră- 
dăcina mezocolonului, se află foseta duodeno-jejunală (T. Ionescu). 


Descoperire. A. Laparotomie supra-ombilicală. 

E. Căutarea unghiului duodeno-jejunal şi a fosetelor duodenale. Ca să gă-. 
Sim unghiul duodeno-jejunal, ridicăm colonul transvers cu marele epiploon şi 
mergem cu mâna în partea stângă a coloanei vertebrale, la dreapta colonului des- 
cendent, prindem o ansă din jejun, şi de la ea urmărim în sus intestinul, până 
ce el îşi schimbă direcţia şi formează cu duodenul unghiul căutat. După ce am 
găsit acest unghi, tragem jejunul în jos şi înainte şi căutăm pe faţa posterioară 
foseta duodeno-jejunală (inconstantă). 

Pentru a descoperi fosetele duodenale, trebuie ca mai întâi să fi evidenţiat 
porţiunea ascendentă a duodenului ; pentru aceasta dăm la o parte ansele intesti- 
nale şi plecând de la unghiul duodeno-jejunal în jos pe duoden punem în evidență 
ultima porţiune a duodenului, în afara căruia găsim cele două fosete duodenale 
(care se privesc una pe alta). 


Descoperirea cecului şi a apendicelui cecal (vermiform) 


Consideraţii teoretice şi concluzii practice. Cecul şi apendicele cecal sunt situate în fosa ilia- 
că dreaptă ; deci putem descoperi aceste organe incizând peretele abdominal la acest nivel. 


Descoperire. Laparotomie iliacă dreaptă. 

Căutarea cecului şi a apendicelui. Îndepărtăm buzele plăgii şi apoi introdu- 
cem mâna în abdomen, în fosa iliacă dreaptă, şi prindem cecul. Dacă nu-l găsim 
imediat mergem cu mâna mai sus, deasupra fosei iliace, de-a lungul feţei pro- 
funde a peretelui abdominal antero-lateral şi, îndreptându-ne către coloana verte- 
brală, prindem colonul ascendent ; pentru a da de cec, urmărim acum colonul 
ascendent în jos. În partea internă a cecului recunoaştem unghiul ileocecal şi 
apoi apendicele ca un cordon subţire situat la 2—3 cm sub unghiul ileo-cecal. 


Descoperirea colonului ascendent şi a colonului descendent 


Consideraţii teoretice şi concluzii practice. 1. Aceste porţiuni ale colonului ocupă cele două 
fose lombare : stângă şi dreaptă ; ele sunt în raport înainte cu peretele abdominal anterior, de care 
sunt separate prin ansele intestinale şi (uneori) marele epiploon. 2. Descoperirea lor se face la fel, 
numai calea de acces variază după porţiunea căutată (dreapta pentru colonul ascendent şi stânga 
pentru cel descendent). 


Descoperire. Laparotomie laterală (dreaptă sau stângă). 

Căutarea colonului ascendent şi a celui descendent. Desfacem larg plaga şi 
ridicăm marele epiploon ; apoi dăm într-o parte ansele intestinului subţire şi 
căutăm colonul ascendent la dreapta şi cel descendent la stânga. (Pentru a găsi 
organul mai uşor plecăm cu degetul de la buza externă a plăgii şi mergem pe 
faţa profundă a peretelui abdominal,dinafară înăuntru până ce îl prindem). 


Descoperirea colonului ileo-pelvian (sigmoid) 


Consideraţii teoretice şi concluzii practice. 1. Acest segment al colonului are două porţiuni : 
una iliacă şi alta pelviană. Porțiunea iliacă e situată în fosa iliacă stângă, în unghiul format de pe- 
retele abdominal şi fosa iliacă. Porțiunea pelviană e situată în bazin şi continuă porţiunea iliacă ; el 
se termină la nivelul celei de a 3-a vertebre sacrate, unde începe rectul. 


Descoperire. Laparotomie prin incizie iliacă stângă. 

Căutarea organului. Mergem în unghiul format de peretele abdominal şi fo- 
sa iliacă şi găsim porţiunea iliacă ; urmărind-o în jos, descoperim şi porţiunea 
pelviană. Aceasta din urmă se mai poate găsi odată cu rectul, după ce am făcut 
laparotomia mediană sub-ombilicală. 


Descoperirea colonului transvers 


Consideraţii teoretice şi concluzii practice. Colonul transvers este a doua porţiune a colonu- 
lui; el e situat sub stomac, de care e legat prin ligamentul gastro-colic. Pe marginea lui anterioară 
se inseră marele epiploon. 


Descoperire. Laparotomie mediană supra-ombilicală. 

Căutarea organului. Se îndepărtează buzele plăgii. şi apoi se caută marele 
epiploon, pe care-l urmărim în sus până la inserţia lui pe colonul transvers, de- 
scoperind astfel acest organ. 


Descoperirea rectului pe cale abdominală 


Consideraţii teoretice şi concluzii practice. 1. Rectul începe la nivelul celei de a 3-a vertebre 
sacrate, unde continuă colonul ilio-pelvian. 2. Cea mai mare parte a rectului este situată în excava- 
ţia pelviană, având o faţă extraperitoneală (vezi descoperirea pe cale sacrată), şi pe celelalte acope- 
rite de peritoneu. (Seroasa formează înainte fundul de sac al lui Douglas). 


Laparotomie -mediană subombilicală. 

Căutarea rectului. După ce buzele plăgii au fost larg deschise, căutăm în 
fosa iliacă stângă colonul ileo-pelvian, pe care-l urmărim de sus în jos până în 
nivelul rectului. 


Descoperirea uterului, a ligamentului larg şi a anexelor 


Consideraţii teoretice şi concluzii practice. 1. Uterul şi ligamentele largi sunt situate în exca- 
vaţiunea pelviană, pe care o împart în două cavităţi: cavum pre-uterin şi cavum retro-uterin. 2. În 
ligamentele largi se găsesc trei proeminențe cunoscute sub numele de aripioare ; în aripioara supe- 
rioară se află trompa (tuba), în cea posterioară ovarul cu ligamentele lui, iar în cea anterioară liga- 
mentul rotund. 3. Porțiunea superioară a ligamentului larg (mezosalpinx), cuprinsă între aripioara 
superioară şi cea posterioară, este foarte subţire şi cade înapoi (în mod normal), în cavum retro- 
uterin, acoperind ovarul. De aci se deduce că, la deschiderea abdomenului, ovarul nu este 'vizibil, 
fiind acoperit de trompă şi de mezosalpinx. 4. Faţa externă a ovarului este în raport cu peretele la- 
teral al excavaţiunii, la nivelul fosei ovariene pe care o acoperă; spre a pune în evidenţă această 
fosetă trebuie să ridicăm ovarul şi mezosalpinxul. 

Descoperire. Laparotomie mediană subombilicală. 

Căutarea organelor. Se depărtează bine buzele plăgii şi se trag în sus anse- 
le intestinale. Operatorul introduce mâna în plagă, examinează bazinul şi recu- 
noaşte uterul după forma şi consistenţa lui; pe părţile lui laterale se văd 
ligamentele largi. 

Pentru a găsi şi celelalte organe, ajutorul trage uterul într-o parte, iar ope- 
ratorul întinde ligamentul larg, căruia îi deosebeşte cele două părţi constitutive : 
mezosalpinxul şi mezometrium. Pe faţa anterioară se recunoaşte ligamentul ro- 
tund ; iar pe marginea superioară trompa. Trompa ne conduce la ovar, dacă 
mergem de-a lungul ei, dinăuntru înafară, iar după ce ridicăm şi ovarul putem 
vedea fosa ovariană pe peretele lateral. 

Notă. Cu această ocazie, putem recunoaşte vezica şi recesul retrovezical (vezico-uterin), rectul 
şi recesul pre-rectal (recto-uterin) al lui Douglas. Ridicând uterul în sus, putem palpa vaginul prin 
acest reces. 


Descoperirea arterelor iliace : comună, internă şi externă 
Consideraţii teoretice şi concluzii practice (vezi pag. 476). 


Descoperire. Laparotomia se face printr-o incizie, care pleacă la 5 cm în 
afara ombilicului (imediat în afara tecii dreptului) şi se termină la două degete 
deasupra ligamentului inghinal. Se taie toţi muşchii abdominali. 

Căutarea vaselor. Depărtăm bine buzele plăgii şi dăm la o parte ansele in- 
testinale, apoi mergem cu degetul la nivelul unghiului sacro-vertebral, unde re- 
cunoaştem trunchiul voluminos al arterei iliace comune însoţit de vena cu acelaşi 
nume. În partea inferioară această arteră este încrucişată de ureter şi de vasele 
ovariene. Secţionăm peritoneul la nivelul arterei şi o izolăm de celelalte organe. 

După ce am descoperit iliaca comună, o urmărim în jos până la bifurcarea 
ei, putând izola fiecare din cele două ramuri : iliaca internă şi iliaca externă. 


Descoperirea vaselor ovariene 


Consideraţii teoretice şi concluzii practice. După ce au încrucişat în unghi ascuţit vasele ilia- 
ce externe, vasele ovariene pătrund în ligamentul larg, la unirea porțiunii lui fixe (mezometrium) 
cu porţiunea mobilă (mezosalpinx). Ele sunt cuprinse în interiorul ligamentului suspensor împreună 
cu numeroase fibre musculare şi ţesut celular. 


Descoperire. Laparotomie mediană subombilicală. i 

Căutarea vaselor. Căutăm uterul şi ligamentul (vezi mai sus), apoi pe mar- 
" ginea extemă a acestuia din urmă recunoaştem limita între cele două porţiuni 
(mezosalpinx şi mezometrium) şi ligamentul lomboovarian (suspensor) pe care-l 
incizăm ; printre elementele ce-l formează, găsim vasele ovariene şi le izolăm. 


Descoperirea arterei uterine. 


Consideraţii teoretice şi concluzii practice. 1. Artera uterină naşte din hipogastrica, merge pe 
peretele lateral al excavaţiei pelviene până la spina sciatică ; apoi îşi schimbă direcţia pătrunzând 
în ligamentul larg şi merge spre uter. La acest nivel, artera uterină formează o crosă şi apoi urcă 
de-a lungul marginii laterale a uterului, până Ja baza lui. Artera uterină poate fi descoperită în por- 
țiunea parietală şi în porţiunea ligamentoasă. 2. În prima porţiune artera străbate fosa ovariană, 
fiind acoperită de peritoneu (subperitoneală) ; pentru a pune în evidenţă fosa ovariană trebuie să ri- 
dicăm ovarul şi mezosalpinxul. La acest nivel artera este situată înaintea ureterului, care prin proe- 
minenţa lui formează un reper principal în timpul descoperirii. 3. În porţiunea intra-ligamentară, 
artera uterină e aşezată între cele două foiţe ale ligamentului, fiind aplicată pe foiţa lui posterioară; 
se înţelege că pentru a o descoperi trebuie să pătrundem între acestea. 


Descoperire. 1. În porţiunea parietală (fosa ovariană). Laparotomie mediană 
subombilicală. - 

Căutarea arterei. Descoperim uterul (vezi mai sus), iar ajutorul îl trage în 
jos şi înainte ; apoi ridicăm mezosalpinxul şi odată cu el ovarul şi îl dăm înain- 
te. Pe peretele pelvian putem recunoaşte foseta ovariană, la nivelul căreia se ve- 
de proeminenţa ureterului. Pe marginea anterioară a acestuia se incizează 
peritoneul şi îndepărtând buza anterioară a inciziei, găsim artera înaintea urete- 
rului. (Ceva mai jos se poate descoperi artera ombilicală). 

II. În porţiunea intra-ligamentară. Laparotomie mediană subombilicală. 

Căutarea arterei. După ce recunoaştem uterul, ajutorul îl trage în sus şi 
înapoi, împreună cu ligamentul larg. Pe faţa anterioară a acestuia recunoaştem 
ligamentul rotund (aripioara anterioară). Imediat deasupra lui facem o incizie 
transversală, secţionând numai foiţa anterioară a ligamentului larg şi cu degetele 
o dezlipim de pe cea posterioară, până la baza ligamentului larg. Aici, în ţesu- 
tul celulo-muscular, căutăm artera şi mai profund găsim ureterul. 


E. DESCOPERIRILE PE CALE PERINEALĂ 


Pentru toate descoperirile făcute pe cale perineală, cadavrul trebuie pus în 
poziţia taliei perineale. 


Descoperirea arterei ruşinoase interne şi nervului ruşinos prin fosa 
ischio-rectală. 


Consideraţii teoretice şi concluzii practice. 1. Artera ruşinoasă internă (ramură din hipogastri- 
că) iese din bazin prin partea inferioară a marii scobituri sciatice, sub piriform, ocoleşte spina scia- 
tică şi intră în fosa ischio-rectală prin mica scobitură sciatică. Artera este aşezată pe peretele extern 
al fosei ischio-rectale, format de obturatorul intern la o profunzime de 4 cm; ea este acoperită de 
o foiţă aponevrotică. 2. Nervul ruşinos are acelaşi drum şi aceleaşi raporturi. 3. Pătrunzând în fosa 
ischio-rectală va trebui deci să găsim neapărat aceste elemente, dacă le căutăm la locul cuvenit. 


Descoperire. Explorare. Se explorează ischionul şi anusul, stabilind astfel 
limita exterioară a fosei ischio-rectale. 

Incizia merge înăuntrul ischionului (între el şi anus), dinainte înapoi, pe o 
lungime de 6 cm. 

Secţiunea planurilor. Se taie pielea, țesutul celular subcutanat şi pătrundem 
în grăsimea fosei ischio-rectale. 

Căutarea arterei şi nervului. Recunoaştem gluteul mare, în partea posterioa- 
ră a plăgii şi îl tragem înapoi, cu un depărtător: apoi pătrundem, cu sonda ca- 
nelată, în fosă şi pe peretele ei extern, la o adâncime de 4 cm, rupem 
aponevroza obturatorului intern ; aplicate pe acest muşchi, vom găsi elementele 
căutate. : 


Descoperirea prostatei şi a veziculelor seminale . 


Consideraţii teoretice şi concluzii practice. 1. Pe cale perineală putem descoperi faţa poste- 
rioară a prostatei, adică acea care vine în raport cu rectul, căci între aceste două organe există spa- 
iul pre-rectal (zona decolabilă), în care se poate pătrunde cu multă uşurinţă ; toată greutatea este 
să ajungem până la acest spaţiu. 2. Vârful prostatei repauzează pe diafragmul uro-genital, în care 
se găseşte muşchiul transvers profund ; de la acest muşchi pleacă fibre care se duc la rect formând 
muşchiul recto-uretral ; muşchiul recto-uretral închide în jos spaţiul pre-rectal şi se înţelege că nu 
vom putea pătrunde în el, până ce nu vom tăia mușchiul. 3. Dedesubtul muşchiului recto-uretral se 
găseşte triunghiul recto-uretral, limitat înainte de bulbul penisului, iar înapoi de rect; aria acestui 
triunghi este format de rafeul ano-bulbar, locul de întâlnire a fibrelor care vin de la muşchii înve- 
cinaţi (sfincterul anal, transvers şi bulbo-cavernos). Din cele spuse, deducem că pentru a ajunge la 
spaţiul pre-rectal avem de secţionat două obstacole, adică, după ce am incizat pielea, trebuie să tă- 
iem rafeul ano-bulbar şi apoi muşchiul recto-uretral. 4. Deasupra prostatei se găsesc veziculele se- 
minale şi ampulele canalelor deferente ; acestea pot fi descoperite odată cu prostata. 

Descoperire. Explorare. Se explorează bulbul penisului, anusul şi cele două 
tuberozităţi i, ischiatioa 

Incizia este curbă cu concavitatea posterioară ; ea merge de la o tuberozita- 
te ischiatică la cea din partea opusă, trecând la 3 cm înaintea anusului. 

Secţiunea planurilor iși ter Tăiem pielea, țesutul celular subcutanat, 
până ce dăm de rafeul anobulbar, pe care se vede terminația muşchiului bulbo- 
cavernos. 

Secţiunea rafeului ano-bulbar. Prindem acest rafeu cu pensa şi îl tragem 
înainte, apoi îl secţionăm transversal ; îndepărtăm buzele inciziei şi punem în 
evidenţă triunghiul recto-bulbar, separând bulbul de rect (cu un instrument bont) 
până ce dăm de muşchiul recto-uretral. 

Secţiunea muşchiului recto-uretral. Dacă tragem bulbul înainte ne apare 
muşchiul recto-uretral întins ca o bandeletă. Șecţionându-l aproape de uretră 
(pentru a nu tăia rectul), intrăm în spaţiul pre-rectal. 

Căutarea prostatei. Pătrundem în spaţiul pre-rectal, numit şi decolabil, pen- 
tru că cele două organe (rectul şi prostata) se pot îndepărta cu multă uşurinţă ; 
separăm cu degetele aceste organe, cât mai sus posibil şi găsim înainte prostata 
şi uretra, iar înapoi rectul. Veziculele seminale se simt deasupra prostatei. 

Descoperirea muşchilor ridicători anali. Odată cu descoperirea prostatei se . 
pune în evidenţă şi marginea inferioară (internă) a: muşchilor ridicători. Pentru a 
pune aceşti muşchi mai uşor în evidenţă, tragem rectul înapoi şi ei ne apar ca 
nişte cordoane antero-posterioare, pe care le izolăm cu degetul. 


Descoperirea uretrei la bărbat 


Consideraţii teoretice şi concluzii practice. 1. La bărbat, uretra este formată din trei porţiuni: 
uretra prostatică, uretra membranoasă şi uretra spongioasă. 2. Descoperirea primelor două porţiuni 
se face după ce am găsit prostata şi am secţionat-o pe faţa ei posterioară; acum ne vom ocupa 
numai de descoperirea porțiunii spongioase. Aceasta este conținută în corpul spongios, care este 
acoperit de planurile superficiale ale perineului (piele, țesut celular, aponevroză superficială şi muş- 
chiul bulbo-cavernos). 


Descoperirea porțiunii spongioase. Explorare. Se examinează bulbul, orifi- 
ciul anal şi scrotul. 

Incizia are $ cm lungime şi merge pe linia mediană de la anus la scrot. 

Secţiunea planurilor. Se taie pielea, țesutul celular subcutanat, dartosul peri- 
neal şi aponevroza superficială ; sub aponevroză găsim muşchii bulbocavemoşi; 
îi secţionăm pe linia mediană şi depărtându-i vedem sub ei bulbul penisului, pe 

care-l recunoaştem după culoarea neagră violacee. 

Căutarea uretrei. Secţionăm bulbul pe linia mediană şi punem în evidență 
suprafaţa interioară a lui. (În chirurgie secţiunea bulbului se face pe o sondă 
canelată introdusă în uretră). 


Descoperirea testiculului şi a epididimului 


Consideraţii teoretice şi concluzii practice. Epididimul şi testiculul se află acoperite de planu- 
rile a căror totalitate formează scrotul (pielea, dartosul, fascia spermatică externă, cremasterul, fas- 
cia spermatică internă şi vaginala) şi se înţelege că aceste planuri trebuie secţionate, pentru a 
descoperi organele. 


Descoperire. Explorare. Se explorează testiculul şi epididimul şi apoi prin- 
zând între ceia scrotul, întindem pielea de pe marginea anterioară a —... 


Incizia este verticală, mergând de-a lungul marginii anterioare a testiculului. 
Secţiunea planurilor. Se taie pielea şi dartosul. 
Extracţia testiculului. După ce am ajuns la fascia spermatică externă, o di- 
sociem cu un instrument bont şi putem enuclea testiculul, împreună cu epididi- 
mul, învelit în celelalte membrane. 

Căutarea 'testiculului. Pe marginea anterioară a testiculului se taie fascia 
spermatică internă şi vaginala, evidențiind organul. 


Descoperirea muşchilor ridicători anali la femeie. 


Consideraţii teoretice şi concluzii practice. 1. După ce au ocolit vaginul şi rectul, aceşti muşchi 
se apropie unul de altul, ocupând spaţiul cuprins între rect şi vagin; apoi trec pe părţile laterale 
ale rectului. 2. În spaţiul dintre rect şi vagin, sub muşchii ridicători se află rafeul ano-bulbar (centrul 
tendinos), pe care trebuie să-l secţionăm pentru a ajunge la aceşti muşchi. 3. Rafeul ano-bulbar ocupă 
aria triunghiului recto-vaginal, în care trebuie să pătrundem pentru a descoperi muşchii ridicători. 


Descoperire. Explorare. Se examinează furculiţa şi se palpează despărţitoa- 
rea recto-vaginală. 

Incizia este curbă, cu concavitatea înainte, şi e dusă la limita dintre pielea 
perineală şi mucoasa vaginală, ajungând până la nivelul buzelor mici. 

Pătrunderea în triunghiul vagino-rectal. După ce am tăiat pielea, secţionăm 
şi rafeul ano-bulbar, pătrunzând în spaţiul dintre rect şi vagin (triunghiul recto- 
vaginal) ; pentru a nu pătrunde în rect, e bine să procedăm ca în chirurgie, adi- 
că să introducem degetul (protejat de o învelitoare) în rect, pentru ca în orice 
moment să ne putem da seama de situaţia lui. 

Acum dezlipim rectul de vagin, căci între aceste două organe se află un 
ţesut celular lax. 

Căutarea muşchilor. Trăgând rectul înapoi, ne apar muşchii ridicători (mar- 
ginea inferioară), ca nişte cordoane antero-posterioare. 


F. DESCOPERIRI LA NIVELUL MEMBRULUI SUPERIOR 
DESCOPERIREA VASELOR SANGUINE 


Vena mediană bazilică şi vena mediană cefalică. 


Consideraţii teoretice şi concluzii practice. 1. Aceste două vene nasc din bifurcarea venei 
mediane a antebraţului puţin dedesubtul plicei cotului. 2. Ele sunt situate în țesutul celular subcu- 
tanat. 3. Traiectul lor este oblic ascendent şi răspunde şanţului bicipital intern pentru mediana bazi- 
lică şi şanțului bicipital extern pentru cea cefalică. 4. Vena mediană bazilică este mai voluminoasă 
şi mai superficială şi ca atare mult mai uşor de descoperit; ea e însoţită de, nervul cutanat al braţului. 
5. Vena mediană cefalică se găseşte mai greu, căci pe lângă că este mai subţire şi mai profundă decât 
cealaltă este şi mai mult supusă variaţiunilor ; ca e însoţită de ramuri din musculo-cutanat. 


Descoperire. Poziţie şi explorare. Membrul superior este pus în extensie şi 
antebraţul în supinaţie ; la plica cotului se recunoaşte şanţul bicipital corespun- 
zător venei ce vrem să descoperim. Foarte adesea (pe cadavrele slabe şi muscu- 
loase), venele sunt evidente şi se recunosc prin culoarea lor închisă. 

Incizia este oblică ascendentă, într-unul din şanţurile bicipitale. 

Căutarea venei. După ce am tăiat pielea, căutăm vasul, cu sonda, în țesutul 
celulo-grăsos subcutanat, în fundul plăgii sau sub una din buzele inciziei. 

Vena cefalică 


Consideraţii teoretice şi concluzii practice. 1. Vena cefalică a braţului ia naştere din unirea 
medianei cefalice cu vena cefalică a antebraţului ; ea merge de jos în sus în şanţul bicipital extern 
al braţului, apoi în şanțul delto-pectoral până aproape de claviculă unde perforează dinainte înapoi 
aponevroza clavi-pectorală şi se varsă în vena axilară. 2. La nivelul braţului vena este subcutanată; 
“ aproape de şanţul delto-pectoral este mai profundă fiind situată într-o dedublare a fasciei. Deci la 
nivelul braţului vom avea de secţionat numai pielea şi țesutul celular, iar în şanţul delto-pectoral 
se mai adaugă o fascie. 


Descoperire. |. În porţiunea brahială. Poziţie şi explorare. Braţul este în 
abducţie ; se simte şanţul bicipital extern. Incizia are o. lungime de S cm şi 
ocupă porţiunea mijlocie a şanţului bicipital extern. 

Secţiunea planurilor şi căutarea venei. Se taie pielea şi se disociază țesutul 
celular, în grosimea căruia căutăm vasul, la o profunzime ce variază cu cantita- 
tea de grăsime. . 

II. În şanţul delto-pectoral. Poziţie şi explorare. Poziţia ca mai sus ; se de- 
termină şanţul delto-pectoral. 

Incizia se face în şanţul delto-pectoral şi are o lungime de 5 cm. 

Secţiunea planurilor şi căutarea venei. Se taie pielea şi țesutul celular până 
la fascie, pe aceasta o incizăm cu precauţie şi sub ea se găseşte vena. 


Vena bazilică 


Consideraţii teoretice şi concluzii practice. 1. Vena bazilică a braţului este continuarea de la 
antebraţ ; ea merge de jos în sus în şanţul bicipital intern al braţului. 2. Vena bazilică este subcu- 
tanată în cele 2/3 inferioare ale braţului, în 1/3 superioară devine profundă, trecând într-o dedublare 
a fasciei brahiale. 


Descoperire. Poziţie şi explorare. Braţul este în abducţie şi se explorează 
şanţul bicipital inter. 

Incizia se face de-a lungul marginii interne a bicepsului şi are o lungime 
de 5 cm. 

Secţiunea planurilor şi căutarea venei. Se taie pielea şi țesutul celular sub- 
cutanat (dacă descoperim vena în !/; superioară a brațului, mai tăiem şi apone- 
aa: ce o acoperă) şi cu sonda căutăm vena în fundul plăgii sau sub una din 

uzele ei. 


Artera axilară. 


1. După raporturile ei cu muşchiul pectoral mic, artera axilară- este împărţită în trei porţiuni : 
o primă porţiune întinsă de la claviculă la marginea superioară a pectoralului mic ; a doua porţiune 
este situată înapoia pectoralului mic, şi a treia porţiune se întinde de la marginea inferioară a pec- 
toralului mic la marginea inferioară a pectoralului mare. 2. Descoperirea şi legătura arterei se face 
numai în prima şi în ultima porţiune, căci, în cea mijlocie, ea emite colaterale şi este acoperită de 
pectoralul mic şi mare (două straturi musculare), care ar trebui secţionaţi pentru a ajunge până la ea. 


I. Descoperirea arterei axilare în prima porţiune (sub claviculă). 


Consideraţii teoretice şi concluzii practice. 1..Am văzut mai sus întinderea acestei porţiuni ; 
iar raporturile, care ne interesează sunt următoarele : Înainte artera e acoperită de piele, ţesut celu- 
lar subcutanat, fascia pectoralului mare, pectoralul mare, muşchiul subclavicular şi fascia clavi-pec- 
torală. Tot înainte, artera este încrucişată de nervul pectoralului mare n pectoral lateral). Înăuntru, 
artera axilară răspunde venei axilare, iar înafară plexului brahial. 2. În spaţiul clavi-pectoral, sub 

muşchiul pectoral mare (între subclavicular şi pectoralul mic) se găsesc numeroase vase (vena cefa- 
lică, artera şi vena acromio-toracică şi venele axilare), pe care în mod fatal ar trebui să le tăiem, 
dacă am merge să găsim artera dinainte înapoi, secţionând tot ce o acoperă, producând pe viu o 
hemoragie abundentă, iar pe cadavru murdărirea plăgii şi îngreunarea operaţiunii, ceea ce constituie 
o mare greşeală tehnică. De la Marcellin Duval se evită acest inconvenient, ne mai mergând direct 
la găsirea arterei, ci .indirect, prin intermediul tecii muşchiului subclavicular, căci deschizând acea- 
stă teacă şi trăgând în jos buza inferioară a inciziei, depărtăm în acelaşi timp şi vasele ce ne ino- 
portunează. 3. Un detaliu foarte important este raportul arterei cu clavicula; de regulă artera 
corespunde mijlocului claviculei. 4. Am spus că artera este cuprinsă între venă şi cordoanele ner- 
voase ; trebuie să atrag atenţia însă, că e aşezată pe un plan mai profund decât nervii şi vena, deci 
trebuie să îndepărtăm pe aceştia pentru a găsi artera. 


Descoperire. Poziţie şi explorare. Poziţia membrului constituie un timp foarte 
important. Spaţiul subclavicular trebuie să fie cât se poate de mult mărit; pen- 
tru aceasta umărul cadavrului este tras înafara mesei şi se găseşte în aer, iar un 
ajutor, ţinând braţul puţin depărtat de corp, îl împinge totuşi în sus şi înapoi, 
astfel ca să ridice clavicula. 

Incizia este paralelă cu clavicula şi situată la 1 cm sub ea, fiind cuprinsă 
între două puncte : unul intern, la două degete de articulaţia sterno-claviculară şi 
altul extern, la un deget de apofiza coracoidă (sau chiar pe relieful deltoidului). 

Secţiunea planurilor. Se taie pielea, platisma, țesutul celular subcutanat şi 
aponevroza pectoralului mare, până ce dăm de fibrele musculare ale pectoralului 
mare. (Buzele plăgii se retractă şi lasă să se vadă muşchiul). 

Secţionăm pectoralul mare, chiar pe claviculă, răzând osul, până ce toate 
fibrele musculare au fost tăiate de-a lungul întregii incizii. Un depărtător trage 
buza inferioară a inciziei în jos, până ce apare muşchiul subclavicular învelit în 
teaca lui şi fascia clavi-coraco-axilară, ce pleacă din această teacă. 

Secţionăm teaca muşchiului subclavicular tot lângă claviculă, pe toată întin- 
derea inciziei, punând în evidenţă muşchiul. 

După ce am secţionat teaca subclavicularului, un ajutor prinde cu depărtăto- 
rul buza inferioară a tecii şi o trage în jos, iar cu alt depărtător trage în sus 
muşchiul subclavicular şi ne apare foiţa profundă a tecii lui. 

Căutarea arterei. Indexul introdus în plagă poate simţi în partea ei externă 
cordoanele nervoase ale plexului brahial, care alunecă sub degete. Înăuntrul acestor 
cordoane, în dreptul mijlocului claviculei, secţionăm aponevroza şi găsim artera 
dedesubtul şi înăuntrul cordoanelor nervoase ; dacă am căzut pe venă, căutăm 
artera înafară şi sub ea. Această operaţiune trebuie făcută cu prudenţă, pentru a 
“nu deschide vena. 


Nervul marelui pectoral ne poate servi de reper, dar nu este absolut indispensabil, dacă ne 
ținem de mijlocul claviculei. 


II. Descoperirea arterei axilare în ultima porţiune (a 3-a). 


Consideraţii teoretice şi concluzii practice. 1. În poziţia normală a membrului superior, artera 
este acoperită de planurile constitutive ale peretelui anterior al golului axilar (piele, aponevroză, 
pectoralul mic). Aceste planuri nu ne interesează pe noi, căci la descoperirea arterei mergem prin 
baza axilei, nu prin peretele anterior, raportul arterei fiind schimbat prin poziţia membrului (abduc- 
ție forțată), astfel că ea răspunde bazei axilei şi nu peretelui anterior. Dând membrului această po- 
ziţie, artera devine superficială, fiind acoperită numai de piele, ţesut celular şi aponevroză. 2.: 
Înconjurată de cordoanele nervoase şi având înăuntrul ei vena, artera axilară merge de-a lungul 
marginii interne a muşchiului coraco-brahial (muşchiul satelit). 3. Braţul fiind dus în abducţic, pu- 

„ tem palpa, înapoia pectoralului mare, proeminenţa longitudinală a coraco-brahialului şi cordoanele 


nervoase, care înconjoară artera. 

Descoperire. Poziţie şi explorare. Braţul este pus în abducţie maximă alătu- 
rat de cap. Explorăm regiunea pentru a simţi muşchiul coraco-brahial şi cordoa- 
nele nervoase şi nu trecem mai departe până ce nu ne dăm bine seama de 


„coraco-brabial. 


Incizia pleacă din vârful axilei, adică din punctul cel mai culminant al ei şi 
merge pe o întindere de 8 cm, de-a lungul marginii interne a coraco-brahialului 
(care devine posterior prin abducţie). Trebuie să băgăm .de seamă şi să nu du- 
cem incizia înaintea muşchiului, căci nu mai putem găsi artera. 

Secţiunea planurilor. Se taie pielea, țesutul celular subcutanat până la apo- 
nevroză. 

Prin intermediul aponevrozei recunoaştem coraco-brahialul cu marginea lui 
posterioară (reper foarte important) ; uneori simţim cordoanele plexului şi vena. 

Secţionăm aponevroza de-a lungul marginii posterioare a muşchiului şi izolăm, 
cu sonda canelată, această margine, pe care apoi o ridicăm cu un depărtător. 

Căutarea arterei. Sub muşchi, găsim cu uşurinţă cordonul rotund al nervu- 
lui median (al 2-lea reper) şi-l izolăm ; înăuntrul lui se află artera. 


Notă. 1. Vena axilară este situată înăuntrul arterei şi descoperirea ei se face la fel. 

2. Uneori, înaintea arterei se găseşte un fascicul muscular supranumerar, care se întinde de la 
dorsalul mare la pectoralul mare, numit arcul axilar (Achselbogen); el formează un fel de punte 
pe sub care trece artera, plexul brahial, muşchiul biceps şi coraco-brahial. Se înţelege de la sine, 
că prezenţa acestui fascicul poate constitui o piedică în găsirea arterei ; în acest caz vom recunoa- 
şte fasciculul după direcţia transversală a fibrelor musculare şi nu-l vom confunda cu coraco-bra- 
hialul ale cărui fibre sunt longitudinale. Dacă am recunoscut anomalia, e foarte simplu să 
secţionăm fasciculul muscular şi dăm de elementele necesare descoperirii (coraco-brahial, median, 
artera). 


Artera humerală (brahială) se descoperă de obicei în două puncte ale tra- 
iectului ei. 

Consideraţii teoretice şi concluzii practice. 1. Artera humerală se întinde de la marginea infe- 
rioară a pectoralului mare, unde continuă artera axilară, până la plica cotului, unde se bifurcă dând: 
artera radială şi artera ulnară. 2. În cea mai mare parte a traiectului ei, artera umerală este aşezată 
pe faţa internă a braţului şi numai în porţiunea inferioară ea devine oblică, mergând înafară, pentru 
ca să ocupe la plica cotului linia axială a membrului. 3. Se înţelege că raporturile acestor două 
porţiuni diferă. În porţiunea brahială artera se găseşte într-un interstițiu format înainte de coraco- 
brahial (sus) şi biceps (jos), iar înapoi de capul medial al tricepsului (sus) şi brahial (jos); ea este 
acoperită (pe faţa internă) de piele, ţesut celular şi aponevroza. La cot, artera se află înăuntrul ten- 


* donului bicepsului, fiind acoperită de aponevroza bicipitală. 4. Nervul median este situat înafara ar- 


terei umerale, la partea superioară a braţului, apoi o încrucişează trecând înaintea ei, pentru ca să 
se aşeze înăuntrul arterei, la partea inferioară a braţului. 


„Descoperire. 1. La braţ. Poziţie şi explorare. Braţul este dus în abducţie, 
formând cu corpul un unghi drept. Se determină punctul culminant al axilei, 
mijlocul cotului şi proeminenţa făcută de biceps. Se duce linia de descoperire 
(operaţie) întinsă de la punctul culminant al axilei la mijiocul plicei cotului (Fa- 
rabeuf), mergând de-a lungul marginii interne (uşor de palpat) a coraco-brahialu- 
lui şi a bicepsului. - 

Incizia se face pe linia de descoperire, la partea mijlocie a braţului, şi are 
o lungime de,6 cm. 

Secţiunea planurilor. Se taie pielea, țesutul celular subcutanat, în care se 
găseşte şi se izolează vena bazilică şi nervul cutanat medial al antebraţului ; 
apoi se taie fascia până la muşchiul biceps. 

Căutarea nervului. Cu sonda canelată izolăm marginea internă a bicepsului 
şi un ajutor îl trage înafară ; sub această margine găsim nervul median şi înapo- 
ia lui, artera umerală (uneori nervul se află înapoia arterei). 

2. La „Plica cotului. Poziţie şi explorare. Poziţia membrului este aceeaşi 
(abducţie şi extensie) ; se examinează plica cotului şi se simte tendonul bicepsului., 

Incizia are o lungime de 6 cm, merge de-a lungul marginii interne a tendo- 
nului bicepsului şi e situată jumătate deasupra plicei cotului şi jumătate dede- 
subtul ei. 

Secţiunea planurilor. Se taie pielea şi țesutul celular, dând într-o parte vena 
mediană cefalică. 

Manoperă indispensabilă. Examinăm aponevroza bicipitală, recunoscându-i 
marginea superioară concavă şi tăioasă ; pe sub această margine, introducem de 
sus în jos o sondă canelată şi pe ea secţionăm aponevroza. 

Căutarea arterei. Îndepărtăm buzele aponevrozei şi în plagă vom găsi ner- 
-vul median şi artera umerală, înăuntrul bicepsului şi înaintea brahialului. 


Artera ulnară 


Consideraţii teoretice şi concluzii practice. 1. Artera ulnară este ramura internă a arterei ume- 
rale. 2. Imediat după originea ei, în jumătatea superioară a antebraţului, ea ar. un traiect oblic în 
jos şi înăuntru, trecând pe sub masa muşchilor mediali. Se înţelege uşor că în această porţiune, ea 
nu'poate fi descoperită. 3. În jumătatea inferioară a antebraţului, ea devine mai superficială, mer- 
gând vertical în interstiţiul dintre flexorul ulnar al carpului (înăuntru), care este muşchiul satelit şi 
flexorul superficial al degetelor, repauzând pe flexorul profund. 4. La acest nivel, artera este acope- 
rită de piele, ţesut celular subcutanat şi de două foiţe aponevrotice (una este fascia de înveliş a 
antebraţului şi a doua este fascia flexorului comun superficial). 5. Nervul ulnar este situat înăuntrul 
arterei. 6. În timpul descoperirii arterei ulnare în porțiunea mijlocie a antebraţului, trebue să ţinem 
seama şi de următoarea dispoziţiune anatomică pusă în evidenţă de Farabeuf : între flexorul ulnar 
al carpului şi flexorul superficial există o despărţitoare fibroasă, care aderă de flexorul ulnar şi nu 
"de flexorul degetelor ; de aceea incizia aponevrozei trebuie făcută pe muşchiul flexor al degetelor 
pentru a găsi mai uşor interstiţiul dintre cei doi muşchi. (În caz contrar în loc de a intra în acest 
interstiţiu putem pătrunde între fasciculele flexorului carpului ; acest lucru se întâmplă mai ales în 
porțiunea superioară a antebraţului.) De asemeni, pentru a nu pătrunde între fasciculele flexorului 
superficial, care uneori se inseră mai jos ca de obicei, trebuie să începem separarea muşchilor de 
jos în sus. 


Descoperire. 1. La mijlocul antebraţului. Poziţie şi explorare. Antebraţul 
este în extensie şi în supinaţie ; se explorează flexorul ulnar al carpului. Linia 
de descoperire merge de la vârful epiconăilului medial la partea externă a osului 
piziform (Farabeuf) de-a lungul marginii. externe a flexorului ulnar al carpului. 

Incizia merge de-a lungul marginii externe a flexorului ulnar, pe o lungime 
de 6 cm. 

Secţiunea planurilor. Se taie pielea şi țesutul celular ; se examinează fascia 
şi se recunoaşte interstiţiul flexorului ulnar cu flexorul superficial (foarte impor- 
tant). Incizăm fascia pe flexorul superficial (Farabeuf). 

Căutarea arterei. Depărtăm buzele inciziei aponevrotice şi căutăm. interstiţiul 
dintre cei doi i apr în fundul lui găsim mai întâi nervul şi mai înafară artera. 

2. La nivelul gâtului mâinii. Poziţie şi explorare ca mai sus. (Se explorea- 


ză tendonul flexorului ulnar al carpului). 

Incizia merge înafara tendonului flexorului ulnar pe o întindere de 6 cm. 

Secţiunea planurilor. Se taie pielea, aponevroza antebrahială ; apoi tragem 
înăuntru tendonul flexorului ulnar şi secţionăm a doua fascie. 

Căutarea arterei. Sub a doua fascie găsim nervul şi artera ulnară. 


Artera radială 


Consideraţii teoretice şi concluzii practice. 1. Artera radială este a doua ramură (externă) a 
arterei umerale ; ea se întinde de la plica cotului până la palmă (partea profundă). 2. La antebraţ 
ea are un traiect ractilin mergând între brahioradial (muşchi satelit), care e înafară şi rotundul pro- 
nator şi flexorul radial al carpului înăuntru. În porţiunea superioară, unde răspunde rotundului pro- 
nator, artera este situată într-o dedublare a fasciei, care separă acest muşchi de brahioradial. Se 
înţelege că după ce am dat înafară brahioradialul, trebuie să tăiem această fascie, ca să găsim ar- 
tera. În partea inferioară a antebraţului ea e acoperită numai de piele şi aponevroză. 3. Nervul ra- 
dial e situat înafara arterei, chiar în teaca brahioradialului. 4. La .nivelul. apofizei stiloide, artera 
radială se îndreaptă înafară şi îndărăt; înconjurând această apofiză, ea pătrunde în tabachera anato- 
mică, a cărei parte inferioară o străbate. 


Descoperire. 1. La antebraţ. Poziţie şi explorare. Antebraţul e pus în supi- 
nație, se explorează muşchiul brabioradial şi tendonul lui. Linia de descoperire 
"merge de la mijlocul plicei cotului la şanţul pulsului. 

Incizia se face pe linia de descoperire ; lungimea ei variază după locul ales 
(de 6 cm în partea superioară şi numai de 4 cm la cea inferioară). 

Secţiunea planurilor. Se taie pielea, țesutul celular subcutanat şi fascia de-a 
lungul marginii interne a brahioradialului. . 

Căutarea arterei se face cu sonda canelată în interstiţiul dintre brahioradial 
şi palmarul lung în partea inferioară a antebraţului numai prin îndepărtarea muş- 
chilor ; pe când în partea superioară, după ce am dat înafară brahioradialul, tre- . 
buie să tăiem şi foiţa aponevrotică, care mai acoperă artera şi o aplică pe 
cotundul pronator. 

2. În tabachera anatomică. Poziţie şi explorare. Un ajutor duce policele în 
ubducţie ; iar operatorul explorează tabachera anatomică şi simte înăuntru tendo- 
nul lungului extensor şi înafară tendonul scurtului extensor şi al lungului abduc- 
tor al policelui. 

Incizia este verticală şi merge la egală distanţă de tendoane. 

Secţiunea planurilor. Se taie pielea, țesutul celular subcutanat, în care se 
află vena cefalică (o mobilizăm şi o dăm înafară) şi fascia. 

- Căutarea arterei. Dilacerăm țesutul celular. uneori abundent şi rezistent şi 
apoi cu sonda canelată căutăm în profunzime în partea inferioară a plăgii şi gă- 
sim artera. 


Arcada palmară superficială 


Consideraţii teoretice şi concluzii practice. 1. Areada palmară superficială este formată din 
unirea arterei ulnare cu artera radio-palmară ; ea este situată imediat înapoia aponevrozei palmare 
superficiale şi înăintea tendoanelor flexorilor, întrun ţesut celular pre-tendinos. 2. Această arcadă 
răspunde unei linii orizontale ce trece imediat pe sub eminenţa tenară, policele fiind în abducţie for- 
țată. 

Descoperire. Poziţie şi explorare. Palma priveşte în sus, iar policele e dus 
în abducţie ; apoi se trage linia, care indică direcţia arterei. (Orizontala ce trece 
la extremitatea inferioară a eminenţei tenare, când policele este în-abducţie). 

Incizia este verticală şi perpendiculară pe direcţia arterei ; ea începe sus, în- 
tre eminenţa tenară şi cea hipotenară. şi are o lungime de 4 cm, jumătate deasu- 


pra liniei orizontale de care am vorbit şi jumătate dedesubtul ei. 

Secţiunea planurilor. Se taie pielea, țesutul celular subcutanat şi aponevroza 
-palmară superficială cu multă prudenţă. 

Căutarea arcadei. Arcada se găseşte imediat sub aponevroză şi este însoţită 
de venele corespunzătoare. 


Arcada palmară profundă 


Consideraţii teoretice şi concluzii practice. 1. Arcada palmară este formată din unirea arterei 
radiale cu artera palmară profundă şi e situată pe planul interosos, înaintea extremității superioare a 
metacarpianilor şi a muşchilor interosoşi, imediat sub aponevroza palmară profundă. 2. Din aceste 
consideraţiuni se înţelege că arcada palmară profundă este acoperită de toate planurile superficiale 
ale lojei palmare mijlocii : piele, ţesut celular subcutanat, aponevroza palmară superficială, ţesut ce- 
lular pre-tendinos cu vasele superficiale, tendoanele flexorilor cu lombricalii ce se inseră pe ei, 
țesutul celular retro-tendinos şi aponevroza palmară profundă. 3. Pentru a putea ajunge până la ar- 
" cada palmară profundă ne servim de următoarea dispoziţiune anatomică, pusă în evidenţă de Delor- 
me : Primul şi al doilea lombrical nu se inseră decât pe un singur tendon flexor (ceilalţi se inseră 
pe două tendoane vecine), astfel că lombricalul al doilea se inseră numai pe tendonul flexor al me- 
diului şi ca atare îl putem trage înăuntru şi pătrunde între el şi tendonul flexor al indexului, pâ 
la planul profund pe care se află artera. ă 


Descoperire. Poziţie şi explorare. Degetul mare este pus în abducţie; se 
explorează eminenţa tenară şi hipotenară şi plica palmară superioară. 

Incizia începe la extremitatea superioară a spaţiului dintre eminenţa tenară 
şi cea hipotenară şi merge de-a lungul plicei palmare superioare, către al doilea 
spaţiu inter-digital, pe o lungime de 6 cm, 

Secţiunea planurilor. Tăiem pielea, țesutul celular subcutanat şi aponevroza 
palmară superficială până la țesutul celular pre-tendinos ; în acest ţesut descope- 
rim arcada palmară superficială şi o îndepărtăm sau o tăiem, evidențiind tendoa- 
nele flexorilor şi muşchii lombricali ce le sunt anexaţi. 

Căutarea arterei. Îndepărtăm bine buzele plăgii şi pătrundem cu sonda ca- 
nelată sau cu degetul, între tendonul flexor al. indexului şi al doilea lombrical, 
până la planul interosos. Dăm apoi, unui ajutor, să ridice buza internă a. plăgii 
(cu grupul intern de tendoane şi lombricalul al 2-lea); rupem aponevroza pal- 
mară şi la extremitatea superioară a .plăgii găsim artera, pe planul interosos. * 


DESCOPERIREA NERVILOR 


Descoperirea plexului brahial şi, a ramurilor lui terminale 


Consideraţii teoretice şi concluzii practice. 1. Am văzut cum este constituit plexul brahial 
precum şi porțiunile lui topografice. Am văzut de asemeni cum se descoperă plexul brahial, la gât. 
2. În porţiunea care ne interesează acum, imediat sub claviculă, ramurile plexului brahial sunt aşe- 
zate. înafara arterei axilare şi constituiesc un reper foarte important în descoperirea arterei. 3. La baza 
axilei, aceste ramuri se apropie unele de altele pentru a da. naştere ramurilor terminale ; raporturile 
generale sunt aceleaşi ca şi ale arterei axilare în porţiunea a III-a, iar descoperirea plexului se face 
în acelaşi mod ca şi a arterei în porţiunea III-a. 4. Raporturile speciale ale arterei cu fiecare din 
ramurile plexului brahial, ne interesează foarte mult, căci: după aceste raporturi ne conducem pentru 

Fig. 144. Descoperiri la membre — faţa anterioară : 1. Vena medio-eefalică. 2. Vena medio-bazilică. 
3. Vena cefalică. 4. Vena- cefalică în spaţiul delto-pectoral. 5. Artera axilară în prima porțiune. 6. 
Vena bazilică, nervul median, artera humerală, nervul musculo-cutanat la braţ. 7. Artera humerală 
la plica cotului. 8. Artera radială în treimea superioară. 9. Artera radială în şanțul pulsului. 10. Ar- 
tera ulnară în treimea mijlocie. 11. Artera ulnară în treimea inferioară, nervul ulnar. 12. Arcada 
palmară profundă. 13. Arcada palmară superficială. 14. Nervul radial la plica cotului. 15. Nervul 
median în treimea mijlocie a antebraţului. 16. Nervul median. 17. Nervul ulnar la palmă. 18. Arte- 
ra radială în tabachera anatomică. 19. Artera mamară (toracică) internă. 20. Pachet intercostal. 21. 
Pericardul. 22. Artera iliacă internă. 23. Artera iliacă externă. 24. Artera epigastrică. 25. Cordonul 
spermatic (ligamentul rotund). 26. Nervul femural. 27. Nervul femurocutanat. 28, Vena safenă ma- 
re. 29. Artera femurală în triunghiul lui Scarpa. 30. Artera femurală la vârful triunghiului. 31. Ar- 
tera femurală în canalul lui Hunter. 32. Nervul obturator. 33. Artera tibială posterioară la gambă. 
34. Artera şi nervul tibial anterior. 35. Artera tibială anterioară la gâtul piciorului. 36. Artera tibială 
posterioară înapoia maleolei. 37. Arterele şi nervii plantari. 38. Artera pedioasă. (dorsală a picioru- 
lui) 39. Artera şi nervul plantar intern şi extern. 40. Nervul peronier superficial. 


recunoaşterea fiecărei ramuri. Medianul şi musculo-cutanatul sunt aşezaţi înaintea arterei ; radialul 
şi axilarul înapoi ; iar nervul ulnar şi cutanat medial al antebraţului se află înăuntrul arterei. 


Descoperire. Sub claviculă. (Vezi descoperirea arterei axilare la acest nivel). 

n axilă se descoperă ramurile terminale ale plexului. Operaţiunea este ace- 
eaşi ca pentru descoperirea arterei axilare în porţiunea a III-a. După ce am 
ajuns la arteră şi la ramurile nervoase, tot interesul constă în a recunoaşte fieca- 
re din aceste ramuri, şi pentru aceasta ne servim de raporturile lor cu artera 
axilară. Înaintea arterei vom găsi medianul, care, urmărit în sus, ne conduce pâ- 
nă la cele două rădăcini constitutive ale lui. Nervul musculo-cutanat e situat tut 
înaintea arterei, dar mai înafara medianului, de care se deosebeşte prin dimen- 
siunile lui mai mici. Dacă îl urmărim în jos, îl vedem perforând muşchiul cora- 
co-brahial. 

Nervul ulnar este aşezat înăuntrul „arterei şi e însoţit de cutanatul intern al 
antebraţului. 

Nervul radial şi nervul axilar se află înapoia arterei şi pentru a-i găsi tre- 
buie să dăm vena axilară în jos şi să ridicăm mai în sus artera; înapoia ei se 
vede mai întâi axilarul, pe care-l recunoaştem după traiectul lui oblic înafară, 
mergând pe deasupra rotundului mare, pentru a ajunge în patrulaterul umero-tri- 
cipital. Nervul radial descinde înapoia arterei către şanţul de torsiune (şanţul 
nervului radial). 


Notă. Nervul radial se găseşte greu prin acest procedeu; procedeul care ne conduce direct pe 
el este expus la descoperirea acestui nerv. 


Nervul median 


Consideraţii teoretice şi concluzii practice. 1. Acest nerv ia naştere din plexul brahial şi stră- 
bate axila, braţul şi antebraţul până la palmă, unde se împarte în 6 ramuri terminale. 2. Raporturile 
lui sunt simple: în axilă, nervul e situat înaintea şi înafara arterei axilare şi are aceleaşi raporturi 
ca şi ea; la braţ, el încrucişează artera umerală, adică se află înafara ci la partea superioară a 
braţului şi apoi trece înaintea arterei pentru a se aşeza pe partea ei internă; la antebraţ, nervul 
median ocupă chiar linia mediană, fiind situat între muşchiul flexor superficial şi flexor profund al: 
degetelor ; la gâtul mânii, nervul este aşezat înafara flexorilor. 3. Din cele spuse reiese că în primele 
trei porţiuni nervul poate fi descoperit prin aceleaşi procedee ca şi artera umerală. 


1. În axila. (Vezi descoperirea plexului în axilă). 

2. La braţ. (Vezi descoperirea arterei umerale la braţ). În partea superioară 
a braţului îl căutăm înafara arterei, iar în cea inferioară, înăuntrul ei. 

3. La plica cotului. (Vezi descoperirea arterei umerale în această regiune). 
Nervul trebuie căutat înăuntrul arterei. 

4. La antebraţ, nervul poate fi descoperit în !/; mijlocie şi în 1/3 inferioară. 

Linia de descoperire merge de la mijlocul plicei cotului până la mijlocul 
distanţei dintre cele două apofize stiloide, trecând în partea inferioară a ante- 
braţului, între tendonul flexorului radial al carpului şi al palmarului lung. 

a) În'/; mijlocie a antebraţului. Poziţie şi explorare. Antebraţul este pus în 
supinaţie şi se duce linia de descoperire. 

Incizia are o lungime de $ cm şi e situată în !/, mijlocie a antebraţului, 
de-a lungul liniei de descoperire. 

Secţiunea planurilor. Se taie pielea, țesutul celular subcutanat şi fascia su- 
perficială între flexorul radial al carpului şi palmarul lung ; apoi se îndepărtează 
aceşti muşchi şi dăm de flexorul superficial al degetelor pe care-l secţionăm 
strat cu strat de-a lungul fibrelor lui. 

Cautarea nervului. Îndepărtăm buzele plăgii şi găsim nervul aplicat pe muş- 
chiul flexor profund âl degetelor ; 

b) În '/ inferioară a antebraţului. Poziţie şi explorare. Antebraţul este în 
pian se duce linia de descoperire şi se explorează tendoanele muşchilor 

exori. 

Incizia pleacă de la plica de flexiune a mâinii pe antebraţ şi merge în sus 
pe o întindere de 6 cm de-a lungul liniei de descoperire. 

Secţiunea planurilor. Se taie pielea, țesutul celular subcutanat şi fascia ante- 
brahială. 

Căutarea nervului. Se depărtează buzele plăgii şi între flexorul radial al 
carpului şi palmarul lung se găseşte nervul median. 

5. La gâtul mâinii. Poziţie şi explorare ca mai sus. 
dncizia are 5 cm lungime şi e situată jumătate pe antebraţ şi jumătate pe 
almă. 
= Secţiunea planurilor. Se taie pielea, țesutul celular subcutanat şi ligamentul 
inelar (retinaculul flexorilor). (Se lucrează cu prudenţă pentru a nu deschide te- 
cile flexorilor). 

Căutarea nervului. După îndepărtarea buzelor plăgii, găsim nervul înafara 
tendoanelor flexorilor. 


„Nervul ulnar 


Consideraţii teoretice şi concluzii practice. 1. Nervul ulnar naşte în axilă din rădăcina internă 
a plexului brahial şi merge în jos, de-a lungul marginii interne a braţului, pe un plan posterior me- 
dianului ; în regiunea cotului, merge în şanţul nervului ulnar şi apoi străbate antebraţul, pentru a 
se termina la mână. În axilă, nervul ulnar este aşezat înăuntrul arterei, între ea şi venă şi are ace- 
leaşi raporturi generale ca artera. Raporturile lui la braţ diferă, după cum îl considerăm în porţiu- 
nea superioară sau în cea inferioară: În porţiunea superioară, nervul ocupă partea internă a arterei 
umerale şi se descoperă la fel cu artera. Pe măsură ce coborâm, ulnarul se separă de arteră şi de 
median, pătrunde în loja tricepsului şi trebuie să secţionăm fibrele acestuia pentru a-l descoperi. La 
braţ nervul ulnar trece prin şanţul omonim, fiind acoperit de cele două fascicule de origine ale 
muşchiului flexor ulnar al carpului şi de aponevroză. La antebraţ, nervul e aşezat sub muşchiul fle- 
xor ulnar al carpului; la 8-10 cm sub plica cotului întâlneşte artera ulnară şi se aşează înăuntrul 
ei; descoperirea lui se face la fel cu a arterei. La gâtul mâinii, nervul devine superficial, trecând 
înaintea ligamentului inelar, într-o culisă proprie. 


1. În axilă. (Vezi descoperirea plexului brahial). 

2. La braţ descoperirea diferă, după cum se face în jumătatea superioară 
sau în cea inferioară a braţului. | 

Linia de descoperire merge din vârful axilei la partea posterioară a epicon- 
dilului medial. 

a) În jumătatea superioară a braţului. Poziţie şi explorare. Braţul este în 
abducţie ; se duce linia de operaţie. 

Incizia se face de-a lungul liniei de operaţie pe o întindere de 4 cm. 

Secţiunea planurilor. Se taie pielea, țesutul celular subcutanat şi fascia bra- 
hială. 

Căutarea nervului. Depărtând buzele plăgii găsim vena bazilică şi o dăm 
înăuntru ; apoi simţim cu degetul pachetul vasculo-nervos (artera umerală şi ner- 
vul median) ; iar înapoia şi înăuntrul arterei, aplicat pe fibrele lungii porţiuni a 
tricepsului, se găseşte nervul ulnar. 

b) În jumătatea inferioară a braţului. Poziţie şi explorare. Aceeaşi ca mai 
sus. 

Incizia se face de-a lungul liniei de descoperire, în jumătatea inferioară a 
braţului pe o întindere de 5 cm. 2 

Secţiunea planurilor. Se taie pielea, țesutul celular subcutanat până ce dăm 
de fascia superficială. Prin transparenţa acesteia, recunoaştem interstiţiul dintre 
capul medial al tricepsului şi brahial ; secţionăm apoi capul. medial, în partea 
lui cea mai anterioară, imediat înapoia interstiţiului. 

Căutarea nervului. Cu sonda canelată mergem între fibrele musculare ale 
capului medial şi dăm de despărţitoarea intermusculară (albă), iar pe ea găsim 
nervul ulnar şi artera colaterală ulnară superioară. 

3. La cot. Poziţie şi explorare. Antebraţul este pus în extensiune. Se explo- 
rează epicondilul medial şi olecranul. - 

Incizia are o lungime de 5 cm şi merge la egală distanţă de epicondilul 
medial şi marginea internă a olecranului. 

Secţiunea planurilor. Se taie pielea, țesutul celular subcutanat, separând cele 
două fascicule iniţiale ale muşchiului flexor ulnar al carpului. 

Căutarea nervului. Cu degetul simţim coarda făcută de nerv, în şanţul ner- 
vului ulnar între cele două fascicule ale flexorului ulnar al carpului; apoi cu 
sonda canelată izolăm nervul. 

4. La antebraţ. (Vezi descoperirea arterei ulnare). 

5. La gâtul mâinii. Poziţie şi explorare. Mâna este în extensie ; se explo- 
rează pisiformul şi plica de flexiune a mâinii pe antebraţ. 

Incizia are o lungime de 4 cm şi merge imediat înafara pisiformului, fiind 
situată jumătate deasupra şi jumătate dedesubtul plicei de flexiune. 

“Secţiunea planurilor şi căutarea nervului. Se taie pielea şi țesutul celular 
subcutanat până la ligamentul inelar; apoi se incizează acest ligament până ce 
dăm de nerv. (Ligamentul inelar nu este secţionat în toată grosimea, ci numai: 
foiţa de dedublare care acoperă nervul). 


Nervul radial 


Consideraţii teoretice şi concluzii practice. 1. Nervul radial ia naştere printr-un trunchi comun 
cu nervul axilar şi este situat în partea posterioară a plexului brahial. El merge în jos, înafară şi 
înapoi ; intră în şanţul de torsiune şi-l parcurge în toată întinderea, înconjurând astfel humerusul ; 
ajungând în partea anterioară şi inferioară a braţului, perforează despărţitoarea aponevrotică inter- 
musculară externă, intrând în regiunea plicei cotului, unde se termină “bifurcându-se. 2. După cum 
am spus la axilă, nervul radial are o situaţie posterioară, fiind apropiat mai mult de peretele poste- 
rior al axilei (muşchiul subscapular) decât de cel anterior ; astfel că el poate fi descoperit mai uşor 
prin partea posterioară a axilei. 3. În şanţul de torsiune al humerusului, el este însoţit de artera 
brahială profundă şi merge între capul medial şi lateral al tricepsului, fiind acoperit de lunga porţiune 
a tricepsului. 4. Ramura lui anterioară are acelaşi raport la antebraţ ca şi artera radială, înafara că- 
reia este situat. 5. Ramura posterioară perforează supinatorul şi înconjurând capul radiului ajunge la 
faţa posterioară a antebraţului, unde este situat între muşchii superficiali şi cei profunzi. De obicei, 
se termină imediat, dând un număr de ramuri secundare, dintre care cea mai voluminoasă, nervul 
interosos posterior, poate fi considerată ca ramură terminală ; în exerciţiile de anatomie topografică, 
numai această ramură este descoperită. 


1, În axilă. a) Pe cale anterioară. (Vezi descoperirea plexului brahial). 

b) Pe cale posterioară. Poziţie şi explorare. Braţul este pus în phvlugție pu- 
ternică ; se explorează peretele posterior al axilei, reprezentat prin dorsalul mare 
(latissim) şi rotundul mare. 

Incizie. De-a lungul peretelui posterior al axilei, la un deget deasupra mar- 
ginii lui inferioare (marginea inferioară a dorsalului mare şi a rotundului mare) 
se duce o incizie de 8 cm, care să se continue pe braţ. 

Secţiunea planurilor. Se taie pielea, țesutul celular subcutanat şi fascia până 
ce se pune în evidenţă marginea celor doi muşchi. 

Căutarea nervului. Introducem degetul pe sub buza anterioară a plăgii şi sim- 
țim pachetul vasculo-nervos (acesta este cel mai important timp al descoperirii), 
apoi rupem țesutul celular dimprejurul lui şi primul nerv câre apare este radia- 
lul. i 


2. În şanţul nervului radial. Poziţie şi explorare. Cadavrul este aşezat cu 
faţa în jos ; braţul este pus în adducţie şi în uşoară rotaţie internă; putem pune 
în evidenţă marginea posterioară a deltoidului ; se palpează această margine. 

Incizia are o lungime de 6 cm şi merge de-a lungul jumătăţii inferioare a 
marginii posterioare a deltoidului. 

Secţiunea planurilor. Se taie pielea, țesutul celular subcutanat şi aponevroza 
superficială. 

Căutarea nervului. Ajutorul trage deltoidul în sus ; sub el apare țesutul ce- 
lular şi fascia care maschează capul lateral şi lung a tricepsului. Tăiem apone- 

„vroza şi recunoaştem fibrele oblice ale capului lateral, căutând interstiţiul dintre 
el şi lunga porţiune a tricepsului (timp principal); apoi pătrundem în acest in- 
terstiţiu şi în profunzimea lui, aproape de os, găsim nervul radial. 

3. În şanţul bicipital extern. Cadavrul este aşezat 'cu faţa în sus; membrul 
superior este pus în extensie, iar. antebraţul în supinaţie. Se simte şanţul bicipi- 
tal extern, cuprins între biceps şi brahial înăuntru şi brahioradial înafară. 

Incizia are o lungime de 6 cm şi merge de-a lungul şanţului bicipital ex- 
tern, încrucişând plica cotului la 1 cm înafara mijlocului ei. 

Secţiunea planurilor. Se taie pielea, țesutul celular subcutanat, în care gă- 


sim vena cefalică şi o dăm înafară ; apoi se incizează fascia de-a lungul margi- 


nii interne a brahioradialului. 

Căutarea nervului. Se trage înafară brahioradialul şi pe faţa lui profundă, 
aproape de os, se găseşte nervul radial. 

4. La antebraţ. a) Ramura anterioară. (Vezi descoperirea arterei radiale în 
această regiune). 

b) Ramura posterioară. Poziţie şi explorare. Antebraţul flexat e pus în po- 
ziţie intermediară între supinaţie şi pronaţie. Se explorează vârful epicondilului 
lateral şi vârful apofizei stiloide a radiului. 

Linia de descoperire uneşte aceste două puncte. 

Incizia începe la două degete sub epicondil şi merge de-a lungul liniei de 
operaţie pe o întindere de 5 cm. 

Secţiunea planurilor. Se taie pielea şi țesutul celular subcutanat până la fas- 
cie. Se descoperă bine şi se examinează această fascie ; se vede că are două 
porţiuni : una groasă, ce răspunde extensorului degetelor şi alta subțire ce răs- 
punde radialului şi se: taie aponevroza la „unirea acestor două porţiuni. 

Căutarea nervului. Se depărtează radialul de extensorul degetelor şi dăm de 
supinator, care se recunoaşte după direcţia fibrelor lui, oblice în jos şi înăuntru, 
de unde iese nervul. 


Nervul axilar 


Consideraţii teoretice şi concluzii practice. 1. Nervul axilar ia naştere printr-un trunchi comun 
cu radialul ; în axilă se află înapoia arterei axilare, apoi merge oblic înapoi şi înafară, către patru- 
laterul umero-tricipital şi se aşează între faţa profundă a muşchiului deltoid şi colul umerului. 2. 
De aci se vede că nervul poate fi descoperit prin axilă sau pe cale posterioară. 3. În drumul lui 
nervul dă un număr de ramuri ce se răspândesc pe faţa profundă a deltoidului ; ele ne servesc ca 
punct de reper în descoperirea trunchiului nervos. 

Descoperire. 1; În axilă. (Vezi descoperirea plexului brahial). 

2. Pe cale posterioară. Poziţie şi explorare. Cadavrul este așezat cu faţa în 
jos, iar braţul e dus în abducţie şi uşoară rotaţie internă. Se palpează marginea 
posterioară a deltoidului. 

Incizia se face de-a lungul marginii posterioare a deltoidului. (Aceeaşi inci- 
zie ca pentru radial, prelungită în sus). 

Secţiunea planurilor. Se taie pielea, țesutul celular subcutanat şi fascia de-a 
lungul marginii posterioare a deltoidului. 

Căutarea nervului. Se izolează marginea posterioară a deltoidului şi se ridi- 
că muşchiul în sus ; pe faţa lui profundă găsim ramuri din nervul axilar; urmă- 
rim una din ele şi ajungem până la trunchiul nervului. 


Nervul musculo-cutanat 


Consideraţii teoretice şi concluzii practice. 1. Nervul musculo-cutanat pleacă din rădăcina ex- 
ternă a plexului brahial şi merge în jos. El perforează muşchiul coraco-brahial şi se aşează pe faţa 
anterioară a brahialului, fiind acoperit de biceps. Musculo-cutanatul străbate în diagonală regiunea 
anterioară a braţului şi perforează fascia pentru a deveni subcutanat, în partea externă a tendonului 
bicepsului unde se împarie în cele două ramuri terminale. 2. În axilă, nervul este situat înaintea ar- 
terei axilare şi înafara medianului. La partea mijlocie a braţului e situat între biceps şi brahial, iar 
în partea inferioară: a braţului, pe marginea externă a tendonului bicipital. Ramurile subcutanate la 
originea lor se află în vecinătatea venei cefalice. 


Descoperire. 1. În axilă. (Vezi descoperirea plexului brahial). 

2. La partea superioară a braţului. Poziţie şi explorare. Antebraţul este în 
abducţie ; se palpează şanţul bicipital intern şi se duce linia de descoperire, care 
este aceeaşi ca la artera umerală (brahială). 

Incizia. De-a lungul şanţului bicipital intern, pe linia de descoperire, se du- 
ce o incizie de 6 cm. 

Secţiunea planurilor. Se taie pielea, țesutul celular subcutanat şi fascia pe 
marginea internă a bicepsului. 

Căutarea nervului. Ajutorul ridică muşchiul biceps, iar pe faţa anterioară a 
brahialului, care ne apare, găsim nervul. 

3. În partea inferioară a braţului. Poziţie şi explorare. Braţul este pus în 
abducţie şi antebraţul în extensie şi supinaţie. Se palpează marginea externă a 
bicepsului şi şanţul bicipital extern. 

Incizia are 4 cm lungime şi merge în şanţul bicipital extern, terminându-se 
la un deget înafara mijlocului plicei cotului. 

Secţiunea planurilor. Se taie pielea, țesutul celular subcutanat şi dăm într-o 
“parte vena cefalică ; apoi incizăm fascia de-a lungul marginii externe a tendonu- 
lui bicipital. 

Căutarea nervului. Depărtând buzele inciziei aponevrotice, găsim nervul 
lângă tendonul bicepsului. 5 

4. În regiunea cotului. (Vezi descoperirea venei mediane cefalice). 


Nervul cutanat intern al antebraţului 


Consideraţii teoretice şi concluziuni practice. 1. Nervul cutanat intern al antebraţului ia naştere 
din rădăcina internă a plexului brahial şi este situat mai întâi înapoia şi înăuntrul arterei axilare ; 
apoi trece. înaintea ei şi întâlneşte vena bazilică, cu care perforează aponevroza, pentru a deveni 
subcutanat. În !/3 inferioară a braţului se împarte în două ramuri: una anterioară şi alta posterioa- 
ră. 2. Se înţelege că în axilă, nervul va fi descoperit la fel cu artera axilară, la braţ, la fel cu ve- 
na bazilică, iar la plica cotului cu vena mediană bazilică. 

Nervii colaterali ai degetelor 


Consideraţii teoretice şi concluzii practice. 1. Dintre nervii colaterali ai degetelor, primii şap- 
te (începând de la police către degetul mic) provin din nervul median, iar ultimii trei din ulnar. 2. 
La început ei sunt situaţi sub aponevroza palmară mijlocie, apoi trec pe sub arcadele interdigitale 
împreună cu vasele colaterale şi ajung la degete. 


Descoperire. 1. Colateralele ultimelor patru degete. Poziţie şi explorare. 
Mâna este pusă în supinaţie şi degetele în extensiune. Se alege degetul pe care 
vrem să lucrăm şi se examinează cele două margini ale. lui. 

Linia de descoperire este situată pe faţa palmară a degetului, de-al lungul 
unei margini (externă sau internă) prelungindu-se şi pe palmă. 

Incizia e de 4 cm de-a lungul liniei de descoperire şi are mijlocul ei la ni- 
velul plicei digito-palmare. 

Secţiunea planurilor. Se taie pielea, țesutul celular şi se pun în evidenţă ar- 
cadele interdigitale. 

Căutarea nervului. Pe sub arcadele interdigitale ne apare nervul, îndreptân- 
du-se către marginea degetului. 

2. Colateralii policelui. Poziţie şi explorare. Policele este pus în abducţie şi 
extensie. 

Incizia se face de-a lungul marginii interne a policelui şi se întinde pe pal- 
mă până sub eminenţa tenară ; ea are o lungime de 4 cm, având mijlocul la ni- 
velul plicei digito-palmare. 

Secţiunea planurilor. Se taie pielea, țesutul celular subcutanat şi o prelungi- 
re a aponevrozei palmare. 

Căutarea nervului. Imediat sub eminenţa tenară, găsim nervul căutat. 


G. DESCOPERIRI LA NIVELUL MEMBRULUI INFERIOR 
DESCOPERIREA VASELOR SANGUINE 


Vena safenă mare. 


Consideraţii teoretice şi concluzii practice. 1. Vena safenă mare începe pe marginea internă a 
piciorului, merge în sus, trecând înaintea maleolei interne, apoi pe faţa internă a gambei, faţa in- 
ternă a genunchiului şi faţa antero-internă a coapsei. La coapsă, vena merge întâi de-a lungul mar- 
ginii externe a croitorului, apoi îl încrucişează oblic dinafară înăuntru pentru a ajunge la triunghiul 
lui Scarpa, unde se varsă în vena femurală. 2. În tot traiectul ei până la 3-4 cm sub ligamentul in- 
ghinal, vena safenă mare este superficială (supra-aponevrotică) ; la nivelul acesta, vena se inflectea-: 
ză înainte, descriind o curbă cu concavitatea inferioară, perforează fascia devenind profundă şi se 
varsă în vena femurală. 3. Din cele spuse rezultă că pentru a descoperi safena mare, trebuie să in-- 
cizăm numai pielea. 


Descoperire. Poziţie şi explorare. Membrul inferior este pus în extensiune 
şi în. uşoară rotaţie externă. Se explorează ligamentul inghinal şi se înseamnă 
mijlocul ei; apoi se palpează epicondilul intern al femurului, cu marginea lui 
posterioară şi maleola internă, însemnând marginea anterioară. 

Linia de descoperire începe la coapsă, la 3 degete sub ligamentul inghinal 
şi la 1 cm înăuntrul mijlocului ei; merge până la marginea posterioară a epi- 
condilului femural intern, iar de aici. descinde aproape vertical până înaintea ma- 
leolei interne. 

Vena safenă internă poate fi descoperită în orice punct al traiectului ei; 
este însă clasic ca să fie găsită: înaintea maleolei, la gambă şi la coapsă (!/ 
inferioară a coapsei, vârful triunghiului lui Scarpa şi la terminaţie ei); des-cope- 
„rire la nivelul punctului dorit. “ 

Incizia are o lungime de 5-6 cm şi merge de-a lungul liniei de descoperire. 

Secţiunea planurilor şi căutarea venei. Se taie pielea cu precauţie, până la 
țesutul celular subcutanat în care se găseşte vena. Dacă nu o aflăm imediat, di- 
secăm puţin fiecare din buzele plăgii, căutând cu prudenţă, până găsim vena. 


Vena safenă mică 


Consideraţii teoretice şi concluzii practice. 1. -Vena safenă mică naşte de pe marginea externă 
a piciorului şi se îndreaptă în sus trecând înapoia maleolei externe; iar de aci merge pe gambă 
oblic în sus şi înăuntru pentru a deveni axială şi se varsă în vena poplitee formând o crosă. 2. Ve- 
na_safenă externă este superficială în partea inferioară a gambei şi profundă (subaponevrotică) în 
cea superioară, fiind, cuprinsă într-o dedublare a fasciei gambiere. 3. Din cele spuse rezultă că pla- 
nurile ce le vom secţiona :pentru a descoperi vena, diferă după punctul considerat. 


Notă. Nivelul la care vena safenă mică devine profundă variază după indivizi. 


Descoperire. Poziţie şi explorare. Cadavrul este aşezat cu faţa în jos. Se 
explorează regiunea poplitee şi plica de flexiune a gambei pe coapsă şi se înseam- 
nă mijlocul ei; se palpează marginea posterioară a maleolei externe. 

Linia de descoperire pleacă de la mijlocul regiunii poplitee, la un deget 
sub plica de flexiune, şi merge până la marginea posterioară a maleolei externe. 
Vena safenă mică poate fi descoperită în orice punct al traiectului ei. 

Incizia are o lungime de 4-5 cm şi merge de-a lungul liniei de descoperire. 

Secţiunea planurilor şi căutarea venei. Vena fiind superficială în porţiunea 
inferioară şi profundă în cea superioară, planurile ce vom secţiona variază după 
locul considerat. Astfel în 1/3 inferioară vom tăia pielea şi imediat, în țesutul 
celular, găsim vena ; pe când în cele 2/3 superioare, pe lângă pielea şi țesutul 
celular subcutanat, mai trebuie să tăiem şi fascia care o acoperă. 


Artera gluteală superioară 


Consideraţii teoretice şi concluzii practice. 1. Artera gluteală superioară este ramura din hipo- 
gastrică ; ea iese din bazin prin marea scobitură sciatică (reper principal), la marginea superioară a 
muşchiului piriform. 2. Această arteră este acoperită de piele, țesut celular subcutanat, muşchiul 
gluteu mare şi ţesut celular submuscular. 3. Din cele spuse reiese că pentru a găsi artera, după ce 
am tăiat pielea şi țesutul celular subcutanat, trebuie să pătrundem printre fasciculele gluteului mare, 
în dreptul marginii superioare a muşchiului piriform. 4. Artera e însoţită de nervul gluteal superior. 

Descoperire. Poziţie şi explorare. Cadavrul este aşezat cu faţa în jos. Se 
explorează spina iliacă posterioară şi superioară, vârful - trohanterului mare şi 
creasta sacrată mediană. 

Linia de descoperire uneşte vârful marelui trohanter, cu spina iliacă poste- 
rioară şi superioară (la un lat de palmă departe de linia mediană). 

Incizia are o lungime de 8 cm şi se întinde pe toată linia de descoperire. 

Secţiunea planurilor. Se taie pielea, țesutul celular subcutanat şi aponevroza 
superficială ; apoi recunoaştem gluteul mare, după direcţia fasciculelor lui în jos 
şi înafară şi tăiem cu scalpelul, sau pătrundem cu degetele între două fascicule 
despărțindu-le, până ce ajungem pe planul profund unde recunoaştem muşchiul 
piriform acoperit de aponevroza profundă. 

Fig. 145. Descoperiri la membre — faţa posterioară. 1, 2 Nervul radial. 3. N. axilar 4, 5 N. ulnar. 

6. M. ulnar la cot. 7. Ramura post. a nervului radial. 8. Mănunchi intercostal. 9. Trigonul lombar 

(Petit). 10. Spaţiul Grynfelt. 11. N. gluteal superior. 12. N. gluteal inferior, n. ischiadic, n. cutanat 

femural posterior, artera ischiadică, pachetul ruşinos. 13, 14 N. isehiadic. 15. N. peronier comun 
. 16. N. tibial, artera poplitee. 17. Vena safenă mică. 18. Artera peronieră. 


Căutarea arterei. Introducem degetul în plaga a cărei buze au fost îndepăr- 
tate de un ajutor, şi simţim marea scobitură sciatică şi arcada osoasă care o li- 
mitează. Apoi rupem aponevroza gluteală şi căutăm marginea superioară a 
muşchiului piriform pentru a descoperi artera între ea şi arcada osoasă. Dacă nu 

ăsim această margine musculară, căutăm cu sonda canelată direct pe os, cam 
a 3 cm în afara spinei iliace, şi găsim pachetul vasculo-nervos, din care izolăm 
artera. 


Artera gluteală inferioară 


Consideraţii teoretice şi concluzii practice. 1. Artera gluteală inferioară este ca şi gluteala su- 
perioară ramură a iliacei interne ; ea iese din bazin, pe la partea inferioară a marii scobituri sciati- 

ce, între vârful spinei sciatice şi marginea inferioară a muşchiului piriform. 2. Gluteala inferioară 
este acoperită de aceleaşi planuri ca şi artera gluteală superioară (piele, ţesut celular subcutanat şi 
gluteul mare). 3. Concluziile practice sunt deci, aceleaşi : după ce am tăiat pielea şi țesutul celular 
subcutanat, pătrundem printre fasciculele marelui gluteu, dar de data aceasta pe un plan mai infe- 
rior, care să răspundă marginii inferioare a muşchiului piriform. 4. Artera ruşinoasă internă şi ner- 
vul ruşinos, ies din bazin, tot pe sub marginea inferioară a piriformului, dar mai înafara arterei 
gluteale inferioare. (Rareori artera ruşinoasă internă ocupă partea internă a glutealei inferioare). S. 
Din cele spuse reiese că descoperirea arterei şi a nervului ruşinos se face prin acelaşi procedeu, ca 
a arterei gluteale inferioare. 


Descoperire. Poziţie şi explorare. (Aceeaşi ca la descoperirea arterei glutea- 


le superioare). 

Linia de descoperire este paralelă cu acea dusă pentru artera gluteală supe- 
rioară şi situată la 3 cm mai Jos. 

Incizia merge de-a lungul linei de descoperire pe o întindere de 10 cm. 

Secţiunea planurilor. Se taie pielea, țesutul celular subcutanat şi se pătrunde 
între fasciculele marelui gluteu, până la planul profund. 

Cautarea arterei. Introducem degetul în plagă şi simţim spina sciatică (re- 
per principal), partea inferioară a scobiturii sciatice şi micul ligament sacro-scia- 
tic. Cu sonda canelată rupem aponevroza la acel nivel şi căutăm artera gluteală 
inferioară puţin înăuntrul spinei sciatice, pe micul ligament sacrosciatic. 

Notă. Artera şi nervul ruşinos se găsesc în afara arterei gluteale inferioare ; 
iar nervul sciatic şi cutanat femural posterior mai în afară. 


Artera femurală 


Consideraţii teoretice şi concluzii practice. 1. Artera femurală este continuarea directă a arte- 
rei iliace externe ; ea începe sub lig, inghinal, la un deget înăuntrul: mijlocului ei, parcurge partea 
antero-internă a coapsei şi se termină la nivelul inelului celui de la 3-lea adductor, prin care intră 
în regiunea poplitee. 2. În 1/3 superioară (triunghiul lui Scarpa) artera femurală este relativ super- 
ficială, fiind acoperită numai de piele, ţesut celular subcutanat şi aponevroza femurală superficială 
(fascia cribriformis). Ea merge în şanţul format de mușchiul pectineu înăuntru şi de psoas înafară. 
3. Sub triunghiul lui Scarpa, artera devine profundă, fiind acoperită de muşchiul croitor, care o în- 
crucişează de sus în jos şi dinafară înăuntru. În această porţiune artera femurală merge în şanţul 
format de marele şi micul adductor înăuntru, şi de vastul intern înafară. 3. În tot traiectul ârtera 
este însoţită de vena femurală, care e situată înăuntrul ei la partea superioară şi apoi o încrucişea- 
ză, trecând înapoia ei, pentru a ajunge în afara arterei. 4. Artera şi vena femurală sunt conţinute 
într-o teacă, dependenţă a aponevrozei muşchilor învecinaţi (teaca vaselor femurale). Această teacă 
diferă după locul în care o examinăm: astfel în partea superioară, ea este aproape celuloasă; în 
partea inferioară, din contra, teaca aceasta este întărită înainte de nişte fibre arciforme, foarte rezis- 
tente, care merg de la vastul intern la marele adductor, formând un adevărat canal (canalul lui 
Hunter). 5. Nervul safen însoţeşte vasele femurale în porțiunea superioară a coapsei. 6. Procedeul 
întrebuințat va fi diferit, după locul la care descoperim artera femurală. 


Decoperire. Poziţie şi explorare. Cadavrul este aşezat cu faţa în sus ; iar 
membrul inferior e dus în uşoară abducţie şi rotaţie externă. Se explorează tu- 
berculul pubelui, spina iliacă antero-superioară, lig. inghinal (al cărui mijloc tre- 
buie însemnat) şi condilul intern al femurului ; apoi se determină prin palpare 
şanţul dintre adductori şi vastul intern. 

Linia de descoperire pleacă de la mijlocul lig. inghinal şi merge până dea- 
supra feţei posterioare a condilului femural intern. 

Artera femurală se descoperă în trei puncte ale traiectului ei: la baza triun- 
ghiului lui Scarpa, la vârful acestui triunghi şi în canalul lui Hunter (canalul ad- 
ductorilor). 

1. La baza triunghiului lui Scarpa. Incizia este verticală şi începe la mijlo- 
cul ligamentului inghinal, mergând de-a lungul liniei de descoperire pe o lungi- 
me de 6 cm. 

Secţiunea planurilor şi căutarea arterei. Se taie pielea şi țesutul celular, 
până la fascia cribriformis (cruţând venele şi țesutul celular subcutanat, ganglio- 
nii (nodurile) limfatici) ; apoi incizăm această fascie, pe o sondă canelată intro- 
-dusă de sus în jos pe sub ea. Ajutorul ridică buzele inciziei aponevrotice şi ne 
apare artera înconjurată de un abundent ţesut celulo-grăsos, care trebuie izolată 
cu multă precauţie, pentru a nu rupe vena, care se află pe partea ei internă. 

2. La vârful triunghiului lui Scarpa. Încizia are o lungime de 7—8 cm şi 
merge de-a lungul jiniei de descoperire, începând la un lat de palmă sub lig. 
inghinal. 

Secţiunea planurilor. Se taie pielea, țesutul celular subcutanat şi fascia fe- 
murală, până ce dăm de fibrele musculare ale croitorului, oblice în jos şi înăuntru. 

Căutarea arterei. Punem în evidenţă marginea internă a muşchiului croitor 
(muşchi satelit) şi îl tragem în afară ; sub el apare şanţul indicat, în care sim- 
ţim pachetul vasculo-nervos. Secţionăm peretele anterior al tecii vaselor (foarte 
subţire) şi izolăm. artera. 

3. in canalul lui Hunter. Incizia începe ia un lat de palmă deasupra condi- 
lului intern al femurului (nu mai jos) şi merge în sus, de-a lungul liniei de in- 
cizie pe o lungime de 10 cm. 

Secţiunea planurilor. 'Tăiem pielea, țesutul celular subcutanat, păzind vena 
safenă mare şi fascia, evidențiind croitorul (reper principal). » 

Descoperirea canalului lui Hunter. Cu un depărtător, tragem în jos şi îna- 
poi croitorul (timp indispensabil) ; apoi exagerăm abducţia coapsei flexând puţin 
coapsa şi cu degetul simţim tendonul întins al marelui adductor (al doilea re- 
per). În afara acestuia simţim canalul femural depresibil sub deget; curăţind 
țesutul celular, putem vedea fibrele arciforme care-l constituiesc şi căutăm să 
vedem orificiul de ieşire al safenului. 

Căutarea arterei. Deschidem canalul lui Hunter secţionând peretele anterior 
şi ne apare pachetul vasculo-nervos, din care izolăm artera. 


Notă. Descoperirea arterei femurale în canalul lui Hunter, prezintă serioase dificultăţi pentru 
cei ce nu cunosc anatomia sau nu lucrează sistematic. O primă greşeală se face la incizia pielii, 
care nu ce dusă la locul cuvenit, ci mai înainte, mai înapoi sau mai jos. Altă greşeală este de a nu 

„recunoaşte croitorul şi de a-l confunda cu vastul intern sau ca adductorul. Aş putea spune că tot 
secretul descoperirii, constă în recunoaşterea acestui muşchi. Pentru a nu se rătăci în deschiderea 
canalului lui Hunter, cel mai bun mijloc este de a deschide peretele lui anterior pe o sondă cane- 
lată, introdusă de jos în sus, prin orificiul safenului mare sau printr-un orificiu artificial făcut ime- 
diat în afara tendonului adductorului mare. 


Artera poplitee 


Consideraţii teoretice şi concluzii practice. 1. Artera poplitee e situată la partea posterioară a 
membrului ; ia naştere la nivelul inelului celui de al 3-lea ădductor, unde continuă artera femurală; 
merge oblic în jos şi în afară, iar când a ajuns la axul membrului devine verticală ; ea se termină 
la nivelul arcadei muşchiului solear. 2. Artera poplitee este acoperită de piele, ţesut celular subcu- 
tanat, aponevroza poplitee, ţesut celulo-grăsos şi ganglioni limfatici ;- afară de aceste planuri, la par- 
tea superioară mai este acoperită de muşchiul semi-membranos, iar la partea inferioară de cei doi 

gastrocnemieni. 3. Din aceste consideraţiuni rezultă că trebuie să descoperim artera, în partea ei 
mijlocie, pe linia mediană, acolo unde nu este acoperită de nici-un muşchi. 4. Vena poplitee este 
aşezată în afara şi mai înapoia arterei, iar nervul tibial este şi mai superficial şi mai extern. Deci 
vom pătrunde profund înăuntrul nervului şi a venei, pentru a găsi artera. 


Descoperire. Poziţie şi explorare. -Cadavrul este culcat cu faţa în jos, 
membrul inferior fiind în extensiune ; se explorează spaţiul popliteu şi plica de 
flexiune a gambei pe coapsă. 

Incizia are o lungime de 10 cm; ea merge pe linia mediană a regiunii po- 
plitee şi are mijlocul ei, la mijlocul plicei de flexiune. 

Secţiunea planurilor. Se taie pielea, țesutul celular subcutanat şi aponevroza 
poplitee fără a leza vena safenă mică. 

Căutarea arterei. Depărtăm buzele inciziei aponevrotice şi cu sonda canela- 
tă rupem țesutul celulo-grăsos (destul de abundent) pe linia mediană şi căutăm 
nervul, care e superficial şi situat sub buza externă a plăgii. Apoi pătrundem cu 
degetul în profunzime ; dedesubtul şi înăuntrul nervului găsim vasele poplitee 
strâns unite ; izolăm cu precauţie artera care este situată chiar pe os. 


Artera tibială anterioară. 


Consideraţii teoretice şi concluzii practice. 1. Artera tibială anterioară este ramura de bifurca- 
ție anterioară a arterei poplitee ; ea ia naştere la nivelul arcadei solearului, trece în regiunea ante- 
rioară a gambei, pe deasupra ligamentului interosos. 2. În partea superioară a acestei regiuni, artera 
este profundă fiind situată în fundul interstiţiului dintre tibialul anterior şi extensorul lung al dege- 
telor ; la partea inferioară ea merge în interstiţiul dintre tibialul anterior (muşchiul satelit) şi exten- 
sorul propriu al degetului mare şi devine din ce în ce mai superficială, cu cât se apropie de gâtul 
piciorului unde muşchii sunt reprezentaţi prin tendoanele lor. 3. Deci, pentru a descoperi artera tre- 
buie să pătrundem întotdeauna în primul interstiţiu muscular ce ne apare, în afara crestei tibiale. 4. 
Artera este însoţită de nervul peronier profund şi de venele corespunzătoare. 


Descoperire. Poziţie şi explorare. Cadavrul este culcat pe spate ; iar mem- 
brul inferior în extensiune şi uşoară rotaţie internă. Se explorează capul fibulei, 
depresiunea pre-peronieră şi turberculul lui Gerdy, apoi se înseamnă mijlocul li- 
niei inter-maleolare. 

Linia de descoperire pleacă din depresiunea pre-peronieră (între capul fibu- 
lei şi tuberculul lui Gerdy) şi merge la mijlocul spaţiului intermaleolar. - 

Artera tibială anterioară se descoperă în partea superioară a gambei şi dea- : 
supra E inelar (retinaculul extensorilor). 

n partea superioară a gambei. Incizia pleacă la 2—3 degete sub capul 
Bbulei şi merge de-a lungul liniei de descoperire pe o lungime de 10 cm. 

Secţiunea planurilor. Se taie pielea, țesutul celular subcutanat şi aponevroza 
tibială. 

Căutarea arterei. Disecăm puţin fiecare buză a inciziei şi recunoaştem in- 
terstiţiul dintre tibialul anterior şi extensorul lung al degetelor (timp foarte im- 
portant), care se deosebeşte de fibrele musculare prin culoarea lui. Cu sonda 
canelată despărţim cei doi muşchi, mergând spre tibia ; apoi ajutorul depărtează 
puternic buzele plăgii şi în fundul ei, pe ligamentul interosos descoperim artera. 
(Uneori există tracturi fibroase foarte rezistente, pe care trebuie să le secţio- 
năm). 

2. Deasupra ligamentului inelar. Incizia începe la două degete deasupra li- 
niei intermaleolare şi merge în sus, de-a lungul linei de descoperire în afara 
tendonului tibialului anterior. 

Căutarea arterei. În timp ce un ajutor depărtează buzele plăgii, căutăm 
tendonul tibialului (primul, începând de la creasta tibiei) şi deschidem interstiţiul 
din afara lui. Apoi flexăm piciorul şi ajutorul îndepărtează tendoanele extensori- 
lor ui în fundul plăgii, aplicată pe os se găseşte artera însoţită de nervul peronier 
profund. 


Artera pedioasă (dorsală a piciorului) 


Consideraţii teoretice şi concluzii practice. 1. Artera pedioasă continuă la picior artera tibială 
anterioară ; ea merge de la mijlocul spaţiului intermaleolar, la primul spaţiu intermetatarsian, pe 
unde trece în regiunea plantară. 2. Artera pedioasă este aşezată pe planul osos în afara tendonului 
extensorului propriu al halucelui şi înăuntrul pediosului, al cărui prim fascicul o încrucişează dina- 
poi înainte şi din afară înăuntru. 3. Din aceste consideraţiuni se înţelege că pentru a descoperi ar- 
tera mai uşor, o vom căuta sub ligamentul inelar, între muşchiul extensor scurt al degetelor şi 
tendonul extensorului propriu al halucelui. ş 


Descoperire. Poziţie şi explorare. Piciorul este în extensiune; se examinează 
spaţiul intermaleolar (însemnându-se mijlocul lui) şi primul spaţiu intermetatar- 
sian. 

Linia de descoperire se întinde de la mijlocul spaţiului intermaleolar la pri- 
mul spaţiu intermetatarsian. 

Incizia se face de-a lungul liniei de descoperire, pe o întindere de 5 cm în- 
cepând de la linia intermaleolară. 

Secţiunea planurilor. Se taie pielea, țesutul celular subcutanat şi fascia. 

Căutarea arterei. Recunoaştem tendonul extensorului propriu al degetului 
“mare. În afara lui vedem muşchiul extensor scurt al degetelor, pe care-l tragem 
spre marginea externă a piciorului ; sub aceşti doi muşchi găsim artera dorsală 
a piciorului. 


Notă. Dacă vrem să descoperim artera la terminarea ei, în primul spaţiu interosos, o căutăm 
în afara tendonului muşchiului extensor scurt al degetelor. 


Artera tibială posterioară şi artera peronieră 


Consideraţii teoretice şi concluzii practice. 1. Puțin după originea lui, trunchiul tibio-peronier 
se bifurcă dând o ramură internă ; artera tibială posterioară, şi o ramură externă, artera peronieră. 
2. Artera tibială posterioară are, la început, o direcţie oblică în jos şi înuntru, apoi devine verticală 
şi merge paralel cu marginea internă a tibiei, cam la 2 cm în afara ei; în 1/2 inferioară a gambei 
artera se aşează pe marginea internă a tendonului lui Achille şi la urmă trece în regiunea plantară, 
mergând înapoia maleolei interne. 3. Artera peronieră are la început, ca şi precedenta, o porţiune 
“oblică, dar în jos şi în afară, apoi devine verticală şi în 1/3 mijlocie a gambei dispare sub muş- 
chiul flexor propriu al degetului mare, pentru a merge între muşchii profunzi ai regiunii. 3. În ju- 
mătatea superioară a gambei, aceste două artere sunt aşezate între cele două grupe musculare ale 
regiunii gambiere posterioare, fiind acoperite de solear, gastrocnemieni, fascie, ţesut celular subcuta- 
nat şi piele. În jumătatea inferioară artera peronieră nu se mai află pe acest plan ; iar artera tibială 
posterioară devine superficială, muşchii superficiali ai gambei fiind reprezentaţi numai prin tendo- 
nul lui Achille şi este acoperită numai de piele, țesut celular subcutanat, ligamentul inelar şi fascia 
profundă ; la acest nivel, artera tibială posterioară se află situată între tendonul flexorului lung al 
degetelor şi tendonul flexorului propriu al halucelui. 4. Nervul tibial merge pe linia mediană, în 
partea superioară a gambei fiind cam la egală distanţă de cele două vase; cu cât coboară mai jos 
însă, se apropie mai mult de artera tibială posterioară, mergând împreună înapoia maleolei interne 
pentru a ajunge la plantă. 5. În partea superioară a gambei, amândouă arterele pot fi descoperite 
după acelaşi procedeu şi anume, se taie toţi muşchii superficiali, se găseşte nervul şi apoi, se caută 

în afara sau înăuntrul lui, vasul ce se descoperă ; este însă clasic ca fiecare din aceste artere să se 
descopere separat, după dezlipirea gastrocnemianului de pe solear şi secţionarea acestuia la nivelul 
vasului căutat. 6. În partea inferioară a gambei, nu se descoperă decât artera tibială posterioară. 7. 
Nu trebuie să uităm că aponevroza intramusculară a solearului ne arată că suntem aproape de arteră. 


Descoperirea arterei tibiale posterioare. Poziţie şi explorare. Cadavrul este 
aşezat cu faţa în sus; gamba uşor flexată repauzează pe faţa ei externă, genun- 
chiul depărtat în afară. Se explorează marginea internă a tibiei şi maleola inter- 
nă. 

1. În jumătatea superioară a gambei. Incizia merge paralel cu marginea in- 
ternă a tibiei, la 2 cm îndărătul ei, pe o lungime de 10 cm. 

Secţiunea planurilor. Se taie pielea, țesutul celular şi aponevroza pe margi- 
nea internă a capului intern al gastrocnemianului. 

Căutarea arterei. Izolăm marginea gastrocnemianuluui şi ajutorul o trage 
puternic înapoi ; apoi tăiem longitudinal fibrele solearului strat cu strat, cât mai 
departe de marginea tibiei, până ce am ajuns la aponevroza intra-musculară, ca- 
re ne arată că suntem aproape de vasul căutat; o secţionăm cu prudenţă şi sub 
ea căutăm artera pe care o izolăm. 

2. Îndărătul maleolei. Incizia trece la un deget înapoia maleolei inteme (la 
egală distanţă între ea şi tendonul lui Achille) şi are o lungime de 6 cm. 

Secţiunea planurilor şi căutarea arterei. Se taie pielea şi țesutul celular destul 
de gros, până ce dăm de ligamentul inelar (retinaculul) ; înainte de a tăia liga- 
mentul recunoaştem prin palpare mai întâi maleola şi înapoia ei tendoanele ti- 
bialului posterior şi al flexorului lung al degetelor. Indărătul acestora, la 7 mm 
de marginea posterioară a maleolei, secţionăm cele două aponevroze (ligamentul 
inelar şi aponevroza profundă), deseori confundate, şi găsim pachetul vasculo- 
nervos, în care artera este anterioară şi nervul posterior. 

Notă. În timpul descoperirii acestor organe, trebuie să fim atenţi să nu ne 
pierdem în grăsimea de sub tendonul lui Achille. 

Descoperirea arterei peroniere. Poziţie şi explorare. Cadavrul este cu faţa 
în jos şi gamba uşor flexată repauzează pe faţa antero-internă. Se explorează 
marginea posterioară a fibulei. 

Incizia este paralelă cu marginea posterioară a fibulei la un deget înapoia 
ei şi are o lungime de 10 cm. 

Secţiunea planurilor şi căutarea arterei se face la fel ca pentru tibiala pos- 
terioară. 


Arterele plantare 


Consideraţii teoretice şi concluzii practice. 1. Artera tibială posterioară se bifurcă în şanțul 
calcanean, dând artera plantară internă şi artera plantară externă ; la acest nivel ele sunt acoperite 
de piele, ţesut celular subcutanat, foiţa superficială a ligamentului inelar, adductorul degetului mare 
şi foiţa profundă a ligamentului inelar. 2. Fiecare arteră este însoţită de nervul respectiv şi sunt 
separate între ele, prin despărţitoarea intermusculară internă. 3. Din aceste cohsideraţiuni se înţele- 
ge, că nu putem găsi arterele dacă nu îndepărtăm muşchiul adductor. Artera plantară internă merge 
între muşchii regiunii interne şi muşchii regiunii mijlocii ea este puţin voluminoasă şi din această 
cauză se descoperă cu greutate la plantă. Artera plantară externă merge oblic în afară şi înainte, în- 
tre scurtul flexor plantar şi accesorul lungului flexor (patratul plantei) şi ajunge la extremitatea po- 
sterioară a celui de al 5-lea metatarsian pentru a deveni transversală, îndreptându-se către 
extremitatea posterioară a primului spaţiu interosos, unde se termină. În porţiunea oblică ea este aco- 
perită de scurtul flexor al degetelor şi de planurile superficiale ; ca s-o descoperim trebuie să îndepăr- 
tăm acest muşchi. : 


509 - 


Descoperire. I. La origine. Poziţie şi explorare. Piciorul repauzează pe mar- 
ginea externă. Se explorează tuberculul navicularului, sustentaculum tali al cal- 
caneului, situat la 2—3 cm sub vârful maleolei interne şi baza celui de al S-lea 
metatarsian. 

Linia de descoperire uneşte tuberculul navicular cu sustentaculum tali al 
calcaneului. 

1. Artera plantară internă. Incizia merge de-a lungul liniei care uneşte tu- 
berculul navicularului cu sustentaculum tali al calcaneului şi se opreşte la 2 cm 
înaintea liniei care prelungeşte în jos marginea posterioară a maleolei fibulare. 

Secţionarea planurilor. Se taie pielea, țesutul celular subcutanat şi fascia, 
dând de fibrele adductorului degetului mare ; disecăm marginea lui internă şi îl 
tragem în jos. 

Căutarea arterei. Muşchiul este tras înspre plantă cu un depărtător şi ne 
apare fascia profundă ; o incizăm paralel cu marginea internă a piciorului şi pe 
os găsim pachetul vasculo-nervos, din care izolăm artera. 

2. Artera plantară externă. Incizia şi secţiunea planurilor se face ca la 
plantara internă. 

Căutarea arterei. După ce am tras în jos adductorul degetului mare şi am 
pus în evidenţă aponevroza profundă, o secţionăm oblic înainte, de-a lungul li- 
niei care indică direcţia ei (de la punctul de origine la baza metacarpianului al 
S-lea) şi cu sonda canelată căutăm artera şi o izolăm. 

ÎI. În regiunea plantară. (Vezi descoperirea nervilor plantari). 


DESCOPERIREA NERVILOR 


Nervul genito-femural 


Consideraţii teoretice şi concluzii practice. 1. Nervul genito-femural este o ramură a plexului 
lombar. 2. După ce iese din muşchiul psoas, el se aşează înaintea iliacei comune şi a iliacei ex- 
terne ; iar în vecinătatea ligamentului inghinal (la distanţă variabilă) se bifurcă dând o ramură fe- 
murală şi una genitală. 3. Pentru a-l descoperi, ne servim de raporturile lui cu iliaca externă şi ca 
atare, găsim întâi această arteră în afara ei; pe un plan anterior se află ramura femurală, iar înăun- 
trul ei tot pe un plan anterior, vedem ramura genitală. 


Nervul cutanat femural lateral 


Consideraţii teoretice şi concluzii practice. 1. Nervul cutanat femural lateral este o ramură a 
plexului lombar. 2. După ce perforează psoasul, înconjoară muşchiul iliac şi iese din bazin prin 
scobitura situată sub spina iliacă anterioară şi superioară. 3. La acest nivel, nervul este intra-fascial, 
fiind situat într-o dedublare a fasciei femurale, în grosimea căreia trebuie să-l căutăm. 


Descoperire. Poziţie şi explorare. Cadavrul este aşezat cu faţa în sus; se 
explorează spina iliacă anterioară şi superioară. 

Incizia are o lungime de 5 cm; ea începe pe osul iliac, trecând la 1 cm. 
sub spina iliacă antero-superioară şi merge pe coapsă paralel cu lig. inghinal la 
1 cm sub el. 

Secţiunea planurilor şi căutarea nervului. Se taie pielea, țesutul celular şi 
apoi fascia femurală (cu precauţie) deasupra croitorului. În dedublarea acestei 
fascii găsim nervul. 


Notă. Insist că nervul nu este superficial ci intra-aponevrotic. 

Nervul femural 


Consideraţii teoretice şi concluzii practice. 1. Nervul femural este ramura terminală a plexu- 
lui lombar. 2. După ieşirea din psoas se aşează în şanţul format de acesta şi muşchiul iliac, ajunge 
la lig. inghinal, pe sub care trece şi se împarte în patru ramuri terminale. 3. La nivelul inelului fe- 
mural, nervul e aşezat în afara arterei de care este separat prin bandeleta (ligamentul) ilio-pectinee. 
Deci pentru descoperirea nervului femural incizia trebuie făcută mai în afară decât aceea pentru ar- 
teră. 


Descoperire. Poziţie şi explorare. Cadavrul este aşezat cu faţa în sus şi coap- 
sa pusă în extensiune ; se explorează tuberculul pubelui, spina iliacă antero-su- 
perioară şi lig. inghinal. 

Incizia este verticală de 5 cm lungime ; ea pleacă la un centimetru deasu- 
pra lig. inghinal şi la un deget în afara mijlocului ei şi descinde pe coapsă pa- 
rălel cu axul membrului. 

Secţiunea planurilor. 'Se taie pielea, țesutul celular subcutanat şi fascia su- 
perficială până la aponevroză ; recunoaştem lig. inghinal şi sub ea incizăm apo- 
nevroza, de-a lungul muşchiului psoas. 

Căutarea nervului. Depărtăm buzele plăgii şi găsim nervul, sub aponevro- 
ză, culcat pe muşchiul psoas. 


Nervul safen 


Consideraţii teoretice şi concluzii practice. 1. Nervul safen este una din ramurile femuralului. 
2. El merge în teaca vaselor femurale, pe faţa anterioară a arterei femurale şi iese din canalul lui 
Hunter printr-un orificiu situat pe peretele lui anterior, care cel mai adeseori e comun cu orificiul 
marii anastomotice. 3. Descoperirea lui se face în acelaşi timp cu a arterei femurale în canalul lui 
Hunter. Dificultatea este că se confundă deseori safenul cu accesorul lui, care este însă mult mai 
subţire şi iese deasupra acestuia. 4. La gambă (sub condilul intern) el e adi de vena safenă mare 
şi se descoperă la fel cu ea. 


Nervul obturator 


Consideraţii teoretice şi concluzii practice. 1. După ce iese din psoas, nervul obturator merge 
pe peretele lateral al excavaţiei şi ajunge la şanţul obturator, în care intră împreună cu vasele ob- 
turatoare. În şanţ el se împarte în două ramuri : una anterioară şi alta posterioară. 2. Ramura ante- 
rioară (acea pe care o descoperim) este situată pe micul adductor şi e acoperită de pectineu; deci 
pentru a o descoperi, trebuie să îndepărtăm muşchiul pectineu. 


Descoperire. Poziţie şi explorare. Coapsa este dusă în abducţie ; se explo- 
rează tuberculul pubelui, lig. inghinal şi marginea externă a adductorului lung. 
(Această margine se simte foarte bine). 

Incizia se face de-a lungul marginii externe a muşchiului adductor lung ; în 
caz că această margine nu e simțită, incizia începe la 2 cm în afara tuberculu- 
lui pubelui şi merge paralel cu axul femurului, pe o lungime de 10 cm, până la 
marginea internă a coapsei. 

Secţiunea planurilor. Se taie pielea, țesutul. celular subcutanat şi aponevroza 
femurală, descoperind interstiţiul dintre pectineu şi adductorul lung. 

Căutarea. Punem membrul în poziţia normală şi sepăram cei doi muşchi, 
trăgând înăuntru adductorul şi în afară pectineul ; nervul ne apare aşezat pe mi- 
cul adductor. 


Sil 


Nervul sciatic (ischiadic) 


Consideraţii teoretice şi concluzii practice. 1. Nervul sciatic iese din bazin prin marea scobi- 
tură sciatică sub muşchiul piriform, apoi devine descendent şi în regiunea gluteală merge în şanțul 
dintre ischion şi imarele trohanter. Ajungând la coapsă este încrucişat de tendonul bicepsului şi apoi 
se aşează în şanţul format de acest muşchi în afară, de semi-membranos şi semi-tendinos înăuntru; 
ajuns la vârful spaţiului popliteu se divide în cele două ramuri terminale. 2. În regiunea gluteală, 
nervul este acoperit de marele gluteu învelit în aponevroza lui şi de o cantitate respectabilă de 
grăsime ; aceste planuri trebuiesc tăiate pentru a pune nervul în evidenţă. 3. La coapsă este situat, 
după cum am mai spus, în interstiţiul dintre biceps şi muşchii interni ai regiunii (semi-membranos 
şi semi-tendinos). 4. Nervul cutanat femural posterior are un traiect analog, însă este cu mult mai 
superficial : la nivelul fesei, el se găseşte situat mai întâi înăuntrul şi apoi înapoia sciaticului ; la 
coapsă imediat sub aponevroză este intra-aponevrotic şi merge tot în interstiţiul dintre biceps şi 
muşchii interni. 2 

Descoperire. Aceşti nervi pot fi descoperiţi în orice parte a traiectului lor ; 
aici vom arăta descoperirea lor în regiunea gluteală şi în regiunea posterioară a 
coapsei. 

Poziţie şi explorare. Cadavrul este aşezat cu faţa în jos. Se explorează ma- 
rele trohanter, tuberozitatea ischionului, şanţul dintre el şi marginea inferioară a 
gluteului mare, plica poplitee şi depresiunea situată între biceps de o parte şi 
muşchii interni de alta. 

Linia de descoperire se întinde de la mijlocul distanţei ce separă marele 
trohanter de tuberozitatea ischionului şi ajunge la mijlocul plicei poplitee. 

1. La fesă. Incizia merge de-a lungul liniei de descoperire (în şanţul ischio- 
trohanterian) şi are o lungime de 10cm, mijlocul ei fiind la nivelul marginii su- 
perioare a marelui trohanter. 

Secţiunea planurilor. Se taie pielea, țesutul celular subcutanat şi fascia glu- 
teală ; apoi puneti coapsa în flexiune (pentru a întinde muşchiul) şi secţionăm 
marele gluteu strat cu strat, îndepărtând buzele inciziei pe măsură ce facem sec- 
ţiunea, până ce recunoaştem aponevroza subgluteală, de culoare albă. Cu multă 
precauțiune secţionăm această aponevroză, căci sub ea se află nervii căutaţi. 

Căutarea nervilor. Întindem membrul (care fusese pus în flexiune) şi ajuto- 
rul îndepărtează puternic buzele plăgii ; apoi cu sonda rupem țesutul celular şi 
nervul ne apare ca un cordon gros, repauzând pe imuşchii pelvitrohanterieni 
(acoperiţi de o foiţă celuloasă). Înăuntru! lui (la oarecare distanţă), lângă tubero- 
zitatea ischiadică se găseşte nervul femural cutanat posterior. 

2. La coapsă. Incizia începe la două degete sub plica gluteală şi merge de-a 
lungul liniei de descoperire pe o lungime de 7cm. 

Secţiunea planurilor şi căutarea nervilor. Se taie pielea şi țesutul celular, 
până la aponevroză, prin care examinăm interstiţiul dintre biceps şi semitendinos ; 
în acest interstiţiu secţionăm cu precauţie aponevroza şi dăm de cutanatul femu- 
ral posterior; sub acest nerv rupem sau tăiem țesutul celular din interstiţiul mus- 
cular, depărtăm muşchii între ei şi găsim nervul sciatic în profunzime. 


Nervul peronier comun 


Consideraţii teoretice şi concluzii practice. 1. Peronierul comun este ramura de bifurcaţie ex- 
ternă a ischiadicului ; el ia naştere puţin deasupra plicei de flexiune a gambei pe coapsă şi se în- 
dreaptă în jos şi în afară , mergând de-a lungul tendonului bicepsului până 'la colul fibulei. 2. E! 
este superficial fiind acoperit de piele, ţesut celular şi fascie (planuri ce trebuiesc secţionate pentru 
a-l descoperi). 

Descoperire. Poziţie şi explorare. Cadavrul este aşezat cu faţa în jos; se 


. 


palpează tendonul bicepsului. 
Incizia merge de-a lungul marginii interne a tendonului bicepsului. 
Secţiunea planurilor. Se taie pielea, țesutul celular subcutanat şi fascia. 
Căutarea nervului. Se flexează uşor gamba, spre a relaxa tendonul bicepsu- 
lui, pe care-l tragem în afară ; sub el apare nervul. 


Nervul peronier profund 


Consideraţii teoretice şi concluzii practice. 1. Nervul peronier profund este ramură din pero- 
nierul comun ; după ce străbate inserţiile superioare ale extensorului lung al degetelor şi ale lungu- 
lui perânier, ajunge la membrana interosoasă unde întâlneşte artera tibială anterioară, pe care o 
însoţeşte la gambă. 2. El are aceleaşi raporturi ca şi artera tibială anterioară şi deci descoperirea 
lui se face după acelaşi procedeu ca aceea a arterei. 3. În jumătatea superioară, nervul este situat 
în afara arterei, iar în jumătatea inferioară trece înăuntrul ci, după ce a încrucişat-o. 


Nervul peronier superficial 


Consideraţii teoretice şi concluzii practice. 1. Nervul peronier superficial este ramură din pe- 
ronierul comun; în partea superioară, este situat în grosimea lungului peronier lateral; în partea 
mijlocie a gambei, el merge între extensorul lung al degetelor şi lungul peronier, iar mai jos între 
cei doi peronieri laterali. În 1/3 inferioară a gambei, el perforează aponevroza şi devine superificial. 
2. Nervul se descoperă mai uşor în porţiunea subaponevrotică. 


Descoperire. Poziţie şi explorare. Cadavrul este culcat pe spate, iar gamba 
e pusă în rotaţie internă, astfel că regiunea ei antero-externă este în sus. 

Linia de descoperire merge de la marginea anterioară a capului fibulei la 
maleola externă. 

Secţiunea planurilor. Se taie pielea şi țesutul celular subcutanat până la fas- 
cie ; pe aceasta se recunoaşte interstiţiul dintre grupul muscular extern şi cel an- 
terior. Se taie fascia în afara acestui interstiţiu (pe peronierul lung). 

Căutarea nervului. După ce îndepărtăm buzele inciziei aponevrotice, găsim 
muşchiul peronier lung, a cărui faţă profundă o izolăm şi îl tragem în afară. În 
interstițiul dintre el şi extensorul lung al degetelor sau dintre el şi scurtul pero- 
nier (după nivelul inciziei) se găseşte nervul. 


Nervul tibial 


Consideraţii teoretice şi concluzii practice. 1. Tibialul este ramura de bifurcare internă a scia- 
ticului zi continuă direcţia acestuia : el merge pe linia mediană a spaţiului popliteu, până la arcada 
solearului;, de aici se continuă la gambă. 2. În treimea superioară a spaţiului popliteu nervul este 
supraaponevrotic şi. e situat în afara vaselor, de care e separat printr-un strat de ţesut celulo-grăsos; 
în 1/3 mijlocie nervul se apropie de vasele poplitee şi formează cu ele pachetul vasculo-nervos. 3. 
Nervul tibial este situat în afara acestor vase şi mult mai superficial ; descoperirea lui se face la 
fel cu a arterei. La gambă n. tibial merge de la arcada solearului până în canalul calcanean, unde se 
termină bifurcându-se. 4. Raporturile generale sunt acelea ca ale arterei tibiale posterioare, iar descope- 
rirea lui se aseamănă cu a ei. 5. Nervul este situat în afara arterei şi pe un plan mai profund. 


Nervul cutanat sural lateral 

Consideraţii teoretice şi concluzii practice. 1. Nervul este o ramură din peronierul comun ; el 
merge în insterstiţiul dintre cei doi gastrocnemieni, alături de vena safenă mică. 2. În porțiunea supe- 
rioară a gambei, el este subfascial, fiind situat într-un canal aponevrotic, independent de acel al venei. 
Descoperirea nervului se face la fel cu a veni. 3. În partea superioară a gambei, nervul este înăun- 
trul arterei, iar mai jos trece în afara ei. Cel mai bun reper pentru găsirea lui îl formează vena. 


513 


Nervii plantari 


Consideraţii teoretice şi concluzii practice. 1. Aceşti nervi provin din bifurcarea tibialului în 
canalul calcanean. 2. La origine (în canalul calcanean), aceşti nervi au aceleaşi raporturi ca şi arte- 
rele, fiind acoperiţi de piele, foiţa superficială a ligamentului inelar, muşchiul adductor al degetului 
mare, foiţa profundă (groasă şi rezistentă) a ligamentului inelar; planurile acestea trebuiesc secţio- 
nate pentru a găsi nervii. 3. La plantă nervul plantar intern se află situat, împreună cu artera omo- 
nimă, între grupul muscular intern şi cel mijlociu. Nervul plantar extern se află, ca şi artera, între 
scurtul flexor plantar şi pătratul plantei; pentru a-l găsi trebuie să ridicăm scurtul flexor plantar.. 
Amândoi nervii, se descoperă prin aceeaşi incizie. 


Descoperire. 1. La origine nervii se găsesc după acelaşi procedeu ca arterele. 

2. La plantă. Poziţie şi explorare. Piciorul este ridicat pe un suport şi men- 
ținut astfel; se explorează calcaneul şi plica digitoplantară. 

Incizia merge de la sustentaculum îali la proeminenţa pe care o face capul 
primului metatarsian, fiind situată la 1 cm în afara marginii interne a piciorului. 

Secţiunea planurilor. Se taie pielea şi țesutul celular subcutanat până la apone- 
vroză ; recunoaştem limita dintre aponevroza plantară mijlocie şi cea internă (Carac- 
terizată printr-o depresiune longitudinală) ; incizăm aponevroza la acest nivel. 

Căutarea nervului plantar intern. Depărtăm buzele aponevrotice şi 'pătrundem 
în 7 pana intermusculară, unde găsim nervul şi artera plantară intemă. 

dutarea nervului plantar extern. Ca să găsim plantarul extern, izolăm 

marginea internă şi faţa profundă a muşchiului scurt flexor plantar (al degetelor) 
apoi cu un depărtător tragem muşchiul în jos (înainte). Între el şi patratul plan- 
tei găsim nervul şi artera. R | 


H. TABEL CU ORDINEA DESCOPERIRILOR 


În descripţia precedentă, descoperirile au fost grupate după marile segmente 
ale corpului şi nu după cerințele practice. În acest tablou voi arăta ordinea în 
care ele trebuiesc făcute pentru a putea fi executate pe un singur cadavru ; acest 
plan este absolut necesar, pentru că numărul cadavrelor este redus şi în orice 
sală de disecţie nu se poate da mai mult de un cadavru pentru o serie. Pentru a 
economisi materialul, suntem nevoiţi să ne servim de aceeaşi incizie (uneori 
puţin modificată) ca să descoperim mai multe organe. 


FAŢA ANTERIOARĂ 


1 CAPUL 
DREAPTA | STÂNGA 

1. Nervul frontal. 1. Nervul nazal extem şi intern. 
2. Buchetul suborbitar. 2. Muşchiul oblic superior. 
3. Nervul maxilar în orbită 3. Sacul lacrimal. 
4. Nervul auriculo-temporal şi artera tempo- 4. Glanda lacrimală. 

rală superficială. 5. Canalul lui Stenon. 
5. Nervul bucal. 6. Artera facială. ; 
6. Nervul alveolar la gaura mentonieră 7. Nervul mandibular şi ganglionul lui Gasser. 
7. Nervul alveolar în canalul alveolar. 8, Antrul mastoidian şi additus ad antrum. 
8. Nervul maxilar în fosa pterigo-palatină. 9. Sinusul frontal. 
9. Nervul facial. 10. Celulele etmoidale. 
10. Muşchii drepţi ai ochiului. 11. Sinusul maxilar. 
11. Muşchiul oblic inferior. 12. Scizura lui Rolando şi a lui Sylvius 

DREAPTA 


12. Muşchiul ridicător al pleoapei. 


13. Irisul. 


14. Artera meningee mijlocie. 


STÂNGA 


13. Sinusul transvers. 


La acestea se adaugă sinusul longitudinal superior, nervul lingual, nervul bucal şi glanda sub- 


linguală în gură. 


DREAPTA 


1. Artera subclaviculară (extra- 
scalenică) şi plexul brahial. 
2. Carotida comună, pneumo- 
gastricul, artera vertebrală şi 
artera tiroidiană inferioară. 
3. Artera carotidă externă şi 
tiroidiana superioară. 

4. Artera linguală. 

5. Nervul laringeu superior 
6. Nervul accesor. 

7. Plexul cervical 


DREAPTA 


. Descoperirea unei coaste. 


PWPN = 


DREAPTA 
1. Cenalul inghinal şi cor- 
donul spermatic. 
2. Caneiui deferent. 
3. Artera epigastrică. 
4. Laparotomie prin incizie 
oblică : ficatul, vezicula bilia- 
ră, canalul cistic. 
5. Incizia Kehr continuând 
laparotomia mediană : căile 
biliare. 
6. Incizie iliacă: cec şi 
apendice. 


. Artera mamară (toracică) internă. 
„ Pleura într-un spaţiu intercostal. 


„ Artera şi nervul intercostal. 


2 GÂTUL 


MULOC 


1. Istmul glandei 
laringele şi traheea. 
2. Descoperirea faringelui. 


tiroide 


3 TORACELE 


4 ABDOMENUL 


MULOC 


1. Vezica şi prostata. 

2.  Laparotomie mediană 
supra-ombilicală : stomacul, 
colonul transvers, duodenul, 
pancreasul, fosetele  duode- 
nele. 

3.  Laparotomie mediană 
subombilicală : vezica, uterul, 
ligamentele largi, anexele, 
artera uterină, artera ovariană 
şi rectul. 


STÂNGA 


1. Nervul lingual. 

2.  Simpaticul cervical în 
porțiunea superioară. 

3. Traheea, esofagul şi glanda 


“tiroidă pe cale laterală. 


4.  Faringele prin spaţiul 
mandibulo-faringian. 
5.  Artera  sub-claviculară 


intra-scalenică. 


STÂNGA 


1. Descoperirea pericardului. 


STÂNGA 


1. Artera iliacă externă, iliacă 
comună şi hipogastrica. 


'2. Laparotomie prin incizie 


oblică : splina, stomacul. 


3.  Laparotomie laterală: 
colonul descendent. 

4. Incizia iliacă stângă: 
colonul iliopelvian. Să 


Descoperirile pe cale perineală se fac în ordinea indicată în text. 

5 MEMBRUL SUPERIOR 


DREAPTA 


1. Vena mediană cefalică şi ramurile muscu- 1. 


lo-cutanatului. - 


Artera axilară. 
Artera umerală. 


„ Artera radială. 
. Arcadele palmare. 


ana 


VPRaAN 


. Vena cefalică. 2 


Artera ulnară. 4. 
'| 5. Nervul musculo-cutanat în partea inferioară 


STÂNGA 


Vena mediană bazilică cu nervul cutanat 
medial al antebraţului. 

Vena bazilică şi cutanatul medial al ante- 
braţului. 


3. Plexul brahial. 


Nervul median şi musculo-cutanat. 


a braţului. 


. Nervul radial în şanţul bicipital extern. 
. Nervul radial la antebraţ. 

. Nervul ulnar la cot şi antebraţ. 

. Nervii colaterali ai degetelor. 


6 MEMBRUL INFERIOR 


DREAPTA 


Nervul femural. 

Nervul obturator. 

. Nervul cutanat femural lateral 
Nervul peronier superficial 
Nervul peronier profund 


susp 


. Vena safenă mare. 1. 
2. Artera tibială anterioară. 

3. Artera dorsală a piciorului 
4. Artera tibială posterioară. 


STÂNGA 
Artera femurală. 


FAŢA POSTERIOARĂ 


1 CAPUL 
1. Artera occipitală. 
2 GÂTUL 
1. Marele nerv occipital al lui Arnold. 
3 TORACELE 
1. Descoperirea esofagului şi a traheei. 
4 ABDOMENUL 
DREAPTA STÂNGA 
1. Triunghiul lombar J. L. Petit. 1. Rinichiul. 


2. Spaţiul lui Grynfeld. 


La aceasta se adaugă descoperirea rectului pe cale sacrală. 

5 MEMBRUL SUPERIOR 


1. Nervul axilar 
2. Nervul radial la braţ şi antebraţ. 


6 MEMBRUL INFERIOR 
DREAPTA STÂNGA 

„1. Artera gluteală superioară. 1. Nervul sciatic. 

2. Artera gluteală inferioară. 2. Nervul tibial 

3. Artera poplitee. 3. Nervul peronier comun 

4. Arterele plantare. 4. Vena safenă mică şi nervul sural | 

5. Nervul cutanat femural posterior 5. Nervii plantari. | 
+ 


Notă. În descripţia descoperirilor m-am servit de următoarele tratate : „Precis de manuel op6- 
ratoire” (Fasata), „Ttait€ de technique operatoire” (Mond et Vanverts), „Precis de technique opEra- 
toire” (Les prosecteurs de Paris), „Lecţiuni practice de anatomie” (Juvara). 

Recent, la Editura Dacia au mai apărut : 


Petre Florescu — Bazele morfopatologice ale bolilor copilului 
S. Rândaşu, L. Brătucu — Terapia intensivă în psihiatrie 
EI 


A. Pătruţ De la normal la paranormal vol. ! 
+ 


Alexandru Vaida Voevod — Memorii vol. I 
* * * — Sate şi şcoli româneşti din Transilvania 
* * * — Opinii şi confruntări. Iuliu Maniu — Ion 
Antonescu 
Mathias Bernath — Habsburgii şi începuturile formării naţiunii 
române 
* 


Mircea Costin — Marile instituţii ale Dreptului civili vol. III 
* 


Claude Karnoouh — Adio diferenţei 


Cărţi în curs de apariţie la Editura Dacia 


„Sergiu Duca — Chirurgia laparoscopică a căilor biliare 
Mircea V. Nanulescu — Urgenţe în pediatrie 
Monica Acalovschi — Strategii moderne în tratamentul litiazei 
biliare 
lulian Lupea — Neonatologie 
Aurel Andercou — Propedeutică chirurgicală 
Ileana Benga — Introducere în neurologia infantilă 
EI 


Emil Oneţ — Boli neoplazice 
* 


Adrian Pătruţ — De la normal la paranormal vol. II 
Chauvin, Remy — Funcţia psi 
Broughton Richard — Parapsihologia — o ştiinţă controversată 
+ 

Alex. Vaida Voevod — Memorii, vol. II 


Popp Vasile — Disertaţia despre tipografiile din Transilvania 


(1838) 


Ioan Aurel Giurgiu — Mecanismul financiar al întreprinzătorului 

